
SERMONS SUR LA SECONDE EPISTRE A TIMOTHÉE. 


PREMIER SERMON. 


Chap. I, v. 1—2. 


Ia soit qu'en tout ce que sainct Paul nous a 
laissé par escrit, il nous faille considerer que c'est 
Dieu qui a parlé à nous par la bouche d'un hoinme 
mortel, et que toute sa doctrine doit estre receue en 
authorité et reverence telle comme si Dieu se 
monstroit visiblement du ciel, neantmoins il y a 
encores en «ceste epistre un regard special, c'est 
que sainct Paul estant en prison, voyant sa mort 
prochaine, a iei voulu confermer sa foy, comme s'il 
l'eust seellee de son sang. Ainsi done, toutes- 
fois et quantes que nous lisons ceste epis&tre, que 
l'estat auquel estoit pour lors sainct Paul, nous 
viene devant les yeux, c'est ascavoir, qu'il n'atten- 
doit sinon de mourir pour le tesmoignage de l'Evan- 
gile, ainsi qu'il a fait, comme en portant l'enseigne, 
pour nous donner tant plus grande certitude de sa 
doctrine, et cela nous touchera plus au vif: comme 
à la verité si on lit ceste epistre diligemment, on 
trouvera que l'Esprit de Dieu s'y est declaré en 
telle sorte, en telle maiesté et vertu, qu'on est con- 
traint d'estre comme ravi. Quant à moy, ie say 
que ceste epistre m'a autant profité que nul livre 
de l'Escriture, et tous les iours encores profite: et 
quand chacun y regardera songneusement, il n'y a 
doute qu'il ne trouve le semblable. Et nous desi- 
rons d'avoir un tesmoignage de la verité de Dieu 
qui nous transperce le coeur, nous pouvons bien 
nous arrester ici. Car il faudra qu'un homme soit 
bien endormi, et plus que stupide, si Dieu ne be- 
songne en luy quand il orra la doctrine qui en 
sera tiree. Voilà ce que nous avons à observer de- 
vant qu'entrer en propos. 

Or cependant nous voyons derechef ce qui a 
esté declaré en l'autre epistre, c'est asgavoir que 
S. Paul n'a point eu ici regard à une seule per- 
sonne, mais à toute l'Eglise de Dieu.  Qu'ainsi 
soit, s'il eust escrit priveement à Timothee, il n'a- 
voit nul besoin de mettre ce titre, Qu estoit 
Apostre selon la volonté de Dieu: car cela estoit assez 
persuadé à 'Timothee qui l'avoit cognu de long 





temps, et qui avoit approbation de ce qui est ici 
contenu: mesmes nous voyons quand il n'y a eu 
nul contredit que sainct Paul ne fust reputó pour 
apostre de lesus Christ, qu'il ne s'est point em- 
pesché pour vouloir certifier les fideles de cela. 
Notons bien dono, combien que ceste epistre porte 
le nom de Timothee, toutesfois qu'elle a esté dediee 
à toute l'Eglise de Dieu, afin qu'auiourd'huy elle 
nous serve. Or cependant notons bien que S. Paul 
quand il s'appelle serviteur de Iesus Christ, monstre 
que toute l'authorité qu'il demande, n'est point 
comme 8i on le preferoit aux autres, mais que Dieü 
Soit exaltó et obey en luy. ar de fait, ceux qui 
se portent fidelement en l'Eglise de Dieu, ne de- 
mandent point d'usurper aucune maistrise à eux, 
plustost ils cherchent que Iesus Christ ait luy seul 
toute preeminence, qu'on se soumette à luy, comme 
il nous a esté establi docteur de Dieu son Pere, 
qu'on se tiene à ce qu'il dira. Il faut donc que 
toute hautesse humaine s'abbaisse quand il est ques- 
tion de la dignité de nostre Seigneur Iesus Christ, 
et que ce qui a estó dit par Iehan Baptiste, soit 
accompli, c'est ascavoir que tous soyent diminuez, 
et que luy eroisse de plus en plus. Au reste, sainct 
Paul aussi nous monstre que nostre foy ne doit 
point estre fondee sur les hommes, mais qu'elle 
doit tousiours avoir son but à Dieu, et à celuy qui 
parle en son nom, ascavoir à nostre Seigneur Iesus 
Christ. Quand done les hommes s'elevent, et pre- 
nent un tel degré, qu'ils voudroyent qu'on ereust 
à leur poste, qu'ils usurpent ceste licence de bastir 
des articles, ils despouillent le Fils de Dieu, ils luy 
ravissent ce qui luy appartient: car c'est de luy 
seul que le Pere a prononcé, qu'on l'escoute. Et 
sil y a auiourd'huy homme digne d'estre escouté, 
sainct Paul a-il esté le moindre? Or est-il ainsi 
qu'il ne s'est rien attribué quant à luy, mais seu- 
lement a prins le nom de Iesus Christ, d'áutant 
qu'il estoit envoyé de luy porter le message qui 
luy estoit commis. 

Et afin que nous soyons certifiez qu'il ne s'in- 
geroit point faussement, il adiouste que c'est selon 


1* 


(| SERMON I 8 


la volonté de Dieu. Car (comme dit l'apostre en 
lepistre aux Hebrieux) nul ne se doit ingerer, 
c'est une chose trop noble et trop precieuse de gou- 
verner l'Eglise de Dieu, pour dire que les hommes 
prenent ceste hardiesse: mais il y a Dieu qui s'est 
reservé cest office d'ordonner ceux que bon luy 
semble. Or il a commencé à Iesus Christ, afin qu'en 
luy nous ayons comme un patron general —Com- 
bien qu'à nostre Seigneur lesus appartient toute 
maiesté et empire, si est-ce qu'il a voulu encores 
estre deputé de Dieu son Pere avec serment solen- 
nel. Pourquoy? Il nous est comme un miroir, 
que les choses ne se doivent point faire confusé- 
ment en l'Eglise de Dieu, mais que chacun doit 
attendre sa vocation. Et notamment sainct Paul 
parle ici de la volonté de Dieu. Car combien que 
les hommes quelques fois eliront (comme Dieu a 
voulu que la police soit gardee), toutesfois si est-ce 
que Dieu gouverne tousiours quand les choses sont 
bien conduites. Vray est qu'il y a eu une consi- 
deration propre en l'office d'apostre: car il a falu 
que Dieu parlast comme en personne. Mais quand 
ilest question de tous les prescheurs, et du regime 
ordinaire de l'Eglise, cela doit avoir lieu que tous 
parvienent à ce degré d'office par la volonté de 
Dieu, que son nom soit invoqué, afin qu'il preside 
au conseil, que celuy qui sera appelé, ait tesmoi- 
gnage que ce n'est point du costé des hommes, que 
ce n'eB& point par son ambition ne par autre mau- 
vaise prattique. Nous voyons donc en somme que 
sainct Paul a voulu ici monstrer qu'il n'est pas en 
chacun de s'avancer, mais que Dieu nous doit 
tendre la main, qu'il ait bon ordre en l'Eglise, et 
que les choses ne soyent point confuses. Et ce- 
pendant i| reserve tousiours à Dieu son droit, afin 
qu'on cognoisse qu'il n'a point resigné son empire, 
mais qu'il veut que les siens luy soyent suiets. Et 
en cela voit-on aussi une amour singuliere qu'il 
nous porte. Car quand il dispose selon sa volonté 
les estats en son Eglise, c'est signe qu'il y est pre- 
sent, et qu'il veille dessus. Quand nous voyons un 
tel soin que Dieu a de nous, et que c'est luy qui 
nous pourvoit de pasteurs, que c'est luy qui les 
choisit, en cela (di-ie) nous sommes tant plus ad- 
monestez d'une bonté infinie qu'il nous monstre, et 
avons dequoy nous consoler, magnifians ceste bonté 
paternelle qui nous est ici testifiee. Or cependant 
i| y a aussi un autre poinet, c'est que sainct Paul 
magnifie ici la seule grace de Dieu, sans alleguer 
ses merites, sans dire qu'il ait desservi cest hon- 
neur. Car quand il parle de la volonté de Dieu, 
il y à comme une comparaison tacite entre une 
election gratuite que Dieu fait de nous, et entre 
les merites que nous pourrions apporter, comme il 
semble. Les hommes voudroyent bien tousiours 
estre reputez assez habiles, et qu'on imaginast quel- 


que vertu en eux, par laquelle Dieu leur fust ob- 
ligé. Sainet Paul au contraire, quand il se nomme 
apostre, ne dresse point la creste pour dire qu'il 
8'y soit avancó, mais il remet le tout à la bonne vo- 
lonté de Dieu et à son plaisir: comme sil disoit 
qu'il n'est point question d'enquerir s'il a esté 
meilleur que d'autres, ou plus idoine. ll est vray 
que cela y estoit, d'autant que Dieu l'avoit formé: 
mais cependant il se demet de ce que les hommes 
ont accoustumé d'attirer à eux. $Sainct Paul done- 
ques confesse qu'il n'est point apostre pource qu'il 
lavoit desservi, mais d'autant que le plaisir de 
Dieu est tel. Et en cela voit-on (suivant la doctrine 
laquelle est par tous ses escrits) comme il ne laisse 
rien aux hommes dequoy ils se puissent glorifier, 
mais veut que Dieu apparoisse en tout et par tout. 

Or il y a puis apres un mot adiousté qui em- 
porte beaucoup: De la promesse de vie qui est em 
lesus Chris. En quoy sainct Paul monstre que 
les apostres n'ont point esté creez pour estre comme 
chiens muets, ou des idoles, mais pour anoncer la 
doctrine de salut, et en estre tesmoins. Ie di que 
ce poinct emporte beaucoup. Car nous voyons que 
le pape avec ses bestes cornues n'ont point honte 
de s'appeller successeurs des apostres: et cependant 
si on les veut attixer en chaire pour exercer cest 
office, cela derogue à la dignité Episcopale, voire 
ce leur semble. Or sainct Paul monstre ici qu'il 
n'y a nulle dignité de prelat ni d'Evesque, ne de 
pasteur, sinon pour porter et anoncer l'Evangile. 
Tous ceux doncques qui voudront avoir quelque 
preeminence en l'Eglise, il faut qu'ils cognoissent 
que c'est à ceste charge que Dieu les a establis, 
qu'ils proposent la doctrine de salut. Et ainsi que 
le pape se vante tant qu'il voudra de sa Hierar- 
chie, et qu'il dise que tous ces marmousets-là, c'est 
à dire ces Evesques qui se tienent là, representent 
l'Eglise, il ne faut que ce mot de sainct Paul pour 
monstrer leur impudence, et pour leur arracher ce 
masque duquel ils se couvrent. Car s'ils nous anon- 
coyent la vérité de Dieu, et qu'il nous fussent 
tesmoins de nostre salut, il ne faudroit point con- 
tredire à ce qu'ils alleguent. Mais cependant qu'ils 
pervertissent tout ordre, voire d'autant qu'il ne 
leur chaut d'exercer cest office que Dieu leur a 
commis, et mesmes s'en moquent, il leur semble 
que cela ne leur soit point decent, et qu'il ne con- 
viene point à leur estat. Il ne faut point user de 
longue dispute: car s'ils sont Evesques, il faut 
qu'ils ayentla bouche ouverte pour prescher. "Tou- 
tesfois encores n'est-ce pas assez que les hommes 
facent office de prescheurs, mais il faut qu'ils soy- 
ent vrais messagers de Dieu, et qu'ils ne mettent 
point en avant leurs songes et resveries, mais ce 
qu'ils auront receu, qu'ils le dispensent fidelement 
sans y rien adiouster. 

Et voilà pourquoy saincet Paul notamment 
parle de la promesse de vie: comme s'il disoit, 
qu'il n'apporte point des songes qu'il ait bastis 
en son cerveau, qu'il n'a point aussi ramassé gà 
et là quelque doctrine estrange, mais qu'il propose 
ce que Dieu luy a commandé. Retenons doneques 
que tous ceux qui veulent estre recognus pasteurs 
en l'Eglise de Dieu, doyvent s'astraindre à ceste 
regle, c'est d'anoncer l'Evangile en telle sorte qu'il 
n'y ait nul meslinge ni corruption de leur costé. 
Cependant sainct Paul aussi nous rend ici son mi- 
nistere amiable, afin que nous scgachions que c'est 
nostre souverain bien que de l'eseouter et recevoir. 
Car pourquoy et à quelle fin est-ce que Dieu nous 
suscite des docteurs qui nous preschent l'Evangile? 
Est-ce pour avantage qu'il y ait?  Nenni: mais il 
proeure nostre salut. Quand doneques nous voy- 
ons qué Dieu n'a regardé sinon à nostre bien et 
profit, quand il a voulu que son Evangile soit 
publié, nous sommes plus que malins si nous refu- 
sons .d'estre ainsi conduits: car c'est comme si 
nous despitions Dieu en voulant repousser la vie 
qu'il nous offre. S'il venoit exiger son droit, comme 
un prince qui demandera ses tributs, et qu'il usast 
de rigueur telle qu'il pourroit, encores faudroit-il 
plier le col. Mais nous aurions quelque excuse de- 
vant les hommes de dire, Si Dieu se monstroit 
Pere et Sauveur envers nous, nous serions contens 
de nous ranger à luy: mais quand il n'y a que 
frayeur, il ne se faut point esbahir si nous recu- 
lons. Nous pourrions alleguer cela. Or mainte- 
nant i| n'y a nulle excuse telle. Et pourquoy? 
Car Dieu ne parle point sinon pour nostre bien: 
il veut que son amour, sa misericorde, sa bonté in- 
finie nous soyent mises au devant, que nous soyons 
certifiez de nostre salut, que nous soyons retirez 
de la mort eternelle, que nous soyons desliez des 
liens de Satan, que nous soyons affranchis de la 
servitude de mort pour estre heritiers de son roy- 
aume. Quand doneques Dieu ne pretend qu'à 
cela, ne faut-il pas dire que nous soyons par trop 
ensorcellez de Satan, si nous ne sommes prompts 
à recevoir une telle doctrine? Ainsi done, quand 
nous sentirons en nous quelque rebellion, ou bien 
quelque contredit, ou quelque tardiveté trop grande, 
que nous ne serons pas si agiles qu'il seroit requis 
pour nous laisser conduire par la bouche de Dieu, 
que nous n'aurons pas une telle ardeur, ni un tel 
zele comme il seroit à souhaiter, reduisons en me- 
moire ce que sainct Paul traitte ici de l'Evangile, 
c'est que Dieu n'a point voulu qu'il nous soit pres- 
ché pour gain qu'il y ait de sa part, mais c'est 
pour nostre profit. Voilà donc ce que nous avons 
à noter. 

Et cependant ce n'est point sans cause que 
sainct Paul monstre qu'il le propose, voire en Iesus 


Christ: ear par ce mot il nous veut monstrer que 
Dieu nous a plus honorez que les Peres anciens, 
et qu'il nous a elevez en un degré par dessus eux. 
Et d'autant plus sommes-nous à condamner, et 
nostre ingratitude est tant plus inexcueable, si nous 
ne venons avec un desir ardent, à un tel conviement 
que Dieu fait, quand il luy plaist qu'on nous pro- 
pose et qu'on nous presche son Evangile. ll est 
vray que de tous temps Dieu a promis aux fideles 
le salut que nous attendons auiourd'huy, et qui 
nous est presenté en l'Evangile, et c'a esté le fruiot 
de leur adoption. Car dequoy leur eust-il servi de 
scavoir que Dieu estoit leur Sauveur et Pere, sinon 
qu'ils eussent tendu à la vie celeste? — Ainsi done 
les Peres sous la Loy ont bien eu une esperance 
semblable à celle que nous avons auiourd'huy. 
Mais tant y a qu'ils ont esté comme en suspens, 
qu'ils ont langui, et y a eu tousiours comme une 
destresse, iusques à ce que lesus Christ fust ap- 
paru: ear c'est en luy que toutes les promesses de 
Dieu ont leur ouy, et leur certitude, et que Dieu 
les ratifie. Ainsi done notons bien que sainet Paul 
en parlant de la promesse de vie, nous monstre 
qu'auiourd'huy elle nous est plus priveement mise 
en avant, qu'elle n'a esté sous la Loy. Car nous 
avons lesus Christ qui est l'accomplissement de 
toutes choses qui sont requises pour nostre redemp- 
tion, en luy nous contemplons ce qui a esté figuré 
comme en ombrage à nos Peres. Et ainsi (comme 
i'ay desia declaré) malheur sur nous si nous n'a- 
vons les aureilles dressees pour recevoir la promesse 
quand Dieu nous l'offre, voire et l'aecomplit par 
effect en la personne de nostre Seigneur lesus 
Christ. 

Or consequemment eainct Paul adiouste, A T'- 
mothee mon Fils aimé, grace, misericorde, et paix de 
par Dieu le Pere, et de par mostre Seigneur lesus 
Christ, Quand il appelle Timothee son file, c'est 
d'autant qu'il l'avoit engendré en l'Evangile. Et 
ceci n'est point contraire à la sentence de nostre 
Seigneur Iesus Christ, quand il defend d'avoir nul 
pere en ce monde: car c'est afin que nous regar-. 
dions tous à Dieu, qu'il soit honoré de nous, et que 
nous luy soyons suiets. Si donc chacun se bastit 
un pere, voilà Dieu qui est privé de son honneur. 
Mais quand nous sommes amenez à Dieu seul, et 
que ceste doctrine nous est fidelement preschee, 
que tout parentage depend de luy, et que nous ad- 
herons à $a verité, que nous luy portons l'honneur 
qui luy appartient, cela n'empesche point que ce- 
pendant ceux qui nous enseignent la doctrine de 
lEvangile, ne nous soyent comme peres. Pour- 
quoy? Dieu besongne par leur moyen, et les esta- 
blit comme en son lieu, non point pour deroguer 
rien à son droit (comme desia nous avons declaré), 
mais quand Dieu est Pere souverain, les hommes 

sont inferieurs à luy, et ne laissent pas de nous 
estre peres, et nous sommes leurs enfans: voire 
quand ils nous apportent la semence incorruptible, 
par laquelle nous sommes regenerez pour estre en- 
fans de Dieu: quand aussi ils nous nourriront de 
ceste mesme doctrine. Car les Evesques de la Pa- 
pauté se pourront bien nommer peres (comme ils 
se nomment), mais cependant ils n'ont dequoy pour 
usurper une telle dignité. Car il est dit que nous 
sommes faits enfans de Dieu par lEvangile, qui 
est la semence incorruptible. Maintenant tous ceux 
qui ne preschent point l'Evangile, ne peuvent alle- 
guer aucune paternité, ou bien ils engendrent des 
enfans bastards que Dieu desavoue et reprouve. 
Notons bien done quand sainet Paul s'est ici attri- 
bué lhonneur de pere, que ce n'a esté sinon au 
regard de l'Evangile qu'il portoit: et puis qu'il 
estoit ministre de Dieu, qu'il a engendré les ames. 
Et en cela voyons-nous comme Dieu besongne par 
la parole qui nous est preschee, qu'il n'y a point 
une voix qui sonne seulement en l'air, et qui s'es- 
coule: mais Dieu adiouste la vertu de son sainot 
Esprit, tellement que nous profitons quand chacun 
se retire ainsi entre les mains de Dieu. ll est 
certain que si nous venons au temple, nous n'or- 
rons pas seulement homme mortel parler, mais 
nous sentirons que Dieu parle à nos ames qu'il est 
maistre, voire par ea vertu secrete: il nous touche 
tellement que la voix humaine entre au dedans, et 
qu'elle nous profite tellement que nous en sommes 
restaurez et nourris. Voilà ce que nous avons à 
retenir sous ce mot de Pere. 

Et cependant il n'y a nulle doute que sainet 
Paul n'ait iei proposé Timothee comme un exemple 
à tous fideles. Et ainsi il nous exhorte que nous 
souffrions paisiblement d'estre reduits à Dieu par 
la doctrine de l'Evangile, et que ceux qui nous ap- 
portent ceste doctrine-là, soyent receus de nous 
comme peres, non point pour en faire des idoles, 
non point pour amoindrir en facon que ce soit 
lhonneur de Dieu, mais pour nous servir d'eux 
selon que Dieu nous les a comme dediez: et puis 
qu'il veut desployer sa vertu par leur moyen, que 
leur labeur ne soit point inutile envers nous. No- 
ons bien doneques que Timothee nous monstre ici 
le chemin, que si nous voulons estre tenus pour 
enfans de Dieu, il nous faut ranger à l'obeissance 
de sa Parole tellement que ceux qui nous anoncent 
lEvangile, soyent escoutez de nous, voire nous 
soumettans à ce qu'ils nous apportent au nom de 
-Dieu, en toute docilité et reverence. Et voilà pour- 
quoy notamment il est dit par la Prophete Isaie, 
l'ay mis ma parole en vostre bouche. Et quand 
Dieu dit qu'il sera cognu pour Pere, il adiouste 
que l'Eglise est mere de tous ses enfans. Au reste, 
si Timothee qui estoit eleu de Dieu comme une 

perle entre les autres, s'est tenu en ce degré d'en- 
fant, ie vous prie, que sera ce de ceux qui à grand' 
peine sont à l'abc? Et neantmoins nous voyons au- 
lourd'huy un tel orgueil qu'il n'est point question de 
modestie ne de sobrietó: c'est honte à ceux qui se 
veulent reclamier Chrestiens, de s'assuiettir à nul 
ordre ni police. Or tant y a que cest exemple qui 
nous est ici donné, raonstre qu'une telle arrogance 
ne demeurera point impunie devant Dieu parquoy 
retenons ce qui a desia esté dit, c'est, puis qu'il 
plaist à Dieu de mettre en la bouche des hommes 
la semence de vie, et qu'il veut que nous soyons 
renouvelez par icelle, qu'un chacun s'aesuiettisse à 
cest ordre.là: et quand nous aurons esté enseignez 
par les hommes, que nous faeions un tel hommage 
à Dieu, que nous monstrions que nous ne laissons 
pas d'accepter sa Parole, encores que ce soit un 
thresor en un vaisseau fragile et de nul prix, 
comme s&ainct Paul en parle aux Corinthiens. 
Venons au reste. Il dit, Grace, misericorde, et 
pair de par Dieu le Pere, et de par nostre Seigneur 
lesus Christ. Yl est vray que ces deux mota Grace 
ef paix, sont.bien quasi en toutes les salutations que 
fait sainct Paul en ses Epistres. Yci il entrelace le 
mot de JMisericorde. Quand il parle de la grace 
de Dieu, il entend son amour, qu'il nous soit pro- 
pice, et qu'il nous accepte. Mais d'autant que 
cela ne se peut faire que par sa misericorde, il a 
exprimé ici ce qu'il a touché plus en brief aux 
autres passages. Notons bien donc que sainct Paul 
sous le mot de JMisericorde, nous a voulu ramener 
à ceste source de la grace de Dieu. Comment est-ce 
que Dieu nous favorise? Comment est-ce que nous 
luy sommes agreables? Quand ceste question est 
mise en avant, entrons en examen de nos personnes 
et nous verrons qu'il n'y a en nous que misere, 
c'est un abysme horrible de toute povreté. Com- 
ment doneques Dieu nous aimera-il? Comment 
pourrons-nous trouver grace envers luy, si ce n'est 
qu'il ait pitié et compassion de nos povretez? Et 
pourtant (comme i'ay desia declaré) la misericorde 
de Dieu est l'origine et la source de la grace et 
de l'amour qu'il nous porte, quand il luy plaist 
nous aimer, et nous recevoir comme un pere sea 
enfans. Pour estre donc aidez de Dieu, et afin 
qu'il nous soit propice, il faut premierement qu'il 
nous aime. Mais comment cela? Par sa bonté, 
pource qu'il n'y a en mous sinon toute misere. 
Voyant que nous sommes povres creatures et dam- 
nees, qu'il n'y a nul espoir de salut, il ouvre les 
entrailes de sa misericorde (comme l'Hacriture en 
parle), il desploye une affection de toute bonté, que 
n'ayant point esgard à ce que nous sommes indi- 
gnes, il prend occasion de nous aimer, d'autant 
qu'il voit que nous sommes perdus. Voilà mes 
creatures, et cependant Satan domine dessus: les 

voilà comme plongees aux abysmes profonds de la 
mort: il faut done que ie les en retire. Nous voy- 
ons maintenant que ce mot que sainct Paul a ici 
adiousté, n'est point superflu: et combien qu'il ne 
l'exprime point par tout, neantmoins si faut-il que 
nous soyons advertis d'entrer iusques à ceste mise- 
ricorde, si nous voulons estre bien certifiez de la 
faveur paternelle de nostre Dieu. Or cependant 
notons aussi que Dieu n'est point misericordieux 
enver8 nous pour un coup, mais qu'il continue 
(comme aussi il en est besoin) iusques à la mort. 
Car comment est-ce qu'il nous subvient tous les 
iours quand nous sommes agitez de nos mauvaises 
tentations? C'est luy qui nous fortifie. Et com- 
ment cela? Pource qu'il nous est pitoyable. Com- 
ment est-ce qu'il nous pardonne nos pechez? C'est 
pour ceste mesme cause. Ainsi doneques notons 
bien que la misericorde de Dieu a son cours per- 
manent envers nous, qu'i ne nous la faut point 
sentir seulement en ce qu'il nous à du commence- 
ment adoptez pour ses enfans, mais qu'elle a son 
fil eontinuel| et qu'il en use iournellement envers 
nous, et qu'il ne cesse de la faire decouler sans 
fin, et ainsi qu'elle est tousiours coniointe à ceste 
grace de laquelie il est ici fait mention. 

Or venons à ces deux mots que sainct Paul 
met communeement en ses Epistres. Il est vray 
que pouree que nous en avons parlé ci dessus, il 
n'est ia besoin n'y insister par trop: mais si faut-il 
encores reduire briefvement en memoire ce qui est 
dit, c'est en premier lieu, que Dieu nous estant 
propice, nous envoye tout ce que nous pouvons 
souhaiter pour nostre felicité: comme au contraire, 
quand il nous sera ennemi, ou que nous serons 
reiettez de luy, il n'y aura que malheur sur nous, 
ie di encores que nous eussions tout à souhait. Car 
les incredules pourront bien manger leur soul, ils 
pourront estre elevez en honneur et credit, il& pour- 
ront avoir santé, s'esgayer, faire leurs triomphes, 
tout leur viendra à propos: mais tout cela leur 
sera converti en malediction. Et pourquoy? Car 
les biens que Dieu nous elargit, ne nous sont point 
sanctifiez pour nostre salut, sinon que devant toutes 
choses nous sentions qu'il nous est propice et favo- 
rable. Voilà pourquoy sainct Paul commence par 
ce mot de Grace, monstrant qu'il ne nous faut 
point estre tant abbrutis de cercher les choses ter- 
restres, car ce seroit comme mettre la charrue de- 
vant les boeufs (comme on dit), mais qu'il nous 
faut tousiours lever la teste en haut. Quand un 
pourceau cerchera pasture, il flaire en bas, il iette 
le groin, il fouille par tout: ainsi en font ceux qui 
s'attachent par trop au monde. Car ils ne cognois- 
sent point que le vray bien, et la felicité parfaite des 
hommes consiste en ce que Dieu les regoyve, et 
qu'illes ait pour agreables. Voilà comme les incre- 


dules se contentent d'estre riches, et d'avoir leurs 
delices et voluptez: et s'abandonner à toutes leurs 
conecupiscences: et puis de se faire valoir, et puis 
d'aequerir, et d'abonder selon le monde: voilà tout 
leur bien, et toute leur felicité. Or au contraire, 
il nous faut avoir ceste prudence, qu'ayans les biens 
du monde, ayans nos aises et commoditez, et toutes 
choses, nous cerchions que Dieu nous soit Pere, 
et qu'il nous tiene pour ses enfans. Quand nous 
aurons cela, observons en second lieu et inferieur 
la paix que met aussi bien sainct Paul. Car sous 
ce mot de paix, il comprend toutes choses qui nous 
sont propres et convenables, ce que nous appellons 
prosperité. Ne pensone point done prosperer vraye- 
ment, sinon d'autant que nous serons aimez de Dieu. 
Et au reste quand sainct Paul conioint la paix avec 
l'amour de Dieu, il signifie que Dieu est assez 
riche pour nous donner tout ce qu'il nous faudra, 
quand de nostre costé nous demanderons d'estre 
aimez de luy, qu'il ne faut point que nous crai- 
gnions de tout le reste. Et c'est encores un poinet 
bien notable: car nous voyons comme nostre nature 
nous solicite à deffiance, et nous semble tousiours 
que terre nous doit faillir. Et cependant quel hon- 
neur faisons-nous à Dieu? Nous confesserons qu'il 
est nostre Pere, et chacun se glorifiera de ce titre: 
et cependant si rien nous defaut, nous sommes en 
telle angoisse que c'est pitié, nous sommes là en 
perplexité, comme si Dieu ne pouvoit rien, comme 
s'il estoit despourveu de moyens pour nous secourir. 
Voyans doneques que nous sommes ainsi agitez de 
deffiance, d'autant plus nous faut-il mediter ceste 
doctrine, et appliquer nostre estude, quand il dit 
que si Dieu nous est propice, il ne faut point douter 
qu'il ne nous face prosperer, et que par sa bene- 
dietion il ne nous donne ce qui est requis: mais 
quoy qu'il en soit, contentons-nous de la simple 
grace de Dieu. Il est vray que nous luy pourrons 
bien demander tout ce qui nous fait besoin, iusques 
à un morceau de pain pour manger: il faut que 
nous deschargions toutes nos solicitudes en luy: 
mais tant y à qu'il nous faut commencer au prin- 
cipal, c'est asgavoir à l'amour qu'il nous porte, et 
que nous sgachions qu'il a le soin de nostre salut: 
et quand cela est, qu'il nous suffise, encores que 
tout le reste nous defaille. 

Or sainct Paul finalement met, De par Diew 
le Pere, et nostre Seigneur lesus Christ. En quoy 
il conferme la doctrine que nous avons desia ex- 
posee: c'est que si les hommes cerchent d'avoir 
tout ce qui leur est propice, il ne faut point qu'ils 
s'eslongnent de Dieu. Et toutesfois nous voyons 
comme nos appetits voltigent qà et là: et cependant 
qui est-ce qui cerche Dieu? Il est vray que nous 
en parlerons en un mot: mais qu'un chacun regarde 
de pres, et on trouvera que nous voudrions bien 

que Dieu fust separé, et qu'il feist ses besongnes 
(comme on dit), et cependant qu'il nous laissast ici 
esgayer. Voilà comme les hommes sont abbrutis. 
Or pour ceste cause sainct Paul nous monstre, qu'il 
ne faut point que nous cherchions aucune felicité 
sinon en Dieu. Car nous pourrons amasser beau- 
coup, que toutes les creatures du monde nous 
soyent favorables, si est-ce qu'au lieu d'advancer 
nous reculerons, iusques à ce que nous soyons 
venus à Dieu. Et cependant il nous declare que 
nous luy pouvons bien demander cela en pleine 
confiance, et esperer qu'il nous sera ottroyé. Et 
pourquoy? Car il ne nous faut point conaiderer 
simplement en Dieu sa maiesté, mais aussi le nom 
de Pere, duquel il veut estre comme revestu, afin 
que nous ayons acces plus familier à luy. Notons 
bien doneques que sainet Paul ne nous parle pas 
iei nuement de Dieu. Car quand nous cuiderions 
approcher de luy, selon que nous sommes íant in- 
dignes, nous serions effrayez, et comme effarouchez: 
mais il dit qu'il est Pere quant et quant. Et ainsi, 
il nous certifie qu'il ne veut point estre cognu des 
siens sans sa misericorde: et par son exemple il 
nous exhorte à chercher la paix en Dieu, et en la 
grace dont il à fait mention. Et c'est encores un 
mot qui doit bien estre medité de nous. Car la 
maiesté de Dieu nous sera tousiours espouvantable, 
si nous regardons en luy qu'il est seulement Crea- 
teur. ll faut doneques toutesfois et quantes que 
nous desirons que Dieu nous regoyve, et que nous 
voulons aussi prendre hardiesse pour venir à luy, 
que ce mot de Pere nous viene devant les yeux: ce 
qui ne se peut faire que nous n'ayons Iesus Christ 
pour Mediateur. 

Et voilà pourquoy aussi sainct Paul a mis, 
Nostre Seigneur lesus Christ. ll est vray qu'en 
disant que la grace et la paix nous vienent de luy 
comme de Dieu son Pere, il nous monstre qu'il 
nous le faut adorer, et qu'il n'est point une simple 
creature, et qu'il ha ce que n'ont point ni les hom- 
mes, ni les anges. Il faut bien doncques qu'ici 
nous prenions un tesmoignage de la Diviniié de 
nostre Seigneur lesus Christ, afin qu'il soit exalté 
de nous selon qu'il le merite. Mais cependant 
sainct Paul nous veut confermer en ce qu'il a dit, 
c'est que hardiment nous demandions à Dieu grace 
et paix, et que nous luy demandions, voire pource 
que nous avons nostre Mediateur qui nous donne 
fiance de faire telle requeste. Et c'est ce que i'ay 
desia touché, que nous ne pouvons concevoir que 
Dieu &oit nostre Pere, sinon que nostre Seigneur 
Iesus Christ se presente, et qu'il declare qu'il est 
le Fils unique, et que nous sommes entez en son 
corps par foy quand nous sommes ses membres, 
que tout ce qu'il ha de propre il nous le communi- 
que par sa pure bonté, non point qu'il nous soit 








deu, mais pource qu'il desploye les richesses de la 
misericorde de Dieu son Pere envers nous. Ainsi 
doneques nous voyons qu'il n'y a rien de auperflu 
en ceste salutation de sainet Paul. Et combien 
qu'il ait parlé à Timothee, si est-ce qu'il a donné 
à tous une regle commune.  Voulons-nous done 
mesmes selon ceste vie presente estre à repos. ll 
faut que devant toutes choses nous cherchions d'estre 
aimez de Dieu: et puis que nous scachions le moyen, 
ear nous n'en sommes pas dignes. Il faut donc 
venir à nostre Seigneur lesus Christ. Or si ainsi 
est que pour cest estat caduque de ce monde, et ce 
qui concerne nostre nourriture corporelle, il faut 
que nous commencions par ce bout, d'avoir Dieu 
propice, que sera-ce s'il est question du salut eternel 
de nos ames? Si nous voulons manger un morceau 
de pain, boire, et estre revestus pour nostre neces- 
sité, il faut que tousiours nous soyons fondez là 
dessus, que Dieu nous regarde en pitié, et que nous 
commencions par sa bonté gratuite. Si nous ne 
pouvons ne boire ne manger, ni recevoir toutes les 
autres choses qui eoncernent la vie presente, que 
ce ne soit à nostre confusion, sinon d'autant que 
Dieu nous benit par sa grace, d'autant plus devona- 
nous, quand il est question de la vie celeste, nous 
remettre du tout à la grace de Dieu, nous asseurer 
pleinement en ceste adoption qu'il a faite par nostre 
Seigneur lesus Christ, et n'estre point si outre- 
cuidez de penser que nous ayons de quoy pour 
nous faire parvenir à ce salut qui nous est promis 
en l'Evangile. 

Oublions doneques tout ce qui est de nostre 
costé, et commengons par l'adoption de Dieu. Et 
au reste, quand Dieu nous aura une fois receus à 
merci, invoquons&-le hardiment, ne soyons point 
comme ces povres ineredules qui sont tousiours en 
suspens, ne sQachans s'ils sont exaucez ou non, 
mais que cela nous soit tout persuadé et conclud, 
que puis que Dieu nous aime, tout ira bien pour 
nous, voire quand nous aurons ceste amour-là, que 
rien ne nous peut faillir, d'autant que Dieu ha tout 
en sa main, il est la fontaine de tout bien, et de 
toute felicité. Nous voyons done comme en la simple 
amour de Dieu, il faut que tout nostre salut, et la 
louange d'iceluy soyent tellement enclos, qu'un cha- 
eun se glorifie hardiment, et qu'il ne doute point 
d'estre sauvé. Et pourquoy? D'autant qu'il a pleu 
à Dieu de nous aimer, combien que nous en fussions 
indignes. Voilà comme nous avons à lever la teste 
sans aueune doute, quand Dieu nous a testifié qu'il 
nous vouloit estre Pere en nostre Seigneur lesus 
Christ, qu'il nous faut marcher hardiment, sur- 
montans tous empeschemens qui nous pourroyent 
retarder de venir à nostre Dieu, iusques à ce que 
nous soyons entrez en ce triomphe qui nous est 
appresté au ciel. Et combien qu'il nous faille main- 

tenant batailer, voire iusques à la mort, et que 
mesmes nostre vie soit cachee, que toutesfois nous 
ne doutions point que Dieu ne nous soit Pere, puis 
qu'il nous porte ceste affection paternelle de laquelle 
parle ici sainct Paul. 


Or nous-nous prosternerons devant la face de 
nostre bon Dieu etc. 





DEUXIEME 


Chap. I, v. 3—5. 


La somme de ce que nous avons maintenant 
leu est, que sainct Paul declare l'affection qu'il porte 
à Timothee: et adiouste la raison pourquoy, c'est 
asgavoir d'autant qu'il le voyoit homme craignant 
Dieu, et qui avoit tousiours eu quelque bonne se- 
mence dés son enfance. Or cependant notons qu'il 
declare ces choses, non point tant pour le regard 
de Timothee que pour ceux ausquels il vouloit que 
l'Epistre fust commune, afin que par là chacun en 
fust edifié, Or de nostre costé le principal est, de 
reeueilir de ceste lecture la doctrine qui nous ap- 
partient. En premier lieu, la solicitude de sainet 
Paul à Timothee nous doit servir d'instruction. Car 
d'autant que Dieu nous a conioints, c'est bien raison 
qu'un echaeun de nous pense de ses prochains qui 
luy attouchent: ie ne di pas de ceux qui nous sont 
prochains selon la chair, mais puis que Dieu nous 
est Pere à tous, avisons de nourrir ceste fraternité 
qu'il a dediee au sang de nostre Seigneur lesus 
Christ. Et aingei, procurons entant qu'en nous sera, 
le salut de tous céux qui sont domestiques de la 
foy. Et au reste, que les pasteurs qui ont charge 
publique en l'Eglise, ayent ceci pour recommandé. 
Car i| faut bien que leur zele surmonte celuy qui 
sera en un homme privé, lequel n'a autre regard 
sinon qu'il est membre de l'Eglise. Voilà done 
pourquoy sainet Paul a testifié du soin qu'il avoit 
de Timothee, et de son salut. Nous voyons d'avan- 
tage, quand Dieu aura avancé un homme, et qu'il 
l'aura doué des graces de son sainct Esprit, que ce 
n'est pas à dire pourtant qu'il ne nous faille tous- 
jours prier pour luy. Car il n'y aura iamais telle 
perfeetion en ce monde, que nous n'ayons besoin 
d'estre avancez de plus en plus, et que Dieu nous 
tende tousiours la main, le prians qu'il nous aug- 
mente &es dons, qu'il retranche les corruptions qui 
sont en nous. Quand donc il y aura un homme 
excellent, et comme un demi ange, il est vray que 
nous avons occasion de rendre graces à Dieu, de 
ce qu'il aura ainsi espandu sur luy les dons de son 
sainct Esprit, mais cependant encores faut-il que 

nous prions Dieu qu'il continue à l'augmenter, ius- 
ques à ce qu'il l'ait amené à sa perfection. Or si 
nous avons besoin de prier ainsi pour ceux que 
Dieu a tant avancez, que sera-ce des povres gens 
qui ne font que commencer, qui sont encores bien 
debiles, qui ont seulement quelque petit goust de 
la verité? Ne devons-nous point avoir tant plus 
grande solicitude pour eux? Il est bien certain. 
Ainsi doneques, faisons nostre conte que iamais 
il n'y a eu ereature mortelle en ce monde qui n'eust 
besoin qu'on la recommandast à Dieu, afin que ce 
quil avoit commencé, il le parfeist. ^ Pourquoy? 
Car les hommes sont tousiours en chemin, cepen- 
dant qu'ils vivent sur la terre. Et cela nous doit 
enseigner à humilité, que nul ne se prise, que nul 
ne se contente de son estat, pour gdire, le suis venu 
là oà il faloit que ie veinsse. Mais cheminons tous- 
iours, et prions Dieu qu'il nous avance, scachans 
bien que nous n'avons point encores apprehendé, 
comme sainct Paul en parle aux Philippiens troisieme 
chapitre, verset 12. Or il y a aussi d'autre costé, 
que &ainct Paul nous monstre que chacun de nous 
ne doit point seulement rendre graces à Dieu pour 
les biens qu'il a receus de luy, mais quand il aurà 
distribué de ses dons à nos freres, que la ioye en 
doit estre commune à tous, et pareillement l'action 
de graces. Il est vray que selon que Dieu s'est 
monstré liberal envers moy, il faut bien que ie me 
sente plus obligé envers luy, et que cela m'incite 
à luy rendre graces pour magnifier son nom: mais 
si est-ce que ie ne doy point me tenir enclos ni 
enserró en ce regard de ma personne, il faut aussi 
que ie contemple la bonté de Dieu envers toute 
son Eglise, envers chaeun de ceux qui sont du 
troupeau. Et d'autant que ceste varieté de graces 
qu'il a espandues sur les siens appartient à sa gloire, 
que ie soye aise quand ie verray que mes freres 
ont de quoy pour servir à Dieu, et qu'il les pousse, 
et les conduit, et gouverne, que ie voy un bon ac- 
cord de ceux qui tendent à bien. Nous voyons 
doneques qu'il ne faut point que chacun regarde 
seulement à soy, mais qu'il y ait communication 
generale, quand Dieu distribue ainsi les dons de 

son sainet Esprit à ses fideles, qu'un chacun l'en 
doit remercier. Or par cela nous voyons quelle 
malice c'est, que nous portions envie à ceux les- 
quels Dieu aura ornez de ses graces: comme le 
plus souvent nous voyons que les hommes sont en- 
clins à cela, que chaeun voudroit avoir tout pour 
soy. Et cependant il est dit, que si Dieu à mis de 
ses graces aux autres, qu'il nous faut sentir une 
loye en nos coeurs, comme si nous avions receu 
tout cela. Et de faict, si nous estions bien advisez, 
nous cognoistrions que nos freres ne possedent rien 
qui ne reviene à nostre profit et salut. Selon donc 
que Dieu a espandu les dons de son Esprit par ci 
et par là, i| procure nostre profit et salut. Et voilà 
pourquoy nous sommes tant plus tenus de luy en 
rendre graces. C'est en somme ce que nous avons 
à recueillir de ce passage. 

Et pour mieux estre confermez en ceste doc- 
trine, notons les mots dont sainct Paul use. Il dit, 
Selon que ie fay memoire de toy incessamment en mes 
prieres, nwici ei iour. 'Yci nous voyons ce que i'ay 
desia touché, c'est ascavoir combien sainct Paul a 
eu pour recommandé le salut de Timothee, quand 
sans cesse il luy en souvenoit. Mais cependant 
notons aussi que les prieres de sainct Paul estoyent 
frequentes: car il dit, En mes prieres, muict ei jour. 
Il ne luy souvenoit point de "Timothee en ses res- 
veries, comme ceux qui aiment charnellement, se 
souviendront assez de leurs amis, voire pour boire 
à eux en leur absence, ou pour en parler: mais 
l'amitié ehrestienne ha une autre chose plus grande, 
c'est quand chacun se presente à Dieu, et que là 
nous disons, Nostre Pere, que là nous pensons à 
ceux ausquels nous sommes coniointe, et desquels 
nous ne devons point nous separer. Et quand 
nous ne pourrons faire un rolle entier, pour le 
moins que nous prenions les especes, et que nous 
prions Dieu pour ceux qui s'employent à son ser- 
vice, pour ceux ausquels on cognoist qu'il y a eu 
zele, et d'autres vertus pour glorifier le nom de 
Dieu: que nous ayons pitié de ceux qui travaillent, 
et qui sont tourmentez au milieu des ennemis de 
la foy, qui sont comme povres brebis entre les loups, 
que nous ayons pitié et compassion d'eux, et de 
tous ceux qui sont en quelque necessité, selon que 
nous en aurons cognoissance, que nous soyons pic- 
quez pour les presenter devant Dieu, afin qu'il luy 
plaise de les secourir selon qu'il voit que le besoin 
y eSt. Voilà comme il nous faut monstrer amis: 
ee n'est point pour avoir une souvenance selon le 
monde, de ceux qui nous attouchent, mais sur tout 
que nous les recommandions à Dieu comme sainct 
Paul en parle ici. Et cela vaut cent mille fois 
mieux que toutes les amitiez du monde: ce n'est 
qu'ordure quand les hommes s'aiment ensemble, et 
qu'il n'est point question que Dieu soit tesmoin de 





l'amour qu'ils se portent l'un à l'autre, et que cela 
reviene à luy, et qu'elle soit un moyen pour se 
soucier aussi de leur salut eternel. Mais (comme 
il'ay desia monstró) si nous voulons prattiquer ce 
que dit ici sainct Paul, il nous faut avoir une autre 
ardeur de prier que nous n'avons point. Car ceux 
qui sont tant froids, qu'ils ne sgavent s'ils doyvent 
prier Dieu une fois la sepmaine, comment pourront 
ils protester ce que dit ici sainet Paul, c'est ascavoir 
que nuict et iour il fait memoire de Timothee en 
priant? Voici doneques un exemple memorable, 
c'est que nous ne devons point prier Dieu seule- 
ment une fois le iour comme par acquit, mais que 
nous devons retourner souvent à cest exercice, et 
nous y piequer voyant nostre paresse, et qu'un 
chacun s'y pousse quand il s'y trouvera trop froid. 
Car il ne suffit point de cognoistre ce vice, mais il 
y faut remedier, ainsi que i'ay dit. Piequons-nous 
donecques, et qu'un chacun soit son soliciteur, n'at- 
tendant point qu'on le rudoye. Car que ferons- 
nous d'avantage que cest exemple de sainct Paul? 
Et au reste, si nous n'avons autre zele et ardeur 
pour prier Dieu, ce tesmoignage-ci nous servira 
d'une horrible condamnation. Il est vray que nous 
n'avons pas receu l'Esprit de Dieu en mesure si 
ample que sainct Paul, et tous ne peuvent estre 
egaux: mais tant y a que nous ne pouvons avoir 
une si petite portion de la grace de Dieu, qu'elle 
ne se doyve declarer en cest endroit, e'est que nous 
ayons affection de le prier, et que cela ne soit point 
par ceremonie, mais que nous y retournions souvent: 
que nous oublions tout le reste pour elever nos 
coeurs à Dieu, encores que nous ayons nos beson- 
gnes à faire, que Dieu recoyve quelque gemissement 
de nous: quand nous voyons les povretez qui sont 
par tout le monde, que nous voyons les confusions, 
que nous voyons les necessitez, que nous prions 
Dieu qu'il estende sa main pour nous secourir, ou 
pour le moins que nous iettions quelque souspir, et 
que nostre Seigneur exauce cela, et que nous esten- 
dions ceste solicitude iusques à nos prochains, qu'un 
chacun ne pense point seulement de soy, mais 
qu'un chacun advise de procurer le salut de tout 
le corps de l'Eglise en general Voilà done ce que 
nous avons à retenir de ceste circonstance qui est 
ici mise. 

Or quand sainet Paul dit, qu'il a sowvenance 
des larmes de Timothee, et de la foy non. feinte qui 
estoit en luy, par cela il nous monstre que selon 
que nous aurons cognu un homme estre doué de 
bonté, que nous le devons tant plus honorer et 
aimer, voire si nous aimons Dieu, Et ceste doctrine 
nous doit servir à double usage. Car souvent nous 
avons des cupiditez esgarees, que nous n'avons nul 
esgard si les hommes ont une droite pieté, c'est à 
dire que nous appercevions des marques de crainte 

de Dieu en eux, si nous cognoissons qu'ils chemi- 
nent en pure conscience, que nous voyons en eux 
quelque bonne affection, nous n'avons point d'esgard 
à tout cela, et pourtant nos amitiez sont volages. 
Mais à l'opposite, si nous estions bien reglez, quand 
nous verrions un homme estre droitement conduit 
de l'Esprit de Dieu, et que Dieu luy auroit telle- 
ment imprimé son image que nous sentirions qu'il 
habite en luy, il faudroit que nous fussions affec- 
tionnez à aimer telles gens: que si nous ne le 
faisons, ne sommes-nous pas plus que stupides et 
brutaux? Il est dit notamment au Pseaume quin- 
zieme, L'homme craignant Dieu aimera tous ceux 
qu'il eognoistra estre tels, et qu'il mesprisera les 
meschans et iniques. Quand nous verrons des con- 
tempteurs de Dieu qui ne feront nul serupule de 
le despiter, et qu'estans desbauchez pervertiront tout 
entant qu'en eux sera, nous devons avoir telles 
gens en detestation comme pestes mortelles, que 
nous les tenions (di-ie) comme puans pour les fuir 
et reietter. Aussi à l'opposite, quand nous voyons 
des gens craignans Dieu, qui sont conioints avec 
nous en telle affection, il est certain que si nous 
ne les aimons, et que nous ne leur portions hon- 
neur, nous mesprisons Dieu, et liniure viendra à 
luy, et faudra que nous en rendions conte. Ainsi 
donc apprenons de nous corriger de toutes vanitez 
en cest endroit, et que nous soyons affectionnez 
envers les personnes selon que nous y verrons 
bonté, crainte de Dieu, foy, droiture. Et cependant 
aussi nous sommes admonestez chaeun de nous, de 
cheminer droitement, si nous voulons qu'on nous 
aime. Si donc ie desire d'estre recommandé "aux 
prieres des fideles, que ie donne occasion qu'on ait 
soin de moy, et que chacun face le semblable. 
Souvent il nous semblera qu'on nous fait grand 
tort quand on ne pensera point de nous. Mais 
quoy? Si on regarde quels nous sommes, nous 
meritons bien qu'on nous oublie, et qu'on nous 
laisse là pour ce que nous valons. Et ainsi, afin 
que Dieu exauce les oraisons des siens, et qu'aussi 
de leur part ils soyent incitez à prier pour nous, 
prattiquons ce qui est ici dit, qu'on cognoisse que 
nous aimons le Royaume de Dieu, et comme il veut 
qu'on pense de nous, que nous pensions aussi à luy, 
et alors ne doutons point que nous ne soyons se- 
courus de luy au besoin. Voilà ce que nous avons 
à retenir sur cest article. 

Or maintenant venons à ce que sainct Paul 
dit de sa personne. Il proteste qw! adore le Dieu 
de ses ancesires em pwre conscience. ll n'y a nulle 
doute que sainct Paul n'ait ici voulu repousser les 
calomnies et faux blasmes dont il estoit diffamé 
entre les luifs. Car beaucoup le tenoyent comme 
un apostat qui s'estoit revolté de la Loy de Moyse, 
qui avoit delaissé le Dieu de ses Peres, la religion 





en laquelle il avoit esté nourri. Sainct Paul donc 
veut ici monstrer qu'il adore le Dieu d'Israel, qu'il 
persiste en la vraye et pure religion qui a esté du 
temps de la Loy, et mesmes quand il adiouste en 
pure conscience, il monstre qu'il n'a point esté esmeu 
ni d'orgueil, ni d'àmbition, ni de folle convoitise, 
comme beaucoup de gens appetent nouveauté, d'au- 
tant qu'ils n'ont point de conscience qui les arreste 
et les retiene en la crainte de Dieu. Sainct Paul 
done monstre que ce qu'il tenoit de PEvangile, 
n'estoit point par une cupidité vaine, mais qu'il se 
declare estre là comme devant Dieu, et qu'il ne se 
veut point faire valoir devant les hommes, ni se 
priser, mais qu'il se contente d'adorer le Dieu vi- 
vant. Voilà en somme à quoy sainct Paul a pre- 
tendu. Or ici nous avons à noter que si un Apostre 
tant excellent comme luy, a esté ainsi denigré par 
les meschans, nous ne devons point trouver estrange 
si les serviteurs de Dieu sont exercez en telle facon. 
Et au reste, suyvons l'exemple de sainet Paul, c'est 
que nous puissions avoir ce bouclier en la main 
pour rembarrer toutes les fausses calomnies dont 
on nous charge, et dont on tasche de nous rendre 
odieux devant les hommes, que nous puissions tous- 
iours monstrer (di-ie) à la verité, et non point nous 
vanter seulement de bouche, que nous servons au 
Dieu vivant, et que nous y procedons en pure 
eonseience. Quand nous aurons ce tesmoignage-là 
devant Dieu, et que nous pourrons aussi monstrer 
de quoy devant les hommes, il faut que nous por- 
tions en patience les murmures, les faussetez, les 
mensonges qui se sement de nous: car ce n'est pas 
raison que nous ayons plus de privilege que n'a eu 
sainet Paul. Voilà quant à sa personne. 

Mais cependant ici nous avons une bonne regle 
de bien servir à Dieu. Car suyvant ce qui est dit, 
qu'il regarde au dedans, et non point à l'apparence 
qui est prisee des hommes, il n'est point question 
que nous servions Dieu seulement des mains, et 
des pieds, mais il faut que nostre coeur marche de- 
vant. Le vray service de Dieu donc sera cordial, 
selon aussi ce qui est dit en la Loy, Tu aimeras 
ton Dieu, tu adhereras à luy de tout ton coeur. Il 
est vray que Dieu veut bien que nous employons 
toutes nos facultez, et tous nos membres à son 
service, que le tout luy soit dedió, et le faut aussi: 
et de faiet, un bon arbre se monstrera tousiours 
par les fruiets exterieurs. Et ainsi, quand nous 
aurons une affection cordiale de servir à Dieu, il 
faudra bien qu'elle se monstre en toute nostre vie, 
que toutes nos oeuvres soyent comme les fruicts de 
ceste bonne racine. Mais tant y a que pour bien 
servir à Dieu, il faut que devant toutes choses 
nous ayons ceste pure conscience dont parle sainct 
Paul. Que nous n'ayons point seulement une vie 
bien moderee devant les hommes, et une honnesteté 

qu'il ny ait que redire, que nous n'ayons point des 
vertus admirables: brief, il ne faut point que nous 
soyons dorez, mais il faut que l'or soit au dedans: 
et ne faut point que nous ayons seulement, quelque 
apparence, mais il faut que nous soyons massifs, 
c'est à dire, que la crainte de Dieu soit ferme et 
solide en nous. Ainsi done, si nous regardons 
pourquoy Dieu deteste tant l'hypoerisie, qui vaut 
autant comme fiction, quand les hommes se contre- 
font, et qu'ils ont seulement quelque masque pour 
estre trouvez vertueux, nous trouverons que c'est 
à bon droict. Et pourquoy? Car c'est toute cor- 
ruption de son service. Voilà donc un sacrilege. 
Car si le service de Dieu est perverti, voilà son 
nom qui est prophané, ce qui ne se peut faire sans 
sacrilege: et puis on convertit sa veritó en men- 
songe, qui est encores pour aneantir sa gloire, et 
le transfigurer. Et ainsi non sans cause l'hypocrisie 
est tant detestable à Dieu. Et d'autant plus nous 
faut-il tendre à ceste pure simplicité et rondeur, 
qu'un chaeun de nous se presente devant Dieu 
pour examiner ce qui est en luy, et quand on n'aura 
nul regard au monde, qu'on face ceste conclusion, 
Si faut-il que ie soye advoué de mon Dieu. Car 
quand tout le monde m'applaudira, et qu'on ne 
trouve rien à redire en moy, et cependant que ie 
soye reietté de mon iuge celeste, qu'auray-ie gagné? 
Quand done nous aurons ceste conclusion-là pour 
dire, Ie ne me contente point de la reputation que 
ie pourray aequerir envers les hommes, sinon que 
ma conscience soit pure devant Dieu, et que i'aye 
affection de profiter en sa erainte: quand, di-ie, 
nous aurons ce regard-là, tous les services que nous 
rendrons à Dieu, luy seront agreables: mais sans 
cela ce ne sera que fumee: nous pourrons avoir 
tant belle parade que rien plus, mais ce ne sera 
que fiente et ordure quant à Dieu. "Voilà done ce 
que nous avons à retenir en ce passage, touchant 
la bonne conscience. 

Or sainet Paul adiouste qu'il adore ce Dieu-ci 
dés ses ancestres. Pourquoy?  l'ay desia allegué 
la raison, d'autant qu'on luy reprochoit qu'il avoit 
forgé une religion à la volee, et qu'il s'estoit abastardi 
tellement, qu'il avoit laissé le Dieu de ses Peres. 
Or il monstre qu'il adore le Dieu vivant, lequel 
avoit premierement eleu Abraham et son lignage, 
lequel avoit donné sa Loy par Moyse, lequel avoit 
parlé par ses Prophetes. Sainct Paul done monstre 
qu'il ne s'est point diverti de la doctrine ancienne, 
qu'il n'a point inventé une religion incognue, mais 
qu'il persiste en la Loy de Dieu, et aux Prophetes, 
qu'il se maintient à la pureté qui a esté de tout 
temps, qu'il n'est point tel qu'on le doyve tenir 
comme un apostat. Voilà en somme à quoy il a 
pretendu. Comme auiourd'huy nous voyons que 
les Papistes nous chargent d'une mesme calomnie. 


Car ils font à croire aux simples et idiots, que 
nous avons Controuvé une facon de vivre comme 
estrange, que nous avons aneanti toute la simplicité, 
et que nous ne tenons rien de ce qui a esté receu 
par les Apostres, et par les Martyrs. Or nous 
scavons bien tout le contraire. Car pourquoy com- 
batons-nous contre les Papistes, sinon d'autant que 
nous n'aecordons point à leurs tromperies? Car 
ils ont forgé en leur boutique tout ce qu'ils appel- 
lent service de Dieu, leurs articles de foy, et tout 
le reste. Voilà donc les Papistes qui ont fait un 
tripotage et un meslinge de mensonges qu'ils ont 
ramassez oà et là: et cependant nous demandons 
qu'on se tiene à la Loy, aux Prophetes, et à l'Evan- 
gile: que Dieu a là donné une doctrine parfaite, et 
oà il ny a que redire: que c'est la doctrine qui 
doit estre escoutee, et à laquelle on se doit assu- 
iettir. Voilà ce que nous disons. Ainsi done nous 
voyons qu'il a falu que sainct Paul usast de ceste 
defense qui nous est auiourd'huy necessaire. Et ce 
nous est une belle consolation quand nous voyons 
quil ne nous faut point chercher des excuses Qà 
et là pour elorre la bouche aux Papistes, et à toutes 
leurs fausses obiections: mais qu'il nous suffise que 
sainot Paul ait respondu en nostre nom.  Pour- 
quoy? La cause est du tout semblable. N'avons- 
nous point à nous resiouir quand Dieu nous con- 
etitue sainet Paul pour advocat et procureur de 
nostre cause, contre les Papistes?  Tellement que 
nous ne sommes point empeschez auiourd'huy d'avoir 
quelque replique de nostre cerveau, mais il suffit 
de produire et mettre en avant ce que S. Paul a 
decfaré de sa bouche, voire estant conduit par 
l'Esprit de Dieu. Or si nous avons S. Paul pour 
nostre advocat, voilà le sainct Esprit qui nous 
advoue du ciel. Et mesmes S. Paul a eu une 
procuration suffisante pour monstrer qu'il ne par- 
loit point en qualité d'homme mortel, ne de crea- 
ture, mais que c'estoit au nom et en l'authorité 
de Dieu. 

Ainsi done que nous prenions courage quand 
nous voyons que les Papistes nous blasment à tort, 
et que cela ne nous tourmente point par trop, puis 
que nostre Dieu prend la cause, et qu'il nous donne 
une telle defense, qu'encores que nous eussions la 
bouche fermee, il ne laissera point de monstrer que 
les Papistes seront condamnez en toute leur vaine 
gloire. Mais cependant il sembleroit que sainct 
Paul voulust ici dire que ceux qui changent de 
fagon de faire sont à condamner. Car nous ne 
pouvons pas nier que nous n'ayons beaucoup innové: 
car il 2 falu aussi retirer le povre monde quasi des 
abysmes d'enfer. Nous sgavons qu'en la Papauté 
il n'y a rien qui ne soit perverti. Ainsi donc il a 
falu faire un grand changement. Mais la solution 
est bien aisee à ceci ear quand sainet Paul parle 

de ses ancestres, i| n'entend pas d'approuver toutes 
les superstitions qui estoyent survenues, comme 
alors il y avoit des erreurs tant et plus entre les 
Tuifs. Sainet Paul n'a garde de se vouloir là en- 
velopper: mais il parle de ses ancestres, entant 
qu'il estoit descendu d'Abraham: et par ce moyen 
i| rapporte le tout à ceste origine, et à ceste source 
de l'aliance que Dieu avoit faite avec les Iuifs. 
Comme quand nous dirons que nous tenons la foy 
des sainets Peres, nous parlons en verité. Et pour- 
quoy? Qui sont nos Peres (suivant ce qui est dit 
au Pseaume) sinon les Apostres, et ceux qui ont 
esté commis pour publier l'ÉEvangile par tout le 
monde, et les Martyrs qui les ont ensuivis. Nous 
protestons done en verité que nous tenons la foy 
des saincts Peres, et cependant nous rapportons le 
tout à l'Evangile. Mais quand les Papistes se 
glorifient de tenir la foy des Peres, c'est à fausses 
enseignes. Et pourquoy? Car ils amenent pour 
leurs peres des povres abusez qui ont esté au temps 
d'ignorance: ils prendront des moines qui ont songó 
et resvó beaucoup de menus fatras. Voilà done 
les peres des Papistes. Et d'avantage, quand ils se 
veulent servir des docteurs anciens, ils prendront 
leurs erreurs: et ce qui est là de bon et de pur, 
sera reietté, qu'il semble qu'ils ayent conspiré 
d'aneantir toutes les graces de Dieu. S'il y a ce- 
pendant quelque chose mal couchee, s'il y a quel- 
que lecture pour colorer leurs resveries, voilà ce 
qu'ils prenent, voilà en quoy ils adherent à leurs 
peres. 

Autant en. estoit-il du temps de sainct Paul. 
Ainsi notons bien que sainct Paul ne veut pas ici 
eondamner tout changement qui se fera quand la 
religion aura esté mal conduite, et que les hommes 
y auront apporté de leurs inventions: il faut que 
tout cela soit retranché, il faut qu'on reviene à la 
pure et simple religion de Dieu, afin que ce fonde- 
ment demeure, que Dieu seul regne, et qu'il con- 
duise son peuple. Mais sainet Paul disant qu'il a 
adoré Dieu depuis ses ancestres, entend qu'il n'a 
point derogué à la pure religion telle que Dieu 
l'avoit establie entre les Iuifs. Et de là aussi nous 
voyons que sainct Paul n'a pas voulu ici dire en 
general, que celuy qui pourra alleguer ses ancestres, 
soit iustifió par ce moyen, car ce seroit une pure 
mocquerie. (Les Tures auiourd'huy sgauront bien 
dire, Nous servons à Dieu depuis nos ancestres: 
ear il y a beaucoup de temps passé que Mahommet 
les a abbruvez de ses resveries diaboliques. Voilà 
done environ mille ans que ces mal-heureux sont 
enyvrez en leurs folies, il& pourront alleguer que 
leur religion n'est pas nouvelle. Mais quand elle 
auroit esté dés la creation du monde, ce n'est rien 
dit. Pourquoy?  L'idolatrie a esté de ce temps-là. 
Nous voyons qu'elle n'a point esté seulement quand 








le monde fut restaurré apres le deluge. Aupara- 
vant le nom de Dieu estoit-il invoqué par tout? 
Nenni: mais il est dit que la lignee de Seth estoit 
celle oà Dieu estoit servi: et c'est comme un mi- 
racle, quand la pureté du service de Dieu n'est 
trouvee qu'en une si petite poignee de gens. 

Ainsi donc l'ancienneté ne suffira point pour 
approuver une religion, ce seroit une bestise trop 
lourde: ear par ce moyen il n'y auroit religion plus 
certaine que toutes celles qui sont meschantes, et 
que Dieu a en detestation. Mais sainct Paul pre- 
suppose ce que nous avons desia dit, e'est asgavoir 
qu'il estoit descendu de la race d'Abraham, et que 
le Dieu qui estoit là adoré, n'estoit pas une idole, 
mais que c'estoit le Createur du ciel et de la terre, 
celuy auquel il nous faut venir pour avoir salut, 
celuy qui est vrayement nostre Pere. Et voilà 
pourquoy aussi nostre Seigneur lesus discerne entre 
les Iuifs et les autres nations, Vous ne sgavez que 
vous adorez. 1l est vray qu'il parle à la Samari- 
taine: mais ce peuple-là avoit encores plus d'affinité 
avec les luifs, que tout le reste du monde. Car 
les Samaritains estoyent circoncis, et se vantoyent 
d'adorer le Dieu d'Abraham: ils faisoyent les sacri- 
fices à la fagon des luifs: mais cependant si est-ce 
qu'ils n'estoyent point advouez par la Loy, mesmes 
qu'ils avoyent une religion bastarde, Iesus Christ 
prononce qu'ils ne sgavent ce qu'ils font, que c'est 
peine perdue, Vous mettez beaucoup de peine à 
servir Dieu, mais il reiette tout cela, car vous ne 
sgavez que vous adorez, il n'y a point de certitude. 
Or à l'opposite, il dit, Nous sgavons ce que nous 
adorons. ll parle là des Iuifs, qu'ils cognoissoyent 
qu'ils adoroyent le vray Dieu. Et pourquoy? Car 
ils en avoyent un tesmoignage infallible par la Loy, 
qui estoit bien confermee par l'alliance qui avoit 
esté faite encore plus anciennement en la main 
d'Abraham. Notons bien done que sainct Paul ne 
parle point iei sans exception de tous Peres et an- 
cestres, mais de ceux qui sont fondez en la veritó 
de Dieu, et qui ont esté enseignez par luy. Et 
ainsi que nous soyons admonestez d'avoir prudence 
et discretion, quand il est question de dire, Nos 
Peres, Nos Peres: que nous ny allions point à la 
volee. Car autrement nous serons semblables aux 
Tures et aux Payens: et quand nous aurons gagné 
nostre cause devant les hommes, qu'aurons-nous 
profité? Que faut-il donc? Que nous puissions 
choisir les Peres qui sont vrayement enfans de 
Dieu, afin qu'il y ait un lignage legitime. Ie parle 
maintenant du lignage spirituel: et ainsi que nos 
Peres soyent enfans de Dieu (comme i'ay desia dit), 
afin que le tout se rapporte à luy. Or nous aurons 
cela quand nous suivrons la pure simplicité de 
lEvangile et de l'Escriture saincte, et que nous 
chercherons le Dieu qui s'est là manifesté, alors 

nous ne pourrons faillr: et combien que le monde 
fous condamne, si nous sommes asseurez d'estre 
approuvez là haut, cela nous doit bien suffire. 
Voilà donc quant à ce mot oü sainct Paul parle de 
ses ancesíres. 

Or il met puis apres, Qu'il rend graces à Dieu 
de la foy mon fee qui estoit en Tümothee, laquelle 
avoit habié auparavant en sa mere-grand Loide, et en 
sa mere Eunice, et qul est persuadé qu'elle habite 
aussi en luy. Quand sainct Paul parle de la foy 
non feinte, c'est encores pour confermer le propos 
qu'il avoit tenu de la pure conscience, comme aussi 
il avoit ainsi intitulé la foy en la premiere Epistre. 
C'est une doctrine que nous devons bien noter. 
Car si ayans à faire avec nos prochains nous de- 
vons cheminer en rondeur, lhypocrisie sera tous- 
jours detestable à Dieu. Que sera-ce quand nous 
venons devant luy? Si nous taschons de tromper 
un homme mortel, Dieu ne peut souffrir cela. Or 
quand nous le voudrons tromper, et nous moquer 
de luy, et nous en iouer comme d'un petit enfant, 
oü est-ce aller, ie vous prie?  N'est-ce pas se mo- 
quer par trop de sa maiestó? Ainsi done ce n'est 
point sans cause que ce titre est attribué à la foy, 
qu'elle est sans hypoerisie et sans fiction. Voulons- 
nous done estre fideles? Que nous soyons despouillez 
en premier lieu de toutes nos fictions desquelles 
nous sommes enveloppez tant et plus. Nous voyons 
qu'elle est nostre nature: que l'homme se nourrisse 
tel qu'il est, il sera tousiours enveloppé en mille 
subterfuges, qu'il se trompera soy-mesme, il se fera 
à eroire merveilles de soy, et cependant il sera tout 
abbruti: car nos vices nous sont cachez, et mesmes 
nous leur fermons volontiers les yeux, ne cherchans 
qu'à nous flatter. Ainsi donc pour estre vrayement 
fideles, commencons par ce bout, c'est ascavoir de 
nous despouiller de toutes nos fantasies charnelles, 
et de toutes nos feintises esquelles nous sommes 
par trop enclins et addonnez. Et par cela nous 
voyons que ce n'est point une chose vulgaire que 
la foy. ll est vray qu'un chacun s'en vante: mais 
nous sentirons finalement qu'elle est precieuse de- 
vant Dieu, et qu'il ne faut point usurper un "tel 
nom ainsi à l'aventure comme on fait. "Chacun 
dira, Ie suis fidele: et voudra estre reputé tel. 
Mais quoy? Cependant tous sont pleins d'hypo- 
crisie, tous se iouent avec Dieu. Combien donec 
que le monde face bon marché de la foy, si est-ce 
que nous voyons que c'est une chose bien difficile 
d'estre reputé fidele, d'autant qu'il est requis que 
nous soyons purgez de tous nos mensonges, de tous 
mos subterfuges, que nous ayons apprius de nous 
desplaire en nos viees, et de les sonder en telle 
Sorte que nous ne soyons plus doubles devant Dieu, 
et qu'en nous condamnant nous ne demandions 
sinon de nous conformer du tout à luy. Voilà donc 





quant à ce titre de la foy qui estoit enracinee en 
la personne de Timothee. 

Et cela nous doit servir d'instruction generale 
à tous, comme sainct Paul adiouste pour mieux 
confermer Timothee, qu'il poursuive le bon train 
oü il estoit entré, quand il a eu sa mere-grand, et 
sa mere qui ont eu une vraye foy. Pourquoy est- 
ce qu'il ne fait mention iei du pere aussi bien? Il 
ne pouvoit pas, ear il estoit Payen, ainsi que sainet 
Luc le recite aux Actes. Voilà done Tümothee qui 
est engendré d'un pere Payen, et son lignage 
paternel estoit pollu devant Dieu, et condamné: 
mais du costó de sa mere il estoit Iuif. Voilà 
pourquoy sainct Paul notamment luy propose l'ex- 
emple de sa mere. Cognoissons done qu'iei l'orgueil 
des hommes est rabbatu: ear il n'est point question 
de se priser selon les degrez qui sont iei bas en 
terre. ll est vray que l'homme est à preferer à la 
femme, voire quant à la police, qu'il faut qu'il ait 
tousiours la preeminence et la dignité d'estre le 
chef de la femme. Mais si l'homme s'esgare, qu'il 
soit idolatre et un desbauché, qu'il soit pervers: 
quand la femme se tiendra à la parole de Dieu, 
qu'elle aura lesus Christ pour son chef devant les 
anges de paradis, elle surmontera tous les hommes 
qui &e seront ainsi esgarez, et faudra que ce qui 
est dit des enfans de Dieu, soit accompli en une 
femme, Que nous marcherons sur tous nos ennemis, 
que nous leur foulerons la teste aux pieds. Notons 
bien donc que tout orgueil de la chair est ici ab- 
batu, afin que nous rendions à Dieu l'honneur qui 
luy appartient, quand il est dit que la mere-grand 
et la mere de Tüimothee ont esté prisees devant 
Dieu, et qu'elles ont ceste dignité d'estre iei nom- 
mees, et que les hommes sont là laissez, comme 
indignes qu'on en face iamais mention, et meritans 
d'estre reiettez, et comme plongez aux abysmes. 
Et pourquoy? Car ils ne font point hommage au 
Dieu vivant. Mais les femmes sont ici comme 
canonizees, Dieu les met en &on registre, et'les met 
en degré honorable. 

Au reste, notons que la foy dont parle ici 
saincot Paul, a esté ceste bonne affection que ces 
femmes avoyent eue de servir à Dieu, combien 
que lEvangile ne leur fust point encores reveló. 
Ainsi done, nonobstant qu'il n'y eust pas une pleine 
cognoissance de lEvangile, et de nostre Seigneur 
lesus Christ, si est-ce que ces femmes-ci ont eu 
une foy droite, et approuvee de Dieu. Pourquoy? 
Car elles attendoyent le Mediateur qui estoit pro- 
mis: encores qu'il n'ait point esté revelé leur vie 
durant, il suffit qu'elles ayent cheminé en ceste 
esperance, et qu'elles ayent invoqué Dieu, iusques 
à ce qu'il eust accompli ce qu'il avoit promis. Et 
ce n'est point une petite louange que ceste-ci: car 
du temps de S. Paul tout estoit tellement profané, 

que c'estoit un horreur: il n'y avoit plus nulle 
crainte de Dieu au commun peuple, ie di entre les 
Iuifs: et la doctrine estoit tellement meslee des 
eorruptions inventees des hommes, que c'estoit pitié: 
mais tant y a que Dieu avoit reservé quelque petite 
semenee. Voilà pourquoy i'ay dit que c'est une 
grande louange que sainct Paul attribue à ces fem- 
mes, de ce qu'elles ont cheminé enítre les espines, 
et n'en ont point esté picequees, qu'elles se sont 
iousiours maintenues en eimplicité, et en la crainte 
de Dieu. Comme 2ussi nous voyons en l'Evangile 
qu'il est dit, Cest homme attendoit le royaume de 
Dieu. Ce mot n'est mis que deux ou trois fois: et 
pourquoy? Car ce n'est point un titre qui soit 
commun, que d'attendre le Royaume de Dieu. C'est 
à dire, que ceux qui esperoyent que Dieu envoye- 
roit nostre Seigneur lesus Christ, pour Redempteur, 
qu'il restaureroit les choses confuses au monde, il 
est dit que ceux-là ont attendu le Royaume de 
Dieu. Et pourtant ils ont esté comme separez du 
rang des autres: et comme le nombre en estoit 
bien petit, la louange qui leur est attribuee nous 
doit servir d'instruction. Il est vray qu'auiourd'huy 
lEvangile resonne, nous entendons sa voix haut et 
clair: mais cependant nous voyons qu'il y en a bien 
peu qui adorent Dieu purement, nous voyons la 
rebellion et malice obstinee qui est en la plus part, 
tellement que ceux ausquels l'Evangile se presche, 
S'aigrissent à l'encontre de Dieu, et se manifestent 
luy estre contraires plus que ne font point les 
Papistes: nous voyons cela à l'oeil. Et cependant 
en la Papauté, qu'est-ce? quelles confusions y a-il? 
Nous avons done mestier de retenir ce qui est ici 
dit, que la foy n'a pas laissé. d'habiter en d'aucuns, 
tellement qu'ils n'ont point esté esperdus: combien 
qu'il y eust desolation par tout, si est-ce qu'ils ont 
esperé en Dieu patiemment: et ce ne sont point 
les hommes qui sont ici louez, car il n'est point ici 
parlé des docteurs, mais des femmes. Quand cela 
est dit, fortifions-nous, et quand nous verrons tout 
le monde estre transporté comme d'un deluge, que 
nous apprenions de nous recueillir, et nous retirer 
de nos corruptions, car sans cela nous ne pourrons 
avoir la foy à laquelle il nous faut donner logis en 
nous, comme il en est ici parlé, que la foy a habité 
en la mere-grand de Timothee, et en sa mere. 
Ainsi done donnons logis à nostre Dieu, et à sa 
parole, afin que la foy habite en nous, encores que 
nous voyons qu'elle soit dechassee de tout le monde, 
et comme bannie. Et au reste, pour conclusion, 
notons que si ces femmes du temps des tenebres, 
du temps que tout estoit meslé en lIudee, n'ont pas 
laissé d'adherer à la foy de Dieu, et qu'elles ayent 
eu une affection telle que sainct Paul approuve ici, 
qu'il y aura une horrible vengence sur tous ceux 
qui persistent en leur incredulité, combien que Dieu 








apparoisse comme en plein midi, combien que Iesus 
Christ soit le soleil de iustice qui nous esclaire, 
que nous en voyons encores beaucoup qui ferment 
les yeux. Et ainei, quelle condamnation y aura-il 
sur leur teste, veu que ceux qui s'alienent quand 
les choses sont confuses, ne sont point à excuser 
pourtant? Car selon que le sainct Esprit approuve 
ceux qui persistent en la foy d'autant qu'il les 
enflamme, aussi il n'y a nulle doute qu'il ne con- 
damne, et qu'il ne deteste tous ceux qui prenent 
occasion de s'eslongner de Dieu quand les choses 
ne leur vienent point à plaisir comme ils vou- 
droyent. 

Or quand S. Paul dit-à Timothee qu sad 
aussi bien que la foy habite en luy, i1 ne parle point 
de sa foy presente, et de celle qu'il avoit depuis 
qu'il estoit appelé à l'Evangile, mais il parle de la 
foy qu'il avoit eue dés son enfance. Car Dieu luy 
avoit fait la grace qu'il avoit suivi le bon costé, 
qu'il avoit adheré à sa mere, puis qu'ainsi est que 
son pere estoit infidele, ainsi qu'il en est parlé par 
sainct Luc aux Actes des Apostres, Ainsi donc, 
pourquoy sainct Paul le ramene-il à la foy qu'il a 
eue dés son enfance? Afin qu'il soit tant plus in- 
cité à suivre la bonne doctrine en laquelle il a esté 
enseigné dés le commencement. Et par cela nous 
sommes admonestez, que 8i nous avons esté nourris 
dés nostre ieunesse en la pure religion, nous serons 
tant plus inexeusables s'il nous advient de nous 
desbaueher. Un homme qui n'aura ouy parler de 
PEvangile sinon trois iours auparavant, s'il se re- 
volte puis apres, si faut-il qu'il porte sa condam- 
nation: mais quand Dieu nous aura appelez dés 
nostre enfance à la pure doctrine, et qu'estans de- 
venus hommes nous plaquions là tout, et que nous 
changions de propos, quelle condamnation y aura-il 
sur nos testes? Et toutesfois nous voyons comme 
il en va. Auiourd'huy on eust attendu des petits 
anges, quand il y a eu des enfans nourris en 
l'Evangile, qu'ils devoyent avoir appris la religion 
en tettant la mammelle de leur nourrice. Brief, il 
sembloit que ce deussent estre des perles en l'Eglise 
de Dieu. Et que sont-ils devenus? ls se sont 
pervertis comme des diables, qu'ils sont beaucoup 
pires que s'ils fussent demeurez en ces abominations 
horribles de la Papauté. Et ainsi nous avons bien 
à deplorer un si miserable siecle, quand nous voyons 
que Dieu est ainsi despité. Pourtant ne trouvons 
point estrange si Dieu envoye de si horribles con- 
fusions comme nous les voyons, mais attendons-en 
encores de plus grandes, comme à la verité il faudra 
que nous soyons engloutis aux abysmes, quand Dieu 
visitera en sa vengeance l'ingratitude que nous 
voyons par tout. 

Or nous-nous prosternerons devant la face de 
nostre bon Dieu, etc. 

TROISIEME 


Chap. I, v. 6—8. 


Nous voyons coustumierement, quand les hom- 
mes se sont portez vertueusement, qu'ils le lassent 
bien tost, et pensent aussi qu'on les doit tenir 
quittes: ainsi ils laissent venir les autres en rang, 
comme s'ils envoyent fait leur devoir: et cependant 
Dieu ne sera servi que par une bouffee. Au con- 
traire sainet Paul declare en ce passage, tant plus 
que Dieu nous a fait de graces le temps passó, que 
nous devons estre songneux de poursuyvre, et nous 
inciter à faire tousiours de bien en mieux. "Tant 
s'en faut donc que celuy qui aura besongnóé vertueu- 
sement pour un temps, doyve estre lasche, et s'a- 
nonchalir, qu'aucontraire il nous faut penser que 
c'est, autant d'obligation sur nous, si Dieu s'est 
voulu servir de nostre labeur, et qu'il nous ait em- 
ployez à magnifier son nom: car de fait nous ne 
sommes pas dignes d'un tel honneur. Et ainsi 
qu'un chacun s'efforce, suyvant l'exhortation qui est 
ici mise, quand il aura esté enseigné dés son en- 
fanee en la verité de Dieu, de poursuyvre iusques 
à la fin, quand il aura cheminé droitement, de tous- 
jours s'avancer: car nous avons ouy ce matin ce 
que S. Paul a mis en avant, il disoit à TTimothee: 
le me tiens asseuré que la foy qui a esté en ta 
mere-grand, et en ta mere, 3 aussi habité en toy 
dés ton enfance. Il adioustoit que Timothee avoit 
monstré une singuliere affection de bien vivre. Il 
adiouste pour ceste cause, .Advise. de faire encores 
mieux. ll ne dit pas, C'est assez, Ie t'absous, ie 
t'affranchy: mais, Il faut parfaire. D'autant que 
tu t'es porté vailamment, cognoy combien tu es 
es tenu à Dieu qui t'a fait une telle grace: car il 
ne veut point estre servi de nous pour trois iours, 
c'est à vie et à mort. Ainsi done continue ne te 
lassant point au milieu du chemin. Voilà l'inten- 
tion de S. Paul. Voulons-nous done corriger la 
froidure et paresse qui est en nous? Quand nous 
sentons que nous n'avons point un tel zele et de- 
votion eomme il seroit requis, qu'un chacun regarde: 
Or ea, ton Dieu t'ayant mis au monde s'est mani- 
festé à toy, et il y a desia si long temps que tu 
l'as cognu: il te fait test honneur à toy povre crea- 
ture et inutile, que tu as estó son instrument pour 
exalter sa gloire, pour snoncer son royaume: tu 
l'as sérvi, cela ne vient point de toy. Que faut-il 
donc? Est-il question de te reposer, ou de croupir 
maintenant?  Nenni: mais que tu sois incitó tant 
plus à parfaire ta course: veu que Dieu t'a mis au 
droit chemin, et qu'il t'a avancé, garde maintenant 
ds faillir. "Voilà comme nous avons à prattiquer 
este doctrine. 





SERMON. 


Mais pour en faire mieux nostre profit, regar- 
dons en somme, le contenu.  Aesveille (dit-il) le don 
qui est en toy. Le mot dont use iei S. Paul, ne se 
peut exprimer d'un seul mot frangois, sinon que 
nous prenions Attiser: car cela signifie proprement 
Attiser le feu, ee qu'il dit en somme. ll met ici 
une similitude, que si un feu oü il n'y a gueres 
de bois, s'esteint, on l'attise, et qu'on rassemble les 
tisons, qu'on souffle afin de le rallumer. Ainsi 
sainct Paul veut que nous mettions peine à resveil- 
ler les graces de Dieu. Et pourquoy? Car chacun 
en regoit selon sa portion, que nous n'avons pas de 
ceste plenitude comme il seroit à desirer: non pas 
que Dieu soit chiche envers nous, mais il nous 
veut tenir en bride: et voyant que nous sommes 
enclins à presomption, il nous donne ce qu'il co- 
gnoist nous eatre expedient pour nostre salut. Tant 
y à que nous n'aurons point les graces de Dieu à 
pleine mesure, il y en aura seulement quelque petite 
quantité. Or maintenant regardons les moyens qu'a 
Satan pour amortir ce que Dieu aura mis en nous. 
Il y a des tentations infinies qui sont pour nous 
retenir en ce monde: et cela estouffe le feu. Quand 
quelqu'un sera occupé de solicitudes pour les af- 
faires de ce monde, il ne pense plus au royaume 
de Dieu. Quand donc le feu aura esté allumé au- 
paravant, et qu'il y aura eu belles flammes, et 
quelque chaleur, si est-ce que ceste vanitó qui di- 
vertit l'esprit, quant et quant estouffe la grace de 
Dieu. Autant en est-il de tout le reste: et mesmes 
sans que nous y pensons, ne sans avoir des repu- 
gnanees manifestes, encores sommes-nous tout es- 
bahis, sl y a eu en nous quelque bon zele, qu'il 
se refroidit, et qu'il s'escoule petit à petit. Or ce- 
pendant les graces que Dieu avoit mises en nous, 
s'en vont comme inutiles, que nous ne scavons plus 
que c'est: ou Dieu nous avoit douez de son sainct 
Esprit, nous sommes eslourdis. Puis que mainte- 
nant nous voyons que l'exhortation de sainet Paul 
nous est tant necessaire, c'est asgavoir d'attiser le 
feu que nous voyons qui s'estouffe, ou qui n'a point 
telle chaleur comme 1l seroit requis, que nous met- 
tions peine à faire valoir les graces que nous avons 
receues, et les enflammer, et qu'un chacun s'incite 
à cela. Mesmes si Timothee, homme si excellent, 
comme il en a le tesmoignage de Dieu, a eu besoin 
d'estre ainsi piequé, helas que sera-ce de nous? 
Aussi qu'un chacun mesme regarde à son estat. 
Car celuy qui est constitué en charge publique doit 
tant plus aiguiser son esprit pour resveiller les 
graces de Dieu, afin de les mettre en oeuvre et à 
profit, combien que cela appartiene à tous en ge- 
neral: mais encores si faut-il que ceux que Dieu 

a constituez en estat plus eminent, et en degré 
plus haut, rmarchent devant: et qu'ils monstrent 
exemple aux autres, et à ceux qui ne sont point 
tant avancez. Quoy qu'il en soit, notons que 
les dons du sainct Esprit nous doyvent en- 
flammer à ce que nous cerchions la gloire de Dieu, 
et que nous ayons un zele de suyvre ce qu'il 
nous commande, que nous soyons ravis hors du 
monde, que la chair ne domine point en nous, ni 
nos affections vicieuses, mais que nous soyons brus- 
lez de ceste amour ardente de venir à nostre 
Dieu. Voilà à quelle fin se doyvent rapporter les 
dons du sainct Esprit. 

Or maintenant, pource que de nostre nature 
nous sommes froide, et que Satan a beaucoup de 
moyens subtils pour estouffer la flamme qui devroit 
brusler en nous, regardons de l'allumer, et qu'un 
chaeun s'efforce pour attiser le feu. Et si nous 
sentons que les dons de Dieu s'amortissent en nous 
que nous mettions peine de les resveiller, encores 
que nous ne puissions faire cela du tout. Voilà 
pourquoy Dieu nous enioint à profiter plus abon- 
damment en sa Loy. "Voilà pour un item. Or au 
reste, sainct Paul dit que ce don estoit en Timo- 
thee par l'imposition des moins. En quoy il signi- 
fie qu'estant establi pasteur, il avoit receu graces 
nouvelles pour mieux servir à l'Eglise. Et c'est 
encores un poinct bien notable. Car nous devons 
observer ce qu'il dit en l'autre passage, selon que 
Dieu met les hommes en oeuvre, qu'il leur donne 
dequoy pour y fournir. Exemple, Quand des mi- 
nistres seront appelez vrayement de luy, il les con- 
duira en sorte qu'on verra par effect qu'ils n'ont 
point esté introduits du costé des hommes, mais 
que Dieu est l'autheur de leur vocation. Beaucoup 
se pourront vanter d'estre en cest estat de ministre: 
et de fait ils occupent la chaire, qui appartient à 
ceux que Dieu ordonne: mais cependant on ne trou- 
vera rien en eux qui soit digne de vrais ministres 
de Dieu, que ce seront ou des gaudisseurs et gens 
prophanes, et de vie dissolue, ou gens ignorans: 
brief, ou il n'y aura ne sel ne sausse. C'est un 
eertain signe que Dieu ne les advoue point, et 
que iamais n'ont esté introduits par son authorité. 
Ta raison? Comme i'ay desia declaré, Dieu a de- 
quoy pour rendre les hommes idoines, quand il les 
veut appliquer à son ouvrage. Or cependant l'ay 
dit, que s'il se veut servir de quelqu'un, il luy don- 
nera ce qui est requis pour executer s&0n office. 
Quand done il y aura des pasteurs qui n'auront 
point esté appelez par ambition, ou faveur mon- 
daine, qu'ils ne seront point entrez par la fenestre, 
mais seront deuement appelez de Dieu, on les trou- 
vera quant et quand propres pour faire leur charge, 
et ne seront point destituez des graces du sainct 
Esprit. Voilà done ce qu'il nous faut avoir pour 

resolu, c'est asgavoir, que Dieu elargit de ses graces 
à ceux qu'il constitue ministres de sa Parole. 

Voilà en somme ce que sainct Paul a voulu 
declarer, disant que Timothee estant receu en P'of- 
fice, avoit aussi receu les dons qui estoyent neces- 
saires pour se porter fidelement. "Vray est que ce 
mot, d'imposition des mains, n'est point superflu: 
ear c'estoit la ceremonie ordinaire dont on usoit 
pour constituer les ministres: et les apostres avoy- 
ent retenu cela de la fagon ancienne de la Loy. 
Car on mettoit la main sur les sacrifices: et quand 
on faisoit quelque oraison solennelle, on mettoit 
ainsi les mains. Cela estoit un signe d'oblation 
qu'on offroit à Dieu de celuy qui luy estoit recom- 
mandé, comme s'illuy est esté dedié. Et par ainsi 
ceux qui estoyent establis pour porter la parole de 
Dieu, estoyent admonestez qu'ils n'estoyent plus à 
eux, et qu'ils n'estoyent plus comme personnes pri- 
vees, qu'ils n'avoyent plus de liberté, mais qu'ils 
estoyent du tout obligez à Dieu et à son Eglise. 
Or cependant qu'on faisoit une telle offerte, chacun 
prioit: comme c'est aussi une singuliere benedietion 
de Dieu d'avoir dos pasteurs fideles qui anoncent 
sa Parole, et qui s'en acquittent: car voilà en quoy 
consiste le salut de tous fideles. C'est done à tout 
le eorps de l'Eglise de prier pour celuy qui est 
ainsi constitué pasteur: ear chacun le fait pour son 
profit. Or Dieu exaugoit les prieres qui estoyent 
ainsi faites sur la teste d'un homme. Car en pre- 
mier lieu on faisoit protestation solennelle: cest 
homme est dedié à Dieu, afin qu'il &'applique du 
tout à l'edification de l'Eglise. Et cependant, pource 
que les hommes ne sont point idoines ni suífisans 
pour faire ce qui est requis en cest estat, mesmes 
pour s'acquitter de la centieme partie, il faut que 
Dieu besongne ici. Or done le premier est, de de- 
mander à Dieu, qu'il luy plaise de donner grace à 
l'homme qui est ainsi choisi, de faire en sorte que 
lEglise soit deuement servie: et puis, qu'il y ait 
telle constance, qu'il persevere iusques en la fin. 
Pour ceste cause sainct Paul dit que Timothee a 
receu le don de l'Esprit, quand il a esté constitué 
ministre. Or ce don-là estoit experimenté aux prieres 
communes: et cependant aussi la ceremonie n'estoit 
pas superflue, ce n'estoit pas une forme qu'on eust 
introduite à la poste: mais e'estoit un tesmoignage 
que Dieu recevant ceux qui luy sont offerts, les 
gouverne, et leur donne dequoy pour executer l'of- 
fice qui leur est commis. 

Nous voyons done maintenant à quoy ceci tend. 
Et pleust à Dieu qu'une telle simplicité eust estó 
gardee en l'Eglise. Car on n'eust point sceu que 
c'est de ceste prestrise infernale qui est en la Pa- 
pauté, si on eust institué seulement des pasteurs 
et des ministres, pour servir à Dieu en portant sa 
Parole: ce sacrifice execrable de la. messe ne seroit 

point en usage, mais on eust cognu que Dieu ne 
demande autre chose des ministres de sa Parole, 
sinon qu'ils enseignent purement le peuple qui leur 
est commis en charge, et qu'ils administrent les 
sacremens. Mais voilà un nouveau badinage qu'on 
a forgé en la Papauté, qu'on leur graiesera les doigts, 
et leur baillera-on le titre de Prestre. Et pourquoy 
faire? Pour appaiser Dieu envers les hommes, 
pour offrir sacrifice, afin d'obtenir remission des 
pechez. Voilà done comme les Prestres qui sont 
graissez en la Papauté, sont constituez avec un 
blaspheme diabolique en l'office de nostre Seigneur 
Iesus Christ. Car c'est à luy seul que ce titre-là 
appartient, d'estre mediateur de Dieu et des hom- 
mes: mais Satan a ainsi perverti toute la pureté 
de l'Evangile. Ainsi done apprenons de distinguer 
entre la prestrise Papale, et celle que Iesus Christ 
approuve, et qui a eu son origine de l'Evangile. 
Les prestres qui ont esté eleus et constituez du 
temps des apostres, n'estoyent pas creez sinon pour 
anoncer l'Evangile, et administrer les sacremens, 
qu'ils se dediassent à servir à Dieu et à son son 
Eglise, selon Pofferte qui se faisoit de leurs per- 
sonnes. Or voilà le pape qui veut faire des pres- 
ires avec onction, voire à la facon de la Loy de 
Moyse: et cependant leur donne et attribue l'office 
de reconcilier les hommes avec Dieu. Voilà done un 
eaerilege enorme, et une invention que Satan a 
forgee. Ayons done une telle prestrise en abomi- 
nation, comme elle en est digne. Et notons bien 
que ceux qui sont offerts à Dieu pour anoncer sa 
parole, quand la priere se fera comme elle doit, ne 
seront point destituez de la grace qui est requise 
en cest estat. Et pourquoy? Car Dieu preside au 
milieu de son Eglise, et desployera sa vertu pour 
guider ceux qui occupent son lieu, et desquels il 
approuve l'estat et office. Voilà ce que nous avons 
à retenir de ce passage. 

Et cependant notons aussi que Timothee devant 
qu'estre eleu, avoit desia des dons excellens: mais 
Dieu les luy a confermez, quand il a voulu qu'il se 
meist au ministere. Il faut bien que ceux qu'il 
choisit, desia ayent donné approbation de l'office: 
on n'ira pas prendre à l'aventure des povres idiots, 
des gens ignorans, et qui n'ont rien propre pour 
porter là parole de Dieu: il faudra prendre des 
gens esquels on cognoist desia quelque grace. Mais 
Dieu ne laisse pas de besongner en augmentant et 
confermant les dons qu'il aura desia mis aux hom- 
mes, télemént qu'on appergoit, depuis qu'il s'en 
sera vonlu servir, que son Esprit se declarera en 
eux avec plus grande efficace. Et cela n'est pas 
seulement quant aux ministres de la parole de Dieu, 
mais aussi quand aux Magistrats. Il est vray 
qu'une election sera perverse et confuse si on ne 
diseerne, et qu'on ne prene ceux qui sont propres, 

selon qu'on en peut iuger: mais il faut bien que 
Dieu besongne quand ils sont eleus, et qu'il leur- 
donne grace de nouveau: autrement ils se trouve-- 
royent trop foibles: ear ce n'est pas peu de chose 
de representer la personne de Dieu en ce monde, 
et tenir son siege, afin de rendre droit à chacun. 
Tl y a aussi de telles choses requises, qu'il n'y aura 
creature mortelle qui y puisse fournir. Il faut done 
que Dieu y besongne de sa main propre. Et pour- 
tant apprenons de nous exercer en cest usage que 
sainet Paul note ici, c'est asgavoir quand on elit 
des pasteurs qui soyent specialement deputez pour 
anoncer l Evangile, qu'on face prieres pour l'edi- 
fication commune de tous. Quand on elit des Ma- 
gistrats, qu'on demande aussi à Dieu qu'il luy plaise. 
de les remplir tellement de sa grace, qu'ils puissent 
fidelement exercer leur charge pour en rendre conte 
quand ils viendront devant le grand iuge. Voilà 
en somme ce que nous avons à retenir de ce 
passage. 

Or apres que sainct Paul a usé de ce propos,. 
il adiouste, Que le Seigneur wma poit donné un es- 
prit craintif. à ceux qui doyvent prescher U'Evangile,. 
mais wn esprii de vertu, avec dilection eb sobrieté. 
En quoy il signifie que pour approuver que nous 
sommes vrais serviteurs de Dieu, il ne faut point 
que nous y aillions à main. morte, (comme on dit), 
mais que nous monstrions que le zele de Dieu nous 
brusle là dedans, et qu'il nous pousse, et que nous 
avons un esprit, non point de timidité, mais de 
vertu. En l'Epistre aux Romains sainct Paul fai- 
sant comparaison des Peres qui ont vescu sous la 
Loy, avec les Chrestiens, dit que sous la Loy il y 
a eu une servitude qu'on n'osoit pas invoquer Dieu 
si franchement. Comme aussi nous voyons que la 
Loy a rendu les hommes espovantez, qu'ils ne sca- 
voyent que devenir: et non sans cause. Car là 
Dieu n'avoit point encores desployé sa grace, comme 
auiourd'huy elle se monstre en l'Evanpile: mais 
depuis que Iesus Christ nous est apparu, Dieu nous 
a tellement ratifié son adoption, qu'à pleine bouche: 
nous pouvons crier, voire afin que l'ayans pour 
Pere, il nous recoyve pour ses enfans. Voilà donc: 
qui appartient à tous fideles en general. 

Mais ici sainet Paul ne parle que des ministres 
de la parole de Dieu. Car il dit que s'ils veulent 
monstrer qu'ils soyent vrayement appelez de Dieu, 
il faut qu'ils soyent robustes, qu'ils ayent une con- 
stance invieible, qu'ils ne flechissent point: quoy 
qu'i en soit, qu'ils ne soyent point comme des 
roseaux branslans, qu'ils ne soyent point pour com- 
plaire au monde, qu'on ne les trouve point variables, 
et qu'ils n'ayent point la bouche close quand il faudra 
parler, mais qu'ils ayent ceste vivacité en eux pour 
se monstrer hommes au besoin. Et quand ils ver- 
ront les meschans s'elever contre Dieu, qu'ils leur- 

resistent puissamment, qu'ils se monstrent bons gen- ! 
darmes: quand ils verront que la verité de Dieu 
sera assalllie, que les uns s'eleveront manifestement 
à l'encontre de Dieu, que les autres voudront des- 
guiser les choses, qu'ils verront le bien estre comme 
reculé, qu'ila ne dissimulent point, que là ils met- 
tent en avant ce que Dieu leur a donné pour s'op- 
poser au mal: finalement qu'ils monstrent qu'ils ' 
sont vrais procureura de Dieu, Voilà en somme ce 
que sainct Paul. a voulu dire en ce passage. Mais, 
helas, ici on voit qu'auiourd'huy il y en a bien peu 
qui ayent une telle approbation, et par consequent 
que le titre de ministres et de pasteure, et de Pree- 
tres est par trop prophané. Car combien en trou- 
vera-on qui ayent ceste magnanimité de resister à 
tout le monde, et quoy qu'il adviene, qu'ils ne lais- 
sent point d'aller tousiours leur train? Mais au 
contraire, on voit que nul ne veut avoir les males- | 
graces, mais qu'on ne demande qu'à complaire. Et 
à qui? Aux plus meschans: tellement qu'il y en 
a beaucoup à qui on feroit prescher aussi tost ' 
l'Aleoran de Mahommet, que l'Evangile: moyennant 
qu'ila ayent leur escuelle dressee, et leur souppe 
grasse, ce leur est tout un. On verra cela. Helas, 
faut-il que nous soyons ainsi blasonnez à nostre 
grand' honte? Mais quoy? Que gagnerons-nous 
quand nostre turpitude sera notoire iusques aux 
petis enfans, et qu'il n'en sera point parlé en chaire? 
Et ainsi advisons à nous: et que ceux qui sont 
constituez ministres de la parole de Dien (commen- | 
cant par moy) regardent qu'ils auront beau se glo- 
rifier du titre: car ils seront desavouez de lesus 
Christ, sinon qu'ils ayent ceste constance en eux 
de maintenir la verité, voire et de faire que Iesus 
Christ soit honoré et servi, et qu'on l'adore, et que 
toute hautesse du monde soit abbatue, afin de luy 
faire hommage de ce qu'il les a constituez en lieu 
tant honorable: que s'ils ne le font, il faudra que 
leur confusion soit tant plus horrible, e'ils ne ten- 
dent à ce but que sainct Paul nous propose. ll 
est vray que selon nostre infirmité nous ne pourrons 
pas faire ce qu'il seroit à souhaiter: mais si faut-il 
que nous travaillions apres, ou autrement mal-heuf ; 
sur nous. | 
Voilà quant à cest esprit de veitu, lequel est | 
opposé à l'esprit de timidité. Car ce mot de crainte, 
ne seroit point du tout propre, pource qu'il y auroit 
quelque doute: car il y a une crainte qui est bonne. 
Mais sainct Paul parle ici de pusillanimité, cómme ' 
sur tout le mot dont il use en Grec, le porte. Or ' 
donc les ministres de la Parole seront constans, 
quand ile eraindront Dieu. Car qui est cause de ' 
nous rendre bardis, et que nous resistonas à ce qui : 
s'eleve contre Dieu? Qui est-ce qui nous donne | 
une telle constance? La crainte de Dieu. Ainsi | 
donc ceste crainte ne nous doii poliu: retcuir, Inàl8 i 

plustost elle nous donne courage de servir Dieu et 
de l'honorer. Ceste crainte donc qui est bonne et 
saincte, nous doit oster l'autre: c'est à dire ceste 
pusillanimité qui est aux hommes: tellement que 


| nous concevions une hardiesse, et concluons, Or si 


faut-il qu'en despit du monde nous passions outre 
en nostre vocation. Qu'on tempeste, qu'on s'en- 
flamme, voire et qu'on face des diables: et bien, 
Dieu a commandé qu'on presche l'Evangile: nous 
scavons quelle est nostre regle: ne varions point 
quoy qu'il en soit: car il faut que Dieu soit preferé 
et obei sur tont. Et quand nous verrons meames 
que Satan esmouvera ses orages et tempestee, qu'il 
semble que tout doyve abyamer, c'est alors qu'il 
faut que les vrais ministres monstrent une constance. 
Or on en verra qui auront de belles bouffees quand 
ila ne serent point assailis. il semblera que ce soit 
tout feu de leur zele quand il sera question de se 
faire valoir, voire sans coups ruer: mais ils retirent 
leurs ailes quand il faut bien faire. S'il faloit les 
employer en quelque bonne oeuvre, on trouveroit 


| bien que ce n'est rien de toute ceste belle monstre 


qu'ils ont eue. On en verra qui seront aussi vail- 
lans estans loin des coups: mais quand ce vient à 
joindre (comme on dit) on voit bien qu'ils n'ont 
point une seule goutte de cest esprit de vertu et 
de constance dont parle sainct Paul. 

Or cependant maintenant il adiouste, sobrieté 
ei dileclion: pour signifier qu'il ne nous faut point 
avoir un zele estourdi, ni enragé: comme il y en 
a qui n'auront nulle affection du monde. ll est 
vray qu'on verra en eux un zele qui n'est que par 
trop exceasif. Cependant il y aura quelque ombre 
de vertu: il semble, Voilà des gens qui aont ai en- 
flammez que merveille, il semble qu'ils doyvent 
reformer tout le monde, ils ne peuvent porter nul 
vice: cependant on les verra chagrins, qu'ils ne 
peuvent rien souffrir, qu'ils ont en desdaiu tout le 
monde: ils n'ont ni solicitude de leurs freres, ni 
compassion pour les reduire à bien avec douceur. 
On verra aussi qu'ils n'ont nulle attrempance, mais 
il y a une rigueur extreme et par trop excessive. 
Voilà donc qu'il nous faut bien noter, que sainct 


| Paul disant qu'il faut que les ministres de la parole 


soyent constans et fermes, et qu'ils ostent toute 
crainte qui les rendra pusillanimes, monstre neant- 
moins qu'ils doyvent avoir amour à leurs prochains, 


| et avoir aussi une attrempance et sobrieté pour 


moderer leur zele, tellement qu'ils ne iettent point 
leurs bouffees sans propos. Comme deeia nous 
avons dit qu'il y en a qui s'escarmouchent, et ne 
sgait-on pourquoy: ils se courroucent contre leur 
ombre souvent, et quand ce viendra au besoin, les 
voilà tout esperdues, qu'ils seront vaincus souvent 
sans avoir rué un seul coup. Or ce n'est pas ainsi 
qu'il nous en faut faire: mais (comme i'ay dit) ap- 
a* 

prouvons nostre zele, voire pour le monstrer au 
besoin, et pour declarer l'amour ei l'affection que 
nous avons de servir à Dieu, que nous sgachions 
nous esvertuer, encores que nous voyons que nostre 
doctrine ne plaise point au monde, qu'on murmure 
à l'encontre, que nous passions outre quoy qu'il en 
soit. Et mesmes s'il faut venir à des combats plus 
grans, qu'il faille hurter et chocquer à bon escient, 
que nous ayons ceste fermeté en nous de ne point 
reculer, mais que nous poursuyvions tousiours en 
despit de tous ceux qui s'elevent contre nostre Sei- 
gneur lesus Christ: voire quand ce viendra aux 
menaces et aux dangers, que là nous monstrions 
ceste vertu dont il est ici question. Et cependant 
que nous ne laissions point de tascher (entant qu'en 
nous sera) d'amener à Iesus Christ par douceur et 
humanité tous ceux qui se rendront dociles, que 
nous ayons pitié et compassion d'eux. Car il faut 
bien que nous ayons discretion entre ceux qui sont 
revesches, et ceux qui auront un esprit debonnaire. 
Ie verray un homme qui ne demande sinon d'estre 
enseigné, et ie viendray user d'aigreur à l'encontre: 
à quel propos? Et puis, ie verray un homme qui 
sera revesche, et i'useray d'une pareile mesure. 
Or notons quand il est parlé de l'office des mi- 
nistres, qu'il est dit qu'is doyvent guarir ce qui 
est malade, qu'ils doyvent confermer ce qui est 
debile, qu'ils doyvent supporter les foibles, et leur 
tendre la main: et quand il y a des loups qui 
veulent approcher du troupeau, qu'ils les doyvent 
repousser avec grande rigueur: qu'ils doyvent con- 
soler ceux qui sont en angoisse et en fascherie, 
qu'ils doyvent par menaces et reprehensions aigres 
reduire sous le ioug de Iesus Christ ceux qui veu- 
lent faire des bestes sauvages: quand donc une telle 
discretion sera observee, nous aurons ceste sobrieté 
dont parle ici sainet Paul. 

Or pour conclusion il exhorte Timothee de 
n'avoir point. honte de U'Evangile de Iesus Christ, ne 
de luy qui est son prisonnier. Comme s'il disoit, il 
faut qu'auiourd'huy nous monstrions nostre con- 
stance: puis que le nom de Dieu est blasphemé, 
qu'on se mocque de l'Evangile, qu'il est reietté 
eommunément du monde, que nous soyons armez 
de vertu, afin de ne point flechir, voire et de n'estre 
point desbauchez pour cela. Et c'est une exhorta- 
tion bien necessaire. Car si nous voulons marcher 
tousiours pour faire nostre office, il est certain qu'il 
nous faut avoir les yeux fermez à tous les change- 
mens et revolutions qui pourront venir au monde. 
Et pourquoy? Les hommes ont les aureilles cha- 
touilleuses, on voit que beaucoup appetent nouveauté, 
on voit qu'il est difficile aussi de continuer, mesmes 
les bons quelque fois seront esbranlez, voyans les 
choses ainsi confuses: brief, il est bien difficile de 
servir à Dieu sans de grandes tentations. Car on 








voit que beaucoup de gens sont prophanes, et vou- 
droyent que l'Evangile fust aneanti: les autres 
voudroyent qu'on le preschast seulement par cere- 
monie, et que ce fust une doctrine morte: mais ils 
ne peuvent porfer nulle correction que ce soit. Les 
autres voudroyent qu'il n'y eust nulle authorité en 
la predication, et que ce fust tout un quand on 
aura presché, comme qui auroit ouy une harpe, ou 
une fluste sonner: et bien, on aura les aureilles 
batues, et puis c'est tout. On voit que les autres 
ne demandent qu'à desguiser les choses, mesmes 
qu'iis se moequent comme gens effrontez de toute 
bonne doctrine, et comme chiens mastins ne cessent 
d'abbayer contre la verité de Dieu. "Voilà comme 
auiourd'huy l'Evangile est en opprobre et en moc- 
querie plus grande, ie di mesmes oü il est presché, 
qu'il ne seroit point au milieu de la Papauté et de 
ce gouffre d'enfer. Or quand les choses sont telles, 
qu'est-il de faire sinon que nous fermions les yeux 
pour n'avoir point honte du tesmoignage de lesus 
Christ? | C'est à dire, puis que nostre Seigneur 
Iesus approuve son Evangile, que c'est un thresor 
preeieux devant luy, combien qu'il soit reietté des. 
hommes, que nous le magnifions, faisans ce qui 
nous est là commandé de Dieu, et ne regardons 
point à ce que le monde fait. Et notamment sainct 
Paul aussi parle de sa personne: pource qu'alors il 
estoit detenu prisonnier, prochain de sa mort, et 
qu'on pouvoit reprocher à "Timothee, Et tu as un 
beau maistre, il est là prisonnier, on le menera 
quelque iour au gibet: et en la fin, qu'est-ce que 
sa doctrine? Voilà quels sont les iugemens hu- 
mains. Or sainct Paul monstre qu'il ne faut point 
que Timothee s'amuse à ce que les hommes deba- 
goulent: ear ils ne demandent sinon quelque cou- 
verture de se moequer de Dieu, et detracter de sa 
doetrine. Quand done ils voyent quelque change- 
ment, alors ils prenent plaisir à tout embrouiller. 
Pour ceste cause sainct Paul dit, qu'il ne faut point 
avoir honte des persecutions qu'endurent les servi- 
teurs de Dieu, ne de tous les blasphemes qui se 
prononcent contre l'Evangile. Car il nous faut 
regarder à ce tesmoignage que nous avons du ciel. 
Voilà le Fils de Dieu qui advoue son Evangile, 
combien qu'il soit en mespris et opprobre. N'ayons 
done point honte de l'advouer avec luy. Et au 
reste, quand il nous fait cest honneur que nous. 
soyons tesmoins avec luy, de quel courage nous 
devons nous employer? Car voilà à quelle fin il 
a constituez des pasteurs en son Eglise, Vous serez 
(dit-il) tesmoins avec moy. Puis qu'ainsi est, ap- 
prenons de recognoistre l'honneur que nous fait le 
Fils de Dieu quand il se veut servir de nous en 
une charge si digne et si noble: c'est que nous 
soyons tesmoins de sa verité, et que nous n'ayons 
point honte de communiquer à ce qui luy est tant 

precieux, c'est asgavoir son Evangile, combien qu'il 
soit reietté de la plus-part du monde. Car il faut 
que les hommes nous soyent comme fiente et or- 
dure, et que nous les ayons comme detestables 

quand ils s'elevent contre celuy auquel appartient 
toute gloire et toute maiestó à 1amais. 

Or nous-nous prosternerons devant la face de 
nostre bon Dieu, etc. 


QUATRIEME SERMON. 


Chap. I, v. 8—9. 


Combien qu'en l'Evangile Dieu monstre sa gloire 
et maiesté pour estre adoré de tout le monde, si 
est-ce que l'ingratitude des hommes est telle que 
nous avons besoin d'estre exbortez de n'avoir point 
honte de l'Evangile. Et pourquoy? Car combien 
que Dieu appelle toutes creatures à soy pour luy 
faire hommage, la plus-part luy sont rebelles, le 
mesprisent, et mesmes despitent la doctrine par la- 
quelle il vouloit estre cognu et adoré. Or combien 
que les hommes soyent si pervers que de s'elever 
contre leur Createur, retenons neantmoins ce qui 
nous est monstré en ce passage, c'est que nous ne 
devons point avoir honte de l'Evangile. Et pour- 
quoy? Car c'est le tesmoignage de nostre Dieu: 
c'est qu'en ce que nous tenons de luy, il soit presché, 
que le tout 8e rapporte à ceste fin, qu'il soit cognu 
et glorifié ainsi qu'il le merite. Or si l'Evangile 
ne se presche, voilà lesus Christ qui est comme 
enseveli: il faut donc qu'il y ait bon tesmoignage: 
et il nous l'a iei rendu. Et pourtant faisons luy 
cest honneur, quand nous verrons tout le monde 
ainsi desbordé (comme nous avons dit) de nous 
tenir tousiours à ceste saine doctrine. Et mesmes 
sainct Paul nous moet icl sa personne en avant: 
non pas qu'il luy chalust beaucoup d'estre approuvé, 
mais pource que si tost qu'on se separe des servi- 
teurs de Dieu, on est tout esbahi que le Maistre 
est aussi bien laissé et abandonné. De prime face, 
quand il y aura quelque ministre de la parole de 
Dieu qui sera tourmenté et fasché, et endurera 
persecution, si on ne laisse au besoin, on ne pensera 
faillir qu'à un homme mortel: mais Dieu se sent 
offensé, d'autant que cest homme qui endure, porte 
la marque de l'Evangile, et c'est autant comme si 
la cause de Dieu estoit trahie. 

Sainet Paul done voyant cela, notamment dit 
a Timothee, N'aye point honte de moy. Et de faict 
(comme desia nous avons touché) on pouvoit se 
mocquer de Timothee, et le renvoyer à son maistre: 
comme les meschans sqauront bien faire leur profit, 
quand Dieu humilie ses serviteurs, et permet qu'ils 
soyent iniustement affligez, qu'on s'eleve contre 


tous ceux qui ont adheré à leur doctrine: Ho, tu 
vols comme il en est. -Timothee pouvoit estre 
comme esbranlé. Pour ceste cause sainct Paul luy 
dit, Enecores que ie soye en opprobre au monde, 
que ]es uns se mocquent de moy, les autres me tienent 
comme detestable, si est-ce qu'il ne te faut point 
estre esmeu de tout cela: car ie euis prisonnier de 
Iesus Christ: comme s'il disoit, Que le monde- me 
faee tous les vituperes qu'il luy sera possible, ce 
n'est point pour mes offenses, Dieu advoue ma 
cause: et aussi de faiet elle est siene, ie n'endure 
point pour mes malefices, i'ay tousiours sa verité 
de ma part. D'autant donc que la cause de mes 
persecutions n'est sinon que i'ay maintenu la parole 
de Dieu, et la maintien, il ne faut point que tu 
t'arrestes à ce que le monde iuge, car les hommes 
sont menez d'affections perverses: quil te suffise 
donc que ie suis comme en ostage pour le Fils de 
Dieu, et qu'il magnifie ma prison, en sorte que si 
elle est en opprobre quant au monde, elle ne laisse 
pas d'estre en honneur et en dignité devant Dieu, 
et devant ses anges. Apprenons done de ne point 
frauder lesus Christ du tesmoignage que nous luy 
devons, ayans la bouche close quand il sera besoin 
de maintenir son honneur et l'authorité de son 
Evangile: mais aussi quand nous verrons nos freres 
estre en aíflietion pour le nom de Dieu, que nous 
soyons conioints avec eux, et que nous bataillions 
entant qu'en nous sera pour ceste querelle, que 
nous ne soyons point esbranlez voyans toutes les 
tempestes qui s'esmeuvent, mais que nous tenions 
bon, nonobstant que le diable ait la bride avallee, 
et que les choses soyent confuses tant et plus, que 
nous demeurions tousiours constans en nostre pro- 
pos, quand il faut estre tesmoins du Fils de Dieu, 
puis qu'il nous fait ceste grace de se servir de 
nous en une chose si digne. Et cependant regar- 
dons bien si les hommes endurent pour leurs pechez, 
ou pour la verité de Dieu: gardons quand nous 
voyons quelqu'un estre opprimé, de le mespriser 
pour cela, car il ne nous faut point estre temeraires 
en cest endroit, autrement l'niure s'addressera à 
Dieu. ll faut done que nous enquerions diligem- 
ment pour quelle cause les hommes souffrent. Si 

nous voyons qu'is ayent cheminé en bonne con- 
science, et qu'on les accoulpe, et qu'on les tourmente, 
voire pour avoir servi à Dieu, que tout cela soit 
pour effacer les opprobres du monde. 

Et voilà pourquoy sainct Paul adiouste, Sois 
participant des afflictions de U.Evangile. Car il n'y 
a celuy qui ne s'espargnast volontiers, nous avons 
cela de nature: et combien que nous confessions, 
voire sans feintise, que c'est une grace singuliere 
que Dieu fait quand il se sert des hommes pour 
maintenir sa cause, il n'y a celuy neantmoins qui 
ne se voulust exempter de persecution. Nous loue- 
rons bien ceux qui se presentent vaillamment 
aux combats (comme les Martyrs de nostre Sei- 
gneur lesus Christ sont dignes d'estre prisez et 
honorez), mais cependant il n'y a celuy qui ne soit 
content d'estre loin des coups. Et pourquoy? Car 
nous ne regardons point à ceste admonition de 
sainct Paul, c'est que l'Evangile emporte les afflic- 
tions. lesus Christ ayant esté une fois crucifié en 
sa personne, auiourd'huy veut encores avoir sa doc- 
trine coniointe à beaucoup de povretez. Il feroit 
bien (quand bon luy sembleroit) que l'Evangile se- 
roit receu sans contredit. Mais quoy? Il faut que 
lEseriture sainete s'accomplisse, Qu'il dominera au 
milieu de ses ennemis. ll faut aussi que les hom- 
mes vienent à luy à ceste condition d'avoir beau- 
coup de combats, d'autant que les meschans s'elevent 
à lenecontre de Dieu quand il les appelle à soy. Il 
est donc impossible que nous ayons l'Evangile sans 
afflietion: non pas que les feux soyent tousiours 
allumez: mais tant y a que soit en une sorte ou 
en l'autre, il nous faudra estre exercez, il faudra 
(di-ie) que nous combations sous nostre Seigneur 
lesus Christ. Or maintenant celuy qui &e voudroit 
eslongner de la croix de Iesus Christ, ne renonce-il 
pas à son salut?  Oü est l'esperance de vie sinon 
en ce que nous sommes rachetez par ce sacrifice 
du Fils de Dieu? Or est-il ainsi qu'il veut estre 
conforme en nous, et que nous soyons transfigurez 
à son image. Puis qu'ainsi est, apprenons de nous 
ranger à ceste condition-là, puis que nous y sommes 
appelez, comme nous avons veu par ci devant que 
telle est la volonté de Dieu: il faut done sans re- 
plique que nous baissions les espaules. Or main- 
tenant adioustons ce que dit iei S. Paul: car par 


SERMON IV 





degrez il nous ameine là, qu'il ne nous faut point : 


avoir honte de nos freres: quand nous les voyons 
maudits et reprouvez du monde, que nous soyons 
tousiours unis avec eux. Et comment cela? Il 
monstre en premier lieu, que l'Evangile ne peut 
estre sans afflietions (comme nous avons dit), il 
plaist à Dieu que les hommes soyent ainsi divisez. 
Non point qu'il n'appelle tous à l'union de la foy, 
et la doctrine de l'Evangile eat le message de re- 
conciliation: mais cependant voici les fideles qui 

sont attirez par la vertu de son S. Esprit. (comme 
il en sera traitté tantost plus à plein), les incredules 
demeurent en leur dureté: voilà le feu qui s'allume: 
comme quand les tonnerres s'engendrent en l'air, 
il faut qu'il y ait de grans troubles: ainsi en est-il 
quand l'Evangile se presche. Or maintenant, si 
l'Evangile emporte des afflictions, et que Iesus Christ 
vueille que ce qu'il a enduré en sa personne, s'aoc- 
complisse en ses membres, et que iournellement il 
soit comme crucifié, nous est-il licite de nous retirer 
de ceste condition-là? 

Puis qu'ainei est donc qu'en l'Evangile consiste 
toute l'esperance de salut, et que nous devons estre 
appuyez là dessus, contemplons ce que sainect Paul 
dit, qu'il nous faut prester la main à nos freres, 
quand nous voyons qu'ils sont outragez, et qu'on 
les foulle au pied, qu'on leur erache au visage, 
qu'on les despite, que nous aimions mieux estre 
leur8 compagnons pour souffrir les opprobres et les 
vilenies du monde, que d'estre honorez, d'estre en 
bonne reputation et en credit, et cependant que 
nous soyons alienez de ceux qui endurent pour la 
cause que nous avons commune avec eux. Voilà 
donc ce que nous avons à retenir de ce passage. 
Or pource que de nostre costé nous sommes debiles, 
et semble que nous devions estre engloutis des per- 
secutions, si tost que nous sommes assaillis d'une 
telle impetuosité de nos ennemis, que nous voyons 
que le monde a tant de pouvoir, sainct Paul ad- 
jouste que nous ne serons point destituez de l'aide 
et secours de nostre Dieu: et quand il nous envoye 
au combat, ce n'est point pour esprouver nos forces, 
mais il nous arme quant et quant, il nous donne 
vertu invincible pour subsister. 

Voilà pourquoy sainet Paul adiouste, Selon la 
veríu de Dieu: pour oster toute excuse de lascheté. 
Or suyvant ce que nous avons dit, chacun seroit 
bien aise d'avoir couleur et couverture de se retirer 
des persecutions: Ho, voilà, ie voudroye bien, si 
mon Dieu me faisoit la grace, de souffrir pour son 
nom, ie cognoy que c'est le plus grand bien qui 
me puisse advenir. OChaeun confessera cela: mais 
on adioustera que nous sommes debiles, que nous 
serions tantost abbatus, que les tourmens sont pour 
nous espouvanter, on voit la cruauté et rage des 
ennemis. Voilà comme chacun, apres avoir confessé 
que c'est une chose excellente de souffrir pour le 
nom de Dieu, voudroit en estre quitte. Mais sainet 
Paul nous oste ceste exeuse-là, en disant que Dieu 
sera pour nous fortifier, qu'il ne nous faut point 
contempler ce qui est en nous. Car il est certain 
que sans que nos ennemis chocquent contre nous, 
il ne faudra que nostre ombre pour nous effrayer: 
l'apprehension seule sera pour nous faire fuir. Mais 
apres avoir cognu ceste infirmité-là, venons au re- 

il y a en nous, et les difficultez que nous aurions 
de tenir bon contre nos ennemis: mais c'est afin 
que nous soyons solieitez de prier Dieu avee toute 
humilité qu'il nous assiste, apres avoir cognu que 
nous ne pouvons rien, que nous venions à nous 
abbaisser devant Dieu, et que nous le prions qu'il 
nous tende la main, et quand ce viendra à l'extre- 
mité, qu'il ne nous defaille point. Et ainsi estans 
en repos, que nous cognoissions que nous sommes 
plus que foibles, afin que nostre Dieu nous prepare, 
quoy qu'il en soit, et que nous soyons armez quand 
il voudra nous amener à l'espreuve et à l'examen. 
Voilà quelle est la droite consideration de nostre 
foiblesse, c'est (di-ie) afin qu'en eognoissant nostre 
mal nous venions à Dieu, à ce qu'il remedie à 
nostro fragilité, selon qu'il cognoistra qu'il nous est 
propre. Voilà done à quoy il nous faut regarder. 
Et si ceste doctrine estoit bien imprimee en nos 
coeurs, sans longue dispute, nous serions beaucoup 
mieux disposez à souffrir que nous ne sommes pas. 
Mais quoy? Il y en a bien peu qui recordent ceste 
legon: qui plus est, il semble que nous bouchons 
nos aureilles, que nous fermons les yeux quand on 
nous en parle. Nous ferons bien semblant de sou- 
haitter que Dieu nous fortifie: mais quoy qu'il en 
soit, nous ne pouvons amener nostre veue lusques 
à ceste puissance dont parle sainct Paul, il nous 
semble tousiours que nous n'avons rien de commun 
avec elle. Or est-il ainsi que nostre Seigneur nous 
declare que 82 puissance sera tousiours en nous, que 
nous en serons saisis. Et ainsi que nostre infirmité 
ne soit point cause de nous faire retirer de la croix, 
et des persecutions, voyans que Dieu nous a receus 
en sa main pour suppleer à nos defauts, et qu'il 
promet aussi de le faire. Or sainet Paul n'a point 
iei prins la puissance de Dieu pour s'en iouer, mais 
ila declaré à tous fideles qu'elle nous sera preste 
et appareillee quand nous la requerrons, voire si de 
nostre eosté nous demandons d'estre munis d'icelle, 
et armez pour batailler, quand le Fils de Dieu nous 
appelle au combat. 

Au reste, pource que les hommes ont besoin 
d'estre piequez de tous costez, sainct Paul adiouste 
iei une remonstrance qui est pour nous faire grand" 
vergongne, 8i nous ne sommes enflammez pour 
vouloir glorifier Iesus Christ, voire endurant per- 
secution, quand il luy plaira ainsi. 1l dit, Que 
Diew nous a sawvez, ei nous a appelez d'une vocation 
saincíe. Or puis que Dieu nous a ainsi prevenus 
par sa bonté infinie, regardons si nostre ingratitude 

respondons point. Voilà nostre Dieu qui nous a 
retirez du gouffre d'enfer, nous estions perdus et 
damnez. Or il nous a apporté le salut: et puis, il 
nous a appelez afin que nous en fussions participans. 
Quand donc Dieu s'est monstré ainsi liberal, si de 

nostre costé nous luy tournons le dos, et que nous 
desdaignions d'accepter le salut qu'il nous presente, 
ne voilà point une malice trop enorme? Notons 
bien done, quand sainet Paul accuse ici ceux qui 
n'ont point esté constans, et ne prenent point cou- 
rage pour soustenir tous les assauts qui leur sont 
faits et dressez à cause de l'Evangile, qu'il n'y a 
nulle doute qu'il n'ait aussi voulu eonfermer les 
fideles en une bonne esperance pour l'advenir, leur 
remonstrant ce que Dieu avoit desia fait pour eux. 
Car quand Dieu nous a donné quelque signe de sa 
bonté, c'est afin que nous esperions de luy le sem- 
blable, et que nous attendions qu'il parface ce qu'il 
a commencé. Si done Dieu nous a sauvez, et nous 
a appelez d'une vocation saincte, pensons-nous qu'il 
nous vueille laisser au milieu du chemin? Quand 
il nous a monstré nostre salut, qu'il nous a donné 
les iambes pour marcher, qu'il nous a donné son 
Evangile par lequel il nous convie à son Royaume, 
qu'il nous ouvre la porte, quand done il a ainsi 
besongné, pensons-nous qu'il nous vueille plaequer 
là, et se moecquer de nous, et faire que sa grace 
soit perdue et inutile?  Nenni, non: esperons qu'il 
amenera son oeuvre à perfection. 

Ainsi donec marchons vertueusement, et puis 
que Dieu a desia desployé une partie de sa puisance 
envers nous, ne doutons point qn'il| ne continue 
pour l'advenir, et que nous n'ayons la victoire par- 
faite contre Satan et nos ennemis, voire quand 
nous attendrons que lesus Christ estant nostre chef 
et capitaine, monstre que toute vertu luy est donnee 
de Dieu son Pere, afin de nous la communiquer. 
Nous voyons done maintenant l'intention de sainct, 
Paul. Et ainsi apres avoir conceu la puissance de 
Dieu, de laquelle il a esté fait n'agueres mention, 
que nous venions adiouster quant et quant ceste 
remonstrance qui nous est faite. Or ca, Dieu nous 
a par effect et experience testifié qu'il ne nous de- 
faudra iamais au besoin. Et pourquoy? Car il 
nous à desia sauvez. Quand il nous a appelez à 
l'Evangile, qu'est-ce sinon une redemption que Dieu 
a faite de nous qui estions peris? Or Dieu nous 
a-il ainei sauvez? Attendons de luy, puis que nous 
sommes encores au chemin, qu'il nous amenera au 
salut. Il nous a appelez d'une vocation saincte, 
c'est à dire, il nous a choisis à soy, il nous a re- 
cueillis en ceste confusion universelle du genre hu- 
main. Quand done nostre Seigneur nous a ainsi 
retirez, ne nous tiendra-il point sous sa main, et 
en sa conduite iusques en la fin? Voilà donc une 
confirmation certaine de la puissance de Dieu, que 
nous le trouverons tousiours prest à nous secourir, 
moyennant que nous y mettions nostre fiance, et 
que nous reduisions en memoire comme desia nous 
! lavons sentie. Mais pour bien faire nostre profit 
! de ceste doctrine, cognoissons en premier lieu, que 

quand Dieu nous a donné la cognoissance de sa 
verité, c'est autant comme si desia il nous avoit 
declaré que nous appartenons à son heritage celeste, 
qu'il nous veut avoir des siens, et de son troupeau. 
Quand nous aurons cela bien persuadé et resolu en 
nous, alors nous ne douterons point de cheminer 
tousiours, et poursuivre nostre train, ear nous se- 
rons sous 8a protection. Et puis qu'il est fort pour 
surmonter tous nos ennemis, nostre salut est en 
bonne garde. Ne craignons point done que voyans 
nostre infirmité nous attendions que Dieu y pour- 
voyera, puis qu'il promet de nous assister. Or ceci 
a besoin d'estre medité: appliquons-y done nostre 
estude, et advisons de recevoir ce qui nous y est 
dit. Car il ne faudra point puis apres longue 
rhetorique pour nous fortifier contre les tentations, 
quand nous aurons ceci tout conclud, que nostre 
Seigneur parfera nostre salut comme il l'a com- 
meneé, voire nous assistant au milieu des perse- 
eutions, en sorte que nous aurons constance pour 
les surmonter, et qu'il nous fera triompher contre 
tous nos ennemis, combien que selon le monde 
nous soyons comme foullez au pied, voire abysmez 
du tout. 

Mais il nous faut venir à ceste declaration que 
sainet Paul adiouste touchant le salut dont nous 
avons parlé, et de la vocation saincte. Il dit que 
cela n'est point selom mos oeuvres, mais selom le pro- 
pos de Dieu, et sa grace. Par ceci i| nous veut 
mieux admonester, monstrant que nostre ingratitude 
sera tant plus à condamner, de ce que Dieu a 
ouvert les thresors inestimables de sa bonté envers 
nous, Car il n'a point eu esgard à nos oeuvres, 
ni à nostre dignité, quand il nous a appelez à salut: 
il a fait cela de sa pure grace. Voilà pourquoy il 
nous a attirez à soy. Et tant moins d'excuse 
aurons-nous quand nous luy fausserons la foy, veu 
que non seulement nous avons esté acquis par le 
sang de nostre Seigneur lesus Christ son Fils 
unique, mais qu'il a eu le soin de nostre salut de- 
vant la creation du monde. Notons bien donc que 
sainet Paul condamne ici nostre ingratitude, si nous 
sommes desloyaux à nostre Dieu, et que nous ne 
tenions point bon pour rendre tesmoignage à son 
Evangile, quand il nous a appelez à cela. Pour- 
quoy? | Nous me sommes pot sawvez selon mos 
oewvres (dit.il) mais selon le propos de Dieu. Or 
pour mieux exprimer ce propos gratuit, sainct Paul 
adiouste que cela nous a esté donné devant tous 
iemps, devant que le monde ait eu son cours, et 
son origine: mais maintenant il nous a esté revelé 
(dit-il) à la venue de nostre Seigneur Iesus Christ: 
quand ce grand Sauveur est apparu, la grace qui 
estoit cachee au paravant, voire incomprehensible 
du tout au sens humain, a estó comme mise en 
clarté. Et pourquoy? Car le Fils de Dieu ayant 

aneanti la mort (dit-il), a aussi apporté vie immor- 
telle. Et ne faut point que nous facions longs 
eireuits pour le trouver, car l'Evangile nous y mene, 
et nous y conduit. Et quand Dieu nous envoye 
ce message de salut, il ne faut sinon que nous re- 
cevions l'heritage qu'il nous a promis, il ne faut 
point que nous trottions bien loin, mais Dieu nous 
vient chercher: seulement ouvrons la bouche afin 
qu'il la remplisse, ouvrons le coeur, et donnons 
entree à ce tesmoignage de l'Evangile, et l'immor- 
talité du royaume celeste habitera en nous: com- 
bien que nous soyons povres vaisseaux fragiles, 
voire qu'il n'y ait que corruption et pourriture en 
nous, Si est-ce que desia nous apprehendons ceste 
immortalité, et en avons un tesmoignage tout cer- 
tain, quand nous pouvons accepter ceste grace qui 
nous est offerte en l'Evangile. "Voilà toute la de- 
duction que fait ici sainct Paul. 

Or cependant, pour mieux entendre ce qui est 
iei contenu, notons que ce mot de Propos, signifie 
decret eternel de Dieu, voire qui n'a point ses 
causes ne cà ne là. Car quand nous parlons du 
conseil de Dieu, il ne faut point tousiours disputer 
qui l'a induit, tellement que nous imaginions des 
raisons pour dire, Voilà pourquoy Dieu l'a ainsi 
determiné, voilà pourquoy il l'a ainsi voulu. Car 
au contraire, Dieu nous veut tenir en ceste sobrieté, 
que sa simple volonté nous suffise pour toute raison. 
Quand il est dit, Dieu l'a ainsi ordonné: encores 
que nous soyons esblouis, et que la chose nous 
semble estrange, et que nous n'y voyons point de 
apparence de raison, tant y a qu'il nous faut con- 
clure que sa seule volonté est iuste et irreprehen- 
sible. Voilà (di-ie) comme toute nostre sagesse est, 
de trouver bon tout ce que Dieu ordonne et fait, 
sans que nous disions pourquoy. Or d'autant que 
les hommes ont tousiours leurs esprits chatouilleux, 
et qu'ils laschent la bride à leur curiosité, sainct 
Paul pour abbatre une telle audace, nous ramene 
au propos de Dieu, et nous dit qu'il nous faut con- 
templer que Dieu a son propos, là oà nous ne pou- 
vons entrer si profond, que de sgavoir qui l'a esmeu. 
Mais aussi voilà une cause souveraine, c'est que 8a 
volonté est iuste, voire et la regle de toute iustice. 
Par cela done nous sommes admonestez que nostre 
salut ne depend point d'aucun regard de nos merites, 
que Dieu ne s'est point enquis quels nous estions, 
ne de quoy nous estions dignes, quand il nous a 
eleus à soy: mais il a eu son propos, c'est à dire, 
il n'a point cherché hors de soy la cause de no- 
stre salut. 

Qu'ainsi soit que ce mot de Propos signifie ce 
decret, l'intention de S. Paul est toute claire: mais 
pouree que les hommes selon leur arrogance ne se 
peuvent tenir d'imaginer tousiours quelque dignité 
qui leur soit propre, qu'il leur semble qu'ils ont 

bien desservi que Dieu les cherchast, notamment 
eainct Paul, pour mieux exclure tout ce que les 
hommes se peuvent attribuer, dit Propos eí grace. 
Or cela emporte autant comme s'il disoit propos 
gratuit. 
oeuvres, afin que nous ne soyons plus si fols ni 
obstinez, de penser que Dieu nous ait choisis pource 
qu'il y avoit quelque chose en nous digne de cela: 
rien. Mais cognoissons que Dieu n'est point sorti 
de soy mesme quand il nous a eleus à salut. Car 
il voyoit qu'il n'y a que perdition en nous: il s'est 
done contenté de sa pure grace, et de sa misericorde 
infinie, que contemplant nos miseres, il nous a 
voulu secourir, encores que nous n'en fussions pas 
dignes. Et pour plus grande confirmation de cela, 
sainct Paul dit que ceste grace nous a esté donnee 
devant ious iemps. Et en ceci voyons-nous comme 
les hommes sont despourveus de sens, quand ils se 
veulent faire valoir, et qu'ils se font à croire qu'ils 
sont cause de leur salut, et qu'ile ont anticipé la 
bonté de Dieu, ou qu'ils sont venus au devant de 
luy. Dont est-ce que depend nostre salut? N'est-ce 
point de l'eleetion eternelle? Dieu nous a eleus 
devant que nous fussions. Et que pouvions-nous 
faire alors? Nous estions bien habiles, nous estions 
bien disposez pour venir à Dieu. Nous voyons 
mesmes que nostre salut ne commence point depuis 
que nous avons cognoissance et discretion, depuis 
que nous pouvons avoir quelque bon desir: nostre 
salut (di-ie) ne commence point là, mais il est fondé 
en l'eleetion eternelle de Dieu, qui estoit devant 
que tout le monde fust creó. Que pouvions-nous 
alors?  Avions-nous le moyen de nous avancer? 
Pouvions-nous donner occasion à Dieu qu'il nous 
appellast à soy, et qu'il nous separast du reste du 
monde? Ne fautil pas doneques qu'il y ait une 
merveilleuse yvrongnerie en nous, quand nous cui- 
dons avoir quelque dignité, que nous cuidons exalter 
nos merites pour obscurcir la grace de Dieu, et que 
nous voulons aussi estre preparez pour avoir acces 
à luy par nos merites? 

Retenons bien doneques à quel propos sainet 
Paula ici mis l'election de Dieu, disant, que la 
grace nous a esté donmee devant tous temps. Mais 
par cela nous avons un bon advertissement: c'est 
asgavoir que ceux qui cuident abolir la doctrine de 
Feleetion de Dieu, aneantissent entant qu'en eux 
est le salut du monde, en sorte que le diable n'a 
point de supposts plus propres pour effacer la vertu 
du sang de nostre Seigneur lesus Christ, pour 
mettre tout en confusion, pour ruiner l'Evangile, 
et mesmes pour exterminer la bonté de Dieu de la 
memoire des hommes: le diable n'a point de plus 
propres supposts que ceux qui combatent contre la 
predestination, et qui ne peuvent souffrir en leur 
rage diabolique qu'il en soit parlé, et que ce mes- 

sage-ci soit publié comme il appartient. Si nous 
detestons les Papistes, comme ils sont execrables, 
pouree qu'ils ont prophané toute l'Escriture sainte, 
qu'ils ont perverti et corrompu la verité de l'Evan- 
gile, et le service de Dieu, en ce qu'ils ont infecté 
tout le monde de superstitions et idolatries, ceux-là 
sont plus detestables qui veulent aneantir l'eleetion 
de Dieu, et qui taschent par voyes obliques et in- 
directes, de faire qu'on n'en parle point haut et 
clair, et que ceste doctrine-eci soit anoncee comme 
elle en est digne. Car en quoy consiste le salut 
des fideles sinon en l'eleetion gratuite de Dieu? 
Ne voulons-nous point qu'on presche que Dieu a 
choisi les siens par sa bonté gratuite sans avoir 
esgard à rien qui soit? Ne voulons-nous point que 
ce mystere si haut, comme il est, et incomprehen- 
sible nous soit declaré, entant que Dieu nous l'a 
voulu reveler? Il est certain que nous conspirons 
avec Satan, à ce que lesus Christ ait souffert en 
vain, et que la passion qu'il a enduree ne profite 
rien au monde, et que tout s'en aille en perdition, 
et en enfer. 

Voilà doneques le premier article qué nous 
avons iei à observer, c'est ascgavoir que l'Evangile 
ne se peut prescher, c'est un Evangile bastard et 
profane, c'est une doctrine de Mahommet, il n'y 
aura plus d'Eglise, ne de Chrestienté, quand on 
voudra aneantir l'eleetion de Dieu. Que sera-ce 
done? Qu'on desmente le sainct Esprit qui parle 
ici, quand on ne voudra aecepter ceste doctrine. 
Et pourtant de nostre eosté, avisons de batailler 
constamment, car c'est le fondement de nostre salut. 
Comment pourrons-nous edifier, et entretenir l'edi- 
fice, quand le fondement sera ruiné?  Sainet Paul 
nous appelle ici, quand il veut monstrer en quelle 
vertu nous avons à batailler, et comment nous par- 
viendrons à cest heritage qui nous a esté acquis si 
cherement, comment nous entrerons en possession 
de la gloire de Dieu, comment nous parferons cest 
edifice: et dit, Mes amis, il nous faut estre fondez 
sur ceste grace qui nous a esté donnee, non point 
d'auiourd'huy ou d'hyer, mais devant la creation 
du monde. Vray est qu'auiourd'huy nous sommes 
bien appelez de Dieu, mais si est-ce que l'election 
precede, voire, et que Dieu nous a eleus sans qu'il 
y ait esté ineité par nos merites, ou que nous luy 
ayons peu mettre en avant quelque chose, sinon 
que nous luy devons tout, et qu'il nous a retirez 
des abysmes de perdition oà nous estions comme 
povres ereatures desesperees. O'est dono bien raison 
que nous-nous soumettions du tout à luy, pour nous 
obliger pleinement à sa bonté, et que nous soyons 
du tout ravis en icelle. Voilà comme 8S. Paul 
parle. Et ainsi, que nous retenions ce fondement 
(comme i'ay dit), si nous ne voulons que nostre 
salut s'en aille en ruine et confusion. Au reste, 

notons aussi pour la fin, que ceste doctrine nous 
est plus qu'utile, quand nous la pourrons bien ap- 
pliquer à nostre usage. Ceux qui voudroyent qu'on 
ne parlast point de l'election de Dieu, diront, Ho, 
comment? cela n'est pas necessaire. Or telles gens 
n'ont iamais goustó que c'estoit ne de la bonté de 
Dieu, ne de l'esperance que nous devons avoir: ile 
ne sqgavent gueres que c'est non plus, d'aller à 
nostre Seigneur lesus Christ. Car si nous ne sqa- 
vons que nous somnies sauvez d'autant qu'ila pleu 
à Dieu de nous elire devant la creation du monde, 
comment sgaurons-nous ce que sainct Paul nous 
recite, c'est asgavoir que nous soyons dediez à Dieu 
pour estre disposez à vivre et à mourir à son ser- 
vice? Comment pourrons-nous magnifier son nom? 
Comment pourrons-nous confesser que nostre salut 
procede de luy seul, et qu'il en est le commence- 
ment, et que nous ne luy avons point aidé en 
cela? Nous le pourrons bien dire de bouche, mais 
ce ne sera qu'hypocrisie, sinon que nous soyons 
bien resolus de ceste doctrine, comme elle est iei 
ex posee. 

Apprenons done que ceste doctrine de l'election 
de Dieu, et par laquelle nous sommes enseignez 
*qu'il nous a predestinez devant la creation du monde, 
que ceste dooctrine-là (di-ie) se doit prescher haut 
et clair en despit de tout le monde qui y voudra 
resister: et non seulement cela, mais cognoissons 
que c'est un article qui nous est plus qu'utile, d'au- 
iant que nous ne pouvons pas apprehender à bon 
escient la bonté infinie de nostre Dieu, iusques à 
.€8 que nous soyons parvenus là. Car on desguiaera 
tousiours la misericorde de Dieu, sinon que nous 


ayons ce poinct vuidé, qu'il nous a choisis devant 
que nous fussions nais, et devant que nous le peus- 
sions prevenir. Et pourquoy? Car on dira bien 
que nous avons esté rachetez par le sang de nostre 
Seigneur lesus Christ, et que nous n'estions pas 
dignes que Dieu nous monstrast une 8i grande 
misericorde: mais cependant aussi on dira, Et qui 
est-ce qui a part et portion à une telle redemption 
que Dieu a faite en la personne de son Fils? Ce 
sont ceux qui se veulent, ce sont ceux qui cherchent 
Dieu, ceux qui s'y assuiettissent: ce sont ceux qui 
ont quelque bon mouvement, qui ne sont point trop 
rudes, qui sont d'un bon naturel, qui ont quelque 
bonne devotion. Or quand on fera un tel meslinge, 
et que les hommes penseront estre appelez à Dieu 
et à sa grace, pour quelque chose qui soit en eux, 
qu'ils apporteront quelque loppin pour faire partage 
avec Dieu de leur salut, voilà la grace de Dieu qui 
est obscurcie d'autant, voire comme deschiree par 
pieces. Or voilà un sacrilege insupportable. Pour 
ceste cause i'ay dit que la bonté de Dieu iamais ne 
sera cognue en son entier comme il appartient, 
iusques à ce que l'election nous soit mise en avant, 
et qu'on nous monstre que nous sommes auiour- 
d'huy appelez, d'autant que nostre Seigneur a voulu 
estendre sa misericorde sur nous, voire devant que 
nous fussions nais. Voilà en somme ce que nous 
avons à retenir. ll est vray qu'il faut que ceste 
doctrine soit poursuivie plus outre, mais nous ne 
pourrions pas maintenant, ce sera donc pour l'apres- 
dinec. 

Or nous-nous prosternerons devant la face de 
nostre bon Dieu, etc. 

Nous avons declaró ce matin, suivant le texte 
de sainct Paul, que pour bien cognoistre la bonté 
gratuite de nostre Dieu, en ce qu'il nous a sauvez, 
il nous faut venir à son conseil eternel, par lequel 
il nous a eleus devant la creation du monde. Car 
là nous contemplons qu'il n'a eu nul regard à nos 
personnes, ni à dignité qui fust en nous, ni à au- 
cuns merites que nous puissions apporter.  Pour- 
quoy? Devant que nous fussions nais, desia nous 
estions enrollez en son registre, il nous avoit desia 
adoptez pour ses enfans. Ainsi donc apprenons 
d'attribuer le tout à sa misericorde, cognoissans que 
de nostre part nous ne pouvons nous glorifier sans 





luy desrobber l'honneur qui luy appartient. Vray 
est (comme les hommes sont malins) qu'encores on 
a bien voulu ici inventer des cavillations pour ob- 
scurcir la grace de Dieu. Car on a dit, Combien 
que Dieu ait eleu les hommes devant que le monde 
fust creó, que c'a esté selon qu'il a preveu comme 
l'un seroit different d'avee l'autre.  L'Escriture 
monstre assez comment Dieu n'attend point que les 
hommes monstrent s'ils sont dignes ou non, quand 
il les choisit: mais il a semblé aux Sophistes, qu'ils 
pourroyent obscureir la grace de Dieu, en disant, 
Combien qu'il n'ait point regardé les merites passez, 
toutesfois qu'il a noté les merites à venir. (Car 
(disent-ils) combien que Iacob et son frere Esau, 
n'eussent fait ne bien ne mal, que Dieu a eleu 

lun, et à reprouvé l'autre, toutesfois il a preveu 
(comme toutes choses luy sout presentes) qu'Esau 
devoit estre un homme profane, uu contempteur de 
tout bien, et que Iacob devoit estre tel qu'il s'est 
deelaré avec le temps. Voilà comme telles gens 
bastissent. Mais ce sont speculations frivoles. Car 
c'est pleinement desmentir sainet Paul, lequel veut 
prouver que Dieu n'à point rendu salaire à nos 
oeuvres quand il nous a eleus, d'autant que cela 
s'est fait devant la creation du monde. Mais en- 
cores que l'authorité de sainct Paul n'y fust point, 
si est-ce que la chose est toute patente, tellement 
que ceux qui veulent eschapper par un tel subter- 
fuge, se monstrent bestes, et gens trop mal exercez, 
ie ne di pas seulement en l'Escriture saincte, mais 
en toute raison. Car si on espluche ce qui est aux 
hommes, qu'est-ce qu'on y trouvera, ie vous prie? 
Tout le genre humain n'estbi|] pas maudit? Et 
qu'apportons-nous du ventre de la mere sinon toute 
iniquité? Nous ne differons donc de rien l'un de 
l'autre, sinon d'autant qu'il plaist à Dieu de re- 
cueilir à soy ceux qu'il veut. Et voilà pourquoy 
aussi sainct Paul use de ce mot en un autre passage, 
quand il dit que les hommes n'ont dequoy se glori- 
fier, pource que nul ne se trouvera point excellent 
par dessus ses prochains, sinon entant que nous 
sommes discernez de Dieu. 

Puis qu'ainsi est done que c'est l'office de Dieu 
de nous discerner d'avec ceux qui demeurent en 
leur condamnation, cognoissons que tous seroyent 
perdus sinon que le remede veinst d'ailleurs. Ainsi 
doneques, quand nous aurons confessé que Dieu 
nous aura eleus devant que le monde fust cree, il 
s'ensuit de là qu'il nous a donc preparez pour rece- 
voir sa grace, qu'il a mis le bien en nous qui n'y 
estoit point auparavant, que non seulement il nous 
a choisis pour heritiers de son Royaume, mais qu'il 
nous à quant et quant. marquez afin de nous iustifier, 
afin de nous gouverner par son sainct Esprit. Et 
ceste doctrine-ci doit estre tellement asseuree et 
resolue entre les chrestiens, que si on la mesprise, 
comme nous en voyons beaucoup d'effrontez qui 
auiourd'huy voudroyent avoir esteint la verité de 
Dieu, il faut que nous ecognoissions ceux-là estre 
repugnans au sainct Esprit, voire comme des tau- 
reaux, et des bestes furieuses qui veulent aneantir 
toute l'Escriture saincte. Car de faict, il y a plus 
d'honnesteté aux Papistes, qu'il n'y a pas en eux: 
ear la doctrine des Papistes est beaucoup meilleure 
et plus saincte, et plus conforme à l'Escriture 
saincte, que n'est celle de ces meschans vileins qui 
auiourd'huy renversent la saincte election de Dieu, 
ces chiens qui abbayent à l'encontre, ces pourceaux 
qui vienent confondre tout de leur groin, comme 
nous voyons auiourd'huy que ceste impieté se de- 
elare par trop. Or quoy qu'il en soit, retenons ce 

qui nous est ici monstré, que d'autant que Dieu 
nous a choisis devant que le monde eust son cours, 
que nous devons attribuer à sa bonté gratuite la 
eause de nostre salut, nous devons confesser que 
nous ne sommes point adoptez de luy selon nos 
merites. Car nous n'avions rien, et ne luy pou- 
vions apporter rien qui soit du nostre. Il faut donc 
que nous mettions la cause et la source de nostre 
salut en luy seul, et que nous soyons fondez là 
dessus, ou autrement il n'y aura que confusion en 
tout ce que nous pourrons bastir. 

Mais cependant nous devons bien aussi obser- 
ver ce que sainct Paul conioint ici. Premierement 
la grace de lesus Christ avec le conseil eternel de 
Dieu son Pere: et puis qu'il nous ramene à nostre 
vocation, afin que nous soyons asseurez de la bonté 
de Dieu, et de sa volonté qui nous estoit cachee, 
sinon que nous en eussions tesmoignage. En pre- 
mier lieu done sainct Paul dit que la grace qui 
depend du seul propos de Dieu, et y est comprise, 
nous est donnee en nostre Seigneur lesus: comme 
s'il disoit, D'autant que nous meritions d'estre reiettez 
et hays comme ennemis mortels de Dieu, il a falu 
que nous ayons esté comme entez en lesus Christ, 
afin que Dieu nous recognust et avouast pour ses 
enfans. Cependant que Dieu a le regard sur nous 
il faut qu'il nous deteste, pource qu'il n'y a que 
povretó en nous, et que nous sommes pleins de 
peché, et comme farcis de toute iniquité. Dieu qui 
est la iustice souveraine ne peut avoit nulle con- 
venance ni aecord avec nous, cependant qu'il con- 
temple nostre nature. Quand done il nous a voulu 
adopter devant la creation du monde, il a falu que 
Iesus Christ fust là comme entre-deux, et que nous 
fussions eleus en sa personne, car c'est le Fils 
bien-aàimé: et quand Dieu nous conioint à luy, il 
fait que nous luy soyons agreables.  Apprenons 
done pour bien estre certifiez de l'election de Dieu 
et en faire nostre profit, de venir droit à Iesus 
Christ, car c'est le vray miroir oü il nous faut re- 
garder nostre election. Si Iesus Christ nous est 
osté, voilà Dieu qui est iuge pour les pecheurs. 
Nous ne pouvons done esperer de luy aucun bien 
ni faveur, mais plustost i| nous faut attendre toute 
vengeance: sa malesté aussi nous sera tousiours 
espouvantable sans lesus Christ: si on nous parle 
de son propos eternel, il faudra que nous soyons 
effrayez, comme si desia il estoit appresté pour nous 
abysmer. Mais quand nous cognoissons qu'en 
Iesus Christ reside tout grace, alors nous pouvons 
nous certifier que Dieu nous a aimez, combien que 
nous n'en fussions pas dignes. Voilà pour un item 
de ce que sainct Paul met ici. Or en second lieu 
il nous faut observer qu'il ne parle pas simplement 
de l'election de Dieu: car cela ne seroit pas pour 
nous bien resoudre, plustost il nous faudroit demeu- 

rer en perplexité et angoisse. Mais S. Paul ad- 
jouste la voeation, par laquelle Dieu nous a mani- 
festé son conseil, qui auparavant nous estoit incognu, 
et auquel nous ne pouvions parvenir. Comment 
doncques sgaurons-nous que nous serons eleus de 
Dieu pour nous resiouir en luy, et pour nous glo- 
rifier de la bonté qu'il nous a monstree? Ceux 
qui parlent de l'election de Dieu à l'estourdie, lais- 
sent là l'Evangile, ils laissent tout ce que Dieu 
nous met en avant pour nous amener à soy, tous 
les moyens qu'il nous a ordonnez, et qu'il eognoist 
nous estre propres et utiles à nostre usage. 

Ce n'est pas ainsi qu'il nous y faut proceder: 
mais conioignons, suivant la regle de sainct Paul, 
à l'eleetion eternelle, la vocation. Or ce mot de 
Vocation, signifie autant qu'Appel: il est vray qu'il 
est tiré du Latin, mais il faut que ceux qui ne sont 
point letrez, cognoissent ce qu'il emporte. Or donc 
i| est dit que nous sommes appelez: aussi il y a 
le mot second, qui signifie l'Appel. Dieu done nous 
appelle:: et comment? C'est quand il luy plaist 
nous certifier de nostre election, laquelle autrement 
nous seroit incomprehensible. Car qui est-ce qui 
entrera au conseil de Dieu? (comme dit le Prophete 
Isaie, et comme aussi sainct Paul en parle) Mais 
quand il plaist à Dieu de se communiquer privee- 
ment à nous, alors nous avons ce qui eurmonte 
tous sens humains: car nous avons un bon tesmoin 
et fidele, c'est asgavoir le S. Esprit qui nous eleve 
par dessus le monde, et nous introduit iusques 
aux secrets admirables de Dieu. Maintenant done 
nous voyons qu'il ne nous faut pas eruement 
parler de l'election de Dieu, pour dire, Nous som- 
mes predestinez: mais il faut pour estre bien asseu- 
rez de nostre salut, que nous n'enquerions point en 
lair ni à la volee, asgavoir si Dieu nous tient du 
nombre des siens ou non. Que faut-il done?  Re- 
gardons l'Evangile qui nous est proposé: là Dieu 
nous monstre qu'il nous est Pere, et qu'il nous a 
marquez afin de nous amener à l'heritage de vie: 
et ceste cognoissance-là nous est une signature du 
S. Esprit en nos coeurs, et un tesmoignage certain 
de nostre salut, voire quand nous le recevons par 
foy. Car l'Evangile se presche à beaucoup, qui 
neantmoins sont reprouvez: et mesmes Dieu des- 
couvre et declare qu'il les a maudits, qu'ils n'ont 
point de part ni portion en 80n royaume, pource qu'ils 
resistent à l'Evangile, et qu'ils repoussent la grace 
qui leur est offerte. Mais quand nous recevons en 
Obeissance de foy la doctrine de Dieu, et que nous 
sommes appuyez sur les promesses, que nous ac- 
ceptons cest offre qu'il nous fait de nous tenir pour 
ses enfans, voilà (di-ie) une vraye certitude de nostre 
election. Or cependant il nous faut noter que quand 
nous avons cognoissance de nostre salut par ce que 
nous sommes appelez, et que Dieu nous illumine en 











la foy de son Evangile, cela n'est point pour 
aneantir la predestination eternelle qui va devant. 
Or on en verra auiourd'huy beaucoup qui diront, 
Et qui sont ceux que Dieu a eleus sinon les fideles? 
Ie le confesse? mais ils font une mauvaise conse- 
quence (comme des bestes qui sont), c'est asgavoir, 
Que la foy done est la cause de nostre salut, voire 
la cause premiere. S'ils l'appelloyent cause moyenne, 
cela est vray en soy: car l'Escriture dit que nous 
sommes sauvez par foy. 

Mais il faut monter plus haut. Car cependant 
s'ils attribuent la foy au frane arbitre des hommes, 
ils blasphement meschamment contre Dieu, et sont 
vrais sacrileges, pires que les Papistes, comme i'ay 
desia dit. Or il nous faut venir à l'opposite à ce 
que l'Escriture nous monstre, c'est asgavoir quand 
Dieu nous donne la foy, que ce n'est point à nous 
de recevoir l'Evangile, sinon d'autant qu'il nous a 
disposez par son sainct Esprit. Car il ne suffit 
point que nous ayons les aureilles batues de la voix 
d'un homme, ce sera un son qui s'esvanouira en 
Pair, sinon que Dieu besongné là dedans, et quil 
parle à nous d'une fagon seerette par son sainct 
Esprit. Voilà done d'oà procede la foy. Et qui 
en est cause? Pourquoy est-ce que la foy est don- 
nee à un plustost qu'à l'autre? — Sainet Luc nous 
le monstre, disant, Que ceux qui estoyent ordonnez 
à salut, ont ereu au sermon de S. Paul. Voilà 
beaucoup d'auditeurs, et il n'y en a qu'une partie 
qui recgoyve la promesse de salut. Et quelle est 
ceste partie-là? Ceux qui estoyent ordonnez à salut, 
dit sainct Luc. Faut-il plus disputer là dessus? 
Et puis S. Paul au premier des Ephesiens en traitte 
si à plein, qu'il faut bien que les ennemis de la 
predestination de Dieu soyent du tout hebetez, et 
que le diable leur ait erevé les yeux, et qu'ils soy- 
ent comme despourveus de raison, voire ensorcelez 
du tout, quand ils ne voyent goutte à une chose si 
evidente. Car S. Paul dit que Dieu nous a appe- 
lez, et qu'il nous a fait participans des grans thre- 
sors et richesses infinies qu'il nous a apportees par 
nostre Seigneur lesus Christ. Et comment? Selon 
(dit-il) qu'il nous avoit eleus devant creation du 
monde. $Sainet Paul traittant de la foy, nous ra- 
mene à ce prineipe qui est plus haut, à ceste cause 
premiere, et à la vraye source de nostre saiut, c'est 
ceste bonté gratuite dont desia nous avons assez 
traitté. Quand done nous disons que nous sommes 
appelez à salut, et asseurez d'ieeluy, d'autant qne 
Dieu nous a donné la foy, ce n'est pas qu'il n'y 
ait une cause plus haute, c'est asqavoir l'election 
eternelle: et quiconque ne peut venir là, derogue à 
Dieu et à son honneur, quand il discerne entre 
les hommes selon leurs merites, et selon qu'un cha- 
cun s'est disposé. 

Voilà done comme il nous faut retenir l'union 

que sainct Paul a mise en ce passage, laquelle aussi 
se trouve par toute l'Escriture saincte. Or main- 
tenant pour faire une briefve conclusion, avisons 
quelle procedure il nous faut ici tenir. Quand 
nous enquerons de nostre salut, il ne faut point 
que nous commencions par ce bout, pour dire, Som- 
mes-nous eleus ou non?  Nenni: car iamais nous 
ne pourrons monter si haut, et nous serions confus 
cent mille fois et esblouis en nos sens, devant que 
pouvoir approeher du conseil estroit de Dieu. Com- 
ment done y faut-il aller? Que nous escoutions ce 
qui nous est dit en l'Evangile: et quand Dieu nous 
a fait la grace de recevoir là promesse qu'il nous 
offre, scachons que c'est autant comme s'il nous 
avoit desployé son coeur, et qu'il eust enregistré 
en nos consciences nostre election. Voilà done 
comme il nous faut estre certifiez, que Dieu nous a 
adoptez pour ses enfans, et que l'heritage du roy- 
aume des cieux nous est infallible, d'autant (di-1e) 
que nous sommes appelez en lesus Christ. Com- 
ment pourrons-nous cognoistre cela? | Comment 
serons-nous arrestez à la doctrine que Dieu nous 
met devant les yeux? Il faut quant et quant pour 
bien magnifier la grace de Dieu, cognoistre que 
nous n'y pouvons rien apporter de nostre costé, et 
que nous devons estre du tout aneantis, afin de ne 
point usurper une seule goutte de louange à nous, 
que nous cognoissions que Dieu nous a appelez 
maintenant à l'Evangile, selon qu'il nous avoit 
eleus devant la creation du monde. Or il est vray 
que ce sont letres closes que ceste election de Dieu, 
voire à nous, d'autant qu'elle consiste en soy et 
en sa nature: mais nous y pouvons lire, pource 
que Dieu nous en rend tesmoignage quand il nous 
appelle à soy par la cognoissance de l'Evangile, et 
par la foy: alors nous en avons comme un double. 
Car tout ainsi que l'original, ou le prothocole ne 
derogue, point à la letre, ou à l'instrument qui 
sera levé, mais plustost c'en est une approbation, 
et mesmes on ne s'en ira point enquerir du protho- 
eole quand on aura l'instrument authentique: ainsi 
faut-il que nous soyons asseurez de nostre election. 
Car quand Dieu nous certifie par l'Evangile qu'il 
nous tient pour ses enfans, voilà des letres assez 
authentiques qui sont signees du sang de nostre 
Seigneur lesus Christ, et seellees par son sainet 
Esprit. Quand nous avons cela, n'avone-nous point 
de quoy nous contenter? 

Or maintenant (comme i'ay dit) tant s'en faut 
que l'eleetion de Dieu contreviene à cela, qu'elle 
ratfia beaucoup mieux le tesmoignage que nous 
avons en l'Evangile. Non point qu'il nous faille 
aller feuilleter le prothocole et le registre de Dieu, 
comme s'il y avoit quelque doute, nous avons l'ins- 
trument qui est infallible: que voulons-nous plus? 
Ne sera-ce point une temerité et arrogance de dire 


plus, Qui est-ce qui montera par dessus les nues; 
quand nous avons la parole en nostre bouche et en 
nostre coeur? (comme dit Moyse) Vray est que ei 
on pensoit qu'un instrument ne fust pas tiró du 
vray registre de son original, alors on le revoque- 
roit en doute: mais quand la chose est toute cer- 
taine, que faut-il plus? Autant en est-il qu'il ne 
nous faut point douter que Dieu ne nous ait enre- 
gistrez devant la creation du monde au rang de 
ses eleus et de ses enfans: mais il s'est reservé 
cela par devers soy. Cependant nous avons letres 
patentes de nostre salut, nous en avons un instru- 
ment assez certain, comme i'ay desia declaré. Il 
y à encores plus, c'est de tousiours venir à nostre 
Seigneur lesus Christ, quand il eet question de 
nostre election: car sans luy (comme nous avons 
monstré) nous ne pourrons approcher de Dieu. Et 
aussi quand on parlera de son decret, nous serons 
estonnez comme coulpables de mort: mais ayans 
Iesus Christ pour conduite, nous pourrons nous 
esiouir hardiment, sgachans qu'il a assez de dignité 
en foy pour rendre tous ses membres agreables à 
Dieu son Pere, qu'il suffit que nous soyons entez 
en son corps, que nous soyons unis à luy. 

Voilà done comme nous avons à mediter ceste 
doctrine, si nous en voulons bien faire nostre profit, 
suyvant ce qui nous est ici monstré par sainct Paul 
Il dit que ceste grace de salut nous a esté donnee. 
Et comment?  JDevant nul temps, dit-il. Il nous 
faut passer par dessus tout ordre de nature, quand 
il est question de sgavoir comme nous sommes 8au- 
vez, et de quelle cause, et dont cela procede. Au 
reste, cognoissons que Dieu ne nous a point voulu 
laisser en suspens, et qu'il ne nous a point caché 
son conseil pour ne sgavoir comme il va de nostre 
salut, mais il nous a appelez à soy, non seulement 
quand l'Evangile nous a esté presché, car cela ne 
euffiroit pas, mais il a seellé en nos coeurs le tes- 
moignage de sa bonté et de son amour paternelle. 
Ainsi done, quand nous avons une telle certitude, 
qu'en premier lieu nous glorifions Dieu de ce qu'il 
nous a appelez par sa misericorde gratuite: et au 
reste, que nous Boyons appuyez sur nostre Seigneur 
Iesus Christ, et que nous sgachions qu'il ne nous 
a point frustrez quand il nous a fait prononcer qu'il 
S'estoit donné à nous, et mesmes que cela nous a 
estó testifió par le sainct Esprit. Car la foy nous 
est (comme i'ay desia dit) une marque infallible que 
Dieu nous tient pour ses enfans: et de là nous 
sommes aussi conduits à l'election eternelle. Et 
pourquoy? Dieu nous a appelez (dit sainet Paul 
au premier chapitre des Ephesiens), selon qu'il nous 
avoit eleus auparavant. ll ne dit pas que Dieu 
nous avoit eleus, pource que nous avons ouy l'Evan- 
gile: mais aucontraire il attribue la foy qui nous 
est donnee, à ceste cause souveraine, c'est que Dieu 

nous avoit desia reservez pour nous sauver, voyant 
que nous estions perdus et ruinez en Ádam. Au 
reste, notons que sainct Paul ne parle ici que des 
fideles. Car il y a des badins qui pour esblouir 
les yeux des ignorans et de leurs semblables, vou- 
droyent ici caviller, que la grace de salut nous a 
esté donnee, pource que Dieu a ordonné que son 
Fils soit Redempteur du genre humain, mais que 
cela est commun à tous, et indifferent. Or sainct 
Paul a parlé d'une telle facon, qu'on ne peut pas par 
telles gloses et si pueriles corrompre sa doctrine. 
Car notamment il avoit dit auparavant, que Dieu 
nous 8 sauvez. Cela se rapporte-il en general à 
tous, et sans exception?  Nenni: il n'est question 
que des fideles, Apres, sainct Paul avoit-il appelé 
tout le monde? Les uns estoyent appelez par la 
predication: mais cependant ils s'estoyent rendus 
indignes de ce salut qui leur estoit offert. Les 
voilà done reprouvez. Les autres, Dieu les avoit 
laissez en leur ineredulité, que iamais n'avoyent ouy 
anoncer mot de l'Evangile. Ainsi donc sainct Paul 
notamment et par especial s'addresse à ceux que 
Dieu avoit choisis et reservez à soy. Et ainsi, re- 
tenons que iamais la bonté de Dieu n'aura son 
vray lustre pour estre honoree comme elle merite, 
sinon que nous cognoissions que Dieu n'a point 
voulu que nous soyons demeurez en la perdition ecom- 
mune du genre humain, en laquelle il a laissé ceux 
qui estoyent semblables à nous, et ausquels nous 
ne differions en rien, comme n'estans point meilleurs 
qu'eux: mais il luy a semblé bon ainsi. Il faut 
done que toute bouche soit ici close, que les hom- 
mes ne presument point de se rien attribuer: et 
cependant que nous ayons les bouches ouvertes pour 
louer Dieu, en confessant que nous luy devons tout 
ce qui est de nostre salut. Voilà en somme ce que 
nous avons à retenir. Or cependant notons bien 
les autres mots dont sainct Paul use ici. Il est 
vray qu'en somme il entend ce que desia nous 
avons declaré, d'autant que l'election de Dieu ne 
nous seroit point profitable, et qu'elle ne parvien- 
droit point iusques à nous, sinon qu'elle nous fust 
eognue, et que nous la devons cognoistre par le 
moyen de l'Evangile: pour ceste cause Dieu nous 
a voulu manifester ce qu'il tenoit comme secret en 
soy de tout temps. 

Mais il entrelace aussi pour mieux exprimer 
son intention, que ceste grace nous a esté mainte- 
nant revelee. Et comment? En lopparition de 
nostre Seigneur lesus. Quand il dit que ceste grace 
nous est revelee en l'apparition de lesus Christ, il 
monstre (comme desia nous avons touché) que nous 
serions par trop ingrats si nous ne pouvions avoir 
contentement et repos quand le Fils de Dieu se 
donne à nous. Et que demandons-nous plus? 
Quand nous pourrions monter par dessus les nues, 











et que nous pourrions sonder les secrets de Dieu 
les plus profonds, la fin quelle sera-elle? — N'est-ce 
point de cognoistre que nous sommes ses enfans et 
heritiers? Or cela nous est assez cognu et mani- 
feste en Iesus Christ. Car il est dit que tous ceux 
qui eroiront en luy, iouiront de ce privilege, d'estre 
faits enfans de Dieu. Il ne faut point done de- 
eliner tant peu que ce soit de Iesus Christ, si nous 
voulons estre bien certifiez de nostre election. Or 
il est vray que desia sainct Paul nous avoit mons- 
tré comme nous n'avions iamais esté aimez de 
Dieu, ni eleus, qu'en la personne de son F'ls unique: 
mais il en fait maintenant une expression plus 
ample, quand il dit que Iesus Christ nous estant 
apparu nous a revelé la vie, qui autrement nous 
seroit incognue, il nous a presenté la grace de Dieu, 
de laquelle autrement nous estions eslongnez, qu'il 
nous a tellement apprivoisez à Dieu, que nous 
scavons quel est son conseil eternel, voire sans nous 
enquerir outre mesure de ce qui ne nous est point 
lieite.. Car quand Dieu nous enseigue de 8a propre 
bouche, il ne faut point que nous presumions d'aller 
trop avant, comme ceux qui ne cheminent point en 
Obeissance: c'est une presomption si les hommes at- 
tentent de plus sgavoir que Dieu ne leur permet. 
Mais quand nous cheminerons en toute sobrieté et 
reverence sous l'obeissance de nostre Dieu, escou- 
tans et recevans ce qu'il prononce en l'Eecriture 
8aincte, (comme i'ay desia dit) le chemin nous sera 
tout dressé. 

Voici donc sainct Paul qui nous dit maintenant que 
le Fils de Dieu estant apparu au monde, nous a ouvert 
les yeux, que nous cognoissons que la grace nous a esté 
faite devant la creation du monde, d'estre receus pour 
enfans de Dieu, et luy estre agreables, d'estre reputez 
iustes, tellement qu'il ne nous faut point douter que 
l'heritage ne nous soit appresté au royaumeceleste, non 
point que nous ayons cela par nos merites, mais d'au- 
tant que lesus Christ en a le droict, et qu'il nous 
l'a communiqué. Or quand il est iei parlé de l'ap- 
parition de lesus Christ, il nous faut rapporter 
cela à l'Evangile, pource que sainet Paul conclud 
finalement, qu'il a mis la vie et l'immortalité en 
lumiere par l'Evangile. Car comment est-ce que 
lesus Christ nous est apparu? Comme il apparoist 
tout les iours, Mais cependant si est-ce que sainet 
Paul n'a pas voulu obseurcir les choses que l'Es- 
eriture nous met au devant pour nous certifier que 
nous avons salut en Iesus Christ. Il n'est pas dit 
seulement en un mot, que lesus Christ est nostre 
Sauveur, qu'il a esté envoyé comme lieutenant de 
Dieu son Pere. Quoy done? Il est dit, qu'il nous 
est envoyé comme Moyenneur, lequel nous a recon- 
ciliez par le sacrifice de sa mort: il nons est en- 
voyé comme l'agneau sans macule pour nous purger, 
et pour faire satisfaction de toutes nos dettes: il 

est nostre pleige afin de nous delivrer de la con- 
damnation de mort en laquelle nous estions: il est 
nostre iustice, nostre Advocat qui intercede en 
nostre nom, et qui fera que nos prieres soyent 
exaucees de Dieu, qu'il est le lien de concorde 
entre Dieu et nous, comme celuy qui nous a 
aequis ce qui ne nous appartient point de nature. 
Tl faut doneques attribuer toutes ces qualitez-là à 
Iesus Christ. si nous voulons bien scavoir comme 
il est apparu. Car de prendre simplement ce mot 
d'Evangile, et ne regarder point la substance qui 
est là contenue, ce seroit tout pervertire. Et de 
faict, nous ferons lesus Christ comme un phantosme 
Si nous disons qu'il est apparu pour nous estre 
Sauveur, et qu'on ne face nulle mention ne memoire 
de ce qu'il a enduré pour nostre salut, et qu'on ne 
parle point comme nous avons esté reoconciliez 
à Dieu son Pere par son moyen, comme nous 
avons esté purgez de toutes nos macules, que nous 
avons esté rachetez de l'obligation de mort eter- 
nelle. Si cela ne nous est dit, que sera-ce? Si 
nous ne sgavons que lesus Christ est nostre Advo- 
cat, et qu'il porte la parole quand nous avons à 
prier Dieu, afin que nous ne soyons point repoussez, 
que deviendrons-nous? Quelle fiance y aura-il plus 
d'invoquer le nom de Dieu, qui est la forteresse de 
salut, eomme l'Escriture en parle? Notons bien 
doncques, quand sainect Paul dit que lesus Christ 
est apparu, qu'il entend en premier lieu, qu'il a 
accompli toutes les choses qui estoyent requises à 
la redemption du genre humain. Mais cependant 
il nous a notifié la vertu de ceste clarté qui nous 
est apparue en sa resurrection, afin que nous soy- 
ons participans d'un tel benefice, et que nous en 
puissions iouir. Or si PEvangile estoit osté, que 
nous profiteroit-il que le Fils de Dieu eust enduré 
une mort si amere, et qu'il fust ressuscité au troi- 
sieme iour? "Tout cela nous seroit inutile. L'Evan- 
gile doneques nous met en possession des biens que 
lesus Christ nous a apportez, et qu'il nous a acquis. 
Et pourtant, si auiourd'huy il nous est absent de 
corps, qu'il ne converse point ici bas avec nous, ne 
pensons point que nostre condition en soit pire: ce 
n'est pas qu'il se soit retiré: comme s'il nous le faloit 
cercher, et que nous ne le puissions trouver. Car le so- 
leil qui nous luit, n'esclaire pas plusle monde, que Iesus 
Christ se monstre evidemment à ceux qui ont les yeux 
de la foy pour le regarder, quand l'Evangile se presche. 

Et voilà pourquoy sainct Paul outre le mot 
d'Apparition, dit que lesus Ohrist a mis en clarté 
la vie, voire la vie immortelle. Mais afin que nous 
trouvions aux propres mote de sainect Paul tout ce 
que i'ay dit, notons bien et suyvons le contenu de 
ce passage. ll dit que le Fils de Dieu a destruit 
la mort. Et comment la-il destruite? S'il n'avoit 
offert le sacrifice eterne! pour appaiser l'ire de Dieu, 


s'il n'estoit entré iusques aux abyemes afin de nous 
en retirer, s'il n'avoit prins nostre malediction sur 
soy, afin de nous en descharger, et qu'il n'eust ostó 
le fardeau sous lequel nous estions comme aoccablez, 
que seroit-c? La mort seroit-elle destruite? Or le 
peché domineroit du tout en nous, là mort y auroit 
son regne quant et quant. Et de faict, qu'un cha- 
eun entre en soy, nous trouverons que nous sommes 
esclaves de Satan, qui est le prince le mort. Nous 
voilà doneques enclos en ceste miserable servi- 
tude, sinon que le diable, le peché et la mort soy- 
ent destruits de Dieu. Et cela se fait, mais com- 
ment? D'autant que par le sang de nostre Gei- 
gneur lesus Christ il a effacó toutes nos macules. 
Combien doncques que nous soyons povres pecheurs, 
et que par ce moyen nous soyons redevables au 
iugement de Dieu, tant y a que le peché ne nous 
peut nuire, que l'aiguillon oà est le venin, est telle- 
ment rebouehé, qu'il ne nous peut picquer, d'autant 
que lesus Christ en a eu la victoire. Car il n'a 
pas souffert en vain, l'effusion de son sang n'est 
point tombee à terre, ni à l'aventure, mais c'a esté 
un lavement duquel nous avons esté arrousez par 
le sainct Esprit, comme sainet Pierre le monstre. 
Ainsi doneques nous voyons bien que sainct Paul 
traittant de l'Evangite auquel Iesus Christ nous est 
apparu, et nous apparoist iournellement, ne met 
pas en oubli 8a mort et passion, et toutes les cho- 
es qui appartienent an salut du genre humain. Il 
nous faut doneques noter ces deux choses: c'est 
qu'en la personne de nostre Seigneur lesus Christ 
nous avons tout ce que nous devons desirer, nous 
avons pleine et parfaite fiance de la bonté de Dieu, 
et de son amour qu'il nous porte.  Pourquoy? 
Voyons-nous que nos pechez nous separent d'avec 
Dieu, et qu'ils soyent cause de guerre et d'inimitié 
mortelle? Nous avons l'appointement en nostre 
Seigneur lesus Christ. Pourquoy? 1l a espandu 
son sang afin de nous laver de toutes nos macules, 
il a offert un sacrifice par lequel Dieu est recon- 
cilié avec nous, il a fait le payement de toutes nos 
dettes: brief, il a aneanti la malediction afin qu'au- 
iourd'huy nous soyons benis de Dieu. Et puis il 
a vaineu la mort, et a triomphé sur icelle afin de 
nous delivrer de sa tyrannie, qui estoit pour nous 
accabler du tout: il a eu une vertu pour tout sur- 
monter. 

Ainsi donoques nous voyons toutes les choses 
qui appartienent à nostre salut, avoir esté accom- 
plies en nostre Seigneur lesus Christ. Là dessus 
pour entrer en possession de tous ses biens, notons 
que tous les iours il nous apparoist par son Evan- 
gile. Il est vray qu'il habite en sa gloire celeste, 
nous ne le verrons point ici d'une fagon visible, et 
en ceste vie terrienne: mais tant y a qu'il ne s'est 
point voulu eslongner de noue, et ne faut point que 

nous facions de longs circuits pour le chercher, 
ouvrons les yeux de la foy, et nous verrons comme 
il se manifeste à nous. Et ainsi maintenant nous 
avons au texte de sainct Paul tout ce que i'ay 
touché. Et pourtant apprenons de ne point separer 
ce que le sainct Esprit a conioint. Au reste, notons 
que sainct Paul a ici par comparaison voulu am- 
plifier la grace que Dieu a monstree au monde 
depuis la venue de nostre Seigneur Iesus Christ: 
comme s'il disoit que les Peres anciens n'ont point 
eu cest avantage, que lesus Christ leur soit ap- 
paru comme à nous. Vray est qu'ils ont eu une 
mesme foy: et aussi l'heritage des cieux leur est 
commun, d'autant que Dieu leur a revelé sa grace 
comme à nous, mais non pas en telle mesure. Car 
ils ont regardé Iesus Christ de loin, et en ombrage, 
(ainsi que dit sainct Paul en la seconde aux Corin- 
thiens troisieme chapitre, verset 14.) sous les figures 
de la Loy: il y avoit le voile du temple qui estoit 
encores tendu, tellement que les Iuifs ne pouvoyent 
approcher du sanctuaire, voire materiel. Mais au- 
iourd'huy que le voile du temple est rompu, nous 
approchons de la maiesté de nostre Dieu, nous ve- 
nons iusques au ciel avec pleine privauté: et puis 
quant et quant nous avons l'image vive de Dieu 
en laquelle habite toute perfection de gloire: brief, 
nous avons le corps, au lieu que les Peres ont eu 
l'ombre tant seulement, comme sainct Paul en parle 
aux Colossiens second chapitre, verset 17. Or par 
cela nous sommes admonestez que si les Peres an- 
ciens ont eu este fermeté et ce zele invincible, de 
persister aux afflietions du Fils de Dieu, combien 
qu'encores qu'il ne fust point revelé au monde, 
qu'auiourd'huy il faut que nous soyons enflambez 
d'une plus grande ardeur, ou nostre lascheté sera 
trop vileine. "Voilà doncques les Peres anciens qui 
se sont pleinement rangez à porter les afflictions 
de lesus Christ: (comme il en est parlé en l'on- 
Zzieme de PEpistre aux Hebrieux), car il n'est point 
dit que Moyse ait porté lopprobre de son pere 
Abraham, mais de lesus Christ. Voilà doncques 
comme les Peres anciens, combien qu'ils ayent vescu 
sous les ombres obscures de la Loy, si est-ce neant- 
moins qu'ils se sont presentez à Dieu en sacrifice 
pour porter en toute patience les afflietions de 
Christ. Or maintenant que Iesus Christ est ressus- 
cité des morts, et qu'il nous a mis la vie en clarté, 


que devons-nous faire? Si nous sommes tant deli- | 


eats que nous ne puissions porter les afflictions de 
l'Evangile, ne sommes-nous pas dignes d'estre ra- 
elez du papier de Dieu, et qu'il nous desavoue? Et 
ainsi notons bien que nous devons estre tant plus 
eneouragez avec une constance de foy, pour endurer 








au nom de Iesus Christ ce que Dieu voudra, voire 
d'autant que la vie nous est mise devant les yeux, 
que nous en avons une cognoissance plus procbaine 
et plus familiere que n'ont pas eu les Peres anciens. 
Or là dessus regardons ce qui est dit par l'apostre 
en l'Epistre aux Hebrieux. Si nous lisons comme 
les Peres anciens n'ont iamais flechi, et qu'ils ont 
eu une vertu admirable, nous serons contraints 
d'estre ravis en estonnement. Nous sgavons comme 
ils ont esté tourmentez des tyrans et ennemis de 
la verité, et comme ile ont tous constamment en- 
duré: la condition de l'Eglise n'est pas auiour- 
d'huy plus dure ne plus facheuse à porter qu'elle 
estoit adone. 

Puis qu'ainsi est, ferons-nous difficulté de mar- 
cher apres lesus Christ, qui nous a monstré le che- 
min? Mais afin que nous ne soyons point lasches 
ne trop froids, notons bien qu'il dit que Iesus Christ 
nous à mis la vie et limmortalité en lumiere par 
l'Evangile: que toutesfois et quantes qu'on nous 
presche de la grace de Dieu, est autant comme si 
le royaume des cieux nous estoit ouvert, si Dieu 
nous tendoit la main, et qu'il nous certifiast que 
la vie nous est prochaine, et qu'il nous veut faire 
participans de son heritage celeste: Et cela nous est 
dit, pource que iusques à ce que nous ayons veu lesus 
Christ, nous elevant en haut avec luy pour nous 
mener à une vie certaine, nous-nous arresterons 
tousiours à ceste vie presente, nous voudrons de- 
meurer au monde, et ce sera par force quand on 
nous en tirera. Mais quand nous regarderons à 
ceste vie qui nous a esté acquise par nostre Sei- 
gneur lesus Christ, il ne nous coustera rien de 
quitter tout ce qui nous peut retenir ici bas, pour 
aspirer là haut au ciel. Et ainsi doneques que 


mous ne soyons point aveugles volontaires quand 


Iesus Christ iournellement nous propose la vie et 
limmortalité dont il est ici parlé. Et notons bien 
quand sainct Paul parle de la vie, et qu'il adiouste 


limmortalité, que c'est autant comme s'il disoit que 


nous entrons desia au royaume de Dieu par foy: 
combien que nous soyons comme estrangers ici bas, 
et qu'il semble qu'il n'y ait que mort et maledic- 
tion en nous, que toutesfois la vie et la grace qui 
nous est communiquee par nostre Seigneur lesus 
Christ, apportera son fruiet en temps opportun, 
C'est ascavoir quand il sera envoyé derechef de 
Dieu son Pere pour nous monstrer l'effect des cho- 
ses qui nous sont iournellement preschees, et qui 


ont esté accomplies en sa personne, cependant quil 


a vestu nostre nature humaine, 


Or noue-nous prosternerons devant la face de 
nostre bon Dieu, eto. 





SIXIEME 
Chap. I, v. 13— 14. 


Pource que Satan sait bien que la vie de nos 
ames consiste en la pure doctrine de Dieu, voilà 
pourquoy il s'efforce tant de nous en priver: et 
quand i| ne peut convertir la nourriture en poison, 
il tasche de la eorrompre en la desguisant en sorte 
qu'on n'en est pas droitement repeu comme il se- 
roit requis. Vray est que tousiours le diable se 
monstre pere de monsonge, corrompant la veritó de 
Dieu tant qu'il luy est possible: mais il ha divers 
moyens pour ce faire. Car si Dieu luy lasche la 
bride, il pervertit tout, et faleifie: comme nous voy- 
ons qu'il en est advenu en la Papauté, que les 
choses sont là si lourdes et si exorbitantes, qu'on 
voit bien que Satan a eu la bride avallee, et que 
€'a estó une horrible vengence de Dieu, de ce qu'il 
& permis que le monde fust ainsi aveuglé du tout, 
et despourveu de sens et de raison: car la fagon 
qu'on tient sous le Pape, est si brutale, que les 
petis enfans en pourroyent estre iuges. Or tant y 
a que les plus sages y sont abusez: mais (comme 
i'ay desia touché) e'est que Dieu donne licence à 
Satan, à cause des pechez du monde, quand on est 
ainsi abruti. Or si le diable voit qu'il ne puisse 
du tout aneantir la bonne doctrine, et la convertir 
en mensonge, il la desguisera par quelque artifice, 
tellement qu'on ne la cognoist plus, ce n'est pas la 
vraye pasture, pure et naifve: comme si on alloit 
mesler quelques saupicquets sur des viandes, qui en 
feissent perdre le goust, que cela ressemblast plus 
estre terre, qu'avolr quelque saveur: ainsi le diable 
en use-il de la pure doctrine: quand il ne la peut 
aneantir du tout (somme desia i'ay touché) il la 
destourne à sa guise. 

Pour ceste cause sainct Paul dit ici à Timothee, 
Qu'il garde la propre forme et la facon d'enseigner 
qu'il avoit ouye de luy. Le mot qui est ici couché, 
emporte autant comme un pourtraiet tiró au vif. 
Sainet Paul doneques ne se contente pas seulement 
que Timothee garde la substance de ce qu'il avoit 
apprins, mais il veut qu'il suyve les traiete, qu'il y 
ait un certain style pour dire, Voilà comme l'Evan- 
gile a estó presché en sa pureté, il n'y a nul chan- 
gement, nous suyvons tousiours un fil continuel, on 
cognoist que c'est ce qui a tousiours esté ouy. Mais 
voyons maintenant qu'emporte ceste sentence de 
sainct Paul, c'est asgavoir que Timothee suyve 
tousiours le style et facon d'enseigner, sans aucune 
varietó, comme du premier coup il avoit entendu 
de seainet Paul. Voilà pour un item. Or cependant 
sgachons que ceci n'a point seulement esté dit pour 
un temps, mais que le sainct Esprit a voulu mon- 

strer comme nous avons à nous maintenir en l'espe- 
rance de salut, c'est ascavoir quand la doctrine de 
Dieu sera bien conservee en sa pureté naifve, qu'on 
ne la faleifiera point en facon que ce soit, qu'elle 
ne sera point desfiguree par inventions estranges, 
mais qu'on cognoistra, Voilà lEvangile tel qu'il a 
estó publié par les Apostres. Mais afin que nous 
retenions mieux ceste admonition, pensons à ce que 
lay dit: car il y en a bien peu qui cognoissent 
que la parole de Dieu soit la pasture de leurs ames: 
non point que chacun ne le confesse de bouche, 
mais cependant nous n'y pensons gueres. Et de 
faiet, nous aurons un grand souci pour nostre boire 
et pour nostre manger. Si un homme voit qu'on 
luy vueille ravir son disner, il mettra la main à 
l'espee: et cependant, s'il est question de la doctrine 
de vie, que nous voyons manifestement que le diable 
la voudroit empoisonner, ou bien qu'il nous prive 
de ce qui estoit pour nous entretenir au royaume 
de Dieu, il ne nous en chaut: nous souffrirons les 
faux-prophetes et seducteurs, mesmes ils seront les 
bien venus entre nous, et nous l'avons veu. N'avons- 
nous point ici apperceu que ces meschans heretiques 
ont trouvé des amis, comme s'ils eussent esté leurs 
cousins germains, qu'on leur a applaudi? Et qui? 
Ceux qui font semblant d'estre à l'Evangile. Or 
tant y a que la chose est toute notoire que le diable 
les s&uscitoit afin de nous faire pis que s'il nous 
coupoit les gorges. 

Ainsi nous voyons qu'il y en a bien peu qui 
sgachent garder ce que dit ici sainct Paul: car ils 
ne cognoissent point aussi la necessitó qu'ils ont 
de ceste admonition. Que faut-il doneques? En 
premier lieu cognoissons que les povres ames n'ont 
nulle vie sinon d'autant qu'elles la regoivent par la 
parole de Dieu: et comme nostre Seigneur nous 
retire de la mort par ce moyen-là, aussi il nous 
conserve en l'esperance de salut, et nous y fortifie 
iournellement. Brief, comme nous avons besoin 
d'estre substantez quant au corps, de pain et de 
viande, aussi faut-il que nos ames soyent entretenues 
par la parole de Dieu, et par la pure doctrine de 
lEseriture sainete. Puis qu'ainsi est que nous 
sommes estonnez quand nous-nous trouvons privez 
du boire et du manger, que nous pensions à ce qui 
nous doit estre beaucoup plus excellent: car nos 
ames sont plus precieuses que nos corps. Et là 
dessus cognoissons les astuces de Satan (comme i'ay 
desia dit), qu'il ne cesse (comme c'est son office, et 
son propre naturel) de tout depraver, et convertir 
la clarté en tenebres, que s'il luy est possible, il 
nous abbruvera de ses mensonges, que iout sera 
rempli d'erreurs, et ce sont autant de poisons mor- 

telles. Puis qu'ainsi est que Satan veille ainsi sur 
nous, et qu'il suscite tousiours quelque pieque pour 
nous destourner de la pure veritó de Dieu, que 
nous soyons de nostre costé vigilans, que nous fa- 
cions bon guet. Or ce n'est point encores assez: 
mais que nous soyons prudens, afin que si on nous 
veut introduire quelque doctrine sauvage, encores 
qu'elle ne fust pas du tout mauvaise, et qu'on 
n'appereeust pas qu'elle fust directement contraire 
à l'Eseriture saincte, toutesfois si nous voyons qu'il 
y ait une espece de desguisement, que ce soit comme 
une facon bastarde, que nous repoussions cela, 8Qa- 
chans que la veritó de Dieu doit estre tenue en son 
naturel, sans qu'on y change rien qui soit. "Voilà 
doneques comme nous avons à prattiquer ceste ad- 
monition que donne ici sainct Paul. 

La chose sera encores mieux entendue par 
exemple. Nous sgavons comme nostre Seigneur 
nous appelle à soy. Or si on nous propose quelque 
doetrine toute diverse à ce qui nous est monstré 
par la Loy et lEvangile, il nous faut reietter cela 
comnie peste mortelle sgachans bien que c'est le 
diable qui veut meurtrir nos ames: mais encores 
quand on y viendra comme par dessous terre, et 
en cachette, par moyens subtils et obliques, ne per- 
vertissant point du tout l'Evangile, mais en mettant 
quelque chose moyenne pour nager entre deux eaux, 
il faut aussi qu'en cest endroit nous ayons discretion 
de nous garder. Pourquoy? Nous serons tout es- 
bahis que la bonne semence sera estouffee, la bonne 
viande- sera comme fade, et aura perdu son goust, 


tellement que nous n'en serons point repeus. Et 


nous avons veu tous les deux de nostre temps: et 
pleust à Dieu que ce fust la fin. Mais quoy? Dieu 
veut esprouver nostre foy par ce moyen, comme 
sainct Paul dit qu'il faut qu'il y ait des sectes, afin 
que ceux qui ont cheminé droitement, soyent cognus 
et approuvez quand ils auront tenu bon, et qu'ils 
auront persisté constamment sans flechir. Mais on 
verra auiourd'huy ces caphars qui taschent de mettre 
sous le pied toute bonne doctrine: et ceux-là y vont 
à bride avallee, qu'ils combatent furieusement contre 
toute la parole de Dieu. On en verra de si volages, 
que si auiourd'huy ils ont receu l'Evangile, demain 
ils en seront destournez. Et pourquoy? Car ils 
n'ont point eu de racine. De nostre part, il nous 
faut cognoistre l'efficace de Satan, et que la verité 
de Dieu ne nous serve pas seulement de nourriture, 
mais que nous en soyons armez pour pouvoir resister 
à ce que Satan machinera pour nous en divertir. 
Voilà un item. 

Or on verra d'autres gens qui ne feront pas 
profession manifeste de maintenir la Papauté, mais 
ils iront entre deux: comme nous avons veu cest 
Interim diabolique de nostre temps, qui a estó mis 
en avant. Et pourquoy? Pour donner couleur et 





couverture aux abominations qui ne sont nullement 
tolerables. Et puis, il y en a d'autres qui sont 
plus subtils, qu'ils voudroyent tousiours contenter 
le monde. Les autres sont menez d'ambition, qui 
pour se faire valoir chercheront quelque haut style, 
quelque bravade, et 1e ne scay quoy, tellement que 
cependant l'Evangile est comme transfiguré, qu'on 
n'y eognoist plus rien. Quand nous voyons telles 
choses, qu'avons-nous à faire?  Retenons bien ce 
qui est ici declaré par sainct Paul, que nous soyons 
comme imbus et habituez à ce langage naif de 
l'Escriture saincte, que nous soyons tout accoustumez 
au langage du sainct Esprit, et qu'il y ait un 
exercice tel, que si on nous met en avant autre 
facon qui ne soit point convenable à ce que nous 
aurons apprins de l'Escriture saincte, nous reiettions 
cela, sgachans que c'est pour nous faire decliner 
petit à petit: encores que nous ne facions pas un 
saut pour nous rompre le col du premier coup, si 
est-ce que Satan nous esgare sans que nous y pen- 
sions: prevenons doneques un tel danger. Mais 
quoy? Il y en a bien peu qui puissent observer 
ceste doctrine: ie di mesmes de ceux qui devroyent 
monstrer le chemin aux autres. Les ministres de 
la parole, combien en verra-on qui ont seulement 
regardé par dessus, et qui sont si peu stylez en 
l'Eseriture saincte que c'est pitié? — Tellement qu'il 
ne faut que tourner la main, les voilà changez. 
Et pourquoy? Car iamais n'ont prins un certain 
ply pour se former du tout au langage du sainct 
Esprit, voire comme bons escholiers. Si un escholier 
est homme d'esprit, et que son maistre aussi ait 
dexterité d'enseigner, il est certain que non seule- 
ment il retiendra les sciences, mais il retiendra 
aussi quelque traict de son maistre, qu'on dira, 
Celuy-là a esté en telle eschole: qu'il y aura des 
marques teles, qu'on pourra iuger mesmes en de- 
vinant sans estre trompé. Or maintenant voulons- 
nous avoir meilleur maistre que le sainct Esprit? 
Et au reste, nous voyons comme Dieu a voulu se- 
parer la doctrine de l'Escriture saincte de toutes 
scienees prophanes. Car un homme qui aura leu 
diligemment l'Escriture saincte, qu'il soit aveugle 
puis apres, qu'on luy dise, Voilà le Prophete Isaie: 
et qu'on lise les plus belles sentences qu'on pourra 
chercher en tous les Philosophes du monde, et 
puis qu'on ameine quelque sentence de l'Escriture 
sainote, celuy-là seaura bien dire, Voilà le langage 
du sainet Esprit. Voilà doncques ce que nous au- 
rions à faire. 

Mais (comme i'ay desia dit) on en verra, mes- 
mes de ceux qui sont ministres de la parole, aus- 
quels il ne chaut gueres de se former ainsi, et de 
prendre un tel ply. Et voilà pourquoy la doctrine 
sera du tout pervertie: mais mal-heur sur eux, 
Cependant, que ceux qui ont quelque zele à Dieu. 

et qui cognoissent la charge qui leur est commise, 
pensent bien à ceste admonition, Que pour edifier 
l'Eglise de Dieu et le troupeau qui leur est commis, 
ce n'est point assez qu'ils s'abstienent de mettre en 
avant doctrine fausse et erronee, mais il faut qu'ils 
asseurent le peuple, tellement qu'il puisse recognoistre 
qui c'est qui parle: et qu'ils l'accoustument à cela: 
et que ceux qui escoutent, puissent concevoir une 
certaine persuasion, pour dire, Nous sgavons que 
eeci n'est point des hommes mortels, ce ne sont 
point fables qu'on nous conte, mais nous voyons là 
une maiesté de Dieu, nous voyons une droite et 
pure simplicité de l'Escriture saincte. Que donc- 
ques nous ayons cela pour recommandé, que les 
auditeurs ausquels nous preschons l'Evangile puis- 
sent avoir cela comme enregistré et seellé en leurs 
€oeurs, qu'ils sont enseignez, non point de nos in- 
ventions et phantasies, mais de ce que Dieu nous 
a monstré, et de ce que nous avons receu de luy. 
Au reste, comme ici les ministres de la parole de 
Dieu doyvent monstrer le chemin, aussi faut-il 
qu'un chacun chrestien en son ordre face le sem- 
blable, et que nous taschions d'estre tellement en- 
seignez, que nous puissions protester que nous ne 
tenons rien des creatures, mais que nous avons la 
pure et simple verité de nostre Dieu. Or si nous 
regardons à nostre temps, on verra que ceci est 
plus que necessaire. Car auiourd'huy il y a tant 
d'esprits volages que c'est pitié. Et puis nous en 
verrons beaucoup qui ne demandent que de se mettre 
en eredit: voire, et cependant il y a un mespris de 
Dieu, et une impieté si vileine, que beaucoup ne 
font nul serupule de faleifier toute la doctrine de 
salut: et le monde aussi est digne d'avoir de tels 
docteurs. Car combien y en a-il qui desirent d'estre 
conduits droitement à Dieu? Nous voyons que tous 
quasi ont les aureilles chatouilleuses, qui sont menez 
de vaine ecupidité, qui ne demandent sinon ie ne 
8gay quoy de nouveau. Or nostre Seigneur permet 
que telles gens soyent remplis de vent et de fumee. 
Et voilà pourquoy on en verra tant auiourd'huy 
qui ne font que depraver lEscriture saincte, et la 
falsifier, la desguisans s'ils ne peuvent du tout 
batailler à l'encontre. Et ainsi prattiquons ceste 
admonition, voyans qu'on ne tasche sinon de des- 
guiser le langage du sainct Esprit, que nous re- 
tenions ce pourtraict qui est tiré au vif, dont parle 
sainct Paul: que nous soyons tout accoustumez à 
ce que nostre Seigneur nous a enseigné en l'Escri- 
ture saincte, tellement que si tost qu'on nous ap- 
portera quelque doctrine de nouveau, nous la puis- 
sions appereevoir, ouy de loin, pour nous en garder. 

Et afin que ceci ne nous soit point difficile, 
sainct Paul adiouste, En la foy et charité qui est en 
lesus Christ. Il avoit dit auparavant, Lesquelles 
tu as ouyes de moy. Car il est besoin de discerner 

quand il y a beaucoup de gens qui pretendent le 
titre de ministres et Docteurs: voire, et s'elevent 
aveo une telle outrecuidance, qu'il semble que tout 
le monde se doyve taire, et avoir la bouche close 
quand ils parlent. Mais cependant il faut regarder 
s'ils sont envoyez de Dieu ou non. Et comment? 
Il nous faut venir à ceste touche de VEscriture 
sainete, qui est pour examiner toute doctrine. Quand 
nous voyons qu'un homme en sa fagon de parler 
ha la maiesté de l'Esprit de Dieu, et que nous 
sommes edifiez comme il appartient, que nous 
cognoissions là qu'il n'y à point une rhetorique 
frivole, que ce n'est point un langage affecté, qu'il 
n'y a point des speculations extravagantes, mais 
une pure simplicité, comme nous la voyons aux 
Prophetes. "Voilà ceux ausquels il nous faut con- 
former. 

Mais encores c'est une grande aide quand sainet 
Paul adiouste, JEn la foy et charité qui est en. lesus 
Christ. Comme s'il disoit, Si nous voulons esprouver 
les doctrines pour retenir une certaine forme et 
figure oü l'image de Dieu apparoisse et reluise, 
venons à la foy et à la charité. Car à quoy est-ce 
que Dieu pretend quand il nous envoye sa parole? 
Il ne nous met point là en une grande compagnie, 
pour aller à l'esgaree, mais il nous baille un certain 
but afin que nous ne puissions faillir. Ainsi donc- 
ques il nous faut appuyer sur la foy, et sur la 
charité, à ce que nous avancions iournellement, et 
que là foy profite, et qu'elle e'augmente: et pareille- 
ment que nous soyons confermez en charité. Quand 
nous en ferons ainsi, voilà comme la parole de 
Dieu aura son droit usage envers nous: mais si 
ces deux choses-là n'y sont, nous pourrions estre 
les plus aigus du monde, nous pourrions disputer 
merveiles des secrets de Dieu, il n'y aura que 
vanité en nous, ce ne sera qu'un ombrage, il n'y 
aura point de fermeté ne de constance. Notons 
bien doneques que sainect Paul n'a pas adiousté ces 
mots sans cause: car c'est afin que d'un costé lea 
rudes et infirmes puissent estre guidez, et qu'ils ne 
se tourmentent pas beaucoup pour s'enquerir, Et 
comment sgauray-ie que c'est le vray langage du 
sainct Esprit, que c'est la pure forme, et le pour- 
traict naif que Dieu veut qu'on observe? comment 
cognoistray-ie cela? Or il y a un moyen qui est 
facile, dit sainet Paul. Car nous sgavons à quoy 
c'est que Dieu nous appelle, nous sgavons le but 
qui nous est proposé, c'est asgavoir que nous erois- 
sions iournellement en la foy de l'Evangile, que 
nous profitions en bonne vie et saincte, que nous y 
soyons confermez. Or quand nous trouverons cela 
en une doctrine, voilà le tesmoignage de Dieu qui 
y est comme engrávé au vif, il n'en faut plus 
douter. Mais cependant nous avons à noter en 
brief, qu'emporte ce mot de Foy: car il y en a 


5* 


7i SERMON VI 12 


beaucoup qui en parlent, qui ne sQavent cependant 
qu'il signifie. Or la foy c'est, qu'en premier lieu 
nous cognoissions quel est le vray Dieu, pour ne 
point nous distraire ne qà ne là apres nos folles 
imaginations, pour n'estre point tirez aux idolatries. 
Il faut que nous cognoissions le Dieu vivant: et 
puis que nous le cognoissions nostre Pere, afin que 
nous puissions nous reposer du tout en luy, et y 
mettre nostre fiance, que nous attendions remission 
de nos pechez de luy, et que eur cela nous l'invo- 
quions en pleine hardiesse, ne doutans point que 
nous ne soyons exaucez en toutes nos requestes. 

Voilà doneques qu'emporte la foy, c'est que 
non seulement nous cognoissions quel est le vray 
Dieu, mais que nous le tenions pour Pere et Sau- 
veur, estans asseurez de sa grace et de son amour, 
tellement qu'en droite fiance nous le puissions in- 
voquer. Et pourquoy est-ce que sainct Paul a mis 
la charité quant et quant? Car il semble qu'il y 
ait d'autres choses requises, comme aussi y a-il. 
Sobrieté, attrempance, chastetó, patience, ne sont-ce 
pas vertus que nous apprenons en l'eschole de Dieu? 
Mais pource que celuy qui aime ses prochains aura 
le reste, voilà pourquoy l'Escriture saincte, quand 
elle veut parler sommairement, use de ce mot de 
Charité, et comprend tout le reste dessous. Et de 
faiet, ce n'est point sans cause que sainot Paul dit, 
Que c'est le lien de perfection. Et puis, que si 
nous avons la charité (comme il le met au premier 
chapitre des Ephesiens), nous serons purs et irrepre- 
hensibles devant Dieu. D'autant doneques que nous 
ne pouvons aimer nos prochains selon que Dieu le 
eommande, que nous n'ayons toutes nos affections 
formees à luy *beir: voilà pourquoy sous ce mot 
de Charité, sainct Paul a comprins toute la vie des 
fideles quand elle sera reglee selon la parole de 
Dieu. En somme, il veut dire que quand nous 
serons du tout arrestez à Dieu pour appuyer nostre 
fiance en luy, pour l'invoquer, ne doutans point 
qu'il ne se monstre Pere et Sauveur envers nous, 
et quand aussi nous serons addonnez à sainotetó de 
vie, que nous renoncerons à nous-mesmes pour servir 
à nos prochains, c'est un signe que nous avons bien 
profité en l'escole de Dieu, et que la doctrine qui 
nous a conduit là, est la pure et vraye veritó que 
Dieu commande qu'on anonce. Voilà doncques ce 
que nous avons à observer, si nous ne voulons estre 
trompez de Satan. 

Or notamment sainct Paul adiouste, que c'est 
en lesus Christ, afin que nous ayons le Beigneur 
lesus pour nostre conduite, si nous voulons estre 
edifiez tant en charité qu'en la foy: et il est impos- 
sible que nous ayons foy, devant qu'avoir cognu 
Iesus Christ. Or i'ay dit que la foy emporte que 
nous $0yons asseurez du tesmoignage de l'amour 
de Dieu. Et comment se pourra-il faire? Sommes- 


nous dignes que Dieu nous accepte pour ses enfans? 
En quelle audace viendrons-nous devant luy? Avons 
nous dignitó ni excellence qui nous rende agreables 
devant sa rmaiestó?  Helas, il n'y a rien de tout 
cela: mais au éontraire, il faut que Dieu soit nostre 
iuge, iusques à tant que nostre Seigneur lesus ait 
satisfait pour noue, et qu'il nous ait lavez de nos 
ordures, Et ainsi doncques tant s'en faut que nous 
puissions mettre nostre fiance en Dieu, devant 
qu'avoir cognu Iesus Christ, que nous l'aurons tous- 
iours en horreur: toutesfois et quantes qu'on nous 
parlera de Dieu nous serons espouvantez de sa 
maiestó, que nous voudrions qu'elle fust aneantie 
du tout, ou que nous fussions aux abysmes, et au 
profond d'enfer. Voilà ce qui sera tousiours aux 
hommes, iusques à ce que lesus Christ se soit 
manifestó à eux. Car alors nous apprenons de 
sentir que Dieu nous est favorable: et combien que: 
nous &oyons miserables creatures, neantmoins il nous 
regoit à merci: car il n'a point d'esgard à nous, il 
fait valoir la mort et passion que son Fils a en- 
duree. Voilà doneques comme il nous faut com- 
mencer par lesus Christ, si nous voulons avoir 
entree à la foy. Autant en est-il d'invoquer Dieu. 
Car si nous n'avons lesus Christ pour Advocat, et 
qu'il intercede pour nous, et qu'il nous face obtenir 
faveur afin que nous impetrions de Dieu ce que 
nous luy demandons, que sera-ce? 1l est certain 
que nous serons tousiours repoussez. Mais quand 
lesus Christ nous ouvre la porte, qu'il nous monstre 
le chemin, mesmes qu'il fait office d'Advocat, alors 
nous pouvons prier Dieu hardiment, et sans aucun 
sorupule. Autant en est-il de la charité. Car com- 
ment sommes-nous amenez à ceste union fraternelle- 
que nous devons avoir avec tous hommes, sinon 
d'autant que Iesus Christ est le lien de nostre paix, 
et que nous sommes tous conioints en luy, que 
nous sommes membres de son corps, et que luy 
estant nostre Chef veut que nous vivions en con- 
corde: et puis d'avantage, que nous soyons gouvernez 
par son sainct Esprit? Voilà (di-ie) comme la 
charitó ne se pourra iamais apprendre, si ce n'est 
qu'on ait cognu lesus Christ. Car sans luy nous 
sommes en dissipation: et ne se faut point esbahir 
si nous sommes comme chiens et chats, si tout 
est plein de haine. Car iusques à tant que nous 
ayons apprins de nous aimer, nous ne pourrons pas 
estre enfans de Dieu, nous ne pourrons avoir ne 
part ne portion en nostre Seigneur lesus Christ. 
Voilà pourquoy sainct Paul a dit que la foy et 
la charité sont en Iesus Christ. (Or maintenant 
nous voyons que tous ceux qui sont destournez de 
la pure doctrine de salut, n'ont nulle excuse. Car 
ils sont advertis suffisamment: et le diable les pos- 
sede, d'autant qu'ils s'addonnent à luy de leur bon 
gré. Auiourd'huy on en verra beaucoup qui se 

voudroyent excuser quand ils sont transportez en 
erreurs et en faueses doctrines: Ho, voilà, ie ne suis 
point assez sage pour me garder. Voire, mais si 
nous dressions les aureilles pour obeir à ce qui nous 
est iei monstró, il n'y a si rude ne si idiot entre 
nous qui n'eust assez de prudence: comme de fait 
Dieu ne veut point que nous soyons comme roseaux 
branslans à tous vents, que nous soyons comme 
petis enfans qu'on mene à la pipee (ainsi que sainct 
Paul en parle au quatrieme chapitre des Ephesiens): 
il veut que nous soyons asseurez sur sa verité. Et 
si .on nous dit, Cela est trop long. Et il n'y a que 
irois mots que sainot Paul met ici: il dit que nous 
retenions la foy et charitó qui est en Iesus Christ, 
et alors nous aurons le vray usage pour profiter 
en la doctrine. Voilà trois mots seulement. $i on 
dit, Ho, ils sont trop obscurs. ll n'y a rien plus 
elair. Et cependant nous voyons que ces povres 
gens se laissent mener comme bestes à leur per- 
dition. Et qui en est cause: Peuvent-ils dire que 
Dieu ne leur ait point monstré le chemin, qu'ile 
n'ont point cognu ce qui estoit bon?  Nenni: tous 
subterfuges sont ici ostez. Et ainsi advisons, si 
nous ne voulons estre inexcusables au dernier iour, 
de bien noter ce qui est ici dit. Et afin que iour- 
nellement nous ne soyons pas esbranlez de nostre 
foy, que nous ayons ces marques qui sont ici con- 
tenues. Au contraire, quand nous ne les aurons, il 
nous en adviendra ainsi que nous voyons en beau- 
coup, et quasi à la plus part. Qui est cause que 
ceux qui avoyent gousté l'Evangile, et qui avoyent 
fait semblant d'estre des plus avancez, se corrom- 
pent, et devienent apostats, qu'on les voit estre 
ennemis tout ouverts, ou bien qu'ils sont desguisez 
en sorte que le diable les tienent là saisis, qu'ils 
seroyent contens que toute la parole de Dieu fust 
comme ensevelie, voire aneantie du tout? dont vient 
cela? C'est qu'ils ont bien retenu des choses qui 
n'estoyent pas de grande edification, pour se scavoir 
gaudir des Papistes, et pour brocarder les super- 
stitions du monde: mais cependant il n'y a nul 
profit ni en foy, ni en charité. C'estoit doncques 
bien raison que Dieu les bannist de sa parole, 
comme il les en prive. Craignons que le semblable 
ne nous adviene, si nous n'avisons d'estre confermez 
tant en charité qu'en foy, si bien que le diable 
n'ait nul acces à nous, et qu'il nous puisse faire 
bresehe, que nous soyons munis de tous costez. 
Voilà en somme ce que nous avons à retenir de ce 
passage. 

Or S. Paul adiouste quant et quant, Garde le 
depost excellent par U.Esprit qui habite en nous. Ici 
il conferme l'exhortation qu'il avoit mise: comme 
s'il disoit, Ie t'ay enseigné de retenir la forme telle 
que tu l'as apprinse de moy, qu'il n'y ait rien de 
changé, que ce soit comme un pourtraict tiró au 


vif: et c'est afin que tu ayes tant plus de soin de 
cela, et notes que toutes les graces que Dieu t'a 
commises, comme de ce que tu es ordonné ministre 
de sa parole, Pasteur de son Eglise, que tu as les 
dons qui sont requis pour t'acquitter de ton devoir, 
que tout cela est un depost excellent: il le faut 
doneques garder. Or sous ce mot de Depost, sainot 
Paul signifie que ceux qui ont receu quelque grace 
sont d'autant plus obligez à Dieu, et chargez. Comme 
si un homme avoit donné en garde à son ami tout 
son bien, qu'il luy eust baillé la clef de son coffre 
oü fust son thresor, qu'il luy eust mis tous ses in- 
strumens entre mains, voilà un depost. Ainsi Dieu 
nous commet ce qu'il a, et ce qui appartient à luy 
seul: i] nous le commet: non point que nous en 
soyons proprietaires. Il est vray que les graces 
que nous avons receues de Dieu, sont nostres, et 
les pouvons ainsi appeller: mais ce n'est pas qu'il 
nous ait quitté son droict, qu'il n'en doive tousiours 
estre glorifié, et que le tout ne se doive rapporter 
à luy. Nous voyons doneques que sainct Paul ad- 
moneste ici ceux qui ont receu les graces, qui ont 
quelque charge et commission, qu'il faudra qu'ils 
en rendent conte à Dieu. Qu'ils ne pensent point 
doneques les appliquer à tel usage que bon leur 
semblera, sinon qu'ils les facent servir à leurs pro- 
chains, que Dieu en soit honoré, et que Iesus Christ 
ait tousiours sa preeminence. Que s'ils ne tendent 
là, ils sont saerileges, et faudra que Dieu plaide 
contr'eux. Car si un homme avoit fraudé son ami 
quand il luy aura baillé son bien entre mains, &e 
fiant en sa foy, que celuy-là soit un larron, qu'il 
retiene le depost, ou bien qu'il ait dissipé ce qui 
luy estoit commis entre mains, ne faudra-il point 
que nous soyons coulpables devant Dieu quand nous 
aurons abusé de ses graces? Voilà pour un item. 

Mais pource qu'on ne tient pas si grand conte 
d'un depost commun comme des choses qui sont 
precieuses, notamment sainot Paul parle de ce de- 
post qui est plus à estimer et priser que toutes les. 
choses du monde. Si on baille en garde un pot 
ou un plat, ou ie ne sgay quoy, et bien, voilà un 
depost: mais on le mettra là, et ne s'en souciera-on 
gueres. fi on baeille quelques ioyaux qui soyent 
de grand prix, alors on les serre, on cognoiet bien, 
Voici qui est d'importance. Ou bien si on regarde, 
Voici tous les documens d'une maison: comment? 
un homme seroit ruiné s'il avoit perdu ceci. Nous 
sommes done plus songneux de garder les deposts 
qui sont de prix. Sainct Paul suivant cela dit que 
ceux qui ont receu les graces du S. Esprit, n'ont 
pas seulement un depost vulgaire, mais que Dieu 
leur a commis un thresor inestimable, et qu'il faut 
bien qu'ils avisent de le garder. En quelle sorte? 
Ce ne sera point en le supprimant, nenni: mais la 
facon de garder ce thresor qui nous est commis, 

c'est que nous le facions valoir (comme il nous est 
monstré en toute l'Escriture saincte), que nous en 
soyons fideles dispensateurs. Car Dieu nme veut 
point que ses graces soyent enfermees en un coffre, 
mais il veut. qu'on les publie, et qu'un chacun en 
soit fait participant. Voilà donc comme nous avons 
à garder ce depost, c'est que ceux qui sont ministres 
de la parole de Dieu, et qui doivent estre comme 
les port'enseignes, que ceux-là advisent de dispenser 
ce qu'ils ont en garde, et de le dispenser en sorte 
qu'ils procurent et avancent entant qu'en eux sera 
le salut de l'Eglise. Et puis qu'un chacun chrestien 
aussi s'employe selon son degré et mesure, et que 
nous cognoissions que si nous prisons les thresors 
du monde, il faut bien que nous prisions d'avantage 
les richesses spirituelles, voire qui tendent à ce 
que Dieu soit honoré, que son Royaume soit dressé 
et establi entre nous, que lesus Christ nous gou- 
verne, et que grans et petis luy facent hommage, 
et que le tout reviene à nostre salut. Quand nous 
voyons cela, n'est-ce pas une chose precieuse. Et 
qui nous doit enflammer d'une telle ardeur, que 
nous abandonnions tout le reste qui nous pourroit 
empescher en cest endroit de nous acquitter de 
nostre office? Voilà en somme ce que nous avons 
à noter. 

Mais pource que nous ne pourrions pas garder 
les biens que Dieu nous a commis en charge, sinon 
qu'il nous donnast la vertu, et que cela ne se peut 
faire par nostre industrie, sainct Paul adiouste, Par 
le sainct Esprit: voire, qui habite en nous. Comme 
s'il disoit, Quand Dieu nous a elargi de ses graces, 
et qu'il l'a fait pour le bien et profit de tous fideles, 
il voit que nous sommes fragiles, et que le diable 
nous pourroit ravir à chacune minute de temps et 
arracher des mains ce que nous avons receu: mais 
Dieu en est le souverain gardien. ll est vray qu'en 
degré inferieur par dessous soy il veut bien que 
nous soyons gardiens de ses thresors, il nous veut 
employer à cest office tant honorable: mais cepen- 
dant i| se sert de nos personnes pour declarer les 
dons qu'il a mis en nous: et de faict, la vertu du 
S. Esprit se declare en cest endroit. Sainct Paul 
done nous monstre que pour bien user des grace 
de Dieu, et les employer fidelement comme nous 
devons, afin que nous en ayons la possession à tout 
iamais, qu'il ne nous faut point fier en nostre vertu, 
comme s81 nous estions assez habiles gens: mais de- 

mandons à Dieu, comme premierement il luy a 
pleu de nous douer de ses dons gratuite, qu'aussi 
il continue à nous les confermer, que nous ne les 
perdions point, et que nous n'en soyons point des- 
pouillez: et que pour ce faire il nous munisse de 
plus en plus de la vertu qui y est requise. Et 
d'autre costé, que nous soyons tout persuadez de 
cela, sgachans bien que Dieu ne se monstre pas de 
loin à nous, mais qu'il se fait sentir à nos ames. 
Et qu'ainsi soit, qu'un chaeun entre en soy, Le 
bien que Dieu a mis en nous, n'est-ce pas un cer- 
tain tesmoignage qu'il y a habité par son sainct 
Esprit? Quand donc nous voyons que Dieu a prins 
logis en nous, et qu'il veut que nous soyons ses 
temples, et qu'i y habite par son sainct Esprit, 
craignons-nous. qu'] ne nous donne la vertu pour 
persister iusques à la fin, qu'il ne nous maintiene 
en possession certaine des biens que nous avons 
receus de sa main? Il est vray que le diable s'ef- 
foreera de nous en despouiller: mais comme nos 
ames ne luy seront point en proye, pource que Iesus 
Christ les a receues en sa protection, comme elles 
luy ont esté commises de Dieu son Pere: aussi tout 
le reste que Dieu a ordonné pour nostre salut, ne 
sera point en proye à Satan. Et pourquoy? Car 
nous avons l'Esprit qui nous defendra à l'encontre 
de tous ses efforts. Et oü est cest Esprit? Il ne 
nous le faut point aller chercher par dessus les 
nues. Il est vray qu'il remplit toute la terre, et 
que sa maiesté habite par dessus les cieux: mais si 
nous sentons qu'il habite en nous, puis qu'il luy a 
pleu d'espandre sa vertu sur si povres ereatures 
que nous sommes, scachons que ceste vertu suffira 
pour nous defendre à l'encontre de tous les assauts 
de Satan, voire moyennant que nous ne soyons 
point lasches de nostre eosté. Car il ne nous faut 
point flatter en nos vices pour estre nonchalans, 
mais il nous faut prier Dieu, nous remettans du 
tout à luy, en attendant qu'il nous conferme tous- 
jours de plus en plus. Et d'autant qu'il a com- 
mencé de nous faire ministres de sa grace, que 
nous Sgachions qu'il eontinuera, et continuera en 
telle Sorte que nostre salut, et celuy de nos pro- 
chains sera tousiours de plus en plus avancé en 
sa gloire. 

Or nous-nous prosternerons devant la face de 
nostre bon Dieu, etc. 

SEPTIEME 


Chap. I, v. 15—18. 


Nous avons veu ce matin l'exhortation que S. 
Paul faisoit à Timothee, de garder ce depost ex- 
cellent qui luy estoit commis. Or maintenant il 
adiouste un advertissement pour monstrer que Ti- 
mothee avoit besoin de se tenir sur ses gardes, et 
de veiller, afin que ce thresor ne luy fust point 
osté. Il luy dit, Que ceux d' Asie, qui se nommoyent 
auparavant chrestiens et fideles, s'estoyent destournez 


de luy: et notamment il en marque deux comme 


les plus cognus, PAygele eí Hermogene. Voilà un 
scandale qui pouvoit troubler les plus constans. Car 
si on voit un homme se revolter de l'Evangile, 
chacun pensera à soy, et nous semble que le sem- 
blable nous doyve advenir. Or il n'est point ici 
question de deux ou trois seulement, mais sainct 
Paul dit que tous ceux d'Asie l'avoyent quitté. 
Voilà. une region fort ample qui a esté acquise à 
nostre Seigneur Iesus Christ par le labeur de sainct 
Paul, il semble que l'Evangile doyve là triompher 
par tout, il y a des villes grosses et opulentes, il 
y 2 gens de renom. Or tout y est abbatu: com- 
bien qu'ils facent semblant de persister en la foy, 
Si est-ce qu'en reiettant sainct Paul ils reiettent 
lesus Christ. Voilà done une horrible desolation. 
Quel scandale pouvoit-il advenir à ceux qui n'estoyent 
pas trop fermes? Or tant y a que sainct Paul 
recite ceci, monstrant que pour cela il n'est point 
descouragó, mais qu'il poursuit son train, d'autant 
que 8a foy ne dependoit point des hommes, mais 
qu'il estoit fondé en Dieu. Et recite notamment 
ceci, afin que Timothee se conferme en une telle 
constanee et fermeté. Combien qu'il n'a point tant 
d'esgard à l'homme auquel il escrit, qu'à toute 
l'Eglise, comme il a esté dit par ci devant. En 
somme, nous voyons l'intention de sainct Paul: 
c'est qu'il veut munir les fideles, afin qu'ils ne 
soyent abbatus outre mesure, quand ils oyent parler 
que ce qui estoit d'Evangile au pays d'Asie, est 
comme aneanti: mais qu'ils cognoissent, quand tout 
le monde seroit destourné, qu'il nous faut persister 
en la doctrine de Dieu, et ne point varier. 

Or ceste admonition nous doit bien auiourd'huy 
servir. l'ay desia touché combien nous sommes 
delicats. Quand il y aura un seul homme qui aura 
tourné bride, il semble que nous cerchions telles 
Occasions pour nous desbaucher: et nous les em- 
brassons par trop à la verité. Car on voit que si 
tost qu'elles se presentent, chacun en sgQait faire 
Son profit: comme si nous avions beaucoup gagné 
de nous livrer aux mains de Satan, pour dire, Puis 
que tu es venu à bout de cestuy-là, il faut que tu 

me possedes aussi bien. Mais cest usage est par 
trop commun: et pleust à Dieu que nous n'en eus- 
sions pas les exemples. Mais auiourd'huy quand 
on parle de l'Evangile, il ne faudra sinon avoir 
ceste couleur pour dire, Ho, voilà un tel qui estoit 
comme un des piliers de la chrestienté, qui s'est 
destourné. Pour le moins on est affoibli. En alle- 
guant cela, il semble qu'on doyve prendre quelque 
honneste couverture pour quitter Dieu, et pour faire 
divorce avec luy: on verra cela en beaucoup de 
gens. Or cependant le diable auiourd'huy a la 
vogue, que plusieurs se destournent de l'Evangile, 
et ne s'en faut point esbahir, comme il a esté dit 
ce matin. Car oà est la racine vive de foy et de 
charité pour nous maintenir en la pure doctrine? 
Quoy qu'i en soit, iournellement on en voit des 
rebelles, que ceux qui ont esté en grand credit, et 
desquels on esperoit merveilles, s'en vont quitter 
l'Évangile, mesmes deviendront ennemis manifestes, 
ou pour le moins ils seront gens prophanes, et oü 
il n'y a ne sel ne saveur. Qu'est-il donc question 
de faire, sinon que nous soyons armez de ce que 
sainot Paul nous monstre, c'est asgavoir, quand 


nous verrions tout le monde tourner, que nous per- 


sistions en ce qui est perpetuel et immuable? Car 
Dieu ne pourra estre esbranlé selon que les hommes 
changeront de propos, mais demeurera tousiours en 
son entier. Or est il ainsi qu'il luy a pleu de nous 
edifier en sa saincte parole, laquelle est du tout 
immuable. Persistons done en la foy, quand nous 
verrions tout le monde changé. Cela se peut assez 
entendre en peu de mots, mais la prattique n'en 
est pas aisee: et d'autant plus nous faut-il recorder 
ceste legon. Si done auiourd'huy nous en voyons 
qui flechissent, les autres qui placquent là lEvan- 
gile, cognoissons qu'encores n'avons-nous point telle 
occasion d'estre confus et esperdus comme avoit 
sainet Paul, et tous ceux de son tempe, quand ils 
ont veu le pays d'Asie se revolter. Voilà pour 
un item. 

Au reste, si les ennemis de l'Evangile nous 
alleguent cela, comme pour nous faire honte, que 
nous soyons confermez en cest endroit. Il est vray 
que Satan machinera de mettre l'Evangile en op- 
probre, et de renverser aussi la foy de ceux qui 
iamais n'ont prins bonne racine. Mais quoy qu'il 
en soit, si ne faut-il point que lesus Christ perde 
Son droiet pour la dignité des hommes. Demeurons 
done fermes quand on nous viendra alleguer, Ho, 
voilà un tel qui a monstré grande constance et 
grand zele, il sembloit que ce fust merveilles, et 
nous voyons auiourd'huy que c'est. Et bien, il est 
homme: mais cependant la verité demeure à iamais, 

comme dit le Prophete Isaie: car c'est à ce propos 
qu'il parle: il fait comparaison de nostre fragilité, 
que nous ne sommes que fleur et verdure pour 
estre incontinent flestris: mais la verité de Dieu 
est permanente, dit-il. Voilà oà il nous faut re- 
venir pour repousser toutes les obiections de ceux 
qui ne demandent sinon à diffamer l'Evangile. Et 
cependant apprenons de condamner les hommes en 
iustifiant Dieu. Car autrement que sera-ce? Or 
appelle iustifier Dieu, comme l'Escriture en parle, 
c'est de luy attribuer la louange qu'il merite: que 
noüs cognoissions, qu'encores que les hommes cor- 
rompent la doctrine, qu'elle n'est point pourtant 
pire, et que ce n'est point pour luy amoindrir son 
authoritó: car il ne faut point qu'elle emprunte 
rien d'ailleurs, elle consiste en soy. Donnons donc 
gloire à Dieu quand nous verrons que tout le monde 
se trouble: comme il est dit au huitieme chapitre 
d'Ieaie, si nous voyons que les incredules se muti- 
nent et se troublent, si nous voyons que les 
meschans s'elevent contre Dieu, que nous ne soyons 
point espouvantez pour cela, mais iustifions le Sei- 
gneur des armees, c'est à dire, que nous luy re- 
servions ce qui luy est deu, cognoissans que tous 
ceux qui s'eleveront contre luy, demeureront en la 
fin confus, et ne pourront luy apporter aucun pre- 
iudice. Or cela se doit estendre encores plus loin. 
Car nous ne pouvons pas sanotifier Dieu qu'en ap- 
prouvant la doctrine qui est venue de luy. Comme 
1 à falu que les fideles reteinssent tousiours ceste 
ferme persuasion, que sainet Paul estoit Apostre de 
lesus Christ, combien qu'ils le veissent estre ainsi 
condamné: autant nous en faut-il faire. Voyons- 
nous des contempteurs qui se desbauchent, les uns 
par despit, les autres qui se faschent d'avoir les 
aureilles trop rompues du nom de Iesus Ohrist: 
les voyons-nous (di-ie) estre apostats? Ne laissons 
point de tousiours honorer la doctrine que nous 
avons cognue estre bonne et sainete, et d'honorer 
ceux qui la portent, combien qu'ils soyent ainsi 
desprisez, combien que tout le monde les reiette. 
C'est ce que nous avons à retenir de ce passage. 
Au reste, notons bien que ce n'est point sans 
cause que sainct Paul a ici nommé JPhygele et. Her- 
mogene. ll n'y a nulle doute que ces deux-ci 
n'ayent esté de grand renom, et qu'on ne les re- 
putast estre comme des piliers de la foy, mais ce- 
pendant sainct Paul les degrade, et notamment il 
les marque au doigt, afin qu'on n'en soit point 
ecandalizé. Et en cela il monstre qu'il n'y a nulle 
grandeur humaine qui doyve obscurcir la maiesté 
de Dieu, ne la reverence que nous devons à sa 
parole. Quand donc nous verrons tout un pays se 
revolter, disons, Dieu est suffisant luy seul pour 
maintenir Bà verité. Quand nous verrons des per- 
sonnages d'estime et de renom defaillir, cognoissons 





qu'il faut que toute hautesse des hommes soit ab- 
baissee, et que Dieu seul &oit exalté, et qu'on l'adore, 
et que Satan en despit qu'il en ait, ploye le genouil 
devant luy avec tous ses supposts. Voilà comme 
il nous en faut:faire. Or maintenant nous voyons 
quelle est l'inpgratitude du monde. Car (comme i'ay 
desia touché) il y en a beaucoup qui pensent avoir 
honneste couverture de renoncer lesus Christ et 
son Evangile, quand ils auront des exemples de 
ceux qui ont fait le semblable, et mesmes ils cer- 
chent telles occasione. Comme nous en verrons 
qui sont au guet: s'ils voyent que l'Evangile se 
recule, qu'il y ait quelque trouble, Ho, voilà, on 
voyoit bien que ceci ne seroit point de tenue. 
Comme quand il y a quelque ville qui s'est revoltee, 
ou bien que par tyrannie et par violence l'Evangile 
aura esté opprimé, on voit que beaucoup en sont 
bien aises, lesquels auparavant avoyent fait semblant 
de croire à l'Evangile, et leur a semblé qu'ils pou- 
voyent quitter lesus Christ. Et tout cela se ras- 
semble, que telles gens ont bonne memoire: On a 
veu que l'Evangile estoit advancé, il y a eu telle 
apparence qu'on pensoit que tout deust florir, et 
volà une ville qui est maintenant toute changee, 
voilà un tel peuple, voilà un Prinee qui s'est de- 
stourné, voilà un Royaume oü on ne voit que de- 
eolation. Quand telles gens auront tout allegué, si 
est-ce que Dieu ne perdra point sa cause. Mais 
le tout est que de nostre part nous apprenions de 
pereister constamment au milieu de toutes les ruines 
que le diable tasche de faire: quand nous verrons 
tout le monde confus, que les provinces et regions 
viendront à tourner bride, que nous ne laissions 
point de poursuyvre nostre train. Et pourquoy? 
Car Dieu ne change point. Mais au reste, notons 
bien ce qui est dit de la grandeur des hommes. 
Et c'est merveilles qu'auiourd'huy Dieu soit si peu 
prisé. Car il n'est point question d'avoir gens de 
grande estoffe ni qualité pour amoindrir l'authorité 
de l'Evangile: on prendra des marmailles qui ne 
sont rien, il ne faudra que quelque belistre seule- 
ment qui s'eleve, un homme sans propos ne raison, 
Ho, voilà un tel qui commence à decliner. Et qui 
est-il? Une pure beste: comme nous en voyons 
par trop les exemples. Or quand ce seroyent des 
anges de paradis, nous scavons qu'il nous les fau- 
droit maudire, s'il leur advenoit de se revolter 
contre l'Evangile: non pas qu'il se puisse faire: 
mais sainct Paul ne peut assez magnifier la verité 
de Dieu, s'il n'use de ceste similitude-là: c'est asga- 
voir que tant s'en faut que par l'authorité des hom- 
mes nous devions estre divertis du bien, que si les 
anges venoyent à s'elever, nous les pouvons tenir 
pour des diables. Or c'est bien arriere que nous 
authorisions la doctrine laquelle nous doit estre 
certaine et infallible, despitans tous les ennemis 

d'icelle, qu'il ne faut que l'ombre de quelque be- 
listre lequel incontinent nous servira d'un idole 
pour le dresser à l'encontre de Dieu: Ho, voilà un 
tel. Et qui est ce tel? Et qui sont-ils tous ceux 
dont on parlera? Or quoy qu'il en soit, retenons 
bien ce qui nous est ici monstré par sainct Paul: 
c'est que s'il y en a de credit et de reputation qui 
se desbauchent, et nous donnent mauvais exemple, 
que pour cela ne plus ne moins: mais qu'il nous 
faut poursuyvre nostre bon chemin, auquel Dieu 
nous a introduite. Car ce n'est point sans cause 
qu'il nomme ici ces deux, Phygele et Hermogene. 

Cependant aussi sainct Paul nous monstre que 
nous ne devons point espargner les hommes, qu'ils 
ne soyent degradez quand nous voyons qu'ils ta- 
schent de nuire à l'Evangile, de mettre quelque 
dissipation ou quelque trouble. On dira qu'il ne 
faut point blasmer personne: il est vray. Mais on 
verra des pestes qui veulent empoisonner l'Eglise 
de Dieu, on verra des loups ravissans qui ne de- 
mandent qu'à mettre dissension au troupeau, on 
verra des brigans et des larrons qui voudront des- 
rober à Iesus Christ ce qui luy appartient, on verra 
des sacrileges qui ne demandent qu'à corrompre la 
doctrine de salut: et cependant on les supportera 
pour couvrir leur turpitude: et oü est-ce aller? 
Voilà une terrible honnesteté, quand nous souftri- 
rons que les povres ames qui ont esté si cherement 
acquises, s'en aillent en perdition: que nous souf- 
frions que le nom de Dieu soit blasphemé, que tout 
ordre soit aneanti, et que cependant on se íaise, et 
qu'on endure que ceux qui taschent d'abysmer tout, 
et d'arracher Dieu de son siege, s'il leur estoit 
possible, que ceux-là facent tout ce qu'ils voudront, 
et que cependant on n'en sonne mot: ne serions- 
nous pas traietres et desloyaux à Dieu et aux 
hommes.  Apprenons done à l'exemple de sainct 
Paul, de marquer telles gens au doigt: et quand 
nous cognoistrons des meschans qui ne demandent 
qu'à gaster tout, et sur tout quand ils s'attachent 
À la doctrine, et qu'is ne demandent sinon de 
renverser l'edifice qui a esté fait au nom de Dieu, 
que ceux-là soyent diffamez, que chacun les ait en 
detestation, qu'ils soyent cognus afin qu'on les fuye 
de loin, e& mesmes quand on en orra parler, qu'on 
bouche les aureilles, pour dire, Que nous n'ayons 
rien de commun avec ces diables-ci: quand ils se 
sont declarez ennemis ouverts de lesus Christ, que 
nous n'ayons nulle accointance pour communiquer 
Avec eux en facon que ce soit, mais qu'ils nous 
Soyent detestables comme ennemis de nostre salut. 
Voilà ce que nous avons à noter. 

Il] est vray que quelque fois il nous faudra 
laisser ceux qui ne demandent qu'à se faire cognoi- 
stre en pissant au benoistier (comme on dit), car il 

renom par leurs meschancetez. Or ceux-là ne sont 
que canailles, et ne sont pas dignes d'estre mis 
entre les vachiers: tant y a qu'ils voudront estre 
tenus pour pasteurs d'Eglise: et encores ne se con- 
tentent point de cela, ils ne demandent qu'à ren- 
verser tout ce qui sera de bien. Or telles gens 
seroyent bien aises qu'on les nommast, et ne fust- 
ce que pour leur honte et leur vilenie. Or il faut 
laisser telles ordures, et ne point remuer leur puan- 
tise: mais quoy qu'il en soit, quand nous verrons 
qu'ils pourroyent apporter dommage par faute d'estre 
eognus, qu'on les marque au doigt, et que nous 
n'oyons point ces beaux propos, Ho, voire: mais 
faut-il mettre un homme en desespoir? Et pour- 
quoy est-ce qu'il se precipite ainsi pour faire guerre 
ouverte à lesus Christ, et pour ruiner tout ce qui 
aura esté fait en son nom? Et pourtant ne soyons 
point plus sages que le sainct Esprit. C'est encores 
ce que nous avons à retenir de ceste sentence de 
sainct Paul. Or cependant il met ici un homme à 
l'opposite: quand il à parlé de tous ceux d'Asie, et 
que notamment il en a marqué deux qui estoyent 
les plus renommez apostats, il dit, Onesiphore a bien 
tenu un autre chemin, et Dieu luy doint de trouver 
misericorde, et luy et toute sa maison: voire qu'il 
luy donne misericorde envers le Seigneur en ceste 
iournee-là. Yei sainct Paul nous monstre quelle 
comparaison nous devons faire entre les hommes. 
Car si nous voyons un homme qui nous desbauche, 
il nous suffit: si nous en voyons cent qui nous 
conduisent bien, nous sommes si stupides que nous 
ne pouvons marcher apres eux. Et ne faut-il pas 
que nous soyons plus que pervers? Quand Dieu 
nous propose un bon exemple, c'est autant comme 
S'il nous envoyoit une guide pour dire, Ie ne veux 
point que vous erriez: le monde est plein de tene- 
bres, il y a beaucoup de chemins tortus: afin donc 
que vous suyviez droitement oü vous estes appelez, 
ie vous conduiray. Et cela se fait quand nous 
avons un homme qui tasche de nous mener à Dieu. 
Cela ne nous doit-il pas profiter plus que s'il y en 
avoit cent qui nous attirassent en toute meschan- 
ceté? Or si au contraire il nous est dit qu'il n'y 
en a qu'un seul qui va mal, et que nous taschions 
de ressembler à luy, delaissans tout un peuple qui 
nous monstrera bon exemple, nous serons plus 
qu'inexcusables, attendu ce qui nous est ici dit et 
proposé par sainct Paul. Car d'un costé il a mis 
tout le pays d'Asie: voilà une revolte espovantable: 
car ce n'est point seulement d'une poignee de gens, 
mais de beaucoup de peuples: il y avoit des villes 
notables et fort renommees, il y avoit des gens 
beaucoup, l'Evangile estoit là planté, et neantmoins 
tous se separent de sainct Paul. Sur cela il dit, 
Ne vous estonnez point, mes amis, quand vous 

pendant demeurera ferme, vous verrez mesmes ceux 
qui ont esté comme capitaines pour conduire les 
fideles, que ceux-là se revolteront. Et bien, per- 
Bistez à vostre Dieu. Quand il a dit cela, et bien, 
à l'opposite il met un seul homme. Car (comme 
i'ay desia dit) il nous admoneste, quand Dieu nous 
monstrera quelqu'un qui nous doit donner bon 
courage, et qu'il y en aura plusieurs qui seront 
pour nous divertir, que si nous suyvons le mal, et 
quittons le bien, il n'y aura nulle excuse pour nous. 
Et cela est bien à noter. Car il est vray qu'auiour- 
d'huy on en verra qui pour crainte de la mort, et 
par infirmité tomberont et renonceront lesus Christ. 
En voit-on de tels? Mais on verra des Martyrs 
qui vont constamment à la mort, qui ne sont nulle- 
ment estonnez, qui mesmes se resiouissent quand 
il est question de seeller l'Evangile par leur propre 
sang. Si nous voyons un seul Martyr, sa constance 
ne doit-elle pas nous fortifier beaucoup plus, que la 
legereté de ceux qui defaillent, et qui ne regardent 
point à quoy ils sont appelez, ne nous doit estonner? 
Apres, nous en verrons qui par ambition, par ava- 
rice, et pour d'autres regars du monde se depravent 
et corrompent: mais nous en verrons d'autres qui 
sont comme des rochers, qui ne sont nullement 
esmeus, quelques tentations que le diable leur su- 
scite, ils surmontent tout. Quand nous voyons un 
seul homme qui est ainsi esprouvé comme un vail- 
lant champion, que Dieu monstrera comme au doigt 
que sa vertu habite là, ne devons-nous point faire 
cest honneur à Dieu, de nous conformer à luy, 
plustost qu'à nostre escient nous pervertir, voire 
scachans bien que le tout ne sera qu'à nostre per- 
dition ? 

Or tant y a qu'auiourd'huy nous voyons ceci 
bien mal prattiqué. Car tant s'en faut qu'un homme 
de bien vaille plus, et ait plus d'importance envers 
nous pour nous edifier, que n'auront une centeine 
de meschans: que si nous avions les yeux crevez 
de bons exemples, il ne faudra sinon que le diable 
nous mette en avant un scandale, tout le reste 
sera perdu et mis en oubli. Si est-ce que Dieu 
en la fin monstrera qu'il prise ce qu'il nous donne 
pour nous edifier d'avantage. Et d'autant plus 
nous faut-il recorder ceste legon qui nous est ici 
monstree par sainct Paul: c'est que toutesfois et 
quantes que nous verrons des brouillons qui falsi- 
fient ]a verité de Dieu, que nous verrons des enne- 
ais domestiques qui taschent de ruiner tout entre 
mous, que nous verrons des apostats qui retournent 
à la Papauté, que nous en verrons d'autres qui 
desguisent la parole de Dieu, que pour n'estre point 
troublez nous regardions à l'entour, et que si nostre 
Jeigneur nous propose des gens qui nous puissent 
ineiter à constance, qui monstrent que quoy qu'il 
sen oit ils vont tousiours leur cours, et que la 


SERMON VII 





84 


verité -de Dieu a une telle vertu en eux, qu'ils fer- 
ment les yeux à tout le monde, qu'ils sont invin- 
cibles contre tous assauts: si nous voyons cela, 
prenons à nostre profit ce qui nous est ainsi pre- 
senté de Dieu. Car il est bien certain que combien 
qu'auiourd'huy les choses soyent corrompues, et que 
nous soyons en un siecle comme perdu et desesperé, 
toutesfois encores Dieu ne permet point que nous 
soyons destituez de bons exemples. 1l eet vray 
que nous en verrons beaucoup qui e'abbastardissent: 
nous en verrons d'autres qui mettent sous le pied 
tout ce qu'ils avoyent entendu, nous en verrons 
qui bataillent contre Dieu à leur escient, nous ver- 
rons tout cela: mais cependant nous verrons que 
nostre Seigneur gouverne ceux qui tellement au- 
ront enduré pour le tesmoignage de son nom, qu'ils 
rendront confus tous leurs ennemis, quoy qu'il en 
soit. Il est vray qu'on les bruslera, qu'ils seront 
tourmentez iusques au bout: mais ils ne laisseront 
point de faire leurs triomphes en despit du monde 
et de Satap. Nous verrons de tels miroirs que 
Dieu nous donne: et ne devons-nous pas les faire 
valoir? Apres, nous en verrons d'autres qui ayans 
contemplé que c'est de l'estat du monde, sgavent 
bien qu'ils pourroyent retourner en la Papauté, ils 
pourroyent quitter lesus Christ pour vivre à leur 
aise: mais ils aimeroyent mieux mourir cent mille 
fois. Quand nous voyons qu'ils cheminent en toute 
humilité et obeissance, que leur vie parle, et com- 
bien qu'ils eussent dequoy faire grand' monstre et 
parade, que toutesfois ils s'abbaissent iusques au 
bout, sgachons que Dieu nous les met là comme 
sur un eschaffaut, afin que nous cognoissions que 
puis qu'ils nous peuvent edifier, nous serons bien 
vileins et ingrats quand nous ne pourrons suyvre 
tels exemples. Voilà done en somme ce que sainct 
Paul a voulu iei dire en premier lieu, quand il 
parle d'Onesiphore. 

Or cependant nous avons aussi bien à peser les 
mots dont il use, Qwe le Seigneur (dit-1) donne 
müsericorde à la maison d'Onesiphore, car 4| m'a 
donné vigueur plusieurs fois, el mesmes estant à Rome 
4| m'a cerché songneusement, et m'a irowvé, e wa 
point eu honte que v'estoye enserré, que i'estoye attaché 
aux fers: combien que ie fusse ainsi vilipendé du 
monde, il m'est venu cercher pour faire comme 
office d'enfant envers son pere. Or quand sainct 
Paul demande que Dieu face misericorde à Onesi- 
phore à cause qu'il s'estoit porté si fidelement en- 
vers luy: par cela nous sommes enseignez que 8i 
Dieu recompense le bien que nous aurons fait par 
la vertu de son sainct Esprit, ce n'est point un 
payement qu'il nous fait de nos services, comme si 
nous avions rien merité. Et pourquoy? Voici 
Onesiphore qui avoit fait des actes vertueux tant 
et plus: or sainct Paul parle il de merite? dit-il 

que Dieu soit obligé envers luy? Mais au contraire, 
qu'il luy fait misericorde. Et que presuppose mi- 
sericorde, sinon que Dieu ait pitió de luy, et qu'il 
luy pardonne ses fautes? Ainsi done nous voyons 
que tous les salaires que les fideles doyvent attendre 
de Dieu, ne sont point comme des payemens aus- 
quels i| soit obligé, qu'il faille mettre en balance 
ce qu'ils ont merité: mais que c'est d'autant que 
Dieu se monstre liberal envers eux, et qu'il leur 
fait merci: comme il dit aux povres pecheurs, quel- 
ques fautes qu'is ayent commises, qu'ils doyvent 
tousiours avoir leur refuge à ceste bonté gratuite 
de Dieu, sur laquelle leur salut est fondé. Voilà 
pour un item. Et si ceci estoit bien observé, nous 
n'aurions point tant de combats ni de contentions 
avec les Papistes touchant ceste recompense des 
oeuvres. Car ils imaginent que nos oeuvres sont 
meritoires, qu'ils ont une dignité pour obliger Dieu. 
Or comme nous voyons que quand nous aurons 
tout rapporté ce qui est en nous, à ce que Dieu y 
24 mis par sa grace, encores ne pouvons-nous pas 
sommer Dieu qu'il nous rende ce que nous aurons 
desservi, et qu'il nous satisface: mais il nous faut 
venir à ce poinoct, qu'il luy plaise de nous pardonner 
nos pechez, et que s'il nous a fait ce bien d'avoir 
esté humains envers ceux ausquels il a secouru, 
que maintenant il use de misericorde envers nous. 
Voilà done un item. 

Or cependant notons que sainct Paul monstre 
ici que ce que nous avons fait envers les enfans de 
Dieu, ne sera point perdu, encores qu'ils n'ayent 
point le moyen de nous rendre la pareille. Et de 
faict, quand Dieu nous commande d'aider à nos 
prochains, et leur subvenir, ce n'est pas en nous 
proposant quelque loyer, comme les Papistes ont 
imaginé. Car tous ceux qui regardent cela, il ne 
faut point qu'ils attendent loyer au ciel. Si ie fay 
service et plaisir à quelqu'un, d'autant qu'il le me 
peut rendre, ie n'ay point egard à Dieu, ie procure 
mon profit charnel tant que ie puis, et pourtant 
Dieu desavoue telle chose: mais quand nous faisons 
bien à ceux qui ont necessité de nostre aide, et 
que nous n'avons point egard s'ils ont faculté de 
nous rendre la pareille ou non, voilà Dieu qui met 
le tout en ses contes, c'est à luy que s'addressent 
ces items-là, et les alloue en ses registres. Et 
e'est ce que sainct Paul nous monstre ici. Car 
combien qu'il parle d'affection, de prieres, si est-ce 
que cela vaut autant qu'une promesse: comme si 
le sainet Esprit par la bouche de sainet Paul, di- 
soit, Que nous ne craignions point en bien faisant 
aux povres indigens, quand nous les verrons desti- 
tuez de tout secours, qu'ils ne nous puissent faire 
ne chaut ne froid, que nous ne pensions point avoir 
perdu la substance que nous aurons mise pour les 
aider, et pour les secourir: car nous avons un bon 





detteur, c'est asgavoir Dieu: non pas qu'il y soit 
tenu, mais il nous est detteur volontaire, car il luy 
plaist de se mettre au lieu de ceux qui demeure- 
royent autrement courts, et qui sont là comme re- 
iettez de tout le monde. "Voyans cela apprenons 
de ne point cereher les recompenses de ce monde 
quand nous ferons du bien, ie di mesmes de ne 
point appeter d'estre louez et prisez de par les 
hommes: contentons-nous que Dieu cognoisse et 
nous soit tesmoin que nous avons tasché de nous 
monstrer ses enfans: d'autant que nous voyons que 
$a bonté s'espand sur toutes creatures, que nous 
advisions de luy ressembler, et nous conformer à 
son image. Quand cela-sera, suffise nous, encores 
que le monde se mocque, etí que nous ne voyons 
qu'ingratitude, et que cela nous peut destourner, 
passons outre. Or tant y a que sainct Paul par 
son exemple monstre ici à tous fideles, que s'ils ne 
peuvent recognoistre le bien qui leur est fait, pour 
le moins envers Dieu ils le mettent tousiours en 
avant, et qu'ils l'ayent en memoire. Vray est que 
si nous avons faculté de nous employer pour ceux 
desquels nous aurons receu quelques benefices, na- 
ture nous enseigne à quoy nous sommes tenus: 
encores qu'il n'y eust ne Loy, mi Prophetes, ni 
Evangile, si est-ce que les Payens nous condamnent 
quand nous serons ingrats. Mais si nous sommes 
povres gens, et quand on nous aura fait quelque 
plaisir, que regardans par tout nous ne puissions 
faire rien qui soit pour ceux ausquels nous sommes 
tenus, que nous reste-il? Que nous prions Dieu 
pour eux, et que cela demeure imprimé en nostre 
coeur, comme i'ay dit. Car quand nous en ferons 
en telle sorte, cela sera pour donner courage à ceux 
ausquels Dieu a elargi plus amplement de ses biens: 
comme nous voyons que cela a esté observé de tout 
temps, que les Payens ont pensé que si un homme 
estoit ingrat, il estoit abominable, et reietté de tous, 
et ont estimé que c'estoit une vertu louable que 
liberalité: mais cependant ils n'ont point eu egard 
à Dieu comme ils devoyent. Au contraire, si nous 
prions Dieu pour ceux qui nous ont fait du bien, 
ils seront incitez d'avantage à poursuyvre. 

Mais notamment il nous faut observer ce mot, 
quand sainet Paul dit, Qwe le Seigneur luy doint 
irowver müisericorde en ce iour-là. Quand sainct Paul 
parle ainsi, il monstre qu'il nous faut semer: comme 
1 en parle aussi aux Corinthiens, que quand nous 
faisons plaisir à quelqu'un, que nous luy subvenons 
à sa necessite, il faut que nous attendions le temps 
patiemment, que nostre Seigneur nous monstre que 
cela n'est point perdu. $Sainct Paul use de ceste 
similitude: Un laboureur de terre attendra la saison 
qu'il doit recueillir, il laissera passer l'hyver, il 
semblera que tout soit perdu: la neige vient, la 
gresle, la tempeste: et quand le temps de moisson 

est venu, le laboureur voit quó son fruict n'est 
point perdu. (Ainsi donc nous en faut-il faire: et 
notamment apprenons d'estendre nostre esperance 
à la venue de nostre Seigneur lesus Christ. ll est 
vray que Dieu nous promet que si nous sommes 
humains envers les povres, et que nous taschions 
de les secourir au besoin, que la semblable mesure 
nous sera rendue, tellement que si nous tombons 
en necessité, Dieu aussi nous fera trouver grace 
envers les hommes. 1l a promis que nous serons 
benite, et que sa benedietion suffira non seulement 
pour nostre usage, mais aussi pour en communiquer 
à ceux qui en auront faute. Ces promesses-là donc 
nous sont bien donnees pour la vie presente: mais 
si nous faut-il passer plus outre, et que nous aspi- 
rions au iour dernier, et que nous attendions pa- 
tiemment pour posseder la vie que nous esperons: 
encores qu'il semble que tout soit perdu pour nous, 
et que nous n'appercevions pas que Dieu nous be- 
nisse et nous face prosperer, que nous ne laiseions 
point de tousiours nourrir ceste esperance, qu'au 
dernier iour quand les registres seront ouverts, alors 
on verra que nous n'aurons point perdu le bien 
que nous aurons mis comme entre les mains de 
Dieu, secourans ceux qui estoyent indigens, et les- 
quels nous estoyent recommandez de luy. 

Et ceci doit estre observé en general en toute 
nostre vie. Car si ceste esperance ne regne en nos 
coeurs, et qu'elle n'ait là comme $a preeminence, 
nous defaudrons à chacune minute de temps. Vou- 
lons-nous done cheminer egalement au service de 
Dieu? "Voulons-nous avoir une constance qui ne 
flechisse point? Devant toutes choses apprenons 
de ficher nos yeux et de les arrester à ce dernier 
iour, et à ceste venue de nostre Seigneur Iesus 
Christ, que nous sgachions que là couronne nous 
est alors apprestee: et qu'il ne nous face point mal 
d'estre en grandes diffieultez cependant, d'avoir 
beaucoup d'incommoditez, de mener une vie penible 
et fascheuse, que nous passions par dessus tout 
eela, voire regardans à ce dernier iour auquel Dieu 
nous convie: et mesmes nous voyons comme sainet 
Paul en parle, En ce iowr-là, dit-il. Tous chrestiens 
ne peuvent lire ce passage, qu'ils ne soyent touchez 
au vif. Car nous voyons que sainct Paul estoit 
comme ravi, parlant de ceste venue de Iesus Christ, 
et de la resurrection derniere. Il ne dit point que 
le Seigneur luy face trouver grace à sa venue, au 
jour de nostre redemption, quand il apparoistra 
derechef au monde pour le iuger: sainct Paul pou- 
voit bien user de ces facons de parler. Mais il dit, 
-En ce iour-là: comme s'il presentoit le Seigneur 
lesus visiblement avec ses Anges. Ainsi donc nous 
voyons quelle a esté sa foy, et qu'il n'a point vol- 
tigé en l'air pour dire simplement que Iesus Christ 
est ordonné iuge du monde: et puis qu'il se soit 


arresté ici bas. Sainct Paul (di-ie) n'a point parlé 
de ces choses-là froidement, ni selon l'homme, mais 
il a esté elevé par dessus tout le monde pour pou- 
voir s'escrier, Ce iour, ce iour. Et oü est-il? Or 
il est vray que.tous ceux qui veulent estre sages 
en eux-mesmes, n'auront garde de le trouver: car 
plustost il faut que cela soit verifió, Que l'oeil n'a 
point veu, les aureilles n'ont point entendu, et n'est 
point entré au coeur de l'homme, ce que Dieu a 
preparé à ceux qui l'aiment. Que les hommes 
appliquent tous leurs sens pour cognoistre cela, ce 
leur sera une chose obscure et profonde, et n'en 
pourront approcher: mais quand nous embrasserons 
la promesse qu'il nous a donnee, et apres avoir 
cognu que Iesus Christ estant ressuscité des morta 
n'a point là desployé sa vertu pour soy, mais pour 
recueillir tous ses membres, et pour les conioindre 
à luy, alors nous pourrons bien dire, Ce iour-là. 
Et pourquoy? Car si ceste parole ne nous profite 
quand elle sera mise en nostre bouche et en nostre 
coeur, c'est autant (dit sainct Paul en l'autre pas- 
sage) comme si nous arrachions Iesus Christ du 
ciel, comme si nous voulions nier qu'il eust enduré 
mort et passion, qu'il fust descendu aux enfers. 

. Ainsi done notons bien ce mot, et de quelle 
importance il est: et scachons que sainct Paul non 
seulement nous a declaré ici quelle eat sa foy, mais 
l| nous veut testifier de sa doctrine, nous monstrant 
quil ne parle point du bout de la langue, mais 
qu'il ha une telle affection pour nous mener à ce 
iour de lesus Christ, qu'il nous le monstre comme 
une chose presente, et nous y conduit en vertu de 
la promesse: et mesmes nous avons à noter aussi 
quil ne prie pas seulement pour Onesiphore, mais 
pour toute sa maison. Et en cela devons-nous en- 
cores estre mieux enflammez à bien faire à tous 
les membres de Iesus Christ, et leur donner secours. 
Car Dieu nous declare que non seulement il aura 
pitié de nous, mais aussi de ceux qui nous attou- 
chent. Voici Onesiphore qui est loué d'avoir cherché 
sainct Paul à Rome, de luy avoir servi, et s'estre 
tousiours employé pour luy. Quant et quant il est 
monsítré, que combien qu'il n'attendist rien de luy, 
et qu'il peust estre recompensé quant au monde, 
toutesfois il avoit son salaire appresté au ciel, qui 
ne luy pouvoit failir. Mais outre cela il est dit, 
A sa maison: que Dieu à cause de luy, et en faveur 
de sa personne veut faire misericorde à ceux qui 
luy sont prochains. Quand nous voyons cela, que 
nostre Seigneur non seulement recognoist ce que 
nous aurons fait de service à ceux qui sont siens, 
mais qu'il nous fera prosperer, et en nostre lignage, 
et en tout le reste, et qu'il estendra son amour 
paternelle sur ceux lesquels nous aimons, et lesquels 
sont conioints avec nous: quand nous voyons cela, 
ie vous prie, faut-il craindre qu'il ne nous soit pro- 

pice quant à nous? Nostre salaire ne nous est-il ! 
pas plus que certain? En somme notons qu'ici 
sainct Paul nous declare que c'est un service agreable 
à Dieu entre les autres, que nous subvenions à ceux 
qui endurent pour la querelle de son Evangile, à 
ceux qui sont outragez du monde, qui sont en op- 
probre, qui sont persecutez: quand nous secourrons 
eeux-là, Dieu accepte ce service comme une oblation 
de bonne odeur et souefve entre les autres. Et de 
faiet, quand nous aiderons ainsi à ceux qui travail- 
lent pour maintenir la verité de Dieu, ne sommes- 
nous point tesmoins avec eux, portans une partie 
de leur fardeau entant qu'en nous est? Ainsi done 
prenons ce passage comme si Dieu declaroit, quand 
nous verrons quelqu'un qui sera tourmenté iniuste- 
ment du monde pour maintenir sa doctrine, qu'on 
le diffame, ou qu'on le moleste en quelque fagon 
que ce soit, que nous soyons conioints à luy, que 
nous n'ayons point de honte de tel opprobre, et 
qu'il ne nous fasche point de soustenir une partie 

des outrages et des fascheries qui sont donnees aux 
serviteurs de lesus Christ. Et quand nous en fe- 
rons ainsi, Dieu prononce qu'il nous regarde du 
ciel. Et combien que le monde nous tire la langue, 
combien qu'il semble que nous soyons comme bestes, 
ne regardans point que nous esmouvons la rage 
des meschans à l'encontre de nous: combien (di-ie) 
que nous voyons toutes ces choses, suffise nous que 
Dieu prononce du ciel qu'il demande de tela ser- 
vices, et si nous n'en sommes recompensez pour 
maintenant, que nostre salaire nous est appresté, 
qui ne nous peut failir à la venue de nostre Sei- 
gneur lesus Christ: et que nous scachions que tout 
ainsi qu'il a souffert mort et passion pour nous, 
qu'aussi n'est-il point monté en vain au ciel, mais 
que c'est pour nous recueillir à soy, et pour nous 
mener à ceste couronne de gloire qui nous est 
maintenant cachee. | 

Or nous-nous prosternerons devant la face de 
nostre bon Dieu, etc. 

Chap. II, v. 1—3. 


L'experence nous monstre assez que nous ne 
pouvons persister au service de Dieu, que nous 
n'ayons une vertu plus qu'humaine. Car nous 
pourrions defailir à chaeun pas que nous aurons à 
marcher, et nous voyons les assauts que Satan ne 
cesse de nous faire, tellement que d'y resister il 
ne seroit pas en nous, si nous n'avions une vertu 
plus haute. Mais Dieu qui cognoist nostre foiblesse, 
ne nous envoye point aux combats, qu'il ne nous 
donne de quoy y fournir: et nostre Seigneur Iesus 
a receu toute vertu et puissance, afin de ne point 
laisser les siens qu'il ne les fortifie. "Tant y a 
qu'il nous faut apprester d'avoir courage invincible, 
voire si nous voulons poursuyvre nostre vocation: 
et sur tout ceux qui doyvent monstrer le chemin 
au peuple, ont besoin de ceste aide celeste: car 
Satan leur fera les plus grans assauts et les plus 
rudes. 

Voilà pour quoy maintenant sainct Paul ex- 
horte Timothee, d'esíre fortifió en la grace qui est 
en nostre Seigneur lesus Christ. Or par ces mots 
il admoneste qu'il ne pourra point executer la 
charge qui luy est commise sans prendre courage, 
et se resoudre à batailler iusques en la fin. Mais 
notons qu'en la personne d'un homme, le sainct 
Esprit nous a ici voulu donner une doctrine gene- 

rale. Ne pensons point donc servir à Dieu à nostre 
aise et à repos: car il veut esprouver le coeur que 
nous avons de nous employer pour luy. Et voilà 
pourquoy il lasche la bride aux meschans, et aux 
malins, et permet que nous soyons molestez par 
eux: voilà pourquoy il nous dresse tant d'exercices. 
Mais le remede nous est en la main: car sainct 
Paul nous dit que la grace qui est en nostre Sei- 
gneur Iesus Christ nous sera commune, moyennant 
que nous ne la reiettions point par nostre paresse. 
Or ce mot emporte beaucoup, quand il dit qwe ia 
grace esí en mostre Seigneur lesus Christ: il signifie 
qu'elle n'est pas enclose ni serree tellement que 
nous puissions dire que nous n'y pouvons parvenir. 
Dieu nous testifie que lesus Christ nous a esté 
donné avec une teile vertu, que par icelle i! nous 
promet que nous obtiendrons victoire contre tous 
nos ennemis. Maintenant nous voyons en somme 
le contenu de ceste sentence: c'est que nous som- 
mes advertis que pour nous adonner au service de 
Dieu, ce n'est point assez que nous ayons quelque 
affection moyenne et froide. Et pourquoy? Car 
Satan taschera de nous empescher tant qu'il luy 
sera possible, comme nous le voyons par effect. 
Nous sommes debiles de nostre costé: il nous faut 
done cueillir vertu: car sans cela nous serions 
comme abbatus. Voilà pour un item. Or le se- 
cond est, que nous ne devons point craindre, car 


91 SERMON VIII 92 


Dieu nous asseure qu'il nous aidera au besoin. Et 
pourquoy? Car Iesus Christ n'est point despourveu 
de force: si nous sommes debiles, retirons-nous 
vers luy, et il aura de quoy pour nous soustenir. 
Il est vray que ceste doctrine ha mestier d'estre 
meditee plus que d'en faire longue declaration: mais 
tant y a que nous pouvons bien veoir à l'oeil, que 
co n'est point sans cause que sainct Paul a ainsi 
exhorté Timothee. Car de ceux qui font semblant 
d'avoir quelque zele pour servir à Dieu, combien 
en voit-on qui persistent? La plus part se destourne. 
Et pourquoy? Car ile font leur conte qu'en se 
jouant ils serviront à Dieu, et ne pensent point à 
leur foiblesse: ils ne cognoissent pas aussi que les 
filets sont tendus par tout, et les embusches, que 
Satan machine tout ce qu'il peut. Ceux donc qui 
ne s'apprestent point à se fortifier, seront surprins 
tous les coups, et ne s'en faut point esbahir, car il 
n'y a nulle excuse. 
qu'il nous veut exercer à bon escient, et que la vie 
chrestienne n'est pas un esbat, qu'il ne faut point 
que nous soyons en delices, mais qu'il nous faut 
batailler, puis que cela nous est declaré, si mainte- 
nant nous defaillons par nostre nonchalance, la 
faute ne nous doit-elle pas estre imputee? D'autant 
plus nous faut-il retenir ceste admonition de sainet 
Paul, e'est que nous soyons robustes, qu'il n'est 
point question d'estre delieats ne tendres. Et pour- 
quoy? Car le service de Dieu requiert une fermeté 
et constance telle, que nous avons besoin d'estre 
secourus du ciel, pouree que toutes les forces des 
hommes n'y pourroyent suffire. 

Et cependant consolons-nous en ce qui est ad- 
jousté, qu'il ne faut point regarder nostre pouvoir: 
si nous sommes desnuez d'armes, si nous n'avons 
ne courage ne iambes (comme on dit), voici nostre 
Seigneur lesus qui ha le remede en main, et ne 
sera pas chiche de nous secourir. $i donc il fait 
mal à quelqu'un de soustenir des assauts pource 
qu'ils luy sont trop rudes, c'est d'autant qu'il est 
ingrat à la bonté de Dieu, et qu'il ne peut souffrir 
d'estre soustenu quand nostre Seigneur lesus luy 
tend la main. Car Dieu ne se veut point mocquer 
de nous en permettant à Satan de nous opprimer, 
et de nous fouller au pied. ll est vray qu'il veut 
bien que nous sentions nos foiblesses. Pourquoy? 
Pour gemir, et pour nous humilier, afin que nous 
soyons incitez de recourir à luy. Car si la neces- 
sité ne nous presse, nous voyons l'orgueil et pre- 
somption qui est en nous. ll faut donc que nous 
soyons convaincus de nostre debilitó, afin que nous 
apprenions par ce moyen d'invoquer Dieu, et de 
nous cacher sous l'ombre de ses ailes. Il faut aussi 
que nous apprenions de baisser la teste, et cheminer 
en crainte et solicitude. Mais tant y a que ceste 
grace et ceste constance que i'ay dite, se trouvera 

tousiours en nostre Seigneur lesus Christ, selon 
qu'il leur sera presenté par l'Evangile, ils seront 
quant et quant munis de sa vertu pour estre victo- 
rieux contre Satan et contre tous leurs ennemis. 
Ainsi nous voyons que Dieu ne nous renvoye point 
à nostre franc arbitre, il ne nous dit pas, Essayez 
quels vous estes, et quelles sont vos facultez: car 
il sgait que nous ne pouvons rien du tout: mais il 
nous appelle à soy, il nous addresse mesmes son 
Fils unique, auquel il a commis la charge de nous 
fortifier. Et voilà pourquoy sussi sainct Paul dit 
en un autre passage, Qu'il peut tout en celuy qui 
le conforte: quand il s'est glorifié de n'avoir point 
esté vaincu d'une tentation, afin qu'il ne semble 
qu'il s'attribue rien de cela, ne qu'il se vueille 
magnifier en $a personne. C'est (ditil) en celuy 
qui me fortifie que ie peux tout. Et ce n'est pas 
seulement pour luy qu'il met cela en avant, mais 
ik proteste comme Iesus Christ est le Chef de tous 
fideles, qu'aussi sa vertu est espandue sur tout le 
corps de l'Eglise. Voilà donc en quoy il est question 
de nous fier: et ne doutons point quand nous au- 
rons estó esbranlez, et que Dieu nous aura fait 
sentir que nous sommes comme povres vers de 
terre, que nous ne sommes pas à grand' peine comme 
des mousches, qu'apres cela il suppleera à ce qui 
nous defaut. Voilà quant au premier que nous 
avons ici à observer. ) 

Or cependant sainct Paul adiouste que Timothee 
commette les choses qu'il a ouyes de luy à gens fideles : 
et dit que plusieurs em soni tesmoins. Puis il ad- 
iouste que ceux là powrront aussi biem enseigner les 
auires. Or ici nous voyons derechef quel thresor 
c'est que de l'Evangile, et combien il est prisé de 
Dieu. Vray est que l'ingratitude du monde est 
telle, qu'on n'en tiendra conte, qu'auiourd'huy beau- 
coup sont soulez de la doctrine de salut, les autres 
n'y ont iamais prins goust: et combien qu'ils l'en- 
tendent, si est-ce que iaimais n'ont senti nulle efficace, 
ni la vertu de ce qui est là contenu, que ce leur 
est tout un ou de l'Evangile, ou de la Papauté, 
tant ils sont stupides. Les autres mesmes se sont 
endurcis en telle impieté, qu'il n'y a plus de raison 
en eux, qu'il n'y a non plus de religion qu'en des 
chiens et des bestes brutes. Les autres, qui pis 
est, sont envenimez, qu'ils grincent les dents, et 
qu'ils voudroyent avoir aneanti toute memoire de 
Dieu: nous voyons cela à l'oell. Pour ceste cause 
retenons ce qui nous est ici dit, e'est asgavoir, puis 
que Dieu nous a donné un tel thresor et si inesti- 
mable qu'est sa parole, qu'il nous faut entant qu'en 
nous sera, employer à ce qu'il soit conservé en son 
entier, et qu'il ne perisse point: sur tout, ceux qui 
sont ordonnez pour prescher l'Evangile, doyvent 
avoir ceci pour recommandé, que la doctrine de 
salut ne dechee point, et qu'elle ne soit point 

esteinte, mais qu'on la regoyve, et qu'elle soit 
gardee. Tant y a aussi que chacun en son ordre 
et en son degré doit avoir une telle affection, et y 
appliquer son estude. 

Voilà à quoy tend le propos de S. Paul en ce 
passage, quand il dit, Ces choses que tw as owyes de 
soy que iw les commetles à gens quà soyent fideles. 
Il est vray qu'en premier lieu chacun doit avoir ce 
thresor serré en son coeur, et la clef pour le garder 
est la bonne conscience: comme nous avons veu 
par ci devant, que eeux qui n'ont point de crainte 
de Dieu, ont estó enfondrez, comme si Satan les 
eust eu exposez en proye. Car c'est bien raison 
aussi que Dieu se venge de ces gens profanes qui 
se moquent de sa saincte parole, qui la polluent 
meschamment. Et ainsi, voulons-nous que ce thresor 
nous demeure? Qu'un chacun en premier lieu le 
tiene comme serró en son coeur. Mais cependant 
ce n'est point assez que nous pensions à nostre 
salut, ains il faut qu'en general la cognoissance de 
Dieu reluise par tout le monde, et qu'un chacun 
en soit participant, que nous mettions peine d'attirer 
au chemin de salut avec nous, tous ceux qui sont 
esgarez: etf que nous ne pensions point seulement 
en nostre vie, mais apres nostre trespas: comme 
aussi sainct Pierre le propose en la seconde Cano- 
nique, d'autant qu'il voyoit sa mort prochaine, et 
qu'il faloit qu'il deslogeast, il dit qu'il s'estudie à 
faire que la memoire de ce qu'il a enseigné sa vie 
durant, vive quand Dieu l'aura retiró d'ici, et qu'il 
ne conversera plus entre les hommes, que neant- 
moins on ait souvenance de ce qu'il aura presché. 
Et c'est aussi à quoy sainct Paul a pretendu en 
ce passage. Apprenons done quand il est question 
que l'Evangile soit receu, que les fils des fils ayent 
une mesme grace, et que quand Dieu se sera revelé 
à un peuple, ceux qui viendront apres estans res- 
suscitez des morts, sentent la vertu qui n'avoit 
point esté attendue. Ainsi donc nous voyons en 
premier lieu, que l'Evangile est comme un depost, 
et une chose precieuse qui nous est commise: et 
Dieu nous fait cest honneur que nous en sommes 
gardiens: en quoy nous devons sentir combien nous 
sommes obligez à luy. Car quelle est nostre con- 
dition, que Dieu nous mette entre les mains ce 
qu'il a le plus precieux et le plus digne? Car sa 
gloire reluit en l'Evangile, c'est le sceptre de son 
Royaume par lequel il veut gouverner les siens: 
et toutesfois il nous le communique.  Apprenons 
donc de n'estre point nonchalans pour ietter à nos 
pieds une chose si excellente: mais si le monde 
n'en tient conte, que nous prisions comme il ap- 
partient sa dignité. Voilà pour un item. 

Et au reste, que ceux qui ont la charge de 
prescher l'Evangile, advisent de faire en sorte qu'ils 
prenent une si bonne racine que iamais ils ne fle- 





chissent, combien que le diable ne cesse d'esmouvoir 
troubles et scandales pour tout pervertir, que nous 
batailions à l'opposite entant qu'en nous sera, et 
que nous ne procurions point seulement que l'Evan- 
gile florisse auiourd'huy et prospere, mais qu'apres 
nostre mort il y ait tousiours quelque peuple qui 
adore Dieu, et que la doctrine ait et retiene ea vi- 
gueur, et que ce que dit le Prophete Isaie se voye 
entre les hommes, que la verité de Dieu est per- 
manente, et qu'elle ne defaut iamais. 

.Mais pour mieux comprendre ceci, notons que 
sainct Paul discerne la pureté de l'Evangile d'avec 
les doctrines bastardes, quand il dit, Les choses que 
iw as ouyes de moy. Car desia nous avons veu 
comme l'Antechrist bastissoit sous terre et eu ca- 
ehette, desia il y avoit beaucoup de tromperies: et 
ainsi il estoit besoin d'estre prudent et attentif pour 
scavoir quelle estoit la pure simplicité de la parole 
de Dieu. Or sainct Paul s'estoit bien glorifié, et 
à bonnes enseignes, qu'il estoit messager de lesus 
Christ, et organe du sainet Esprit, tellement que 
ce qui a estó ouy de luy ue peut estre revoqué en 
doute. Sainect Paul done a donné ici une marque 
à la bonne doctrine, afin qu'il y en ait une certi- 
tude infallible. Et c'est encores un article que nous 
devons bien noter. Car nous voyons la legereté 
qui est aux hommes, que sans discretion ils regoi- 
vent tout ce qui leur sera mis en avant: mesmes 
ils ont un appetit corrompu; que si on leur apporte 
quelque vanité et mensonge, incontinent cela sera 
receu avec un desir ardent, d'autant que les hom- 
mes sont ainsi volages, et que mesmes il y a une 
folle convoitise et comme brutale, d'avoir quelque 
nouveauté, sainct Paul notamment veut que nous 
cognoissions quelle est la doctrine de la foy, en 
laquelle nous avons estó enseignez, que nous soyons 
bien resolus que c'est la verité certaine et que nous 
ne la tenons point du costé des hommes, que nous 
ne cheminons point à l'aventure, mais que Dieu 
est le vray autheur de nostre foy, et qu'il en est 
le garent. Voilà donc ce que sainct Paul a voulu 
signifier. Or il ne se met pas ici en la place de 
Iesus Christ pour usurper maistrise (comme nous 
avons veu auparavant), car il ne s'est rien reservé 
sinon qu'il estoit serviteur de lesus Ohrist: il pre- 
suppose done ce qu'il a dit desia. Et ainsi il veut 
retenir Timothee en la droite obeissance de l'Evan- 
gile: comme s'il disoit que nous ne pouvons estre 
transportez qgà et là de varietó de doctrine, quand 
nous regarderons à celuy que Dieu nous a ordonné 
pour Maistre. Que donc nostre foy soit fondee 
comme il appartient, ainsi que sainct Paul rend ici 
tesmoignage à Timothee. 

Mais il dit que cela s'est fait devant plusieurs 
lesmoins, non point à cause ni au regard de Timo- 
thee: ear Timothee sgavoit assez que sainct Paul 

ne l'avoit point abbruvé de mensonge: comme il 
e&Btoit aussi persuadé par le sainct Esprit, que la 
doctrine qu'il avoit ouye de sainet Paul estoit du 
tout celeste et divine: Timothee a cela: il ne luy 
faut donc point de tesmoins d'ailleure. sa conscience 
luy en respond assez, il a le seau de l'Eprit de Dieu 
qui est enregistré en son coeur, et celuy luy suffit 
tant et plus. Mais sainct Paul a voulu ici preve- 
nir la malice de ceux qui pouvoyent obiecter à Ti- 
mothee, qu'il avoit forgé en sa teste ce qu'il pres- 
choit. Il remonstre donc qu'il y avoit assez de 
bons tesmoins, lesquels aideroyent Timothee à main- 
tenir qu'il n'a rien introduit de nouveau, ou d'es- 
trange, mais qu'il dispense loyaument ce qu'il à 
receu, et ce qui luy avoit esté anoncé par la bouche 
de sainct Paul mesme. Vray est qu'il faut que ces 
tesmoins-ci soyent choisis: il ne faudra pas aller 
prendre ceux qui font des borgnes: quand ils auroy- 
ent veu tuer une douzaine d'hommes, on ne scau- 
roit arracher un mot de leur gorge. Il ne faut 
point aller chercher ces tesmoins infernaux, comme 
nous les voyons auiourd'huy: ceux aussi qui eouf- 
friront que le nom de Dieu soit blasphemé et des- 
chiré par pieces, qui verront un mespris tout mani- 
feste de Dieu et de son Evangile, qui verront des 
dissolutions ei vileines que c'est pitió: et cependant 
rien de tout cela: tant s'en faut qu'ils &'y opposent, 
que si on les solicite de servir à Dieu d'un seul 
mot, il ne sera question que de le frauder. Mais 
S. Paul parle des tesmoins qui avoyent profité en 
l'Evangile avec Timothee: ceux-là devoyent aussi 
luy aider afin que la doctrine demeurast ferme, 
combien qu'elle fust de tous costez combatue. 

Et ainsi nous voyons encores l'intention. de 
sainct Paul quand ce mot est adiousté, Commets 
(dit-il) ceste doctrine à gens fideles, lesquels la puis- 
sent aussi anoncer auc autres. Quand i dit, à gens 
fideles, il n'entend pas simplement ceux qui auront 
ereu à l'Evangile, mais gens qui auront une loy- 
auté et droiture pour servir à Dieu, et qui ne 
seront point doubles. En somme donc sainct Paul 
parle ici de fidelité et rondeur: comme s'il disoit, 
quil y en a beaucoup qui trahissent Dieu et sa 
parole, et qui desguisent mesmes les choses telle- 
ment que tout s'en va en confusion. On en verra 
(dit-il) beaucoup de tels, mais il est question de 
choisir gens oü il y ait integrité pour servir à 
Dieu, oà il y ait un bon zele pour tenir et conser- 
ver la doctrine en sa pureté, afin qu'elle ne s'ab- 
bastardisse point en fagon que ce soit. Et notam- 
ment il est dit qu'encores ils pourront enseigner 
les autres: comme s'il disoit qu'il faut que ceste 
semence-ci s'espande. Car aussi quand nous avons 
presché, ce n'est pas assez qu'un chacun pense de 
soy, mais il nous faut tasecher que Dieu soit cognu 
par tout le monde: et pour ce faire nous devons 


attirer les uns les autres: comme dit le Prophete 
Isaie, qu'un chacun tendra la main à son prochain, 
pour dire, Allons en la montagne du Seigneur, et 
il nous enseignera ses voyes. Afin donc que nous 
ne soyons point addonnez à nous, sainct Paul 
monstre qu'il ne nous faut point choisir gens qui 
ne puissent communiquer aux povres ignorans, et 
ceux qui ont besoin d'estre enseignez, ce qu'ils au- 
ront receu. 

Or si le temps a iamais esté de prattiqner ceste 
doctrine, nous le voyons auiourd'huy. Car 
d'autant que Dieu a derechef allumé une clarté ei 
vive que les choses sont cognues, et combien que 
le monde eust estó comme abbruti, et qu'il eust 
estó en des tenebres si obscures qu'il n'y avoit 
qu'abysmes par tout, si voit-on comme auiourd'huy 
nous sommes esclairez par l'Evangile, que Dieu se 
monstre privément à nous comme face à face. Or 
lé diable voyant que si ceste clarté dure, il a perdu 
son regne, il machine tout ce qui luy est possible 
afin d'obscurceir ou desguiser ceste pure veritó, ou 
en une facon ou en l'autre: e£ nous voyons comme 
les caphars sont à louage en la Papauté pour s'ele- 
ver à l'encontre de la doctrine, voire avec une re- 
bellion diabolique. Car ile sont assez convainecus 
qu'ils n'y peuvent resister: mais si est-ce qu'ils 
sont venus à ceste impudence, de desgorger tout 
ce qui leur est possible, afin de retenir tousiours 
le povre simple peuple en superstition: nous voyons 
cela. Et quand ils ne peuvent du tout renverser 
la doctrine de Dieu, ils la rendent odieuse ou sus- 
pecte, ils la desguisent ou en une facon, ou en 
lautre: nous voyons tout cela. Et mesmes au 
milieu de nous Satan ne fait-il point de tels efforts, 
que si le zele des serviteurs de Dieu n'estoit aiguisé, 
qu'il faudroit que tout ce que nous avons mainte- 
nant de cognoissance fust tantost aboli? Car nous 
voyons les calomnies qui se dressent contre la doc- 
trine de Dieu. Il est vray qu'on s'addressera aux 
hommes, ou on en fera le semblant: mais quoy qu'il 
en s80it, on voit que Dieu est directement assailli, 
qu'on ne pourra souffrir que l'Evangile se presche 
comme il doit, et en sa pureté. On est là venu, 
de brider le S. Esprit, qu'auiourd'huy on voudroit 
que les points fussent ostez de l'Escriture saincte, 
quand ils ne vienent point à l'appetit et à la guise 
de ceux qui veulent avoir plus de droit que n'a 
point Dieu mesme. On voit toutes ces choses: on 
voit des canailles qui ne eessent de ietter leur ve- 
nin et poison, afin que la doctrine de Dieu soit 
haye: on verra l'ambition qui en transporte beau- 
coup, lesquels ne cessent de remuer mesnage. Et 
combien y en a-il qui eheminent purement, et qui 
cherchent que Dieu soit honoré, et que sa face 
reluise, à ce que nous soyons transfigurez en icelle? 
(comme dit sainct Paul) Le nombre de ceux qui 

cheminent ainsi rondement est bien petit et elair 
semé. D'autant plus done nous faut-il efforcer pour 
garder ce depost, et ce thresor tant excellent et 
sacré que Dieu nous a commis. Et cependant ad- 
visons bien que nous soyons resolus en nos cons- 
eiences, pour ne point chanceler, et pour n'estre 
point esbranlez à tous vents. Car qui est cause 
qu'auiourd'huy on en voit si peu qui persistent, et 
sur tout quand il y a quelque trouble elevé, qu'in- 
continent les voilà divertis et desbauchez: qui est 
eause de cela, sinon que iamais ils n'ont esté edi- 
fiez comme il appartenoit, qu'ils ont seulement flairé 
Pl'Evangile comme en passant? Il est vray qu'ils 
feront des grans supposts, i| n'y aura que pour 
eux: mais si est-ce qu'ils ne &gauroyent respondre 
d'un seul article de foy, moins que les petis enfans. 
Quand on demandera à ceux qui font des grans 
zelateurs (lesquels, ei on les veut croire, ont fait 
merveilles, et sgauront bien prescher leurs proues- 
Ses) quand, di-ie, on leur demandera que c'est de 
Dieu, et comme il le faut prier, que c'est de Iesus 
Christ, ils seront là comme bestes: et il ne e'en 
faut point esbahir, car ils ont par trop abusé de 
la cognoissance qui leur estoit donnee: ce sont des 
yvrongnes, des paillars, et gens dissolus en toutes 
Bortes, pleins de trahison, pleins d'envie, et de ran- 
ceunes, adonnez à toute corruption, et mesmes qui 
ne cessent de despiter Dieu, non seulement en 
privé, mais qui voudroyent avoir osté toute dis- 
cipline, et toute honneteté du milieu des hommes: 
ils prophanent et polluent de leur puantise toute 
PEglise de Dieu, qu'ils ne sgauroyent apporter que 
toute infection par tout oü ils sont: on voit cela 
à loeil. Et pourtant soyons bien advisez de n'avoir 
communieation avec telles gens. Et ainsi, que 
nous reste-il sinon qu'il y ait de bons tesmoins qui 
Soyent pour nous aider à maintenir la doctrine? 
Et cependant cognoissons que nous sommes 
venus au temps dont parloit le Prophete Isaie: car 
il recite que Dieu luy a commandé qu'il cachete sa 
Loy entre ses disciples. ll est vray que le Pro- 
phete avoit esté envoyé pour prescher en commun 
la doctrine de Dieu à grans et à petis. Car toute 
la lignee d'Abraham estoit eleue en vertu de la 
promesse. Mais quoy? Quand le Prophete a beau- 
coup travaillé, il voit que la plus grand' part sont 
rebelles, voire et tellement endurcis, qu'il ne fait 
que les empirer, qu'ils s'aveuglent de plus en plus, 
et semblent qu'ils ayent conspiré contre Dieu. Sur 
cela il pouvoit perdre courage, et quitter tout: mais 
nostre Seigneur luy commande de cacheter sa Loy 
entre se disciples. Nous sommes (di-ie) auiourd'huy 
en ce temps. Car ne voit-on pas que le monde a 
eomploté contre Dieu? Quant aux Papistes nous 
voyons leur rage, non seulement leur obstination. Mais 
entre nous, qui ferons profession de l'Evangile, oü 

est la crainte de Dieu? oàü est ceste humilité de 
recevoir sa parole doucement, et en telle mansue- 
tude que sainct Iaques commande? On ne voit 
qu'une fierté de lions en beaucoup: on verra aux 
autres moins d'honnesteté qu'en des pourceaux: 
brief, on verra des loups, et des renars, et tant peu 
de brebis que rien plus: qu'on regarde cà et là, et 
on cognoistra qu'il y à une horrible dissipation par 
tout. Or Dieu ne pretend qu'à nous recueillir quand 
il nous à une fois envoyé sa parole, et toutesfois 
nous voyons combien il y en a peu qui y adherent. 
Que reste-il done sinon que nous suivions l'exemple 
du Prophete Isaie? Car Dieu quoy qu'il en soit, 
aura tousiours ses disciples quand le monde s'en 
ira ainsi en perdition, et qu'il ne demandera qu'à 
s'aller mettre aux liens de Satan, Dieu aura tous- 
iours quelque petite semence. Il est vray qu'elle 
ne sera pas si grande qu'il seroit à souhaiter: mais 
contentons-nous de cela, et cachetons la Loy de 
Dieu, que nous la tenions comme letres closes oü 
le monde n'entende rien, voire les ignorans, et les 
idiots, avec les plus sages et entendus. Mais de 
nostre costé, encores que la Loy de Dieu nous soif 
comme des letres cachetees, que nous ne soyons 
pas pourtant ignorans de ce qui est là contenu. 
Car c'est aussi à nous qu'il s'addresse, et sur tout 
ceux qui ont la charge d'anoncer la parole dé Dieu, 
ayent cela, qu'ils puissent dire avec le Prophete 
Isaie, Me voici, Seigneur, avee les serviteurs que 
tu m'as donnez. Car ce n'est point assez que nous 
approuvions la doctrine de Dieu estre vraye, mais 
il nous faut venir presenter à luy en sacrifice, et 
faut que celuy qui a l'office de prescher, face son. 
offrande, comme c'est à ceste condition qu'il est ap- 
pelé, qu'il dise, Me voici, Seigneur, avec les enfans 
que tu m'as donnez. Et afin que nous soyons plus 
animez de ce faire, notons que cela n'a point esté 
seulement escrit pour le temps d'Isaie. Car l'apos- 
tre en l'Epistre aux Hebrieux nous monstre qu'il 
faut qu'il soit accompli au temps de nostre Seigneur 
Iesus Christ, et sous son regne: qu'auiourd'huy, 
combien que la trompette sonne par tout, et que 
les aureilles nous soyent assez batues, si est-ce que 
Iesus Christ a bien peu d'audience: comme aussi 
i| est dit en un autre passage. Qui est-ce qui 
croira à nostre predication, et à qui le bras de 
Dieu sera-il revelé? Iesus Christ done sera mes- 
prisé, il sera reietté, on se moquera mesme de sa 
doctrine: tant y a qu'il aura tousiours les siens, les- 
quels il reserve à Dieu son Pere. Souffrons done 
d'estre comprins en ceste cachette heureuse que Dieu 
nous ordonne pour nostre salut, et ne regardons 
point à la malice de ceux qui veulent perir à leur 
escient, et qui ne peuvent porter le message du 
Fils de Dieu, mais suivons ceux qui nous monstrent 
le bon chemin, et cognoissons que comme la doc- 


li 


99 


trine de Dieu est auiourd'huy assaillie par tout, et 
quil y a une telle confusion qu'il semble que tout 
doive ruiner, nous avons aussi besoin de recueillir 
nos esprits, et de suivre ce qui nous est iei monstré. 
Car nous voyons ceux qui font profession d'estre à 
l'Evangile, qui toutesfois ont autant d'humanité en 
eux que des bestes sauvages. Il ne sera plus ques- 
tion auiourd'huy de parler de fraternité Chrestienne: 
mais si nous regardons à nous, on trouvera le sem- 
blable entre nous, voire et pis beaucoup qu'entre 
les Payens et les Tures. Car il y en a qui sont 
beaucoup pires, et faut aussi que ceste forcenerie 
de laquelle il est parlé aux Prophetes, apparoisse 
en tous ceux qui se sont ainsi moquez de l'Evan- 
gile. Nous verrons ces vileins (comme i'ay desia 
touché) qui ont voulu mesler parmi leurs ordures 
la sacree doctrine de salut, nous verrons qu'ils ont 
pretendu faussement le nom de Dieu, qu'ils ont 
exposé en opprobre le nom de nostre Seigneur 
lesus Christ, voire entre les Papistes. Car il faut 
bien qu'ils soyent pleinement forcenez, que Dieu 
les mette en sens reprouvé, et qu'on appergoive que 
le diable les possede du tout, qu'il n'y a plus rien 
d'humain en eux que la figure, et ce qui est au 
dehors, qu'eneores faut il qu'on voye que Dieu y a 
imprimé une marque de son ire et de sa ven- 
geance. Et ainsi profitons ensuivans l'exhortation 
de sainct Paul: et que ceux qui sont commis pour 
anoncer la parole, gardent ce thresor, et qu'ils le 
eommuniquent à ceux qui sont propres et suffisans 
pour en departir aux autres, et que nous ayons 
pour le moins autant de courage à maintenir le 
regne de nostre Seigneur lesus Christ, comme nous 
voyons ces miserables creatures et enragees s'ef- 
forcer à le dissiper et le mettre en desolation. Voilà 
quant à la prattique de ceste doctrine. 

Mais retenons aussi ce qui a esté dit, qu'il nous 
faut scavoir que c'est de Dieu, et que nous puissions 
nous glorifieer que c'est de luy que nous tenons la 
foy que nous avons, et non point des hommes. Car 
iusques à tant que cela nous soit bien persuadé, 
nous voltigerons tousiours, et ne faudra rien pour 
nous divertir: comme nous voyons auiourd'huy que 
les petis scandales sont pour faire decliner la moitié 
de ceux qui avoyent quelque apparence de persister 
iusques en la fin. Il ne faut point qu'ils attendent 
les grans heurts: qu'il y ait seulement quelque 
petite bouffee de vent, les voilà incontinent trans- 
portez. Et pourquoy? D'autant que iamais n'ont 
esté bien appuyez sur la veritó de Dieu. Que donc 
nous puissions discerner entre ceux qui servent 
loyaument à Dieu, et que nous ayons ceste touche 
de l'Escriture saincete, pour faire examen de la doc- 
trine qui nous est preschee, et que iamais nous 
n'en soyons esbranlez quand nous cognoissons que 
cela est de Dieu. Et au reste, notons quand en- 

cores Dieu a quelque petit nombre de gens qui 
adherent à nous, et convienent en unité de la foy, 
que ce nous est autant d'aide.  Vray est que 8i 
un homme estoit seul au monde, et qu'il se veist 
destitué de toute compagnie, tant y a que Dieu 
merite bien d'avoir ceste maistrise qu'on se tiene 
à luy, et qu'on renonce à tous hommes. Mais en- 
cores quand Dieu nous supporte iusques là, que nous 
ne sommes point comme esgarez chacun à part, 
mais qul y en a qui s'accordent avec nous, et 
nous voyons comme l'Evangile fructifie et profite 
à bon escient, que la vie mesme monstre que ceux 
qui ont fait profession de l'Evangile, n'ont pas esté 
enseignez en vain: quand done nous avons une telle 
communion entre nous, c'est pour confermer nostre 
constance et pour nous aider à suivre Dieu. Et 
ainsi, que nous facions valoir ce moyen que Dieu 
nous donne quand il y à de bons tesmoins. 

Et au reste, regardons encores plus haut. Car 
les Anges de paradis sont tesmoins de la doctrine 
que nous avons receue: nous les avons comme 
Íreres et compagnons: et quand à pleine bouche 
nous magnifions lesus Christ, nous avons un accord et 
une melodie avec eux (comme l'Escriture nous le 
monstre): mais cependant pour conclusion, retenons 
aussi que sainct Paul met en la fin, Qu'il nous faut 
porter. patiemment les afflictions comme bons gendar- 
mes de lesus Christ. Oar sans cela nous ne pour- 
rons achever nostre course. Et de fait, voilà pour- 
quoy il a aussi exhorté Timothee de se fortifier. 
Car sil n'y avoit nulle guerre, nulles afflictions, il 
ne nous cousteroit rien (en somme) de servir à 
Dieu, ceste force-ià seroit superflue: mais d'autant 
qu'il nous faut estre affligez, et que Dieu par ce 
moyen-là esprouve nostre zele, ei le desir que nous 
aurons de persister en sa Parole, sainct Paul no- 
tamment nous advertit qu'il nous faut estre gen- 
darmes de Iesus Christ: comme s'il disoit que Dieu 
ne laisse point les siens en oisiveté, mesmes que 
nous n'aurons pas une vie angelique en ce monde, 
mais qu'estans meslez parmi les contempteurs de 
l'Evangile, parmi les ennemis mortels de Dieu, 
parmi les hypocrites, parmi les diables encharnez, 
il faut que nous bataillions: et cependant Dieu nous 
console quand il dit que Iesus Christ est nostre 
Capitaine. 

Voici done deux poinets que nous avons à 
noter, et à retenir en somme. L'un est, que pour 
servir à nostre Dieu il ne faut point faire nostre 
conte d'avoir une vie paisible, mais que nous se- 
rons pieques et molestes: et au reste, qu'il nous 
faut vainere en patience, qu'il n'est point question 
de nous exercer à mal faire, mais que nous ayons 
les espaules pliees pour monstrer nostre humilité. 
Voilà quant au premier lieu. Pour le second, puis 
que Iesus Christ est nostre Capitaine, et que nous 

sommes sous luy, ne eraignons point: combien que 
nos ennemis soyent pleins d'esprit de meurtre, qu'ils 
soyent pleins de rage, de malice, et de trahison, 
qu'ils facent du pis qu'il leur sera possible, que 
nous sSuivions hardiment. Et pourquoy? Nous 
serons garentis sous la main de celuy qui a promis 
et prononee que rien de ce qui luy est donné de 
Dieu son Pere, ne perira, mais qu'il en fera si 
bonne et seure garde, qu'il en rendra bon conte au 
dernier iour. Or si nous retenons ces deux points-ci 
il nous sera aisé de souffrir patiement tout ce en 
quoy Dieu nous voudra exercer, que nous tiendrons 
bon, encores que nous voyons une telle perversité 
eomme elle est cognue par tout le monde, et mes- 
mes entre nous, qu'on voit que le diable y regne 
à bride avallee, autant que si jamais on n'avoit ouy 
un seul mot de l'Evangile. Quand done nous voy- 
ons une vilenie si grande, qu'il semble que les furies 
d'enfer sont comme espandues, et que tout est con- 
fusion extreme: quand nous voyons cela, et bien, 
il nous faut souffrir baissans les espaules. Mais 
nous avons un bon garent au ciel: despitons har- 
diment ceux qui dressent ainsi les cornes. Il leur 
semble bien qu'ils ont tout gagné, et qu'ils doivent 
desia faire leurs triomphes à l'encontre de Dieu: 
mais soyons asseurez de la victoire de nostre part, 
et que nous demeurerons vietorieux, quoy qu'il en 
soit, puis que nous avons Dieu de nostre part, et 
sa main sera assez forte pour nous maintenir. Et 
pensons-nous aussi que Dieu souffre ces blasphemes, 
et qu'l les laisse impunis, quand sous ombre de 
son nom on voudra couper la gorge aux Chres- 
tiens?  Pensons-nous que Iesus Christ soit là haut 
au elel sans qu'il regarde comme iuge tout ce qui 
se fait au monde, voire pour en prendre la ven- 
geance quand on aura ainsi faussement abusé de 
son nom, pour dire que c'est pour l'honneur de 
Dieu, et pour maintenir l'Evangile?  Pensons-nous 
(di-ie) qu'il ait les yeux bandez ou aveuglez, qu'il 
ne voye point l'outrage qu'on fait aux siens, et le 
mespris si enorme de sa Parole? Non, non: qu'on 
s'attende hardiment que Dieu besongnera en telle 
Sorte, que nostre patience nous apportera victoire 
quand nous bataillerons, voire chacun en son estat, 
et que nous cognoistrons à quoy le Fils de Dieu 
nous a appelez. Et d'antant que nous sommes 
siens, qu'un chacun se dedie à luy, et cependant 
que nous prenions courage. ll est vray que ce sont 
de grandes tentations quand nous voyons que la 
iustice est comme enserree en une petite chambre, 
et que les brigandages regnent par les rues, et par 

les places publiques, sans oser sortir: comme si un 
homme estoit dedans sa maison, et qu'il eust là 
tous ses instrumens, et cependant que les voleurs 
luy veinssent ravir son bien et sa substance, que 
l'un fauchast ses prez, que l'autre feist moisson, 
que l'autre feist vendange, et qu'il fust là comme 
captif, ayant seulement ses instrumens en main. 
Quand nous voyons qu'il n'y a qu'une petite marque 
de iustice, et cependant que le diable domine puis- 
samment, et que ces chiens, e( ces pourceaux ne 
demandent qu'à tout renverser, voilà de grandes 
tentations, et qui seroyent pour desbaucher les in- 
firmes. Mais revenons à ce qui est ici dit, c'est. ascga- 
voir que nous ne serons point destituez d'aide, 
moyennant que nous attendions en patience que 
Dieu remedie aux choses: et cependant que nous 
cheminions droitement en nostre vocation: et quand 
tout le monde s'elevera à l'encontre de nous, et 
que nous verrons le diable avec tous ses supposts 
qui ne demandent qu'à tout ruiner et confondre, 
que nous cognoissions là une iuste vengeance de 
Dieu, et que le diable les transporte quand ils se 
moquent ainsi de Dieu et de sa Parole, et qu'ils 
osent desgorger de leur bouche puante telles vile- 
nies, Qu'ils font cela pour l'honneur de Dieu. Voire, 
comme s'ils portoyent l'enseigne de l'Evangile: et 
cependant on voit qu'ils servent manifestement au 
diable. Et les petis enfans le cognoissent, et le 
pavé mesme, et les murailles en retentissent: brief, 
tout le monde appergoit ces choses. Quand nous 
voyons cela, demandons à Dieu qu'il y pourvoye. 
Et cependant retenons ce que dit sainct Paul, que 
si nous sommes vrais gendarmes de lesus Christ, 
il nous faut souffrir iusques à ce qu'il desploye son 
bras fort pour vaincre tous nos ennemis. Car 
comme il est dit qu'il est le pasteur des brebis, et 
quil a une verge pour nous conduire doucement, 
et pour nous recueilir à soy: aussi au contraire, 
il a une barre de fer (comme il est dit au Pseaume 
second) pour casser et briser les testes de tous 
ceux qui se voudront elever contre luy: et non 
seulement ces petites marmailles, mais les Rois et 
les princes, comme il est dit au Psaume cent di- 
xieme. Prione-le (di-ie) que nous voyons cela ac- 
compli: et nous le verrons moyennant que nous 
ayons la patience d'attendre, et que nous luy fa- 
clons cesí honneur de nous remettre du tout en 
sa protection. 

Cependant nous-nous prosternerons devant la 
face de nostre bon Dieu, etc. 

NEUVIEME 


Chap. II, v. 3—6. 


Nous avons veu ce matin: pourquoy sainoet 
Paul exhorte ici Timothee de se porter en bon gen- 
darme: c'est ascgavoir d'autant que Dieu nous veut 
exercer en afflictions, et que c'est là la droite es- 
preuve pour monstrer que nous desirons de luy 
Obeir en tout et par tout, renongans à nos propres 
volontez. Nous avons veu aussi pourquoy il met 
notamment en avant nostre Seigneur lesus Christ, 
€'est afin que nous scachions à quelle condition il 
nous faut guerroyer: non pas en mal faisant, comme 
font ceux qui ont le diable pour capitaine: ceux-là 
ne cerchent qu'à nuire: mais il nous faut en pa- 
tience posseder nos ames, et tascher de vaincre le 
mal en bien faisant. Au reste, quand nous sommes 
sous l'enseigne de nostre Seigneur lesus Christ, 
ne craignons pas que l'issue de tous nos combats 
ne soit bonne et heureuse pour nous: eombien que 
les meschans pourront faire leurs triomphes, si est- 
ce qu'ils demeureront confus. Et de nostre costé 
nous sommes certains, et ne pouvons tomber que 
sur nos pieds (comme on dit) et serons restaurez 
en la fin, d'autant que lesus Christ est conioint 
à nous, et qu'il ne souffrira iamais que nous soyons 
opprimez. "Toutesfois d'autant que c'est une chose 
dure à la chair, sainct Paul nous ramene à ceste 
eomparaison, que les gendarmes de ce monde lais- 
sent tout leur mesnage, et oublient ce qui leur est 
eher, afin de s'acquitter envers leur capitaine. Si 
done on fait cest honneur des hommes mortels, 
que devons-nous au Fils de Dieu, quand il nous 
fait ceste grace de nous recevoir à sa soulde, et 
qu'il veut que nous le servions? Car il se pour- 
roit passer de nous, et ce n'est pas pour necessité 
qu'i| ait quand il nous choisit, mais c'est pour 
nostre sàlut.  N'est-ce pas doneques une grand' 
honte que les povres souldats qui combatent, et ne 
scavent pourquoy, feront neantmoins cest honneur 
à des creatures mortelles, d'oublier toutes leurs af- 
faires et negoces, et cependant que nous soyent si 
delieats que nous ne puissions rien porter pour 
l'honneur du Fils de Dieu? Voilà done à quoy 
tend ceste comparaison que met ici sainct Paul. 

Or il n'est ia besoin d'amener longue exposi- 
tion de ces mots, quand il parle des affaires de 
ceste vie. Car nous sgavons qu'en temps de guerre 
chacun laisse son train, et ses prattiques ordinaires, 
et tous ceux qui marchent, quittent et abandonnent 
leurs mesnages: s'ils sont laboureurs, il faut qu'ils 
laissent leurs champs, et leurs possessions: s'ils 
menent train de marchandise, il faut qu'ils s'en 
deportent. Et pourquoy? Afin de plaire (dit sainct 

Paul) à celuy qui les 2 choisis. Puis qu'ainsi est 
apprenons de hous addonner tu tout au Fils de 
Dieu, voire tellement que rien ne nous destourne 
de son serviee. Or maintenant il nous faut appli- 
quer ceste similitude au propos de l'apostre. Nous 
sgavous que nostre Seigneur Iesus Christ nous sup- 
porte iusques là, qu'il nous permet bien de vaequer 
à nos affaires, et tant moins sommes-nous excueables 
si nous ne pouvons user d'une telle condition, et si 
douce. Il est vray que cependant il nous faut 
estre prests de tout quitter: i| nous faut tousiours 
avoir un pied levé. Car il est dit que celuy qui 
aimera ou sa femme, ou son pere, ou ses enfans 
plus que Iesus Christ, n'est pas digne d'estre son 
disciple. Nous devons done avoir cela tout resolu 
en nous, que s'il plaist à Dieu que nous n'espar- 
gnions point nostre vie, que nous soyons presta 
d'estre despouillez de nos biens: brief, que rien que 
nous empesche que nous ne marchions quand nostre 
Seigneur lesus nous appelle: il faut suyvre ceste 
vocation. Mais cependant si voyons-nous que nostre 
Seigneur lesus nous supporte, et nous espargne en 
nostre infirmité, qu'il ne veut point que nous quit- 
tions ce qui est de la vie presente, iusques à ce 
qu'il nous y contraint. Comment doneques enten- 
drons-nous ce que met ici sainct Paul, que pour 
travailer aux negoces du Fils de Dieu, il ne faut 
point que nous soyons enveloppez aux affaires du 
monde? C'est que devant toutes choses nous re- 
gardions à quoy nous sommes appelez, que nous 
avisions bien que porte nostre office, que nous ne 
soyons point preoccupez de rien qui soit, que nous 
n'ayons point nos repliques comme nous avons aoc- 
coustumé. Car si tost qu'on nous propose une 
sentence de l'Escriture saincte, incontinent voilà 
une phantasie qui nous viendra au devant, Et voire, 
mais si ie fay cela, ie seray contraint de me hazar- 
der en telle chose. 

Or pour bien nous aequitter de nostre devoir, 
i| nous faut mettre sous le pied tout ce qui nous 
pourroit livertir que nous ne suyvions paisiblement 
et sans bruit ce que nostre Seigneur lesus nous 
commande: et quand nous ferons cela en verité, 
qu'alors nous facions aussi comparaison de toutes 
les choses qui sont pour nous empescher, et pour 
nous reculer et que tout cela soit mis bas. Comme 
quoy? Quand le Fils de Dieu nous commande de 
maintenir la gloire de son royaume, voilà le monde 
qui ha beaucoup de choses pour nous attirer tout 
au rebours: et si nous sommes affoiblis pour cela, 
si nous faut-il surmonter toutes difficultez, et passer 
par dessus. Voilà done quelle est l'intention de 
sainct Paul. Or maintenant il nous sera aisó de 


105 


cognoistre comme nous avons à prattiquer ceste 
doctrine. En premier lieu, cognoissons la grace 
que nostre Seigneur Iesus nous fait, quand il nous 
choisit pour batailer sous luy. Car qui sommes- 
nous? Or cependant si est-ce qu'il &'en veut servir. 
Puis done qu'il nous fait cest honneur de nous 
elire, nous ne sommes plus en nostre liberté, il ne 
faut plus barguigner, mais nous resoudre, que d'au- 
tant qu'il nous a eleus, i| nous faut suyvre nostre 
train. Et en quelle sorte? Or nous voyons les 
povres gens du monde qui travaillent pour servir 
aux hommes mortels, voire ne scachans quelle re- 
compense ils en auront, car on les voit frustrez 
tous les coups de leur attente: tant y a que c'est 
le salaire qui les ravit, tellement qu'ils quittent et 
maison, et mesnage, ainsi que nous avons dit. 
C'est done pour le moins que nous ayons autant de 
zele pour servir au Fils de Dieu. Ó 
Or S. Paul ayant ainsi parlé, adiouste, Que si 
quelqu'un. combat, encores me sera-il point cowrommé, 
sinon qu'il ait. combatu dewement. ll use ici d'un 
mot qui signifie, D'une fagon legitime pour s'estre 
acquitté. 1l semble bien que ce soit encores une 
autre similitude. Car le temps passé il y avoit 
des luictes, des ioustes, et choses semblables (comme 
il en est parlé au neufieme de la premiere aux 
Corinthiens), là si quelqu'un avoit bien commencé, 
si n'avoit-il point la couronne sinon qu'il eust par- 
achevé. Comme en une course, sil y avoit à 
courir un demi quart de lieue, il faloit que la course 
fust achevee, ou autrement celuy qui avoit com- 
mencé, s'en retournoit avec sa honte, on se fust 
mocqué de luy s'il eust retourné à mi chemin. 
Autant en estoit-il des luicteurs. Ainsi sainct Paul 
en ce passage dit que si quelqu'un se vient mettre 
pour courir, et qu'il vueille estre d'un prix, ce 
n'est point assez qu'il ait tiré un coup, et qu'il ait 
une levee de bouelier quand on l'aura regardé: 
s'il s'enfuit, s'il tourne bride, on se mocquera de sa 
lascheté, et vaudroit mieux que iamais i| ne se fust 
ingeré, et qu'il n'eust point esté cognu. Il faut 
donc achever le combat. Ainsi en somme, sainct 
Paul parle ici de la perseverance. Or maintenant 
nous avons ici deux poinets à observer. L'un est 
d'autant que le Fils de Dieu nous a appelez à sa 
gendarmerie, que c'est pour le moins que nous luy 
faeions autant d'honneur que font les gendarmes 
du monde à leurs capitaines. Et quoy? C'est que 
nous soyons libres de tous empeschemens, que nous 
ne soyons point enveloppez aux choses qui nous 
pourroyent retenir: mais que nous cheminions har- 
diment pour nous acquitter de nostre devoir, puis 
qu'ainsi es& que nous ne sommes plus en nostre 
liberté. Mais devant toutes choses il nous faut 
avoir premedité ce que nous avons vou: c'est asQa- 
voir que nostre condition est telle, de batailler, puis 

que nous sommez appelez pour estre du troupeau 
de nostre Seigneur lesus Christ. Et au reste, co- 
£noissons que nostre gendarmerie n'est point pour 
combatre contre la chair, ne contre le sang, mais 
contre les puissances de l'air (ainsi que sainet Paul 
le monstre en un autre lieu), contre toutes les cu- 
piditez de nostre chair, et contre toutes les tenta- 
tions du monde. Il faut donc que nous soyons 
equippez pour ce faire. 

Et au reste, puis qu'il nous faut endurer beau- 
coup d'afflietione, que nous soyons aussi prests pour 
les souffrir: et sur tout cognoissons que l'issue nous 
est certaine et infallible, que nous ne combatons 
point à l'aventure, comme aussi sainet Paul nous 
le monstre en ce passage que nous avons touché, 
que nous ne sommes pas comme ceux qui se tour- 
mentent beaucoup pour avoir quelque couronne de 
fueilles, mais souvent ils sont trompez. Car beau- 
coup (dit-il) courent en une lice, et il y en a un 
tant seulement qui est ecouronné: celuy-là qui a 
gagné le prix, en despouille tous les autres. Et de 
nostre costé, nous avons une autre condition bien 
meilleure: car tant s'en faut qu'un chacun de nous 
empesche son compagnon pour le priver du prix 
et de la couronne qui nous est promise, que nous 
aidons les uns les autres. Celuy qui va le premier 
ne sera point pour exclure le second: le second 
n'est point pour reeuler le troisieme, mais nous 
sommes tous receus au prix et à la couronne. 
Ainsi done nous n'y allons point à l'aventure. Et 
puis il n'est point question de quelque couronne de 
fueiles qui flestrisse et qui passe tantost: il n'est 
point question de quelque petite gloire que nous 
aurons quant au monde: mais nostre Seigneur Iesus 
nous appelle en sa gloire, il veut que nous regnions 
avecluy. Ne faut-il pas done que nous soyons par 
trop lasches, si cela ne nous enflamme tellement, 
que pour le moins nous soyons semblables aux gen- 
darmes terriens? Mais il nous faut aussi venir à 
la perseverance. Car nous en verrons beaucoup 
qui ietteront de grandes bouffees, mais tantost ils 
se refroidissent. 

Or ce n'est point assez que nous ayons ainsi 
commencé. Quoy donc?  Avisons à quelle condi- 
tion nous sommes appelez. Iesus Christ ne fait 
pas ses monstres pour un iour: il veut que tout 
le temps de nostre vie nous courions. Il est vray 
qu'il ne nous faut point travailler comme ces povres 
gens qui couroyent à la lice, lesquels en estoyent 
tous rompus et cassez. Car Dieu sgachant nostre 
portee, et combien elle est infirme, nous espargne 
mais si est-ce qu'il nous faut courir, et non pas 
seulement pour un iour, nous avons à continuer 
tout le temps de nostre vie. Et ainsi ne venons 
point imposer loy à nostre Maistre, ne barguignons 
point pour dire, Ho, ie seroye content de travailler 

pour un autre temps, mais ie voudroye avoir re- 
lasche, quand il seroit temps de me reposer. Que 
nous n'entrions point en telles disputes.  Quoy 
done?  Sgachons que nostre Seigneur lesus nous 
a proposé une course, en laquelle il veut que nous 
persistions iusques à la mort. Car si un homme 
n'a combatu comme la Loy porte, celuy-là ne sera 
point couronné. Car voici lesus Christ qui preside 
Sur tous nos combate, et nous a mis l'ordre et la 
police telle qu'il a voulu. Il nous faut donc assu- 
iettir à sa volonté, et n'est point question de nous 
retirer quand bon nous semblera. Ainsi armons- 
nous à perseverance: et toutesfois et quantes que nous 
serons solicitez à nous faseher et à perdre courage, 
que ceci nous viene au devant. Car le sainoct 
Esprit nous reproche que nous serons trop ingrats 
8i nous ne combatons aussi constamment sous Iesus 
Christ, comme font ceux qui se iettent en une lice 
quand il y aura un prix qui sera erié. Si donc 
nous portons moins d'honneur au Fils de Dieu que 
ne feront ceux-là pour une gloire mondaine, ne 
faut-il pas que nous soyons plus qu'aveuglez? Ce 
n'est point donc sans cause qu'il est dit que nous 
devons combatre deuement, si nous voulons obtenir 
la couronne qui nous est promise. 

Et cependant aussi notons ce que nous avons 
touché, c'est asgavoir que ceux qui combatoyent an- 
ciennement, avoyent une affection si ardente de se 
faire valoir, que c'estoit pour leur retrancher leurs 
morceaux, pour 8e donner du mauvais temps: brief, 
qu'ils n'osoyent pas se nourrir. Car ils avoyent 
ceste facon de faire, ie di les luicteurs, de manger 
seulement du biscuit, qu'ils s'abstenoyent de toutes 
delices, qu'il n'estoit point question de boire ne de 
manger à leur appetit. Et pourquoy? Pour avoir 
une couronne de fueilles, Or maintenant puis que 
Dieu nous permet d'user des biens qu'il nous elar- 
git (voire sinon que nous fussions empeschez de 
recourir à luy), qu'il ne nous face point mal quand 
il sera question de suyvre nostre Seigneur lesus 
Christ de retrancher tout ce qui nous seroit en 
obstacle. Et ainsi notons bien qu'il nous faut 
abstenir de toutes choses qui nous pourroyent de- 
biliter, et qui pourroyent retarder nostre course. 
Et ceci se rapporte à co que i'ay desia touché: ear 
nous ne pouvons pas determiner tout ce qu'il faut 
que les serviteurs de Dieu quittent, quand ils doy- 
vent batailler sous l'enseigne de nostre Seigneur 
Iesus Christ. Et pourquoy?  Auiourd'huy nous 
pourrons user d'une chose, qui demain ne nous 
sera point lieite. Et pourtant il nous faut regarder 
à la necessitó urgente de laquelle sainct Paul fait 
mention au septieme chapitre de la premiere aux 
Corinthiens: que si auiourd'huy Dieu nous permet 
d'estre à repos, et de boire et de manger à nostre 
aise, il ne faudra sinon tourner la main qu'il nous 

appellera à povreté, à maladie ot autres fascheries 
et travaux. Ainsi done on ne peut pas determiner 
chaeune minute de temps de quoy se doyvent ab- 
stenir les serviteurs de Dieu: mais regardons tous- 
iours à nostre- vocation (comme i'ay desia dit), et 
quoy qu'il en soit, ne souffrons point d'estre retar- 
dez quand lesus Christ nous appelle, que nous ne 
marchions selon qu'il nous le commande. 

Sainet Paul ayant usé de telles comparaisons, 
adiouste, Qw'wn laboureur iravaille devant que rece- 
voir les fruits de la terre. Or ici nous pouvons 
iuger que nostre nature est si tardive à faire ce 
que Dieu demande, qu'il nous faut piequer et donner 
beaucoup de coups d'esperon, devant que nous soy- 
ons ineitez comme il appartient. Et en cela devons- 
nous bien nous desplaire. Car n'est-ce pas une 
grande pitié que nostre Seigneur qui nous devoit 
avoir gagnez du premier coup faisant signe du 
doigt, ne nous puisse esmouvoir, quand il nous aura 
exhortez de venir à luy, qu'il nous aura declaré 
quelle est son affection envers nous, qu'il n'en 
puisse chevir: mais que nous demeurons tousiours 
là endurcis, quand il aura encores adiousté une se- 
eonde remonstrance pour redoubler, que cela ne 
profite point, et qu'il ne puisse corriger nostre 
paresse? Quand donc nous voyons qu'il faut user 
de tant d'aiguillons pour nous picquer, n'avons-nous 
point iuste raison de nous desplaire, et de gemir, 
voyans nostre tardiveté si vileine? ll est vray que 
sainct Paul n'accuse pas ici ni Timothee, ni les 
autres: mais si est-ce qu'il monstre, que les hom- 
mes de nature iamais ne seront assez esmeus pour 
venir à Dieu, si on ne les solicite: et non seule- 
ment pour un coup, mais il faut tousiours recom- 
mencer. Et mesme si Timothee a eu besoin d'estre 
ainsi incité, que sera-ce de nous? Car il s'en faut 
beaucoup que nous ayons un tel zele et affection 
que luy. ll est vray que sainct n'a pas eu esgard 
seulement à sa personne: mais si est-ce qu'il l'a 
eompris au rang de ceux ausquels il parle. Qu'est- 
il done question de faire? Apres avoir chassé 
toute paresse, que nous advisions de souvent re- 
duire en memoire les choses qui sont ici contenues. 
Or le sainet Esprit n'a point usé d'un langage su- 
perflu, quand il a ainsi reeueilli des comparaisons 
diverses: c'est signe que si Dieu nous a crié pour 
un coup l'alarme, que nous serions incontinent re- 
froidis s'il ne continuoit. Et pourtant qu'un chaeun 
advise de s'efforcer, que quand le diable taschera 
de nous bander les yeux, de nous assopir, ou de 
nous empescher en quelque facon que ce soit, que 
nous prenions les remedes qui nous sont ici mis 
en evant. Voilà ce que nous avons à noter en 
premier lieu. 

Or maintenant venons à ceste sentence: Um 
aboureur travaille devant. que recueillir les fruicts de 

son champ, el de la moisson. Ici sainct Paul nous 
redargue par l'usage commun des hoummes: comme 
s'il disoit, qu'en ces choses terriennes il ne faudroit 
pas user de tant de remonstrances. Et pourquoy? 
Nature conduit les hommes tellement, que de leur 
bon gré ils marchent et font leur devoir. Faut-il 
avoir beaucoup de prescheurs qui aillent de maison 
en maison aux laboureurs de terre, pour dire, Or 
qa il est vray qu'il vous faudra maintenant mener 
la charrue aux champs, et vous ne sQavez pas quel 
fruiet vous en doit revenir; et puis il faudra ietter 
la semence, il vous faudra attendre que le temps 
de moisson soit venu.  Faut.il puis apres, quant 
aux prez, quant aux vignes, et toutes choses sem- 
blables, aller ainsi disputer?  Nenni: chacun y est 
tout aecoustumé par usage: et les hommes ont 
desia fait leur conte, qu'il faut travailler, et ne leur 
en fait point mal, ils ne trouvent point cela estranye. 
Et pourquoy? Il est question de ceste vie cadu- 
que. Or maintenant si nous avons à suyvre Dieu, 
voire lequel nous appelle à la vie celeste, nous ne 
pouvons rien porter: le moindre travail du monde 
nous semblera un fardeau si pesant, que nous de- 
faudrons: brief, nous ne pourrons pas remuer un 
doigt. Qui est cause de cela? Ne faut-il pas ici 
condamner nostre stupidité, comme elle se monstre 
par trop? Et ce que i'ay dit du labeur des champs, 
nous le voyons en tous estats. Car quand un mar- 
chant leve une boutique, ou quelque traffique, il 
peuse bien qu'il faut aller par pluyes et par vents, 
il pense bien qu'il se faut hazarder en beaucoup 
de choses, qu'il faut exposer sa substance à beau- 
coup de dangers, et ne faut pas en cela (comme 
lay dit) longue predieation. Et pourquoy? On 
ferme les yeux à tout ce qui pourroit desbaucher: 
ear autrement chacun mourroit de faim. On dira, 
Et quoy? Si ie veux deliberer, asgavoir si ie doy 
faire ceci ou cela, que sera-ce quand ie voy que ie 
ne puis autrement vivre? Il faut donc conclure, 
et executer quant et quant. "Voilà comme nous 
parlerons, et monstrons aussi par effect que cela 
nous est tout persuadé, quant à ce qui concerne 
ceste vie corruptible. Il faut done dire que nous 
n'avons nulle apprehension de la vie celeste, quand 
nous sommes ainsi attachez à ce monde, et aux 
choses visibles, et que nous ne pensons point que 
nostre heritage est au ciel. Car si cela nous estoit 
bien conclu, il est certain que nous serions prests 
à batailier autrement que nous ne sommes pas. 
Ainsi done nous voyons maintenant l'intention 
de sainct Paul: Un laboureur (dit-il) travaille de- 
vant qu'il regoyve le fruiet de son champ. Or 
nostre Seigneur nous a appelez à ceste condition 
de travailler. Pourquoy done nous plaindrons-nous 
si nous n'appercevons pas encores le fruiet qui nous 
en doit revenir? Et neantmoins on orra les ge- 

missemens tous les iours, qu'un chacun se chagrine 
quand nostre Seigneur nous veut employer à son 
service, et qu'il nous traitte plus rudement que 
nous ne souhaitterions: on se despite, comme desia 
l'ay dit: Est-ce pour tousiours que ceci durera? 
Et sera-ce pour tout le temps de nostre vie? Au- 
rons-nous tousiours ainsi des fascheries et des mo- 
lestes? Et ne serons-nous iamais à repos?  Voire, 
mais c'est la saison de travailer. Un laboureur 
dira-il, Et sera-il tousiours le prim-temps, il faut 
que ie travaille, c'est le temps de mon labeur: dira- 
il, Et comment? Les annees s'entresuyvent, que 
c'est tousiours à recommencer: ie travailay l'an 
passó, et maintenant il faut rentrer au travail plus 
que jamais, i'en voudroye estre quitte. Les hommes 
ne parleront jamais ainsi: car ils voyent bien que 
ce seroit temps perdu. 1l faut bien done que nous 
soyons despourveus de raison, quand nous mur- 
murons à l'encontre de Dieu, et que nous ne pou- 
vons pas attendre pasiemment le temps de moisson 
pour recueillir le fruiet qui nous est appresté. Or 
maintenant il nous faut retourner à nostre com- 
paraison: c'est que ces povres gens ayans travaillé, 
souvent seront frustez de leur attente: voilà une 
gelee qui vendengera tout, voilà quelque gresle ou 
tempeste qui gastera les blez, et autres fruicts de 
la terre: et neantmoins les laboureurs ne se fasche- 
ront point quand ils auront eu ainsi une mauvaise 
rencontre, si est-ce qu'ils y retournent. Pourquoy? 
Il faut vivre. Or de nostre costé, combien que 
nous ayons de mauvais heurtse, tant y a que nous 
ne perdons rien, d'autant que toute les afflictions 
et miseres qu'il nous faut porter, n'empirent point 
nostre condition. Car nostre vie est reservee au 
ciel en si bonne garde qu'elle n'est point suiette 
ni à orages, ni à tourbillons, ni à gresles, ni à rien 
qui soit. Puis qu'ainsi est done que nous ne tra- 
vaillons point à l'aventure, mais que nous sommes 
asseurez du fruict, ne devons-nous point avoir plus 
de courage que les laboureurs de la terre? 

Il reste maintenant de veoir quel est nostre 
labeur. Car comme les bonnes gens ont à trainer 
la charrue, et puis à faire le reste qui est requis à 
leur labourage: aussi de nostre costé, il faut veoir 
ce que nostre Seigneur nous commande: car autre- 
ment nous pourrions travailler sans nul profit. 
Comme nous voyons que ceux qui veulent estre 
devots à leur phantasie, se tourmentent sans fin et 
sans cesse. Mais quoy? ls n'avancent de rien. 
Un Papiste quand il bruslera de zele, apres s'estre 
beaueoup empesché en ses superstitions, qu'aura-il 
gagné? Rien qui soit: car Dieu desavoue tout. Il 
faut done sgavoir le moyen de bien travailler. Et 
de faict, pour cultiver la terre, si un homme igno- 
rant se fourre là, il gastera tout, et reculera le 
labeur d'un autre. Et ainsi pensons à quoy c'est 

que Dieu nous employe. Or nous sgavons quelle 
semence il veut que nous iettions, nous scavons 
quel labeur il demande de nous, nous sqavons tout 
le reste, voire moyennant que nous soyons attentifs 
à escouter sa doctrine. Ainsi done pour nous ac- 
quitter de ce que nous monstre ici sainct Paul, il 
nous faut estre enseignez en l'eschole de nostre 
Seigneur lesus Christ. Car nous oyons ce que dit 
le prophete Ileremie, que nous avons à nous con- 
former à ce que nous voyons estre observé au la- 
beur de la terre: il dit qu'il faut desfricher toutes 
les espines qui sont en nous, et les ronces, et les 
mauvaises herbes. Car si on vouloit semer sur 
une terre devant qu'on l'ait labouree, que sera-ce? 
Bi on veut mettre la charrue parmi les bois, quand 
une terre n'aura point esté desfrichee de long temps, 
qu'elle sera pleine de ronces et d'espines, que ce 
seront comme des hayes, que profitera-on d'y ietter 
la semence? Il faut desfricher premierement. Et 
ainsi nous voyons que sainct Paul nous ramene à 
ce qui est tout accoustumé entre les hommes, nous 
monstrant qu'il ne nous faut point aller à l'estourdie, 
mais que nostre Seigneur nous a monstré la legon 
à laquelle il nous faut tenir. Et puis, quand sainet 
Paul parle de servir à nos prochains, il accompare 
les aumosnes à la semence, et dit que si nous se- 
mons chichement, nous recueillerons aussi une 
moisson bien maigre: mais si nous semons liberale- 
ment, voilà le fruiet qui nous est appresté assez 
abondant, qu'il ne faut point craindre que nous 
ayons rien perdu. Par cela nous sommes admonestez 
(comme i'ay desia dit) de n'y aller pas sans discre- 
tion, mais de travailer en sorte que Dieu avoue 
nostre labeur, et qu'il l'approuve: et cela se fera 
quand nous pourrons nous conformer à la doctrine 
quil nous à donnee par sa parole. Tant y a que 
durant ceste vie il nous faut faire nostre conte que 
Dieu nous veut exercer en travail: ear ce n'est 
point encores la saison de repos: si nostre chair 
murmure, si nous sommes faschez et molestez, 
eognoissons que la saison n'est point encores venue 
de nous reposer. Et pourquoy? D'autant qu'il ne 
plaist pas à Dieu, d'autant qu'il nous a limité toute 
nostre vie comme à une course, et qu'il veut 
esprouver nostre obeissance quand il nous em- 
ployera en des choses qui nous sont et rudes, et 
fascheuses, et desquelles nous voudrions bien estre 
exemptez. Voilà en somme ce que nous avons à 
retenir. 

Or en la fin, et pour conclusion sainct Paul 
dit, Enten les choses que ie te propose, et que Dieu 
te donne entendement en toutes choses. Or quand 
sainct Paul exhorte ici Timothee de bien observer 
ce qu'il luy avoit dit, ce n'est pas que les choses 
soyent obscures. ll a parlé de cultiver les terres. 
Et bien, cela est assez commun aux plus rudes et 

aux plus grossiers. ll a parlé des luictes et des 
courses qui se faisoyent: cela ne requiert pas grande 
science. Il a parlé aussi de la gendarmerie, et des 
souldats qui quittent leurs maisons pour servir à 
leur capitaine: cela se voit assez: il ne faut point 
aller à l'esehole pour apprendre des matieres ei 
vulgaires que celles-ci. Mais sainct Paul signifie 
que nous ne pouvons appliquer à nostre usage ce 
qui est le plus commun du monde, voire s'il le 
faut appliquer droitement pour nous conduire au 
Royaume de Dieu. Car s'il est question de nostre 
profit temporel, nous ne serons que trop aigus et 
attentifs, et ne faut pas qu'on nous dise deux fois 
une chose: mais quand nous devons venir au Ro- 
yaume de Dieu, nous sommes si hebetez que quel- 
que chose qu'on nous dise, nous n'y entendons rien, 
nous n'y pouvons rien mordre. Voilà done pour- 
quoy sainct Paul a ici exhorté Timothee, qu'il en- 
tendist ces choses. Comme s'il disoit, Regarde bien 
à toy: car ie te monstre ici ce qui te doit estre 
assez cognu, en sorte que tu n'as nulle excuse. 
Or nous avons desia monstré qu'il a plus regardé 
aux autres qu'à Timothee. Et cependant si est-ce 
qu'il a voulu mettre du nombre commun, afin de 
nous monstrer que si Timothee a eu besoin qu'on 
luy tirast ainsi l'aureille, par plus forte raison il 
faut que nous soyons picquez, ou autrement tout 
ce qu'on nous pourra dire, ne nous esmouvera point, 
et mesmes il s'escoulera devant nos yeux devant 
que nous y ayons pensé. Or là dessus notons que 
l'Esprit de Dieu argue nostre rudesse, de ce que 
nous sommes tant eslourdis quand il est question 
du Royaume spirituel, voire tellement qu'encores 
quil nous tende la main comme à des petis enfans, 
et qu'il nous mene à petit pas, nous ne pouvons 
nous avancer. Voilà pourquoy nostre Seigneur 
Iesus disoit, Si vous n'avez point entendu les cho- 
ses terrestres que ie vous ay monstrees, comment 
volerez-vous iusques au ciel? Il est vray que lesus 
Ohrist parloit tousiours de choses celestes, et c'est 
sa fin et son but: mais si est-ce qu'il disoit lea 
choses selon la capacité de ceux ausquels il parloit. 
Car il voit Nicodeme qui n'y comprend rien, qui 
toutesfois cuide estre grand docteur. Sur cela il 
luy monstre qu'il n'a pas entendu ce que les petis 
enfans cognoissent: comment donc si i'use d'un haut 
style et profond (dit-il), le comprendrez-vous? Ainsi 
en est-il en ce passage. Et pourtant ne pensons 
point estre si habiles que nous ayons comprins du 
premier coup ce qui est utile pour nostre salut. 
Car encores que Dieu nous masche nos morceaux, 
qu'il ne reste qu'à les avaller, ei est-ce que nous 
sommes si eslourdis que nous ne comprenons point 
la doctrine. 

Et qui plus est, sainct Paul adiouste une priere, 
disant, Que le Seigneur te donne entendement en toutes 

les choses que i'ay iei escrites, sont si claires qu'il 
ne faut point estre grand docteur pour les entendre, 
car les petis enfans voyent que c'est: mais cepen- 
dant si est-ce que nous ne pouvons point tirer à 
Dieu, et quand on nous parle de chercher la vie 
celeste, nous sommes tant endormis que rien ne 
nous entre en l'esprit. Puis qu'ainsi est done, nous 
avons besoin que Dieu nous donne intelligence en 
toutes choses. Or pour ce que le temps ne porte 
point que ceci soit deduit plus au long, que nous 
recueillions en somme une bonne doctrine: c'est 
ascgavoir, tout ainsi que quand Dieu nous aura com- 
mandé ce que nous devons faire, que nous ne se- 
rons point tenus de nous acquitter envers luy ius- 
ques à ce qu'il nous y conduise par son sainct 
Esprit: aussi quand il nous enseigne à discerner 
entre le bien et le mal, que nous demeurerons tous- 
jours en nostre ignorance comme povres aveugles, 
jusques à ce qu'il nous ait illuminez, et qu'il ait 
fait valoir la doctrine qui est preschee par la bouche 
des hommes. (Or ceci nous est bien necessaire. 
Car quand nous serons venus au &ermon, si nous 
sommes remplis d'une folle opinion de nostre vertu 
et de nostre industrie, et que nous cuidions estre 
suffisans pour comprendre ce qui nous sera dit, 
nostre Seigneur se mocquera d'un tel orgueil, et 
permettra que nous retournerons plus ignorans que 





nous n'avons point esprit pour rien comprendre de 
ce qui est du Royaume spirituel de Dieu, que nous 
ne sentions qu'il faut qu'il nous guide, et qu'il 
nous donne ce qui nous defaut. Et cependant 
aussi, combien que nous voyons que nous sommes 
ei lourds que nous ne pouvons pas appercevoir 
un pied loin (comme on dit) que pour cela nous 
ne perdions point courage. Et pourquoy? Car 
nostre Seigneur nous donnera entendement en 
toutes choses, que selon qu'il nous presente sa pa- 
role, il nous ouvrira les yeux et les aureilles, et 
non seulement nous donnera intelligence, mais quant 
et quant formera tellement nos coeurs, que nous 
suyvrons par tout oü il nous appellera. Voilà dono 
comme d'un costé il nous faut estre humbles et 
petis, cognoissans que nous ne comprenons rien 
sinon d'autant que nous sommes illuminez par 
lEsprit de Dieu. Mais derechef i| faut que nous 
soyons tout resolus que nostre Seigneur nous in- 
struira, afin que nous ne doutions point qu'en es- 
coutant sa parole avec une affection droite, et ne 
cherchans sinon d'estre gouvernez par luy, et d'estre 
ses disciples, que nous ne soyons illuminez en sorte 
que nous ne comprenions ses secrets celestes, qui 
autrement surmonteroyent toute nostre capacité. 

Or nous-nous prosternerons devant la face de 
nostre bon Dieu ete. 





DIXIEME 
Chap. II, v. 8—10. 


Nous avons veu par ci devant que le diable 
ne pouvoit faire une playe plus mortelle entre les 
hommes, qu'en corrompant la pureté de l'Evangile: 
pource que c'est en cela que gist leur vie. "Tout 
ainsi que l'homme, s'il est privé de son ame, n'ha 
plus ne sens, ne vigueur: ainsi est-il de nous quant 
à Dieu, qu'il faut que nous perissions si nous som- 
mes destituez de la parole, en vertu de laquelle 
Dieu nous vivifie, Voilà pourquoy de tout temps 
le diable a machiné de pervertir la pure doctrine: 
quand il ne l'a peu du tout aneantir, si est ce qu'il 
y 2 mis des meslinges et corruptions, afin de tout 
desguiser: s'il luy estoit possible, il voudroit bien 
que le nom de nostre Seigneur lesus Christ fust 
exterminé du monde, et qu'on n'en parlast plus. 
Mais quand il voit que Dieu ne permet point que 
le regne de son Fils soit du tout abbatu, que fait- 
il? [l| y vient par astuce, et deprave et falaifie la 

droite simplicité, afin qu'il y ait un phantosme au 
lieu de lesus Christ. Et voilà comme il en est 
advenu en la Papauté: car les Papistes confesse- 
ront bien avec nous que le Fils de Dieu est des- 
cendu au monde pour estre nostre Redempteur, et 
qu'estans baptizez en son nom, il faut que nous 
ayons quelque reverence à luy: et cependant si est- 
ce qu'ils ne cognoissent nullement sa vertu, et tout 
est là perverti, qu'il n'y a pas un seul poinot de 
doctrine que les hommes n'ayent brouillé, en telle 
sorte qu'on ne cognoist pas ce qui est procedé de 
Dieu. S'il est question de sgavoir comme les hom- 
mes doyvent estre fondez pour avoir fiance de salut, 
là on voit comme le diable a gagné, et qu'il n'y 
a rien d'entier: pource qu'au lieu de sgavoir que 
Iesus Christ est la pleine et parfaite iustice, ces 
povres aveugles sont enyvrez en leurs merites: et 
quand ils se sentent coulpables devant Dieu, ils 
ont leurs satisfactions, et le tout pour aneantir la 
vertu de la mort et passion de nostre Seigneur 


8 


115 


lesus Christ. Si on veut servir Dieu, comment 
y procede-on? Chacun aura sa devotion particuliere. 
Et puis il y a les loix qui ont esté forgees à l'ap- 
petit des hommes: et cependant Dieu n'est escoutó 
qu'à demi, et encores à grand'peine. Si on parle 
de prier, les oraisons sont toutes pollues. Car au 
lieu que l'Escriture saincte nous declare que c'est 
le principal service que Dieu demande de nous, et 
le sacrifice aussi par lequel nous venons à declarer 
que nous avons nostre refuge à luy, et que l'aeces 
nous y est donné, pource que nostre Seigneur Iesus 
Christ est nostre AÁdvocat et patron: tout au re- 
bours en la Papauté on renvoye aux saincts et aux 
sainctes. Quant aux Sacremens, il y a une confu- 
sion si horrible qu'on en fait des idoles: et au lieu 
que ce devroyent estre comme miroirs pour con- 
templer la grace qui nous est donnee en Iesus 
Christ, ils les ont fait servir de miracles pour em- 
pescher que Iesus Christ ne fust nullement cognu. 
Voyans done un tel artifice de Satan, nous devons 
tant plus estre munis de cest advertissement que 
donne iei sainct Paul à Timothee, et à tous Chres- 
tiens en. general: c'est que nous soyons diligens à 
retenir la pure doctrine, telle qu'elle est contenue 
en l'Evangile, que nous ne souffrions point d'en 
estre divertis en quelque fagon que ce soit, mais 
que nous l'ayons tellement imprimee en nostre coeur 
et en nostre memoire, que quand le diable aura 
brassé tout ce qu'il aura peu, que neantmoins nostre 
foy demeure ferme et constante, que nous cognois- 
sions qu'il n'y a qu'un Dieu, et selon qu'il est de- 
claré à nous, que nous demeurions en la pureté de 
8a parole: que nous scachions quel est Iesus Christ, 
dequoy il nous doit servir, les biens qu'il nous a 
apportez, afin que nous soyons du tout appuyez et 
arrestez en luy seul: que nous sgachions en somme, 
que c'est de foy et de repentance, pour invoquer 
Dieu. Quand nous aurons cela, nous ne pourrons 
point eraindre, combien que tout soit mesló en 
trouble et en obscurité, que neantmoins la verité 
de Dieu nous esclairera pour tenir le droit chemin. 

Voilà pourquoy sainet Paul dit ici derechef à 
Timothee: Qu'il te souviene que porte mon Evangile, 
Et quelle en est la substance? C'est que nous re- 
gardions à nostre Seigneur Iesus Christ, comme 
aussi nous sgavons qu'en luy sont enclos et cachez 
tous thresors de sagesse, que pour avoir une droite 
perfection, c'est à luy seul qu'il nous faut tenir. 
Quand doneques nous aurons cognu le Seigneur 
lesus, 8gachons qu'il n'y aura plus que redire. Et 
ainsi poursuyvons à adherer à Iesus Christ maugré 
ceux qui ne se contentent point de luy, qui veulent 
avoir leurs resveries, ou bien ce que les hommes 
auront forgé: et qu'ils extravaguent tant qu'ils vou- 
dront: cependant que nous escoutions nostre Dieu, 
que nous soyons enseignez de luy, scachans que le 

but auquel il nous addresse, c'est que nous tendions 
à lesus Christ, d'autant que toutes les parties de 
nostre salut sont là comprinses, que quand nous 
le possederons, il ne nous faut rien souhaitter 
d'avantage. Voilà en premier lieu ce que nous 
devons ici noter sur l'intention de sainct Paul, 
qu'il ne veut pas que les Chrestiens soyent volages, 
et qu'auiourd'huy ils ayent une doctrine, et demain 
qu'ils vueillent changer: mais qu'ila persistent ius- 
ques à la fin en la pure verité de Dieu. Au reste, 
il nous monstre que c'est à Iesus Christ qu'il nous 
faut tenir, ou autrement 31 n'y aura que confusion 
en nostre foy. Et d'autant que le diable s'efforce 
de nous desbaucher de la: pure verité, comme nous 
le voyons par experience, que nous soyons armez 
à l'encontre, que ceste cognoissance de Dieu que 
nous aurons une fois receue ne nous soit rouillee, 
et qu'elle ne se puisse iamais effacer, mais que nous 
en ayons la memoire imprimee en nos coeurs, pour 
resister à tous les assauts et scandales qui pourront 
advenir, que nous poursuyvions oü nostre Seigneur 
nous appelle, e£ que nous demeurions fermes, com- 
bien que le diable ne cesse de tous eostez d'assail- 
lir nostre foy, que nous ne craignions point d'au- 
tant que nous avons nostre Seigneur lesus Christ 
qui nous fortifiera en tout et par tout. 

Or cependant lesus Christ est iei intitulé de la 
semence de David: et puis la raison est adioustee 
quant et quant, et non sans cause. Car si nous 
voulons avoir victoire contre toutes les tentations 
de Satan, il faut bien que nous ayons une grande 
fermeté, et que nous sgachiens que ce n'est point 
à l'adventure que nous croyons en lesus Ohrist, 
que ce n'est point par opinion douteuse, mais qu'il 
nous est procedé de Dieu pour nostre Redempteur. 
Et pour ceste cause sainct Paul marque ici qu'il 
est de la lignee de David et de sa semence. Car 
nous 8cavons les promesses qui sont contenues en 
l'Eseriture saincte, c'est asgavoir que tout le monde 
devoit estre benit en la semence d'Abraham. Or 
Dieu a ratifié cela à David, de monstrer que c'estoit 
de là dont devoit proceder le Redempteur, ascavoir 
de la lignee de Iuda, et mesmes de la maison de 
David. Voilà doneques pourquoy en premier lieu 
sainct Paul luy attribue ce titre, c'est afin que nous 
ne doutions point qu'ayans les promesses que Dieu 
avoit faites iadis aux peres, touchant le Redempteur 
qui nous a esté donné, nous le devons recevoir en 
pleine certitude, et n'avons point occasion de douter 
si c'est luy, ou non. Pourquoy? Il est sorti de la 
maison de David. Et combien qu'alors il n'y eust 
plus de dignité royale, ce defaut-là toutesfois ne 
pouvoit point deroguer à la gloire de nostre Sei- 
gueur lesus Christ: mais plustost e'estoit pour estre 
mieux confermez que c'estoit luy qui devoit estre 
envoyé. Et pourquoy? Isaie le Prophete n'a point 

dit qu'il naistroit en un palais, qu'il seroit nourri 
en grand' pompe: mais il a dit, qu'il sortiroit un 
petit surgeon du tronc d'Ieai: comme s'il disoit que 
lesus Christ, combien qu'il soit descendu de la 
lignee royale, neantmoins a eu des parens povres, 
et qui n'estoyent nullement prisez quant au monde, 
ou i| n'y avoit pas grande apparence ni dignité. 
Tout ainsi que seroit un arbre sec, ou bien un 
arbre coupé, duquel il ne demeurast que le tronc 
et la tige qu'on fouleroit au pied: mais de là (dit-il) 
il -viendra un petit surgeon comme par dessous 
terre. Et aussi nous voyons que lesus Christ est 
nay de telle facon, comme le Prophete l'avoit testifié. 
Et ce nous est une confirmation plus grande de 
nostre foy quand nous voyons qu'il est ainsi mani- 
festé au monde afin que nous soyons du tout arres*ez 
à luy. Voilà pour un item. 

Mais cependant sainct Paul aussi nous declare 
que le Fils de Dieu ayant pris nostre nature, 
s'estant vestu de nostre chair infirme, est ressuscité 
en gloire, afin que nous eussions toute nostre con- 
fiance là, et que ce fust pour nous faire hardis, à 
ce que nous ne defaillions point parmi tous oppro- 
bres, toutes persecutions, et toutes iniures. Brief, 
quand il semblera que l'Eglise de Dieu soit comme 
abysmee, que nous ayons les yeux elevez en haut 
pour eontempler la gloire en laquelle le Fils de 
Dieu a esté exalté, et afin que nous scachions que 
nous serons partieipans de tous ses biens, et qu'il 
nous à conioints à soy: que nous scachions aussi 
qu'auparavant il s'est abaissé jusques à une con- 
dition ei povre et si miserable, qu'il a voulu estre 
fait homme mortel et passible: et qui plus est, il 
s'est tellement aneanti, qu'il est venu iusques à 
cest opprobre de la eroix. Puis qu'ainsi est donc 
que nostre Seigneur Iesus Christ n'est point assis 
en son Empire seulement quant à sa maiesté divine, 
mais en sa nature fragile qu'il avoit prinse de nous, 
en ceste condition en*laquelle il a esté serviteur, 
que maintenant nous soyons asseurez qu'il nous 
recevra en sa compagnie, et que le mespris que 
nous avons maintenant à souffrir n'empeschera point 
que nous ne prenions courage de tousiours courir 
en ceste esperance qui nous est donnee en luy. 
En somme, qu'il nous souviene de ce que dit le 
Prophete Isaie, au cinquantetroisieme chapitre, ver- 
set 8. qu'il a esté elevé d'angoisse et de vitupere, 
pour estre mis comme en un chariot triomphant 
quand Dieu le Pere l'a voulu magnifier: mais Q'a 
esté de ceste extremité si grande qu'il sembleroit 
qui! fust du tout confus, qu'il estoit comme des- 
figuré ainsi qu'il en est traitté en ce passage-là, 
qu'il n'y avoit plus mesmes nulle reputation d'homme, 
qu'il estoit iniurié et reietté de tous: comme aussi 
il en est parle au Pseaume vingtdeuxieme, qu'il 
soustenoit l'opprobre non seulement des grans, mais 

du commun populaire. Or maintenant nous voy- 
ons ce que nous avons à retenir plus outre de ce 
passage, c'est asgavoir que si l'Eglise de Dieu en 
ce monde est mesprisee, et qu'il semble qu'elle &oit 
du tout destinee à perir, nous n'en soyons point 
pourtant destournez. Et pourquoy? Il nous faut 
venir à ceste resurrection de nostre Seigneur lesus 
Christ, que nous cognoissions quand le chef de ce 
corps-ei qui travaile au monde, est ressuscité en 
gloire, que ce sera pour nous fortifier afin que nous 
ne soyons vaincus de nulle tentation. 

Au reste, que nous ayons ces deux choses, c'est 
asgavoir que le Fils de Dieu a prins toutes nos in- 
firmitez, qu'il s'y est assuietti de son bon gré, afin 
que nous ne doutions point que tout ainsi qu'il a 
prins ce qui estoit nostre, il nous veut faire aussi 
partieipans de ce qui est sien et de ce qui luy est 
propre à luy seul comme au Fils unique de Dieu: 
que nous ayons tousiours ce regard-là pour repous- 
ser les tentations de Satan. Et aussi que nous le 
cognoissions sans aucune doute le Redempteur qui 
avoit esté promis, afin qu'en luy nous ayons l'ae- 
complissement de toutes choses qui appartienent à 
nostre salut: que nous ne soyons point nonchalans 
à bien gouster cela pour estre esmeus et estonnez: 
mais que nous l'ayons tout resolu, d'autant que Dieu 
est fidele, qu'il a accompli ce qu'il avoit dit aux 
Peres anciens, quand il a envoyé le salut au monde 
par la main de son Fils unique. Or si ceste doc- 
trine fut iamais necessaire pour tous fideles, elle 
l'est auiourd'huy. Car combien que de tout temps 
ce qui est. dit au Pseaume soit veu, c'est asgavoir 
que l'Eglise de Dieu a esté pareille à un champ 
qui est labouré, et que la charrue a tousiours trainé - 
sur son dos: tant y a qu'auiourd'huy nous voyons 
les persecutions si excessives que c'est une horreur. 
On voit tous les grans de ce monde qui ont con- 
spiré de ruiner l'Évangile: on voit en quelle furie 
ils y procedent: on voit les eruautez qui s'exercent 
contre les enfans de Dieu: on voit l'orgueil qui est 
en tous incredules, et en tous ceux mesmes qui ne 
peuvenf faire hommage au Fils de Dieu, qui neant- 
moins se renomment Chrestiens, qu'on les verra 
envenimez à l'encontre de tout bien, qu'ils vou- 
droyent pervertir tout afin d'avoir un Evangile à 
leur poste: on voit toutes ces choses-là. Brief, là 
oü les glaives ne seront point desgainez, ni les feux 
allumez, on voit toutesfois qu'on ne demande sinon 
de eorrompre l'Evangile, et faire que tout aille au 
rebours, et en dissipation. Que reste-il doneques 
sinon d'avoir nostre recours à ce que sainct Paul 
dit iei, que nous apprenions à nous consoler, d'au- 
tant que le Fils de Dieu en despit de tous ses en- 
nemis est assis pour estre lieutenant de Dieu son 
Pere, pour gouverner tout le monde, pour avoir 
empire souverain? Que doneques on s'enflamme 

tant qu'on voudra, si est-ce qu'il declarera sa puis- 
sance, maugré tous ceux qui luy resistent. Si nous 
ne sommes confermez par ceste doctrine, que pou- 
vons-nous faire sinon estre comme esperdus et es- 
vanouis du tout? Mais quand nous aurons regardé 
à la resurrection de nostre Seigneur lesus Christ, 
ce sera pour nous faire despiter hardiment tout ce 
que le diable s'efforce de faire. Que les troubles 
soyent tant grans que rien plus, qu'il semble que 
le ciel et la terre se doivent mesler, nous tiendrons 
bon moyennant que nous puissions avoir la veue 
seulement dressee à ce que sainet Paul nous pro- 
pose en ce passage, c'est que nous contemplions 
nostre Seigneur lesus Christ en sa maiestó. 

Mais cependant apprenons aussi par ce lien 
de foy de nous unir à nostre Seigneur lesus Christ. 
Car si nous ne cognoissons que nous sommes mem- 
bres de son corps, et que ce qu'il a, n'est point 
seulement pour soy, mais afin qu'il nous soit com- 
muniqué: ei nous n'avons cela, nous pourrons bien 
adorer lesus Christ, mais estans separez et eslon- 
gnez de luy, nous serions neantmoins en perplexité 
et en fascherie, mesmes nous n'aurions sinon à de- 
plorer nos miseres. Or cela donneroit plus grand 
lustre à tant d'opprobres, et à tant de persecutions 
que les fideles endurent, si nous voyions que nostre 
Seigneur lesus Christ en eust esté exemptó, et que 
cependant il nous y ait assuiettis: cela (di-ie) seroit 
pour nous faire perdre courage, n'estoit qu'il nous 
souveinst de ce que dit iei sainct Paul, c'est que 
lesus Christ a esté de la semence humaine, qu'il 
s'est fait semblable à nous, qu'il n'a point fait cest 
honneur aux Anges de prendre leur nature (comme 
l'Apostre le remonstre en l'Epistre aux Hebrieux), 
mais afin d'avoir alliance plus familiere avec nous, 
et d'estre nostre frere, et comme nostre compagnon, 
il a receu nos infirmitez, et n'a point desdaigné la 
servitude oüà nous estions. Puis qu'ainsi est donc- 
ques que le Fils de Dieu s'est ainsi associé avec 
nous, que hardiment nous contemplions sa gloire 
pour estre asseurez que nous y parviendrons, et 
qu'il n'est point monté au ciel afin de nous laisser 
iei bas pourrir en nos langueurs, mais que q'a estó 
afin de nous ouvrir la porte, et qu'ayant prins pos- 
session en nostre nom il nous recueillira à soy. 
Voilà doneques ce qu'il nous faut adiouster, toutes- 
fois et quantes que nous voyons qu'on nous despite, 
qu'on nous crache au visage, que nous sommes 
tenus comme execrables. Car l'orgueil des Papistes 
est tel, qu'il leur semble que nous ne sommes pas 
dignes d'estre mangez des chiens, comme on dit. 
Despitons hardiment tout cela, et qu'il nous suffise 
quand nous voyons que le Fils de Dieu s'est voulu 
abbaisser iusques là, de souffrir tela opprobres, afin 
que nous prenions courage, suyvans le chemin qu'il 
nous a monstré, estans conformez à son image: 

ear la volonté de Dieu est telle, comme il en est 
parlé au huitieme des Romains. Que doncques nous 
ayons ainsi memoire de la servitude en laquelle 
nostre Seigneur lesus s'est mis, pour nous asseurer 
qu'estant maintenant entré en sa gloire, il n'a rien 
de particulier, mais qu'il a tout en commun avec 
nous. Or cependant notons bien aussi qu'il est. de 
la semence de David, et pour ce faire que nous 
recueilions les promesses qui sont donnees en l'Es- 
eriture saincte. Car ce n'est point le tout de dire 
que lesus Christ est Redempteur du monde: .ce 
titre-là luy sera bien donné entre les Papistes à 
la volee: mais que nous cognoissions sa vertu, que 
nous sgachions ce qu'il nous a apporté, comme l'Es- 
eriture en parle. Sainet Paul doneques sous le nom 
de la semence de David, veut que nous meditions 
bien toutes les richesses de nostre Seigneur lesus 
Christ, afin que nous le tenions point comme une 
idole, ou une chose vuide, mais que nous cognois- 
sions que tout ce qui est requis à nostre salut, luy 
a estó donné, et a esté mis en sa personne, afin 
que nous puisions tous de sa plenitude, et grace 
pour grace, ainsi qu'il en est parlé au premier cha- 
pitre de sainct lean. Maintenant doneques nous 
voyons à quoy ce passage doit estre appliqué, si 
nous en voulons faire nostre profit comme le sainct 
Esprit l'a entendu, 

Or notamment sainct Paul adiouste, Qwe cela 
est selon son .Evangile. Et c'est pour mieux decla- 
rer le propos que nous avons desia touché, c'est 
asgavoir qu'il vouloit que Timothee et tous fideles 
suyvissent la pure simplicité de la doctrine qu'ils 
avoyent apprinse de luy, voire iusques à bien noter 
les traces, le style, qu'il y en eust comme une effi- 
gie, ou un pourtraiet peint au vif: comme il a usé 
de ceste similitude-là, et non sans cause: pour 
monstrer que si tost que nous declinons tant peu 
que ce soit de la pure simplicité de l'Evangile, le 
diable nous mettra beaucoüp d'empeschemens, en 
sorte que nous serons comme esgarez, que nous ne 
scaurons plus veoir nostre but. Sainet Paul donc- 
ques met ici son Evangile, comme s'il disoit, Mes 
amis, que ceux qui auront estó enseignez fidelement 
en la parole de Dieu, advisent de n'en estre point 
destournez en fagon que ce soit, qu'ils ne varient 
et qu'ils ne chancellent point, mais qu'ils retienent 
tousiours la pure doctrine sur laquelle ils ont esté fon- 
dez, tellement qu'ils taschent d'y profiter de plus en 
plus. Or ceste admonition nous doit aussi bien ser- 
vir, afin que nous apprenions à discerner entre les 
doetrines. Ce n'est point le tout qu'on allegue, 
l'ay estó ainsi enseigné, mes peres, mes ancestres 
ont ainsi vescu: cela se trouvera en la plus part 
du monde. Vray est que les ignorans feront un 
grand bouclier de cela, mais c'est autant de paille, 
il ne faut sinon une estincelle pour tout consumer. 

I| faut bien que nous ayons une autre fermeté en 
nostre foy, c'est que nous scachions qu'elle est fon- 
dee en l'authorité de Dieu, et que ceux qui nous 
ont enseignez, ont esté enseignez de par luy. Car 
sainct Paul n'entend pas d'avoir forgé une doctrine 
à 8a phantasie, et qu'il en soit autheur: mais pource 
qu'il estoit apostre, et que la predication luy estoit 
commise: et cependant il voyoit beaucoup de gens 
s'ingerer qui estoyent neantmoins seducteurs, et qui 
aimoyent à desguiser les choses, tellement que Iesus 
Christ ne fust plus cognu comme il devoit: sainct 
Paul doneques, afin que les hommes ne soyent si 
malins de l'aecuser qu'il vouloit qu'on s'addonnast 
à toutes choses sans discretion et prudence, dit ici 
qu'on doit regarder à qui on croit, tellement que 
Dieu (comme i'ay dit) soit par dessus nous afin de 
nous gouverner, que lesus Christ soit nostre Maistre 
et Docteur, comme l'office luy a esté donné. Mais 
cependant, que nous cognoissions que les hommes 
qui seront moyen de nous ramener à la foy, ont esté 
enseignez du ciel, que la charge leur a esté donnee 
de Dieu, qu'ils sont authorisez de par luy. Si nous 
n'avons cela, il n'y aura en nous que cuider au 
lieu de foy, et nous ne ferons qu'estre transportez 
à chaeun coup.  Parquoy, encores que pour un 
temps nous ayons esté opiniastres (comme nous 
voyons que les Papistes sont endurcis, et qu'il leur 
semble que c'est assez d'avoir ce mot de Foy au 
bout de la langue, et cependant estre en doute et 
en suspens, et n'estre asseuré de rien sinon d'autant 
que les hommes auront parlé) de nostre costé ap- 
prenons d'estre appuyez sur la pure verité de 
Dieu, et que nous puissions dire et nous glorifier, 
que ce n'est point des hommes que nous tenons la 
foy qui nous est preschee, mais que c'est la pure 
parole de Dieu. Voilà doneques à quoy sainet 
Paul a regardé. 

Et auiourd'huy nous avons besoin d'approprier 
ceste doctrine à tel usage: car nous voyons beau- 
eoup de brouiloóns qui ne demandent qu'à tout 
pervertir. Que faut-il doneqnes? Que nous soyons 
prudens pour sgavoir iuger quelle est la droite sim- 
plieité de l'Evangile. Les Papistes se diront assez 
Chrestiens à pleine bouche: mais cependant on voit 
comme ils aneantissent tout la vertu de nostre Sei- 
gneur Iesus Christ, entant qu'en eux est. Or au con- 
traire, quand ils auront ioué toutes leurs farces, quand 
ils auront usé de tous leurs masques, quand ils auront 
tasché à se transfigurer, que le diable leur aura soufflé 
toutes les finesses et ruses qu'il est possible pour nous 
esblouir les sens, que nous ne laissions pas de nous 
tenir à l'Evangile. Et mesmes quand entre nous il 
s'elevera des brouillons, comme nous voyons d'un eosté 
les contempteurs de Dieu, ces gens profanes qui sont 
pires que ''ures ou Payens, qui ne demandent sinon 
d'oster toute religion du monde: quand nous ver- 

rons ces vileins execrábles qui voudroyent avoir du 
tout aneanti l'Evangile: quand nous verrons de 
lautre costé ces boute-feux que Satan nous suscite 
à l'environ de nous: quand tout cela sera pour 
assallir nostre foy: que neantmoins elle ne soit 
point renversee, mais que c'en soit plustost une 
approbation pour monstrer que la verité de Dieu 
est assez puissante pour nous maintenir contre tous 
les combats de Satan. Voilà doneques comme nous 
avons à prattiquer ce passage, quand sainct Paul 
nous rappelle à l'Evangile lequel il avoit presché. 

Or il adiouste consequemment la necessité qui 
estoit pour ce temps-là, que les fideles fussent ainsi 
armez. Car il estoit detenu prisonnier: et cepen- 
dant les meschans prenoyent occasion de mesdire 
et detracter de la doctrine qu'il avoit preschee. Et 
ne voit-on pas que c'est? Car il est detenu pri- 
sonnier, il languit là, et non point pour peu de 
temps: car il avoit esté detenu en Iudee desia 
plusieurs iours, et de là il est transporté à Rome 
tousiours attaché à une chaine.  C'estoit doncques 
pour ouvrir la bouche des meschans, afin qu'ils de- 
tractassent et de luy, et de la doctrine qu'il avoit 
preschee. Par ce moyen les infirmes pouvoyent 
estre esbranlez, qu'un chacun pouvoit estre comme 
confus, sinon qu'ils eussent eu ce bouclier pour re- 
pousser toutes tentations: c'est que la prison et 
les liens de sainct Paul ne devoyent point mettre 
en opprobre son Evangile. C'est tout un, dit-il: 
combien qu'en ma personne i'endure, toutesfois la 
parole de Dieu n'est point liee avec elle, elle n'est 
point prisonniere. Car nous voyons maugré tous 
ceux qui s'elevent à l'encontre, qu'elle ne laisse 
point d'avoir son cours, que Dieu augmente son 
Eglise de plus en plus, et que la semence de vie 
est espandue tousiours plus loin. Quand donceques 
nous voyons que Dieu besongne ainsi (dit sainct 
Paul) il ne faut point qu'on perde courage, et que 
sous ombre que ie suis prisonnier, que ie suis en 
vitupere des grans, qu'on oublie que i'ay esté en- 
voyó Ministre de lesus Christ, et que ie me suis 
fidelement acquitté de ma charge, que la doctrine 
que i'ay portee pour le salut de monde, est la nour- 


riture des ames, que c'est là oü est toute l'espe- 


rance, toute la gloire et la felicité de ceux qui de- 
mandent de regner au royaume des cieux. 
Maintenant donceques nous voyons que sainet 
Paul non sans cause a exhorté ci dessus T'imothee, 
et avec luy tous fideles, d'avoir en memoire que 
Iesus Christ estoit ressuscité des morts. Pourquoy? 
quand les fideles de ce temps-là voyoyent leur 
pasteur, celuy par lequel ils avoyent estó amenez 
à la foy Chrestienne, Comment? Il est ici comme 
foulé au pied: que les Iuifs le reiettoyent: et mes- 
mes il leur estoit en abomination. Quant aux 
Payens, ils luy estoyent ennemis, et chacun en 

parloit à la volee, le voilà comme une vermine au 
milieu des prisonniers. Il est vray que sainct Paul 
avoit quelque liberté (comme sainet Luc en parle 
aux Actes) mais si ne laissoit-il pas neantmoins 
d'estre tousiours enchainé, et cela estoit comme une 
marque d'opprobre, qu'il estoit là comme mal-faiteur, 
qu'il estoit eomme les larrons et les meurtriers. 
D'autant done que les povres fideles pouvoyent 
prendre un grand scandale en la personne de sainct 
Paul, i! leur dit, Regardez à nostre Seigneur Iesus 
Christ, et à la gloire en laquelle il est exalté: cela 
est pour abolir tous les opprobres que nous verrons 
en ce monde. Et de faict, ce n'est point sans 
cause qu'en d'autres passages il se glorifie de ses 
liens, qu'il les prise beaucoup plus que les sceptres 
de tous les rois du monde, que les couronnes, et 
tous les ornemens des Dues, des rois, et des princes: 
car ce sont comme les armoiries que nostre Seigneur 
lesus Christ luy avoit donnees. Il est vray qu'il 
les appelle bien des flestrisseures, comme on flestrira 
un mal.faiteur: mais ces flestrisseures-là sont plus 
precieuses devant les anges du ciel, que ne sont 
pas toutes les armoiries des princes de ce monde, 
avec toutes leurs bravetez. Maintenant doncques 
i| reste aussi bien de nostre costé d'approprier ceci 
à nostre usage. 

Et en premier lieu notons qu'il nous faut pru- 
demment distinguer de la cause des Martyrs de 
nostre Seigneur lesus Christ, d'avec celle des mal- 
faiteurs. Car quant à lopprobre, quant aux tour- 
mens, quant aux prisons, et choses semblables, nous 
ne pouvons pas distinguer entre les Martyrs de 
lesus Christ, et les meurtriers, les brigans et les 
larrons: ear nous voyons mesmes qu'on tasche de 
rendre la mort des Chrestiens plus infame que ne 
sera point la mort des brigans. Voilà doncques 
leur eondition qui est commune quant à la peine 
qu'ils endurent: mais cependant la cause est bien 
diverse. Car les larrons endurent comme ils l'ont 
merité, aussi font les meurtriers, et les brigans: 
et pourtant ils portent leur opprobre: et quand ils 
seroyent elevez le plus haut du monde, et mesmes 
par dessus les nues, si est-ce qu'ils portent la marque 
d'ignominie: et de faict, ils sont punis de leur mau- 
vaise conscience: comme $S. Paul dit qu'ils ont un 
cautere qui est imprimé iusques aux os, et qui les 
vient brusler iusques au profond des coeurs. Que 
doneques les meschans et eontempteurs de Dieu, 
ceux qui cheminent s'addonnans à toute iniquité, 
ayent les plus beaux paremens qu'il est possible, 
qu'ils ayent de beaux titres pour se desguiser, si 
est-ce toutesfois qu'en la fin on les verra estro 
pleins d'opprobre, et qu'on eognoistra bien qu'ils 
ont tousiours esté execrables, et à Dieu et à ges 
anges. Mais si les serviteurs de Dieu endurent, et 
bien, ils seront en opprobre, voire quant à leur 

condition exterieure: mais les meschans retienent 
ceste signature-là, que leur punition doit estre de- 
testable, et tout ce qu'ils auront enduré d'opprobre 
et d'ignominie. Et voilà comme il nous faut dis- 
cerner de la:cause: autrement nous sommes par 
trop brutaux, et nostre aveuglement m'est point 
supportable. Car c'est comme fermer les yeux afin 
de ne point veoir la clarté: c'est comme effacer 
l'image de Dieu qu'il à imprimee en tous les siens, 
pour ne le point honorer: brief, c'est pour mettre 
une confusion entre lesus Christ et Satan. Et ainsi 
notons bien, quand sainct Paul dit qu'il est comme 
les mal-faiteurs, qu'il refute toutes ces fantasies qui 
nous pourroyent venir en la teste, Que c'est mer- 
veille comme Dieu souffre et permet que les siens 
soyent ainsi affligez, qu'il soyent mis si bas ius- 
ques aux abysmes. Or n'en soyons point estonnez. 
Et pourquoy? Et cependant Dieu ne laissera point 
de testifier sa verité, lesus Christ maintiendra sa 
querelle, e£ nous avons un garent fidele au ciel, et 
tous ceux qui endurent pour son nom sentiront 
tousiours sa faveur et son aide, quelque affliction 
qu'ils puissent porter. Et voilà pourquoy sainct 
Pierre dit, Mes amis, que vous n'enduriez point 
comme paillars et adulteres, comme larrons, et 
gens meschans et dissolus, que vous ne faciez point 
ceste iniure à vostre Maistre, d'estre exposez en 
opprobre, de souffrir pour vos malefices: mais quand 
vous souffrirez comme Ohrestiens, glorifiez-vous en 
cela. Maintenant donc apprenons en somme, que 
les mondains et tous ceux qui ne sgavent que c'est 
de servir à Dieu, auront l'Evangile en detestation 
et en mespris, qu'ils voudront persecuter les servi- 
teurs de Dieu en une facon ou en l'autre, appre- 
nons (di-ie) de n'estre point scandalizez de cela, 
comme si c'estoit une chose nouvelle: car dés le 
commencement i| en est ainsi advenu.  Poursui- 
vons tousiours nostre course, et regardons à la re- 
surrection de nostre Seigneur lesus Christ, et sca- 
chons que ceux qui auiourd'huy persecutent si 
eruellement les povres fideles, et qui sont plus eruels 
envers eux que bestes sauvages, qu'il faudra que 
ceux-là vienent devant le siege iudicial du Fils de 
Dieu: ils se dressent auiourd'huy furieusement 
contre luy, et contre ceux qui maintienent sa doc- 
trine, mais en la fin il sera assis pour les condam- 
ner, et faudra que là ils rendent conte de leur 
impieté et de leur audace, de leur tyrannie et 
cruauté, et de leur obstination, quand ils n'ont 
point voulu rendre obeissance à lEvangile, qu'ils 
ne se sont point voulu humilier sous sa Parole. 
Voilà comme nous avons à prattiquer ce pas- 
sage, que nous soyons hardis pour despiter tout le 
monde, et grans et petis, quand nous voyons qu'ils 
sont si obstinez de se vouloir attacher au Fils de 
Dieu, que des povres vers de terre qui ne sont que 

pourriture, que ceux-là osent batailler contre celuy 
qui a toute puissance en sa main. Et que nous ne 
soyons point faschez outre mesure des opprobres 
qu'il nous faut endurer, puis qu'ainsi est que devant 
Dieu et ses anges ils sont tenus beaucoup plus ho- 
norables que toutes les dignitez de ce monde. Or 
maintenant, pource que le temps ne porte pas que 
nous deduisions tout ce propos, en attendant qu'apres 
disner le reste soit declaré, advisons oü c'est que 
sainet Paul nous ramene: c'est asgavoir à la societé 
et liaison que nous avons avec le Fils de Dieu, 
pour recevoir pleine et entiere consolation, tant de 
ce qu'i a souffert pour nous, que de ce qu'il est 
ressuscité en gloire. Or ie di ceci, d'autant que 
dimanche prochaiu nous avons à recevoir la saincte 
Cene de nostre Seigneur Iesus Christ: et mainte- 
nant ceci vient à propos, quand lesus Christ se 
conioint à tout le corps de l'Eglise. Car sans cela 
(comme i'ay dit) dequoy nous serviroit-il qu'il a 
esté glorifié, que l'empire luy a esté donné, afin 
que.tout genouil se ploye devant luy, que les diables 
mesmes tremblent devant sa maiesté Divine: dequoy 
nous servira cela, sinon que nous cognoissions qu'il 
n'a rien de separé avec nous? Et pourquoy? Car 
non seulement il s'est fait homme mortel semblable 
à nous, afin d'avoir une vraye fraternité avec tous 
ceux qui se rendent à luy par foy, mais il nous 
nourrit de sa substance, il veut estre nostre Chef, 
et faut que nous tirions vie de luy, et que cela se 
face par la vertu de son sainct Esprit. Mais cepen- 
dant il nous le testifie en sa saincte Cene, qui nous 
en est un gage. "Toutesfois et quantes que nous 
venons à ceste saincte table, nous devons estre con- 
fermez que nostre Seigneur lesus Christ est uni en 
nous, e£ que nous ne pouvons iamais estre separez 
de luy: que s'il est riche, nous ne devons point 
craindre nostre povreté: s'il est puissant, nous ne 
devons point craindre nos foiblesses: s'il est la iustice 
de Dieu, nous ne devons point craindre nos pechez: 
s'il est la sagesse de Dieu, nous devons approcher 
hardiment de luy pour estre renouvelez. 

Voilà doneques ce que nous avons à observer, 
quand ceste saincte table nous est mise au devant, 
Aussi nostre Seigneur lesus Christ nous testifie 
qu'il nous regoit à soy, et qu'il veut que nous 
soyons nourris de sa propre substance. Maia ad- 
visons de n'approcher point de ceste saincte table 
de nostre Seigneur lesus Christ, que nous n'ayons 
ceste memoire dont parle sainct Paul. Car en pre- 
mier lieu il est requis que nous soyons enseignez 
en la, doctrine. Et ce n'est point assez que nous 
y ayons esté enseignez, mais il faut qu'elle ait sa 

vigueur en nous, et que nous sgachions quand nous 
y viendrons iournellement, que c'est une estude 
pour nous exercer tout le temps de nostre vie. 
Mais quoy? Nous en voyons beaucoup qui sont 
bien loin de se pouvoir souvenir que Iesus Christ 
est ressuscité: car jamais n'ont gousté que c'estoit 
des principes de la foy, ils sont. demeurez tousiours 
en leur bestise. Nous voyons les autres qui ont 
presté l'aureille du commencement, et ont fait sem- 
blant de croire à l'Evangile: mais ils se sont de- 
Stournez en sorte, que si on fait comparaison d'eux 
avec les Papistes, il est certain qu'ils sont diables, 
et les Papistes sont anges au prix: et il faut bien 
aussi que Dieu se venge de leur ingratitude, d'au- 
tant qu'ils se sont ainsi mocquez de luy, et de ce 
thresor si excellent de l'Evangile qu'ils ont si mal- 
heureusement prophané comme on le voit: mais ils 
ne laissent point de se mesler parmi les enfans de 
Dieu à leur condamnation. Quand nous voyons 
cela, nous devons gemir de nostre costé. Non 
point que nous ne devions procurer, entant qu'en 
nous est, que ce sainct Sacrement ne soit point 
ainsi corrompu par telles pollutions et si vileines, 
et quand nous-nous serons efforcez d'y mettre ordre, 
que nous prions Dieu qu'il purge son Eglise de 
telles ordures et scandales. Et de nostre part ad- 
visons à nous, que nul ne se presente pour recevoir 
la Cene de nostre Seigneur lesus Christ, qu'il n'ait 
ceci devant les yeux: c'est de contempler le Fils 
de Dieu qui a esté du tout aneanti pour nous, qui 
a estó mis en extremité d'opprobre, et est descendu 
iusques aux abysmes d'enfer, et que de là il a esté 
exalté en gloire, afin que nous soyons en la fin 
receus avec luy, comme sainet Paul le touchera ci 
apres. Quand nous verrons les hommes 8e dresser 
ainsi contre sa maiestó, que nous appercevions leur 
ruine prochaine, que nous ne laissions pas d'aller 
tousiours nostre train, et que nous soyons invin- 
cibles pour surmonter tous les combats que Satan 
nous suscitera, et qu'avec toute humilité et crainte 
nous aspirions à ceste constance de foy, de nous 
elever là haut aux cieux, et de contempler Iesus 
Christ qui a le regne en sa main, auquel toutes 
creatures sont suiettes, et que nous tendions tous- 
jours à ceste vie celeste, passans tellement par ce 
monde, que nous y soyons estrangers, n'ayans 
point de repos asseuré, sinon en ceste heritage ce- 
leste qui nous est appresté, et oü nous attendous 
ceste couronne de gloire qui nous a estó acquise 
par le Fils de Dieu. 

Or nous-nous prosternerons devant la face de 
nostre bon Dieu, etc. 

ONZIEME SERMON. 


Chap. II, v. 8—13. 


Sainct Paul ayant parlé des afflietions qu'il 
enduroit pour l'Evangile, se console, et se resiouit, 
d'autant que la parole de Dieu n'est point liee avec 
luy, et se contente que lesus Christ soit cepen- 
dant glorifié, que l'Evangile ait son cours, et que 
l'Eglise s'augmente, que beaucoup soyent recueillis 
en l'obeissance de foy. Et ainsi nous voyons qu'il 
n'a point eu esgard à sa personne, pour cercher ce 
qui luy estoit utile en son privé, mais que sur tout 
il s'est addonné à faire que Iesus Christ fust servi 
et honoré par tout le monde, que Dieu fust cognu 
pour Pere et Sauveur, que les povres ames qui 
estoyent en train de perdition, fussent retirees au 
chemin de salut. Voilà que sainct Paul a désiré. 
Et pourtant tous ceux qui ont charge d'anoncer la 
parole de Dieu, sont ici advertis de l'affection qu'ils 
doyvent porter à toute l'Eglise: c'est asgavoir qu'ils 
s'oublient eux-mesmes quand il est question du salut 
commun de tous fideles. Et au reste, nous avons 
aussi un advertissement general, que si quelque 
serviteur de Dieu est affligé, nous ne devons point 
estre abbatus pourtant, comme si la parole de Dieu 
n'avoit plus son regne: mais plustost souvenons- 
nous de ce qui est ici dit, qu'elle est en liberté, 
combien qu'un homme soit prisonnier. Car Dieu 
permettra bien que quelqu'un des siens souffre, 
mais cependant il ouvrira neantmoins la porte à 
son Evangile en despit des ennemis. Il est vray 
que l'intention de Satan et de ses supposts qui luy 
servent, seroit bien d'empescher que la parole de 
Dieu ne courust plus, mais qu'elle fust empeschee 
de tous costez, mesmes qu'elle fust mise sous le 
pied: mais Dieu fera que sa verité demeure invin- 
cible, mesmes qu'elle s'avance quand ou taschera 
de l'opprimer ainsi, et qu'elle S'augmente en despit 
des hommes. Comme de faict la prison de sainet 
Paul a esté cause de faire que la parole de Dieu 
fust publiee avec plus grande authorité. Car (comme 
il en parle au premier des Philippiens) sa prison a 
esté comme anoblie tant au palais de l'Empereur, 
que par tout, quand le nom de Iesus Christ, qui 
n'avoit point esté ouy auparavant, a esté reclamé 
entre les incredules: et mesmes quand les meschans 
ont amené leurs calomnies pour diffamer tout ce 
que sainect Paul avoit enseigné: cela a esté cause 
que beaucoup ont ouvert les aureilles, et qu'ils se 
sont enquis de ce qui auparavant leur estoit incognu 
et caché. "Voilà done comme Dieu a multiplió son 
Eglise par la predieation de sainct Paul, et cepen- 
dant, quand il est attaché en sa personne, la doc- 








irine a eu tant plus de liberté. C'est ce que nous 
avons à retenjr de ce passage. Et ainsi nous 
voyons que non seulement sainet Paul par son 
exemple monstre à tous ceux qui ont la charge 
d'anoncer lEvangile, qu'ils doyvent procurer sur 
tout l'edification de l'Eglise, sans avoir trop grand 
soin d'eux: mais il monstre que nous ne devons 
point perdre courage quand nous verrons quelques 
afflictions sur les serviteurs de Dieu. Et pour- 
quoy? Esperons neantmoins que l'Evangile ira plus 
outre, et que Dieu surmontera tous les empesche- 
mens et difficultez qui nous estonnent. Mais tant 
s'en faut que ceci soit appliqué comme il doit, que 
beaucoup de gens se forgent à leur fantasie des 
tentations pour repousser la parole de Dieu: et en- 
cores qu'il n'y ait point dequoy, tant y a qu'ils 
imaginent ou ceci ou cela, qui sera pour destourner 
(ce semble) que l'Evangile ne e'augmente. Puis 
que ceste ingratitude-là se monstre, cognoissons que 
nous sommes bien loin de ceste vertu et constance 
que S. Paul monstre ici, et à laquelle il exhorte 
tous fideles. Et ainsi laissons courir l'Evangile, 
c'est à dire que nous permettions qu'il ait son 
cours: et combien que les meschans s'efforcent de 
diminuer l'honneur et l'authorité qu'il merite, 8ca- 
chons neantmoins que quoy qu'il en adviene, nostre 
Seigneur maintiendra tousiours sa verité, et fera 
mesmes que ce qu'auront enduré les ministres de 
sa parole, servira de tesmoignage et de signature, 
afin que l'Evangile soit tousiours tant plus prisé, 
comme de faict c'est bien raison. Quand nous 
voyons un homme qui n'a ne pouvoir ne credit, 
qui resiste neantmoins à ceux qui sont en puissance, 
et qui soustient tous assauts sans flechir, que nous 
voyons, di-ie, que les serviteurs de Dieu persistent 
constamment, et qu'ils ne sont point estonnez quoy 
qu'on leur face, voudrions-nous meilleure appro- 
bation ne plus ferme pour ratifier ce que desia 
Dieu nous a mis en avant touchant sa verit? Et 
ainsi apprenons quand les meschans auront con- 
spiré tout ce qu'il leur sera possible, qu'ils ne pour- 
ront pas neantmoins attacher la parole de Dieu, 
que tousiours elle ne marche plus avant, et que 
Dieu n'augmente le nombre et la compagnie des 
siens, et qu'il ne face profiter sa semence par tout 
le monde. 

Or sainct Paul adiouste à ce propos, Qwil en- 
dure ces choses à cause des eleus: comme s'il disoit 
qu'il n'a pas un tel soin de s2 personne, qu'il ne 
pense plustost à tous enfans de Dieu, voire afin 
(dit-il) qu'ils obtienent le salut qui est en. Iesus Christ 
comme moy, et qu'ils obtienent quant et quant la 
gloire eternelle. Sainet Paul oppose ici le salut 

aux afflictions qu'il endure: la gloire, à tant d'op- 
probres et d'ignominies qui luy estoyent faites. 
Comme s'il disoit, l'ay une bonne recompense, il 
me suffit quand i'endure affliction, et que ie voy 
la mort qui m'est prochaine: que cependant le salut 
des enfans de Dieu est avancé par ce moyen: cela 
me doit bien suffire. Et puis, si ie suis vilipendé 
du monde, que les incredules me reiettent de leur 
compagnie, Dieu fait valoir cela à la gloire de tous 
fideles. Ainsi il n'y a ni afflietion, ni opprobre 
qui me doyve fascher, quand ie voy que Dieu en 
fait sortir un tel bien et un tel profit pour tous les 
siens. "Voilà en somme l'intention de sainet Paul. 

Or ici on pourroit demander s'il n'a point eu 
esgard sur tout à la gloire de Dieu, laquelle doit 
bien estre preferee au salut des hommes. Mais la 
response est facile à cela: asgavoir que sainct Paul 
tasche à exhorter les enfans de Dieu et à leur 
donner courage. Pour ceste cause il ne fait men- 
tion que d'eux et de leur profit: comme s'il disoit, 
Mes amis, il est vray que selon la chair vous pour- 
riez estre esbranlez, quand vous oyez de meschans 
rapports de moy: Et ce meschant, ne voit-on pas 
que Dieu l'a delaissé? On voit qu'il pourrit là en 
prison: et si sa cause estoit bonne, Dieu le de- 
laisseroit-il au besoin? Quand done vous oyez ces 
mensonges qui volent, vous pourriez estre estonnez 
selon la ebair: mais cognoissez que i'endure pour 
vostre profit, à ce que vous soyez tant mieux for- 
tifiez, et que ma prison vous serve d'un bon tes- 
moignage, que comme ie vous ay anoncé la parole 
de Dieu en toute liberté et hardiesse, qu'aussi ie 
n'espargne point ma vie, et que i'ay les yeux 
fermez à tout ce qui est de ma personne, que ie 
ne me fasche point d'estre en prison, ce m'est tout 
un moyennant que cela vous profite. Ainsi donec 
ne soyez point ingrats à Dieu, veu qu'il vous veut 
confermer la doctrine que vous aviez receue au- 
paravant, pource que vous cognoissez qu'elle ne 
vous a pas esté preschee en vain, ne par quelque 
legereté: mais quand vous voyez que ie persiste 
jusques à la mort, cognoissez que i'ay servi à Dieu 
loyaument, et que vostre foy soit tant mieux as- 
seuree par cela. Nous voyons done maintenant 
pourquoy sainet Paul parle iei plustost des enfans 
de Dieu que du Royaume de nostre Seigneur Iesus 
Christ. Car son intention estoit d'exhorter les 
fideles, afin qu'ils cognussent que c'estoit pour leur 
bien et pour leur salut qu'il enduroit. Mais en- 
cores on pourroit ici repliquer qu'il semble que cela 
fust superflu, que sainct Paul endurast pour les 
eleus. Car Dieu ne peut-il pas sauver ceux qu'il 
a eleus et adoptez devant la creation du monde, 
sans que les hommes luy soyent en aide? Le con- 
seil immuable de Dieu a-il besoin de secours hu- 
main, ou des creatures? Pourquoy done est-ce que 

sainet Paul dit qu'il souffre à cause des eleus? 
Or il est vray que Dieu amenera bien les siens à 
eest heritage qui leur est appresté: mais cependant 
il luy plaist de faire valoir le labeur des hommes: 
non pas qu'il ait mestier de rien emprunter de 
nous, mais il nous fait cest honneur par sa bonté 
gratuite, e£ veut que nous soyons instrumens de sa 
vertu. Sainct Paul done ne se vante pas ici que 
le salut des enfans de Dieu depende de sa con- 
stance, ou des afflictions qu'il avoit à souffrir, mais 
seulement il signifie que Dieu veut conduire les 
siens par le moyen de sa parole, et qu'il applique 
les hommes qu'il a choisis à cela comme à son 
oeuvre, et les fait instrumens de la vertu de son 
sainct. Esprit. 

Ainsi done notons que Dieu luy seul comme 
il à commencé nostre salut, qu'aussi il le parfait: 
mais cependant il ne laisse pas d'user des moyens 
qu'il a ordonnez comme bon luy semble, non point 
par necessitó, mais pource qu'il luy plaist ainsi. 
Et en cela cognoissons tant mieux sa bonté, quand 
il nous applique à un service si honorablé, qu'il 
nous donne la charge de procurer le salut de ses 
enfans, et d'en avoir le soin. Il est vray que cela 
notamment est dit des ministres de l'Evangile: mais 
tant y a qu'il s'estend à tous fideles, et à grans, 
et à petis: qu'il n'y a done celuy qui ne doyve 
entant qu'en luy est avancer le salut de ses pro- 
chains: non pas que nous y puissions rien de nous 
(comme dit a esté), mais c'est Dieu qui nous con- 
stitue en tel honneur et dignité, que nous qui som- 
mes perdus et damnez de nature, puissions estre 
ministres du salut de ceux qui pourroyent perir. 
Cela nous doit donner tant plus de courage, quand 
nous voyons que si nous endurons pour l'Evangile, 
non seulement c'est un service agreable à Dieu, 
non seulement il est honoré en cela par nous, mais 
aussi que c'est un service profitable à toute l'Eglise, 
que le salut des fideles en est confermé. Quand 
nous voyons cela, ne devons-nous point estre beau- 
coup plus ineitez à faire nostre office, quand nous 
sommes appelez à cela par la bonté de nostre Dieu? 

Et notamment sainct Paul dit, A fim qwiceuc 
aussi oblienent le salut qui est em lesus Christ. 
Quand i| dit, Eux aussi: il monstre que nous ne 
devons point estre addonnez chacun à soy, mais 
que nous devons attirer autant de compagnie que 
nous pourrons avec nous. Si donc Dieu a fait 
cest honneur à quelqu'uu de le faire mareher de- 
vant, il ne doit pas mespriser ceux qu'il pourra 
gagner, mais il doit assembler tant grande com- 
pagnie qu'il pourra. Car il ne nous faut point 
eraindre que nostre bien se diminue. Comme si 
nous avons un heritage en ce monde, quand il sera 
divisé en beaucoup de portions, il n'en restera 
gueres pour chacun: mais quant à l'heritage celeste, 

nous sommes tout asseurez que rien n'est perdu 
pour nous, ou amoindri: quand nous aurons attiré 
beaucoup de nos prochains, voire en multitude in- 
finie, c'est nostre gloire que celle-là, et nostre 
felicité. Quand Dieu nous appelle à soy, il n'y va 
point par portion, selon que les choses croissent ou 
diminuent en ce monde: mais il y en aura tant 
que (comme i'ay desia dit) nostre salut sera tant 
plus augmenté, et nostre gloire pareillement, quand 
nous aurons gagné quelque multitude à nostre Dieu. 
Voilà done ce que nous avons à observer. Et ce- 
pendant aussi notons que sainot Paul ne met point 
iei un salut qu'il ait acquis par son industrie, mais 
il dit que ce salut est en lesus Christ. En quoy 
il nous advertit que tout ce que nous faisons, n'est 
pas pour rien deroguer à la grace qui nous a esté 
apportee par le Fils de Dieu, mais plustost pour 
la faire valoir, afin qu'elle ait tant plus grand 
lustre et vertu envers nous. 

Ayant parlé ainsi, il adiouste, Qwe c'esí une 
parole certaine, que si nous sommes morís avec Iesus 
Christ, que nous vivrons avec luy: si nous endurons 
en ce monde, que nous aurons l'heritage de son Royaume 
celeste: pour monstrer que nous ne devons point 
estre troublez, voyans les persecutions que le diable 
suscite en ce monde, voyans les incredules enragez, 
mesmes les loups qui viendront pour dissiper tout 
le troupeau, qu'il ne faut point que nous soyons 
vaineus de telles tentations. Car au contraire, il 
nous faut mourir, si nous voulons parvenir à la vie 
de lesus Christ: et si nous voulons entrer en son 
regne, il nous faut cheminer par les afflictions que 
nous avons à endurer, afin que nous soyons con- 
figurez à luy et à son image. Or pource que ceste 
doetrine semble estrange de prime face, et qu'elle 
est difficile à digerer au sens humain, sainct Paul 
use de ceste preface, C'esí (dit-il) une parole tout 
assewree. ll met ce mot-ci quand 1l traitte de quel- 
que chose qui ne se peut persuader qu'à grand' 
peine aux hommes, ou bien qui est de telle impor- 
tance qu'elle merite bien d'estre notee, et qu'on la 
pese. Or (comme i'ay dit) cela ne peut entrer aux 
coeurs des hommes, qu'il faille mourir pour vivre, 
qu'il faille par opprobre parvenir à la gloire de 
Dieu: car ce sont choses contre nature. Or tant 
y a8 que c'est là condition de l'Eglise. Mais afin 
que nous bataillions contre tous nos sens, et que 
nous recevions ce que Dieu a deliberé, voire en re- 
nongant à tout ce que nous avons de raison: afin 
done que nous facions cest honneur à Dieu de re- 
cevoir paisiblement son decret, sainct Paul met ici, 
Parole ceríaine: comme s'il disoit, Mes amis, il est 
vrày que si nous iugeons selon nostre fantasie, il 
nous semblera que c'est une chose impossible quand 
nous serons morts d'estre vivifiez, et que ce soit là 
le moyen, et puis qu'il faille que nous soyons de- 

spitez du monde, qu'on nous erache au visage, que 
nous soyons en opprobre extreme pour regner avec 
Iesus Christ: tout cela nous semblera comme songe. 
Mais abbatons toutes disputes, ne nous arrestons 
point à nostre, cuider ni semblant, puis que Dieu 
l'à ainsi ordonné, acquiesgons à son conseil, et souf- 
frons d'estre conduits par luy. Nous voyons done 
maintenant pourquoy sainct Paul notamment a mis 
ce mot. 

Mais revenons à ceste sentence, Qwi faut que 
nous soyons moris avec lesus Christ, devant que vire 
avec luy. Yci par ce mot de «mori, sainct Paul 
n'entend pas seulement le trespas des hommes, 
quand Dieu les retire de la terre: mais ce qu'il 
exprime fant au quatrieme chapitre de la seconde 
aux Corinthiens, qu'au troisieme des Colossiens: 
c'est ascgavoir, qu'il nous faut porter la mortification 
de lesus Christ en nostre chair, afin que sa vie 
apparoisse en nous. Quand sainct Paul parle ainsi, 
il entend ce qu'il dit au second passage que ie vien 
de toucher, que cependant que nous vivons en ce 
monde, nostre vie est cachee: tout ainsi qu'en hyver 
la vie des arbres est cachee. Voilà les arbres qui 
sont secs, on n'y voit nulle vigueur, il semble que 
ce soit du bois mort: mais tant y a que la vigueur 
se monstre au prim-temps. Ainsi en est-il des 
fideles: ear cependant qu'ils sont en ce monde, ils 
ont leur vie enelose en esperance. Or ce que nous 
esperons (comme sainct Paul dit au huitieme des 
Romains) est invisible, on ne le comprend pas à 
l'oeil. Il s'ensuit done qu'en vivant il nous faut 
mourir: non point seulement d'une espece de mort, 
mais que iournellement nous soyons morts, que 
nous allions en deecadence, selon qu'il dit quant à 
lPhomme exterieur, que les maladies, les povretez, 
les ignominies, et toutes choses semblables nous 
servent de renoncer au monde, et sentir que nostre 
vie n'est qu'un ombrage, que ce n'est rien: mesmes 
que nous recevons autant de messages de mort 
quand les choses ne nous vienent point à gré. No- 
tons bien donc que sainct Paul n'a point ici en- 
tendu simplement qu'il nous faille mourir pour un 
coup afin de vivre: mais cependant que nous vi- 
vons, que nous soyons tousiours comme ensevelis: 
que nous voyons comme la mort presente, que nous 
soyons comme moutons qui ont le couteau sur la 
gorge, ainsi qu'il en traitte en ce huitieme chapitre 
des Romains. Car ce n'est point assez de mourir 
ainsi, mais il faut que nous suyvions l'enseigne du 
Fils de Dieu pour regarder à sa resurrection, la- 
quelle est suffisante pour nous adoucir la rigueur 
de la mort. Au contraire, il faut que les meschans 
en despit qu'ils en ayent, voyent la mort qui les 
menace, et les adiourne à chacune minute de temps. 
Car combien qu'il semble qu'ils soyent à leur aise, 
si est-ce qu'ils endurent beaucoup d'afflictions, et 

plus que ne font pas les enfans de Dieu. Car ils 
ont un ver qui les ronge au coeur, et les tourmente. 
Et combien que tout le monde les laisse en paix, 
Si faut-il que le iugement de Dieu les persecute, 
et qu'ils sentent là desia de tela remords, qu'ila ne 
puissent iamais estre à repos, et que ce que dit le 
Prophete Isaie, soit aecompli en eux, que leurs 
pechez sont comme vagues qui se frappent les unes 
les autres. ll est vray que tant qu'ils peuvent, ils 
endorment leurs consciences: mais tant y a qu'en 
despit de leurs dents Dieu les resveille. Voilà donc 
comme les meschans sont affligez: mais ils n'ont 
ne part ne portion avec lesus Christ. Et pour- 
quoy? Car ils endurent la malediction qui est pro- 
noncee sur tous les meschans. Car quelles sont 
leurs afflictions, et tous les chastimens qu'ils souf- 
frent? C'est l'entree d'enfer pour eux: car il ne 
faut point qu'ils attendent issue heureuse, quand 
ils n'ont que le peché qui les mene à perdition. 
Il faut donc qu'en mourant et en souffrant nous 
soyons compagnons de lesus Christ. Et comment 
cela? C'est asgavoir que nous advisions d'adherer 
à nostre Dieu, que nous cheminions selon son ser- 
vice, e£ que nous mettions peine de vivre tellement, 
que quand les hommes nous feront quelque fascherie 
ou moleste, ce ne soit pas pour fautes que nous 
ayons commises contr'eux, mais que ce soit d'autant 
que nous servons à nostre Dieu. Quand donc nous 
aurons le monde ennemi et contraire pour avoir 
marché droitement, voilà comme nous souffrirons 
avec lesus Christ. Car nous combatons sous son 
enseigne, nous demandons qu'il soit glorifié, et les 
hommes qui nous molestent et tourmentent, n'ont 
point esté provoquez par nous, ils ne peuvent pas 
dire mesmes que selon la chair ils ayent occasion 
de vengeance. 

Voilà done en somme ce que nous avons à re- 
tenir de ce passage, c'est ascavoir que pour estre 
participans de la vie et du regne de nostre Seigneur 
lesus Christ, i| faut que nous soyons conformes à 
luy en toutes nos afflictione, c'est que nous ayons 
bon tesmoignage que nous avons voulu servir à 
Dieu. Or on pourroit ici faire neantmoins une 
obiection. Car les fideles endurent souventesfois 
pour leurs pechez, combien qu'ils ayent servi à 
Dieu: toutesfois si est-ce qu'ils ont commis beau- 
coup de fautes qui meritent chastiment: et Dieu 
aussi leur donne des coups de verges afin de les 
humilier et les amener à conte. Il est vray: mais 
sainct Paul parle ici des afflictions qu'endurent 
ceux ausquels Dieu fait la grace d'estre tourmentez 
pour son nom, et pour le tesmoignage de sa verité. 
Si nous sommes punis pour nos pechez, et bien, il 
nous faut baisser le col, et recevoir paisiblement la 
correction que Dieu nous envoye, et sentir que nous 
ne sommes pas dignes de souffrir pour son nom, 

mais si ne faut-il pas laisser de nous consoler quand 
nous. voyons que Dieu a le soin de nostre salut, 
d'autant qu'il ne nous veut point laisser là comme 
bestes esgarees, mais qu'il nous retire à soy. Voilà 
comme estans chastiez pour nos pechez, nous ne 
laissons pas d'avoir de quoy nous consoler. Mais 
quand il est question d'estre persecutez des hommes, 
advisons bien à quel titre, e£ pourquoy nous serons 
persecutez, suyvant la doctrine et exhortation de 
S. Pierre: c'est asgavoir que nous souffrions comme 
chrestiens, afin de glorifier nostre Dieu, que nous 
ne souffrions point comme malfaiteurs: iagoit que 
le monde nous aceuse et nous condamne, et que 
souvent il semble que nous soyons plus degradez 
que les plus meschans du monde, qu'il nous suffise 
que Dieu nous approuve. Et au reste, quand il 
nous fait cest honneur que nous endurions pour 
son nom, cognoissons qu'il mous pourroit iustement 
afflüper pour nos offenses: mais il nous espargne 
en cest endroit: et cependant voilà une cause ho- 
norable pour laquelle il nous fait souffrir. Comme 
les Martyrs qui ont enduré pour le tesmoignage de 
Dieu, ils pouvoyent bien estre punis pour leurs 
fautes: car iamais il n'y a eu homme si parfait, 
que Dieu ne le peust cent fois racler du monde. 
Mais tant y a qu'il dissimule envers les siens, et 
cependant il les honore iusques là, qu'ils souffrent 
pour luy et pour sa querele, comme s'ils estoyent 
Ses procureurs. Ainsi done apprenons de louer 
Dieu quand il ne permet point que nous soyons 
punis pour nos offenses propres, mais plustost que 
ce Soit pour avoir maintenu sa cause, et pour avoir 
esté tesmoins de son Evangile. Voilà en somme 
ce que nous avons à retenir, quand sainct Paul dit 
que pour estre partieipans de la vie de Iesus 
Christ, il faut que nous soyons morts auparavant 
avec luy. 

Or quant et quant il adiouste que si nous le 
renions, il nous reniera. Apres qu'il nons a incitez 
par douceur, il adiouste la menace: comme nous 
sgavons que Dieu ha ceste coustume de nous pic- 
quer, quand il voit que nous ayant attirez par 
douceur nous sommes tardifs, et qu'il ne nous 
gagne pas tantost à soy, il adiouste aussi la ri- 
gueur. Et sainct Paul vie maintenant de ceste 
fagon, en disant, Tout ainsi que la vie nous est 
certaine si nous sommes configurez à lesus Christ, 
passans par ce monde comme estans assiegez d'une 
centaine de morts, qu'ainsi au contraire, quand 
nous voudrons nous separer d'avec lesus Christ, il 
nous reniera: comme aussi il l'a prononcé de sa 
bouche, Celuy qui me confessera devant les hommes, 
ie le eonfesseray devant Dieu mon Pere qui est ós 
eieux: mais celuy qui me reniera devant les hom- 
mes, i'auray honte aussi de le confesser, et devant 
Dieu, et devant ses anges. lei sainct Paul nous 


9* 


135 


remet au devant ceste sentence horrible de nostre 
Seigneur lesus Christ, et qui nous doit bien faire 
dresser les cheveux en la teste, si nous sommes 
lasches à confesser son nom, et à maintenir sa ve- 
rité devant les hommes, quand nous voyons qu'elle 
est assallie et combatue. En somme, sainet Paul 
nous à ici voulu monstrer qu'il n'est point question 
de nous desguiser, comme beaucoup se feront à 
eroire qu'ils ne laissent pas d'estre chrestiens, en- 
cores qu'ils trahissent lesus Christ, encores qu'ils 
dissimulent, et qu'ils se desguisent, il leur semble 
que cela est tout un devant Dieu. Or sainet Paul 
monstre iei que Dieu demande ce service de nous, 
que sa verité soit maintenue, et que s'il est question 
de nostre vie, qu'elle n'y soit point espargnee: car 
elle ne nous doit point estre tant precieuse comme 
la verité en laquelle consiste nostre salut, et par 
laquelle aussi Dieu regne sur nous. Nous voyons 
done iei que toute excuse est ostee à ceux qui vou- 
droyeni bien chercher des subtesfuges afin de s'ex- 
empter des afflictions que Dieu veut que les siens 
souffrent, comme il y en a tant de delicats qui se 
voudroyent donner privilege de ne rien souffrir 
pour le nom de Dieu. Or il n'e&t point question 
de cela, dit S. Paul: ear nous avons un Maistre 
qui veut estre adoré et confessé de nous: et qui- 
conques aura honte de maintenir son nom devant 
les hommes, qu'il sgache qu'il est aussi raclé du 
registre de salut, qu'il ne pense point que lesus 
Christ le doyve tenir au nombre des siens. 

Or quand il a ainsi parlé, il adiouste, Que si 
mous sommes incredules, Dieu demeure loutesfois fidele, 
eí ne se peut renoncer soy-mesme. En ceste con- 
elusion S. Paul monstre que quand tout le mondo 
8e desbauchera, la verité de Dieu demeurera pour- 
tant en son entier, afin que nous ne pensions point 
qu'elle depende de nous, et qu'elle soit fondee sur 
nostre tesmoignage. Et c'est une doctrine bien utile. 
Car en premier lieu, S. Paul despite ici tous ceux 
qui sont doubles, et qui voudroyent pour sauver 
leur vie trahir nostre Seigneur lesus Christ, et 
blasphemer contre sa doctrine (ainsi qu'on en voit 
beaucoup auiourd' huy), sainet Paul les despite. Et 
bien (dit-il) il vous semble que le Fils de Dieu ne 
se peut passer de vous: non, non, allez vous en 
(dit-il) et que vous le quittiez tant que vous estes: 
il demeurera neantmoins Roy du ciel et de la terre. 
Et puis sur tout il regarde aux infirmes qui sont 
troublez: quand ils voyent que quelqu'un trebusche, 
et qu'il se fourvoye, il leur semble que tout est 
perdu. Et auiourd'huy nous avons besoin de cesto 
remonstranee plus que n'ont eu ceux du temps de 
sainct Paul. Oar combien qu'il y ait eu alors de 
l'infirmité beaucoup, auiourd'huy nous sommes si 
tendres que rien plus: il ne faut sinon une fueille 
branler, qu'il nous semble que tout le monde s'en 

va en ruine: et qui pis est, nous sommes tant en- 
clins à cela, que nous cherchons les occasions de 
nous troubler. Si on oit dire qu'il soit advenu 
quelque cheute à un homme, on en voit beaucoup 
qui ont ceste eonvoitise diabolique, qu'ils ne de- 
mandent sinon de trouver quelque couverture pour 
s'elongner de l'Evangile. Et le diable aussi a bien 
ceste ruse de s'insinuer par tels moyens obliques, 
et comme en cacbette. Mais quoy qu'il en soit, 
si voyons-nous auiourd'huy que la 'plus part sont 
esperdus si tost que quelqu'un aura renoneó la 
verité, ou que quelqu'un qui estoit en bon train se 
fourvoye, et qu'il se desbauche. Et qu'est-ce que 
ceci veut dire? Il semble que la parole de Dieu 
n'ait point de fermeté. Et comment? Voilà un 
povre pot fragile et caduque: s'il est cassó, eat ce 
à dire pourtant que la verité de Dieu qui est per- 
manente, doive estre abolie? Faudra-il que le Sei- 
gneur Iesus soit arraché de son siege, auquel il a 
esté exalté de Dieu son Pere?  Faudra-il que le 
salut des hommes, et des anges aussi perisse en 
une creature tant foible? 

Ainsi done, nous voyons maintenant à quel 
propos sainct Paul use de ceste sentence, en disant 
que si nous renongons Dieu, il demeurera fidele. 
ll avoit dit auparavant, que si nous renoncons Iesus 
Christ, il se pourra bien passer de nous. Mais 
cela n'estoit point encores assez exprimé: mainte- 
nant il met une plus ample declaration, c'est que 
Dieu n'emprunte rien de nous comme s'il en avoit 
besoin, mais que sa verité luy suffit, et que quand 
tout le monde le renoncera, sa condition n'empire 
point pourtant, 4] demeure fidele, dit-il. Ce mot 
doit bien estre observé: car c'est aussi ce qu'il 
traitte aux Romains, quand il dit, Quoy? Si aucuns 
des Iuifs ont esté desloyaux, Dieu sera-il pourtant 
menteur?  Nenni: ia n'adviene, dit-il: ear au con- : 
traire il est, escrit que tout homme est menteur, et 
que Dieu est veritable: qui plus est, l'ineredulité 
des hommes donne plus grand lustre à la bonté de 
Dieu. Car quand nous voyons que le monde luy 
fausse la foy qu'il luy a donnee, et que neant- 
moins il poursuit et continue tousiours, en cela ne 
voit-on pas que par sa veritó il surmonte toutes 
nos menteries, et toute la vanité qui est en nous? 
Nous voyons done comme ces sentences s'accordent 
voire tellement que quand nous verrons tout le 
monde estre comme dissipé, il ne faut point que 
nostre foy soit renversee pourtant: ear elle doit 
regarder à Dieu qui persiste tousiours en sa nature, 
et qui demeurera fidele, combien que les hommes 
varient et changent. ^ En ce passage que nous 
avons allegué, ou sainct Paul traitte des Iuifs les- 
quels Dieu avoit appelez pour estre son troupeau, 
et le peuple eleu et sancetifié d'entre toutes les 
nations de la terre, il monstre que les Iuifs s'alie- 

nent de l'esperance de salut, le service de Dieu est 
là du tout perverti, la religion est si confuse que 
c'est une horreur. Neantmoins voilà lesus Christ 
qui apparoist: et combien que les luifs se soyent 
rendus plus qu'indignes de ceste redemption qui 
leur estoit promise, tant y a que Dieu persiste en 
sa verité. Voilà done le Sauveur du monde qui 
se presente aux Tuifs, voire lesquels estoyent comme 
brebis perdues (ainsi qu'il en parle), car tout estoit 
alors tellement meslé, qu'on ne sgavoit plus que 
c'estoit ni de la Loy, ni des promesses, ni de rien 
qui soit, lesus Christ s'est-il ainsi presenté? "Tant 
s'en faut que les luifs sentans leurs miseres cher- 
chent le remede, comme il leur avoit esté promis 
de tout temps, qu'ils provoquent l'ire et la vengence 
de Dieu sur eux, en renongant au salut qui leur 
est offert. Et ne se contentent pas d'avoir mesprisé 
lesus Christ, mais apres l'avoir fait mourir igno- 
minieusement en la croix, ils persecutent son Evan- 
gile de plus en plus. Nous voyons donc ce peuple- 
là que Dieu avoit eleu, qui est desloyal iusques au 
bout. Et c'estoit un horrible scandale pour les 
fideles de ce temps-là: mais sainct Paul dit com- 
bien qu'ils soyent ainsi desloyaux et infideles, si ne 
faut-il point que la foy de Dieu, c'est à dire sa 
verité, soit estimee par là, ear elle demeurera tous- 
siours en son entier: qui plus est (dit-il) c'est, une 
approbation plus grande comme Dieu reserve quel- 
que semence de ce peuple-là, qui estoit ainsi ad- 
donnó à sa perdition, voire et qui la cherchoit à 
son escient, Dieu doríe cognoissant ce qu'il avoit 
declaré, c'est qu'il faloit que la ville de lerusalem 
fust comme Sodome et Gomorre, excepté quil y 
auroit quelque petit nombre eauvé, il le garde d'une 
facon miraculeuse. Dieu done aecomplit ce qu'il 
avoit aussi prononcé en l'autre passage du Prophete 
Isaie, Qu'il y auroit quelque petit residu recueilleroit 
à soy, et que de ceste semence-ci il y auroit comme 
une abondance pour espandre par dessus toute la 
terre. Quand cela c'est verifié, ne voilà point Dieu 
qui a donné approbation plus certaine à la verité? 
Quand il a ainsi despité les mensonges des hommes 
et qu'il a surmonté la desloyauté des Iuifs, et leur 
rebellion, quand le salut qui avoit esté promis, a 
esté manifesté, il à monstré alors que ses promesses 
ne dependoyent point des hommes, mais qu'il trou- 
veroit un moyen incomprehensible au monde, afin 
d'accomplir sa promesse, et la faire valoir pour la 
mener à sa perfection. 

Ainsi donc, quand nous voyons ces choses, ap- 
prenons de les appliquer aussi bien à nostre instruc- 
tion. Car auiourd'huy combien y en a-il d'inere- 
dules, et de combien de sortes? Les uns demeurent 
obstinez en leur aveuglement: comme les Papietes, 
on voit qu'ils sont envenimez contre l'Evangile, et 
le diable les transporte tellement, que pour raison 

qu'on leur amene, encores qu'ils en soyent plus que 
convaineus, neantmoins ils ne veulent nullement 
approcher, mais sont tousiours des bestes sauvages, 
ils ruent, ils mordent. "Voilà done la desloyauté 
de ceux qui pretendent le nom de Chrestiens, et 
mesmes qui ont receu le baptesme. Nous voyons 
les Iuifs ausquels les promesses appartienent, et qui 
sont comme les fils aisnez de la maison de Dieu, 
que ceux-là persistent en leur obstination diabolique, 
qu'ils ne se contentent pas de ge fermer la porte, 
et de se priver du royaume de Dieu, mais ils blas- 
phement contre l'Evangile en toutes sortes, et voit- 
on qu'ils se despouillent de toute humaine affection 
pour faire la guerre à Dieu. Nous voyons les 
rures qui se sont retranchez, d'autant qu'ils ont 
suyvi les tromperies de Mahommet, voire qui sont 
de telles fables, que sinon qu'ils fussent du tout 
abbrutis, il est certain qu'ils pourroyent incontinent 
appercevoir la bestise qui est là contenue. Mais 
quoy? Dieu a là desployé sa vengeance, qu'il les 
a mis en sens reprouvé, voire à cause de leur in- 
gratitude: ear ils estoyent Chrestiens bastards comme 
les Papistes. Or maintenant entre nous combien 
en voit-on qui se destournent du droit chemin de 
|Evangile? Combien y en a-il qui veulent nager 
entre deux eaux, et qui font mesme des moyenneurs, 
qui voudroyent avoir un Evangile bigarré? N'avons 
nous point veu de nostre temps, et ne voit-on pas 
encores, que ceux qui ont basti ceste corruption 
d'Interim ont voulu mesler Dieu avec le diable? 
Ne voit on pas que ceux-là se sont alors divertis 
du bon chemin? Voilà done beaucoup d'especes 
d'inoredulité. Mais quoy? Quand tout sera en 
confusion, et que tout le monde sera incredule, Dieu 
demeurera fidele: ne mesurons point Dieu à la 
mesure des hommes et à leur teste: car ce seroit 
luy faire trop peu d'honneur, quand on dira que 
selon que le monde sera fidele, Dieu le sera aussi. 
Ne voilà point comme aneantir la verité de Dieu, 
quand on la voudra ainsi mesurer selon la fidelité 
des hommes? Car on sgait bien qu'il n'y a en 
eux que vanité.s--mensonge: et au eontraire Dieu 
est veritable, voire il est la verité luy-mesme. Ainsi 
done que nous meditions bien ceste doctrine, et 
que nous l'appliquions à tel usage que le sainet 
Esprit l'a entendu: c'est quand nous verrions cent 
mille confusions en ce monde, toutesfois nous de- 
meurions fermes, estant fondez en la verité de Dieu, 
qui ne varie point selon l'inconstance et la legereté 
des hommes. Et pourquoy? ll ne se peut renoncer 
soy-mesme. Despitons done tous ceux qui auiour- 
d'huy se destournent de la verité, et leur semble 
qu'ils meneront aveo eux en ruine beaucoup de 
simples gens: despitons-les, car s'ils sont traistres 
et desloyaux, ils ne peuvent point deroguer à Dieu 
en fagon que ce soit. 

Et au reste, ne pensons point que sainct Paul 
ait iei parlé de l'essence de Dieu, comme s'il 
disoit: Esperons que Dieu demeurera fidele là 
haut: mais il veut que ceste fidelité soit en nous, 
c'est à dire, que d'autant que la parole de Dieu est 
une semence incorruptible, qu'elle fruetifie: et quand 
le diable taschera de l'arracher ou amortir, qu'il 
ne puisse rien contre nous, d'autant que nous avons 
la vietoire par laquelle le monde est vaincu: si le 
diable nous suscite aussi des troubles, que nous 
les surmontions. Voilà done comme Dieu non seu- 
lement en soy demeure fidele, mais aussi d'autant 
qu'il a imprimé en nos coeurs le tesmoignage de 
8a verité par son sainct Esprit, il fait desia que sa 
parole est permanente, et que nous allons tousiours 
nostre train, quand nous verrons que les meschans 
ne demandent sinon de nous desbaucher avec eux. 
Puis qu'ainsi est done que Dieu ne se peut renoncer 
soy-mesme, advisons quel il est: et pour ce faire 
arrestons-nous à sa parole. Car si nous voulons 
penser de Dieu ce que bon nous semblera, nous 
imaginerons tous les coups des phantosmes et des 
idoles. Il faut done que nous cognoissions que 

Nous avons desia veu par ci devant comme 
sainet Paul sur tout exhortoit Timothee d'avoir ce 
regard d'edifier l'Eglise. Oar si nous appliquons 
à autre usage la doetrine que nous portons, c'est 
la profaner, et pervertir l'usage que Dieu avoit 
institué: car il ne veut point que nous ayons les 
aureilles batues en vain de sa Parole, il veut qu'elle 
nous profite à salut. Si donc celuy qui parle, veut 
plaire, s'i| se veut monetrer, s'il a quelque folle 
affection qui le transporte, tellement qu'il ne re- 
garde point au salut des auditeurs, il est sacrilege: 
d'autant que meschamment il destourne la parole 
de Dieu à autre usage qu'il ne doit. Or il est 
vray que volontiers les hommes ont les aureilles 
chatouilleufes: ear nous voyons comme le monde 
est mené de curiosité, nous appetons tousiours ie 
ne scay quoy de nouveau, tellement que voilà qui 
est cause que beaucoup qui ont la charge d'ensei- 
gner, pour se faire valoir, et à ce qu'on leur applau- 
disse, cherchent des questions frivoles, moyennant 
quil y quelque apparence de subtilité, il leur suffit, 
ils ne pensent point à ce qui edifie, Or sainot 
Paul notamment dit ici à Timothee, que celuy qui 

c'est de Dieu selon qu'il s'est declaré à nous par sa 
parole. L'avons-nous eognu tel? Sgachons qu'il 
ne se peut renoncer, etf qu'il ne changera iamais 
de propos ne de nature. Et ainsi nous voyons que 
nous serons assez fortifiez contre tous les troubles 
du monde, contre toutes les mutations et change- 
mens qui pourront advenir, moyennant que nous 
retenions tousiours ceste foy, et ceste cognoissance- 
là, de dire, Dieu s'est manifesté à nous, tellement 
que nous le pouvons cognoistre. Et comment? Par 
sa Loy, par ses Prophetes, et par son Evangile. 
Que les hommes s'esgarent cà et là tant qu'ils 
voudront, si est-ce que Dieu ne laissera point de 
demeurer fidele: ear il n'y aura point de varieté 
en luy. Et quand nous serons là arrestez, voilà 
comme nous pourrons avoir victoire contre tous les 
assauts de Satan, tellement que nous bataillerons 
constamment, iusques à ce que nous soyons re- 
eueilis en ce repos eternel qui nous est appresté 
au ciel. 

Or nous-nous prosternerons devant la face de 
nostre bon Dieu, etc. 

se voudra monstrer fidele docteur, doit tousiours 
appliquer son estude à confermer les hommes en 
la fiance de Dieu et en sa crainte: et si ceste doc- 
trine fasche (comme beaucoup voudroyent qu'on leur 
apportast quelques speculations), il ne faut point 
que ceux qui ont la charge d'enseigner, se destour- 
nent pour cela du bon chemin, mais qu'ils conti- 
nuent. Or cependant nous sommes ici exhortez 
tous de recevoir volontiers ce qui nous est utile 
pour nostre salut.  Oar combien que sainect Paul 
adresse son propos à Timothee, et qu'en sa personne 
il monstre quel est l'office des bons docteurs, ce- 
pendant toutesfois il retranche tous nos fols appe- 
tis. Quand done chacun viendra au sermon, que 
ce ne soit pas pour ouir quelque chose plaisante, 
et qu'on luy chatouille les aureilles, et dont il 
puisse causer à plaisir: mais que ce soit pour 
s'avancer en la crainte de Dieu et en humilité, et 
pour s'inciter à l'invoquer, et pour se confermer 
en patienee. Et cependant, si nous avons ouy une 
exhortation auiourd'huy, et que demain elle nous 
Soit reiteree, ne pensons point que cela nous soit 
superflu, n'en soyons point faschez: car quand 
chacun fera bon examen, il trouvera qu'il s'en faut 
beaucoup qu'il n'ait recordé la legon qu'il avoit ap- 


141 


prise pour la bien prattiquer. Si donc Dieu nous 
en refreschit la memoire, c'est un grand bien qu'il 
nous fait. 

Voilà ce que nous avons à noter en ce passage, 
quand S. Paul dit, Admoneste de ces choses. Car 
i| est certain qu'il à voulu prevenir ce qu'on voit 
communément, qu'on dira, Et nous avons ouy ce 
propos: n'est-ce pas une chose assez vulgaire? qui 
est le petit enfant qui ne le cognoist? Voilà qu'al- 
leguent ceux qui.voudroyent estre repeus de ques- 
tions inutiles. Mais voici comme le sainct Esprit 
veut que iournellement ce qui nous est utile, nous 
soit ramené au devant, d'autant que nous ne l'avons 
point assez entendu: il nous ne faut mettre en 
prattique, comme on dit. Car ce n'est rien qu'une 
chose nous vole au cerveau, mais il faut que la 
racine en soit au coeur, et que les fruits en appa- 
roissent en toute nostre vie. 

Or cependant sainct Paul adiouste un mot qui 
emporte beaucoup, JProtesíe devamí Dieu, comme 8i 
tu les adiournois, et que tu prinsses un tesmoignage 
solennel, qw'ils ne s'adonnent point à contentions de 
paroles. En ceci nous voyons plus clairement ce 
que i'ay touché: c'est que sainct Paul a voulu re- 
medier à l'aambition des hommes, qui pour estre 
prisez et avoir bruit s'addonnent à beaucoup de 
contentions. Car ils voudroyent esplucher les cho- 
ses cà et là, oà il n'y ait que redire: et s'ils trou- 
vent quelque petit mot, c'est comme un festu auquel 
ils s'achopent, et là ils font grande instance, il 
semble que le ciel et la terre se doivent mesler: 
et s'ils voyent quelque sentence qui leur viene à 
propos, il leur semble qu'ils ayent tout gagné, com- 
bien qu'on voit que ce n'est que fumee de tout ce 
qu'ils attentent et entreprenent. Et voilà pourquoy 
aussi la plus part de ceux qui ont quelque esprit et 
scavoir, taschent plustost d'estre en reputation 
quant au monde, que servir à Dieu. Et pource 
est-il tant difficile de les reprimer. Ce n'est point 
done en vain que sainct Paul met iei, si on voit 
qu'il y ait gens qui s'addonnent ainsi à folles curio- 
sitez, qu'on les adiourne devant Dieu, qu'on leur 
face une protestation solennelle qu'ils auront à 
rendre conte de ce qu'ils destournent ainsi la parole 
de Dieu à contentions et debats, d'autant que ce 
n'est point à ceste fin qu'elle nous est donnee. 

Et au reste, sainct Paul dit, Qw'on me se debate 
point de paroles. Em ce mot il eomprend toutes 
les contentions qui n'ont point de fondement 
ni de substance, comme on dit. Car s'il est. ques- 
tion de maintenir l'honneur de Dieu, et ce qui est 
des premiers fondemens de la foy, là il faut que 
nous travaillons, et qu'un chacun &'y porte vertueu- 
sement. Car de souffrir que la verité de Dieu 
soit convertie en mensonge, qu'on la desguise, qu'on 
maintiene des erreurs et fausses superstitions, 

quelle condamnation sera-ce? Dieu donc veut que 
nous eoyons vaillains champions, quand il est ques- 
tion de maintenir sa verité. Et ainsi il n'est point 
question de nous espargner, il ne faut point que 
nous y allions à demi bouche: et mesmes quand 
tout le monde devroit perir, il vaut beaucoup mieux 
en defendant la verité de mettre une horrible con- 
fusion par tout que de dissimuler, et laisser aller 
les choses mauvaises. Et de fait, nous voyons 
comme il est advenu, quand aucuns ont nagé entre 
deux eaux (comme on dit) et ont voulu moyenner, 
que nostre Seigneur s'est moqué d'eux, et à la fin 
ils n'ont eu que turpitude et honte de leur folle 
outre-cuidance. Que faut-il done? Que nous ob- 
servions rondement ce que Dieu nous a commandé: 
et si nous voyons que le diable prattique pour noüs 
empescher, ceste liberté-là, pour nous venir desguiser 
la pureté de la doctrine, et pour mettre en avant 
des erreurs pour seduire les povres ames, et les 
mener à perdition, que nous entrions hardiment au 
combat, et que noüs ne facions point difficulté: 
voire, et quoy qu'on nous allegue, que nous ne 
laissions point de passer outre, et que nous fermions 
les yeux à tout ce qui nous pourra advenir, &ga- 
ehans que l'issue en sera bonne, moyennant que 
nous ne passions point nos limites, et que chacun 
de nous selon son estat advise d'appliquer ici toute 
son estude. Ceci est bien à noter: car quelque fois 
on verra flechir de bons serviteurs de Dieu quand 
on les vient fascher, et quand il y & de grans 
troubles: ils declinent de leur office quand ils se 
voyent pressez. Et pourtant nous faut-il bien ad- 
viser deux fois à ce que nous avons à faire, que 
quelques difficultez qu'il y ait, nous ne suivións 
tousiours la pure simplicité de l'Evangile, et que 
nous ne continuyons constamment en cela. Et au 
reste, quand nous voyons que la verité de Dieu est 
sauve, et que le peuple est bien edifió; que nous 
allions esmouvoir des disputes sans scavoir pour- 
quoy, seulement avec une folle vanterie pour estre 
renommez, et qu'on dise, Voilà un homme aigu, 
voilà un homme de sgavoir: malheur sur ceux qui 
desguisent ainsi la doctrine de salut, et qui deman- 
dent d'estre prisez. Et voilà qui suscite tant de 
contentions: car les hommes de leur nature sont 
adonnez à cest orgueil diabolique, de tousiours de- 
mander qu'on les prise et estime. Mais d'autant 
plus nous faut-il peser ce mot de sainct Paul, c'est 
que si nous voyons de ces glorieux qui se veulent 
ainsi faire valoir, quand nous ne pouvons par simple 
admonition et remonstrance les attirer et gagner, 
que nous leur facions comme une adiuration devant 
Dieu, qu'ils auront à rendre conte, d'autant qu'au- 
iourd'huy ils troublent ainsi l'Eglise, et qu'ils es- 
meuvent des questions frivoles et sans propos, telle- 
ment qu'ils sont comme effrontez pour vouloir oster 

le soleil, et l'obscurcir. Que done nous renvoyons 
telles gens devant Dieu, leur assignant ceste iournee 
en laquelle ils seront iugez. Voilà ce que nous 
avons à retenir. 

Or comme nous devons avoir en detestation ces 
brouilons qui  esmeuvent quelques debats en 
PEglise, aussi apprenons de nostre costé d'estre 
paisibles, de ne donner point ouverture à nulles 
euriositez, mais que nous soyons sobres, et que nous 
demandions seulement d'estre enseignez à nostre 
salut, tellement que Dieu soit honoré entre nous, 
que nous soyons tout accoustumez à ce faire, que 
nous soyons econfermez en 823 crainte et en son 
amour, e£ que nous soyons humiliez sous &on ioug, 
pour porter ee qu'il luy plaira. "Voilà done oà il 
nous faut appliquer toute nostre estude, si nous ne 
voulons point donner occasion que l'Escriture sainte 
et la parole de Dieu soyent prophanes, et que nous 
ayons des combats frivoles qui sont de nul profit, 
et à la ruine des auditeurs, dit sainct Paul. 

Or nous avons à noter aussi les deux raisons 
par lesquelles il reprouve les debats et contentions, 
et les disputes frivoles. En premier lieu il allegue 
qu'elles sont de nul profit: et en second, quelles per- 
verlissent les auditeurs. Par la premiere raison, il 
signifie ce que i'avoye desia touché, c'est que ce 
qui est contenu en la parole de Dieu, nous doit 
servir de quelque chose: car (dit-il) toute l'Escriture 
est utile: comme de fait l'experience nous le monstre 
au moins il ne tient qu'a nous. Car qui est cause 
qu'on lira l'Eserituré saincte, et qu'on ne scait en 
la fin si on a perdu son temps, ou si on l'a bien 
appliqué? C'est pource qu'on y vient à l'estourdie, 
et qu'on ne se presente point à Dieu pour recevoir 
de luy ce qui pourroit profiter. Il est bien dit que 
Dieu enseignera les humbles et les petis: mais 
outre cela il nous le faut cognoistre un bon Maistre 
et fidele. Or cela emporte que nous attendions de 
luy quelque bonne doctrine, quelque instruction qui 
nous serve, et qui nous soit utile. Si done nous 
venons mettre le nez pour lire l'Escriture saincte, 
et que nous ne tranchions droit, mais que nous y 
cherchions ie ne sgay quoy qui contente nostre fan- 
tasie, il ne faut point trouver estrange si nous som- 
mes repeus de vent, et que Dieu nous laisse re- 
tourner comme nous estions venus. Mais si nous 
avons ceste affection et desir d'estre enseignez pour 
nostre salut, il est certain que nous ne trouverons 
rien en l'Escriture saincte qui ne soit bon, et dont 
nous ne puissions recueillir quelque chose qui soit 
pour avancer nostre foy, pour nous inciter à craindre 
Dieu, et à luy obeir, pour nous instruire à l'invo- 
quer, pour nous confermer en patience, comme i'ay 
desia dit: soit aux histoires, soit aux Prophetes. 
par tout i| y aura de l'utilité. Et ainsi quand 
sainct Paul eondamne les choses qui ne profitent 

de rien, c'est autant comme s'il disoit que tous 
ceux qui ne cherchent point le salut des auditeurs, 
prophanent la parole de Dieu. Et au reste, il nous 
faut tousiours venir aussi bien à nous: car si nous 
sommes contentez quand nous aurons ouy quelque 
chose qu'on nous dise, et que cependant nous ne 
scgachions à quel usage nous devons appliquer ce 
qui nous a esté monstré, nous sommes sacrileges. 
En somme, qu'un chacun apprene à se soliciter, et 
que nous ayons nos esprits attentifs, afin de n'ap- 
peter rien sinon ce que nous cognoissons estre 
propre pour nous fortifier en foy, en crainte de 
Dieu, et en choses semblables. Mais pour la 
seconde raison, sainct Paul veut  encores plus 
aggraver le mal qui est en tous combats super- 
flus: c'est qu'ils pervertissent les auditeurs. Et 
pourquoy? Nous voyons combien chaeun de nous 
est debile sans qu'il soit esbranlé d'ailleurs: sans 
qu'il viene ne tourbillon, ni tempeste, encores ne 
faisons-nous que. chanceler: que s'il nous vient 
quelque trouble, par plus forte raison nous venons 
ineontinent à douter, et nostre esprit, comme il est 
volage, se remue tousiours, et Satan vient là mettre 
beaucoup d'obieets. Brief, eneores que nul ne vienne 
à esmouvoir question ne debat, si est-ce que nous 
sommes par trop debiles, et ne pouvons point nous 
resoudre pour cheminer comme 1l appartient, et ne 
pouvons aussi prendre une telle certidude en la ve- 
rité de Dieu, que nostre coeur soit paisible et ras- 
sis. Que sera-ce donc quand il y aura des souf- 
fles pour allumer le feu encores plus?  Desia 


(comme i'ay dit) nous avons en nous une semence 


d'nfidelité. Or voiei des moqueurs qui voudront 
faire servir la parole de Dieu à leur ambition et 
vaine gloire, qu! esmeuvent des questions. Dequoy 
servira-cela? ^ Chaeun eommenee à s'estonner, Et 
comment? e pensoye estre bien resolu de cela: 
et ie ne scay maintenant oü i'en suis, Pour le se- 
cond, si i'ay douté de ce poinet, et que sera-ce du 
reste? "Tellement que c'est le moyen le plus aisé 
et le plus propre qu'ait Satan pour nous ruiner du 
tout, que de nous faire ainsi adonner à disputes 
eurieuses et frivoles. Que faut-il donc?  Tenons 
la simplieité de l'Evangile, arrestons-nous là du 
tout. Et quand nous aurons esté enseignez que 
nous avons un Dieu qui s'est declaré Pere et Sau- 
veur envers nous, que nous cognoissions le moyen 
par lequel nous pourrons trouver grace devant luy, 
c'e&t au nom de nostre Seigneur Iesus Christ, Puis 
apres, que nous cognoissions la volonté, que nous 
scachions comment et en quelle fiance nous le de- 
vons invoquer, que nous cognoissions comment c'est 
qu'il nous attire à soy, que nous meditions ses pro- 
mes8se8, et que nous conioingnions les Sacremens 
qui nous doivent servir de signature seconde. Et 
au reste, que nous cognoissions que tout cela nous 

procede de la bonté gratuite de nostre Dieu, et de 
quilluy a pleu nous eonioindre à soy, esperans 
qu'il nous conduira iusques à la fin. Voilà ce que 
nous avons à mediter. Et c'est une sentence si 
entiere, que moyennant que nous l'ayons apprinse, 
il ne nous faut point porter envie aux plus subtils 
du monde, de ce qu'ils auront imaginé. Car nous 
avons ceste perfection-là, que depuis la creation du 
monde, voire devant de toute eternité, nous voyons 
nostre salut fondé sur la bonté de Dieu, et en son 
conseil immuable. Et puis nous voyons comme il 
nous à appelez privément à soy: nous voyons qu'en 
la personne de nostre Seigneur Iesus Christ il s'est 
reconcilié à nous, là nous avons la.remission de 
nos pechez, là nous avons la plenitude de toute 
grace (comme ilen a esté parlé ce matin), il nous 
elargit les dons de son seinet Espeit. Et puis nous 
cognoissons comme nostre vie doit estre réglee, et 
quels sont les sacrifices que Dieu demande, c'est 
ascgavoir de reformer nos affections charnelles, de 
passer par ce monde en aspirent à Dieu, et con- 
templant la gloire immortelle qu'il nous a promise. 
Et puis nous voyons comme nous avons acces à 
luy pour le prier, nous sgavons quel est l'usage 
des Saeremens, et quel en est le profit. Que de- 
mandons-noue plus? Nous voudrons passer par 
dessus les nues: allons-nous rompre cent mille fois 
le col, nous ne pouvons avancer d'un seul 'doigt, 
que Dieu ne nous conduise. Ainsi done tenons- 
nous à la simplicité de l'Evangile, si nous ne vou- 
lons point estre reprins de chercher occasion de 
ruine. Car puis que nous avons ici un advertisse- 
ment par l'Esprit de Dieu, si nous allons au con- 
traire, nous serons inexeusables du tout. Et si 
ceci estoit bien observé, on traitteroit en plus 
grande reverence la parole de Dieu qu'on ne fait 
pas. Mais quoy? on voit l'audace du monde, et 
les plus ignorans sont les plus hardis, selon le 
proverbe. Mais tant y a que nous devons bien 
noter, et sgavoir, et mediter ce passage: c'est que 
quand nous verrons comme nous aurons esté bien 
edifiez en Dieu, nous cherchions de profiter selon 
que le besoin en est. Et au reste, gardons bien 
de nous elever en folle outrecuidance, et de n'ap- 
peter ce qui ne peut servir qu'à nostre perdition. 
Or sainct Paul ayant ainsi parlé adiouste, Que 
Tümothee s'estudie à se presenter à Dieu un owvrier 
approwvé, e£ mon confus, tranchant ow coupant droite- 
ment la parole de verité. Quand en premier lieu 
sainct Paul exhorte Timothee à se presenter à Dieu, 
il monstre le remede que i'avoye touché. Car i'ay 
prins un sommaire de la doctrine qui est ici con- 
tenue: mais il la faut maintenant deduire par le 
menu. Comment done ceux qui ont l'office d'en- 
seigner le peuple de Dieu se garderont-ils de ques- 
tions vaines et inutiles? et comment pourront-ile | 

resister à ceux qui brouillent l'Evangile? "Asqavoir 
s'ils se presentent à Dieu, et qu'ils s'estudient à ce 
faire. Car cependant que nous regardons au monde, 
il est impossible que nous ne soyons desbauchez, 
et que nous n'ayons quelque vanité qui nous es- 
garó, et qui nous face decliner ou cà ou là. Celuy 
(di-ie) qui viendra seulement monter en chr're de- 
vant un peuple pour se faire valoir, il est impos- 
sible qu'il ne prophane la parole de Dieu, et qu'il 
ne la desguise. Et ainsi le premier que nous avons 
à faire approchans de la chaire (ie di nous qui 
avons la charge d'anoncer la parole de Dieu), c'est 
de nous adiourner, et devant toutes choses de sga- 
voir que quand nous sommes ici, puis que Dieu 
nous a constituez en cest office, que nous aurons 
aussi à rendre conte devant luy, et que d'autant 
que nous representons sa personne, si nous n'avons 
parlé en toute integrité, comme ayans sa maiesté 
devant nos yeux, voilà tous les Anges de Paradis 
qui sont assemble; pour estre nos tesmoins à nostre 
condamnation plus grande et plus horrible. 

Voilà pourquoy sainct Paul maintenant ramene 
Timothee à la presence de Dieu, Que tu te mettes 
là (dit-il) et que tu comparoisses devant Dieu. Et 
pouree que nous sommes de nature enclins aux 
choses terrestrcs, sainect Paul veut que 'Timothee 
s'efforce à cela: comme s'il disoit que ce n'est point 
assez d'avoir un seul regard à la volee, et de pen- 
ser pour un coup qu'il nous faut servir à Dieu, 
mais qu'il nous faut travailler iournellement en 
cela. Car nous serions incontinent ramenez aux 
hommes, et nous mettrions Dieu en oubli, et ce 
seroit pour nous faire incontinent decliner de la 
pure simplieité de la parole de Dieu, Voulons-nous 
done (en somme) nous abstenir de toutes questions 
superflues et inutiles? Que nous enseignions comme 
si Dieu estoit iei present, comme si un secretaire 
parloit devant un Prince, ou devant ceux qui ont 
la iustice en main: ear il cst organe de celuy qui 
a la superiorité souveraine. Ainsi faut-il que nous 
parlions, cognoissans quelle personne nous'est don- 
nee, si nous voulons fidelement anoncer la parole 
de Dieu. Et d'autant que le diable est subtil à 
merveiles, et qu'il ne faut rien pour nous des- 
baucher, que nous y appliquions toute nostre estude, 
que ce ne soit point assez d'avoir parlé pour un 
coup, mais que nous n'approchions iamais de la 
chaire que nous n'ayons fait comme un adiourne- 
ment solennel, pour dire, le suis ici comme devant 
Dieu, mesmes ie suis comme $a bouche: et ainsi il 
faut que ie soye reformé, que tout ce qui est de 
lhomme, soit mis bas, tellement que ie puisse prc- 
tester en verité, que tout ce que ie prononce, est 
de Dieu, et que ie l'ay puisé de luy. Or cependant 
nous sommes aussi admonestez en general, quand 
nous venons pour estre enseigner en la parole de 

Dieu, de nous presenter devant luy. Que done 
nous n'ayons point de cachettes: comme nous voy- 
ons ceux qui viendront au sermon: il est vray qu'ils 
feront quelque contenance, mais ce n'est que cere- 
monie. Et en cela ils se moquent de Dieu: car 
les uns sont endormis, et nonchalans, les autres ont 
leur coeur enserré, qu'ils ne peuvent recevoir au- 
cune admonition, ils sont si endureis que c'est pitié, 
que le diable a tellement preoceupé leurs coeurs, 
qu'ils ne peuvent prendre goust à ce qui leur est 
proposé. Gardons-nous done d'une telle noncha- 
lance: mais qu'un chaeun cognoisse que ceci luy 
est dit, qu'il se faut presenter devant Dieu, et nous 
solieiter à cela, d'autant que nous voyons qu'il y a 
une telle paresse et froidure en nous. 

Or notamment sainct Paul dit, Owvrier approuvé. 
Et pourquoy? D'autant que ces docteurs contem- 
platifs dont il a parlé, qui veulent plaire, ne tra- 
vaillent point pour dire, l'ay fait autant: mais c'est 
assez d'avoir eu une belle parade: comme si un 
homme vouloit besongner à ie ne sgay quoy, et ce- 
pendant qu'il ne feist nul profit, qu'il ne meist point 
la main à la charrue. Voilà un champ qui sera 
bien paré quand seulement on aura un peu gratté 
la terre par dessus: mais cependant les mauvaises 
herbes ne laisseront pas d'y eroistre quand il n'aura 
pas esté labouré assez profond. Quand done un 
homme mettra la main à la besongne à bon es- 
cient, il est. vray qu'on n'appergoit point du pre- 
mier coup que son labeur ait beaucoup profité, c'est 
une chose grossiere, comme il semble: et ceux qui 
feront des menus fatras seulement pour se faire va- 
loir, ils ne remueront point le bout d'un ongle qu'il 
ne semble que ce soit pour creer un monde nouveau. 
Voilà done comme il en est de ces petis glorieux 
qui par leur rhetorique, ou par leur beau langage, 
et leurs questions subtiles voudront plaire: il faudra 
quand on aura bien examiné ce qui est en eux, 
qu'on trouve qu'ils n'ont point travaillé.  Qu'est-il 
done de faire? Que nous suivions la simplicité de 
la doctri&e qui est contenue en l'Escriture saincte, 
et cognoissans qu'il n'y a nulle fermeté ne con- 
stance en ceux qui contrefont les prescheurs de 
l'Evangile, et cependant ne font que tout brouiller 
par leurs questions inutiles, que nous ayons telles 
gens en detestation. 

Voilà pourquoy sainct Paul notamment dit, A 
quoy sommes-nous appelez, nous qui avons la charge 
d'anoncer l'Evangile? Est-ce pour farder nostre 
langage? Est-ce pour plaire afin que nous soyons 
en estime quand on nous aura ouys? Nenni: mais 
pour nous faire travailler au Seigneur. Nous som- 
mes appelez à sa vigne, soyons bons laboureurs, 
edifions le peuple qui nous est commis, qu'on voye 
que nostre doctrine a servi de quelque chose, pour 
le moins qu'il n'a point tenu à nous que nous 

n'ayons entant qu'en nous estoit, tasché d'attirer 
le peuple à la erainte de Dieu, et de donner toute 
authorité à ses commandemens. Et puis de mon- 
strer quel est le vray service que Dieu demande 
de nous, et de -monstrer en quoy nostre salut est 
fondé, et le moyen par lequel nous devons parve- 
nir à la vie eternelle. Quand nous ferons cela, 
alors nous serons nommez bons ouvriers: car nous 
aurons travaillé à bon escient en l'Eglise de Dieu. 
Mais si nous ne voulons trouver en la doctrine que 
des finfreluches, des fanfares, et ne ie sgay quoy, 
nous ne serons point ouvriers, i| n'y aura autre 
chose qu'un badinage que nous aurons fait, et une 
farce que nous aurons iouee. (Or comme sainct 
Paul parle iei à Timothee, notons que tous fideles 
en leur endroit sont admonestez que lors qu'ils sont 
enseignez fidelement en la parole de Dieu, leurs 
ames sont bien cultivees. Venons-nous donc iei 
pour estre vrais disciples de Dieu?  Souffrons que 
la charrue de sa parole passe par dessus nous, 
souffrons que les ronces et les espines, et les mau- 
vaises herbes soyent arrachees de nous. Et ce 
n'est point sans cause que le Prophete Ieremie use 
d'une telle similitude, qu'il nous faut desfricher 
comme un lieu sauvage. Car un lieu qui aura esté 
laissó en friche, et en landes, il faut qu'on houé 
iusques à ce que les mauvaises racines soyent os- 
tees. Ainsi faut-il donc que Dieu nous sonde ius- 
ques au profond du coeur, qu'il purge toutes nos 
meschantes affections, toutes nos pensees: et puis 
que la charrue de sa parole passe par dessus nous. 
Et au reste, que mesmes nous cognoissions que 
PEvangile est un glaive qui nous doit mortifier, 
comme sainet Paul en parle. Car aussi nous ne 
pouvons estre offerts ne dediez à Dieu en sacrifice, 
sinon que nous ayons renoncé à nous-mesmes, et à 
nostre rebellion. Puis qu'ainsi est, que nous venions 
iei recevoir la doctrine telle que Dieu commande 
qu'elle soit proposee: c'est que nous soyons des- 
pouilez de tout ce qui est de nostre nature. Et 
au reste, quand on nous remonstre nos vices, qu'on 
nous en fait honte, qu'on nous redargue, qu'on nous 
menace du iugement de Dieu, que nous n'en soy- 
ons point faschez, mais plustost que nous soyons 
abatus du tout. Voilà comme nous serons bons es- 
coliers de Dieu: autrement nous serons en desert, 
et tout ee qu'on fera apres nous ne servira de rien. 
Et voilà pourquoy il y en a tant peu qui souffrent 
d'estre cultivez comme il appartient: nous voudrions 
avoir des laboureurs qui ne feissent que nous en- 
dormir, ainsi qu'il nous en est parlé au Prophete 
Ezechiel. Voiei done l'admonition qu'il faut que 
tous fideles recueillent ici, et grans et petis: c'est 
que s'ils vienent en l'escole de Dieu pour ouir sa 
Parole, qu'ils eognoissent qu'il faut qu'on besongne 
en eux à bon escient, que puis qu'ils sont une 

vigne, il faut qu'on les fouisse, qu'on les taille, 
qu'on les effueille, qu'on leur oste beaucoup de su- 
perfluitez, mesmes qu'on les vendange, ou autre- 
ment iamais n'apporteront fruict à leur maistre. 
Mais encores sainct Paul adiouste un mot pour 
bien confermer ceste doctrine, asgavoir, «on confus. 
En quoy il nous retire de ces folles vergongnes de 
ceux qui par trop sont esmeus de ceste reputation 
du monde. Il est vray qu'ils ne sont trop tendres 
et delicats: et quand ils voyent qu'on se fasche de 
la simplicité de l'Evangile, les voilà tentez de dis- 
simuler par trop, et callent la voile, comme on dit. 
Pour ceste cause sainct Paul dit qu'il ne nous faut 
point estre confus, qu'il nous faut avoir une con- 
stance telle, que si les uns se moquent de la doc- 
trine pource qu'elle n'est point assez bien paree, et 
qu'elle n'a point une telle apparenee comme ils le 
souhaiteroyent: si les autres la mesprisent, si les 
autres la desguisent, que les autres mesmes se des- 
pitent à l'encontre, que nous allions tousiours nostre 
train, que le monde ait ses appetis comme il voudra, 
mais$ que nous suivions tousiours ce que Dieu a 
commandé. Car de fait, ce que dit sainct Paul, 
s'est manifesté en cest endroit, que tous ceux qui 
veulent gratifier aux hommes, ne peuvent servir à 
lesus Christ: et nous voyons comme il en prend 
aux medecins. Si un medecin est pres un malade, 
voilà le malade qui aura son appetit: et puis tous 
ceux qui sont là à l'entour, ne demandent sinon à 
complaire chacun au malade. Or si un medecin se 
laisse transporter pour complaire et au malade, et 
à ceux qui sont à l'entour de luy, au lieu de faire 
son devoir envers le povre malade, ne sera-il point 
Son bourreau? Autant en est-il de ceux qui sont 
constituez en l'office d'enseigner la parole de Dieu. 
Car ceux qui sont redarguez, se chagrignent, et se 
despitent, et voudroyent qu'on usast d'une facon 
toute diverse. Et puis chacun encores qu'il ne soit 
point mal instruit, ne laissera pas de controuver 
à sa phantasie ce que bon luy semblera, pour dire, 
Ho, ie voudroye mieux ainsi. Mais de nostre costé 
si nous acquiescons à toutes ces folles entreprinses, 
que sera-ce? ]l est vray que nous aurons une 
honte qui semblera modeste: mais tant y a que 
nous quittons le service de Dieu par ce moyen. 
Et ainsi pour ne point offenser le Maistre auquel 
nous avons à servir, ne soyons point confus, c'est 
à dire, que nous ne soyons point faschez, si nous 
voyons que nous ne soyons point prisez, et qu'on 
ne nous cherche pas, et mesmes qu'on nous reiette, 
ou qu'on dise, Ho, il n'y a point là ce qui seroit 
pour contenter un peuple: ho, voilà un homme qui 
ne me contente point de faire ainsi: ie voudroye 
bien l'escouter: mais quoy? quand ie viendray là, 
ie n'y trouveray point ce qui respond à mon na- 
turel. 

rendre confus, nous tomberons en horrible confu- 
sion, c'est que Dieu nous desavouera. Il est vray 
que nous pourrons estre prisez du monde: mais 
ceste honte-là nous ecoustera bien cher. 

En la fin sainct Paul dit, Qwe Tümothee coupe 
droitement la, parole de verité. Or ici en premier 
lieu, il nous monstre pourquoy c'est que Dieu veut 
qu'on presche en son Eglise, et qu'il y ait un cer- 
tain ordre d'enseigner, et que les uns soyent ap- 
pelez à cela, et que les autres escoutent, c'est à 
dire que la Parole de verité soit bien distribuee. 
Or ceci est bien notable. Car nous en verrona des 
phantastiques qui pensent qu'ils ayent perdu leurs 
pas de venir au temple pour estre enseignez. Quoy? 
Toute la doctrine de Dieu n'est-elle pas comprise 
en la Bible? Qu'est ce qu'on pourra dire d'avan- 
tage? Quand ils auront la Bible, il leur semble 
que les voilà exempts, et ne voudront plus estre 
suiets à nul ordre. C'est à faire aux petis enfans 
(diront-ils) de venir ici pour estre enseignez: mais 
les grans s'en peuvent passer. Nous verrons (di-ie) 
des phantastiques qui tiendront tels propos, voire 
et ne diront point cela par ignorance et bestise, 
mais ils sont envenimez contre Dieu, et voudroyent 
bien avoir aneanti toute police: Et quoy? Faut-il 
tant prescher? Et il n'y a que deux poinets en 
l'Eseriture, asgavoir qu'il faut aimer Dieu et son 
prochain. Nous n'avons pas ouy ces choses seule- 
ment de ceux qui sont venus les rapporter: mais 
les plus grans supposts de ceux qui ont desgorgé 
ces blasphemes, les ont declarees eux-mesmes: et 
ie sgay le iour que cela a esté dit, et les maisons, 
et l'heure, aussi bien que ceux qui y estoyent pre- 
sens, et comme ces meschans ont ietté leur venin 
et leur poison à l'encontre de Dieu, pour renverser 
et aneantir toute religion s'il leur estoit possible: 
cela est par trop notoire. Or au contraire, sajnet 
Paul nous monstre ici; que si nous avons seule- 
ment l'Escriture saincte, ce n'est pas assez que 
nous la lieions chacun en son privé, mais il faut 
que nous ayons les aureilles batues de la doctrine 
qui est tiree de là, et qu'on nous presche, afin que 
nous soyons instruits. Et pourquoy? Sil y a un 
pàin, et que le maistre de la maison ait des petis 
enfans qui ne puissent souslever ce pain, qui sera 
grand et entier, siles petis enfans en veulent man- 
ger, pourront-ils mordre avec les dents en ce grand 
pain? Ils trouveront la erouste trop dure. Ainsi 
done, ils ne pourront manger beaucoup, et demeu- 
reront affamez. Ou bien si un serviteur taille la 
souppe de son maistre, eela fait, s'il disoit, Voilà 
le pain, qu'il en mange s'il veut: et qu'il laissast 
tout en econfus, sans mettre la table en ordre, fe- 
roitil son devoir? Mais quand le serviteur taille 
du pain, qu'il apporte la chair sur table, qu'il met 

son maistre? Voici nostre Seigneur qui condescend 
iusques là à nostre infirmité, que quand il nous 
a donné la vraye pasture de nos ames en sa Pa- 
role, et que là est comprins tout ce qui est requis 
à nostre salut, il veut encores de superabondant, 
pour se monstrer plus liberal envers nous, et de- 
clarer le soin qu'il a de nostre salut, comme un 
bon pere, que le pain nous soit taillé, que les mor- 
ceaux nous soyent mis en la bouche, et qu'on nous 
les masche. Or quand nous voyons une telle amour 
de nostre Dieu envers nous, faut-il que nous ail- 
lions gronder quand il nous fait un tel avantage? 
Faut-il que nous aillions abbayer comme des chiens? 
Mais quoy? L'ingratitude du monde estant telle, il 
nous faut retenir et bien reduire en memoire ce 
qui est iei dit par S. Paul, c'est asgavoir que lof- 
fice de ceux qui ont la charge de porter la parole 
de Dieu, et enseigner l'Eglise, n'est pas de forger 
rien en leur cerveau, mais c'est de bien scavoir 
distribuer et prudemment la parole de verité. 
Quand sainet Paul dit, Parole de verité, i re- 
quiert là un poinct, c'est que nous n'avancions pas 
ce que nous aurons imaginé. Car nous ne pouvons 
point estre prescheurs pour forger et bastir ce que 
bon nous semblera, et pour abruver le peuple de 
nos fantasies: mais la parole de veritó nous tient 
obligez, et celuy qui parle, et celuy qui escoute. 
Car Dieu veut dominer sur nous, lesus Christ luy 
seul veut avoir toute maistrise: mais si est-ce que 
quand nous avons la parole de verité, il ne faut 
point que nous en declinions en quelque fagon que 
ce soit, que nous ne soyons point volages pour estre 
transportez cà et là, mais que nous la sgachions 
bien distribuer, et droitement, c'est à dire, en telle 
facon que le peuple en soit repeu. Car (comme 
i'ay desia dit) beaucoup de gens pourroyent trouver 
grande obseurité en l'Escriture saincte: et quand 
ils en auront ouy une exposition fidele, ils verront 
que la clarté leur sera allumee là oà auparavant 
ils ne voyoyent goutte: et ceux qui font leur devoir 
de lire l'Escriture saincte devant que venir au ser- 
mon, cognoissent ceci par experience. Quand un 
homme lira le passage qui est exposé au sermon, 
et que celuy qui presche, s'acquitte de son devoir, 
i| maschera les morceaux, ou bien il fera tel office 
que le monde sera inexcusable, sinon que les povres 
ames soyent repeues de la doctrine. Brief, quand 
un homme qui scaura lire, fera lecture du passage, 
devant qu'il retourne en sa maison, il verra que 
Dieu luy a donné la cognoissance qui auparavant 
luy estoit comme obscure. Et c'est aussi l'office 

tel qu'il est monstré en l'Eseriture sainete, que 
quand nous viendrons en toute humilité pour estre 
enseignez de Dieu, nous ne retournerons point vuides 
de son eschole: mais quand nous voudrons ainsi 
estre arrogans, ee sera prophaner le pain que Dieu 
nous donne. Il ne se faut point esbahir si en ee 
faisant nous ne rapportons nulle substance de la 
parole de Dieu, mais que nous demeurions tousiours 
affamez: ear nostre ingratitude est bien digne d'un 
tel salaire. Et pourtant, ceux qui sont econstituez 
ministres de l'Evangile doyvent bien noter que veut 
dire ce mot, de trancher ou couper droitement la 
parole de Dieu. Oe mot droiement, se rapporte 
comme si sainet Paul disoit, Regardons, nous à qui 
Dieu a fait cest honneur de nous constituer ses 
messagers, regardons, di-ie, le peuple que nous de- 
vons edifier, que nous scachions ordonner la parole 
de Dieu, que nous monstrions et à hommes, et à 
femmes, et à grans et à petis, que c'est à eux que 
Dieu parle, pourquoy c'est qu'il leur parle, quels 
propos il leur tient. Voilà done que c'est de droite- 
ment distribuer la parole de Dieu: c'est quand 
nous faisons une admonition qui est conforme à la 
portee des auditeurs, et qu'un chacun prend et re- 
iient sa portion et mesure: comme les enfans qui 
seront appastelez de leur pere, quand il leur donne 
à chaeun leur portion, ils la regoyvent: voilà, di-ie, 
comment Dieu nous traitte, et comme les ministres 
de la parole sont ici admonestez de leur devoir. 
Advisons aussi d'en faire un chaeun de nous son 
profit, et que nous demandions que la parole de 
Dieu nous soit taillee, afin que plus facilement nous 
la puissions digerer pour en estre repeus droite- 
ment, et que nous venions ici comme à une table, 
ainsi qu'au matin nous-avons eu la Cene, qui nous 
conduit à cela. Il est vray que nous n'aurons pas 
tousiours la table mise pour communiquer au Saere- 
ment de la Cene: mais si est-ce que la parole de 
Dieu nous est tousiours viande. Quand done nous 
venons ici, que ce soit pour recevoir nostre nourri- 
ture de Dieu, ainsi qu'il nous la distribue par ses 
serviteurs. Et ainsi, que nous demandions qu'on 
nous distribue la parole de verité, et que nous 
ayons tousiours cela, de ne rien tenir des hommes: 
mais cependant que les hommes nous servent, et 
qu'ils nous distribuent la pasture, que nous en sqa- 
chions faire nostre profit, comme sainct Paul nous 
en admoneste en la premiere des Corinthiens. 

Or nous-nous prosternerons devant la face de 
nostre bon Dieu, etc. 

TREIZIEME 


Chap. II, v. 16—18. 


Nous avons declaré par ci devant, que S. Paul 
non sans cause a songneusement exhortó Timothee 
à suyvre la pure simplicité de la parole de Dieu, 
sans y rien desguiser. Car le diable voyant que 
c'est la pasture de nos ames, que la doctrine qu'on 
nous propose au nom de Dieu, s'efforce tant qu'il 
luy est possible de la corrompre: et quand il ne 
peut la pervertir du tout, il y mesle des choses 
pour nous en desgouster, et pour faire que nous ne 
cognoissions pas la volonté et l'intention de Dieu 
€omme nous devrions, et si manifestement comme 
il seroit requis. Et nous en voyons l'experience. 
Car auiourd'huy combien y en a-il qui s'avancent 
pour enseigner simplement sans aucun fard? Et 
qui est cause de cela? Il est vray que l'ambition 
transporte ceux qui desguisent ainsi la veritó de 
Dieu: mais cependant il nous faut regarder plus 
loin, c'est asgavoir que Satan machine de nous 
priver de la vie spirituelle: et il n'en peut venir à 
bout, sinon que la doctrine de Dieu soit corrompue 
en quelque fagon que ce soit. Ainsi sainct Paul ne 
se contente point d'avoir dit pour un coup qu'on 
doit fuir tout babil inutile, et qu'on se doit arrester 
à une simple fagon d'enseigner qui soit ferme, et 
qui emporte bonne substance: mais il reitere ceste 
exhortation-là. Et nous faut noter que sainct Paul 
ne condamne pas ici seulement les erreurs mani- 
festes, les superstitions, les mensonges: mais il con- 
damne ce desguisement de la parole de Dieu, quand 
les hommes veulent plaire, et qu'ils inventent des 
subtilitez qui sont seulement pour chatouiller les 
aureilles, et qui n'apportent point une vraye nour- 
riture aux ames, qui n'edifient point les auditeurs 
en la foy et en la crainte de Dieu. Or quand 
sainet Paul parle de la vanité de babil, il entend 
ce qui contente les hommes curieux, comme nous 
voyons que beaucoup prenent plaisir à des questions 
frivoles, qui les font sauter en l'air, qui leur ap- 
portent ie ne sgay quoy de nouveau: les voilà tout 
ravis, et s'y baignent. Il n'est point question 
d'estre ouvertement contredisant: mais tant y a 
qu'ils mesprisent là dessus la verité de Dieu comme 
une chose trop commune et basse, que c'est pour 
les petis et pour les idiots, et qu'ils veulent sgavoir 
quelque chose plus haute et plus profonde. Et puis 
ils se desgoustent de ce qui est utile. Et pourquoy? 
Car ils sont addonnez à ceste folle eupidité de sca- 
voir, sans discerner si cela profite ou non. 

Ainsi done pesons bien ces mots de sainct 
Paul, quand il met /a vamité de babil: comme s'il 
disoit, que s'il n'y a que pompe, et une belle rhe- 

torique, et cependant des mots exquis pour faire 
valoir celuy qui parle, et pour monstrer qu'il est 
homme bien scavant, tout cela (dit-il) ne doit point 
estre receu en l'Eglise, on le doit bannir. Et pour- 
quoy? Car Dieu veut que son peuple soit edifié, 
et a ordonné sa parole à cest usage. Si done nous 
ne taschons au salut du peuple, et qu'il regoyve 
bonne substance de la doctrine qu'on luy propose, 
c'est un sacrilege, car on pervertit le pur usage de 
la parole de Dieu. Et notamment encores sainct 
Paul adiouste, prophane. Or ce mot prophane, s'op- 
pose à ce qui est sacré ou, dedié à Dieu. Ainsi 
done tout ce qui appartient à magnifier Dieu, afin 
qu'ayans cognu sa maiesté, nous l'adorions, nous 
soumettans du tout à luy: tout ce qui nous attire 
au Royaume celeste, tout ce qui nous destourne du 
monde, et qui nous conduit à Iesus Christ, afin que 
nous soyons bien incorporez en luy, cela est nommé 
sacré. Au contraire, quand nous ne sentons point 
la gloire de Dieu pour nous y assuiettir, que nous 
ne recognoissons point les richesses de son Royaume 
des eieux, que nous ne sommes point attirez à son 
Service pour vivre en pureté de conscience, que 
nous ne sgavons que c'est du salut qui nous a esté 
acquis en nostre Seigneur lesus Christ, nous de- 
meurons en ce monde, et par ce moyen sommes 
prophanes: et une doctrine qui est pour nous des- 
baueher de telles choses, s'appelle aussi prophane. 
Or maintenant done nous voyons l'intention de sainct 
Paul: c'est asgavoir que quand on s'assemble au 
nom de Dieu, ce n'est point pour ouir des chansons 
plaisantes, et pour se paistre de vent, c'est à dire 
de vaine curiosité et inutile, mais c'est pour avoir 
une bonne nourriture: comme de faict Dieu ne veut 
point que rien soit anoncé en son nom qu'il ne 
profite, qu'il n'edifie les auditeurs, et qu'il ne con- 
tiene en soy bonne substance. Or il est vray que 
de nature nous prendrons plaisir à ces nouveautez, 
et à ces speculations qui semblent estre subtiles, 
tout eela nous est fort convenable: mais gardons- 
nous-en, sgachans bien que c'est prophaner la parole 
de Dieu: et cerchons ce qui edifie, et ne nous 
abusons point à ce qui n'a nulle substance ni fer- 
meté en soy. 

Et d'autant qu'il est diffieile de retirer les 
hommes d'une telle vanitó, à cause qu'ils y sont 
enclins sans qu'on les y pousse, sainet Paul monstre 
qu'il n'y a rien plus miserable qu'une telle curiosité: 
car ceux (dit-il) qui s'y addonnent, s'avancent à plus 
grande impieté tousiours. Comme s'il disoit, Mes 
amis, il est vray que de prime face vous ne co- 
gnoissez pas le mal qui est en ces seducteurs qui 
se veulent mettre en credit, et pour estre prisez 

vous amenent de belles plaisanteries pour vous 
resiouir: mais croyez que ce sont supposts de Satan, 
et ne servent nullement à Dieu, mais s'avancent à 
plus grande impieté: c'est à dire, que si on les 
laisse faire, ils corrompront toute la Chrestienté, 
qu'il n'y demeurera rien de pur ne d'entier. Qu'on 
les fuye done comme des pestes, encores que du 
premier coup on n'appergoyve pas les poisons qu'ils 
apportent. Or ici nous avons à noter en premier 
lieu, qu'un chacun de nous doit estre suspect à 
soy-mesme, quand il est question de iuger de la 
doctrine. Pourquoy? Car (comme i'ay desia touché) 
nous sommes tous debiles, ou bien nous avons nos 
esprits fretillans, et avons ce fol appetit qui nous 
attire à choses qui ne profitent de rien. Si nous 
suyvons cela, nous sommes comme phrenetiques, 
nous voilà comme eslourdis, encores que pour un 
temps nous eussions esté bien enseignez en la parole 
de Dieu, nous voilà desia tout alienez. Et ainsi 
gardons de vouloir satisfaire à nos desirs: mais 
scachons, encores qu'une doctrine ne semble pas du 
premier coup mauvaise: si toutesfois elle n'est point 
pour nous amener à Dieu, et pour nous fortifier à 
Son Bervice, pour nous confermer en la foy, et en 
lesperance qui nous est donnee de la vie celeste, 
cognoissons qu'une telle doetrine nous trompera en 
la fin, et que c'est un meslinge qui est pour nous 
oster mesmes le bien quand nous l'aurions receu 
auparavant. Voilà ce que nous avons à retenir de 
l'admonition de sainct Paul. Brief, tous ceux qui 
n'ont point ce but d'attirer le monde à Dieu, et 
d'edifier le regne de nostre Seigneur Iesus Christ, 
afin qu'il domine au milieu de nous, qu'ils cognois- 
sent que c'est pour tout pervertir: et qu'ils ne 
taschent sinon à s'avancer en impietó, et si on leur 
donne la vogue, qu'on ouvre la porte à Satan pour 
faire une horrible dissipation, et que tout ce qui est 
de Dieu, soit comme aneanti: combien que cela ne 
se face point du premier iour, si est ce qu'il se voit 
finalement. 

Et pour mieux exprimer ceci, sainct Paul ad- 
iouste que leur propos prend pasture, e£ qu'il s'estend 
comme wne gangrene. Or ce mot-ci ne seroit pas 
entendu communement, car c'est ce que les ehyrur- 
giens nomment Estiomene, et ce qu'on appelle aussi 
le feu sainet Antoine: c'est à dire quand il y a une 
si grande inflammation en quelque membre du corps, 
que ce mal-là passe tousiours outre, et qu'il ne 
mange point seulement la chair et les nerfs, mais 
les os, et que ceste inflammation-là croist de plus 
en plus: en somme, que c'est un feu qui consume 
tout, que la main sera cause de faire perdre le 
bras, et le pied toute la iambe, sinon qu'au eom- 
mencement on coupe ce qui sera infecté: que voilà 
un homme qui sera en danger de demeurer perclus 
de tous ses membres, quand ce mal-là aura gagné 

en quelque partie de son corps, sinon qu'il y ait les 
remedes convenables, et qu'on n'y espargne rien, 
mais qu'on coupe le mal qui aura desia gagné, que 
tout cela soit rasé, afin qu'il ne soit point cause 
de la perdition du reste. Or nous voyons iei une 
tell  similitude. Car sainet Paul nous monstre, 
encores que nous eussions esté bien instruits en la 
saine doctrine de Dieu, que tout sera perverti si 
on donne lieu à ces questions inutiles, et qu'on se 
ioue de la doctrine, afin de gratifier aux auditeurs, 
et de nourrir leur fol appetit: qu'on n'appercevra 
point du premier coup le mal, mais si est-ce qu'il 
sera bien pour tout consumer, qu'i n'y demeurera 
point une seule goutte de vie. 

Maintenant puis que nous entendons ce que 
sainet Paul a voulu dire, advisons de prattiquer 
ceste exhortation: c'est si tost que nous verrons 
des gens qui ne demandent qu'à nous desbaucher 
de la bonne doctrine, que nous les fuyons, et que 
nous leur fermions la porte. Car si nous les en- 
durons, ou dissimulons, qu'adviendra-il? Qu'il ne 
sera plus temps d'y remedier quand nous voudrons, 
non plus qu'à une maladie qui est incurable, sinon 
qu'on se soit advancé du premier coup pour tout 
couper. Ne soyons point donc endormis en cest 
endroit: car ce n'est point peu de chose que sainet 
Paul nous denonee ici que ceste maladie est mor- 
telle, si on n'y pourvoit incontinent. Si ceste ex- 
hortation eust esté observee, les choses se porte- 
royent auiourd'huy beaucoup mieux en la Chre- 
stienté: mais par la corruption qui est advenue, on 
voit que non sans cause le sainct Esprit a voulu 
advertir les fideles devant la main (comme on dit) 
et de long temps. Car tout ce badinage de la 
Papauté, n'est sinon ceste vanité prophane dont 
parle sainct Paul. Ceux qui veulent estre reputez 
là les plus grans docteurs, qui par l'espace de douze 
ans feront leurs cours, et mesmes toute leur vie, 
ne penseront sinon à estudier un iargon qui sera 
comme pour transporter les hommes, et ne &gait-on 
que c'est qu'ils veulent dire: il y a autant de goust 
pour attiror les hommes à Dieu, comme en fiente, 
ou ordure: mais plustost il semble que le diable 
d'un artifice exquis ait forgé ce langage.là, afin de 
confondre tout, et mettre toute doctrine en une 
confusion horrible. Brief, il semble qu'ils ayent 
conspiré manifestement de faire tout au rebours de 
ce que sainet Paul avoit ici defendu au nom de 
Dieu. Par cela voyons-nous que ce n'est point 
sans cause que le sainct Esprit a prononcé ceci par 
la bouche de sainet Paul: car de tant plus seront 
rendus inexcusables tous ceux qui auront ainsi con- 
verti là parole de Dieu en un langage prophane 
de mots incognus et barbares. Or toutesfois nous 
voyons que ce vice dure tousiours. Car combien y 
en à-il qui voudroyent qu'on leur apportast ie ne 

sgay quoy de plaisant? Ils veulent que la parole 
de Dieu leur serve de passe-temps, et d'esbat: voilà 
ce que cherchent beaucoup de gens. Et pourtant 
il ne se faut point esbahir si nostre Seigneur per- 
met que la simplicité de sa parole soit corrompue 
pour punir la perverse cupidité de ceux qui ne 
peuvent souffrir d'estre purement enseignez par luy. 
Et mesmes combien y en a-il qui cherchent ie ne 
di pas quelque facon inutile et frivole d'enseigner, 
mais des erreurs manifestes, des contentions et 
debats pour troubler l'Eglise, pour mettre en doute 
la foy que nous tenons, pour envelopper la parole 
de Dieu, en sorte qu'on ne cognoisse point ne blanc 
ne noir? Quand donc il y aura de telles pestes 
qui s'advancent, quelle peine met-on à les rembarrer. 
Mais plustost ne voit-on pas que ceux qui devroyent 
estre armez à l'encontre pour repousser tels loups 
ravissans, les nourrissent et les tienent comme en 
leur giron, et declarent que c'est leur faict propre? 
Et ainsi d'autant plus devons-nous tascher de servir 
à Dieu, et de perseverer constamment en la pureté 


de son Evangile: et si nous desirons d'obeir à nostre. 


Dieu comme il appartient, que nous prattiquions 
ce qui nous est ic] commandé: c'est asgavoir de 
fuir telles pestes, et de n'attendre point qu'ils 
ayent corrompu l'Eglise de Dieu, :nais que nous 
prevenions entant qu'en nous est, sgachans que 
ceste maladie sera incurable si on attend par trop: 
et que nous detestions ceux qui les entretienent, et 
qui voudroyent que ce mal eropist ici, et qu'on 
nourrist une telle ordure. Quand done nous en 
verrons qui cherchent de telles pestes, que nous 
les detestions, et que nous prions Dieu qu'il en 
purge son Eglise: car ce sont supposts du diable, 
quelque belle mine qu'ile facent. Or il est vray 
que ceci se pourroit appliquer à toutes les cor- 
ruptions et scandales que le diable nous suscite: 
mais il est ici prononcé de la doctrine, pource que 
c'est par icelle que nous sommes vivifiez (comme 
nous avons dit) c'est la vraye nourriture de nos 
ames. 

Venons à ce que sainct Paul adiouste. Il dit 
que Hymenee eí Phüleie sont du nombre de ceux-là 
desquels il a parlé, lesquels se sont destournez de la 
verité (dit-il) disans que la. resurrection est desia faite, 
e subvertissent la foy d'aucuns. En nommant ici 
Hymenee et Philete, il monstre qu'il ne faut point 
espargner ceux qui pourroyent infecter le troupeau 
comme brebis rongneuses, mais que plustost il faut 
avertir chacun, afin qu'on s'en garde. Et de faict, 
ne sommes-nous point traistres à nos prochains, 
quand nous voyons qu'ils sont en danger d'estre 
alienez de Dieu, et que nous ne faisons semblant 
de rien? Un homme malin qui taschera de semer 
une doctrine perverse, ou de mettre scandale en 
l'Eglise, qu'est-il sinon un empoisonneur? Ie dissi- 

mule en le voyant, n'est-ce pas comme si ie voyoye 
mon prochain en danger de mal, et que ie ne luy 
sonnasse mot pour s'en garder? Ne voilà point 
une trahison vileine? Or si la vie des corps nous 
doit estre tant precieuse, que nous taschions de la 
maintenir entant qu'en nous sera, que sera-ce de 
la vie des ames? Nous sgaurons bien dire en pro- 
verbe commun, qu'il ne faut qu'une brebis rongneuse 
pour gaster tout le troupeau: cependant nous ne le 
pouvons prattiquer pour garder l'Eglise de Dieu en 
sa pureté. Mais il y a encores pis: car ces meschans 
qui ne demandent qu'à tout renverser, viendront 
semer leurs fausses doctrines pour attirer le peuple 
à un mespris de Dieu. Comme nous voyons ces 
chiens qui abbayent, qui voudroyent qu'on meist 
en oubli toute religion, ceux-là sont-ils brebis ron- 
gneuses?  Nenni: ce sont boues infets et puants, 
ce sont mesmes des loups ravissans, qui vienent 
pour tout dissiper. Et cependant on les endurera. 
Il] est vray qu'on allegue une belle couleur, Et 
comment íaut-il ainsi desfier les hommes? Les 
faut-il reietter pour les mettre en desespoir? "Voilà 
ce que pretendent ceux qui font semblant qu'on 
doit user d'humanité, quand il est question que 
lEglise de Dieu soit corrompue par meschantes 
doctrines, et par scandales.  Voire, mais ie vous 
prie, quelle miserieorde sera-ce, qu'on espargne un 
seul homme, et cependant que mille povres ames 
s'en aillent en perdition par faute de les admonester? 
Nous oyons ce que dit l'Apostre, qu'il ne faut point 
laisser eroistre les mauvaises herbes au milieu de 
nous, car elles auront incontinent gagné, et quelque 
bonne semence qu'il y ait, elle sera estouffee, ou 
elle sera du tout perdue. Nous voyons non seule- 
ment des mauvaises herbes, mais des poisons de 
Satan qui sont comme des pestes pour tout gaster: 
on voit le troupeau de Dieu estre troublé et tour- 
mentó par des boues qui viendront hurter des 
cornes, qui viendront infecter tout: on voit, brief, 
les loups ravissans qui devorent, qui ruinent tant 
qu'il leur est possible. Faut-il là estre esmeu de 
misericorde envers un loup, et cependant qu'on 
laisse les povres brebis, et les agneaux que nostre 
Seigneur ha en un soin singulier, qu'on les laisse 
(di-ie) là perir? 

Notons bien donc que quand nous verrons 
quelque malin qui troublera l'Eglise, ou bien par 
les scandales qu'il fait, ou bien par fausses doctrines, 
qu'entant qu'en nous est nous devons empescher 
qu'il n'ait plus la vogue, nous devons advertir les 
simples afin qu'ils ne soyent point destournez. Voilà 
(di-ie) ce que nous avons à faire. Que si on mur- 
mure à l'encontre, et que ceux qui ne peuvent 
souffrir que personne soit nommé, se faschent et 
se tempestent, que nous ne soyons point plus sages 
que le sainct Esprit nous a faits: voici nostre legon 


159 


qui nous est donnee par sainct Paul: que les pour- 
ceaux et les chiens grondent tant qu'ils voudront, 
mais il nous suffit que Dieu approuve que les 
meschans soyent declarez, qu'on les discerne, et 
que leur infamie soit notoire à tous, afin qu'on s'en 
garde. Nous avons veu ci devant que sainct Paul 
parlant des gens desbauchez, voire, et non point ni 
en paillardises, ni en larrecins, ni en blasphemes, 
mais des fai-neans qui ne gagnoyent point leur vie, 
et ne se tenoyent point paisibles, mais estoyent 
gens fretillans, et pleins de curiosité, et oisifs: ceux- 
là, combien qu'ils n'eussent point de crimes mani- 
festes, toutesfois sainct Paul vouloit qu'ils fussent 
marquez afin qu'on les evitast: et que sera-ce done 
de ceux qui ont le glaive au poing, qui sont en- 
diablez, qui ne se peuvent nullement contenir en 
paix et coneorde, mais que le diable les pousse à 
ruiner tout? quand on les voit ainsi, ie vous prie, 
se faut-il taire? Et ainsi apprenons de discerner 
ceux qui troublent l'Eglise de Dieu, de les repousser, 
et faire tant que la broche leur soit coupee, afin 
qu'ils ne puissent nuire. En cela voit-on combien 
il y en a peu qui portent nul zele à l'Eglise de 
Dieu. Car on cognoist assez ceux qui auiourd'huy 
taschent de tout pervertir: ie ne parle point seule- 
ment des ennemis manifestes: car quant aux Pa- 
pistes, nous eonfessons qu'il nous les faut noter, 
afin que nous ne soyons point enveloppez en leurs 
erreurs et superstitions. Mais nous voyons ceux 
qui ne demandent qu'à nous desbaucher de la sim- 
plieité de l'Evangile, qui voudroyent avoir perverti 
tout ordre et toute police, qui sement des zizanies 
afin que la doctrine soit rendue odieuse, qu'on s'en 
fasche, qu'on s'en despite: nous voyons cela. Nous 
voyons aussi ceux qui voudroyent avoir une licence 
desbordee à tout mal, qui taschent petit à petit de 
rompre le ioug de nostre Seigneur lesus Christ. 
Nous voyons ceux qui ne demandent sinon de rem- 
plir tout d'impieté, qui desgorgent leurs blasphemes, 
et leurs vilenies, afin que toute reverence de Dieu 
soit mise sous le pied. Nous voyons ces gros 
yvrongnes, et ponaeres, qui ne demandent sinon à 
mettre une telle confusion, qu'on ne se soucie plus 
de rien qui soit, que la religion serve seulement 
d'un ombrage, et que €e soit tout: on voit cela. 
Or cependant qui est-ce qui &'y oppose, et qui 
se constitue partie formelle? Qui est-ce qui dit, 
Gardons-nous, et faisons bon guet? Mais au con- 
traire, ceux qui devroyent pourvoir vivement à 
tout le mal, non seulement ils y dissimulent et le 
laissent escouler, mais ils y favorisent. Il n'est 
point question d'amener les choses en clarté, car 
elles sont toutes cognues et manifestes: et cepen- 
dant on n'en tient conte. On cognoistra, Voilà 
une vilenie trop grande: celuy-là est ennemi de 
Dieu manifeste, qui ne tasche qu'à tout ruiner: et 

cependant on l'endurera. "Tu vois le mal aussi qui 
s'espand pour tout corrompre et pervertir, il est 
question ici de ton salut et de celuy de toute 
l'Eglise de Dieu: et cependant tu diseimules, tu 
fais semblant de rien. Et quelle lascheté est-ce 
là? Et neantmoins c'est une chose par trop com- 
mune.  Vantons-nous d'estre chrestiens tant que 
nous voudrons, si est-ce qu'il y a plus de diables 
entre nous que de Chrestiens, en faisant ainsi. Et 
pourtant regardons à la doctrine qui nous est ici 
donnee: c'est asgavoir, 8i nous voyons des gens 
pervers qui taschent d'infecter l'Eglise de Dieu, 
d'obseurcir la bonne doctrine, ou l'abbastardir, qu'il 
faut qu'ils soyent eschaffaudez, qu'on les cognoisse, 
et qu'un chaeun s'en donne garde. Si on voit 
aussi gens qui sement zizanies et scandales, que le 
semblable doit estre prattiqué: et tous ceux qui ne 
s'en aequittent, chacun en son endroit, qu'ils sont 
traistres à Dieu, et qu'ils n'ont nul zele de son 
honneur, ni du salut de son Eglise. Ils auront 
beau se vanter auiourd'huy d'estre fideles: mais il 
faudra que Dieu devant ses anges et devant toutes 
creatures les reprouve, comme ceux qui n'ont tenu 
conte de maintenir sa querele quand il leur faisoit 
cest honneur de les appeller à un service tant ho- 
norable. Voilà doneques comme nous devons estre 
ennemis formels du mal, si nous voulons servir à 
Dieu, que ce n'est point assez que nous n'en soyons 
point autheurs, mais il le faut condamner entant 
qu'en nous est, afin qu'il ne domine, et qu'il ne 
gagne point sur nous. : 

Or apres que sainct Paul à nommé ces deux, 
il adiouste, Qu'ils s'estoyent destournez de la foy, iuc- 
ques à dire que la resurrection estoit faite. Or ici 
nous voyons que leur cheute estoit horrible: tant y 
a que ce n'estoyent point gens incognus. Car quand 
sainet Paul les nomme, voire de si loin, quand Ti- 
mothee estoit en Ephese, qu'il veut que là on 
cognoisse ceux-ci, il faut dire que c'estoyent gens 
renommez: brief, ils avoyent esté pour un temps 
en reputation d'estre comme des piliers de l'Eglise, 
et des principaux. Or nous voyons oü ils sont 
trebuschez, de renoncer le salut eternel qui nous 
a esté acquis par nostre Seigneur Iesus Christ. Car 
si nous n'attendons la resurrection, de quoy nous 
profite d'estre auiourd'huy enseignez qu'il y a un 
Redempteur qui nous a retirez de la servitude de 
mort? De quoy servira la mort et passion de 
nostre Seigneur lesus Christ, sinon que nous en 
attendions le fruict qui nous en est promis au der- 
nier iour, et à sa venue? Ainsi donc notons bien 
que ceux-ci estoyent trebuschez comme au profond 
gouffre d'enfer: et tant y a qu'ils avoyent esté pour 
un temps au milieu des fideles, qu'il sembloit qu'ils 
fussent pour guider les autres. Ainsi Dieu à voulu 
declarer en ces deux hommes, quelle est sa ven- 

genee sur ceux qui abusent de son Evangile. De 
prime face il leur sembloit que ce n'estoit point 
grand mal de mettre en avant leurs subtilitez, et 
comme ils estoyent enyvrez d'une folle ambition, 
qu'ils ne demandoyent sinon qu'on leur applaudist: 
ils desguisoyent la simplicité de la parole de Dieu, 
ils vouloyent monstrer qu'ils estoyent plus grans 
cleres que les autres. Or en cela ils se flattent, 
et ne pensent point que Dieu les doyve laisser ainsi 
tomber. Voire, mais voici Dieu qui monstre de son 
costé qu'il prise bien sa parole plus que les hommes 
Car quand on la reiette, et qu'on s'en mocque, il 
ne le peut souffrir. Et sur tout nous le voyons en 
cest endroit, que ceux qui estoyent. comme demi 
anges, devienent du tout diables, et qu'ils sont si 
aveuglez qu'ils ne retienent plus les principes de la 
foy ni les rudimens, qu'ils ne pensent point estre 
à labe, et veulent estre trop grans dooteurs. 
Voilà done ce que nous avons à noter sur la qua- 
lité des personnes dont parle sainct Paul, qu'ils 
n'estoyent point gens vulgaires, ni idiots, mais ile 
avoyent eu grand renom, voire par toutes les 
Eglises, iusques outre mer: et cependant les voilà 
tombez en tel aveuglement, qu'ils nient la resur- 
rection. des morts: c'est à dire, ils renoncent le 
principal artiele de nostre foy, ils se privent et 
despouillent de toute esperance de salut. Et oà 
est-ce aller? Comment cela est-il possible? — Il 
semble que ce soit comme un monstre contre nature, 
de voir gens qui ont esté pour enseigner les autres, 
que ceux-là peussent venir à une telle ignorance, 
et si brutale.  Voire, mais voilà comme Dieu se 
venge des mocqueurs qui destournent sa parole, il 
faut qu'il les mette en sens reprouvé, qu'ils ne die- 
cernent plus, en sorte qu'ils n'ayent plus mesmes 
nulle raison humaine en eux. "Voilà ce que nous 
avons a noter sur ce passage. 

Et pourtant si auiourd'huy nous en voyons 
qui soyent du tout abbrutis apres avoir cognu la 
verité de Dieu, et qu'ils devienent comme chiens 
sans raison, cognoissons que Dieu par cela veut 
magnifier sa parole, et nous veut faire sentir quelle 
en est la maiesté. Et pourquoy? Car il punit le 
mespris d'ieelle, quand il donne au diable telles 
gens, et qu'il luy permet toute licence, qu'il luy 
lasche la bride, qu'il les possede et les transporte 
tellement qu'il ne leur demeure plus figure humaine, 
tant sont abbrutis. "Tant s'en faut done que nous 
devions estre scandalizez voyans ceux qui ont 
gousté l'Evangile se revolter de l'obeissance de 
Dieu, que plustost c'est une confirmation de nostre 
foy. Car Dieu monstre qu'il prise et estime tant 
sa parole, qu'il ne peut souffrir en aucune maniere 
que les hommes en abusent, et qu'ils la prenent 
ainsi en vain, et qu'ils la desguisent et la propha- 
nent. "Voilà pour un item. Mais cependant que 

nous soyons aussi advertis de cheminer en crainte 
et en solieitude: qu'un chacun de nous pense, Helas 
puis que Dieu nous met de tele miroirs devant les 
yeux, que ceux qui ont fait semblant d'estre fideles 
jusqu'au bout, que nous les voyons ainsi pervertis, 
qu'ils n'ont qu'outrages en leurs bouches, qu'ils 
usent de propos execrables, qu'ils despitent Dieu 
manifestement, qu'il n'y a que turpitude en toute 
leur vie, qu'on voit qu'ils sont dissolus, et qu'il n'y 
a nulle reverenee de Dieu: quand done Dieu nous 
propose de tels exemples, n'est-ce pas pour nous 
advertir afin qu'un chacun de nous se resveille, et que 
nous cheminions en toute simplicité, afin que Dieu 
nous recueile, et qu'il.ne nous expose point en 
proye à Satan? 

Voilà ce que nous avons à retenir de ce pas- 
sage, quant à la resurrection. llest vray que ceux- 
ci avoyent une resurrection phantastique, comme 
il y en a eu de nostre temps des gens forcenez 
qui ont voulu faire à croire qu'on ressuscite quand 
on est Chrestien. Au lieu que l'Escriture nous 
appelle à la venue de nostre Seigneur lesus Christ, 
et qu'elle nous dit qu'il nous faut tousiours estre 
prests et appareillez: mais cependant qu'il faut que 
lesus Christ soit manifesté, et que iusques là nostre 
vie soit cachee, que nous soyons comme sous ombre 
de mort: (ainsi que sainct Paul en parle au troi- 
sieme chapitre des Colossiens) au lieu done que 
lEscriture nous appelle à nostre Seigneur lesus, 
ces phantastiques diront qu'il ne faut point ima- 
giner d'autre resurrection que celle qui se fait quand 
Dieu nous illumine en son Evangile. "Voire, mais 
plustost au contraire, il nous faut estre ensevelis 
en ce monde, et cognoistre que lesus Christ n'est 
point nostre resurrection, iusques à tant que nous 
ayons esté comme transformez en luy. Il faut 
(di-ie) que nostre vieil homme soit crucifié aupara- 
vant, si nous voulons estre partieipans de la gloire 
de nostre Seigneur lesus Christ, et ressusciter avec 
luy. Et c'est ce qu'auparavant sainet Paul avoit 
declaré, que c'est une parole certaine, et une con- 
elusion qu'ils nous faut tenir, que pour estre du 
regne de nostre Seigneur lesus Ohrist, il nous faut 
maintenant communiquer à ses croix, qu'il faut que 
nous eheminions en la mort, devant que de par- 
venir à la vie. Et ceste mort-ci combien durera- 
elle? Cependant que nous 8ommes au monde. 

Et voilà pourquoy sainet Pierre dit que le 
Baptesme est comme une figure de l'arche de Noé. 
Car il nous faut estre enelos comme en un sepul- 
echre, estans comme du tout írespassez au monde, 
si nous voulons estre vivifiez par la marque de 
nostre Seigneur lesus Christ. Or maintenant ceux 
qui voudroyent avoir une resurrection au milieu du 
chemin, que font-ils sinon qu'ils pervertissent la 
nature du Baptesme, et par consequent tout l'ordre 

que Dieu a constitué entre nous? Ainsi done, ap- 
prenons que iusques à tant que Dieu nous ait reti- 
rez de ce monde, il nous faut estre tousiours pele- 
rins, et comme en pays estrange, et que nostre 
salut ne nous sera point declaré iusques à la venue 
de nostre Seigneur lesus Christ. Et pour ceste 
cause il est, appelé les premices de ceux qui ressus- 
eitent. Car il faut Wien que le Chef aille devant 
les membres, et qu'il commence l'ordre et le rang. 
Il est vray que lesus Christ est ressuscité: mais il 
faut qu'il nous apparoisse, et que sa vie et sa gloire 
nous soit declaree devant que nous parvenions à 
luy. Et voilà pourquoy aussi sainct lean dit que 
nous -sgavons bien qne nous sommes enfans de 
Dieu, mais cela n'est pas encores declaré. Nous le 
verrons (dit-il) tel qu'il est quand nous serons faits 
semblables à luy. Maintenant il est vray que Dieu 
nous est revelé quand il nous reforme à son image, 
mais ce que nous concevons par foy, ne se voit 
point encores, il nous le faut esperer à la venue 
de nostre Seigneur lesus Christ. Or quelque ab- 
surdité qu'il y eust en cest erreur-ci, sainet Paul 
dit que ces deux dont il parle, ont renversé la foy 
d'aucuns. Voici une chose qui nous doit faire 
trembler, voire pour deux raisons. Car en premier 
lieu (comme desia nous avons dit) e'est une chose 
si brutale qu'on doit du premier coup la reietter, 
Que la resurrection soit faite. Et eomment? On 
voit que les enfans de Dieu sont miserables en ce 
monde, et que c'est pitié que de leur condition, 
que si on les accompare avec les ineredules, on 
trouvera qu'ils sont comme languissans ici bas, et 
que les contempteurs de Dieu ont leurs aises et 
leurs delices: brief, qu'ils font leurs triomphes, au 
lieu que les autres sont comme l'ordure du monde, 
ainsi que sainct Paul en parle. Et comment done 
pourroit-on concevoir une telle heresie, que la re- 
surrection soit desia faite? Et neantmoins on voit 
que cela a esté receu d'aucuns, voire en PEglise 
primitive, du temps des apostres: quand ceux que 
lesus Christ avoit choisis pour anoncer sa verité 
par tout le monde vivoyent encores ici bas, voilà 
des gens qui se sont destournez. Et en quoy? En 
un erreur (comme i'ay dit) diabolique, en une res- 

Nous avons veu en partie ce matin quand sainct 
Paul parloit de ceux qui s'estoyent divertie, que 

verie brutale. Quand nous voyons un tel exemple, 
ne devons-nous pas estre estonnez, voire pour che- 
miner en crainte? Non pas qu'il nous faille douter 
que Dieu ne nous aide, et qu'il ne nous guide: 
mais tant y a qu'il nous faut armer. Et comment? 
De prieres, et mediter les promesses de nostre Dieu 
comme il sera adiousté ci apres. Voilà donc l'enor- 
mité d'un tel erreur qui nous doit faire dresser les 
cheveux en la teste, quand nous oyons parler que 
Dieu a permis que la foy d'aucuns fust desia per- 
vertie, pour se destourner iusques là, en une chose 
si vileine et &i execrable. Et puis, i| y à là malice 
avec. Que si les apostres, quand ils ont des- 
ployéla vertu qui leur estoit donnee d'enhaut pour 
maintenir la verité de Dieu, n'ont toutesfois peu 
empescher qu'auecuns ne fussent pervertis, que sera- 
ce auiourd'huy? Et ainsi donc craignons double- 
ment, non pas pour estre estonnez (comme il sera 
declaré apres disner, au plaisir de Dien), mais pour 
nous &olieiter à prieres, et pour avoir nostre refuge 
à Dieu, afin qu'il nous preserve par son sainct 
Esprit, et que nul ne soit enflé de presomption, 
que nous cognoissions que nous ne sommes rien, 
et que nous nous serions bien tost abbatus, n'estoit 
que Dieu nous sousteint. Ainsi doneques retenons 
que ces admonitions ne sont point faites Sans cause. 
Et combien qu'auiourd'huy Philele et Hymenee ne 
vivent plus, scachons qu'en leurs personnes le sainct 
Esprit nous a voulu iei degrader tous les meschans 
qui taschent de pervertir nostre foy, afin que nous 
ne soyons point faschez pour rien qui adviene, 
voire pour estre destournez du bon chemin, mais 
que nous soyons munis contre tous scandales: et 
cependant que nous ne soyons point enflez d'une 
telle outrecuidance, qu'un chacun de nous s'esgare 
apres ses folles imaginations, mais que nous advi- 
sions de nous retenir en une droite obeissance de 
la parole de Dieu: et alors ne doutons point que 
nous n'y soyons tousiours confermez de plus en 
plus, jusques à ce que ce bon Dieu nous retire à 
ce repos eternel auquel il nous appelle. 

Or nous-nous prosternerons devant la face de 
nostre bon Dieu, etc. 

c'estoit pour admonester les fideles, afin qu'ils n'en 
fussent point troublez par trop. Mais encores il 
remedie plus amplement ici a un tel scandale, disant 
que si nous voyons trebuscher ceux qui sembloyent 


165 


quasi soustenir l'Eglise, que pour cela il ne faut 
point que nous soyons esbranlez. Car si les hom- 
mes sont fragiles, s'ils se desbauchent du bon che- 
min, s'ils sont pervers, ce n'est rien de nouveau, 
leur nature le porte, et ne se faut point esbahir 
s'ils se tournent à mal plustost qu'à bien. Mais 
nostre salut cependant est appuyé sur la grace de 
nostre Dieu, voire entant qu'il luy a pleu nous 


choisir devant la ereation du monde, et nous 
marquer pour estre du rang de ses  eleus 
et de ses enfans. Or nous sommes  faschez 


de veoir que ceux qui avoyent monstré quelque 
bon signe tournent tout au rebours, cela est bon: 
ear nous devons avoir zele que l'Eglise de Dieu 
s'augmente, et qu'elle croisse plustost que de dimi- 
nuer. Nous devons aussi avoir soin de nos freres, 
et estre contristez les voyans perir: ear ce n'est 
pas peu de chose, que les ames qui ont esté rache- 
tees par le sang de lesus Christ perissent. Mais 
tant y a qu'il nous faut tousiours consoler en ceste 
doctrine, que Dieu maintiendra son Eglise, combien 
que le nombre soit petit: et non pas tel que nous 
souhaitterions, neantmoins qu'il se faut contenter 
que Dieu gardera bien tout ce qu'il a choisi à soy. 
Quant à ceux qui se destournent, et à ces apostats 
qui renoncent Iesus Christ, combien qu'ils ayent 
esté meslez parmi nous, il nous faut conclure qu'ils 
n'estoyent point des nostres (comme dit sainct Iean), 
puis qu'ils en sont sortis. Car ceux que Dieu a 
vrayement retenus à soy: il faudroit que le monde 
fust reviré plustost mille fois, avant qu'un des 
eleus de Dieu perist: cela ne se peut faire: car 
Dieu est gardien de nostre salut, comme il l'a pro- 
noncé: et mesmes cest office est donné à nostre 


Seigneur lesus Christ, de maintenir tout ce qui a | 


esté eleu de Dieu son Pere. 

Et c'est ce que maintenant sainct Paul entend 
par ces mots, Le fondement demewre ferme (dit-il) 
ayani ce cachet, el ce seaw, que .Diew cognoist quà 
sont les siens.  Sainct Paul met ici deux articles 
que nous devons bien noter. L'un c'est, quand 
nous voyons de telles revolutons, que ceux qui 
sembloyent estre desia les plus advancez en la foy, 
reculent de nous, afin qu'ils s'alienent du tout du 
royaume de Dieu, qu'ils devienent incredules, que 
nous ne pensions point que l'Eglise pourtant de- 
chee. Il est vray que le nombre de ceux que nous 
avions estimé estre fideles se diminuera par ce 
moyen: mais quoy qu'il en soit, il y a un fonde- 
ment ferme, c'est à dire que tousiours Dieu gardera 
son Eglise, et qu'il y demeurera quelque nombre 
de gens pour l'invoquer et l'adorer: qu'il nous suf- 
fise de cela. Car aussi il a iuré, cependant qu'il 
y aura soleil et lune luisans au ciel, qu'ici bas il 
y aura quelque peuple qui adorera le Souverain. 
Voyons-nous donc que le diable dissipe le troupeau 

de nostre Seigneur lesus Christ? Voyons-nous que 
ceux qui avoyent donné quelque bonne apparence 
se destournent, et en la fin soyent du tout retran- 
chez? "Tant y a qu'encores il y demeure edifice, 
voire combien qu'il soit caché sous terre: car la 
source demeure comme nous l'avons veu par ex- 
perience, quand par tout le monde à grand' peine 
pouvoit-on trouver un seul homme fidele. Qu'estoit- 
ce devant que Dieu. nous rendist la clarté de son 
Evangile, il y a quarante ans? ne sembloit-il pas 
que toute la Chrestienté fust abolie au monde? 
Tellement qu'il n'y- avoit point d'edifice qui se 
monstrast, et qu'on peust appercevoir de loin. Mais 
cependant il y avoit un fondement caché, c'est à 
dire, Dieu a reservé d'une fagon admirable et in- 
eomprehensible, ceux qu'il a voulu, combien qu'il 
n'y en eust sinon un petit nombre. Voilà done 
quant à l'un des articles que touche ici sainct Paul, 
c'est que le fondement de Dieu demeure ferme. Et 
ainsi apprenons quand il aura de grans troubles, 
que mesmes nous cuiderons que tout doive estre 
perdu, de contempler ce fondement invisible, voire 
par foy: ear quand nous n'aurons point cela, il se 
pourra faire que nous ne verrons goutte pour dis- 
cerner l'Eglise de Dieu, elle nous sera comme 
abolie. Et nous voyons mesmes ce qui en est ad- 
venu à Elie le Prophete, il pensoit estre demeuré 
seul au monde, et lors il n'y avoit qu'un coin de 
pays là oà Dieu fust adoré: et cependant le Pro- 
phete ne pouvoit pas veoir trois ou quatre hommes 
qui fussent conioints à luy en foy. Or Dieu le 
redargue, et luy dit qu'il en a encores sept mille 
qui sont sous sa main et sa protection. Ainsi 
done en adviendra-il tous les coups, quand il nous 
semble que l'Eglise soit du tout effacee du monde, 
si est-ce que Dieu tiendra son fondement sous 
terre. 

Or il y a la similitude du cachet, qne nous 
avons à noter en second lieu, Sainet Paul dit, 
Que le fondement de Diew demewre tousiowrs: mais 
c€'es& comme une lettre close et cachetee, dit-il. 
Et pourquoy? Jew cognoist les siens: que quand 
nous ne pouvons pas les choisir, que nous ne pou- 
vons pas conclure, Cestuy-ci en est: Dieu nous 
veut humilier en cest endroit, que nous soyons 
comme aveugles, ou bien que nous ayons les yeux 
esblouis. Mais tant y a qu'il nous faut contenter 
que Dieu cependant a son election toute asseuree: 
combien qu'elle nous soit secrete, combien qu'il ne 
vueille pas la publier du premier coup, si est-ce 
que cela demeure en son conseil estroit. Si donc 
Dieu cognoist les siens, ne trouvons point estrange 
81 nous sommes souventesfois abusez quand les 
hommes se revoltent.  Pourquoy? Nous ne les 
avons pas cognus. Mais cependant Dieu ne sera 
point trompé, qu'il n'aecomplisse par effect ce qu'il 

a determiné en son conseil. Voilà pour le second. 
Or cependant sainct Paul nous exhorte qu'il ne 
nous faut point estre nonchalans, quand nous ver- 
rons ceux qui estoyent desia quasi assis au rang 
des anges, qui delaissent la bonne voye, que nous 
avisions de cheminer en crainte et solicitude, et ne 
point abuser du nom de Dieu, faisans une fausse 
couverture du nom de Chrestienté, ainsi que font 
les hypoerites qui prenent le nom de Dieu en leur 
bouche, mais cependant monstrent qu'ils se moquent 
de luy, et qu'ils falsifient ce sainct nom qui leur 
estoit donné. Que donc nous prattiquions ce qui 
est ici adiousté, c'est asQgavoir que 81 nous recla- 
mons le nom de nostre Seigneur lesus Christ, ei 
nous faisons profession que nous sommes des 
siens, il nous faut departir de toute iniquité. Car 
nous ne sommes pas de l'Eglise de Dieu sinon 
estans separez d'avec le monde et ses astuces. Co- 
gnoissons done à quelle fin nous sommes appelez, 
quelle est nostre condition: et là dessus que nous 
ne soyons point desloyaux. Car Dieu nous pourra 
bien retrancher de son Eglise quand il nous aura 
monstré de tels exemples, et que nous n'en aurons 
point fait nostre profit. Or maintenant pour mieux 
appliquer ce passage à nostre instruction, traittons 
en premier lieu, suyvant ce que nous avons desia 
dit, quand sainct Paul nous ramene ici au conseil 
eternel de Dieu, surquoy nostre election est fon- 
dee: traittons (di-ie) ce poinet-là, c'est asgavoir sur 
quoy nostre salut est vrayement appuyé. Il est 
vray (comme l'Eseriture dit) que nous sommes sau- 
vez par foy. Car nous ne cognoissons pas que 
Dieu nous soit Pere, nous ne cognoissons pas que 
nous ayons esté reconciliez avec luy, sinon par foy, 
en apprehendant les promesses de l'Evangile: voilà 
Dieu qui nous declare que nous luy sommes agreables 
au nom de nostre Seigneur lesus Christ. Il faut 
done que nous aeceptions un tel bien, ou il nous 
sera incognu. Nous estions done en possession de 
nostre salut par foy: cela est vray: mais cependant 
qui est-ce qui nous donne la foy sinon Dieu? Et 
pourquoy est-ce qu'il nous la donne, sinon d'autaut 
quil luy a pleu nous choisir devant que nous fus- 
sions creez, voire devant la creation du monde 
mesmes? ainsi que sainct Paul en traitte, sur tout 
au premier chapitre des Ephesiens. ll est vray 
qu'il nous propose ce qui nous est le plus familier, 
et ce que nous cognoissons, c'est asgavoir que Dieu 
nous a fait participans des biens celestes en lesus 
Christ, qu'apres nous avoir pardonné nos pechez, il 
nous a monstré que nous luy sommes agreables, et 
qu'il nous a adoptez. Nous avons donc tout cela 
qui nous est manifesté par l'Evangile. Mais sainet 
Paul nous eleve plus haut, disant, que tout cela 
nous aà esté donné selon que Dieu nous avoit choi- 
sis devant que le monde fust ereé, d'autant qu'il 

nous a aimez en nostre Seigneur lesus Christ 
devant que nous peussions faire ne bien ne mal. 
Voilà doneques oü il nous faut revenir, c'est com- 
bien que Dieu nous attire à soy par l'Evangile, et 
que par la foy nous recevions la iustice de nostre 
Seigneur Iesus Christ, qui est cause de nostre salut, 
neantmoins qu'il y a une amour secrette de Dieu 
qui à precedé, voire combien qu'elle nous fust 
eachee, et que Dieu ne se haste pas soudain de 
nous attire à soy, mais c'est d'autant qu'il nous a 
choisis. 

Voilà doneques oü tend ceste sentence de sainet 
Paul, qui est ici couchee, Qw'l y a wn fondement 
de Dieu (dit-il) qui est ferme. Or 1l oppose ce fon- 
dement de Dieu à tout ce qui se pourra trouver 
de vertu aux hommes, ou de ce qui sera estimé 
semblable à un edifice. Il oppose ceste fermeté 
dont il parle à nostre estat caduque. Pource que 
nous sommes inconstans, que nous decheons incon- 
tinent, que nous ne faisons que couler comme eau, 
pour ceste cause sainet Paul dit qu'il nous faut 
prendre nostre fermeté en Dieu, puis que nous ne 
la voyons pas en nous, ni en nostre nature. Or 
ceci nous doit servir à double usage. Car quand 
nous voyons des rebelles, qu'il y a des apostats qui 
se destournent de l'Eglise de Dieu, il nous pour- 
roit venir une tentation en fantasie, Et quoy? 
Tous hommes ne sont-ils point infirmes? Autant 
donc en sera-il de tout le reste comme de moy. Et 
de fait, chaeun de nous experimente cela, que si 
nous voyons que l'Evangile ne se presche plus en 
un pays, qu'il y ait quelque dissipation, tout est 
perdu, ce nous semble. Quand nous voyons quel- 
ques troubles, quelques changemens, nous regardons, 
Et pourquoy les choses ne demeurent-elles fermes 
en un lieu aussi bien qu'en l'autre? Mais il nous 
faut repousser ceste tentation par ce bouclier que 
sainct Paul donne ici, c'est asgavoir que l'Eglise 
est fondee en Dieu, et non point en nulle condition 
humaine. Si done nous ne trouvons rien de cer- 
tain iei bas, cognoissons que Dieu a fondé nostre 
salut, et qu'il le tient en sorte que iamais ne pourra 
esvanouir. Voilà une consideration qui est bien 
utile. Mais l'autre est quand nous venons à nous, 
laquelle est beaucoup plus grande. Car si ie voy 
un homme qui se desbauche, que peux ie dire quant 
à moy? le suis semblable à luy. Mais il faut que 
ie reviene là, combien que ie &oye debile, Dieu a 
en soy assez de fermeté. Il faut donc que ie me 
remette du tout en sa main. Et voilà aussi pourquoy 
nostre Seigneur lesus Christ au 10. chapitre de S. 
Iehan nous dit que ce que le Pere luy a donné, 
ne perira iamais. Et pourquoy? Dieu mon Pere 
(dit-il) est plus fort et puissant que tous ceux qui 
veulent l'empescher de parfeire sa volonté. Par 
ces mots il nous admoneste que si nous considerons 

nostre estat, il est vray que nous pourrons estre 
esperdus: et de faict, à chacune minute de temps 
nous pourrions perrir, n'estoit que nous fussions 
maintenus d'une vertu plus grande que la nostre. 
Mais comme la puissance de Dieu est invincible, 
aussi nostre salut est asseuré, car Dieu en est le 
gardien. Et mesmes (comme nous avons dit) Iesus 
Christ a prins la charge de nos ames: il ne souf- 
frira point que nous soyons ravis de sa main: quoy 
que le diable machine, quoy qu'il ait beaucoup de 
moyens, qu'il semble que nous devions cent mille 
fois estre arrachez des mains de nostre Seigneur 
Iesus Christ, si est-ce que nous demeurerons tous- 
iours là.  Pourquoy? Nostre salut (comme i'ay 
dit) est appuyé en l'eleetion de Dieu, et en son 
conseil immuable. 

Voilà oà il nous faut venir. Et quant au sean- 
dale que nous pourrions prendre de ceux qui se 
destournent de l'Evangile, venons à ceste remon- 
Btrance dont sainct Iehan use, et laquelle nous 
avons desia touchee. Il est vray (dit-il) qu'ils sont 
sortis d'avec nous, mais ils n'estoyent point des 
nostres, car iamais ils ne s'en fussent separez. Co- 
gnoissons que Dieu pour un temps a permis que les 
hypocrites fussent meslez en nostre compagnie: mais 
cependant il les a cognus estre reprouvez: et combien 
qu'ils feissent semblant d'estre brebis, si est-ce qu'en 
la fin ils n'ont point eu de peau pour cacher leur 
malice. Et mesmes nostre Seigneur lesus a usé de 
ceste mesme raison, pour monstrer que les fideles 
ne doivent point estre troublez par l'ingratitude 
des hommes, quand ils sont rebelles à l'Evangile, 
veu qu'ils se faschent de la bonne doctrine, ou 
qu'ils prenent occasion de despiter Dieu sous quel- 
que ombre qu'ils ont cherchee, ou quelque phanta- 
sie qu'ils auront conceue en leur cerveau: lesus 
Christ dit là dessus, Tout arbre que Dieu mon 
Pere n'aura point planté sera arraché. Il aecom- 
pare ceux qui semblent estre du nombre des fideles 
à des arbres qui sont plantez en un champ, et en 
un iardin. Car ceux qui sont du tout ennemis de 
Dieu, ils nont nulle similitude d'arbres: mais les 
hypocrites qui font bonne mine, et qui voudroyent 
estre reputez pour enfans de Dieu, semblent bien 
que ce soyent arbres plantez au champ, et en la 
maison de Dieu, mais ils n'ont pas prins racine, 
d'autant que ce n'est pas Dieu qui les a plantez, 
c'est à dire, ils ne sont pas eleus de luy. 1l est 
vray qu'il souffre, pour nous esprouver, qu'ils pre- 
tendent faussement son nom: mais tant y a que 
jamais ne les a retenus pour siens, ile ne sont 
point choisis à l'heritape de vie. Il faut donec 
qu'ils soyent arrachez. Les disciples avoyent alle- 
gué à nostre Seigneur lesus Christ ce que nous 
voyons souvent. Car si quelqu'un est desgousté de 
l'Évangile, on nous viendra dire, Ho, voilà un tel 

qui a tout reietté. S'il advient quelque scandale, ie 
ne di point de ceux qui se monstrent du tout enne- 
mis de Dieu, et contempteurs manifestes de sa Pa- 
role: mais s&'il y a quelques outrecuidez qui ne 
puissent portera bonne doctrine, combien que pour 
un temps ils ayent fait semblant de là recevoir, 
s'ils s'en desgoustent et s'en faschent, voilà un scan- 
dale. Et pourtant les disciples allegoyent à nostre 
Seigneur lesus Christ, à quel propos les Seribes 
et Pharisiens estoyent si mal edifiez. Laissez, laie- 
gez-les (dit-il, ce sont aveugles: mais gardez-vous 
d'aller en ruine avec eux. Cependant toutesfois 
eognoissez que tous ne sont point eleus ni choisis 
de Dieu mon Pere. Il est vray qu'on dira qu'il 
n'y a que sainctetó en eux: mais ce n'est qu'un 
masque: et cependant on voit maintenant que iamais 
n'ont eu crainte de Dieu, puis qu'ils ne peuvent 
recevoir sa verité, ce sont hypocrites. Ne vous 
estonnez point done si vous voyez de la rebellion aux 
hommes, ear tous ne sont point plantez de la main 
de Dieu. 

Maintenant nous voyons comme il nous faut 
faire nostre profii de ceste doctrine: c'est qu'en 
premier lieu nous cognoissions que la foy nous est 
donnee d'enhaut, d'autant que Dieu nous a illumi- 
nez par son sainct Esprit que nous avons receu 
l'Evangile, et non pas de nostre industrie et vertu 
propre. Voilà pour un item. Or quand Dieu nous 
fait ceste grace, d'autant qu'il nous avoit choisis 
pour ses enfans, qu'il nous avoit adoptez devant la 
creation du monde, et qu'il n'a point fait cela à 
tous, voilà un privilege singulier et inestimable qu'il 
nous fait. Car il est en sa liberté de choisir ceux 
que bon luy semble, et voilà comme il a voulu nous 
tenir des siens. insi done cognoissons que nous 
sommes tant plus obligez à luy, puis qu'il nous a 
retirez de la perdition generale du genre humain. 
Et ayans cognu ceste election gratuite de Dieu, la- 
quelle est pour discerner entre les enfans de Dieu 
et les reprouvez, cognoissons que cela nous est 
bien utile. Et pourquoy? Car toutesfois et quantes 
que nous voyons des scandales et des troubles en 
lEglise, que nous voyons que ceux qui avoyent 
bien commencé ne poursuivent pas, mais que plus- 
tost ils tournent bride, il nous faut revenir là, Et 
bien, il est vray que les hommes sont fragiles, mais 








Si est-ce que nous trouverons assez de fermeté en 
nostre Dieu, puis qu'il luy plaist nous faire ceste 
grace de nous adopter pour siens, il nous gardera: 
et sur tout, puis qu'il a commis à Iesus Christ cest 
office de nous maintenir, sgachons qu'il s'y employ- 
era fidelement, comme il l'a promis.  Revenons 
done à ceste election de Dieu, toutesfois et quantes 
que nous pourrions estre estonnez de quelque cheute 
d'un homme que nous aurions estimé auparavant. 
| Et puis s'il nous semble que toute l'Eglise s'en 

alle en perdition: non, Dieu a son fondement: 
c'est à dire, l'Eglise n'est point fondee sur la vo- 
lonté des hommes: car comme ils ne se sont point 
creez, aussi ne se sont-ils point reformez, cela procede 
de la pure bonté et misericorde de Dieu. Et com- 
bien que l'edifice par dessus soit comme rasé, que 
tout soit (ce semble) sans piliers, qu'il n'y ait plus 
de forme ne de figure, si est-ce que Dieu encores 
gardera son fondement lequel ne s'esbranle iamais. 
Or de là on voit si la doctrine que nous publions 
de l'eleetion de Dieu, est superflue. Il est vray 
que nous ne presumons pas d'entrer au conseil 
estroit de Dieu, pour cognoistre iusques au bout ses 
secrets admirables: mais si cela nous est caché, de 
sgavoir que Dieu nous a eleus devant la creation 
du monde, n'est-ce pas nous priver d'une consola- 
tion qui nous est non seulement utile, mais plus 
que necessaire? Le diable ne pourroit mieux ma- 
chiner de ruiner nostre foy, que de nous cacher 
cest article. Et pourquoy? Car oüà en serions-nous, 
le vous prie? Et sur tout auiourd'huy qu'il y en 
a tant de rebelles, qu'il y en a tant d'hypocrites, 
voire et desquels on avoit attendu merveilles, ne 
penserions-nous pas qu'autant nous en pourroit-il 
advenir? Et là dessus comment serions-nous con- 
stans de nous reposer en Dieu, et de nous remettre 
à luy d'un courage rassis, ne doutans point qu'il 
aura le soin de nous iusques à la fin, comment 
pourrions-nous faire cela sinon en nous remettant 
à ceste election^ comme à nostre refuge unique? 
Car il nous semblera que Dieu fausse sa promesse 

lesus Christ doive estre dechassé du monde. Voilà 
doneques la cause principale, et le meilleur moyen 
que Satan pourra trouver pour nous desgouster de 
la doctrine de l'Evangile.  Retenons doneques en 
despit de Satan, et de tous ses supposts, ces armes 
desquelles nous devons estre munis: ie di que nous 
soyons eonfermez en l'election de nostre Dieu, et 
que nous la facions valoir, et que ceci ne nous 
Soit point osté, si nous avons le salut de nos ames 
cher et precieux: mais estimons pour nos ennemis 
mortels tous ceux qui nous voudront cacher une 
telle doctrine, scgachans que le diable les suscite 
pour nous priver d'une consolation, sans lequelle 
(comme i'ay dit) nous ne pouvons pas nous asseurer 
de nostre salut: ce que toutesfois nous devons de- 
sirer par dessus tout. Voilà comme nous avons à 
prattiquer ce passage que met ici sainct Paul. 

Or cependant il nous faut aussi retenir ceste 
exhortation qu'il adiouste, Qwe ceuz qui reclament 
le nom du Seigneur Iesus, se doivent separer de toute 
imiquié. Car tout ainsi que l'election de Dieu est 
pour nous donner une constance ferme, pour nous 
resiouir au milieu de tous les troubles qui nous 

pas que nous cessions d'invoquer Dieu, de recourir 
à luy, et de cheminer songneusement en la vocation 
en laquelle il nous appelle. Car il y a grande 
diversité entre l'asseurance qu'ont les fideles pour 
estre bien persuadez de leur salut et estre en repos, 
et une nonchalance qu'auront ceux qui ne regardent 
à rien, mais ayans ietté la plume au vent (comme 
on dit) pensent que nul mal ne leur peut advenir: 
comme les hommes ne sont que par trop non- 
chalans: mais ils sont stupides cependant, qu'ils ne 
eognoissent point les dangers desquels ils sont en- 
vironnez, pour invoquer Dieu, ef pour se retirer 
sous ses ailes comme en cachette: et puis qu'il ne 
leur chaut de toute doctrine quand ils auront esté 
enseignez pour un coup. Or cependant les fideles 
ne laissent pas de craindre, combien qu'ils s'asseu- 
rent sur la bonté de Dieu, combien qu'ils soyent 
resolus que quelque tempeste ou tourbillon qui ad- 
viene, iamais ne pourront estre transportez, toutes- 
fois si ne laissent-ils pas de veiller tousiours sur 
les efforts que leur fait Satan. Et puis d'autre 
part ils cognoissent leur fragilité: et cela les solicite 
de recourir à Dieu, et de le prier qu'il ne les laisse 
pas au besoin, mais qu'il ait sa main estendue pour 
les preserver: ils regardent à quoy ils sont appelez, 
ils se solicitent eux-mesmes à repentance, ils invo- 
quent Dieu à ce qu'il augmente en eux les graces 
de son sainct Esprit, qu'il les despouille des affec- 
tions de leur chair. Voilà doneques comme les 
fideles estans asseurez ne laissent point de craindre: 
comme au contraire les incredules ne eraignent. 
point, n'estans pas toutesfois asseurez, Car si une 
fueille tombe, ou s'ils voyent quelque petite ombre, 
les voilà esperdus. Et pourquoy? Car ils ne sont 
point fondez en Dieu, ils sont comme endormis 
ainsi que les yvrongnes: c'est donc bien raison que 
Dieu se mocque d'une telle stupidité. Mais les 
fideles craindront tousiours. Et voilà pourquoy 
aussi sainct Paul dit, quand il à parlé de la cheute 
et ruine des luifs, que ceux qui sont debout, doy- 
vent bien regarder à eux qu'ils ne tombent. Non 
pas que sainet Paul nous vueille mettre en doute 
ou en different, que nous soyons là en suspene, ne 
sgachans que nous devons devenir, et si Dieu nous 
conduira iusques à la fin: car il faut que nous 
ayons cela tout conclu, que Dieu n'a point com- 
mencó qu'il ne vueille parfaire: comme il en traitte 
tant au premier chapitre des Philippiens, qu'en 
d'autres passages assez. Mais cependant si nous 
faut-il tousiours soliciter à prieres et oraisona&: et 
puis il ne nous faut point abuser de la grace de 
Dieu: mais d'autant que nous sommes dediez à luy, 
cheminons en crainte et solicitude, et advisons de 
n'estre point enveloppez parmi la condamnation des 
meschans. Car s'ils sont povres aveugles, il ne 
nous faut point esbahir s'ils s'esgarent: mais puis 

que Dieu nous esclaire, ne faut-il pas que nous | 


cheminions droit? Et puis, d'autant qu'il nous a 
adoptez pour ses enfans, ne faut-il pas que nous le 
BServions et honorions comme nostre Pere? 

Voilà doneques de quoy nous doit servir ceste 
exhortation que sainct Paul adiouste, quand il dit, 
Qwiconque ànvoque, ou reclame le nom de Iesus Christ, 
qul se departe de toute iniquité. Oar invoquer le 
nom de Christ, c'est se reclamer estre des siens. 
Il est vray que quelque fois quand nous parlons 
d'invoquer Dieu, c'est à dire de le prier, et de re- 
eourir à luy: mais ce mot est plus general en 
PEseriture par fois. Nous invoquons doneques le 
nom de Dieu, quand nous faisons profession d'estre 
de son peuple, et de son Eglise. Celuy qui se 
nomme Chrestien, il reclame Iesus Christ. Comme 
si quelqu'un disoit, Un tel est mon maistre,'il se 
renomme de luy. Nous ne pouvons done nous re- 
clamer du nom de Chrestien, nous ne pouvons faire 
protestation que nous soyons de la compagnie du 
File de Dieu, que nous sommes de son Eglise et 
de sa maison: nous ne pouvons (brief) estre meslez 
parmi lesus Christ, si nous ne sommes delivrez de 
toutes nos ordures. Car autrement ne luy faisons- 
nous point un deshonneur insupportable? Si quel- 
qu'un se vante d'estre à un prince, et qu'il soit un 
brigand, il sera puni au double, d'autant qu'il a 
abusé du nom qui ne luy appartenoit point. Voici 
le Fils de Dieu qui est la fontaine de toute saincteté 
et iustice, et nous viendrons nous cacher de son 
ombre, et nous couvrirons sous iceluy toutes nos 
ordures, quelques puantes qu'elles soyent. Ne voilà 
point un saerilege qui merite une horrible punition? 
Nous voyons doneques à quoy tend ce qui dit ici 
sainet Paul. 

Ih est vray que quelque peine que nous mettiens 
de servir purement à Dieu, nous ne laissons pas 
d'estre povres pecheurs, d'estre souillez de beaucoup 
de macules, d'avoir beaucoup d'imperfections vi- 
cieuses en nous: mais quand nous tendons à ce 
but, de desirer de bien faire, et que nous hayssons 
le mal, combien que nous allions en clochant, toutes- 
fois puis que nous avons une bonne fin, et que 
nous-nous efforgons de nous advancer en la crainte 
de Dieu et en son obeissance, voilà une affection 
droite, et Iesus Christ nous accepte comme si nous 
estions iustes, et nous absout de toutes nos fautes, 
d'autant qu'elles ne nous sont point imputees. Ainsi 
done les fideles, combien qu'ils ne soyent point par- 
faits du tout, mais qu'ils ayent beaucoup de vices, 
qu'il y ait à redire en eux, ne laissent point d'estre 
acceptez pour enfans de Dieu, et lesus Christ ne 
prend point à deshonneur qu'ils se reclament de 
luy: ear il fait par sa grace que ce qui est de bien 
en eux, est agreable à Dieu. Mais si nous abusons 

en vueillions faire une couverture de nos iniquitez, 
cela ne merite il point (comme i'ay desia dit) que 
Iesus Christ se leve comme nostre partie adverse, 
d'autant que nous aurons violé sa maiesté, d'autant 
que nous aurons falsifié son nom ot ses armes? 
Ainsi donc notons bien qu'emporte ce mot de 
Chrestienté, c'est que nous soyons membres du 
Fils de Dieu: puis qu'il luy a pleu nous aecepter 
pour estre de son corps, il faut que nous adherions 
à luy en toute iustice, comme il a receu toute 
plenitude de grace, afin de nous en communiquer. 
Il est vray que ce n'est que par mesure et portion, 
voire bien petite: mais tant y a qu'il faut que 
l'Esprit de Dieu regne en nous, si nous voulons 
estre tenus pour ses enfans, et pour membres de 
nostre Seigneur Iesus Christ. Et pourtant nous 
voyons que tous eeux qui s'adonnent à mal, et qui 
ne s'estudient point de se ranger à la volonté de 
Dieu pour mortifier leurs meschantes cupiditez, que 
tous ceux-là sont faussaires, quand ils pretendent 
auiourd'huy le nom de Chrestiens. Voilà en somme 
ce que nous avons à noter de ce passage pour en 
faire nostre profit. 

Quand nous voyons que beaucoup de gens se 
separent de l'Eglise de Dieu, que ceux qui avoyent 
bien commencé ne continuent pas, cognoissons que 
sl y a de l'infirmité aux hommes, Dieu ne laisse 
pas d'avoir son fondement ferme. Et comment? 
Car Dieu sgait ceux qu'il a choisis pour siens, et 
il les maintiendra. Et là dessus ne doutons point 
que nous ne soyons du nombre: puis que nostre 
Seigneur nous a appelez à soy, voilà un tesmoignage 
qu'il nous avoit marquez devant que nous fussions 
nais: eontentons nous de sa saincte vocation. Et 
cependant que nous esperions que quand nous se- 
rons ainsi preservez sous la garde de nostre Dieu, 
et que nous aurons quelque Eglise, que Dieu ne 
souffrira point que tout son peuple perisse, encores 
que le monde tasche de le diminuer. Ne soyons 
done point troublez de tous les scandales qui pour- 
ront advenir. Et cependant estudions-nous à che- 
miner en crainte, n'abusans point de la bonté de 
nostre Dieu, mais cognoissons puis qu'il nous a se- 
parez d'avee le reste du monde, qu'il nous faut 
vivre comme estans en sa maison, et que nous 
soyons siens, tout ainsi qu'il nous a donné la mar- 
que exterieure du Baptesme, qu'aussi nous ayons 
la signature de son sainet Esprit: car c'est l'arre 
(comme sainet Paul l'appelle) de nostre election, 
c'est le gage que nous avons, que nous sommes 
appelez à l'heritage celeste. Prions doneques Dieu 
qu'il signe et qu'il seelle en nos coeurs son election 
gratuite par son sainot Esprit: et cependant aussi 
qnil nous tiene comme cachetez, et comme serrez 
sous l'ombre de ses ailes: et si les povres reprouvez 

les transporte, et qu'ils ne soyent point redressez 
quand ils tombent, mais qu'eux-mesmes se precipi- 
tent en ruine, prionsle de nostre costé qu'il nous 
tiene sous sa protection, que nous scachions que 
c'est de nous ranger à sa volonté, et que nous 
soyons maintenus de luy: encores que le monde 
s'efforce de nous esbranler, que nous soyons ap- 
puyez sur ce fondement, que Dieu cognoist qui 

sont les siens: et que nous ne soyons iamais di- 
vertis de cela, mais que nous y persistions et pro- 
fitions de plus en plus, iusques à ce que Dieu nous 
retire en son Royaume qui n'est point suiet à 
mutuation.  . 

Or nous-nous prosternerons devant la face de 
nostre bon Dieu, etc. 





QUINZIEME 


Chap. II, v. 20—21. 


Si nous voyons des contempteurs de Dieu, des 
gens pervers qui nous donnent mauvais exemple, 
nous prenons occasion de nous destourner du bon 
chemin, et nous semble que nous avons une excuse 
toute propre, voire pour estre absous devant Dieu: 
et ne pensons point que ce nous sont autant de 
moyens pour nous exercer, afin que nostre foy soit 
mieux esprouvee, et qu'alors Dieu veut que nous 
entrions en combat. Et voilà pourquoy sainct Paul 
iei non seulement nous exhorte à nous separer de 
toute iniquité, afin que nous ne ressemblions pas 
aux contempteurs de Dieu, mais il adiouste aussi 
bien qu'il ne nous faut pas estre scandalizez, quand 
nous verrons des gens ainsi de mauvaise condition, 
il ne faut point que cela nous trouble ou nous des- 
voye. Vray est que desia il avoit touché ce propos, 
mais maintenant il le conferme par une similitude 
bien convenable. Et en premier lieu, afin que nous 
ne pensions point estre excusez de mal-faire, si 
nous ensuyvons ceux qui mesprisent Dieu, et se 
destournent de luy, sainct Paul dit qu'en une grande 
maison il y aura des vaisseaux divers: que si un 
buffet, ou une table sont parez de vaisselle d'or ou 
d'argent, en la cuisine il y aura aussi des vaisseaux 
de bois pour ietter les trippailles, et les ordures, 
pour ietter ce qui sera ballió de la maison: il y 
aura aussi des vaisseaux de terre. Et quand on 
voit une telle diversité, cela ne se trouve point 
estrange. Car si un homme alloit ietter son or et 
son argent parmi les raeclures de sa maison, que 
seroit-ce ? Ne diroit-on pas qu'il seroit insensó? 
Si done on ne dit point qu'il y ait diseorde en une 
grande maison, s'il y a des vaisseaux destinez à 
usage qui n'est pas fort honneste ni honorable, 
pourquoy en la maison de Dieu cela ne sera-il aussi 
bien enduró?  Permettra on plus de privilege aux 
hommes mortels, et aux creatures, qu'on ne fera au 
Dieu vivant? Or cependant sainct Paul exhorte 

tous enfans de Dieu, combien qu'ils soyent ainsi 
meslez parmi les meschans, qu'il ne faut pas qu'ils 
se donnent congé de se corrompre parmi eux, ne 
de s'infecter de leurs ordures: mais plustost que 
cela les doit inciter à solicitude, afin qu'ils evitent 
leurs mauvais exemples, qu'ils se separent de leur 
compagnie: brief, qu'ils se dedient tant plus son- 
gneusement à Dieu. "Voilà en somme ce qui est 
contenu en ce passage. 

Or quant au premier, nous avons desia mon- 
stró que c'est une admonition bien utile que celle 
que nous fait iei sainct Paul: c'est asgavoir, 8l y 
a des meschans et des hypoerites en l'Eglise de 
Dieu, qui pour un temps soyent là, voire et se 
vueillent plus estimer que les autres, que cela ne 
nous doit point troubler. Et pourquoy? La mai- 
son de Dieu est grande. Vray est qu'aucuns en- 
tendent par ee mot, tout le monde, et cela pour- 
roit assez convenir, et nous en traitterons plus à 
plein tantost: mais il nous faut ici noter l'argument 
que sainct Paul traitte. D'autant qu'il avoit fait 
mention ci dessus des apostats qui se revoltent, et 
apres avoir quelque temps fait profession de l'Evan- 
gile s'alienent, et se banissent: ce propos nous amene 
une grande consolation. Car c'est comme s'il disoit, 
Puis que l'Eglise de Dieu est estendue par tout le 
monde, et qu'il y a plusieurs gens qui sont appe- 
lez à Evangile, prenons le cas que ce soit de ceux 
qui sont ainsi assemblez, et comme si en une mai- 
son il y avoit des vaisseaux d'or et d'argent qui 
fussent pour parer un buffet ou une table: et puis 
qu'il y en eust des autres de terre, qu'il y eust 
aussi des vaisseaux de bois qui ne seroyent que 
pour trainer parmi la maison, et quand ils ont servi 
quelque temps, qu'on les brusle, on les iette là, on 
n'en fait pas grand conte. Ainsi doneques, combien 
qu'il seroit à souhaiter que tout fust pur en l'Eglise 
de Dieu, et qu'il n'y eust que redire, si faut-il ne- 
antmoins revenir à cela, que nous verrons des &can- 
dales, qu'il semblera que tout soit confus. Pourquoy? 

Car Dieu assemble plusieurs vaisseaux, et de diver- 
ses sortes. Comme en d'autres passages il est dit 
que l'Eglise de Dieu est semblable à des retz qui 
sont iettees en l'eau, oà toutes sortes et especes de 
poissons s'assemblent: il y en a et des bons, et des 
mauvais: aussi il est impossible que l'Evangile se 
presche, que plusieurs ne s'y accordent: voire, et 
que pour un temps ils ne facent semblant d'estre 
du rang des fideles: mais puis apres, les poissons 
sont separez. L'Eglise de Dieu est aussi bien ac- 
eomparee à une aire, oà le blé estant batu se mesle 
parmi la paille, et mesme il est là cachó, qu'on ne 
pourra pas discerner le bon grain d'avec la paille, 
qui doit estre apres iettee sur le fumier. En somme 
tout cela est pour nous monstrer que durant ceste 
vie presente l'Eglise de Dieu ne sera point sans 
meslinge, qu'il y aura tousiours des hypocrites qui 
s'accorderont à la doctrine de la foy, ou pour le 
moins voudront avoir lieu et reputation de Chres- 
tiens: mais tant y a qu'en la fin ils se trouveront 
estre comme enfans bastarse, et seront desheritez: 
ainsi que nous en avons la figure en Ismael. Car 
celuy-là pour un temps a bien esté par dessus 
Isaac comme premier-nay de la maison: mais il est 
dechassé, et faut qu'Abraham le retranche. Ainsi 
doneques en est il. Voilà en somme l'intention de 
sainct Paul. 

Mais devant que passer outre, il nous faut sou- 
dre une difficulté qu'on pourroit iei faire. 1l est 
dit au Pseaume quinzieme, et au vingtquatrieme, 
que ceux qui doyvent venir en la montagne de 
Dieu, et avoir lieu en son temple, pour y habiter, 
doyvent estre impollus, qu'ils doyvent cheminer en 
toute integrité. Or puis qu'ainsi est, il semble que 
ceci soit contraire, qu'il y ait des vaisseaux en op- 
probre: car tous doyvent estre choisis pour servir 
à Dieu, et tous aussi se doyvent sanctifier en son 
obeissanee. A quel propos Dieu nous appelle-il, 
sinon à toute saincteté? (comme l'Escriture le porte) 
Ne sommes-nous pas vaisseaux de son temple? Ne 
sommes-nous pas mesmes chacun de nous partie de 
son sanetuaire? Puis qu'ainsi est, ne devons-nous 
pas estre consacrez à luy, et ne devons-nous pas 
estre purifiez de toutes macules et pollutions? Mais 
en ces passages que nous venons d'alleguer, il est 
monstré quels doyvent estre ceux que Dieu appelle 
à soy: cependant il n'est pas dit que tous soyent 
tels de faict. Car il y en a beaucoup qui ne res- 
pondent pas à la volonté de Dieu, combien qu'il 
leur soit commandé de se dedier à toute pureté, 
qu'ils ne laissent pas d'estre pollus. Et mesmes 
quand il est dit que ceux qui sont nets et purs de 
coeur, et qui avoyent lavé leurs mains de toutes 
souillures, que ceux-là habiteront en la saincte mon- 
tagne de Dieu, il est declaré que combien que plu- 
sieurs se vantent d'estre eníans de Dieu, et qu'ils 

se glorifient du nom de fideles, toutesfois qu'à la 
verité ils ne sont pas dignes que Dieu les advoue 
de sa maison, et qu'en la fin ils seront reiettez 
quand ils auront occupé place sous ce faux titre, et 
qu'ils auront abusó ainsi meschamment du nom de 
Dieu, qu'il faudra qu'il les bannisse, comme nous 
avons desia parlé d'Ismael. 

Voilà doneques ce qui est entendu en ces deux 
Pseaumes que nous avons alleguez: c'est ascavoir 
que pour un temps il se pourra faire (comme nous 
le voyons tous les iours) que ceux qui habitent au 
temple de Dieu, et qui sont des domestiques de la 
foy, seront malins et pervers, que quant à Dieu on 
verra qu'is le mesprisent, et quant à leurs pro- 
chains, il n'y aura que fraude et malice, ou vio- 
lences, rapines, et cruautez: on verra cela. Cepen- 
dant ils ne laissent pas de s'avancer comme ceux 
qui seroyent les plus prochains de Dieu: mais cela 
ne peui durer tousiours, qu'en la fin il faudra que 
Dieu separe les boues d'avec les agneaux, et qu'il 
monstre ceux qui sont siens à la verité. Et ceste 
doctrine s'accorde assez à ce que dit ici sainct Paul. 
Or en second lieu nous voyons qu'il nous exhorte 
de nous purger de toutes ordures des malins, afin 
que nous ne leur ressemblions point. Et pourquoy? 
Car si nous sommes meslez en leurs pollutions, 
Dieu nous iettera en opprobre. Si nous voulons 
done estre honorables en son Eglise, il faut que 
nous n'ayons point seulement le titre exterieur de- 
vant les hommes, mais il faut que nous respondions 
en effect à nostre vocation, que nous monsírions 
que ce n'est pas en vain que Dieu nous a choisis 
à soy. Or cependant retenons ce qui est ici dit, 
Que s'il y a des meschans meslez parmi les bons, 
qu'il ne faut point que cela nous trouble outre me- 
sure: comme nous en voyons qui sont tant delicats, 
que s'ils peuvent noter qu'il y ait des vices en 
l'Eglise, et que la reformation ne soit pas telle, ne 
si parfaite comme il seroit à souhaiter, Et comment? 
Est-ce ci l'Eglise de Dieu? Et s'en veulent sepa- 
rer, et leur semble qu'ils se pollueroyent s'ils se 
tenoyent en la compagnie de ceux qui ne peuvent 
du tout corriger les vices qui sont entr'eux. Or 
il est vray que nous devons avoir un zele ardent 
à dechasser les scandales du milieu de nous tant 
qu'il est possible, chacun se doit efforcer à cela: 
que si nous voyons quelque mal, quil soit purgé, 
qu'on le retranche, et qu'on aile au devant bien 
viste, et qu'on ne souffre point qu'il croisse par trop. 
Nous devons done estre tous zelateurs à ce que le 
temple de Dieu demeure en sa pureté: mais cepen- 
dant i| nous faut souffrir beaucoup de choses que 
nous ne pouvons oster: et quand nous n'y pourrons 
donner remede, gemissons. Quoy qu'il en soit, nous 
n'avons point occasion de nous aliener de l'Eglise 
de Dieu, sous ombre que tous ne cheminent pas 

comme ils doyvent. Et pourquoy? En une grande 
maison, si on entre en la cuisine, on ne se faschera 
point si on voit là des vaisseaux à l'abandon qui 
ne soyent gueres honnestes? Et pourquoy? Car 
ce n'est pas.comme si on les vouloit mettre sur un 
buffet, ou sur une table pour parement: ils sont là 
destinez seulement pour y ietter les ordures et les 
puantises, cela sert mesmes à l'honnestetó de la 
maison. Et si un homme estoit si chagrin, que 
pour cela il voulust tout quitter, pour dire, Ie n'en- 
treray iamais en ceste maison-là d'autant que i'y 
voy là des vaisseaux qui ne servent qu'à recueillir 
les ordures: un homme (di-ie) sera-il si insensé de 
se despiter pour cela? Mais au contraire, il verra 
qu'on prend peine à ce qu'il soit mieux traitté. 
Quand doncques nous verrons qu'en l'Eglise de 
Dieu il y a de tels vaisseaux, que nous ne soyons 
point faschez pour nous en eslongner, mais conti- 
nuons nostre train. 

Or cependant sainet Paul notamment a ici 
voulu exprimer que les meschans, combien qu'ils 
taschent à faire que le nom de Dieu soit en op- 
probre et deshonneur, ne laissent point de servir à 
sa gloire en despit qu'ils en ayent. Et pourquoy? 
Dieu convertit leur mal en bien. "Voilà donc des 
meschans, si on les regarde, on dira de prime face 
qu'ils sont faits pour deshonorer Dieu, pour aneantir 
sa maiesté, pour abolir sa iustice, pour renverser 
tout ordre, à ce qu'il ne soit plus cognu au monde, 
i| est vray qu'ils tendent à ceste fin-là, et le diable 
les y pousse: mais cependant ils ne laissent pas 
d'estre vaisseaux: c'est à dire, Dieu trouvera le 
Imnoyen de s'en servir, en sorte qu'il en sera glorifié. 
Non pas que cela les excuse, ne qu'ils se puissent 
aussi couvrir d'un tel subterfuge, et ils ne l'ont 
point servi: ear leur intention n'estoit pas telle: 
mais quoy qu'il en soit, si est ce que Dieu s'en 
servira. Et de nostre costé, si nous ne pouvons 
nous conformer à la providence de Dieu, ne pen- 
sons point estré excusez en nos chagrins, si nous 
alleguons, Et voire, ie voy ici tout estre confus. 
Attendons que nostre Seigneur reforme ce qui est 
maintenant desbauché. Mais quoy qu'il en soit, 
que nous soyons resolus qu'en despit de Satan, Dieu 
ne laissera pas d'estre glorifió. Au reste, appre- 
nons de prattiquer ceste doctrine, c'est quand nous 
voyons qu'au milieu de nous il y a beaucoup de 
povretez, et que les scandales ne sont pas reprimez 
comme ils devroyent, qu'il n'y ait pas une telle 
honnesteté qu'il seroit requis, mais que les dissolu- 
tions soyent permises, qu'on ferme les yeux pour 
ne veoir goutte, ou bien qu'on dissimule beaucoup 
de choses, qu'il n'y ait pas telle rigueur et severité 
pour tenir les gens en bride comme il seroit à sou- 
haiter: quand (di-ie) nous voyons cela, il nous faut 
gemir, et s'il estoit en nous, il faut mettre peine 

d'y remedier. Mais cependant si ne faut-il pas que 
nous cuidions que le regne de Dieu pourtant soit 
ruiné, que nostre Seigneur lesus Christ n'ait plus 
de vertu, que son Eglise perisse, et qu'elle s'en 
aille du tout dissipee: il ne faut pas que nous tom: 
bions en telles fantasies, mais plustost sgachons, 
combien que les meschans desfigurent la beauté de 
PEglise de Dieu, et qu'ils la souillent et polluent 
entant qu'en eux est, si est-ce toutesfois qu'en la 
fin Dieu ne laissera pas d'estre glorifié, qu'il faudra 
qu'il les amene à leur fin, quand ils auront eu la 
vogue, qu'ils auront fait de grans troubles, Dieu se 
monstrera leur iuge, et nous serons confermez d'au- 
tant plus. Mais cependant ayons patience, et co- 
gnoissons que Dieu est un ouvrier admirable, et 
qui a des moyens exquis par lesquels il agait bien 
estre glorifió, tant par le diable que par les me- 
schans. Il est vray que le diable entant qu'en luy 
est se monstrera tousiours ennemi mortel de la 
gloire de Dieu, et taschera de la mettre sous le 
pied. Mais a-i| tout fait? Dieu convertit le mal 
en bien. Ainsi en estil de tous les meschans qui 
machinent et prattiquent pour mettre tout en con- 
fusion, pour faire qu'il n'y ait plus de Dieu qui 
regne sur nous, que la memoire de &on nom mes- 
mes soit comme raclee: mais quand ils ont fait du 
pis qu'ils ont peu, si est-ce qu'ils ne laissent point 
d'estre vaisseaux. 

Et de faict, sainct Paul au neufieme des Ro- 
mains, combien qu'il deduise un propos plus general 
qu'il ne fait ici, monstre bien que les reprouvez, 
non seulement ceux qui font profession d'estre 
chrestiens, mais ceux qui sont ennemis manifestes 
de l'Evangile, qu'encores ceux-là sont vaisseaux ot 
instrumens de Dieu, ausquels il fait reluire la gloire, 
combien que leur intention ne soit pas telle, mais 
qu'is tendent tout au rebours, et qu'ils y sont 
trainez. 5Sainet Paul parle là en commun tant de 
ceux qui iamais n'ont confessé de Dieu, et n'ont 
point fait semblant d'estre de ses domestiques, que 
des hypoerites qui avoyent quelque apparence de 
bien pour un temps, iusques à ce que Dieu les 
descouvre: car il dit que tous sont ses instrumens. 
Voilà un meschant qui ne demande qu'à mesler le 
ciel et la terre: toutesfois il est en la main de Dieu, 
et faudra quand Satan l'aura bien tracassó de costó 
et d'autre, et qu'il aura semblé qu'il doyve faire 
mons et merveilles, que Dieu monstre qu'il l'a tenu 
en bride et suiettion, et qu'il luy a servi d'instru- 
ment. Il est vray que les meschans ne sont pas 
conduits par l'Esprit de Dieu à mal-faire, et ce 
seroit un blaspheme de parler ainsi: car l'Esprit 
de Dieu nous conduira à toute iustice et droiture: 
mais quoy que le diable pousse ainsi les meschans, 
toutesfois Dieu domine par dessus, voire d'une 
facon qui nous est incomprehensible: mais tant ya 

qu'il sgait user des meschans, et les appliquer à 
son service, en telle sorte que sa gloire se monstre 
aussi bien en oest endroit. Puis qu'ainsi est donc- 
ques, apprenons quand il y aura des scandales en 
lEglise d'estre patiens, non pas pour nourrir le 
mal: ear (comme i'ay desia declaré) il faut qu'un 
chacun en son endroit, et selon sa condition mette 
peine que l'Eglise soit purgee de toute ordure. 
Mais quand il n'est pas en nous de mieux faire, 
apres que nous aurons souspiré et gemi, que nous 
attendions en patience que Dieu use du mal, et 
qu'il le tourne à bonne fin. Et cependant retenons 
ce qui en est iei prononcé, c'est asgavoir que les 
meschans sont vaisseaux, c'est à dire, qu'il faut 
qu'ils soyent contraints de servir à Dieu: il n'y a 
nerfs en eux qui y tendent, mais Dieu les scait 
bien comme trainer par force, et en dispose par 
son conseil qui surmonte tous nos sens: tant y à 
qu'ils valent en la maison, non point à honneur, 
mais en telle sorte, que cependant le maistre de- 
meure tousiours en son entier, que le nom de Dieu 
ne laisse pas d'estre tousiours glorifié, que ce n'est 
point pour amoindrir sa iustice, sa sagesse, 8a vertu 
et bonté. Voilà doneques Dieu qui demeurera tous- 
jours en son entier, combien que les meschans 
soyent meslez parmi les bons. Voilà (di-ie) comme 
nous avons à prattiquer ceste doctrine. Or cepen- 
dant sainct Paul adiouste, Qwe sí quelqu'un se net- 
loye de telle espece, qu'il sera un vaisseau honorable. 
Voici la seconde partie de ce que nous avons touché. 
Car il a esté dit que sainct Paul en premier lieu 
veut obvier aux scandales qui nous tempestent et 
nous tourmentent.beaucoup: quand nous ne voyons 
pas l'Eglise de Dieu si bien reformee comme nous 
desirerions, nous estimons tout estre perdu, et que 
Dieu ne regne plus au monde. Non, dit sainct 
Paul, il ne faut pas qu'on se desconforte par trop, 
mais qu'on attende en patience que Dieu face servir 
à sa gloire la malice des hommes: car l'iseue sera 
tousiours bonne, moyennant que nous soyons con- 
stans pour n'estre point esbranlez quand tout sera 
confus en ce monde. Or cependant si ne faut-il 
pas que convereans parmi les meschans nous soyons 
conformes à eux, que nous soyons de leur ligue, 
mais il nous en faut estre separez. 

Et notamment il est dit, Si quelqu'un se nettoye 
de ceste espece. Sainct Paul ne dit pas simplement, 
Si quelqu'un se purge, qu'il se dedie à Dieu: mais 
il dit qu'il nous faut purger de ceux desquels il a 
fait mention. Et c'est une chose difficile de che- 
miner par la boue et par la fange qu'on ne se 
erotte, e& quand on ira en un lieu infect, si on n'en 
tire nulle tache, ce sera beaucoup. D'autant plus 
doneques faut-il nous soliciter, que quand nous 
conversérons parmi les contempteurs de Dieu, parmi 
les gens dissolus et les hypocrites, que nous ad- 

visions d'estre purs et nets: car il n'est rien plus 
aisó que de nous envelopper en ces pollutions com- 
munes, et en estre infectez. Soyons doneques sur 
nos gardes, dit sainet Paul. Or ceci n'a pas esté 
pour un temps, il nous doit servir iusques en la 
fin du monde. Apprenons doncques, combien qu'il 
y doyve avoir quelque police en l'Eglise pour cha- 
stier les fautes, pour tenir le peuple en la crainte 
de Dieu, et en vie honneste: toutesfois que nous 
ne laisserons pas de veoir beáucoup de choses qui 
nous seroyent nuieibles, et qui nous pourroyent 
destourner du bon chemin, si nous n'estions vigi- 
lans pour nous en preserver. Combien doncques 
qu'il nous faile estre conioints avec les meschans 
et pervers quant à la vie presente, iusques à ce 
que nous soyons sortis du monde, toutesfois mettons 
peine à nous purger de leurs ordures: et combien 
que Satan ne demande sinon à mesler tout, que de 
nostre costé nous prions Dieu qu'il nous retire, et 
qu'il nous garde par son sainct Esprit en toute 
pureté, à ce que sa iustice reluise et regne tousioure 
en nous. Voilà doncques pourquoy sainct Paul a 
ici exprimé qu'il nous faut nettoyer de ceux des- 
quels il a esté fait mention: comme s'il disoit, qu'il 
n'y aura nulle excuse, combien que nous ayons à 
converser avec ceux qui nous voudroyent mener en 
leur compagnie, que nous eussions une communauté 
avec eux quant au mal: toutesfois si ne faut-il pas 
que nous soyons conformes à eux: car Dieu ne 
nous a point sanctifiez en vain, quand il luy a pleu 
nous choisir à soy. Or maintenant sainct Paul dit 
qu'il nous faut nettoyer: non pas que ceste vertu 
soit en nous, mais d'autant que Dieu veut que 
chacun travaille pour s'adonner à son service. Au- 
cuns, sous ombre de ce mot, ont voulu conclure 
qu'il estoit en nous de faire que nous soyons eleus 
et predestinez de Dieu: mais c'est renverser tous 
les fondemens de nostre foy: et ceste bestise est 
trop lourde, de dire, Il nous faut separer d'avec 
les meschans, si nous voulons que Dieu nous elise. 
Car c'est autant comme qui diroit que devant que 
nous fussions nais, devant que le monde ait esté 
creé, il nous a falu preparer à ce que nous fussions 
dignes de l'adoption de Dieu. Dieu doncques qui 
nous a eleus devant que le monde fust fondé, n'a 
pas regardé à aucuns merites. C'est doneques une 
bestise trop sotte, et qui n'est pas digne qu'on en 
parle beaucoup. Les autres aussi opi voulu establir 
le franc arbitre, disans qu'il nous est iei commandé 
de nous nettoyer: il faut doneques que cela soit en 
nostre industrie. Mais telles gens monstrent assez 
qu'ils sont par trop grossiers et ignorans, qu'ils 
sont par trop mal exercez en l'Escriture saincte. 
Car quand Dieu nous monstre quel est nostre office 
et nostre devoir, il ne dit point que cela soit en 
nostre faculté, ne que nous le puissions: mais il 

nous exhorte à faire ce qui est bon. (Or cepen- 
dant il ne laisse pas de besongner en nous, voire 
d'autant qu'il voit que nous defailons, et que 
nous n'avons point le moyen de nous acquitter en- 
vers luy. 

Apprenons doneques en ce passage, qu'il nous 
faut purger afin que nous ne soyons semblables 
aux meschans. "Voire, mais Dieu dit par Ezechiel 
quil envoyera des eaux nettes et pures, et que 
nous en serons lavez: c'est à dire son sainct Esprit. 
Il nous est doneques commandé de nous nettoyer. 
Mais Dieu monstre que cela est en luy, et qu'il 
procede de la pure grace de son sainct Esprit. Et 
pourquoy doneques est-ce que sainct Paul a usé de 
ce langage? Combien que nostre Seigneur face 
tout le bien qui est en nous, et qu'il n'y ait rien 
de nostre mouvement naturel, toutesfois d'autant 
qu'il ne besongne point comme en des troncs de 
bois, mais quil nous donne la volonté, qu'il nous 
donne aussi l'affection et la force, à ce que nous 
combations contre tous empeschemens, voilà pour- 
quoy il nous attribue ce qui est sien. Car il le 
fait tellement en nous, qu'il semble que nous le 
facions. L'homme fidele doneques travaillera, voire 
avec grand' peine et difficulté à se purger des or- 
dures du monde, afin de n'estre point infecté de la 
corruption des meschans: nous mettrons doncques 
peine à cela avec grand combat: mais c'est Dieu 
qui nous y pousse, c'est luy qui nous donne la 
vertu: brief, il nous donne le vouloir, et l'execution 
(comme sainct Paul en parle), et le tout par sa 
bonté gratuite. Mais d'autant que nous ne devons 
point estre oisifs, ce n'est point sans cause que 
nous sommes exhortez comme nous le voyons en 
ce passage: et telles exhortations ne sont point 
superflues. Voilà doneques quant à ce mot, oü 
sainct Paul dit qu'il nous faut nettoyer. 

Or cependant il dit, Afim que nous soyons vais- 
seawr en honneur, propres à lwsage du maistre, et 
adonnez à bonnes oewvres. Quand il parle des vais- 
seaux d'honneur, c'est pour monstrer qu'il ne suffit 
point que nous ayons place en l'Eglise de Dieu, et 
portions le nom de chrestiens, sinon que nous 
soyons comme separez. ll est vray que tous ceux 
qui sont baptisez, tous ceux qui participent à la 
Cene de lesus Christ, et qui se meslent parmi les 
fideles, sont desia separez d'avec les ineredules: on 
ne dira pas qu'ils soyent Turcs ne Payens: mais 
tant y à qu'il nous faut encores estre mieux sancti- 
fiez, et d'un degré second et plus haut: c'est que 
non seulement nous ayons la marque exterieure, 
non seulement que nous mettions en avant nostre 
Baptesme, et que nous facions quelque profession 
de vouloir servir à Dieu, mais que nostre vie ap- 
prouve que vrayement nous sommes enfans de Dieu, 
que quand nous sommes gouvernez par son sainct 

Esprit, que cela aussi nous tesmoigne et certifie 
nostre adoption. "Voilà done l'intention de sainet 
Paul, quand il dit qu'il nous faut estre vaisseaux 
en honneur. Et pourquoy? Car il se pourra bien 
faire qu'estans. en l'Eglise de Dieu, voire des plus 
avancez, en la fin nous serons iettez là comme un 
pot cassé, que nous serons delaissez comme un vais- 
seau de bois, qui ne servira plus à rien qu'à estre 
du tout inutile. Voilà donc l'issue des hypocrites 
qui se vantent d'estre du rang et compagnie des 
enfans de Dieu: combien qu'iis soyent vaisseaux à 
la verité, et que Dieu s'en serve, si ne laissent-ils 
point d'estre en opprobre, et Dieu les amenera à 
leur confusion. Ainsi done avisons bien d'estre 
vaisseaux honorables, non point seulement pour 
avoir la marque exterieure et temporelle, à ce qu'on 
nous repute enfans de Dieu, mais que nous soyons 
choisis, que nous soyons retenus pour son heritage 
perpetuel, et que par ce moyen nous approchions 
de nostre Dieu. Et voilà aussi comme non seule- 
ment nous serons vaisseaux d'une maison, mais 
nous serons vaisseaux du temple pour servir à faire 
les sacrifices et oblations sainetes, tellement que 
Dieu sera servi et honoré par nous. Car quand 
Dieu est glorifié par les meschans. (ainsi qu'il est 
parlé de Pharao, tant en Exode qu'au 9. des Ro- 
mains) cela est quasi contre nature: c'est comme 
qui tireroit le feu de l'eau. Et de fait, il faut que 
Dieu (comme desia nous avons dit) face miracle, 
quand il fait servir à sa gloire la malice des hom- 
mes: car elle tire tout au rebours, il est certain. 
Voilà done un ouvrage qui est d'un artifice trop 
grand et trop haut pour le comprendre: et ainsi 
nous ne pouvons pas dire (à parler proprement) 
que les meschans glorifient Dieu: mais nous le 
glorifions quand nous sommes dediez à luy, que 
nous ne demandons sinon que son nom soit honoré. 
Or cela se fait quand nous luy sommes vrais enfans, 
que et de corps et d'ame nous taschons de nous 
appliquer à son usage. 

Or maintenant regardons si Dieu ne nous à 
point appelez à cela. Mais qui plus est, il ne dit 
pas seulement que nous sommes vaisseaux de son 
temple, mais que nous sommes Sacrificateurs qui 
les portons. Voilà done Dieu qui nous fait cest 
honneur de se vouloir servir de nous comme de 
vaisseaux honorables, dediant nos corps et nos ames 
à son service: mesmes il veut que nous soyons 
vaisseaux de son temple, pour estre appliquez à 
tout ce qui peut servir à sainctetó, afin qu'il regne 
au milieu de nous. Quand nous voyons cela, d'au- 
tant plus nous faut-il efforcer à nous sanctifier, 
comme il en est parlé au Prophete Isaie, Nettoyez- 
vous qui portez les vaisseaux du Seigneur. Et puis 
nous Scavons comme Dieu a commandé estroitement 
que les vaisseaux fussent bien purs et nete, et de- 

fendu qu'on n'y meslast nulle pollution. D'autant 
done que nous sommes les vaisseaux du temple, 
nous sommes les porteurs d'iceux, et les gardiens, 
advisons de nous dedier à l'usage de nostre Dieu, 
voire à un usage honorable. Puis aussi que nous 
sommes les temples de Dieu chaeun de nous, et 
tous ensemble en commun, que nous advisions de 
nous maintenir en toute pureté. Voilà done comme 
nous avons à prattiquer ce qui est iei touché par 
sainet Paul de l'usage honorable. Et afin que nous 
scachions que ce que i'ay allegué du Prophete Isaie, 
nous appartient et s'addresse à nous, appliquons à 
nostre usage ce que sainct Paul nous remonstre au 
sixieme de la seconde aux Corinthiens. Là il a 
monstró que c'est à nous que le Prophete Isaie à 
regardé aussi bien qu'aux Sacrifieateurs anciens. 
Et pourquoy? Car nous avons les promesses, dit 
sainet Paul. Puis qu'ainsi est donc que Dieu nous 
fait cest honneur de nous recevoir pour vaisseaux 
de son temple, mesmes qu'il nous dedie à son usage, 
qu'il veut habiter en nous par son sainot Esprit, 
ne faut-il pas que nous soyons purgez de toute or- 
dure? Ce n'est pas raison que Dieu habite en un 
lieu infect et pollu, il faut que son domicile soit pur 
et sainct, que tout ce qui luy attouche et approche 
de luy, soit sanctifié, ou autrement il n'approchera 
point de nous. Voilà donc quant à ce que sainct 
Paul nous exhorte de nous sanctifier, à ce que 
nous soyons en usage propre à Dieu: non pas que 
Dieu ne face servir à son usage ce que les meschans 
auront fait tout au rebours, mais (comme i'ay dit) 
cela est par contrainte. De nostre costé, nous ne 
pourrons point estre propres pour servir à nostre 
Dieu (qui est le maistre de la maison) sinon que 
nous soyons vaisseaux d'honneur, c'est à dire (comme 
il adiouste pour declaration) addomnez à toutes bonnes 
oewvres. 

Voilà donec comme nous serons propres pour 
estre vaisseaux honorables. Car (comme i'ay desia 
dit) tous ces desbauchez sont instrumens desquels 
Dieu se servira: ie di les plus meschans, les plus 

desbordez, qu'il faut que ceux-là en la fin glorifient 
Dieu, ou bien qu'il soit glorifié en eux: mais tant 
y a, pource qu'ils ne sont point addonnez à bien, 
mais tirent plustost à mal, qu'ils ne demandent qu'à 
violer la iustice de Dieu, à renverser toute loy: 
brief, à mettre une confusion horrible en ce monde, 
il faut que Dieu les tiene en bride, et alors il s'en 
sert à ce que bon luy semble. Mais de nostre 
eosté, si nous voulons estre propres pour servir en 
bon usage à nostre Dieu, advisons d'estre addonnez 
à bonnes oeuvres, c'est à dire, que nous ne cher- 
chions sinon de luy obeir, et de respondre à 8a 
saincte vocation: et alors nous serons non seule- 

ment instrumens en la main de nostre Dieu, mais 
nous luy serons vaisseaux d'honneur. Et pourquoy? 
Estans gouvernez par son sainct Esprit nous serons 
propres à son service, c'est à dire, de nostre bon 
gré nous tirerons à ce qu'il soit exalté, et ne tiendra 
pas à nous qu'en premier lieu il ne soit servi de 
nos corps et de nos ames, puis qu'il nous a appelez 
à cest office, et qu'il nous fait cest honneur de nous 
appliquer à bon usage pour estre glorifié en nous. 
Voilà doneques en somme ce que nous avons à re- 
tenir de ce passage. Et pourtant afin de faire une 
briefve conclusion, apprenons de ne nous point des- 
baucher, combien que le diable nous mette beaucoup 
de troubles en avant, et que nous voyons des vagues 
et tempestes, que nous voyons qu'il n'y a pas tel 
ordre et police comme il seroit requis, toutesfois 
que nous poursuyvions nostre train, et que nous 
ne pensions pas que cela derogue à la maiesté de 
Dieu, mais prenons le cas que ce soyent vaisseaux 
d'ordure en une grande maison, car il faut qu'il y 
en ait. Et cependant toutesfois ne pensons pas 
estre excusez nous meslans parmi telles pollutions, 
mais soyons tant plus vigilans: puis qu'ainsi est 
que Dieu veut esprouver l'affection que nous luy 
portons, qu'un chacun face bon guet sur soy: et 
quand nous voyons les meschans qui s'esgayent, et 
ne demandent qu'à tout desbaucher, que nous tirions 
tout au rebours: quand nous voyons que les vices 
regnent, et qu'ils ont la vogue, et qu'un chaeun ne 
demande sinon de trainer son compagnon en ruine 
avec luy, recourons à nostre Dieu, et le prions de 
nous tenir sous la conduite de son Esprit, et que 
nous mettions peine de nous conformer à ceste 
pureté de laquelle sainet Paul parle ici. Et voyans 
que nous ne sommes pas suffisans à cela, mais 
outre nostre debilité qu'il n'y a que corruption en 
nous, prions Dieu qu'il nous envoye ses eaux pures, 
dont il a parlé par son Prophete Ezechiel, et co- 
gnoissons qu'alors nous serons propres au service 
de Dieu, quand nous ne demanderons sinon de 
nous addonner à son obeissance, voire d'une franche 
volonté, et non point par contrainte et par force: 
comme quand il est glorifié aux meschans, ainsi 
qu'il dit qu'il les a reservez pour 8a gloire, que 
nous cognoissions que cela ne vient point d'eux, 
mais que c'est d'une providence admirable laquelle 
i| nous faut adorer, d'autant que Dieu besongne si 
bien, qu'il sgait tirer le bien du mal, tout ainsi qu'il 
a converti les tenebres en clarté, quand le monde 
a esté creó, ainsi que sainot Paul aussi use de ceste 
similitude-là en la seconde des Corinthiens. 

Or nous-nous prosternerons devant la face de 
nostre bon Dieu, etc. 

Chap. II, v. 22—26. 


Si nous cognoissions bien nos vices et imper- 
feotions, nous aurions en tout aage occasion de nous 
humilier devant Dieu, et nous desplaire, et estre 
sur nos gardes, veu qu'il ne faut rien pour nous 
faire trebuscher. Car quand nous aurons vescu en 
ce monde iusques à l'aage de trente ans, encores 
que Dieu nous ait fait la grace d'avoir sa parole, 
que nous ayons eu moyens propres pour nous in- 
&truire, et aussi que nous ayons eu bonne affection 
pour y tendre, encores ne sommes-nous point formez 
ni polis. Or avons-nous passé cest aage-là? Nous 
commengons à decliner, il y a d'autres vices con- 
traires qui succedent, Si donc on prend un homme 
en sa ieunesse, il ne scra pas encores du tout 
fagonnó: si tost qu'il a passé ce tempe-là, il com- 
mence à entrer en d'autres vices. Brief, il n'y a 
ne ieunes ne vieux qui ne doyvent estre admonestez 
de s'humilier pour cognoistre ses vices, et cependant 
mettre peine de cheminer en sorte, que s'il y a du 
mal en eux, pour le moins qu'il n'y domine point. 
Et en cela nous en avons un exemple bien notable 
en ceste exhortation de S. Paul. Si iamais il y a 
eu homme excellent, Timothee a esté du nombre 
de ceux-là à qui Dieu avoit tendu la main pour 
les mettre en son Eglise comme miroirs de toute 
vertu: nous scavons le tesmoignage qui luy est 
donné. 

Or cependant nous voyons ce qui luy est ici 
remonstré par S. Paul, Qu'il fuye les concupiscences 
de iewnesse. Ce n'est pas qu'il soit comme un ieune 
garcon de vingt ans: car desia il avoit esté exercé à 
prescher la parole de Dieu, il estoit Docteur non 
seulement d'une Eglise, mais de la region circon- 
voisine: comme nous scavons que sainct Paul l'avoit 
ordonné non seulement pour prescher en un lieu, 
mais aussi pour avoir esgard de loin, afin d'ad- 
monester les Eyesques, et tous ceux qui estoyent 
en charge pareille à luy. Voilà done un homme 
qui a desia du temps, et est assez meuri: d'autre 
part Dieu l'a choisi d'entre les autres, comme nous 
avons veu par ci devant: et mesmes il avoit receu 
des dons singuliers: non seulement il y avoit la 
doctrine en luy et prophetie, mais aussi là vie re- 
spondoit, il avoit un grand zele d'ayancer l'honneur 
de Dieu: brief, il estoit en exemple à tous. Gi 
est-ce qu'il a besoin encores d'estre reprimé, et que 
sainct Paul l'advertisse qu'il veille bien, afin qu'il 
ne se laisse point aller hors des gons quelque fois, 
et qu'il y ait des bouillons de ieunesse. En quel 
aage? Il faloit qu'il eust plus de trente ans. Mais 
(comme i'ay dit) l'Esprit de Dieu par la bouche de 

SERMON. 


eainct Paul nous a ici voulu monstrer en la per- 
sonne d'un homme, quand nous aurons profité en 
l'eecole de Dieu, que nous serons gouvernez par 
son sainct Esprit, que nous aurons mis peine par 
longue espace du temps à ce faire, qu'encores ne 
serons-nous point du tout formez ni polis. Et 
mesmes quand nous venons iusques à l'aage de 
quarante ans, monstrons nous que nous soyons de- 
venus hommes? Nous serons prests à resister à 
tout ce qui nous sera monstré, et sur tout quand il 


Sera question du service de Dieu, il y aura tous- 


jours des fumees et des bouillons. Par cela (comme 
l'ay dit) iusques à tant que nous ayons commencé 
à decliner, tousiours nous serons rudes et mal polis: 
il faut que Dieu rabote tousiours, et qu'il nous 
donne quelque coup de marteau, ou bien qu'il tra- 
vaile à nous polir, ou autrement il y aura tous- 
iours beaucoup à redire. 

Or cependant nous venons à decliner devant 
que Dieu nous ait mis comme en estat parfait de 
le servir, ie di entant que peut porter encores l'in- 
firmité des hommes: mais devant que nous soyons 
venus en cest estat moyen, nous sommes desia 
comte à demi cassez. Et ainsi apprenons de ne 
point presumer de nous, et de n'estre point enyvrez 
de fierté ne vaine gloire, voyans qu'il y a tousiours 
à redire. De ce qu'il est iei notamment parlé des 
jeunes gens, qu'un chacun regarde à soy, combien 
il s'en faut qu'il ait une telle saincteté et perfec- 
tion que Timothee. Si done les ieunes gens sont 
de bon esprit et alaigre, ils peuvent avoir une 
ardeur qui les eschauffe à beaucoup de fíolies: ils 
n'ont point encores l'usage et l'experience pour 
avoir acquis prudence: ils ne prevoyent point les 
choses de loin, que rien ne leur couste, ils sont 
hardis et temeraires: apres, il y a encores d'autres 
vices beaucoup. ll est vray que sainet Paul ne 
parle pas iei des coneupiscences qu'ont les ieunes 
gens quand ils sont addonnez à dissolutions, qu'ils 
sont desbauchez en leur vie, les uns paillars, les 
autres ioueurs, les autres yvrongnes: cela estoit 
bien superflu en la personne de Timothee, qui 
estoit pour instruire et endoctriner les vieux (comme 
nous avons veu) et Dieu l'avoit constitué là, qu'il 
vouloit qu'il fust principalement pour endoctriner 
ceux qui pouvoyent estre ses peres quand à l'aage. 
Voilà done un homme qui n'a nul besoin qu'on le 
retire des folies de ieunesse: mais si est-ce qu'il 


, n'est pas qu'il ne tiene encorés de l'aage, comme 


nostre Seigneur lesus pour humilier les siens ne 
les parfait pas du premier iour, mais les laisse là 
trainer une iambe, ou une aile, afin qu'ils apprenent 
de gemir et s'humilier, qu'il ne leur semble pas 

qu'ils puissent &e glorifier, qu'il ny ait pour leur 
faire honte. D'autant donc que nostre Seigneur 
laiese tousiours quelques imperfections à ceux aus- 
quels il a fait grand' grace, voilà pourquoy Timo- 
thee est ici admonesté de fuir les cupiditez de ieu- 
nesse. Que sera-ce done de ceux qui l'ensuivent 
de loin? Encores (comme nous avons touché) que 
Dieu mette une telle mesure en eux, si est-ce qu'il 
y peut avoir des bouillons tousiours, et faut qu'ils 
eognoissent qu'ils n'ont point encores l'usage pour 
estre prudens comme il seroit requis, qu'ils n'ont 
point de gratuité, qu'il leur coule beaucoup de cho- 
Bes devant les yeux qu'ils n'appergoivent pas, qu'ils 
ont une ferveur qui les transporte par trop: ils ont 
aussi une audace qui est excessive, qu'ils se fient 
trop d'eux-mesmes, rien ne leur couste. Que les 
ieunes gens donc cognoissent qu'ils sont exhortez 
en la personne de Timothee à se demettre, et qu'ils 
cheminent en toure modestie: car c'est la propre 
vertu des enfans et des ieunes gens, de se laisser 
gouverner, cognoissans qu'ils ne sont point encores 
eapables de iuger de tout ce qui seroit besoin, et 
qu'ils n'ont point consideration des choses qui leur 
seroyent propres. Si cela n'est aux ieunes gens, 
toutes les vertus qu'ils pourront avoir, seront con- 
verties en vices, voire qu'elles seront detestables, 
qu'il ne faut que ceste seule tache et macule pour 
eorrompre tout le bien qui sera en un ieune homme, 
e'est asgavoir quand il sera si presomptueux qu'il 
ne se voudra point ranger pour escouter et recevoir 
paisiblement ce qu'on luy dira. 

Puis qu'ainsi est done, que les ieunes gens 
ayent ceste modestie en recommandation sur tout. 
Car si ceux qui cheminent honnestement, qui ne 
sont point desbauchez en leur vie, ni dissolus, ont 
besoin d'avoir telle admonition, que sera-ce de ceux 
qui font des veaux deBbridez? On nme voit que 
ioute intemperance en eux: des frians, des yvron- 
gnes, des contempteurs de Dieu et de toute reli- 
gion, des petis paillars. Ceux-là donc n'ont pas 
seulement besoin d'estre reprimez d'une telle ex- 
hortation comme sainct Paul la donne ici à Timo- 
thee, mais il faudroit quasi qu'ils fussent enchainez 
par maniere de dire. Toutesfois on voit auiourd'huy 
une corruption si enorme au monde, qu'on pourra 
estre trompé en une grande partie des ieunes gens. 
Car oüà est l'humilité, qu'ils se laissent conduire, 
et que d'eux-mesmes ils ayent cest advis de se re- 
primer? Quesi Dieu y 2 mis quelque petite vertu, 
les voilà tant outrecuidez qu'on ne leur peut iamais 
"porter un seul mot de conseil qu'ils veulent rece- 
voir, et qu'ils surmonteront en sagesse les plus an- 
eiens, ce leur semble. Quant aux autres, ils sont 
tellement desbordez en leurs folies et dissolutions 
que c'est pitié, on ne peut aborder à eux, ils sont 
pleins de fierté: que si on leur apporte un seul 

mot de remonstrance, incontinent à grincer les 
dents, à desgorger leur venin, ou à dresser iniures 
et outrages non seulement sur ceux qui pour l'aage 
devroyent estre prisez d'eux, mais il n'y aura ne 
pere ne mere qui soyent escoutez: les Pasteurs 
n'auront nulle reverence qui soit. Nous voyons 
done une ieunesse si perdue que les cheveux nous 
devroyent dresser en la teste. Or ie di en une 
grande partie: mais tant y a qu'iei tous ceux qui 
ne sont encores assez meuris et faconnez, doivent 
cognoistre que Dieu leur donne un bon remede, 
quand il eondamne les bouillons de ieunesse, les 
convoitises exorbitantes. Et pour ceste cause, que 
tous cognoissent que o'est à ceux que ceci s'adresse. 
Car ils seront bien enragez s'ils s'accomparent à 
Timothee: et encores qu'ils fussent en pareil degré, 
toutesfois le sainet Esprit ne laisse pas de monstrer 
quil y a encores à redire en eux. Or ils sont 
beaucoup plus imparfaits. Qu'ils pensent donc que 
tant plus se doivent-ils efforcer à mettre peine de 
reprimer ces exces de ieunesse, et ceste ferveur 
dont ils seroyent transportez: qu'ils mettent de 
l'eau parmi le feu de leur aage, tellement qu'on 
voye que conseil, raison, et prudence, dominent en 
eux. Voilà ce que nous avons à retenir de ce 
passage. 

Et au reste, si ceci est dit aux ieunes gens, par 
plus forte raison ceux qui sont desia vieux doivent 
avoir honte quand ils seront encores trop ardens, 
et qu'il y aura des exces en eux, qu'il n'y aura 
nulle gravité ni moderation. Si l'aage qui est 
suiet à ce vice de trop grande colere, n'excuse 
point les hommes, que 86ra-ce quànd on est vieil, 
et qu'on doit desia avoir passó tous ces escarmou- 
ches-là, si tousiours on demeure tel, et qu'on ne se 
eorrige point? Ne voilà point une chose deshon- 
neste, e& quasi contre nature? Il est vray que sur 
tout il est dit que les ieunes gens ont besoin de la 
parole de Dieu pour dresser leurs voyes: non pas 
que les vieux ne soyent comprins en ce nombre-là: 
car ce n'est point sans cause que Dieu veut que 
nous profitions tout le cours de nostre vie en la 
doctrine qu'il nous propose. Les vieux done doi- 
vent bien estre escoliers: mais pouree qu'ils ne doi- 
vent point estre novices, il faut qu'ils monstrent 
par effect qu'ils ont tellement profité, que ce n'est 
point d'auiourd'huy qu'ils commencent à se moderer 
et à se tenir en telle gravité, que les bouillons de 
ieunesse ne regnent plus en eux. Cependant il 
nous faut aussi revenir à ce que nous avons touché: 
que les hommes en quelque aage qu'ils vivent, co- 


gnoissent qu'il y a tousiours à redire en eux. Car 


si la vieillesse ne tend point à colere, qu'il n'y ait 
point de chaleur trop grande, qu'il n^y ait point 
de presomption, qu'elle soit plus attrempee, elle ap- 
porte d'autres incommoditez grandes, tellement que 

les vieilles gens peuvent bien dire, Quand nous 
avons esté en fleur d'aage, nous pouvions faire 
beaucoup de bonnes choses, mais nous nous sommes 
tresmal acquittez, et avons mal employé nostre 
temps. Auiourd'huy nous sommes à demi morts, 
eneores que nous allions et que nous subsistions 
par la grace de Dieu pour vaquer à ce que nous 
avons à faire, nous sommes à demi cassez et rom- 
pus. Brief, nous voyons tousiours le proverbe 
commun veritable, leunesse ne scait, et vieillesse 
ne peut: que ceux qui cuideront estre les plus 
sages, seront pleins de presomption, et ne scavent 
quel chemin ils ont à tenir. Ils sont comme des 
chevaux qui ont esté à demi formez, ils fautillent, 
ils courent cà et là, pource qu'ils n'ont point ap- 
prins de se laisser gouverner. Voilà que c'est des 
jeunes gens. Et au reste, quand ils commencent 
à bien gouster que c'est de vertu et d'honnestetó, 
alors ils ne peuvent, c'est à dire, la faculté et vertu 
decline. Voilà comme nous avons tousiours à nous 
desplaire et nous humilier devant Dieu: et qu'un 
chacun prene garde de pres à ses vices, afin de 
les condamner, et en les condamnent que nous avi- 
sions bien d'y resister tant qu'il sera possible par 
la grace de Dieu. 

Or cependant sainct Paul met ici les remedes 
convenables pour corriger ceste ardeur qui se voit 
trop grande quasi en tous ieunes gens. Suy (dit-il) 
iustice, avec foy, charilé, et. paix avec tous ceux qui 
énvoquent de coeur pur le Seigneur. Quand sainet 
Paul parle à Timothee de suivre iustice, foy, et 
charité: en cela il monstre que quand les hommes 
sont desbauchez, ou qu'ils sont trop fervens, qu'il 
y 2 quelque intemperance et exces, que c'est signe 
qu'ils n'ont point prins assez de racine en la foy 
et en la crainte de Dieu, qu'ils ne regardent point 
assez à leur devoir. Car ceux qui monstrent quel- 
que superstition, ou bien qui ont zele inconsideré, 
il est certain que c'est d'autant qu'ils ne se reco- 
gnoissent point, et qu'ils n'examinent pas bien ce 
qui est en eux: les voilà donc comme esgarez. Et 
ainsi ce n'est point sans cause que sainct Paul met 
ce remede à l'opposite de ce que desia il avoit 
dit. Et pourtant si nous voulons corriger les vices 
qui nous empeschent, venons à ce moyen que S. 
Paul monstre, c'est asgavoir que nous cognoissions 
que S'il y a de mauvaises coleres formees en nOUus, 
voire pource que nous n'avons point assez profité 
à cheminer songneusement en foy et en charité, 
que nous sortions hors des gons (par maniere de 
dire) que c'est d'autant que nostre conscience n'est 
point bien affinee. Brief, concluons quand les hom- 
mes sont ainsi excessifs, qu'il y a de la vanité en 
eux: c'est à dire, qu'ils sont mal formez au dedans, 
qu'ils sont vuides, et par ce moyen s'esgarent et 
se laissent transporter à leurs affections. Voilà 

comme un vice nous doit advertir de l'autre: et 
quand nous aurons cognu tout le mal, que nous 
venions au remede, ainsi qu'il nous est ici declaré. 
Voilà en somme oü sainet Paul a pretendu, et le 
profit que noua devons recueillir de ce passage. ^ 
Vray est que Timothee n'avoit point besoin 
d'estre exhorté à suivre foy et charité, il n'estoit 
pas nouveau en cela (comme nous avons declaré) 
et le tesmoignage luy en est rendu par le sainct 
Esprit, qu'il n'est pas seulement loué des hommes, 
mais voici Dieu qui le prononce estré excellent 
entre les autres: si est-ce toutesfois qu'encores sainct 
Paul le solicite à suivre droiture, charité, et foy. 
Puis qu'ainsi est, cognoissons que les plus avancez 
ne Sont pas eneores parvenus à leur but, ils sont 
eneores au chemin plustost; et ainsi ils ont. mestier 
d'estre incitez. Et c'est un article bien à observer. 
Car quand nous aurons senti quelque avancement, 
et que nous ne serons pas tels que nous estions 
par le passé, il nous semble que desia nous surmon- 
tions quasi les Anges de paradis: et si là dessus 
on nous remonstre, c'est peine superflue et inutile. 
Et qui en est cause? D'autant que nous n'apper- 
cevons pas que vivans en ce monde il nous faut 
tousiour8 cheminer, et mesme que nous examinons 
point assez combien nous sommes debiles, et com- 
bien il y à à dire que nous n'ayons une iustice 
parfaite, une integrité de foy et de charité ainsi 
que Dieu l'ordonne: nous ne pensons point à cela, 
nous ne le mettons point en usage. Et cependant 
nul ne s'adiourne devant Dieu pour cognoistre que 
8il a aueunement profité, ce n'est qu'à demi. Et 
e'est ce qui est dit par Salomon, Il est vray que 
les hommes (dit-il) se plaisent en leurs voyes, et 
s'y prisent assez: mais Dieu prise cependant les 
coeurs. Quand les hommes se seront abusez, qu'ils 
se facent à eroire qu'il n'y a que redire en eux: 
et bien, se sont-ils ainsi flattez? Il faut venir de- 
vant le iuge, lequel aura une autre balance, il 
sondera les pensees les plus secretes, et là il met, 
tra en avant nostre vanité. Dont est-ce dono que 
procedent tous ces bouillons, ces exces, ces fumees, 
ces intemperanees qui sont en nous? est d'au- 
tant que nous ne sommes point assez bien munis, 
et que la erainte de Dieu n'a point prins une ra- 
cine vive, qu'elle n'est point enferree là dedans, 
comme il seroit besoin. Par cela done que nous 
apprenions de ne clorre point les yeux à nos vices, 
mais si nous ne les sentons pas, prions Dieu qu'il 
nous esclaire, afin que nous soyons induits à gemir 
et à nous condamner, et que nous retournions tous- 
iours à luy. Au reste, il nous faut retenir ceste 
comparaison que i'ay touchee entre 'Tümothee et 
nous. Voilà Timothee qui est pour un miroir de 
saincteté et iustice, c'est un vray patron de charité 
et de foy: et neantmoins il luy est dit qu'il &'y 

adonne mieux qu'il n'a point fait. Helas! que 
sera-ce de nous au prix? Et ainsi ne soyons point 
du nombre de beaucoup d'escervelez, qui cuident 
qu'ils sgavent assez comme ils doivent vivre. Et 
si on leur parle de cheminer bien et iustement, et 
selon Dieu, et d'estre confermez en foy, Et qui 
est-ce qui ne cognoist cela? Et sont-ce choses 
nouvelles? Gardone-nous, di-ie, d'estre preoccupez 
d'une telle folie, mais plustost poursuivons ceste 
lecon qui nous est monstré iournellement de Dieu. 
Et quand il nous est parlé de iustice, au lieu que 
ees coquars pensent que cela leur est trop cognu, 
apprenons de nous examiner: car voilà comme il 
en est iei parlé. Et qu'ainsi soit, quand nous 
aurons regardé songneusement à ce qui est en 
nous, quelle sagesse et prudence y a-il? Il nous 
faut venir à ce vice ordinaire, c'est que nous som- 
mes convaincus d'estre ignorans: et cependant nous 
sommes remplis d'outrecuidance, pensans tout sga- 
voir. "Venons à ce mot de foy. Chacun pense 
estre fidele, il semble que c'est une doctrine vul- 
gairé, c'est comme l'abc des Chrestiens, de parler 
de la foy. Cependant il ne faudra qu'une fueille 
tomber d'un arbre, et une petite ombre s'escouler, 
et nous voilà esperdus: et encores qu'il n'y eust 
point de peril apparent, si ne laissons-nous pas 
d'imaginer beaucoup de choses en nostre fantasie, 
qui nous attirent à desfiance. Quand done nous 
n'invoquons point Dieu en fermeté de coeur, que 
nous sommes esbranlez ayans eu quelque tentation, 
et mesme que toute vertu nous defaut, scachons 
que la foy est encores bien petite et bien maigre 
en nous. Et ainsi ceste admonition qui nous est 
donnee n'est point superflue. Voilà done ce que 
nous avons à retenir de ce passage. 

Et notamment sainet Paul exhorte Timothee, 
d'ensuiwre paix avee ious ceux qui «mvoquent d'un 
coeur pur le Seigneur. Or ceci est pour reprimer 
ceste grande vehemence laquelle a esté condamnee 
ci dessus. Car quand nous y allons ainsi à l'estour- 
die, c'est pour rompre toute amitié et esmouvoir 
guerre: car une trop grande ferveur en un homme 
servira comme de trompette ou de tabourin pour 
esmouvoir une alarme. Et ainsi la paix aur tout 
nous doit estre recommaudee, afin que Dieu habite 
et regne au milieu de nous. Et pourtant sainet 
Paul a regardé au vice qu'il reprenoit en ce pas- 
sage, quand notamment il exhorte et &aolicite Timo- 
thee de garder paix: ouy avec tous ceux qui 
invoquent de coeur pur le Seigneur. Et de fait, 
quand nous aurons cela, il ne nous faudra point de 
meilleure bride pour nous moderer: encores que les 
occasions se presentent de nous eschauffer, qu'il y 
aura pour nous retenir, moyennant que nous desi- 
rions à nourrir paix. 

Au reste, il est dit que cela se doit faire avec 

fous vrais fideles. Non pas que les enfans de Dieu 
ne doivent mettre peine d'estre paisibles, entant 
qu'en eux est, avec tout le monde (comme sainct 
Paul en parle au quinzieme des Romains) mais 
cependant il adiouste aussi ceste exception-là, En- 
fant quen vous est. Et pourquoy? Car combien 
que nous ne donnions point occasion aux meschans 
et ennemis de Dieu d'avoir nul combat, qu'ils ne 
soyent point irritez par iniure qu'on leur face, si 
faut-il que nous ayons la guerre avec eux, cepen- 
dant que Satan sera ennemi de nostre Seigneur 
lesus Christ: car ils sont menez de son esprit, il 
les pousse à tout mal. Et ainsi, comment pourrons- 
nous accorder avec eux, sinon en communiquant à 
toute iniquité? Brief, quiconques se voudra ranger 
à la compagnie des meschans pour leur complaire, 
il faut qu'il renonce à Dieu, et qu'il se separe de 
sa iustice. Et on le voit: car &'il y a des gens 
corrompus et pervers, si tost qu'on s'aecouple avec 
eux, il faut qu'on apprene de les supporter en leurs 
vices: et puis qu'on demeure leur complice, et 
qu'on s'enveloppe avec eux en tout mespris de Dieu. 
Et pleust à Dieu qué les exemples n'en fussent pas 
si communs qu'on les voit. Il est vray que telles 
gens se plaignent qu'on ne leur est point ami. 
Mais ils voudroyent qu'on s'armast à l'encontre de 
Dieu en faveur d'eux. Voilà ce qu'ils desirent. Or 
i| nous est impossible. Ainsi donc nous devons 
bien procurer paix et union avec tout le monde 
tant qu'il nous est possible, mais si faut-il faire 
nostre conte que les meschans me s'accorderont 
iamais avec nous, et qu'il nous leur faut faire la 
guerre, si nous voulons batailler sous l'enseigne de 
nostre Seigneur lesus Christ. Voilà un item qui 
nous doit estre tout resolu. Que reste-il done? 
Que nous ayons paix avec ceux qui reclament 
Dieu. Voilà donc oü il nous faut avoir concorde 
et fraternité. Car si nous sommes en dissipation 
et en noises avec les vrais fideles, à qui faisons- 
nous la guerre? Il est vray que nous cuidons 
avoir question avec les hommes mortels, mais si 
est-ce que nous molestons Dieu, et c'est autant 
comme si nous venions à nostre escient le provo- 
quer. Brief, nous ne pouvons pas nous separer 
d'avec les fideles, ni entrer en contention avec eux, 
que Dieu ne se monstre nostre partie adverse. 
Tant plus donc nous faut-il tascher d'avoir paix 
avec tous ceux qui invoquent Dieu. Et ainsi co- 
gnoissons qu'il n'y a ne foy ne charité en nous, 
sinon que nous soyons unis iusques là, d'avoir 
ceste communion fraternele qui nous conioigne, 
tellement qu'un ehacun preste la main à ses pro- 
chains, et que nous taschions d'induire les uns les 
autres pour servir à Dieu: qu'un chacun 8'efforce 
de tout son pouvoir de servir à ceux qui ont besoin 
de son aide, et que sur tout nous eraignions que 

le diable n'allume quelque feu de discorde entre 
nous. Car c'est autant comme si nous voulions 
dechasser Dieu de nostre compagnie, d'autant qu'il 
n'a point promis d'habiter sinon avec eux qui vi- 
vront en paix. Et pourtant, si nous voulons estre 
approuvez Eglise de Dieu, et troupeau de nostre 
Seigneur Iesus Christ, que ceste fraternité se mons- 
tre, et qu'elle 8e cognoisse. 

Cependant pource que beaucoup  reclament 
le nom de Dieu, qui toutesfois monstrent tresmal 
qu'ils soyent des siens, sainct Paul met ici, D'un 
coeur pur. ll est vray que ce mot Invoquer, se 
peut prendre en deux sortes: mais le tout revient 
à une doctrine. Quelque fois l'Escriture saincte 
dira invoquer le nom de Dieu (comme nous avons 
veu par ci devant que S. Paul disoit, Tous ceux 
qui inyoquent le nom du Seigneur, qu'ils se depar- 
tent d'iniquité), c'est à dire, Reclamer le nom de 
lesus Christ, estre intitulez de luy, Comme quand 
on nous appelle Chrestiens, alors il est dit que 
nous reclamons le nom de Dieu, que nous portons 
la marque du Fils de Dieu. Et en ce passage il 
Se peut bien prendre ainsi. Mais l'intention de S. 
Paul est de marquer ici la premiere: quand il parle 
d'invoquer Dieu, c'est de recourir à luy, et le sup- 
plier quand nous sommes en quelque necessitó. Et 
pource que l'oraison est le principal service, et 
comme le sacrifice souverain que Dieu demande 
(ainsi qu'il en est parlé au Pseau. 50) quelque fois 
sous une espece le tout est comprins en l'Escriture 
saincte: et quand on parlera de ceux qui invoquent 
Dieu, c'est à dire, qui l'aiment, qui le servent, qui 
luy font hommage, qui l'adorent comme il appar- 
tient. Car Dieu ne s'adore point en ceremonies: 
quand nous ferons beaucoup de mines, ne pensons 
pas nous estre acquittez par cela du service de 
Dieu: le principal qu'il demande de nous, c'est 
que par prieres et oraisons nous protestions que 
nous sommes desnuez de tout bien, qu'il n'y a en 
nous que toute misere, et que c'est à luy qu'il nous 
faut avoir nostre refuge, et que nous luy facions 
hommage de tous ses benefices. D'autant donc 
que le vray service que Dieu demande, c'est l'orai- 
son, voilà pourquoy invoquer le nom du Seigneur, 
se prend pour l'honorer et servir. Et voilà pour- 
quoy il est dit que nous blasphemons son nom, 
quand nous nous destournons de son service. $. 
Paul parle bien iei de ceux qui invoquent le nom 
du Seigneur, mais cependant il adiouste, De coeur 
Pur: pource qu'il y a tousiours beaucoup d'hypo- 
erites meslez parmi le troupeau, lesquels se mo- 
quent du nom de Dieu, combien qu'ils en facent 
leur couverture. 
d'avoir paix? Mais ils nous sont plus grans enne- 
I8 que ne sont pas ceux qui reiettent du tout 
lEvangile. I! est vray que les Prophetes ont eu 

de grans combats contre les idolatres: et autant en 
a-il esté des Apostres et des Martyrs: mais cepen- 
dant ils ont eu plua de difficulté beaucoup pour les 
ennemis interieurs et domestiques, pour ceux qui 
à pleine bouche se vantoyent d'estre du peuple de 
Dieu, et neantmoins estoyent malins et pervers. ll 
s'en faut done beaucoup que nous puissions avoir 
paix avec tells gens: combien qu'ils facent de 
grandes levees de bouclier, qu'il semblera qu'il n'y 
en ait que pour eux, qu'ils soyent les plus grana 
supposts de la Chrestienté, si faut-il qu'ils soyent 
nos ennemis, que nous bataillions vaillamment con- 
tr'eux: car ce sont ceux qui troublent plus l'Eglise 
de Dieu, et qui nuisent d'avantage: car ils ont le 
moyen. Une apostume quand elle sera dedans le 
corps, est beaucoup plus dangereuse que ne seront 
pas beaucoup d'autres qui apparoistront, car on y 
pourra donner remede plus facilement: et celle qui 
est dedans le corps pourrira tout. Ainsi en est-il 
de ceux qui sont meslez parmi les fideles, et cepen- 
dant se moquent de Dieu, le mesprisent, et s'ele- 
vent contre sa parole. Il faut done que nous ayons 
tousiours des combats: et notamment en sommes 
advertis en ce passage, afin qu'un tel scandale ne 
trouble point les infirmes. Quand nous voyons 
qu'il faut que les serviteurs de Dieu, et sur tout 
ceux qui ont charge d'anonecer sa parole, que ceux- 
là ayent des pieques quand il y a gens qui leur 
resistent, qu'il faille dresser contr'eux, ne nous es- 
bahissons point de cela, mais ayons pour tout resolu 
qu'il faut qu'ainsi soit, et que Dieu nous veut ainsi 
exercer. Cependant que nous avisions quand un 
homme invoque Dieu en pureté de coeur, de l'en- 
tretenir, et ne luy donner point occasion, non seu- 
lement de se desbaucher, mais d'estre contristé par 
nostre violence: plustost que nous demandions de 
nourrir paix et union aveo luy. Voilà donc ce que 
nous avons à noter en ce passage. 

Et cependant nous avons aussi à recueillir une 
doctrine en general, d'invoquer le nom de Dieu, 
non seulement de la bouche, afin que ceste reproche 
qui est au Prophete Isaie ne s'adresse point à nous, 
Ce peuple m'honore des levres, mais le coeur est 
bien loin de moy: gardons-nous (di-ie) que Dieu 
ne nous accuse d'une telle feintise: et pourtant ei 
nous reclamons son nom, que nous apprenions (sui- 
vant ce qui fut traitté n'agueres) de nous departir 
de toute iniquité: encores que nous en soyons 
assiegez de toutes parts, et que le diable nous suscite 
beaucoup d'infections au milieu de nous pour tout 
corrompre, que nous soyons separez des meschans: 
encores qu'il nous faille estre en leur compagnie 
pour un temps, c'est à dire, converser avec eux 
quant au monde, qu'il nous faut fuir toute privauté, 
en soríe que nous ne soyons point accouplez comme 
sous un ioug avec eux. Et cependant notons bien 

que ce n'est point aesez de cheminer honnestement | doctrine, qui soit pour tousiours confermer le peuple 
devant les hommes, mais le principal est de ceste | en la crainte de Dieu et en foy, pour l'inciter à 
pureté de coeur, car Dieu ne s'arreste point à lap- | prieres et oraisons, pour luy monstrer que tout son 
parence (comme il en est parlé, et comme il fut dit | salut procede d'enhaut, afin que toute gloire humaine 
à Samuel) mais il regarde le coeur. Ainsi donc | &oit abbatue. Voilà (di-ie) sur quoy 1! nous faut in- 
que nous apprenions sur tout de nous purger de | sister et travailler sans fin et sans cesse. Or comme 
toute fiction et malice quand il est question de re- | nous avons ici nostre legon, aussi toute la com- 
clamer le nom de Dieu, car lors nous pourrons | pagnie des fideles est advertie de n'appeter autre 
dire en verité que nous sommes Chrestiens, que | doctrine sinon celle qui luy profitera à l'edifier en 
Dieu nous advoue de son peuple, quand nous ne | foy, en repentance et en crainte de Dieu. Voilà 
serons point doubles, que nous ne serons point | donc à quelle intention il nous faut venir au temple: 
fardez pour nous contrefaire devant les hommes, et | que nous n'y venions point estans menez de quelque 
pour acquerir bonne reputation, mais que nous | appetit volage: car nous prophanons la parole de 
cheminerons droitement en toute honnesteté de vie, | Dieu, et ne sommes pas dignes de recevoir nulle 
que nous invoquerons purement Dieu, encores que | instruction qui nous soit bonne pour nostre salut, 
nous n'eussions d'autres tesmoins que luy, quand | quand nous y venons ainsi. Voulons-nous donc 
il nous avouera, nous serons purgez de toute fraude | estre disposez pour estre vrais escoliers de Dieu et 
et malice. Et cependant, pource qu'aussiles questions | de nostre Seigneur Iesus Christ? Que nous ayons 
vienent à riotes, et que ce sont autant de combats, | ceste affection-là d'ouir une doctrine qui nous soit 
sainct Paul veut que Timothee s'adonne à edifier, | en edification. Et cependant, combien que nostre 
qu'il regarde ce qui sera utile au peuple de Dieu, | chair nous pousse et nous solicite d'appeter des 
comme nous l'avons veu desia par ci devant. ll | questions vaines, que nous resistions à cela, comme 
ne luy eommande rien de nouveau: mais en cela | à une chose pernicieuse et damnable, et que nous 
pouvons-nous iuger que c'est le principal qu'ont à | faeions le semblable si nous lisons en nostre privé. 
faire les ministres de la parole de Dieu, e'est asga- | Car si tost que nous prenons la parole de Dieu en 
voir de n'estre point menez d'ambition pour se faire | vain, ou que nous devisons de luy, il faut que cela 
valoir, ne pour appeter choses qui ayent belle | nous viene au devant, que le nom de Dieu apporte 
monstre et parade quant aux hommes, mais qu'ils | avec soy une telle maiesté, que c'est bien raison 
se contentent de servir à Dieu, et à leurs pro- | que tout genouil se ploye devant luy, non seule- 
chains, et à donner instruction propre à ceux aus- | ment par dehors, mais en nos ames: que de toutes 
quels ils sont commis. nos pensees et affections nous ne demandions sinon 
Voilà done oà S. Paul ramene de rechef Ti- | de nous assuiettir à luy, et que nous avons apprins 
mothee, suivant ce qu'il avoit dit ei dessus. ll est | de le servir et honorer: que nous soyons tousioure 
vray que ce passage ne se peut pas du tout des- | tant mieux affectionnez de le prier que son Royaume 
pescher maintenant, il faudra qu'il soit reservé pour | florisse et prospere iusques à ce qu'il viene à sa 
l'apresdinee: mais quoy qu'il en soit, apprenone (ie | perfection. 
di nous qui avons la charge d'anoncer la parole de Or nous-nous prosternerons devant la face de 
Dieu) d'eviter toutes questious frivoles, que nous | nostre bon Dieu, etc. 
ne taschions de mettro en avant que toute bonne 

| et aigu quand il pourra mettre en avant quelques 
difficultez qui ne serviront sinon à noyer les esprits 
quand on s'y tourmentera beaucoup, voire pour n'y 
Nous avons commencé ce matin à exposer ceste | trouver nulle issue: et cependant on ne sqait à 
sentence de sainct Paul, en laquelle il defend les | quel propos on a disputé et combatu. Quoy qu'il 
questions qui ne sont pas utiles pour nostre salut. | en soit, voilà que beaucoup de gens ont en grande 
Or afin qu'on ne s'y plaise point, il les appelle | estime, c'est qu'on amene des questions frivoles. 
folles: non pas que la plus part du monde les iuge Mais tant y a que la vraye sagesse des enfans de 
telles: car il semblera qu'un homme soit bien subtil | Dieu est, de cheminer en sa crainte: tout ce qut 

ne peut de rien servir à cela, est condamné par le 
sainet Esprit comme frivole. Et c'est un beau 
passage. Bi on nous dit (comme aussi toute l'Escri- 
ture parle) que la sagesse des hommes est de craindre 
Dieu, chacun le confessera: mais cependant nous 
n'entendons pas que cela veut dire: car au lieu de 
nous occuper à ce qui nous peut faire craindre 
Dieu, nous extravagons en choses vaines et frivoles. 
Et voilà oà chacun employe quasi toute sa vie, et 
nostre esprit y est enolin de nature: car nous n'ai- 
mons que vanité. Et ainsi beaucoup se repaissent 
de vent: qui plus est, les plus grans esprits qui 
pourroyent servir en l'Eglise de Dieu, se laschent 
la bride pour s'enquerir de choses inutiles et super- 
flues, et cependant delaissent ce qui estoit propre 
pour avoir bonne doctrine. Et pourtant retenons 
bien ce que sainct Paul remonstre en ce passage, 
c'est que quand une doctrine n'est point profitable, 
combien qu'on la puisse priser comme haute et 
profonde, toutesfois qu'il n'y a que folie. La raison? 
C'est celle que i'ay desia amenee: o'est asgavoir 
que nous n'ayons autre pensee sinon de craindre 
Dieu. Or notamment quand sainoct Paul parle d'in- 
struetion, il signifie, non pas que nous soyons re- 
putez agavans et grans olercs, niais que nous soyons 
enseignez à profit (comme on dit), que nous sgachions 
outre nostre science, et ce que nous aurons entendu, 
quil faut qu'il ait effect qui s'ensuyve. Maintenant 
nous voyons comme le povre monde n'a pas esté 
aveuglé sans cause: car nostre appetit fretille tous- 
iours, que les hommes veulent scavoir plus qu'il 
ne leur est licite, et ne s'amusent sinon à des 
menus fatras. Il est vray qu'ils diront bien que 
ce sont grans secrets: mais tant y a qu'il n'y a 


nulle utilité. Dieu dóne a iustement puni une tello | 


ambition pource que les hommes ont par trop desiré 
d'ouir choses frivoles, et n'ont point regardé ce qui 
les pouvoit edifier en la crainte de Dieu, il a falu 
que Dieu laschast la bride à Satan pour les seduire. 
Et ainsi cognoissons que c'a esté une iuste ven- 
geance de Dieu sur l'ingratitude des hommes, quand 
il y a regné tant de folies et de superstitions, que 
toute la verité a esté convertie en mensonge. Or 
quand nous venons à l'eschole de Dieu, il nous faut 
preparer à recevoir doctrine qui nous serve, et que 
nous soyons addonnez à cheminer comme il appar- 
tient en toute saincteté de vie. Si cela n'est, nous 
abusons de la parole de Dieu, et la prophanons 
entant qu'en nous est: aussi Dieu nous rend un 
salaire tel que nous l'avons merité, que nous som- 
mes abbruvez de mensonges, d'autant que nous 
n'avons point cerché d'estre edifiez en luy comme 
il appartenoit. Or voyans que Dieu a exercó un 
si horrible iugement sur la terre, c'est qu'il n'y a 
eu nulle instruction, mais au contraire il n'y a eu 
que mensonges et resveries, et que ceux qui ont 

estó reputez 'Theologiens, et qui avoyent toute la 
sagesse du monde, ont tout abbruvé de leurs men- 
songes, voyans cela, tant plus devons-nous observer 
ceste admonition de sainct Paul, afin de nous ranger 
à ce qui nous peut servir, et est utile pour nous 
amener à la crainte de Dieu et en son obeissance. 
Et combien que le monde applaudisse à ces questions 
frivoles, que nous sgachions qu'il n'y a que folie et 
vanité, selon que le sainct Esprit en prononce en 
ce lieu, puis qu'il n'y a point d'edification ne 
profit. 

Au reste, sainct Paul voyant qu'il est bien diffi- 
eile de retenir les hommes qu'ils ne s'occupent par 
trop aux choses frivoles, pour nous faire detester ce 
qui n'est point propre pour nous edifier, il adiouste, 
Que cela ne fait qu'engendrer combats. Nous voyons 
dono que les hommes ont ce fol appetit qui les 
mene de se faire valoir en questions aigues et sub- 
tiles, et que le monde aussi y court, et qu'il se 
tourmente apres cela.  Voyans donc que nous 
sommes ainsi destournez, retenons bien ce qui nous 
est ici dit, c'est asgavoir que quand nous aurons 
perdu nostre temps, il y aura un plus grand mal, 
et plus mortel, c'est que nous serons infectez de 
contentions et noises, au lieu que nous devons estre 
paisibles avec tous fideles. Car (comme il a esté 
traitté ce matin) si c'est grand pitié de veoir en 
l'Eglise de Dieu des combate, apprenons non seule- 
ment de fuir toutes questions frivoles, mais aussi 
de les repousser loin, et les bannir du milieu de 
nous: car c'est nous empoisonner à nostre escient, 
quand nous leur donnons accés et ouverture. Voilà 
done pourquoy sainct Paul a mis notamment que 
les questions inutiles ne font qu'esmouvoir debates, 
voire pour confermer l'exhortation qu'il avoit faite 
de les reietter. Car si nous n'appercevons que 
telles questions nous portent dommage, iamais nous 
ne les pourrons fuir. Et pourquoy? Car nostre 
nature nous y solicite (comme desia nous avons 


. dit), ceste maudite cupidité a sa racine si profonde 


en nous, que iamais nous ne pourrons hayr ceste 
vanité, que nous n'ayons apperceu qu'il nous en 
faut garder comme de quelque poison et d'une 
chose mortelle. 

Mais apres que sainct Paul a parlé des noises 
et debate, il adiouste, Qu'il ne faut point qu'un ser- 
vileur de Dieu debate, mois qu'il soit debonnaire, 
qu'il soit patient, e£ propre à enseigner. Yci il veut 
conclure que tous ceux qui s'addonnent à questions 
frlvoles, monstrent bien qu'ils n'ont nul desir ne 
zele de servir à Dieu. Car quand un homme sera 
le plus scavant qu'on pourra dire, si nous le faut- 
il estimer comme un diable du tout desesperé, quand 
nous verrons qu'il n'a point ceste affection-là de 
servir à Dieu, quand il n'aura point ceste fin, ct 
ce but-là que Dieu soit honoré. Et de faiet, ce 

n'est pas sans cause qu'il à esté dit en proverbe 
ancien, que le sgavoir en un homme qui ne se 
range pas à droiture, est comme une espee en la 
main d'un furieux, ou d'un phrenetique. Voilà 
done l'intention de sainct Paul, c'est de marquer 
tous ceux qui sont addonnez à contention, à ce 
qu'on les deteste, et qu'on les ait en exeecration, 


comme gens qui ne demandent nullement à servir | 


à Dieu. Et pourquoy? Car ce sont choses in- 
eompatibles comme le feu et l'eau, de servir à Dieu, 
et d'appeter combats et disputes qui n'engendrent 
sinon noises et riotes. Or nous pouvons recueillir 
d'iei combien il y en a peu qui meritent d'estre 
reputez vrais serviteurs de Dieu. OCar combien en 
voit-on qui sans propos ne demandent que d'es- 
mouvoir quelques disputes pour troubler l'Eglise? 
Combien y a-il auiourd'huy de boutefeux, combien 
qu'ils soyent gens ignorans, et quasi du tout bestes, 
qui neantmoins ne laissent pas de se vouloir mon- 
etrer en esmouvant des troubles? Mais d'autant 
plus nous faut-il bien noter ce passage, afin que 
ceux qui ont charge d'anoncer la parole de Dieu, 
cognoissent qu'ils ne se pourront iamais acquitter 
fidelement de leur office, qu'ila ne se soyent rangez 
à ce que sainct Paul monstre ici, c'est de fuir tous 
combats et noises. Et cependant il y a aussi in- 
struction commune à tout le peuple. Car il nous 
est necessaire de bien discerner entre les serviteurs 
de Dieu, et les hypocrites qui abusent de son nom. 
Or voici une marque infallible, c'est que quand 
nous verrons un homme rioteux, qui ne demandera 
sinon à trouver cinq pieds en un mouton (comme 
on an il nous le faut reietter comme une peste 
mortelle, scachans bien que quelque chose qu'il pro- 
teste, il ne veut sinon servir à Satan, et qu'il ne 
tend nullement à edifier l'Eglise de Dieu. Voilà 
ce que nous avons à retenir de ce passage de sainct 
Paul, ou il est dit que le serviteur de Dieu ne doit 
point estre addonné à combate. 

Or cependant il expose comment cela se peut 
faire: c'est asgavoir, Qwand mows serons benins en- 
vers tous, propres à enseigner, el patiens aw mal. 
En disant qu'il nous faut estre benins envers tous, 
il entend que nous devons estre faciles et aisez 
pour recevoir tous ceux qui viendront pour estre 
enseignez en l'Evangile. Car si nous ne leur don- 
nons aocós, c'est comme leur fermer la porte, que 
iamais ils ne pourront approcher de Dieu. Il faut 
done que nous ayons ceste humanité et douceur 
en nous, d'estre prests à recevoir tous ceux qui 
demandent à estre enseignez. Et voilà pourquoy 
il adiouste, Qw'il nous fawt estre propres à enseigner: 
comme s'il disoit, que ce sont choses coniointes, la 
douceur, et la dexterité (qu'on appelle) d'enseigner. 
La raison, c'est que si un homme est sauvage et 
inaccessible, iamais on ne pourra recevoir dootrino 

de luy. ll faut done que celuy qui veut estre bon 
docteur, soit debonnaire, et qu'il ait quelque moyen 
d'attirer ceux qui vienent à luy, afin de les gagner: 
et cela ne se peut faire, qu'il n'y ait ceste mansue- 
tude dont parle iei sainot Paul. Nous voyons dono 
maintenant comment il a voulu confermer ce qu'il 
a touché, c'est asgavoir qu'un homme noiseux et 
addonné à disputes et contentions, n'est nullement 
serviteur de Dieu. Et pourquoy? Car servant à 
Dieu, ne faut-il pas que nous taschions de gagner 
les povres ignorans? Et cela ne se peut faire que 
nous ne soyons paisible, que nous n'escoutions 
patiemment ce qu'ils apportent, que nous ne sup- 
portions leur infirmité, jusques à ce que petit à 
petit ils soyent edifiez. Si nous n'avons cela, c'est 
comme les reietter. Or est-il ainsi que ceux qui 
ne demandent que disputes troublent les esprits. 
Ile n'ont garde donc de les faire approcher de 
Dieu, mais plustost ils les effarouchent. Et pour- 
tant c'est une chose toute prouvee et conolue, que 
quand un homme est addonné à curiosité et con- 
tention, il ne demande sinon à ruiner, au lieu 
d'edifier, que Dieu n'a là nul honneur ne reve- 
rence, qu'on ne cerche point qu'il soit servi, mais 
tout le contraire. Voilà donc en somme là oü 
sainct Paul a pretendu. Or de ceci nous pouvons 
recueillir qu'à tous ceux qui ne sont point propres 
à enseigner, on ne doit point attribuer le nom, le 
titre, l'honneur, et la dignité de Prelats, d'Eves- 
ques, de Ministres, et de Pasteurs. Car sainct Paul 
eonclud que tous ceux qui ne sont point propres à 
enseigner, doyvent estre raclez du nombre et du 
rang des serviteurs de Dieu. Nous voyons donc 
que le Pape et toute ceste ordure de son Clergé 
(qu'il appelle) sont par trop effrontez, quand ils se 
vantent de leur Hierarchie celeste, qu'ils sont l'Eglise 
de Dieu, qu'ils sont Pasteurs et Prelats. Nous ne 
leur porterions point envie de cela, moyennant qu'ils 
monstrassent de quoy: mais s'ils veulent qu'on les 
croye, qu'ils monstrent ceste enseigne que sainot 
Paul a mise ici: c'est le vray marreau, afin qu'on 
sgache qu'ils sont serviteurs de Dieu. Or est-il 
ainsi qu'ils sont chiens muets: ils sgauront bien 
mordre et ronger (comme on voit qu'ils dissipent 
le troupeau de Dieu): et e'ils ne faisoyent que gour- 
mander le bien et la subetance des povres, ce seroit 
desia un trop grand mal: mais ce sont gouffres de 
enfer pour abysmer les povres ames. Au reste, 
qu'il sorte de leur bouche un seul mot de doctrine, 
on voit qu'il n'y a nul d'entr'eux qui y pense: 
plustost ce seroit deroguer à la dignité episcopale: 
ear ils sont empeschez à d'autres choses qu'à porter 
la parole de Dieu. Puis qu'ainsi est donc que 
ceux qui se nomment Prelats et Evesquea en l'Eglise 
Papale n'ont nulle doctrine en eux, et tant moins 
il leur chaut d'edifier le peuple, on peut veoir que 

ne doyvent estre nullement tenus pour tele qu'ils 
se vantent. Et pourquoy? Car ce sont choses 
coniointes et inseparables d'estre pasteurs de Eglise, 
et d'estre prescheurs, comme sainct Paul le monstre 
ici. Au reste, si nous voulons enseigner comme 
Dieu le commande, notons que cela se doit faire 
avec affection de gagner ceux qui nous escoutent. 
Car s'il nous suffit d'avoir bien parlé, et que 
nous ne taschions point de reduire au chemin de 
salut ceux qui en sont esgarez, et que sera-ce? 
Fy de tout le titre et dignité d'Evesque, quand on 
ne mot point peine de gagner à Dieu ceux qui en 
sont eslongnez. 

Ainsi done, qu'il ne sorte point un mot de 
nostre bouche quand il est question de prescher la 
parole de Dieu, que nous n'ayons ce regard quant 
et quant d'instruire ceux ausquels nous parlons, et 
de leur apporter quelque profit Et de là nous 
voyons que ce n'est point sans cause qu'auiourd'huy 
le monde est ainsi mal edifié. Car oüà se trouveront 
ceux qui demandent de profiter quand ils portent 
la parole de Dieu? Il faut bien qu'il y en ait, 
mais le nombre en est petit et clair semó, comue 
on dit. Voilà pourquoy toute doctrine s'escoule, et 
n'apporte gueres d'edifieation. Et ainsi retenons 
bien ce que dit S. Paul, que les vraie docteurs, ce 
sont ceux qui s'addonnent tant qu'il leur est pos- 
sible de gagner à Dieu les povres ignorans, pour 
ramener au droit chemin ceux qui ont failli, et sont 
escartez et fourvoyez. Or cela ne se peut faire 
(c'est à dire, nous ne pouvons avoir une telle af- 
fection), si nous ne sommes patiens. Car on verra 
beaucoup de gens amener des sottises: quand on 
taschera de les amener à quelque instruction, ils 
sauteront du coq à l'asne, ils auront des choses si 
sottes et si badines que c'est pitié, Les autres 
extravaguent: combien qu'ils voudront faire des 
sages, oü iamais n'ont leu un seul mot en l'Escri- 
ture saincte, ils voudront babiller, et tenir bon à 
toutes disputes, et les plus ignorans sont les plus 
hardis. Ainsi il est impossible d'avoir ce zelo que 
sainot Paul nous commande, que nous ne soyons 
patiens au mal, que nous ne supportions beaucoup 
de folies en ceux qui n'ont point encores gousté la 
verité de Dieu, ou bien qui en ont eu quelque goust 
à la volee, et n'ont pas encores un vif sentiment 
pour porter reverence telle qu'ils doyvent à ce que 
nostre Seigneur nous a declaré. Ceux donc qui 
sont volages doyvent estre supportez, ceux qui sont 
rudes, et lourds, ceux qui sont esgarez par faute 
qu'ils ne s&cavent encores que c'est d'estre mattez 
en l'obeissance de Dieu, il faut (di-ie) que nous 
soyons patiens envers tous ceux-là: car autrement il 
sera impossible que nous les attirions à Dieu. Voilà en 
somme ce que sainct Paul a entendu en ce passage. 

Mais pource que beaucoup de malins, voire 
des contempteurs de Dieu voudroyent estre 8up- 
portez, et Scauront bien alleguer ce mot de patience, 
afin qu'on leur pardonne quand ile se mocqueront 
de toute l'Escfiture saincte, et qu'ils se gauderont 
de toutes admonitions, voire de toutes les menaces 
de Dieu, sainct Paul notamment adiouste une de- 
claration de ce qu'il avoit dit, c'est ascavoir qu'il 
faut bien que nous soyons patiens au mal, mais ce 
n'est pas pour le nourrir en vaine flatterie. Quoy 
done? A fin (dit-il) d'instruire, et arguer en benig- 
mité ceux qui contredisent. Or voici un bon moyen, 
et qu'il nous faut songneusement noter: car il ya 
deux vices extremes qui sont à condamner. L'un 
est, si nous sommes trop faciles, tellement que quand 
nous verrons des mocqueurs de Dieu, nous fermions 
les yeux, nous facions semblant de rien, et que 
nous leur souffrions de brocarder tout ce qui leur 
Sera proposé au nom de Dieu: ceste facilité-là est 
mauvaise. Or il y a un autre vice à l'opposite: 
c'est que quand un homme aura dit un mot de 
travers, si on le redargue du premier coup en telle 
rigueur qu'il soit espovanté, le voilà du tout exclus, 
qu'on ne luy donne plus nul moyen d'approcher de 
Dieu. Il se faut done garder de ces deux vices: 
et sainct Paul monstre le remede, en disant, Qwil 
faut bien instrwire avec benignité. Tl est vray: mais 
cependant i| faut aussi instruire pour corriger. Car 
le mot dont il use ici, ne signifie point simple doc- 
trine, mais une instruction qui soit pour reformer, 
quand on instruit ceux qui ont faillij et qu'on les 
ameine à quelque bonne discipline pour porter le 
ioug, et qu'ils cognoissent qu'il ne se faut point 
iouer à Dieu. Voilà donc l'instruction dont parle 
sainct Paul. Et ainsi notons bien que son inten- 
tion n'a pas esté de lascher la bride à ces gaudis- 
seurs qui voudront avoir licence de se baver quand 
on leur parle des mysteres de Dieu: sainct Paul 
ne veut point que cela soit souffert ne dissimulé. 
Or tant y a qu'auiourd'huy on voit le monde estre 
plein de telles mocqueries. Combien y en a-il 
quand ils s'enquierent de la volonté de Dieu, qui 
ayent quelque humilité en eux pour penser que 
Dieu doit estre adoré en sa parole, et que c'est 
pour le moins qu'ils se rangent quand on leur pro- 
pose ce qui sera venu de Dieu: combien, di-ie, y 
en a-il qui pensent à cela? Mais au contraire on 
voit que l'Escriture sainete est exposee en opprobre, 
et que ceux qui en parlent, en tienent autant de 
conte comme si on recitoit quelque fable. Voilà 
dono le nom de Dieu qui sera si vileinement 
prophané que c'est une horreur: et ces galans vou- 
dront bien qu'on prattique envers eux ce mot de 
Douceur: mais de tenir le moyen, il n'en est point 
de question: si on se fasche quand on verra le nom 
de Dieu estre ainsi foulló au pied, et qu'on porte 

si peu d'honneur à sa parole, Ho, oü est ceste 
patience dont sainot Paul a parlé? Voire, comme 


8i nous devions humer les opprobres qui sont faits ; 


ainsi à Dieu sans nous en contrister. Quand 
ehaeun de nous voit que son pere est vilipendé, 
eela le touche au coeur. Nous verrons que Dieu 
est comme arraché de son siege par ces canailles 


qui se gaudissent ainsi de toute la doctrine de | 


salut, et nous dissimulerons cela? Oü seroit nostre 
zele? Ne monstrerions-nous point alors que nous 
serions par trop lasches? Et ainsi que nous soyons 
advisez, quand ees rustres qui ne demandent qu'à 
se moequer de Dieu voudront estre supportez en 
leurs blar»hemes, que sainct Paul n'a point voulu 
que nous soyons patiens iusques à les nourrir en 
une telle enormité: mais seulement que nous ne 
fermions point la porte aux ignorans, que nous ne 
les repoussions pas en trop grande rigueur, iusques 
à ce que nous ayons essayé s'ils seront corrigibles 
aucunement. Voilà done l'intention de sainct Paul. 

"Et ainsi toutesfois et quantes qu'il nous est 
parlé de patience, de supporter le mal, d'estre 
humains et de suyvre mansuetude, notone que ceste 
exception doit estre adioustee, que nous ne soyons 
point empeschez pour cela d'instruire vivement 
ceux qui resistent à Dieu, et de leur faire sentir 
quelle misere ce doit estre pour eux, quand le ioug 
de Dieu est mis sur leurs espaules, et qu'ils le re- 
poussent: et ceux qui voudront estre revesches, 
qu'on leur apprene de se ranger. Car il faut que 


toute hautesse humaine qui s'eleve contre lesus: 


Christ, soit mise bas (comme sainct Paul en parle), 
autrement l'Evangile ne se preschera pas en sa 
maiesté. En somme, nous voyons que le sainct 
Esprit nous a iei declaré le moyen que doyvent 
tenir les ministres de la parole de Dieu, quand ils 
seront patiens pour souffrir ceux qui du premier 
coup ne pourront pas estre amenez en l'obeiesance 
de l'Evangile: c'est que cependant ils ne laissent 
pas de les corriger, et leur remonstrer leur faute, 
et leur faire sentir qu'il y a une discipline à la- 
quelle toutes ereatures doyvent estre suiettes. Voilà 
pour un item. Et cependant nous sommes ad- 
monestez tous en general, de ne point appeter qu'on 
nous flatte, comme nous voyons que le monde y 
est par trop adonné. Ainsi que desia i'ay dit, cha- 
eun prendra ceci à son avantage, quand il est de- 
elare que les ministres doyvent corriger avec man- 
suetude: mais cependant ils oublient ce mot de 
Corriger, et mettent en avant la mansuetude: voire 
afin qu'on ne sonne mot, ou bien quand on parlera, 
que ce soit pour les amadouer, et qu'on ne leur 
gratte point leurs rongnes. Mais ceste patience 
dont sainct Paul parle, et laquelle il approuve, est 
*eoniointe avec correction. Et voilà pourquoy il 
dit en l'autre passage, qu'il faut bien que fe gervi- 

teur de Dieu soit debonnaire. Mais pourquoy? 
Est-ce pour clórre les yeux quand il verra des of- 
fenses qui se commettront? Est-ce pour en parler 
tellement qu'il n'y ait que paroles sucrees? Nenni: 
mais il faut qu'il corrige quant et quant. "Voilà 
en somme €e que nous avons à retenir de ce 
passage. 

Mais il nous faut aussi noter ce que sainot 
Paul adiouste, Ascavoir (dit-il) sí Dieu leur donnera 
quelque fois repentance. En parlant ainsi il monstre 
qu'il ne faut pas du premier coup nous descourager, 
encores que nous voyons grande dureté aux hom- 
mes, et qu'il ne semble pas qu'il soit aisé de les 
ramener au bon chemin, qu'encores devoné- nous 
mettre peine de les vainere par douceur, entant 
qu'en nous sera. Il est vray qu'il nous est defendu 
de semer les perles devant les chiens, et devant 
les pourceaux. Mais comment sgaurons-nous qu'un 
homme soit un chien ou un porceau, devant que 
l'avoir experimenté. Si ie voy un homme ignorant, 
ie ne diray pas qu'il soit un chien. Car qui est 
celuy de nous qui n'ait esté un povre aveugle, en- 
seveli en l'ineredulité de la Papauté? Et si Dieu 
ne nous eust semé nulle parole, qu'estoit-ce? Mais 
il nous a cherchez cependant que nous estions 
comme bestes sauvages. C'est donc bien raison que 
nous facions le semblable envers ceux qui sont en- 
eores detenus en telles tenebres, et qui sont sous 
la tyrannie du pape, en laquelle nous avons veseu 
en brutalité et ignorance. Mais tout ainsi qu'il 
nous faut gagner, s'il est possible, ceux que nous 
n'avons point encores cognus estre chiens ne pour- 
ceaux: aussi quand nous aurons experimenté qu'un 
homme est du tout rebelle, et qu'il porte les mar- 
ques d'un reprouvé, et qu'il reiette toute medecine, 
qu'il convertit le bien en mal: quand done nous 
verrons un homme estre ainsi endurci, que pouvons- 
nous faire sinon le laisser là, d'autant qu'il n'est 
plus digne que la doctrine de salut luy soit mise 
au devant? Voilà comme doit estre entendue ceste 
defense de nostre Seigneur lesus Ohrist: il dit qu'il 
ne nous faut point semer les pierres precieuses de- 
vant les chiens et pourceaux? mais quant à ceux 
qui n'ont point encores monstré une telle obstination, 
et qui faillent par faute d'avoir bien entendu ce qui 
en est: ceux là (di-ie) nous ne pouvons pas les re- 
pousser iusques à ce que Dieu les ait reduits: et 
encores qu'ils semblent estre durs à l'esperon, ei 
faut-il continuer iusques en la fin. Car que sgavons- 
nous si Dieu estendra sa misericorde iusques à 
ceux qui nous semblent estre damnez? Et c'est un 
poinct que nous avons bien à noter. Car quand il 
est dit que la miserieorde de Dieu surmonte les 
nues, qu'elle va iusques au plus profond des abys- 
mes, c'est afin que nous ne la restraignions point à 


| nostre poste: ear nous sommes si malins de nature 

que si un homme nous desplaist, nous voudrions 
que Dieu quant et quant foudroyast sur luy: ainsi 
il nous monstre qu'il n'est point semblable à nous, 
disant par son Prophete Isaie, Aussi longue distance 
qu'il y a du ciel à la terre, aussi mes pensees sont 
eslongnees des vostres. Et pourquoy? Car ie suis 
benin et pitoyable, ie suis debonnaire (dit-il) et 
vous ne comprenez point quelle est ma misericorde. 
Ajnsi donc gardons-nous de vouloir enclorre en 
nostre mesure la misericorde de Dieu, mais plus- 
tost quand il nous semblera que c'est fait de quel- 
qu'un, ei. qu'il n'y a nul moyen de le gagner, 
attendons en patience si Dieu voudra besongner: 
et si l'heure ne vient pas si tost que nous voudrions, 
il nous en doit faire mal, et devons gemir là des- 
sus, mais cependant, quoy qu'il en soit, ne laissons 
pas de tousiours mettre peine, selon que Dieu nous 
l'ordonne, de gagner les hommes à soy. 

Et voilà pourquoy sainct Paul notamment dit, 
A sgavoir mon si quelque fois Dieu leur donnera 
repentance. Comme s'il disoit, Mes amis, c'est une 
chose bien fascheuse et difficile, de supporter ceux 
qui resistent à Dieu, qui s'opposent à sa grace, et 
qui ne peuvent ouir du premier coup la bonne 
doctrine qui est pour leur salut: on se despite 
contre eux, tellement qu'on les reiette. Mais quoy? 
Si faut-il que nous soyons benins en est endroit: 
et encores que nous voyons les hommes desbauchez 
pour un temps, sinon qu'il y ait une certaine ma- 
lice, qu'il y ait rebellion delibere contre Dieu, 
tellement qu'on les puisse iuger incorrigibles, que 
nous taschions de les amortir et les donter: car ile 
sont (dit-il) en la main de Dieu. D'un costé il dit, 
Si quelque fois: monstrant que si la conversion des 
ineredules ne vient si tost qu'il seroit à souhaiter, 
qu'il ne faut pas pourtant les placquer là, car Dieu 
les ha en sa main. Et puis il adiouste, quand un 
homme auiourd'huy sera obstiné, que nous ne 8ca- 
vons point quel il sera demain. Et pourquoy ? 
Car la conversion des hommes ne vient point d'eux, 
ni de leur vertu, ni de leur mouvement propre: 
c'est Dieu qui les reforme, qui en fait des nouvelles 
creatures. Et empescherons-nous Dieu qu'il ne be- 

songne d'une facon miraculeuse, et qui surmonte 
tous nos sens? Ainsi donc attendons de la grace 
de Dieu plus que nous ne pouvons concevoir. 
Nous voyons done maintenant en somme oü tend 
ce propos de sainct Paul. Il est vray qu'il ne se 
peut pas tout despescher auiourd'huy: mais si nous 
faut-il noter pour conclusion, que nous ne devons 
pas reietter comme chiens et pourceaux ceux qui 
sont ignorans: et combien qu'ils s'opposent à Dieu, 
et qu'ils luy contredisent, iusques à ce qu'on les 
ait experimentez du tout incorrigibles, et qu'ils 
s'opiniastrent par une malice deliberee, iusques-là 
il ne faut point les reietter de l'esperance de salut: 
il ne faut pas aussi leur clorre la porte, mais plua- 
tost qu'on tasche de les gagner. Voilà done le 
moyen que nous avons à tenir, c'est que nous dis- 
cernions prudemment entre ceux qui resistent à 
Dieu par ineredulité et ignorance, et entre ceux 
qui sont assez convaincus que c'est Dieu qui parle, 
rhais qu'ils sont envenimez pour reietter toute bonne 
doctrine, qu'ils ne se veulent point amender, puis 
qu'une fois ils ont commencé de resister au bien: 
ceux qui sont ainsi desesperez, il les faut laisser là 
comme ils en sont dignes, qu'on ne leur propose 
plus la doctrine de vie, car ce seroit la prophaner. 
Mais quand il y aura des ignorans, qu'on les sup- 
porte, et que tousiours on les attire, iusques à ce 
qu'on ait cognu s'il plaira à Dieu les retirer à soy. 
Or l'argument dont use sainct Paul, c'est que la 
conversion des hommes n'est point en eux, ni en 
leur vertu: et pourtant quand il semblera qu'ile 
soyent incorrigibles, mesmes que tous les iours ila 
empirent, Dieu y pourra mettre la main, qu'on 
sera tout esbahi qu'il aura fait miracle. Puis 
qu'ainsi est donc que Dieu se reserve ainsi la con- 
version des hommes, d'autant qu'il fait ce qu'il luy 
plaist, apprenons de luy remettre tout entre ses 
mains: et cependant advisons de nous acquitter de 
nostre office, c'est d'attirer tout le monde à ealut, 
entant qu'en nous gera. 

Or nous-nous prosternerons devant la face de 
nostre bon Dieu, etc. 





DIXHUITIEME SERMON. 


Chap. II, v. 25—96. 


Nous avons veu par ci devant envers quelles 
gens S. Paul veut qu'on se monstre benin et amiable: 
c'est asgavoir ceux qui par ignorance contredisent 


à la parole de Dieu. (Car nous en devons avoir 
pitié, veu qu'ils sont povres aveugles, et mesmes 
qu'ils sont menez de quelque folle devotion, et 
pensent bien faire: combien que cela ne les excuse 
point devant Dieu, si est-ce que nous devons estre 

esmeus à quelque pitié, taschans de les ramener au 
chemin de salut. Mais pource que c'est une chose 
difficile d'endurer ceux qui se rebeequent ainsi 
contre la verité de Dieu, et qu'il semble qu'on y 
perde sa peine (comme desia nous avons touché), 
sainct Paul remonstre que leur changement est en 
]la main de Dieu: combien qu'i semble que du 
tout il n'y ait plus d'esperanee, si est-ce que Dieu 
y pourra besongner d'une sorte qui nous est 
auiourd'huy ineognue. Apprenons done de ne point 
mesurer la puissance de Dieu à nostre sens: quand 
nous verrons des povres incredules estre fort durs 
et obstinez, attendons veoir si Dieu leur fera miseri- 
corde. Et cependant advisons de faire nostre office 
envers eux, c'est à dire de les gagner s'il est pos- 
sible. Or que sainet Paul parle de telles gens, il 
monstre cela quand il dit que Dieu leur pourra 
faire cognoistre sa verité. Nous voyons donc que 
il n'est point ici question de ceux qui par malice 
s'elevent pour troubler l'Eglise de Dieu, ceux qui 
sont rebelles au bien qui leur est cognu, ou des 
apostats qui apres avoir gousté l'Evangile, s'arment 
pour faire la guerre et à Dieu, et à tout ce qui 
est contenu en sa parole, et à son Eglise: sainct 
Paul (di-ie) n'a point regardé à telles gens, comme 
ils n'en sont pas dignes: mais il veut qu'on sup- 
porte pour un temps ceux qui n'ont jamais cognu 
que c'estoit de la verité, et qu'on attende patiem- 
ment veoir si Dieu leur tendra la main pour les 
amener à son troupeau. 

Or cependant il nous faut bien noter que 
sainct Paul commence par la penitence, quand il 
parle de cognoistre la veritó. Et en cela il signifie 
que ce n'est point une chose petite ne vulgaire, de 
cognoistre la verité de Dieu. Et de faict, on ne 
dira point qu'un homme cognoisse Dieu, quand il 
aura comprins en son cerveau qu'il est, et qu'on 
luy propose son nom: mais il faut que la racine 
Soit jusques au coeur. Qu'est-ce donc que la co- 
gnoissance de la parole de Dieu? C'est qu'en pre- 
mier lieu nous apprenions d'adorer Dieu et nous 
assuiettir à luy, et à tout ce qu'il nous dira. Et 
au reste, apres nous estre enquis de ce qu'il nous 
a voulu enseigner, que nous y tendions sans con- 
tredit en tout et par tout. Or c'est une chose si 
grande, qu'ele surmonte toutes les facultez du 
monde. 1l ne se faut point done esbahir si sainct 
Paul dit qu'on ne peut cognoistre la verité sans 
repentance. Et pourquoy? (Car en premier lieu, 
selon que les hommes sont malins et pervers, ils 
ne demandent que de s'exempter du ioug et de la 
suietion de Dieu, et repousser toute doctrine: ils 
voudroyent que Dieu ne leur demandast rien, et 
qu'il leur laschast la bride sur le col. Il faut done 
que nous soyons dontez en cest orgueil naturel, ou 
jamais nous n'approcherons de Dieu pour luy estre 

bons escholiers. Car il nous faut commencer par 
humilité pour recevoir paisiblement ce que Dieu 
nous dira: et au contraire nous voulons estre comme 
bestes sauvages, nous sommes pleins de presomp- 
tion et d'outrecuidanee. C'est bien loin donec de 
nous ranger à la parole de Dieu, en laquelle il veut 
esprouver si nous voulons estre conduits par luy. 
D'autre part, voiei Dieu qui abbat toute raison hu- 
:naine, toutes affections de la chair: et de faict, 
nous oyons que l'Evangile est appelé un glaive par 
lequel nous sommes sacrifiez à Dieu. Or au con- 
traire nous voulons demeurer en nostre entier: et 
Dieu nous veut aneantir: Quel accord donc y aura- 
il, iusques à ce que nous soyons diminuez? QCar 
cependant que nous demeurerons en nos affections 
et pensees, il est impossible que Dieu gagne rien 
sur nous: car nous serons tousiours aveugles, nous 
aurons des coeurs de pierres, endurcis et obstinez: 
et Dieu veut que nous luy soyons comme brebis et 
agneaux pour escouter sa voix, et pour suyvre ce 
qu'il nous commande et ordonne. 

Notons bien done qu'il faut que les hommes 
soyent dontez devant que savoir que c'est de la 
verité de Dieu. Et en cela nous sommes admo- 
nestez de ne point trouver estrange qu'une grande 
partie du monde resiste à l'Evangile, et ne peuvent 
estre attirez par quelque moyen que ce soit. Car 
cependant que les hommes iront leur train commun, 
il faut qu'ils s'eslongnent tousiours tant plus de 
Dieu (comme nous avons dit) et d'en approcher il 
n'en est point question. Ne soyons point donc 
scandalizez, quand nous verrons une grande partie 
estre contraire à la verité de Dieu. Et pourquoy? 
Cela est de nature. Mais quand nous voyons un 
petit nombre de fideles qui souffrent d'estre gou- 
vernez sous la main de Dieu, cognoissons que ce 
sont autant de miracles. Car voilà des creatures 
nouvelles: voilà une conversion que Dieu a faite, 
laquelle on n'eust iamais attendue. Et quand nous 
voudrons ainsi magnifier la bonté de Dieu, qu'un 
chaeun commence à soy: que nous sQachions pre- 
mierement estre resolus, que si Dieu nous avoit 
laissé cheminer selon nostre phantasie, nous luy 
serions ennemis mortels, iamais nous n'eussions 
gousté que e'estoit de sa parole. La foy done que 
nous avons est un don singulier de son Esprit, il 
nous a illuminez: autrement nous fussions demeurez 
aveugles, sans cela nous n'eussions point les coeurs 
touchez au vif: car il ny a aussi que pure rebel- 
lion. Ainsi que chacun ne se glorifie point comme 
si la foy estoit son propre creu: mais rendons à 
Dieu l'honneur qui luy appartient, de ce qu'il nous 
a attirez à 8a cognoissance du temps que nous 
estions du tout esgarez de luy selon nostre nature. 
Ainsi en somme, nous voyons par ce passage que la 
foy ne peut estre sans penitence. Voilà pour un item. 

Pour le second, nous voyons que tant la foy 
que la penitence nous sont donnees de Dieu, et 
que ce n'est point à nous de reformer et nos es- 
prits, et nos affections, mais qu'il faut que Dieu y 
besongne, voire d'une facon cachee, et qui sur- 
monte tout ce qui pourroit proceder des hommes. 
Nous disons en premier lieu que la foy ne peut 
estre sans penitence.  Vray est que beaucoup de 
gens volages, escoutans ce qu'on leur propose, sem- 
blent bien avoir la foy: et neantmoins ils demeurent 
tousiours en leur malice. Ils accorderont assez que 
la parole de Dieu est veritable, mais ils n'y veulent 
point adherer. Or ceux-là combien qu'ils e'intitu- 
lent fideles, sont toutesfois incredules. Car (comme 
desia noue avons dit) la foy ha sa racine au coeur 
de l'homme, d'autant qu'il se submet à Dieu, et 
qu'il eognoist qu'il est gouverné par luy. Et au 
reste, ce masque, ou plustost ceste feintise de foy 
qu'auront les hypocrites, si faut-il encores qu'on 
les recognoisse de Dieu, entant que nous ne pouvons 
point parvenir si haut que d'avoir le moindre goust 
du monde de ce qui est contenu en l'Escriture 
sainete: mais telles gens ne sont pas renouvelez 
comme il seroit requis, ils n'ont point receu l'Esprit 
d'adoption pour estre du rang des enfans de Dieu. 
Voilà que c'est de la foy qu'ont les hypocrites, 
comme il en est parlé en l' Epistre aux Hebrieux. 
Car la eognoissance qu'auront ceux qui se revol- 
tent, et qui se desbauchent, est bien appelee don 
celeste: mais cependant ceux-là n'ont iamais esté 
touchez à bon escient. Et voilà pourquoy i'ay dit 
encores que nous ayons quelque sentiment volage 
de la verité de Dieu, que desia il a besongné en 
nous. Mais quand il est question de la vraye foy, 
par laquelle en croyant à l'Evangile nous sommes 
participans de lesus Christ, et de tous ses biens, il 
faut que ceste foy-là soit coniointe avee penitence. 
Et pourquoy? OCar nous ne pouvons pas nous ran- 
ger à Dieu devant qu'avoir renoncé à nous-mes- 
mes, à toute nostre raison et prudence, à toutes 
nos cupiditez. Et ainsi cognoissons que ceux qui 
n'ont encores nul changement, combien qu'ils vueil- 
lent estre reputez enfans de Dieu, et fideles, sont 
du tout incredules, et abusent du nom de Dieu 
quand ils prenent ce titre de Chrestiens. Et pour- 
quoy? D'autant qu'il nous faut avoir repentance 
pour cognoistre la verité, ainsi que nous avons dit. 
Advisons done de retrancher tout ce qui est de 
nostre nature pour estre sacrifiez à Dieu, et pour 
luy faire offrande et de nos ames, et de nos corps, 
afin qu'il preside et qu'il domine sur nous. Voilà 
pour un item. 

Et mesmes sainct Paul commence par la re- 
pentance, pour nous amener à la cognoissance de 
verité et à la foy. Oar nous scavons ce qui est 
dit en l'autre passage, que nous ne pouvons pas 

venir à ceste sagesse de Dieu si nous ne sommes 
fols en nous mesmes: c'est à dire, si nous ne co- 
gnoissons qu'il n'y a que vanité et mensonge en 
nos esprits. Xr quant au second poinet, notons 
que et la penitence, et la foy sont dons de Dieu. 
Car s'il n'est point à l'homme mortel de se creer 
pour vivre en ce monde, comment aura-il ceste 
vertu de se reformer pour estre compagnon des 
Anges du ciel? Voilà qu'emporte la foy et la peni- 
tence, c'est qu'estans delivrez de la malediction que 
nous avons tiree de nostre pere Adam, nous soyons 
adoptez pour estre heritiers de la vie celeste, pour 
estre en somme participans de la gloire de Dieu. 
Si cela estoit en nous, et qu'un chaeun se donnast 
un tel bien et si noble, que seroit-ce? Nous au- 
rions bien occasion de nous enorgueillir, et nous 
n'y sommes que par trop adonnez. Et ainsi ap- 
prenons que iamais nous ne pourrons approcher de 
Dieu en fagon que ce soit, nous ne pourrons avoir 
une seule bonne pensee, ni un seul bon mouvement, 


sinon qu'il nous viene d'en-haut, et que Dieu be- 


songne par son sainct Esprit. Car ce n'est point 
sans cause qu'il est dit, Dieu possible leur donnera 
repentance pour venir à la verité. Sainct Paul pou- 
voit bien dire, Et que sgait-on s'ils se pourront 
changer? Si auiourd'huy on les estime incorrigibles, 
on y trouvera demain quelque amendement. Sainct 
Paul pouvoit bien ainsi parler: mais il nous rameine 
à Dieu. Il est vray qu'il regarde à ce que nous 
avons touché: c'est pour nous exhorter à patience 
quand les hommes ne se rendront pas si dociles 
comme nous voudrions. Mais cependant il prononce 
que nous ne pouvons pas nous conyertir de nostre 
vertu, que nous n'y sommes point enclins, que 
nous n'y tendons pas sinon que Dieu nous gagne, 
et qu'il nous attire à soy, que nous ne pouvons 
pas nous ouvrir les yeux de l'entendement pour 
comprendre les secrets qui sont contenus en l'Evan- 
gile, mais qu'il faut que nostre Seigneur nous tende 
la main, il faut qu'il nous change, brief il faut qu'il 
nous face nouvelles creatures. Voilà done l'honneur 
que nous devons à Dieu. Et c'est ce que i'ay desia 
touché, que chacun de nous quand il se compare 
aux povres ignorans et ineredules, doit penser, 
Helas! voici un miroir oà Dieu me donne à con- 


' templer quel i'eusse esté et fusse demeuré, sinon 


qu'il m'eust reformé par son sainet Esprit. Car 
de nature ie n'estoye point meilleur que ceux que 
ie voy iei estre du tout contraires à Dieu: l'estoye 
plustost son ennemi mortel, ie n'avoye nerf en moy 
qui tendist à son obeissance, mais l'estoye plein de 
fierté, plein de malice, plein d'outrecuidance et d'une 
obstination diabolique pour resister à Dieu, et pour 
m'abysmer en la mort eternelle: voilà que c'eust 
estó de moy, sinon que mon Dieu m'eust receu à 
pitié, sinon qu'il eust desployé les thresors infinis 


213 


de sa misericorde envers moy. Apprenons donc de 
faire comparaison de nous avec les incredules, que 
quand nous verrons ceux qui sont ainsi eslongnez 
de Dieu, que nous ayons horreur de veoir que les 
creatures s'elevent contre celuy qui les a formees: 
et cependant que nous cognoissions que nous serions 
du tout semblables, sinon que nostre Seigneur eust 
eu pitié de nous. 

Or pour mieux exprimer cela, nous avons aussi 
à poiser ce que sainect Paul adiouste, Quis se ve- 
tirent des liens (ou des filets) de Satan, desquels ils 
sont iemus captifs selon sa volonté. Oe mot exprime 
beaucoup mieux, et confermo le propos que ie vien 
de mener. Car si nous ecuidons pouvoir venir à la 
cognoissance de verité et à la foy, sans que Dieu 
nous change, i| faut done que nous soyons assez 
forts pour nous racheter des liens de Satan. Car 
iusques à ce que Dieu nous ait retirez des filets 
du diable, iamais nous n'approcherons de luy: et 
mesmes il faut que nous soyons esclaves de peché, 
que nous ayons la mort pour nostre heritage. Qui 
est celuy done maintenant si habile, qu'il se puisse 
delivrer, et estre son Redempteur?  Oserons-nous 
bien usurper ce que Dieu s'attribue? N'est-ce point 
un sacrilege que Dieu deteste, et à bon droict? Si 
on demande à chacun de nous, Pourrois-tu estre 
ton redempteur? Il dira, Nenni: car i'usurperoye 
par ce moyen l'office du Fils de Dieu. Or mainte- 
nant si quelqu'un cuide avoir la foy de sa propre 
vertu, si quelqu'un se pense convertir, celuy-là des- 
pouille Iesus Christ de l'office de Redempteur, et 
se constitue en sa place. Et pourquoy? sainet Paul 
dit notamment que nous ne serons point illuminez 
en la foy, que nous ne serons point convertis, ius- 
ques à ce que nous soyons delivrez des liens du 
diable. Or done que nous soyons tant mieux re- 
solus de ce due desia i'ay declaré, c'est asgavoir de 
magnifier nostre Dieu de la grace qu'il nous a 
elargie, quand il luy a pleu nous faire participans 
de la foy de son Evangile, qu'il luy a pleu de nous 
y confermer. Et par cela que nous detestions tant 
plus l'outrecuidance qui est en ceux qui se confient 
en leur franc arbitre, qui se veulent faire valoir, 
et s'aveuglent en quelque folle imagination de leurs 
merites: que tout cela soit mis sous le pied quant 
à nous. Et au reste, tout ainsi que nous devons 
faire hommage à Dieu de ce que desia il nous a 
donné: aussi pour l'advenir nous devons avoir nostre 
recours à sa pure misericorde, afin qu'il nous aug- 
mente la foy, afin qu'il nous avance, et nous face 
profiter de mieux en mieux à penitence. Car si 
nous avons foy, ce n'est pas à dire que la foy soit 
parfaite en nous: nous verrons quelque petite estin- 
celle de clarté, mais ce n'est qu'en partie, comme 
dit sainct Paul. Ainsi donc nous avons à prier 
Dieu qu'il nous augmente la foy: et ne cuidons 

point par nostre industrie ou habilité y parvenir, 
il faut que comme Dieu a commencé, ausei qu'il 
parface. 'Touchant de la penitence, combien que 
nous ayons quelque bon desir et zele d'approcher 
de Dieu, toutesfois nous trainons nos cordeaux, et 
venons en clochant, et il y a tant d'impatience en- 
cores en nostre chair que c'est pitié. Ainsi nous 
avons besoin de prier Dieu que de iour en iour il 
nous fortifie, iusques à ce qu'il nous ait retirez de 
ce monde: et ne cuidons point par nostre mouve- 
ment et par nostre vertu gagner sur nos affections 
vieieuses, il faut que Dieu nous donne ceste vioetoire- 
là. Voilà (di-ie) comme nous sommes advertis de 
non seulement glorifier Dieu touchant le bien qu'il 
nous à desia fait, mais aussi de recourir à luy, afin 
qu'il supplee à nos defauts, iusques à ce qu'il nous 
ait amenez à la droite perfection, de laquelle nous 
sommes encores bien loin. 

Or cependant ce passage nous doit bien induire 
à humilité, quand il est dit que les incredules sont 
tenus captifs aux liens de Satan. Car qu'avons- 
nous esté, et que serions-nous encores si nostre 
Seigneur ne se fust monstré pitoyable envers nous? 
N'avons-nous pas esté nourris en cest aveuglement 
oàü nous voyons encores les povres ignorans? N'y 
fussions-nous pas demeurez sinon que Dieu nous en 
eust affranchis? Quand done nous appetons de 
nous faire valoir, que ceci nous viene au devant, Il 
est vray que de nature tu es un esclave de Satan: 
un cheval ou un boeuf, ou un asne n'est pas plus 
à son maistre que tu estois à Satan.  Va-t'en 
maintenant priser ta vertu que tu cuides estre mer- 
veilles: voici Dieu qui blasonne tes armes, et dit 
en somme que tu es un povre chien que Satan 
tient lié à soy, et en servitude: voilà oü tu en es, 
et ty faudra demeurer, iusques à ce que ton Dieu 
ait rompu les cordeaux dont tu estois detenu. 
Quand done nous oyons que les incredules sont 
retenus en ceste maudite captivité sous Satan, ne 
faut-il pas que nous soyons plus que forcenez si 
encores nous cuidons valoir ie ne sgay quoy, si 
nous elevons un franc arbitre, si nous preschons 
nos vertus et nos merites? Or le sainct Esprit ne 
pouvoit mieux foudroyer pour nous despiter, et 
nous mettre en tout opprobre, que quand il a dit 
que Satan nous possede, que nous sommes sous 8a 
tyrannie, qu'il domine à son vouloir sur nous, ius- 
ques à tant que Dieu nous delivre. Et au reste, 
que nous apprenions aussi d'apprehender ceste hor- 
rible maledietion de Dieu sur le genre humain, 
quand il est dit que Satan domine sur tous hom- 
mes, et grans et petis sans exception. (Or nous 
sommes formez à l'image de nostre Dieu, le monde 
est creó à cause de nous: et quand il a imprimé 
ea marque en nous, c'est afin que nous luy fussions 
comme ses enfans. Et voilà pourquoy aussi il nous 

a donné maistrise sur toutes creatures. Cependant, 
que le diable nous tiene en ses cordeaux et filets, 
ne voilà point une chose horrible, et qui nous doit 
faire dresser les cheveux en la teste? Si nous 
considerons nostre premiere origine, voilà Dieu qui 
nous a ereez comme ses enfans, il a voulu que sa 
gloire reluist en nous, et nous a constituez en ce 
monde, afin que nous fussions comme ses images 
vives. ll faut done dire que le peché emporte une 
horrible ruine, que le diable prene possession de 
nous, qu'une nature si noble, si digne, et si excel- 
lente comme est celle de l'homme, soit abysmee 
iusques là, que le diable le tiene en ses cordeaux. 
Or ceci est pour nous faire detester tant mieux le 
peché: Comment? Dieu nous avoit creez à son 
image pour estre compagnons des Anges, et cepen- 
dant nous sommes abysmez iusques au profond 
d'enfer, et du ventre de nostre mere nous attirons 
tous eeste malediction-là? Et oü est-ce aller? Or 
qui en est cause sinon le peché? 

Nous devons bien donc avoir le peché en de- 
testation, quand nous eognoissons qu'il nous a telle- 
ment ruinez, qu'il faut que nous soyons en la ser- 
vitude de Satan. Cependant nous devons aussi 
estre amenez à la crainte de Dieu, et de son iuge- 
ment. Nous voyons quelle nonchalanee il y à aux 
hommes, et comme iis sont enyvrez en une vaine 
outrecuidance, tellement qu'ils ne scavent que c'est 
de venir à conte devant Dieu: et combien qu'ils 
oyent tous les iours que Dieu les tient ses ennemis 
mortels, et qu'il est armó, qu'il a sa vengeance toute 
appareilee sur eux, il ne leur en chaut: et ce n'est 
pas seulement une yvrongnerie que cela, mais il 
faut qu'ils soyent du tout ensorcelez, qu'ils soyent 
empunaisis en leurs ordures, pour ne sentir rien 
de ceste ire de Dieu qui leur est toute apprestee, 
et dont l'Eseriture les menace. D'autant que nous 
sommes ainsi eslourdis, tant plus songneusement 
devons-nous noter les passages, là oà nous voyons 
que c'est de nous cependant que nous demeurons 
en nos pechez: c'est asqavoir que Dieu nous des- 
avoue, et qu'il ne nous tient plus au nombre: ie 
ne di point de ses enfans, mais de ses oeuvres. 
Car puis qu'il nous remet sous la suietion de Satan, 
il faut bien qu'il nous despite, il faut bien qu'il 
nous ait du tout retranchez de son royaume, et 
qu'il ne vueille rien avoir de commun avec nous. 
Or puis qu'ainsi est, voilà qui nous doit soliciter à 
la crainte de Dieu, quand nous voyons la condam- 
nation qui est mise sur tout le genre humain. 


Mais cependant nous avons de tant plus à magnifier | 


la bonté de Dieu, quand il nous retire d'un tel 
gouffre oü nous estions captifs de Satan, que non 
seulement il nous ait affranehis, mais qu'il vueille 
estre nostre gouverneur, et que par son sainet 
Esprit il nous guide, et qu'apres nous avoir illu- 

minez il change aussi nos coeurs et nos affections. 
Quand done nous voyons que nostre Seigneur be- 
songne ainsi, n'avone-nous pas un plus grand lustre 
beaucoup de sa misericorde, afin que nous luy ren- 
dions la louange qu'elle merite? Voilà ce que nous 
avons à noter en somme de ce passage. 

Mais il y a encores plus: car si le diable pos- 
sede les povres ignorans qui n'ont jamais rien cognu 
de lEvangile, que sera-ce de ceux qui s'adonnent 
à luy, et qui reiettent la cognoissance qui leur avoit 
esté donnee, comme s'ils vouloyent provoquer à 
leur escient et de propos deliberé l'ire de Dieu 
contr'eux? Sainet Paul parle iei des povres Payens 
qui jamais n'avoyent ouy un seul mot de la Loy, 
ni des Prophetes, ni de l'Evaugile. Voilà les povres 
gens qui sont nais en superstition, on les y a nourris, 
ils euident bien faire quand ils s'adonnent à leurs 
folies: et s'ils sgavoyent que c'est de Dieu, ils s'y 
voudroyent bien ranger, ce semble: car la devotion 
qu'ils ont envers leurs idoles, monstre quelque signe 
qu'ils desirent de craindre Dieu. Or tant y a que 
sainct Paul declare pource qu'ils sont ignorans, 
qu'ils sont sous la tyrannie du diable, qu'il les tient 
captifs, qu'il les traine, qu'il les pousse selon sa 
volonté. Si des povres ineredules qui n'ont iamais 
rien cognu sont en une condition tant miserable, 
venons maintenant à ceux ausquels Dieu avoit tendu 
la main, ausquels il avoit ouvert la porte de son 
Eglise, pour dire, Entrez: et ausquels il avoit donné 
sa marque, c'est asgavoir le Baptesme: que ceux-là 
se revoltent quand ils ont cognu que c'est de l'Evan- 
gile, qu'ils reiettent la cognoissance qu'ils ont receue, 
qu'ils ensevelissent les dons de Dieu, qu'ils pro- 
phanent le sang de Iesus Christ, brief, qu'ils iettent 
à leurs pieds tout ce qui leur avoit esté donné: ne 
faut-il pas que Satan en prene double possession? 
Ne faut-il pas qu'il domine beaucoup plus sur eux 
que sur les povres ignorans? Il est bien certain? 
Il est vray qu'en general le diable a l'empire sur 
tous ineredules (comme sainct Paul le traitte en 
l'autre passage). Car en parlant aux fideles, il leur 
dit, Gardez-vous, mes amis: car Dieu vous a prins 
afin que soyez son heritage: et ne vous adonnez 
point à Satau, lequel a son efficace et sa vertu sur 
les incredules. Cela done est bien vray en general. 
Mais cognoissons que si les povres Payens, et ceux 
qui ont tousiours estó aveugles, qui iamais n'ont 
estó approchez de Dieu, sont sous la tyrannie de 
Satan, par plus forte raison il faut que ceux qui 
se destournent de Dieu, et qui devienent ainsi 
apostats apres qu'il les avoit attirez à soy, soyent 
des monstres horribles, que nous appercevions une 
telle furie en eux, qu'on cognoisse qu'ils sont comme 
diebles encharnez, que ce sont des diables possedez 
du diable. Or que nostre Seigneur desploye uno 


| telle rigueur sur tels mal-heureux, on le voit. Car 

ie vous prie, trouvera-on aux Papistes l'impieté 
pour despiter Dieu, telle comme ont ces apostats 
qui ont cognu l'Evangile, et en la fin s'en sont 
desbauchez? 'Trouvera-on aux Tures, et aux Payens 
telle eruauté comme aux Papistes? Nous voyons 
comme de degré en degré, selon que les hommes 
se sont approchez de Dieu, et qu'ils ont voulu faire 
des bestes enragees, qu'ils ont prophané ce don si 
excellent de la cognoissance de verité, et qu'ils en 
ont abusé si vileinement, il faut aussi que Dieu se 
monstre leur iuge, et qu'il desploye une vengeance 
double sur eux. Ne faut-il pas que cela nous soit 
comme un monstre pour nous rendre tous estonnez? 
Et ainsi retenons de ce que dit ici sainet Paul, 
iusques à tant que nostre Seigneur Iesus Christ ait 
fait office de Redempteur envers nous, que nous 
serons detenus aux liens de Satan: comme, aussi 
nostre Seigneur lesus declare au huitieme de sainct 
Iehan, que c'est son propre office de nous delivrer. 
Or puis qu'ainsi est que nous avons esté sous la 
servitude du diable, iusques à ce que Iesus Christ 
nous ait affranchis, avisons de cheminer en toute 
humilité et crainte, en toute solicitude, si nous 
voulons demeurer en possession et iouissance ferme 
de ceste liberté qui nous a esté acquise par le sang 
du Fils de Dieu, qui nous est donnee par le sainct 
Esprit. Que done pour demeurer en possession 
d'un tel bien, nous soyons sur nos gardes, et que 
nous avisions de ne nous point ietter aux filets et 
aux laqs de Satan à nostre escient. 

Quant à ce qu'il dit, que Satan les tient. captifs 
à sa volonté: cela nous doit estre encores un ad- 
vertissement pour nous esveiller quand nous serions 
plus qu'endormis, que le diable nous traine, et nous 
pousse à son plaisir, qu'il face de nous tout ce que 
bon luy semble. Or quand cela est dit des Payens, 
que sera-ce done de ceux qui ont merité une double 
vengeance, et beaucoup plus griefve? Mais tant y 
a que si le diable traine ainsi les ineredules, ce 
n'est pas qu'ils soyent excusez pourtant, comme il 
y à des gaudisseurs qui voudroyent bien par un tel 
subterfuge eschapper la main de Dieu, Et quoy? 
Si nous sommes poussez de Satan, le pechó nous 
doit-il estre imputé? Les autres blasphement contre 
|Eseriture saincte: car il leur semble que Dieu doit 
soustenir toute la coulpe de nos pechez, s'il nous 
laisse en telle servitude. Mais notons que les in- 
credules ne sont point absous, combien que le diable 
les induise, qu'il les traine en telle rage qu'on ap- 
pergoive qu'il domine sur eux. Et pourquoy ? 
Quand nous verrons des actes enormes, nostre Sci- 
gneur nous monstre que c'est Satan qui domine. 
Quelques fois des hommes cuideront estre aigus et 
subtils, et bien advisez: or ils se tromperont, et 

comment est-il peu advenir ainsi? Ils feront des 
actes si vileins qu'on les a en execration, qu'ils sont 
en horreur à tout le monde, il semble qu'ils ayent 
conspiré de se mettre en infamie et opprobre à 
grans et à petis. On verra done de telles choses 
81 enormes qu'on sera contraint de penser, Voilà le 
diable qui domine. 

Or cependant si on examine ascavoir si le mal 
desplaist à telles gens, on trouvera qu'ils ont un 
coeur felon et rebelle contre Dieu, on trouvera 
qu'ils sont pleins de perversité, on trouvera qu'ils 
ne demandent que d'appliquer et leurs sens, et leurs 
esprits, et leurs affections, et tous leurs membres à 
offenser Dieu, et à nuire à leurs prochains. Or 
quand les hommes sont tellement tenus captifs de 
Satan, que de leur bon gré ils font mal, que ce 
n'est point par force, mais qu'ils s'y adonnent de 
tous leurs mouvemens, y a-il nulle excuse en cela? 
Nenni. Notons done en somme, que ceste captivité 
dont parle ici sainct Paul, est volontaire quant aux 
hommes, c'est ascgavoir qu'ils n'y sont point forcez: 
mais tant y a que Satan ne laisse point de les 
transporter en sorte qu'on appergoit la vengeance 
de Dieu que i'ay dite. Ceci pourroit estre entendu 
en un mot, si nous estions touchez des iugemens 
de Dieu eomme il appartient. Mais quoy? Ce que 
nous ne cognoissons point que Dieu aveugle les 
hommes, qu'il les met en sens reprouvé par saà 
iuste vengeance, cela est cause que nous ne pou- 
vons appercevoir comme les hommes sont tenus 
eaptifs du diable, et toutesfois qu'ils sont damnables 
devant Dieu. Mais si faut-il neantmoins que nous 
ayons ces deux choses toutes resolues. L'une est, 
que quand nous verrons des hommes se ietter à 
l'abandon, qu'ils procederont d'une telle fureur qu'il 
semble qu'ils soyent privez de raison et d'honnesteté, 
qu'ils soyent abbrutis du tout, cognoissons que c'est 
le diable qui domine. Voilà des hommes qui despi- 
tent Dieu manifestement, il semble qu'ils taschent 
d'empoisonner tout le monde de leurs corruptions, 
ils s'elevent contre toute bonne doctrine, si on tasche 
de les gagner par douceur, ils se gaudissent, on 
n'y voit que moquerie: si on les menace et qu'on 
les redargue, ils murmurent, les voilà comme en- 
diablez, qu'il n'est question que de machiner tout 
ce qu'il est possible: nous voyons telles gens faire 
complot avec le diable qui les tient saisis et en sa 
possession. ll faut done qu'iei nous apprenions de 
nous adonner et nous ranger à Dieu, le prians 
qu'il ne permette point que nous le provoquions en 
sorte qu'il nous quitte et nous abandonne à Satan, 
et que nous luy soyons comme en proye. Voilà 
pour un item. Or d'autre eosté, cognoissons que 
quand les hommes sont ainsi transportez, combien 
que Satan exerce son empire sur eux, qu'il les rue, 
qu'il les agite, qu'il s'en sert à ceci et à cela, 

toutesfois qu'ils ne seront point excusez en leurs 
pechez. Et pourquoy? Car ce n'est point par 
contrainte qu'ils font mal, ils y vont tousiours de 
leur volonté. Il est vray qu'ils sont despourveus 
de sens et de raison: mais si est-ce qu'on trouvera 
tousiours la racine de malice en eux, on trouvera 
qu'ils ont conspiré et comploté avec Satan: combien 
qu'il exerce ceste maistrise que nous avons dite 
pour les tenir en servitude, si est-ce qu'ils ne de- 
mandent que de luy complaire, et se presenter à 
luy comme ses supposts, quand il est question de 
faire la guerre à Dieu, de se desborder contre tout 
bien, contre toute honnesteté: on voit que les mes- 
chans sont adonnez à cela. Quelle excuse est-ce 
done qu'ils auront? Et ceux qui taschent d'accuser 
Dieu afin de trouver quelque subterfuge, ne faudra- 
il pas qu'ils sentent une horrible vengeance, d'avoir 
ainsi desguisé les choses, et que ce que dit le Pro- 
phete Isaie, soit accompli sur eux, Mal-heur sur 
vous qui dites le mal estre bien? Or quand nous 
aurons cognu ces deux choses, apprenons de glori- 
fier Dieu, et de condamner les hommes: car c'est 
aussi la fin principale oü ceste doctrine tend: ie di 
que voyant que le diable transporte ainsi les hom- 
mes, combien que ce nous soit une chose espouvan- 
table, que nous devons confesser que Dieu est iuste 
iuge, et que ce n'est point sans cause qu'il met les 
creatures en telle confusion. Pourquoy? Comme 
dit S. Paul, Quand nous ne voulons point nous 
assuiettir à celuy qui nous a formez, n'est-ce pas 
raison que le diable nous possede? Et encores que 
Dieu n'ait point donné cognoissance de sa parole 
aux Payens, tant y a qu'ils sont inexcusables si 
tost qu'il les a mis en ce monde. Car nous voyons 
que tous de leur bon gré s'adonnent à mal plustost 
qu'à bien. "Voilà donc Dieu 
d'un costé, en ce qu'il se monstre iuge equitable 
quand i| met ainsi les hommes en sens reprouvé, 
et en esprit de forcenerie (comme il en parle), quand 
il envoye cest aveuglement sur les hommes, qu'ils 
sont enragez du tout, ou bien qu'ils devienent stu- 
pides et brutaux: eognoissons qu'en cela il se mon- 
stre iuge tel qu'il doit estre. Et au reste, qu'à 
lopposite nous apprenions d'avoir en horreur le 
peché, d'estre sur nos gardes, et d'estre vigilans. 
Or puis qu'ainsi est (comme desia nous avons dit) 

que ceux qui sont transportez de Satan, sont autant 
de miroirs, helas, que sera-ce de nous? Car nous 
serions semblables à eux, sinon que Dieu nous eust 
preservez, et qu'il eust tousiours sa main estendue 
pour nous tenir en sa protection. Et si les povres 
infideles et ignorans qui iamais n'ont rien cognu 
de Dieu, sont ainsi transportez, helas, que sera-ce? 
Si nous ne sommes humbles pour cheminer en mo- 
destie, en sobrieté, en crainte de Dieu, que meritons- 
nous? (ar nous oyons la menace qu'il fait contre 
ceux qui avoyent cognu sa parole plus familiere- 
ment. Il est vray que les Prophetes diront bien 
comme herauts d'armes, que Dieu aveuglera le 
monde, et que le diable regnera par tout: mais ce- 
pendanf quand ils vienent à ceux qui ont esté pri- 
vément enseignez, et ausquels Dieu s'estoit mani- 
festé, que leur disent-ils? Que leur iniquité surmonte 
toutes les autres. C'est donc à ceux que Dieu avoit 
appelez à Soy, qu'est reservee la vengeance tant 
plus horrible, qu'ils soyent du tout reiettez de Dieu: 
et non seulement cela, mais que Dieu donne plus 
grande licence à Satan, qu'il les transporte en telle 
rage, qu'on appercoit (comme il a esté dit) que 
quand Dieu envoye ce thresor de sa parole, si on 
ne le regoit en telle reverence qu'il appartient, qu'il 
se venge du mespris et de l'ingratitude qui est aux 
hommes. Voilà done ce que nous avons à retenir, 
toutesfois et quantes que nous voyons que le diable 
pousse et precipite ainsi ceux qu'il veut abysmer, 
que nous apprenions de nous recueillir sous la garde 
de.nostre Dieu, et que nous le prions de nous tenir 
en bride courte, et de iamais ne permettre qu'il 
nous adviene de nous esgarer, afin que quoy que 


| le diable machine, toutesfois nous ne soyons point 


8ulets à sa volonté, que nous ne luy donnions point 
accés ni entree en nous, tellement qu'il ne gagne 
rien sur nous, quoy qu'il face. Ce qui sera, moyen- 
nant que nous demeurions sous la garde et sous la 
conduite de nostre Seigneur Iesus Christ, lequel se 
monstrera fidele pour executer la charge qui luy 
est commise de Dieu son Pere, c'est asgavoir de 
faire que de tout ce qui est venu à luy, rien ne 
perisse, mais qu'il soit gardé iusques au derbier iour. 

Or nous-nous prosternerons devant la face de 
nostre bon Dieu etc. 

DIXNEUVIEME 


Chap. III, v. 1—5. 


Si nous voyons des corruptions à l'entour de 
nous, il nous semble qu'elles nous doyvent servir 
d'exeuse pour nous desbaucher avec le reste: comme 
beaucoup font leur profit des scandales quand ils 
advienent, et mesmes ils les cerchent, et en forgent 
à leur fantasie quand ila n'en trouvent point. Car 
moyennant qu'ils ayent des compagnons à mal, ce 
leur est tout un, il leur semble que c'est un bou- 
elier pour se couvrir: mesmes ceux qui ne sont 
point mal affectionnez, encores se troublent-ils quand 
ils voyent les choses aller mal, et ne sgavent qu'ils 
doyvent plus faire. Or tant y a que Dieu de sa 
part nous a assez munis, afin que nous ne soyons 
point destournez du bon chemin, combien que nous 
voyons des choses confuses tant et plus: mais nous 
n'eseoutons point les advertissemens qui nous sont 
donnez du ciel. Voilà pourquoy le diable novs es- 
branle si aisément. Si est-ce que Dieu ne laisse 
pas de nous monstrer, combien que tout le monde 
se pervertisse, qü'il nous faut tenir à luy: si nous 
"me le faisons, malheur sur nous: car il nous faut 
estre inexcusables, d'autant que nous n'avons point 
escouté celuy qui nous eust bien armez, quand 
nous eussions fait nostre profit des admonitions 
qu'il nous donnoit. Comme en ce passage nous 
oyons ce qu'il dit par sainct Paul, c'est asgavoir 
que iusques à la fin du monde on ne doit point 
penser que les choses doyvent estre si bien reglees 
en l'Eglise de Dieu, qu'il n'y ait que redire, qu'on 
voye comme des petis anges qui ayent bon zele de 
servir à Dieu: mais tout à l'opposite on verra des 
gens glorieux, on verra des gens desloyaux, traistres, 
pleins de eruauté et malice, inhumains comme bestes 
sauvages: on verra des contempteurs de Dieu, on 
verra des gens addonnez à toute intemperance, de 
vie dissolue, vileine et brutale: et ceux-là se nom- 
meront chrestiens. Brief (dit sainct Paul) combien 
qu'ils semblent estre enfans de Dieu, &i est-ce qu'on 
ne trouvera point une seule goutte de vertu en 
eux. Car quand le sainct Esprit a prononcé une 
telle sentence, est-ce pour nous donner congé de 
mal-faire, e& qu'un chacun dise qu'il pourra urler 
entre les loups? Nenni: mais c'est afin que nous 
soyons tant plus sur nos gardes, que nous ne pen- 
sions point estre ici comme en paradis pour nous 
reposer: mais d'autant que nous avons les combats 
apprestez, que Satan tasche de nous divertir, il nous 
faut estre tant mieux fortifiez. 

Voilà à quelle intention nous sommes ad- 
monestez. Mais quoy? Nous faisons l'aureille sourde: 
et voilà pourquoy Dieu parle ainsi, Que beaucoup 

de gens se destourneront encores qu'ils eussent 
l'apparence de cheminer comme chrestiens, on les 
verrà changer en moins de rien. Et pourquoy? 
Car ils ne daignent pas escouter ce que Dieu de- 
clare par la bouche de son Apostre: ils meritent 
donc que le diable ait facile accés à eux, et qu'il 
les gagne et attrappe du premier coup. Ainsi d'au- 
tant plus nous faut-il estre attentifs à ce qui nous 
est deelaré en ce passage. Car sainct Paul n'a 
point seulement parlé pour son temps: il dit qu'aux 
derniers iours cela sera. Et qu'est-ce que cela com- 
prend? Tout l'estat de l'Eglise chrestienne. Car 
quand l'Escriture parle des derniers iours, elle fait 
comparaison entre les ombres de la Loy, et ceste 
perfection qui avoit esté esperee à la venue du Re- 
dempteur. Car les Peres iusques à l'Evangile ont 
estó comme en suspens: il faloit que le monde 
fust comme changé quand Iesus Christ est apparu 
pour le salut des hommes. Or pour ceste cause 
devant que nostre Seigneur fust manifesté, les fideles 
ont tousiours attendu ce qui avoit este promis sous 
la Loy: c'est que Dieu devoit amener une perfection 
autre qu'on ne voit pas maintenant: depuis que 
nostre Seigneur lesus a tout accompli ce qui estoit 
requis pour le salut du monde, nous sommes aux 
derniers iours. Voilà pourquoy l'Apostre dit au 
premier chapitre de l'Epistre aux Hebrieux, que 
Dieu a iadis parlé en divers sortes, et par plusieurs 
fois à nos Peres: mais en ce temps dernier il a fait 
une conclusion parfaite, quand il nous a revelé son 
Evangile par nostre Seigneur lesus Christ. Voilà 
pourquoy sainet Paul aussi dit que nous sommes 
parvenus à la fin des temps, et que les fins des 
temps aussi sont comme escheues sur nous, qu'il 
faut que maintenant nous courions viste pour achever 
ce qui nous reste à vivre en ce monde, que nous 
ne soyons plus ici en doute pour sgavoir ce qui 
adviendra: car Iesus Christ nous a apporté tout ce 
qui avoit esté promis à nos Peres: il ne reste done 
sinon qu'un chacun de nous chemine iusqu'à ce que 
Dieu le retire de ce pelerinage terrien. Et cepen- 
dant que nous apprenions tousiours de regarder à 
ceste derniere manifestation, quand Iesus Christ 
viendra pour recueillir les siens, et pour confondre 
ses ennemis. 

Voilà donec comme les derniers iours ont com- 
mencé depuis le temps des Apostres, ils continuent 
à present, et dureront iusques à la fin du monde. 
Or pourquoy est-ce que sainct Paul tant ici qu'ail- 
leurs parle des derniers iours, quand il advertit les 
fideles qu'il faut qu'ils se disposent et apprestent à 
beaucoup de troubles et de fascheries? C'est d'au 
tant qu'il y avoit ceste fantasie quasi commune- 

que les choses iroyent beaucoup mieux qu'elles 
n'estoyent: pource qu'auparavant les Prophetes par- 
lans du Royaume de Iesus Christ, disoyent que tout 
seroit si bien reformé que merveilles, que le monde 
se rangeroit à Dieu, que sa maiesté seroit adoree 
et de grans et de petis, que toute bouche luy chan- 
teroit louange, et que tout genouil se ployeroit 
devant luy: brief, quand on oit de telles promesses, 
il semble que nous devrions estre en une saincteté 
angelique, depuis que lesus Christ est apparu. Et 
la raison?  O'est (comme i'ay dit) que beaucoup 
avoyent eonclu cela en leur fantasie, qui les trom- 
poit, que. depuis la venue du Redempteur on ne 
verroit plus que toute honnesteté et modestie, que 
les choses seroyent tant bien reduites qu'il n'y au- 
roit plus de vices au monde. Or maintenant l'Apos- 
tre dit à l'opposite, que combien que cela doyve 
commencer, que la perfection ne s'en verra pas du 
premier tout. "Tant s'en faut (dit-il) que ceux qui 
s'appellent Chrestiens, soyent tels comme ils en font 
profession de bouche, qu'on les verra pleins d'or- 
gueil, pleins de malice, pleins de desloyauté'et de 
trahison, pleins d'avarice, pleins de mespris de Dieu 
et de toute iniquité, qu'ils meneront une vie disso- 
lue et meschante, que les uns seront paillars, les 
autres yvrongnes, les autres mesdisans, et seront 
tousiours à racointer, Voilà (dit-il) la Chrestienté 
qui sera en beaucoup de gens. Nous voyons main- 
tenant pourquoy notamment sainct Paul a parlé 
des derniers iours: comme quand sainct Pierre en 
sa seconde Canonique dit qu'il y aura des seduc- 
teurs entre nous, comme il y a eu au peuple des 
Iuifs, et des faux-prophetes: par cela il monstre que 
si Dieu a voulu exercer les fideles sous la Loy, per- 
mettant qu'il y veinst des meschans qui taschoyent 
de pervertir Ja pure verité, qu'il y aura aussi bien 
maintenant de telles canailles qui tascheront de fal- 
sifier l'Evangile, et mettre tout en corruption, d'ob- 
scurcir là clarté de Dieu, et convertir sa verité en 
mensonge. Brief, il nous est monstré par ces mots, 
combien que nostre Seigneur lesus Christ se soit 
declaré le Sauveur du monde, combien qu'en sa 
personne il ait aecompli tout ce qui est requis à 
nostre salut, neantmoins cependant que nous avons 
à cheminer ici bas, que nous ne sommes point en- 
cores en ceste perfection, mais qu'il nous faut ba- 
tailler, qu'il nous faut cheminer parmi les espines, 
que d'un eosté nous serons tourmentez par la ma- 
lice des hommes quand les vices regneront: et pour- 
tant que nous soyons sur nos gardes, que nous ne 
soyons point desbauchez par les troubles que nous 
verrons: quand il y aura des zizanies et fausses 
doctrines: et que Satan machinera de tout renver- 
ser, et faire que l'Eglise soit dissipee, et que tout 
ledifice de Dieu s'en aille bas, que nous prions 
nostre Dieu qu'il nous face surmonter tout cela. 

Nous voyons done que ce n'est point assez que 
les Chrestiens soyent en bon train, et qu'un cha- 
eun desire pour soy d'obeir à Dieu, mais il nous 
faut aussi resister à toutes tentations: combien que 
nous soyons environnez de beaucoup de scandales, 
que nous devons estre munis à l'encontre, et qu'il 
ne faut pas que nous soyons comme roseaux bran- 
lans à tous vents. ll est vray qu'une eau sans 
tourbillon ni tempeste pourra bien estre paisible: 
mais de quoy sert cela quand il ne faudra qu'une 
bouffee de vent, que la voilà toute confuse? Et si 
nous sommes ainsi qu'eau, qu'il n'y ait fermeté en 
nous ne eonstance, et si tost que Satan esmouvera 
un tourbillon, que nous serons agitez, que nous ne 
sgachions quel chemin il nous faut tenir, ie vous 
prie, ne voilà point nostre foy qui est vaincue? 
Ainsi apprenons qu'il ne suffit pas que ceux qui 
veulent estre reputez enfans de Dieu, soyent bien 
disposez quant à eux pour s'acquitter de leur de- 
voir, mais eneores qu'ils soyent assailis de beau- 
coup de troubles, et qu'il semble qu'ils doyvent estre 
esbranlez gà et là, moyennant qu'ils ayent prins 
une conclusion ferme et constante de tousiours aller 
plus outre, et ne point changer propos, il faut qu'en 
despit de Satan et de tous ses supposts ils profitent 
de plus en plus, qu'ils demeurent en leur integrité, 
encores qu'il n'y ait par tout que faussetez et abus, 
et que tout le monde soit plein d'infection et or- 
dure, il faut (di-ie) qu'ils se maintienent, d'autant 
que Dieu les a une fois sanetifiez, et qu'ils persis- 
tent en cela. Voilà en:somme ce que nous avons 
à retenir de ce passage. Mais notons bien que 
sainct Paul non sans cause dit, Scache. Il est vray 
qu'il parle à Timothee: mais en la personne d'un 
homme seul il advertit et les Pasteurs qui avoyent 
charge de gouverner l'Eglise, et par consequent 
tous fideles, qu'il faut que nous soyons tous infor- 
mez de ceci, comme ce nous est une doctrine bien 
utile. Et voilà pourquoy i'ay dit que nous serons 
aiseement desbauchez si nous ne sommes munis de- 
vant le coup: que si nous sommes nonchalans, le 
diable aura trouvé bientost aecés à nous pour y 
faire une bresche. Ainsi doneques non sans cause 
sainct Paul use de ceste preface, qu'il nous faut 
sqavoir ceci. Et au reste, quels Chrestiens sont-ce 
qui prenent occasion de quitter l'Evangile, ou de 
blasphemer à l'encontre, quand ils voyent que les 
choses ne se gouvernent pas à souhait? Voilà les 
propos qu'on orra quasi par tout, Ho, i'eusse pensé 
que les hommes qui font profession de l'Evangile, 
eussent esté sans aucune tache ne vice, et ie voy 
qu'ils sont les pires: un homme parlera de Dieu à 
pleine bouche, et cependant on le verra estre malin 
et pervers: l'autre sera paillard, l'autre sera un 
avaricieux, l'autre sera addonné à fraudes et à trom- 
peries, l'autre à cruauté: quand ie voy ces chcses- 

là, que puis-ie faire? Il vaut mieux ne s'addonner 
à rien qui &oit. On orra (di-ie) ces propos-là. Et 
dont vient une telle bestise, sinon qu'on n'a point 
voulu recorder ceste legon qui nous est ici monstree? 
Il faut sgavoir ce poinct, dit sainct Paul, et nous 
le voulons ignorer: et encores que l'experience, qui 
est la maistresse des fols (comme on dit en pro- 
verbe) nous tiene là convaincus, si est-ce que nous 
y fermons les yeux, et n'en voulons rien sgavoir. 
Or si ceux qui veulent ainsi perir, perissent, de 
nostre costé que nous ouvrions nos esprits quand 
nostre Seigneur nous declare qu'il nous faut bien 
retenir ce qu'il nous monstre, afin de n'estre point 
seduits. 

Au reste, poisons aussi ce que sainct Paul ad- 
iouste, Ii adviendra, (dit-il) des temps, ou dangereux, 
ou terribles, ou fascheux: car le mot dont il use, 
signifie toutes ces choses, difficile, terrible, fascheux, 
pervers, dangereux. Il dit donc que les enfans de 
Dieu s'apprestent à ceci: comme s'il disoit, Mes 
amis, il est vray que Dieu nous pourroit bien re- 
eueilir en quelque coin là oà nous fussions un 
peuple arresté d'un commun accord, et oà il seroit 
honoré et servi de tous, et ce seroit une vie desi- 
rable que ceste-là: Dieu done nous pourroit bien 
donner une telle condition: mais quoy? il nous veut 
exercer: il veut que nous soyons meslez comme le 
grain parmi la paille, que nous soyons mesmes entre 
les espines qui nous picquent et poignent, que nous 
ayons des combats tous les iours, que quand nous 
serons eschappez d'un mal, que l'autre surviene, et 
que nostre vie soit comme une gendarmerie iusques 
en la fin, que nous soyons assaillis de tous costez, 
que le diable machine, et qu'il ait ses prattiques 
toutes propres pour nous pervertir: Dieu veut que 
eela soit, afin d'examiner s1 nous le servons en ve- 
rité ou non, afin que les hypocrites soyent cognus 
et descouverts. Ainsi done recevons cest adver- 
tissement, que &i Dieu nous donne quelque relasche, 
que nous Boyons paisibles pour un temps, que nous 
ne laissions pas de tousiours noter que nous ne 
sommes pas loin des temps perileux, des temps 
terribles, des temps fascheux. Et pourquoy? Car 
il est ainsi prononcé par le sainet Esprit. C'est 
done en vain que les hommes se promettent le con- 
traire. Que gagnerons-nous à esperer tout ce qui 
nous viendra en fantasie, et que nous n'ayons point 
la promesse de Dieu qui nous addresse? Il est 
vray que nous ne pouvons estre excessifs en nous 
appuyant sur les promesses de Dieu: mais il faut 
que les hommes se trompent quand ils bastissent 
en leur cerveau ce que Dieu ne leur a point dit. 
Puis qu'ainsi est donc que Dieu nous appreste des 
temps terribles et fascheux, que nous n'imaginions 
point un repos, pour dire, Nous serons à nostre 
aise, il ne sera plus question que de chanter, comme 

Si nous estions desia au Royaume des cieux: mais 
voiei le temps de nos combats, il faut que nous 
soyons appareillez, il nous faut armer, il faut avoir 
lespee au poing, il nous faut prendre et bouclier, 
et heaume: brief, il noue faut estre equippez de 
pied en cap, comme sainct Paul aussi en parle au 
sixieme des Ephesiens. 

Mais notons bien aussi quand il dit que les 
temps seront dangereux et terribles, pource que les 
hommes s'aimeront eux-mesmes, qu'ils seront ava- 
ricieux, qu'ils seront malins et desloyaux, et comme 
il s'ensuyvra. Quand nous parlons des temps fa- 
scheux, et terribles, et aspres, c'est seulement à 
cause ou de la famine, ou des guerres, ou des pes- 
tes, et autres maladies, quand les choses ne nous 
vienent point à propos, mais que nous sommes affli- 
gez. Voilà les temps qui nous sont aspres et rudes. 
Helas, que voici (dira-on) un mauvaie temps. Et 
pourquoy? Il n'y a ne blé ne vin. Apres, Nous 
sommes en mauvais temps. Et pourquoy? Car 
voici la guerre qui est venue. Nous sommes en 
mauvais temps: car nous avons la peste, nostre vie 
est pendante comme en un filet, il semble que nous 
devions estre raclez chacun iour. "Voilà done (ce 
nous semble) les temps rudes, fascheux et terribles. 
Or sainct Paul n'allegue rien de tout cela, mais il 
dit que les temps seront fascheux, à cause des cor- 
ruptions, que les vices auront la vogue, qu'il y aura 
comme un deluge de toute iniquité. Retenons bien 
done que quand nous aurons abondance de blé et 
de vin, qu'un chacun pourra vivre à son aise, que 
nous aurons palx, qu'il n'y aura point apparence 
de grandes maladies: quand. donc Dieu nous es- 
pargnera ainsi, il ne nous faut endormir en telle 
prosperité. Car le principal est, de bien regarder 
si nous sommes reglez comme il appartient, qu'il y 
ait une melodie pour honorer Dieu, qu'un chacun 
s'accorde à cela, qu'on ne voye point les blasphe- 
mes regner, les yvrongneries, les paillardises, les 
rapines, les cruautez, les fraudes, les pariures: qu'on 
escoute la parole de Dieu, et qu'on l'honore. Quand 
done nous voudrons sQavoir quel est le temps aisé, 
il ne faut point que nous enquerions si les vignes 
sont belles, s'il y a bonne moisson, si les choses 
sont disposees comme nous desirons: il ne faut point 
nous arrester là, car ce sont autant d'amuse-fols. 
Il est vray que si Dieu nous donne de quoy estre 
nourris, ceste benediction-là nous est un tesmoignage 
de son amour paternelle, que nous devons estre 
tant plus ineitez de venir à luy. Mais ce n'est 
point là nostre dernier but, il faut regarder plus 
haut, c'est asgavoir si nous voyons les choses estre 
bien et deuement reformees. Voilà done ce que 
nous avons à retenir ce passage. 

Mais quoy? Nous sommes si charnels que ce 
nous est tout un, moyennant que nous ne sentions 

point le mal qui noue presse, ou d'incommodité 
selon le monde. Quand chacun vivra .paisiblement 
en son mesnage, et que nous n'aurons ne moleste 
ne fascherie, nul n'appergoit que les temps soyent 
mauvais: et neantmoins on ne laissera pas de blas- 
phemer Dieu, il y aura des enormitez grandes, il 
y aura des fraudes, des larrecins, des rancunes, il 
y aura les choses dont parle ici sainet Paul. Et 
cependant nous n'en parlerons point sinon que le 
mal nous attouche: car nous ne sommes que par 
irop delicats si on nous greve. Qu'on nous face 
quelque tort, que nous ayons dommage seulement 
d'un denier, nous sgaurons bien dire, Et qu'est-ce 
que de la perversité qui est auiourd'huy? Nous en 
ferons de grandes plaintes et querimonies. Mais 
tant y a que si nous avons ce qui est à souhaiter, 
sans qu'on nous fasche, sans qu'on nous trouble, il 
nous semblé que tout va bien. Et tant y a que 
lhonneur de Dieu sera foullé au pied, toute hon- 
nesteté sera dissipee, il n'y aura ni ordre ni police, 
les hommes seront comme bestes brutes: ce nous 
est tout un (comme i'ay dit) moyennant que nous 
n'en sentions ne perte ne dommage. Or tant y a 
que si nous sommes enfans de Dieu, il nous faut 
gouster ce qu'il a ici declaré par son sainet Esprit, 
Qu'encores que tout aile selon nostre phantasie, 
voire quant à nos commoditez du monde, nous ne 
devons pas laisser pourtant de souspirer et estre en 
angoisse, sinon que Dieu soit servi, qu'il y ait une 
regle commune, que le bien ait son cours, et que 
le mal soit reprimé comme il doit. Si cela est, 
chacun taschera de faire son devoir. Car ceux qui 
sont en estat public aviseront, C'est peu de chose 
que nul n'ait esté foullé, qu'on n'ait point ravi le 
bien en quelque maison, ou que nous ayons main- 
tenu si bien les personnes qu'il n'y a eu aucun 
excés commis: ceux (di-ie) qui ont le glaive en la 
main, qui sont assis pour gouverner la iustice, ne 
penseront point s'estre aecquittez, quand ils auront 
tenu quelque moyen entre les hommes, tellement 
que nul ne se plaindra: mais ils regarderont plus 
loin, qu'il faut que loyauté, droiture, la religion sur 
tout, et puis les vertus qui sont requises pour bien 
vivre, que tout cela florisse, et qu'il soit maintenu. 
Il faudra aussi que les ministres de la parole de 
Dieu, les prescheurs de l'Evangile cognoissent, en- 
cores qu'il n'y ait point de troubles manifestes, que 
cela est peu de chose, sinon qu'on vive honneste- 
ment, eí que Dieu soit honoré, que les choses aillent 
bien, pour le moins qu'ils s'y efforcent. Mesmoes 
ceux qui n'auront point de charge publique pense- 
ront à eux: que quand un homme verra quil a 
des enfans mal instruite, qu'il aura ou serviteurs, 
ou chambrieres qui se desbauchent, il ne fera point 
à son aise: encores que cela neluy porte nul dom- 
mage, il se faschera et tourmentera, voyant que 

Dieu n'est point servi en sa maison. Ceux qui 
auront tasché de bien gouverner leur mesnage, quand 
ils sortiront par les rues, s'ils voyent qu'il y ait 
des vilenies, des enormitez, et que les choses ne se 
conduisent pas comme il appartient, ils ne laisse- 
ront pas de gemir. ll est dit notamment de Lot, 
qu'il a angoissé son coeur, qu'il estoit en destresse 
cependant qu'il vivoit en Sodome. Il est vray que 
de ce temps-là (comme Ezechiel en parle) il y 
avoit telle abondance de tout bien, qu'on se pou- 
voit erever: et nous sgavons que les habitans de 
ce pays-là non seulement s'estoyent lasché la bride 
à toute intemperance, mais ils estoyent venus à un 
tel orgueil, qu'il n'y avoit plus ne pitié ne compas- 
sion en eux, non plus qu'en des bestes sauvages. 
Lot ne pouvoit-il pas faire grand' chere avec le 
reste de ce peuple-là? Ouy bien: mais quand il 
voit que Dieu est offensé, qu'il voit les choses aller 
si mal, il se tourmente, il se tient comme à la 
torture. 

Voilà comme nous en devons faire. Si nous 
voulons donner vraye approbation que nous sommes 
enfans de Dieu, que nous sentions les temps aspres 
et fascheux, combien que les choses nous soyent 
prosperes, combien que nul ne nous outrage, qu'on 
ne nous face point de tort selon la chair, tant y a 
que si Dieu n'est point honoré, que les choses 
soyent mal conduites, nous devons sentir ceste af- 
flietion de laquelle sainct Paul parle ici. Or au 
contraire, quand il dit que les hommes s'aimeront 
eux-mesmes, qu'ils seront orgueilleux, qu'ils seront 
avarioieux, qu'ils seront mesdisans et menteurs, 
qu'ils seront rebelles à pere et à mere, qu'ils seront 
ingrats, sans raison, sans humanité, qu'ils seront 
desloyaux: quand (di-ie) sainct Paul amasse ici tant 
de vices, qu'il semble que ce soit comme un gouffre 
d'enfer, ou comme une grosse montagne qui ob- 
scurciese toute la terre, comment se peut-il faire 





que ceux dont il parle, ayent encores quelque ap- 
parence d'estre fideles, ou qu'ils en portent le tirre? 
En la fin sainct Paul conclud que ceux-là auront 
quelque marque de simplicité. 1l appelle Forme, 
apparence exterieure. Or il semble qu'il y ait con- 
trarieté. Oar si un homme se desborde iusques à 
mespriser Dieu, que l'un soit mesdisant, l'autre plein 
de rapines, l'autre plein de cruauté, ne dira-on pas 
que telles gens sont abandonnez à tout mal? Mais 
ce n'est point sans cause que sainct Paul a parlé 
ainsi: et de faict, nous le voyons. (Car nous ver- 
rons sur tout l'impudence des hommes estre telle, 
qu'ils se vanteront d'estre fideles: combien qu'il y 
ait en eux tant de vices, et si exorbitans, qu'on 
| les verra estre comme des diables, encores ne lais- 
seront-ils point d'abuser du nom de Dieu, tant sont 
effrontez. Que nous n'aillons point cercher les 
Papistes: il est vray que là on verra bien ce que 

sainet Paul dit ici, que le plus grand bigot de la 
Papauté sera le plus cauteleux, et le plus meschant: 
et ceux qui barbottent depuis le matin iusques au 
soir, qui trottent par les marmousets, et par les 
chapelles, qui font chanter des messes, quand ils 
auront bien fait tous leurs agios, si on s'enquiert 
d'eux et de leur vie, on trouvera que ceux-là qui 
feront tant de ceremonies, sont les plus grans 
usuriers, les plus cruels, les plus vileins en toute 
desloyauté, les plus traistres et les plus grans con- 
tempteurs de Dieu: on verra bien cela, c'est une 
chose par trop notoire. Mais combien que nous ne 
ayons point tous ces desguisemens-là, et toutes ces 
ceremonies, que nous n'ayons point, ces asperges 
d'eau benite, toutes ces fanfares, tous ces menus 
fatras qu'ont les Papistes pour faire à croire à Dieu 
qu'il leur est redevable, quand ils l'auront ainsi 
servi par leurs abominations: combien (di-ie) que 
nous n'ayons point cela, si FRIES pue encores 
comment tout va entre nous. n verra ceux qui 
ne demandent que d'abolir la parole de Dieu, ou 
bien d'avoir lEvangile à leur poste pour s'en 
mocquer, qu'ils bastissent un Evangile tel qu'ils 
auront conceu en leur teste, qui cependant se des- 
bordent en toute vilenie. On voit ceux qui se 
dressent contre toute police, qui ne peuvent porter 
aucun ioug, qui ne cessent de dresser troubles en 
l'Eglise, et de faire des scandales si enormes que 
c'est, pitié: brief, ils voudroyent avoir ruiné le temple 
de Dieu. Ceux-là toutesfois ne laisseront pas en- 
cores de se glorifier à pleine bouche qu'ils sont bons 
Chrestiens, c'est merveille que de leur zele. Mais 
quoy? ils sont cognus estre contempteurs de Dieu, 
leur vie est si vileine et dissolue que les petis en- 
fans en iront à la moustarde. Quand donc nous 
voyons le monde estre ainsi enclin à prophaner les 
graces de Dieu, et que ceux qui n'ont point une 
seule goutte de sobrieté en leur vie, ne laissent 
point de se renommer bons Chrestiens, notons que 
ce n'est point sans cause que sainct Paul dit que 
les plus brutaux, les contempteurs de Dieu, les 
malins, gens pleins de rapines, gens dissolus, pail- 
lare, mesdisans, et toutes telles canailles (comme il 
en fait ici un rolle), que tous ceux-là ne laisseront 
pas d'avoir quelque masque pour se desguiser, qu'ils 
porteront quelque enseigne pour dire qu'ils &ount du 
rang des fideles, du troupeau de Dieu, et de l'Eglise 
chrestienne: et nous en voyons la prattique. Mais 
quand nous aurons bien contemplé ce que Dieu 
nous monstre, que nous venions à cest advertisse- 
ment qui nous est ici declaré, Que ceux qui ont 
ainsi faux visage pour estre masquez, renonceront 
la vertu et la nature de la droite pureté. Et pour- 
quoy? qu'emporte ceste protestation, Que nous 

soyons à Dieu? C'est que Iesus Christ soit nostre 
Chef, que nous soyons conioints et unis en luy du 
tout. Et s'il y a une liaison saeree par laquelle 
nous adherons au Fils de Dieu, il faut en premier 
lieu que nous ressemblions à Dieu son Pere, qui 
est la fontaine de toute iustice: et cela ne se peut 
faire que nous ne luy soyons dediez comme en 
sacrifice pour cheminer en toute pureté de vie, et 
avoir nostre recours à luy. 

Voilà doneques comme il nous faut estre con- 
ioints et unis à Iesus Christ qui est nostre Chef, 
afin qu'il nous unisse aussi à Dieu son Pere. Et 
puis il est question que nous soyons conioints en- 
semble. Et comment? En droiture et equité, en 
bonne dilection, vivans comme freres, et qu'un 
chacun pense au profit de ses prochains: que nous 
ne soyons pas comme bestes sauvages, mais cognois- 
sons qu'en conversant avec ceux qui sont enfans 
de Dieu comme nous, et qui sont membres du corps 
de nostre Seigneur Iesus Christ, il faut que nous 
taschions de nous employer pour eux. Voilà qu'em- 
porte ceste forme de pieté. Nous ne pouvons donc- 
ques avoir nulle religion, qu'en premier lieu quand 
Dieu nous donne son Evangile, et qu'il est presché 
entre nous, nous ne le recevions, non point par 
semblant et ceremonies, mais en pureté de vie, que 
Dieu n'ait son droict, et qu'il ne soit adoré comme 
il appartient: et puis, que nous ne soyons conioints 
avec nos prochains, pour secourir ceux qui auront 
besoin, et pour nous employer pour eux. ll faut 
done que tous ceux qui ne se monstrent pas estre 
ainsi addonnez à Dieu et à leurs prochains, soyent 
declarez infideles et apostats, qui ont renoncé de 
faict la droite religion, combien qu'ils usurpent en- 
cores le mot au bout de la langue, que Dieu les 
condamne, qu'il les reiette, et declare qu'ils sont 
bannis de son Royaume, et les tient comme excom- 
muniez. Voilà donc ce que nous avons à noter 
pour estre munis contre les scandales qui nous vie- 
nent de tous costez. Mais afin qu'un chacun de 
nous aussi pense à soy, avisons de reduire souvent 
ceste doctrine en memoire: et combien que nous 
voyons le nom de Dieu estre blasphemé par les 
meschans, que nous ne laissions pas neantmoins de 
luy porter une telle reverence, que nostre vie rende 
tesmoignage que c'est à bon droit que nous l'appel- 
lons nostre Pere: et que nous facions cela non 
seulement pour l'honorer, mais aussi pour servir 
les uns aux autres, afin que l'adoption qu'il a faite 
de nous soit tant mieux approuvee, quand nous 
aurons vraye fraternité ensemble. 

Or nous-nous prosternerons devant la face de 
nostre bon Dieu, etc. 

VINGTIEME 


Chap. III, v. 6—7. 


C'est une chose qui nous doit faire trembler, 
quand nous voyons que ceux qui semblent estre 
fideles, et se vantent de sayvre la parole de Dieu, 
sont toutesfois si desbauchez, que les uns se trouve- 
ront pleins d'avarice, les autres adonnez à rapines 
et fraudes, les autres dissolus en toute vilenie, tous 
contempteurs de Dieu. Or que le nom de Dieu 
soit ainsi prophané, c'est une chose horrible et 
contre nature. Et c'est merveilles d'une telle im- 
pudence, qu'un homme qui protestera d'estre des 
enfans de Dieu, le despite en telle sorte, et mene 
une vie meschante et diabolique. Et combien que 
telles gens soyent convaineus de n'estre nullement 
du troupeau de nostre Seigneur Iesus Christ, toutes- 
fois ils s'y fourrent. Mais quand cela se voit aux 
Pasteurs, et en ceux qui ont charge de garder les 
autres, et monstrer le bon chemin, c'est encores 
une enormité plus grande. Or tant y a que sainct 
Paul declare ici, qué non seulement du commun 
peuple il y en aura de si malins et pervers, mais 
de ceux qui font semblant d'estre docteurs, qui 
auront credit et authorité. Quand nous oyons que 
le sainct Esprit nous a advertis de cela, apprenons 
d'avoir les yeux ouverts pour bien discerner. Et 
ainsi nous voyons en quelle prudence nous avons 
à cheminer, et comme il nous faut estre vigilans. 
Car encores que nous soyons en quelque Eglise oà 
la parole de Dieu se preschera, oà il semblera qu'il 
y ait quelque bon ordre et police, si faut-il que 
nous soyons meslez parmi gens qui ne vaudront 
rien du tout, que nous verrons beaucoup de scan- 
dales pour nous desbaucher, sinon que nous fussions 
confermez en la vertu de l'Esprit de Dieu: et non 
seulement parmi le troupeau il y aura des boues 
qui ne seront que pour infecter les brebis, mais il 
y aura mesmes de ceux qui occupent la place de 
Pasteurs et Ministres, lesquels non seulement se 
porteront mal, mais seront pour tout corrompre et 
pervertir. Car ee qui a esté predit, il faut qu'il 
adviene. Soyons donceques sur nos gardes. Et 
combien que cela soit pour nous estonner, neant- 
moins passons outre, et prenons courage, puis qu'ainsi 
est que Dieu nous a advertis: moyennant que nous 
escoutions les remonstrances qu'il nous fait, nous 
ne serons point destituez de son aide qu'il ne nous 
tende la main, qu'il ne nous donne force pour sur- 
monter tous ces troubles-là, tellement que nous ne 
serons point confus: mais poursuyvons le chemin 


de salut, iusques à ce que nous soyons parvenus | 


au but. 
Voilà done comme il nous faut avoir les yeux 

ouverts comme prudens: quand nous verrons que 
des canailes 8e vcudront insinuer et entrer en 
eredit sous ombre de nous anoncer la parole de 
Dieu, que nous pensions à nous, et que nous dis- 
cernions quels ils sont à la verité. (Car ce n'est 
point assez que le titre soit pretendu, il faut venir 
à l'effeet, que les hommes qui se disent serviteura 
de Dieu, se deelarent tels par experience, qu'on les 
eognoisse quand on les aura examinez à la vraye 
touche. Or notamment sainet Paul parle des faux 
docteurs, lesquels peuvent plus nuire que les per- 
sonnes privees. Oar son intention n'a pas esté sim- 
plement de piequer ceux qui en estoyent dignes, 
mais il à regardé au profit du peuple de Dieu. Si 
les meschans n'apportoyent nulle nuisance quand 
ils cheminent mal, et bien, on les pourroit laisser 
pour tels qu'ils sont, et pourriroyent en leurs or- 
dures sans qu'on leur sonnast mot. ll est vray 
qu'encores Dieu veut qu'ils soyent rendus inex- 
eusables, et qu'on leur declare leur turpitude, qu'on 
leur anonce la condampation qui leur est apprestee. 
Mais encores si cela n'apportoit nulle corruption au 
reste de la compagnie, on pourroit dissimuler sans 
grand danger. Mais quand on voit que c'est comme 
un feu allumé qui seroit pour consumer tout si on 
n'y donnoit remede, quand on voit que c'est comme 
une poison qui e'espand si on laisse couler ces ini- 
quitez: alors il faut qu'un chaeun s'y oppose, ou 
nous n'avons nul zele à Dieu, et ne nous chaut de 
nostre salut: nous sommes aussi traistres à l'Eglise 
de Dieu, et à tous nos prochains. 

Notons bien done que sainct Paul n'a point 
ici marqué ces gens dont il a parlé, sinon voyant 
qu'is pourroyent apporter beaucoup de dommage si 
on ne les empeschoit, et qu'ils ne fussent comme 
bridez: ainsi qu'il dit en l'autre passage, qu'il faut 
monstrer au doigt telles gens, qui sont pour per- 
vertir Eglise de Dieu, qu'il ne les faut point 
espargner. Car c'est une trop grande eruauté, si 
on voit les povres brebis exposees en proye, et 
qu'on ferme les yeux, qu'on ait la bouche close. 
Et sur tout il faut qu'un bon Pasteur crie à haute 
voix, quand il voit le troupeau estre assailli. Si 
un berger laisse son troupeau paistre, quand il 
verra le loup, ou les larrons, qu'il se taise, et qu'il 
s'en aille cacher, qu'il face semblant de rien, qu'il 
tourne le dos, que sera-ce? Ainsi doneques si nous 
voulons fidelement nous acquitter de nostre office, 
il faut qu'en voyant les corruptions qui sont en 
l'Eglise de Dieu, nous erions ardemment pour y 
remedier, et pour les repousser. (Car (selon que 
desia nous avons touché) sainot Paul voyant que 
ceux qui ont charge publique, qui sont en estat de 

conduire les autres, pouvoyent faire beaucoup de 
mal, pouvoyent dissiper le troupeau, voilà pourquoy 
notamment il met ici comme sur un eschaffaut les 
prescheurs, qui sous ombre du nom de Dieu et do 
sa parole trompent les simples, et cependant des- 
guisent la verité, et la falsifient, et mottent la 
parole de Dieu en vente pour leur profit et pour 
leur gain. Sainct Paul donc les marque ici, et les 
diffame, afin: qu'un ehacun les deteste, qu'on les 
fuye comme poison, et que nous ne soyons pas si 
fola d'appeter un tel dommage. Or par là nous 
sommes instruits, que si nous aimons le salut de 
nos prochains, quand nous verrons des rustres qui 
sont pour gaster tout, et pour espandre leur in- 
fection, qu'il ne les faut point cacher, mais au con- 
traire nous devons procurer, entant qu'en nous 
sera, que tout le monde s'en recule, afin que par 
ce moyen ils ayent honte, s'il y a esperance qu'ils 
ne soyent point du tout incorrigibles, et qu'ils re- 
tournent au bon chemin: ou bien s'ils sont des- 
esperez du tout, et endurcis en leur mal, que pour 
le moins on les separe: et quand ils seront cognus, 
qu'on ne puisse plus estre trompé, que ceux qui 
se conioindront à eux ne perissent sinon à leur 
escient, et de leur bon gré. Voilà comment nous 
en devons faire. Et combien qu'on murmure (ainsi 
que nous voyons qu'il y en a qui voudroyent bien 
que tousiours leurs ordures fussent nourries par 
silence), combien qu'on trouve cola mauvais, que 
nous descouvrions les malins afin qu'on s'en garde, 
si faut-il que nous poursuyvions: car c'est à Dieu 
que nous servons, ce n'est point aux hommes mor- 
tels de contreroller l'Esprit de Dieu, ne de changer 
la regle qui nous est donnee en l'Eseriture sainote. 
Voilà pour un item. Or pour le second, nous avons 
à noter qu'il faut tousiours avoir l'oeil sur ceux qui 
ont l'office d'anoncer la parole de Dieu, pour voeoir 
comme ils se gouverneront. Car tout ainsi que 
c'est le bien le plus singulier que Dieu nous face 
en ce monde, que nous ayons la pure doctrine de 
la parole de Dieu qui nous soit preschee, et qu'il 
y ait gens qui taschent d'en faire leur devoir: aussi 
au contraire, il n'y a peste plus mortelle que d'avoir 
gens qui occupent la chaire de verité, et cependant 
qu'ils depravent tout: et qu'ils soyent adonnez ou 
à leur profit, sans avoir le soin du troupeau, ou 
qu'ils n'ayent point ceste affection pure de servir à 
Dieu. Voilà done ce que nous avons à observer en 
ce paseage. 

Et au reste, notons que sainct Paul a iei 
touché une espece de ceux-là, afin que par un ex- 
emple on puisse comprendre quelles gens il a voulu 
noter. Il dit qu'il y en a de ceux qui sont ainsi 
eontempteurs de Dieu, et qui s'aimeront eux-mes- 
mes, gens arrogans, et qui mespriseront tout, moyen- 
nant qu'ils vivent à leur aise: 4j y en a (dit-il) de 

ceuz-là qui se lancent par les maisons (ou s'insinuent), 
c'est à dire, qu'ils trouvent moyen subtil, comme 
en glissant, d'entrer en une maison, et se fourrent 
là plus avant qu'on ne voudroit: et ayans prins 
ceste audaee de s'avancer ainsi, ijs fienent captives 
les femmellettes. Or notamment il use de ce mot: 
il ne dit pas les femmes, mais il dit les femmellet- 
tes comme s'il disoit, Ces petites bigotes qui veulent 
manger le crucifik (comme on dit) et qui font 
semblant d'avoir grande devotion, celles-là (dit-il) 
sont menees captives par tels caphars, et par gens 
qui abusent de la parole de Dieu. Et pourquoy? 
Car il semble que Dieu devoit avoir pitié de ces 
povres femmellettes, qui en simplicité sont ainsi 
abusees de ce titre de devotion. Et Dieu ne devroit- 
il point addresser gens qui fussent pour les conduire 
fidelement? Comment souffre-il qu'elles soyent ainsi 
esgarees du chemin de salut? Il sembleroit done 
que Dieu n'usast point de mericorde envers ces 
povres femmes quand elles sont ainsi seduites. 
Voire, mais sainet Paul dit, qw'elles sont chargees de 
pechez, c'est à dire, qu'il y a de l'hypoerisie, et 
qu'elles se veulent nourrir en leurs vices, et cepen- 
dant voudroyent estre reputees sainotes, et qu'on 
ereust qu'elles sont du tout confites en religion. 
Elles ont doneques ceste malice-là, de se vouloir 
monstrer, et cependant elles ne valent rien, quoy 
qu'il en soit. Or voilà une iuste punition de Dieu, 
quand elles ont gens qui les seduisent, et les tienent 
en telle captivité: car elles ne veulent point estre 
conduites de Dieu par sa pure parole. 

Et puis il adiouste, Que toustours elles apprenent, 
e iamaáis me peuvent venir à la cognoissance de verité. 
Elles feront bien semblant de vouloir estre pro- 
chaines de Dieu: elles auront leurs finfreluches, 
elles feront tant d'agios, et de ceci, et de cela, pour 
dire qu'elles sont plus devotes que les autres: mais 
cependant iamais ne vienent, et ne peuvent venir à 
la cognoissance de verité: car aussi elles ne vont 
que par eircuite, et ne tienent point le droit chemin. 
Or en ce passage sainct Paul a parlé des femmes 
plustost que des hommes, à cause qu'elles sont plus 
suiettes à ceste espece de tromperie qu'il met ici. 
I] est vray que c'est un payement commun et aux 
hommes, et aux femmes, que d'estre abusez quand 
ils ne cherchent point de se ranger à Dieu, et 
qu'ils n'y tendent pas rondement: il faut que Dieu 
lasche la bride à Satan, qu'il luy donne la puissance 
d'attirer en erreur ceux qui y vont aiusi par cir- 
cuite, et à travers champs: mais tant y a, si on 
fait comparaison, on trouvera les femmes plus suiet- 
tes à ces folles devotions, que non point les hom- 
mes. Voilà pourquoy sainect Paul en a parlé notam- 
ment. Et ces galans, qui abusent du nom de Dieu, 
voyent bien que c'est leur droite proyo, que do 
8'addressor ainsi aux femmes qui veulent estre tenues 

devotes. Or notons que sainct Paul parle iei des 
femmes qui sont chargees de pechez. Il est vray 
que et hommes et femmes sont tous pecheurs et 
pecheresses, et mesmes pour venir à Dieu, voilà 
par quel bout il nous faut commencer, c'est de 
sentir nos maux, et nos povretez, afin de nous y 


desplaire, que jamais nous ne profiterons en l'Evan- | 


gile, que nous ne soyons touchez d'un droit senti- 
ment de nos vices, et que nous ne soyons confus 
en nous-mesmes: et c'est pour ceste cause que 
nostre Seigneur Iesus Christ dit, Venez à moy vous 
tous qui estes chargez, et qui travaillez, et ie vous 
soulageray, et vous trouverez repos à vos ames. Il 
faut donc que pour venir au Fils de Dieu, et pour 
trouver repos en luy, et en sa grace, nous soyons 
chargez de pechez. Il est vray: mais il y en a qui 
sont chargez, et cependant souspirent, et demandent 
allegement: les autres veulent croupir en leurs 
ordures.  Sainct Paul done parle ici des femmes 
qui se veulent entretenir en leurs vices et en leurs 
pechez, et sont bien aises qu'on les flatte, et qu'on 
couvre le mal qui est en elles. Or de celles-là, il 
faut bien que Dieu leur envoye des trompeurs, 
comme elles le meritent, d'autant qu'elles ne deman- 
dent pas que lesus Christ prene leur fardeau, et 
qu'il les affranchisse des lions de Satan. Il faut 
done qu'elles soyeut tenues captives, puis qu'elles 
ne veulent point venir à celuy qui nous donne 
liberté. Quand le diable nous a tenu le pied sur 
la gorge, que nous avons esté en ceste miserable 
servitude de pechó, si nous ne demandons que nostre 
Seignenr lesus nous en retire, ne faut-il pas que 
ceste captivité-là redouble? C'est done une iuste 
vengeance de Dieu. Or afin que ceste doctrine 


soit mieux entendue, regardons à ces bigotes qui | 


se glorifient d'une saincteté particuliere, comme 
nous en voyons les exemples en la Papauté. Car 
les unes seront pleines d'orgueil et' d'ambition, on 
verra qu'elles ont un oeil aigu, et veulent estre 
tousiours les premieres les plus avancees: que s'il 
y 2 quelque pompe, s'il y a (brief) rien de mon- 
danité, il faut qu'elles y soyent les premieres. Et 
combien qu'elles soyent grandes bigotes, si est-ce 
qu'elles sont pleines de tous vices, elles en sont 
maistresses, tellement qu'elles pourroyent tenir escole 
et d'orgueil, et de toute vanité, et de mespris de 
leurs prochains. Les autres seront pleines d'avarice, 
on les verra cruellee, elles n'auront nulle humanité, 
ni en leur famille, ni entre leurs voisins. Les 
autres mesmes seront des paillardes vileines, et 
moyennant qu'elles barbotent, pour trotter d'autel 
en autel, qu'elles prenent beaucoup d'eau benite, 
qu'elles facent beaucoup d'agios, les voilà sanctifiees, 
ce leur semble. Brief, qu'on regarde toutes ces 
bigotes de la Papauté, on n'en verra pas une qui 
ne soit chargee de pechez (comme sainct Paul en 

parle) et qui ne se veulent nourrir en rebellion de 
Dieu, en malice, en hypocrisie. Il faut done que 
le diable les tiene bridees, et qu'il les tiene pour 
les transporter cà et là, puis qu'elles ne veulent 
point porter:le ioug de nostre Seigneur Iesus Christ, 
lequel est tant doux et gracieux: il faut que les 
supposts de Satan les menent eaptives à leur 
volonté. Voilà le sens naturel de sainct Paul. 

Or nous avons à recueillir maintenant une 
bonne instruction pour nostre usage. Et en pre- 
mier lieu, puis qu'il est ici notamment parlé des 
femmes, que les femmes Chrestiennes regardent, si 
elles ne veulent point estre menees captives à leur 
escient, de ne se nourrir point en leurs vices, qu'el- 
les demandent d'estre corrigees franchement quand 
elles auront failli, qu'elles ne &'y endorment point, 
qu'elles ne demandent point en somme d'estre 
flattees. Car toutes celles qui pourront souffrir 
correction de leurs fautes, Dieu ne permettra iamaia 
qu'elles soyent ainsi seduites. Mais voici le salaire 
de ces hypocrites qui voudront qu'on ferme les 
yeux à leurs fautes, qui se voudront iouer avee 
Dieu, comme s'il y avoit moyen de le tromper: 
c'est qu'elles seront tellement seduites, que le di- 
able les tiendra en ses liens, et en captivité mise- 
rable. Voilà doneques l'instruction que doivent iei 
retenir les femmes, si elles ne veulent point tomber 
en ceste malediction de laquelle parle ici sainct 
Paul. Et ceci se doit aussi bien appliquer aux 
hommes en general. Car qui est cause que le 
povre monde est ainsi:aveuglé? Veu que Dieu 
nous donne sa Parole, que nostre Seigneur Iesus 
Christ est le Soleil de iustice qui nous esclaire, 
veu que nous avons le chemin assez manifeste quand 
l'Evangile nous est presché, pourquoy le monde 


; B'abuse-il ainsi? Car si on demande à chacun sil 


ne pretend point d'aller à salut, il dira qu'ouy. Et 
cependant tous courent en perdition. Mais e'est 
d'autant que les hommes et les femmes ne sont paa 
dignes que Dieu leur donne prudence ne discretion 
pour fuir le mal: ear ils l'appetent naturellement. 
Combien y en a-il qui se presentent à Dieu pour 
estre retirez de leurs vices. Mais au contraire, 
chacun voudroit avoir esteint la clarté, afin qu'on 
ne veist goutte. Voilà done pourquoy tant peu 
sont enseignez de Dieu, et que la plus grande 
multitude &'en va en ruine, c'est à cause que nous 
ne pouvons souffrir que Dieu nous enseigne: noua 
demandons les tenebres, et nous les trouvons: com- 
me nostre Seigneur Iesus en parle, disant qu'il 
ne se faut point esbahir si l'Evangile est si mal 
receu du monde, Car (dit-il) ceux qui font mal, 
cherchent tousiours les cachettes. Or est-il ainsi 
que les hommes sont addonnez à mal: ils tendent 
done à se cacher tant qu'il leur est possible: et 
ainsi ils refusent d'avoir la pure doctrine oue Dieu 

leur offroit. 
enseignez, pour iouir de la grace de Dieu quand 
ea parole nous est preschee purement, que nous ne 
demandions point de porter ce fardeau maudit de 
peché, mais que nous venions à nostre Seigneur 
lesus Christ, qui est celuy qui nous en delivre: et 
alors il est certain que tous les liens de Satan 
seront rompus. Mais cependant que nous voudrons 
estre flattez, et que nous ne pourrons souffrir qu'on 
nous redargue vivement, et qu'on gratte nos rong- 
nes, il est vray que nous pourrions bien avoir nos 
aises pour quelque temps, mais cela nous coustera 
bien cher: ear nous sentirons en la fin ces liens 
estre si serrez, qu'il ne sera possible d'en aortir. 
Et qui en est cause sinon que nous n'avons point 
voulu estre affranchis par la grace du Fils de Dieu, 
laquele il presente à tous ceux qui ne veulent 
point se nourrir en leurs ordures et iniquitez? 
Voilà done ce que nous avons à noter quant à ce 
passage. 

Or quand sainet Paul adiouste que telles fem- 
mes appreneni tousiowrs, età que iamais me peuvent 
venir à la cognoissance de veré: il semble bien de 
prime face que ceci soit estrange. Car Dieu pro- 
teste par son Prophete Isaie, qu'il n'a point parlé 
en secret, que sa voix est toute patente. Quand 
done nous appliquons toute nostre estude pour sga- 
voir, il semble que nous cevions bien parvenir à 
la cognoissance de verité, ou bien que Dieu se re- 
tire et eslongne de nous quand nous voulons ap- 
proeher de luy: et cela est contre sa nature: il dit, 
Cherchez, et vous trouverez. Comment se peut-il 
faire donc qu'un homme ou une femme s'estudient 
de savoir, et cependant qu'ils demeurent tousiours 
povres ignorans et aveugles? Il semble qu'il ne 
tient sinon que Dieu ne leur veut point donner 
ouverture, combien qu'ils y tendent. Or nous avons 
à noter que ceste apprentissage dont parle sainet 
Paul, n'est pas d'un vray desir qui soit ni aux 
femmes, ni aux hommes de profiter en l'escole de 
Dieu, mais c'est une curiosité plustost de sgavoir 
afin de se monstrer. On verra de ces bigotes-là 
qui feront des questions. Et quelles? Elles ne de- 
mandent point que c'est de vraye penitence. Car 
il seroit question alors d'approcher de Dieu en 
droiture et en rondeur, il geroit question de sgavoir 
que c'est de nostre nature: et alors il leur seroit 
monstré qu'il n'y a que malediction et corruption 
en nous, que nous sommes du tout rebelles à Dieu, 
que nostre raison est aveugle, qu'il ne nous faut 
point fier en nostre sens propre, mais qu'il nous 
faut chercher toute nostre prudence en la parole 
de Dieu. On leur monstreroit puis apres, que 
toutes nos pensees et affections sont autant d'ini- 
mitiez contre Dieu, qu'il faut que les hommes et 
les femmes renoncent à eux-mesmes pour venir à 

Dieu, qu'ils s&e condamnent en leurs vices, et qu'ils 
sentent leurs fautes, pour dire, Helas! comment 
Serons-nougB asseurees de nostre salut, veu que nous 
sommes si pleines de toute misere? Car nous meri- 
tons bien que Dieu noue reiette, et qu'il nous ait 
en execration. Or si nous faut-il reconcilier à 
nostre Dieu, afin que nous le puissions invoquer. 
Et comment sera-ce? Comment pourrons-nous estre 
si hardies de venir à luy, et d'attendre qu'il nous 
soit propice, et faire que nous pourrons cheminer 
par les tentations de ce monde, ne doutans point 
qu'il ne nous conduise iusques à ce que nous soy- 
ons parvenues à l'heritage de nostre salut? Com- 
ment pourrons-nous avoir une telle fiance en nous? 
Or ces bigotes dont parle sainct Paul n'ont garde 
de venir là, mais elles auront des questions ie ne 
sgay quelles, pour dire, Or ca, nostre Maistre, ou 
beau-pere, comment est-ce que ie doy faire quand 
il est la veille d'un tel Sainet? Il est vray que ie 
iusne: mais encores, ie vous prie, lequel seroit 
meilleur de disner, ou de soupper? Et puis apres, 
Quant aux autres iusnes, comment m'y doy-ie gou- 
verne? Et puis, Comment faut-il observer un tel 
pelerinage? Et puis, Que faut-il faire quand ie 
vien pour adorer une telle Saincte, et une telle? 
Apres, A qui est-ce que ie doy plus grande devo- 
tion, ou à ce Sainct-là, ou à un autre? Comment 
est-ce que ie doy discerner la vierge Marie d'avee 
sainete Agathe, ou saincte Geltrude? Et comment 
est-ce que ie me porteray quand i'iray à confesse? 
Car ie ne sgay pas quels sont les pechez mortel, 
ie ne sgay que 1e doy dire de ceci et de cela. 
Voilà les questions que feront ces bigotes. Et puis 
apres, Comment se gouverne-on en paradis? Et 
quand i'y eeray, me mettra-on au rang des Mar- 
tyrs, ou des Confesseurs? Et de moy, doy-ie plus- 
tost adorer un tel Sainet, ou une telle Sainete 
qu'une autre? Et puis, A quel Sainot faut-il re- 
courir pour avoir remede d'un tel mal? Voilà donc 
comme ces bigotes, en faisant semblant de vouloir 
apprendre, ne leur chaut gueres de profiter en la 
verité, mais plustost elles la fuyent, voire et la 
persecutent. Et pour tant ne trouvons point est- 
range si jamais elles n'y peuvent parvenir: comme 
sainct Paul ne dit pas seulement qu'elles n'y vie- 
nent jamais, mais il est impossible, dit-il. Et pour- 
quoy? Car elles n'y tendent pas, mais vont tout 
au rebours. On verra de ces bigots et bigotes, 
quand ils auront desgorgé en l'aureille d'un moine, 
ou d'un prestre ce qu'ils auront voulu encores ne 
les pourra-on arracher de là. Mais qu'y font-ils 
cependant? Car prenons le cas que la confession 
papale fust bonne: il est vray que c'est une inven- 
tion diabolique, d'autant que les hommes ont usurpé 
ceci sur les povres ames, d'attacher la remission 
des pechez à ceste sorcelerie et maledietion dont le 

Pape a lié les povres conscienes, comme pour des- 
piter.la vertu et l'efficace de la mort et passion du 
Fils de Dieu. Mais encores que le fondement de 
la confession papale fust bon, iei on voit encores 
leur hypoerisie, qu'au milieu des tenebres du Pape 
encores voit-on la malice et la trahison de ces bi- 
gots et bigotes, lesquels ne demandent sinon à se 
jouer avec Dieu. ar (comme desia nous avons 
dit) voilà un homme ou une femme qui voudront 
se sanctifier par feintise, ils viendront à confesse, 
et souvent y retourneront, qu'ils n'auront point 
descliqué en trois heures la moitié de ce qu'ils 
voudront. dire. Et bien que disent-ils cependant? 
Des menus fratras: Voilà, i'ay fait telle chose et 
tell. Et quoy? Rien du tout. Mais s'ils rencon- 
trent d'aventure un confesseur qui ne les flatte 
point, mais qui les examine au vif, Venez qa, ie 
vous ay iei ouy en patience, vous m'avez battu les 
aureilles de ie ne scay quels fatras: mais cepen- 
dant vous ne parlez point de ceci ne de cela. Sil 
vient done les sonder et qu'il prene une lancette 
pour les piequer iusques au vif, brief, s'il vient. à 
descouvrir leur vergongne du tout, ho, ils n'auront 
lors garde d'y retourner si souvent: aw lieu qu'ils 
se confessoyent une fois la sepmaine, ils n'y re- 
tourneront d'un an, d'autant qu'on ne les traitte 
pas comme ils voudroyent. 

Nous voyons donc comme telles gens ne de- 
mandent point d'approcher de Dieu. Ainsi il ne 
se faut point esbahir si Dieu les laisse en tel op- 
probre, que Satan les traine et les pousse, et qu'il 
les tiene captifs en ses liens, c'est un iuste salaire 
de leur hypoerisie. Ainsi apprenons, quand il est 
question de venir à la cognoissanee de veritó, que 
nous tenions le chemin qu'il appartient: c'est qu'en 
premier lieu nous demandions que Dieu soit nostre 
maistre, et que nous luy soyons vrais disciples: 
c'est à dire, qu'il y ait une docilité en nous pour 
nous assulettir pleinement à sa parole, que nous 
n'apportions point un bee affilé pour nous rebecquer 
quand la doctrine de Dieu ne nous plaira point, 
que nous n'ayons point ceste outrecuidance de dire, 
Ho, ie ne trouve point cela bon. Nenni: mais que 
Dieu ait toute authorité par dessus nous, et que 
nous souffrions d'estre paisiblement enseignez de 
luy, comme nous voyons que les brebis suivent le 
pasteur à sa voix, ainsi que Iesus Christ en parle. 
Voila pour un item. 


Et puis en second lieu, que nous n'ayons point 


une folle curiosité qui nous face voltiger par ci et 
par là, pour dire, le voudroye bien entendre une 
telle chose: voire oà il aura nulle utilité. Or tout 
ce qui ne nous peut edifier ni en foy ni en erainte 
de Dieu, il faut que nous le reiettions comme une 
chose pernicieuse: car le diable aussi a ceste astuce, 
de nous faire ainsi tourner de costé et d'autre pour 

Si quelqu'un a une 
iournee à faire, et cependant qu'il s'en aille veau- 
trer en un pré, et qu'il s'amuse à cueillir des fleurs, 
quand il sera à un bout, qu'il retourne à l'autre: 
voilà sa iournee perdue, qu'il n'aura point fait un 
traict d'are de chemin. Et pourquoy?  Pource 
qu'il n'a point suivi sea iournee. Ainsi donc, que 
nous n'ayons point toutes ces distractions-là quand 
il est question de venir à Dieu, mais tendons droit 
au but auquel il nous appelle. Advisons done de 
chereher les choses qui nous sont profitables à 
salut: comme d'estre condamnez en nos pechez 
pour estre attirez à vraye repentance, d'ouir les 
menaces qu'on nous fait afin de cheminer en la 
crainte de Dieu, d'ouir les exhortations pour nous 
picquer à bien faire, de nous employer là du tout, 
d'escouter ce que Dieu nous monstre, afin que nous 
cheminions prudemment et comme il faut, que nous 
SQachions que c'est de porter patiemment les afflic- 
tions quand il plaira à Dieu de nous en envoyer, 
que non seulement nous sQachions que c'est à cause 
de nos pechez, mais que nous soyons dociles, bais- 
sans la teste et les espaules, pour en recevoir tant 
qu'il luy en plaira mettre dessus: que nous appre- 
nions que c'est de cheminer tellement par ceste vie 
terrestre et caduque, que nous tendions à la vie 
celeste, que nous soyons pelerins en ce monde, que 
nous mortifions les concupiscences de nostre chair, 
que nous sgachions que c'est d'invoquer Dieu en 
vraye fiance, que nous scachions que c'est de nous 
appuyer en la mort et'passion de nostre Seigneur 
lesus Christ, cognoiesans que c'est là que nous 
avons toute nostre iustice, que c'est par ce moyen 
que nous sommes agreables à Dieu le Pere, afin 
qu'il nous recgoive à merci. Quand donc nous ap- 
pliquerons là toute nostre estude, nous viendrons à 
la cognoissanee de verité, nous sentirons que ce 
n'est point en vain que Dieu nous a promis qu'en 
cherchant nous trouverons: mais il faut chercher, 
comme dit Moyse, Voici la voye, suivez-la. Que 
nous n'allions point done nous esgarer de nostre 
bon gré. Voilà en somme ce que nous avons à 
retenir de ce passage. 

Et en general notons que quand Dieu envoye 
des faux-prophetes (comme il le declare par Moyse 
au 14. du Deuter), c'est pour esprouver si nous 
l'aimons ou non. Car quand nous prestons l'aureille 
aux sedueteurs, et que nous sommes abusez de ce 
qu'ils nous flagornent, il est certain que voilà Dieu 
qui descouvre qu'il n'y a en nous qu'hypocrisie: 
car si nous avons eu quelque devotion en appa- 
rence, ce n'estoit rien sinon feintise. Dieu donc 
ne sOuffrira iamais que nous le chercherons en 
pure verité. Et cependant notons que si nous 
venons à l'escole de Dieu pour estre enseignez, et 
que nous luy soyons dociles, que nous parviendrons 

du premier coup à la cognoissance de verité: non 
pas que nous y soyons parfaits, mais si est-ce que 
Dieu ne se cachera point de nous que nous ne le 
cognoissions entant qu'il sera expedient pour nostre 
salut, qu'il ne s'apprivoise de plus en plus, et que 
nous ne soyons confermez en la bonne doctrine, 
iusques à ce que nous soyons delivrez de toutes 
tenebres d'ignorance. Voilà donc comme il nous 
faut estre asseurez que Dieu ne permettra point 
que nous errions, sinon que nous le facions de no- 
stre bon gré. Et au reste, il ne se faut point es- 
bahir si beaucoup sont frustrez quand ils ont quel- 
que desir d'apprendre, et toutesfois qu'ils demeurent 
tousiours povres aveugles, et que le diable mesme 
les enveloppe en beaucoup d'erreurs: car aussi ils 
n'ont point cherché Dieu. Or il a falu qu'ils eus- 
sent le salaire tel qu'ils avoyent merité. Nous de- 
vons bien auiourd'huy considerer cela, veu que les 
corruptions de Satan regnent ainsi au monde, que 
ceux qui euident estre bien sages et bien subtils, 
mesmes ceux qui cuident monter par dessus 
les nues, comme les plus excellens, qu'il semble 
que toute la sagesse du monde soit en leur teste, 
on voit ceux-là estre du tout abbrutis. Et pour- 
guoy? Car (comme desia nous avons declaré) il 
n'y a celuy qui ne se donne liberté de se iouer 
avec Dieu, et tous le voudroyent payer en fausse 
monnoye. Il faut donc qu'il les amene en sens re- 
prouvé, et qu'il leur envoye un esprit d'yvrong- 
nerie (comme il en parle par ses Prophetes), telle- 
ment qu'ils n'ayent plus nulle discretion. "Voilà ce 
que nous avons à retenir de ce passage. 

Or il y encores un petit mot quant à ce que 
sainct Paul parle de la verité. Car il monstre que 
ce n'est pas le tout de beaucoup savoir, mais qu'il 
faut avoir une doctrine solide et ferme, La verité 
done qu'emporte-elle? O'est oü gist la substance 
de nostre salut, et que nous sgachions comme Dieu 
doit estre glorifié. Nous pourrons done sqavoir beau- 
€oup de sciences, nous pourrons concevoir beau- 
coup de speculations, nous pourrons avoir la langue 
habile pour en iazer, et mesmes il semblera que 
nous sgachions merveilles, mais le tout ne sera rien 
que vanité (ainsi qu'il a esté traitté ci dessus) 
quand nous n'aurons pas ce vray fondement, c'est 
asgavoir que Dieu soit glorifié par nous, et que 
nous sgachions que c'est de le servir, que nous 
Sgachions oü nostre esperance doit estre appuyee, 
afin qu'estans asseurez de nostre salut nous atten- 
dions que ce qui nous est auiourd'huy promis, nous 
soit revelé par effect. Voilà donc ceste verité dont 
parle sainct Paul, comme il le monstre aussi en 
d'autres passages. Et au reste, si Dieu aveugle 
ainsi ceux qui par hypocrisie ne le cherchent point, 
mais ont des folles devotions, que sera-ce de ceux 
qui avec une rage se dressent contre iuy, et font 

des taureaux pour hurter des cornes, monstrans un 
mespris de toute religion? Ceux-là ne meritent-ils 
point d'estre encores plus abruvez de mensonge, et 
que Satan les aveugle tellement qu'ils n'ayent plus 
ne goust ne saveur en eux non plus qu'auront les 
asnes et les chiens? Voici sainct Paul qui dit que 
8&il y a des povres femmelettes qui ayent de l'hypo- 
crisie en leur coeur, quand elles feront semblant 
d'apprendre, combien qu'il semble qu'elles ayent 
quelque desir de servir à Dieu, que toutesfois le 
diable en a la possession. Et c'est un iuste salaire 
qu'elles remportent, quelque excuse qu'on puisse 
alleguer. Voilà Dieu qui est iuste iuge, quand il 
les permet ainsi aux liens de Satan et des sedueteurs. 
Si une telle rigueur est iuste contre les femmes, 
voire contre les povres femmelettes qui semblent 
les plus simples, que sera-ce des hómmes? Il y 
aura beaucoup moins d'exeuse. L'homme est le 
ehef de la femme, celuy-là doit avoir plus d'avis 
et de prudence. Quand done les hommes voudront 
ainsi se moequer de Dieu, qu'ils voudront demeurer 
entortillez en leurs vices, ne sont-il pas dignes 
d'estre detenus en telle ecaptivité, que iamais ils 
n'eschappent des liens de Satan? Il est bien cer- 
tain. Or si les hommes qui ont quelque devotion, 
qui sont bigots, et qui barbotent, et qui iusnent, et 
font ceci et cela, si neantmoins Dieu les rend es- 
elaves de Satan quand ils n'ont point uné con- 
science pure et droite, que sera-ce des contempteurs 
manifestes, comme auiourd'huy on les voit? Ie vous 
prie quand on ouvrira les yeux, ne verra-on pas 
que le monde veut despiter Dieu auiourd'huy mani- 
festement, ie di et grans et petis, et riches et 
povres? Quant aux grans, ce sont des grans qui 
voudroyent hurter contre Dieu. Et ceux qui ont 
quelque vertu ou esprit, à quoy l'appliquent-ils 
sinon à se moquer de toute religion? Et sans 
aller plus loin, qu'on regarde ici au milieu de nous 
là oàü l'Evangile se presche, et non seulement aux 
villes, mais aussi aux villages, qu'on regarde comme 
chacun va s8on train, ie ne parle point de deux ou 
de trois, mais qu'on regarde le train general, ne 
voit-on pas qu'il y a une rebellion toute manifeste? 
Auiourd'huy et hommes et femmes non seulement 
seront malins entr'eux, mais ils voudroyent avoir 
arraché Dieu du ciel. Il est vray qu'ils voudront 
bien avoir quelque reputation, combien que par 
feintise ils voudroyent se couvrir et eschapper la 
main du iuge: mais tant y a qu'ils n'ont nulle re- 
verence à la parole de Dieu. Et dont vient cela? 
Il est vray que la source est, qu'un chacun veut 
avoir la bride avallee, comme on dit. Les yvron- 
gnes voudront qu'on les laisse gourmander avec 
toute intemperance comme des pourceaux: les pail- 
lars voudroyent avoir licence de se veautrer en leurs 
ordures et infections: les avaricieux voudront at- 

trapper le bien d'autruy de costé et d'autre: les 
blasphemateurs voudront avoir la gorge ouverte 
sans qu'on leur remonetre leur offense: on voit que 
il n'y a nul qui se vueille assuiettir à Dieu. Là 
dessus se faut-il esbahir si nostre Seigneur permet 
qu'il y viene beaucoup de troubles, et que les Mi- 
nistres mesmes et les prescheurs ne facent point 
leur devoir?  (Q'est merveilles plustost, voire mes- 
mes c'est un miracle, que Dieu laisse quelque se- 
mence de sa parole, quand il y a une telle ingrati- 
tude au monde. ar plustost s'il vouloit user de 
rigueur envers nous, et qu'il nous traittast selon 
que nous en sommes dignes, il faudroit que les 
diables. montassent en chaire, et qu'ils fussent en- 
charnez afin de seduire ceux qui aont ainsi malins 
et pervers, et qui ne demandent sinon de faire la 
guerre manifestement à Dieu en toute leur vie. Et 
ainsi, quand nous verrons des troubles et scandales, 
que nous verrons des canailles qui ne demandent 
qu'à semer leur poison pour tout infecter, et pour 
pervertir la verité, cognoissons que c'est un iuste 
salaire contre ceux qui se veulent ainsi destourner 

à leur escient du bon chemin: mais cependant que 
nous remercions ce bon Dieu, de ce qu'il nous a 
advertis, afin que nous ne soyons point trompez, 
mais que nous cognoissons qu'au milieu de tela 
combats nous'pourrons tousiours suivre le droit 
chemin, moyennant que Iesus Christ nous conduise, 
et que nous ne luy soyons point rebelles. Et puis 
quand nous voyons que Dieu encores nous laisse 
sa parole, et quelque ingratitude qu'il y ait en nous 
que toutesfois nous ne sommes point privez de la 
doctrine de l'Evangile, souffrons d'estre enseignez 
fidelement de luy, et d'estre confermez de plus en 
plus en la doctrine que nous avons desia apprinse, 
que nous demandions de continuer l'estude oü 
Dieu nous veut employer tout le temps de nostre 
vie, et que nous recevions 8a doctrine en telle hu- 
milité, que nous puissions quant et quant monstrer 
que nous avons contemplé la faee de nostre Dieu 
pour estre transfigurez en icelle de gloire en gloire. 

Or nous-nous prosternerons devant la face de 
nostre bon Dieu, etc. 





VINGTUNIEME SERMON. 


Chap. IIT, v. 8—9. 


Pource que c'est une chose dure et fascheuse 
que d'avoir contrarieté quand nous voulons servir 
à Dieu, et avancer sa parole, ceux qui sont exer- 
cez en ces combats ont besoin de consolation, ou 
autrement ils pourroyent tout quitter, pensans que 
c'est une chose insupportable que les creatures ba- 
taillent ainsi contre Dieu, que la verité soit ainsi 
dissipee, qu'on la desguise tellement, qu'on tasche 
de l'aneantir, et qu'on luy face tout effort. Voilà 
pourquoy sainet Paul ayant parlé de la condition 
qui est appareillee à tous prescheurs de l'Evaungile, 
adiouste qu'ils n'endurent rien de nouveau: car 
autant en est-il advenu, et à Moyse, et à tous les 
Prophetes: mais il se contente de mettre en avant 
lexemple de Moyse. Cependant toutesfois Timo- 
thee avoit occasion de reduire en somme ce qui 
avoit esté fait depuis. Car il a falu qne les Pro- 
phetes se soyent conformez en cela, que tousioura 
ils ont eu des repugnances: et iamais n'ont servi 
paisiblement à Dieu, que Satan n'ait machiné tant 
qu'il pouvoit d'empescher le cours de leur doctrine. 
Sainct Paul done dit, si nous voyons gens qui ba- 
taillent eontre la verité de Dien, que c'est comme 
il en a esté fait de tout temps. Car il y a eu les 


enchanteurs de Pharao qui ont aussi resistó à 
Moyse: et alors Dieu a establi comme un patron 
pour nous monstrer ce qu'auront à faire tous 
ceux qui voudront avancer la bonne et pure doc- 
trine: e'est ascavoir, qu'ils soyent armez pour com- 
batre, d'autant que Satan leur fera la guerre, et 
prattiquera maintenant d'un eosté, maintenant d'au- 
tre, de faire que la veritó n'ait point son cours. 
Voilà le premier que sainct Paul amene pour con- 
soler Timothee: et en la personne d'un homme il 
donne aussi courage à tous serviteurs de Dieu, et 
Ministres de sa parole. Il adiouste un seeond ar- 
gument, c'est que Dieu pourvoira à ce que la verité 
ne soit point tousiours opprimee: combien que pour 
un temps elle soit comme obscurcie, toutesfois en 
la fin Dieu la rendra victorieuse, et faudra que 
Satan et tous ses eupposts demeurent confus, apres 
avoir attenté tout ce qu'ils auront peu. Ains; nous 
voyons en somme que le. S. Esprit par la bouche 
de S. Paul nous propose ici deux raisons pour nous 
fortifier. Quand nous voyons que Satan a des con- 
trarietez, et que la verité de Dieu n'est point re- 
ceue de tous, mais qu'il y a des malins qui taschent 
de tout pervertir, et qui la calomnient et depravent, 
voici en quoy il nous faut, consoler: c'est en premier 
lieu, que nostre Seigneur nous traitte comme de 

tout temps il a fait son Eglise, que ceux qui ont | à cest exemple que sainct Paul nous propose, c'est 


veseu devant nous n'ont point eu meilleur marché 
en cest endroit: car Dieu les a exercez envoyant 
des faux-pasteurs, ou bien laschant la bride à 
Satan qui les suscitast. Qu'ainsi soit, cognoissons 
ce qui est advenu depuis que la Loy fut publice. 
Voilà Moyse qui estoit devant les autres Prophetes. 
Or desia la guerre luy a esté dressee, et iamais ce 
mal n'a cessé. Ainsi, qu'auiourd'huy nous portions 
en patience, s'il nous faut endurer le semblable: 
car ce n'est pas raison que nostre condition soit 
meilleure ou plus aisee que celle de Moyse, et 
de tous ceux qui l'ont suyvi. Voilà pour un item. 

Or le second est, que l'issue sera tousiours 
bonne et heureuse: combien qu'il nous fasche de 
combatre, et qu'il semble que la verité de Dieu 
doyve estre abolie du tout, attendons que Dieu y 
pourvoye. Car il fera tellement que les meschans 
ne remporteront que toute vergongne: apres qu'ils 
auront triomphé, si faudra-il que Dieu descouvre 
leur turpitude, et nous verrons comme Dieu a le 
soin de maintenir sa cause, combien que cela n'ap- 
paroisse point pour un temps. Or il reste d'appli- 
quer ceste doctrine à nostre usage. (Ce nous est 
une grande consolation quand nous ne sommes 
point separez de la compagnie des enfans de Dieu, 
mais plustost que Dieu nous fait suyvre leur train, 
et quil nous mene tellement à eux, qu'il n'y a 
qu'un rang. Quand nous voyons cela, nous avons 
bien occasion d'estre fortifiez. Si maintenant les 
choses estoyent confuses, et que quand nous vien- 
drons à regarder comme Dieu a traittó ses fideles 
par ci devant, et que nous trouverions leur condi- 
tion toute diverse, ce seroit pour nous faire esbahir: 
mais quand nous voyons que nous sommes sembla- 
bles à ceux qui ont servi à Dieu, que nous sommes 
exercez comme en une mesme lice. Et qu'il& ont 
soustenu les diffieultez pareiles, quand nous voyons 
cela, ne devons-nous pas nous consoler, pour dire, 
Et bien, faut-il que nous refusions d'estre conformez 
à Moyse, à tous les Prophetes de Dieu, et aux 
Apostres? Et ainsi apprenons de tousiours con- 
templer l'estat de l'Eglise ancienne, quand nous 
serons faschez des afflietions que Dieu nous envoye. 
Car nous sgavons que cela est escrit pour nostre doc- 
trine, que l'Eglise est semblable à un champ, sur 
lequel la charrue a trainé, qu'il faut que d'un bout 
jusques à l'autre tousiours elle endure affliction. 
Etsi cela est advenu à nos peres, il faut qne nous 
suecedions en leur lieu, et sur tout quand nous 
voyons que les ennemis de verité ont la vogue, et 
qu'on leur favorise, qu'ils s'esgayent, et qu'ils dres- 
sent les crestes comme s'ils avoyent tout gagné: 
et cependant qu'on murmure, qu'on blaspheme, et 
qu'on ne cognoisse point de Dieu. Si done nous 
sommes en angoisse pour cela, il nous faut revenir 





que dés le temps de Moyse il en est ainsi advenu, 
que les Prophetes ont experimenté le: semblable. 
Il faut done que nous baissions la teste-pour estre 
de leur rang, puis que Dieu veut que la condition 
de son Eglise soit telle. Vray est que ces deux 
enchanteurs dont parle sainet Paul, n'estoyent pas 
ennemis domestiques, comme ceux qui prendront 
couverture de l'Evangile pour falsifier la pureté de 
toute bonne doctrine: mais d'autant que desia 
Moyse a soustenu des combate, et que les Prophe- 
tes l'ont ensuyvi, apprestons-nous: et quand ce 
viendra à la prattique, ne trouvons rien de nou- 
veau, que nous ayons premedité cela de longue 
main, voire pour le souffrir doucement, et sans 
nous esbranler en fagon que ce soit. Si on de- 
mande d'oü sainet Paul a prins ces deux noms 
qui ne sont point exprimez en Exode, la response 
sera, Que les Peres anciens, outre ce qu'ils avoyent 
par eserit, ont retenu fidelement les choses qui 
avoyent esté faites auparavant, tellement que le 
peuple des Iuifs a eu comme par heritage plus de 
cognoissance de l'histoire ancienne que nous n'avons 
pas auiourd'huy. Sainct Paul a peu avoir de cest 
usage-là ce qu'il recite en ce passage: c'est asga- 
voir que les enchanteurs de Pharao estoyent nom- 
mez ainsi qu'il les appelle ici. Qu'il y en ait deux 
il est vray-semblable, à cause de Moyse et, d'Aaron. 
Voilà deux Prophetes que Dieu envoye. Voilà 
Pharao poussé par l'esprit du diable, qui en oppose 
deux autres, l'un à Moyse, l'autre à Aaron pour 
monstrer qu'il n'est en rien inferieur. Ainsi dono, 
combien que Moyse n'ait point declaré qui estoyent 
ces enchanteurs, ni en quel nombre, tant y a que 
sainot Paul l'a eu d'une telle certitude qu'il ne 
faut point que cela viene auiourd'huy en dispute. 
Et au reste, la chose n'est point estrange ni dou- 
teuse, que les Peres n'ayent gardé cela songneuse- 
ment, que ce qui n'estoit pas couché par 'escrit, 
fust toutesfois cognu, et ces choses ont esté entre- 
tenues tellement, que iusques à l'aage de sainet 
Paul les noms des enchanteurs ont esté en me- 
moire. 

Or cependant notons de ce passage comme le 
diable, pour guerroyer contre Dieu, contrefait tous- 
iours le bien: brief, on le peut à bon droiet nom- 
mer comme singe de Dieu. Il est vray qu'il se 
gardera bien d'approcher de la verité: mais si est- 
ce qu'il desguisera tellement les oeuvres de Dieu, 
qu'il se transfigurera: et luy estant prince de tene- 
bres donnera quelque espece de clarté pour tromper 
les ignorans: nous le voyons en ce que sainct Paul 
recite ici, Voilà Dieu qui envcye Moyse et Aaron. 
Or au contraire voici Pharao qui est poussé de 
l'esprit du diable, qui met deux enchanteurs à l'op- 
posite. Il ne leur peut pas donner eeprit de Pro- 

phetie: son intention aussi n'est pas de maintenir 
la verité, mais de la ruiner s'il peut, et cependant 
d'opprimer l'Eglise de Dieu, d'abolir l'alliance de 
salut, et toutes les promesses qui estoyent donnees 
aux Peres anciens. Voilà donc Pharao qui de- 
mande à donner couleur à ses tromperiee, tellement 
qu'on ne sgait de quel costé se tourner quand on 
voit les enchanteurs qui contrefont les signes et 
miracles, et semble quasi que ce soit tout pareil. 
Or il est vray que Satan ha beaucoup de moyens, 
et qu'il prend diverses masques: mais tant y a que 
tousiours il taschera de faire un tel meslinge, qu'on 
ne puisse discerner entre la verité de Dieu et les 
mensonges qu'il introduit. Et c'est une doctrine 
qui est bien à noter. QCar si nous ne cognoissons 
ses ruses, comment nous en pourrons-nous garder? 
Et voilà oà sainct Paul nous ramene, quand il veut 
que nous pensions à nous de pres: Mes amis (dit-il), 
nous scavons les finesses et cautelles de nostre en- 
nemi, et ainsi quand nous verrons que les seduc- 
teurs prendront couverture du nom de Dieu, quand 
ils auront des facons pour desguiser leurs propos, 
tellement qu'il y aura quelque couleur, ne soyons 
point trop estonnez de cela. Et pourquoy? C'est 
la ruse ancienne de Satan. En premier lieu, d'au- 
tant que le diable cognoist qu'il ne nous peut pas 
aliener pleinement de toute religion, il ne viendra 
pas du premier coup dire qu'il n'y a nul Dieu, que 
C'est toute mocquerie que de le servir: mais en pre- 
nant ce mot de Religion, il en fera un bouclier, et 
cependant ce sera un glaive mortel contre tous 
ceux qui ne sont point munis et armez comme il 
appartient. Et voilà comme du tout temps sous ce 
nom et ce faux titre de Religion beaucoup de gens 
ont esté abusez. Il est vray (comme nous avons 
traitté ce matin) que ceux qui cerchent Dieu en 
pureté de coeur, iamais ne seront seduits. Car 
Dieu les preservera par la conduite de son Esprit: 
combien que le diable use de beaucoup de fables, 
il ne gagnera rien contr'eux: car c'est sa prattique 
ordinaire, c'est ascgavoir que sous le titre de reli- 
gion il seduira les ignorans s'il peut. 

Et au reste, si tost qu'on taschera de dresser 
le service de Dieu, voilà Satan qui ne cessera d'en- 
velopper des corruptions parmi, tellement que le 
bon grain ne demeurera iamais pur si on le veut 
croire. D'autant plus done devons-nous estre atten- 
tifs à faire que la doctrine de Dieu demeure en sa 
pureté, et que celle des faux-prophetes et trompeurs 
soit reiettee, que nous ne leur donnions nul accés, 
mais que nous les repoussions vivement, et que 
nous demeurions tousiours enclos au pare que Dieu 
nous a fait par sa parole. Car si nous escoutons 
celuy qui nous a prins en sa garde, iamais nous 
ne pourrons faillr: nostre Seigneur Iesus Christ 
ne souffrira point que iamais nous soyons esgarez, 

combien que Satan nous solicite, et qu'il nous fla- 
gorne aux aureilles. Mais tant y a qu'il nous faut 
estre vigilans: et ne pensons point que le diable 
dorme, et que Dieu ne luy permette d'exercer 
nostre foy, coinme il en est advenu du tout temps: 
et sur tout notons cela, qu'il y aura une conformité 
pour nous esblouir les yeux entre les choses que 
Dieu aura ordonnees, et ce que Satan aura entre- 
lacé. Comme quoy? Quand auiourd'huy les Pa- 
pistes voudront approuver ceste abomination diabo- 
lique de leur Messe, ils ne diront pas qu'elle ait 
estó forgee à l'appetit des hommes, ou que cela ait 
esté inventé sans raison ni propos: mais ils nous 
amenent à la mort et passion de nostre Seigneur 
Iesus, pour dire que la Cene est le vray memorial 
qui est pour nourrir nostre foy en l'esperance de 
salut, comme nous en avons le tesmoignage par le 
Fils de Dieu mesme. La Cene donc viendra en 
avant, et dira-on que la Messe en a esté tiree, que 
c'est de ceste origine qu'elle est venue, et alleguera- 
on de belles couleurs. "Voilà comme le diable cer- 
chera de 8e couvrir sous quelque goust de manteau 
de Dieu: mais c'est autant comme s'il en deschi- 
roit un pan: et au reste, on ne verra qu'infection 
et ordure, que nous serons tous esbahis que le 
diable nous aura trompez de prime face, que nous 
n'aurons point apperceu sa malice. Si nous exa- 
minons plus avant, nous trouverons que tout ce 
qu'ils font sous le titre du nom de Dieu, n'a rien 
de commun avec ce qu'il a ordonné, combien qu'ils 
se vantent que rien n'est fait par eux qu'à l'exem- 
ple et de lesus Ohrist, et des Apostres. Comme 
voilà leur eau benite, qui est comme un renonce- 
ment du Baptesme: toutesfois ils la scauront bien 
desguiser, en disant, Ho, l'eau benite n'est point 
pour abolir le Baptesme auquel nous avons la re- 
mission de nos pechez: mais pource que nous ne 
pensons point à nostre Baptesme comme il faut, et 
que si nous avons failli, nous ne pouvons pas nous 
eertifer que Dieu nous pardonne, il est bon de 
nous refraichir la memoire, et que nous ayons 
quelque tesmoignage second et comme subalterne: 
tousiours le Baptesme demeurera en son entier: et 
en sa vertu, mais l'eau benite sera comme un ac- 
cessoire, afin que nous soyons tant mieux certifiez 
que nos pechez nous sont pardonnez. Voilà l'eau 
benite qui abolit le Baptesme, et toutesfois le dia- 
ble s'insinuera tellement qu'on pensera que ce soit 
une chose conforme à l'institution de Dieu.  l'alle- 
gue ces choses pour les plus familieres: mais qu'on 
face un discours de toutes les abominations de la 
Papauté, et de toutes les corruptions que Satan a 
introduites, et on trouvera qu'il a eu tousiours ceste 
ruse, de se mesler tellement, et de se fourrer parmi 
lordre que Dieu avoit establi en sa Parole, qu'on 
trouvera que tout s'aceorde tresbien. Mais c'est 

autant comme des enchanteurs de Pharao, ceux-là 
ont bien fait des signes semblables que Moyse et 
Aaron, mais on à veu qu'ils batailloyent contre 
Dieu manifestement, que leur fin estoit maudite et 
malheureuse, qu'ils ont eu la vogue iusques à ce 
que Dieu eust exercé son peuple, et qu'il eust rati- 
fió que c'estoit de sa main et de son bras robuste 
qu'il faisoit ceste redemption: alors il a rendu con- 
fus ceux qui avoyent pour un temps esté ainsi ma- 
lins à l'opposite de Moyse et d'Aaron. 

Ainsi done, que nous apprenions de bien exa- 
miner les choses: et quand le diable viendra ainsi 
mesler ses zizanies et corruptions parmi la pure 
verité de Dieu, que nous prions celuy qui a l'Esprit 
de prudence, de nous gouverner tellement que nous 
ne soyons point seduits. Et au reste, que nous 
venions à ceste touche de la parole de Dieu, qui 
ne permettra point que nous faillions. . Voilà done 
ce que nous avons à retenir de ce passage, quand 
il est ici parlé du combat qu'a eu Moyse contre 
Tannes et lambres. Or i'ay desia touché, et nous 
faut bien retenir, quand sainet Paul allegue l'ex- 
emple de Moyse, que c'est afin que nous scachions 
que les Prophetes ont suyvi un me&me train, et 
qu'il a falu qu'ils fussent en combat aseiduel. Puis 
qu'ainsi est done, estimons-nous heureux quand 
Dieu nous mettra d'un tel rang. Et si auiourd'huy 
nous avons à resister à ceux qui falsifient la verité 
de Dieu, et la convertissent en mensonge, prions 
celuy qui a vertu et constance en soy, de nous 
maintenir, et bataillons sous son enseigne, comme à 
fait Moyse, et nous ne serons point confus en la 
fin. Et notons bien que ceste tentation a esté griefve 
à Moyse, quand lannes et lambres ont eu la 
vertu de faire miracles: car il sembloit que Dieu 
fust contraire à soy, ou bien que le diable fust 
quasi en puissance egale. Voilà Dieu qui envoye 
un signe sur Egypte, de convertir les eaux en 
sang, il convertit la elarté en tenebres, il fait venir 
la vermine pour gaster les champs, et tout le pays. 
Les choses semblables se font par les magiciens et 
enchanteurs de Pharao. Si Dieu besongne des 
deux costez, ne semble-il point qu'il se contredise, 
et qu'il combate quasi contre soy-mesme? Ou s&i 
c'est le diable qui besongne ains! par la main des 
enchanteurs, ne dira-on pas que Dieu est là comme 
en diffieulté de surmonter Satan? Voilà donc une 
tentation horrible, non seulement pour le simple 
populaire, mais pour Moyse et Aaron, tellement 
que c'estoit pour les accabler, et leur faire perdre 
courage, et les faire desfier de leur vocation. Et 
ainsi, quand auiourd'huy nous verrons que les mes- 
chans auront tel artifice, qu'il semblera que Dieu 
leur donf'dequoy pour oppugner la verité, là oà au 
paravant ils estoyent gens indoctes, gens sans nulle 
dexterité, qu'on les verra habiles à mal-faire, que 

nous persistiona neantmoine, scachans que Moyse a 
vaineu un tel scandale, afin que nous n'en soyons 
point estonnez auiourd'huy. Voilà pour un item. 
Et quand nous verrons que le monde prisera 
plus les mensonges et tromperies, que ceux qui 
bataillent contre Dieu et sa verité auront la vogue, 
qu'on leur portera faveur, qu'ils seront les bien 
venus, et que nous ne pourrons avoir ni equité ni 
raison pour maintenir nostre cause, que nous trou- 
verons des aureilles sourdes quand il sera question 
de demander aide pour repousser le mal: quand, 
di-ie, nous verrons cela, que nous poursuyvions 
neantmoins nostre cours, sgachans qu'il a falu que 
Moyse fust en ces perplexitez-là pour un temps: mais 
attendons l'issue telle que Dieu l'a tousiours don- 
nee aux siens, et comme elle est ici promise par 
sainct Paul. Car il ne dit pas seulement que nous 
considerions ce qui est advenu pour lors, mais il 


.dit, quand nous experimenterons le semblable, que 


nous ne defaudrons point quand nous aurons ceste 
fermeté en nous de tousiours servir à Dieu: et 
quand nous verrons tout le monde esbranlé, qu'il 
semblera mesmes qu'il y ait des orages et tour- 
billons si grans que nous devions estre effarouchez, 
si nous tenons bon, et que nous demeurions en la 
doctrine que nous cognoissons estre de Dieu, apres 
les tenebres la clarté viendra. Il est vray que ce 
ne sera pas si tost que nous desirerions: mais re- 
mettons le tout à Dieu. Cependant nostre office 
est de nous tenir quois, et en patience, et ne point 
fleehir quoy qu'il nous adviente, mais que nous 
puissions despiter le diable et tous ses supposts, 
pour tousiours suyvre la bonne querele. Quand 
nous en ferons ainsi, nous aurons la victoire, comme 
a eu Moyse contre lannes et Iambres. Or cela 
n'est point advenu pour un coup, mais Dieu a tes- 
tifié alors comme sa verité sera tousiours victorieuse 
et que ceux qui la maintienent, pourront faire leurs 
triomphes: combien que pour un temps il semble 
que les ennemis ayent tout gagnó, si nous sommes 
faschez pour cela, revenons à cest exemple qui 
nous est ici proposé, e'est de nous tenir à la pro- 
messe, que l'issue de nos combats sera tous- 
jours heureuse, moyennant que nous ne defail- 
lions point. 

Au reste, sainct Paul dit, Qwe ce sont gens cor- 
rompus d'entendement, el reprouvez quant à la foy. 
Ce n'est point sans cause que sainct Paul dit que 
leurs entendemens sont corrompus. Car que dira- 
on, qu'un homme mortel s'ose ainsi envenimer 
contre Dieu, qu'il ose faire la guerre à la verité? 
C'est autant comme si quelqu'un par furie vouloit 
combatre le ciel. Car nous pourrions plustost ar- 
racher le soleil de son lieu, que nous ne pourrions 
abolir la verité de Dieu: il faut que tout le monde 
passe, et qu'elle soit permanente. Comment donc 

se peut-il faire que des creatures vienent iusques 
à une telle audace, et si enragee? Or c'est (dit 
sainet Paul) un aveuglement qui procede de cor- 
ruption, qu'il faut que telles gens soyent insensez. 
Par cela il nous declare en premier lieu, que ceux 
qui font ainsi la guerre à Dieu, sont desia aveuglez 
par Batan, qu'il leur a osté toute raison et toute 
modestie, qu'ils sont comme forcenez. "Voilà pour 
un item.. Et par cela il nous oste le scandale que 
nous pourrions concevoir en nous enquerant com- 
ment il est possible que les hommes vueillent ainsi 
faire la guerre à Dieu. Et notamment il use aussi 
de ce mot, afin que nous ayons en tant plus grande 
detestation les ennemis de la verité, ceux qui tas- 
chent à la pervertir en fagon que ce soit, que nous 
les fuyons comme pestes. Car les empoisonneurs 
ne peuvent faire tant de maux comme ces mes- 
chans qui nous apportent leurs ordures qui sont 
pour oster la vie, seulement du flair ou de l'odeur. 
Si de loin une poison a si grande vigueur qu'elle 
puisse meurtrir les hommes, il est certain que les 
mensonges de Satan ont encores plus de vertu: 
car ils corrompent en sorte qu'on est esbahi que 
tout est incontinent corrompu.  Sainct Paul done 
nous a iei voulu adviser que nous fuyons, voire 
avec execration, ceux qui nous brouillent ainsi, et 
qui ne demandent qu'à semer leurs fausses zizanies 
parmi la bonne semence et pure de la parole 
de Dieu. 

Il dit aussi, qu'ils sont reprowvez quant à la foy. 
Ce mot dont il use se peut prendre en deux sortes: 
C'est ascavoir gens sans iugement, gens destituez 
de discretion, ou bien gens reprouvez, c'est à dire 
vileins et detestables quant à la foy. Or tant y a 
que ie ne doute point que sainct Paul n'ait voulu 
dire qu'ils sont apostats, qu'ils sont du tout ab- 
bastardis, et. combien que pour un temps ils ayent 
eu quelque apparence de foy, que les voilà du tout 
reprouvez, les voilà comme membres pourris et re- 
tranchez du Royaume de Dieu, et de son Eglise. 
C'est done pour plus ample approbation de ce que 
nous avons dit, c'est ascavoir que nous ne pouvons 
avoir trop en haine les ennemis de la verité de 
Dieu, voire pour les fuir, et nous en donner garde, 
sgachans que quand nous aurons approché d'eux, 
incontinent nous serons infeotez de leur poison et 
ordure. Or cependant advisons aussi de nostre 
part d'appliquer ceste doctrine à nous, pour un ad- 
vertissement qui nous sera bien utile. Car l'inte- 
grité de nos ames et de nos esprits gist en ce, que 
nous ayons la pure parole de Dieu. Voilà pourquoy 
aussi sainct Paul dit que c'est la droite chasteté, 
par laquelle nous sommes unis au Fils de Dieu, 
comme une femme est à son mari. Voilà (di-ie) 
le vray lien du mariage spirituel que Iesus Christ 
a contractó aveo noue, que nous adherions purement 

à la parole de Dieu et à la doctrine de l'Evangile: 
voilà l'integrité de nos ames. Car si tost que nous 
ouvrons un petit pertuis à Satan, qu'il nous vient 
distiller, voire iusques à une seule goutte de fausse 
doctrine, nous:eommes corrompus, voilà une maladie 
secrette, mais d'autant estelle pire. Nous sommes 
comme une femme qui aura presté l'aureille à un 
ruffien, ou à un maequereau pour estre seduite: 
elle monstre qu'ele n'est point trop pudique, et 
qu'elle est preste de s'abandonner. Ainsi done en 
est-il de nous, si Dieu ne nous fait la grace qu'au- 
iourd'huy nous soyons entiers en sa pure doctrine, 
et qu'il nous y tiene constamment pour repousser 
tout ce qui n'aecorde point à l'Evangile, auquel 
nous avons esté instituez et enseignez. Et mesmes 
quand il est parlé de ceux qui sont reprouvez quant 
à la foy, advisons bien de ne trebuscher point en 
telle ruine et confusion. Et comment sera-ce? 
Cheminons en bonne conscience: comme par ci de- 
vant nous avons ouy ce que disoit sainct Paul, que 
ceux qui ont laissé la bonne conscience, ont esté 
comme enfondrez, ainsi qu'une navire dedans la 
mer. Si done nous abusons de la parole de Dieu, 
ou que nous n'en tenions conte, il est certain qu'un 
tel thresor nous sera ravi, et faudra que Dieu nous 
reiette, voire et qu'il nous enfondre comme au pro- 
fond d'une mer. Et pourtant apprenons de che- 
miner en crainte, en priant Dieu qu'il nous con- 
serve en la foy que nous avons receue de son 
Evangile. Et s! nous voyons des cheutes en beau- 
coup de gens, que ce nous soyent autant de miroirs, 
que nous en facions nostre profit, que nous sga- 
chions que si Dieu punit ainsi leur hypocrisie, il 
ne faut pas que nous soyons semblables à eux. 
Quand done nous en ferons ainsi, toutes les puni- 
tions que Dieu envoyera sur ceux qui en sont 
dignes, nous serviront pour nous confermer en 8a 
crainte, 

I| y a d'avantage quant à ce poinet qui est 
pour nous asseurer de l'issue qui sera bonne et de- 
sirable pour nous, il dit que les meschans ne s'avan- 
ceront plus, d'autant que leur folie sera cognue à 
tous comme de ceux-ci. ll fait mention des deux 
enchanteurs de Pharao, Iannes et Iambres. Or de 
prime face on penseroit que ceci fust contraire à 
ce que sainet Paul avoit desia declaré par ci devant, 
et ce qu'il adioustera derechef: c'est asqavoir que 
les meschans s'avanceront de plus en plus: il dit 
qu'ils ne s'avanceront point plus outre, Il y à aussi 
l'experience qui nous monstre que c'est sans fin et 
sans mesure que les ennemis de la verité s'ingerent 
tousioure, et qu'ils oueillent force, et qu'il semble 
qu'ils doyvent tout gagner. Que dirons-nous à 
cela? Or quand sainet Paul dit que tous-ceux qui 
tascheront de falsifier la verité de Dieu, ne s'avan- 
ceront plus, il entend, combien que Dieu permette 

que l'Eglise ait tousiours des combats nouveaux, si 
est-ce que les fideles auront tousiours la victoire, 
que Dieu leur fera luire &a clarté, et mesmes ceux 
qui le serviront purement auront de quoy s'esiouir, 
voyans leur labeur n'estre point inutile. Comme 
quoy? Voilà des troubles qui e'elevent par l'astuce 
de Satan, et ce sont gens orgueilleux qui se veu- 
lent faire valoir en pervertissant tout bien: la vraye 
doctrine sera combatue, et taschera-on de la deni- 
grer par beaucoup de calomnies. Les serviteurs 
de Dieu cependant travailleront de tout leur pou- 
voir: et tant y a qu'on mesdira d'eux, qu'il faudra 
qu'ils soyent deschirez par pieces: comme nous 
voyons que beaucoup se desbauchent, que selon que 
le monde est leger et volage, beaucoup prestent 
l'aureille aux seducteurs qui sont pour introduire 
les fausses doctrines, pour pervertir la foy. Les 
vrais serviteurs de Dieu ont à gemir sur cela, 
voyans que le mal eroist de plus en plus, tellement 
qu'il semble que tout l'edifice doyve estre ruiné, et 
qu'il n'y ait plus rien de residu de ce qui avoit 
esté edifió, et qui estoit desia advancé, en sorte que 
cela est pour faire perdre le courage à ceux qui 
s'estoyent employez à l'oeuvre. Or toutesfois si 
faut-il que nous esperions que Dieu besongnera en 
telle sorte, que tousiours nous verrons ceci accompli, 
c'est asgavoir que ces brouillons n'auront plus le 
moyen de corrompre et pervertir la bonne doctrine 
comme ils ont eu. Car on verra que leur vilenie 
sera descouverte, et qu'il n'y a eu qu'orgueil et 
malice qui les ait poussez à cela. Et bien, d'aucune 
se retienent: les autres monstrent bien qu'ile sont 
dignes d'estre privez de tout sens et raison: car 
aussi ee sont des chiens et des pourceaux qui despi- 
tent Dieu et toute religion: et pourtant il faut bien 
que leur ignominie soit descouverte. Cependant si 
faut-il que les serviteurs de Dieu poursuyvent tous- 
iours; encores qu'il semble que tout soit perdu et 
desesperé, si faut-il qu'ils regardent que Dieu pourra 
d'une fagon miraculeuse garder quelque residu, qu'ils 
cognoistront que leur peine n'aura point esté inutile. 
C'est done ce que sainet Paul declare ici, c'est 
asgavoir que les meschans pour un temps auront 
telle vogue, qu'il semblera qu'ils doyvent tout abolir, 
qu'ls doyvent exterminer la memoire de Dieu en 
ce monde, que sa parole doit estre dechassee 
pleinement: &i faut-il que durant ces troubles-là, et 
telles extremitez, nous tenions bon, et que nous 
attendions patiemment ce qui nous est ioi promis, 
e'est asgavoir que nostre Seigneur fera revenir le 
iour, quand il y aura eu des tenebres si obscures et 
espesses qu'on n'y voyoit goutte, que derechef il ra- 
menera sa veritó au dessus, et qu'il luy donnera telle 
vietoire que nous aurons de quoy tenir bon: nous ver- 
rons qu'il ha le soin de son Eglise, et qu'il sgait bien 
remedier aux maux qui nous semblent incurables. 


SUR LA SECONDE A TIMOTHÉE. 














254 


Voilà dong ce que sainet Paul a entendu en 
ce passage, en disant que les meschans ne pourront 
pas s'avancer tousiours. Et c'est ce qui est dit au 
Pseaume (combien que ce soit à un propos divers: 
ear là il est parlé des persecutions), que sei Dieu 
donne la vogue aux meschans, ils exerceront toute 
cruauté sur les bons, et telle tyrannie, qu'ils seront 
contraints de se cacher. Voilà des canailles qui 
auront la vogue pour un temps, la iustice &Bera cor- 
rompue, il n'y aura nulle raison ni equité, tout sera 
exposé en proye, et le plus fort l'emportera. Or 
si un tel estat et tant confus duroit tousiours, il 
est certain que les enfans de Dieu mesmes seroyent 
esbranlez, et seroyent solicitez de se desbaucher. 
Et pour ceste cause il est dit au Pseaume, que 
Dieu couppera les cordeaux des meschans quand 
ils auront trainó la charrue sur le dos de son Eglise, 
et qu'il aura souffert que ses enfans fussent ainsi 
molestez sans avoir support: il viendra (dit-il) eoupper 
ces cordeaux-là. Et pourquoy? Afin que les bons 
n'estendent point leurs mains (dit-il) pour mal-faire. 
Et pourtant quand nous serons solicitez de porter 
en vie aux meschans, ou bien de nous lascher la 
bride pour urler avec les loups (comme on dit en 
proverbe commun), que nous revenions à ceste pro- 
messe, que Dieu couppera les cordeaux des mes- 
chans, qu'il renversera toutes leurs entreprinses, et 
fera que ceux qui sont haut montez, trebuschent 
en plus grande ruine, et que ceux qui eont reputez 
grans docteurs, soyent en opprobre, qu'on cognoisse 
leur malice, et qu'on les deteste, et qu'on voye que 
ce sont empoisonneurs des ames.  Esperons done 
ceste issue-là, et ne doutons point que quand nous 
aurons constamment servi à Dieu, qu'il monstrera 
que la victoire nous est certaine et infallible. 

Et aussi nous avons à noter ce qu'il adiouste, 
Que leur folie sera. descowerte comme de ceuwx-là. ll 
ne dit pas seulement que leur malice sera cognue, 
mais leur folie descouverte. Et pourquoy? Car 
beaucoup se laissent seduire à leur escient, et ne 
veulent point iuger: car ils porteront faveur à une 
doctrine perverse, pource qu'ils le veulent ainsi. 
Or en la fin Dieu les contraindra de veoir, qu'on 
cognoistra qu'il n'y a eu que mensonge en eur, 
quil n'y a eu nul fondement, et seront confus en 
leur honte, d'avoir adheré à une querelle &i mese- 
chante. Ainsi done, combien que la verité de Dieu 
soi pour un temps iugee folie, qu'elle soit en mes- 
pris, que les orgueilleux de ce monde n'en tienent 
conte, pensans qu'il n'y a qu'une eimplicité lourde, 
ou bien qu'ils ne veulent point se ranger là, pource 
que les choses leur sont trop dures, qu'ils ne les 
peuvent pas digerer: combien donc que la verité 
de Dieu soit si mal iugee par le monde, ei est-ce 
qu'en la fin on cognoistra que sous ceste ombre de 
folie qu'on a euidé, il y à eu une doctrine profonde 

et excellente, voire et telle que les anges de Paradis 
ladorent. Et combien que les pervers et ennemis 
de Dieu s'esgayent en leurs mensonges, et qu'ils 
s'estiment bien sages, ai est-ce que toute leur sagesse 
demeurera confuse, et que nostre Seigneur monstrera 
qu'il n'y a eu que pure vanité. Auiourd'huy quand 
on parlera des abus de l'Eglise papale, il est vray 
qu'on verra bien que ce sont choses pueriles, et 
tant sottes que rien plus, les petis enfans s'en moc- 
quent: mais il y a quarante ans que cela estoit 
estimé une telle sagesse, qu'il sembloit que ce fust 
une perfection plus qu'angelique: personne n'eust 
osé prendre la hardiesse de douter s'il y avoit raison 
en toutes ces singeries qui &e font là, on estimoit 
que ce fussent des hauts mysteres sacrez, qu'un 
chacun fust contraint d'adorer. Car puis que les 
grans docteurs avoyent passé par là, il n'estoit pas 
licite de rien retracter. Voilà done comme ces 
sottises de la Papauté avoyent une reputation telle 
de doctrine, qu'on les adoroit comme les plus haute 
secrets du ciel. Or maintenant qu'est-ce quand ils 
ont esté descouverts?  Auiourd'huy nous ne pou- 
vons croire, nous sommes quasi à douter, si nous 
avons esté si enchantez d'y avoir creu. Et d'autant 
plus devons-nous magnifier la grace de nostre Dieu 
quand il nous en a retirez, veu que nous estions 
hebetez en telle sorte. 

Ainsi done ce n'est point sans cause que sainct 
Paul met ici, que la folie de tous ceux qui ecomba- 
toyent contre Dieu, a esté descouverte à tous, Or 
quand il dit à tous, il n'entend pas en general à 
tout le monde, mais il veut declarer à grans et à 
petis, comme nous voyons que Dieu a tellement 
illuminé les povres idiots, qu'ils peuvent estre iuges 
des plus grans doecteurs de la Papauté. Nous ne 
faisons point iei nos triomphes, mais ils sont con- 
traints de veoir ce que ie di: que s'il y a un povre 
homme mechanique qui soit detenu en prison pour 
la doctrine de l'Evangile, qu'on luy ameine les plus 
grans docteurs du monde, il est certain qu'ils seront 
là confus, qu'ils n'auront que leur eruauté pour 
leur refuge, envoyans les serviteurs de Dieu au feu: 
mais tant y a que leur vergongne est descouverte. 
Quand done nous avons un tel tesmoignage, et une 
telle approbation, ne serons-nous pas trop ingrats 
si nous ne concluons qu'il nous faut adherer à ceste 
verité certaine, laquelle est ainsi victorieuse contre 
tout le monde, contre ces sages qui cuident prendre 
la lune aux dente (comme on dit) qu'on voit que 
Dieu les rend eonfus, et cependant qu'il donne 
bouche et sagesse à ses enfans, voire et aux plus 
rudes, à ceux qui n'ont ni literature, ni rien qui 

soit, qu'il leur donne, di-ie, la force et la sagesse 
pour rembarrer tous leurs ennemis?  Voyans donc 
une telle chose, ne devons-nous pas tant plus donner 
louange à la bonté de Dieu, pour nous assuiettir à 
sa volonté? Et cependant que nous soyons munis 
de la verité de Dieu en telle sorte, que quand tout 
le monde s'elevera à l'encontre, que nous verrons 
des troubles, et des scandales beaucoup, que nous 
ne laissions pas d'y persister. Et c'est un poinoet 
que nous avons bien à noter. Il est vray que ceci 
ne se peut pas deduire du tout pour maintenant, 
mais si nous en faut-il toucher un mot, c'est que 
quand nous pourrions estre esbranlez en tentation, 
il nous faut estre soustenus de la verité, qu'elle 
nous serve d'un bon fondement: comme sainct Paul 
adiouste que Timothee avoit suyvi sa patience, sa 
doctrine, sa foy, sa charité, ses oeuvres, ses per- 
secutions. Il faut done que nous apprenions de 
nous consacrer tellement au service de nostre Dieu 
pour estre instruits en son eschole, que ce poinct 

et quand on nous apportera quelque doctrine de 
nouveau, que nous tenions bon, sgachans que nous 
avons esté fidelement instruits. Et voilà qui est 
cause que tant peu de gens scavent faire leur profit 
de la bonne doctrine: quand la parole de Dieu leur 
est preschee, ce leur est tout un: c'est assez s'ils 
peuvent dire, Nous avons les sermons, nous avons 
l'Evangile. Mais ils sont noviees, et il y en a 
beaucoup entre nous qui sont de ces apprenans, 
desquels sainct Paul parloit ce matin, qui iamais 
ne vienent à la cognoissance de verité, d'autant 
qu'is sont tousiours trop empeschez aux negoces 
de ce monde: ou bien qu'il leur semble qu'ils au- 
ront tousiours le moyen de recouvrer ce qu'ils ont 
perdu: Et bien (diront-ils) si ie n'ay ouy un sermon, 
laisseray-ie à estre Ohrestien pour cela? Il est 
vray que nous ne perdrons point nostre Chrestienté 
pour un sermon: mais quand nous mesprisons ainsi 
la parole de Dieu, il se pourra bien aussi retirer 
de nous: et quand nous serons desgoustez petit à 
petit de suyvre la parole de Dieu, nous serons tout 
esbahis que le diable nous en aura eslongnez de si 
loin, que nous n'aurons plus moyen d'en approcher. 
Ainsi done advisons cependant que Dieu approche 
de nous, cependant qu'il nous presente sa doctrine, 
d'y estre tellement fondez et confermez, que de plus 
en plus nous puissions constamment batailler contre 
toutes les calomnies, et contre tous les troubles et 
scandales que Satan suscitera avec tous ses supposts. 

Or nous-nous prosternerons devant la face de 
nostre bon Dieu, etc. 

Chap. III, v. 10—13. 


a Attendu la fragilité qui est en nous, quand 
nous avons à soustenir de grans combats et diffi- 
ciles, il est bien requis que nous soyons armez, et 
que de longue main nous soyons tellement pourvev s, 
que les choses ne nous estonnent point comme ad- 
venues soudainement. Et voilà pourquoy il seroit 
plus que necessaire qu'un chacun se disposast toute 
sa vie, afin que nous ne fussions point surpris: 
mais si Dieu nous donne quelque loisir, nous de- 
meurons nonchalans, et ne sgavons que c'est de 
batailler, et ne voulons point mesmes qu'on nous 
fasche, ne qu'on nous rompe les aureilles en nous 
exhortant que nous pensions à nostre cas, Et voilà 
qui est cause que tant de gens sont vaincus par 
des tentations bien petites. Et pourtant advisons 
de profiter en ceste doctrine qui est ici contenue. 

Car sainet Paul ayant parlé des troubles qui 
devoyent advenir en l'Eglise, ayant exhorté Ti- 
mothee à estre constant pour ne point flechir, il 
adiouste que desia de long temps il devoit estre 
preparé à tout cela, pource qu'il avoit esté enseigné 
en bonne eschole: Z7'w as (dit-il) cognw privément: 
comme celuy qui eust suyvi pas à pas: car aussi 
le mot dont use sainet Paul, emporte cela: T'*« as 
(dit-i) assez cognu quel train ?'ay mené. Or il met 
la doctrine en premier lieu, mais il ne se contente 
point de cela, il adiouste, La condwite, le propos: et 
puis, L'hwmanité, foy, patience, dilectiom, et choses 
semblables. Et en la fin il dit, qul Ua cognuw in- 
vincible em ses perseculions, lesquelles il luy a falu 
soustenir. Nous voyons donc l'intention de S. Paul, 
c'est de monstrer à Timothee que desia il devoit 
estre du tout duit et aguerri (comme on parle) et 
qu'il ne se devoit point trouver novice: quand le 
diable suscitera des troubles en l'Eglise, qu'il ne 
faut point pourtant qu'il se fourvoye, ne qu'il donne 
aucun signe qu'il se trouve effarouché. Pourquoy? 
Car (dit-il) tu vois comme i'ay cheminé, tu ne l'as 
point eognu seulement pour un iour, mais selon que 
tu m'as peu cognoistre, tu as esté assez informé 
(dit-il) de tout mon train. Or ici en premier lieu, 
nous avons à noter que iamais nul ne sera bon 
docteur ni propre, qui ne puisse quant et quant 
proposer exemple en sa personne de tout ce qu'il 
dit. Car si nous preschons de bouche, et que nostre 
vie ne responde point, il est vray que la verité de 
Dieu n'en vaut pas moins pourtant, et son authorité 
n'en doit pas estre amoindrie: mais quoy qu'il en 
soit, entant qu'en nous est nous l'exposons en vitu- 
pere et en opprobre. Si ie preschoye de constance, 

et qu'il faut estre ferme, et cependant qu'on me 
cognoisse eouard, et qu'en toutes choses là oü il se 
faut monstrer vertueux, ie me retire loin des coups, 
tout ce que ie pourray dire, aura-il quelque vigueur 
pour esmouvoir les auditeurs? Si ie preschoye de 
sobrietó, et qu'on me cognust un yvrongne: si ie 
presehoye de chasteté, et que ie fusse un paillard, 
brief que la vie ne respondist point, de quoy servi- 
roit tout ce que i'auroye presché, sinon pour mettre 
en opprobre la doctrine que ie porteroye? Pour le 
moins le monde n'en seroit gueres edifié. Ainsi, 
voulons-nous donner authorité à la doctrine, et qu'on 
la regoyve, qu'on en soit esmeu vivement?  Ad- 
visons que nostre vie soit conforme à nostre bouche, 
et que nous puissions protester que c'est à bon 
escient que nous parlons, et que nous ne voulons 
point envoyer les autres sans leur tenir compagnie, 
pour dire, Cheminez, portez-vous vaillamment: et 
que nous allions tout au rebours en eserevices. 
Gardons-nous done de cela, mais taschons d'ap- 
prouver que nous parlons de coeur. Et cependant 
aussi notons que si un homme qui ha la charge de 
nous enseigner, nous monstre qu'il n'y va point en 
feintise, mais d'un vray zele, et qu'il desire de 
monstrer le bon chemin, que cela est pour nous 
redarguer tant plus, si nous ne mettons peine d'obeir 
à ce qu'ii nous monstre: et si la doctrine n'ha 
point de vertu de nous soliciter à bien, nostre in- 
gratitude est tant moins excusable. Ainsi advisons 
de faire nostre profit des exemples que Dieu nous 
mettra devant les yeux. Quand il y aura gens qüi 
non seulement nous declarent de bouche ce qui est 
requis, mais nous monstrent quant et quant par 
effect comme nous avons à cheminer, que nous 
soyons prests, qu'il y ait une telle promptitude en 
nous, que nous ne soyons point ingrats à Dieu 
quand i| nous presente tels moyens, et de si bonnes 
aides et si propres. Au reste, notons que sainct 
Paul n'a point seulement parlé au regard de Ti- 
mothee, mais qu'il a fait une protestation qui auiour- 
d'huy doit avoir sa vigueur envers nous. Car com- 
bien qu'il ne converse point maintenant au monde, 
que nous n'ayons point apperceu sa facon de vivre 
comme 'Timothee, ce tesmoignage nous doit bien 
suffire, que sainet Paul non seulement nous a esté 
fidele messager de Dieu, mais que sa vie a ratifié 
ce qui est contenu en sa doctrine. Ainsi apprenons 
de nous inciter tant mieux, veu que Dieu a donné 
une signature à ce qui nous est ici declaré, afin 
que nous n'oyons point seulement la voix dont nos 
aureilles soyent battues, mais que nous regardions 
à la vertu qui s'est demonstree en la personne de 
sainot Paul, que l'Esprit de Dieu l'a conduit et 

gouverné en sorte, que nous avons un patron et un 
exemple de ce qu'il nous a enseigné. 

Venons maintenant à ce qu'il dit, T'4 as cognu 
(dit-il) ma doctrine, ma conduite, et mon propos. Ici 
nous avons à noter que ce n'est point sans cause 
que sainct Paul commence par la doctrine, et qu'il 
luy attribue le principal degré. Car combien que 
la preudhommie d'un homme, et les vertus nous 
doyvent esmouvoir, si est-ce que la doctrine va 
tousiours devant, et non sans cause. (Car tout ce 
que nous pourrons veoir en une creature mortelle, 
n'ha pas une telle vertu comme quand Dieu parle, 
que nous scavons que c'est luy qui nous appelle, 
que c'est luy qui nous met en besongne. Et ainsi 
apprenons de tellement considerer les vertus qui 
sont aux hommes, que la doctrine ne soit point 
oubliee ni mise en arriere. Et c'est un poinct bien 
à noter. Car il nous adviendra de mettre la charrue 
devant les boeufs, quand nous penserons qu'un 
homme soit excellent, et que là dessus nous vou- 
drons nous conformer à luy en tout et par tout 
sans discerner. Voilà comme de tout temps beau- 
coup de simples gens ont esté abusez quand ils ont 
voulu ensuyvre tout ce qu'ils voyent, sans aucune 
prudence. Car il faut que la parole de Dieu nous 
esclaire, et que nous soyons conduite par icelle pour 
iuger ce qui est bon ou mauvais, afin que nous 
n'aillions point à l'estourdie, que nous n'alleguions 
point, Un tel a ainsi fait: mais que nous sqachions 
que nous suyvons Dieu, et celuy qui aura suyvi sa 
parole. Voilà done de quoy nous doit servir ce que 
sainct Paul a mis en ce passage, et l'ordre qu'il y 
tient, quand il prefere la doctrine à toutes vertus 
qui estoyent dignes de louange: mais tant y a qu'il 
faut qu'elles suyvent, et que Dieu ait ceste authorité 
de monstrer ce qui est bon, et ce qui luy est 
agreable. Et cependant nous voyons aussi qu'il ne 
suffira point qu'un Pasteur qui a charge de gouver- 
ner l'Eglise de Dieu, ait de grandes vertus, qu'il 
vive sainetement, mais il faut qu'il parle: car s'il 
est muet, toutes ses vertus ne sont rien, il monstre 
qu'il n'est pas digne d'estre reputé serviteur de 
Dieu. Ainsi il faut que tous ceux qui se diront 
estre Pasteurs en l'Eglise, ayent la doctrine, et que 
non seulement ils vivent en sorte qu'on soit edifié 
de leurs vertus, mais que la verité de Dieu resonne 
en leur bouche, et qu'ils mettent peine d'instruire 
ceux qui leur sont commis en charge. Voilà pour 
un item. 

Mais au reste, sainct Paul adiouste à la doctrine, 
La conduite et le propos. En ce mot de Conduite, 
il signifie un fil, ou un train egal: et puis en Pro- 
pos, il signifie constance. En somme il a voulu 
monstrer que ce n'est point le faict d'un serviteur 
de Dieu, de babiller, et d'avoir un beau langage, 

c'est à dire qu'on voye, Voilà un homme resolu, il 
n'ha point seulement des bouffees. Quand il sera 
en chaire, il pourroit parler comme un Ange: et 
quand il est descendu ce sera un iaseur, un gale- 
bontemps: et puis il semblera que ce soit merveille 
que de luy, et quand ce vient au besoin il n'y a 
nulle vertu: on cognoist en cela qu'il n'y a8 eu 
qu'hypoerisie, et non point ceste conduite et ceste 
constance qui doit estre en un serviteur de Dieu. 
Voilà en somme ce que nous avons à noter, de ce 
passage. 

Or si nous avions les yeux pour bien considerer 
ce que Dieu nous monstre, il est certain que nous 
ne serions pas si tost desbauchez que nous sommes 
quand il advient quelque trouble ou scandale. Car 
nous aurions premedité à loisir, quand Dieu nous 
auroit donné quelque bon exemple, Voilà comme il 
nous faut gouverner: et cela nous seroit tout re- 
solu: nous l'aurions imprimé en nostre memoire. 
Mais c'est tout l'opposite, il semble que nous voulions 
fermer les yeux: si nous avons quelque exemple 
pour nous bien confermer: et quand Dieu nous 
tend la main pour nous aider, il semble que nous. 
reiettions tout cela. Au contraire, nous ne cher- 
chons sinon quelque couverture pour excuser nos 
vices: quand nous voulons mal-faire, moyennant que 
nous puissions alleguer que nous ne sommes pas 
les premiers, et que beaucoup sont semblables, nous 
voilà (ee nous semble) innocens et absous. Mais 
nous ne faisons qu'empirer nostre marché, d'autant 
que par ce moyen nous despitons Dieu. Car nous 
sommes desia assez enelins à tous vices de nostre 
nature: et de nous obstiner ainsi, n'est-ce pas comme 
si nous complottions avec Satan pour nous endurcir 
à l'encontre de Dieu? Mais cela ne laisse pas 
d'estre tout commun: et de faict voilà pourquoy 
Dieu permet que nous ayons tant de gens qui nous 
destournent du bon chemin, et qu'ils s'en trouve si 
petit nombre de ceux qui puissent protester avec 
sainct Paul, qu'en suyvant leur conduite et leur 
train on ira droitement. On voit ceux qui ont la 
charge d'anoncer la parole de Dieu, qui sont lasches 
et froids: il s'en trouvera mesme beaucoup qui 
menepnt une vie desbordee, et voit-on que ce sont 
des galans et mocqueurs de Dieu. Et pleust à 
Dieu que les exemples n'en fussent point si frequens: 
mais imputons cela à nostre malice, quand nostre 
Seigneur lasche la brido à Satan, et qu'il y vient 
de telles contradietions, car nous en sommes bien 
dignes. Si nous regardons que cherche la plus 
part du monde, on voudra avoir des prescheurs à 
sa phantasie, on voudra avoir gens addonnez à tout 
mal et à toute vilenie, et quo la parole de Dieu 
soit en vitupere: voilà (di-ie) ce que le monde 
cherche auiourd'huy.  Aiusi apprenons de mieux 
faire nostre profit des exemples que Dieu nous 

donne quand ils nous peuvent servir pour nous 
bien regler: et non seulement cela, mais aussi que 
nous soyons armez contre toutes tentations qui 
pourront advenir: si le diable suscite des troubles, 
que nous soyons tout disposez pour les soustenir, 
que nous ne soyons point effarouchez, ni vaincus. 
Voilà done ce que nous avons à noter de ce pas- 
sage, quand sainct Paul parle et de sa doctrine, et 
de sa conduite, et de son propos. 'Touchant des 
autres vertus qu'il allegue, desia nous avons touché 
en un mot à quelle fin se doit tout rapporter: c'est 
asgavoir, que celuy qui a la charge d'anoncer la 
parole de Dieu, advise bien de se gouverner en 
sorte qu'il puisse, quand il voudra exhorter ceux 
qui luy sont commis, alleguer ce que sainct Paul 
met en ce passage, c'est que s'il a enseigné la foy, 
qu'il la monstre: s'il a enseigné charité, qu'il en 
donne le miroir en sa vie: s'il a enseigné patience, 
qu'on cognoisse qu'il demande d'estre patient. 
Voilà done comme (en somme) il faut que 
ceux qui doivent porter en leur bouche la parole 
de Dieu, s'estudient à donner approbation d'icelle 
en toute leur vie: et que le peuple auss? de son 
costó advise de ne point perdre les moyens que 
Dieu donne, mais que nous regardions, Cela nous 
peuf-il servir pour nous aider à cheminer comme 
il appartient? Voyans que nous sommes tant de- 
biles et tant froids, que nous prenions cela pour 
nous advancer. Et au reste, quand sainct Paul 
parle des persecutions qu'il avoit soustenues, et sur 
tout celles qui estoyent cognues à Timothee, c'est 
comme s'il disoit que non seulement il a cheminé 
en la erainte de Dieu quand il l'a laissé en paix, 
et qu'il n'a point guerroyé contre ses ennemis, 
mais quand c'est venu aux grans combats, il est 
tousiours trouvé pareil, il n'a point varié ne chan- 
celé. Et c'est une espreuve qui merite bien d'estre 
notee. Car il pourra advenir qu'un homme estant 
en repos se gouvernera modestement, et semblera 
qu'il ne demande qu'à servir à Dieu: mais quand 
on n'aura point apperceu nulle foiblesse, &'il advient 
quelque trouble, le voilà esperdu, on ne verra plus 
celuy qu'on avoit reputé auparavant, il sera tout 
changé. Et ainsi non sans cause sainct Paul de- 
clare qu'outre ce qu'il a esté fidele à porter la 
parole de Dieu oü elle estoit receue, que s'il y a 
eu des persecutions, on ne l'a point veu varier, 
tellement qu'il n'a point espargné sa vie: comme 
il a resisté au mal quand il a esté question de 
maintenir la doctrine, aussi que s'il a falu qu'il la 
signast par son sang propre, on a veu qu'il n'estoit 
point lasche à cela, en somme qu'il estoit bon gen- 
darme de nostre Seigneur lesus Christ. Voilà done 
ce que nous avons à retenir. Et en ensuivant le 
propos qui a desia esté touché, notons que non 
seulement nous devons estre enseignez de vivre en 

la crainte de Dieu et en toute saincteté, quand nous 
sommes en lieu paisible, mais qu'il nous faut dis- 
poser s'il plaist à Dieu de nous appeller plus loin, 
c'est quand il faudra exposer nostre vie pour le 
tesmoignage de l'Evangile, que nous soyons prests 
à ce faire: s'il advient des troubles et fascheries, 
que nous les soustenions constamment, que nous ne 
soyons pas seulement prests à aller quand le chemin 
sera tout plain, mais que nous puissions sauter par 
dessus les fossez, que nous puissions nous advancer 
parmi les espines et les ronces: car telle est la 
condition des fideles, et de tous enfans de Dieu. 
Or d'autant que cela est rude à la chair, sainct 
Paul adiouste une consolation pour l'adoucir, disant, 
que Dieu Ua tousiowrs delivré. Comme s'il disoit, 
Tu as veu comme ie me suis porté constamment, 
mais cependant tu as aussi cognu comme Dieu ne 
m'a point defailli, tousiours i'ay esté secouru par 
sa grace. Espere done que quand tu chemineras 
comme il faut, que Dieu sera tousiours avec toy, 
que tu sentiras son aide prochaine, que quand tu 
l'invoqueras, il sera tousiours prest de se monstrer 
Sauveur envers toy. "Voilà ce que sainct Paul a 
entendu (en somme) en ce passage. Or maintenant 
nous avons à recueilir pour le premier, d'autant 
que nous sommes si debiles, que si nostre Seigneur 
nous monstre des exemples de vertu et de force, 
nous en devons faire nostre profit. Comme auiour- 
d'huy nous voyons combien de gens souffrent pour 
la parole de Dieu: il est vray que nous ne verrons 
point tousiours les feux allumez devant nos yeux, 
mais les aureilles nous en doyvent corner: car nous 
oyons assez souvent comme nostre Seigneur appelle 
à la mort ceux qui nous sont cognus. Or si nous 
ne voulons estre condamnez d'une ingratitude vileine, 
il nous faut recevoir ceste aide que Dieu nous 
donne, et l'appliquer à nostre usage: Comment? Ie 
n'en voy pas seulement un, mais si grande multi- 
tude qui ont souffert pour le nom de Dieu: il n'y 
a ne prison, ni tourment plus cruel que la mort, 
qui les ait destournez. Et mon Dieu ne m'a.il point 
declaró par cela que ceux qui l'invoquent, ne sont 
point delaissez de luy au besoin, mais qu'il les for- 
tie tellement qu'ils sont vietorieux par dessus tout? 
Et si nous alleguons nostre foiblesse, ce n'est rien: 
car ceux-là sont-ils de fer ni d'acier non plus que 
nous? Et ainsi d'autant que nous voyons qu'ils 
ont persisté à cause que l'Esprit de Dieu les a con- 
duits et soustenus, que nous facions le semblable, 
et ne nous flattons plus en nos excuses frivoles, 
alleguans que nous sommes hommes: car puis que 
ceux-là sont fragiles comme nous, et que Dieu les 
fortifie au besoin, ne doutons pas qu'il ne face le 
semblable envers nous, moyennant que nous le re- 
querions, ayans toute nostre confiance et nostre re- 
fuge à luy. Mais quand nous aurons ainsi reduit 

en memoire les exemples qui nous sont proposez, 
notons aussi que Dieu conduit tellement ses fideles, 
que iamais il ne leur defaut. Il est vray que sainct 
Paul allegue ici qu'il avoit estó delivré, pource que 
Dieu se vouloit encores servir de luy en ce monde. 
Mais Dieu a diverses fagons de sauver les siens. 
Quelque fois il les delivre, d'autant qu'il leur pro- 
longe la vie, il les retire de la main des meschans 
en despit qu'ils en ayent: mais quelque fois Dieu 
delivre les siens par la mort. Il est vray que ceste 
delivrance ne sera gueres prisee des enfans de ce 
monde et des ineredules: car ils sont du tout ar- 
restez ici bas, ils sont, attachez à ceste vie corporelle. 
Ils ne cognoissent point done que cela vaut, d'estro 
delivré de la main de Dieu en mourant. Mais de 
nostre costé, quand nous voyons que les enfans de 
Dieu ne sont nullement estonnez de la mort, et 
que Dieu est glorifié en eux, et fait ses triomphes: 
combien qu'ils soyent en opprobre au monde, tant 
y 8 que les ennemis demeurent là confus: et ceux 
qui ne sembloyent estre rien, monstrent que Dieu 
les a revestus d'une grace admirable, qu'il y a en 
eux ce que iamais on n'eust attendu: et (en somme) 
que non seulement i| y a une victoire pour sur- 
monter toutes les tentations, mais que Dieu fait là 
reluire une sagesse qui n'est point accoustumee, et 
une vertu plus que humaine. 

Quand done nous voyons tout cela, n'avons- 
nous point occasion d'esire confermez? N'est-ce pas 
belle matiere de consolation, telle que sainct Paul 
l'a ici baillee? Notons bien done que quand nous 
aurons fait nostre profit de la constance qui est 
aux serviteurs de Dieu, et de leur bonne conver- 
sation, et de leur saincteté de vie laquelle nous au- 
rons apperceue en eux, qu'il faut aussi que nous 
venions à regarder les graces que Dieu leur a faites, 
comme tousiours il leur a tenu la main forte, et 
que jamais ne leur a defailli au besoin, qu'il les a 
retirez du gouffre de la mort, qu'en tout et par 
tout il s'est monstró Pere pitoyable envers eux. 
Voilà le prineipal que nous avons à observer, si 
nous voulons nous resoudre tellement que toutes 
les tentations que le diable nous pourra mettre au 
devant ne puissent rien contre nous. Voilà comme 
nous avons à prattiquer ce passage, quand sainct 
Paul declare ici, et se glorifie que Dieu l'a delivré 
de tant de persecutions, desquelles il sembloit bien 
qu'il deust estre englouti comme en un gouffre de 
mort. Or si nous ne daignons noter les bons 
exemples qui soyent pour nous edifier, nous defail- 
lons aussi bien en cest endroit, Car nous devrions, 
par maniere de dire, avoir les yeux crevez de tant 
de tesmoignages que Dieu nous donne de sa vertu 
et de son aide, et nous n'y pensons point. Et puis 
nous alleguons, Ho, voilà ie ne scay pas qu'il aera 
fait de ceci, ie ne sgay que ie deviendroye en cest 

endroit. Et pourquoy? Pouree que le diable nous 
a tenu les yeux bandez, et nous avons esté contens 
qu'il nous teinst en tenebres: et nous avons veu ce 
qui en estoit, et comme Dieu nous l'a exposé devant 
nos yeux. Et ainsi apprenons de marquer comme 
nous devons les graces que Dieu elargit à tous les 
siens, afin que ce nous soit autant de confirmations, 
et que nous prenions courage, et que non seulement 
nous ayons zele et desir de cheminer droitement, 
mais que quand il semblera que le ciel et la terre 
doivent estre comme renversez, nous poursuivions 
tousiours nostre train. Et pourquoy? Car nous 
Scavons que Dieu est immuable, et comme il a com- 
mencé, il parfera. Or est-il ainsi qu'il a delivré les 
siens de tout temps. Ne craignons point done qu'il 
nous laisse à la necessité, que nous ne soyons se- 
courus de luy aussi bien. 

Et afin que nous scachions tous que sainet 
Paul ne parle point seulement de sa personne, il 
adiouste une sentence generale, Que íous ceux qui 
voudront vivre sainctement en lesus Christ, seront 
persecutez. Quand il dit cela, il monstre que la 
doctrine qu'il avoit mise auparavant, n'est pas pour 
deux ne pour trois, mais qu'il faut que les membres 
de lesus Christ, tous ceux qui voudront estre de 
son troupeau s'apprestent à cest usage, et qu'il n'a 
point ainsi parlé d'un exemple singulier, mais qu'il 
nous à mis en avant ce qui nous est propre et utile 
à tous. "Vray est qu'il n'y aura point une mesure 
egale, que tous soyent persecutez d'une facon. Car 
nous voyons comme Dieu espargne beaucoup de ses 
fideles: que s'il y en a un bruslé, une centaine 
mourront en leur liet, et d'avantage. Dieu done 
n'a poiut ordonnó une loy certaine et egale que 
tous soyent persecutez d'une fagon: mais tant ya 
que nous ne pouvons servir à Dieu sinon estans. 
gendarmes. Et pourquoy? Car il est impossible 
que le monde ne contredise à nostre Seigneur Iesus 
Christ, et à tous ses membres. (ar nous 8Qavons. 
que le monde est poussé par l'esprit de Satan: il 
faut done que la cruauté soit avec la haine de la- 
quelle i'ay fait mention. Puis qu'ainsi est, iamais 
les fideles ne seront à repos, qu'ils ne se trouvent 
molestez et picquez en quelque facon que ce soit. 
Or ceste doctrine nous doit servir à double usage: 
cest qu'un ehacun la face valoir à son regard: et 
puis quand nous voyons les serviteurs de Dieu 
estre tourmentez par les meschans et par les in- 
credules, que nous ne doutions point pourtant de 
leur bonne reputation. Ceci seroit obscur s'il n'estoit 
declaré plus à plein. lay dit (en premier lieu) 
quand sainct Paul prononce que tous ceux qui veu- 
lent vivre fidelement en Iesus Christ, souffriront 
persecution, qu'il faut qu'un chacun S'appreste à 
cela. Or nous avons desia dit que le diable est 
nostre ennemi mortel, et qu'il a des supposts infinis 

en ce monde. La guerre donc nous eset ouverte, 
voire si nous voulons estre de la bande de Iesus 
Christ, et adherer à luy. Qu'un fidele ne face 
point son conte (s'il ne veut estre trompé) de vivre 
à repos, et quand il ne donnera occasion à personne 
de se plaindre de luy, qu'il ne pense point qu'un 
chaeun doive faire le semblable: car Dieu ne per- 
mettra point que nous vivions en tel repos. Nous 
voyons mesmes qu'un homme qui n'aura point 
d'autres ennemis, sera inquieté en soy: mais tant 
y 8 que Dieu nous donnera tousiours des aiguil- 
lons pour nous poindre, et ne fust sinon pour nous 
resveiller. Il faut aussi qu'il esprouve nostre pa- 
tience: il faut d'autre costó que nous apprenions 
d'aspirer au repos celeste, afin de ne nous point 
endormir en ce monde. Aussi en somme, voici 
lheure des combats pour nous. 

Or quand nous aurons prins ceste resolution 
de resister à tous les assauts de Satan, et s'il nous 
faut estre persecutez, de porter cela en toute pa- 
tience, et ne point nous desbaucher, il nous faut 
venir au second poinct, que quand on aífligera in- 
justement quelque serviteur de Dieu, nous ne l'ayons 
pas en moindre estime. Et ceci est bien notable. 
Car nous en verrons beaucoup qui tournent à tous 
vents (comme on dit) quand ils auront applaudi à 
un homme cependant qu'il estoit prisé et honoré, 
s'ils voyent qu'il y ait un vent contraire, ils regar- 
dent, Comment? Qu'est-ce que i'ay pensé? En 
sorte que du premier coup ils condamneront un 
fidele, voire comme des aveugles sans regarder s'il 
est persecuté à tort ou non. Et en cela si on ne 
faisoit tort qu'aux personnes, ce seroit desia trop: 
mais on ne fait nulle difficulté de condamner la 
doctrine de Dieu quand on la persecute. Il est 
vray qu'il s'en trouvera qui feront semblant de re- 
eevoir l'Evangile cependant qu'on le presche sans 
eontredit: mais s'i| y vient quelque trouble, ils 
monstrent bien que iamais n'ont eu nulle racine 
vive, et ce qu'ils ont donné d'approbation d'estre 
fideles, c'est comme un asne qui baissera les au- 
reilles, que mesmes ils n'attendront pas qu'on les 
afflige vivement pour plaquer là tout, mais slya 
la moindre occasion du monde, qu'on viene con- 
tester eontre la verité de Dieu, et qu'on la degrade, 
combien en voit-on qui suivront incontinent les cor- 
ruptions, et se revolteront? Et puis, si un servi- 
teur de Dieu est iniustement persecuté, on luy 
erachera au visage. Et dont procede cela, sinon 
que nous n'avons point medité ceste doctrine dont 
arle sainct Paul? c'est que les afflictions qui ad- 
vienent aux bons, sont plus honorables (et doivent 
estre iugees telles) que tous les triomphes de la 
terre: autrement nous ne discernons point entre les 
vertus et les malefices. Voilà un serviteur de Dieu 
qui sera persecuté. Et pourquoy?  Pource qu'il 

s'est loyaument aequitté de son devoir. Voilà aussi 
un malfaiteur qui sera puni de ses crimes: tous les 
deux sont persecutez.  Voire, mais l'un merite 
d'estre en detestation, et l'autre d'estre prisé. Quand 
nous voyons cela, que l'ingratitude du monde n'em- 
pesche point que nous ne prisions ceux qui soní 
persecutez pour verité, et que nous avisions sur 
tout de ne point ietter condamnation sur eux à la 
volee, comme nous sommes trop enclins à ce faire. 

Ainsi done, ce n'est point sans cause que sainct 
Paul a mis ceste sentence, c'est asgavoir que tous 
ceux qui voudront vivre sainctement en Iesus Christ, 
seront persecutez. Que faut-il donc? En premier 
lieu, qu'un chacun regarde à soy de pres. Et 
d'autant que Dieu nous assigne, et nous enrolle ici 
pour estre comme ses soldats, apprenons de nous 
aguerrir: encores que pour un temps Dieu nous 
supporte, et que nous soyons en paix, ne laissons 
pas pourtant d'avoir les armes toutes appareillees, 
et de prier celuy qui nous doit donner vertu, qu'il 
ne nous defaile point au besoin. Et s'il advient 
que nous ne soyons point persecutez à glaives des- 
gainez, que les feux ne s'allument point pour nous, 
cognoissons que Dieu nous supporte, et le remer- 
cions en cela. Mais soit que nous soyons en danger, 
soit que nous soyons à repos, pour ce que nous ne 
sgavons pas ce que Dieu nous reserve, que tousiours 
nous ayons cela resolu, que quand il luy plaira que 
nous soyons persecutez, et bien, que nous soyons 
tous prests de nous offrir à luy en sacrifice. Et 
puis, qu'un chaeun regarde à sa vocation: il ne faut 
pas que nous alleguions, Et comment?  Celuy.là 
n'est pas tant pressé que moy. Car c'est à Dieu 
de nous bailler à chacun sa portion: il sgait en quoy 
il se veut servir de nous. Ainsi done, laissons- 
nous conduire par luy. Et quand noua verrons 
que d'autres sont plus peraecutez que nous, cognois- 
sons la grace que Dieu nous fait. Quand nous en 
verrons d'autres qui sont à leur aise, qu'on ne se 
trouble pas, que nous ne soyons point esmeus d'en- 
vie, que nous ne venions point à murmurer contre 
Dieu comme s'il nous pressoit par trop, mais qu'un 
chacun porte son fardeau: et puis qu'ainsi est 
plions le& espaules, e& que nous demandions à Dieu 
qu'il nous fortifie. Voilà ce que nous avons à faire. 

Et puis notons qu'il y a diverses especes de 
persecution8, que nous ne serons pas tousiours 
trainez du premier coup à la mort, mais nous au- 
rons des picques de nos voisins, nous serons iniuste- 
ment afflipez, on nous menacera, il y en aura 
d'autres qui seront outragez par les moyens que 
Satan. suscitera: brief, sgachons qu'il faut que toutes 
les tentations desquelles nous serons assaillis en ce 
monde soyent mises en ce rang, et que ceste sen- 
tence &'accomplit, toutesfois et quantes que nous ne 
sommes point à nostre aise en ce monde, máis que 

nous avons à guerroyer, Cependant pesons aussi 


ce mot quand il dit, Tous ceux qu$ veulent saincte- 


ment vivre en lesus Christ: car il est certain que 
les meschans qui fuiront la croix, ne laisseront pas 
d'estre beaucoup tourmentez, comme on le voit. 
Car les ennemis de Dieu, les gens adonnez à mal, 
portent leur bourreau: encores que personne ne leur 
demande rien, si est-ce que toutesfois leurs crimes 
les agitent tousiours, en sorte qu'ils ont un feu 
allumé là dedans, ils sont comme une mer en tour- 
mente quand les vagues s'entrebatent. Ainsi en 
est-il de l'inquietude de tous meschans. Et puis 
on ne les peut porter ne souffrir, d'autant qu'ils 
sont pleins d'orgueil, de cruauté, et de rapines: et 
d'autant qu'il n'y a ne foy ne loyauté en eux, il 
faut que tous leur soyent ennemis. Nous voyons 
mesmes comme ceux qui sont addonnez à ambition, 
ou à avarice, ou à choses semblables, sont comme 
chiens et chats qui s'entremangent, et s'espient pour 
se donner tousiours quelque trousse: on voit les 
choses ainsi divisees au monde. Et pourtant il 
faudra bien que ceux qui s'addonnent à mal soyent 
persecutez. Mais notamment sainct Paul nous ap- 
pelle à souffrir les combats qui nous sont suscitez 
de Satan pour vivre sainctement en Iesus Christ: 
eomme aussi eainct Pierre nous exhorte que nous 
ne souffrions point comme larrons, comme meur- 
triers, comme paillars, comme ravisseurs: mais que 
les afflietions que nous avons à endurer soyent 
pour le tesmoignage de l'Evangile, et que Dieu soit 
glorifé. Puis qu'ainsi est donc, advisons que nous 
ne &oyons point tourmentez pour nos malefices. 
Mais cependant notons aussi, combien que nous 
soyons diffamez à tort, qu'il ne faut point que nous 
Soyons descouragez pour cela. Car par ci devant 
saincot Paul nous avoit advertis que non seulement 
on usera de violence contre nous, mais que nous 
serons en opprobre quant au monde, que par fausses 
calomnies et detraetions nous serons denigrez: il 
faut que nous portions cela patiemment. Mais tant 
y à que nous devons mettre peine de cheminer 
tellement devant Dieu, et converser en telle sobrieté 
avec nos prochains, que nous puissions protester 
de nostre innocence, et la monstrer par effect: et 
que tousiours ceci soit cognu, que nous sommes 
perseecutez pour avoir vescu sainctement. 


Et mesmes sainct Paul adiouste le mot de Jesus | 


Christ, ll est vray qu'il semble de prime face estre 
superflu, mais ce n'est point sans cause qu'il l'a 
exprimé: car c'est pour monstrer que nostre Sei- 
gneur lesus Christ accomplit la sentence qu'il a 
prononcé de sa bouche, Qu'il n'est point venu ap- 
porter la paix en ce monde, mais qu'il a allumé un 
feu qui bruslera, qu'il a esmeu une guerre qui ne 
se pourra appaiser, iusques à ce que le diable soit 
du tout vaincu avec les eiens. Et qu'ainsi 80it, le 

diable ne cessera de s'efforeer tant qu'il luy sera 
possible d'empescher le cours de l'Evangile: les 
meschans sont du tout enragez apres cela. Et 
comment done se pourroit-il faire qu'en suyvant 
lesus Christ nous fussions à repos? Et ainsi no- 
tons bien que Iesus Christ a son enseigne dressee 
pour dire qu'il nous faut entrer en combat: il crie 
à l'arme: et pourtant suyvons-le si nous voulons 
estre ses disciples. Car nous pourrons bien veoir 
quelquefois des gens qui ont apparence de grande 
vertu et saineteté, qui ne seront point pourtant 
tourmentez du monde. Et pourquoy. Car il est 
facile encores de s'accorder avec les ineredules quand 
on ne suit point lesus Christ. Mais quand l'Evan- 
gile vient en avant, que nous avons la religion pour 
dire, Il faut adorer le Dieu vivant, il faut qu'il soit 
servi en ceste sorte: alors il est question de de- 
laisser toutes les superstitions qui regnent entre les 
ineredules: et les voilà incontinent comme enragez, 
voilà une furie qui s'esmeut et s'enflambe. Voilà 
done pourquoy sainct Paul a ici notamment declaré 
que si nous adherons à nostre Seigneur Iesus Christ, 
il faut que nous soyons assaillis et tourmentez. Car 
il est venu au monde pour mettre division, en sorte 
que pour nous conformer à la doctrine de l'Evan- 
gile, il faut que nous ne facions point difficulté de 
nous declarer ennemis mortels de ceux qui seroyent 
eontens de nous supporter, moyennant que nous ne 
fussions point ehrestiens. Combien en y a-il qui 
seroyent bien aises de vivre avec nous quand nous 
voudrions nager entre deux eaux? [Il ne faudroit 
point fuir bien loin, moyennant que nous voulus- 
sions nous desguiser: mais d'autant que nous avons 
la parole de Dieu en nostre bouche, d'autant qu'il 
faut aussi qu'en nostre vie nous monstrions que 
c'est à bon escient que nous faisons protestation de 
lavoir pour nostre Maistre et Docteur: d'autant 
done qu'il nous faut rendre confession de nostre 
foy, voilà les esclats qui volent, voilà un tonnerre 
qui est esmeu avec tous ceux qui seroyent bien 
aises d'estre paisibles avec nous, sinon que lesus 
Christ y meist une guerre. 

Ainsi donc apprenons que ce n'est point assez 
de vivre en Philosophe (comme on dit), tellement 
qu'il n'y ait point de reproche en nous, qu'on ne 
puisse pas nous mettre une ignominie de larrecin, 
de paillardise, d'yvrongnerie, ou. de quelque autre 
vice: ce n'est point assez de tout cela, mais il faut 
que nous suyvions nostre capitaine le Fils de Dieu. 
Et puis qu'il eleve son enseigne pour crier à l'ar- 
me, et qu'il veut que nous entrions en combat 
contre tous ceux qui ne le peuvent endurer, qui 
resistent furieusement à son Royaume, il faut qu'un 
chaeun de nous se submette à telle condition. 


Voilà en somme ce que nous avons à noter de ce 
passage. 

Or ceste doctrine est assez familiere: il reste 
de venir à la prattique, et le temps nous y appelle, 
voire et nous y contraint. Car le monde est au- 
iourd'huy si pervers qu'il n'est point possible que 
nous cheminions droitement sans avoir beaucoup 
d'ennemie. Pourquoy? Nous sommes meslez parmi 
beaucoup de contempteurs de Dieu. ll est vray 
que nous aurons bien la predieation de l'Evangile, 
nous aurons bien quelque police: mais tout cela ne 
fera iamais qu'il n'y ait beaucoup de corruptions: 
et nous voyons l'audace et maliee qui est en tous 
ceux qui bataillent contre Dieu. Il faut done que 
nous ayons des combats par tout: et mesmes nous 
voyons comme l'Evangile est prophané, et que les 
povres enfans de Dieu ne sgavent oàü marcher, que 
la terre ne les peut souffrir, nous voyons tout cela. 
Ainsi donc, si nous ne sommes du tout despour- 
veus de sens, advisons de faire nostre profit de 
ceste doctrine, et n'attendons pas que nous soyons 
assailis vivement, mais que nous soyons comme en 
un.exercice continuel, que nous meditions (di-ie) 
tout le temps de nostre vie ceste admonition de 
sainct Paul: et d'autant que ce nous est une chose 
aigre et diffieile selon la chair, de soustenir perse- 
eution, laquelle nous fuyons de nature, qu'il ne 
nous face point mal d'estre membres de Iesus Ohrist 
à ceste condition-là, et que nous reduisions en me- 
moire ce que nous avons declaré par ci devant, 
que si nous mourons auiourd'huy avec luy, la vie 
nous est apprestee au eiel. Puis qu'ainsi est donc 
que la victoire nous est toute certaine, et mesmes 
que pour tous les combate que nous avons à sous- 
tenir pour trois jours, nous avons un fruict au ciel 
qui nous est permanent, et qui ne perira iamais, 
que nous prenions courage là dessus. Et combien 
que ce mot de Persecution de prime face fust pour 
nous retirer, que nous surmontions cela, et que 
nous suyvions tellement nostre Seigneur lesus 
Christ, qu'encores que nous voyons qu'avec oppro- 
bres il nous faille estre chassez du monde, nous ne 
laissions pas d'adherer à luy, iusque à ce qu'il nous 
introduise en la gloire celeste qu'il noüs a promise, 
et laquelle mesmes il nous a acquise par son eang. 

Ét au reste, afin que nous scachions que les 
persecutions dont parle sainct Paul ne sont pas 
seulement de glaive et de feux, mais qu'il y en a 
beaucoup d'especes, notamment il dit, Que les hom- 
mes mauvais s'avanceroni de plus em plus, estans 
trompez, et irompans les autres. Or il met ici une 
espece notable de persecution, que quand on aura 
beaucoup tourmenté les serviteurs de Dieu, quand 
ils verront que Satan aura la vogue avec ses men- 
songes, que beaucoup seront enragez contre la doc- 
trine, que les autres pervertiront et corrompront 
tout: et cependant que les meschans ne laisseront 
pas de s'avancer tousiours en mal: quand (di-ie) 

les serviteurs de Dieu verront cela, ne seroit-ce 
point pour estre desbauchez, einon que de longue 
main ils fussent munis à l'encontre? Pour ceste 
cause sainct Paul dit qu'il ne nous faut pas estre 
tellement esperdus, si nous voyons la mort apprestee, 
les prisons, les tourmens, et toutes choses sembla- 
bles: que les meschans grincent les dents contre 
nous, si faut-il pourtant qu'en cela nous monstri- 
ons une constance invincible. Mais quand nous 
voyons les ennemis domestiques qui profitent au 
dommage de l'Eglise, que nous voyons qu'on regoit 
mieux les corruptions et les abus que la bonne 
doetrine, que nous voyons que les meschans font 
leurs triomphes, et qu'ils ont la bouche ouverte 
pour mesdire et blasphemer, et cependant que la 
doctrine de Dieu soit reculee, que toutesfois nous 
persistions au milieu de tels scandales. Voilà à 
quoy seainct Paul nous a voulu exhorter en ce pas- 
sage. Or d'autant que pour ceste heure le tout ne 
se peut pas deduire, contentons-nous qu'en toutes 
sortes il nous faut estre armez pour batailler, autre- 
ment iamais nous ne serons capables pour servir à 
Dieu et à nostre Seigneur lesus Christ, et pour 
resister à son ennemi mortel Satan. Car iamais 
ne cessera: et puis il a ses supposts au monde en 
nombre infini: nous sgavons qu'il est pere de 
mensonge, nous scavons qu'il est addonné à 
toute eruauté, qu'il a un esprit de meurtre. Puis 
qu'ainsi est done, sgachons qu'il nous faut tous- 
iours estre suiets à beaucoup de fascheries et d'af- 
flictions pour vivre chrestiennement. Et ce n'est 
point à chacun de nous d'en prendre sa portion, 
mais c'est à Dieu de nous en donner tant qu'il luy 
plaira, Et pourtant remettons-nous à sa bonne 
volonté, car c'est à luy de disposer de nous, et de 
la vie, et de la mort: quand il luy plaira de nous 
appeller de ce monde, que nous soyons preste de 
suyvre. Et cependant consolone-nous quand Dieu 
ne permet point que nous soyons affligez pour nos 
malefices, combien qu'il nous pourroit abysmer, et 
à bon droit. Car qui est eeluy de nous, tant iuste 
Soit il, qui ne meritast cent mille morts? Or puis 
qu'ainsi est que Dieu laisse nos vices ocachez, et 
qu'il ne nous punit point pour iceux, mais que 
il veut que nous souffrions pour le tesmoignage de 
sa verité, pour une chose tant honorable et tant 
precieuse, ne devons-nous point prendre courage là 
dessus, et luy rendre graces du bien et de l'hon- 
neur qu'il nous fait, quand en nous exemptant de 
l'ignominie que nous avons meritee, il veut que 
nous portions ses marques et ses armoiries, et que 
nous soyons comme ses herauts? Brief, que nous 
souffrions comme en sa propre personne, que la 
querele que nous portons, soit siene, et qu'il de- 
clare qu'il est ennemi de nos ennemis: quand nous 
voyons cela, n'avons-nous point bien matiere de 

nous consoler? Et puis nous scavons qu'en toutes | tions qui nous pourront advenir, que nonobstant 


nos fascheries, nous avons un bon garant au ciel: 
ear nous sgavons que nostre Seigneur lesus Christ 
est celuy auquel toute vertu est donnee de Dieu le 
Pere. Et pourtant, quand nous serons fortifiez de 
son Esprit, ne doutons point que nous ne puissions 
surmonter tous troubles et scandales, toutes tenta- 

Ia soit que la tentation soit grande quand 
nous voyons le monde estre si pervers d'adherer 
plustosí aux corruptions de Satan qu'à la verité 
de Dieu, si nous faut-il avoir ceste constance, mes- 
me quand une fois Dieu nous a declaré sa volonté, 
de nous tenir là fermes sans iamais en estre es- 
branlez. Car ce que les mensonges sont plustost 
receus que la verité, cela ne vient sinon de nostre 
maliee, que nous sommes corrompus, et que nous 
suyvons ce qui nous est propre, et ce qui se rap- 
porte à nostre nature. Car nous sgavons qu'il n'y 
& que vanité en nous. Quand done Satan nous 
vient mettre ses tromperies en avant pour nous 
brouiller, nous aeceptons cela, et y courons, il ne 
faut point qu'on nous y pieque. Mais il faut que 
Dieu besongue en nous par la vertu de son sainct 
Esprit, quand il nous veut attirer à soy, qu'il nous 
reforme, voire qu'il nous change du tout. Et ainsi 
surmontons ceste tentation: quand le monde se 
desbauchera à mal, regardons que cela procede de 
la malice et corruption des hommes. 

Mais pour mieux cognoistre comme nous pour- 
rons batailler iusques à la victoire, notons bien ce 
qui est iei dit par sainct Paul, Persiste (dit-il) és 
choses que tw as apprinses, ei qui te sont commáses, 
Scachant de qui tw les tiens, ei que tu as cognu. les 
saincles letires dés ton enfance. Em premier lieu il 
monstre que nous serions incontinent transportez, 
si nous n'estions munis et armez de la veritó de 
Dieu. Car quelle sagesse y a-il en nous de tenir 
le bien et fuir le mal?  Aurons-nous une telle dis- 
eretion de nature, que nous soyons adonnez plustost 
à la verité qu'aux mensonges? C'est tout le 
contraire. Comme i'ay desia dit, il ne faut point 
que nous aillions à l'eschole pour apprendre men- 
songes, illusions, tromperies: chacun sera son 
maistre et son docteur en cest endroit. Or quand 
le diable de superabondant machine tout ce qu'il 
peut, qu'il a ses supposts pour nous divertir et des- 


toutes nos infirmitez, nous obtiendrons la victoire, 
tellement que rien n'empeschera que nous ne 
parvenions à ce triomphe qui nous est appresté 
au ciel. ; 

Or nous-nous prosternerons devant la face de 
nostre bon Dieu etc. 

baucher, pour nous esblouir les yeux et pour tout 
renverser, voilà le mal qui redouble. Et ainsi il 
faut bien que nous ayons dequoy pour repousser le 
mal. Et c'est ce que sainct Paul monstre en ce 
passage, que quand nous aurons bien profité en 
l'esehole de Dieu, que nous aurons prins bonne ra- 
cine en sa Parole, alors combien que Satan use de 
ses prattiques et astuces, combien qu'il vueille tout 
dissiper, et qu'il semble que la verité de Dieu soit 
comme aneantie, si est-ce que nous pourrons per- 
sister et tenir bon. Car la verité de Dieu a la 
vertu de nous rendre invincibles contre tous men- 
songes, moyennant qu'elle soit receue de nous, et 
que nous luy facions l'honneur qui luy appartient. 
Voilà dont quant au premier article qui est ici 
touché par sainct Paul: 1l ne dit pas simplement à 
Timothee qu'il soit homme  vertueux pour ne 
point eroire les abus et les illusions ausquelles le 
monde s'addonne: mais il dit, Persiste em ce que tu 
as apprins. Comme s'il disoit, Si tu estois un 
homme ignorant, qui iamais n'eust gousté la verité 
de Dieu, en vain ie t'exhorteroye à estre ferme: 
mais maintenant puis qu'ainsi est que Dieu t'a fait 
ceste grace de te retirer à soy, puis qu'ainsi est 
que tu as sa Parole, il faut que tu entres hardiment 
en combat. 

Nous voyons done ici en premier lieu, quelle 
grace Dieu nous fait quand il luy plaist de nous 
illuminer en sa verité: ce n'est pas seulement à ce 
que nous cognoissions le bien, mais que nous sca- 
chions aussi discerner le mal pour estre sur nos 
gardes, que nous ne soyons point empoisonnez des 
mensonges de Satan, que nous ayons ceste pruden- 
ce de nous retirer de toutes tentations: quand il 
nous aura tendu quelques empeschemens, qu'il nous 
les aura mis au devant, que toutesfois nous ne 
soyons iamais surprins. Et là dessus nous devons 
estre tant plus incitez à faire valoir la parole de 
Dieu. Combien que nous voyons de grandes con- 
fusions et troubles en ce monde, que nous voyons 
les seducteurs gagner beaucoup, et (comme les 

aureiles du monde sont fretillantes) qu'ils acquie- 
rent plusieurs disciples, que nous ne soyons point 
empeschez pour cela. C'est ce que nous avons à 
retenir de ce passage. Mais il y a encores un autre 
poinct que sainct Paul adiouste, c'est ascgavoir que 
non seulement Timothee avoit esté instruit en la 
pure dootrine de l'Evangile, de la Loy et des Pro- 
phetes, mais aussi qu'il en estoit constitué gardien, 
pour la dispenser aux autres. Or il est vray qu'un 
chaeun de nous selon sa mesure est obligé d'en- 
seigner ses prochains: mais il y a ici une circon- 
stance speciale en 'Timothee à cause de l'office: 
c'est, puis que Dieu l'avoit ordonné ministre de sa 
Parole, qu'il estoit comme thresorier et dispensateur 
de la doctrine de salut, que cela le doit tant plus 
enflamber à ceste solicitude et diligence de laquelle 
sainct Paul a parlé ci dessus. Et ainsi notons 
bien que les fideles doyvent estre constans, quand 
ils verront le monde s'aliener de Dieu, qu'il y en 
aura des rebelles et des obstinez, que toutesfois 
leur.foy demeurera victorieuse: mais les ministres 
de la parole de Dieu, ceux qui ont quelque charge 
publique d'enseigner, doyvent monstrer le chemin, 
et y a plus griefve condamnation sur eux quand 
ils seront volages, quand ils seront esmeus ou es- 
tonnez voyans quelque confusion advenir. Voilà 
done ce que nous avons à retenir en ce passage, 
quand sainet Paul apres avoir parlé de l'instruction 
de Timothee, adiouste que Dieu l'a constitué gar- 
dien de la doctrine, afin qu'il la dispensast aux 
autres: comme ausej en un autre lieu il dit, Ce 
thresor-ci nous est commis. 

Il adiouste quant et quant, Qwe Tümothee dés 
son enfance avoii apprims les sainctes letires. Or en 
cela il signifie que Timothee avoit un plus grand 
advantage beaucoup que s'il eust esté novice, que 
si depuis peu de temps Dieu l'eust attiré à la foy, 
et qu'il eust esté converti d'entre les Payens. Il 
est vray que son pere estoit homme Payen: mais 
Dieu luy avoit fait la grace de suyvre la foy de 
sa mere, et de sa grand mere, comme nous avons 
veu par ci devant. Ainsi donc il avoit esté fidele- 
ment enseigné, et quasi avoit estó imbu de la doc- 
trine de Dieu et de la vraye religion avec le laiet. 
Or cela seroit bien requis en tous ministres de la 
parole de Dieu: et de faict, quand les choses ont 
esté bien ordonnees en l'Eglise, ceux oü il y avoit 
quelque esperance estoyent enseignez avec une telle 
diligence, qu'ils n'estoyent pas seulement pour ap- 
prendre fes lettres humaines, mais on les accoustu- 
moit à l'Escriture saincte: et quand ils venoyent 
en l'aage de vingt ans, ils faisoyent mesmes la lec- 
ture en l'Eglise, afin qu'ils prinssent courage de 
estre tant mieux confermez. "Tout cela a esté ab- 
bastardi quand le diable a gagné, et que ceste hor- 
rible dissipation de la papauté est venue. Mais 

quoy qu'il en soit, cela devroit estre observé entre 
les Chrestiens, que pour garder bonne semence en 
l'Eglise, ceux qui sembleroyent estre propres pour 
enseigner, qu'on les accoustumast en l'Escriture 
saincte, et qu'ils y fussent exercez dés leur premiere 
enfance. Mais cependaut notons que sainet Paul 
s'est addressó à tous ceux qui ont eu ce privilege 
d'avoir dés le commencement esté instruits en la 
pure doctrine de Dieu. Et c'est encores un poinet 
bien digne d'estre observé. Car si un homme à 
l'aage de soixante ans, estant desia vieil et cadu- 
que, a cognoissance de l'Evangile, il faut qu'il s'ef- 
force, puis qu'il a erré toute sa vie, de recom- 
penser ce qu'il a perdu. Mais ceux qui ont receu 
la vraye et pure doctrine de tout temps, que doy- 
vent-ils faire? Ne sont-ils pas beaucoup plus obli- 
gez à Dieu? Il est bien certain. "Voilà un enfant 
qui aura esté baptizé au nom de nostre Seigneur 
lesus Christ, il ne sgaura que c'est des ordures et 
abominations de la Papauté, il aura ouy l'Evangile, 
il en aura les aureilles batues, devant mesme que 
i| viene en aage de discretion on l'aura continué 
en cela: ne faut-il pas qu'il soit bien ingrat et 
vilein, sinon qu'il responde à une telle grace que 
Dieu luy fait, et qu'il ne soit plus diligent à re- 
cevoir ce qu'il cognoist estre de la verité? Notons 
bien done qu'iei S. Paul reproche à tous ceux qui 
dés leur enfance auront estó deuement enseignez, 
si leur advient de se desbaucher, qu'ils auront tant 
moins d'exeuse, et meritent d'estre condamnez au 
double, puis qu'ainsi est qu'ils se destournent de la 
doctrine laquelle les avoit enseignez de si long 


temps, et en laquelle ils devoyent estre si bien 


confermez. Et ceci es& notamment dit pour la ieu- 
nesse qui a esté instruite en l'Evangile. Beaucoup 
ont erró longuement: or il ne faut pas pourtant 
qu'ils soyent lasches si Dieu les appelle quand ils 
sont desia parvenus en aage d'homme, ou qu'ils 
ont passé la plus grand part de leur vie: mais 
(comme i'ay desia dit) ils se doyvent soliciter à 
cheminer tant mieux pour recompenser le temps 
passé qui a esté perdu, et qui a esté inutile. Mais 
quoy qu'il en soit, les ieunes gens qui n'ont iamais 
esté abbruvez de fausse doctrine, qui jamais n'ont 
prins un mauvais pli, mais qu'ils ont esté prevenus 
de la grace de Dieu pour estre duits, et pour s'ac- 
coustumer dés le commencement à tenir le chemin 
de salut, ceux-là quand ils se destournent de la 
verité, et que le diable les a bien sceu gagner, ne 
faut-il pas dire qu'ils sont plus que mal-heureux, 
et qu'ils ont perdu un benefice plus qu'inestimable ? 
Et neantmoins on voit ce qui en est. Car ceux 
qui iamais n'ont cognu que c'est des superstitions 
de la Papauté, devroyent estre des petis Anges: et 
on voit qu'ils n'ont quasi nulle religion, qu'il y a 
un mespris de Dieu, et une impieté &i grande, qu'il 
18 

semble que iamais n'ayent entendu un seul mot de 
PEvangile, qu'ils vueillent despiter Dieu, comme si 
iamais i| n'eust approché d'eux: et d'autant plus 
qu'il s'est rendu familier, il semble qu'ils prenent 
plaisir à se despiter à l'encontre de luy comme des 
diables enragez. Car qu'est-ce de la ieunesse telle 
qu'on la voit? .A-on iamais ouy parler d'une im- 
pieté &i diabolique comme elle est auiourd'huy? Et 
on le voit. Ainsi donc il y a une horrible con- 
damnation apprestee sur tous ceux qui dés leur en- 
fance auront esté enseignez purement en la doctrine 
de salut, et ne respondent point à cela, monstrans 
une plus grande vertu et fermetó pour resister à 
tous mensonges et fausses doctrines, que ceux qui 
sont encores novices, et qui n'ont pas de long temps 
cognu que c'estoit de la verité de Dieu. Voilà ce 
que nous avons à observer en ceste circonstance. 
Or sainet Paul adiouste, Spachant aussi de qui 
iw las apprins. En quoy il monstre que nous ne 
pourroas point estre arrestez en une doctrine, qu'il 
n'y ait bonne certitude. Car si nous voulons tenir 
Lon, et ne point flechir, et cependant que nous ne 
soyons point asseurez, que sommes-nous sinon 
opiniastres? Ce n'est point vertu que cela. Ainsi 
done devant que nous resoudre d'estre constans en 
une chose, il faut en premier lieu qu'elle nous soit 
bien signee, et que nous en ayons pleine certitude, 
pour dire, Ceci est authentique, il n'en faut plus 
douter, ce n'est pas une chose de laquelle i'aye 
seulement opinion, pour dire, Ie le cuide ainsi, il 
me le semble: mais la chose est telle, c'est la verité 
infallible. Si nous n'avons cela, nous ne ferons 
que nous opiniastrer quand nous voudrons tenir 
bon. Voilà donc pourquoy notamment sainct Paul 
exprime que Timothee sgavoit de qu'il avoit ap- 
prins. Or iei nous voyons quand nostre foy sera 
deuement reglee, ie di celle que Dieu approuve: 
car les Papietes se vantent d'avoir la foy, autant 
en font les Tures et les Payens: mais quoy? Ce 
n'est qu'un cuider, une opinion qu'ils ont conceue. 
Voire, mais on les y voit du tout arrestez. Er 
bien, ils sont opiniastres, ce n'est pas louange: car 
on ne doit pas tenir pour doetrine, une chose de 
laquelle ils n'ont nulle approbation. Il faut donc 
que nous apprenions à discerner, s&i nous voulons 
avoir une foy bien reglee, c'est asgavoir que nous 
sgachions quelle est la verité, que nous discernions 
entre la clarté et les tenebres. "Voilà donc quant 
à un item. Cependant nous sommes aussi ad- 
monestez de n'estre point trop hastifs pour nous 
precipiter, et pour recevoir une doctrine qui nous 
est incognue: si tost qu'on aura parlé, si nous em- 
brassons ce qu'on nous aura dit, cela est une lege- 
reté frivole. Il est vray qu'il nous faut rendre 
dociles à Dieu, nous devons avoir une telle prompti- 
tude, que si tost qu'il aura ouvert sa bouche, nous 

soyons attentifs pour estre obeissans, voire sans re- 
pliquer: mais il faut avoir cognu devant, si c'est 
Dieu qui parle. Sur cela done que nous discernions. 
Et ainsi gardons-nous d'une folle legereté, pour 
recevoir indifferemment et sans discretion tout ce 
qu'on nous dira. Car ceux qui sont ainsi legers à 
croire, ils sont faciles à estre esgarez, et en peu 
d'heure: on ne sgait quand on les a perdus ou 
gagnez. 

Voiei done une admonition bien utile, Que 
nous sgachions elire avec discretion, et pour ce 
faire, que nous ayons cognu auparavant si c'est la 
verité ou non. Or à l'opposite nous devons estre. 
advertis de ne point combatre avec obstination, 
quand nous ne serons pas du tout bien asseurez: 
ear c'est comme fermer la porte à Dieu, si nous 
voulons maintenir une opinion douteuse. Comme 
nous voyons beaucoup d'ignorans, qui ont honte 
d'estre instruits: Ho, ie sgay que c'est de vivre, 
lay trop long temps esté au monde, ie ne suis pas. 
un petit enfant. Voilà que diront des fols estour- 
dis, qui iamais n'ont rien cerché en toute leur vie: 
toutesfois voilà une audace diabolique, quand les 
hommes sont ainsi rebelles et obstinez. Car ils re- 
poussent Dieu furieusement: entant qu'en eux est, 
ils empeschent que sa grace ne puisse parvenir à 
eux. Ainsi gardons-nous d'obstination en choses 
douteuses: et suyvant la regle qui nous est donnee 
de sainct Paul, que nous ne soyons point constans 
sinon là oà nous cognoistrons que c'est Dieu qui 
a parlé à nous, et que nous avons sa veritó in- 
fallible. En somme, quand nous aurons erré en. 
ignorance, apprenons à tourner bride: et si Dieu 
nous fait la grace, de nous tendre la main, de nous 
advertir que nous ayons mal fait, ayons honte de 
la faute que nous avons commise: mais cependant 
qué nous soyons prests et appareillez d'estre re- 
dressez comme il est besoin, et que nous ayons 
ceste docilité en nous, d'estre amiables, de nous 
rendre obeissans à ce que nous cognoistrons estre 
bon, puis que du premier coup nous n'aurons point 
estó si bien advisez que de tenir le droit chemin 
de salut. 

Or maintenant il reste de sgavoir dont viendra 
une telle certitude. T'ay dit qu'il faut que nous 
scachions que c'est de la verité que nous avons 
receue. Voire, mais ceste science-là dont procede- 
elle? Il semble que sainct Paul se contente ici 
que nous ayons un homme de bien et approuvé, 
qui nous ait enseignez. Car c'est luy qui est docteur 
de Timothee: et il dit, Spachant de qui tu l'as ap- 
prins. Si est-ce que nostre foy seroit par trop 
debile, et mal fondee, si elle s'addressoit au regard 
d'un homme mortel: il n'y a que Dieu seul qui 
puisse estre autheur de nostre foy. Comment donc 
est-ce que sainct Paul rappelle ici Timothee au 

regard de sa personne? (Or notons que sainct Paul 
n'a point ici voulu magnifier ni sagesse qui fust en 
luy, ni preud'hommie, ni chose semblable, pour dire 
que cela fust suffisant: mais le principal a esté, 
qu'il estoit constitué Apostre, qu'il avoit une voca- 
tion celeste, qu'il estoit envoyé de Dieu. Voilà 
done sur quoy il veut que Timothee s'appuye. Il 
est vray qu'il monstroit bien par effect que ce 
n'estoit point en vain que Dieu l'eust appelé; ear 
mous sqgavons comme il s'estoit acquitté loyaument 
'de son devoir, quelle integrité i1 y à eu en luy, 
quelle saincteté de vie. Il pouvoit done estre un 
miroir de toute perfection. Mais si faloit-il que 
:eeci precedast, c'est asgavoir qu'on cognust que 
Dieu l'avoit establi à son service, et que la doctrine 
qu'il porte, n'est point terrestre, mais la pure verité 
.de nostre Seigneur lesus Christ. Ainsi en somme, 
Bous voyons que pour bien estre asseurez, et avoir 
une foy resolue et constante, il nous faut estre 
persuadez que Dieu a parlé à nous, et que c'est 
luy qui nous a enseignez, combien que ce soit esté 
par le moyen des hommes. Et si nous disons, l'ay 
un sage docteur: celuy qui m'a instruit est un 
homme bien expert, et de saincte vie: tout cela ne 
sera qu'aide inferieure. Il faut donc que nous 
puissions protester que nous avons Dieu qui nous 
esclaire par sa parole, et que ceux qui nous ont 
enseignez sont ses ministres, et qu'ils nous ont in- 
struits purement, et sans aucun meslinge ne cor- 
ruption, qu'ils nous ont apporté ce qu'ils ont receu 
de luy, et de sa propre bouche. Or on demandera 
comment nous pourrons avoir une telle certitude. 
Il est certain que ce ne sera point de nostre in- 
dustrie ni prudence, mais il nous faut prier Dieu 
qu'il seelle en nos coeurs par son S. Esprit sa 
verité, afin que nous ayons une arre pour n'estre 
point empeschez que sa doctrine ne soit toute re- 
solue en noue, comme un marché qui aura esté 
eontraeté, Et voilà pourquoy ce titre est attribué 
à lEsprit de Dieu, qu'il est l'arre de nostre adop- 
tion, et que c'est le seau par lequel Dieu ratifie sa 
parole, et qui la rend authentique en nos coeurs. 
Voilà pourquoy aussi il est nommé Esprit de pru- 
dence et de discretion. 

Notons bien donc qu'il nous faut estre asseurez 
de Dieu pour avoir un tel fondement de foy, que 
le diable ne la puisse iamais ruiner quoy qu'il brasse, 
quoy qu'il prattique, mais que nous poursuyvions 
tousiours le droit chemin, iusqu'à tant que nous 
ayons vaincu tous les combats ausquels Dieu nous 
voudra exercer en ceste vie transitoire. Or mainte- 
nant si on demande aux Papistes à quelles enseignes 
ils sont si opiniastres, que pourront-ils alleguer pour 
leur defense? Il est vray qu'ils diront, Nous vou- 
lons ensuyvre nos peres et nos ancestres: ils met- 
tront en avant leur mere saincte eglise: mais quand 

tout cela sera consideró, leurs peres quels sont-ils, 
et leurs ancestrep, sinon de povres bestes errantes? 
Et quant à leur eglise (qu'ils appellant leur mere) 
cest une synagogue de Satan, laquelle a dechassé 
et banni lesus Christ de soy. Ainsi done nous 
voyons, combien qu'ils soyent comme furieux pour 
reietter toute bonne doctrine, et que le diable les 
ait ensorcelez pour suivre les illusions dont ils ont 
esté enyvrez de tout temps, que toutesfois ils n'ont. 
nulle fermeté en eux: que s'ils avoyent entré en 
leur conscience pour examiner à bon escient s'ils 
ont une bonne certitude, ils se trouveroyent là 
comme esperdus. Or il ne se faut point esbahir 
des Papistes: car ils n'ont qu'un abysme confus, et 
leur fondement est le gouffre d'enfer: mais c'est 
pitié qu'entre nous oà l'Evangile se presche, oü 
nous avons l'intelligence tant elaire que rien plus, 
et combien que Dieu nous appelle à soy, que nous 
oyons la voix de ce grand Pasteur lesus Christ, 
que neantmoins il y en ait qui soyent si volages, 
qu'il n'y ait nulle fermeté en eux, qu'ils ne sgachent 
si c'est Dieu qui parle ou non. Car combien y en 
a-l qui eroyent à l'Evangile? tellement que s'ils 
voyent des troubles et des confusions, ils ne s'en 
soucient gueres. Et pourquoy? Car ils n'ont iamais 
prins nulle racine. Il est vray qu'il leur semble 
que ce qu'on leur dit, est bon, et l'approuvent: mais 
tant y a qu'il s'en faut beaucoup qu'ils ayent prins 
ceste conelusion en eux, de tenir bon iusqu'à la 
fin, et pour dire que c'est à Dieu auquel ils ont 
ereu, et qu'ils n'ont point esté incitez à la volee 
pour estre adonnez à suivre le conseil des hommes, 
mais que Dieu les a asseurez qu'ils ne scauroyent 
errer en obeissant à sa Parole: il y en a bien peu 
qui tendent à ce but. Et voilà pourquoy aussi 
Dieu les laisse en inquietude, qu'ils sont comme 
pendans à un filet, et leur foy n'a nulle tenure. 
Or tant y a que ceci n'est point dit en vain, qu'il 
faut sgavoir de qui nous avons apprins la doctrine. 

Or quand sainct Paul a parlé ainsi, il adiouste, 
Que T'imothee pouvoit estre rendu sage par les sainctes 
lettres, voire suiwant la foy qu est en lesus Christ. 
Void un beau titre et excellent que sainct Paul 
attribue à l'Escriture saincte, que là nous avons 
une droite sagesse et pleine. Mais cependant il 
nous advertit que si nous cuidons estre sages en 
nostre cerveau, iamais nous ne profiterons en l'escole 
de Dieu, et qu'il faudra que nous demeurions con- 
fus en nostre arrogance. Comme ceux qui veulent 
iuger à leur fantasie, ceux qui ne daignent pas 
interroguer la bouche de Dieu, mais cuident estre 
assez habiles pour discerner entre le bien et le mal: 
Dieu se moquera d'une telle presomption, Et bien, 
vous voulez estre grans docteurs sans avoir esté 
enseignez: allez, allez, pour vous confondre et vous 
abysmer du tout. Voilà donc comme Dieu traittera 

ceux qui se confient ainsi en leurs sens propres. 
Et pour ceste cause sainct Paul disant en ce passage 
que nostre sagesse est en l'Escriture saincte, monstre 
que de nous i| ne faut point que nous pensions 
avoir une telle perfection que de cognoistre ce qui 
sera bon et droit, mais plustost que nous SOyons 
vuides de toutes telles folies: c'est que nous ne 
euidions point estre sages. Quel sera donc le com- 
mencement de nostre sagesse? Que nous soyons 
fols, comme sainct Paul en parle en la premiere 
Epistre des Corinthiens. Il est vray que cela de 
prime face semble estre rude, que nous soyons fols 
pour estre sages. Mais cependant que l'homme 
aura une seule goutte d'opinion de soy, qu'il pensera 
avoir quelque bon esprit pour se gouverner, Dieu 
le desdaigne, et le desavoue pour son disciple. 
Ainsi done il ne reste sinon que nous protestions 
que nous sommes fols, que nous ne savons que 
c'est de vivre, iusques à ce que Dieu nous ait tendu 
la main, qu'il nous ait percé l'aureille (comme il 
en est parlé au Pseaume quarantieme) afin de nous 
instruire. Voilà done ce que sainct Paul a ici 
entendu, en disant que l'Eseriture saincte nous 
peut rendre sages. Or cependant faisons cest hon- 
neur à la parole de Dieu, de nous humilier sous 
icelle, et de nous arrester à ce qui est là contenu, 
scachans quand nous l'aurons apprins, qu'il ne nous 
faut rien plus, qu'il n'est point question d'y rien 
adiouster, nous serons assez sages quand nous serons 
disciples de Dieu: mais si nous voulons passer outre, 
il faudra que le diable soit nostre docteur. Car de 
nous mesmes (comme i'ay dit) que comprendrons- 
nous? Or voici Dieu qui nous fait ce bien de nous 
enseigner, i| s'accommode à mostre rudesse tant 
privément que rien plus: mais tant y a qu'il pro- 
teste qu'il n'y aura que redire, que nous serons 
parfaitement instruits quand nous l'aurons escouté. 
Et si nous sommes tant fretillans de ne point ae- 
quiescer à la pure et simple parole de Dieu, en 
voulant avoir ie ne sgay quoy d'avantage, n'est-ce 
pas raison que Satan nous possede, et qu'il nous 
destourne du droit chemin, afin que nous vaguions 
comme bestes esgarees? Et ainsi (comme lay dit) 
faisons cest honneur à la parole de Dieu, de nous 
tenir en l'obeissance d'icelle, et luy attribuer toute 
perfection de sagesse. 

Et au reste, notons bien aussi que sainct Paul 
n'a point adiousté sans cause, Qwe nous Soyons ainsi 
enseignez par la foy qui est en. Iesus Christ. Car ce 
n'est point assez d'avoir la lecture simple de l'Es- 
criture saincte, mais il faut que nous croyons en 
Dieu, que nous soyons asseurez de sa verité pour 
ne point vaguer. Voilà les Iuifs qui ont la Loy 
et les Prophetes tousiours en main, ils les lisent 
en leurs synagogues, mais cependant ils demeurent 
tousiours aveugles. Et pourquoy? Car ils ne tie- 


SERMON XXIII 





280 


nent point le droit chemin, ila ne sgavent que c'est 
d'appliquer l'Eseriture sainete à bon usage. Autant 
en est-il de ceux qui par curiosité liront l'Escriture 
sainete. Il y en a d'aueuns qui veulent savoir 
beaucoup pour en deviser: et bien, ils fueillettent. 
Mais quoy? Au bout de leur vie ce sera comme 
du premier iour, d'autant qu'ils n'ont point eu un 
esprit arresté, qu'ils n'ont tenu nulle regle. Les 
autres sont menez d'ambition, les autres taschent 
de pervertir l'Eseriture saincte, qu'ils ont une ma- 
lice certaine, comme nous en voyons beaucoup qui 
ont un esprit envenimé, et qui ne demandent sinon 
qu'à infecter tout, ils sont tortus comme serpens: 
il faut done qu'ils pervertissent toute simplicité. 
Telles gens ont-ils iamais profité en l'Escriture 
saincte? Non: toutesfois elle ne perd point cest 
office que sainct Paul luy attribue, c'est de nous 
instruire en toute perfection de sagesse. Ouy bien: 
mais (comme i'ay desia dit) il met notamment, La 
foy en lesus Christ. Et pourquoy? Car il est dit 
au troisieme de la seconde aux Corinthiens, que 
Iesus Christ est l'ame de la Loy, en sorte que la 
Loy est aecomparee à un corps mort qui n'ha point 
de vigueur, ne de vertu, ne de vie, quand Íesus 
Christ en est separé. Que faut-il dono? Si nous 
voulons profiter en l'Escriture saincte, apprenons 
de nous addresser à nostre Seigneur lesus Christ. 
Et comme sainet Paul l'appelle en ce passage-là 
l'ame de la Loy, ou l'esprit: aussi en un autre pas- 
sage il dit que c'en est la fin. Ne voulons-nous 
point done tracasser en sorte que ce soit peine per- 
due et inutile de nous estre exercez en l'Escriture 
saincte?  Avisons de nous addresser droit à Iesus 
Christ: ear c'est aussi en luy que sont enclos les 
thresors de sagesse et intelligence. —L'Escriture 
saincte quelle est-elle sinon un miroir pour nous 
faire contempler nostre Dieu? Nous sgavons que 
nostre souverain bien, nostre felicité et gloire, c'est 
que Dieu se revele à nous. Or est-il ainsi que 
lesus Christ est l'image vive en laquelle Dieu se 
represente, comme sainct Paul en parle au cha- 
pire suyvant de ceste seconde epistre aux Corin- 
thiens. 

Puis qu'ainsi est done, nous ne ferons que va- 
guer en toute nostre vie, et errer, encores que nous 
lisions l'Escriture saincte, si ce n'est que nous suy- 
vions la doetrine qui nous est ici declaree: c'est 
que nous cognoissions lesus Christ, les biens qui 
nous sOnt envoyez par luy, et lesquels il nous elar- 
git, comme il ha les thresors infinis de toute sa- 
gesse, et de toute iustice, de toute saincteté, de vie 
en somme, et de salut. Ainsi nous voyons que ce 
mot n'est pas superflu, quand sainet Paul dit que 
nous pourrons estre rendus sages par l'Escriture 
saincte, voire si nous l'appliquons à SQgavoir que 
c'est de Iesus Christ, pour mettre toute nostre foy 

en luy. Or d'autant que le monde n'a point suyvi 
ceste regle, voilà pour quoy on a si mal profité en 
PEseriture sainete. Il est vray que la plus part 
n'a tenu conte de sqavoir quelle estoit la verité de 
Dieu, on a pensé que c'estoit pour les grana doc- 
teurs que l'Escriture saincte a esté donnee, telle- 
ment que les gens mariez, et nobles, et marchans, 
et laboureurs, et gens de mestier, ont quitté cela: 
Nous sommes laies (ont-ils dit), nous sommes se- 
euliers: tellement qu'ls se sont privez du testament 
de leur Pere celeste: et par ce moyen se sont 
forelos de son heritage, entant qu'en eux estoit. 
Voilà done une ingratitude horrible qui à regné 
au monde, c'est que ce thresor qui nous estoit 
donné en l'Escriture saincte, n'a point esté receu, 
que nul n'y a voulu estre attentif. Mais il y a eu 
un plus grand mal, c'est que ceux qui pensoyent 
estre les plus habiles, et qui ont esté intitulez doc- 
teurs, n'ont pas daigné regarder l'Escriture saincte. 
Et qu'ainsi soit, il y a trente ans qu'il n'estoit 
point question de lire la Bible pour estre grand doc- 
teur: que si en toute l'Italie, France, et tous les 
pays du monde on eust demandé, et enquis de la 
verité à ces grans celeres, s'ils avoyent leu toute la 
Bible, ils eussent confessó que non. Car ils esto- 
yent occupez à des choses plus grandes, et leur 
sembloit que la Bible n'estoit rien au prix de ce 
qu'ils avoyent leurs determinations des saincts Con- 
ciles: ils avoyent leur Bobulaires, oü ils s'appliquo- 
yent, et esumoyent la Bible quasi comme la theo- 
logie des simples, et des petis clergeons. 

Voilà done comme un tel thresor de sagesse 
a estó mesprisé, et que ceux qui avoyent la charge 
de conduire les autres ont estó povres aveugles: et 
quand ils ont leu l'Escriture saincte, il est vray 
qu'is lont approuvee, mais il n'a point esté ques- 
tion de chercher là Iesus Christ, et les graces in- 
finies que Dieu nous a donnees en la personne 
d'iceluy: mais il a falu chercher mille contrarietez 
frivoles, et l'Escriture saincte a esté tiree par les 
cheveux, en sorte qu'l y a eu une horrible con- 
fusion et sacrilege, quand une chose si saincte a 
esté convertie à l'appetit des hommes: et mesmes 
ils n'ont point eu honte de l'appeller un nez de 
eire, voire pour la prophaner du tout. Et on voit 
bien par cela qu'ils se sont mocquez pleinement de 
Dieu, Et l'Escriture saincte n'est qu'un nez de cire. 
Et auiourd'huy quand ils disputent contre nous, 
voilà leurs belles allegations, qu'ils disent qu'il n'y 
a point d'arrest en l'Escriture saincte, qu'on ne 
sgait comme on la doit prendre ni exposer, mais 
qu'il se.faut arrester aux sainote Conciles, et à 
ce qui a esté là determiné. Car (disent-ils) puis 


SUR LA SECONDE A TIMOTHÉE. 


282 


que l'Escriture saincte est un nez de cire, on la 
peut tourner cà et là comme on veut. Nous voy- 
ons done comme le diable à dominé du tout à bride 
avallee en ceste maudite et execrable Papauté. Or 
d'autant plus devons-nous bien noter ce passage, 
voyant que le sainet Esprit a voulu remedier à une 
telle confusion, et &i infernale, quand il dit, Mes 
amis, il est vray que vous aurez le thresor de 
toute sagesse quand vous aurez la Loy et les Pro- 
phetes: mais cependant si faut-il que vous soyez 
addressez. Car si vous-vous gouvernez à vostre 
phantasie, que vous vouliez suyvre vos appetis, 
nostre Seigneur permettra que vous ne tiendrez nul 
chemin, et que jamais vous ne parviendrez au but: 
comme nous avons veu par ici devant, qu'il y a 
des apprentis qui iamais ne s'avancent, mais plus- 
tost reculent. Que faut-il donc? Que vous cher- 
chiez lesus Christ, et quand vous l'aurez trouvé, 
que nous preniez tout vostre contentement en luy, 
que vous sgachiez que d'avoir la foy en son Evan- 
gile, c'est toute vostre perfection. "Voila doneques 
ce que nous avons à noter de ce passage. 

Et retenons aussi comme il faut poiser ce mot 
de Foy: car ce n'est point assez d'avoir cognu lesus 
Christ d'une telle sorte que font les incredules, 
mais il faut que nostre foy soit fondee en luy, et 
que nous le recevions comme celuy qui nous est 
constitué Maistre de Dieu son Pere, voire adherant 
à la eimplicité de sa doctrine. Et puis, que nous 
cognoissions que nous avons en luy toute iustice, 
que c'est par luy que nous sommes reconciliez à 
Dieu ayans obtenu la remission de nos pechez, que 
e'est par luy que nous sommes sanctifiez afin de 
cheminer en pureté de vie: que nous soyons là du 
tout arrestez, cognoissans qu'il est nostre Mediateur 
et advocat qui intercede pour nous, que nous invo- 
quions Dieu en son Nom, et que nous ayons tout 
nostre refuge à luy, que nous ne cherchions point 
une seule goutte de bien sinon en luy seul, car il 
en est la source et la fontaine, et que c'est de s& 
plenitude qu'il nous faut tous puiser, comme il est 
dit au premier chapitre de sainct Iehan. Voilà 
done pourquoy sainct Paul use de ce mot de foy 
en lesus Christ: car alors nous pourrons tellement 
contempler Dieu, que nous serons transfigurez en 
sa gloire, mesme en ce monde, et en ceste vie ca- 
duque desia Dieu fera reluire son image en nous, 
iusqu'à ce qu'il nous ait recueillis en son Royaume 
eternel, et qu'il nous ait delivrez de toutes les 
povretez et miseres de ce monde. 

Or nous-nous prosternerons devant la face de 
nostre bon Dieu, etc. 

Chap. III, v. 16—17. 


D'autant que la parole de Dieu est nommee 
nostre glaive spirituel, nous avons besoin d'en estre 
armez, attendu qu'en ce monde le diable ne cesse 
de batailler contre nous, afin de nous seduire et de 
nous attirer en ses mensonges. Or sainct Paul 
pour nous mieux exhorter à ce faire, dit ici qu'en 
premier la parole de Dieu merite une telle reve- 
rence, qu'un chacun s'y range, qu'on l'escoute pai- 
siblement et sans contredit. Et puis il adiouste le 
profit qui nous en revient, qui nous doit aussi in- 
citer à la recevoir en toute reverence et obeissance. 
Or notamment il parle d'Escriture saincte. Car de 
tout temps il y a eu des fantastiques qui ont voulu 
remettre en doute ce qui estoit contenu en l'Escri- 
ture saincte, combien qu'ils eussent honte de nier 
que la parole de Dieu ne meritast d'estre receue 
sans aucune replique: et de tout temps il s'est 
trouvé des esprits malins qui ont bien confessé de 
prime face que la parole de Dieu a une telle 
malesté en soy, qu'il faut que tout le monde s'hu- 
milie sous icelle: et cependant ils n'ont pas laissé 
de blasphemer contre l'Escriture sainete. Or oü 
se trouvera la parole de Dieu, sinon qu'on la cherche 
en la Loy, et és Prophetes, et en l'Evangile? Car 
c'est là oà Dieu nous a declaró sa volonté. Afin 
done qu'il n'y eust point de replique en cest en- 
droit, et qu'on ne s'excusast point pour dire qu'on 
peut bien croire à la parole de Dieu sans accepter 
l'Eseriture saincte, notamment sainct Paul nous a 
iei declaró que si nous voulons faire hommage à 
Dieu, et luy estre suiets, qu'il nous faut recevoir 
ce qui est contenu en la Loy et és Prophetes. Or 
afin qu'un chacun ne se donnast point licence de 
choisir ce qu'il voudroit, et aussi d'obeir à Dieu 
en partie, il dit que toute l'Escriture a ceste maiesté 
dont il parle, et qu'elle est utile. 

En somme, sainet Paul prononce ici qu'il ne 
faut point que les hommes prenent par loppins et 
par morceaux ce qu'ils auront approuvé, et ce qui 
leur viendra à gré de l'Escriture saincte: mais que 
sans exception ils concluent, puis que Dieu a^parlé 
en sa Loy, et ses Prophetes, qu'il se faut là tenir 
du tout. Nous voyons done maintenant quelle est 
l'intention de sainct Paul en ce passage. Car en 
parlant de l'Escriture saincte il n'entend pas ce que 
nous avons de luy, ne des autres Apostres et Evan- 
gelistes: il n'y avoit pour lors rien escrit que l'an- 
cien Testament. Ainsi nous voyons qu'il a voulu 
qu'en l'Eglise Chrestienne la Loy fust tousiours 
preschee, et les Prophetes, comme c'est une doc- 
trine qui doit demeurer à iamais. Et en cela voit- 

on que ceux qui voudroyent que la Loy fust auiour- 
d'huy reiettee, et qu'on n'en parlast plus, sont 
comme chiens et pourceaux: comme aucuns vileins 
pouaeres, qui depuis n'agueres desgorgeoyent leur 
Consummatum est, et cela par toutes les tavernes: 
dont il a falu que moy mesme leur aye resisté en 
mes predications avec grande vehemence: tellement 
que ces vileins faisoyent un proverbe commun en 
toutes leurs synagogues et en leurs tavernes, pour 
dire, Il ne nous faut plus ne Loy, ne Prophetes. 
Et cela a esté aussi commun qu'il seroit entre les 
Tures. Or au contraire, nous voyons que sainct 
Paul retient ici les Chrestiens en bride, et monstre 
que 8i nous voulons approuver nostre foy et obeis- 
sance envers Dieu, que la Loy et les Prophetes 
doivent regner par dessus nous, qu'il nous faut là 
regler, qu'il faut que nous cognoissions que c'est 
une verité permanente et immortelle, et non point 
eaduque, qu'elle n'est point variable, que Dieu n'a 
point baillé une doctrine temporelle afin qu'on s'en 
servist quelque temps, mais il a voulu qu'elle eust 
sà vigueur auiourd'huy, et que plustost le monde 
perisse, et que ciel et terre soyent ruinez, que l'au- 
thorité de la Loy ni des Prophetes soit aneantie. 
Voilà done l'intention de sainct Paul, c'est que 
nous devons du tout nous laisser gouverner par 
lEseriture sainete, et qu'il nous faut rapporter là, 
et qu'il ne faut point que nous cherchions nulle 
sagesse ailleurs. Et cependant notons (comme il a 
esté dit) qu'il ne nous donne ici nulle liberté de 
choisir ce qu'il nous plaira, mais qu'en tout et par 
tout il veut que nous soyons obeissans à Dieu, 
trouvans bon tout ce qui est contenu en l'Escri- 
ture saincte. 

Or revenons aux deux poinets qui sont iei 
couchez. Il dit (en premier lieu) Qwe l'Escriture 
saincte est 4nspiree divinement: puis il adiouste, 
Quelle est utile. Voilà done deux louanges que 
sainot Paul attribue à l'Escriture saincte, afin de 
nous la rendre amiable, et puis digne d'estre accep- 
tee avec toute humilité. Quand il dit qu'elle a 
esté inspiree de Dieu, c'est afin que nul homme 
mortel n'entreprene de se rebecquer à l'encontre 
de Dieu. Car qu'est-ce si nous luy resistons? Or 
est-il ainsi que les creatures entreprenent la guerre 
contre Dieu, s'ils ne veulent point accepter l'Escri- 
ture sainete. Pourquoy? Elle n'est point forgee 
des hommes (dit sainct Paul), il n'y rien ici de ter- 
re&tre. Quiconques done ne voudra se monstrer du 
tout rebelle contre Dieu, et le despiter, il faut qu'il 
soit suiet à l'Escriture saincte. Voilà quant à l'au- 
thorité. Or sainet Paul adiouste en second lieu, 
qu'outre la reverence que nous devons à Dieu, luy 

faisans hommage, qu'il faut aussi que nous cognois- 
sions qu'il a proecuré nostre profit et nostre salut, 
quand il luy a pleu de nous enseigner par l'Escri- 
ture saincte. Car il ne nous veut point amuser à 
des choses inutiles. Quand done nous serons dili- 
gens à lire l'Escriture saincte, nous sgaurons que 
Dieu n'à rien là couché que ne nous soit bon et 
propre, et dont nous ne recueillions quelque usage. 
Puis qu'ainsi est, quelle ingratitude sera-ce si nous 
n'aeceptions le profit qui nous est offert si liberale- 
ment du costé de Dieu? Ainsi en somme, sainct 
Paul apres avoir magnifié l'Escriture saincte, mon- 
strant que la maiesté de Dieu apparoist là, nous 
en veut aussi donner goust, que nous y venions 
avec une affection et desir d'y profiter, scachans 
que c'est à ceste fin-là que Dieu a pretendu. 

Or touchant le premier article, notons bien que 
iamais l'Escriture saincte ne nous servira comme 
elle doit, si nous ne sommes persuadez que Dieu 
en est l'aautheur. Car si nous venons lire Moyse, 
ou quelqu'un des Prophetes comme une histoire 
d'un homme mortel, sentirons-nous une vivacité 
de l'Esprit de Dieu qui nous enflamme? Il s'en 
faudra beaucoup. Ainsi l'Escriture saincte sera 
comme une chose morte et sans vigueur envers 
nous, iusques à ce que nous ayons cognu que c'est 
Dieu qui parle là, et qui nous y declare sa volonté. 
C'est done par là qu'il nous faut commencer, quand 
sainet Paul afferme que l'Escriture saincte à esté 
inspiré divinement. Or il est vray que le Pape se 
vantera que tout ce qu'il a mis en avant est de 
Dieu, et mesme voire comme le povre monde a 
estó seduit de tout temps, c'est ascavoir sous ceste 
couverture du nom de Dieu. Car iamais il n'y a 
eu poison de fausse doctrine qui n'ait esté mis en 
ce calice d'or, c'est à dire, qui n'ait esté caché 
sous ce titre honorable, que Dieu parloit aux hom- 
mes. Mais (comme nous avons touché ce matin) 
moyennant qu'un chacun de nous se laisse gouver- 
ner à Dieu, il aura une bonne signature de sa foy, 
tellement qu'il cognoistra que ce ne sont point illusions 
de Satan, que ce ne sont point fables controuvees 
des hommes, ce qui est contenu en l'Escriture 
saincte, mais que Dieu a parló, et en est l'autheur. 
Nous aurons done cela assez ratifié: mais cependant 
si les ineredules n'en cognoissent rien, et qu'ils 
vienent heurter des cornes à l'encontre de l'autho- 
ritó de l'Escriture sainete, cognoissons la bonté in- 
finie de nostre Dieu, en ce qu'il luy a pleu nous 
geeller sa verité, et nous faire sentir la vertu d'icelle: 
que nous cognoissions que c'est de luy que nous 
tenons nostre foy, que nous puissions dire qu'il a 
parlé, comme nous voyons que ces protestations 
sont si communes à tous les Prophetes. Voilà done 
comme nous avons à prattiquer ce passage. 

Or cependant nous pouvons aussi recueillir de 

ce que dit sainct Paul, qu'il n'y a nulle authorité 
ferme sinon celle de Dieu: ie di en l'Eglise. Vou- 
lons-nous done bien approuver une doctrine? Il 
ne faut point qu'elle emprunte son authorité de la 
sagesse des hommes, mais que nous cognoissions 
qu'elle est venue de Dieu: sans cela tout le reste 
ne sera rien. Et c'est un article bien notable. Car 
voilà en quoy Dieu veut esprouver si nous sommes 
son peuple ou non, c'est que nous monstrions qu'il 
est vrayement nostre Roy, d'autant que nous ne 
tenons ne loix ni ordonnances que de luy, que nos 
amos ne sont point conduites à la volee, mais qu'il 
domine par dessus, et que nous sommes du tout 
suiets à son ioug. Si cela n'est, nous ne monstrons 
point que Dieu nous gouverne: combien que nous 
pretendions son nom, ce ne sera qu'à fausses en- 
seignes. 

Ainsi retenons bien que sainct Paul en ce pas- 
sage, pour monstrer que nous devons tenir l'Escri- 
ture saincte indubitable, ne dit pas, Moyse a esté 
un homme excellent: il ne dit pas, Isaie avoit une 
eloquence admirable: il n'allegue rien des hommes 
pour les faire valoir en leur personnes: mais il dit 
qu'ils ont esté organes de l'Esprit de Dieu, que 
leurs langues ont estó conduites en sorte qu'ils 
n'ont rien advancé de leur propre, mais que c'est 
Dieu qui a parlé par leur bouche, qu'il ne faut point 
que nous les estimions comme creatures mortelles, 
mais que nous sgachions que le Dieu vivant s'en 
est servi, et que nous ayons cela pour tout conolu, 
qu'ils ont estó fideles dispensateurs du thresor qui 
leur estoit commis. Or si cela eust esté bien ob- 
servó, on ne fust pas venu en telle et si horrible 
confusion comme encores sont tous les povres Pa- 
pistes. Car sur quoy est fondeó leur foy, sinon 
sur les hommes? On ne fust point done venu en 
ceste horrible confusion oü on voit les povres igno- 
rans, Car il n'est pas question de dire en la Pa- 
pauté. Voici Dieu qui parle: voire, donnant appro- 
bation de sa maiestó: il n'y aura que feintise en 
tout leur cas. Il est vray qu'ils allegueront bien 
le nom de Dieu: mais cependant ils mettront en 
avant leurs songes et resveries, et puis c'est tout. 
Or au contraire, voiei sainet Paul qui nous dit 
qu'il nous faut tenir à l'Eseriture sainete. Voilà 
pour un item. Et à quelles enseignes? Pource 
que Dieu parle là, e& non point les hommes. Nous 
voyons done eomme il exclud toute authorité hu- 
maine, qu'il faut que Dieu ait sa preeminence par 
dessus toutes ses creatures, et que grans et petis 
s'assuiettissent à luy, et que nul ne presume de 
s'ingerer pour dire, Ie parleray: comme aussi sainct 
Pierre veut que nous ayons ceste certitude, qu'en 
montant en chaire nous monstrions que c'est Dieu 
qui nous envoye, et que nous portons le message 
quil nous a commis: que celuy qui parle (dit-il) 

qu'il parle comme parole de Dieu: c'est à dire, 
quil monstre par effect qu'il ne s'est point ingeré 
à la volee, et qu'il ne mesle rien de ses songes, 
mais qu'il a et tient la pure verité de Dieu: qu'il 
face donc valoir la doctrine qu'il prononce, afin que 
Dieu soit honoré. Puis que toute doctrine humaine 
est ici abatue, que l'accez donc luy soit fermé, mes- 
mes qu'ele soit bannie de l'Eglise Chrestienne. 
Et pourtant avisons de nous tenir à ceste pure 
simplicité-là, d'autant que nostre Seigneur nous a 
fait ceste grace de nous declarer sa volonté par la 
Loy et par les Prophetes, que nous demeurions là 
fermes, et que les hommes ne soyent point elevez 
en un degré si haut que d'estre par dessus nos 
consciences, et de bastir à leur poste des articles 
de foy. 

Or venons maintenant à l'utilité que sainct 
Paul adiouste. Il dit qwe l' Escriture est utile. Nous 
avons desia monstré à quelle fin ceci se rapporte, 
c'est ascavoir, que l'Escriture saincte nous soit 
amiable, et que nous soyons enflambez d'un desir 
et zele d'y profiter, veu qu'elle nous est donnee 
non point seulement pour nous monstrer quelle est 
la maiesté de Dieu, mais pour nous edifier à nostre 
salut. Si donc l'Escriture saincte est utile, nous 
sommes par írop ingrats en n'appliquant point 
nostre estude à icelle. Or qui est celuy qui de 
nature n'appetera son bien et son salut? ^ Et oü le 
pourrons-nous trouver sinon en l'Escriture saincte, 
par laquele il nous est communiqué?  Mal-heur 
done sur nous quand nous n'escouterons point Dieu 
parler, veu qu'il ne demande sinon nostre utilité. 
Il ne cherche pas son profit: car quel besoin en 
a-il? Au reste, cependant nous sommes advertis 
de ne point lire l'Escriture saincte pour la faire 
servir à nos fantasies, ou pour en puiser de vaines 
questions. Pourquoy? Car elle est utile à salut, 
dit saincí Paul. Quand done i'expose l'Escriture 
saincte, il faut que ie me regle tousiours là, c'est 
que ceux qui m'oyent, regoivent profit de la doc- 
irine que ie propose, qu'ils en soyent edifiez à salut. 
Si ie n'ay ceste affection-là, et que ie ne procure 
ledifieation de ceux qui m'oyent, ie suis un sacri- 
lege, prophanant la parole de Dieu. Et aussi ceux 
qui lisent l'Escriture saincte, ou qui vienent au 
sermon pour escouter, s'ils cherchent quelque folle 
speculation, s'ils vienent iei pour prendre leurs es- 
bats, ils sont coulpables d'avoir prophané une chose 
$i sainecte. Quand nous voadrons tirer l'Escriture 
saincte à nos appetis, que nous voudrons chercher 
quelques questions, et cependant nous ne regardons 
point à l'utilité, c'est une pollution que cela. Quand 
done sainct Paul nous a monstré que nous devons 
venir à l'escole de Dieu avee un desir ardent, at- 
tendu qu'il ne cherche sinon nostre bien et salut, 
il nous monstre qu'il ne faut point aussi que nous 

polluons l'Eseriture saincte, en la voulant faire 
servir à nos fantasies, mais sgachans que Dieu a 
voulu qu'elle nous fust profitable, que nous venions 
là pour estre enseignez, voire enseignez de ce qui 
est propre pour nostre salut. "Voilà en somme ce 
que nous avons à recueillir de ce mot. 

Or il reste de voir par especial et par le menu 
quelle est ceste utilité. Car si sainct Paul eust 
coupé broche ayant prononcé ee mot, le sens de ce 
passage seroit obscur: mais il adiouste une telle 
declaration, qu'il ne faut point chercher de glose 
ailleurs. Car il dit que UEscriture est utile pour 
doctrine, pour redargution, pour correction, pour in- 
siruetion en 4ustice, tellement que Uhomme de Dieu 
soit rendu, entier (dit-il), formé, ou appareillé à toute 
bonne oeuvre. Or en premier lieu nous avons ici à 
observer que sainct Paul ne met point un usage 
simple de lEscriture saincte, mais ayant parlé de 
doctrine, il adiouste redargwéion, correction, instruc- 
tion. Et pourquoy? Ce n'est point assez que Dieu 
nous monstre ce qui est bon, d'autant que nous 
sommes tant froids que c'est pitié. Il faut done 
qu'il nous pieque, et qu'il y ait vehemence, afin 
que nous cognoissions que c'est à bon escient qu'il 
parle, et qu'il ne nous faut point iouer avec luy. 
Voilà done pourquoy il n'y a point une doctrine 
nue et morte en l'Eseriture saincte, mais afin que 
nous 8oyons poussez vivement pour venir à Dieu, 
il y a les redargutions et les corrections. Voilà un 
article. 

Cependant nous voyons aussi l'ordre que sainct 
Paul a iei tenu. Car il dit qw'elle est utile pour 
docirine: et puis il adiouste redargution, et correction. 
Et pourquoy est-ce qu'il commence par le mot de 
Doctrine? D'autant que c'est le vray ordre naturel. 
Oar si nous ne sommes enseignez pour dire, C'est 
la verité: on aura beau nous exhorter: mais il faut 
en premier lieu, que nous cognoissions que ce qu'on 
nous monstre, est bon, et vray, et droit. Et ainsi 
le mot de JDocírine, emporte que nous soyons en- 
seignez de la verité pour en estre bien' resolus, 
pour y estre tellement edifiez que nous ne doutions 
plus asgavoir ce qui en est ou non. Or maintenant 
nous avons à roduire en memoire ce qui a estó 
traitté ci dessus, quelle est la doctrine saincte comme 
sainct Paul en a parlé: mesmes ce matin nous 
avons veu que le but est de cognoistre Iesus Christ, 
afin que mettans du tout nostre fiance en luy, nous 
soyons sages selon Dieu. Et puis il a estó traitté 
aussi par ei devant és prieres et oraisons, de mettre 
nostre esperance en Dieu, de regarder à |a vie 
eternelle, à laquelle il nous convie, de mortifier tout 
ce qui est de nos affections, de nous reformer à sa 
iustice. Voilà donc en somme la doctrine de l'Escri- 
ture sainete, c'est que nous cognoissions que Dieu 
a voulu que nous mettions pleinement nostre fiance 

en luy, que nous y ayons nostre refuge: et puis, 
que nous cognoissions comment, et par quel moyen 
il se declare nostre Pere et Sauveur: c'est en la 
personne de nostre Seigneur Iesus Christ son File, 
lequel il a exposé à la mort pour nous. Car voilà 
comme nous sommes reconciliez à luy, voilà comme 
nous sommes nettoyez de toutes nos macules et 
pollutions, voilà comme nous sommes reputez iustes: 
et de là procede la fiance que nous avons d'invo- 
quer Dieu, ecgachans qu'il ne nous reiette point quand 
nous venons à luy au nom de celuy qu'il nous a 
constitué Advocat. Au reste, cognoissans qu'il n'y 
a en nous que peché et malediection, que nous ap- 
prenions de nous desplaire: cognoissans que Dieu 
merite bien d'estre servi et honoré de nous: que 
nous cognoissions ce qu'il demande et ce qu'il ap- 
prouve, pour nous en acquitter. Voilà la doctrine 
qui est contenue en l'Eseriture saincte. Or (comme 
desia nous avons touché) combien que de la doc- 
trine procede tout le reste, si est-ce qu'elle ne pro- 
fite point par soy, à cause de nostre paresse et 
froidure. 1l faut done qu'il y ait des aiguillons 
pour nous picquer. 

Et voilà pourquoy sainct Paul met en second 
lieu, ARedargution. ll est vray que ce mot n'est 
point fort usité en Francois, et aussi i'ay mis re- 
prehension, afin d'estre mieux entendu: toutesfois 
8i est-ce qu'il nous faut noter que sainct Paul a 
voulu ici exprimer que nous devons estre convaincus 
pour estre bien enseignez en l'escole de Dieu, qu'il 
faut que nous soyons poincts là dedans, que nous 
Soyons redarguez et convaincus. Et c'est ce qui 
est dit en la premiere des Corinthiens, chapitre 
quatorzieme, car il use du verbe qui respond à ce 
moí-ci: e'est ascgavoir que quand la parole de Dieu 
est deuement exposee, la prophetie a sa vigueur et 
son regne, que non seulement les fideles en sont 
edifiez, mais si un incredule entre en l'Eglise, et 
qu'il oye la doctrine de Dieu, il sera redargué et 
iugé, dit sainet Paul. Quand il dit, redargué, et 
iugé, cela emporte que là oü au auparavant un in- 
eredule estoit enveloppé comme en tenebres, et qu'il 
8e plaisoit en son ignorance, et que ne cognoissant 
point que c'est de Dieu, il estoit eslourdi: quand 
Dieu l'esclaire en telle sorte, qu'il cognoist la po- 
vreté en laquelle il a vescu, il voit qu'il a esté 
meschant et mal-heureux, et toutesfois il voit comme 
les cieux ouverts, s'il veut prester l'aureille à la 
verité de Dieu; il cognoist que les hommes ne sont 
point creez pour passer seulement par ce monde, 
mis il monte plus haut. Voilà donc comme les 
ineredules sont convaineus. Et de fait, sainct Paul 
pour le mieux dire, adiouste que les secrets du 
coeur sont alors manifestez. Car nous sgavons, ce- 
pendant que la parole de Dieu est ensevelie, que 
nul ne regarde à soy, que nous avons nos coeurs 

comme entortilez. Que faut-il done? Que nous 
appliquions la parole de Dieu à nostre usage, c'est 
que nous soyons resveillez au lieu que nous avons 
estó par trop endormis, que nous commencions de 
mieux penser à nous, que nous ne mettions plus en 
oubli ni Dieu, ni le salut de nos ames, mais que 
nous y soyons attentifs. Et puis que nous soyons 
fondez là dedans pour faire un bon examen de 
toute nostre vie, tellement que nous ayons honte 
de nostre turpitude, que nous soyons nos iuges, 
afin de prevenir la condamnation qui nous seroit 
autrement apprestee devant Dieu. Maintenant nous 
entendons ce que sainct Paul a voulu dire par ce 
mot de reprehension, ou-redargution: c'est asgavoir 
que ce n'est point assez qu'on nous propose le bien 
pour dire, Voilà quelle est la volonté de Dieu: 
mais que nous soyons esveillez pour y penser à 
bon escient, que nous soyons contraints de regarder 
de pres à nous, que mesmes nous approchions de 
Dieu comme s'il nous avoit adiournez devant son 
siege iudicial: et que tout viene en la clarté, afin 
que nous soyons confus, voyans les povretez oü 
nous estions plongez auparavant, et ausquelles nous 
estions quasi^pourris: et puis, que nous aspirions à 
la vie celeste, et que nous n'en soyons point des- 
tournez. Or encores ne suffira-il point que nous 
ayons esté ainsi redarguez, mais il faut que la cor- 
rection viene avec: c'esí que nous ayons comme 
des chastimens par la parole de Dieu, afin de nous 
reformer: que nous soyons retirez de nos vices, et 
si nous y avons esté enyvrez, qu'on nous face force 
et violence, afin de les desraciner de nous, et que 
nous en soyons despouillez. 

Voilà done comme apres avoir esté resveillez 
pour penser à Dieu, il faut que nostre procez nous 
soit fait, que nous soyons condamnez, que nos vices 
nous Soyent mis au devant, tellement que nous ne 
scachions que faire sinon passer condamnation. Et 
puis là dessus, que nous soyons comme attirez par 
force: si nous avons estó enyvrez en nos delices, 
que nous ayons eu des vaines folies qui nous ayent 
par trop deceus, que les corrections soyent vives, 
vertueuses et aspres, tellement que nous rendions 
à Dieu l'honneur qui luy appartient, souffrons qu'il 
nous reforme, qu'il nous reduise à soy. Comme 
quand un pere voit ses enfans desbauchez, il ne se 
contente pas de leur dire, Et que faites-vous, mes 
enfans? cela n'est pas ne beau ne bon: mais il dira, 
Mal-heureuses creatures, vous ay-ie nourris, vous 
ay-ie entretenus iusques ici, pour me rendre un fel 
payement? Faut-il que maintenant vous me faciez 
un tel deshonneur apres vous avoir traittez si dou- 
cement? Allez, mal-heureux, vous meritez d'estre 
entre les mains d'un bourreau, puisque vous ne 
voulez rien valoir: faut-il que ie nourrisse telles 
ordures en ma maison? Ainsi en est-il quand Dieu 

voit qu'il nous à beaucoup supportez, et que cepen- 
dant nous luy sommes beaucoup plus rebelles que 
ne sont pas les enfans desobeissans à leurs peres 
terriens. Ne fautil pas qu'il s'eschauffe envers 
nous, et que nous soyons touchez vivement, quand 
nous sentirons qu'il entre comme en colere à l'en- 
contre de nous? Non pas qu'il ait nulle passion: 
mais il prend ceste vehemence-là, afin qu'il nous 
matte, que nous ne facions plus des chevaux es- 
chappez, quand nous aurons esté esgarez de luy, 
qu'il nous retiene par force, et que nous apprenions 
que c'est d'obeir. Voilà done pourquoy sainct Paul 
a mis ces degrez que nous voyons en ce passage. 

Or de là nous pouvons iuger si c'est assez 
qu'on devise comme d'une histoire, quand on vou- 
dra exposer l'Escriture saincte. Car si ainsi estoit, 
ce que sainct Paul attribue ici à l'Escriture sainete, 
seroit inutile: ce seroit assez qu'il eust dit, que 
pour prescher l'Evangile il ne faut sinon declarer, 
Voilà comme Dieu. à parlé: mais il dit, qu'il faut 
que les coups d'esperons y soyent pour nous picquer. 
Puis qu'ainsi est que l'office d'un bon et fidele 
Pasteur ne sera pas d'exposer l'Escriture simple- 
ment, pour dire, Voilà ce qui en est, mais qu'il 
faudra qu'il use de vehemence quant et quant, et 
qu'il y ait vivacitó pour donner vigueur et vertu à 
la parole de Dieu, voilà pourquoy sainct Paul en 
lautre passage met que les Pasteurs de l'Eglise, 
persistent, voire iusques à importunité (dit-il) et 
non seulement qu'ils monstrent ce qui sera bon, 
mais qu'ils reprenent, qu'ils redarguent. Il est vray 
qu'il dit bien que cela se doit faire en douceur et 
mansuetude, et avec patience: mais quoy qu'il en 
Soit, si faut-il que les corrections ayent leurs cours, 
et qu'on ne viene point dire, Ho, cela est trop dur 
à porter, ce n'est pas ainsi qu'on y doit proceder. 
Ceux qui ne peuvent souffrir d'estre redarguez, 
qu'is s'en aillent chercher un autre maistre que 
Dieu, ear ils ne sont pas dignes d'ouir un seul mot 
de saà bouche. ll est vray que le monde voudroit 
bien estre espargné, et nous avons les aureilles 
ehatouilleuses: comme nous en verrons beaucoup 
qui sont envenimez quand on usera de corrections 
et de menaces, Et quoy? Est-ce la fagon d'en- 
seigner? Ho, nous voulons estre gagnez par dou- 
ceur. Vous voulez? Allez done apprendre à Dieu 
82 legon. Voilà nos delicats qui ne peuvent souffrir 
une seule reprehension quand elle leur est proposee. 
Et pourquoy? Ho, nous voulons estre enseignez 
d'un autre style? Allez-vous en à l'escole du diable, 
car il vous flattera assez à vostre perdition. Or 
quant aux fideles, apres avoir receu simplement la 
doctrine, il faut qu'ils s'humilient estans  prests 
d'estre redarguez, d'estre exhortez quand ile auront 
failli, que leurs pechez et offenses soyent descou- 
vertes, qu'on prene la lancette pour crever l'apostume, 

afin que l'ordufe qui est cachee au dedans sorte, 
et que par ce moyen-là ils soyent purgez pour 
venir à droite guerison. Voilà (di-ie) oà il nous 
faut venir pour estre deuement enseignez en l'escole 
de Dieu. : 

Or en la fin sainet Paul adiouste, Que Ü Escri- 
iure est ulile pour énstruction en iustice, afim que 
l'homme de Dieu soit entier, et appareillé à toute 
bonne oeuvre. Quand il dit que nous avons en l'Es- 
eriture sainete une instruction parfaite à iustice, il 
exclud tout ce que les hommes peuvent adiouster: 
monstrant que nous ne serons point plus iustes 
d'avoir observé ceci ou cela, quand il aura esté 
introduit par les ereatures. Et en cela voyons-nous 
comme les povres Papistes se tourmentent en vain: 
car ils ne cessent, d'observer ce qui leur sera enioint. 
Mais cependant quelle est leur iustice? Sur quoy 
est-elle fondee? Ho, l'Eglise l'a commandé ainsi. 
Mais sainet Paul ne monstre point qu'il y ait reli- 
gion (en somme) ni doctrine, sinon celle qui est 
contenue en l'Eseriture saincte, qu'il y ait mesme 
autre iustice que celle-là. Suivent-ils done ce que 
Dieu leur a commandé? Mais tout le contraire. 
Et pourtant si nous voulons que nostre vie soit 
bien reglee, que nous ne soyons point fondez sur 
ce que les hommes auront introduit à leur poste, 
mais suivons ce que Dieu approuve. Au reste, si 
nous tendons à l'instruction qui est contenue en 
l'Eseriture saincte, là nous pourrons trouver nostre 
iustice: mais Dieu exclud tout le reste, et declare 
que ce n'est rien que folie, que ce n'est que fumee. 
Ainsi done retenons que ce n'est point sans cause 
que sainct Paul a mis, Zmsiruciion en iustice. Mais 
au reste, notamment il a voulu exprimer que pour 
estre bons theologiens, il nous faut mener une 
sainete vie, que la parole de Dieu n'est point pour 
nous apprendre à babiller, qu'elle n'est point pour 
nous rendre eloquens et subtile, et ie ne sqay quoy: 
mais c'est pour reformer nostre vie, qu'on cognoisse 
que nous desirons de servir à Dieu, de nous adonner 
du tout à luy, et nous conformer à sa bonne vo- 
lonté. Quand done nous voudrons cognoistre si un 
homme a bien profité en l'Evangile ou non, regar- 
dons à sa vie. Il est vray que plusieurs pourront 
sauter assez haut: et puis ils auront la langue à 
delivre: mais cependant si nous ne trouvons point 
en leur vie une telle conformité à la iustice de 
Dieu comme sainct Paul la demande, scachons 
qu'ils polluent tout le reste de leur vie, d'autant 
qu'elle n'est point reglee à la parole de Dieu 
comme il appartient. Notamment done sainct Paul 
a voulu iei declarer qu'il nous faut faire valoir et 
servir la parole de Dieu à cest usage, que nostre 
vie soit reformee, que nous cheminions droitement. 

.. Or pour conclusion il dit, Que l'homme de Dieu 
soit entier, el qu'il soit formé à toute bonne oeuvre. 

C'est encores pour mieux approprier ce propos d'in- 
struetion à iustice, et quant et quant pour mieux 
exelure tout ce que les hommes pourront inventer, 
comme nous voyons qu'un chacun voudroit servir 
Dieu à sa fantasie: mais par ce moyen il seroit 
suiet à nous: et puis nous imaginerions de bonnes 
oeuvres ainsi que bon nous sembleroit: voire, mais 
Dieu ne les advouera point. Ainsi S. Paul voyant 
qu'il y a une telle audace aux hommes, que tous- 
jours ils veulent priser leurs oeuvres, et qu'ils ne 
se peuvent tenir entre les limites et les bornes que 
Dieu leur a donnees, a ici comme touché la maladie, 
afin qu'elle fust plus facile à guerir, et dit que 
moyennant que nous ayons la parole de Dieu, nous 
aurons wne integrilé en mous: car rien n'y defaudra: 
et puis, qwe nous serons appareil à toute bonne 
oewore. Quand il parle d'integrité, il signifie que 
nous serons bien proportionnez et appropriez: comme 
quand un corps a toutes ses parties, que rien n'y 
defaut. Ce mot dont il use, emporte cela, asgavoir 
qu'il n'y ait rien à redire. Ainsi done notons 
comme de nature nous sommes du tout pervers, 
aussi que Dieu repare son image en nous par le 
moyen de sa parole, tellement que nous venons à 
ceste integrité dont parle sainct Paul. Et puis il 
adiouste, Qwe mous sommes alors formez à toute bonne 
oewvre, Que les hommes donc se vantent tant qu'ils 
voudront de bien vivre et sainctement, que leurs 
oeuvres sont vertueuses, quand ce viendra devant 
le iuge celeste, tout cela ne sera que vent. Et aussi 
ce n'est point sans cause que sainct Paul met ici, 
toute bonne oewore, qu'il ne se contente point de 
dire, que nous soyons appareillez à bonnes oeuvres: 
car encores eust-on peu eaviller qu'il ne faut pas 
condamner tout ce qu'on pourra adiouster de mieux: 
mais il dit, à toute bonne oeuvre: signifiant que nous 
ne faisons que brouiller tout et pervertir, quand 
nous meslons nos inventions parmice que Dieu 
nous à commandé. 

Et ainsi en general il nous faut recueillir de 
ce passage, que tout ce qui aura esté forgé par les 
hommes, sont autant de corruptions. On appelle 
bonnes oeuvres en la Papauté, de iusner la veille 
d'une telle feste, de ne manger chair en vendredi, 
d'observer le Caresme, de servir aux Saincts et aux 
Sainetes, de trotter par les autels et chapelles: 
d'ouir messe, d'en faire chanter, d'aller en peleri- 
nage: c'est un labyrinthe de tout ce badinage-là, il 
n'y a ne fond ne rive en tant de loix et statuts 
que le diable a là forgez. Mais quoy? Il faudra 
venir une fois devant le Iuge, là nous aurons à 
rendre conte, et desia il l'a prononcé, il ne faut 
point que nous pensions que ceste doctrine ne nous 
ait estó donnee pour un arrest irrevocable. Or ici 
il est dit que nous serons formez à toute bonne 
oeuvre, moyennant que nous ayons profité en l'Es- 

ceriture sainete. Que sera-ce done des traditions 
qu'on a mises sus, et qu'on a inventé tant de choses 
que la parole de Dieu en est comme enseveli en 
la Papauté? $i on prend une balanee pour poiser 
les traditions humaines avec la parole de Dieu, il 
n'y aura point la centieme partie de la parole de 
Dieu au prix de tant de traditions qui sont là. Et 
mesmes quand on dira, Dieu l'a commandé: et bien 
on ne peut pas nier que Dieu ne doyve estre servi: 
mais cependant si prisera-on beaucoup plus les tra- 
ditions humaines. Et oü est-ce aller cela? — Et 
ainsi ne nous trompons plus à nostre escient, voyans 
que nous aurons le comble de nostre perfection, et 
de toutes bonnes oeuvres en l'Eseriture sainete, et 
que Dieu exclud tout ce qu'on y pourra adiouster, 
et qu'il declare que cela ne viendra point en conte, 
ni en mise, ni en recepte devant luy, et que c'est 
en vain que les hommes en feront leurs items: car 
cela sera pour doubler leur condamnation. On 
pourroit demander, Puis qu'ainsi est qu'en la Loy 
et és Prophetes il y a une telle integrité, de quoy 
nous servira done l'Evangile? Car il semble que 
la doctrine mesmes de sainct Paul nous soit super- 
flue. La response est facile à cela, que l'Evangile 
n'a point esté donné aux hommes pour rien ad- 
iouster ni à la Loy, ni aux Prophetes.  Lisons, 
fueillettons tout ce qui sera contenu au nouveau 
Testament, nous ne trouverons point une syllabe 
qui soit adioustee à la Loy et aux Prophetes: c'est 
seulement une declaration de ce qui estoit desia là 
enseigné, Il est vray que Dieu nous a fait ceste 
grace plus qu'aux Peres qui ont veseu devant la 
venue de nostre Seigneur Iesus Christ, que les 
choses nous sont maintenant esclaircies beaucoup 
plus: mais tant y a qu'il n'y a rien d'adiousté. 
Ainsi, quand sainet Paul prononce que nous trou- 
verons integritó de iustice en la Loy et és Pro- 
phetes, cela ne derogue rien à l'Evangile, mais il y 
a bonne conformité en toute l'Escriture saincte du 
vieil et du nouveau Testament. Puis qu'ainsi est, 
nous voyons qu'auiourd'huy nous avons moins d'ex- 
cuse que n'ont eu les fideles de l'ancien Testament: 
ear outre la doctrine qui estoit contenue en la Loy, 
voiei les Apostres qui apres lesus Christ nous ont 
exposé les choses si privément, que Dieu nous attire 
à soy en telle fagon que nous ne pouvons dire qu'il 
nous faile faire ne ceci, ne cela, sinon ce qui a 
esté commandé de tout temps. Mais ei est-ce en- 
tant que Dieu nous a esclairci les choses, qu'il 
nous à proposé tant de raisons, il faut bien que 
nous 8oyons vaincus d'une telle privauté, si nous 
ne voulons estre comme des monstres, que nous 
vueillions despiter toute nature. 

Voilà done en somme comme nous avons à 
prattiquer ce passage, c'est que pour bien profiter 
en l'Escriture saincte, nous appliquions nostre estude 

à sainctetó de vie, et que nous cognoissions que 
Dieu ne veut point estre servi &elon nos phantasies, 
mais qu'il nous a donné une regle certaine, voire 
laquelle il nous faut tenir pour parfaite, et à la- 
quelle il n'y a que redire. Il faut donc que nous 
appliquions toutes nos pensees, nos affections, et 
nos oeuvres à ce qui est contenu en l'Escriture 
sainete, et alors nous serons approuvez du Iuge 

celeste: et que nous le facions d'autant plus que 
nous voyons que nostre bon Dieu s'est ainsi ap- 
proché de nous, qu'il nous & tellement manifestó 
sa volonté, qu'il n'y a plus d'exeuse pour nous, 
qu'il ne nous faille adherer pleinement à luy. 

Or nous-nous prosternerons devant la face de 
nostre bon Dieu, ete. 





VINGTCINQUIEME 


Chap. IV, v. 1—2. 


Ce qui nous fut dit au dernier sermon, estoit 
pour ineiter chacun de nous à lire l'Escriture saincte, 
veu qu'elle nous est tant utile, et que Dieu a com- 
prins en icelle tout ce qui est requis à nostre salut. 
Mais Dieu encores ne s'est pas contenté de mettre 
l'Eseriture saincte en avant, afin qu'un chacun y 
estudie, mais il a par sa bonté infinie advisé d'un 
second moyen pour nous instruire: c'est que la 
doetrine qui est là contenue se presche, et qu'on 
nous l'expose: et à ceste fin il a ordonné les Pas- 
teurs en son Eglise, qui ayent l'office et la charge 
d'enseigner. Voilà une aide que Dieu a voulu ad- 
iouster à cause de nostre rudesse. C'estoit desia 
bien assez qu'il nous eust proposé sa Parole, qu'elle 
fust escrite, et qu'un chacun la leust, et peust ap- 
prendre: voilà Dieu qui s'estoit desia monstré plus 
que liberal en cest endroit: mais quand nous voyons 
qu'il nous traitte selon nostre infirmité, et que les 
morceaux nous sont maschez, afin que nous les 
puissions mieux digerer: brief, qu'il nous appastelle 
comme des petis enfans, en cela nous voyons qu'il 
n'y a plus nulle excuse, sinon que nous profitions 
en $s0n eschole. Nous pourrions alleguer que 
lEseriture sainete nous est difficile, sinon qu'on 
nous l'exposast: mais quand Dieu a mis tous les 
deux moyens, c'est ascgavoir qu'on lise, et qu'on es- 
coute, qu'un chacun cerche et s'enquiere de la ve- 
ritó selon qu'elle est contenue en la Loy, és Pro- 
phetes, et en l'Evangile: et puis que nous ayons 
encores des messagers qui nous vienent declarer les 
choses plus à plein, et que Dieu se rende ainsi 
familier à nous, cela ne nous doit-il pas rompre le 
coeur? Ne serions nous point bien lasches si nous 
ne mettions peine à recevoir ce qui nous est ainsi 
proposé au nom de nostre Dieu? 

Et voilà pourquoy maintenant S. Paul adiouste, 
Qu'il adiure donc T'ümothee de prescher. Il avoit dit 
au paravant, L'Escriture est utile, Et bien, c'estoit 

comme s'il eust renvoyé chacun de nous à lire: et 
cela est bien vray: mais il moustre quant et quant 
que Dieu veut que les hommes soyent incitez, et 
pource qu'ils sont rudes et grossiers, qu'ils ayent 
qui leur monstre le chemin, qui les conduise, et 
qui leur tende la main, et qui leur porte le mes- 
sage de l'Evangile, pour leur monstrer quelle est 
la volonté de Dieu. Car quand. nous aurons leu 
l'Esceriture saincte, et que nous y aurons profité, 
si est-ce que Dieu veut encores que nous en ayons 
une intelligence plus facile ayant ce second moyen 
qu'il à bien voulu adiouster. Voilà done ce que 
nous avons à observer en ce passage, qu'un chacun 
de nous doit bien estre esmeu à lire et s'enquerir 
de ce qui est contenu en l'Escriture saincte: et non 
seulement chacun doit faire cela en son privé, mais 
nous devons tous ensemble estre diligens à recevoir 
la doctrine qu'on nous presche, et garder cest ordre 
que Dieu a establi entre nous. Et ceux qui ont 
la charge d'enseigner, doyvent estre aussi songneux 
de s'en acquitter, et de faire ce qui leur est com- 
mandé par la bouche de sainet Paul. 

Mesmes nous devons bien poiser les mots qui 
sont iei couchez. Nous avons desia veu par ci-de- 
vant, que Timothee estoit homme excellent, il estoit 
homme diligent à edifier l'Eglise de Dieu, et qui 
ne S'espargnoit en rien. ll semble done qu'il de- 
voit bien suffire à sainct Paul de l'advertir. Car 
puis qu'il avoit un tel zele, il ne faloit point le pic- 
quer d'avantage: et neantmoins voici sainct Paul 
qui use d'une grande vehemence, en,sorte qu'il 
n'enseigne pas seulement Timothee de son devoir, 
mais il l'adiourne comme s'il avoit là devant le Iuge 
celeste: Je ÜP"adówre (dit-il) devant Dien: et puis, de- 
vant le Seigneur lesus Christ, qui iugera les vifs et 
les morts. Voilà donc Timothee qui est comme ad- 
iourné en personne, pour comparoistre et rendre 
conte, sil ne s'est deuement acquitté, et en toute 
fidelité, de la charge qui luy estoit commise. En 
cela il a monstré que ce n'est point une chose pe- 

tite et legere que la parole de Dieu soit preschee: 
et de faiect, cest le thresor de vie et de salut. Tout 
ainsi qu'une fois Dieu nous a retirez des abysmes 
de mort, quand il n'a pas espargné son Fils unique: 
aussi il nous fait participans de ce bien inestimable, 
de ce bien qui nous a esté acquis, quand l'Evangile 
se presche. Et voilà pourquoy sainet Paul dit que 
c'est la vertu que Dieu desploye en salut à tous 
eroyans. fi done Dieu nous veut attirer à soy et 
à son heritage, il use de son Evangile. Et ainsi 
cc luy doit bien estre une chose precieuse, puis que 
voilà comme la mort et passion de nostre Seigneur 
Iesus Christ nous est applique, afin que nous en 
recevions le fraiet, et qu'elle ne soit point inutile 
envers nous, ni oisive. Voilà comme nous parve- 
nons à salut, voilà comme nous sommes reduits à 
nostre entier, tellementque nous sommes faits -com- 
pagnons des Anges de Paradis: voilà comme Dieu 
regne au milieu de nous, et nous gouverne. Aussi 
ce n'est point sans cause que sainct Paul exhorte 
Timothee avec une telle fagon de parler, quand il 
l'adiourne là à rendre conte devant le luge celeste, 
sinon qu'il s'employe de tout son pouvoir et faeulté 
à prescher la parole de Dieu. 

Et mesmes il adiouste, Qwe cela se face, et en 
temps, et hors temps. Comme s'il disoit, le ne veux 
point que tu choisisses seulement des heures à l'ap- 
petit de ceux dont tu as la charge, mais que tu 
leur sois importun. Il est vray que ceste impor- 
tunité-ci semble estre mal à propos: car puis que 
les hommes sont trop delicats de leur nature, ils 
se faschent quand on les presse par trop. Si donc 
on ne cesse, il semble que cela ne serve qu'à les 
desgouster, qu'ils s'ennuyent de la parole de Dieu. 
Mais que sera-ce quand on leur voudra complaire? 
Et si on s'arreste lors qu'ils diront, C'est assez: 
que sera-ce? Ils ne cercheront pas Dieu avec trop 
grand desir. Et pour tant la predication de la pa- 
role de Dieu seroit bien mal receue, et bien froide- 
ment, si on se vouloit accorder à tous les souhaits 
du monde. Voilà pourquoy nostre Seigneur veut 
que ceux qui ont l'office de preseher soyent impor- 
tuns: et si ceux qui doyvent escouter se chagrinent. 
et qu'ils en soyent comme soulez, qu'on ne les 
laisse point là eroupir en ceste paresse, quand on 
voit qu'ils se veulent si tost destourner de la pa- 
role de Dieu. Illes faut done presser, encores qu'ils 
ne le vueillent pas. Et puis sainct Paul remonstre 
que ce n'est point assez de prescher, comme si on 
enseignoit en l'eschole, et la Loy de Dieu, et les 
promesses, et ce qui est contenu de doctrine en 
l'Escriture saincte: mais il faut arguer, menacer, et 
exhorier: comme s'il disoit, que &i on laisse cela 
au chois des hommes, de suyvre ce qui leur est 
monstré, iamais ils ne remueront un pied. La doc- 
trine done de soy ne peut profitor de rien, sinon 

| qu'on la ratifie par exhortations, par menaces, qu'il 


y ait les aiguillons pour piequer les hommes: car 
des bestes qui sont tant revesches, quand on les 
laissera là eroupir en leur paresse, il sera bien 
diffieile en la fin de les faire advancer au chemin 
de salut. 

Toutesfois afin qu'il y ait mesure, sainct Paul 
adiouste quant et quant que cela se doit faire avec 
doctrine: comme s'il disoit, qu'en exhortant il nous 
faut estre fondez en bonne raison: car sans cela 
nous bastirons en l'air. Voilà donc la doctrine qui 
est comme le fondement, et puis les menaces, les 
reprehensions, et tout le reste est pour poursuyvre 
l'edifice. Et aussi il veut qu'il y ait douceur mes- 
lee, afin que l'aigreur trop grande ne soit point 
pour desgouster les auditeurs, d'autant que cela 
souventesfois est cause qu'ils se despitent, et ne 
font que s'envenimer contre Dieu. Il faut donc 
qu'on leur remonstre tant qu'il sera possible, qu'on 
ne demande sinon de les attirer à Dieu. Et c'est 
ceste douceur dont parle sainct Paul, laquelle il 
veut estre coniointe avec les reprehensions et me- 
naces. Or puis que nous avons en brief l'intention 
de l'Apostre, ou plustost du sainet Esprit qui a 
parlé par sa bouche, advisons de profiter en ce 
petit sommaire. Et quant au premier, notons que 
c'est une chose que Dieu a en recommandation 
singuliere, que les fideles soyent deuement ensei- 
gnez en sa Parole. Car il est certain que le sainct 
Esprit a gouverné la langue de sainet Paul, qu'il 
ne luy a point eschappé un mot superflu: et nous 
voyons comme il y procede. Cognoissons donc que 
ceci est (comme desia nous avons touché) plus que 
precieux à Dieu, c'est asgavoir, quand la doctrine 
qui est contenue en l'Escriture sainete se presche, 
et que le monde en est instruit comme il appar- 
tient. Et de faict, Dieu a declaré par un bon gage, 
combien il avoit cher nostre salut, quand il n'a 
point espargné son Fils unique. Et mesmes quand 
sainet Paul appelle iei Timothee devant le siege 
iudieial de nostre Seigneur lesus Christ, cognois- 
sons que c'est en luy reduisant en memoire ce qui 
est dit par le Prophete Ezechiel, Que ceux que 
Dieu a ordonnez pour anoncer sa Parole, sont 
comme des guets, et que s'ils ne veulent point 
erier quand ils voyent quelque mal ou danger 
prochains, les ames seront requises de leurs 
mains. Si done les hommes perissent par nostre 
nonchalanee quand Dieu nous constituez Ses messa- 
gers pour anoncer sa parole, il faudra que le sang 
soit requis de nos mains, nous serons iugez devant 
Dieu comme coulpables de la perdition de tous 
ceux qui n'auront point esté enseignez par nous. 
Voilà done l'adiournement que sainct Paul fait, qui 
est pour ratifier ce que desia avoit esté dit par 
Ezechiel, pour monstrer que ceux qui ont l'office 

d'enseigner ont une obligation plus estroite, et qu'il 
faudra qu'ils soyent tenus coulpables de mort, non 
point des corps, mais des ames, quand ils n'auront 
point fait leur devoir de retirer les povres pecheurs 
du chemin de perdition, Et ainsi nous avons à 
prendre courage, voyans que Dieu procure si bien 
nostre salut: et nous serons par trop ingrats, si 
nous-nous desfions maintenant de la bonté de nostre 
Dieu, veu qu'il pense de nous maintenir à S0y: 
encores que nous y soyons negligens, et que nous 
soyons comme endormis, si est-ce que Dieu veille 
pour nostre bien, et ne demande sinon que nous 
soyons sauvez en l'heritage celeste. Ne voilà point 
pour nous donner une grande confirmation? Mais 
à l'opposite, il y aura une horrible condamnation 
sur nos testes, si nous ne sommes vigilans pour 
cheminer en solicitude, et que nous ne respondions 
à Dieu de nostre costé, et que nous ne taschions 
de profiter en son eschole quand il nous tend la 
main, et qu'il se rend si familier à nous. 

Au reste, en general notons que c'est le vray 
moyen de nous esveiller, quand on nous appelle au 
iugement de Dieu: et si Timothee qui estoit comme 
un ange en ce monde, a eu besoin d'estre ainsi 
solieité, que sera-ce de nous qui sommes tant char- 
nels, qui avons nos sens et nos esprits distraits cà 
et là, mesmes qui sont comme esvanouis parmi ce 
monde corruptible? Ne faut-il pas par plus forte 
raison, que souvent on nous propose le iugement 
de nostre Dieu? Ainsi done qu'un chacun de nous 
recorde bien ceste legon: c'est quand le monde 
nous retient, que nous sommes ici comme attachez, 
que nous ne sentons point une affection vive qui 
nous attire à Dieu, que nous reduisions en memoire 
qu'ayans passé par ce pelerinage terrien, il nous 
faut comparoistre devant le luge celeste: il faudra 
alors que tout soit mis en clarté. Voilà le vray 
moyen de nous ineiter, quand le monde nous tient 
comme liez à soy. Et au reste, notons que moy- 
ennant que nous puissions faire nostre profit de la 
venue de nostre Seigneur lesus Christ, que ce ne 
sera point pour nous espouvanter, encores que nous 
en soyons de prime face comme estonnez. Il est 
vray que iamais on ne nous en pourra retirer 
comme il est requis, si nous ne sommes picquez 
de quelque crainte: car cependant que les hommes 
80nt asseurez, ils se flattent, et se plaisent tousiours 
en leurs delices. Il faut done qu'il y ait de la 
crainte en nous, ou iamais nous ne serons diligens 
à venir à Dieu. Mais il y a deux especes de 
crainte: l'une, c'est pour nous espovanter en sorte 
que nous fuyons Dieu, et que nous ne puissions 
nullement approcher de luy: l'autre est seulement 
pour nous donner occasion de penser à nous, au 
lieu que nous estions endormis et nonchalans, que 
nos sens estoyent esgarez et vagabons, que nous 

apprenions de les recueilir pour n'estre plus eny- 
vrez de nos vaines phantaeies. Voilà pourquoy il 
est dit qu'il nous faut comparoistre devant le iuge- 
ment de Dieu. Quand ce iugement de Dieu nous 
est ainsi proposé, ce n'est pas pour nous effaroucher, 
afin que nous demeurions là confus, et que nous 
perdions courage: mais tout au rebours, c'est afin 
que nous ayons une crainte moderee, laquelle seu- 
lement nous esveile: et puis que nous concluyons 
qu'i nous faut telement cheminer en ce monde, 
que nous puissions comparoisetre devant le luge 
qui nous a estó ordonné. Et qui est-il? le 
Fils de Dieu, nostre Hedempteur, voire nostre 
Advocat. 

Et voilà pourquoy notamment sainct Paul dit, 
quil adiwre Tümothee devant le Seigneur lesus quà 
iugera les vivans et les morís. Oyans parler de 
Fils de Dieu qui intercede pour nous, ecraindrons- 
nous de venir devant son siege iudicial? Nenni: 
mais nous en pouvons approcher hardiment en 
pleine confiance, car il souffrira point que sa mort 
et passion soit inutile, qu'il ne la face valoir en- 
vers nous: et puis qu'il a prins ce titre d'Advocat 
et Intercesseur, il sera tellement nostre luge, que 
cependant il maintiendra nostre salut, et en sera 
le garent. Et ainsi retenons que le iugement de 
Dieu ne nous est point proposé comme espovantable 
en l'Escriture saincte, mais que c'est pour estre 
amenez à nostre Seigneur Iesus Christ, afin que 
nous sgachions que Dieu ne nous veut point iuger 
à la rigueur: (car que seroit-ce? nous serions tous 
abysmez), mais qu'il nous veut tellement tenir en 
bride, que cependant nous ne doutions point qu'il 
nous recevra à merci quand nous aurons tasché de 
nous submettre à son service pour lhonorer et 
ladorer eomme il appartient, et de nous acquitter 
de la charge qui nous est commise. Voilà ce que 
nous avons à retenir. Il est vray d'un costé, que 
sainct Paul parle ici notamment de nostre Seigneur 
lesus Christ, d'autant qu'il est le Iuge du monde: 
par cela i| veut remonstrer à Timothee, que ceux 
qui auront laissé le troupeau desolé, et qui ne l'au- 
ront point gardé des loups, qui auront laissé les 
povres brebis affamees sans leur donner la pasture 
de vie, qu'ils ne doyvent esperer sinon toute ven- 
gence de nostre Seigneur Iesus Christ. Et pour- 
quoy? Car il se reserve l'office de iuger le monde, 
c'est devant luy qu'il nous faut comparoistre. Or 
maintenant il nous fait cest honneur, que nous 
soyons ici comme en sa personne: celuy qui entre 
en chaire pour prescher, il est là en l'authorité et 
au nom du Fils de Dieu: comme sainet Paul dit 
que l'ambassade nous est commis, afin que nous 
exhortions l'Eglise en son nom, que nous publions 
lEvangile en son authorité. Quand donc il nous 
fait cest honneur à nous povres vers de terre, que 

nous le representions, que nous parlions comme par 


88 bouche, que la doctrine que nous portons, ait | 


telle authorité comme s'il estoit iei visiblement, et 
qu'elle ait une authorité plus grande, que si les 
Anges de Paradies nous apportoyent rien de leur 
propre: quand done nostre Seigneur lesus nous 
honore iusques là, si nous defaillons de nostre part, 
et que nous ne taschions de nous employer fidele- 
ment en ce qu'il ordonne, quelle pitié aura-il de 
nous? Nostre desloyauté ne merite-elle pas qu'il 
exerce une horrible vengence sur nostre ingrati- 
tude? D'autre costé, regardons le thresor qu'il 
nous à commis: c'est que Dieu son Pere regne sur 
nous par la vertu de son sainct Esprit: car sa pa- 
role est organe de cela et instrument. Et puis il 
est question aussi de nous faire participans du salut 
immortel qui nous a esté acquis par sa mort et 
passion. Si done il n'y a predication, la mort et 
passion de nostre Seigneur Iesus Christ sera anean- 
tie, on ne le ecognoistra point Redempteur du 
monde, il ne profitera rien qu'il se soit ainsi ex- 
posé pour nous. Quand tout cela sera comme 
aboli par nostre desloyauté, y aura-il nulle excuse? 
Quand nous comparoistrons devant luy, ne faudra-il 
pas qu'il s'eleve à l'eneontre de nous pour nous 
confondre? Ainsi done voilà sainct Paul qui donne 
ici de terribles aiguillons à Timothee, afin qu'il 
pense de s'acquitter deuement de son office. Mais 
au reste, notons combien que Timothee eust esté 
ainsi exhorté, que cependant il avoit occasion de 
se resoudre, que s'il avoit cheminé en bonne con- 
science touchant d'edifier l'Eglise, et de bien gou- 
verner le troupeau qui luy estoit commis en charge, 
qu'il pouvoit venir franchement devant le Iuge ce- 
leste. Et pourquoy? Car c'est celuy qui nous 
supporte quand il voit nostre foiblesse, il supplee 
à nostre defaut. Ne pensons pas done qu'il vueille 
exercer toute rigueur envers nous, mais il couvrira 
nos fautes, et sa iustice respondra pour nous de- 
vant Dieu son Pere, sa mort et paseion eeront un 
payement pour nous exempter de toutes nos dettes: 
ear il fera tousiours office d'Advocat, encores qu'il 
soit nostre luge. 

Or notons bien que ceci est general à tous, 
combien que sainet Paul parle à Timothee, que 
toutesfois et quantes qu'on nous appelle ou adiourne 
devant le throne ou le siege iudicial du Fils de 
Dieu, que d'un costé nous devons penser que quand 
nous n'aurons daigné recevoir ce bien inestimable 
qui nous estoit offert, c'est asgavoir, que nous iou- 
issions de ceste redemption qu'il nous a acquise, 
qu'il ne souffrira point que cela soit ainsi mesprisé, 
Et puis c'est une chose trop saincte que l'Evangilo, 
pour dire qu'on n'en tiene conte, c'est un sacrilege 
quand nous polluoos une chose que Dieu avoit 
dediee à nostre salut. Et ainsi cognoissons com- 

bien que la seule memoire du iugement qui est 
donné à nostre Seigneur Iesus Christ, nous doyve 
bien faire trembler, si nous ne souffrons qu'il parle 
à nous, et que nous ne recevions paisiblement ce 
qu'il nous dira, quand auiourd'huy nous ne le vou- 
drons point accepter pour nostre Pasteur, il faudra 
que nous l'ayons pour luge en despit de nos dents. 
Et de quelle facon est-ce qu'use le Fils de Dieu 
pour nous gagner à soy? Il nous prie, comme 
sainct Paul le dit en un autre passage. Ainsi pen- 
sons, Comment?  Celuy qui est chef des Anges, 
Dieu eternel, auquel habite toute plenitude de divi- 
nité, devant lequel tout genouil doit estre ployé, 
voire des diables d'enfer, que toutes creatures luy 
font hommage, que celuy-là daigne parler si douce- 
ment, et qu'il soit comme pair à compagnon, et 
que cependant nous ne daignions l'eseouter? Oà 
sera-ce aller? Ainsi done, ne devons-nous point 
estre comme ravis en estonnement, voyans une 
douceur si inestimable, que le Fils de Dieu s'abaiese 
iusques là, de nous prier, nous povres charongnes 
qui sommes pleins d'iniquité, pleins d'ordure, qui 
devrions estre /reiettez de luy comme des ladres 
infects, voire qu'il nous abysmast au gouffre d'enfer 
et neantmoins qu'en la fin il use de prieres, pour 
nous gagner à nostre salut? Mais notons bien 
(comme i'ay dit) que cela nous sera bien cher 
vendu, quand auiourd'huy nous aurons bouché les 
aureilles aux admonitions du Fils de Dieu, qu'il 
faudra que nous oyons ceste trompette horrible, qui 
nous confondra aux abysmes d'enfer, que nous 
oyons la sentence de condamnation sur nos testes, 
quand nous n'aurons point voulu ouir la voix douce 
et amiable, par laquelle nous sommes auiourd'huy 
conviez de participer au salut qui nous a esté 
acquis. 

Voilà done comme d'un costé toutesfois et 
quantes que nous oyons parler du iugement de 
nostre Seigneur Iesus Christ, nous devons estre 
esmeus d'une telle crainte, que tous nos sens s'ef- 
frayent. Et comment? Ce n'est pas que nous 
soyons estonnez du tout, afin de fuir sa presence: 
mais que nous soyons esveillez. ll reste que nous 
advisions que si auiourd'huy nous obeissons à la 
voix de nostre Pasteur, quoy qu'il y ait beaucoup 
de vices en nous, que nostre Seigneur lesus Christ 
n'oubliera point qu'il est tousiours nostre Advocat, 
et que nous serons receus de luy, et qu'il eouvrira 
toutes les fautes que nous avons commises, telle- 
ment que nous pourrons tousiours regarder à 8a 
venue (comme sainct Paul en a parlé ci dessus) 
nous attendans et nous esiouissans en icelle. Car 
sainct Paul en l'epistre premiere a dit que les fide- 
les doyvent avoir ceste marque-là, de s'esiouir en 
attendant la venue de nostre Beigneur Iesus Christ. 
Voilà done ce que nous avons à retenir de ce pas- 

sage. Or quand il parle de iuger les vivans et les 
morts, c'est pource que ceux qui seront trouvez en 
ceste vie presente à la venue de nostre Seigneur 
Iesus Christ, ne mourront pas comme nous, mais 
seulement ils seront changez en une minute de 
temps, ainsi que nous l'avons veu aux "Thessaloni- 
ciens, et qu'il en est parlé au 15. de la premiere 
aux Corinthiens. Nous serons auiourd'huy despouillez 
de nostre chair, elle s'en ira en pourriture, nous 
serons là consumez comme si ce n'estoit rien de 
nous: cependant si est-ce que nos ames seront re- 
cueilez en bonne garde et seure, iusques à ce iour 
de pleine restauration. Mais ceux qui viyvront à 
la venue de nostre Seigneur lesus Christ, combien 
quils soyent changez, et que ce qui est de mortel 
en eux soit aneanti, toutesfois si est-ce qu'ils ne 
passeront point par une mort naturelle comme au- 
iourd'huy on voit qu'il see fait. 

Voilà pourquoy il est dit en nostre creance, 
que nostre Seigneur lesus viendra pour iuger les 
vivans et les morts: et sainct Paul le ratifie en ce 
passage. Or par cela il nous signifie qu'il ne nous 
faut point promettre ne iour, ne long temps, mais 
qu'il nous faut tousiours avoir comme un pied levé 
pour venir à ceste heureuse rencontre du Fils de 
Dieu quand la trompette sonnera. Si done nous 
vivons maintenant, nous ne savons pas si lesus 
Christ viendra, car sa venue se fera en un moment, 
cependant qu'on pourroit seulement siller l'oeil, 
comme sainet Paul en parle: il use de cesto sirili- 
tude-là quand il parle de ceste venue qui se fera 
quand nous ne l'aurons point attendu. Que done 
nous facions bon guet, et que nous soyons sur nos 
gardes, que nous ne soyons point endormis comme 


les ineredules: car (ainsi qu'il nous est remonstré | 


par sainct Paul aux Thessaloniciens) nous ne som- 
mes point en la nuict, puis que nostre Seigneur 
lesus nous esclaire par son Evangile: il est le Soleil 
de iustice, c'est, bien raison que nous soyons vigilans. 
Si les enfans de ce monde dorment, il ne s'en faut 
point esbahir: car Dieu ne leur a point fait ceste 
grace de les attirer à la clarté: mais cheminons et 
courons viste et que nous ne soyons point sur- 
prins: car la venue du Seigneur nous sera comme 
un larron: mais si nous faisons bon guet (comme 
il a esté dit), nous serons tousiour sprests à respondre 
quand nostre Seigneur lesus nous appellera. Et 
pourquoy? D'autant que nous l'aurons attendu, 
ainsi que nous avons allegué de l'autre passage. 
Voilà done pour un item. 

Et cependant nous sommes aussi admonestez 
d'autre part, qu'encores que nous mourions, ce n'est 
pas à dire que nous ayons perdu nostre temps en 
servant à Dieu. ll est vray que nous retournons 
en poudre, mais attendons ce iour-là: combien que 
nostre vie soit cachee, et qu'il n'y ait qu'apparence 

de mort devant nos yeux, sgachons que nostre 
Seigneur lesus Christ n'est pas ressuscité en vain, 
car ce n'a pas esté seulement pour sa personne, c'a 
estó afin de nous recueillir à soy, comme membres 
de son corps. Et ainsi, qu'un homme quand il se 
verra viell et caduque, ne pense point avoir mal 
employé sa peine en servant à Dieu comme si la 
mort estoit pour abolir tout, mais qu'il mesprise 
ce qu'il ha devant ses pieds, et que son esperance 
soit là à la veune qui nous est promise de nostre 
Redempteur. Voilà done comme il nous faut faire 
pour prendre courage, et estre fermes et constans 
pour servir à Dieu, et batailler là oà il nous em- 
ploye: c'est ascgavoir, que le Fils de Dieu à sa 
venue iugera les morts aussi bien que les vivans. 
Ainsi cest artiele de foy doit estre approprié à la 
circonstance de ce passage, d'autant que S. Paul 
a voulu declarer que quand nous faisons ce qui 
nous est commandé, il nous prend en sa protection, 
et qu'il ne faut pas que nous eraignions d'autant 
que lesus Christ ne nous apparoist pas du premier 
coup, car nous ne egavouns pas quand le temps 
opportun sera de sa venue, mais quoy qu'il en soit, 
il pourra estre auiourd'huy aussi tost que demain. 
Apprestons-nous done, afin que nous ne soyons 
point surpins. Et au reste, encores que nous ne 
sgachions point que la venue soit si prochaine, ef 
que nous n'en voyons nul signe, et cependant que 
nous soyons sur le bord de nostre fosse, et qu'il 
semble que nous devious estre cent fois pourris en 
terre devant que lesus Christ viene pour nous 
restaurer entierement, que nous ne pensions point 
que nostre condition soit pire pour cela: ear lesus 
Christ n'est point ordonné Iuge seulement des vi- 
vans, mais de ceux qui sont trespassez, et qu'il fera 
eortir la poudre des sepulehres. Et quand la re- 


| surrection nous semblera vulgaire, que ceste voix 


derniere resonnera, tout ainsi que Iesus Christ nous 
ressuscite quant à nos ames lors que l'Evangile 
nous est presché, aussi nous aurons une resurrection 
parfaiete et accomplie quand il viendra en personne 
pour remettre les choses en leur integritó, et en 
leur plein estat. 

Cependant sainct Paul adiouste que cela se fera 
€n Son regne: non pas qu'auiourdhuy Iesus Christ 
ne soit Roy, comme il est dit au 2, des Philippiens, 
que Dieu luy a donné un nom souverain, devant 
lequel toutes creatures doyvent ployer le genouil, 
et confesser qu'il est en la gloire de Dieu son Pere. 
Voilà donc Iesus Christ qui desia a prins possession 
de son Royaume quand il est ressuscitó des morts, 
et en ce qu'il est monté au ciel. Car quant à cest 
article de nostre foy que nous confessons qu'il est 
assis à la dextre de Dieu son Pere, cela ne se rap- 
porte point à un lieu certain: mais c'est une simili- 
tude prinse des Rois, qui feront seoir leurs lieute- 

nans à leur costé. Voilà donc Dieu qui veut 
gouverner le monde par le moyen et la main de 
son Fils. En somme, nostre Seigneur lesus Christ 
ha auiourd'huy domination sur les creatures, mais 
d'autant que cela n'apparoist point, voilà pourquoy 
sainct Paul dit qu'il viendra en son regne: comme 
luy mesme l'avoit prononcé, Le Fils de l'homme 
viendra en la maiesté de Dieu son Pere. Il est 
vray que si tost que l'Evangile a commencé d'estre 
presché au monde, voilà le Royaume de Dieu qui 
s'est establi: mais tant y a que nous n'en voyons 
point la perfection pour en iouir: maintenant nostre 
salut gist en esperance, et ce que nous esperons, il 
faut qu'il nous soit caché, comme dit sainct Paul 
au huitieme des Romains. Et voilà pourquoy aux 
Colossiens notamment il dit que nostre vie est 
cachee en lesus Christ, et que la restauration n'en 
sera point iusques à ce que lesus Christ, qui est 
nostre vie mesme, apparoisse. Notons bien donec 
qu'auiourd'huy Dieu domine sur nous en la per- 
sonne de son Fils, et que nostre Seigneur lesus 
Christ a desia prins possession de cest empire sou- 
verain qui luy a esté donné: et notons cela afin 
de. nous fier en luy, cognoissans qu'il ha toute vertu 
en 8a main. Car pourquoy nous feroit-il ressusciter, 
sinon d'autant que nous sommes en sa protection 
et sauvegarde? Si cela n'estoit, quelle misere seroit- 
ce? Ne faudroit-il pas qu'à chacune minute nous 
fussions exposez en proye à Satan? Oü seroit nostre 
foy et certitude, et le repos de nos consciences? 
Mais quand nous sgavons que telle puissance qui 
est en nostre Dieu, est en la personne de nostre 
Seigneur lesus Christ, afin qu'il nous preserve, 
qu'il nous garentisse de tout mal, qu'il resiste à 
nos ennemis, tellement que nous soyons à seureté 
sous son ombre, voilà comme au milieu de tous 
combats nous apprehendons desia la victoire, au 
milieu des tempestes et tourbillons nous serons au 
port de salut, nous pourrons hardiment nous reposer 
et sans aucune doute. Voilà de quoy il nous sert 
que nous scachions que nostre Seigneur Iesus Christ 
est desia entré en son Royaume. Mais cependant, 
pource que nous attendons sa venue, et qu'elle nous 
est cachee, sgachons que ce Royaume nous est en- 
cores incognu, et que nous n'en iouissons sinon par 
foy et par esperance, que nous en avons bien les 
premices, mais qu'il nous faut estendre nos esprits 
plus loin, et nous tenir là, que les choses que 
nous ne voyons point auiourd'huy nous seront 
cognues en temps opportun, et que noue ne laie- 
sions point de les embrasser en telle certitude, 
comme si desia nous les touchions à la main, et si 
nous en avions certaine experience. Voilà ce que 
nous avons à noter sur ce mot de Regne, que sainct 
Paul a ici mis. 

Or cependant venons à ceste exhortation qu'il 

fait: Que T'imothee presche la. parole, voire et à heure, 
el hors heure, et comme par imporiunité. En cela 
il monstre que nous ne pouvons estre trop diligens 
à enseigner, d'autant que les hommes de leur nature 
sont assez froids quand il est question de chercher 
le Royaume de Dieu. Il est bien dit, Cherchez le 
Royaume de Dieu en premier lieu, et le reste vous 
sera adiousté. Quand nous voudrons chercher pre- 
mierement ce qui concerne la vie presente, c'est 
mettre la charrue devant les boeufs: car ce n'est 
qu'un accessoire. Et qui est-ce neantmoins qui ne 
le fait? On voit comme nous sommes enveloppez 
en ces choses caduques, voire tellement qu'on ne 
nous en peut arracher: il faut user de force et de 
violence si on nous veut approcher de Dieu. &i 
donc on attend que les hommes demandent la pasture 
spirituelle, que sera-ce? Et bien, l'un s'en con- 
tentera de huit iours une fois, l'autre moins: et 
quand on aura ouy un mot, c'est assez, si nous ne 
sommes pressez. Ainsi dono ce n'est point sans 
cause (comme desia nous avons dit) que sainct Paul 
met ceste importunité. Et au reste, notons que 
combien qu'il s'addresse à Timothee, neantmoins 
ceci appartient en general à tous fideles. Et tout 
ainsi que les ministres de la parole le doyvent eux- 
mesmes prattiquer, c'est à dire, qu'ils doyvent estre 
importuns pour s'acquitter, et pour bien faire leur 
devoir: ainsi faut-il qu'un chacun les ensuyve en 
cest endroit, et qu'on &'y conforme. Car non seule- 
ment les auditeurs seront lasches à ouir la parole 
de Dieu, mais celuy qui doit prescher iamais ne 
sera si bon zelateur qu'il doit, sinon qu'il se par- 
force, sinon qu'il se contraigne, pour dire, En quel 
lieu suis-ie? Quelle charge m'est commise? Car 
si elle est honorable d'un costé, il faut que ie co- 
gnoisse qu'elle me sera vendue bien cher si ie ne 
m'en acquitte. Quand donc un homme ne pensera 
point à faire son devoir, et mesmes qui ne s'efforcera 
point, il est certain qu'il ne fera rien que comme 
par aequit, comme s'il faisoit corvee, ainsi qu'on 
dit. Or d'autant qu'il faut que le ministre de la 
parole soit importun en se contraignant, c'est bien 
raison aussi qu'il le soit à ceux lesquels il voit 
estre trop tardifs, et qui volontiers reculent plustost 
que de s'avancer. Ainsi, quand le monde sera trop 
delicat, et qu'il se faschera incontinent de la bonne 
doctrine, ne laissons pas pourtant de prescher. Et 
notons que ceste importunité ne s'adresse pas seule- 
ment à ceux qui ne tienent conte de Dieu, et qui 
reiettent sa parole, mais aux fideles mesmes. Et 
sur tout que nous poisions bien ce que sainct Paul 
adiouste des reprehensions, et des menaces. Pour- 
quoy? Quand nous aurons quelque doctrine, et 
bien, nous serons encores retenus, moyennant que 
cela ne nous fasche pas tani, mais si on gratte nos 
rongnes, qu'on insiste à nous redarguer, qu'on nous 

dise que ce n'est rien de ce que nous avons fait, 
mais qu'il faut encores mieux faire, voilà ce qui 
nous ennuye, et en quoy on nous est importun: et 
on voit les meilleurs quelque fois qui diront, Et ie 
fay du mieux que ie puis: pourquoy est-ce qu'on 
me presse tant? Les minietres voudroyent qu'on 
feist tousiours plus. Et c'est d'autant qu'ils sont 
procureurs de Dieu, et qu'ils regardent au Maistre 
auquel ils servent, et veulent qu'on se range à sa 
maiesté. Si les bons quelque fois voudroyent qu'on 
les espargnast, et qu'on leur gratifiast, pour dire 
que c'est assez quand ils auront fait leur devoir à 
demi et en partie, et que pour cela il leur faloit 
estre importun, que sera-ce de ceux qui d'eux-mes- 
mes sont contempteurs de Dieu, et qui voudroyent 
avoir reietté tout ioug? Il faut bien importuner 
ceux-là d'avantage que les bons, qui sont seulement 
fragiles, comme nous avons dit. Maintenant nous 
voyons en somme comme nous devons faire nostre 
profit de ce passage de sainct Paul 1l est vray 
qu'il ne se peut pas demener tout au long pour le 
present: mais tant y a qu'il nous en faut recueillir 
ce que nous avons touché: c'est que les ministres 
de la parole de Dieu d'un costé advisent de se 
piequer quand ils verront qu'ils n'ont point un tel 
zele ne si ardent comme il seroit requis, et qu'ils 
s'importunent les premiers. Voilà un item. 

Et puis au reste, quand ils verront que les 
auditeurs se faschent et se despitent de la doctrine, 
et qu'ils voudroyent qu'on ne leur en dist point la 
centieme partie, qu'ils ne laissent pas de poursuyvre, 
et qu'ils continuent tousiours. S'ils voyent les mes- 
chans grincer les dents, encores qu'ils deussent 
crever, qu'ils aillent tousiours leur train, et qu'ils 
cognoissent qu'is ne peuvent servir à Dieu sans 
ceste importunité, de laquelle le sainct Esprit parle 

iei. Mesmes quelque fois les bons voudroyent qu'on 
les mignardast un peu, et qu'on y procedast plus 
doucement, qu'on ne les redarguast point de leurs 
vices: que le ministre neantmoins continue à ce 
faire, scachant qu'il faut mesmes que les bons soyent 
ainsi importunez: car ceci n'est point dit d'une 
partie tant seulement, mais de tous sans exception. 
Et de faiet, l'esperienee nous monstre comme il est 
necessaire que ceux qui ont quelque bonne affection 
de venir à Dieu y soyent conviez. Et pourquoy? 
Car il y aura tousiours de la nonchalance en nous: 
et puis, nous voudrions nous reposer à chacun pas, 
comme ceux qui ont à faire voyage, et qui trainent 
les iambes et les ailes, que sinon qu'on les haste, 
et qu'on leur dise, Marchons, marchons, ils vou- 
droyent à chacun lieu qu'ils rencontrent se ietter 
là, et se veautrer dessus l'herbe, ou en l'ombrage. 
Ainsi en sommes-nous, qu'encores que nous ayons 
quelque bon mouvement, si est-ce qu'il n'est pas 
de longue duree, et que nous sommes lassez pour 
une minute, et puis tantost refroidis: et puis, com- 
bien que nous pourrons endurer quelques bouffees, 
nous sommes íantost faschez, tellement que nous 
demeurons-là, sinon qu'on nous picque et qu'on 
nous pousse. L'experience done nous monstre assez 
combien ceste importunité nous est necessaire. Et 
ainsi ne trouvons point estrange qu'on nous res- 
veille, qu'on nous pieque pour nous faire marcher 
avant: car si on nous laisse là eroupir, ce sera à 
nostre perdition, ce sera un dormir mortel Et 
pourtant, que nous souffrions d'estre tellement in- 
citez, que nous courions tousiours, iusqu'à ce que 
nous soyons parvenus à nostre but. 

Or nous-nous prosternerons devant la face de 
nostre bon Dieu, etc. 





VINGTSIXIEME SERMON. 


Chap. IV, v. 2—5. 


Nous avons veu ce matin que ce n'est point 
assez que la parole de Dieu nous soit preschee 
quand nous y serons enolins, et que cela nous vien- 
dra à propos de la recevoir: mais d'autant que nous 
y sommes trop tardifs, il faut qu'un chacun s'im- 
:portune, et que nous souffrions aussi d'estre solicitez 
comme Dieu le commande. Il y a d'avantage, qu'il 
ne suífii point que nous soyons enseignez de la 
volonté de Dieu, mais il nous faut estre aussi re- 
darguez en nos vices, et devons souffrir patiemment 


les corrections qui nous sont amenees: car ce sont 
medecines qui nous sont propres. Si nous estions 
bien sains, qu'il n'y eust nul vice en nous, Dieu 
se contenteroit de nous donner une pasture amiable, 
tellement que nous ne trouverions en ea parole 
qu'un bon goust de toute douceur: mais d'autant 
que nous ne sommes point capables de profiter en 
la doctrine, sinon que Dieu purge le mal qui est 
en nous, il faut que cela &e face. Et c'est à ceste 
fin que servent les menaces et corrections qui sont 
contenues en l'Eseriture saincte, laquelle il nous 
faut tous les iours proposer au peuple, pour nous 

bien aequitter de nostre devoir. Et notons bien 
que ce que dit iei sainct Paul, est conforme et se 
rapporte à ce qu'il avoit desia traitté de l'Escriture 
saincte. Car aussi de fait, ce n'est pas à nous de 
forger une facon telle que bon nous semblera quand 
nous voudrons servir à Dieu et à son Eglise: mais 
il nous faut tousiours escouter ce qui nous est 
enioint de Dieu. ll n'y a nulle maistrise que celle 
qu'il a donnee à son Fils nostre Seigneur lesus 
Christ. Il faut donec que eeluy qui voudra estre 
bon et fidele docteur, conforme du tout sa fagon 
d'enseigner à la regle qui luy est donnee de Dieu. 

Au reste, puis qu'en PEseriture saincte il n'y 
a point une simple declaration de la Loy de Dieu, 
mais qu'il y a ceste vehemence de reprendre, d'ex- 
horter, de menacer, notons qu'en un sermon ce 
n'est point assez qu'on dise, Voilà ce que Dieu 
nous a monstré: mais il faut qu'il y ait les aiguil- 
lons quant et quant. Et par cela voyons-nous que 
ceux qui se faschent quand on leur remonstre leurs 
vices, ne sgavent que c'est de Chrestienté. Que 
ne presche-on l'Evangile? (diront-ils). Voire, mais 
regardons ce qui est là contenu. Il n'est pas sim- 
plement dit que Dieu est nostre Pere, qu'il s'est 
monstré nostre Sauveur en lesus Christ, que nous 
le devons invoquer, en esperant qu'il nous sera 
tousiours propice, en nous appuyant sur sa bonté 
gratuite, attendans de luy salut et remission de nos 
pechez, quand nous le servirons selon qu'il le com- 
mande: cela n'est point simplement contenu en 
lEvangile. Mais Dieu nous redargue, quand il 
nous 2 admonestez, il nous adiourne devant luy, il 
nous menace: brief, ce n'est pas sans cause qu'il 
est dit que l'Evangile est un glaive tranchant pour 
nous saerifier à Dieu, et que iamais nous n'y au- 
rons bien profité, iusques à tant que nous soyons 
abbatus du tout, et que ce qui est de nostre nature 
soit mortifié, tellement que Dieu iouisse de nous 
paisiblement. Or cela ne se peut faire qu'il n'y ait 
grande vehemence, et que Dieu ne tonne, et quasi 
foudroye sur noue. Et ainsi, ceux qui ne peuvent 
souffrir nulle menace ne correction, monstrent assez 
que iamais n'ont gousté que c'estoit de la parole 
de Dieu, et qu'il n'y à eu qu'hypocrisie en eux, 
qu'ils se sont mocquez en faisant semblant d'adherer 
à la religion: et neantmoins c'est une complainte 
par trop commune. Cependant apprenons de pratti- 
quer ce qui nous est ici enioint de Dieu, et que 
tous les murmures que nous orrone, n'empeschent 
point que nous ne luy servions franchement selon 
la regle qu'il nous a donnee. Si quelqu'un est en- 
voyé de quelque gros seigneur, il sera assez hardi 
de parler, combien que sa commission soit odieuse: 
car i| dira, Ie ne parle point par coeur, ie seray 
tousiours advouóé, ie porte mon cas par escrit. Si 
on attribue cela à des creatures mortelles, que de- 

vons-nous à Dieu, quand il nous met en la bouche 
les corrections et menaces, et qu'il veut que l'usage 
en soit tous les iours en son Eglise? Nous faut-il 
espargner, encores que les hommes ne s'en con- 
tentent pas? 

Voilà done ce que nous avons à retenir de ce 
passage, c'est en premier lieu que nous ne prenions 
point la parole de Dieu comme par esbat, quand 
nous aurons loisir que nous donnions quelque au- 
dience à Dieu: car c'est bien loin de luy rendre 
l'obeissance qu'il merite: mais qu'un chacun s'efforce 
de profiter. Et tout ainsi que Dieu proteste que 
soir et matin il a les bras estendus non seulement 
pour nous recevoir, mais pour nous appeller de 
loin, et ne demande sinon que nous soyons eomme 
sous ses ailes, et qu'il nous gouverne, et qu'il cheu- 
isse paisiblement de nous: que de nostre costé aussi 
nous mettions peine d'accourir à luy quand il nous 
y convie, et que mesmes nous retranchions tous 
les empeschemens qui nous destournent: comme 
nous voyons qu'un chacun cuidera estre exempté 
s'il a quelque affaire oü il s'occupe: Voilà, il est 
vray que i'iroye volontiers au sermon, mais ie ne 
puis, i'ay d'autres affaires, il faut m'appliquer à 
ceci et à cela. Ne pensons point que Dieu prene 
en payement des subterfuges si frivoles. Cela nous 
est monstré par nostre Seigneur Iesus Christ, quand 
il se moeque de ceux qui alleguent que l'un se 
marie, que l'autre a achetó une metairie, que l'autre 
veut aller en sa vigne ou en son champ. Cela est 
assez commun en la bouche des hommes: mais le 
Fils de Dieu, qui est nostre Iuge, declare que cela 
ne vient ni en mise, ni en recepte devant luy. Or 
done quand nous voyons les filets tendus, et que le 
diable ne pouvant nous retirer pleinement de Dieu, 
nou8 retarde, ou machine de nous mettre des ob- 
iects, afin que nous ne courions point si viste comme 
il seroit besoin, que nous apprenions (di-ie) de rom- 
pre tous ces filets-là, et de poursuivre, voire ius- 
ques à nous importuner, comme nous voyons que 
le sainct Esprit nous y exhorte. Or s'il faut que 
les fideles se contraignent ainsi, et qu'ils renoncent 
plustost à leurs cupiditez et affections, que de s'alie- 
ner de la parole de Dieu, que sera-ce quand il ne 
sera question que de nos esbats et d'amusemens de 
fols?  Pensons-nous que Dieu se contente quand 
on preferera toutes ces choses frivoles à sa parole? 
Ainsi done, d'autant plus devons-nous bien noter 
ce qui est ici dit par sainct Paul. Et au reste, 
quand nous venons ouir la parole de Dieu, que 
nous scQachions que ce n'est point seulement pour 
apprendre ce qui nous estoit incognu auparavant, 
et que nous rapportions ie ne scay quoy de nou- 
veau en nostre maison, mais encores que la volonté 
de Dieu nous eust estó maaifeste auparavant, que 
nous venions estans disposez à recevoir la medecine 

qui nous est appareilee: voyans que nous sommes 
tardifs, que nous souffrions d'estre incitez, et que 
Dieu nous pieque à grans coups d'esperon: et que 
non seulement nous soyons patiens en cela, mais 
que nous en facions nostre profit: ne soyons pas 
comme d'aucuns qui ne se contentent point quand 
on leur remonstre leurs fautes. Mais quoy? Ils 
ont des aureilles d'asne, cependant ils ne s'en es- 
meuvent nullement. Or ce n'est point assez que 
nous ne resistions point à Dieu avec une aigreur 
et obstination manifeste, mais il nous faut faire 
profiter les admonitione qu'il nous envoye: et quand 
nous aurons esté endormis pour un temps, voire 
endureis en nos pechez, que nous aurons abusé de 
la bonté de Dieu, que nous n'aurons point cheminé 
en sa crainte comme il appartenoit, que nous soyons 
navrez vivement, et que nous soyons amenez là, 
de cognoistre que nostre vie est briefve, et qu'il 
faudra rendre conte quand nous mn'aurons point 
receu les chastimens de la main de Dieu: et que 
mesmes nous cognoissions qu'il nous fait une grand' 
grace, quand il nous corrige de paroles, et qu'il 
nous menace devant que mettre la main sur nous. 
Voilà done comme il nous faut estre disposez, si 
nous desirons de profiter en l'escole de nostre Dieu: 
c'est que non seulement nous apprenions quelle est 
sa volonté, mais aussi que nous soyons picquez par 
corrections et par menaces, selon que nous voyons 
que les maladies requierent de tels remedes. 

Or cependant (comme nous avons touché) sainot 
Paul adiouste, doctrine et patience, Quant à ce mot 
de Doctrine, c'est afin que ceux qui ont à repren- 
dre et crier contre les vices, soyent bien fondez en 
raison. Car si nous estions si chagrins de con- 
damner, tout ce qui nous desplairoit, que seroit-ce? 
Chacun voudroit estre iuge, et l'authorité de Dieu 
seroit mise bas. Il ne faut point dono qu'un homme 
mortel s'attribue tant de maiesté, que de reietter 
tout ce qui ne luy viendra point à gré, mais il 
faut que nous ayons la doctrine de Dieu qui ap- 
prouve nostre dire, et que nous soyons resolus que 
nous ne menacons point en vain. Car il y a un 
Legislateur (comme il est dit) et celuy-là a luy 
seul authoritóé de nous sauver et de nous perdre. 
Quand done un prescheur voudroit crier à sa fan- 
iasie, il est certain qu'il uaurperoit l'authorité de 
Dieu. Et ainsi notons que la doctrine doit tous- 
iours aller devant, si nous voulons bastir sur un bon 
fondement et ferme. Or par ce mot de doctrine, 
sainet Paul signifie que le premier degré pour bien 
commencer et tenir bonne procedure, c'est que 
nous declarions la grace de Dieu qui nous a estó 
monstree en nostre Seigneur lesus Christ, que les 
hommes cognoissent oà gist la fiance de leur salut, 
qu'ils sgachent comme ils pourront invoquer Dieu 
ans aucune doute: et puis, qu'ils cognoissent la 

regle de bien vivre, et le tout selon lEscriture 
sainete. Quand nous aurons cognu cela, si nous 
sommes endormis au monde et en ses delices, il 
faut qu'on nous pieque, et qu'on nous face sentir 
que ce n'est rien qu'un ombrage et une fumee que 
de ce qui nous retient ici bas en terre: si nostre 
chair se rebecque à l'encontre de Dieu, il faut que 
nous soyons mattez avec menaces, que Dieu se 
propose là comme Tuge, quand nous ne le voulons 
pas avoir comme nostre Pere, et que nous abusons 
de sa douceur si amiable, de laquelle il use envers 
nous, et laquelle il nous presente en la personne 
de son Fils: quand nous serons enflez de presomp- 
tion, qu'il nous rabate nostre outrecuidamce, et qu'il 
nous mette nostre turpitude au devant, que nous 
ayons honte de nos pechez, que le monde nous 
desplaise, et qu'on nous apprene que nous sommes 
iei comme exposez en proye, si ce n'est que Dieu 
nous ait en sa garde. Et en la fin que nous soy- 
ons ineitez à prier Dieu, et avoir nostre recours à 
luy. Voilà done comme la doctrine doit estre le 
fondement de toutes exhortations et menaces, c'est 
à dire, qu'on ne nous mette rien en avant que 
Dieu n'ait parlé, c'est à dire, que nous n'ayons 
tesmoignage et approbation de l'Escriture saincte, 
que ce que nous enseignons procede de luy, et qu'il 
en est l'autheur. Là dessus on pourra bien ex- 
horter, on pourra bien reprendre, et faut qu'on le 
face: mais tenons cependant l'ordre qui est ici de- 
claró par S. Paul: car c'est une regle en laquelle 
il n'est point lieite de rien changer. Quant au mot 
de patience, ou douceur, notons que sainct Paul n'a 
point ici parlé d'amieller les hommes quand on les 
redargue: comme il y en a qui voudroyent que 
tout ce qu'on leur propose, fust sucre et miel: mais 
il a parlé de ceste douceur qui doit estre en ceux 
qui ont l'office de porter et anoncer la parole 
de Dieu: c'est asgavoir qu'ils desirent le salut de 
ceux qu'ils enseignent, voire combien que souvent 
à cause de leur ingratitude ils auroyent iuste rai- 
son de se colerer contr'eux, et les quitter là comme 
gens perdus et desesperez. 

Et de fait ce n'est point sans cause que sainct 
Paul a ici adiousté ce mot. Car nous voyons que 
les Prophetes, combien qu'ils fussent remplis de 
l'Esprit de Dieu, se sont tellement faschez et aigris, 
voyans la malice et obetination du peuple, qu'ils 
estoyent prests de renoncer à tout, que quelque fois 
ils ont mesme despité leur vie, qu'il y a eu quasi 
des especes de blaspheme, Et pourquoy est-ce que 
Dieu m'a ici mis?  Faloit-il que ie fusse contraint 
à telle charge? Et i'aimeroye mieux cent fois la 
mort que de travailler avec telle difficulté. D'au- 
tant qu'ils voyoyent qu'il n'y avoit point d'amen- 
dement, et que leur labeur ne profitoit gueres, ils 
se sont ainsi eschauffez. Puis que les sainots Pro- 

phetes ont estó tentez iusques là, notons que nous 
avons besoin d'estre retenus en patience, afin de 
poursuivre quand nous voyons les hommes non 
seulement estre tardifs, mais revesches à Dieu, que 
nous les voyons pleins de venin, et les autres pleins 
d'arrogance, les autres du tout abbrutis, les autres 
estre volages, qu'on ne sgait comme on les doit 

agner: et encores qu'on les ait une fois attirez à 

jeu, qu'ils le quittent là, et s'en revoltent: quand 
done nous voyons tout cela, si faut-il que nous soy- 
ons armez de patience: ear à chacun iour il faudroit 
renoncer à l'office qui nous est donné en charge. 
Voilà pourquoy sainct Paul a mis ce mot de pa- 
tience. 

Or cependant ce n'est pas à dire qu'il n'y ait 
de l'aigreur en toutes les reprehensions qu'il nous 
faille faire, que ceux qui les orront quelques foie, 
en seront faschez. Et de fait nous voyons comme 
les Prophetes et Apostres s'y sont gouvernez, et 
sur tout l'exemple de leremie nous donne une 
bonne declaration de ce passage. Car leremie est 
aussi aspre que nul des Prophetes: il ne cesse de 
parler du iugement de Dieu et de sa vengeance, il 
tonne tellement que les reprehensions esclattent: et 
puis il use de telles reproches qu'il semble qu'il 
vueille abysmer le peuple, et le rendre le plus in- 
fame et le plus puant qu'il est possible. . Ieremie 
dono, quand on regardera son style, est plein d'ai- 
greur, ou pour le moins il y a une telle vehemence 
qu'on tremblera. Or cependant si est-ce que ceste 
douceur dont parle S. Paul a esté en luy. Car ce 
mot emporte proprement, que le courage de l'homme 
soit retenu tellement qu'il ne se chagrinc point 
outre mesure, Ezechiel aussi monstre du premier 
coup qu'il a eu ceste vertu, quand il dit que Dieu 
luy a fait avaller le livre, voire oü il devoit me- 
nacer la ville de Ierusalem, et tout le pays de 
Iudee. Voilà Dieu qui fait le proces criminel aux 
Tuifs, il ordonne Ezechiel pour le publier, et pour 
en e8&tre comme la trompette, ou pour reciter là le 
dicton. Et bien, il faut qu'Ezechiel devant toutes 
choses avalle ce livre-là, c'est à dire, qu'il aoit 
imprimé en son coeur, et qu'il ne l'ait point seule- 
ment au bout de la langue, mais qu'il ait zele et 
affection pour porter un tel message. ll dit que 
ses entrailes luy en ont fait si grand tourment, 
qu'il n'en pouvoit plus: et neantmoins si voit-on 
qu'il ne s'espargne pas. Nous voyons dono qu'il y 
a eu tous les deux, c'est asgavoir qu'il redargue, 
qu'il reprend: et poursuit la commission qui luy 
est donnee, et a l'esprit si constant, qu'il ne flechit 
en fagon que ce soit pour le regard des hommes. 
Si est-ce que cependant il n'est pas sans pitió, ne 
sans humanité. Neus voyons mesmes que leremie 
voudroit eetre fondu en larmes, que ses deux yeux 
fussent deux fontaines en son cerveau, que tout 

cela fust converti en pleur, d'autant qu'il à com- 
passion de ce povre peuple qui perit. Ainsi done, 
voilà pourquoy S. Paul a notamment adiousté, 
Avec patience el douceur. Il faut redarguer et re- 
prendre: combien que nous aurons occasion de nous 
fascher et despiter, voyans que nous ne gagnons 
quasi rien, encores qu'il semble que le monde em- 
pire sous ombre de nostre doctrine, que les meechans 
qui auront despité Dieu auparavant, continuent de 
se mocquer de luy, en reiettant sa parole, et en la 
foulant au pied: combien (di-ie) que pour cela nous. 
aurions oceasion de quitter tout, que nous soyons 
retenus de ceste bride, Or si est-ce que Dieu veut 
que nous poursuivions, non point maugré nous, 
e'est à dire, qu'il n'y ait point une contrainte for- 
cee pour obeir à celuy auquel nous sommes, mais 
que nous ayons ceste patience-là d'attendre que 
Dieu touche les coeurs de ceux qui se monstrent 
estre comme incorrigibles, et qu'en la fin il les 
convertisse, et qu'il les donte, et qu'il les ramene 
au chemin de salut: ou bien que ceste doctrine 
serve de condamnation aüx hommes, quand ils vou- 
dront du tout despiter Dieu, qu'ils seront rendus 
inexcusables, et qu'il faudra que Dieu desploye 
son ire finale, apres qu'il les aura long temps 
attendus. 

Or sainct Paul adiouste pour mieux confermer 
cest advertissement, que les hommes aimeront 
beaucoup mieux se destourner aux vanitez et men- 
songes, que de recevoir la bonne dootrine, et qui 
leur seroit profitable. .Le íemps viendra (dit-il) que 
le monde aura les aureiles chatowilleuses, et quil 
fera "un grand amas de docteurs, tellement qu'ils se 
rempliront les awreilles de fables, c'est à dire, de 
choses frivoles et inutiles: «is ne powrront porter la 
verité de Dieu. Que donc tu travailles d'autant, plus. 
Or c'est comme si on disoit à un medecin, quand 
il aura un malade impatient, Hastez-vous, car cest 
homme ne se peut gouverner: et de fait, desia dés 
long temps il a dit ceci ou cela: et si le remede 
n'est soudain, l'exces sera par trop violent, et le 
remede ne sera point opportun. Voilà donc qu'on 
dira à un medecin quand il aura un malade qui sera 
difficile à gouverner. Et ainsi B. Paul dit à Timothee, 
qu'il faut qu'il soit hastif et ardent à soliciter les 
hommes, voire par importunitó, comme nous avons 
desia veu. Et pourquoy? Car (dit-il) Satan brasse 
une telle corruption, que la plus part en sont desia 
empoisonnez: et qui pis est, ils s'amassent (dit-il) 
des docteurs quasi par monceaux, mais ce sont des 
prescheurs de fables, des caphars qui ne demandent 
qu'à les seduire. Nous voyons l'intention de sainct 
Paul. Mais il nous faut observer ce qui est ici dit 
par le menu. Quand il parle de la ruine et de la 
corruption qui devoit advenir, notamment il accuse 
les hommes, qu'ils ont les aureilles chatouilleuses. 

Or ce chatouillement dont il parle, vient tant de 
folle curiosité et vaine, comme de ce que les hommes 
sont delicats, et qu'ils veulent estre mignardez, 
qu'on les flatte, et qu'on les entretiene doucement 
et à plaisir: comme nous voyons que de tout temps 
ce vice a regnóé, qu'on a eu este convoitise d'ouir 
je ne sgay quoy de nouveau et de plaisant, comme 
aussi sainct Paul en a parlé ci dessus. Quand donc 
les hommes veulent appliquer leur estude à quelque 
chose, tousiours ils se tourneront à des folies, et 
laisseront ce qui leur est propre pour leur ealut. 
C'est grand' chose que les hommes quittent ainei 
le principal bien que Dieu leur a donné, et que 
mesmes ils le pervertissent et le tournent tout à 
rebours. Car quel est le souverain thresor que 
nous ayons?  N'est-ce pas la raison et intelligence, 
par laquelle nous sommes differens d'avec les bestes 
brutes? Voilà l'image de Dieu qui est imprimee en 
nous, d'autant qu'il nous a donné raison et intelligence. 

Or que faisons-nous? Au lieu d'appliquer un 
don si precieux et si noble à son usage legitime, 
nous l'allons pervertir, que nous voltigerons en l'air, 
et ne ferons que tourmenter nos esprits. En quoy? 
En choses de neant, en des badinages, tellement 
que si les bestes avoyent quelque goutte de dis- 
eretion, elles nous pourroyent condamner. Et com- 
ment, povres enragez? Quand Dieu vous a creez 
à son image, qu'il vous a donné sBgesse et intelli- 
gence, que vous alliez vous amuser à des menus 
bagages qui sont de nul profit, et cependant que 
vous n'appliquiez point vostre estude à regarder 
que Dieu vous a creez en l'esperance d'une meil- 
leure vie? qu'il vous a nommez ses enfans, afin de 
vous faire parvenir en son heritage? que vous ne 
compreniez point ce que Dieu a imprimé son image 
en vous, afin que vous le puissiez contempler en 
sa maiesté et en sa gloire? Voilà (di-ie) comme il 
ne faudroit point d'autres iuges que les boeufs et 
les asnes pour nous condamner, quand ils pourro- 
yent appercevoir la perversité qui est en nous. Or 
d'autant que nous y sommes si enclins, voire si 
addonnez, tant plus nous faut-il retenir ceste ad- 
monition de sainct Paul, quand il dit que le monde 
se destournera de Dieu, et que ceux qui auparavant 
avoyent bien commencé deviendront apostats, et 
que le diable les alienera du tout du troupeau: et 
dit que cela adviendra, d'autant qu'ils auront les 
aureilles chatouilleuses. — Gardons-nous done de 
ceste folle curiosité comme d'une peste mortelle, 
veu qu'elle nous prive dq principal bien que Dieu 
nous à donné, qu'elle nous destourne de la verité 
en laquelle gist nostre salut, et y est du tout 
enclos. Or il y a aussi l'autre vice, c'est quand 
nous voulons qu'on nous traite à nostre guise, 
et qu'on nous complaise: comme il est dit au 
Prophete Michee, que les Iuifs de ce temps-là eus- 

sent bien voulu avoir des prescheurs de bonne ven- 
dange, et de bonne moisson, car ceux-là ne leur 
apportoyent que nouvelles plaisantes. Comme au- 
iourd'huy ceux qui veulent qu'on presche à leur 
appetit, que voudroyent-ils ouir par leurs prescheurs? 
Et faisons grand' chere, mes amis, Dieu n'est point 
si rigoureux ne si cruel qu'on dit: et de dire qu'il 
n'y ait plus de misericorde en. Dieu, c'est pour 
nous desesperer iusques au bout. Il est vray qu'il 
nous faut bien cognoistre noe vices, mais cependant 
nous pouvons bien nous donner du bon temps: il 
semble à ouir parler ceux qui s'escarmouchent 
ainsi, e£ qui prononcent le iugement de Dieu, qu'il 
nous soit ennemi mortel, et qu'il nous vueille fou- 
droyer à chacun coup. Et est-il si cruel? Ne veut- 
il pas que ses enfans ayent quelque repos? Voilà 
done quels sont les prescheurs de bonne vendange 
et de bonne moisson, qui seduisent ieurs auditeurs 
en leur promettant que Dieu leur envoyera dequoy 
estre nourris et repeus. Or si est-ce qu'Ezechiel 
dit, Malheur sur ceux qui mortifient les ames qui 
doyvent vivre, et qui vivifient les ames qui doyvent 
mourir. Il monstre bien que les seducteurs ne ces- 
sent iusque à tant qu'ils ayent meurtri ceux qui 
sont bien sains, et qui avoyent desia quelque bonne 
entree en la cognoissance de Dieu: et que cepen- 
dant ils laissent là ceux qui devoyent estre reduits 
au bon chemin, et ne leur en font nulle mention, 
et aussi ils n'en veulent point ouir nouvelles. 
Retenons donec que quand nous aurons les 
aureilles chatouilleuses, c'est à dire que nous appe- 
terons qu'on mette des emplastres sur le mal qui 
est en nous, et qu'on le couvre, que nous appete- 
rons d'estre nourris en flatterie, que Dieu nous 
envoyera ce que nous voulons, et ce que nous 
avons desiré, mais ce ne sera point pour nostre 
profit. En somme quand sainct Paul declare que 
le monde sera perverti, que la verité de l'Evangile 
sera corrompue, qu'il n'y aura plus de pureté de 
doctrine, il declare que cela viendra pource que les 
hommes auront les aureilles chatouilleuses. — Et 
ainsi, qu'avons-nous à faire? En premier lieu, 
cognoissons que ce n'est point sans cause que telle 
dissipation et si horrible est advenue comme on la 
voit auiourd'huy. Et pourquoy? Car on alleguera 
que les simples gens ne peuvent mais, s'ils sont 
mal gouvernez, et qu'on les trompe. Mais cepen- 
dant on ne vient point iusques à la source: c'est 
que iamais il ne fust advenu une telle confusion, 
que Dieu n'eust rendu aux hommes le salaire qu'ils 
avoyent merité, quand ils ont eu les aureilles cha- 
touilleuses, et quand ils appetent les mensonges, et 
qu'ils ont mieux aimé qu'on les destournast en 
perdition, que d'estre conduits à Dieu. Et voilà 
pourquoy sainet Paul en la seconde des Theesaloni- 
ciens, dit que quand les erreurs dominent, c'est 

pouree que les hommes n'ont point obei à celuy 
qui les a formez et creez, et qu'ils n'ont point 
voulu aecepter la verité de son Evangile, qu'il 
faudra qu'ils soyent destournez en toutes supersti- 
tions. Et puis, quand nous aurons cognu que 
l'Evangile a esté corrompu et perverti, à cause que 
les hommes ne se sont point rendus dociles à Dieu, 
mais qu'ils ont eu des appetis extravagans, qu'un 
chacun entre en soy, et que nous advisions bien 
de ne point lascher la bride à nos folles curiositez, 
que nous ne venions point faire des discours infinis 
pour nous enquerir de ceci et de cela, mais que 
nous souffrions que Dieu nous monstre ce qu'il 
cognoist nous estre propre pour nostre salut. Et 
puis, que nous ny venions point avec nos delices, 
que nous ne cerchions point d'estre mignardez, ne 
pouvans souffrir nulle correction, mais au lieu que 
les aureilles demangent à ceux qui veulent pourrir 
en leurs ordures, que nous sentions nos vices qui 
nous piequent, que nous soyons navrez d'une crainte 
de Dieu: que nous ayons tousiours frayeur et honte 
de nous-mesmes, iusques à ce que nostre Dieu ait 
mis sa main sur nous pour nous guerir, et qu'il 
ait fait office de medecin par le moyen de sa 
Parole. Voilà donc en somme ce que nous avons 
à retenir. 

Or ce n'est point sans cause que sainct Paul 
dit, qu'ils s'amassent des docieurs. ll ne se con- 
tente point de dire, qu'ils cerchent des docteurs à 
leur poste, et reiettent ceux qui leur estoyent en- 
voyez de Dieu: mais il parle ici d'un amas, et 
d'une grande multitude. Et pourquoy? Car les 
hommes sont insatiables quand il est question 
d'estre trompez. Et voilà pourquoy aussi les Pro- 
phetes accomparent ceste ferveur diabolique qu'ont 
les meschans, quand ils veulent servir à Dieu en 
hypocrisie, à une rage de chevaux quand ils sont 
eschauffez apres des iumens, ou à quelque autre 
bestial, qu'il semble qu'ils soyent du tout tránspor- 
tez, qu'il n'y a plus ne raison ne discretion en 
eux. Nous írouverons estrange de prime face une 
telle fagon de parler, mais c'est d'autant que les 
hommes se sont destournez de Dieu, que voilà le 
diable qui les agite, qui les pousse tellement qu'on 
ne les peut rassasier. Ils aiment les mensonges, ils 
les appetent, et ne leur chaut quand ils en eeront 
trompez: ear ils en voudroyent avoir cent fois plus. 
Voilà qui est cause que les hypocrites ne vienent 
point cercher Dieu droitement, mais font semblant 
de venir à luy par circuits: et cependant s'en es- 
longnent, tellement que ceux-là feront un grand 
amas de docteurs, comme sainct Paul en parle. Et 
de faict on l'a veu, et le voit-on encores en la Pa- 
pauté. le vous prie, quelle vermine y a-il de 
moines, de prestres, et de tout ce Clergé? Or ceste 
puantise-là a tellement rempli le monde, que c'est 

pour luy erever les yeux. Tant y a qu'on est bien 
aise de les avoir. Et s'il faloit nourrir en une ville 
la vingtieme partie de bons et fideles Pasteurs, 
qu'il y a de ceste canaille de prestres et de moines, 
que seroit-ce? Car il ne faut point qu'il y ait deux 
prescheurs, qu'incontinent on n'en soit ennuyé. 
Voilà donc c'est amas dont il est ici parlé, qui est 
tout commun. Et quand il n'y auroit que cest 
advertissement de sainct Paul, cela ne nous devroit- 
il point suffire? Mais encores quand nous avons 
lexperience, et que nostre Seigneur nous monstre 
que ce qu'il avoit predit par son Apostre, a esté 
accompli, qu'avons-nous à faire sinon de nous re- 
tenir en la simplicité de lEvangile, prians Dieu 
qu'il nous donne tousiours esprit de mansuetude, 
que nous luy soyons dociles, escoutans patiemment 
ce qu'il nous dira, et que nous ne soyons point 
agitez de nos appetis vagabons, pour faire un amas 
nouveau? Voilà done de quoy nous sommes ici 
admonestez par sainct Paul. 

Or cependant il nous faut encores reduire en 
memoire ce que nous avons dit, c'est asqavoir, qu'il 
exhorte Timothee d'estre tant plus vigilant, quand 
il voit que le monde se desborde ainsi. Et pour- 
quoy? QO'est pour le moins que nous n'ayons pas 
un eoeur si lasche de dissimuler et de nous taire, 
quand nous voyons la verité de Dieu estre ainsi 
assaillie, que nous soyons aussi diligens à la main- 
tenir, comme les supposts de Satan sont à la ren- 
verser. Or il est vray que c'est une chose penible 
et fascheuse, qu'un homme s'oppose à une grande 
multitude. Mais quoy? Il ne nous faut point es- 
bahir de cela: car Satan trouvera tousiours assez 
de supposts qui sont propres pour obscureir la ve- 
rité, pour denigrer la pure doctrine, et pour l'ab- 
bastardir: brief, pour introduire les mensonges et 
corruptions, pour mener les ames à perdition. 
Satan donc trouvera tousiours assez de semence. 
Et puis nous voyons ce que i'ay desia dit, que s'il 
est question d'abuser, chacun y est maisetre sans 
avoir esté à l'eschole. Or cependant il y aura un 
petit nombre, et comme une poignee de gens, de 
ceux qui maintienent la verité de Dieu, ou qui 
taschent de gouverner l'Eglise en simplicité. Quand 
dono les serviteurs de Dieu se voyent ainsi deux 
ou trois contre une centeine, cela les pourroit 
estonner de prime face: mais il faut qu'il soyent 
armez de la vertu d'enhaut pour batailler constam- 
ment. Car la verité de Dieu en la fin demeurera 
vietorieuse: encores qu'elle ne trouve point en ce 
monde beaucoup de proecureurs, et que mesmesa elle 
soit dechassee de la plus part iusqu'à l'obscureir, et 
l'aneantir pleinement, toutesfois elle viendra tous- 
iours au dessus. Et ainsi que noue prenions courage 
de nous confermer quand nous voyons que le diable 
suscite des gens qui ne demandent qu'à renverser 

l'Escriture, que nous ayons ceste conclusion prinse 
qu'il n'est point question de flechir ni de fuir le 
combat, mais que nous soyons vaillans gendarmes 
iusques au bout. Au reste, ei ceste exhortation a 
estó necessaire du temps de 'Timothee, elle l'est 
auiourd'huy autant ou plus. Car quant aux aureil- 
les chatouilleuses, ne les voit-on pas? L'Evaugile 
fasche à beaucoup de gens, et voudroyent avoir ie 
ne sgay quelle philosophie prophane: et si ce qu'on 
leur apporte, ne leur vient à gré, ils voudroyent 
que cela fust reietté et effacó du registre de Dieu. 
Autant en a-il estó de la doctrine de nostre Sei- 
gneur lesus: car n'a-elle pas esté reiettee de ceux 
qui estoyent par trop arrogans, et qui se fioyent 
en leur sens propre? N'ont-ils pas dit, Ce propos- 
là est dur? Mais il faudroit que nous eussions les 
coeurs ployables, et alors rien ne nous seroit dur 
ni estrange en la parole de Dieu. 

Il est vray qu'on en verra auiourd'huy qui 
voudroyent avoir un Evangile desguisé. Et pour- 
quoy?  Ceste rondeur et simplicité qui est requise 
ne leur plaist point. Et puis il y a ceste curiosité, 
que beaucoup ne demandent qu'à savoir babiller, 
et remuent des questions ie ne sgay quelles. Voilà 
Dieu qui nous veut tenir en bride, et ne veut point 
que nous vaguions ainsi à nos phantasies, mais que 
nous suyvions simplement ce qu'il à cognu nous 
estre expedient et utile pour nostre salut. Or nous 
avons les esprits bouillans: il faut que nous SOyons 
enseignez à mostre guise. Et d'autre costé nous 
voyons que la plus part ne peuvent plus souffrir, 
ni corrections, ni menaces, non point mesmes la 
simple doctrine. Quand on declarera les vices, 
encores qu'on n'use point de grande vehemence, il 
semble que tout soit perdu. Voilà donc le monde 
qui est aussi pervers que iamais ila esté, et semble 
que ceux qui ont fait profession de l'Evangile, 
taschent tant qu'ils peuvent d'aneantir la grace de 
Dieu. Car il n'est point question seulement des 
Papistes, qui bataillent furieusement contre nous, 
mais de ceux qui protestent d'avoir la reformation 
de l'Evangile: on voit qu'ils voudroyent estre comme 
des veaux desbridez, i| n'est point question ni de 
ioug, ni de police, ni de rien qui soit: qu'on laisse 
faire ce qu'ils voudront, que toutes dissolutions soyent 
permises, que les blasphemes ayent la vogue, que 
les paillardises regnent, les yvrongneries, et toutes 
choses semblables, c'est tout un: moyennant qu'on 
ait quelque forme de ceremonie, et qu'on despite le 
Pape et les idolawes. Voilà dono comme beaucoup 
de ceux qui font semblant d'estre à l'Evangile, 
voudroyent estre gouvernez: mais c'est à cause que 
les aureilles leur chatouillent. Or eraignons cepen- 

dant que nostre Seigneur ne retire la grace qu'il a 
mise entre nous: et que ceux qui ont la charge 
d'enseigner soyent tant plus vigilans, quand ils 
voyent que les hommes s'abbrutissent ainsi en 
leurs vilenies,. qu'ils voudroyent que tout leur fust 
permis: quand nous voyons une telle stupidité, que 
cela nous incite d'avantage à crier, et estre plus 
aspres, en menagant et corrigeant ceux qui se veu- 
lent ainsi elever contre Dieu, et taschent à tout 
corrompre et pervertir. "Voilà pour un item. 

Et au reste, qu'un chacun face aussi son profit 
de ceste admonition: et cependant que Dieu nous 
laisse l'opportunité, que nous en usions: ear il est 
certain que si les choses continuent, il faudra que 
Dieu envoye des confusions plus enormes qu'elles 
n'ont point esté en là Papauté. Car ces povres 
aveugles-là n'ont point offensé Dieu en telle ex- 
tremité comme nous auiourd'huy: c'est comme si 
on venoit heurter contre luy à son escient, et que 
on voulust du tout aneantir sa maiesté. Et pour- 
tant apprenons (comme i'ay dit) tous ensemble de 
nous esveiller, et de cheminer en crainte, voyans 
qu'il en y a tant peu qui &e contentent de la sim- 
plieité de l'Evangile, que nous mettions barre à 
tous nos sens et nos esprits, pour ne point appeter 
de sgavoir plus que Dieu ne permet, et qu'il nous 
communique par sa Parole, quand nous voyons que 
ceux-là s'addonnent du tout à mal, que nous che- 
minions t&nt plus estroitement sous la crainte de 
nostre Dieu. Il est vray que son ioug nous sera 
doux et gracieux quand nous l'aurons accoustumé: 
mais cependant si ne faut-il point que les aureilles 
nous fretillent pour ouir des flatteries. Car ceux 
qui veulent estre flattez, il faut qu'ils s'en aillent 
au diable, et il les flattera assez: car il ne demande 
que d'amadouer ceux qu'il veut attirer en perdition 
avec luy, il leur complaist, il les mignarde: brief, 
il les sert selon leur appetit: mais il leur fait payer 
l'escot bien cher en la fin. Or de nostre part 
n'appetons point tout cela, car c'est poison mortelle 
(comme i'ay desia dit) mais que plustost nous re- 
mercions nostre Dieu quand il nous envoye des 
medecines qui sont pour nous purger de nos cupi- 
ditez mauvaises, que nous scachions par cela qu'il 
a le soin de nous. Et pourtant que nous soyons 
tant plus songneux et attentifs de recevoir un tel 
bien en toute reverence, de nous submettre et assu- 
lettir à sa bonne volonté, et que par ce moyen sa 
Parole et la doctrine de salut continue entre nous, 
comme c'est aussi le seul moyen comme nous en 
pourrons iouir à perpetuité. 

Or nous-nous prosternerons devant la face de 
nostre bon Dieu, etc. 

Combien qu'en voyant les autres desbauchez, 
nous serons en danger d'estre esbranlez de nostre 
part, sainct Paul prend un argument de cela, que 
les fideles se doyvent tant plus confermer, quand 
ils voyent que ceux qui n'ont point esté fermes ne 
constans s'alienent de Dieu, et se destournent ainsi 
du bon chemin, que cela les doit tant plus inciter 
à suyvre la saincte vocation de Dieu. Voilà pour- 
quoy apres avoir declaró que le monde est si per- 
vers qu'il ne pourra porter la bonne doctrine, mais 
qu'il ne sera question que d'appeter des tromperies, 
il dit, Toy veille en toutes choses. Nous voyons donc 
que Dieu nous incite à estre tant plus vigilans 
quand les choses sont confuses en ce monde. ll 
est vray que sainct Paul exhorte ici Timothee qu il 
doit porter la lampe pour esclairer toute l'Eglise: 
mais tant y a qu'un chacun de nous en son endroit 
doit prattiquer ceste doctrine: comme aussi il nous 
faut bien garder de nous endormir quand nous 
voyons les dangers estre prochains. Et de faiot, 
quant au monde et à la vie presente nous sommes 
assez advisez de cela: et pour le salut de nos ames 
aurons-nous moins de soin? Voilà done ce qu'il 
nous faut conclure, Que si Satan travaillle l'Eglise 
de Dieu, qu'il mette en avant des scandales, que le 
monde s'esgare, que tout soit dissipé, que tout aille 
à rebours, qu'il nous faut estre tant plus vigilans, 
afin que nous ne soyons point surprins. Or pour 
ce faire il est besoin que nous soyons armez de 
patience: car quand tout sera ainsi desbordé à mal, 
i| ne se peut faire que les enfans de Dieu ne soyent 
piequez et tourmentez, qu'on ne se mocque d'eux, 
qu'on ne leur face beaucoup d'iniures et opprobres. 
Et quand on ne s'addresseroit point à leurs per- 
sonnes, ce leur est desia une angoisse bien grande, 
et fascheuse à porter, quand ils voyent que le nom 
de Dieu est blasphemé, que son service est mis 
sous le pied, que la religion est vilipendee, que tout 
bien est comme mocqué et mis bas. Quand ils 
voyent cela, encores qu'en particulier on ne leur 
feist nul moleste, si doyvent-ils sentir en eux une 
destresse si grande qu'ils n'ayent nul repos, mais 
qu'ils gemissent et nuict et jour. Quand done le 
diable aura son enseigne dressee, et que les scan- 
dales et les troubles auront la vogue, nous ne pour- 
rons pas estre attentifs pour nous garder, sinon que 
nous soyons fortifiez en patience, que nous ne per- 
dions point courage pour les maux qu'il nous faudra 
souffrir. 

Or si ceste admonition a iamais esté utile, la 
necessité nous monstre qu'auiourd'huy nous en avons 

grand besoin. Car le monde n'est-il point venu 
au comble d'iniquité? On voit que la plus part 
reiette furieusement l'Evangile. Les autres qui font 
semblant de l'accepter, en quelle obeissance la re- 
goyvent-ils? Il y a un tel mespris et un tel orgueil, 
que si tost qu'on reprendra les vices, ou qu'on sera 
trop aigre à l'appetit de ceux qui voudroyent avoir 
toute licence de mal faire, et ne taschent qu'à tout 
ruiner, c'est à se despiter. Combien que les Papistes 
souffriront de leurs caphars qu'ils crient et qu'ile 
tempestent à l'encontre d'eux, et neantmoins ne 
font que les abbruver de mensonges à leur per- 
dition, ceux qui diront à pleine bouche qu'ils veulent 
la reformation de l'Evangile, ne peuvent porter que 
on les corrige quand ils auront failli, mais grincent 
les dents à l'encontre de Dieu, et accomplissent ce 
que dit sainet Paul aux Corinthiens, que s'il y 
avoit des trompeurs qui les veinssent abuser, ils 
endureront toute tyrannie, qu'on les pourroit souf- 
fleter, qu'ils se tiendroyent quois: mais si on les 
enseigne purement au nom de Dieu, et pour leur 
salut, ils sont si delicats qu'un seul mot les fera 
entrer incontinent en rebellion: et si on continue 
à faire aucunement son devoir, la guerre sera in- 
continent declaree. Et pleust à Dieu que les choses 
ne fussent point si patentes qu'on les voit. Or puis 
qu'ainsi est, que reste-il, sinon que suyvant l'ad- 
monition de sainct Paul nous soyons sur nos gar- 
des? Et d'autant qu'il nous faut souffrir, et des 
murmures, et des contentions, et que les meschans 
auront la vogue, qu'il faut ou qu'ils nous crachent 
au visage, ou qu'obliquement ils nous tourmentent, 
que nous soyons comme endurcis en patience, et 
que rien ne nous destourne, que nous poursuyvions 
tousiours le chemin auquel le Seigneur nous a ap- 
pelez. Voilà done le moyen de persister quand les 
choses seront toutes confuses: c'est que le mal nous 
contriste: mais cependant qu'il ne nous faut point 
perdre courage. 

Sainct Paul adiouste, que T9mothee face owvrage 
d' Evangeliste, et qu'il. accomplisse, ou qu'il vatifie et 
approuve pleinement som ministere. Yci sainct Paul 
pour inciter Timothee, luy monstre à quoy il est 
appelé: c'est que Dieu luy a fait une grace excel- 
lente, de le constituer en tel degré d'honneur en 
son Eglise: car nous scavons (selon qu'il est contenu 
au quatrieme des Ephesiens) que les Evangelistes 
ont esté prochains des Apostres, ils sont nommez 
devant les Pasteurs et Docteurs. Car pource que 
ce nombre de douze ne suffisoit point pour porter 
l'Evangile par tout le monde, Dieu avoit ordonné 
des aides. Or 'Timothee estoit en ce degré: car 
nous avons veu par ci devant, que sainct Paul l'avoit 

ordonné, afin d'avoir esgard sur les Pasteurs, de 
mettre police et ordre par toutes les Eglises. Puis 
done que Dieu l'avoit tant honoré, c'est bien raison 
qu'il s'efforce de faire tant mieux. Car quelle 
ingratitude s&era-ce, si nous ne nous employons de 
tout nostre pouvoir, quand Dieu non seulement 
nous adopte au rang de ses enfans, mais qu'il veut 
que nous ayons regime et superintendence en sa 
maison: Comme il a esté dit ci dessus, que si 
l'office de prescher nous est commis, Dieu nous con- 
stitue dispensateurs des secrets admirables qui sont 
pour elever son Royaume en ce monde. Et mes- 
més quand nous pensons à ce que Dieu nous est 
manifestó en chair, et que sa gloire celeste nous 
est apparue, et que celuy qui a vestu nostre nature, 
est adoré des Anges, que toutes creatures luy font 
hommage, qu'il est constituó en cest empire sou- 
verain du ciel et de la terre, et le tout pour nostre 
salut: quand (di-ie) nous pensons à cela, ne devons- 
nous pas estre ravis en estonnement? Car nous 
sommes des vaisseaux fragiles, voire des pots cassez 
de nulle valeur: et cependant Dieu veut que ce 
thresor soit porté par nous. Ainsi done c'est bien 
raison que nous mettions peine de nous acquitter 
fidelement de nostre devoir, et que ceux qu'il a 
constituez ministres de sa Parole auront un plus 
grand conte à rendre, que s'ils estoyent seulement 
du rang des fideles. 

Voilà done pourquoy notamment sainct Paul 
dit à Timothee, Qu'il face ouvrage d' Evangeliste, et 
qu'il approwe (ou qu'il accomplisse) som miünistere: 
comme s'il disoit, Ce n'est pas le tout que tu ayes 
le titre, mais il fant que tu entendes que celuy qui 
t'a appelé, veut que tu demeures son serviteur ius- 
ques au bout. Et au reste, advisons de tirer une 
regle generale de ces mots de sainct Paul: c'est 
qu'un chaeun regarde à soy, et qu'il scache quel 
est son estat et sa facon de vivre ou Dieu l'a ap- 
pelé Quun homme cognoisse, s'il est marió, à 
quelle condition c'est: ascavoir, qu'il ait la charge 
de son mesnage, qu'il vive paisiblement avec sa 
femme, et qu'il luy soit chef pour la bien conduire, 
qu'il la supporte, qu'il tasche d'instruire ses enfans 
en la crainte de Dieu, qu'il travaille, et qu'il porte 
patiemment, les fascheries domestiques, par les- 
quelles Dieu exerce un chacun. Apres, si un homme 
a des serviteurs, qu'il cognoisse qu'il faut que Dieu 
domine par dessus, et cependant qu'il les employe 
tellement, que luy soit pour leur monstrer bon ex- 
emple. Que celuy qui est en estat public regarde 
bien à soy, qu'il n'est point là seulement du costó 
des hommes, mais qu'il faut qu'il compare une fois 
devant Dieu, qui s'est reservé la superioritó par 
dessus tous estats. Voilà donc comme chacun doit 
faire ceste conclusion, qu'en quelque estat qu'il 
vive, Dieu le veut avoir à son service, et qu'il 

nous faut employer fidelement en ce que nostre 
office porte, si nous ne voulons estre coulpables 
devant Dieu. Car combien que nous soyons tenus 
et obligez au monde, toutesfois Dieu est nostre 
principale partie: et c'est là qu'il nous faut regarder. 
Ce n'est point assez d'avoir pour un temps monstró 
un signe que nous ne demandons qu'à nous em- 
ployer au bien, mais il faut continuer jusques au 
bout, et faut approuver nostre ministere, c'est à 
dire, nostre service, que nous monstrions que nous 
n'avons point ce titre à fausses enseignes, comme 
ceux qui se glorifient d'un estat, et cependant ne 
font que polluer le lieu oü ils sont, et y despiter 
Dieu. Helas, il vaudroit beaucoup mieux qu'ils 
baissassent la teste, et qu'ils n'eussent occasion 
sinon de se cacber devant les hommes, et d'avoir 
toute vergongne. Car l'honneur qu'ils usurpent leur 
sera bien cher vendu, quand ils n'auront point fait 
leur profit pour servir à Dieu en l'estat auquel il 
les a oceupez. Et sur tout, quand il nous a con- 
stituez en charge honorable, que cela nous enflambe 
tant plus. Nous scavons qu'en la maison d'un Roy 
et d'un Prince, i| n'y a nul estat petit ne con- 
temptible. Or si nostre Seigneur nous appelle pour 
le servir en sa maison, ne devons-nous point prendre 
cela à plus grand honneur cent mille fois, que si 
nous estions à un Prince terrien, qui n'est rien au 
prix? Mais encores quand chacun regardera, Or 
ga, me voici une creature inutile, et neantmoins 
Dieu me veut encores employer à son service: et 
combien que ie ne vaille rien, si est-ce qu'il veut 
tirer de moy service agreable. Et comment? Il 
me fait ceste grace, combien que ie ne puisse rien 
apporter de mon propre, que par son sainct Esprit 
il veut estre glorifié en moy. Quand il n'y auroit 
que cela, ne devons-nous pas estre bien incitez à 
ratifior nostre ministere, c'est à dire, à monstrer 
que ce n'est point en vain que Dieu nous à choisis, 
et qu'il nous a voulu donner lieu en sa maison, 
afin de nous employer pour luy? C'est ce que 
nous avons à retenir sur ces mots de sainct Paul. 

Mais notons bien ce qu'il adiouste, De moy (dit- 
i) ie m'en vay estre sacrifié, et le temps de mon de- 
partement (ou, de ma resolution) est prochain. Quand 
il parle ainsi, c'est pour monstrer à Timothee qu'il 
faut qu'il se fortifie d'oresenavant, pource qu'il n'aura 
pas une telle aide, et un tel baston qu'il avoit eu. 
Car ce n'est pas sans cause que sainct Paul l'appelle 
son vray fils et naif: comme s'il disoit, mon fils 
naturel: non point qu'il l'eust engendré selon la 
chair, mais il veut monstrer que c'estoit un enfant 
qui ne demandoit qu'à se conformer du tout à son 
pere. Voilà done quel estoit Timothee de son costé. 
Or sainct Paul ne luy a point defailli, qu'il ne se 
soit monstré pere envers luy aussi bien. "Timothee 
donc du vivant de sainct Paul avoit une bonne aide 

et propre: que s'il estoit debile, il pouvoit estre ex- 
horté: s'il avoit besoin de conseil, S. Paul le re- 
dressoit: si on luy faisoit la guerre, il se venoit 
mettre pour bouclier, il l'armoit de son authorité, 
comme nous avons veu par ci devant. Or sainct 
Paul declare que tout cela ne sera plus: Dieu me 
veut retirer de ce monde (dit-il) et pourtant ap- 
preste-toy, car tu auras des combats plus rudes 
que tu n'as point eu iusques ici: de moy, ie ne 
seray plus au monde pour t'aider, ie ne viendray 
plus prendre la cause comme i'ay accoustumó par 
ci devant, tu n'auras personne qui te supporte, mais 
il faudra que tu sois capitaine pour les autres, que 
tu conduises tout. Ainsi done advise de te pre- 
parer pour invoquer Dieu, et en ceste fiance-là de 
poursuyvre constamment: car ces assauts-là te 
seront bien difficiles à soustenir. Nous voyons donc 
maintenant quelle est l'intention de sainct Paul. Or 
par cela nous sommes admonestez qu'il ne faut 
point que nostre foy defaile quand toutes aides 
nous seront ostees, i'enten les moyens inferieurs qui 
nous sont utiles, quand il plaist à Dieu de nous 
les donner. Il est vray que quand nous aurons 
des bons Pasteurs pour nous conduire, si nous ne 
sommes plus fervens, cela nous sera imputé à double 
condamnation, Mais encores que nous n'ayons pas 
les supports à souhait, et que les choses branlent, 
et quand le diable aura quelque entree vers nous, 
qu'il ne &oit point repoussé si virilement qu'il seroit 
requis, &i ne faut-il point que nous soyons esperdus 
pourtant: car Dieu nous assistera d'enhaut, et aura 
son bras estendu pour nous secourir quand nous 
regarderons à luy. Que faut-il done? Si Dieu 
nous donne des gens qui nous monstrent bon ex- 
emple, et qui soyent zelateurs de sa gloire, qui ne 
demandent sinon à nous secourir au besoin, faisons- 
en nostre profit, que nous remercions Dieu de ce 
qu'il ha ainsi pitié de nous, qu'il supporte nostre 
infirmitó: faisons valoir tels moyens qu'il nous 
donne, entant qu'en nous sera. Mais tant y a, 
quand nous serons despourveus d'aides quant au 
monde, et que les meschans se viendront ruer contre 
nous, que les scandales seront grans, qu'il semblera 
qu'il n'y ait que deluge par tout, et que tout doive 
estre dissipé, que nous regardions neantmoins au 
ciel, que nous requerions à Dieu que par la vertu 
secrete de son sainct Esprit il nous rende invin- 
cibles contre tout ce que le diable aura machiné. 
Voilà dono ce que nous avons à faire en somme, 
C'est d'appliquer à nostre usage les aides presentes, 
et quand il nous les ostera, que nous ne laisesions 
point d'estre constans, et de marcher tousiours plus 
outre. Et pourquoy? Dieu suppleera au defaut de 
ce que nous n'avons pas ici à la veue des hommes. 
Voilà done ce que nous avons à retenir de ce pas- 
sage. Et cependant notons aussi que sainct Paul 


SUR LA SECONDE A TIMOTHÉE. 





326 


a voulu donner plus de vigueur à &on exhortation, 
comme 8i c'estoit une declaration de 8a derniere 
volonté, et un testament que feroit un pere qui 
parlera à son enfant, Cependant que i'ay vescu au 
monde, i'ay tasché de tousiours te monstrer le che- 
min, afin que nous servissions à Dieu tous deux 
d'un accord: iusques ici tu as cheminé ainsi qu'il 
estoit à souhaiter. Or il reste que quand ie seray 
departi du monde, que tu ne laisses point de con- 
tinuer: et maintenent ie t'anonce ma mort: mais 
retien ce dernier mot-ci, comme si ie faisoye un 
testament solennel et authentique, c'est le meilleur 
heritage que ie te puisse laisser, asgavoir que tu 
serves tousiours à Dieu. 

Or il reste maintenant de noter les fagons de 
parler dont sainct Paul use en ce passage. Ze m'en 
vay estre sacrifié (dit-il) le temps de mon departement 
est prochain. Quand il dit qu'il &en va estre saeri- 
fió, il exprime l'espece de sa mort laquelle luy estoit 
apprestee: et mesmes le mot dont il use, s'appli- 
quoit aux sacrifices qu'on avoit accoustumé de faire 
aux alliances. Car si des peuples ou des Princes 
contractoyent alliance, il se faisoit un sacrifice pour 
la ratifier. Et là il se faisoit protestation que celuy 
qui faudroit, fust deschiré en pieces, que Dieu le 
confondist. Quand sainet Paul parle de 8a doctrine, 
il l'appelle le message de reconciliation: c'est à dire, 
que Dieu l'a envoyé pour faire l'appointement de 
luy avec les hommes. Ainsi quand l'Evangile se 
presche, c'est autant comme si Dieu s'allioit avec 
nous, declarant qu'il nous est Pere, et qu'il nous 
tiendra pour ses enfans. Et pour ce faire, qu'il ne 
nous veut plus imputer nos pechez: combien que 
nous soyons ereatures maudites, qui n'avons merité 
que toute confusion, toutesfois qu'il nous veut laver 
et nettoyer par le sang de son File, accepter la 
mort et passion qu'il a enduree, pour la iustice qui 
nous defaut. Voilà qu'emporte la doctrine de l'Evan- 
gile quand elle est publiee au monde. Or sainet 
Paul dit qu'il est saerifié, pour confermer derechef 
l'alliance que Dieu a faite avec les hommes: d'autant 
que 8a mort seellera ce qu'il a presché, et que la 
doctrine qu'il a anoncee de bouche, ait tant plus 
d'authoritó envers les fideles, quand ils verront qu'il 
ne s'est point espargné, que sa vie ne luy a pas 
esté si precieuse, qu'il ne l'ait voulu exposer pour 
deelarer la verité infallble de la doctrine laquelle 
il avoit enseignee. Et voilà comme il en parle au 
second chapitre des Philippiens, Si ie suis. sacrifié 
(dit-il) pour le sacrifice de vostre foy, ie m'esiouy 
en cela, et m'y esiouiray, sgachant que tout re- 
viendra à vostre salut. Et il dit apres, qu'en brief 
il sera sacrifié. Or de ce mot nous avons à re- 
cueilir en premier lieu, si nostre Dieu nous fait la 
grace que nostre sang soit espandu pour le tes- 
moignage de sa verité, que ce luy est un saerifice 

de bonne odeur, et pourtant que nous devons prendre 
la mort en gró, et surmonter toutes tentations. 
Car combien que nostre chair soit debile, toutes- 
fois si nous pouvons bien gouster ce mot-là que 
nostre Seigneur nous vueille prendre pour sacrifice, 
afin de seeller la verité de son Evangile, ce sera 
pour nous faire venir à bout de surmonter tous les 
regrets que nous pourrions avoir. Et ainsi donc 
prions Dieu qu'il imprime en nos ames que faut ce 
mot de sacrifice, que s'il advient qu'il nous choisisse 
et appelle pour rendre tesmoignage de l'Evangile, 
qu'un chaeun s'y presente en son endroit d'un 
courage franc et libre, et que nous prisions cest 
honneur que Dieu nous fait, quand nous sommes 
dignes de souffrir pour son nom, comme il en est 
parlé au cinquieme des Actes. 

Or il y a d'avantage, que tout ainsi qu'un 
chacun fidele doit s'inciter à s'offrir à Dieu: aussi 
que nous appliquions à la confirmation de nostre 
foy la mort de ceux qui demeurent constans à 
maintenir la querelle de l'Evangile, nonobstant la 
cruauüté des meschans. Quand nous voyons les 
Martyrs que Dieu appelle pour ratifier son Evan- 
gile, e& que les meschans seroyent contens de leur 
sauver la vie moyennant qu'ils flechissent, et ne- 
antmoins qu'ils persistent là constamment, et ne 
declinent en fagon que ce soit, ne voilà point une 
approbation de la verité de Dieu? Faisons donc 
valoir la mort de ceux qui monstrent que c'est à 
bon escient qu'ils ont ereu, et qui ont eu une foy 
commune aveo nous: car voilà le fruit qui nous en 
est commun. 1l est vray que les ennemis de Dieu 
taschent (entant qu'en eux est) d'abolir l'Evangile, 
et voudroyent avoir aboli toute memoire de nostre 
Seigneur lesus Christ. Voilà pourquoy ils sont en- 
flammez en une telle rage, voilà pourquoy ils allu- 
ment les feux, qu'ils voudroyent avoir consumé toute 
la doctrine de nostre salut: mais cependant il fait 
profiter la mort des siens à un autre usage, telle- 
ment que ce luy est une semence pour tousiours 
multipler le nombre de son peuple. Il veut que 
nous soyons arrousez comme une terre qui seroit 
à demi seche. Quand il voit qu'il y a une telle 
secheresse et sterilité en nous, que nous ne porte- 
rions point fruict assez abondant, il nous arrouse 
du sang des Martyrs. Et aussi c'est bien raison 
quand nous voyons une telle constance et si divine 
aux hommes mortels, que nous glorifions nostre 
Dieu, et en le glorifiant que nous sgachions qu'il 
veut seeler nostre foy, qu'il veut que le tesmoi- 
£nage que nous avons desia receu de son sainct 
Esprit, soit engravé en nous. C'est dono en second 
lieu ce que nous avons à retenir de ce passage. Il 
est vray que nostre foy ne doit point estre fondee 
sur les hommes. (Car quand tous se seroyent re- 
voltez, et que la crainte auroit dominé tellement 

en eux qu'is auroyent quitté et renoncé l'Evan- 
gile pour sauver leur vie, cela ne nous doit point 
esbranler. Et pourquoy? La veritó de Dieu est 
permanente: combien que les hommes soyent fra- 
giles et variables, toutesfois la verité de Dieu de- 
meure en son estat. Ainsi, il n'est point question 
que nostre foy s'appuye sur la constance ou sur la 
fragilité que nous verrons aux hommes: mais quoy 
qu'il en soit, telles aides ne sont pas à mespriser: 
eomme nous sommes admonestez en l'Eseriture 
saincte, et sur tout quand l'Apostre dit que nous 
avons une grosse nuee de tesmoins, que nous voyons 
que les uns ont esté sciez par le milieu, les autres 
lapidez, les autres ont estó estendus comme des 
tabourins, les autres ont estó escorchez, les autres 
en ont respondu en autre sorte, tant de tourmens, 
et si horribles. Et quand nous voyons que la vertu 
de Dieu a esté victorieuse par dessus toutes ces 
eruautez-là, et que ceux qui ont ereu à Dieu, ont rap- 
porté la couronne et le triomphe de tous leurs enne- 
mis: quand (di-ie) nous voyons cela, tels exemples ne 
nous doyvent-ils point comme crever les yeux? Et 
n'est-ce point grand' honte à nous si nous defaillons? 

Ainsi donc ce n'est point sans cause que sainct 
Paul parle ici du sacrifice de sa mort, afin qu'au- 
iourdhuy mesme sa doctrine soit tant mieux ap- 
prouvee, et que son sang nous viene devant les 
yeux: quand nous oyons qu'il parle, que nous sca- 
chions que ce n'est point un homme qui ait devisé 
à repos, mais qu'il estoit là voyant desia le bourreau 
prochain de luy, n'attendant sinon l'heure qu'il 
seroit trainó au supplice, pour y estre meurtri hon- 
teusement: et quand il parloit de la bouche, qu'il 
n'y avoit goutte de sang en son corps, qui ne re- 
spondist pour seeller le tesmoignage de l'Evangile. 
Quand nous voyons cela, ne devons-nous pas estre 
ravis pour dire, Ce n'est point d'un homme mortel 
qu'il nous faut tenir tout ceci, mais c'est l'Esprit 
de Dieu qui s'est declaré en ces petis vaisseaux et 
fragiles, et y a fait reluire sa vertu admirable. Et 
ainsi que nous soyons fortifiez d'autant, et que non 
seulement nous prenions la mort de sainct Paul 
pour l'appliquer à tel usage, mais aussi de tous 
ceux qui mesmes de nostre temps nous aident à 
avoir une plus grande certitude de ceste doctrine, 
comme nous voyons que Dieu en cest endroit nous 
en presente, qui nous doyvent bien confermer. Il 
est vray qu'il nous doit faire mal quand nous voy- 
ons nos povres freres souffrir, et que s'ils sont 
prisonniers (comme nous sommes admonestez en 
l'Epistre aux Hebrieux) que nos coeurs doyvent 
estre captifs avec eux par une angoisse commune. 
Mais cependant si faut-il bien que nous glorifions 
Dieu quand nous voyons qu'il les fait ainsi ba- 
tailler, et qu'ils triomphent par dessus tous leurs 
ennemis: c'e&t bien raison quand le profit de leurs 

combats nous est commun, que nous rendions 
louange à eeluy qui les fortifie. Car Dieu les a 
tellement voulu armer de constance pour se servir 
d'eux en maintenant la querelle de sa verité, que 
cependant il veut que nous en soyons edifiez. 
Voilà done comme la mort des Martyrs (c'est à 
dire des tesmoins de Dieu) est un sacrifice. Mais 
quoy? 'Tant s'en faut que nous soyons disposez de 
prendre ceci à nostre profit, que nous laissons 
couler tout. Or il est dit que les larmes des fideles 
sont precieuses devant Dieu, comme s'il les tenoit 
en une phiole comme un onguent. Et que sera-ce 
de leur sang quand nous le laisserons couler, que 
nous n'en serons point arrousez pour glorifier nostre 
Dieu? Et tant s'en faut que cela se face, que ceux 
qui se diront estre grans supposts de l'Evangile, 
on voit que le nom de Martyrs leur est puant, 
qu'ils ne le peuvent porter. Ils monstrent bien 
par cela qu'ils sont des chiens mastins, qu'il n'y a 
de Chrestienté en eux non plus qu'en des pour- 
ceaux, quand ils ne sgavent pas les mots les plus 
communs de l'Escriture saincte. 

Or retenons de nostre costé, que ce n'est point 
sans cause que sainct Paul a parlé ainsi, que ce 
n'a point estó une ambition qui l'a incité à cela, 
mais qu'il vouloit que sa mort fust utile: et non 
seulement pour un temps, mais iusques à la fin du 
monde, il a fait que la memoire en est perpetuelle. 
Cependant, combien que nous ne soyons pas tous 
appelez à cela, que Dieu nous face cest honneur 
de passer par le glaive, ou par le feu, afin de ren- 
dre tesmoignage à son Evangile, si faut-il qu'en la 
vie et en la mort nous luy soyons sacrifices, qu'en 
nostre vie nous ensuyvions ce que dit sainet Paul 
au douzieme chapitre des Romains, Que nous 
soyons hosties vivantes à nostre Dieu. Et pour 
ce faire, que tout ce qui est de nostre nature, meure, 
et soit abbatu: voire, et le meilleur que nous cui- 
dons avoir, c'est nostre raison, qu'elle soit telle- 
ment amortie en nous, que l'Esprit de Dieu nous 
gouverne, afin que nous luy soyons des sacrifices 
vivans, Voilà done comme les Chrestiens doyvent 
appliquer leur estude à s'offrir à Dieu, pour luy 
estre dediez en toute leur vie. Et en la mort com- 
ment luy serons-nous sacrifices? Quand nous serons 
prests de sortir du monde, toutes fois et quantes 
qu'il plaira à Dieu de nous en retirer, que nous no 
regimbions point à l'encontre de luy, mais que 
paisiblement nous venions nous offrir, Seigneur, tu 
nous as creez, tu nous a8 nourris et entretenus 
iusqu'à maintenant: il faut done que tu disposes 
de nous à ta volonté, et que nous n'y resistions 
point en fagon que ce soit. Voilà donc comme 
nous devons prendre courage: combien que nous 
ne souffrions point pour l'Evangile, voyans que 
Dieu accepte et nostre vie, et nostre mort comme 

une oblation sacree, que nous soyons presta de luy 
rendre obeissance en tout et par tout. Et c'est 
aussi suyvant ce qui est est dit au quatorzieme des 
Romains, que nous vivions et mourions avec luy, 
c'est à dire, que nous ne soyons point addonnez à 
nous-mesmes pour vivre à nostre phantasie ou ap- 
petit, que nous ne vueillions point aussi avancer 
nostre mort, ni l'abbreger, mais que nous remettions 
tout cela en la main de nostre Dieu, que nous vi- 
vions en mourant, pour oaptiver tous nos sens, 
toutes nos affections charnelles, et que nous mou- 
rions en vivant, estans prests et appareillez de 
partir quand Dieu nous appellera. Et cependant 
que nous apprenions (comme i'ay dit) de nous re- 
mettre entre ses mains, tellement que nous puis- 
sions protester avec David, Que si nostre esprit est 
en sa main, qu'il sera en bonne et seure garde. 
Et pourtant que nous luy commettions, et len 
faisons du tout maistre, afin qu'il ne luy puisse 
point eBtre osté. 

Or pour nous confermer en ceste-doctrine -là, 
il nous faut noter ce mot que sainct Paul adiouste, 
Le iemps de ma wesolution (dit-il) est prochain. Yl 
veut ici signifier un departement quant à ces 
choses terrestres. Car comment est-ce que nous 
sommes separez en la mort? Il est yray que nous 
serons bien retirez de la compagnie des vivans: 
mais chacun de nous souffre une separation en soy, 
entant que l'ame est departie d'avec le corps. Et 
par là nous voyons que l'homme fidele n'est point 
aneanti en ]a mort, mais seulement qu'il se fait 
une separation. Combien donc que le corps s'en 
aille pourrir en terre, et qu'il semble estre comme 
aneanti, toutesfois l'ame demeure en son entier: 
d'autant qu'elle est creée à l'image de Dieu, il faut 
qu'elle garde son immortalité. Puis qu'ainsi est, 
nous ne devons point estre tant faschez et troublez 
en la mort, comme on a accoustumé d'estre. Qui 
est cause que la mort nous espovante ainsi? OC'est 
nostre infidelitó, qu'il nous semble que tout est 
mort pour nous, et beaucoup se nourrissent en cela, 
qu'ils s'estiment autant que des bestes brutes. Il 
est vray que nous aurons bien nostre vie commune 
avec les bestes brutes: mais cependant nous avons 
les marques de la vie immortelle, quand Dieu nous 
a donné sens et raison, qu'il nous a donné cognois- 
sance, pour dire qu'il est nostre Createur. Com- 
bien que nous soyons ermbrouillez en tant d'igno- 
rances et d'erreurs que rien plus, toutesfois il nous 
demeure tousiours quelque residu pour nous faire 
sentir que nous avons esté creez, non point pour 
ceste vie presente et transitoire, mais que Dieu 
nous appelle plus haut. Et pource que nous ne 
eognoissons point assez que Dieu nous appelle à 
ceste condition, voilà qui est cause que nous fuyons 
la mort tant qu'il nous est possible, et quand on 

nous en parle, nous sommes surprins de frayeur, | recueille à soy, et sur tout d'autant que nous som- 


qu'il semble que tout soit perdu. Et ainsi pour 
prendre la mort tout quoyement, et pour y aller 
avec une telle constance que nous ne soyons point 
retardez de nous offrir à Dieu quand 1l nous ap- 
pelle, notons ce mot de sainct Paul, Qu'est-ce que 
mort? Resolution: c'est à dire, que s'il y a un 
changement en nos corps, ce n'est pas que nous 
perissions, ne que nous soyons aneantis du tout, 
car nous demeurons tousiours en nostre entier. Il 
est vray que les corps s'en vont en pourriture: 
mais nous avons la resurrection qui nous est pro- 
mise au dernier iour. Confions-nous donc en cela. 
Il est vray qu'eneores n'est-ce point assez: car nous 
serions tousiours en scrupule, ainsi que les infideles, 
lesquels ne scgavent qu'ils deviendront: combien qu'ils 
scachent que leurs ames soyent immortelles, Et que 
Sgavons-nous (disent-ils) qu'il en sera fait? Mais 
quand nous avons la promesse de salut, que nous 
cognoissons que nostre Dieu veut estre gardien de 
nos ames, il faut couper broche à toute doute et 
desfiance, et pour ce faire il faut revenir à ce que 
nous avons allegué de David, Seigneur, Ie te re- 
mets mon ame en ta main. Il disoit cela durant 
sa vie: il voyoit qu'il estoit en des hazars continuels, 
Et bien, Seigneur, tu me garderas: combien que ie 
SOye assiegé d'une centeine de morte, si est-ce que 
ie seray en seureté en ta main. Il nous faut done 
ensuivre ceste regle-là, estans asseurez que Dieu 
ne nous laissera point à l'abandon, qu'il ne nous 

Quand quelqu'un nous monstre bon exemple, 
et que nous cognoissons qu'il y a des vertus en 
luy qu'on ne peut mespriser, la seule veue nous 
profite beaucoup. Et on le voit, qu'en une ville, ou 
en un pays, la presence d'un homme servira tant, 
que les choses se conduisent droitement, et Dieu 
fera profiter la grace de son S. Esprit, quand il la 
distribue ainsi à quelques uns. Et voilà pourquoy 
S. Paul en ce passage, voyant que son absence 
pouvoit nuire à quelques uns, declare que s'il a 
achevé sa course, il ne faut point que les autres 
defaillent à mi chemin, mais plustost qu'ils poursui- 
vent, et qu'ils sgachent qu'ils n'auront rien fait, 
sinon qu'ils poursuivent iusqu'au bout comme luy. 
Voilà done S. Paul qui avoit mis peine toute &a 
vie d'edifier l'Eglise de Dieu, et son exemple avoit 





mes membres de nostre Seigneur lesus Christ, en 
la garde duquel il nous a commis. Car le Pere 
celeste ne s'est point contenté, de declarer qu'il 
estoit le protecteur de nos ames, mais il a baillé à 
Iesus Christ cest ofrice-là, d'estre nostre protection 
et sauvegarde. Et pourtant quand nous serons en 
sa main, que nous ne doutions point que par sa 
vertu infinie il ne nous conserve, combien que nous 
soyons ici au milieu de beaucoup de fascheries. Il 
dit, Le Pere qui vous a donnez en ma main, est 
plus fort que tous. Par cela il signifie que si nous 
sommes estonnez pàr les grans orages et tempestes 
qui nous pourront assailür, qu'il nous faut con- 
templer ceste vertu de Dieu qui surmonte tout, 
Scachans que par icelle nous viendrons au dessus 
de tout ce qui maintenant nous pourroit effaroucher. 
Or il est vray que cela ne se peut despeseher pour 
maintenant. Car ce qui sera traitté apres disner, 
est l'exposition de ceste doctrine, d'autant que 
sainet Paul adioustera que la couronne de iustice 
luy est apprestee. 1l faut donc que nous cognois- 
sions pourquoy nous sommes appelez à lheritage 
du Royaume des cieux. Car combien que Dieu 
nous retire de ce monde, ce n'est sinon pour nous 
amener à la gloire celeste qui nous est maintenant 
cachee, comme aussi est nostre salut, et toute la 
plenitude des biens que nous esperons. 

Or nous-nous prosternerons devant la face de 
nostre bon Dieu, etc. 

retenu beaucoup de gens: quand il veut sortir du 
monde, il voit qu'aucuns se pourroyent desbaucher. 
Il previent donc ce danger-là, et! dit que comme 
on l'a veu poursuivre sa course, et que iamais il 
ne s'est lassó iusqu'à ce qu'il ait achevé, qu'il faut 
aussi qu'on face semblable, et que nul ne perde 
courage, iusqu'à ce qu'il soit parvenu oà Dieu l'ap- 
pell. Mais afin que nous eomprensions mieux la 
doctrine qui est iei contenue, notons qu'il met la 
similitude des combats qui se faisoyent alors, ou de 
la luitte, ou autrement. Car comme maintenant on 
tirera au prix à la hacquebutte, ou à l'are, aussi 
alors on combatoit: et puis il y avoit les 
courses et à pied, et à cheval, et en chariots 
Sur tout. 

Or notamment sainet Paul en premier lieu dit, 
Qu'il a. combatu un bon combat: c'est à dire, quand 
il s'est venu offrir pour monstrer l'affection qu'il 


333 


avoit de servir à Dieu, qu'il s'y est employé du 
tout. Et au reste, qu'il n'a pas esté frustré de son 
entreprinse, puis que l'issue de son combat a esté 
heureuse. Mais cependant, afin qu'on entende que 
ce n'a pas esté une simple bouffee, il adiouste la 
seconde similitude de la course: comme s'il disoit, 
Ie n'ay point fait une levee de bouclier seulement 
pour esprouver ma force, mais i'ay tenu bon, et ay 
persisté constamment en la course qui m'estoit or- 
donnee. Or il y avoit certaine mesure pour courir, 
comme on fera les lices: il y aura tant de long et 
de.large: ainsi il y avoit pour les gens de pied 
à courir d'une traitte tant de pas, et quand ils 
avoyent achevé leur stade, le premier se'estoit mon- 
stré et approuvé le plus vaillant. Autant en estoit- 
il des chariots. Ce n'est point sans cause que 
Sainct Paul nous amene telles comparaisons. Il est 
vray que c'estoyent des esbats pleins de va- 
nitez et frivoles: mais cependant c'est pour nous 
faire plus grand' honte quand nous serons lasches 
à courir et à combatre lors que Dieu nous appelle, 
et qu'il preside pour nous regarder, et qu'il nous 
a promis un salaire inestimable. Si donc il y a 
alors de la paresse en nous, ou bien qu'il nous 
fasche de persister, ou que nous defaillions à mi 
chemin, y aura-il nulle excuse? Car voilà aussi 
comme il en est parlé aux Corinthiens, En ces 
combats (dit-il) oà les hommes se tourmentent ius- 
qu'au bout, qu'est-ce qu'ils esperent? Une couronne 
de fueills pour tout potage: car c'estoit un grand 
prix d'avoir une couronne de fueilles. Or voici 
bien un autre loyer: ear nostre Seigneur nous ap- 
pelle à l'heritage du Royaume des cieux, il nous veut 
faire participans de son immortalité et de sa gloire: 
et cependant nous ne daignons pas lever un 
pied, ne remuer un bras qu'avec grande difficulté: 
ne monstrons-nous pas que nous ne donnons gueres 
d'honneur à Dieu, que nous n'adherons point de 
fait à ses promesses, brief, que nous sommes incre- 
dules du tout. Car en ce temps-là ceux qui se 
deliberoyent à combatre, ne mangeoyent que du 
biscuit: voire, et n'osoyent pas encores manger à 
moitié de leur soul. Voilà donc ces povres fols 
(dit S. Paul: ear notamment il remonstre cela) 
pour estre prisez et qu'on dise, Voilà un homme 
agile, voilà un tel qui luitte bien, pour avoir seu- 
lement ce petit mot de louange, ils iusnoyent, ils 
exposoyent là leur vie. Car ils ne faisoyent que 
languir en vivant, ils n'osoyent pas manger du 
pain bis, ils n'osoyent pas boire de l'eau leur soul, 
ils s'abstenoyent de toutes viandes delicates, ils fai- 
soyent là une diete extreme, comme s'il eust esté 
question d'une double vie: et seulement c'estoit 
pour avoir quelque applaudissement, et qu'on frap- 
past des mains pour dire, Ho, voilà un vaillant 
homme, il a bien meritó d'avoir une douzaine de 

fueilles, il a bien combatu, il faut qu'il &oit cou- 
ronné. Et voici nostre Dieu qui nous appelle, non 
point pour avoir quelque mot de louange en ceste 
vie presente, mais nous ayans choisis à soy, il nous 
declare que nostre salaire est tout appresté, la cou- 
ronne de gloire ne nous pourra faillir, que nous 
sgavons que tous les Anges de paradis nous applau- 
dissent, que nous serons finalement au dernier iour, 
receus des saincts Patriarches, des sainets Prophetes, 
Apostres, et Martyrs: cela ne nous doit-il pas don- 
ner courage de cheminer loyaument, et combatre 
en bonne constance iusques à la fin? 

Voilà done pourquoy sainct Paul use ici de 
telles similitudes, quand il dit qu'il a combatu un 
bon combat: comme s'il disoit, Que ceux qui auront 
travaillé selon le monde pour leur ambition, ou 
pour leur avarice, ou pour quelque regard, qu'ils 
se plaisent et se glorifient tant qu'ils voudront en 
leurs combats: mais quant à moy i'ay bien dequoy 
me contenter quand i'ay servi à mon Dieu, que 
ie n'ay point perdu un pas qui ne s&oit venu en 
conte devant luy, que les Anges de paradis m'ap- 
plaudissent de ce que i'ay esté un instrument pour 
exeouter au nom de mon Dieu ce qu'il m'avoit 
commis pour avancer le regne de son Fils: i'ay 
dequoy m'esiouir en cela, dit-il. Et puis quant à 
la seconde comparaison, notons bien que sainct Paul 
ne dit pas sans cause qu'il a achevé sa course: car 
nous en verrons beaucoup qui voudroyent estre 
quittes quand ils auront fait quelque bon aote: et 
pour cela il leur semble que Dien leur devroit 
donner congé, et qu'ils se pourroyent reposer tout 
le temps de leur vie. fSainct Paul monstre que ce 
n'est rien fait, si nous n'avons persistó iusques en 
la fin. Or cependant il nous faut noter les circon- 
Stances qui estoyent en la personne de sainct Paul. 
Il est en prison, il attend la main du bourreau, et 
sa mort doit estre ignominieuse quant au monde: 
les incredules avoyent la bouche ouverte pour blas- 
phemer, on luy iettoit sus tout opprobre, les Iuifs 
le tenoyent pour un apostat, et beaucoup de faux 
chrestiens l'avoyent diffamé par les Eglises, tout le 
monde luy estoit ennemi mortel. On pouvoit donc 
iuger qu'il avoit bien mal employó son temps 
d'avoir ainsi combatu, car il pouvoit estre monsieur 
le docteur avec grand' honneur, il pouvoit estre 
assis au premier rang, iuger les autres, et avoir la 
vogue et renom: quant et quant il pouvoit avoir 
bruit de sainet homme en lerusalem, car il n'y en 
avoit point qui le surmontàst en toute honnestetó 
de vie: il pouvoit estre riche et bien venu par 
tout. Qui est-ce qui n'eust dit qu'il avoit estó bien 
despourveu de sens, et bien aveugle, .de s'aller ex- 
poser en toute ignominie, de perdre toute estime, 
d'esmouvoir et enflammer la rage de tout le monde 
contre luy, tant de sa nation que de tous peuples, 

ausquels mesmes il avoit esté cognu, et puis se 
veoir mourir honteusement en la fin? Qui est-ce 
qui n'eust dit qu'il eust mieux valu qu'il se fust 
reposé? Mais sainct Paul a despité et mesprisé 
tous les iugemens du monde. Et pourquoy? Car 
il a son luge au ciel, il luy suffit d'estre ainsi 
absous, combien que tout le monde le condamne. 
Car les punitions et la mort sont communes tant 
aux mal.faiteurs qu'aux Martyrs, il n'y a que la 
eause qui les discerne. Quand done nous voyons 
un Martyr estre bruslé, et nous verrons aussi bien 
un brigand, quant à l'espece de mort tout y est 
confus. Mais qu'on viene examiner la cause: voilà 
un brigand qui souffre pour ses malefices, et pour 
Ses crimes: un Martyr a ce tesmoignage en soy, 
et puis il le peut aussi monstrer par effect devant 
tout le monde, qu'il a cheminé en integritó, et 
qu'il souffre pour le nom de Dieu. Voici donc 
pourquoy S. Paul despite ici tous les iugemens des 
incredules, et ne luy chant d'estre vilipendé 
quant au monde, moyennant que le Iuge celeste 
l'approuve. 

Mais notons bien qu'il nous faut avoir ces deux 
choses que i'ay touchees en brief, pour nous glori- 
fier à l'exemple de sainet Paul. Car les plus 
meschans quelques fois seront les plus effrontez: 
et on le voit, que mesme ceux qui ont merité une 
centeine de cordeaux, desgorgeront toute vilenie 
contre leurs iuges: on voit cela. Mais il faut 
venir au poinet, c'est ascavoir qu'un homme puisse 
tousiours protester devant Dieu et ses Anges, qu'il 
a cheminé droitement, et puis qu'il l'approuve aussi 
par effect, que quand ou iugera de sea vie, qu'on 
cognoisse une telle integrité, que tous ceux qui 
auront les yeux ouverts, luy rendent tesmoignage 
que c'est à tort qu'il souffre. Or ces deux choses 
ont estó en sainct Paul, comme en tous Prophetes, 
en tous ceux qui ont iamais enduré pour le tes- 
moignage de l'Evangile. Voilà pourquoy il a peu 
dire à bonnes enseignes, qu'il avoit combatu un 
bon combat. Ainsi donc suivant l'admonition que 
nous fait sainct Paul, advisons de ne point souffrir 
pour nos crimes, ne pour meurtres, ne pour pail- 
lardises, ne pour larcins, ne pour trahisons, ne pour 
mutineries, ne pour aucune meschanceté: mais 
quand il est question de respondre pour la verité 
de Dieu, voilà une condition plus honorable, quand 
il daigne bien nous faire ses proeureurs, qu'il fait 
se8 monstres de nous pour triompher, declarant une 
vertu invineible de son sainet Esprit en ceux qui 
suivent et adherent à sa parole. Quand done Dieu 
nous employera, voire pour le tesmoignage de son 
nom, et qu'il voudra estre glorifié en nous, suivons 
hardiment, et, n'estimons point que ce soit une peine 
inutile: combien que le monde se mocque de nostre 
simplicité, combien mesmes que les incredules nous 

crachent au visage, et qu'ils nous ayent en detesta- 
tion, que nous estimions tant d'estre approuvez de 
nostre Dieu, que nous surmontions, et que nous 
despitions avec sainct Paul tout ce qui nous sera 
fait et dit en gouffrant pour la verité.  Mesmes 
nous voyons comme il despite les Corinthiens, 
combien qu'ils se nommassent fideles, et qu'ils se 
prisassent beaucoup, il se mocque de leur fol iuge- 
ment quand il les voit pleins de gloire, et enyvrez 
d'orgueil, et qu'ils euidoyent estre sages pour iuger 
par dessus l'Evangile: Et bien (dit-il) i'en appelle, 
car vous iugez maintenant en tenebres: mais le iour 
du Seigneur (dit-il) apparoistra, et alors les choses 
seront descouvertes. Si l'Apostre a ainsi deffié 
ceux qui par hypocrisie se vantoyent du nom de 
Iesus Christ, que devons-nous faire envers les en- 
nemis mortel& de nostre salut, ceux qui se dressent 
avec une rage brutale contre le Fils de Dieu, et 
qui manifestement contredisent à la religion que 
nous tenons? Faut-il que nous soyons esbranlez 
quand il nous faudra endurer entre les mains de 
ces tyrans? 

Apprenons done à l'exemple de sainct Paul 
d'avoit les yeux levez en haut, afin que nous puis- 
sions passer outre: quand le monde nous reiettera, 
que nous souffrions beaucoup de molestes, que nous 
serons en ignominie et opprobre pour avoir bien 
fait, que nous apprenions d'elever nos yeux en 
haut, ear sans cela nous serions comme des ro- 
seaux branlans à tous vents: maie si une fois nous 
pouvons arrester nostre veue à Dieu, nous serons 
endurcis, comme l'Apostre use de ce mot-là, par- 
lant de Moyse: Il a esté (dit-il) endurci contre 
tout mal apres avoir contemplé Dieu. Il veut 
signifier que Moyse s'est monstré comme un rocher 
contre des vagues. Quelles tentations y avoit-il 
quand il est nourri en la Cour royale, qu'il pouvoit 
estre estimé de la couronne comme estant adopté 
de la fille du Roy? Et toutesfois il a mieux aimé 
lopprobre de Iesus Christ, et n'a pas estó sans un 
combat bien dur et diffieile: il endure par longue 
espace de temps en pays estrange, qu'il est là 
ahannant pour gagner sa vie. Et puis à la fin il 
faut qu'il se viene dresser contre le Roy, quhl oye 
tant de menaces, qu'il voye tant d'opprobres et 
eontumelies. Il faloit bien done qu'il fust endurei. 
Ainsi nous en faut-il faire. Or le moyen nous est 
monstré par l'Apostre: c'est que si nous pouvons 
une fois eontempler Dieu, nous aurons une con- 
stance invincible: combien que le diable machine 
tout ce qui sera possible pour ruiner nostre foy, 
que iamais il n'en viendra à bout, tellement que 
nous ne cognoissions que nous serons heureux en 
combatant sous l'enseigne de nostre Seigneur Iesus 
Christ: combien que cela ne se face point sans que 
nous soyons moques et reprouvez du monde quand 

nous tendrons à Dieu pleinement: mais il nous faut 
estre armez à perseverance. (Car si nous faisons 
seulement une belle levee de bouclier, que sera-ce? 
Et ainsi que nous poursuivions, scachans bien que 
Dieu ne nous a point prins à son service pour 
quelque terme, mais que c'est à vie et à mort. Ce- 
luy done qui ne s'est disposé et resolu de vivre et 
mourir en glorifiant son Dieu, celuy-là ne sgait que 
c'est de batailler. 

Il faut done en premier lieu faire nostre conte, 
que quand Dieu nous appelle, c'est afin que nous 
luy soyons sacrifices, non seulement pour nous em- 
ployer, et luy faire offerte d'un iour, mais pour 
continuer tout le temps de nostre vie: combien qu'il 
nous faille languir, combien qu'il semble que nous 
devons perir en nos miseres, que nous persistions 
ce neantmoins. Et puis quand ce viendra à la 
mort, que nous sQachions que c'est alors qu'il nous 
faut prendre plus de courage, afin de nous advan- 
cer: eomme les nautonniers quand ils approchent 
du rivage, combien qu'ils fussent lassez auparavant, 
si est-ce qu'ils se resiouissent au seul regard du 
port: qu'ils ont ceste opinion: Or sus, dedans deux 
ou trois heures nous avons à nous reposer tout à 
nostre aise. Quand donc nous voyons que ces 
povres gens qui n'en peuvent desia plus, qui sont 
tous rompus et eassez, neantmoins pour le regard 
du port, prenent une telle vertu nouvelle: que de- 
vons-nous faire quand nous approchons de nostre 
but, et que nous voyons que nous avons couru, 
que nostre Dieu nous a tenu la main forte, et en- 
cores que nous ayons fait beaucoup de faux pas, 
que mesmes nous soyons tombez quelques fois, que 
nostre Dieu nous a redressez et relevez devant que 
nous SOoyons parvenus à nostre fin? Ne faut-il pas 
que nous meítions peine de venir à nostre Dieu, 
et d'en approcher tant plus? C'est donc ce que 
nous avons à retenir sous ce mot, quand sainct 
Paul dit qu'il à achevé sa course, Et mesmes il 
expose puis apres, comment nous combatrons heu- 
reusement, c'est asgavoir en gardant la foy. Il est 
vray que ce mot de Foy, se peut prendre pour 
fidelité: comme s'il disoit qu'il a esté loyal à nostre 
Seigneur lesus Christ, et qu'il n'a iamais fourché, 
que tousiours il n'ait accompli ce qui estoit de son 
office. Mais aussi nous pouvons prendre ce mot de 
foy, en son sens le plus commun: c'est asqavoir 
que sainct Paul ne s'est point destourné de la pure 
simplicité de l'Evangile, et mesmes qu'il s'est ap- 
puyé sur les promesses de salut qui luy estoyent 
donnees, et qu'ayant presché aux autres, il a mon- 
stró que c'estoit à bon escient qu'il parloit. Car 
de fait, toute la loyauté que Dieu demande de nous 
procede de là, c'est que nous soyons fichez du tout 
en sa parole, que nous y soyons tellement fondez, 
que nous ne soyons point esmeus pour nul orage 

ni tourbillon qui viene. Retenons done quand nous 
aurons bien bataillé, que pour avoir issue heureuse 
de tous nos combats il nous faut garder la foy. Or 
nous avons veu par ci devant, que la bonne con- 
science en est comme l'estuy. Car ceux qui 
s'adonnent à mal, ces moequeurs de Dieu qui ne 
portent nulle reverence à l'Evangile, non plus qu'à 
ie ne scay quoy, meritent bien que Dieu les face 
abysmer, et que leurs cheutes soyent non seulement 
mortelles, mais espouvantables. Voilà pourquoy 
aussi il dit qu'ils sont abysmez comme au profond 
de la mer, ainsi que quelque nef qui s'enfondre, et 
perit. Ceux-là donc qui ne retienent point la foy 
en bonne conscience sont ainsi enfondrez, et Dieu 
veut qu'ils perissent mal-heureusement, pour mon- 
strer combien il prise la doctrine de son Evangile. 
Car quand il en fait une telle vengeance, c'est 
signe qu'il ne veut point qu'on se mocque de la 
doctrine de salut. 

Ainsi notons bien qu'il nous faut avoir ceste 
integrité et bonne conscience, et que nous chemi- 
nions en la erainte de Dieu, que nous retenions 
les promesses de sa bontó et de sa grace, ou iamais 
nous ne serons disposez pour poursuivre nostre 
course iusques à la fin. Et pourtant retenons ceste 
bonne conscience pour garder nostre foy: et en- 
cores qu'aucunement nous soyons retardez par la 
foiblesse qui est en nous, combien que nous soyons 
estonnez des rudes assauts et alarmes qu'il nous 
faudra sentir, combien que nous soyons empeschez 
de passer outre, si est-ce que nous en viendrons à 
bout, voire puis que Dieu ne nous abandonne point. 
Car il nous doit souvenir de ce que nous avons 
desia dit du passage que nous avons allegué en ce 
neufieme de la premiere aux Corinthiens, que sainct 
Paul pour faire plus grande reproche à ceux qui 
ne courent pas d'une telle affection qu'il seroit re- 
quis, leur dit, Comment? Ceux qui se mettent en 
un jeu de prix (car ie pren ce qui est le plus com- 
mun auiourd'huy) ceux qui vienent là luitter, en- 
cores ne sont-ils point asseurez qu'ils emportent 
nul salaire. Car de ce temps-là on eust veu deux 
au trois cens personnes courir, ils venoyent là en 
grand equippage de cent lieues, et de deux cents 
lieues. Et bien, c'estoit seulement pour avoir une 
couronne de fueilles. Ils ne craignoyent point de 
faire de grans despens, et de prendre beaucoup de 
peine pour une chose de rien: et encores quand 
ils avoyent tout fait, il n'y en avoit qu'un qui fust 
couronné, quand il avoit esté trouvé agile. Ou bien 
8i on faisoit deux prix, ou trois, ou quatre, la 
couronne n'estoit que pour celuy qui estoit trouvé 
le plus vailant: le reste s'en retournoit avec sa 
honte, et mesmes avec mocquerie, qu'on disoit, Ho, 
cestuy-là y a pretendu, mais il ne l'a pas gagné 
pourtant, apres il y avoit en ces luittes d'autres 

22 


339 


eombatans, qui quelques fois se heurtoyent en sorte, 
que G'estoit pour s'escacher de grans coups: ils 
tenoyent des plombeaux en leurs mains pour se 
frapper et se casser, tellement qu'ils s'en retour- 
noyent tout desrompus. Et bien, quand ceux-là 
auront beaucoup combatu, il est vray qu'ils pour- 
ront emporter le prix, mais non pas tous, il y en 
aura un, ou deux, ou trois entre toute la multitude. 
Or quand Dieu nous appelle pour courir, est-ce 
seulement pour donner le prix à un seul, et pour 
reietter les autres qui suivent apres? Nenni: mais 
nous aidons les uns les autres en commun: telle- 
ment que ie soye le centieme, voire qu'il viene 
apres un million, moyennant que ie tende à Dieu, 
ceux qui seront desia parvenus me tendront les 
bras pour me recevoir en la compagnie des eainets 
Martyrs qui nous ont precedez, et des saincts Pro- 
phetes qui nous ont encores attendu plus long 
temps. Quand Dieu nous appelle à un tel combat, 
et à une telle condition, ne faut-il pas que nous 
soyons trop vileins si nous ne prenons courage, que 
nous ne soyons affectionnez de marcher et courir 
pour nous efforcer selon que nostre Seigneur nous 
commande? Voilà donc quant à ce mot de garder 
la foy. 

Suivant cela sainct Paul adiouste, Que quant 
aw reste, la. couronne de la iustice luy est apprestee, 
qui luy sera rendue par le Seigneur uste iuge en ce 
iour-là: et non seulement à moy (dit-il), mais à tous 
ceux qai desirent sa venue et som apparition. lei 
sainct Paul conferme le propos que i'ay desia 
touché: c'est ascgavoir qu'il n'a point couru en vain, 
comme aussi il le dit en un autre passage. Car 
comme nous disons en proverbe commun.  Batre 
l'eau, sainct Paul dit, Batre l'air: pour monstrer 
qu'il n'a point combatu en vain. Car il scavoit 
(comme il l'exprime en ce passage) que la couronne 
ne luy pouvoit faillir, d'autant qu'elle luy est pro- 
mise de celuy qui est la verité certaine et infal- 
lible. Quand done nous avons la promesse de 
nostre Dieu, quand par sa bonté infinie il s'oblige 
à nous, faut-il eraindre? Si nous ne prenons cou- 
rage là dessus, quelle exeuse y aura-il?  N'est-ce 
pas signe que nous ne portons nul honneur à Dieu, 
mais plustost que nous luy faisons iniure, ne l'esti- 
mans point fidele ne loyal? Car il est certain que 
tous ceux qui s'arrestent à ce que Dieu dit, il 
faudra qu'ils surmontent tous les empeschemens du 
monde. Et ainsi eoncluons que tous ceux qui se 
lassent au milieu du chemin, ou mesmes qui ne 
peuvent remuer ne bras ne iambes, que ceux.-là 
sont ineredules, et qu'ils veulent desmentir Dieu, 
entant qu'en eux est: combien qu'ils ne prononcent 
point ce blaspheme de bouche, si est-ce que leur 
vie mons're qu'ils n'adioustent nulle foy à Dieu, 
qu'ils ne luy font point cest honneur-là de se re- 

poser en luy comme en celuy qui ne nous peut 
frustrer. Ainsi done apprenons que nous ne pouvons 
pas nous glorifier avec sainct Paul d'avoir combatu 
vailamment, et d'avoir l'issue heureuse, sinon que 
nous soyons. tout persuadez, que nostre Dieu ne 
nous à point appelez en vain. Il faut aussi que 
nous ayons les promesses par lesquelles il nous a 
mis en ehemin pour esperer le salut immortel qui 
nous est reservé au ciel: il faut que nous ayons 
tousiours ces promesses-là devant nos yeux, et en 
nostre memoire. 

Et notamment il dit, Quan? aw reste: comme 
s'il disoit. Il est vray que ie me voy ici en ter- 
ribles angoisses, et ie cognoy que ie suis creature 
fragile: mais tant y a que mon Dieu qui iusques 
iei m'a secouru, ne me defaudra point, et aussi ie 
me fie en luy, pour l'advenir, comme i'ay experi- 
menté sa grace le temps passé, et en toute ma vie. 
Et c'est ainsi que nous en devons faire, c'est asca- 
voir que nostre foy ne s'estende pas seulement ius- 
ques à la veue des choses presentes, mais qu'elle 
surmonte le monde. Et de fait ce n'est point sans 
cause que l'Apostre dit que c'est une vision des 
choses invisibles, ei un fondement des choses ab- 
sentes. ll est vray que cela nous semble estrange, 
Comment? de voir les choses invisibles? cela n'est 
point possible. Il est vray: mais Dieu nous donne 
des yeux qui sont, non point pour appercevoir ce 
que qui est apparent selon le monde, mais les yeux 
de la foy percent les cieux. Combien done que 
selon le sens humain, et nostre raison, l'esperance 
que Dieu nous donne soit cachee, si ne laissone- 
nous pas d'en estre asseurez quand nous avons le 
miroir de sa parole, et que nostre foy s'addresse à 
luy. Voilà oà nous iettons nostre anere, non point 
seulement à une centeine, ou de pas, ou de cou- 
dees, mais nous la iettons iusqnes au ciel, comme 
il en est parlé en l'Epistre aux Hebrieux. Et ainsi 
notons que pour cheminer constamment, et pour 
ne point tourner bride quand nous serons au bon 
chemin, mais plustost pour bien advancer, il nous 
faut estre asseurez que iamais Dieu ne nous defau- 
dra, et combien que nous soyons empeschez par les 
fascheries que nous endurerons, ne venir à luy 
pour nous cacher sous l'ombre de ses ailes, et pour 
l'invoquer comme nostre Pere, toutesfois si nous 
faut-il ceste resolution-là, que la couronne de iustice 
nous est apprestee? Et pourquoy? Car quand il 
nous a mis en oeuvre, ce n'a pas estó pour nous plac- 
quer là, et pour veoir ce que nous ferions: mais 
il a promis de nous donner vertu et constance. Et 
ainsi attendons la victoire de luy, et ne craignons 
pas qu'elle ne nous soit desia toute apprestee, comme 
8i nous la tenions en la main: mais il veut que 
nous luy facions cest honneur, d'esperer ce que 
nous ne voyons point, et ce qui nous est mesmes 

incomprehensible. 
aw. reste. 

Et ainsi advisons de recueillir tellement les 
graces de Dieu que nous avons receues par ci de- 
vant, que nostre conclusion finale soit de dire, Dieu 
qui à commencé parfera: ainsi que sainct Paul le 
declare au premier des Philippiens. Et aussi quand 
il dit aux Corinthiens, que Dieu qui a espandu ses 
largesses sur eux ne leur defaudra en rien qui soit 
pour leur salut, iusques à la venue de nostre Sei- 
gneur Iesus Christ: par cela il nous monstre ceste 
doctrine, c'est qu'il ne faut point que nous le remer- 
eions seulement de ce que nous avons desia senti 
de saà bonté, mais que nous passions par dessus le 
monde, et que nous ne doutions point que puis 
qu'il nous a adoptez, qu'il nous conduira iusques à 
cest heritage immortel du Royaume des cieux. Com- 
bien que nous ayons beaucoup de mauvaises ren- 
contres, que nous pourrions estre descouragez, que 
mesmes nous voyons les gouffres ouverts de toutes 
parte, que nous ayons tousiours comme un pied en 
la fosse, que nous soyons affligez de beaucoup de 
hazards, que le diable mesmes ait la principauté en 
l'aÀi neantmoins esperons en nostre Dieu, et ne 
doutons point qu'il ne face valoir nostre adoption, 
iusques à tant que nous possedions les choses que 
nous esperons maintenant, d'autant qu'elles ne nous 
sont point encores presentes. Mais il semble bien 
de prime face que sainct Paul s'attribue ici quel- 
ques merites, quand il dit que la couronne de iustice 
luy est apprestee. Et de faict, les Papistes quand 
ils veulent approuver leur Franc-arbitre, et leurs 
oeuvres meritoires, alleguent ce passage, Comment? 
Voilà sainct Paul qui dit que la couronne de iustice 
luy est appareillee. Il faut donc qu'il ait esté iuste 
en &e8 oeuvres. Ainsi on voit que nous ne sommes 
point sauvez par la seule foy (disent-ils), mais 
quand nous avons desservi, Dieu nous recompense, 
comme ceux qui auront bien travaillé. 

Or en premier lieu, il nous faudroit savoir 
dont nous vienent toutes nos vaillances. Y a-il 
homme qui s'ose vanter d'avoir nulle suffisance en 
Soy pour soustenir un seul combat? Quand sainet 
Paul parle de ceux qui sont de son estat, c'est à 
dire qui ont la charge d'anoncer l'Evangile, Nous 
ne sommes point suffisans, dit-il. Et de quoy faire? 
Il ne dit point de persister, il ne dit point de nous 
porter vertueusement en quelque persecution, il ne 
dit point d'edifier une Eglise, il ne point de resister 
au mal pour un coup, il ne dit point de nous ex- 
poser à la mort, et d'estre preste de quitter nostre 
vie, et tout ce qu'il y a: mais seulement (dit-il) 
d'avoir une seule bonne pensee: nous ne sommes 
point idoines à cela (dit-il) sinon que la euffisance 
nous viene n'enhaut. Que les hommes aillent .main- 
tenant s'exalter, et qu'ils facent les braves, qu'ils 

mettent en avant leur Franc-arbitre: car puis qu'ils 
ne peuvent avoir une seule bonne pensee, comment 
auront-ils l'execution? comment auront-ils la con- 
stance de persister en la verité de Dieu, et de sur- 
monter tout ce que le diable machinera au con- 
traire? Et s'ils ne peuvent avoir une pensee d'une 
minute de temps, comment continueront-ils toute 
leur vie? Ainsi doncques notons bien quand sainct 
Paul dit iei que la couronne de iustice luy est ap- 
prestee: il n'allegue point les provesses qu'il ait 
faites, comme s'il avoit cela de son propre: mais 
la iustice de laquelle il parle, estoit ce qu'il avoit 
receu de la grace de Dieu. Et c'est suyvant de 
qu'il dit en un autre passage, Qu'as-tu (dit-il) que 
tu n'ayes receu? Si tu l'as receu, tu le dois: et 
puis que tu le dois, pourquoy t'en glorifies-tu? 
Voilà sainct Paul qui en un mot abbat bien toute 
la hautesse des hommes quand ils se voudront rien 
attribuer. 'Tu n'as rien (dit-il) sinon ce qui t'est 
donné: tu es donc sacrilege quand tu te veux faire 
valoir: car tu usurpes ce que Dieu te donne, voire 
ce qu'il te donne à telle condition, qu'il demeure 
tousiours en son entier, C'est à dire, qu'il ait la 
louange qui luy appartient. Car autrement que 
Sera-ce, sinon que tu es un brigand, et que 
Phonneur de ton Dieu est en proye? Voilà pour 
un item. 

Et au reste, les Papistes mesmes doyvent bien 
noter ce qu'a dit l'un de ceux qu'ils appellent leurs 
Docteurs: Comment Dieu rendroit-il la couronne 
comme iuste iuge, s'il n'eust premier donné la grace 
comme Pere misericordieux? Et comment y auroit- 
il iustice en nous, sinon que la grace eust precedé, 
laquelle nous iustifie? Et comment ceste couronne 
seroit-elle rendue comme deue, sinon que tout ce 
que nous avons, nous eust esté donné sans estre 
deu? Voilà les mots de sainct Augustin. Et quand 
les Papistes ne se veulent tenir à l'Eseriture saincte, 
c'est pour le moins qu'ils ne fussent pas si vileins 
de renoncer à ce qu'ils font semblant de tenir. 
Mais eneores n'est-ce pas tout que cela: il est vray 
que c'est une doctrine qui merite bien d'estre receue, 
que Dieu ne peut estre iuste Iuge pour nous sauver, 
qu'il ne se soit declaró Pere misericordieux aupa- 
ravant et en premier degró, qu'il n'y aura nulle 
iustice en nous, sinon celle qu'il y aura mise: et 
qu'il ne nous peut recompenser sinon en couron- 
nant ses dons. Mais il y a aussi bien, qu'encores 
que Dieu nous ait fait grace de le servir, que 
nous ayons mis peine, et nous soyons employez de 
faire selon nostre mesure tout ce qui nous sera 
possible, qu'encores n'aurons-nous point si bien fait, 
qu'en tout et par tout Dieu nous accepte: mesmes 
il trouvera bien à redire en toutes les meilleures 
oeuvres que nous aurons faites, que la plus grande 
vertu qu'on sgauroit choisir en nous, sera vicieuse. 

Car quand nous penserons estre bien disposez pour 
servir à Dieu, il y aura tousiours ie ne sgay quoy 
qui nous retardera, nous regarderons au monde, 
nous aurons quelque tentation qui nous volera au 
travers des yeux, nous n'invoquerons pas Dieu 
comme il appartient, nous ne serons pas affectionnez 
et enflambez d'un tel desir et amour qu'il seroit 
requis, nous ne regarderons point de servir à nos 
prochains comme nous y sommes tenus, plustost 
nous travailerons pour nous, et regarderons à 
nostre profit. 

D'autant donc qu'il y aura tousiours de telles 
tasches en nos oeuvres, et qu'elles pourroyent estre 
toutes à condamner, n'estoit que nostre Dieu eust 
pitié de nous, et qu'il nous supportast (comme il 
dit par son Prophete, qu'il accepte nos services 
comme un pere fait ce que son enfant tasche de 
luy apporter pour luy complaire, combien que cela 
ne sO0it point parfait, mesmes qu'il ne vaille rien, 
Si est-ce que le pere s'en contente, non pas que 
l'oeuvre le vaille, comme i'ay dit, mais c'est d'autant 
qü'il aime son enfant), Dieu declare qu'il use de sa 
pure bonté, quand il accepte nos oeuvres, non pas 
quil regarde quelque dignité ou merite, mais d'au- 
tant qu'il nous aime, il les regoit: voire et les ad- 
voue comme iustes, et comme s'il n'y avoit que 
redire, encores qu'il y ait de l'imperfection beau- 
coup. Ainsi tant s'en faut que ce passage soit pour 
aider en rien aux Papistes, pour monstrer que les 
oeuvres meritent quelque chose envers Dieu, et 
que la seule foy ne nous sauve pas, que c'est plus- 
tost pour les confondre. Car quand on aura bien 
regardé les mots de sainct Paul, ce passage-ci con- 
clud necessairement qu'il faut que nous soyons 
sauvez par la seule foy, d'autant (comme nous avons 
dit) que Dieu ne peut couronner en nous nulles 
oeuvres, sinon celles que nous aurons faites par sa 
pure grace. Et qu'ainsi soit, quand les Papistes 
parlent de leurs oeuvres meritoires, en premier lieu 
ils se font compagnons de Dieu, et cuident cooperer 
avec luy (comme ils usent de ce mot), c'est à dire 
qu'ils apportent quelque bon mouvement, qu'ils ont 
bon vouloir: et bien, Dieu leur aide quand ils sont 
bien disposez, il y met la main en partie. Or 
estans enflez d'un tel orgueil, on se fait à croire 
qu'il est en l'homme de bien faire. Et voilà qui 
est cause de les faire enyvrer en leur nonchalance, 
d'autant qu'il leur semble qu'ils auront tousiours la 
faculté de bien faire quand il leur plaira: et là 
dessus ils s'abandonnent à tout ma], en sorte qu'ils 
sont pleins de toute immondicité là dedans, qu'ils 
sont transportez d'affections execrables, mesmes ils 
sont là ensorcelez, et comme aveuglez, ila ferment 
les yeux à tout. Et puis ils sont enflez de leur 
Franc-arbitre, de leurs vertus, et de leurs merites. 

Et puis, d'autant qu'ils n'osent pas nier qu'ils ne 
soyent pecheurs, et redevables à Dieu, ils adioustent 
leurs satisfactions, pour dire, Si ie ne me suis ac- 
quitté en un tel endroit, voilà qui suppleera au de- 
faut. Voilà (di-ie) oà en sont ces povres miserables. 
Mais encores quand ils auront tout fait, quel repos 
ont-ils en leurs consciences? Il est impossible qu'ils 
ne soyent tousiours en trouble et en inquietude, 
d'autant qu'ils n'ont nulle certitude de leur salut. 
Et de faict, c'est un des principaux articles de leur 
foy, de dire que c'est une presomption aux hommes 
d'estre asseurez de leur salut. Et c'est un iuste 
iugement de Dieu, d'autant qu'ils se sont elevez à 
l'eneontre de luy comme bestes sauvages. Voilà 
doneques ces povres mal-heureux qui demeurent en 
suspens, c'est à dire, qu'ils &ont incredules, d'autant 
qu'ils n'ont nulle esperance de salut. Mais de nostre 
costé, quand nous scavons que nous sommes appelez 
de Dieu par sa bonté gratuite, qu'il nous advoue 
pour ses enfans au nom de nostre Seigneur lesus 
Christ, e& non pas que nous l'ayons desservi, nous 
eognoissons aussi bien que nos oeuvres luy sont 
agreables. Et pourquoy? Est-ce pour leur dignité? 
Nenni: mais pource qu'il ne nous impute point les 
fautes qui y sont: combien qu'il y ait à redire, 
toutesfois il nous accepte, comme si nous l'avions 
servi en tout et par tout. Cependant nous avons 
nostre refuge à la remission de nos pechez, nous 
linvoquons. Et bien, Seigneur, puis qu'il te plaist 
nous supporter, et nous faire une telle misericorde, 
nous sommes d'autant plus tenus et obligez à toy: 
et quand il te plaist d'accepter nos oeuvres qui 
sont vicieuses et imparfaites, c'est par ta pure bonté 
et gratuite. Voilà (di-ie) comme une telle conside- 
ration nous abbaisse et nous humilie. Mais les 
Papistes, encores qu'ils crient bien haut pour magni- 
fier leurs oeuvres et leurs merites, si faut-il qu'ils 
ayent la bouche close: car Dieu les rend confus en 
leur orgueil, quand ils luy veulent ainsi faire la 
guerre. Quand donc il n'y auroit que ce passage 
en toute l'Escriture saincte, il suffit pour monstrer 
que nous ne sommes sauvez que par la seule foy, 
d'autant que nous mettons nostre fiance en la pure 
bonté et gratuite de nostre Dieu, non point seule- 
ment pource qu'il nous recgoit à merci, mais aussi 
qu'il accepte nos oeuvres, combien qu'elles en soyent 
indignes, et que mesmes plustost elles luy devroyent 
estre puantes, à cause des imperfections qui y sont, 
toutesfois qu'il les accepte, d'autant qu'il luy plaist 
les advouer comme s'il n'y avoit que toute per- 
fection et pureté, et les regoit au nom de nostre 
Seigneur Iesus Christ. 

Or nous-nous prosternerons devant la face de 
nostre bon Dieu, etc. 

VINGTNEUVIEME SERMON. 


Chap. IV, v. 8—13. 


Nous avons veu par ci devant, que pour avoir 
bon courage de servir à Dieu, tousiours la venue 
de nostre Seigneur lesus Christ nous doit estre 
en memoire: car sans cela il nous faudroit defaillir 
à chacune minute de temps. Nous sommes fragiles, 
il faut peu de chose pour nous desbaucher, et les 
tentations que Satan nous met devant les yeux sont 
grandes. ll n'y a donc autre moyen de nous con- 
fermer à ce que nous persistions constamment à 
suyvre le bon chemin, sinon que nous sgachions 
que nostre Seigneur lesus Christ viendra pour 
restaurer les choses qui sont maintenant confuses. 
Il semble que nous travaillons en vain quand le 
monde se mocque de nous, que mesmes nous som- 
mes blasmez apres avoir bien fait: mais nous sgavons 
que lesus Christ à sa venue renversera toutes les 
fausses opinions du monde, et monstrera que ce 
n'est point peine perdue de s'employer à son ser- 
viee. Or cependant il nous doit souvenir que nous 
ne pouvons pas esperer que lesus Christ à sa venue 
nous rende la couronne de iustice, sinon d'autant 
que Dieu par sa pitió accepte ce que nous faisons: 
non point que nous apportions rien du nostre qui 
vaille, ou qui merite d'estre ainsi renommé: mais 
d'autant qu'il nous a receus une fois à merci, et 
qu'il nous aime comme ses enfans. Voilà aussi 
pourquoy nos oeuvres luy sont agreables. Il nous 
faut done estre fondez sur la pure verité de nostre 
Dieu, si nous voulons rien attendre de luy. 

Or maintenant il reste ce iour dont parle sainct 
Paul. Il dit, Ce iowr-là. Il pouvoit bien declarer 
plus à plein la venue de nostre Seigneur lesus 
Christ. Mais ceste facon de parler dont il use a 
plus grande vehemence, et nous doit mieux toucher. 
Car i| declare ceste certitude de foy qui estoit en 
luy: il marque ce iour de la venue de Iesus Christ 
comme une chose qui luy estoit desia presente. Il 
est vray que selon le sens de la chair nous ne com- 
prenons point que nostre Seigneur Iesus Christ soit 
prochain de venir: car aussi il faut que nostre salut 
Soit enclos en esperance. Or ce que nous esperons 
(dit sainet Paul) est caché. Mais cependant, puis 
que nous sgavons que le Fils de Dieu est descendu 
à ceste condition de nous retirer de toutes les 
miseres de ce monde, et nous acquerir le Royaume 
des cieux, ne doutons point qu'il ne nous assiste 
pour faire valoir la mort et passion qu'il a enduree 
pour nostre salut, et pour nous mettre en possession 
de tous les biens qu'il nous a acquis, pour noue 
faire sentir le fruict et l'effect de sa premiere venue. 
Ainsi, quand sainct Paul en parlant du iour du 





iugement, le marque comme au doigt, notons que 
par cela il nous veut certifier en la vertu du sainct 
Esprit, que ce n'est point une chose douteuse que 
ceste seconde apparition du Fils de Dieu. Mais 
combien qu'elle nous soit incomprehensible selon la 
chair, toutesfois nous la devons contempler des yeux 
de la foy: c'est à dire, d'autant que nous avons 
ses promesses qui nous en sont donnees, comme un 
miroir, qu'il nous faut là du tout arrester nos sens. 
Mais i| s'en faut beaucoup que ceux qui se nom- 
ment Chrestiens ayent prattiqué ceste doctrine 
comme il seroit requis. Car nous ne pouvons pas 
regarder trois doigts loin de nous. Et si tost que 
Dieu differe son aide quand nous sommes en ne- 
cessité, nous voilà esperdus, nous ne sQavons que 
devenir. Comment donc pourrons-nous monter si 
haut que de veoir le Fils de Dieu assis au siege 
de sa maiestó, et à sa gloire celeste, combien qu'il 
soit caché selon nostre sens humain? Or tant y a 
gue ceci n'est point escrit sans cause. Et quand 
lesus Christ nous appelle à soy, et qu'il veut que 
ceste trompette resonne à nos aureilles, comme si 
desia nous l'oyons, Qu'il nous faut trouver tous 
devant son siege iudicial: cela nous doit bien res- 
veiler. Et ce n'est pas seulement ici qu'il use 
d'un tel langage et style, mais quand il a dit ci 
dessus qu'il avoit esté secouru par Onesiphore, il 
dit que le Seigneur luy rende en ce iourà. Et 
notons que sainct Paul se voyoit desia prochain de 
la mort quand il parloit de ceste couronne de justice. 
I] ne faut point done que nous soyons estonnez 
quand il semblera que nous soyons du tout peris 
et perdus, mais c'est alors que nous devons estre 
tant plus incitez à elever nos testes en haut, puis 
que nostre redemption est prochaine, et nous asseurer 
que nous ne serons point frustrez, ayans ainsi ap- 
puyé nostre fiance sur le Fils de Dieu qui est la 
veritó immuable, et par lequel Dieu se declare à 
nous, et cognissons son conseil eternel. Voilà (di-ie) 
ce que nous avons à noter de ce passage, quand 
sainct Paul marque ainsi la venuo de nostre Seigneur 
Tesus Christ. 

Or afin qu'on ne pense point que ce qu'il a 
dit fust seulement pour sa personne, il adiouste, 
Que c'est wne resiouissance commune à tous enfans de 
Diew. Mais cependant il attribue aux fideles ce 
titre, qu'ils aiment ceste apparition de nostre Seigneur 
Iesus Christ. Voulons-nous donc estre participans 
de ce bien inestimable dont sainct Paul a parlé, 
c'est asgavoir qu'en toute nostre vie nous sgachions 
que Dieu nous regoit par sa pure bonté, et que ce 
que nous luy ostrons n'est point perdu, maie qu'il 
luy est comme un sacrifice de bonne odeur? Vou- 

lons-nous au milieu de la mort contempler la vie? 
Quand nous serons diffamez d'opprobres entre les 
hommes, voulons-nous supporter cela patiemment, 
et mesmes estre asseurez de la couronne de gloire? 
Que nous aimions ceste venue du Fils de Dieu. 
Or ceste amour-ci ne peut estre sans cognoissance, 
comme on dit en proverbe commun, Qu'il faut avoir 
cognu devant qu'aimer. Si done nous ne sommes 
bien certifiez par la parole de Dieu que nostre 
Seigneur Iesus Christ est constitué Iuge du monde, 
et qu'il le monstrera quand nous serons recueillis 
avec luy en la compagnie des Anges: si nous 
n'avons cela bien enraciné en nos coeurs, il est im- 
possible que nous aimions sa venue: car nous n'y 
prendrons nul goust. Et de faiect nous voyons 
comme les vanitez de ce monde nous transportent, 
et que nous en sommes tant enyvrez que nous ne 
pensons point à ce Royaume spirituel auquel Dieu 
iournellement nous convie. Il est vray que toutes 
fois et quantes que nous viendrons au sermon, nous 
aurons les aureilles battues de ceste doctrine, nous 
ne sgaurions ouvrir l'Eseriture saincte que- nous 
ne trouvions là quelque mot pour nous inciter: 
mais nous sommes tellement desgoustez, à cause 
que les vanitez et les fols appetis de ce monde ont 
preoccupé tous nos sens, que nous ne sgavons que 
c'est de ceste amour de la venue de nostre Seigneur 
lesus Christ. Et ainsi done elevons nostre foy, 
esveillons-la, qu'elle ne soit plus ainsi estouffee par 
les plaisirs du monde, par les appetis de nostre 
chair qui sont du tout corrompus, mais que nous 
arrachions les mauvaises herbes, afin que rien n'em 
pesche que la bonne semence de foy ne fructifie, et 
que quand nous aurons embrassé les choses qui ap- 
partienent à la venue du Fils de Dieu pour nostre 
redemption et salut, qu'elles nous incitent à ceste 
amour dont parle sainct Paul. 

Or donc nous voyons que ce n'est point sans 
cause qu'il est ici declaré que ceux qui veulent 
iouir de la couronne de iustice, y doyvent aspirer, 
voire d'une telle affection et si ardente, et que rien 
ne les retiene ici bas, mais qu'ile prattiquent ceste 
sentence de lesus Christ, que leur coeur sera là 
oü ils constituent leur thresor. Que done nous 
ne mettions point nostre felicitó en ces choses cor- 
ruptibles, scachans que nous y serons trompez: mais 
que nous cognoissions que nostre souverain bien, et 
auquel il nous faut aspirer du tout, c'est la vie 
celeste qui nous est apprestee: et laquelle le Fils 
de Dieu nous manifestera à sa venue: et que nostre 
coeur s'adonne là, et qu'il y soit du tout attaché. 
Mais iei on pourra demander, comment nous pour- 
rons aimer la venue de nostre Seigneur Iesus Christ, 
attendu que nous sommes povres pecheurs, et que 
nous ne pouvons sinon estre confus en comparois- 
tant devant sa maiesté. Car quand nous ferons 

comparaison entre le Fils de Dieu, et les povretez 
qui sont en nous, n'est-ce pas pour nous abysmer 
du tout en desespoir? Or n'est-il point possible 
que nous aimions sa venue, sinon que nous soyons 
bien persuadez. et resolus que c'est pour nostre 
salut qu'il doit venir. Il est vray quand Dieu parle 
aux meschans, à ceux qui sont rebelles à sa parole, 
aux contempteurs de sa justice, aux hypocrites qui 
abusent de son nom, et en prenent une fausse cou- 
verture, il dit bien, Mal-heur sur vous avec toute 
l'esperance que vous cuidez avoir à la venue du 
Seigneur. Car quand Dieu viendra, ne sera-ce point 
en tenebres et en obscurité, en tempeste et en tour- 
billon? ne sera-ce point pour vous apporter angoisse 
et tourment? Il ne vous faut point done attendre 
à ceste venue. ll est vray que les Prophetes ne 
parlent point là de ceste derniere apparition de 
nostre Seigneur lesus Christ, mais ils appellent la 
venue du Seigneur, toutes fois et quantes qu'il se 
demonstre. Or les hypocrites faisans semblant de 
se fier en Dieu en obeissance et humilité, cepen- 
dant reiettent sa parole, et luy sont du tout con- 
traires. Pour ceste cause les Prophetes leur disent, 
Vous demandez de veoir le iour du Seigneur, et 
faites semblant de l'appeter eur tout: or quand il 
viendra en son siege, n'estimez point que ce soit 
sinon à vostre confusion. Mais de nostre costé 
nous 8gavons que nostre Seigneur lesus Christ ne 
viendra point pour consumer en rigueur les mem- 
bres de son corps, mais plustost ce sera pour mon- 
strer le fruiet de ceste redemption qu'il leur a ac- 
quise. 

Et ainsi done, combien que nous soyons povres 
et miserables pecheurs, combien qu'en nous il n'y 
ait que toute maledicuon, si est-ce que nous pou- 
vons hardiment nous esiouir à la venue du Fils 
de Dieu, d'autant qu'il est nostre Advocat, et n'a 
point oublié cest office-là, et est tellement Iuge du 
monde, que cependant il nous couvrira de ceste 
obeissance qu'il a rendue à Dieu son Pere, afin 
qu'elle nous soit allouee en conte, comme si nous- 
mesmes l'avions accomplie. Puis qu'ainsi est donc 
que nostre Seigneur lesus ne viendra point avec 
une maiesté terrible et espouvantable, et qu'il ne 
nous traittera point selon nos demerites, mais qu'il 
fera que nos fautes nous seront pardonnees, et que 
nous sentirons le fruict de ce qui nous est iour- 
nellement presché, c'est asgavoir que Dieu se re- 
coneilie gratuitement à nous par sa pure bonté: 
puis, di-ie, qu'ainsi est, nous pouvons bien aimer 
sa venue. Mais nous voyons maintenant combien 
il y en a peu qui puissent dire avec sainct Paul, 
que la couronne de iustice leur est apprestee. Cha- 
cun 8e vantera assez d'estre Chrestien, mais cepen- 
dant allons-nous à la mort comme estans asseurez 
que Dieu est gardien de nos ames, et qu'il les aura 

aussi en ea protection, que nous serons en repos 
iusqu'à la derniere venue de nostre Redempteur? 
Qui est-ce qui vit tellement qu'il ne soit point es- 
povanté de la mort, et qu'il cognoisse qu'en remet- 
tant son ame entre les mains de Dieu, il la met 
en un lieu si asseuré qu'il ne faut point qu'il en 
doute? Mais au contraire, quand nous aurons à 
pleine bouche protesté que nous sommes Chrestiens, 
si on nous parle de la mort, nous voilà tant effrayez 
que c'est pitié, il semble que iamais nous n'avons 
ouy un seul mot de l'Evangile, que le Fils de Dieu 
soit descendu aux abysmes d'enfer pour nous en 
retirer, qu'il soit monté au ciel afin de nous ouvrir 
la porte: nous ne goustons rien de tout cela. Ainsi 
nous monstrons nostre infidelité. Et c'est une honte 
trop vileine de nous glorifier en ce mot de Chres- 
tienté, quand nous n'en avons goutte qui soit. 

Et pourtant, que ce passage nous advertisse 
que nous ne pouvons estre recognus pour enfans 
de Dieu, sinon que nous vivions tellement en ce 
monde, que d'autant plus que nous approchons de 
la mort, nous prenions matiere de nous esiouir, 
8cachans que si cest homme exterieur est aneanti, 
c'est pour estre restaurez pleinement par la vertu 
de celuy qui peut tout. Que donc nous ayons les 
promesses de Dieu tellement imprimees en nos 
coeurs, qu'il y en ait une telle signature par le 
sainet Esprit, que nous ne doutions point de ce qui 
est contenu en sa parole. Et au reste que nous 
ayons tousiours les yeux ouverts pour eontempler 
ce qui nous est dit, c'est ascavoir que quand l'Evan- 
gile nous est preaché, c'est autant comme si lesus 
Christ estoit crucifié devant nous. Puis qu'ainsi 
est, ne doutons point que sa mort et passion n'ait 
sa vertu et son effect, comme sainct Paul dit que 
si nous doutons de parvenir à sa gloire, c'est autant 
comme si nous l'arrachions de son siege. Et nous 
confessons qu'il est assis à la dextre de Dieu, qu'il 
gouverne en puissance et empire souverain. Quand 
done nous doutons si nostre heritage nous est re- 
servó aux cieux, c'est autant comme si nous renon- 
cions à cest article-là de nostre foy, que nous som- 
mes rachetez de la mort: c'est autant comme si 
nous renoncions la mort et passion de nostre Seigneur 
Iesus Christ, dit sainet Paul. Que ces choses-là 
nous vienent en memoire, afin que nous corrigions 
ceBte maudite incredulité qui regne par trop en 
nostre chair, et que nous apprenions que c'est 
d'aimer la venue du Fils de Dieu. 

Or sainct Paul adiouste, Qwe  T'mothee se 
Aaste de venir à luy. Yl est vray que Timothee 
estoit assez occupé au lieu oà il servoit en la 
ville d'Ephese, que là il y avoit de grans affaires: 
mais i| ne faut point douter que sainct Paul re- 
garde que sa presence luy estoit plus utile beau- 
coup pour le profit commun de toute l'Eglise. Ce- 

pendant il n'oublie point l'Eglise d'Ephese, car il 
y envoye Tychique, afin qu'il supplee au defaut de 
'imothee. Il adiouste la raison pourquoy, Je swis 
seul (dit-il), car Demas m'a laissé, ayant aumé ce pre- 
sent monde, ei s'en est allé à Thessalonique. Cres- 
cens s'en est allé en Galalie, Tite en Dalmatie. Il 
my a que Luc avec moy. En ceci sainct Paul mon- 
stre qu'il avoit besoin de la presence de Timothee 
pour luy aider en la defense de l'Evangile. Or il 
estoit alors detenu prisonnier, et n'attendoit que 
lheure de la mort: il prevoyoit de grans troubles, 
pouree que les infirmes sont seandalisez tantost, 
sinon qu'ils eussent occasion de se confermer en 
la foy. Sainet Paul done prevoit cela, et pourtant 
il desire que Timothee soit pres de luy à l'heure 
de son trespas, ou bien pour quelque autre chose 
necessaire que Dieu luy commandoit, oà il ne pou- 
voit pas fournir luy seul. Voilà done en somme 
ce qu'il dit en ce passage. 

Mais afin que nous ne pensions point que ce 
soyent propos familiers, et qui ne servent de rien 
à l'Eglise, et que le S. Esprit nous ait iei couché 
des choses superflues parmi la doctrine de nostre 
salut, notons quand sainct Paul exhorte et prie 
Timothee de venir bien tost, par cela il nous 
monstre que ce n'est point peu de chose que pour 
l'edification commune de toute l'Eglise on previene 
les troubles et les scandales que le diable suscite 
quand il y a quelque changement et mutuation. 
Et ceci est bien utile. Car nous voyons tous les 
jours que les serviteurs de Dieu sont molestez, il 
semblera que l'edifice s'en doyve aller en ruine 
quand les meschans auront la vogue, que les enne- 
mis de verité exerceront leur cruauté contre les 
enfans de Dieu: il y aura des changemens. Cela 
done seroit pour esbranler la foy des fideles. Pour- 
tant il faut que nous en soyons advertis, afin de 
n'estre point saisis d'une frayeur soudaine, mais 
que de longue main nous ayons premedité cela, afin 
que quoy qu'il adviene nous demeurions tousiours 
fermes, que nous ne flechissions point ne cà ne là, 
mais plustost que nostre foy ait une constance in- 
vincible, pour surmonter tous les assauts que le 
diable nous dresse. Voilà pour un item. Et mes- 
mes quand nous oyons que sainet Paul attire Ti- 
mothee d'outre mer pour estre avec luy pour la 
defense de l'Evangile, cognoissons que c'est une 
chose precieuse que la parole de Dieu soit main- 
tenue. Quand quelqu'un sera persecuté, il faut bien 
qu'il cognoisse, Voici une charge diffieile que ie 
soustien sur mes espaules, mais elle est honorable, 
et c'est le plus grand sacrifice que ie puisse offrir 
à Dieu que de maintenir là querelle de son. Evan- 
gile, et de rendre les meschans confus. Quant à 
moy ie soustien le nom de mon Dieu, et faut que 
ie persiste en cela iusques à la fin. Ainei nous 

voyons, combien que sainect Paul parle à Timothee, 
qu'il ne laisse point de nous donner une doctrine 
qui est profitable à tous, moyennant que nous la 
scachions prudemment appliquer à nostre usage et 
profit. 

Mais sur tout il nous faut bien noter quand 
sainct Paul parle de Demas, qu'il dit qud l'a laissé, 
ayant aimé le monde: i| n'entend pas que cest homme 
duquel il parle, ait du tout renoncé lEvangile, 
qu'il soit devenu un apostat et ennemi de Dieu, 
qu'il se soit retranché de l'Eglise comme un membre 
pourri, il n'entend point cela: mais seulement que 
pour son profit, ou pour quelque commodité plus 
grande, ou bien fuyant la croix et les fascheries 
qu'il luy faloit endurer en la compagnie de sainct 
Paul, il s'est retiré. Or cependant si est-ce que 
sainct Paul le degrade, car c'est plus que si un 
homme estoit flestri par ignominie, quand il dit, Il 
a aimé le monde, et pourtant il m'a laissó: c'est 
autant comme s'il disoit qu'il a preferó le monde à 
Dieu. Et c'est un eschange bien mal propre que 
cestuy-ci, mais c'est pour nostre instruction que 
eainet Paul a prononcé une sentence si dure contre 
Demas. Nous voyons comme en d'autres passages 
il le loue: il l'appelle son compagnon à maintenir 
l'Evangile, qu'il luy a aidé. Et ici il luy met une 
note pour le diffamer à iamais. Car iusques à la 
fin du monde, cependant que le nom de Iesus Christ 
sera presché, il faut que Demas soit iei comme 
eschaffaudé, et qu'il ait une sentence de condamna- 
tion sur 82 teste, d'autant qu'il s'est voulu exempter 
de la peine qu'il enduroit avec eainct Paul, et qu'il 
a estó trop delicat, qu'il a trop aimé ses aises. 
Retenons donc que quand nous aurons fait beau- 
coup (ce nous semblera) ce n'est rien si nous ne 
perseverons iusques au bout. Car (comme desia 
nous avons declaró) Demas avoit esté en grande 
reputation, ayant ce tesmoignage si excellent de la 
bouche de sainct Paul. Est-ce peu de chose qu'il 
soit nommé compagnon d'un tel Apostre, auquel 
Dieu a desployé ses graces, que son nom en a estó 
magnifié, et qu'il l'ait appellé instrument eleu pour 
porter le nom de nostre Seigneur Iesus Christ par 
tout le monde? Et voici Demas qui est appelé 
avec luy. Le voilà donc comme exalté par dessus 
les nues, et non point que les hommes luy applau- 
dissent, mais c'est comme si le sainct Esprit l'avoit 
ainsi honoré, qu'il l'eust elevé comme une lampe 
ardente au milieu de son Eglise. Or apres qu'il a 
esté ainsi constitué en un degre si haut d'honneur, 
voici une ignominie perpetuelle: c'est asgavoir quand 
saine Paul declare qu'il a mieux aimé le monde. 
Et pourtant, si Dieu nous a fait la grace de l'avoir 
servi, et de nous estre employez pour le tesmoignage 
de son Evangile, que nous ayons esté en bon ex- 
emple et en reputation en son Eglise, que nous 

ayons conduit les autres tellement que nous puis- 
sions estre mis comme au premier rang, advisons 
de cheminer tousiours en solieitude, et ne pensons 
point que Dieu nous ait prins à loage seulement 
pour quelque temps, et qu'il nous donne congé au 
bout du terme, mais sgachons qu'il n'y a qu'une 
seule condition et simple en servant à Dieu, c'est 
asgavoir que nous luy dedions nostre vie et nostre 
mort. Que tous ceux qui ont fidele.nent travaillé 
en edifiant l'Eglise de Dieu, en advangant l'Evan- 
gile de nostre Seigneur Iesus Christ, se mirent en 
la personne de Demas, auquel il est reproché qu'il 
a mieux aimé le monde: et qu'ils cognoissent finale- 
ment que s'ils ne perseverent, encores que tous les 
hommes du monde leur pardonnassent une telle 
faute, qu'il faudra qu'elle viene en conte devant 
Dieu. Car nous serons iugez en une mesme mesure 
devant celuy qui n'accepte point les personnes, mais 
qui prononce en verité. Cognoissons done, encores 
que le monde nous favorisast, et qu'un tel vice ne 
fust point apperceu en nous, ou qu'il ne fust point 
cognu, que nous n'y aurons rien gagné, pource 
qu'en la fin il nous faudra passer par ceste con- 
damnation de Demas, si nous ne persistons iusques 
au bout à cheminer selon que Dieu nous appelle, 
et pour retrancher toutes les cupiditez que Satan 
nous presente pour nous faire aimer le monde. Il 
est vray que nous pourrons bien avoir soin de 
nostre vie, et procurer les choses qui nous y sont 
necessairos: mais c'est avec tel si, que nous ne 
soyons point cependant reculez, ni destournez de 
nostre vocation. Il faut qu'un chacun regarde à 
quoy Dieu l'ordonne, et qu'il ait sa charge. Si 
nostre Seigneur nous donne repos, et que nous luy 
puissions servir sans grans combats, remercions-le 
de ce qu'il supporte nostre foiblesse: et cependant 
toutesfois gardons-nous bien de nous endormir en 
nos aises et delices, que nous ne laissions point de 
marcher plus outre, encores que nous ne soyons 
point pressez d'afflietions, et que Dieu voyant nostre 
foiblesse, ne vueille point lascher la bride à Satan, 
et luy permettre de nous perseeuter iusques iau 
bout. Mais cependant si Dieu veut que nous soyons 
affligez, que nous ne facions point tout ce que nous 
desirerions, que nous ne prenions point d'excuse 
pour dire, Ie ne voudroye point renoncer jamais à 
ce que i'ay cognu de l'Evangile, ie ne voudroye 
point me retirer de mon devoir: mais quoy? il y a 
tant de diíficultez que rien plus: et il me semble 
que ie ne laisseray point de servir à Dieu, et d'avoir 
mes commoditez. Voire, mais voici Dieu qui nous 
appelle d'un costé, et nous tirons tout au rebours, 
et nous semble qu'il nous sera licite de tourner 
bride, et de laisser le train lequel il nous aura 
monstré. Ainsi donc qu'un chaeun regarde de pres 
à soy, et que nous cognoissions que veut dire ceste 


358 


amour du monde dont parle sainct Paul. Qu'est-ce 
done que l'amour du monde? C'est quand nous 
sommes retenus aux choses presentes, tellement que 
cela nous refroidit, que nous ne pouvons pas aspirer 
au Royaume celeste, et à ceste vie à laquelle Dieu 
nous convie et exhorte. 

Et voilà pourquoy sainct Paul dit, /e monde 
qui est maintenant. Car par ce mot il veut taxer 
ceux qui sont tellement esblouis en ces choses ca- 
duques, qu'ils ne pensent point que le monde doyve 
estre restauró. Quand nous parlons du monde, 
nous ne sgavons pas mesmes ce que nous disons. 
Car l'estat present du monde est semblable à une 
femme qui est en travail, comme sainct Paul en 
parle au 8. des Romains. Car les creatures ne 
sont pas en leur perfection: à cause du peché 
d'Adam tout est assuietti à miseres: il n'y a ne 
soleil, ne lune, qui n'ait quelque tache de corruption 
Haut et bas done quand nous regardons au monde, 
nous voyons qu'il est ecaduque, ot qu'il n'y a rien 
de certain: car il faut que les marques de nos 
pechez nous soyent mises devant les yeux, afin de 
nous faire tousiours gemir. En somme (dit sainct 
Paul) toutes les creatures, encores qu'elles n'ayent 
point de sentiment, sont comme des femmes qui 
travaillent. C'est done pour le moins que nous 
qui sommes enfans de Dieu, qui avons receu les 
premiees de son Esprit pour aspirer à une perfec- 
tion, tenions compagnie aux creatures insensibles, 
que nous travailions avec ces creatures mortes. 
Pour le moins (di-ie) que nous ne soyons point si 
abbrutis, que nous ne cognoissions que maintenant 
le monde n'est pas en son estat, et en son integrité. 

Voilà done pourquoy notamment sainet Paul a 
mis, le monde qui est à present. Comme s'il faisoit 
une comparaison de ce monde tel qu'il est mainte- 
nant avec ceste perfection que nous y verrons à la 
venue de nostre Seigneur Iesus Christ. Puis qu'ainsi 
est done que nous apprenions de tellement aimer, 
et nostre Dieu, et celuy qu'il nous a envoyé pour 
Redempteur, que ce monde ne nous empesche point 
que nous n'aspirions tousiours aux biens spirituels. 
Et c'est ce que sainct Pierre dit en sa premiere 
Canonique, qne les fideles, combien qu'ils n'ayent 
point veu Iesus Christ, l'aiment, et sont tellement 
ravis de son amour, qu'ils tressailent de ioye. 
Quand vous oyez (dit-il) que Iesus Christ, apres 
vous avoir rachetez de mort, vous a recueillis en 
la gloire des cieux, vous l'aimez, voyans qu'il s'est 
ainsi exposé pour vostre salut, voyans qu'au sacri- 
fice de sa mort et passion vous avez esté reconciliez 
à Dieu son Pere: là vous cherchez tout vostre bien, 
et cela n'est point d'une affection froide (dit-il), mais 
vous tressailez de ioye. Si nous n'avons cela, c'est 
signe qu'il n'y a gueres de foy en nous. Et ainsi 

Iesus Christ, et sa venue sera engravee en nos 
coeurs, nous ne serons point si enveloppez aux 
choses du monde, que nous ne passions tousiours 
outre, et qu'un chaeun ne regarde à la charge qui 
luy est commise pour s'en acquitter, et au chemin 
qui luy est proposé, afin de s'y avancer, ayans 
tousiours les yeux dressez à ceste venue de nostre 
Seigneur Iesus Christ que nous attendons, et qui 
nous est maintenant cognue par foy. Voilà done 
ce que nous avons à retenir quand l'exemple de 
Demas nous est proposé. 

Et en general notons (comme i'ay desia touché) 
que tous ceux qui sont retenus des cupiditez de ce 
monde, pour honneurs, pour richesses ou pour 
plaisirs, que ceux-là seront mis au rang de ce mal- 
heureux qui est ici degradé. Et ne faut pas qu'ils 
alleguent pour leur replique et excuse, qu'ils n'ont 
point abandonné Iesus Christ. Car (comme desia 
nous avons declaré) sainct Paul n'aceuse point Demas 
d'avoir esté ennemi de l'Evangile, de s'estre du 
tout retranchó de l'Eglise: mais il l'accuse de s'estre 
retiré en lieu paisible, d'avoir fuy les coups, de 
n'avoir point soustenu les combats qui luy estoyent 
appareillez. Quand done un homme se voudra se- 
parer du troupeau, ou pour son aise, ou pour ses 
commoditez, et quand il verra qu'il y aura des per- 
secutions apprestees à l'Eglise, qu'il se retire, il est 
du rang de ceux qui ont aimé le monde. Car si 
nous sQavons que c'est d'aimer Iesus Christ, il est 
certain que noue serons iegt'disposez à recevoir les 
affliotions communes quand nous y serons appelez. 
Or cependant nous avons à noter que sainct Paul, 
quelque necessitó qu'il eust de la presence de Ti- 
mothee, n'avoit pas neantmoins tel regard à soy, 
que cependant il ne pourvoye les Eglises, selon 
qu'il en estoit besoin. Comme nous voyons qu'il 
envoye Tite, qui estoit avec luy, en un pays loin- 
tain, asgavoir en Dalmatie: il envoye l'autre en 
Asie. Voilà done comme il fait passer la mer à 
ceux qui luy pouvoyent estre fideles compagnons, 
et qui luy pouvoyent aussi bien servir: toutesfois 
il se veut bien priver de toutes ces aides-là, voyant 
la necessité urgente de l'Eglise. "Voilà pourquoy 
lay dit qu'il n'a point appelé Timothee voulant 
destituer la ville d'Ephese d'un bon Pasteur, mais 
pource que les choses y estoyent plus paisibles, que 
Timothee pouvoit venir à Home, sans qu'il y eust 
là nul trouble pour son absence: ioint aussi qu'il 
envoye Tychique en son lieu. Voilà pourquoy il 
le desire aupres de soy. Mais cependant, combien 
qu'il soit à l'extremité, si est-ce qu'il ne met point 
en oubli les choses qui estoyent bien loin de luy. 
Car il ha tousiours la solicitude paterneMe de toute 
l'Eglise de Dieu, que si en quelque anglet du monde 
il y avoit quelque chose à redire, il ne demandoit 
sinon d'y envoyer quant et quant le remede selon 

son pouvoir. Quand done nous voyons cela, ap- 
prenons que nous ne devons point estre tellement 
adonnez à nous, que nous ne pensions en general 
de toute l'Eglise. Et c'est une legon que nous 
avons bon mestier de recorder, attendu nostre 
lascheté telle qu'on la voit. Car si nons sommes 
bien, nous ne pensons gueres à nos freres, lesquels 
sont tourmentez. Les feux seront allumez par tout, 
nous orrons ce qu'on machine contre les enfans de 
Dieu, nous verrons les troubles et scandales, nous 
en orrons parler: et ne faut pas que ce soit de 
trois cents lieues loin, mais quasi à nos portes. 
En sommes-nous touchez? Or quand il n'y a autre 
humanité en nous, pensons-nous que Dieu nous 
advoue pour ses enfans, veu que nous devrions 
avoir compassion de toute l'Eglise, et que nous 
devrions estre participans du bien et du mal? 
Qu'un ehaeun done apprene, à l'exemple de sainct 
Paul, de n'avoir point un tel regard à sa personne, 
qu'il n'estende sa solicitude à toute l'Eglise, et 
qu'il ne tasche de pourvoir et remedier à tout le 
mal qu'il y voit estre, chacun selon son degré et 
sa mesure. ll est vray que nous n'aurons pas 
tous le moyen qui estoit donné à sainct Paul: mais 
si faut-il qu'un chacun s'efforce selon sa faculté, 
de subvenir à toute l'Eglise de Dieu: et si nous 
ne pouvons mieux, que pour le moins Dieu soit 
tesmoins de nostre affection, que nous le requerons 
pour nos povres freres qui sont tourmentez: quand 
il nous donne loisir et repos, que cela nous incite 
à regarder à ceux qui sont plus pressez que nous. 

Finalement sainet Paul dit à Timothee, Qw*i 
apporte en venant, ow la, manteline, ow l'estuy des livres, 
avec les livres, et sur tout les parchemins qu'il avoit 
laissez en la ville de Troade. Or ici nous voyons, 
combien que sainct Paul fust prochain de la mort, 
qu'l ne laisse pas neantmoins de tousiours estre 
escholier, afin qu'il soit mieux disposé à enseigner 
les autres. Quant au mot de Maníeline, aucuns le 
prenent pour une espece de robe qui estoit pour la 
pluye. Or si on le prend ainsi, ce sera bien un 
signe que sainct Paul n'avoit pas toutes les com- 
moditez du monde, demandant de si loin un man- 
teau pour se couvrir en prison. Mais pource qu'il 
adiouste les livres, et les parchemins, il est vray- 
semblable que ceci se prend comme pour un buffet, 
ou quelque layette à serrer les livres. "Tant y a 
que nous voyons (comme i'ay desia touché) que 
sainct Paul desire tousiours de profiter, encores 
qu'il se voye un pied quasi au sepulehre. Or no- 
tons que c'est celuy qui avoit esté ravi jusques au 
troisieme ciel, qui avoit veu les secrets incompre- 
hensibles aux hommes, et lesquels mesmes il n'ose 
pas exprimer. Quand nous voyons que sainct Paul 
qui a eu de telles revelations, voire par dessus tous 
les Apostres, que nous voyons qu'encores il estudie, 

qu'il demande les livres pour son usage, et qu'il le 
fait estant en prison, ayant comme despouillé ce 
eorps-ci, et se voyant prochain de la mort, quil 
estoit desia comme à demi sorti de ce monde, que 
son ame estoit plus ravie en haut qu'elle n'habitoit 
en son corps, que nous voyons qu'encores il ha le 
soin d'estudier: Helas! que devons-nous faire? Ainsi 
mal-heur sur nostre lascheté, quand ceux qui sont 
ignorans, n'ont point aucun vouloir de profiter en 
lEvangile, comme on le voit. Car ceux qui sont 
si bestes que rien plus, qui ne sgauroyent dire un 
mot pour rendre raison de leur foy, s'ils sont ex- 
hortez de e'adonner à lire, et à ouir, Ho, ie ne suis 
point clerc (diront-ils), ce n'est pas mon office. 
Voilà comme les uns sous ombre de leur ignorance 
cuident estre eschappez: les autres si tost qu'ils 
auront quelque cognoissance de Dieu, et qu'ils pour- 
ront disputer de l'Eseriture saincte, les voilà enflez 
d'une vaine gloire, tellement qu'il leur semble qu'ils 
en savent trop, il n'est plus question d'estudier: 
et mesmes cela seroit diminuer de leur reputation, 
qu'il faut qu'ils facent semblant de tout sgavoir: et 
principalement s'ils ont quelque estime qu'on les 
repute grans dooteurs, il faut que les livres soyent 
fermez, ils n'ont plus d'usage, ils ne sont plus de 
saison: mais tant y a que nous voyons ici que sainct 
Paul (duquel nous n'approcherons iamais tout le 
temps de nostre vie) estant parvenu à sa derniere 
perfection, ne laisse pas encores de s'appliquer à 
l'estude: et ne le fait point par hypocrisie, ce n'est 
point une humilité feinte, mais il le fait sachant 
que iamais il ne sera trop idoine pour enseigner 
PEglise de Dieu. Et pourtant, quand nous vou- 
drons estre bons maistres et bons docteurs, il noua 
faut commencer par ce bout, d'estre escoliers, et 
que ce ne soit pas pour le commencement, mais il 
nous y faut employer tout le temps de nostre vie. 
Quand done sainctí Paul nous monstre un tel 
exemple, quelle honte sera-ce à nous quand nous 
en penserons sQavoir assez, quand nous aurons 
comme en passant regardé de loin ce qui est con- 
tenu en PEscriture saincte? Notons bien done qu'ici 
nous sommes exhortez en general de nous confermer 
tout le temps de nostre vie en la doctrine de salut. 
Et pour ce faire que nous scachions qu'il ne faut 
point que nous demeurions le bec ouvert, mais que 
nous advisions d'user des moyens que Dieu nous 
donne. Que nous frequentions les sermons, que 
nous ayons la lecture de la parole de Dieu pour 
recommandee, que nous desirions d'estre edifiez par 
bons propos et saincts, que nous ne cessions ne soir 
ne matin d'apprendre quelque bonne sentence, qui 
soit pour nous rafreschir la memoire de ce que nous 
pourrions avoir oublié, et de ce qui nous pourroit 
advancer en la cognoissance que Dieu nous a donnee 
de sa verité, Et sur tout que ceux qui ont la 

charge d'enseigner les autres regardent bien à eux: | docteurs, et le commun peuple qui doit ouir, et les 


car quelques habiles qu'ils soyent, il s'en faut beau- 
coup qu'ils approchent de sainct Paul. Puis qu'ainei 
est done, qu'ils avisent de se recommander à Dieu, 
afin qu'il leur face la grace de tousiours avoir plus 
ample cognoissance de sa volonté, pour distribuer 
aux autres ce qu'ils ont receu. Et quand ils auront 
fidelement enseigné tout le temps de leur vie, quand 
se viendra à la mort mesme, qu'ils desirent encores 
de profiter, pour communiquer à leurs prochains 
ce qu'ils ont cognu, et que grans et petis, et les 


sages, et les idiots, et les riches, et les povres, et 
les vieux, et les jeunes: que tous, par ce qui nous 
est ici monstré, soyent exhortez de tellement pro- 
fiter tout le temps de leur vie, qu'ils ne se lassent 
iamais, iusques à ce qu'ils ne voyent plus en partie 
ni en un miroir, mais qu'ils contemplent la gloire 
de Dieu face à face. 

Or nous-nous prosternerons devant la face de 
nostre bon Dieu, etc. 





TRENTIEME 


Chap. IV, v. 14—22. 


Il semble bien de prime face que sainct Paul 
ait esté iei transporté d'affection trop vehemente, 
quand il demande à Dieu qu'il se venge d'Alexandre 
le forgeron: car à l'opposite, tant s'en faut qu'il 
se soit ainsi esmeu contre ceux qui n'ont point fait 
leur devoir pour luy aider, que plustost il prie Dieu 
qu'il leur pardonne. On diroit qu'il y a iei deux 
prieres qui ne sont point convenables. Voici sainot 
Paul qui parle d'un homme lequel luy auroit re- 
sisté: il parle de plusieurs autres qui s'estoyent 
monstrez lasches et froids à maintenir la querelle 
de l'Evangile. Or du premier il dit, Que Dieu luy 
rende selon ses demerites, que Dieu le punisse à la 
rigueur. Et c'est autant comme s'il disoit, que 
jamais Dieu ne luy soit propice, et ne luy face 
merci, mais qu'il l'abysme aux enfers. Des seconds 
il dit que Dieu en ait pitié: combien qu'ils ayent 
usé d'une telle trahison et desloyauté, toutesfois en- 
cores que Dieu leur pardonne une telle offense. 
Mais quand nous aurons bien tout consideró, nous 
trouverons que sainet Paul a esté esmeu d'un zele 
pur et droit contre Alexandre forgeron: et que ce- 
pendant Dieu l'a aussi gouverné, afin qu'il se mo- 
derast envers les autres, encores qu'ils n'en fussent 
point dignes. Mais pour mieux comprendre le tout, 
notons en premier lieu que cest Alexandre forgeron 
(ou un fondeur de cuivre) dont il parle, avoit du 
commencement monstré grand signe de Chrestienté, 
en sorte qu'on l'estimoit des plus avancez. Or il 
ne se contente point de tourner sa robbe (comme 
on dit) mais il se declare ennemi manifeste de 
l'Evangile, et combat contre la verité de Dieu tant 
qu'il peut, et est mené d'une telle rage, qu'il est 
la partie adverse de sainct Paul pour batailler 
contre luy. Car il n'est point question iei d'infir- 

mité: comme nous en verrons qui par crainte fle- 
chissent, et ne monstrent pas une telle constance 
qu'il seroit à desirer. Ceux done qui ecalent la 
voile estans vaineus de foiblesse, encores sont-ils 
dignes de pitié. Mais un homme qui se desborde 
iusques là, de resister à Dieu, et de fouller au pied 
sa parole, et blasphemer contre la doctrine de salut, 
de mettre peine qu'elle soit aneantie, il faut bien 
qu'un tel homme soit du tout possedé de Satan, et 
qu'il porte comme la marque de reprobation. Voilà 
done pourquoy S. Paul use d'une telle vehemence 
contre ce forgeron ei, d'autant qu'il n'y avoit point 
en luy quelque fragilité, ainsi qu'il adviendra aux 
enfans de Dieu, mais plustost une rage diabolique. 
Car il faloit bien qu'il fust desesperé du tout, quand 
il se manifeste ainsi adversaire de l'Evangile. 
Nous voyons done maintenant comme S. Paul 
en tout et par tout a tenu mesure. COar quand il 
a veu les povres debiles qui ne s'estoyent point ac- 
quittez, il en a eu compassion, voyant qu'ils estoy- 
ent comme povres brebis esgarees, et a demandé à 
Dieu qu'il ne leur fust point imputé. Voilà done 
une charitó oü le S. Esprit domine. Mais cepen- 
dant il n'a pas espargné un homme du tout re- 
prouvé: quand il a veu qu'il n'y avoit plus de re- 
mede, mais qu'il estoit du tout incorrigible, il a 
alors desployé son zele iusques au bout, demandant 
à Dieu qu'il l'abysmast sans aucune remission. Or 
pour appliquer ceste doctrine à nostre usage, notons 
en premier lieu, que Dieu a voulu humilier sainet 
Paul quand il luy a suscité un tel homme en com- 
bat. Si on fait comparaison, voilà un homme me- 
chanique, on ne dira point qu'il soit lettró, ne de 
grand esprit: et le plus grand titre que sainct Paul 
luy donne, c'est de l'appeller ou forgeron, ou fon- 
deur de cuivre: et toutesfois il faut que S. Paul 
entre en dispute avec luy. Si c'eust esté un homme 

fort subtil et scavant, eneores eust-on dit qu'il y | 
avoit partie egale., Mais il a pleu à Dieu d'exercer 
ainsi sainet Paul. Et par cela nous voyons que 
quelques fois il nous faudra bien soustenir des 
combats contre des gens de nulle valeur, qui ne 
meritent point qu'on ouvre la bouche pour repliquer 
contre leur babil: ee sont des chiens qui abbayent 
pour tout potage: si faudra-il que les serviteurs de 
Dieu vienent iei en combat. Or s'ils pensent que 
cela derogue à leur reputation, il faut venir à ce 
poinct, c'est que quand nous servons à Dieu, com- 
bien qu'il semble que nostre labeur soit frivole et 
inutile, qu'il nous doit bien suffire que Dieu nous 
approuve. Quand done nous aurons affaire à gens 
de nul scavoir et de nul esprit, si faut-il neant- 
moins que nous tenions bon en combatant pour la 
verité, et qu'il ne nous chaille de ce que le monde 
pensera, ou de ce qu'on pourra dire: ear il nous 
faut plustost regarder à Dieu qui nous veut exer- 
cer par tel moyen. Et de fait, nous voyons qu'il 
a bien falu que le Propbete Ezechiel combatist 
contre des femmes, des sorcieres qui contrefaisoyent 
des prophetesses de son temps, il a falu qu'il 
s'adressast à telles personnes. Il est vray que cela 
n'est point convenable selon le sens commun à la 
dignité d'un Prophete: mais il a conclu qu'il faloit, 
puis que le diable regnoit en ces femmes-là, qu'il 
prinst la querelle de la verité de Dieu, contre les 
mensonges et les abus de Satan. Ainsi done nous 
en faut-il faire. Car ce n'est point à nous de 
choisir les parties afin de nous monstrer et d'avoir 
plus grand lustre quand nous aurons abbatu quel- 
que homme de grand credit et renom: ce n'est pas 
à nous de choisir cela. Contentons-nous que nostre 
Seigneur nous mette en la lice, et que là il nous 
esprouve: et que quand nous aurons tasché de le 
servir, que nous scachions que ce que nous aurons 
fait luy est agreable, combien que le monde en 
iuge à l'opposite. Voilà pour un item, que nous 
ne devons point avoir honte, si quelques fois il 
nous faut batailler contre des gens malostrus, qu'on 
appelle. 

Cependant nous avons aussi à noter qu'il n'y 
a audaee qu'aux plus ignorans. Car un homme 
d'esprit et de sgavoir, encores qu'il soit malin, aura 
en soy plus de modestie que celuy qui n'aura ia- 
mais rien cognu: car là il n'y a nulle honte. Ce 
forgeron donc dont il est ici parlé, nous est comme 
un miroir d'impudenece telle qu'on la voit en ces 
vileins qui ne sgavent que c'est de nulle honnesteté, 
ils ne feront nul serupule de s'elever contre Dieu 
et les hommes, ce leur est tout un, on ne gagne 
rien à leur amener nulle raison, car ils font des 
sourds, ne les pourra-on faire rougir en fagon que 
ce soit. Que ceux done qui s'elevent contre les 
serviteurs de Dieu ne se prisent pas pour dire qu'ils 

les ont faschez et molestez: car il les faut renvoyer 
au rang et à la compagnie de celuy dont parle ici 
sainct Paul. Comme nous verrons auiourd'huy 
beaucoup de canailles, ces yvrongnes, ces supposts 
de taverne, et gens semblables, qui desgorgeront 
là leur vilenie, et leur semble qu'ila gagnent beau- 
coup quand il auront denigré les serviteurs de Dieu. 
Or s'ils se glorifient en cela, quel honneur est-ce 
qu'a Alexandre forgeron d'estre ici enregistré en 
la parole de Dieu, sinon que nostre Seigneur, 
comme i'ay desia dit, a voulu monstrer un patron 
de ceste audace effrontee, qui est en tous ignorans, 
lesquels font la guerre à Dieu sans iugement ne 
sans raison, mais y vont d'une pleine furie? Quand 
donec nous voyons tels exemples de nostre temps, ne 
les trouvons point nouveaux, cognoissans que Dieu 
dés le commencement a voulu que telles espreuves 
fussent en son Eglise, afin qu'auiourd'huy nous y 
soyons tous mieux endurcis. Au reste, notons 
quand Dieu lasehe la bride à Satan, qu'il s'aidera 
de tous instrumens, et les appliquera tellement en 
ouvrage, qu'on sera esbahi comme il est possible 
que ceux qui n'avoyent auparavant ni esprit, ni 
habilité (ce semble) seront comme grans clers à 
mal faire. Mais en cela cognoissons quand il plaist 
à Dieu de donner lieenee à Satan, qu'il trouvera 
tousiours des supposts qui luy sont propres, et que 
nous soyons admonestez de recognoistre la grace 
que Dieu nous fait quand il tient les meschans 
bridez. Car quant à bien faire, nous y sommes 
tant tardifs que c'est pitié: mais au mal, chaeun 
ne sera que trop agile et trop prompt. Quand 
donc nous verrons le monde estre rempli de gens 
malins, ot contempteurs de Dieu, et qui ne deman- 
deroyent qu'à mettre tout en confusion, cognoissons 
que Dieu nous fait une singuliere grace de co qu'il 
ne leur lasche point la bride, et qu'ils sont là re- 
tenus: ear autrement il y auroit beaucoup de forge- 
rons au monde, lesquels s'opposeroyent à la verité. 
Or cependànt nous avons aussi à observer, que 
ceux qui ont une fois gousté l'Evangile, sont pires 
ennemis, et plus envenimez cent fois que les povres 
aveugles qui n'ont iamais cognu que e'estoit de pure 
doetrine: ceux-là (di-ie) sont plus rusez à mal faire 
beaucoup: comme on le voit. Oar ces apostats qui 
ont esté meslez parmi nous, et qui ont mesmes estó 
enseignez, quand ceux-là se revoltent, et qu'ils 
vienent à despiter Dieu, il est certain qu'ils sont 
beaucoup plus propres à renverser la verité, à fal- 
sifier tout, que ne sont pas les povres Papistes, en- 
cores qu'on les estime grans doeteurs. Et pourtant 
ne trouvons point auiourd'huy estrange, si ceux 
qui ont esté comme du troupeau de lesus Christ, 
et qui ont esté domestiques de l'Eglise, apres 
s'estre desbauchez, sont comme demi diables pour 
desguiser la verité. Et nous voyons ce qui en est 

advenu du temps de S. Paul Toutesfois nous 
avons à nous consoler, que Dieu en laschant ainsi 
la bride à Satan, donne tousiours vietoire à sa veritó 
en la fin: e£ non seulement contre ces ignorans qui 
n'ont qu'une audace effrontee, mais contre les plus 
subtils docteurs qui soyent au monde. Ayons done 
la verité de nostre part, invoquons Dieu, et che- 
minons en simplicité, et ne doutons point que nous 
ne demeurions toüsiours vietorieux contre nos en- 
nemis. ll est vray que ce ne sera pas sans estre 
faschez et tourmentez: car ce n'est point sans 
eause que sainct Paul dit que cest Alexandre for- 
geron luy a monstré beaucoup de mal, ear voilà le 
mot dont il use: mais c'est à la fagon commune 
de parler de son langage, qui vaut autant comme 
s'il disoit, Il m'a fait beaucoup de mal. 5S. Pau! 
done combien qu'il fust soustenu de la vertu du 
sainct Esprit, combien qu'en un mot il peust rem- 
barrer tous les meschans qui resistoyont à la verité, 
n'a pas laissé toutesfois d'estre fort empesché en 
ce combat. Et pourquoy? Dieu l'a voulu ainsi 
humilier. Ainsi done, combien que les moeschans 
ayent quelques fois la vogue, et qu'on leur applau- 
disse, et qu'il semble que nous devions estre oppri- 
mez, ne nous estonnons point pour cela, scachans 
bien que sainet Paul ne se plaind pas sans cause, 
qu'il a soustenu beaucoup de mal par un forgeron. 
Comme auiourd'huy, quand il y aura quelque rustre 
qui s'elevera contre la pure doctrine de l'Evangile, 
il aura une longue queue apres, et grande sequelle. 
Et pourquoy? Car combien que tous facent pro- 
fession de l'Evangile, tant y a qu'à grand'peine en 
trouvera-on de dix l'un, qui ne demande sinon que 
les choses soyent confuses, qu'on ne sceust qui l'a 
gagné ou perdu. Et pourquoy? Car il leur semble 
qu'alors ils auroyent licence de mener une vie dis- 
solue, et de se mocquer pleinement de Dieu. D'au- 
tant done que la religion est comme une bride pour 
retenir les hommes, pource qu'ils seroyent comme 
bestes sauvages, voilà comme beaucoup de gens 
aiment les combats, et les disputes, et tousiours les 
plus 1neschans l'emportent. Mais quand nous 
voyons cela (comme i'ay dit), portons-le patiemment, 
et ne doutons pas que Dieu no doune telle issue 
comme sainct Paul l'a experimentee. Car en sa 
personne nous avons un tesmoignage comme Dieu 
gouverne tousiours les sieus, et qu'il leur donne la 
vietoire, combien que pour un temps il les travaille. 
Or il y a cependant à noter que sainet Paul ne se 
plaind' point qu'Alexandre forgeron luy ait fait 
beaucoup de mal en sa personne, qu'il ait pour- 
chassé sa mort, qu'il luy ait dit des iniures: maie 
il dit qu'i a resisté à sa doctrine. Notons done, 
si nous sommes enfans: de Dieu, que ceci nous doit 
plus navrer le coeur, et nous apporter plus grande 
tristesse, quand nous voyons qu'on blaspheme 

contre Dieu, qu'on desguise et qu'on falsifie sa 
veritó, que si on nous faisoit tous les outrages, et 
toutes les violences qu'il est possible de penser. 
Et de faict, s&i la verité de Dieu ne nous est pre- 
eieuse iusques là, oü sera nostre zele? Ce qui est 
eserit au Pseaume, combien qu'il ait esté accompli 
en la personne de nostre Seigneur lesus Christ, 
sainet Paul l'applique à tous fideles: c'est que 
quand ils oyent que l'honneur de Dieu est vili- 
pendé, qu'ils doyvent prendre cela à eux, et qu'ils 
doyvent avoir un zele qui leur ronge le coeur, et 
qui les devore du tout, qu'ils n'ayent nul repos en 
eux. Si nous n'avons cela, nous monstrons que 
nous n'avons nul zele ni amour à nostre Dieu: et 
pourtant que nous ne sommes pas dignes d'estre 
reputez ses onfans. Car qui est celuy qui souffrira 
qu'on se moeque de son pere? et toutesfois c'est 
une creature terrienne, et de nulle valeur. Qui 
osera donc se vanter d'estre enfant de Dieu, et 
cependant il ne luy chaudra que le nom de Dieu 
soit en mocquerie, que sa verité soit là exposee à 
tous blasphemes? 

Voilà co que nous avons à retenir: que si on 
s'eleve contre Dieu, et contre la pure doctrine de 
lEvangile, que nous devons estre plus faschez et 
tourmentez de cela, que si on nous faisoit tous les 
opprobres et outrages qu'il est possible à nos per- 
sonnes. Et voilà pourquoy aussi sainect Paul dit 
qu'Isaae a estó persecuté par lsmael. Il n'est 
point question qu'Ísmael ait batu ni frappé son 
frere Isaac, ne qu'il l'ait dosherité de son heritage, 
qu'il l'ait dechassé par force de la maison: mais 
qu'il s'est moequé. Voilà seulement un petit mot 
de risee, et sainect Paul l'appelle persecution. Et 
pourquoy? Or c'est là oü il nous faut estre en- 
flammez. Quand nous voyons que la maiesté de 
Dieu est vilipendee par les hommes, quand nous 
voyons des vermines, des charongnes qui prenent 
cesto audace de s'elever contre leur Createur, quand 
nous voyons que la doetrine qui doit estre comme 
le sceptre royal par lequel Dieu exerce son Empire 
sur tout le monde, et aussi en laquelle consiste 
nostre salut, est convertie ainsi en l'opprobre des 
homrmes, faut-il que nous le souffrions sans monstrer 
aueune tristesse ct angoisse en nous? 

C'est co que nous avons à retenir en brief de 
eo passage, quand sainct Paul pour toute com- 
plainte des maux qu'il a endurez de ce forgeron, 
dit, Il a mesisté à mes propos. Il n'allegue pas ici 
qu'il ait enduré aucune peine pour soy, mais pource 
quil a veu qu'il batailloit contre la verité. Or 
venons maintenant à la priere que sainot Paul fait 
contre luy. Qwil luy soit rendu (dit-il) selon qul 
la desservi. Nous avons desia declaré que sainct 
Paul n'a point esté csmeu de cholere, et d'une im- 
petuosité eontre ee forgeron: mais que eo zcle-ci a 

estó gouverné par le sainct Esprit, tellement qu'il 
nous faut prendre ceste requeste de sainct Paul 
comme une sentence authentique contre ceste mal- 
heureuse creature qui s'est ainsi osó despiter contre 
l'Evangile. Or de là nous pouvons recueillir com- 
bien Dieu tient sa veritó precieuse. Car des fautes 
qui sont commises contre luy, nous voyons comme 
il les supporte, et comme il use de patience pour 
attirer les hommes à repentance, voire ceux qui 
se sont desbauchez contre luy. Nous voyons mes- 
mes ce qu'il dit par son Prophete. Si une femme 
:à paillardé, et qu'elle ait abandonné son mari, oü 
sera l'homme qui la vueille recevoir? Or quand 
vous m'aurez estó desloyaux (dit-il) et que vous 
m'aurez tant offensé que rien plus, encores suis-ie 
prest de me reconcilier à vous. Là nostre Seigneur 
testifie que non seulement il nous pardonnera les 
fautes legeres que nous commettons par ignorance, 
ou par quelque infirmité et que soudain nous venons 
à retourner au bon chemin, mais encores que nous 
ayons estó long temps comme gens perdus et 
desesperez, que nostre vie ait esté vileine et enorme, 
qu'il ne laisse pas d'avoir pitié de nous. Mais 
quand nous venons à blasphemer contre sa verité, 
voilà un peché irremissible, voire si nous le faisons 
par une certaine malice, comme il est advenu à cest 
homme qui est ainsi maudit, et sur lequel le sainct 
Esprit prononce une si horrible condamnation. 
Notons bien done que si tous pechez sont exe- 
erables devant Dieu, cestuy-ci surmonte, c'est 
ascavoir quand on mesdit et qu'on detracte de la 
doctrine et de la vraye religion: il n'y a ne meurtre, 
ni cruauté, ni empoisonnement, ne rien qui soit 
que Dieu aecompare à ceci, quand on se revolte 
contre luy. Et de faiet, si nous regardons bien, la 
vie d'un homme nous doit-elle estre tant precieuse 
que la veritó de Dieu? Car la vie d'un homme est 
temporelle. Or ici il est question du salut de nos 
ames, voire de tout le monde: il est question du 
royaume de Dieu, comment il sera servi et glorifié 
entre nous. Si donc on se vient ainsi elever contre 
la maiesté de Dieu, qu'on vueille abolir le regne et 
empire qui est donné à nostre Seigneur Iesus 
Christ, qu'on vueille ruiner les povres ames et les 
mener à perdition, que pouvons-nous dire sinon 
qu'il faut que cela nous soit plus execrable beau- 
coup que tous les autres erimes? Et ainsi ne nous 
eabahissons pas que sainct Paul use encores d'une 
telle vehemence contre ce mal-heureux suppost du 
diable, lequel apres avoir eognu la verité, apres 
avoir esté enseigné en l'Evangile, et en avoir fait 
une telle profession, se vient armer d'une furie in- 
fernale pour aneantir la maiestó de nostre Seigneur 
lesus Christ, pour renverser toute verité, pour abys- 
mer los povres ames, et les priver de leur salut, 
pour clorre le royaume de Paradies, et faire que 

les hommes n'ayent plus rien de commun avec 
Dieu, et avec leur Createur. Quand donc un 
homme se desborde iusques là, ne faut-il pas bien 
que Dieu se leve, et qu'il monstre une rigueur ex- 
treme à l'encontre de luy? Or apprenons done en 
premier lieu, d'honorer la verité de l'Evangile, la- 
quelle nous voyons estre tant precieuse et si hono- 
rable devant Dieu. Et puis qu'ainsi est que Dieu 
estime plus sa saincte Parole, qu'il ne fait point ce 
qui semble estre excellent au monde, qu'en toute 
humilité et reverence nous la recevions, qu'un 
chacun s'y assuiettisse: et si nous voulons faire 
hommage à nostre Dieu, que nous le monstrions 
en cest endroit, c'est de nous ranger en l'obeissance 
de sa Parole, cognoissans que c'est là oü il nous 
faut addonner du tout, comme aussi c'est là qu'il 
fait reluire sa gloire envers nous. Voilà pour un 
item. Et là dessus gardons d'estre transportez 
iusques là, de nous elever contre la sainete doctrine 
et contre la pure religion: ear c'est manifestement 
despiter Dieu, voilà une guerre ouverte contre luy: 
encores que nous ne le prononcions point de bouche, 
la chose le monstre. Et si nous voulons nous 
garder d'un tel mal, advisons bien de ne nous point 
iouer avec Dieu: comme il y a des rustres qui ne 
font que plaisanter quand il est question de la 
parole de Dieu, ils en tiendront leurs propos en 
risee. Or quand ils sont aecoustumez à un tel 
mespris, il faut que Dieu les delaisse, et là dessus 
le diable en prend possession, tellement qu'ils s'en- 
veniment et s'enflamment pour blasphemer contre 
le sainet Esprit.  Voulons-nous done que Dieu 
nous tiene en bride, tellement que nous ne tom- 
bions point en cest horrible abysme de blasphemer 
contre luy, ct de faire la guerre à sa veritóé? Ad- 
visons de recevoir la doctrine qu'on nous presche 
eí que nous lisons, tellement que ce nous soit une 
chose saeree, que ce nous soit un thresor inestimable. 
Et au reste, quand nous voyons de ces miserables 
qui se desbauchent ainsi iusques à despiter Dieu, 
eognoissons que ce sont les fruiets de leur hypocrisie, 
quand ils se sont voulu iouer à un si grand maistre 
comme est Dieu, qu'il faut en la fin qu'ils tre- 
buschent d'une telle cheute et si mortelle comme 
nous le voyons. Et pleust à Dieu que les exemples 
n'en fussent pas si notoires comme ils sont: mais 
quand Dieu nous les monsire, il nous en faut faire 
nostre profit, afin de lecraindreet l'honorer en patience, 

Et quand nous voyons de tels miroirs, que 
nous en ayons horreur: et cependant detestons telles 
gens, comme sainct Paul dit, Garde-toy de luy: il 
enseigne T'imothee de fuir cest Alexandre comme 
une peste mortelle. Ainsi done quand nous voyons 
ces malheureuses creatures qui se dressent ainsi 
contre Dieu et contre sa Parole, Separons-nous 
d'avee eux, craignans d'estre enveloppez en une 

mesme vengeance de Dieu. Il y en a qui se plai- 
gnent qu'on les fuit: et combien qu'ils soyent les 
pires ennemis de Dieu, encores voudront-ils faire à 
eroire qu'on leur fait grand tort et iniure si on les 
marque au doigt, et qu'on admoneste les simples 
qu'ils les fuyent, et qu'on leur monstre en quel 
abysme ils se mettent de les hanter. Là dessus ils 
murmurent, Et comment? Pourquoy est-ce qu'on 
nous blasme ainsi? Et pourquoy vous diffamez- 
vous? Car eeluy qui s'eleve contre son Createur, 
ne porte-i| point la marque de Satan? ne fait- 
il point la guerre ouverte à Dieu? Voilà le 
diable qui est nostre ennemi: et quand nous 
verrons ses supposts, si nous sommes leurs alliez, 
ne complotons-nous point avec eux à l'encontre de 
Dieu? N'est-ce point manifestement le despiter, en- 
cores que nous n'ayons point du premier coup une 
telle; malice que de vouloir nous armer contre 
l'Evangile? Tant y a que nous tentons Dieu quand 
nous avons quelque privauté avec telles gens. 
Nous sommes par trop fragiles, et cependant nous 
venons là nous ietter en une telle corruption. Et 
ainsi notons bien, quand nous verrons des ennemis 
de la verité de Dieu, qu'il nous les faut tenir telle- 
ment exeerables, qu'un ehacun se separe de leur 
eompagnie, que nous n'ayons nulle accointance 
avec eux, si nous ne voulons estre empoisonnez. 
Car ils polluent tout le reste quant et quant, telle- 
ment qu'il est impossible qu'on les frequente, ne 
qu'on approche aucunement d'eux, qu'on n'en soit 
du tout infecté. Voilà done ce que nous avons à 
noter en ceste admonition de sainct Paul. 

Au reste, retenons bien quand sainct Paul a 
ainsi requis à Dieu qu'il rendist à ce forgeron selon 
ses demerites, qu'il ne l'a. point requis ayant esgard 
à sa personne, comme desia nous avons declaré. 
Et il nous faut bien adviser de ne point prendre 
une fausse couverture de l'exemple de sainet Paul, 
comme beaucoup de gens qui semblent estre grans 
zelateurs, et voudront aussi avoir telle estime, mais 
ce sera pour leur querelle privee qu'ils s'eschauffe- 
ront. Or ici saincot Paul n'a point esgard à soy, 
mais il s'est comme oublié du tout, il ne pense sinon 
de maintenir la verité de Dieu. Voilà pour un item. 

Si done nous voulons prier Dieu qu'il purge 
le monde, et sur tout sa povre Eglise, exterminant 
les contempteurs de sa maiesté, qui renversent la 
pure religion, qui corrompent et falsifient sa Parole, 
que nous ayons ce but-là, c'est que nous ne soyons 
point menez d'aucune affection charnelle, mais que 
nous cerehions seulement que Dieu soit glorifié. 
Et meemes encores que nous ayons un tel but, si 
nous faut-il garder en second lieu, de rien mesler 
de nos passions. Car il y aura incontinent de l'ex- 
cés: et ce n'est point assez que nostre zele soit 
bon, il faut quant et quant qu'il soit moderó d'une 

telle prudence, que l'Esprit de Dieu domine par 
dessus. Et puis notons bien qu'il nous faut avoir 
pitié de tous ceux que nous ne cognoissons point 
encores estre reprouvez: cependant qu'il y a quel- 
que esperance aux hommes, il nous faut tousiours 
demander à Dieu qu'il en ait pitié, et qu'il des- 
ploye sur eux sa misericorde. Or est-il ainsi que 
nous devons tousiours bien esperer, iusques à tant 
que Dieu declare qu'il a retranché ceux qui s'ele- 
vent ainsi eontre luy, qu'il les a retranchez, di-ie, 
de son Eglise, comme des membres pourris. Et il 
n'y a nulle doute que sainct Paul n'ait eu une 
telle certitude quant à ce forgeron dont il parle. 
Car il ne s'est point precipitó à la volee pour assi- 
gner une sentence devant le temps: mais il a 
cognu que cest homme estoit du tout reprouvé. 
Que done nous ayons tel tesmoignage devant que 
demander à Dieu qu'il confonde les iniques. Or 
ceci est rare, c'est à dire qu'il ne nous en faut 
point faire une regle commune. Apprenons done 
de nous retenir, et de n'estre point trop bouillans 
à faire telle requeste, que Dieu perde, qu'il dissipe 
et abysme ceux qui nous sont contraires. Car nous 
sgavons ce que nostre Seigneur Iesus dit à ses dis- 
eiples, Vous ne sgavez de quel esprit vous estes 
menez. Et toutesfois ils alleguoyent l'exemple 
d'Elie: ear ils vouloyent que le feu descendist du 
ciel pour engloutir les ennemis de Jl'Evangile. 
Voire, mais ils n'estoyent pas menez de l'esprit 
d'Elie, il y a de l'excés par trop. 

Ainsi gardons-nous de cela. Et pourtant 
(comme i'ay desia dit) sgachons qu'il ne nous faut 
point tirer en regle commune ce que sainct Paul 
dit d'une personne: mais sondons les choses, advi- 
sons bien si ceux qui blasphement contre la verité, 
y vont d'une certaine malice, s'ils sont apostats 
qui ayent tellement abandonné lesus Christ, qu'ils 
luy vueillent faire la guerre pour abolir son regne 
et sa maiesté, pour exterminer de ce monde la me- 
moire de son nom. Quand nous voyons des gens 
estre ainsi alienez de toute religion, voilà le diable 
qui les possede, et Dieu alors les punit, en sorte 
qu'il nous monstre qu'ils sont du tout reprouvez, 
et qu'il n'y a plus d'esperance de salut en eux. 
Or combion qu'il ne nous faille point faire une 
regle commune de cela, toutesfois si est-ce que 
Dieu en donnera bien quelques signes et quelques 
marques: autrement ce qui est ici escrit. d'Alex- 
andre forgeron, et ce qui est dit en sainct Iean, 
seroit superflu, asgavoir qu'il y a un peché qui est 
à mort. Si done nous n'avions quelquefois cognois- 
sance que Dieu a reprouvé des hommes, et qu'il 
leur a fermé la porte de salut, qu'il les monstre 
du tout incorrigibles, et desia possedez de Satan, à 
quel propos sainet Iean diroit-il qu'il y a un peché 
à mort, lequel ne peut estre pardonné? Et voilà 

pourquoy il nous faut revenir à ce que nous avons | tenté, dit sainct Paul. 


desia touché: c'est que quand nous verrons des 
povres gens estre vaincus de leur foiblesse, qui 
flechissent contre l'Evangile, qui ne rendent point 
tesmoignage pour faire confession de leur foy comme 
il seroit requis, que nous en verrons d'autres qui 
faillent ou en ceci, ou en cela, estans surprins de 
Satan, encores qu'ils commottent des crimes enormes, 
que nous ne laissions point d'en avoir pitié, que 
nous proeurions entant qu'en nous sera de les ra- 
mener au bon chemin, que nous prions Dieu qu'il 
leur tende la main, qu'il les reduise par la grace 
de son sainct Esprit. Mais quand nous en verrons 
qui despitent ainsi Dieu manifestement, qui s'ele- 
vent contre sa Parole, qui veulent destruire la reli- 
gion entant qu'en eux est, voilà une marque que 
Dieu nous donne qu'il les à reprouvez: et pourtant 
qu'il ne veut plus que nous ayons rien de commun 
avee eux. Et pourquoy? Ce n'est point sans cause 
que sainct Paul nous declare que ceux qui resistent 
ainsi, voire à leur escient, et d'une malice deli- 
beree contre la verité de Dieu qu'ils ont cognue, et 
d'aneantir le service de Dieu, d'esteindre la clarté 
de sa Parole, que ceux.à doyvent estre du tout 
condamnez sans aucune misericorde, qu'il n'est plus 
question ici de garder charité. Car Dieu nous se- 
pare d'avec telles gens, et ne veut plus que nous 
les estimions hommes, mais que nous les tenions 
desia du rang du diable. Et puis que Dieu en a 
ainsi prononcé, aussi faut-il que nous le prions que 
ceux qui sont ainei incorrigibles soyent abysmez, 
qu'il les destruise, pour monstrer combien sa verité 
luy est precieuse, et en quelle recommandation il 
a le regne qu'il a establi en la personne de son 
File. Apprenons done d'avoir compassion et pitié 
de tous povres pecheurs, et mesmes de ceux qui 
ne rendent point tesmoignage à la verité, de ceux 
qui ealent la voile quand il est question de main- 
tenir une bonne querelle: qui sont surprins de 
crainte, qui font des morts: encores que nous ne 
voyons pas là une vertu telle qu'il seroit à desirer, 
que toutesfois nous en ayons pitié à l'exemple de 
S. Paul, lequel pouvoit estre aucunement indigné 
quand il est delaisséó si vileinement. Et par qui? 
Par ses freres, par ceux qui faisoyent semblant 
d'avoir une cause commune avec luy, comme clle 
estoit aussi à la veritó: et coux-là se retirent telle- 
ment qu'il est destitué de tout secours. Combien 
done qu'ils ayent use d'une telle lascheté onvers luy, 
8i est-ce qu'il leur pardonne, et prie Dieu pour eux. 
Voilà comme il nous faut faire. 

. Et de faict, si chaeun de nous se cognoissoit 
bien, nous ne serions point si hardis d'asseoir iuge- 
ment sur nos prochains, nous serions plus modestes 
pour supporter les uns los autres en toutes les fau- 
ies qui so commettent. Garde bien que tu ne sois 

Quand done tu voie que 
tes prochains auront failli, que te reste-il sinon de 
prier poür eux, attendu que tu as besoin qu'on face 
le semblable pour toy? Voilà done ce que nous 
avons à noter. Cependant nous voyons que c'est 
une vertu admirable de Dieu, de persister constam- 
ment quand il est question de maintenir la doctrine 
de lEÉvangile. Sainet Paul parle de ceux qui 
estoyent commo les premices en lEglise de Dieu, 
e'estoyent comme la fleur des eleus: voilà Dieu 
qui a commencé d'appeller ceux dont il parle, et 
mesmes il les constitue comme ministres. lla n'es- 
toyent pas seulement trois ou quatre fideles à Rome: 
il est vrai que l' Eglise n'estoit qu'une petite poignee de 
gens, en comparaison de ceste grande multitude 
qui estoit en ceste grande ville: car elle estoit 
peuplee alors comme un pays: mais si est-ce qu'en- 
cores la compagnie des fideles estoit assez grande, 
et toutesfois i| ne s'en trouve pas un qui assiste à 
sainet Paul. Il a Luc avec soy, et tout le reste 
luy defaut. Quand donc nous voyons cela, baissons 
la teste, sgachans bien que si Dieu ne nous donne 
secours de la vertu d'enhaut, que nous luy serons 
traistres au besoin: et sur tout quand il sera ques- 
tion de maintenir sa verité, chacun le delaissera, 
ehaeun &'en voudra exempter. Or il est vray que 
c'est un peché grand et enorme que cestuy-ci: mais 
quoy qu'il en soit, si est-ce qu'il faut que les hom- 
mes se cognoissent iusques là, de se desfier d'eux- 
mesmes, voyans qu'il n'est point en eux de se pou- 
voir soustenir. Que sera-ce donc si Dieu ne nous 
maintient? Car nous oyons ceste horrible sentence 
que prononce nostre Seignur lesus Christ, Que 
quieonques l'aura nió devant les hommes, il le 
niera devant Dieu son Pere qui est és cieux. Et 
si Dieu n'eust fait une singuliere misericorde à 
ceux-ci, iis estoyent tous perdus: entant qu'en eux 
estoit, ils s'estoyent bannis du royaume de Dieu, 
ils avoyent renoncó le salut qui leur estoit une fois 
presenté par l'Evangile. 

Ainsi donc nous avons bien occasion d'avoir la 
bouche close, et de souspirer, voyans la povreté qui 
est en nous, et que si Dieu ne nous fortifioit, à 
chacune minute de temps nous pourrions nous abys- 
mer, nous serions en train de faire un faux pas 
pour nous rompre le col, voilà done de quoy nous 
devons estre onseignez en ce passage. Cependant 
nous voyons quelle verisimilitude il y à en ce que 
les Papistes alleguent, que sainct Pierre a esté le 
premier Evesque de Rome. Car si on veut croire 
à leurs chroniques, luy et sainet Paul estoyent 
d'un mesme temps. Là dessus ils disent qu'ils 
sont morte en un mesme iour: c'est à dire l'an 
revolu, mais que iour pour iour ils ont esté meur- 
tris. Or sainct Paul parle ici de sa promiere de- 
fenge: il faloit qu'alors sainet Pierre fust à Rome. 


369 


Car les Papistes estendent son pontificat iusques à 
sept ans. Il s'ensuit donc que S. Pierre ait quitté 
la religion de nostre Seigneur Iesus Christ, qu'il 
ait renoncé à l'heritage, et à l'esperance de salut 
qui luy estoit donnee en l'Evangile, et qu'il ge soit 
separé du nombre des Apostres, pour n'avoir plus 
de communication avec eux. Voilà donc comme 
on peut assez veoir que ce n'est que fable et men- 
songe de tout ce que les Papistes alleguent pour 
mettre le siege de sainect Pierre à Rome. Mais 
quant au reste de toute la compagnie dont parle 
sainct Paul, cognoissons qu'ils sont ici couchez, 
afin que nous apprenions de nous humilier, et le 
cheminer en telle solicitude, que nous demandions 
à Dieu qu'il ne permette point que iamais luy 
soyons lasches quand il nous appelle pour rendre 
tesmoignage à sa verité. 

Or en la fin sainct Paul conclud qwe Dieu ne 
luy a point defailli: et par cela il nous monstre 
que si les hommes s'eslongnent de nous, et que 
nous soyons pleinement abandonnez, nous ne devons 
pas pourtant estre esperdus: car quand nous serons 
ainsi delaissez, Dieu est assez puissant pour nous 
secourir. Et c'est une bonne espreuve, et un bon 
examen de nostre foy. ll est vray que nous pour- 
rons estre estonnez quand nous n'appercevrons nul 
secours ici bas. Mais que nous apprenions de re- 
courir à nostre Dieu, et nous reposer en luy seul: 
car jusques à ce que nous ayons apprins de luy 
faire cest honneur de nous contenter de luy seul, 
et de son aide, il est certain que nous ne luy fai- 
sons nul avantage par dessus les hommes. Car 
quand nous voyons que les hommes sont puissans 
pour nous secourir, nous sgavons bien nous fier en 
eux: et si Dieu nous declare qu'il est puissant, et 
qu'il ne nous monstre point du premier coup de 
quoy, nous voilà estonnez, voire transportez de 
fiancc. Et n'est-ce pas le mettre au rang des crea- 
tures, et mesmes luy attribuer moins qu'aux hom- 
mes mortels? 


Calvini opera. Vol. LIV. 

Voilà donc ce que nous avons à retenir de 
ceste doctrine: c'est asgavoir, que quand nous serons 
destituez de tout secours humain, que nous ne 
laissions pas de nous appuyer en Dieu, sgachans 
que luy seul est assez puissant pour nous delivrer, 
et quand nous aurons senti son aide, que nous con- 
cluons avec sainct Paul, qu'il nous delivrera de 
toute oeuvre mauvaise. Car sainct Paul ne dit pas 
iei que Dieu le delivre de la mort (combien que 
desia il eust fait son conte qu'il faloit qu'il fust 
presenté en sacrifice), mais il se contente que Dieu 
le fortif&e de son sainct Esprit, tellement qu'il puisse 
mourir pour le tesmoignage de son Evangile. ll 
ne luy chaut de sa persecution ne de tous les tour- 
mens qu'il faut qu'il endure, moyennant qu'il obeisse 
à Dieu, et qu'il obtiene la vietoire par dessus toutes 
les tentations et assauts qu'il luy faudra soustenir. 
Ainsi nous en faut-il faire. Et au reste, retenons 
la priere qu'il fait iei en la fin, Que le Seigneur 
lesus soit avec esprit de Tümothee. Yl est vray 
que si nous sommes en la protection de nostre 
Dieu, nos corps seront preservez de luy aussi bien, 
et en tout et par tout il nous subviendra selon qu'il 
nous est utile. Mais cependant que nous n'ayons 
point tant.nos corps pour recommandez, que l'ame 
n'ait le degré souverain. Ainsi qu'il nous suffise 
moyennant que nostre Dieu soit avec nostre esprit, 
et que nous soyons preservez de luy, et que nostre 
Seigneur Iesus Christ nous tiene en sa garde, telle- 
ment que nous soyons conduite, non pas seulement 
durant ceste vie caduque et transitoire, mais ius- 
ques à la mort, et par dessus mesmes, tellement 
que nous ne demandions sinon de glorifier nostre 
Dieu, iusqu'à ce qu'il nous ait fait participans de 
son immortalité glorieuse. 

Or nous-nous prosternerons devant la face de 
nostre bon Dieu, etc. 

SERMONS SUR L'EPISTRE A TITE. 


Chap. I, v. 1—4. 


Ce n'est pas d'auiourd'huy que beaucoup de 
malins sous ombre d'estre de la compagnie des 
Chrestiens, taschent et machinent tant qu'ils peuvent- 
à troubler l'ordre de l'Eglise, et empescher que les 
choses bonnes et sainctes n'ayent leur cours, et per- 
vertissent tout, entant qu'en eux est. Nous sgavons 
qu'une Eglise ne peut estre maintenue en son esaíat, 
sinon qu'il y ait de bons Pasteurs et fideles. Dieu 
a donné une bonne reigle et certaine, pour les elire 
et constituer. Mais cependant beaucoup ont tasché 
de s'avancer par ambition, par meschantes prattiques, 
voire du temps des Apostres, quand l'Evangile 
florisssoit en sa droite pureté, desia ce vice-là 
regnoit, comme on le voit. D'autre part, si nous 
voulons cheminer en l'obeissance de Dieu, il faut 
bien que la doctrine qui se porte, ait authorité en- 
vers nous, et que ceux qui sont eommis à cela, 
soyent escoutez avec reverence. Car si on mes- 
prise les Pasteurs, par consequent la Parole sera 
mesprisee, et mise sous le pied. Or nous voyons 
eomme desia du temps de sainct Paul il y avoit 
beaucoup de rebellions et de murmures, on sgavoit 
bien porter les seducteurs, et tousiours ils estoyent 
les bien venus, encores qu'ils. imposassent des char- 
ges et fardeaux bien difficiles. Mais quand ceux 
qui vouloyent servir loyaument à Dieu s'acquittoyent 
de leur devoir, incontinent il y avoit sectes dressees, 
il y avoit des bandes faites, et des combats tout 
prests pour les fascher et molester. Et c'est à 
quoy sainet Paul a pretendu en ceste Epistre, c'est 
ascavoir de corriger ceux qui vouloyent pervertir 
l'ordre et la police de l'Eglise, et qui ne se vouloyent 
point assuiettir au ioug, estans dociles et debon- 
naires pour recevoir la doctrine qu'on leur preschoit. 
D'autre part, pource quo tousiours i| y a eu des 
gens volages, qui ont demandé plustost de suivre 
leur curiosité, que d'estre edifiez par bonne doctrine, 
sainct Paul coupe broche à toutes questions frivoles, 
et qui n'emportent nul fruiet, et monstre que si 
nous voulons estre enseignez selon Dieu, il nous 
faut avoir ce but de mettre nostre fiance en luy, 
pour estre confermez à l'invoquer en droite fiance: 


et puis, que nostre vie soit reiglee comme il appar- 
tient, que nous monstrions par effect que nostre 
heritage est au ciel, et qu'il nous faut passer par 
ce monde sans nous y arrester. Voilà donc l'inten- 
tion de sainct Paul en ceste Epistre. 

Or regardons si de nostre temps telles remon- 
strances ne doyvent pas avoir lieu, et si elles ne 
nous sont pas plus qu'utiles. Car qui voudroit 
eroire beaucoup de gens, quels prescheurs y auroit- 
il auiourd'huy? Car voici l'astuce de Satan, d'intro- 
duire gens qui ne valent rien, afin que la parole 
de Dieu soit en mespris et opprobre. Et il y en 
& beaucoup qui ne demandent sinon d'avancer pour 
Pasteurs et ministres de la parole, gens ou de vie 
dissolue, ou qui n'ont nul zele, ou des bavars, et 
mesmes des contempteurs de Dieu, qui seront plus- 
tost supposts de taverne qu'autrement. Et pour- 
quoy? Car ils voyent bien que tels prescheurs 
sont comme bridez, et que quand ils parlent on ne 
s'en fait que mocquer, et que mesmes ils auront la 
bouche close, qu'on leur fera honte du premier 
coup: et qui plus est, on les fera passer comme des 
singes par dessus le baston: car on leur reprochera 
incontinent, Et qui es-tu? On te fait une grand' 
grace de te laisser au lieu oü tu es: car tu n'es 
pas digne d'estre un porchier ou un vachier, et tu 
es au lieu de Pasteur. Voilà donc comme beaucoup 
de malins voudroyent avoir des prescheurs à leur 
poste: on le voit, et on l'a veu: et pleust à Dieu 
que les exemples n'en fussent pas si communs. Et 
d'autant plus avons-nous besoin d'escouter ce qui 
nous est iei remonstré par sainct Paul, afin que 
nous ayons gens qui soyent propres pour enseigner, 
et qui s'acquittent fidelement de leur devoir: et 
quand ils auront presché comme il appartient, que 
leur vie responde, et qu'elle soit pour ratifier la 
doctrine qu'ils portent, et luy donner approbation. 
Et d'autre costé, d'autant que nous voyons auiour- 
d'huy les aureilles de beaucoup de gens si delicates, 
que si tost qu'on gratte leurs rongnes, c'est à se 
tempester, et voudroyent avoir changé tous les coups 
quand on ne presche point à leur appetit, qu'à 
grand' peine de cent l'un voudra-il du tout se ranger 
paisiblement à la bonne doctrine, et ceux qui pro- 

testeront à pleine bouche d'estre grana fideles, quand 
on voudra les instruire, et qu'on ne leur souffrira 
point de continuer en leurs vices, il8 se declareront 
ennemis, ou bien ils &e pervertiront, en sorte qu'ils 
perdront goust et saveur de la doctrine de Dieu: 
et les autres se mettront en leur rage pour despiter 
tout, et ne demanderont sinon que tout aile en 
confusion, afin d'avoir la vogue tousiours aveo leurs 
enormitez: quand done nous voyons cela, notons 
bien que non sans cause le sainct Esprit a pourveu 
à telles maladies, et nous y a donné remede, afin 
qu'un chacun pour soy apprene à s'assuiettir douce- 
ment et en toute humilité à la parole de Dieu: et 
quand nous verrons ces rebelles et gaudisseurs qui 
s'elevent, qui ne demandent sinon à nous picquer, 
et à nous tourmenter, que nous les detestions comme 
pestes, que cela soit reprimé: et si nous voulons 
que Dieu nous tiene en possession du thresor de 
son Evangile, que de nostre costé nous ne nous 
meslions point avec ceux qui demandent que tout 
soit dissipé, que le troupeau de nostre Seigneur 
Iesus Christ soit esgaré, et que l'edifice de Dieu 
eoit ruiné entre nous. Finalement, puis qu'auiour- 
d'huy le monde est adonné à folles euriositez autant 
qu'il fut iamais, que nous retenions tant mieux ce 
qui nous est ici deelaré par sainct Paul, c'est ascavoir 
que quand nous lisons la parole de Dieu, quand 
nous venons au sermon, que ce ne s80it à autre 
fin, sinon pour estre instruits en bonne doctrine, 
c'est à dire qui soit utile pour nostre salut: que 
nous profitions de plus en plus en la foy de nostre 
Seigneur lesus Christ, pour estre asseurez du salut 
quil nous a aequis, et nous appuyer sur la grace 
qu'il nous à apportee, que nous puissions invoquer 
Dieu purement et sans feintise, que nous regardions 
tousiours à l'heritage celeste, que nous scachions 
quelle est la volontó de nostre Dieu, afin de n'estre 
point tousiours en branle et en doute, mais que 
nous allions tousiours nostre chemin, puis qu'ainsi 
est que Dieu nous approuve, que nous adherions 
purement à sa parole. Que donc nous sgachions 
que ceste Epistre nous est auiourd'huy autant ne- 
cessaire qu'elle fut iamais. 

Or venons maintenant à ce qui est ici contenu. 
En premier lieu sainct Paul se nomme Serviteur de 
Dieu, et Apostre de lesus Christ. Or ce mot de 
Berviteur en ce passage ne comprend pas seulement 
une suiettion (comme il faut bien que nous soyons 
tous au service de nostre Dieu, puis qu'il luy plaist 
de nous accepter) mais sainct Paul note ici et 
marque l'office special qui luy estoit commis. Il y 
a done differenee entre Suiet et Serviteur. Car 
tout un peuple sera suiet au Prince, ou à la sei- 
gneurie sous laquelle il vit: mais ce sont les officiers 
qui ont charge publique. Ainsi done sainet Paul 
outre ce qu'il estoit de la compagnie des Chrestiens 

pour servir à Dieu, estoit docteur, et avoit charge 
et estat en l'Eglise. Or il specifie quel estoit cest 
office-là disant qu'il est Apostre de Iesus Christ: 
et nous sgavons que Dieu a envoyé son Fils à telle 
condition que Juy seul domine par dessus nous. 
Or il ne converse pas ici en personne, mais il a 
choisi ceux qui luy a pleu, afin d'anoncer sa parole, 
et de representer sa personne et son lieu. Et c'est 
ce qui est traitó plus amplement au quatrieme des 
Ephesiens, que Iesus Christ estant monté au ciel, 
a ordonné en son Eglise des Apostres, des Evan- 
gelistes, des Pasteurs, et des Docteurs, qu'il n'a 
point laissó les siens despourveus, mais il a establi 
une s&i bonne police, qu'il ne laisse pas de nous 
gouverner, combien qu'il soit absent de corps. Nous 
voyons donc maintenant quelle est l'intention de 
sainct Paul: et de là aussi nous pouvons recueillir 
qu'il n'a point escrit seulement à un homme, mais 
que ceste doctrine est pour tout le peuple. Car il 
y en avoit beaucoup de malins (comme desia nous 
avons touché) qui ne se laissoyent point gouverner 
par Tite. Pour ceste cause sainct Paul ge vient ici 
mettre comme bouclier, et conferme de son authorité 
celuy qui estoit ainsi assailli. Ce n'est point done 
au regard de Tite qu'il s'attribue ces titres hono- 
rables: ear cela eust esté superflu: Tite le cognois- 
Sol comme son pere: car ce n'est pas sans cause 
qu'il l'appelle ici son vray fils: et 1l sgavoit bien 
aussi de qui il estoit envoyé.  Sainct Paul donc 
n'avoit nul besoin de se magnifier envers cest homme 
qui desia luy portoit honneur tel qu'il estoit requis: 
mais pource que le peuple de Crete, oü Tite estoit 
pour lors, ne se laissoit pas gouverner, sainct Paul 
ne vient point là en son nom privé, mais il se de- 
clare estre envoyé de Dieu, et de nostre Seigneur 
Iesus Christ. 

Mais encores pour mieux approuver ce qu'il 
dit, il adiouste que g'esí selon la foy commune des 
eleus. Et puis il declare quelle est ceste foy: c'est 
asgavoir ja cognoissance de verité: et non point sim- 
plement, mais qui est selon la crainte de Dieu, voire 
en l'esperance de la vie eternelle. Or ici nous voyons 
qu'emporte l'Apostolat de sainct Paul: ce n'est pas 
une dignité oisive, ce n'est pas aussi un titre volant 
en l'air, mais c'est une charge qui est d'anoncer la 
parole de Dieu, voire tellement que le monde soit 
edifié à bien, et que le salut qui nous est promis, 
soit publié, et que tous fideles en soyent participans. 
Voilà donc en somme ce que nous avons à retenir 
de ce passage. Mais encores il sera mieux entendu 
quand nous l'appliquerons à nostre instruction. Il 
y à eu de tout temps deux extremitez, quant est 
de recevoir ceux qui anoncent la parole de Dieu, 
ou de les reietter. Car beaucoup ont esté menez 
par ignorance, ou plustost bestise, qu'il n'ont point 
discerné entre le bien et le mal, et se sont contentez 

d'ouyr seulement un titre volage. Et voilà qui a 
esté cause d'abbrutir le povre monde, comme au- 
iourd'huy on le voit en la Papauté. Car ceux qui 
sont du tout apostats de l'Eglise, ceux qui reiettent 
furieusement la parole de Dieu, diront toutesfois 
qu'ils veulent estre suiets à leur mere saincte eglise, 
et sous ombre d'humilité ils feront la guerre et à 
Dieu, et à sa parole, comme bestes enragees: et 
neantmoins en l'honneur de Dieu ils s'assuiettiront 
à la tyrannie des hommes. Et qui est cause de 
cela? Il n'y a nulle prudence ne diseretion, il leur 
semble que c'est assez d'avoir ouy bien resonner ce 
mot d'Eglise. Or il faloit enquerir que c'estoit: et 
quand le Pape s'appelle vicaire de lesus Christ, 
successeur de sainct Pierre, il faloit sgavoir si ainsi 
est ou non: et quand il aura approuvé ce qu'il dit, 
alors recevoir sa doctrine. Mais quoy? On voit 
comme une grande multitude se laisser decevoir: 
et ces povres gens sont contens d'avoir les yeux 
bandez, et qu'on les traine par toutes erreurs et 
superstitions. Voilà donc une extremité bien mau- 
vaise, quand sous ombre du nom de Dieu, les 
hommes sont ainsi transportez à mal. 

Mais il y a un autre vice encores pire et plus 
meschant: c'est ascgavoir, que beaucoup reiettent 
toute doctrine, et tout ioug, et ne leur chaut si on 
leur parle au nom de Dieu, ou comment que ce 
Boit. Nous avons monstré comme les povres Pa- 
pistes s'en vont à perdition, pource qu'ils sont ainsi 
aveuglez de recevoir tout co qui leur est apporté 
par les hommes, qu'ils ne cognoissent nullement ce 
qui est de Dieu. Or entre nous que trouvera-on? 
Beaucoup diront assez en un mot qu'ils veulent 
suyvre l'Evangile: mais cependant il ne leur chaut 
gueres de nulle doctrine, qu'ils ne feront nulle 
difüculté de se mocquer de Dieu, et de regimber à 
lencontre de sa maiesté, et de babiller contre sa 
parole, et contre tous ceux qui la portent. Que 
vaut done entre beaucoup de gens auiourd'huy ce 
mot de Serviteurs de Dieu, encores qu'il soit bien 
approuvé? Rien qui soit. Et là on cognoist une 
impudence trop vileine, que ceux qui veulent estre 
reputez Chrestiens (voire de honte qu'ils ont d'estre 
Tures, ou infideles) se despitent tout notoirement 
contre Dieu et sa parole, et ne leur chaut de rien 
qu'on puisse dire. Or au contraire, advisons à nous: 
et en premier lieu notons que pour estre cognus 
Chrestiens, il faut que nous ayons ceste humilité 
d'obeir à la doctrine qui nous est anoncee, et de 
nous y ranger sans coníredit: et quand nous oyons 
ce titre de Serviteur de Dieu, que nous apprenions 
que ce n'est pas un estat à mespriser: comme sainct 
Paul l'a declaré ci dessus, que si Dieu constitue en 
sa maison ceux qui la doyvent gouverner, il ne 
faut point les reietter, que nous ne soyons reiettez 
quant et quant de nostre Dieu. Est-ce la raison 

qu'il nous advoue pour ses enfans, et nous le des- 
piterons, et luy eracherons au visage entant qu'en 
nous sera? Si nous disons que nostre intention 
n'est point telle: il a declaré qu'il veut estre cognu 
par sa parole, voire et qu'on regoyve ceux qu'il a 
establis pour la porter, et les appelle dispensateurs 
de ses secrete, gouverneurs de sa maison: et cepen- 
dant nous n'en tiendrons conte? Et oü est l'hon- 
neur que nous portons à nostre Dieu? Car il ne 
veut point estre transfipuré par les meschans. Il 
a donc voulu que nous luy facions hommage en 
recevant sa parole: comme il le dit par 8on Pro- 
phete Isaie, qu'il à mis sa parole, afin qu'elle soit 
receue, voire par la bouche des hommes, de main 
en main iusques à la fin du monde. 

En somme apprenons d'estre attentifs à escouter 
la doctrine qu'on nous presente au nom de Dieu, 
et de l'escouter avec telle humilité, que quand nous 
sgaurons que c'est Dieu qui parle à nous, enoores 
qu'il use du moyen des hommes, et de gens con- 
temptibles selon la chair, que nous ne laissions pas 
de plier le col, et de monstrer que vrayement nous 
luy sommes brebis, puis qu'il luy plaist de nous 
estre Pasteur, qu'il n'y ait point de fiertó en nous, 
que nous ne soyons point difficiles à gouverner, 
mais que nous ayons cest esprit de mansuetude 
duquel sainct Iaques parle, quand il uous monstre 
la fagon de bien recevoir la parole de Dieu. Voilà 
pour un item. 

Mais cependant notons aussi qu'il nous faut 
estre certifiez que ceux qui parlent, ne s'ingerent 
point d'eux-mesmes, qu'ils ne nous apportent point 
leurs songes et resveries, mais que c'est Dieu qui 
nous les envoye. Et comment cognoistrons-nous 
cela? Il ne tiendra qu'à nous: seulement que nous 
ouvrions les yeux et les aureilles. Mais quoy? Il 
y en a beaucoup qui ne demandent sinon de s'aveu- 
gler. Comme les Papistes, quand on leur dira qu'il 
seroit bon de s'enquerir de la doctrine qu'on leur 
porte: non, ils ne le veulent point faire. Et pour- 
quoy? Car ils se iouent avec Dieu: et ayans leurs 
agios, leurs folles ceremonies, et tout ce menu ba- 
gage, il leur semble que les voilà bien acquittez, 
et se forgent une idole à leur plaisir: tellement que 
iamais le monde n'est trompé, sinon d'autant qu'il 
Aussi de ces gaudisseurs 
qui ne demandent sinon d'avoir toute licence, il& 
ne voudront point s'enquerir si on les enseigne au 
nom de Dieu, ou non. Ils auront bien ceste replique 
tousiours en la bouche, Ho, de moy, ie ne veux 
point resister à Dieu: mais que scay-ie si celuy-là 
m'anonee la parole de Dieu?  Voire, mais enquier- 
toy. Et ie n'en feray rien, ie ne daigneroye. Nous 
voyons done maintenant que tous ceux qui ne souf- 
frent point d'estre recueillis à Dieu, et en son trou- 
peau, ne s'esgarent qu'à leur escient, et ne perissent 

sinon par leur faute, tellement qu'ils seront tous- 
jours coulpables de leur mal. Il est vray qu'ils ne 
laisseront point de faire couleur de leur ignorance: 
mais ils ne se ioueront point à Dieu, que leur ma- 
lice ne s80it tousiours cognue. Brief, iamais les 
hommes ne faillent que ce ne soit de leur bon gré. 
Car (comme i'ay dit) il y aura tousiours de l'hypo- 
erisie avec ignorance, ou de la nonchalance, ou de 
la rebellion manifeste. Les uns voudront despiter 
Dieu: les autres seront hypocrites, et se contente- 
ront d'avoir des menus agios, et choses frivoles 
pour s'aquitter envers Dieu: ils auront leurs belles 
devotions. Les autres seront enyvrez aux vanitez 
de ce monde, ils auront leurs negoces et solicitudes 
qui les empeschent de regarder à Dieu, tellement 
qu'is seront nonchalans: on aura beau parler à 
eux, ce leur sera tout un, ce qui entre par une 
aureille, eschappe par l'autre. Et pourquoy? Ils 
sont desia preoccupez de choses contraires. D'au- 
tant plus done nous faut-il bien noter ce passage: 
c'est asgavoir quand on nous parle de la parole de 
Dieu, et que ceux qui la preschent, protestent que 
ce n'est point de leur fantasie, mais que Iesus Christ 
qui eu a toute maistrise et authorité, leur en a 
establi cest, ordre, qui doit estre sacré et inviolable 

à cela, qu'un chacun escoute, et que nous enque- 
rions songneusement si c'est le Fils de Dieu qui 
parle ainsi à nous, afin de luy rendre l'hommage 
qu'il merite: comme nous oyons qu'il dit, Baisez le 
File. Que donc il soit servi et honoré de nous, 
autrement voilà Dieu qui est outragé, nous taschons 
d'abolir sa maiesté et sa gloire, entant qu'il nous 
est possible, et sommes coulpables d'un tel sacrilege, 
quelque belle protestation que nous scachions faire. 
Or ici sainct Paul monstre que tous ceux qui anon- 
cent la doctrine de lesus Christ, sont vrais servi- 
teurs de Dieu. Et pourquoy? D'autant que le 
Pere et le Fils sont un: non seulement pource que 
le Fils est de l'essence du Pere, mais il y a un 
accord sur tout, quand le Pere se represente à nous 
en la personne de son File, comme Iesus Christ 
mesme proteste, Qui eroit en moy, il ne croit point 
en moy, mais en celuy qui m'a envoyé. Comme 
8l disoit, qu'il n'a rien de son propre entant qu'il 
est homme mortel: mais comme il est descendu du 
ciel, et qu'en luy habite toute plenitude de divinité, 
8! nous croyons en luy, nous serons conduits à la 
gloire immortelle de nostre Dieu: car c'est luy par 
lequel nous sommes ereez et formez, et par lequel 
nous sommes conservez et maintenus. 

. Voilà done ce que nous avons à observer, quand 
sainot Paul se declare serviteur de Dieu, estant 
Apostre de Iesus Christ. Et cependant cognoissons 
que pour esíre receus et advouez de Dieu, il faut 
en premier lieu que nous obeissions à son Fils, au- 

quel il a donné toute puissance et seigneurie sur 
nous. Car les Tures protesteront assez d'adorer 
Dieu, mais cependant ils se forgent une idole, d'au- 
tant qu'ils Se separent de Iesus Christ. Or qui n'a 
point le Fils, il n'a point le Pere, comme dit sainct 
lehan en sa Canonique. Autant en est-il des Iuifs, 
et tous Payens. Et les Papistes, combien qu'ils se 
vantent assez de croire en Dieu, si est-ce que leur 
incredulité se monstre, pource qu'ils resistent à 
lEvangile, et qu'ils ne peuvent pas adorer le Fils 
de Dieu, voire se soumettans du tout à sa doctrine 
pour luy obeir: d'autant qu'ils n'ont point cela, 
nous les pouvons appeller ineredules. Et pensons- 
nous done que Dieu nous regoive au nombre des 
siens, sinon que nous rendions toute suletion à 
nostre Seigneur lesus Christ? Quand il nous en- 

est constitué Roy, afin que nous soyons son peuple: 
que le sceptre par lequel il nous doit gouverner, 
c'est son Evangile, et que les hommes qu'il nous 
constitue, representent sa personne. Si nous n'avons 
cela, ne pensons point que Dieu nous regoive, et 
mesmes il nous coustera bien cher de nous eatre 
glorifiez du nom de Chrestienté, sinon que nous 
ayons ce qui nous est ici declaré par sainct Paul, 
c'est d'escouter le Fils de Dieu quand il parle à 
nous, voire par la bouche des hommes mortels. 
Car (comme i'ay dit) il ne faut pas que nous at- 
tendions qu'il descende du ciel: c'est assez qu'il 
nous suscite gens qui nous portent fidelement sa. 
parole, qui soyent comme instrumens de son saincet 
Esprit, qui regoivent de luy, afin de nous le dispenser 
sans mettre rien de leurs songes ni fantasies. Quand 
donc nostre Seigneur Iesus Christ nous fait ceste 


| grace, c'est bien raison que nous soyons obeissans 


et paisibles pour recevoir ce qui nous est apporté 
en son nom. Voilà done ce que nous avons à 
retenir. 

Or sainet Paul adiouste eneores un mot qui 
est bien digne d'estre observé: asgavoir qu'il est 
Apostre selon la foy commune (dit-il) des eleus de 
Diew. En parlant ainsi, il s'adioint avec tous les 
Patriarehes et saincts Peres qui avoyent vescu dés 
le commencement du monde, et avec tous les fideles 
qui estoyent de ces temps-là. Et par consequent 
i| monstre que tous ceux qui ne voudront point 
recevoir sa doctrine, se retranchent et se bannissent 
de l'Eglise de Dieu, et qu'ils sont reprouvez. Car 
s'ils estoyont de la compagnie des eleus, ils s'ad- 
ioindroyent à luy, d'autant que son Apostolat n'a 
rien de separé d'avec la foy de tous eleus. Or 
sainct Paul exprime ici ce que nous avons desia 
touché en brief: c'est asgavoir que ce n'est pas une 
dignité oisive que l'office d'Apostre, mais que c'est 
une charge qui luy est commise de Dieu, voire 
pour anoncer purement sa verité. Et en cela voyons- 

nous 8i le Pape doit estre receu pour le chef de 
l Eglise, et que c'est que vaut en somme toute 
ceste Hierarchie dont il &e vante, c'est à dire toute 
ceste vermine de Clergé plein d'ambition. Car il 
dira bien que luy et ses Evesques cornus sont suc- 
cesseurs des Apostres: mais nous ne pouvons point 
iei estre trompez, si nous voulons faire examen à 
ce que Dieu nous commande. "Voici une doctrine 
certaine et infallible pour seavoir quels sont les 
vrais successeurs des Apostres: asgavoir ceux. qui 
nous preschent l'Evangile, qui s'accordent à la foy 
de tous les eleus de Dieu. Quand nous trouverons 
que le Pape preschera la doctrine laquelle les Pa- 
triarehes et les Prophetes ont tenue, et laquell» 
aussi les Apostres ont suivie, alors il ne faudra 
plus repliquer que vrayement il ne soit du nombre 
des Pasteurs: mais cependant qu'il fera de l'idole, 
qu'il aura une tyrannie barbare, qu'on ne sgauroit 
ouir un seul mot de doctrine de sa bouche (car 
aussi cela derogueroit à sa dignité), il faut que nous 
detestions ce masque introduit par Satan, d'autant 
que ce n'est sinon une corruption diabolique qui 
s'est elevee contre l'authorité du Fils de Dieu, et 
coutre l'ordre qu'il avoit establi en son Eglise. Car 
là trouvera-on la foy des eleus dont parle sainct 
Paul? Qui plus est, on voit que le Pape pour 
maintenir ceste puissance tyrannique qu'il a usurpee, 
ne veut point qu'on s'enquiere en facon que ce soit 
de la veritó de Dieu: il voudroit que lEscriture 
'sainete fust ensevelie, et se voudroit tellement ma- 
gnifier par dessus toutes creatures, que les Prophetes 
et les Apostres ne fussent rien en comparaison. 
Quand done nous voyons qu'avec un tel sacrilege 
il despouille Dieu de sa maiesté, et ne souffrant 
point ce qui doit estre pour approbation de son 
office, qu'il veut estre cognu (quel qu'il soit) pour 
Apostre, ne doutons point que ce ne soit une 
bastardise que le diable a mise en avant, afin que 
toute la police que nostre Seigneur lesus Christ 
nous commande, fust dissipee. Voilà en premier 
lieu ce que nous avons à retenir. 

Et au reste, notons que pour estre asseurez si 
on nous parle au nom de Dieu, il faut que nous 
venions à ce but, c'est asgavoir de nous enquerir 
quelle est la foy des saincts Peres qui ont vescu et 
devant la Loy, et du temps des Prophetes, et 
consequemment aussi quelle est la foy des Apostres: 
que nous ayons cela, et nous ne pourrons faillir. 
Et ce nous est uné consolation inestimable, quand 
nous sqavons que Dieu nous absout, encores que 
le monde nous condamne: qu'il nous regoit pour 
ses enfans, combien que le monde estime que nous 
soyons plus que reprouvez. Et pourquoy? Ceci 
ne nous peut faillir, c'est que lesus Christ nous 
gouverne, qu'il nous accepte pour estre membres 
de son corps, tellement que nous aecordons avec | 

les saincts peres, et avons une foy commune avec 
eux. Et pourquoy? Car nous sommes conioints à 
luy d'un lien indissoluble. Cognoissons done que 
nous sommes unis en leurs corps, moyennant que 
nous ayons la foy qu'ils ont suivie. Voilà done 
comme auiourd'huy nous pouvons despiter les Pa- 
pistes, et les desfier, quelque orgueil qu'ils ayent: 
combien qu'ils se vantent d'estre les vrais catho- 
liques (comme ils parlent), toutesfois nous sommes as- 
seurez que Dieu nous advoue, et qu'il les condamne. 
Et pourquoy? d'autant que ce regime spirituel que 
le Fils de Dieu nous a commandé, est entre nous: 
c'est que nous oyons sa parole, tellement qu'il y a 
un accord et une melodie entre la foy des freres 
aneiens, celle de tous les eleus de Dieu, et la 
nostre. Quand cela y est, nous sommes asseurez: 
que le monde iuge tant qu'il voudra, mais nous le 
condamnerons en toute liberté. Car si nous pouvons 
despiter les Anges du ciel quand ils se dresseroyent 
contre l'Evangile de Iesus Christ, que sera-ce de 
ceste ordure puante du Pape, et de tous les siens, 
quand ils s'attribueront une telle puissance, que 
Iesus Christ ne soit plus rien, que la foy soit mise 
sous le pied, et qu'ils se forgent une telle doctrine 
que bon leur semblera? Voilà done comme nous 
avons à prattiquer ce passage de S. Paul. 

Or ceci doit estre un moyen pour asseurer 
ceux que Dieu envoye pour anoncer sa parole, que 
quand ils sentiront qu'ils ne peuvent suffire pour 
porter la doctrine de l'Evangile, que neantmoins 
ils ayent ce que dit iei sainct Paul, c'est asgavoir 
que nostre doctrine soit conforme à la foy de tous 
les eleus de Dieu, et que cela soit pour repousser 
ceux qui s'elevent contre nous, et que nous ne 
facions nulle difficulté de dire avec S. Paul, Que 
nous avons le glaive en la main: non pas un glaive 
materiel, mais pour prononcer sentence de condam- 
nation, et pour declarer que la vengeance de Dieu 
est appareillee contre tous ceux qui ne voudront 
recevoir nostre doctrine. Il est vray que nous 
devons tendre tousiours à ce but, d'amener le 
monde à l'obeissance de nostre Seigneur Iesus Christ. 
Mais quoy qu'il en soit, que nous ne doutions point 
de declarer que tous ceux qui ne se voudront point 
ioindre à nous, et qui ne voudront faire cest hom- 
mage tel que nous avons dit, à lesus Christ, qu'ils 
sont excommuniez de l'Eglise, qu'ils sont bannis 
du royaume de Dieu, et qu'il ne leur reste sinon 
de recevoir la vengeance horrible qui leur est ap- 
prestee. Voilà pour un item. 

Mais aussi notons que tous Chrestiens ont ici 
un bon appuy, quand ils seront agitez de beaucoup 
de tentations, qu'il leur suffise de s'estre rangez au 
troupeau de nostre Seigneur Iesus Christ, et d'avoir 
une foy conforme à celle des Peres anciens, et de 
tous ceux que Dieu a eleus: quand ils auront cela, 

qu'ils se contentent. Mais pour mieux veoir le 
profit que nous apporte ce passage, notons en 
premier lieu, que sainot Paul a ici voulu armer, et 
Tite, et tout le peuple, contre le scandale qui trouble 
beaucoup d'infirmes: c'est quand ils voyent qu'il y 
a des repugnances et contradictions, mesmes que 
ceux qui portent le titre de Chrestiens veulent 
faire des revesches et bestes sauvages: voilà qui 
trouble beaucoup de simples. Or il nous est ici 
declaré qu'il nous peut bien suffire que nous soyons 
conioints et unis avec les eleus de Dieu. Or sainet 
Paul en parlant ainsi, monstre qu'il ne nous faut 
point esbahir sil y a des mutins en l'Eglise, qui 
taschent de renverser tout ordre, s'il y a des hypo- 
erites qui sement leur zizanie pour divertir les 
ignorans de la pureté de l'Evangile, sil y a des 
meschans et dissolus qui regimbent à l'encontre de 
Dieu, et batailent contre le royaume de nostre 
Seigneur lesus Christ. Et pourquoy? Car tous ne 
sont point eleus.  Cognoissons que c'est un don 
special, qu'il faut que nous soyons du troupeau de 
lesus Christ pour avoir la foy, et pour obeir à son 
Evangile. Or il dit que eeux qui croyent en luy, 
luy estoyent donnez du Pere pour heritage. Par 
cela il monstre que ce n'est point à nous de com- 
mencer nostre salut. Et ces babouins, ou plustost 
ces supposts de Satan voudront renverser le premier 
fondement de nostre foy, c'est asgavoir de l'election 
et predestination eternelle de Dieu, et viendront 
corriger, et Dieu, et son S. Esprit. 

Or sainct Paul au contraire (comme aussi Iesus 
Christ en ce passage que nous avons alleguéó) mon- 
stre bien que la foy ne commence point de nostre 
costé: mais c'est d'autant que Dieu nous avoit 
choisis, et à cause de son election immuable, à 
cause de sa bonté gratuite par laquelle il nous a 
adoptez pour ses enfans, il nous donne à Iesus 
Christ, et nous venons à luy. Et pourquoy? Pource 
que nous luy sommes envoyez de Dieu son Pere: 
c'est la marque par laquelle il nous monstre qu'il 
nous a en possession et heritage. Et ainsi appre- 
nons que si l'Evangile n'est point auiourd'huy ac- 
cepté sans replique, et sans contention, s'il y a 
beaucoup d'ennemis, et manifestes, et domestiques, 
Ioesmes ceste vermine qui est meslee parmi nous, 
et ceux qui sont pires que les Papistes mesmes, 
que nous ne soyons point estonnez pour cela, que 
nostre foy ne s'esbranle point pour un tel scandale. 
Et pourquoy? QOar il n'est point donné à tous de 
se ranger ainsi à nostre Seigneur Iesus Christ: 
mais qu'il nous suffise d'estre enrollez avec les eleus 
de Dieu: ear c'est son plaisir: et puis qu'il s'en 
contente, c'eat bien raison aussi que nous passions 
tous par là. En somme, toutes fois et quantes que 
nous voyons l'orgueil de ces vileins qui blasphe- 
ment contre Dieu, que nous voyons des dissolutions 

et des vices qui sont plus enormes entre nous 
qu'entre les Papistes, que nous voyons ceux qui 
se despitent contre toute bonne doctrine, n'en re- 
cevans sinon ce que bon leur semble, et quand ils 
Se seront mocquez de toutes remonstrances, qu'ils 
feront le niequet, voire mesmes qu'ils dressent les 
cornes comme de taureaux pour heurter contre 
Dieu, et ceux qui les enseignent, que nous ne 
soyons point scandalizez pour cela, mais que nous 
soyons armez de ce qui est ici dit, Et bien, tant y 
a qu'ils ne reculeront point les eleus de Dieu: car 
il eognoist et sgait qui sont les siens, c'est son 
propre heritage, il les maintiendra donc. Cepen- 
dant que nous ayons tous tels supposts du diable 
en detestation, i'enten ceux qui manifestement se 
dressent ainsi contre Dieu et sa doctrine, nous 
eslongnans d'eux tant qu'il nous sera possible. 
Ainsi done, que nous ayons ceste constance invin- 
cible de despiter tous ces meschans qui se rebec- 
quent ainsi à l'encontre de Dieu, et que nous che- 
minions tousiours en la simplicité de l'Evangile, 
quoy qu'il en soit. Voilà done pourquoy notamment 
sainct Paul a ici parlé des eleus de Dieu. 

Or il adiouste pour declaration plus ample, 
que ceste foy-ci de laquelle il a fait mention, est 
la cognoissamce de verité qui est selon la crainte de 
Dieu, en l'esperance de la vie eternelle. Or en ap- 
pellant la foy, cognoissance de verité, il monstre en 
premier lieu, qu'il ne nous faut point avoir seule- 
ment une Opinion seule pour nostre foy, mais 
qu'il faut que nous cognoissions que c'est de nostre 
Dieu, et de sa volonté. Car les Papistes ont forgé 
en leur boutique une foy qu'ils appellent Enveloppee, 
et disent que c'est assez que les idiots et les gens 
laic eroyent ce que l'Eglise croit. Or cependant 
il n'y a nulle cognoissance. Quelle donc est ceste 
creance-là? D'estre pures bestes, pour dire, Ie ne 
sgay que c'est de Dieu, ie n'ay pas une seule goutte 
d'intelligence de sa parole: mais ie m'en rapporte 
à la mere saincte Eglise: si cela est bon, ie n'y 
veux point contredire. Quand on leur dira qu'il y 
a une centaine de dieux: Et bien, si la mere saincte 
eglise le croit, i'en suis content, ie le confesse avec 
elle, ce m'est tout un, ie m'en rapporte tousiours à 
nostre mere saincte Eglise, Voilà (di-ie) la foy 
qu'ont les Papistes. Et ainsi c'est à bon droit que 
nous les pouvons nommer incredules, combien que 
ce leur est une perfection d'avoir une telle foy en- 
veloppee, et qu'il suffit à un simple Chrestien de 
croire ainsi à credit. Or ici sainet Paul nous 
monstre bien tout l'opposite: ear il declare que la 
foy n'est pas une telle bestise: mais il l'appelle 
cognoissance, voire cognoissance de la veritó de 
Dieu, pour scavoir quelle est l'esperance de la vie 
eternelle. 

Apprenons done pour estre recognus Chrestiene, 


289 


d'ouvrir les yeux, et de venir à l'escole pour estre 
disciples de celuy qui se nomme Maistre et Docteur 
establi de Dieu son Pere. Car si Iesus Christ nous 
a enseignez, notons que nous pourrons bien pro- 
tester d'estre des siens, voire quand de nostre costé 
nous recevrons ce qui nous est monstré en son nom, 
et ce qui est procedé de luy. Car ce n'est point 
assez d'en avoir quelque opinion, comme nous 
voyons que beaucoup de ceux qui s'appellent fideles, 
encore qu'is ayent cognu ie ne sgay quoy de 
l'Evangile (celeur semble), si est-ce qu'ils n'en ont 
nulle certitude: mais pour en estre bien persuadez 
et resolus, il s'en trouve bien peu. Et neantmoins 
sainet Paul a voulu ici notamment discerner la foy 
d'avec toute incertitude, que nous n'ayons point un 
cuider volage, pour dire, Ie pense qu'ainsi soit: 
mais que nous soyons asseurez: comme sainct 
Iehan dit que nous sQavons que nous sommes en- 
fans de Dieu. Ce croire donc qui se rapporte à 
l'Evangile, n'est pas tel comme nous le prenons en 
langage commun: comme quand nous dirons, Et ie 
le croy: car ie n'en sgay rien, et ie ne m'en veux 
point enquerir: mais ceste persuasion constante et 
ferme que nous concevons (comme sainct Iehan dit 
en l'autre passage) et recevons tout ce qui nous est 
prononcé au nom de Dieu: comme si nous estions 
tesmoins de quelque instrument, et que nous mie- 
sions là nostre signature. "Voilà ce que Dieu de- 
mande de nous, et comme aussi nous le devons 
honorer, pour confesser qu'il est fidele en toute 8a 
doctrine, et qu'il à une verité infallible, qui iamais 
ne nous peut frustrer. Voilà donc ceste cognois- 
sance. Et aussi quand sainct Paul parle de la 
verité, i1 nous monstre que ce n'est point à fausses 
enseignes que Dieu veut que nous soyons ei bien 
persuadez de sa parole. Et pourquoy? (Car ce 
n'est point une doctrine suiette à mensonge: co- 
gnoissons qui en est l'autheur. Voilà Dieu qui 
est la source de verité. Nous pourra-il envoyer 
done quelque doctrine douteuse? 

Ainsi done, puis que nostre Seigneur veut que 
nous soyons fondez en luy, c'est bien raison que 
nous ayons ceste certitude de laquelle parle ici 
sainct Paul, que nous en soyons resolus, et que 
nous n'ayons point un cuider pour plier comme 

des roseaux branslans à tous vents: et mesmes 
notons que nous ne pouvons estre reputez fideles, 
sinon en nous tenans du tout à Dieu. Car sainct 
Paul a voulu exelure tout ce qui est procedé des 
hommes, quand il dit que la foy emporte cognois- 
sance de la verité. Car qu'est-ce que les hommes 
nous pourront mettre en avant de leur propre? Il 
est dit qu'il n'y a que vanité en eux. Et ainsi ils 
nous tromperont tous les coups, sinon qu'ils puis- 
sent protester que ce qu'ils nous enseignent, ile 
l'ont receu d'enhaut, et qu'ils dispensent de main 
en main la pure verité, qui est une chose si saincte 
qu'il n'est point licite d'y faire aucun meslinge. 
Il faut donc que la verité de Dieu se presche en 
telle sorte que rien n'y soit adioustó, mais qu'elle 
demeure pure comme elle est. Voilà à quoy sainet 
Paul nous a voulu amener, et sur tout quand il 
dit que ceste verité-ci est selon la crainte de Dieu, 
avec l'esperance de la vie eternelle. Il faut que 
nous soyons edifiez en bien, et que nous apprenions 
d'estre un peuple sanctifié à Dieu: et pour ce faire 
que nous cherchions quelle est la fin de l'Evangile: 
c'est que nous ne soyons point en ce monde comme 
povres bestes, que nous ne cherchions point seule- 
ment d'estre nourris et vestus pour nous arrester 
à cesto vie caduque, mais que nous soyons elevez 
eu cest heritage immortel qui nous est promis. 
Voilà done à quoy Dieu a pretendu quand il nous 
envoye son Evangile, c'est. de nous retirer de ce 
monde, afin que nous tendions à luy, voire telle- 
ment que nous ne doutions point que l'heritage de 
la vie immortelle ne nous soit apprestó, comme il 
nous a esté acquis si cherement par nostre Seigneur 
Iesus Christ. Et afin d'y parvenir, que nous che- 
minions en la crainte de nostre Dieu en toute 
pureté, comme sainct Paul en parle ici. Et si 
nous voyons que Dieu n'a rien cherché que nostre 
salut, quand il nous a envoyé son Evangile, qui 
est la souveraine felicitó et la perfection de tous 
biens, que cela nous incite à nous y assuiettir d'un 
tant meilleur courage, et de nous ranger au trou- 
peau de nostre Seigneur Iesus Christ, afin qu'il 
Soit nostre Pasteur, et qu'il nous gouverne. 

Or nous-nous prosternerons devant la face de 
nostre bon Dieu, ete. 

DEUXIEME 


Chap. I, v. 1—4. 


Nous avons veu ce matin, que S. Paul a de- 
claré quelle est la vraye foy, en disant qu'elle em- 
porte cognoissance de la verité: et là dessus nous 
avons esté advertis qu'il nous faut profiter en l'es- 
cole de Dieu, si nous voulons estre reputez pour 
Chrestiens devant luy. Or cependant notons aussi 
que ce titre qui est attribué à la parole de Dieu, 
nous apporte une singuliere consolation. Car nous 
sommes delivrez de doute et de scrupule, quand 
nous cognoissons que c'est Dieu qui a parlé à nous: 
car en luy il n'y a que verité certaine et infallible: 
comme aussi derechef S. Paul adiouste que c'est 
luy qui ne peut mentir: monstrant qu'il ne nous 
faut point aller selon les hommes. Car nous pour- 
rions tousiours nous desfier de ce qui seroit dit: 
mais ce qui est procedé de la bouche de Dieu, est 
certain, et en doit-on estre plenement resolu. Comme 
aussi souvent il nous est declaró que la parole de 
Dieu est purgee, qu'il n'y ait escume, ne superfluité, 
ne rien qui soit. Et pour ceste cause elle est ac- 
comparee à l'or et à l'argent qui a passó et aura 
esté bien refondu au feu. Cela est pour nous cer- 
tfier tellement, que nous pouvons dire que nous 
ne tenons point des hommes nostre foy, mais que 
Dieu en est l'autheur: que nous sommes asseurez 
contre tous combats que Satan nous pourra dresser. 
Et au reste, i| nous est aussi bien signifió que 
quand nous aurions tout le sgavoir du monde, si 
nous ne cognoissons Dieu et sa parole, qu'il n'y a 
rien que fumee en nous. (Ce n'est pas ici seule- 
ment que le S. Esprit parle d'un tel style: c'est 
asgavoir que la parole de Dieu est la veritó, une 
veritó sans queue (comme on dit), mais quand sainct 
Paul aux Colossiens veut magnifier l'Evangile, Vous 
avez (dit-il) cognu la verité: c'est à dire la parole 
de vie qui vous a estó preschee. L'Esprit vous 
menera en toute verité, dit nostre Seigneur lesus 
Christ. Et puis s'addressant à Dieu son Pere, Pere 
celeste, ta parole est verité. Apprenons donc que 
Dieu en toutes sortes nous a voulu arrester à luy, 
non seulement afin que nous luy portions l'honneur 
qu'il merite, et que nous luy attribuyons l'authorité 
qu'il demande, mais que nous soyons bien fondez 
et resolus, que nous n'ayons point une opinion vo- 
lage, mais que nous puissions dire comme disoit ce 
peuple mesme à la Samaritaine, Nous l'avons ouy. 
Voilà ce qui doit estre retenu en ce passage. 

Or cependant il nous monstre à quoy ceste 
verité pretend: car illa discerne d'avec toutes au- 
tres doctrines qui appartienent à ceste vie transi- 

toire, et de tout ce qui est du monde: pource qu'il 
dit que ceste "verité est selon la crainte de Dieu: 
comme s'il disoit que c'est pour edifier les hommes 
en telle saincteté que Dieu en soit glorifié. Car 
nous aurons beau travailer en toutes les sciences 
humaines devant qu'elles nous conduisent à Dieu. 
Et ainsi notons que sainct Paul discerne ici la foy 
des Chrestiens .d'avec tout ce que nous orrons 
d'ailleurs: car il n'y a point d'autre regle de vraye 
religion que celle qui est contenue en la parole de 
Dieu, et laquelle nous tenons de luy. 

Or cependant il adiouste aussi, Selon l'esperance 
de la vie eternelle: ou la cause de l'esperance. En 
quoy il monstre que iamais les hommes ne se pour- 
ront bien dedier au service de Dieu, s'ils ne pen- 
sent plus à Dieu, qu'à tout le reste. Car encores 
que nous soyons comme retenus, encores que nous 
ayons quelque affection à Dieu, ce n'est rien, cela 
s'escoule. Brief, il n'y a point une racine vive, ni 
de foy, ni de religion, iusques à tant que nous 
soyons amenez au ciel: c'est à dire, que nous co- 
gnoissions que Dieu ne nous a point creez pour 
nous tenir ici en une vie terrestre avec les bestes 
brutes, mais qu'il nous a adoptez en son heritage, 
et qu'il nous tient pour ses enfans. Bi donc nous 
ne regardons au ciel, il est impossible que nous 
ayons une vraye devotion pour nous addonner à 
Dieu, qu'il y ait ne foy, ne Chrestienté en nous. 
Et voilà pourquoy auiourd'huy de tous ceux qui se 
renomment Chrestiens, et se reclament pour tels, 
on en trouvera bien peu qui ayent ceste vraye 
marque, telle que sainct Paul l'a donnee aux en- 
fans de Dieu: car tous sont occupez en ceste vie pre- 
sente, et y sont tellement attachez, qu'ils ne peu- 
vent aspirer là haut. Or voyant ce vice tant or- 
dinaire, d'autant plus nous faut-il preserver, et nous 
despouiller des choses qui nous retienent ici bas, et 
rompre mesme par force ce que nous ne pouvons 
pas du tout destacher, iusques à tant que nous ad- 
herions à Dieu: ce qui &e fera, quand nous aurons 
conceu à bon escient et en verité l'esperance de la 
vie eternele, comme sainct Paul en parle ici. Et 
notamment aussi cela emporte instruction, pour 
nous monstrer que si nostre vie nous est encores 
cachee, il ne faut point pour cela que nous en soy- 
ous desgoustez. Car les hommes se tienent tous- 
iours à leur sens naturel: et voilà pourquoy ils ne 
peuvent embrasser la promesse de salut qui leur est 
tous les ionrs offerte. Car ils ne voyent point ce 
que Dieu promet: et cependant ils ne peuvent es- 
tendre leur phantasie plus loin, qu'à ce qu'ils voy- 
ent et qu'ils congoyvent en leureimagination. Or 

8i faut-il quoy qu'il en soit, que nous soyons tout 


asseurez de ce qui nous est caché, quand mous. 


oyons que Dieu parle, encores que nous ne le con- 
cevions point de nostre sens naturel. Et ainsi re- 
courons à ceste esperance dont parle ici sainct Paul. 
Et combien que nous n'ayons point veu l'heritage 
qni nous attend, que nous ne laissions pas de l'aimer, 
voire d'une affection ardente. que nous soyons là 
ravis, que les choses de ce monde nous soyent 
comme menus fatras, scgachant que non seulement 
elles nous destournent de marcher au salut que 
Dieu nous presente, et que ce sont des appasts 
pour nous allecher, et nous retenir ici bas, mais 
que C'est aussi pour nous perdre et ruiner du tout 
quand nous sommes ainsi enveloppez au monde, et 
pour nous infeceter d'une poison mortelle. 

Voilà donc comme nous avons à prattiquer ce 
mot, quand sainct Paul dit qu'il est serviteur de 
Dieu, voire selon l'esperance de la vie eternelle. 
Comme aussi il loue les Colossiens, voire pour leur 
charité et affection qu'ils ont envers Dieu, à cause 
de l'esperance qui leur est apprestee au ciel, et 
monstre que les fideles prenent courage de servir 
à Dieu, de travailler à bonnes oeuvres, et de ba- 
tailler contre toutes diffieultez, quand ils se pro- 
posent cest heritage qui leur est appresté au ciel, 
et qu'ils y regardent, et qu'ils se tienent là. C'est 
ce qu'il veut aussi dire en ce passage. Or d'au- 
tant que les hommes cherchent tousiours ce qui 
leur est le plus prochain, et s'ils ne cognoissent 
une chose, ils ne peuvent elever leurs esprits pour 
la contempler, sainct Paul pour corriger un tel 
viee, nous rameine à la promesse de Dieu: comme 
s'il disoit, Mes amis, il est vray que quand on nous 
parle du royaume celeste, c'est une chose qui sur- 
monte tous nos sens, cela est trop haut et trop pro- 
fond: mais si ne faut-il pas que nous laissions pour- 
tant d'y aspirer. Et pourquoy? Car nous avons 
un bon garent: voici Dieu (dit-il) qui nous l'a pro- 
mis, voire Dieu qui ne peut mentir. Nous voyons 
comme ces choses s'entretienent, et que nous som- 
mes ici retirez de toutes creatures, pource que 
nostre foy ne seroit pas ferme si elle s'adressoit 
aux hommes, ou à rien qui soit au monde. Il faut 
qu'un tel renouvellement nous soit certain, et que 
nous demeurions là fermes, et que nous y sOyons 
du tout retenus. Et cependant faisons à Dieu 
l'honneur qu'il merite: c'est que nous le separions 
du rang des hommes: comme mesmes nous voyons 
que ce faux prophete Balaam, qui s'estoit loué et 
vendu pour mentir, si est-ce qu'encores est-il con- 
traint de dire verité, comme un mal-faiteur à la 
torture; Dieu, dit-il, n'est point semblable aux 
hommes. Et qui est-ce qui parle ainsi? C'est un 
trompeur, un meschant qui ne demande qu'à per- 
vertir l'honneur de Dieu, et le salut de l'Eglise. 

Et cependant Dieu le contraint comme un brigand 
forcé, de rendre tesmoignage à la verité. Puis que 
Balaam a parlé ainsi, que devons-nous faire? "Vien- 
drons.nous à revoquer en doute ce que nous devons 
tenir des promesses de Dieu, si elles nous sont in- 
fallibles, ou si nous n'en serons point frustrez? 

Ainsi done notons bien ce qui est dit ici, pour 
lappliquer à nostre instruction, et sgavoir quel est 
le fondement de nostre foy: c'est de recognoistre 
que Dieu n'est point semblable aux hommes. Et 
pourquoy? Carle mensonge ne luy peut nullement 
competer, à luy, qui est la verité infallible et per- 
manente. C'est done ce que nous avons à retenir 
de ce passage, asgavoir quand nous serons tentez 
de quelque desfiance à cause que nous n'apperce- 
vons point la gloire qui nous est promise, que nous 
venions là, Et bien, il est vray que ce sont choses 
qui surmontent nostre capacité, mais il se faut fier 
en Dieu, et nous trouverons qu'ainsi est. Et pour- 
tant, que nous luy remettions entre ses mains nostre 
depost, et il en fera bonne garde: comme sainct 
Paul en parle en la seconde à Timothee, que puis 
qu'il est fidele gardien de nostre depost (c'est à dire 
de nostre salut), que nous pouvons hardiment nous 
mettre et recommander entre ses mains. 

Au reste, sainct Paul parle ici de la promesse 
de Dieu qui a esté faite devant tout temps, et de 
ce qu'il nous est demonstré en saison opportune. 
Quant à la promesse, aucuns le prenent pour l'election 
qu'il a faite de tous fideles: comme nous avons veu 
qu'il disoit à Timothee, que la vie leur a esté donnee 
devant toute eternitó: mais pource que ce mot de 
Promesse est une correspondance aux hommes aus- 
quels Dieu parle, ie ne doute point que sainot Paul 
ne vueille ici par les femps eternels, signifier longue 
possession. Car nous scavons que des le commen- 
cement du monde Dieu a testifié aux hommes qu'il 
vouloit estre leur Sauveur, voire et quant et quant 
il a baillé le gage, le Redempteur qu'il leur com- 
mettoit: il a continué en cela tousiours. Ce n'est 
point done sans cause que sainct Paul dit ici, que 
Dieu devant les temps eternels a promis le salut 
qui nous a esté manifesté en l'Evangile. Et c'est 
aussi la promesse qui a esté donnee aux Peres an- 
ciens. Car quand Dieu les a adoptez, et qu'il s'est 
declaré Pere envers eux, ce n'a pas esté qu'en les 
tenant tousiours en suspens iusqu'à la venue de 
nostre Seigneur lesus Christ. Et de faict, les Pro- 
phetes ont tousiours regardé à ce but-là: car il est 
dit que c'est la fin de la Loy. Voilà dono des pro- 
messes qui estoyent comme suspendues iusques à la 
venue du Redempteur. à 

Or maintenant nous en avons une declaration 
plus ample, quand lesus Christ nous a esté envoyé. 
Vray est que de prime face il sembleront qu'il y 
eust iei quelque contrarieté, quand sainct Paul a 

mis le mot JD'esperance: et puis il met, Que les 
choses nous sont maintenant monstrees, et que Dieu 
les a mises comme devant nos yeux. Or cela s'ac- 
corde aisément, d'autant qu'il y a trois degrez à 
considerer. Le premier, c'est la condition- en la- 
quelle les Peres ont vescu sous la Loy. Car ils 
ont bien eu tesmoignage de la misericorde de Dieu, 
et qu'il leur vouloit estre pitoyable, et ont aussi 
attendu le salut qui leur estoit promis: mais cepen- 
dant ils ont esté en ombrage, ils ont regardé les 
choses de loin (comme l'Escriture en parle), car 
aussi ils avoyent le voile devant leurs yeux, qui les 
empeschoit de veoir ce qu'auiourd'huy Dieu nous a 
manifesté, voire en vertu de la promesse dont parle 
sainct Paul. Et ainsi il nous est remonstré qu'il 
nous faut tousiours en patience remettre nostre 
salut entre les mains de Dieu: comme aussi nous 
en sommes admonestez par l'Apostre, Hebr. 11, 
Vous ne pouvez avoir la foy sinon en vous appuyant 
sur les promesses de la vie à venir. Car en ce 
monde nous n'avons point nostre repos. Car qu'est- 
ce de ceste vie sinon un pelerinage qui continue 
iusques en la fin? Nous avons donc les promesses, 
et par consequent nous ne voyons encores que par 
un miroir, et en obscurité. "Voilà comme sainct 
Paul en parle aux Galatiens. Mais si est-ce qu'au 
prix des Peres qui ont vescu sous la Loy, nous 
avons la substance et la verité, qu'elle nous est 
toute patente: car en nostre Seigneur lesus Christ 
nous avons la perfection et l'accomplissement de 
toutes les choses qui estoyent requises à nostre 
salut. Sommes-nous espovantez, d'autant que nous 
sommes pecheurs? Nous trouverons la iustice au 
Fils de Dieu. Nostre ignorance nous trouble-elle? 
Il est donné pour sagesse à tout le monde. Som- 
mes-nous captifs et esclaves de Satan? Nous avons 
nostre rancon en luy. Sommes-nous pollus et 
souillez? Il nous sanctifie, Sommes-nous debiles? 
Il est la vertu de Dieu pour nous fortifer. Ne 
voyons-nous en nous qu'ordure? Il est la fontaine 
de pureté. Apres, n'avons-nous qué mort? Il est 
la vie: et mesmes il en a la maistrise, car il 'a 
vaincu la mort. Voilà donc les choses que les 
Peres ont esperees et attendues, qui nous sont 
auiourd'huy donnees en ]a personne de nostre 
Seigneur lesus Christ. Or il est vray que nous 
n'en avons point encores le fruict ni la iouissance 
en nous: mais si nous faisons comparaison de ce 
que les Peres ont eu, nous avons beaucoup plus 
qu'eux, Ainsi donc ce n'est poinct sans cause que 
sainct Paul dit que Dieu nous a reveló auiourd'huy 
ce que les Peres ont attendu, à cause de la pro- 
messe qui les tenoit là comme en suspens. Or le 
troisieme degré est la perfection qui sera au der- 
nier iour, quand nous serons recueillis avec les 
Peres anciens: et alors il n'y aura plus de foy. 

Car la foy est comme une vision des choses invi- 

»Bibles (ainsi que l'Apostre l'appelle), et une cognois- 
sance des choses qui sont absentes. Puis qu'ainsi 
est que nous possederons ce que Dieu nous offre 
auiourd'huy en l'Evangile, la foy n'aura plus de 
lieu. Voilà ce que nous avons à retenir en somme, 
de ce que sainct Paul met, que Dieu avoit bien 
promis de tout temps ce qu'auiourd'huy nous est 
reveló, mais nous en avons la pleine declaration, 
voire en nostre Seigneur lesus Christ, combien 
qu'elle n'apparoisse point encores en nous qui som- 
mes ses membres, mais que cela soit differé iusques 
au dernier iour. 

Et notamment S. Paul met ici les saisons pro- 
pres et opportunes, afin de nous faire glorifier Dieu 
en son conseil, et que nous souffrions qu'il dispose 
de tout comme il luy plaist, e£ que nous ne soyons 
point si outreecuidez de repliquer contre luy, quand 
i| ne fera point les choses à nostre appetit, que 
nous n'entrions point en question ni procés avec 
luy, comme nous avons de coustume. Et voilà 
pourquoy il dit aussi bien aux Galates, Quand la 
plenitude des temps est venue, Dieu a envoyé son 
Fils. Et qu'emporte ce mot-là? Les hommes selon 
leur curiosité demandent, Et pourquoy est-ce que 
Iesus Christ n'est apparu plustost? Voilà Adam 
qui avoit ruinó toute sa race avec soy: le genre 
humain est demeuré en ceste confusion-là si longue- 
ment, qu'il est là comme pourri en sa misere: et 
faloit-il que Dieu teinst là les Peres le bec en l'eau 
(comme on dit) et que le Redempteur ne fust en- 
voyé plustost? Puis que le mal estoit desia ad- 
venu, pourquoy est-ce que Dieu n'y a pourveu de 
meilleure heure, et qu'il n'y a donné remede? 
Voilà comme les hommes disputent: mais quand ils 
se donnent une telle licence, ils pourroyent aussi 
bien demander, pourquoy le monde a estó creé 
seulement depuis six mille ans, et que Dieu ne s'en 
est plustost advisé. Mais quoy? Que font les 
hommes s'ils s'embrouillnt ainsi? Or c'est pour 
s'abysmer et pour se ruiner du tout. Apprenons 
done d'estre sobres, et de ne nous point enquerir 
outre nostre mesure, et ocognoistre, tout ainsi que 
Dieu a sceu la saison opportune en laquelle il devoit 
creer le monde, qu'aussi il a cognu la saison oppor- 
tune d'envoyer l'Evangile. Et voila comme il coupe 
broche à toutes les questions frivoles aussi bien au 
dernier chapitre des Romains, et en la seconde 
Epistre à Timothee, et aux OCorinthiens, et aux 
Ephesiens: en ces passages-là il monstre qu'il ne 
faut pas que les hommes soyent ici iuges: car ce 
seroit trop usurper, quand ils voudroyent determiner 
d'une chose si haute, comme du conseil de Dieu. 
Mais contentons-nous que Dieu l'a ainsi disposé, et 
qu'il a cognu les saisons propres et opportunes pour 
faire ses oeuvres. Et ainsi donc, quand nous oyons 

que l'Evangile nous a esté presché, et qu'une telle 
grace n'a pas esté faite aux Peres anciens, et aux 
Prophetes, magnifions Dieu de ce qu'il luy a peu 
nous advancer en un degré plus haut: non pas que 
nous en fussions dignes, ne que nous l'eussions 
merité, mais il l'a fait par sa bonté infinie. Et 
cependant n'enquerons point outre nostre mesure: 
car nous demeurerons confus, quand nous voudrons 
nous lascher la bride: nous ne ferons que nous es- 
garer, et ne trouverons ne fons ne rive: maia ayons 
ceste simplicité-là de dire, Dieu a besongné comme 
il a cognu estre bon, et sa volonté nous doit suf- 
fire pour toute sagesse. Et si nous en voulons 
cercher d'avantage, c'est un orgueil diabolique, 
quand nous ne ferons point cest honneur à Dieu, 
de dire qu'il a tout fait par une sagesse et iustice 
admirable. Apprenons done d'estre sobres et mo- 
destea. 

Quand sainet Paul nous met ici les temps op- 
portuns, ausquels l'Evangile nous a esté revelé, et 
que les choses qui avoyent estó attendues aupara- 
vant nous ont esté manifestees, il adiouste, LLa parole 
en la predication qui m'est commise. Yc il sera 
bien convenable que nous entendions par la Parole, 
nostre Seigneur lesus Christ: comme nous voyons 
que sainct Iehan en parle en sa Canonique, que 
dés le commencement (dit-il) c'est ce que nous avons 
ouy de la Parole de vie, quand la vie nous a esté 
manifestee, et nous l'avons touchee à nos mains, 
dit-il. Là sainet Iehan declare qu'en la personne 
du Fils de Dieu la vie nous a esté offerte, telle- 
ment que nous en avons certaine possession, com- 
bien que le fruiet n'en soit pas encore cognu. Et 
iei sainet Paul, apres avoir parlé des promesses de 
Dieu, et de ce qui nous a esté revelé en temps 
propre et opportun, il adiouste, Ascavoir, ia Parole. 
Or il est vray que Dieu nous a donné sa Parole, 
comme le tesmoignage de nostre vie, et qu'il nous 
faut arrester à icelle: mais cependant oü est-ce que 
Ja parole de Dieu nous mene sinon à Iesus Christ? 
Car c'en est la substance: comme sainect Paul dit 
en un autre passage, qu'en luy toutes les promesses 
de Dieu sont Ouy et Amen:, qu'il n'y a point de 
fermeté sinon que nous soyons appuyez sur nostre 
Seigneur Iesus Christ: non pas que Dieu soit variable 
en soy, cár nous ne disputons point ici de ce que 
Dieu peut faire, mais nous disputons de l'ordre qu'il 
a establi. Or est-il ainsi qu'il ne nous faut point 
cercher nostre vie ailleurs que là oà il nous la 
donne, et veut que nous puisions de là toute l'asseu- 
rànce que nous avons en sa promesse. Ainsi non 
sans cause sainct Paul nous propose ici la personne 
de nostre Seigneur lesus Christ, comme aussi c'est 
en cela principalement que nous differons d'avec 
les Peres anciens, quand nous avons le Redempteur 
auquel nous contemplons clairement les choses qui 

estoyent requises à nostre salut. Lees Peres anciens 
ont eu les sacrifices. Mais quoy? Le sang d'un tau- 
reau ou d'un agneau les pouvoit-il sanctifier ni recon- 
cilier avec Dieu? Il est bien certain que non. Ile ont 
eu les lavemens: mais telles ceremonies leur pouvoy- 
ent elles apporter une droite iustice? Il s'en faloit 
beaucoup. lls ont eu un mediateur, mais c'estoit 
un homme mortel, suiet à toutes infirmitez comme 
eux, et qui avoit besoin de prier Dieu pour, ses 
fautes. Ils ont eu un sancetuaire visible, mais tout 
cela n'estoit point pour les amener à perfection. 
Maintenant nous avons le Fils de Dieu, auquel 
toute plenitude de. bien est enclose: il est nostre 
Mediateur, et n'a point besoin que ses fautes luy 
soyent pardonnees, d'autant qu'il est pur et innocent, 
et qu'il a observé toute iustice. Et d'autre costó, 
il n'est point incognu à Dieu, d'autant qu'il est 
venu de luy, et non point seulement quand il a 
estó constitué nostre Redempteur, mais qu'il est 
d'une mesme essence, qu'il est nostre Dieu im- 
mortel. 

Voilà donc comme en la personne de nostre 
Seigneur Iesus Christ nous sommes advancez par des- 
sus les Peres anciens. Car sa mort et passion a esté le 
sacrifice eternel, par lequel nous sommes acquittez 
de toutes nos offenses, que l'ire et la malediction 
de Dieu n'est plus sur nous, d'autant qu'il s'est 
contenté d'un tel payement: nous avons son sang 
qui a esté espandu pour nous purger. Quand 
done nous avons toutes ces choses, nous voyons 
comme en la personne de nostre Seigneur lesus 
Chri&t, ce qui avoit esté anciennement promis, nous 
est auiourd'huy priveement revelé. Mais cependant 
Ssainct Paul nous met sa predication: comme il ne 
nous faut point aussi separer l'un de l'autre. Car 
il y a un lien inseparable entre lesus Christ et 
l'Evangile: que si nous prenons lesus Christ tout 
nud, le despouillant de sa doctrine, c'est comme 
l'aneantir: ainsi que les Papistes en font une idole. 
Car ils diront assez, Iesus Christ Fils de Dieu 
nostre Redempteur: mais cependant ils ne pensent 
point à son office, et ne sgavent pourquoy il est 
venu, et ne le veulent point savoir qui plus est. 
Car ils e'enveloppent en ie ne scay quelles vaines 
imaginations, qu'ils diront bien, Iesus Christ nous 
a esté envoyó: mais (comme i'ay dit) ils ne scavent 
pourquoy, d'autant que sa vertu ne se cognoist 
point sinon par son Evangile, lequel ils mesprisent 
et reiettent. Nous voyons donc pourquoy sainct 
Paul derechef nous reduit en memoire que sans la 
predieation Iesus Christ ne nous profitera de rien. 
Mais aussi d'autre costé notons que si nous ne 
sommes unis à lesus Christ par l'Evangile, nous 
effacgons entant qu'en nous est le conseil de Dieu, 
et renversons son intention. Il est vray qu'il nous 
faut estre du tout certains par la parole que Dieu 

nous donne: mais si faut-il venir à ceste cognois- 
sance, oà Dieu nous a monstré que nous ne serons 
point frustrez de nous tenir à ce qu'il nous dit, et 
que lesus Christ nous est un bon gage. Et ainsi 
retenons ces deux choses ainsi coniointes commo 
nous les voyons ici en sainct Paul, et que ce lien 
nous s80it sacré: c'est ascavoir quand nous oyons 
preseher la parole de Dieu, que nous tendions à 
nostre Seigneur lesus Christ, comme c'est le but 
auquel nous devons estre addressez: et que nous 
scachions que là nous avons tout ce qui appartient 
à l'esperance de nostre salut. Et au reste, quand 
on nous parlera de Iesus Christ, que nous n'ima- 
ginions point ie ne sgay quel phantosme, comme 
font les Papistes, mais que nous venions à l'Evan- 
gile, afin que là il nous soit cognu, que nous sQa- 
chions à quelle fin il nous est donné de Dieu son 
Pere, les biens qu'il nous a apportez, et quel est 
son office envers nous. Quand. toutes ces choses-là 
nous sont monstrees par l'Evangile, cognoissons 
que ce nous est un vray miroir oà nous pouvons 
contempler nostre Dieu en l'image de nostre Sei- 
gneur lesus Christ: comme sainct Paul en parle en 
la seconde des Corinthiens. "Voilà done pourquoy 
il dit que Dieu a revelé en temps opportun le 
salut promis, c'est ascavoir la parole en sa predi- 
cation. 

Or il adiouste, Que ceste predication (uy est com- 
mise, afin qu'il soit receu en telle qualité comme il 
doit. Car il pretend de parler avec authorité: et 
sans cela qu'eustbil gagné d'escrire? Il veut done 
qu'on recoyve ce qu'il propose comme venant de 
Dieu, et non point d'un homme mortel. Pour ceste 
cause il allegue qu'il ne s'est point ingeró, mais 
que la predieation luy est commise. Et de faiet, 
ce n'est pas aussi à nous d'usurper nul estat en 
l'Eglise de Dieu. Car nul ne se mettra en l'hon- 
neur, dit lApostre. Voilà Iesus Christ qui ne 
s'est point avancé de soy-mesme, combien qu'il fust 
excellent, et que toute authorité luy apparteinst: il 
n'est point venu à la volee pour prendre son office, 
mais i| a esté constitué Sacrificateur de Dieu son 
Pere, voire avec serment solennel, comme il est dit au 
Psaume, i'ay iuré, et ne m'en repentiray point, tu 
e8 sacrificateur eternellement selon l'ordre de Mel- 
ehisedec. Voilà done nostre Seigneur Iesus Christ 
qui declare que le Pere celeste l'a authorisó. Si le 
Maistre de la maison parle ainsi, le Chef des Anges, 
auquel toutes creatures doyvent hommage, et ploy- 
ent le genouil devant luy, que sera-ce de nous 
povres vaisseaux de terre et fragiles, de nous qui 
ne sommes rien?  Oserons-nous venir pretendre le 
nom de Dieu, sinon que nous soyons deuement ap- 
pelez? Notons bien done que sainct Paul n'allegue 
point ici son authorité pour estre prisé: il ne se 
vante point d'avoir estó en credit quant au monde, 

mais il dit qu'il est appelé de Dieu. Or il est 
vray que sà vocation a esté speciale comme d'un 
Apostre: mais maintenant Dieu a establi un ordre 
qu'il veut qu'on observe en son Eglise. Ceux donc 
qui sont choisis selon Dieu, et qui demandent de 
servir à Dieu, peuvent dire avec sainct Paul, La 
predication m'est commise. Et quand ils sont re- 
lettez, ceste iniure-là s'addresse à Dieu, et non 
point à leurs personnes. Mais il faut que ceci se 
face en authorité. Car les seducteurs pourront bien 
pretendre la couverture du nom de Dieu, comme 
ils ont fait de tout temps: mais sainct Paul qui a 
declaré que la predication luy estoit commise, a eu 
de bons tesmoignages et infallibles. Il a done falu 
que sà doctrine fust authentique. 

Or notons qu'il n'a point seulement parlé pour 
un temps, mais comme la verité de Dieu est per- 
manente, qu'auiourdhuy il nous faut appliquer ces 
titres à nostre usage, et quand nous oyons ce qui 
est amené de sainct Paul, que nous ne le prenions 
point comme quelque doctrine qui aura creu au 
cerveau d'un homme, mais que nous scachions qu'il 
est instrument de l'Esprit de Dieu.  Pourquoy? 
Car la predication luy est commise, et il s'en est 
acquitté fidelement: il a servi à Dieu, dispensant le 


thresor de l'Evangile, auquel nous avons certitude 


de nostre salut. Puis qu'ainsi est donc, tenons-nous 
à ce qui est escrit, scachans que nostre foy alors 
ne sera point appuyée sur les hommes. 

Et pour conclusion il met que cela est selon 
l'ordonnance de Dieu. lei sainct Paul ne veut point 
qu'on regarde à sa dignité. Il est vray qu'il avoit 
de quoy se glorifier, quand ii eust voulu, ainsi qu'il 
le monstre quand il en a esté contraint: que s'il y 
a eu des glorieux qui vouloyent faire trop des 
braves, il dit, Si ie m'aecompare à eux, ie ne suis 
point en rien inferieur. S'ils disent, Ie suis de la 
lignee d'Abraham: et moy, n'en suis-ie pas aussi? 
S'il disent qu'ils sont cleres: et moy, ne suis-ie 
point docteur en la Loy?  S'ils se vantent de leur 
preud'hommie et de leur conversation, on sgait que 
jay esté irreprehensible en toute ma vie: on m'a- 
voit estimó un sainpt homme devant que ie fusse 
Chrestien: ie puis alleguer tout cela, dit-il: Mais 
quoy? Toutes ces choses-là me sont fiente et or- 
dure, depuis que Iesus Christ m'a esté donné. Car 
l'ay cognu que i'estoye plongé au profond d'enfer 
avec toute ma sagesse et saincteté, que i'ay estimé 
tout cela perte et dommage, afin de gagner lesus 
Christ. Brief, sainct Paul a esté en cest endroit 
comme un homme qui sera en danger, qui quitte 
tout ce qu'il avoit prisé auparavant, afin de sauver 
SA vie, qu'il dit qu'il n'a pas peu estre sauvé, si 
non en se despouilant de tout ce qu'il avoit eu 
cher et precieux, afin d'estre enrichi des graces de 
nostre Seigneur lesus Christ. Voilà donc comme 

sainct Paul se pouvoit hardiment glorifier: mais 
il se deporte de tout cela, pour nous monstrer qu'il 
ne faut point que nous apportions rien du nostre 
quaad nous voudrons estre escoutez: mais que nous 
monstrions ce que nous avons de Dieu. Et une 
telle procedure est bien pour nous humilier: comme 
il dit en l'autre passage, Qu'est-ce que tu as sinon 
ce qui t'est donné? (Qar il y en a beaucoup qui 
parleront des graces de Dieu, mais ils ne laissent 
pas d'estre pleins d'orgueil: comme nous voyons ce 
Pharisien qui est au temple, enflé d'orgueil et de 
presomption: il luy semble que les autres ne sont 
pas dignes d'approcher de luy: et toutesfois il dit, 
Seigneur, ie te ren graces. On diroit qu'il est des- 
pouillé de toute arrogance: mais cependant il ne 
laisse pas de monstrer sa fierté, car il veut exaucé 
pour ses bien-faits et ses merites: et cependant il 
ne cognoit point les graces de Dieu en pureté de 
coeur. Et pourtant il faut qu'il soit là laissé mau- 
dit, et que celuy lequel il ne daignoit regarder, 
l'estimant un mal-heureux, soit exaucé de Dieu: 
comme nostre Seigneur Iesus Christ le remonstre. 
Et c'est ainsi que sainct Paul en a usé. Et voilà 
pourquoy en ce passage, comme aussi par tout, 
quand il parle de la dignité evangelique, il dit, C'a 
esté selon l'ordonnance de Dieu: protestant par 
cela: que Dieu ne l'avoit point choisi comme le 
plus idoine et le plus suffisant, mais d'autant que 
Son bon plaisir estoit tel. ^ Or puis qu'ainsi est, 
apprenons maintenant de nous assuiettir du tout à 
la volonté de Dieu, et mieux que nous ne faisons 
pas: et quand nos affections ne s'y voudront point 
ranger, que ceste bride-ci nous retiene. Voire, mais 
si faut-il que Dieu nous gouverne, et qu'il soit 
maistre par dessus nous. Et mesmes quand il y 
aura quelque chose qui nous semblera fascheuse, et dont 
nous voudrions estre exemptez, que nous cognois- 
sions, Voire, mais si est-ce que ceci n'est point 
lieite, ie voy qu'il desplaist à mon Dieu. Que cela 
done soit pour repousser toutes les tentations de 
nostre chair qui nous solicitent à mal-faire: et ce- 
pendant quand nous avons l'ordre de l'Eglise qui 
aura esté instituó de Dieu, que nous n'y venions 
rien mesler qui soit de nostre cerveau, pour dire, 
Ho, il me semble que cela sera bon, et ie voudroye 
que cela allast ainsi. Et qui est-ce qui parle? Les 
petis vermiceaux se voudront elever: les crapaux 
voudront sauter. Il est vray qu'ils auront bien les 
estomachs enflez: mais cependant, qu'est-ce qu'il 
y a? "Toute vermine et pourriture. Et cependant 
ils voudront approuver ou reietter l'Evangile à 
leur poste, et en voudront estre iuges à leur 
phantasie. 

Or de nostre costé advisons ce qui est declaré 
par sainct Paul: ear il n'y a doute qu'il n'ait voulu 
despiter les plus grans de ce monde, quand ils ne 

se voudront point ranger à la doctrine de Iesus 
Christ, et à l'ordonnance de Dieu son Pere. Mais 
encores afin de nous rompre le coeur, il attribue à 
Dieu le titre de Sauveur: comme s'il disoit, Quand 
il a fait ceste ordonnance de prescher son Evan- 
gile, quand il a instituó gens qui servissent en cest 
estat, à quelle fin est-ce qu'il a pretendu? A nostre 
salut. Malheur donc sur nous quand nous serons 
ici comme des bestes venimeuses, que nous vien- 
drons ici lever les cornes contre Dieu, pour dire, 
le ne veux point recevoir le bien qui m'est pre- 
senté. Et qu'y gagneras-tu mal-heureuse creature? 
Ainsi done sainct Paul n'allegue pas ici simplement 
la maiesté de Dieu à laquelle nous-nous devons 
rendre suiets, mais encoresil adiouste ce mot amia- 
ble, que Dieu s'est declaré nostre Sauveur, quand 
il a commandé que son Evangile fust presché: 
comme aussi il dit notamment au premier chapitre 
des Romains, que Dieu a voulu qu'on receust sa 
doetrine en obeissance. Et puis il adiouste tantost 
apres, que c'est sa puissance en salut à tous eroy- 
ans. Quand donc il a remonstré que Dieu a en- 
voyé du commencement ses Apostres, et qu'auiour- 
d'huy il establit les Pasteurs en son Eglise, que 
par ce moyen il procure nostre salut, cognoissons 
que si nous luy sommes ingrats, et que nous ne 
puissions nous assuiettir pleimement à luy, que ce 
sera une double confusion pour nous, d'autant que 
nous avons refusé le bien qui nous estoit offert. 
Et ainsi eognoissons que pour avoir Dieu nostre 
Sauveur, il faut que nous venions en son eschole, 
que nous soyons enseignez par l'Evangile, qui est 
lesus Christ. Et quand ce bien nous est apporté, 
que nous sgachions que c'est un thresor qui sur- 
monte tout ce que nous pourrions avoir en ce monde. 
Les Papistes parleront bien ce langage, Dieu est 
nostre Sauveur: mais cependant qu'est-ce envers 
eux de la vertu de la predication?  Sgavent-ils de 
quoy leur doit servir la venue de nostre Beigneur 
lesus Christ? Sentent-ils que l'Evangile leur soit 
la puissance de Dieu pour leur salut? Mais ils 
grondent à l'encontre comme des bestes sauvages, 
voire et le persecutent furieusement. "Voire? Et 
pensent-ils que lesus Christ ait plus nulle reve- 
rence entr'eux, quand ils quittent et reiettent ainsi 
82 doctrine? Ainsi done notons bien que si nous 
voulons que Dieu nous advoue, il ne faut point nous 
eslongner de sa parole, mais il nous faut recevoir 
le salut qui nous est presenté en l'Evangile: ear 
quand nous aurons cela, nous avons une consolation 
inestimable, que nous ne douterons point que Dieu 
ne parface nostre salut, combien que nous soyons 
ici fragiles, que nous soyons suiets à tant de mise- 
res, Bi est-ce que nostre salut nous est asseuré. Et 
pourquoy? Si nous avons la predication de l'Evan- 
gile, c'est pour nous monstrer que Dieu veut estre 

nostre Sauveur, qu'il domine au milieu de nous, et 
qu'il y ha son siege dressé. 

Voilà done en somme ce que nous avons à 
retenir, c'est ascavoir que nous ne soyons plus ad- 
donnez à nos phantasies vaines frivoles, pour nous 
en laisser tromper et circonvenir, mais que nous 
venions à la verité de Dieu pour estre appuyez 
sur icelle, sans en decliner iamais: et que nous re- 
gardions plus haut qu'en ce monde et à ceste vie 
terrestre, que nous venions à nostre Seigneur Iesus 
Christ, le prians qu'il desploye ses graces sur nous, 
qu'il nous en communique, et que nous obtenions 
par son moyen une telle asseurance de la bonté de 
Dieu envers nous, que nous ne doutions point que 

Il n'y a plus de ceste salutation de sainct Paul 
autre chose à exposer, sinon qu'il appelle Tite son 
vray fils selon la foy commune: et puis il demande 
à Dieu qu'il luy face grace et misericorde, et luy 
donne paix. Or il est vray qu'il nous est defendu 
d'avoir nul pere en ce monde: mais cela s'entend 
que nous ne devons point nous arrester à la crea- 
ture pour despouiller Dieu de son honneur: car il 
faut que tout parentage se rapporte là, comme aussi 
il en procede. Mesme cele n'est pas seulement 
selon l'esprit, mais en tout et par tout il faut que 
Dieu soit recognu et honoré pour Pere unique. Il 
est vray que l'Apostre en l'Epistre aux Hebrieux 
declare qu'il est Pere de nos ames, et fait com- 
paraison de luy avec les peres charnels: mais tant 
y 29 que selon nos corps il faut bien aussi que Dieu 
soit nostre Pere. Car combien que nous soyons 
engendrez par nos peres terriens selon nature, si 
est-ce que Dieu nous a formez et ereez. Et c'est 
un miracle qui merite bien d'estre renommóé que 
celuy-là, quand Dieu cree une telle creature qu'est 
l'homme, de ce qu'l;luy donne une telle forme. 
Là done Dieu desploye une belle sagesse, voire et 
telle que nos corps sont des miroirs ausquels nous 
devons contempler son ouvrage. Et ainsi (comme 
i'ay desia touché) Dieu sera Pere des corps aussi 
bien comme des ames, mais sur tout il veut estre 
nostre Pere spirituel. Au reste, cela n'empesche 
point que ceux qui nous engendrent par la parole 
de Dieu, ne soyent aussi estimez peres sous luy en 
degré inferieur. Voilà done Dieu qui demeure 
tousiours en $a principauté BOuveraine, et n'ha 

nous ne parvenions au fruict et à la jouissance des 
choses qu'il nous promet auiourd'huy, et que nous 
esperons. Et cependant, que nous glorifions nostre 
Dieu en ce qu'il nous a fait plus de bien qu'aux 
peres sous la Loy: puis qu'il nous a preferez à eux: 
en ce qu'il nous a donné plus ample declaration de 
sa volonté et des promesses de nostre salut, que 
nous venions à luy d'un tant meilleur courage, et 
que nous y adherions d'une affection plus ardente, 
iusqu'à ce qu'il nous retire en son Royaume celeste, 
oü nous verrons en pleine perfection les choses que 
nous contemplons maintenant par foy. 

Or nous-nous prosternerons devant la face de 
nostre bon Dieu, etc. 


SERMON,. 


point de compagnon: ear il n'y à homme mortel 
qui se puisse egaler à luy: mais d'autant qu'il luy 
plaist user des hommes mortels, et les faire instru- 
mens pour nous engendrer en la vie celeste, voire 
de ceste semence incorruptible (comme sainct Pierre 
la nomme), c'est asgavoir la doctrine de l'Evangile, 
ceux qui sont constituez pour prescher sà parole, 
Sont nos peres. Sainet Paul donc n'a point ici 
usurpé ce qui estoit propre à Dieu, mais il s'est 
nommé pere de Tite, d'autant qu'il l'avoit engendré 
en la foy Chrestienne. Or tant s'en faut que cela 
obscureisse l'honneur et la dignité de Dieu, que 
plustost c'en est une approbation. Car si les hom- 
mes qui nous apportent la doctrine de salut pour 
nos ames, sont nos Peres, que sera-ce de celuy qui 
nous l'envoye, et qui est le vray autheur, et qui 
fait servir le labeur des hommes comme bon luy 
semble? Quand il donne la faculté et le moyen, 
qu'il donne la vertu à la doctrine afin qu'elle nous 
profite, quand (di-ie) Dieu besongne en telle sorte, 
que c'est luy qui commence et qui parfait le tout, 
la gloire ne luy en doit-elle point estre rendue? 
Comme quand i! est dit que les ministres de la 
parole pardonnent les pechez, qu'ils deslient les 
ames, ce n'est pas que Dieu leur ait resigné son 
office, et qu'il s'en soit desvestu: mais quand il 
leur a commis sa parole, il leur a aussi declaré à 
quelle fin elle doit estre preschee, et quel est cest 
office: car ceux qui regoyvent les promesses que 
nous offrons au nom de Dieu, doyvent estre certi- 
fiez que tout ce que nous avons presché est advoué 
au royaume des cieux: car nous les avons renvoyez 
à Dieu qui nous a commis à cela. Ainsi donc 
ceux qui ont charge d'anoncer l'Evangile, deslient 

les ames, ils remettent les pechez au nom de Dieu: 
mais cependant tousiours ce qui nous est dit par 
le Prophete Isaie demeure vray et en son entier, 
C'est cestuy-ci qui pardonne tes fautes, Israel, et 
qui les efface: tellement que Dieu ne veut point 
qu'on luy mesle nulle creature, monstrant que c'est 
son office propre d'effacer les pechez: voire mais 
cependant le moyen, et comme son instrument pour 
ce faire, est sa parole, laquelle il a commise aux 
hommes mortels. 

Nous voyons donc maintenant que S. Paul ne 
s'est point exalté outre sa mesure, mais seulement 
il à voulu monstrer quel est l'office de la doctrine 
de l'Evangile, c'est que par icelle nous soyons faits 
nouvelles creatures. Et pourquoy? Car c'est une 
semence incorruptible. Comme nous sommes en- 
gendrez en ceste vie presente et caduque par la 
semence corruptible, aussi la parole de Dieu nous 
vivifie afin que nous parvenions à cest heritage 
immortel qui nous est appresté. De là nous som- 
mes admonestez, quand il plaist à Dieu de nous 
envoyer sa parole, de la recevoir avec une telle 
affection comme si elle nous apportoit la vie: car 
aussi fait-elle. Nous ne le sentons pas, et ne l'ap- 
prehendons point selon nostre phantasie, mais la 
chose est telle. Et ainsi cognoissons le bien qui 
nous est communiqué quand Dieu nous envoye sa 
parole. Et voilà pourquoy aussi l'Eglise est ap- 
pelee nostre mere: comme S. Paul le dit, que la 
garde luy est commise de la verité de Dieu. D'au- 
tant done que Dieu nous fait dispenser sa parole 
par le moyen des hommes, et qu'il a establi cest 
ordre en l'Eglise, il faut que tout ainsi que Dieu 
est nostre Pere, que l'Eglise aussi soit nostre mere, 
que nous soyons conceus par icele, que nous 
soyons allaittez et nourris. "Tout ainsi qu'un homme 
S'accorde avec sa femme pour nourrir leurs enfans, 
et que la femme en doit avoir le soin de sa part: 
aussi Dieu a commis ceste charge à son Eglise, 
qu'il veut que par le laict d'icelle nous soyons 
substantez iusqu'à ce que nous soyons parvenus en 
aage d'homme: comme il en est parlé aux Ephe- 
siens. Voilà done qui est cause que S. Paul ap- 
pelle Tite, son vray fils: et notamment il l'appelle 
vray et naturel, pour le discerner d'avec les hypo- 
erites, qui seront bien engendrez en la maison de 
Dieu selon l'apparence exterieure (comme aussi il 
en traitte aux Galatiens), mais cependant il faut 
qu'en la fin ils soyent retranchez comme bastars 
qui ne sont point vrais fils, ainei que l'exemple en 
est là amené d'Ismael. Car la maison d'Abraham 
a estó une vraye image ou figure de l'Eglise. 
Voilà Ismael qui est fils d'Abraham selon la chair, 
mais sa mere en est exclue. Or Ismael semble 
bien avoir le droict de primogeniture, tellement 
qu'il se mocque d'Isaac son frere, et veut aneantir 

la promesse qui est donnee, que Dieu suseitera 
benedietion par le moyen d'Isaac: il s'en mocque: 
ear il luy semble que ce soit assez qu'il soit le 
premier-nay. Or il faut qu'avec tout cela il soit 
banni de la maison, non point seulement de son 
pere Abraham, mais plustost de Dieu, et qu'il soit 
renvoyé comme prophane. Et voilà un membre 
pourri: et tout ce qu'il a eu auparavant est venu 
à rien, dit S. Paul. Or il applique cela à nostre 
instruction commune, disant que quand la parole 
de Dieu se presche, beaucoup l'auront qui n'en 
pourront pas faire leur profit, pource qu'ils ne sont 
point engendrez en liberté, qu'ils ne sont point 
illuminez par l'Esprit de Dieu, qu'ils ne regoyvent 
point les promesses gratuites de leur salut, qu'il 
n'y a point une vraye foy et vive, qui prene racine 
en leurs coeurs. Ceux-là donc seront bien reputez 
enfans de Dieu: mais il n'y a nulle semence legi- 
time en eux, il n'y a qu'une apparence visible, il 
n'y a que comme une chose formee sans substance. 
Et s'ils s'en glorifient pour un temps, il ne s'en 
faut point esbahir: car cela s'est fait en Ismael, 
mais il a falu en la fin qu'il ait esté dechassé. 
Ainsi sera-il de tous ceux qui à faux titre se re- 
nomment du peuple de Dieu, et que ceux qui ont 
estó vrayement engendrez soyent retenus, et que 
ils iouissent de l'heritage de salut. Ainsi donc 
apprenons de n'avoir point seulement le titre d'en- 
fans, mais que nous soyons reputez pour vrais en- 
fans et legitimes. Et cela se fera quand nous 
ferons tellement nostre profit de la doctrine de 
l'Evangile, qu'elle aura une droite raeine en nous, 
et qu'elle produira ses fruits, que nous prendrons 
garde à n'estre point bastars. Quand donc nous 
irons en telle sorte, Dieu nous retiendra tousiours 
du nombre et de la compagnie des siens. Sinon, 
advisons à nous: ear nous aurons beau nous glori- 
fier de ce titre de fideles ou Chrestiens, telle couver- 
ture ne nous servira rien, ni telle vanterie: car ce 
qui à esté accompli en Ismael nous adviendra. Et 
ainsi nous voyons que S. Paul n'a point parlé 
seulement en la personne d'un homme, mais en 
general il a donné ici une instruction utile à toute 
lEglise, afin que sous l'exemple de "Tite nous 
soyons vrais enfans, et que nous portions la mar- 
que de ceux qui ont esté engendrez par la doctrine 
de salut, tellement qu'ils regoyvent la grace de 
Dieu, et la font valoir, et ne se contentent point 
seulement du titre, mais aussi ont la substance et 
la verité. 

Or cependant sainct Paul adiouste, Qwe cela est 
selon la foy commune qu'ils ont ensemble. Et. c'est 
comme pour comprendre ce que nous avons veu 
qu'il s'appelloit pere, afin qu'on cognust qu'il ne 
s'elevoit point pour obscurcir la gloire de Dieu, ni 
pour amoindrir la dignité de nostre Seignenr lesus 

Christ. Voilà done ce qu'il dit, que combien qu'il 
Soit pere, il ne laisse pas d'estre du nombre des 
enfans. Et ainsi, celuy qui est Pere en l'Eglise de 
Dieu, d'autant qu'il porte la semence de vie, d'au- 
tant que les ames sont reformees par son moyen 
et par son labeur à l'image de Dieu, celuy-là' ne 
laisse point d'estre du rang commun. Pourquoy ? 
C'est la foy qui nous apporte un tel privilege, que 
nous soyons estimez enfans de Dieu: comme il est 
dit au premier chapitre de sainct Iehan, Quiconques 
eroira au Fils unique, l'authorité et la grace luy 
est donnee d'estre des enfans de Dieu, Puis 
qu'ainsi est done que nous obtenons un tel bien 
par la foy, s'il est dit que la foy est commune en 
ceux qui enseignent, et en ceux qui sont enseignez, 
nous sommes fous en une compagnie, et en un 
ordre, et faut que Dieu ait la preeminence luy seul, 
qu'il domine par dessus, et qu'il soit exalté luy 
seul comme Pere. Et ainsi nous voyons que sainct 
Paul sous ce mot de foy commune, s'est voulu 
paisiblement ranger, afin qu'on n'estimast point qu'il 
voulust plus s'attribuer qu'il ne luy appartenoit, ou 
bien qu'il ne luy chalust point d'usurper l'honneur de 
Dieu à soy. Il a declaré qu'il ne laissoit point d'estre 
frere de Tite, puis qu'ils estoyent tous deux engendrez 
parla parole de Dieu. 1l est vray que sainct Paul 
avoit esté devant, mais quoy qu'il en soit, si est-ce 
(comme desia nous avons dit) que d'autant que 


nous sommes regenerez par l'Esprit d'adoption tous | 


ensemble, il faut que Dieu soit nostre Pere, et que 
nous soyons humiliez sous luy, et qu'un chacun 
s'y assulettisse, e£ que nul ne vueille dominer sous 
ombre de la foy de l'Evangile, comme s'il avoit 
authorité de soy-mesme: mais que Dieu demeure 
en son entier, et que rien ne luy soit diminué, et 
que cependant les hommes le servent chaeun en 
Son estat et en sa vocation. 

Or en la fin il dit, Grace, misericorde et paix 
de par Dieu le Pere, et de par lesus Christ mostre 
Sawvewr. Communément sainet Paul en saluant 
les freres, se contente de ces deux mots, Grace et 
Paix: signifiant (comme nous avons declaré en 
d'autres passages) que tout nostre bien et felicitó 
gist en cela, que nous soyons reconciliez à Dieu, 
qu'il nous tiene en sa faveur et en son amour. 
Voilà donc la source de tout ce que nous devons 
desirer, c'est que Dieu nous aime, et qu'il nous 
soit propice: car cependant que nous l'aurons con- 
traire, malheur sur nous, encores que tout le monde 
eust conspiré de nous aider: mais si Dieu nous 
accepte à soy, encores que nous soyons miserables 
selon le sens humain, tant y à que tout nous sera 
converti à bien et à salut. Oe n'est pas done peu 
de chose que ceste grace dont parle sainct Paul: 
mais notamment il l'appelle grace, plustost que di- 
leetion ou amour, pource que c'esí une amour 

gratuite, c'est à dire que Dieu ne nous peut pas 
recevoir en sa faveur, sinon qu'il ait pitié de nous. 
Car en sommes-nous dignes? Il n'y a en nous que 
peché. Il faut done que Dieu nous haisse selon la 
rigueur de droit, que nous luy soyons detestables, 
et qu'il nous desavoue d'entre ses creatures: mais 
quand il luy plaist d'avoir compassion de nostre 
misere, alors il commence à nous aimer, voire d'une 
bonté gratuite. Mais ici S. Paul adiouste le mot 
de misericorde quant et quant, qui est encores pour 
mieux exprimer ceste bonté dont nous parlons. Car 
il faut que Dieu nous regoive à merci, voyant qu'il 
n'y a en nous que tout mal et perdition: s'il n'estoit 
esmeu de ceste compassion-là, iamais ne seroit in- 
duit à nous aimer. ll est vray que ceste miseri- 
corde (à parler proprement) precede la grace. Car 
Dieu regardant au genre humain n'y trouve que 
confusion, d'autant que nous sommes tous maudits 
en Adam. Or il est vray qu'il n'a point pitié de 
tous (comme ,nous avons declaré ci dessus), il ya 
son election: et comme dit Moyse, il fait miseri- 
corde à qui il la veut faire: pour couper broche 
à toutes disputes, afin qu'on ne demande point la 
raison pourquoy c'est que Dieu en use ainsi, C'est 
(dit-il) pource qu'il le veut. Or tant y à que ceux 
que Dieu veut eliré à salut, il les regarde avec une 
affection pitoyable: et là dessus il les regoit en 
faveur par sa bonté gratuite. 

Voilà done la miserieorde qui va devant en 
premier lieu, et puis la grace est coniointe avec, ef 
procede de ceste source et fontaine-là. Mais ici 
saincot Paul la mise apres la grace, voire pour 
mieux exprimer comment c'est que Dieu nous est 
propice: e'est ascavoir apres qu'il nous a receus à 
misericorde, ou bien pour monstrer, encores que 
Dieu nous aime, et que nous SOyons reputez ses 
enfans, comme il nous a adoptez: encores qu'il 
desploye sa bonté sur nous, qui est un certain tes- 
moignage de son amour, si faut-il maintenant qu'il 
poursuive et qu'il continue sa misericorde jusques 
en la fin. Et pourquoy? Il est vray que quand 
il nous appelle, quand il nous tient de son troupeau, 
qu'il nous gouverne par son sainet Esprit, il ne 
permet point que nous soyons tousiours desbauchez 
et esgarez: mais il nous reforme à son image, com- 
bien que nous demeurions tousiours infirmes, et 
qu'il y ait tousiours des vices et macules en nous. 
Et ainsi il faut que Dieu iournellement nous face 
pardon, et qu'il nous regoive à merci, ot qu'i! efface 
nos transgressions et offenses, ou sans cela nous 
sommes incontinent destituez de la grace qu'il nous 
a faite. Prenons le cas que Dieu presente à un 
homme pour un coup sa merci, et que quand il 
l'aura fait partieipant des promesses de son Evan- 
gile, il le laisse en son estat: quand cest homme-là 
seroit le plus parfait du monde, encores a-il besoin 

que Dieu poursuyve et continue à le maintenir, ou 
autrement il sera tantost privé de ceste dignitó 
qu'il avoit receue, et de ce grand privilege d'estre 
des enfans. Et ainsi il est requis que Dieu con- 
tinue à nous faire misericorde, ou autrement la 
gràce qui nous avoit esté donnee pour un iour, ne 
seroit point suffisante, et n'auroit point en nous 
d'effect, sinon que Dieu distillast tousiours de nou- 
veau au dedans. C'est en somme ce que sainct 
Paul nous a voulu enseigner en ce passage. Et 
ainsi retenons bien, quand il prie Dieu qu'il face 
grace à Tite, que ceci n'est point superflu, quand 
il adiouste la misericorde. Car de là vient la paix 
(comme desia nous avons touché) et toute nostre 
prosperité, tellement que c'est comme si Dieu nous 
envoyoit la pluye du ciel pour arrouser la terre: et 
quand la terre sera arrousee, qu'elle prene substance 
et vigueur. Mais dont procede la pluye? C'est du 
ciel. Et ainsi tous les biens que nous pouvons 
souhaiter nous vienent de ceste amour gratuite de 
nostre Dieu. Et au reste, quand nous avons à 
souffrir beaucoup de povretez, que Dieu nous exer- 
cera maintenant en maladies, maintenant en oppro- 
bres, maintenant en dommages terriens, il faut que 
nous apprenions de recourir tousiours à ceste grace, 
et d'estre en repos, d'avoir contentement de ce que 
Dieu nous aime: que nous apprenions d'addoucir 
toutes nos tristesses par ceste consolation que sainct 
Paul nous amene au huitieme des Romains, qu'à 
ceux qui aiment Dieu, toutes choses viendront en 
aide et à bien. Quand il parle de ces choses, no- 
tamment il parle des afflictions, des opprobres, et 
autres miseres par lesquelles nous passons parmi 
ceste vie terrestre. Or ce n'est point sans cause 
aussi que sainct Paul met ici nostre Seigneur Iesus 
Christ avec Dieu son Pere. Car combien que Dieu 
soit autheur de tout bien, si est-ce quil nous faut 
addresser à lesus Christ, d'autant que sans cela il 
y auroit trop longue distance entre Dieu et nous, 
que nous ne pourrions nullement approcher de luy 
pour gouster sa grace afin d'en estre participans. 
Voilà done Dieu le Pere qui nous envoye tout bien, 
mais tant y a qu'il faut que Iesus Christ s'approche 
de nous. Car la maiesté de Dieu seroit trop haute: 
mais nostre Seigneur lesus s'est fait petit, voire il 
s'est aneanti afin de nous mener à Dieu son Pere. 
Et afin que nous ne soyons point empeschez à le 
cercher fort loin, il est nostre Dieu manifesté en 
chair. 

Voilà done pourquoy sainct Paul nous renvoye 
à nostre Seigneur lesus Christ, afin que par son 
moyen nous venions à ceste perfection de gloire, et 
à sa maiesté divine. Cependant notons aussi qu'il 
baile le titre de Sauveur à Dieu le Pere, et à 
nostre Seigneur Iesus Christ, mais c'est pour di- 
verses raisons. Car Dieu le Pere est nostre Sau- 

veur, d'autant qu'il nous a envoyé salut par son 
Fils unique: Iesus Christ est nostre Sauveur, d'au- 
tant qu'il a accompli les choses qui estoyent re- 
quises à nostre salut. Il est dit que Dieu a tant 
aimé le monde qu'il n'a point espargné son Fils 
unique, mais l'a livré à la mort pour nous. De là 
il nous faut conclure que la cause principale de 
nostre salut est ceste bonne volonté que Dieu nous 
a portee, quand il luy a pleu de nous retirer de la 
perdition en laquelle nous estions. Voilà donc 
comme Dieu le Pere est nostre Sauveur, mais ce- 
pendant il s'est declaré en la personne de son Fils. 
Car nostre Seigneur lesus estant venu nous a ra- 
chetez de la servitude de mort, il a satisfait pour 
toutes nos dettes, il a offert un sacrifice de son 
corps et de son sang à Dieu son Pere, voire de son 
ame, afin que nous fussions absous devant Dieu. 
Puis qu'ainsi est donc que nous sommes iustifiez 
par nostre Seigneur Iesus Christ, et qu'il a apporté 
les choses qui estoyent requises à nostre salut, ce 
n'est point sans cause qu'il est intitulé iei nostre 
Sauveur. Voilà done ce que nous avons à retenir, 
c'est quand il est question de nostre salut, que nous 
cognoissions qu'il est fondó en la misericorde de 
Dieu le Pere, et qu'il a esté accompli par nostre 
Seigneur lesus Christ, que nous avons là comme 
un patron et miroir en sa mort et passion, voire 
la verité et la substance du sacrifice qu'il a offert 
pour nous, et de la redemption par laquelle nous 
sommes iustifiez. 

Or sainet Paul ayant ainsi parlé, declare pour- 
quoy il a laissé Tite en l'Isle de Crete, c'est asca- 
voir afin qu'il corrigeast avec toute sagesse les 
choses qui restoyent encores, et qu'il establist par 
toutes les villes des Anciens, ou des Prestres. En 
parlant ainsi il ne veut pas instruire Tite de son 
devoir, mais il luy veut donner authorité, afin que 
nul ne s'oppose quand il fera ce qui luy est commis 
en charge: comme s'il disoit, Ile ne veux point que 
tu sois empesché quand tu ordonneras en l'Isle de 
Crete, et que tu y disposeras les choses comme il 
appartient, afin de maintenir l'Eglise en son estat 
et en bonne police, que tu ne sois point destourné 
de ce que ie t'ay commis en charge. Nous voyons 
donc maintenant l'intention de l'Apostre. Or ce- 
pendant il nous faut aussi noter que sainct Paul 
n'avoit point plus donné à Tite qu'il ne luy en 
estoit commis à luy. Car ce n'estoit pas comme 
un empire ou une puissance royale qu'il eust, maia 
seulement qu'il fist office de Ministre. Car S. Paul 
avoit la charge d'edifier l'Eglise de Dieu, et d'avan- 
cer l'edifice, iusques à ce qu'il fust venu à sa per- 
fection. Maintenant regardons pourquoy sainet Paul 
avoit là laissé Tite. Or la raison est toute patente: 
car i| n'estoit point dit aux Apostres, Vous pres- 
cherez ici oüà là: il estoit dit, Vous prescherez 

PEvangile par tout le monde, à toutes creatures. | par chacune ville. 


Il faloit donec que sainct Paul executast sa com- 
mission tant que luy estoit possible, qu'il allast de 
lieu à autre pour mettre l'Evangile par tout. Main- 
tenant venons à scavoir s'il suffit d'avoir presché 
ou un demi an, ou trois mois en un lieu, ou un 
an. Nenni: il faut que cela continue, ou l'edifice 
tomberoit tantost, que tout ce qu'on auroit com- 
mencé, ne serviroit de rien, sinon qu'on y continuast, 
encores que le fondement fust fait, il faut bastir 
dessus, ou tout ne vaudra rien qui soit. Si on a 
basti un pan de muraille, de quoy servira-il sinon 
que toute la maison s'acheve? Ainsi en estoit-il 
de l'Evangile, qu'il ne faloit point prescher pour 
quelque espace de temps, mais il faloit que les 
Apostres commissent en leur lieu des Evesques, 
comme sainct Paul use de ce nom-là en l'autre 
passage, quand il parle de l'ordre continuel de 
l'Eglise. Et là dessus il faloit aussi qu'il y eust 
des Pasteurs establis, comme il en parle iei. Car 
voilà en quoy differe l'office d'Apostre et de Pasteur. 
Un Pasteur sera commis en un lieu certain, et il 
faut qu'il se tiene là comme lié. Un Apostre aura 
la charge d'aller par tout le monde: et l'office 
d'Apostre n'a esté que temporel, iusqu'à ce que 
lEvangile fust publié par tout le monde. Alors il 
a falu qu'il y eust des Apostres: mais cela cessé, il 
n'y a plus que l'ordinaire, c'est ascavoir des Pasteurs. 
Les Apostres ont esté comme lieutenans pour mettre 
lesus Christ en possession de son royaume: comme 
sainet Paul dit que par ee moyen a estó accompli 
ce qui est contenu au Prophete Isaie, lay esté 
cognu de ceux qui ne s'estoyent point enquis de 
moy: là oà mon nom n'avoit point esté ouy, ie me 
suis manifesté. Voilà (di-ie) à quoy a esté ordonnó 
sainct Paul et ses semblables, qu'il faloit qu'ils 
anongassent la parole de Dieu là ou elle n'avoit 
point esté cognue auparavant, qu'il avangassent le 
regne de nostre Seigneur lesus Christ, qu'ils reti- 
rassent les peuples qui avoyent esté eslongnez au- 
paravant, qu'ils recueillissent au troupeau ceux qui 
avoyent esté comme bestes sauvages, et qu'ils les 
reduisissent sous l'obeissance du grand Pasteur et 
souverain qui leur a estó donné de Dieu le Pere. 
Mais quant aux Pasteurs, ils ont eu un office tout 
autre: c'est qu'un chacun avoit un lieu certain oet 
assigné, oü il faloit qu'ils se teinssent. Or main- 
tenant les Pasteurs sont eleus. Et comment? Non 
pas comme ont esté les Apostres, qu'il leur faloit 
aller par tout le monde sans s'arrester: mais il 
faut qu'un chacun Pasteur cognoisse la charge qui 
luy est commise, et quand il est constitué en un 
lieu, qu'il travaille fidelement, et qu'il s'y employe. 

C'est done ce que sainct Paul a voulu monstrer 
en ce passage, quand il dit, Ie /ay laissé en Crete, 
afi que tu establisses des Pasteurs, ou des Prestres 

Car ce mot de Prestres, qu'il 
met, signifie autant qu'Anciens. Non pas que tous 
ceux qui estoyent appelez à cest office, fussent 
vieilles gens d'aage: car nous avons veu que Ti- 
mothee, qui estoit du nombre, voire des plus excel- 
lens, estoit ieune homme: et quand sainct Paul l'a 
ordonné, il n'a point neantmoins perverti l'ordre 
de Dieu, mais c'est un langage tout accoustumé en 
l'Escriture saincte, que les gouverneurs mesmes 
estoyent appelez Anciens, combien qu'ile ne fussent 
point d'Eglise, mais pource qu'ils desvoyent avoir 
prudence, et gratuité, et qu'ils devoyent mesmes 
estre tellement rassis, qu'ils fussent comme s'ils 
estoyent desia vieux. Voilà pourquoy ce titre leur 
a estó attribué de tout temps. Or maintenant ceste 
canaile de Prestrise, qu'on a appelé en la Papauté, 
est ridicule, voire infame: mais si ne faut-il point 
pourtant s'la ont rendu ce mot odieux et infame 
(comme i'ay dit), que ce qui est usité en l'Escriture 
saincte, soit comme reietté, Car c'est un nom sacré 
de soy que Prestre: toutesfois il vaudroit mieux 
estre pendu au gibet, que d'estre prestre papal. 
Car c'est une execration si vileine, qu'il les faut 
tenir comme bourreaux de lesus Christ, car ils le 
erucifient tous les iours, entant qu'en eux est. Mais 
d'estre Prestre chrestien, c'est autre chose. Nous 
voyons donc maintenant à quoy sainct Paul a pre- 
tendu en ce passage: nous voyons aussi que ce 
n'est point assez que l'Evangile se presche en un 
lieu pour quelque peu de temps, mais que la doc- 
trine doit continuer iusques en la fin. Et pour- 
quoy? Car nous ne serons pas amenez à la per- 
fection incontinent: et puis il faut que ce qui à 
esté une fois dressé soit entretenu iusques au bout. 
Et ainsi nous avons besoin que par tout il y ait 
des Pasteurs, ou des Prestres qui suecedent l'un à 
lautre, et que ceux-là conferment tousiours les 
fideles, et qu'ils les facent profiter en l'escole de 
nostre Seigneur lesus Christ, et qu'ils servent aux 
grans et aux petis, et aux vieux et aux ieunes, et 
qu'ils travaillent tant qu'il leur sera possible, que 
la verité de Dieu demeure, et qu'elle continue, et 
que de main en main ils la facent venir iusques à 
ceux qui doivent vivre apres nous. 

Maintenant puis que nous avons cela, regardons 
à ce mof que sainct Paul met ici: Je /ay laissé 
afin que tw corriges et paracheves les choses qui de- 
faillent et restent à accomplir encores. Ce mot dont 
use sainct Paul, signifie proprement Correction, 
mais il signifie aussi Achever. Or il n'entend pas 
que Tite deust corriger en changeant toutes les 
choses que sainet Paul avoit mises dés le com- 
mencement, et qui estoyent bonnes et Sainctes, et 
n'y avoit que redire: mais d'autant qu'il avoit com- 
mencé l'edifice, il le faloit poursuivre et avancer. 
Ainsi done il a falu que Tite corrigeast ce qui de- 

failloit encores, mais sans aucun changement, c'est 
à dire, qu'il ne renversast pas ce que sainct Paul 
avoit ordonné, mais qu'il y adioustast, et que l'oeuvre 
fust amenee à sa perfection par ce moyen-là. Or 
quand sainct Paul aussi arme Tite d'authorité, de 
là nous sommes advertis que chacun entant qu'en 
luy est, doit aider aux serviteurs de. Dieu, afin 
qu'ils facent pleinement leur office, et que si quel- 
qu'un &y opposoit pour les retarder, que celuy-là 
soit rembarré. 'Voulons-nous donner vraye appro- 
bation que nous sommes Ohrestiens?  Tenons la 
main forte à ceux qui doivent anoncer la parole de 
Dieu, afin qu'ils puissent executer leur charge et 
office: que si on les empesche, nous leur aidions 
entant qu'en nous sera, et qu'un chacun le face 
selon son ordre et son degré. Que les personnes 
privees advisent d'aider à ceux qui sont en travail, 
ceux qui servent fidelement à Dieu, et de les main- 
tenir en leur authorité: et s'il y a des brouillons 
et des canailles qui se dressent contr'eux, de les 
reprimer, et qu'un chacun se monstre comme partie 
formelle à l'encontre d'eux. Voilà comme nous se- 
rons vrais Chrestiens. Que ceux qui ont la puis- 
sance du glaive, s'y employent, et que sur tout ils 
facent que le ministere de l'Evangile soit en son 
entier, c'est à dire, que les Pasteurs ne soyent 
point empeschez qu'ils n'usent de la libertó que 
Dieu leur a donnee: c'est qu'ils maintienent l'ordre 
et la discipline comme il appartient. Et mesmes 
que les Pasteurs advisent de faire le semblable l'un 
à l'autre: que celuy qui aura receu plus de grace, 
ne donne point du coude à ses compagnons pour 
S'avancer par dessus eux, et pour les mettre en 
arriere: mais plustost qu'il leur tende la main, qu'il 
leur aide et les avance. Ceux qui sont inferieurs, 
et qui n'ont point telle authorité, qu'ils regardent 
d'ensuivre tellement les autres, qu'ils se conioignent 
en bonne concorde avec eux: et quoy qu'il en soit 
que l'edifice se parface, et qu'ils servent à Dieu 
sans envie, sans emulation, sans destruire l'ordre 
que Dieu a institué, et que ce soit un vray tes- 
moignage comme ils sont de ses enfans. A l'oppo- 
site on voit quels sont ceux qui ne demandent qu'à 
renverser l'authorité des prescheurs. Il est vray 
que si les hommes 80us ombre d'estre Pasteurs de 
l'Eglise, sous ombre d'avoir la charge de dispenser 
la doctrine de salut, se vouloyent elever, qu'il faut 
bien resister à une telle tyrannie: mais quand il y 
en a qui ne demandent que de faire vilipender ceux 
qui anoncent la parole de Dieu, afin que la doctrine 
ne 80it receue qu'à demi, qu'on s'en moque tant 
qu'on voudra: quand, di-ie, cela advient, tenons 
pour supposts de Satan tous ceux qui e'efforcent 
de mettre ainsi les Pasteurs de l'Eglise en opprobre 
et en diffame. Comme nous avons veu les combats 
qui ont esté ainsi contre ce mal-heureux heretique, 

qui ne demandoit qu'à tout renverser et mettre 
une confusion horrible entre nous. Et ceux qui 
ont esté meslez parmi une telle vermine, en dev- 
royent rougir tout le temps de leur vie: car ils ont 
combatu contre Dieu entant qu'en eux estoit: ils 
se sont monstrez ennemis de l'Eglise, quand ils ont 
favorisé à ce malheureux qui a tasché d'allumer 
iei un feu infernal, qu'il n'eust pas estó facile à 
esteindre. Or il ne nous faut point avoir esgard à 
ces gens-là: mais plustost suyvons l'exemple de 
sainet Paul, c'est asgavoir, qu'entant qu'en nous 
sera, nous taschions que la parole de Dieu soit 
receue en toute reverence, que nous prestions faveur 
à ceux qui l'anoncent fidelement, que nous advisions 
qu'en toute liberté ils puissent faire leur devoir, et 
qu'ils soyent armez non point du glaive materiel, 
mais de ce glaive de la parole de Dieu, afin que 
quand ils parleront au nom de Dieu, on les escoute, 
et qu'il n'y ait point de rebellion, et que les choses 
ne soyent point troublees: mais qu'il y ait un tel 
ordre, que la bride ne soit point iettee sur le col, 
pour dire qu'un chacun fera à sa fantasie, mais que 
nous estans rangez au ioug de Dieu, nous-nous 
gardions de toute confusion. Et voilà pourquoy il 
faut prattiquer ce passage, quand sainct Paul de- 
clare quil a laissé Tie en Isle de Crete. 

Et nous voyons que ce sainct Apostre, combien 
qu'il fust excellent par dessus les autres, n'a pas 
toutesfois porté envie à Tite, qui estoit beaucoup 
inferieur: et toutesfois nous voyons qu'il luy dit, 
Advise de corriger ce qui veste encores. Ceux qui 
sont menez d'ambition voudroyent estre reputez 
habiles gens du premier iour, ils voudroyent estre 
en telle reputation qu'on pensast qu'ils se fussent 
acquittez si fidelement, qu'il n'y eust plus que re- 
dire. Or au contraire, quand nous avons mis peine 
tout le temps de nostre vie d'edifier l'Eglise de 
Dieu, encores n'en serons-nous point venus à bout 
du tout. Cognoissons done qu'il ne nous faut point 
tellement presumer de nostre industrie, ni de nos 
vertus, que celuy qui est doué de plus amples 
graces puisse incontinent avoir edifié l'Eglise de 
Dieu en perfection: mais il faut que nous aidions 
lun à l'autre, que celuy qui est le plus avancé 
cognoisse qu'il ne peut pas tout, et qu'il plie les 
espaules, et qu'il demande secours de ceux que Dieu 
aura ordonnez, et qu'il soit bien aise que les autres 
s'avancent, moyennant que tous tendent de servir 
à Dieu, et d'avancer le regne de nostre Seigneur 
lesus Christ. Or si nous pensons bien à nous, il 
y aura tousiours occasion de gemir, d'autant que 
nous sommes bien loin de nous acquitter de nostre 
devoir. Et ceux qui se font à eroire ceci ou cela, 
pour dire, Voici une Eglise tant bien reformee qu'il 
ne s'en faut rien, s'abusent: car s'ils scavoyent que 
c'est de reformation, ils n'auroyent garde de penser 

qu'il n'y eust que redire. Car quelque peine qu'on 
puisse mettre à regler et ordonner les choses, c'est 
beaucoup quand on a seulement commencé, qu'on 
suit quelque train commun: mais de parvenir à la 
perfection qui seroit requise, nous en sommes bien 
loin. Et aussi il nous doit souvenir de ce que dit 
sainct Paul en l'autre passage, quand il dit qu'il 
s'efforce de parvenir à son but, combien qu'il eust 
fait quatre ou cinq courses, voire et qu'il se fust 
esvertué iusques au bout, si est-ce qu'encores n'est- 
il point parvenu: Ie m'esten (dit-il) au long et av 
large, mais encores n'est-ce rien de tout ce que i'ay 
fait, iusques à que ce Dieu ait mis fin à mon labeur, 
c'est à dire, qu'il m'ait retiré de ce monde. Car 
de faict, il ne faut point faire nostre conte de vivre 
iei à nostre aise, quand nous aurons travaillé pour 
un temps, mais il faut que nous soyons serviteurs 
de Dieu à ceste condition d'y vivre et mourir pour 
edifier son Eglise. Or pource que le temps ne porte 
point que ceci se deduise plus à plein, advisons 
d'appliquer ceci à nostre doctrine: c'est que comme 
sainct Paul en parlant iei de l'Eglise de Dieu, dit 
que son labeur est imparfait, qu'il monstre qu'un 
seul homme ne peut pas suffire à une telle oeuvre, 
mais qu'il faut qu'il soit aidé non seulement par 
deux ou par trois, mais qu'il y ait une continuation 
de tous ceux qui seront appelez à ceste charge, et 
que de main en main l'ouvrage s'avance et s'augmente: 
que quand nous aurons procuré tout le temps de 
nostre vie que l'Eglise soit edifiee, et que Dieu 
nous aura fait la grace que nostre labeur ait pro- 
fité, que nous taschions aussi qu'apres nostre t;os- 
pas la besongne ne soit point delaissee, mais qu'il 
y ait tousiours gens qui l'avancent, et qui taschent 
de l'amener à sa perfection: et que pour ce faire 
nous ne mesprisions point les moyens et aides qu'il 
nous a instituees. Car comme il cognoist bien 
nostre fragilité et rudesse, aussi sgait-il bien y re- 
medier. ll ne faut point done que nous perdions 
courage quand nous voyons que du premier coup 
nous ne venons pas à telle perfection qu'il seroit 
requis: que nous ne laissions pas toutesfois d'y 
tendre d'une affection alaigre, voyans que nostre 
Dieu nous supporte, et qu'il nous aide en toutes 
sortes pour nous attirer à soy. 

Et ie di ceci pource que nous avons à recevoir 
la saincte Cene Dimanche prochain. Or il n'est 
point question de venir à ceste saincte table à la 

volee, et de nous ingerer là comme un pourceau 
viendra ietter le groin en son auge: un tel sacri- 
lege ne demeureroit point impuni. Mais toutesfois 
et quantes que la saincte Cene nous est apprestee, 
cognoissons que nous sommes admonestez de nos 
foiblesses, et .que Dieu veut subvenir à nostre in- 
firmité. Il est vray que cela se fait quand l'Evan- 
gile nous est presché tous les iours: par prieres et 
oraisons nous faisons le mesme: quand nous lisons 
en nostre maison, ou que nous oyons quelque pro- 
pos à nostre salut, Dieu tousiours nous monstre en 
cela qu'il nous supporte: mais cependant la Cene 
encores nous est un tesmoignage special que nous 
sommes aidez de nostre Dieu, quand nous sommes 
comme au milieu du chemin, que c'est pour nous 
faire passer outre, pour tendre tousiours à nostre 
Dieu. Notons aussi que la Cene est pour corriger 
et pour achever les choses qui defaillent encores. 
Car ce ne seroit rien de commencer en nous, sinon 
que Dieu continuast à nous faire sentir sa grace: 
et nous en avons une bonne certitude en la Cene. 
Malheur done sur nous quand nous viendrons pol- 
luer ceste saincte table qui nous est donnee pour 
aide de nostre salut. Et ainsi advisons d'estre bien 
fondez en foy, et en repentance, et en charité, pour 
y communiquer. Ef puis que nous sommes assez 
convaincus de nostre debilité et foiblesse, et que 
nous n'avons point tout ce qui seroit requis, que 
nous demandions à Dieu qu'il nous fortifie, qu'il 
nous advance, et qu'il nous augmente la foy, et 
l'esperance que nous avons à la vie celeste, et que 
nous y tendions de tout nostre pouvoir, qu'un 
chacun s'efforce et s'esvertue: non pas que nous le 
puissions faire de nous-mesmes, mais demandons à 
Dieu la vertu, et il ne nous defaudra point. Voilà 
done ce que nous avons à retenir en ce passage. 
Et que nous advisions d'estre tellement edifiez, 
qu'un chacun procure l'advancement de ses pro- 
chains, et que sans porter envie l'un à l'autre, nous 
taschions tous d'estre advancez selon Dieu et nostre 
Seigneur lesus Christ, estans conioints de ce lien 
saeró et inseparable qu'il a dedié entre nous, quand 
il nous a appelez pour estre membres de son COrpsS, 
afin qu'il soit servi et honoré de nous, et qu'en la 
fin nous soyons heritiers de sa gloire celeste avec luy. 

Or nous-nous prosternerons devant la face de 
nostre bon Dieu, etc. 

QUATRIEME SERMON. 


Chap. I, v. 5—6. 


Nous avons commencé à monstrer ce matin, 
que c'est un ouvrage bien difficile d'edifier l'Eglise 
de Dieu, et qu'on n'en pourroit venir à bout en un 
iour, ni en peu de temps. Ainsi il faut poureuyvre: 
et la vie d'un homme ne suffiroit point à cela. 
Vray est que Dieu pourroit amener les siens à per- 
fection quand bon luy sembleroit: mais il nous veut 
mener par degrez et compas, et le tout afin de 
nous humilier, et que nous cognoissions iournelle- 
ment nos povretez pour gemir sous icelles, et qu'en 
cheminant par ce monde nous ayons tousiours re- 
cours à luy sgachans que ce qu'il à commencé en 
nous n'est rien, iusques à ce qu'il y mette la derniere 
main, comme on dit. Et mesmes d'autant qu'un 
chacun de nous doit estre temple du sainct Esprit, 
travaillons en cest edifice. Car comme Dieu a mia 
ceux qu'il a appelez pour prescher sa Parole, comme 
les magons pour edifier son temple: aussi il veut 
qu'un chaeun y mette la main en son endroit. Et 
cependant notons aussi que c'est l'edifice commun 
de toute l'Eglise, et qu'un chacun s'y doit employer: 
car entant qu'en nous est, nous devons amener les 
choses plus outre. Et ceux qui se plaisent à l'estat 
present, s'abusent par trop, c'est signe qu'ils n'ont 
pas encores regardé à quoy Dieu les appelle, et 
qu'ils n'ont pas bien examiné ce qui est en eux: 
car nous sommes bien loin du but il nous faut 
aspirer. Et ainsi tendons-y tant qu'il nous sera 
possible, et pensons bien à ce qui nous defaut. 
Quand Dieu nous aura fait la grace que sa Parole 
nous sera purement anoncee, qu'il y aura quelque 
ordre passable entre nous, advisons s'il n'y a pas 
encores à redire: nous trouverons que ce n'est 
jamais fait. Or cela ne nous doit point amoindrir 
le courage, mais plustost il nous doit piequer et 
soliciter à faire ce que nous dit ici sainet Paul, de 
venir à ceste addresse. Mais quoy? Nous voyons 
Si tost que Dieu aura commencé de bastir son 
Eglise au milieu de nous, que les hommes ne de- 
mandent qu'à tout ruiner. Quoy qu'il en soit, qui 
est-ce qui pense à ce qui nous defaut? Mais au 
contraire, nous ne pouvons pas souffrir l'estat tel 
qu'il sera, c'est à dire bien debile, que chacun se 
plaindra que le ioug de Iesus Christ luy est trop 
pesant, et si nous avons quelque police (combien 
que ce ne soit rien), si est-ce qu'on ne la peut 
porter: Ho, voilà, &i telle rigueur dure, que sera- 
ce? Si on fait semblant de reprimer les blasphemes, 
Ho, il se faut garder de trop grande rigueur: car 
à qui est-ce qu'il n'adviendra? Si on parle des 
autres dissolutions, Et comment? [Il ne sera plus 

done licite de se resiouir. Quand les danses et 
autres ordures seront corrigees, chacun en murmuro. 
S'il y a des loix aussi bien pour tenir bride, à ce 
qu'un chaeun ne se desborde point à son appetit, 
cela nous semble estre trop dur. Et pourquoy? 
Par faute d'avoir consideré ce que sainct Paul dit 
ici. Combien qu'il eust travaillé en Crete, et qu'il 
eust ordonné une forme d'Eglise, selon la regle de 
nostre Seigneur lesus Christ, encores n'avoit-il peu 
amener le regne du Fils de Dieu à sa perfection. 
Il faloit donc que cela se feist par succession de 
temps. Et auiourd'huy comment pourrions - nous 
surmonter sainct Paul? .Si nous cuidons estre 
mieux disposez à recevoir une police parfaite et en- 
tiere, que n'ont esté ceux de ce temps-là, c'est 
un abus. 

Et ainsi apprenons de nous desplaire, et que 
cela nous pieque pour cercher tousiours l'advance- 
ment du regne de nostre Seigneur Iesus Christ: et 
voyans que l'edifice n'est point parfait, que nous 
mettious peine, entant qu'en nous sera, de tousiours 
l'aeeomplir. Si nous avons quelque maison, quand 
la pluye donnera dedans, on craindra que tout ne 
8e pourrisse, on la recouvrira: s'il y a une muraille 
qui menace ruine, on pensera de la reparer. Or y 
a-il| maison en ce monde si preeieuse, que le temple 
sacré de Dieu? Et il nous fait cest honneur qu'il 
veut habiter en chacun de nous par son sainet 
Esprit: et puis il veut que nous estans conioints 
ensemble, soyons pierres vives, pour servir à cc 
bastiment spirituel, afin que nous luy offrions saeri- 
fices au milieu de nous, et qu'il soit là adoré, et 
que son nom y soit invoqué. Nous verrons la 
pluye qui decoulera dedans, nous verrons les erev- 
asses, nous verrons les ruines toutes manifestes, et 
nous ne penserons point à entretenir une chose de 
si grand prix et dignité? Quand les pourceaux 
entreroyent en la chambre d'un seigneur, n'y met- 
troit-on pas incontinent ordre, qu'une chose si vileine 
ne continuast plus? Et nous verrons les chiens et 
les poureeaux souiller l'Eglise de Dieu, et y ap- 
porter leurs infections, nous verrons une licence 
desbordée par laquelle le nom de Dieu sera en op- 
probre, son Eglise sera vilipendee, et nul n'y pen- 
sera? Mesmes on voudra qu'une telle confusion 
soit dissimulee, et une telle enormité. Brief, on 
voit que la plus grand' part s'efforce à mettre en 
ruine et confusion tout ce qui aura esté advancé. 
Quand il y aura un serviteur de Dieu qui preschera 
fidelement la Parole, qui aura zele de bien guider 
le peuple, et qu'il y aura quelque petit nombre de 
gens semblables à luy, qui taschent de luy aider, 
la plus grande multitude s'efforcera de ruiner tout: 

que quand avee grand' peine et difficulté ceux-là 
apporteront une pierre, les autres en arracheront 
trois, et empescheront que l'edifice ne se poursuyve. 
Voilà ce qu'on voit auiourd'huy au monde. Et 
d'autant plus nous faut-il employer hardiment à ce 
bastiment spirituel du temple de Dieu, et que la 
diffieulté n'empesche pas que nous ne continuyons 
en un tel labeur: car Dien nous fera la grace d'en 
venir à bout, moyennant que nous ne soyons point 
oisifs ne nonchalans, mais c'est bien raison que 
nous-nous y efforcions, comme l'exemple nous en 
est ici donné par sainct Paul. 

Et notons sur tout quand il dit ce qui reste: 
qu'un chacun regarde à soy, et qu'il espluche ce 
qui luy defaut, et nous trouverons qu'encores nous 
sommes occupez en beaucoup de vices, tellement 
que nous defaillons du tout à nostre devoir. Et 
puis il y à une telle paresse, que nous ne travail- 
lons pas de la centieme partie comme il seroit re- 
quis: au lieu que nous devrions mediter la vie 
celeste, et passer par ce monde, captivans toutes 
nos meschantes affections, sans y estre plus retenus, 
à grand' peine pouvons-nous avoir quelque pensee 
au ciel qui ne passe et s'escoule tantost. Brief, 
nous voyons une froidure telle que glace, quand il 
est question de tendre à Dieu, et de cercher la vie 
à laquelle il nous appelle. Or cependant nous 
avons nos affections et cupiditez bouillantes qui 
nous transportent. Et pourtant, quand nous aurons 
apperceu en ce monde que tant de choses nous de- 
faillent, que nous soyons tant plus affectionnez à 
nous corriger Et quand nous aurons fait cela, 
estendons nostre veue plus loin, regardons à l'estat 
publie, et alors nous verrons les blasphemes d'un 
costé, les paillardises de l'autre, les dissolutions et 
intemperances, et autres scandales et infections: 
cela (di-ie) nous doit bien resueiller, afin que nous 
ne soyons point si outrecuidez d'imaginer qu'il y 
ait une perfection telle en nous, qu'il n'y faille plus 
mettre la main: mais au contraire que cela nous 
solieite, afin que nous procurions que le bien s'a- 
vanee, et qu'il y ait meilleure police que nous ne 
la voyons pas auiourd'huy, et que de plus en plus 
nous approchions de Dieu, et de la regle et pureté 
entiere, laquelle il nous commande par sa Parole. 
Voilà done ce que nous avons à retenir. Or cepen- 
dant notons aussi que l'Evangile ne se peut maintenir 
sans le moyen que sainet Paul adiouste, Qu'il y ait 
des Pasteurs establis en chacun lieu. Car le moyen 
de maintenir l'Eglise, c'est la predication, comme 
nous avons monstré ee matin que c'est la semence 
incorruptible par laquelle nous sommes engendrez 
à Dieu, c'est le laiet des petis enfans, c'est la 
pasture des grans: et ainsi il faut que l'Eglise 
perisse, et qu'elle s'en aille en ruine, sinon qu'elle 
soit maintenue par la predication de la parole de 

Dieu. Voilà pourquoy sainct Paul veut qu'on 
establisse des Anciens, ou des Prestres, qui ayent 
la eharge de tousiours mener le peuple à Dieu, et 
le tenir sous son obeissance. Non pas des Prestres 
tels qu'on a imaginé en la Papauté: car ceste 
prestrise-là est une infection pleine de sacrilege, 
qu'il n'est question là que de renverser tout ordre: 
mais ce se sont des Prestres chrestiens, qui ont la 
charge d'anoneer l'Evangile, et non point pour 
sacrifier Iesus Christ, comme ces diables usurpent 
ceste authorité-là, disans qu'ils peuvent offrir Iesus 
Christ à Dieu son Pere. Or cela n'a rien de com- 
mun avec la Prestrise qui nous est ici mise en 
avant: ear sainct Paul monstrera puis apres, que 
les Prestres dont il parle, sont les Ministres, et les 
Pasteurs d'Eglise. Mais cela sera traittó encores 
plus amplement en son lieu: il suffit pour le present 
de noter que si nous desirons que l'Eglise de Dieu 
soit en son entier, qu'il nous faut avoir gens qui 
nous anoncent sa Parole, et non pas ceux qui vou- 
droyent abolir tout ordre pour leur ambition, qu'ils 
voudroyent avoir coupé la gorge à un homme: car 
il n'y a nulle autre vie devant Dieu, sinon celle 
que nous avons par la foy, ainsi que nous avons 
declaré ce matin. Et pourtant insistons là dessus, 
et demandons quand Dieu nous envoye sa Parole, 
qu'il nous suscite quant et quant des hommes les- 
quels nous en soyent vrais ministres. 

Or maintenant sainect Paul adiouste, Lesquels il 
faut choisir: comme il use de ceste preface à Timo- 
thee, Que celuy qui desire d'estre Evesque, prend 
une charge excellente, que cela n'est point vulgaire, 
qu'il n'est point iei question de se iouer: comme il 
dit en un autre lieu, Que celuy qui est Pasteur en 
l'Eglise, est comme maistre d'hostel en la maison 
de Dieu, qu'il a le gouvernement des ames. Et 
ainsi il ne faut point qu'on y aille à la volee, et 
que le premier qui viendra soit advancé, mais qu'on 
discerne et qu'on choisisse tellement, que nul n'oc- 
cupe la place sinon qu'il soit propre pour edifier 
l'Eglise de Dieu, et pour satisfaire à un tel office. 
Suyvant cela il est dit, que ceux qu'on elira doyvent 
estre sans crime. Or par ce mot (ainsi qu'il a esté 
declaré en l'Epistre premiere à Timothee) il n'entend 
pas que les Pasteurs &oyent du tout sans vices, car 
il seroit impossible d'en trouver. Les Sacrificateurs 
du temps de la Loy estoyent figure de nostre 
Seigneur lesus Christ, entrans au sanctuaire pour 
moyenner entre Dieu et les hommes, ils faisoyent 
la reconciliation et appointement: et toutesfois si 
est-ce qu'en premier lieu il faloit qu'ils se confes- 
sassent povres pecheurs, et l'estoyent à la verité. 
Ainsi l'Eglise seroit pleinement despouillee de 
docteurs, s'il faloit en cercher qui n'eussent aucune 
tache ne maeule. Mais il y a des vices d'infirmité, 
i| y a des vices de erime aux hommes. On pourra 

bien trouver gens qui serviront à Dieu, et n'auront 
point de tache en leur vie, qu'on leur puisse re- 
procher, Tu es un larron, ou un paillard, ou un 
y vrongne, ou un blasphemateur, ou choses semblables. 
Il y pourra done avoir des infirmitez, comme il se 
en trouvera en tous hommes. Mais cependant il 
n'y a point de tache qui empesche que celuy qui 
sera appelé à cest estat, ne serve loyaument à Dieu, 
qu'il n'ait authorité de reprendre et redarguer les 
vices. Voilà ce que sainct Paul a entendu en ce 
passage. 
Or ce n'est point sans cause qu'il veut qu'il 
n'y ait point de tache sur ceux qui preschent la 
parole de Dieu. Car que sera-ce quand un homme 
sera entaché de quelque vice notable pour le rendre 
infame? Pourra-i| ouvrir la bouche pour redarguer 
les delinquans? I| n'y aura nulle liberté. Car 
(comme dit sainct Paul en l'autre passage) il faut 
que nous soyons de bonne conscience et pure pour 
anoncer la verité, et enseigner librement et sans 
contradietion. C'est donc la fin oüàü il nous faut 
rapporter ce que dit sainct Paul, asgavoir que la 
parole de Dieu ne soit point amoindrie par la faute 
de celuy qui la porte, et qu'on ne dise pas, Et qui 
est cestuy-là? Il est vray qu'il parle bien quand 
il est en chaire: mais un menestrier en fera bien 
autant, et celuy qui ioue une farce pourra bien 
respondre à son personnage: mais ce n'est que 
badiner cependant. Voilà comme la parole de Dieu 
seroit en mespris. Quand un homme ne monstrera 
point en sa vie que c'est à bon escient qu'il parle, 
afin d'eviter un tel sacrilege, asgavoir que la parole 
de Dieu soit foullee au pied entre nous, que celuy 
qui est ministre pour l'anoncer, soit pur de tout 
crime, dit sainct Paul. Or il est vray que les ser- 
viteurs de Dieu ne seront iamais sans blasme: 
comme il dit mesmes qu'il a falu qu'il ait cheminé 
par infamie et opprobre. Il est vray que sainct 
Paul en toute sa vie s'estoit porté si vertueusement 
qu'il n'y avoit que redire en luy, voire devant que 
venir à la foy de lesus Christ: tellement qu'il 
vivoit sans reproche, qu'il estoit un miroir et une 
perle de toute saincteté. "Vray est qu'il ne sgavoit 
qu'il faisoit, car il n'estoit point encores gouverné 
par l'Esprit de Dieu: mais il avoit une vie si 
honeste, qu'on ne luy eust sceu rien reprocher. Et 
cependant il dit qu'il a esté monstró au doigt, 
qu'on s'est mocqué de luy, qu'il a esté en opprobre, 
voire mesmes il a esté accusó entre les fideles, qu'il 
a eu une telle ingratitude, qu'en son absence on 
l'a blasmé, on l'a chargé de beaucoup de calomnies. 
Ainsi en est-il des serviteurs de Dieu. Mais quand 
sainet Paul requiert qu'ils soyent sans crime, il 
veut qu'on se'enquiere, et qu'on regarde bien si la 
vie d'un homme sera pure, et sans blasme, et qu'il 
"continue à se porter ainsi, Combien donc que 

nous ne puissions pas clorre la bouche à tous mes- 
disans, qu'ils ne detractent de nous, toutesfois si 
faut-il que nous soyons sans crime: d'autant qu'il 
est dit qu'on detractera de nous comme de mal- 
faieteurs, mais nous serons purs et innocens. Et 
en quelle sorte? Devant Dieu nous aurons ce tes- 
moignage, qu'il nous approuve, et que tout ee qu'on 
caquette de nous, n'est que mensonge. Et puis 
quand nous serons admis et receus, que nous pour- 
rons maintenir nostre integrité. Si un homme 
S'efforce tousiours à maintenir sa bonne cause, et 
qu'il &oit prest de rendre conte toutesfois et quantes 
qu'on l'appelle, voilà comme il se monstrera sans 
crime, et qu'il y viendra franchement, ayant son 
garant au ciel: comme aussi le Prophete Isaie nous 
renvoye là, quand les hommes sont si malins de 
detracter de nous sans raison ni propos. Nous 
voyons maintenant à quoy sainct Paul a pretendu, 
quand il a deelaré qu'il faloit choisir des Pasteurs 
sans crime: c'est afin que la parole do Dieu soit 
honoree comme elle le merite, et que les vices des 
hommes ne soyent point cause de la mettre en 
mespris et en vitupere: voire, et afin que ceux qui 
ont la charge de redarguer les delinquans, puissent 
faire leur office en toute liberté, qu'ils ne &oyent 
point empeschez quand on aura ceste replique en 
la bouche, Et qui es-tu? Ne sgait-on pas bien 
comme tu as vescu? Ne sgait-on pas bien comme 
tu te gouvernes? Afin done que les ministres de 
la parole qui ont la charge de conduire les autres, 
ne soyent point empeschez de faire leur office, 
sainct Paul veut qu'ils soyent sans blasme. 

Il adiouste quant et quant, Qw'ils soyent maris 
d'une seule femme. Ce passage a esté mal entendu, 
pource qu'on ne regardoit point à la necessité qui 
a esmeu sainet Paul à parler ainsi. Car entre les 
Tuifs il y avoit une telle corruption, qu'il leur sem- 
bloit qu'il leur fust licite d'avoir plusieurs femmes 
à l'exemple des Patriarches, lesquels ils ensuyvoyent 
trop sottement. Car les hommes ayans la moindre 
occasion qu'on sqauroit dire pour se desbaucher, 
feront tousiours d'une mauvaise coustume une loy. 
Et si ce vice-là a esté aux Patriarches, en d'au- 
euns tant seulement, Dieu n'a pas voulu pourtant 
qu'il fust tiré en regle, et en consequence. Car 
nostre Seigneur lesus nous ramene à la premiere 
institution du mariage, disant, Advisez, quelle a 
estó la condition que Dieu a mise quand il a con- 
ioint l'homme avec la femme. Il n'a pas dit que 
trois ou quatre seront en une chair, mais deux. 
Les luifs done avoyent faussement tasché d'obser- 
ver l'exemple des saincts Patriarches. Mais tant y 
à que ce vice estoit trop receu entr'eux. Or du 
commencement de la Chrestienté, e'eust esté une 
chose rude et aspre, de contraindre les hommes à 
delaisser les femmes qu'ils avoyent prinses. Oela 

done leur eust esté trop rude de les reietter. Mais 
ce qui est aucunement supportable au peuple, ce 
n'est pas à dire qu'il le faille endurer en eeluy qui 
doit estre le miroir, et qui doit monstrer le chemin 
aux autres. Si on me reproche quelque vice, et 
que i'allegue, Mon voisin un tel en faut bien autant 
Voire, mais mon voisin n'a pas ceste charge d'en- 
seigner les autres, et les redarguer. Ainsi done il 
ne faut pas que les ministres de la parole de Dieu 
se permettent une telle licence, que ce qui sera 
enduré aux autres, ils le facent: mais qu'ils cognois- 
sent ce qui leur est licite. Car c'est bien raison 
qu'ils ayent une bride plus estroite: ou si les autres 
ont une bride, qu'elle soit double en eux. $Sainet 
Paul done voyant qu'il y avoit un mal entre les 
Tuifs qui ne se pouvoit pas si tost corriger, ascgavoir 
la multitude de femmes, (c'est qu'un homme se 
donnoit ceste licence d'avoir deux, ou plusieurs 
femmes, combien que cela fust contre la parole de 
Dieu, tellement que l'ayant usurpé par une longue 
coustume, ils en faisoyent une loy, qui ne se pou- 
voit pas oster du premier iour, comme il en advient 
des vices enracinez:) notamment il ne veut point 
que les Pasteurs, et ceux qui ont la charge d'en- 
seigner, soyent enveloppez en un tel blasme, qu'ils 
ayent plusieurs femmes: car cela ne pourroit estre 
que d'intemperanee. Et puis quand un homme qui 
aura perverti ce qui doit estre le plus sainct de 
tous les contracts, et mesmes qui aura renversé 
l'ordre de nature, comment pourra-il estre exemptó 
de tout blasme? Nous sQgavons que le mariage est 
comme un lien sacré. Et mature nous enseigne 
que la multitude des femmes est une chose vileine 
et detestable. Celuy done qui aura renversé les 
fondemens de nature, s'il monte en chaire, et qu'il 
dise, Mes amis, i| nous faut monstrer en toute 
nostre vie que nous demandons de servir à Dieu en 
erainte et obeissance, et en toute honnesteté, il ne 
faut pas que nous soyons comme les Payens qui 
n'ont nuile regle de la parole de Dieu, et comment 
osera-i| ainsi parler, quand omn luy dira, Et vilein, 
tu viens iei crier que c'est une corruption contre 
le lien de mariage que d'avoir deux femmes, et tu 
les as? Ainsi donc saincet Paul a voulu qu'une 
telle corruption fust retranchee en tous Pasteurs, 
afin que par ce moyen les autres cognussent, Ceci 
desplaist à Dieu, c'est un desordre qui n'est point 
à souffrir, et combien qu'il ne se corrige pas au com- 
mun peuple si tost qu'il seroit requis, si faut-il 
que nous apprenions de nous reduire. Voilà donc 
par quel bout sainet Paul à voulu commencer: et 
nous avons maintenant son intention. Cependant 
il nous faut noter que sainct Paul n'a pas cerché 
quelque saincteté (comme le Pape) quand les mi- 
nistres de la parole de Dieu s'abstiendroyent du 
tout du mariage. Quand sainet Paul dit qu'un 

ministre de la parole ait son mesnage bien or- 
donné, qu'il vive paisiblement avec sa femme, qu'il 
gouverne ses enfans en telle modestie qu'ils soyent 
en exemple aux autres, ne parle-il point par l'au- 
thorité de nostre Seigneur Iesus Christ? Voilà 
done la saincteté que Dieu requiert en ses servi- 
teurs, et en ceux qu'il a constituez pour anoncer 
sa parole, c'est qu'ils se maintienent chastement 
avec leurs femmes, qu'ils vivent en mesnage. Voici 
le Pape qui dit, si un Prestre est marió, qu'il est 
pollu, qu'il est des enfans de ce monde, qu'il n'est 
pas digne de cest estat Angelique, qu'il faut renon- 
cer au mariage pour avoir estat en l'Eglise. $i le 
Pape pretend de parler en l'authorité de Dieu, 
quil monstre dequoy. Car voici une contradiction 
manifeste: qui plus est, nous voyons que notam- 
ment le sainet Esprit a prononcé que le mariage 
estoit legitime en tous Pasteurs d'Eglise, et qui ont 
office, afin qu'on n'en face point de scrupule: comme 
en l'autre passage il est dit, Que le mariage est 
honorable en tous. 

Puis qu'ainsi est que l'Apostre en l'epistre aux 
Hebrieux adiouste ce mot, que Dieu fera vengence 
des paillars et adulteres, mais que le mariage est 
prisé devant luy, voire non seulement en ceux qui 
sont laies (comme ceste canaile et vermine de 
Clergé Papal ont controuvé ces mots), mais hono- 
rable en tous, ne faut-il point donc que le diable 
ait parlé par la bouche du Pape et de tous ses 
supposts, quand ils ont ainsi reietté le mariage, de 
eeux qui doyvent anoncer la parole de Dieu? Et 
ne se sont point encores contentez d'une telle tyran- 
nie, et d'oster la liberté que Dieu donne: mais ils 
ont usé de si horribles blasphemes, qu'ils n'ont 
point eu honte de dire, que ceux qui sont en la 
chair ne peuvent plaire à Dieu. Et qu'est-ce là 
sinon corrompre, et falsifier l'Eseriture saincte? 
Sainet Paul parle là des adulteres et paillars, il 
parle des ravisseurs, des blasphemateurs, des trom- 
peurs, detraetans par mensonges de leurs prochains, 
de ceux qui sont addonnez à toute iniquité: il dit 
que ceux-là ne peuvent plaire à Dieu. Et voilà 
ce diable de Rome qui desgorge un blaspheme in- 
fernal, disant que ceux qui sont au mariage ne 
peuvent plaire à Dieu.  Seauroit-on plus vileine- 
ment polluer le sainct mariage, et blasphemer à 
l'encontre? Car qui est l'autheur du mariage? Et 
à qui ceste iniure-là s'addresse-elle? Nous voyons 
done que Dieu a permis que Satan regnast en ce 
siege d'apostasie, tellement que ceux qui ne cognois- 
sent point que c'est un gouffre d'enfer, ils sont 
aveugles à leur escient, et meritent d'aller en per- 
dit&ion. On nme pourroit point alleguer ignorance, 
pour dire, Et ces povres gens-là suyvent comme ils 
Sont conduits par leurs Prelats. Mais ils demandent 
d'estre ainsi deceus et trompez, et d'aller en con- 

fusion. Or il y a falu cependant que Dieu se ven- 
geast de ceste confusion infernale. Car comment 
s'est il fait que le monde ait esté privé de bons 
Pasteurs? On a exclud tous ceux qui vouloyent 
vivre sainetement et sans pollution, ceux qui cher- 
choyent de servir à Dieu, et ne s'addonner à pail- 
lardises, ni autres vilenies: ceux-là n'ont point estó 
capables d'estre ni Evesques, ni Prestres, ni rien 
qui soit. Pourquoy? Ho, ce sont gens mariez. 
Mais eeux qui se sont donné licence de paillarder, 
les voilà bons et propres pour estre supposts du 
Pape. Et ainsi, qu'ils soyent Evesques cornus, 
qu'ils soyent prestres graissez, c'est tout un, car ils 
y Sont propres: et il a falu en la fin que le monde 
ait esté rempli d'une telle infection. Car voilà d'oü 
sont venues les paillardises, que les mariages ont 
esté corrompus, qu'on a eu la plus grand' peine du 
monde à tenir les maisons nettes, d'autant que ceste 
puantise a regné tellement, que par tout ils ont 
jetté leur venin, et a estó une maladie si conta- 
gieuse, que quasi nul ne s'en pouvoit garder. Et 
puis Dieu les a aveuglez, et les a mis en telle tur- 
pitude, qu'ils n'ont peu discerner entre le bien et 
le mal, ie ne di pas comme bestes brutes (car la 
brutalité de tous ceux qui veulent maintenir la 
tyrannie du Pape, n'est pas telle que celle des 
bestes brutes), mais beaucoup pire, et plus abomi- 
nable. Voilà donc le salaire que Dieu leur a en- 
voyé par son ire, et par son iuste iugement, d'au- 
tant qu'ils ont reietté le sainct mariage, qui est un 
estat si noble et si excellent. Et pourtant si nous 
voulons avoir une droite fermeté, n'imaginons rien 
de nostre teste, mais regardons ce que Dieu ap- 
prouve, et contentons-nous de cela. Et puis quand 
il est dit que les serviteurs de Dieu soyent maris 
d'une seule femme, que nous ne requerions point 
plus en eux que cela. Car quand sainct Paul dit 
qu'un Pasteur soit mari d'une seule femme, il n'en- 
tend pas d'imposer loy qu'un homme soit marié, 
non plus qu'il n'est pas licite d'empescher le ma- 
riage à ceux qui sont constituez Ministres pour 
anoncer la parole de Dieu: sainct Paul n'y met 
point iei de contrainte: mais il monstre cest ordre 
commun, qu'un chacun regàrde à soy, et que celuy 
qui n'est point marió use tellement de son absti- 
nence, que ce soit à l'honneur de Dieu, et qu'il ne 
regarde sinon d'employer tout ce qu'il a à son ser- 
vice. Sainct Paul parlant ainsi s'abstenoit de femme, 
comme il le proteste en la premiere Epistre aux 
Corinthiens, septieme chapitre: et eust bien voulu 
qu'un ehaeun luy eust ressemblé: voire, mais il ne 
laisse pas de protester qu'il ne veut pas toutesfois 
mettre un ioug sur les ames, mais qu'il faut que 
tous Soyent en puro liberté, et que celuy cependant 
qui est marié, qu'il passe par ce monde comme s'il 
ne l'estoit point, que ecluy qui n'est point marié ne 

mesprise point les autres. Car il voudroit mieux 
qu'un homme fust paillard, que de blasmer le ma- 
riage sous ombre qu'il n'a point de femme: il vau- 
droit mieux qu'il s'en allast fourrer en un plein 
bourdeau, que de mespriser le mariage en s'en ab- 
stenant, et de reietter un tel estat que Dieu a sanc- 
tifié Et ainsi que nous cognoissions que sainct 
Paul n'a pas voulu imposer loy qu'on fust marié, 
mais simplement il à voulu dire que ceux qui sont 
constituez ministres de la parole de Dieu, ne doy- 
vent point estre gens intemperans, ni addonnez à 
dissolution: et que s'il y a quelque vice en cest 
endroit qui peut estre supporté au commun peuple, 
que cela soit retranché en ceux qui sont Pasteurs 
de PEglise, et qui doyvent estre comme miroirs: 
qu'on regarde bien de ne le point souffrir sous ombre 
qu'on le souffrira en quelque homme vulgaire, et 
en ceux qui sont moins prisez: mais quant aux mi- 
nistres qui ont une discipline plus estroite que ies 
personnes privees, qu'ils soyent tenus de plus pres, 
et qu'is ne se laschent la bride en fagon que 
ce soit. 

Il adiouste quant et quant, Qwe ses enfans 
soyent fideles, et mom point accusez de dissolution, el 
non Qoint rebelles. Ceci merite bien d'estre noté: 
car mesmes en l'Epiestre à Timothee nous voyons 
que sainct Paul ne se contente point de la per- 
sonne des ministres, mais il veut que leurs femmes 
soyent bien reglees, en sorte que &1 un homme vi- 
voit honestement et sans reproche, et qu'il ait une 
femme dissolue, ce vice-là revient sur luy: combien 
qu'on puisse redarguer la femme, si est-ce qu'on 
dira tousiours, Ho, voilà la femme d'un Prescheur 
qui est desbordee, et on voit beaucoup de vanitez 
et dissolutions ausquelles le mari devroit bien ob- 
vier: il est done coulpable de tout le mal. Car 
s'il ne sgait gouverner sa maison (dit sainct Paul), 
comment gouvernera-il la maison de Dieu? Com- 
ment gouvernera-il tout un peuple, et hommes, et 
femmes, et grans et petis, quand il ne sgait gou- 
verner sa femme? Ainsi donc notons que quand 
en ce passage il est parlé des enfans, c'est afin 
qu'on advise si un homme est propre pour conduire 
le peuple de Dieu, et pour bien regir sa maison et 
son Eglise, qu'il ait declaré cela par effect en son 
mesnage. Si donc un homme non seulement monstre 
quil ehemine en la crainte de Dieu, et s'abstient 
de tout mal, mais aussi qu'il face que Dieu soit 
servi et honoré de ceux qu'il ha en charge, qu'il 
ne souffre point que sa maison soit ni un bordeau, 
ni un brelan, ni une taverne pour yvrongner, Yi 
chose semblable: qu'il ne permette point ni à ser- 
viteurs, ni à femmes, ni à enfans d'estre desbordez, 
ne dissolus en fagon que ce soit, qu'il n'y ait ne 
pompes, ni vanitez aucunes. Quand donc un homme 
gouverne ainsi son mesnage, alors on cognoist qu'il 

est vigilant, et qu'il ha zele de Dieu, et qu'il ha 
prudence et gravité en soy. Cela donc est une ap- 
probation pour monstrer qu'il est idoine pour regir 
l'Eglise de Dieu. 

Voilà pourquoy sainct Paul notamment dit, 
Que les enfans soyent fideles, et sams crime de dis- 
solution, et non rebelles. Il met ici notamment trois 
qualitez. La premiere, c'est que les enfans soyent 
fideles: car si on choisit un homme pour anoncer 
la parole de Dieu, qui n'ait point enseigné sa 
famille, qui ait des enfans, ausquels si on demande 
raison de leur foy, qu'ils n'en scachent dire seule- 
ment un mot, comment celuy-là amenera-il les 
estrangers à la foy, quand il n'y a point amené 
les siens propres. C'est done par ce bout qu'il faut 
commencer. Si.nous voyons qu'il ait instruit ses 
domestiques, qu'il se soit bien porté en sa maison, 
on doit estimer qu'il fera encores mieux son devoir 
quand il sera elevé plus haut, et qu'il &'employera 
à l'edifieation commune de tout le peuple. La foy 
done va ici en premier lieu. Or il y a quant et 
quant, qu'ils ne soyent point accusez de dissolution. 
Quand sainct Paul met ce mot-ci, il entend qu'on 
ne les voye point dissolus. Car il n'est point ques- 
tion iei qu'on forme un proces devant un iuge, qu'il 
y ait parte qui appelle pour accuser: mais il en- 
tend qu'on n'appergoyve point d'intemperance, ne 
quelques vices notables aux enfans des Prescheurs. 
Car si un homme allegue, Ho, comment? Et qui 
est-ce qui viendra reprendre mes enfans? Si quel- 
qu'un se veut ingerer à leur faire iniure, i'en 
auray la raison. Si quelqu'un (di-ie) fait semblant 
d'estre grand zelateur de son honneur et de celuy 
de ses enfans, et cependant il leur laschera la bride 
à tout mal, tellement qu'on se mocquera de luy, 
asgavoir si un tel homme est à excuser. "l'outesfois 
on en voit beaucoup qui cuident valoir tant et plus, 
quand on leur parlera des vilenies qui se commet- 
tent en leurs maisons, la replique sera, Ho, si quel- 
qu'un s'attache à moy, il faudra qu'il en responde, 
ho i'en auray la raison, ie luy monstreray à qui il 
ha affaire. Mais cependant on se mocquera de luy, 
et de tout son train, on se mocquera de sa femme, 
il voit et scait qu'elle ne vaut rien, et encores 
voudra-il soustenir le contraire, et ne merite-il 
point d'estre cocu? Un homme ne voudra point 
qu'on parle mal de ses enfans, et cependant il per- 
mettra qu'ils se desbordent, ils se mocqueront de 
toutes admonitions qu'on leur fera, ils s'en iront 
despiter Dieu, il n'y aura que toute meschanceté 
en eux: et cependant ils ne veulent point qu'on 
les advertisse du danger auquel ils sont. Ils apper- 
coyvent bien qu'ils tienent le chemin et le train de 
perdition, ils ne peuvent souffrir qu'on les en retire. 
Mais puis qu'ils sont des malades qui ne veulent 
point estre guaris, et qu'ils repoussent tous les re- 

medes qu'on leur propose, qu'ils perissent comme 
povres et miserables creatures qu'ils sont. Ainsi 
done notons bien quand sainct Paul dit qu'il ne 
faut point que les enfans des ministres de la parole 
soyent accusez d'intemperance, que par cela il en- 
tend qu'on n'appercoyve point en eux une vie dis- 
solue et meschante, mais qu'ils se gouvernent hon- 
nestement, et qu'ils ne soyent point en scandale, 
qu'ils ne donnent point occasion qu'on detracte ne 
qu'on murmure d'eux. "Voilà pour le second. 

Il] y a tiercement, qu'ils ne soyent point re- 
belles: c'est à dire, que celuy qui est constitué 
pour anoneer la parole, et pour gouverner et in- 
struire l'Eglise de Dieu, advise bien que ses en- 
fans ne soyent point revesches, qu'ils ne soyent 
point comme bestes sauvages, durs, et fascheux à 
gouverner. (ar s'il ne peut faire cela de ses en- 
fans, que fera-il envers ceux qui ne luy appar- 
tienent de rien? S'il ne peut reprimer un petit 
enfant en son insolence, que pourra-il faire envers 
tout un peuple? Voilà done l'intention de sainet 
Paul. Mais cependant notons qu'il parle tellement 
à ceux qui doyvent estre eleus Pasteurs, que ceste 
doctrine est generale à tous. Ici il ne remonstre 
point aux Pasteurs quels ils doyvent estre, comme 
s'il leur addressoit son propos: mais il declare 
quelles gens on doit choisir en cest office et en 
cest estat: Qu'on se garde (dit-il) s'il y a un 
homme tant mal-advisé qu'il ne puisse gouverner 
sa maison, qu'on se garde de luy mettre une charge 
beaucoup plus pesante «et difficile. Et puis quand 
on parle de l'election des ministres, que cela passe 
encores plus outre. Car si un homme est eleu 
pour anoncer la parole de Dieu, et qu'il se gou- 
verne mal, et luy et sa maison, il n'est pas en 
heritage, il faut que cela soit retranché, et qu'un 
tel scandale ne soit point enduré: mais tout ainsi 
qu'il faut qu'un chacun regarde à soy, ie di nous 
qui sommes constituez en charge publique, et que 
nous advisions à ce que sainct Paul ordonne, pour 
sgavoir quelles gens on y doit choisir, qu'un chacun 
aussi meite peine de se conformer à la reigle qui 
est ici contenue, et que nous prions Dieu qu'il nous 
face la grace de cheminer en sorte que sa parole 
ne soit point suiette à mocquerie à cause de nous, 
et que nos vices ne donnent point occasion aux 
meschans de blaphemer contre le nom de Dieu, 
pour dire, Cestuy-là est un blasphemateur, c'est un 
meschant, voilà donc un bel Evesque: que ce mot- 
là ne puisse eschapper de la bouche des meschans, 
qu'ils ne soyent rembarrez, et qu'ils ne soyent 
nialins quand ils parleront ainsi. Et aussi il mon- 
stre quels doyvent estre les Chrestiens. Il est vray 
que les Ministres de la parole de Dieu vont devant: 
mais fant y a que les autres se doyvent aussi bien 
ranger à ceci, chaeun selon son estat. Et quand 

Dieu aura fait ceste grace à un homme d'estre 
marié, qu'il desire d'estre tellement uni et conioint 
avec sa femme, qu'il ne soit point preoceupé de 
paillardise, que son coeur ne tende point ailleurs, 
mais qu'il suyve son train, cognoissant que c'est 
au nom de Dieu qu'il est marié, et qu'il faut qu'il 
tiene foy à sa partie, puis qu'elle luy .est assignee 
de Dieu. Voilà done comme tous Chrestiens, com- 
bien qu'ils soyent en estat privé, doyvent tellement 
cheminer en l'estat de mariage (s'ils y sont appelez), 
qu'un chaeun se contente de sa partie, qu'il vive 
honnestement, et sans aucune dissension. Et puis 
eeux ausquels Dieu a fait cest honneur de leur 
donner des enfans, qu'ils advisent qu'ils sont 
d'autant plus obligez à mettre peine que leurs en- 
fans soyent instruits deuement. Or s'ils veulent 
avoir une bonne instruction, il faut tousiours com- 
mencer par la foy. Car les enfans pourront avoir 
en apparence toutes les vertus du monde, mais ce 
ne sera rien sinon que Dieu soit craint et honoré 
d'eux. Comme nous en verrons qui prendront 
grand' peine à ce que leurs enfans soyent en- 
doetrinez aux affaires du monde: il est vray qu'ils 
donneront bien des maistres à leurs enfans, mais 
ce sera pour apprendre quelque belle parade, qu'ils 
ayent quelques trois mots de Latin pour se faire 
valoir à table, qu'ils sgachent deviser, et tenir de 
belles contenances selon le monde: mais de eognoi- 
stre Dieu, il n'en est point question ou nouvelle. 
Ce n'est pas ainsi qu'il y faut proceder, c'est bien 
mettre la charrue devant les boeufs. 

Apprenons done à l'exemple de sainct Paul, de 
eommencer par ce bout pour instruire les enfans. 
Car quand ils auront cognu Dieu, c'est un bon 
fondement sur lequel nous pourrons bastir: mais 
sans cela, il n'y a que ruine et confusion: car quand 
nous aurons travaillé pour instruire nos enfans en 
la foy, et en la droite et pure cognoissance de Dieu 
et de sa verité, il faut que leur vie responde, c'est 
à dire qu'ils soyent honnestes, qu'il n'y ait point 
de dissolution, d'intemperance, qu'il y ait une telle 
bride qu'ils ne s'adonnent point à friandises, ni à 
yvrongneries, ni à ieux dissolus, ni à choses sem- 
blables, qu'il n'y ait point de chatterie, comme on 
appelle. Voilà done le second que sainct Paul 
nous commande en ce passage. Mais pource que 
c'est un bestail difficile à gouverner que les ieunes 
gens, sainct Paul escrit qu'il faut qu'ils soyent 
humbles et dociles: car &'il n'y à modestie aux petis 
enfans, on prendra beaucoup de peine à les instruire, 
mais ils regimberont comme les chevaux qui ne 
sont point faconnez, qui mordent et ruent contre 
leur maistre. Ainsi done notamment sainct Paul a 

mis ceste humilité-ci pour la vertu la plus requise, 
aux ieunes gens: mais comme elle est requise, ausei 
est-elle bien rare. Qu'on, regarde quelle est la 
ieunesse. Auiourd'huy comment les enfans se lais- 
sent-ils gouverner? ll est vray que les peres sont 
bien dignes souventesfois que leurs enfans leur 
crevent les yeux: car il ne leur chaut de les in- 
Struire en la crainte de Dieu, n'est-ce pas raison 
qu'ils ayent un salaire de mesmes? Mais c'est une 
chose à deplorer quand on voit les enfans estre re- 
belles, qu'on ne les peut donter en fagon que ce 
soit, quand ils seront petis, qu'on ne leur peut faire 
gouster que c'est du bien. Et puis sont-ils venus 
en aage? ie ne di point d'hommes, pour dire qu'ils 
soyent hommes faits, mais qu'ils ne soyent plus 
petis enfans, qu'ils soyent ieunes compagnons, qu'on 
appelle: ho, &i voudront-ils neantmoins estre appe- 
lez hommes, et leur semble qu'on leur fait grand 
tort si on les nomme autrement. ls devroyent 
encores avoir des verges d'ici à dix ans à l'escole, 
et ils voudront cependant estre reputez pour grans 
personnages. Et ie leur ay dit trop de fois, Allez 
babouins, que vous soyez hommes? vous devriez 
estre encores sous la verge, et estre là tenus en 
bride. Et si on eust voulu recevoir paisiblement 
ces admonitions, il ne faudroit point maintenant 
pleurer, il ne faudroit point user de rudesse telle 
qu'on la voit, il ne faudroit point qu'ils fussent 
chastiez ainsi honteusement, s'il y eust eu quelque 
prudence et diseretion en eux. D'autant plus donc 
nous faut-il bien noter ce qui est ici dit par sainct 
Paul, et que les peres advisent de tenir la bride 
roide à leurs enfans, et s'ils veulent faire des hom- 
mes quand ils doivent estre encores sous la verge, 
qu'ils ne les espargnent point. Il est vray que les 
peres ne doivent point molester leurs enfans, ne 
leur donner occasion de se desbaucher par un 
traitement trop rude: mais tant y a qu'il leur 
faut craindre que leurs enfans estans ainsi difficiles 
à gouverner, ne se laschent la bride pour s'adonner 
à tout mal, et se desbaucher en sorte qu'on ne peust 
pas les ramener au bon chemin: et quant et quant 
que les ieunes gens recognoissent aussi, que s'ils 
n'ont ceste modestie en eux, et ceste grace de se 
laisser gouverner paisiblement par leurs superieurs, 
qu'il faut dire fy de toutes leurs vertus: comme 
aussi ce ne sera rien, il n'y aura qu'orgueil et 
puantise, et Dieu aussi les mettra en confusion. 
Qu'un ehacun done apprene ceste lecgon, comme 
elle est ici monstree à tous en ce passage de 
sainct Paul. 

Or nous-nous prosternerons devant la face de 
nostre bon Dieu etc. 

Pour bien faire nostre profit de ce passage, 
nous avons à retenir que ceux qui sont appelez 
pour anoneer la parole de Dieu, doivent ici re- 
cognoistre quel est leur office et devoir, afin de 
s'acquitter fidelement envers Dieu et son Eglise. 
Et puis tous Chrestiens en general ont à regarder 
ce qui est requis en un bon Pasteur, afin qu'on 
n'en choisisse point à la volee, et qu'un chacun ne 
se gouverne point ici par faveur ou par ambition, 
ou selon son appetit: mais qu'il regarde le bien et 
le salut commun de tous les enfans de Dieu, et 
que cela s'observe en ceux qui ont desia en office, 
qu'ils n'y soyent point maintenus sinon qu'ils s'y 
gouvernent ainsi que le sainct Esprit a commandé. 
Et puis, d'autant que les vertus dont parle ici sainct 
Paul, sont requises en tous Ministres de la parole 
de Dieu, comme ceux qui doivent monstrer le che- 
min aux autres, il y a aussi une legon commune. 
Car si un Pasteur se gouverne bien et selon Dieu, 
et que le peuple soit adonné à tout mal et disso- 
lution, que sera-ce? Mais tout ainsi que le Pasteur 
doit monstrer le chemin, et donner bon exemple: 
aussi faut-il que tout le corps de l'Eglise se con- 
forme à ce qui est ici contenu. Or afin de pour- 
suivre ce que dit sainct Paul par ordre, nous avons 
à recueillir que ceux qu'il avoit auparavant nommez 
Prestres, il les nomme Evesques, qui signifie sur- 
veillans ou superintendans (comme on dit), et at- 
tribue ce nom à tous ceux qui doivent anoncer la 
parole de Dieu. Et ainsi c'a esté une corruption 
et abus en la Papauté, voire en l'Eglise ancienne, 
qu'un seul ait esté intitulé Evesque: car q'a esté 
changer le langage du sainct Esprit: et il nous 
faut parler selon l'Escriture. Or nous voyons que 
Satan ne tasche sinon de nous divertir de la pure 
simplieité de la parole de Dieu. Et puis c'est faire 
tort et iniure à Dieu, quand on se veut separer de 
l'ordre qu'il avoit establi par son authorité invio- 
lable. Ainsi done notons que tous ceux que Dieu 
appelle pour anoncer sa parole, et qui sont ordonnez 
en cest office, doivent premierement estre meurs et 
posez comme Anciens. Et puis ils doivent estre 
surveilans: commo aussi le Prophete Ezechiel en 
parle, quand il les aecompare à ceux qui font le 
guet sur une tour. Car il n'est point ici question 
d'un titre de dignité ni de pompe: c'est une charge, 
voire bien difficile et pesante, cependant que les 
autres dorment, de veiller et d'avoir le soin de tout 
le troupeau. Voilà donc ce que nous avons à re- 
tenir en premier lieu. 

Et ainsi le nom et titre que le sainct Esprit 





c'est que Dieu les appelle, et ce qu'ils doivent à 
son Eglise, afin que les hommes ne cuident point 
pouvoir estre estimez Prelats, et cependant se re- 
poser et dormir, et faire grand' chere. Car Dieu 
ne choisit point ceux qu'il constitue Pasteurs en 
son Eglise, pour leurs beaux yeux (comme on dit), 
mais c'est en les obligeant à tout le peuple: car 
autrement nous ne pouvons servir à Dieu, sinon 
en nous employant au service de tout son troupeau: 
et le plus grand honneur que puissent avoir les 
Ministres de la parole, c'est de bien servir à tous 
les fideles. Or venons maintenant à ce que sainct 
Paul adiouste. Il dit que c'est bien raison que les 
surveillans soyent sans crime, puis qu'ils sont gou- 
verneurs en la maison de Dieu. Comme aussi nous 
avons veu qu'il disoit à Timothee, Advise bien 
comme tu te dois porter en l'Eglise: car c'est la 
maison de Dieu, il y preside, il y fait sa demeu- 
rance: puis qu'ainsi est qu'il t'a constitué là en 
son lieu, il faut bien que tu chemines droitement. 
Est-ce peu de chose d'estre procureur de Dieu, et 
avoir la place pour gouverner sa maison? Et ainsi 
en ce passage sainct Paul nous monstre en quelle 
eolieitude doivent cheminer ceux ausquels Dieu a 
fait cest honneur de porter sa parole, et de l'anon- 
cer: car en ce faisant il veut qu'ils gouvernent sa 
famille. Mais d'autre costó, nous avons à recueillir 
de ce passage une doctrine de grande consolation 
et singuliere. Car Dieu nous honore tant et plus 
quand il nous daigne appeller en sa maison, que 
nous soyons ses domestiques, qu'il habite au milieu 
de nous, qu'il y ait son repos. Or cela ne se peut 
faire que nous ne luy soyons prochains, et qu'il 
n'ait tousiours l'oeil sur nous, qu'il n'ait quant et 
quant le soin de nous gouverner et nourrir. Voilà 
done qui nous doit bien esmouvoir quand nous en- 
tendons que nous ne sommes point separez de 
nostre Dieu, et que nous ne croyons point à credit 
(comme on dit), que nous n'allons point à l'esgaree, 
mais qu'il nous reeueille en son troupeau, voire à 
telle condition qu'il est avec nous, et sera iusques 
en la fin du monde. Or cela nous doit quant et 
quant inciter à l'aimer d'un courage tant plus ar- 
dent, et à le servir. Car puis qu'ainsi est que 
Dieu nous a sous sa garde, qu'il nous fait habiter 
en sa famille, et qu'il nous est pour Pere et Maistre, 
et qu'il constitue des procureurs afin que tout aille 
comme il appartient, qu'il y ait ordre, que rien ne 
soit dissipé entre nous: quand nous voyons que 
Dieu se declare d'une fagon tant privee, ne sommes- 
nous point trop ingrate si nous ne sommes du tout 
adonnez à l'aimer et à le servir? 

Notons bien done quand l'Eglise est appelee la 
maison de Dieu, que c'est afin que nous magnifions 
la bonté inestimable qu'il nous monstre, quand il 
luy plaist approcher de nous, et faire sa residence 
au corps qu'il a assemblé de ses fideles, et qu'il 
veut que nous soyons conioints à luy, et cependant 
qu'il prend la charge de nostre salut, qu'il nous 
veut gouverner et nourrir comme nostre Maistre 
et comme seul superintendant, voire rapportant cela 
non point à son profit, mais à nostre salut. Et au 
reste, puis qu'ainsi est, advisons que nous ne pou- 
vons pas fuir les yeux de nostre Dieu: car nous 
luy sommes prochains: que donc chacun se tiene 
en bride. Et d'autant qu'il nous a assemblez au 
nombre et en la compagnie des fideles, que cela 
nous enflamme tant plus pour nous presenter à 
Dieu, afin qu'il nous conduise, et que nous ne fa- 
cions point des bestes farouches, puis qu'il nous a 
tant magnifiez que de nous recueillir en sa maison, 
i| veut que nous luy soyons comme agneaux, d'au- 
tant qu'll veut faire office de Pasteur envers nous. 
Et ainsi nous voyons que ce passage n'est point 
seulement pour les Ministres de la parole, mais 
qu'en general il doit profiter à tous fideles, quand 
ils le sgauront bien appliquer à leur instruction. 
Cependant sainct Paul adiouste les vertus qui sont 
requises en un bon Pasteur, c'est asgavoir qu'il ne 
soit point fier, ou opiniastre, adonné à son sens 
propre, qu'il ne soit point ni colere, ni adonné au 
vin, ne convoiteux de gain deshonneste. Or sainct 
Paul met ici les vertus par leur contraire: comme 
s'il disoit qu'un homme qui sera adonné au vin, 
qui sera opiniastre, qui sera noiseux, qui sera adonné 
au gain, qu'il ne fait qu'infecter le lieu auquel il 
est, qu'il eorrompra toute l'Eglise. Voilà donc les 
erimes dont il avoit parlé ci dessus, disant que 
PEvesque doit estre sans crime. Or ces vices que 
saincet Paul note ici, sont par trop enormes: et 
aussi ils emportent comme une pollution pour per- 
vertir toute la police de l'Eglise, qu'un homme 
qui en sera entaché aucunement, ne peut nulle- 
ment servir à Dieu. Il faut donc que ceci soit 
purgé devant. 

Et voilà les premieres vertus que sainct Paul 
demande, c'est que celuy qui doit anoncer la parole 
de Dieu, s'abstiene de ces vices qui sont ici con- 
damnez, et qu'il mette peine de les corriger, afin 
que rien ne l'empesche de faire son office. Et de 
fait, ceste opiniastreté dont parle sainct Paul, rend 
les hommes insupportables. Quand un homme est 
adonné à son sens pour s'y fier, il faut qu'il face 
eomme un monde à part: ainsi que les Payens 
l'ont bien sceu dire. Or tout ainsi qu'un Ministre 
de la parole de Dieu doit attirer ceux qui sont 
comme escartez, il doit aussi retenir en bonne union 
et paix ceux qui sont desia en l'Eglise. Et s'il est 


Calvini opera. Vol. LIV. 


SUR L'EPITRE A TITE. 








434 


ainsi arresté en son opiniastreté, il faut qu'il effa- 
rouche le troupeau de Dieu, et il s'ensuyvra une 
horrible dissipation. Et pourtant il faut qu'un 
homme se deporte de son sens, afin qu'il puisse 
servir à Dieu, et maintenir l'Eglise en bonne con- 
corde. Et cela gist en deux choses principalement: 
c'est que nous souffrions d'estre enseignez, quand 
nous enseignons les autres. Car si nous n'avons 
cela, d'apprendre volontiers, et de profiter, afin que 
les autres profitent avec nous, iamais nous ne pour- 
rons nous acquitter de nostre devoir. Celuy done 
que Dieu a constitué pour maistre et docteur en sa 
maison, il faut qu'il soit le premier disciple, qu'il 
se rende tant plus docile pour recevoir doctrine et 
admonition. Voilà le premier poinct. Le second, 
c'est qu'aussi nous souffrions qu'on nous donne 
conseil, qu'on nous remonstre, et que nous recevions 
ce qui sera le meilleur. Voilà donc ce que sainct 
Paul a voulu ici en somme: c'est asqavoir que ceux 
qui sont appelez pour anoncer la parole de Dieu, 
regardent bien de n'avoir pas une teste dure, mais 
qu'ils soyent dociles, qu'ils ayent un esprit benin 
et paisible, qu'ils ne demandent sinon à edifier, 
qu'ils ne soyent point elevez en telle presomption 
de cuider tout sgavoir, mais au contraire, que tous 
les iours ils demandent d'apprendre, et qu'ils souf- 
frent aussi d'estre enseignez: et aussi qu'ils soyent 
traittables en leurs moeurs. Et de faict, nous voy- 
ons que tous ceux qui sont ainsi addonnez à fierté, 
deviendront tous les coups schismatiques: c'est à 
dire qu'ils feront des sectes en l'Eglise de Dieu, et 
troubleront tout. Ainsi done ce n'est point sans 
cause que sainct Paul a voulu corriger une telle 
hautesse, disant que c'est un crime, comme l'ex- 
perience le monstre. 

I] adiouste quant et quant, Qué] ne sow pot 
colere: qui est un vice prochain. Car si un homme 
lasche la bride à ses passions, il est certain que 
cela l'empeschera par trop de servir à Dieu. Et 
d'autant que l'yvrongnerie est pour augmenter en- 
cores la fierté de ceux qui desia y sont trop en- 
clins, et que cela est comme une espece de rage, 
sainct Paul notamment dit qu'il faut que les mi- 
nistres de la parole de Dieu s&oyent sobres, et non 
point adonnez au vin. Car si l'yvrongnerie regne 
en un homme, il n'y aura nulle raison, nulle equité 
ne modestie. Voilà done autant de pestes mortelles 
que sainet Paul nomme de vices, desquels les mini- 
stres de la parole &e doivent garder. 

I] adiouste quant et quant, Qus me soyent 
point baiteurs me moiseuz: qu'ils ne soyent point 
comme gendarmes, et gens tousiours prests à des- 
gainer, ayans la teste à l'escarmouche, comme s'il 
faloit tousiours avoir l'espee au poing. ll faut bien 
aussi que ce vice soit corrigé. Finalement il met 
l'avarice. Or il est certain qu'un homme qui taschera 

de s'enrichir, estant en cest estat, il sera comme 
un macquignon pour farder et corrompre la parole 
de Dieu: il voudra complaire à l'un, il voudra con- 
tenter l'autre: brief, il ne fera que desguiser et 
faleifier tout: ou bien il desguisera les choses en 
telle sorte, qu'il ne demandera sinon de caller la 
voile: il regardera en quoy il pourra profiter, afin 
d'attirer la farine au moulin, comme on dit. Et 
pourtant si l'avarice regne aux Ministres de la 
parole, il est certain qu'ils seront faussaires, et ne 
feront que pervertir la bonne doctrine, et convertir 
la veritó en mensonge. 

Voilà done ce que nous avons à retenir en 
premier lieu, quand sainct Paul ne nomme point 
les vertus, sinon en commengant par ce bout, que 
ceux qui voudront loyaument s'acquitter de leur 
devoir, edifiant l'Eglise de Dieu, qu'il faut qu'ils 
s'absüienent de tous crimes et de tous vices qui 
sont enormes, et qui sont du tout insupportables 
en cest estat et office. Or quant et quant il ad- 
iouste les vertus, que celuy qui est pour anoncer 
la parole de Dieu, &oit amiable envers les estrangers, 
et qu'il les regoive humainement. Ceci doit estre 
observé en tout temps: mais (comme nous avons 
declaré ei deseus en l'Epistre à ''imothee) il y avoit 
une raison speciale lors, d'autant que les povres 
fideles estoyent comme oiseaux sur la branche, qu'il 
faloit que par volees ils allassent d'un lieu à autre, 
selon que les persecutions s'elevoyent, et que les 
feux estoyent allumez, une bande se levoit, et s'en 
allit en une autre ville, et là oü ils pouvoyent: 
que mesmes ils estoyent contraints de s'exposer le 
plus souvent à la mort. Il y avoit done là grande 
compassion. Ainsi ce n'est point sans cause que 
sainct Paul requiert que l'Evesque qui devoit estre 
comme pere de l'Eglise, fust un homme liberal et 
amiable aux estrangers, pour les recevoir benigne- 
ment. C'est en premier lieu ce que nous avons à 
observer. 

Pour le second, il adiouste qu'ils ayent bonté. 
Et ceste vertu est coniointe à celle que nous venons 
de dire. Car combien que sainct Paul met ici un 
mot, tant y a qu'il emporte l'amour d'humanité, et 
la bonne affection qu'on a de bien faire à ceux qui 
sont en mnecesBitó, et d'y appliquer son estude. 
Celuy done qui est inhumain, qui n'a nulle pitié, 
qui se tiendra à son aise, ne regardant point aux 
autres, il est impossible qu'il ait la vertu de rece- 
voir humainement ceux qui sont persecutez et af- 
fligez. 

Voilà pourquoy S. Paul a conioint ces deux 
vertus. ll met quant et quant, sobre, iuste, sainct, 
atirempé. La sobrieté se rapporte au vivre. Il y 
a puis apres la iustice, qui est droiture, quand un 
homme regarde de rendre à chacun son droict, qui 
ne voudroit point pour mourir avoir fait aucun tort, 

ni violence, ni iniure à personne. C'est ce que S. 
Paul a entendu par ce mot de Justice. Orilya 
la saincteté qui se rapporte principalement à Dieu, 
c'est asgavoir quand non seulement nous conversons 
avec nos prochains sans mal faire, mais aussi que 
nous sommes: chastes, que nous sommes adonnez à 
servir à Dieu, que nous avons tout ce qui est de 
la premiere table de la Loy pour recommandé: 
c'est asgavoir, les prieres et les oraisons, l'hommage 
que nous faisons à Dieu. Et puis que nous appre- 
nions de nous retirer de ce monde, n'estans point 
addonnez à pompes et à vanitez et dissolutions, 
mais plustost souffrans en toute humilité d'estre 
recueillis en l'obeissance de Dieu. Voilà ce qu'em- 
porte la saincteté. Aussi la iustice a son regard 
aux hommes: pourcee que c'est la vertu par la- 
quelle la droiture et equité est observee envers un 
chacun. 

Il y a finalement l'aftrempance. Or ce mot est 
pour comprendre ce qui pouvoit estre entendu sous 
le mot de sobrieté. Car ce n'est point assez qu'au 
boire et au manger nous soyons sobres, mais il faut 
aussi qu'il y ait attrempance et honnesteté en tout 
le reste de nostre vie, et que les mains, les yeux, 
les aureilles, et la bouche soyent comme tenus en 
bride. C'est à quoy sainet Paul a pretendu par 
l'atÀrempanee, qui signifie autant comme s'il disoit 
que nous devons estre posez et moderez, qu'il n'y 
doit avoir nulles dissolutions, ni gestes impudiques 
en nous, nulle vanité dont on appergoive que nous 
soyons dissolus et vileins: mais que nous devons 
estre retenus tellement sous l'obeissance de Dieu, 
qu'on appergoive que nous avons renoncé au monde. 
C'est en somme ce qu'il met ici. 

Or en la fin il adiouste, Qw'iüls soyent prests 
d'embrasser la parole fidele, qui est selon doctrine. 
Et c'est le principal qui est requis aux Ministres 
de la parole, asgavoir que non seulement ils soyent 
instruits pour enseigner les autres, mais qu'ils Boyent 
forts et constants pour tenir bon et pour batailler, 
quand il sera question de maintenir la doctrine de 
verité, à ce qu'elle demeure en son entier. Et voilà 
pourquoy sainct Paul use d'un mot qui signifie 
proprement tenir et embrasser. ll faut donc que 
nous retenions la doctrine de verité: car si nous 
l'avons apprehendee fort et ferme, iamais elle ne 
nous eschappera, combien que le diable machine 
tout ce qui sera possible pour nous la faire escourre, 
que neantmoins iamais nous n'en serons divertis. 
Il met quant et quant l'usage, à ce que nous puis- 
sions exhorter par saine doctrine, et redarguer les 
contredisans: c'est asgavoir que nous ayons la fa- 
culté et moyen d'enseigner ceux qui sont presta 
d'obeir à Dieu, et qui se rendent paisiblos: mais 
que nous ayons quant et quant la vertu de batailler 
contre les contredisans, contre les ennemis de la 

parole de Dieu, contre les rebelles, contre les con- 
tempteurs, contre gens qui taschent de mettre con- 
fusion en l'Eglise, que nous ayons vertu et autho- 
ritéé de les reprouver, en sorte qu'ils demeurent 
confus au combat. Voilà en somme ce qui est 
ici dit. 

Or desia nous avons declaré, quand sainct Paul 
veut que les Pasteurs monstrent le chemin, qu'il a 
estendu ceci communeement à tous fideles. Car 
pourquoy est-ce que les Ministres de la parole de 
Dieu doivent estre attrempez, iustes et saincts? 
Pourquoy doivent.ils estre sobres, non point ad- 
donnez au vin, ni à noise, ni à batterie? Pourquoy 
doivent-ils estre ainsi moderez? C'est afin que la 
parole de Dieu ne soit point en opprobre quand on 
verra des vices si notables en eux. Et puis c'est 
afin qu'ils approuvent leur doctrine par bonne vie, 
qu'ils la ratifient tellement qu'elle soit mieux receue. 
Et puis e'est afin que le peuple les ensuive, et qu'il 
se conforme à toutes les vertus qu'il verra en ses 
Pasteurs.  Apprenons done que sainct Paul n'a 
point. voulu iei astraindre seulement les Ministres 
de la parole à se garder de toute intemperance et 
dissolution, à fuir l'avarice et l'orgueil, et à estre 
humains, iustes, sobres, chastes: mais qu'à leur 
exemple il a exhorté tous fideles de so regler telle- 
ment, que la sobrieté soit une vertu generale, la 
iustice, la saincteté, l'attrempance, et toutes choses 
dont il est ici fait mention.  Voulons-nous done 
estre approuvez enfans de Dieu? Advisons de cor- 
riger les vices qui sont ici condamnez par sainct 
Paul: advisons de suivre les vertus lesquelles il 
nous propose. Et de fait, si un Ministre est gou- 
verneur en la maison de Dieu, ce n'est pas à dire 
que nous n'ayons chacun de nous (c'est asqavoir les 
personnes privees) aussi bien cest estat pour servir 
de maistre. Quand Dieu appelle certains person- 
Dages pour anoncer sa parole, ce n'est pas quil 
quitte les autres, ne qu'il ne se vueille point servir 


d'eux: mais au contraire, c'est afin qu'il soit servi ; 


de tous sans exception. 

Voilà done à quelle condition et à quelle fin 
Dieu nous a ordonnez pour anoncer sa parole, c'est 
que tous soyent adonnez à son service. Car quand 
Dieu nous fait cest honneur de nous recevoir de 
sa maison, et de nous adopter pour ses enfans, ce 
n'est pas que nous soyons oisifs, ou bien il ne nous 
met pas la bride sur le col pour dire qu'un chacun 
s'ingere à son appetit: mais il nous veut tenir sous 
son ioug, et veut qu'un chacun s'employe à le 
glorifier. Car (comme nous avons veu par ci de- 
mn puis que Dieu nous fait cest honneur de nous 
employer à son service, il ne faut point que nous 
soyons inutiles. Car ce n'est point en vain que 
Dieu nous a appelez en tel estat, et en une dignité 
si haute, non seulement d'estre ses domestiques, 


SUR L'EPITRE A TITE. 45 





Oo 


mais d'estre de la compagnie et du rang de ses 
enfans. Et pourtant, que les Ministres de la parole 
regardent bien à eux de pres: et que cependant 
aussi tous Chrestiens cognoissent qu'iei ils ont une 
regle qui les attouche et les comprend tous, depuis 
le plus grand iusques au plus petit. Et ainsi re- 
gardons d'estre menez de cest esprit d'attrempance, 
de cest esprit de sobrieté, et de iustice, et de 
saincteté, dont sainct Paul parle ici: et regardons 
aussi d'estre tellement bridez, que les vices dont il 
parle ne regnent point en nous. Comme voilà 
l'Vrongnerie qui est une chose aussi contraire à 
tous fideles qu'il en y ait point. Car si les hommes 
sont tous formez à l'image de Dieu, et qu'un 
yvrongne s'abbrutisse tellement, qu'il est comme 
une beste sans raison ni entendement, ne devons- 
nous pas estre tant plus songneux de nous retenir? 
Car quand les hommes s'abbrutissent ainsi, quand 
ils s'enyvrent, non seulement ils effacent l'image 
de Dieu, voire laquelle a esté reparee en nous par 
nostre Seigneur lesus Christ, mais toute honnesteté 
de vie, qu'ils sont là comme chiens et pourceaux. 
Si done nous voulons estre reputez enfans de Dieu, 
ne faut-il pas que ce vice soit eslongné de nous? 
Et voilà pourquoy sainet Paul excommunie tous 
yvrongnes, qu'il ne veut point mesme qu'on com- 
munique avec eux, ne qu'on les hante, afin qu'ils 
soyent vaineus de vergongne pour se corriger, tant 
s'en faut qu'ils doivent estre admis à la sainete 
table de nostre Seigneur Iesus Christ. Et puis 
l'orgueil et la fierté n'est-elle pas du tout contraire 
à l'esprit de mansuetude, qui est la vraye marque 
des enfans de Dieu? En quoy cognoistra-on que 
nous avons profité en l'escole de nostre Seigneur 
Iesus Christ? Si nous sommes humbles et petis 
et debonnaires. Et ainsi c'est signe quand la fierté 
dominera en un homme, qu'il serà adonné à son 


| Sens et à son cerveau, qu'il n'a iamais gousté que 


c'estoit de profiter en l'escole de Dieu, ni de nostre 
Seigneur Iesus Christ. 

Nous voyons done que les vertus dont parle 
sainct Paul, ne sont pas seulement pour les Ministres 
de là parole de .Dieu, mais qu'elles sont communes 
à tout le troupeau et à tout le peuple. Autant en 
est-il de l'avarice, car nous voyons qu'en pensant 
trop de ce monde, nous oublions les biens spirituels, 
et l'heritage auquel Dieu nous convie. Puis qu'ainsi 
est done, que sera-ce quand l'avarice regnera, que 
nous en serons tellement empeschez, que nous serons 
tellement enveloppez aux solicitudes des biens de 
ce monde, qu'il ne nous souviendra plus de la vie 
celeste? Et encores que nous en ayons les aureilles 
battues, et que iournellement ce vice nous soit re- 
proché, si est-ce que nous ne laisserons pas d'estre 
tousiours preoccupez de ces solicitudes terriennes, 
et serons teilement attachez à ce monde, que nous 

ne pourrons elever nos esprits en haut pour con- 
templer la vie celeste: tellement que ce qui est dit 
se trouvera tousiours veritable en noue, que là oü 
est nostre thresor, là sera nostre coeur. Et ceux 
qui sont adonnez aux biens de ce monde, ils y met- 
tent tellement leurs pensees et leurs affections, qu'il 
est impossible qu'ils aspirent à cest heritage oü 
Dieu nous convie. Et ainsi nous voyons que l'ava- 
rice est une peste mortelle qui aveugle les hommes, 
et les despouille de ce que Dieu leur promet, et 
mesmes ce n'est pas sans cause que S. Paul l'appelle 
raeine de tous maux: car elle emporte de faict les 
fraudes et meschantes prattiques, les trahisons, les 
desloyautez et cruautez. Brief, i| n'y à nul mal 
qui ne procede d'avarice. Car si un homme tasche 
d'en avoir, il oubliera toute droiture, comme si tout 
luy estoit licite: il prendra licence de ravir, de 
piller, d'arracher tout ce qui luy sera possible. 
Puis apres, il se moquera de Dieu pleinement, et 
n'en aura nulle crainte, .qu'il ne sera question que 
d'user d'outrages et de violences: comme nous voyons 
que l'avarice amenera les hommes iusques là, de 
s'entretuer, de s'empoisonner, et de faire toutes 
meschancetez. Brief, c'est une rage qui possede 
les hommes, tellement qu'ils sont comme endiablez 
quand ils sont ainsi adonnez à l'avarice. Voilà 
done une chose que doivent bien fuir les Ministres 
de la parole de Dieu: et aussi chacun des fideles 
s'en doit garder en son endroit. 

Et puis il est dit que les enfans de Dieu doi- 
vent estre non seulement paisibles, mais procurans 
la paix. C'est une marque par laquelle nostre Sei- 
gneur Iesus Christ veut qu'ils soyent cognus. Bien- 
heureux sont ceux qui procurent la paix, car ils 
seront appelez enfans de Dieu. Or maintenant si 
nous sommes vindicatifs et noiseux, aimans les que- 
relles, n'est-ce point pour monstrer que la paix de 
Dieu ne regne point en nous, et que nous ne tenons 
rien de luy? Et nous scavons que tout parentage 
et conionetion procede de Dieu, et en sommes ad- 
monestez afin que nous ayons fraternité ensemble, 
et ceste union sacree, pour estre comme membres 
d'un corps. Ceux donc qui sont ainsi noiseux et 
pleins de querele, comment sera-il possible qu'ils se 
nomment enfans de Dieu? Finalement advisons 
d'estre aussi humains envers les estrangers, quand 
nous les verrons destituez d'aide et de secours. 
Car c'est une barbarie trop vileine quand on n'aura 
nulle pitié et compassion de ceux qui sont desnuez: 
et cela a esté par trop noté, mesme entre les Payens, 
qu'ils ont diffamé ceux qui n'avoyent point ceste 
raison et doctrine en eux, de recueillir ceux qui 
estoyent ainsi deslogez. Done par plus forte raison, 
quand nous voyons l'Eglise de Dieu estre tourmentee 
par les tyrans et ennemis de verité, que les povres 
fideles sont deslogez, si nous ne les recueillons hu- 

mainement, n'est-ce pas signe que nous renongons 
à Dieu? Voilà Dieu qui veut que nous soyons 
estrangers en ce inonde, et nous sommes aussi ses 
enfans à telle condition (comme l'Apostre en parle 
en l'Epistre aux Hebrieux) Dieu est au ciel, et 
cependant il descend ici à nous, et nous veut gou- 
verner: ne nous monstre-i| pas done par son ex- 
emple comme nous devons avoir pitié de ceux qui 
se retirent à nous, et qui demandent refuge, quand 
ils sont comme povres moutons escartez par les 
loups ravissans? Et ainsi ce n'a point esté seule- 
ment aux ministres de la parole de Dieu que sainct 
Paul a parlé, mais en leurs personnes il a donné 
comme un miroir auquel il nous faut tous estre 
conformes, comme en ce qui s'ensuit, que nous 
soyons addonnez à bien faire et à bonté. Car si 
nous avons ceste rigueur en nous, de ne nous 
soucier point de secourir à ceux qui ont faute et 
indigence, que nous ne soyons point esmeus de 
compassion, voyans que nos prochains endurent, il 
est certain que nous ne tenons rien de Dieu. Et 
qu'ainsi soit, voilà en quoy Dieu veut que nous 
soyons configurez à son image, c'est en bien faisant: 
comme nostre Seigneur lesus aussi nous monstre 
que tel est le Pere celeste, qui fait luire son soleil, 
non seulement sur les bons, mais sur ceux qui en 
sont indignes. Que devons-nous donc faire sinon 
de regarder ce que Dieu nous a mis entre mains, 
cognoissans que c'est afin que nous communiquions 
ensemble, et qu'un chacun serve à ses prochains? 
Car autrement il eust falu que Dieu eust basti au- 
tant de mondes qu'il y a d'hommes et de femmes, 
s'il] faloit qu'un chaeun fust addonné à soy, s'il 
faloit (di-ie) que nous fussions chacun reclus en un 
anglet. Mais d'autant que Dieu nous a associez 
ensemble, et qu'il y a une vie commune, il faut 
qu'un chaeun conclue qu'il n'est point nay pour 
soy, et qu'il ne vit point en ce monde pour son 
profit, mais pour communiquer et pour servir à ses 
prochains. Et malheur sur nous si nous n'avons 
ceste consideration-là. 

Advisons donc que nous ayons bonté, c'est à 
dire tant qu'il nous sera possible, et que le moyen 
et la faculté nous sera donnee, que nous advisions 
(di-ie) de bien faire à tous, et de secourir ceux qui 
ont faute de nostre aide, et les soulager, et com- 
muniquer avec eux en telle sorte, que ce que nous 
avons ne soit point seulement à nous, mais que 
lutilité en reviene à chacun, selon que nostre ía- 
culté le portera. Il est vray qu'iei on ne peut pas 
imposer loy certaine: comme aussi sainct Paul se 
contente de nous exhorter que nous y aillions d'une 
affection franche et liberale: mais si est-ce que nous 
monstrons bien que nous ne sommes nullement en- 
fans de Dieu, si nous n'avons ceste amour et bonté 
en nous pour bien faire à ceux qui en ont faute. 

Et mesmes quand nous defaillons en cest endroit, 
nous depravons ce qui nous devroit estre cognu 
mesmes de nature, encores que nous n'eussions ne 
foy, ne religion, ne cognoissance de la Loy ni de 
l'Evangile. Il y a puis apres la sobrieté et attrem- 
pance, qui est pour nous monstrer que si nous 
sommes Chrestiens, ce n'est pas assez de nous ab- 
stenir d'iniures, d'extorsions, de violences, de eruautez, 
d'usures, de pillages, et de rapines: mais qu'il faut 
aussi que nous ayons une telle modestie, que nous 
ne soyons point mondains, ni adonnez à toute vanité, 
comme sont ceux qui ne demandent que de se 
monstrer par grandes parades, et d'estre prisez, 
d'estre braves, et regardez de loin. Ceux qui au- 
ront tous ces menus fatras en la teste, monstrent 
bien que le monde domine eneore en eux par trop, 
et qu'ils sont gens dissolus qui ne demandent qu'à 
gourmander et à remplir leur ventre, tant s'en faut 
qu'ils ayent profité en l'eschole de Dieu, qu'ils ne 
sont pas dignes d'estre recognus du nombre des 
hommes. Car s'il y avoit quelque honnesteté, ils 
retiendroyent cela. Car sont-ils ainsi intemperans 
au boire et au manger? ils sont aussi dissolus en 
toute leur vie. Et puis les yvrongnes sont telle- 
ment transportez de leur sens, qu'ils se tuent d'eux- 
mesmes, comme s'ils se vouloyent coupper la gorge: 
quand ils vienent à table, ils s'y mettent comme 
chiens, et s'en levent comme pourceaux. Car ils 
sont intemperans en leur boire et en leur manger, 
en sorte qu'ils se rendent du tout inutiles. Quand 
donc il n'y a nulle raison aux hommes au boire et 
au manger, diront-ils qu'ils ayent appris d'estre 
nourris de la main de Dieu? Car les Payens doy- 
vent avoir plus d'honnesteté en eux (comme desia 
nous avons declaró) que nature les conduit à cela. 
Or nous avons une instruction plus parfaite, et qui 
doit bien reprimer nos appetis beaucoup mieux: 
c'est que nous demandons à Dieu nostre pain ordi- 
naire, que nous devons tousiours penser qu'au boire 
et au manger nous recevons tout de sa main. Et 
8i nous en abusons en gourmandise et yvrongnerie, 
n'est-ce point comme effacer son image en nous? 
Et puis ne monstrons-nous pas que nous sommes 
tellement attachez aux choses caduques de ce monde, 
que nous en oublions le ciel? Voilà donc ce que 
nous ayons à retenir de ce passage. 

Et puis finalement, quand sainct Paul met que 
les Evesques soyent iustes et saincts, cognoissons 
qu'en general il faut que nous ayons ceste droiture 
et equité, de rendre à chacun ce qui luy appartient: 
ce qui ne se peut faire qu'en ae gardant de toutes 
fraudes et malices. Que done nous ne soyons point 
fins pour nostre profit, mais que nous advisions ce 
qui est deu à chacun, afin de nous acquitter de 
nostre devoir. Or avons-nous ainsi conversé entre 
les hommes sans aucun malefice ne nuisance? Ad- 

visons aussi de nous gouverner tellement devant 
Dieu, que nous monstrions qu'il y a une vraye 
saincteté en nous: comme de faict il n'y a rien 
plus commun en toute l'Escriture saincte, sinon que 
Dieu pour nous separer de toutes les pollutions de 
ce monde, monstre que la saincteté emporte cela, 
que nous soyons comme nourris en 8à maison, que 
nous soyons comme ses domestiques, tellement que 
son sainct Esprit regne en nous. Voilà done en 
somme ce que nous avons à observer. 

Et pourtant regardons de plus pres à nous que 
nous n'avons point fait. Quant à ce que S. Paul 
requiert de la doctrine, nous en traitterons apres 
disner, au plaisir de Dieu. Mais pour le present 
qu'il nous suffise de retenir qu'ici sainct Paul nous 
a voulu bailler une regle qui concerne tous fideles, 
afin que personne ne s'en cuide exempter. Or il 
reste maintenant de scavoir comme nous pourrons 
parvenir à ces vertus, et comme nous pourrons 
donter et abolir en nous les vices qui sont ici con- 
damnez. Helas, ce ne sera point de nostre franc- 
arbitre, ne de nostre habilité, mais il faut que Dieu 
y besongne. Et comment? Que nous soyons des 
membres de nostre Seigneur lesus Christ. 1l est 
dit que nous devons estre iustes, saincts, sobres, 
attrempez. Et comment cela? Quand le sainct 
Esprit dominera en nous, alors nous aurons des 
vertus. Il est dit que nous devons fuir yvrongnerie, 
intemperance, noise, debates, fierté. Et comment? 
Ayans l'esprit de mansuetude, l'esprit d'humilité, 
l'esprit de crainte de Dieu, l'esprit de prudence ct 
de discretion. Or tout cela a esté donné à nostre 
Seigneur lesus Christ, afin qu'il le communique à 
ses fideles. D'autant donec que de nature nous som- 
mes pleins de vanité et de mensonge, pleins d'am- 
bition et d'orgueil, addonnez à iniustice, à fraudes, 
à rapines: d'autant que nous laschons la bride à 
nos appetis desordonnez, venons nous ranger sous 
le chef qui a esté establi, cognoissons qu'il n'y a 
autre moyen d'estre preservez en l'obeissance de 
Dieu, et de vivre selon sa volonté, sinon que nous 
soyons unis au corps de nostre Seigneur lesus 
Christ. Car alors son sainct Esprit est espandu 
sur nous, qui est pour nous confermer tant mieux, 
d'autant que c'est la source de toute saincteté, de 
toute iustice, et de toute perfection en somme. 

Voilà done le moyen que nous avons à tenir, 
et par lequel il nous faut parvenir à ce que sainct 
Paul nous commande en ce passage. Et c'est la 
cause pourquoy il nous est monstré iournellement 
que nous sommes appelez à la communion de nostre 
Seigneur Iesus Christ. Car quand sainct Paul veut 
definir en brief la fin de l'Evangile, et son vray 
usage, il dit que nous sommes appellez pour com- 
muniquer à nostre Seigneur lesus, pour estre unis 
tellement avec luy, que nous y soyons incorporez, 

ot qu'il habito quant et quant en nous, et que nous 
soyons conioints ensemble d'un lien inseparable. 
Or puis que l'Evangile tend à ceste fin, il s'ensuit 
aussi que nous sommes confermez en ceste mesme 
doctrine par la saincte Cene, qui nous est mise au 
devant pour la recevoir. Venons-nous donc à ceste 
saincte table? ^ Cognoissons que nostre Seigneur 
lesus Christ se presente ici à nous, afin que nous 
soyons confermez en l'union que nous avons desia 
receue par la foy de l'Evangile, et que nous som- 
mes tellement entez en son corps, qu'il habite ea 
nous, et nous en luy. 1l faut done que nous met- 
tions peine de profiter en ceste union saincte de 
plus en plus, et que nous adherions mieux que nous 
n'avons point fait au Fils de Dieu. Et voilà pour- 
quoy l'usage de la saincte Cene nous est tant re- 
quis: voilà pourquoy aussi il nous est reiteré, d'au- 
tant que nous sommes terrestres et charnels cepen- 
dant que nous conversons en ce monde, il faut que 
ce qui nous à esté monstró pour un coup, nous 
soit reduit souvent en memoire, afin que nous en 
recevious le fruiet qui nous y est proposé. Et pour 
ce faire, que nous advisions bien de ne point pro- 
phaner la grace qu'il nous fait, quand il nous rend 

tesmoignage par un tel signe que nous communi- 
quons vrayement à son Fils nostre Seigneur lesus 
Christ, que nous le prions qu'il nous gouverne telle- 
ment par son sainet Esprit, que nous ne venions 
point à polluer ceste saincte table, mais qu'ayans 
cognu que neus sommes poyres et miserables crea- 
tures, nous venions à nostre Seigneur lesus Christ, 
afin qu'il nous purge de toutes nos macules, comme 
il est la fontaine de toute pureté, qu'il nous nettoye 
tellement que nous despouillions tous nos vices, 
afin qu'ils ne regnent point en nous, combien qu'ils 
y habitent: mais que son sainet Esprit domine telle- 
ment sur nous, qu'on appergoyve que vrayement 
nous sommes unis à luy, que nous sommes retirez 
de ce monde pour cercher les choses spirituelles: 
et que nous bataillions tellement contre les vanitez 
de nostre chair, et toutes nos affections corrompues, 
que nous ne demandions sinon de nous conformer 
de plus en plus à son image, pour estre vrayement 
recognus et advouez pour ses enfans, et que le 
Pere celeste nous veut tenir et advouer pour ses 
heritiers. 

Or nous-nous prosternerons devant la face de 
nostre bon Dieu, etc. 





SIXIEME 
Chap. I, v. 1—9. 


Apres .que sainct Paul a declaré quelle doit 
estre la vie de ceux qui anoncent la parole de Dieu: 
afin qu'ils puissent tant mieux edifier, quand on 
verra que c'est à bon escient qu'ils parlent, et en 
vraye crainte de Dieu, il adiouste ce qui est le 
principal: c'est ascavoir qu'ils persistent constam- 
ment en bonne doctrine et pure. Or ceci presup- 
pose que desia ils y soyent enseignez. Et telle 
constance ne peut estre qu'il n'y ait bon fondement 
en premier lieu. "Voilà en quoy nous discernons 
les opiniastres d'avec ceux qui &ont constans. Quand 
un homme estant estourdi prendra quelque folle 
phantasie sans instruction, là dessus il sera telle- 
ment obstiné, qu'il ne recevra rien qu'on luy dise. 
Or cela ne doit point estre reputé à vertu, quand 
un homme mne change point propos, qu'on ne luy 
puisse point oster une folle opinion de sa teste: 
mais la constance doit tousiours estre fondee en 
raison, et en verité. Sainct Paul donc disant que 
les Pasteurs doyvent tenir la doctrine comme s'ils 
lavoyent embrassee pour iamais ne la laisser 
eschapper, il entend qu'ils Soyent deuement infor- 

mez que c'est la verité de Dieu qu'ils suyvent, et 
qu'ils ayent ceste conclusion bien prinse en eux, et 
une telle certitude, qu'ils puissent rendre tesmoignage 
qu'ils scavent bien de qui ils la tienent, afin qu'on 
ne les puisse esbranler ne cà ne là. Ainsi en 
somme, sainet Paul declare en ce passage que nul 
n'est propre pour gouverner l'Eglise de Dieu, sinon 
qu'il soit suffisant pour enseigner. Mais il adiouste 
la fermeté que nous avons dite, qu'un homme ne 
soit point variable: et combien que les vents et 
tourbillons se levent de tous costez, qu'il persiste 
en ce qu'il cognoist estre de Dieu. 

Or cependant sainct Paul veut que la doctrine 
s'applique à l'instruetion du peuple, il dit, Parole 
fidele, qui esi selon doctrine, c'est à dire, qui &oit 
propre pour edifier. Car Dieu ne veut point paistre 
nos aureilles quand il commande que sa Parole nous 
soit preschee, comme il y en a beaucoup qui n'ap- 
portent qu'une folle curiosité quand ils vienent au 
sermon. Or Dieu regarde une autre fin, c'est que 
nous soyons edifiez à profit, comme on dit. Il ya 
done ce poinct-là. D'autrepart sainet Paul adiouste 
que ce n'est point assez que les Pasteurs conduisent 
ceux qui se rendent dociles et suiets de leur bon 

gré, mais qu'ils doyvent estre armez pour resister 
à tous contredisans: que s'il y en a qui s'elevent 
contre la parole de Dieu, que celuy qui est ordonné 
Pasteur soit puissant (dit-il) pour les redarguer. 
Nous voyons donc maintenant ce qui est ici contenu. 
Et ce n'est point sans cause que S. Paul requiert 
telle. doctrine en ceux que Dieu constitue en sa 
maison. Car si un homme ordonne un procureur 
en sa famille, il luy baillera quant et quant sa 
charge: Or quelle est la charge qui nous est com- 
mise de Dieu, sinon de distribuer à son peuple la 
pasture de vie, c'est à dire sa Parole? $Si done 
nous n'avons cela, n'est-ce point un titre volage 
d'estre nommez Pasteurs? Si quelqu'un se disoit 
berger d'un troupeau de moutons, ou de boeufs, et 
qu'il laissast les povres bestes mourir de faim, ne 
meriteroit-il point d'estre lapidé? Or nous sommes 
bergers, non point de bestes brutes, mais des enfans 
de Dieu: et puis il est question de nourrir, non pas 
les corps de viande corruptible, mais les ames du 
pain eelestiel. Quand done nous n'aurions de quoy 
pour fournir à nostre office, n'est-ce pas 8e mocquer 
de Dieu par trop, en usurpant ce titre tant honorable, 
et que la chose ne responde point? 

Ainsi done notons que ce sont choses inse- 
parables d'estre Pasteurs, Surveillans, ou Ministres, 
Prestres et gouverneurs d'Eglise, et d'avoir doctrine 
pour edifier le peuple de Dieu. Et en cela voit-on 
quelle Eglise il y a en la Papauté. Ils se glori- 
fieront à pleine bouche de leur principauté sacree: 
et c'est leur argument principal qu'ils prenent pour 
reietter mesmes toute la parole de Dieu, afin qu'elle 
n'ait point d'authorité. Quand nous alleguons l'Eseri- 
ture saincte, et que le Pape et tout son puant 
elergé se trouvent convaineus, ils n'ont autre refuge 
sinon de dire, Et comment? Or il est question de 
monstrer si ainsi est ou non. ls disent qu'ils re- 
presentent l'Eglise, d'autant qu'ils en sont Prelata. 
Voire, mais à qui est-ce qu'il appartiendra de deter- 
miner s'ils sont Prelats ou non? [Il faut que Dieu 
en parle, et qu'il en prononce. Car il est luy seul 
iuge competent. Or il monstre en ce passage qu'il 
n'advoue pour Prelats ni Evesques, sinon ceux qui 
sont suffisans et propres pour enseigner, et qui 
exercent un tel office. Nous voyons donc qu'il y a 
une synagogue diabolique que Satan a forgee en 
toute la Papauté, veu que ce sont des Evesques 
qui ne sgavent et ne peuvent rien sinon d'estre là 
chiens muets: moyennant qu'ils s'acquittent bien de 
leurs agios, et de tous leurs menus fatras, qu'ils 
facent bonne mine, et qu'ils soyent comme des 
idoles, ce leur est assez. Car la dignité episcopale 
n'est point pour prescher la parole de Dieu: et en- 
cores que cela se face, ce sera avec grand' pompe 
et ceremonie, qu'on dira que c'est un extraordinaire: 
il semble qu'un homme soit tombé des nues quand 

il portera la mitre cornue sur la teste, et que cepen- 
dant il ouvrira la bouche pour parler de Dieu. 
Voilà done pour monstrer qu'on ne se doit point 
estonner de toute la vanterie dont les Papistes 
usent, et qu'ils pretendent pour monstrer qu'ils ont 
l'Eglise de leur costé: car il faloit en premier lieu 
que leurs Prelats et Evesques (qu'ils appellent) 
fussent ministres de la parole de Dieu. Voilà pour 
un item. 

Or notamment S. Paul dit, Parole fidele. Car 
si nous n'avons discretion entre ce qui est de Dieu, 
et ce qui aura esté forgó des hommes, il n'y aura 
qu'opiniastreté en nous. Il faut donc que nous 
cognoissions que la doctrine pour laquelle nous com- 
batons est de Dieu, car autrement i| n'y aura nulle 
certitude. Nous sgavons que les hommes de leur 
nature sont adonnez à vanité et mensonge: il faut 
done que nous soyons fondez en Dieu, pour estre 
certains de nostre foy. Et ainsi retenons que la 
religion seroit nulle et frivole, sinon que la doctrine 
qui est preschee- entre nous face fruict: c'est à dire, 
que nous n'ayons nulle doute qu'elle ne soit de 
Dieu, afin d'y estre du tout asseurez. Et en ceci 
voit-on derechef qu'en la Papauté il n'y a que con- 
fusion horrible. Car si on demande là d'estre en- 
seigné par la parole de Dieu, il n'en est point de 
question: ear il se faut contenter de ce qu'il aura 
pleu aux hommes de forger à leur appetit: il n'y 
a nulle discretion: mesmes ils voudroyent que les 
hommes s'abbrutissent du tout: car on ne peut 
eroire à leur guise, sinon qu'on soit despouillé de 
tout sens et raison. Il est vray que l'entree de la 
foy est de rendre obeissance à Dieu, que nous soyons 
comme fols, c'est à dire vuides de nostre sens 
propre: mais cependant si est-ce qu'il nous fáut 
avoir ceste prudence d'escouter Dieu, et nous sQa- 
chions que c'est luy qui parle, tellement que nous 
ayons ceci pour tout resolu, que la doctrine que 
nous tenons est fidele. 

Mais notons bien encores que sainet Paul veut 
qu'on esprouve toute doctrine pour en ratifier l'autho- 
rité, afin qu'ele profite. Car ce n'est point assez 
qu'un homme puisse alleguor qu'il n'a mis nul er- 
reur en avant, qu'on ne le peut redarguer de faus- 
setó: c'est bien desia quelque chose, mais ce n'est 
pas le tout. Car si ie vouloye disputer de vaines 
speculations, et qu'on ne rapportast de ce que i'auray 
dit sinon ie ne sgay quoy qui ne servist de rien 
pour edifier en la crainte de Dieu, et en la fiance 
de sa bonté, qui fust pour nous certifier de nostre 
salut, qui fust pour nous inciter à prieres et oraisons, 
et pour nous exercer à patience, que tout cela n'y 
fust point, mais seulement que i'eusse mis en avant 
quelque subtilité qui fust plaisante, asgavoir s'il 
suffiroit que ie n'eusse amené nulle faussetó en 
avant. Nenni: car cela est prophaner la parole de 

Dieu, quand on preschera sans sgavoir à quelle fin, 
ni à quel usage. 

Notamment donc sainct Paul, apres avoir mis 
qu'il faut que la parole de Dieu soit fidele et droite, 
i| adiouste qu'elle doit aussi servir au salut des 
anies, que ceux qui escoutent, n'ayent point perdu 
leur temps, et que celuy qui parle, ne bate point 
l'air d'une voix inutile et sans fruict, mais qu'on 
appergoyve que c'est pour le bien et pour le salut 
de tous que la parole de Dieu se presche. Et voilà 
pourquoy aussi au douzieme chapitre des Romains 
il dit, Celuy qui enseigne, qu'il le face avec doctrine. 
Là sainet Paul monstre qu'il nous faut employer 
quand nous sommes appelez en charge publique, 
tellement que le tout se rapporte à l'edification de 
PEglise, et à tout le corps: que ceux qui doyvent 
enseigner, ne cherchent point leur gloire pour se 
faire valoir, et pour se monstrer: mal-heur sur eux 
quand ils seront menez d'une.telle ambition: mais 
qu'ils se contentent d'avoir profité et servi à l'Eglise 
de Dieu. Pour ceste cause (dit sainct Paul) celuy 
qui enseigne, qu'il le face avec enseignement, à ce 
que le docteur s'applique à doctrine. Nous voyons 
done maintenant que c'est d'avoir parole fidele, et 
de l'avoir selon doctrine: c'est que la verité soit 
purement anoncee sans y mesler nulle invention 
humaine, que les fideles soyent asseurez de leur 
foy, et qu'ils en ayent une resolution telle, qu'ils 
scachent de qui ils la tienent. Et au reste, qu'ils 
ne soyent point repeus de vaines curiositez, mais 
que nous ayons une pasture ferme qui soit pour 
apporter bonne substance à nos ames. Car quand 
on nous preschera des subtilitez qui nous plairont, 
et que nous n'en recevrons aucun fruict, c'est autant 
comme si on nous avoit soufflé force vent, le ventre 
nous en crevera, nous aurons les boyaux assez pleins 
et farci: mais quoy? ou est la nourriture? Or 
nostre Seigneur veut que sa parole nous soit viande, 
comme il en est parlé au sixieme chapitre de sainct 
lehan. 1l faut donec que nous en recevions in- 
struction, ou autrement il n'y aura qu'ordure, il n'y 
aura que vanité en tout ce qu'on nous apportera. 
Combien qu'on ne puisse dire, Voilà un erreur, 
voilà une heresie, ce n'est point assez: mais il faut 
que quant et quant nous disions, Nous avons pro- 
fité, Dieu nous a fait ceste grace, d'autant que nous 
avons ouy sa parole. Et pourquoy? Car nous 
voyons qu'elle nous est anoneee afin que nous 
puissions concevoir une telle certitude que nous ne 
vaguions point comme les povres ignorans, et que 
nous sgachions comme nous avons apprehendé sa 
grace et misericorde, voire pour estre du tout ap- 
puyez sur icelle: que nous venions à Iesus Christ 
pour estre asseurez de nostre salut, sgachans quel 
est son office, et les biens inestimables qu'il nous 
à apportez: que nous sQachions que c'est d'invoquer 

Dieu sans aucune doute, et d'avoir nostre recours 
à luy: que nous sgachions que c'est de patience 
en affliction et en advereitez, que c'est de nous re- 
siouir au milieu des miseres de la vie presente: 
que nous scachions que c'est de la vie celeste, et 
comme il nous faut passer par ce monde. Voilà 
done les deux choses qui sont requises notamment. 

Or sainct Paul adiouste la constanee, Que le 
Pasteur (dit-il) embrasse tellement la doctrine pure, 
et qu'il la tiene si bien serree, que iamais on ne 
luy puisse escourre d'entre les bras ce qu'il aura 
une fois receu de Dieu. "Voilà encores une vertu 
bien necessaire. Car si les fideles, iusques aux plus 
rudes et idiots, doyvent estre fermes en la foy, et 
ne point estre comme roseaux branlans à tous vents, 
que sera-ce de ceux qui doyvent monstrer l'exemple 
à tout le reste? $Sainct Paul au 4. chapitre des 
Ephesiens, dit que si nous sommes enseignez en 
l'Evangile, nous ne serons point comme petis enfans, 
tellement qu'on nous face accroire que vessies sont 
nuees: mais que nous recevions la verité de Dieu 
pour estre resolus en nous, pour demeurer là fermes, 
qu'on.ne nous meine point à la pipee (comme il 
use de ce mot-là), mais que nous puissions resister 
à toutes tentations et astuces de Satan, et de tous 
ses supposts. Là il n'est point question seulement 
des Pasteurs, mais de tous fideles en general, de- 
puis le plus grand iusques aux plus petis. Et que 
sera-ce done de ceux qui doyvent estre comme les 
piliers pour soustenir tout le reste du peuple? 
Sainct lehan dit que la foy doit estre nostre victoire 
par dessus le monde: et il parle des plus ignorans. 
Car il est dit de tous Chrestiens par le Prophete 
Isaie, qu'ils seront tous enseignez de Dieu. Et 
cest enseignement-là, n'emporte-il pas que nous 
ayons la foy toute coneclue et arrestee, et que nous 
n'en puissions point estre divertis ni esbranlez? Or 
si la foy d'une personne privee doit estre vietorieuse 
par dessus tout le monde, non seulement par dessus 
un assaut, ou une douzaine, mais que le diable 
machinera tout ce qui luy est possible pour ren- 
verser nostre foy, et que neantmoins elle demeure 
invincible, qu'elle ait une econstance ferme, et non 
variable, que sera-ce de ceux qui doyvent conduire 
les autres, et qui sont comme supposts de la Chres- 
tienté? — Et ainsi ce n'est point sans cause que 
S. Paul ne se contente pas que nous soyons bien 
fondez en la verité de Dieu, et que nous l'appli- 
quions à l'usage et profit de tout le peuple, mais 
il veut que nous demeurions là sans flechir: et 
combien que les vents, les tourbillons, les tempestes 
s'esmeuvent, que nous ne chancellions point, mais 
que nous íenions tousioure la doctrine ferme, et 
qu'on ne nous la puisse arracher, encore qu'on use 
de violence, et qu'on nous assaile de tous costez, 
que iamais ce thresor-ci ne nous soit ostó que nous 

ne demeurions tousiours possesseurs de la doctrine 
qu'il nous à commise. 

Or combien que ceci soit tant necessaire, si 
voit-on qu'il est tres-mal prattiqué. Car combien 
en trouvera-on auiourd'huy qui ayent une telle 
constance pour retenir ferme et de pres la verité 
de Dieu quand elle aura esté cognue? On a veu 
lexperience quand cest Interim diabolique est venu, 
que beaucoup se sont revoltez, et ont mieux aimé 
nager entre deux eaux, que d'acquerir la haine du 
monde. Or c'estoit par faute d'avoir medité ceste 
exhortation de sainet Paul, d'avoir cognu que nul 
n'est propre pour enseigner, sinon qu'il se soit re- 
solu de tenir bon sans flechir. Et pleust à Dieu 
que les exemples en fussent bien loin. Mais quoy? 
ll se trouvera beaucoup de prescheurs qui seroyent 
aussi prests de mettre en avant l'Alehoran de Ma- 
hommet, ou un breviaire du Pape, que l'Evangile: 
moyennant qu'ils facent leur profit, et se main- 
tienent, moyennant qu'ils ayent tousious leur souppe, 
et leur escuelle toute preste, ce leur est tout un. 
Ils diront assez qu'ils tienent la reformation de 
l'EAvangile, mais ils sont chevaux de loage, et ne 
sont pas dignes encores d'estre accomparez aux 
bestes brutes, mais ce sont des macquereaux qui se 
transfigurent en toutes sortes, et ne leur chaut de 
tout ce qu'on leur dit: moyennant qu'ils retienent 
la grace des hommes, ce leur est assez. Or mal- 
heur sur telles gens, et double mal-heur, car il 
faudra qu'ils sentent qu'en despit de leurs dents 
ils ne peuvent fuir le siege iudicial de celuy qui a 
desia prononeé ceste horrible sentence de condam- 
nation sur leurs testes. Ainsi, quoy qu'il en soit, 
de nostre costé advisons bien, puis que nostre 
Seigneur nous a commis pour maintenir sa verité, 
et la defendre contre tous assauts, encores que le 
monde debate contre nous, que nous ne laissions 
point de passer outre: comme nous voyons que le 
Prophete leremie est envoyé à ceste conditition-là, 
Ils eombatront contre toy, mais ils ne gagneront 
rien. Et pourquoy? Que tu ayes un front d'airain 
pour hurter contre tous ceux qui te voudroyent 
resister. Il est vray que cela est notamment dit à 
Ieremie, mais en 8a personne Dieu nous a voulu 
bailler une regle de ce que nous avons à faire. 

Or venons maintenant à ce que sainct Paul 
adiouste, touchant de faire valoir la doctrine: c'est 
pour exhorter ceux qui se laissent conduire paisi- 
blement, et pour redarguer les contredisans. Nous 
scgavons qu'un bon Pasteur aura une voix douce et 
amiable pour appeller et assembler son troupeau. 
Et sur cela il est dit de Iesus Christ, que les fide- 
les oyent sa voix, et la sgavent bien discerner d'avec 
la voix d'un estranger, pour la suyvre, et pour se 
ranger sous sa houlette. Mais ce n'est point assez 

qu'il le tiene là amassó: mais il faut qu'il ait quant 
et quant une voix pour espovanter les loups et les 
larrons, qu'il erie quand 1| voit le troupeau estre 
assaill, que les chiens abbayent, pour chasser ceux 
qui voudroyent dissiper le troupeau. Ainsi faut-il 
pour nous aequitter de nostre charge, que nous suy- 
vions ceste voix gracieuse de Iesus Christ pour 
attirer les brebis à soy, et pour les maintenir. Il 
faut aussi que nous ayons une voix effrayante pour 
dechasser les loups et les larrons qui ne demandent 
que la ruine du troupeau. "Voilà done le double 
usage qui est en la parole de Dieu. Or il est vray 
que ceci appartient à tous en general. Car quand 
sainct Paul arme les fideles, il dit que la parole 
de Dieu est leur glaive, que la foy est leur bouc- 
lier, l'esperance est leur heaume.  Parlant ainsi il 
monstre que la parole de Dieu non seulement ser- 
vira quand nous aurons bien profité en icelle, de 
ranger nostre vie en l'obeissance de Dieu, mais que 
nous pourrons rembarrer le diable et tous ses sup- 
posts: s'ils nous veulent desbaucher, et qu'ils nous 
vueillent aliener de la maison de Dieu, que nous 
pourrons resister à l'encontre. S'il dit cela de 
tous fideles, que sera-ce de ceux qui doyvent estre 
comme les capitaines, et qui doyvent soustenir les 
premiers coups, et qui doyvent estre mieux armez 
que tout le reste du peuple? Ce n'est point donc 
sans cause que S. Paul met ici ces deux usages de 
la parole de Dieu. Ainsi apprenons que tousiours 
nous pourrons bien profiter en la Loy et en l'Evan- 
gile, et en toute l'Escriture saincte, quand nous 
serons enseignez de la volonté de nostre Dieu, que 
nous serons asseurez de nostre profit, et exhortez 
pour nostre bien, mais que nous aurons aussi de- 
quoy pour batailler: quand nostre foy sera assaillie, 
que Satan viendra machiner nostre ruine, que nous 
ne soyons point confus, mais que nous soyons bons 
gendarmes, puis que nous avons l'enseigne dressee, 
et puis que nous cognoissons que Iesus Christ nous 
veut avoir comme champions qui combatent sous 
8a verité. Voilà ce que nous avons à retenir en 
premier lieu. 

Mais quoy? Combien en trouvera-on qui per- 
sistent quand il y aura seulement quelque petit vent 
qui souffle? Les voilà abbatus. Et pourquoy? OCar 
il y en a bien peu aussi qui advisent de s'armer: 
quasi tous le font à croire que c'est assez d'avoir 
gousté comme en passant la parole de Dieu. Or 
le diable les trouve tous vuides d'autant qu'il n'y 
a eu que quelque apparence, il n'y a point eu de 
fermeté. Et tant s'en faut qu'ils soyent munis pour 
resister à toutes tentations, qu'encores qu'il n'y eust 
nuls combats à soustenir, si est-ce qu'ils flechiront, 
d'autant qu'ils n'ont point prins iamais une racine 
vive, qu'ils n'ont point tiré une droite substance de 
la parole de Dieu pour nourrir leurs ames. Mais 

tant y a8 que tousiours nostre Seigneur a donné 
ceste vertu à sa parole, et nous pourra reprocher 
au dernier iour que nous en avons mal fait nostre 
profit, quand nous n'en sommes point enseignez 
deuement comme il faut, que nous n'en sommes 
point armez pour tenir bon à l'encontre de toutes 
les tromperies, les erreurs et corruptions que Satan 
nous suscitera pour nous divertir du chemin de 
salut. Or de là nous pouvons recueillir qu'il ne 
tiendra qu'à nous quand nous ne serons point deue- 
ment asseurez de ce que nous devons faire, et que 
nous corromprons la doctrine de Dieu. Et en cela 
voit-on aussi que c'est un blaspheme execrable quand 
les Papistes aecomparent l'Escriture saincte à un 
nez de cire, et qu'on ne peut cueillir là nulle cer- 
titude de foy. Car si la parole de Dieu n'avoit 
ceste proprieté et vertu de nous asseurer de tout 
ce qui est bon pour nostre salut, sainct Paul ne 
parleroit pas ainsi. Souffrons dono d'estre gou- 
vernez par la bouche de nostre Dieu: et alors soy- 
ons asseurez de ne point faillir, ni errer. Voilà 
un item. 

Or apprestons-nous mieux que nous n'avons 
point fait pour resister à tous assauts, puis qu'ainsi 
est, que la parole de Dieu est nostre glaive spirituel. 
Quand nous verrons que l'Evangile sera assiegó de 
tous costez, que nous prions Dieu qu'il nous fortifie, 
et que cependant chacun de nous se munisse des 
armes que Dieu nous donne, afin que nous ne soy- 
ons point surprins à descouvert, et cognoissons qu'il 
ne tiendra qu'à nous quand nous serons despouillez 
de nos armures: ear Dieu nous a donnó dequoy, si 
nous ne sommes nonchalans de nostre costé. Mais 
sur tout, ceux qui sont commis en cest office d'anon- 
cer la parole de Dieu, qu'ils regardent d'enseigner 
et exhorter par bonne doctrine. Car sainct Paul 
ne se contente pas du mot d'enseigner, mais il use 
d'une vehemence plus grande, signifiant qu'encores 
que les hommes soyent dociles, et qu'ils se laissent 
gouverner, et qu'ils regoyvent d'un esprit humble 
et modeste le ioug de Dieu, si ne suffit-il point de 
leur dire seulement, Voilà qui est bon: mais il les 
faut picquer. Car les meilleurs, et les plus devota 
(comme on parle) auront encores besoin d'estre ai- 
guillonnez: il y aura tousiours de la paresse en eux, 
i| y aura de l'infirmité beaucoup. Et ainsi il ne 
suffit pas que nous recevions ce qu'on nous dit, 
mais il faut que nous soyons piequez, et que la pa- 
role de Dieu ait une vehemence pour nous pousser 
comme par force. Voilà ce que nous avons à noter. 

Et sainet Paul en ce passage ne traitte point 
de ceux qui sont revesches et malins, ou hypocrites, 
et difficiles à gouverner: il parle des vrais aigneaux 
qui demandent d'obeir à leur Pasteur, qui se lais- 
sent manier en un mot. Mais encores il cognoist 
qu'il y a une telle infirmité en tous hommes, que 

apres qu'ils auront esté enseignez, si les faut-il ex- 
horter, qu'il faut que ceste aide soit adioustee, c'est 
ascgavoir qu'on les pieque, et qu'on leur monstre ce 
qui est de faire. Combien que ce mot emporte Con- 
soler quelque fois: mais sainct Paul a voulu dire 
qu'il ne suffit pas que nous entendions ce qui est 
bon, mais il faut que nous y soyons incitez. Or 
par cela nous sommes advertis quand nous venons 
au sermon, que nous ne devons point trouver es- 
trange si on nous solicite de venir à Dieu. Car il 
y en a d'aucuns qui voudroyent qu'on feist des le- 
cons froides, et quasi toutes mortes, et que seule- 
ment on leust ce qui est contenu en l'Escriture 
saincte. Mais quoy? Dieu sgait mieux que nous 
ce qui nous est expedient pour nostre salut. Et 
ainsi venons ouyr la parole de Dieu, non seulement 
pour estre instruits de ce qui est bon, mais aussi 
pour y estre poussez, comme il en est besoin, et 
que nostre paresse et nostre infirmité le requiert. 
Or cependant advisons d'estre de ce nombre dont 
parle sainct Paul, si nous voulons que la parole de 
Dieu noue serve d'instruction. Car autrement nous 
fermerons la porte à Dieu, tellement qu'il ne nous 
pourra estre docteur, ni faire son office envers nous 
quand nous luy serons rebelles, que nous serons 
sauvages, que nous ne pourrons recevoir son ioug 
en toute obeissance. Voilà (di-ie) comme il nous 
en faut faire pour avoir Dieu nostre docteur. 

Et ainsi, voulons-nous estre capables de bonne 
dootrine, et qui profite? Que nous soyons de ce 
rang des agneaux et brebis qui escoutent volontiers 
leur Pasteur, et que nous ne soyons point trop 
diffiiles à manier, et mesmes à suyvre tout douce- 
ment les exhortations qui nous seront faites quand 
on nous picquera. Mais notons aussi qu'il faut re- 
darguer les contredisans. Car celuy qui ha la 
charge d'enseigner l'Eglise, doit avoir ceste pru- 
dence, de regarder à tous ceux qui se laissent gou- 
verner 8ans contredit, et que nostre Seigneur Iesus 
regne sans aucune rebellion: mais s'il y a quelque 
contredit, il faut venir à ce remede dont use S. Paul. 
Si un homme qui anonce l'Evangile n'ha ce regard, 
il est certain qu'il ne profitera gueres. Et ainsi 
retenons bien que quand le ministre monte en 
chaire, il doit tousiours en premier lieu tendre à ce 
but, d'attirer tout le monde en l'obeissance de Dieu: 
comme aussi S. Paul en traitte ailleurs: quand il 
parle du glaive spirituel qui est pour reietter tout 
sens humain, et pour abbatre toute hautesse qui 
s'eleve contre Iesus Christ, et que la vengence esf 
appareillee contre tous contredisans, il dit, Voire 
quand nostre obeissance sera accomplie: car c'est 
la principale fin que nous devons avoir quand nous 
preschons l'Evangile, d'attirer en l'Eglise tous ceux 
qui se laissent doucement gouverner. Voilà pour 
un item. 

Mais cependant n'oublions pas la seconde partie: 
c'est que s'il y a des contredisans, ils soyent vive- 
ment rembarrez: comme nous en voyons beaucoup 
de diverses especes. Car les uns viendront semer 
leurs heresies pour infecter la pure doctrine de 
Dieu, ils viendront semer leurs mensonges, et leurs 
resveries. Il faut donc resister en premier lieu à 
ceux-là. Les autres auront une corruption qui ne 
sera pas si grande, ne tant excessive, mais elle ne 
laisse point d'estre mauvaise pourtant. Car nous 
en verrons qui sont chatouilleux, et des gens qui 
appetent des menus fatras, et des choses vaines et 
frivoles, oà il n'y a nulle edification. Or il faut 
aussi que ceux-là soyent rembarrez. Il y a des 
contempteurs de Dieu qui ne se couvriront point de 
fausses doctrines, mais on voit qu'ils ne demandent 
sinon que toute police fust rasee, que toute religion 
fust aneantie. Il faut done qu'iei le Pasteur soit 
armé. Quand il y aura des gens dissolus, et qui 
seront adonnez du tout à mal, si nous ne voulons 
souffrir nulle corruption, et si nous n'accordons avec 
eux, ils feront leurs bandes, et leurs complota dia- 
boliques, pour abbatre toute discipline, et tout ordr.. 
Il faut aussi bien lever les cornes contre ceux-là. 
En somme, tous ceux qui ne se laissent point con- 
duire par la parole de Dieu, sont comprins sous ce 
mot de Contredisans. Or maintenant nous voyons 
qu'on ne doit point trouver estrange quand les 
Pasteurs parleront rudement en chaire, et qu'il 
semblera qu'ils usent de grande rigueur et severité. 
Car cognoissons quel est nostre estat auiourd'huy. 
Sommes-nous beaucoup meilleurs et plus parfaits 
qu'on n'estoit du temps de sainct Paul? Mais on 
sqait que le monde est venu iusques au comble de 
toute iniquité, que c'en est un deluge. Puis qu'ainsi 
est, comment sera-il possible que nous servions à 
lEglise de Dieu sans faire la guerre aux contre- 
disans, veu qu'il y en a un nombre infini, veu qu'ils 
s'elevent avec une audace et furie plus enorme que 
iamais ils n'ont fait, et que le diable ioue mainte- 
nant à la desesperee, comme on dit? Quand nous 
sommes venus iusques là, il faut bien que les mi- 
nistres de la parole de Dieu s'appliquent ici, et s'y 
employent vivement. Et encores s'en faut-il beau- 
coup qu'ils ne facent leur devoir, combien que beau- 
coup de mignars et de delicats y trouvent de l'exces. 
Helas! quand ce viendra à rendre conte devant 
Dieu, il ne faudra sinon passer condamnation que 
nous n'avons point fait la moitió de nostre devoir, 
non pas la dixieme partie. Mais tant y a qu'il 
nous faut tousiours aspirer à ce qui nous est ici 
monstré, et à la reigle qui est contenue en ce pas- 
sage: c'est que si nous voyons des contredisans, 
nous soyons armez à l'encontre, que la trompette 
sonne, et que nous leur denoncions la guerre ouverte, 
ou autrement nous sommes lasches et traistres à 

Iesus Christ, qui nous a appelez à ceste condition 
que nous combations, sous son enseigne contre tous 
ceux qui se voudront elever pour vilipender et 
mettre en mespris sa parole, et pour la faleifier: il 
faut qu'elle soit receue en telle reverence qu'elle 
merite. Ainsi donc ceux qui ne voudront point 
estre rudement traittez par la parole de Dieu, qu'ils 
advisent de ne se point rebecquer, et qu'en premier 
lieu ils regoyvent la doctrine de verité, et qu'ils 
nourrissent paix et concorde avec le troupeau. 
Voilà pour un item. 

Pour le second, qu'ils ne taschent point de 
remplir le monde de leur zizanie infernale, qu'ils 
ne mesprisent point Dieu, se iouans de sa parole, 
mais qu'ils se tienent sous la crainte d'icelle, voire 
iusques à y trembler: comme le Prophete Isaie en 
parle, que PEsprit de Dieu reposera sur ceux qui 
tremblent à sa parole. Que ceux qui ne voudront 
point estre rudement traittez, advisent s'ils ont estó 
dissolus pour un temps, de se ranger, et de reformer 
leur vie, tellement qu'ils cognoissent qu'on est-con- 
traint de leur faire la guerre s'ils ne s'amendent 
et se changent. Si un paillard, ou un yvrongne, 
ou un blasphemateur se baigne en son ordure, se 
faut-il esbahir si les serviteurs de Dieu luy font 
la guerre? Si on avoit mis un homme en quelque 
maison de village, et qu'on l'eust là constitué 
metayer pour garder les champs et les vignes, s'il 
voit que les larrons entrent pour tout ravir, et ce- 
pendant qu'il face semblant de rien, et qu'il s'en- 
ferme, qu'il face du borgne, n'est-il point complice 
de tous les larrons? et mesmes n'est-i| point pire 
que ceux qui ont fait le mal, d'autant qu'on s'est 
attendu à luy, et qu'on se desfioit des autres? 
Ainsi quand nous verrons que les meschans per- 
vertissent toute crainte de Dieu, et toute honnesteté, 
qu'ils ne demandent que d'empuantir tout par leura 
pollutions, si nous diesimulons, et que nous ne re- 
sistions point à telles gens, nous sommes cause de 
tout le mal. Il ne faut point donc qu'ils se plai- 
gnent quand ils seront aigrement reprins. Car s'ils 
se veulent donner une telle licence, il faut en pre- 
mier lieu qu'ils aneantissent l'ordre que nostre Sei- 
gneur Iesus Christ a institué. 

Ainsi cognoissons toutesfois et quantes quil y 
a des contredisans, c'est à dire que la parole de 
Dieu n'est point receue en telle reverence comme 
elle doit, qu'il faut que nous ayons la guerre. Et 
si ceux-là disent, Ho, comment on crie comment 
on tempeste? Ce sont ceux qui font le bruit: 
d'autant qu'il n'y a nulle foy, nulle religion, nulle 
erainte pour cheminer en l'obeissance de Dieu, qu'ils 
ne cessent de troubler tous, il faut bien que nous 
leur resistions, quand ils taschent d'arracher le Fils 
de Dieu de son siege, qu'ils veulent pervertir son 
regne en ce monde, et mettre tout en confusion. 

Or il est vray que sainet Paul parle ici aux mi- 
nistres de la parole de Dieu notamment: mais ce- 
pendant il nous faut prendre une reigle generale 
pour tous Chrestiens, c'est que nous devons faire 
la guerre à tous les ennemis de Dieu. Que si nous 
voyons qu'il y ait des meschans contempteurs qui 
veulent mettre tout en trouble et en confusion, que 
Satan ait des seducteurs qui falsifient la pure verité, 
qu'il y ait gens dissolus qui prenent l'estandart 
pour desborder tout, et pour faire que Dieu ne soit 
point honoró me servi, si nous ne renonqons à la 
promesse que nous avons donnee à lesus Christ, il 
faut que nous soyons ennemis de telles gens, et 
que la parole de Dieu nous arme contr'eux, et nous 
leur faut resister. Il est vray que nous devons 
proeurer la paix aveo tous, entant qu'en nous est: 
comme aussi sainot Paul met ceste exception-là, 
d'autant qu'il voyoit bien que nous ne pouvons 
point converser en ce monde, qu'il ne nous faille 
despiter les meschans, et qu'il ne nous faille estre 
leurs ennemis, quoy qu'il en soit. Car mal-heur 
sur nous si nous avons paix avec ceux qui font 
notoirement la guerre à Dieu: n'est-ce pas com- 
ploter d'une trahison trop vileine avec les ennemis 
de nostre Roy? Et voilà pourquoy il est dit au 
Pseaume quinzieme, que Dieu retient pour citoyens 
de son Eglise, ceux qui hayront les meschans, et 
aimeront, et auront en bon estime leg gens de bien. 
Car si la verité n'est prisee entre nous, et si le 
mal n'est hay aussi de mesmes, que sera-ce? Voilà 
done ce que nous avons à retenir de ce passage. 
Que nous devons tascher d'instruire en toute 
douceur ceux qui se laissent gouverner à Dieu, et 
mesmes encores qu'ils soyent infirmes, nous les de- 
vons supporter: mais s'ils vienent à estre rebelles, 
à rude aene rude asnier: qu'alors nous prattiquions 
ce qui est dit au Pseaume dixhuitieme. 1l est 
vray que nostre Dieu ne demande qu'à nous faire 
sentir sa bonté: mais cependant il e&t dit qu'il sera 
revesche à ceux qui le sont, et qu'il sera rude et 
aspre à ceux qui s'elevent en audace, et qui veu- 
lent estre comme des arbres endurcis, qu'il faudra 
que cela soit rasé et abbatu. Prattiquons (di-ie) 
ceste doctrine-là, et resistons à tous malins, et de- 
mandons à Dieu qu'il nous retiene du nombre de 
son peuple. Et afin que nous cognoissions combien 
ceste doctrine nous est auiourd'huy necessaire, poi- 
sons bien la raison que sainct Paul adiouste, disant 
qu'il y en a plusieurs revesches, qui ne se laissent 
point assuiettür, qui ne se veulent point ranger, 
gens (dit-il) d'un certain babil, gens abusans le 
povre monde. Mesmes d'entre les Iuifs qui se van- 
toyent d'estre le peuple de Dieu, voire comme les 
fils aisnez de l'Eglise, qui se mettoyent là en degré 
souverain, sainct Paul dit que de ceux-là il y ena 
beaucoup qui ne valent rien, et qui Seroyent pour 

tout ruiner, sinon qu'on leur resistast. Puis qu'ainsi 
est, sainct Paul mettant en avant la necessitó ur- 
gente qui estoit de son aage, veut tant mieux in- 
citer Tite et les autres Pasteurs. Il faut aussi 
regarder auiourd'huy à nous, comme i'ay desia dit. 
Car si le& choses ont esté iamais corrompues, et 
que le monde ait estó desbordé, nous en sommes 
là venus. Car si on s'arreste à l'estat present du 
monde, nous devons estre du tout confus d'estonne- 
ment. Puis qu'ainsi est, ne faut-il pas que nous 
soyons auiourd'huy armez plus que iamais? Ne 
faut-il pas que nous ayons ce zele en nous, de 
resister à tous contredisans? Veu que le monde 
en est rempli, et que grans et petis font la guerre 
à Dieu, ne faut-il pas monstrer à qui nous sommes? 
Mesmes nostre Seigneur lesus Christ ne nous a-il 
point appelez afin de maintenir la gloire de son 
royaume ici bas? | Et puis qu'il nous fait ceste 
grace que nous soyons procureurs de sa verité, 
n'est-ce. pas là qu'il nous faut employer? Car il 
est bien certain qu'il ne nous trouve point capables 
de ce faire, mais tant y a qu'il nous fait cest hon- 
neur de nous employer. C'est donc pour le moins 
qu'un chaeun de nous se presente à luy pour dire, 
Seigneur, que tu te serves de moy, et que le ne 
m'aecorde nullement avee ceux qui s'elevent contre 
ta parole, et que ie n'aye nulle accointance avec 
eux, mais que ie soye recognu du nombre de ton 
peuple. Notamment l'Apostre dit que Moyse ne 
pouvoit estre conioint au peuple de Dieu, sinon 
qu'il quittast les richesses d'Egypte. Et qu'est-ce 
sinon en quittant la compagnie de ceux qui se 
levoyent contre Dieu? Car s'il y en a qui cuident 
estre si constans qu'ils pourront bien se maintenir 
avec les meschans, et faire leur devoir envers Dieu, 
ils se trompent. Car il est certain que tousiours 
ceste doctrine se trouvera veritable, qu'il ne faudra 
qu'un peu de levain pour aigrir toute la paste. Et 
ainsi apprenons de nous estranger le plus qu'il 
nous sera possible, de tous ceux qui ne peuvent 
sinon nous desborder, et nous destourner de l'obeis- 
sance de Dieu, et engendrer des eorruptions entre 
nous. Mais au reste, notons que nous ne pouvons 
eschapper ceste necessité de faire la guerro à ceux 
qui e'elevent contre Dieu, ou autrement Iesus Christ 
nous desavoue. Il est constitué chef de son Eglise, 
mais c'est à ceste condition que nous soyons faits 
conformes à luy. Or il dit que le zele de la maison 
de Dieu l'a rongé, et que les opprobres qui ont 
estó faits à Dieu, sont retombez sur luy. Il faut 
done que nous prenions la querelle de Dieu sur 
nous, que nous ne souffrions point que la parole 
de Dieu soit nullement vilipendee en facon que ce 
80it, et que nous facions la guerre non seulement 
à ceux qui sont ennemis declarez, comme les Pa- 
pistes, mais à ceux qui sont meslez parmi nous, 

comme sainct Paul parle ici des Iuifs: mais il veut 
qu'on s'addresse à ceux principalement qui ont le 
moyen de plus nuire, quand ils sont ainsi meslez 
parmi les Chrestiens. Voilà done comment il nous 
faut resister, non seulement aux Turcs, et aux Pa- 
pistes, et autres incredules, mais à ceux qui con- 
versent au milieu de nous, et taschent de renverser 
l'obeissance de Dieu. Quoy qu'il en soit, si faut-il 
que nous leur soyons ennemis, ou bien qu'ils s'amen- 

dent, ou qu'ils se rangent, et qu'ils monstrent qu'ils 
veulent consentir avec nous, et nous donner la 
main, que tous ensemble d'un coeur et d'une bouche 
nous servions et adorions celuy auquel tout empire 
est donné au ciel et en la terre, et devant lequel 
tout genouil doit flechir, confessans qu'il est assis 
à la dextre de Dieu son Pere. 

Or nous-nous prosternerons devant la face de 
nostre bon Dieu, etc. 





SEPTIEME 


Chap. I, v. 10—13. 


Nous avons declaré par ci devant à quelle in- 
tention sainet Paul dit ici qu'en la ville et au paye 
de Crete il y avoit beaucoup de gens incorrigibles: 
c'est afin que Tite qui estoit en ceste isle-là fust 
plus vigilant à ordonner gens qui fussent pour re- 
prouver ceux qui s'elevoyent contre la verité de 
Dieu, qui troubloyent l'Eglise, et qui faisoyent quel- 
que scandale. Car nous sgavons qu'on regarde à 
pourvoir de remede selon les dangers et les ne- 
cessitez. Quand done nous voyons qu'il y a des 
malins qui ne demandent sinon mettre confusion 
en l'Eglise, d'autant devons-nous avoir plus de soin 
et plus de zele de reprimer le tout, comme sainct 
Paul a regardé là, en disant que plusieurs estoyent 
meslez parmi les fideles, non point du commun 
populaire, mais qui se mesloyent d'enseigner, gens 
rebelles (dit-il) adonnez à vain babil et à gain des- 
honneste, enseignans ce qui n'estoit point propre 
pour edifier. Notons donec quand nous voyons 
l'Eglise de Dieu estre ainsi troublee par des mes- 
chans, que les Pasteurs doivent s'efforcer tant mieux 
de tenir les choses en bon estat, et doivent estre 
armez non point du glaive materiel, mais de la 
parole de Dieu, de prudence et de vertu pour re- 
sister à telles gens. Et quand nous voyons qu'il y 
en a qui machinent quelque nouveauté, advisons 
entant qu'en nous sera, que l'Eglise de Dieu soit 
pourveue de bons gouverneurs, et qui ayent dequoy 
pour empescher que nul scandale ne soit elevé par 
Satan. C'est donc ce que nous avons à recueillir 
en somme de ce passage. 

Au reste, sainct Paul ne se contente point de 
dire qu'aucuns estoyent tels: mais il marque les 
Tuifs principalement: toutesfois o'estoit la fleur de 
PEglise, c'estoyent les premiers-nais en la maison 
de Dieu. Car nous sgavons que les Payens ont 
esté comme des sauvageons que Dieu a voulu enter 

par sa grace au tronc de la lignee d'Abraham. Et 
ainsi les luifs estoyent de toute ancienneté les 
propres heritiers de salut, l'heritage de vie leur 
appartenoit: et cependant sainct Paul ne laisse pas 
de leur mettre ceste ignominie, c'est asgavoir qu'ils 
sont les plus grans troubleurs de l'Eglise. Or nous 
avons à recueillir qu'il n'est point question d'espar- 
gner ceux qui peuvent nuire et apporter quelque 
dommage, mais qu'il les faut degrader, afin qu'un 
chaeun s'en garde, quand nous voyons que nous 
ne pouvons pas autrement les empescher. 1l est 
vray qu'ils voudroyent que iamais on n'espluchast 
leurs vices, encores que les personnes fussent co- 
gnues: mais cependant regardons si nous devons 
preferer les supposts de Satan à tout le corps de 
l'Eglise de Dieu, et à son peuple. S'il y a des 
hommes meschans qui sement quelques zizanies, 
soit de fausses doctrines, ou de meschans propos, 
pour divertir les fideles du bon chemin, si on dissi- 
mule et qu'on face semblant de rien, voilà le povre 
peuple qui sera infecté: on ne s'en donne point 
garde, et beaucoup de simples seront seduits. Voilà 
donc une peste qui regnera par tout. Or si on 
marque telles gens, et qu'on les monstre comme au 
doigt, chacun les fuira: et ainsi ils seront empeschez 
de mal faire. Et c'est ce que sainct Paul a regardé. 
Et à son exemple, quand nous voyons des gens 
qui ne peuvent sinon ruiner et machiner quelque 
trouble en l'Eglise, et que nous les verrons adonnez 
à mal, il est vray que si nous les pouvons reduire 
au bon chemin paisiblement, nous y devons tascher: 
mais quand ils persistent, que nous les voyons 
obstinez en leur malice, il ne faut point que nous 
soyons plus sages que le sainot Esprit: qu'ils soyent 
cognus, qu'on les descouvre, et que leur turpitude 
soit diffamee, afin qu'on les deteste, et qu'on se 
separe d'eux, comme desia nous avons veu en d'autres 
passages. Et ceux qui murmurent quand on use 
de telle liberté, monetrent bien qu'ils ne demandent 

sinon confusion en PEglise. Il est vray qu'ils fe- 
ront semblant d'avoir quelque regard d'humanité, 
Voire? Et faut-il ainsi degrader les gens, et les 
mettre en opprobre comme si on les vouloit là 
rendre confus? Mais cependant faut-il laisser la 
povre Eglise de Dieu comme entre les loups et les 
larrons, et que tout le troupeau soit comme dissipé, 
que le sang de nostre Seigneur lesus Christ soit 
foulé au pied, et que les ames qu'il a si cherement 
rachetees s'en aillent en perdition, que tout ordre 
soit aboli, et que cependant on se taise, et qu'on 
ferme les yeux? Et quelle lascheté est-ce là? 

Ainsi notons bien qu'entant qu'en nous sera, il 
nous faut reduire ceux qui ne sont point du tout 
incorrigibles sans les diffamer, et sur tout si leurs 
vices sont secrets: mais quand ils se desbordent 
jusques Jà de mettre confusion en l'Eglise, il y faut 
pourvoir d'un remede plus grand: c'est qu'on de- 
clare quels ils sont, qu'ils soyent cognus, et qu'on 
s'en garde, et qu'ils ne soyent point espargnez, 
d'autant qu'il est iei question du salut commun de 
tout le peuple de Dieu. Voilà pour un item. 

Et au reste, quand sainct Paul parle des Iuifs, 
notons qu'il ne faut point ici estre esmeus par 
faveur de personne pour dire, Et cestuy-ei doit 
estre prisé: et si faut-il encores supporter cestuy-là. 
Il est vray qu'entant qu'il se pourra faire (comme 
nous avons dit), on doit bien ramener au bon chemin 
ceux qui ont failli: mais si nous voyons que le mal 
s'espande plus loin, il faut eouper broche à Satan, 
et luy mettre barre. Ne regardons point donc telle- 
ment les personnes qui semblent estre auiourd'huy 
honorables, et qui semblent estre privilegiez, que 
nous ne regardions aussi à oe qui est de nostre 
devoir et office. Il est vray qu'il y en a qui sont 
tant sacrez, que si on les touche, il leur semble 
que tout est perdu, et se feront valoir en leur 
paresse, encores qu'il n'y ait qu'ordure. Mais en- 
cores prenons le cas qu'ils fussent gens excellens, 
que pourront-ils alleguer d'avantage que les Iuifs? 
Pourront-ils retenir quelque dignitó par dessus les 
autres? Nous avons desia declaró que l'Evangile 
estoit venu d'eux, qu'ils estoyent comme la racine 
sainecte, un peuple eleu et sacré, l'Eglise de Dieu. 
Quand done les Iuifg avoyent telles prerogatives, 
ne pouvoyent-ils pas alleguer qu'il ne faloit point 
s'attacher à leurs personnes? et encores que tout 
le monde fust diffamé, qu'on leur devoit reserver 
quelque titre. Mais quoy?  Sainct Paul regarde 
qu'ils auront tant plus d'entree à mal-faire. Car 
pource que lEvangile estoit venu de Iudee et de 
la race d'Abraham, il sembloit qu'ils fussent des 
Anges, et avoyent plus d'occasion de nuire. Car 
i| ne faloit seulement qu'ils usassent de ces beaux 
titres, pour dire, Nous sommes les premiers-nais de 
la maison de Dieu (comme sainct Paul les nomme 


SERMON VII 


460 


ainsi) et la porte estoit ouverte pour eux. Ils pou- 
voyent dire, Nous sommes le peuple que Dieu a 
eleu à soy, nous sommes la lignee d'Abraham qui 
a eu de tout temps l'adoption, c'est à nous que 
Dieu s'est revelé, vous n'avez auiourd'huy la doc- 
trine de salut.que par nostre moyen. Quand done 
les Iuifs avoyent une telle preface, n'estoit-ce point 
pour estonner les simples? 

Notons bien done quand des gens seront con- 
stituez en quelque degré d'honneur, ou que dés 
long temps ils auront acquis credit, si par ce moyen 
ils se veulent faire valoir pour nuire, ou pour 
semer des zizanies, et pour ruiner l'edifice de Dieu, 
qu'on leur doit resister tant plus vertueusement, 
voire comme à ceux qui sont les plus dangereux, 
et contre lesquels il faut heurter sur tout: car ils 
abusent plus du nom de Dieu pour luy faire la 
guerre. Et puis un simple homme qui n'aura point 
estó cognu, qui n'aura pas grand moyen de per- 
vertir tout, celuy-là encores qu'il soit malin, si 
est-ce qu'il sera comme attaché, tellement qu'il ne 
pourra espandre son venin au loin. Mais celuy 
qui à quelque preeminence, celuy qui est elevé de 
loin, et qui alleguera son credit, c'est (di-ie) comme 
un homme enragé qui sera armé. Et si on le 
laisse ainsi, que pourra-il faire? — Retenons bien 
done quand les hommes seront honorables, soit 
pour l'estat auquel ils sont constituez, soit pour la 
reputation qu'ils ont eue de long temps, soit qu'ils 
ayent monstré quelque bon signe de Chrestienté, 
que s'ils se corrompent et se bandent à l'encontre 
de Dieu, et complotent meschamment pour dissiper 
la doctrine de l'Evangile, il faut que les Pasteurs 
sans avoir aucun esgard à leurs personnes, leur 
facent prineipalement la guerre: comme nous voyons 
que S. Paul use d'un tel style, et nous en baille 
la regle (comme il en parle ici) en sorte qu'estant 
gouverné par l'Esprit de Dieu, il nous monstre la 
constance à laquelle il nous faut conformer. Au 
reste, quand S. Paul parle ici de telles gens, notons 
qu'il ne les appelle point heretiques (comme en 
d'autres passages il parle de ceux qui pervertissent 
pleinement la verité de l'Evangile, qui mettent en 
avant des erreurs et fausses doctrines), mais il les 
appelle babillars, il les appelle gens revesches, 
adonnez à leur propre volonté, qui ne se veulent 
point laisser gagner à raison et à verité. 

Et ainsi notons bien, combien que la doctrine 
de Dieu ne soit point assaillie ouvertement, que 
nous ne devons pas laisser pourtant de regarder 
sl y en a qui par voyes obliques, et comme par 
dessous terre vienent pour renverser tout. Or il faut 
que nous les empeschions de passer plus outre: 
n'attendons point (di-ie) qu'un homme se declare 
ennemi mortel de l'Evangile, mais si en cachette il 
tasche de troubler, il est assez ennemi: mesmes il 

n'y a poiut de plus mortels ennemis, que les traistres, 
et ceux qui sous ombre du nom de Dieu vienent 
mettre division en l'Eglise, qui taschent de reculer 
ce que Dieu avoit avancé, de brouiller la pureté de 
la doctrine, combien qu'ils n'apportent point des 
heresies manifestes. Exemple de cela: Nous en ver- 
rons d'aucuns qui ne diront point la doctrine qu'on 
presche, estre fausse: car ils auroyent honte de 
parler ainsi, quelques effrontez qu'ils soyent: et aussi 
ils voyent bien qu'ils ne pourroyent rien gagner. 
Et voilà pourquoy tels diables ne monstrent point 
les cornes du premier coup, mais ils taschent de 
desgouster le peuple, comme nous en avons par 
trop veu les exemples. Et pleust à Dieu que nous 
fussions bien purgez de telle infection et ordure. 
Apres, ils voudront gouverner tout à leur phantasie, 
faire quelque changement et nouveauté: afin qu'ils 
ayent acces plus facile pour mettre une confusion 
generale par tout. Vray est que celà ne se fera 
point du premier coup. Et telles gens aussi ne 
diront pas que la doctrine soit fausse en soy, mais 
ils ne laisseront point pourtant d'estre ennemis. 
Or si on les laisse, qu'on face semblant ne rien, 
oà en viendra-on en la fin? Le diable n'aura-il 
pas tout gagné? Et ne serons-nous point coul- 
pables que le troupeau soit exposé, et que ce qui 
avoit esté edifió au nom de Dieu sera ruiné? Et 
ainsi notons bien que nous avons à batailler, non 
seulement contre les Papistes, ou contre les Turcs, 
qui reiettent pleinement la doctrine que nous por- 
tons, mais contre les ennemis domestiques, qui 
taschent par malice et par trahison d'aneantir les 
choses qui sont bien instituees, de faire que Iesus 
Christ ne regne point en sa pleine vigueur, que 
tout s'escoule petit à petit, qu'il y ait quelque cor- 
ruption, qui en la fin infecte toute la pureté de 
religion. Il faut que nous resistions constamment 
à telles gens. Et au reste, 8i nous devons soustenir 
tels combats, par plus forte raison quand les here- 
tiques voudront envahir le troupeau des fideles, 
qu'ils voudront convertir la verité de Dieu en men- 
songe, à porter des doctrines meschantes, alors il 
n'est plus question de diesimuler, mais il faut qu'on 
se garde tant plus songneusement, et qu'on leur 
resiste. C'est ce que nous avons à retenir de ce 
passage de S. Paul. Or tant s'en faut qu'on y 
prene garde, qu'il semble qu'un chacun ne demande 
qu'estre empoisonné à son escient. Si nous avions 
doute de quelque viande, nous sgaurions bien nous 
en abstenir: car l'amour et le soin de ceste vie 
eaduque nous menera là: mais quand Dieu nous 
advertit que ce sont poisons quand on se destourne 
de sa Parole, et de la reverence que nous luy 
devons porter, et du zele dont nous devons estre 
enflammez pour profiter en icelle, nous n'en tenons 
conte. Les uns ne demandent que quelques folles 

euriositez pour paistre les aureilles: les autres se 
baignent quand ils voyent qu'on trouble le cours 
de la doctrine: car ils ne demandent sinon que les 
serviteurs de Dieu soyent molestez, et font leurs 
triomphes de cela. Pour ceste cause ils prestent 
la main aux heretiques: comme nous en avons veu 
les exemples ici par trop, sans aller plus loin. 
Mais tant y a que les fideles doyvent estre advertis 
de ce que Dieu leur monstre, c'est que eile veulent 
demeurer sains et saufs quant à leurs ames, ils 
doyvent estre vigilans à fuir toute meschante doc- 
trine. Et mesmes quand ils sentiront que Satan 
comme en cachette les veut desgouster de la parole 
de Dieu qui leur est preschee, ils doyvent penser 
à cela, et y pourvoir, et y remedier, et chacun s'y 
doit employer de son costé: car sainct Paul n'a 
point seulement parlé à Tite, mais à tout le peuple, 
en general, comme nous avons desia declaré. 

Au reste, notons aussi ce qu'il adiouste, Qw'ils 
subverlissent les maisons totales. Si une personne 
seulement estoit desbauchee, c'est desia trop: car 
les ames nous doyvent estre precieuses, puis que 
nostre Seigneur lesus les a estimees iusques là, de 
ne point espargner sà propre vie pour nostre re- 
demption et salut. Or quand on verra toutes les 
maisons desbauchees, c'est à dire les maisons totales 
et entieres, voilà une chose qui nous doit estre 
plus detestable. Et ainsi nous voyons que si tost 
qu'on mesle quelque peu de levain parmi la bonne 
paste, que tout est incontinent corrompu. Or desia 
nous avons veu que sainct Paul en parlant ici des 
crimes griefs et enormes qui estoyent aux seducteurs, 
parloit du vain babil et folles imaginations: il par- 
loit de quelques traditions que les Iuifs apportoyent 
de leur Loy, mal et faussement entendue. Or.il 
dit que cela est pour tromper plus aiseement. Ne 
devone-nous point maintenant estre assez admonestez 
de nous donner garde? Et si on nous abuse, à 
qui en devons-nous imputer la faute? Si nostre 
Seigneur permet que Satan nous degoyve, et que 
nous Soyons du tout abbrutis, que nous serons mis 
finalement en sens reprouvé, nous en sommes dignes 
quand nous aurons esté ainsi nonchalans, voire 
stupides, comme en despit de Dieu, quand nous 
n'aurons point voulu user du remede qu'il nous 
presentoit. Et ainsi prevenons tels dangers, puis 
que le sainct Esprit prononce qu'il ne faut quasi 
rien pour empoisonner les familles totales. Et pour- 
tant anticipons. ATI 

Car quand sainct Paul a parlé ainsi, il adiouste 
la racine, c'est, pour gain deshonneste. Et ainsi 
notons que ei tost que nous serons menez d'avarice, 
quand nous appeterons (brief) les biens de ce 
monde, qu'il est impossible que nous preschions 
purement: il faudra farder la doctrine, comme &i 
nous estions des maequignons, pour falsifer tout. 

Et sainct Paul non sans cause use de ceste simili- 
tude-là, quand il proteste d'avoir purement anoncé 
l'Evangile, il dit qu'il n'a point fait comme les 
maequignons pour rien farder, mais qu'il a retenu 
la pure simplicité. Et pourtant que tous ceux qui 
ont la charge d'enseigner en l'Eglise regardent à 
eux: qu'ils scachent que pour servir simplement à 
Dieu, il faut qu'ils se contentent de ce que Dieu 
leur donnera, et qu'ils se retirent et despouillent 
de toutes cupiditez de richesses, et qu'ils facent leur 
conte qu'ils sont assez riches quand ils auront edifié 
l'Eglise de Dieu, et qu'ils verront devant leurs 
yeux que nostre Seigneur aura fait profiter leur 
labeur, qu'il n'y ait point eu ceste avarice et ceste 
coneupiscenee de s'enrichir, mais qu'ils se conten- 
tent que leur peine n'est point inutile, que Dieu la 
fait profiter: qu'ils ayent tousiours l'oeil là dessus. 
Car ei les hommes appetent d'attirer à eux et des 
presens, et des corruptions, et que l'un demande 
que l'autre prene de tous costez, si tost que cela y 
sera, que nous sQachions que c'est une entree mor- 
telle, que c'est un venin pour pervertir toute la 
verité de Dieu. Voilà done ce que sainct Paul 
nous à voulu monstrer en ce passage. 

Or ici il augmente encores, en disant que toute 
ceste nation en laquelle estoit Tite, avoit esté des 
long temps dissolue et pervertie. C'est l'Isle de 
Crete, qu'on appelle auiourd'buy Candie. Et c'est 
une grande isle: car autresfois il y a eu cent villes, 
ou bourgs en ceste isle-là. Or cependant sainct 
Paul dit qu'ils sont diffamez, et qu'on les a cognus 
un peuple pervers et malin, qu'il faut bien que 
Tite d'autant plus soit armé de vertu et constance 
pour amollir la duretó de telles bestes et si mes- 
chantes. Et mesmes il allegue un poete de leur 
nation: Et pourtant (dit-il) quelqu'un d'entr'eux, 
voire leur propre Prophete qui a esté renommé, 
celuy-.là a bien declaré ce qui en estoit, c'est as- 
gavoir, que les Creteins estoyent lousiours menteurs, 
venires paressewr, mawvaises besies. Voici de grans 
opprobres quand il les appelle des fay-neans, des 
gourmans, des ventres paresseux, des menteurs: et 
puis apres qu'il leur oste toute reputation. Il 
semble que sainct Paul se vueille ici declarer ennemi. 
Car il n'eserit point à Tite en secret, il veut que 
ceste Epistre soit leue et publiee, et que les Cre- 
teins oyent ce qui est dit d'eux: il semble par cela 
qu'il les vueille quitter du tout. Cependant si 
estoit-il leur Pasteur: combien que son office s'esten- 
diet plus loin, si faloit-il qu'il eust solicitude de 
ceste Eglise. Et ainsi apprenons, encores qu'un 
homme desire le salut d'un peuple, et qu'il luy 
porte une singuliere amour, si ne laissera-il pas 
pourtant de luy remonstrer les vices ausquela il est 
addonné. Et de faiet, nous ne pouvons monstrer 
que nous aimions ceux ausquels Dieu nous a com- 

mis, sinon en taschant de corriger les vices et ma- 
ladies dont ils sont entachez. Car en nous taisant, 
entant qu'en nous est nous endormons les hommes, 
qu'ils ne regardent point à s'amender: et cela est 
nourrir comme une peste entr'eux. 

Voilà done pourquoy i'ay dit qu'un bon Pasteur, 
encores qu'il crie aigrement contre un peuple, quil 
le doit neantmoins aimer plus que sa propre vie. 
Mais tout ainsi que l'office de ceux qui sont con- 
stituez; pour anoncer la parole de Dieu est tel, 
d'user d'une liberté selon que sainct Paul nous la 
monstre: ainsi faut-il que les fideles n'ayent point 
les aureiles si chatouilleuses d'estre faschez par 
trop quand on leur remonstre leurs vices. Mais 
nous en sommes auiourd'huy là venus, qu'on ne 
pourra rien souffrir: il faut qu'on soit flaté, ou 
autrement ce ne sera point prescher l'Evangile à la 
regle de beaucoup de gens, c'est à dire, qu'ils ne 
recognoissent point qu'on presche la parole de Dieu, 
sinon qu'on couvre toutes leurs ordures, qu'on leur 
complaise, et qu'on les flate. Or ici nous voyons 
bien une autre theologie, en laquelle il n'est point 
lieite de rien changer. Ainsi en ce passage, tant 
les Ministres comme tout le corps des fideles ont 
leur legon, c'est asgavoir que les Ministres de leur 
costé, quand ils voyent qu'il y a des choses mau- 
vaises entre ceux qui leur sont commis, qu'ils ne 
doyvent point couver telles infections, mais qu'ils 
les doyvent mettre en avant: car il vaut mieux que 
nous facions honte à ceux qui ont esté par trop 
endormis, que de leur mettre des bandeaux pour 
leur estoupper les yeux d'avantage. Il faut, di-ie, 
que plustost ils soyent resveillez: comme nous 
voyons que sainct Paul, quand il dit que les Corin- 
thiens n'avoyent point un autre pere que luy, En- 
cores que vous ayez des maistres qui vous ayent 
enseignez, dit-il, si est-ce que vous n'en avez point 
un second: car ie vous suis seul pere. Et si est-ce 
qu'apres il dit, Ie vous veux faire honte pour vous 
diffamer. Non point que son intention soit de les 
rendre infames devant le monde: mais entr'eux il 
leur veut faire honte, d'autant qu'ils ne se cognois- 
soyent point auparavant. Ils avoyent par trop abusé 
de leur vaine reputation: et ils s'estoyent mesmes 
glorifiez en leur mal. Or il s'addresse là, il les 
sonde, et y met la lancette: mesmes il fait comme 
un chirurgien qui aura une playe à guarir, qui 
coupera toute la chair pourrle, ou bien s'il y a 
quelque apostume, il faut que le chirurgien purge 
iusques au vif, afin d'oster tout ce qui estoit in- 
fecté et corrompu. Ainsi en est-il de ceux qui se 
veulent aequitter et envers Dieu, et envers le peuple 
auquel ils sont commis. Voilà pour un item. 

Or cependant il faut aussi que les fideles por- 
tent patiemment telles corrections, combien qu'elles 
leur soyent aspres et dures: il faut qu'ils cognois- 

sent qu'ils ont besoin d'estre ainsi traittez. Et sur 
tout quand ils se bandent les yeux par nonchalance, 
quand ils ne regardent point à se reduire, et que 
leur malice croistra, qu'on les trouvera endurcis, 
que leurs vices seront tellement enracinez qu'on 
n'en pourra venir à bout, qu'alors les fideles cognois- 
sent qu'il faut user de cauteres, et autres remedes 
plus aspres, comme en maladies extremes. Et là 
dessus qu'ils ne grondent point, et ne murmurent 
point contre ceux qui procurent leur salut. Car 
que gagnerons-nous quand nous serons honorables 
devant le monde, et cependant que nous serons en 
execration et à Dieu et à ses Anges, et qu'il faudra 
qu'au grand iour, en ceste pleine clarté, quand les 
livres seront ouverts, qu'alors nostre vilenie soit 
cognue, et que toutes creatures demandent vengeance 
contre nous? Et toutesfois voilà oü en vienent 
ceux qui demandent qu'on dissimule leurs vices, et 
qu'on les enseveliese: ils voudront selon le monde 
estre en bonne reputation, mais cependant ils ne 
font que tousiours augmenter l'ire de Dieu contr'eux, 
et se rendent tant plus execrables aux Anges de 
Paradis, aux Prophetes et Apostres, et à toutes 
creatures, d'autant qu'ils despitent Dieu pour leur 
obstination desesperee. Et quel profit y a-il en 
cela? Mais encores c'est une folie d'estre desia 
mocqué des petis enfans, et que les hommes ne 
peuvent souffrir qu'on leur monstre leurs vices à la 
verité. Car si celuy qui a la charge de les en- 
seigner parle, et qu'il declare, Voilà un tel mal qui 
regne entre nous: c'est par trop, ils se despiteront: 
les uns grinceront les dents, les autres adviseront 
de mener prattiques pour empescher telle liberté, 
les autres s'en mocquent par les tavernes. Or 
cependant il n'y a celuy qui ne cognoisse leur tur- 
pitude: on voit les corruptions de iustice, on voit 
les faveurs, on voit qu'il n'y a nulle mesure ni 
equité, on voit les dissolutions toutes manifestes, 
desquelles mesmes les petis enfans peuvent avoir 
honte. Et qui est-ce qui ose sonner mot de cela? 
Par les maisons, par les boutiques, par les rues et 
earrefours on en scaura parler: mais si en la chaire 
de verité on en touche un mot, alors on s'enflamme, 
il faut quant et quant estre eschauffez en cholere, 
comme si fout estoit perdu. Et cependant aux 
maisons et aux rues publiques on fera le procés de 
ceux qui sont si delicate. Ils le sgavent bien, et 
cependant ils ne s'en soucient, ce leur est tout un. 
Mais quand leurs vices sont deschiffrez par la parole 
de Dieu, voilà qui les met en cholere. C'est mer- 
veilles que nous voyons clair, et que Dieu ne voye 
goutte: que les hommes puissent parler, et que 
Dieu soit muet: que les hommes oyent, et que Dieu 
soit sourd. Or si est-ce que voilà oà nous en som- 
mes venus, Et comment? ces prescheurs sgavent 
tout. Voire, mais faut-il que nous ignorione ce qui 


Calvini opera. Vol. LIV. 


SUR L'EPITRE A TITE. 


466 


est manifeste iusques aux chambrieres et aux petis 
enfans? Il n'y aura celuy, quel qu'il soit, qui n'ait 
liberté de dire, Un tel vice regne, on à commis un 
tel acte. Brief, il n'y aura celuy qui ne soit iuge 
des vices et enormitez qui regnent auiourd'huy: et 
cependant ceux qui sont constituez pour veiller, ne 
oseront ouvrir la bouche pour en dire un mot. Or 
tant y a que leur office porte bien autrement. Car 
il est dit que la parole de Dieu qu'ils anoncent, 
est pour entrer iusques aux pensees les plus se- 
erettes, que c'est un glaive tranchant des deux 
eostez, qu'il n'y a ne moelle, ni os, que tout ne 
soit transpereó, qu'il y a là comme une anatomie 
pour esplucher ce qui estoit caché en nous: et 
comme sainct Paul dit aux Corinthiens, c'est pour 
descouvrir les pensees secrettes qui estoyent cachees 
auparavant. Brief, il est dit en l'Epistre aux He- 
brieux (comme desia le passage a esté allegué) que 
Dieu luy attribue cest office, de sonder iusques au 
profond des coeurs. Or si la parole de Dieu a 
ceste vertu-là, pensons-nous que ceux qui en sont 
ministres n'ayent point ceste prudence-là, qu'il faut 
qu'ils regardent de loin, qu'ils veillent, et qu'ils 
sondent les choses, afin de prevenir les dangers, et 
de donner remede tel qu'ils cognoissent estre ex- 
pedient? Mais quoy? on voudroit (comme i'ay dit) 
qu'il n'y eust que les Pasteurs et sourds, et aveugles, 
et muets. On donnera bien licence et aux femmes, 
et aux petis enfans d'ouir, de parler, et de veoir. 
Et si les choses sont trop visibles et patentes, si 
nous ne les pouvons veoir, que sera-ce? 

Ainsi done apprenons, quand nous voudrons 
estre reputez Chrestiens, que nous devons avoir un 
esprit paisible et debonnaire, pour souffrir que nos 
vices soyent redarguez: et quand nous avons quel- 
que apostume cacbee, que nous souffrions qu'on la 
peree, que nous n'appetions point qu'on y mette 
des emplastres: et quand le mal nous cuit, que 
nous ne laissions pas pourtant d'aimer la medecine, 
Segachans que c'est pour nostre bien: que nous ne 
venions point à nous regimber contre le medecin, 
quand nous voyons qu'il ne desire que nostre salut. 

Voilà en somme ce que nous avons à retenir 
de ce passage: et mesmes notons comme sainet Paul 
y procede. Il pouvoit ici estant constitué iuge, en 
vertu de la Parole de Diev, remonstrer les vices 
qui estoyent en ces pays-là: il pouvoit dire ce qui 
nous est apporté pour une instruction spirituelle 
par la bouche de nostre Seigneur lesus Christ: car 
il & condamné le monde de peché, de iustice, et de 
iugement. le vien ici à vous pour veoir comme 
vous estes disposez à vous maintenir en l'Eglise de 
Dieu: ie voy qu'il y a des infections qui sont pour 
vous abbrutir du tout: et tant s'en faut que vous 
soyez brebis, que vous estes pires que les loups ra- 
vissans. Il pouvoit ainsi parler en sa personne, 

voire suyvant l'authorité qui luy estoit commise. 
Or que fait-il? Il allegue un Poete payen et pro- 
phane: il ne veut point user de ce qui luy est com- 
mis de Dieu, mais il dit, Vous serez redarguez par 
un aveugle, par un infidele. Dieu vous a fait la 
grace que vous soyez esclairez de son Evangile, que 
nostre Seigneur lesus Christ, qui est le Soleil de 
iustice, regne au milieu de vous: mais il faut que 
un ignorant et un aveugle monte en siege pour 
vous condamner. Quand nous voyons que sainct 
Paul parle ainsi, notons que c'est pour rendre ceux 
de Crete plus confus. Et aussi recueillons de nostre 
costó, que si nous ne voulons plier le col pour re- 
cevoir le jioug de Dieu, c'est à dire pour nous con- 
damner par ea parole, et que nous souffrions qu'il 
exerce $a iurisdiction spirituelle, par le moyen de 
ceux qui nous sont constituez pour anoncer sa Pa- 
role, qu'il faudra que nous soyons eondammez et 
par les incredules, et par les diables d'enfer finale- 
ment. Et voilà pourquoy auiourd'huy les Papistes 
detraetent de nous. ]l est vray que nous ne sqau- 
rions cheminer en telle integrité qu'il ne faille 
qu'on nous diffame. C'est à ceste condition aussi 
que sainet Paul en parle, Qu'il nous faut cheminer 
par infamie: encores que nous ayons bonne con- 
science devant Dieu, si faut-il que nous soyons en 
opprobre: et Dieu nous veut exercer en ce combat, 
afin que nous apprenions de regarder à luy. Il 
faudra bien donc que les bons soyent diffamez: 
mais tant y à que nous en sommes cause souvent, 
pource que nous ne voulons pas que Dieu soit nostre 
iuge. Et voilà pourquoy les Papistes auiourd'huy 
desgorgent tant de vilenies à l'encontre de nous, et 
à bon droict: tellement qu'il faut que nous baissions 
les aureilles, que nous ayons la bouche close: car 
nous voyons bien que nous sommes coulpables. 
Et qui est cause de cela? — C'est qu'en nous glori- 
fiant de l'Evangile nous voudrions avoir quelque 
Evangile bastard et desguisé, qui s'esvanouist en 
Pair, et que nul ne nous faschast, qu'on ne veinst 
point nous gratter nos rongnes, que nous n'eussions 
nulle honte d'estre punis: nous voudrions cela. Et 
nostre Seigneur se mocque au double, et nous rend 
tant plus confus: car il faudra que les aveugles 
vienent, et qu'ils nous condamneni sans y veoir, en 
tastant seulement: il faudra que ceux qui estoyent 
comme muets, parlent. Et ainsi retenons, si nous 
ne voulons point estre condamnez par les infideles, 
qu'il faut que nous ayons ceste douceur et patience 
en nous, de nous rendre dociles quand nostre 
Seigneur nous condamnera par sa Parole. QCepen- 
dant, quoy qu'il en soit, si faut-il que nos vices 
nous soyent amenez au devant, que nous passions 
condamnation, et que nous confessions la dette, 
comme on dit. Et par cela nous voyons quelle 
Chrestienté il y a en ceux qui disent, Ho, il ne 

t'appartient point à me corriger. Voilà de nouveaux 
theologiens qui feront des sages, que si on vient à 
leur remonstrer une chose mauvaise, Ho, il ne 
t'appartient point. Or sainet Paul done n'a pas 
suyvi une bonne mesure, quand il a reprins si vive- 
ment ceux de Crete. Tant y a que c'est la regle 
que le sainct Esprit nous donne par toute l'Escri- 
ture saincte. Mais c'est auiourd'huy la prattique 
commune, qu'ou voudra repousser toute correction, 
qu'on voudra que les vices ayent toute licence, et 
qu'il n'y ait nulle bride. Or ce n'est pas ainsi que 
ceux qui veulent estre reputez Chrestiens, se doy- 
vent conduire. Car nous oyons les exhortations 
qui nous sont faites. Admonestez les uns les autres. 
Et puis apres, Redarguez le mal. A qui est-ce que 
le sainct Esprit parle en ces deux passages? C'est 
à tous fideles sans exception. Car combien que 
Dieu en ait choisi quelques uns ausquels il a donné 
la charge speciale d'admonester, d'exhorter, de re- 
prendre, et de redarguer ceux qui faillent, si est-ce 
qu'il ordonne aussi à toutes personnes privees de 
s'opposer au mal, selon le moyen qu'ils en auront, 
et que l'occasion leur en sera offerte. Si cela est 
permis à ceux qui ne sont point en charge publique, 
que sera-ce des ministres ausquels Dieu a donné 
commission expresse de ce faire? Et toutesfois c'est 
un style commun auiourd'huy à Geneve, de ne 
tenir conte de telles corrections, qu'il y aura des 
Chrestiens bastars qui ne sgavent que c'est ni de 
Dieu, ni de sa Parole, moins que ceux qui habitent 
aux Isles neufves, comme on dit. Que s'il est 
question d'ouvrir la bouche pour mettre en avant 
quelque correction, Ho, voilà (diront-ils) i'ay mon 
iuge ordinaire: ie n'ay que faire de respondre par 
devant vous. C'est la response commune de tous 
ces contempteurs de Dieu, qui ne veulent souffrir 
nulle correction. Il est vray qu'ils cerchent tant 
qu'il leur est possible des eschappatoires, afin de ne 
point estre amenez à raison: mais ils ne peuvent 
amener couleur qui leur soit propre. Et ainsi 
notons quand sainct Paul a redargué les Creteins, 
disant qu'ils doyvent penser au tesmoignage de leur 
prophete, qu'il a monstré que si Dieu descouvre 
n08 vices, et qu'il en face une espreuve (par maniere 
de dire), qu'il proeure par cela nostre salut, que 
nous devons en toute humilité recognoistre nostre 
mal, pour nous y desplaire et pour en gemir. Car 
nous ne gagnerons rien quand nous serons obstinez, 
nous aurons beau faire des bestes sauvages, des en- 
durcis, mesmes des enragez, si faudra-il en la fin 
tomber bas: et quand nous ne pourrons point plier, 
il faudra que Dieu nous rompe du tout. Voilà ce 
que nous devons retenir de ce passage. 

Or pource que le tout ne se pourroit pas des- 
pescher maintenant, notons pour conclusion, que 
qa esté un miracle de Dieu, que l'Evangile par- 

veint iusques en Crete, veu que ce peuple estoit ei 
malin comme il nous est ici monstré: et toutesfois 
nostre Seigneur le visite par 8a bonté. Et ainsi 
c'est autant comme si la grace de Dieu estoit entree 
iusques aux enfers, quand ce qui estoit ainsi de- 
pravé, a estó attiró à la cognoissance de Dieu. Et 
ainsi retenons que nostre Seigneur n'a point esgard 
à nostre dignité quand il nous appelle pour estre 
les premiers en son Eglise: mais quelque fois qu'il 
veut donner tant plus grand lustre à sa misericorde: 
quand nous aurons esté gens perdus, s'il nous retire 
et nous tend la main, qu'il merite d'estre tant plus 
magnifiéó( Car voyans que nous n'avons rien des- 
servi envers luy, il faut que toute bouche soit close, 
et que les hommes ne presument rien d'eux. Et 
ainsi apprenons que si nous avons l'Evangile, ce 
n'est point que nous l'ayons gagné par nos vertus, 
mais que Dieu a voulu estendre sa bonté iusqu'à 
nous, pour monstrer qu'il ne peut estre esmeu 
d'autre cause que de sa misericorde gratuite, quand 

Nous avons veu ce matin, quand les hommes 
ne veulent point estre leurs iuges, qu'ils ne font 
que redoubler leur condamnation.  S'ils pensent 
le gagner envers Dieu par hautesse et par dureté, 
ils s'abusent: car il fera perir en plus grande ri- 
gueur quand il les verra ainsi obstinez. Car luy 
il prattiquera le proverbe commun, A rude asne, 
rude asnier. Car nostre Seigneur encores ne fait 
point tousiours cest honneur à ceux qui veulent 
estre flattez en leurs vices, de les iuger par sa 
parole, mais il leur suscitera des aveugles qui les 
condamneront, comme nous en avons ici l'exemple 
notable. Car sainct Paul pouvoit bien remonstrer 
à eeux de Crete, en vertu de l'Esprit de Dieu, le 
mal qui estoit en eux. Mais il ne daigne pas les 
iuger: il appelle ici un povre aveugle, un incredule, 
un Payen qui iamais n'avoit eu une goutte de clarté 
ni de la Loy, ni de l'Evangile: il lappelle pour 
prononcer la sentence contr'eux, pour leur faire 
plus grand' honte. Or en premier lieu, ici ils sont 
nommez qenieurs, qui emporte toute desloyauté: 
comme s'il estoit dit qu'il n'y a ne rondeur ni inte- 
grité en ce peuple, mais qu'ils sont du tout ad- 
donnez à periures et à tromperies, à faussetez et à 
irahisons. Et puis il adiouste, qw'ils sont mawvaises 
bestes, comme pour les retrancher du rang des 

il appelle les hommes à soy pour leur faire cognoistre 
la.volonté. Apprenons done en toute humilité de 
glorifier nostre Dieu: et cependant de ne nous 
point plaire par trop. Et si nostre Seigneur nous 
a choisis, laissant les autres, cognoissons que pour 
demeurer en possession d'un tel bien, il nous faut 
tous les iours examiner nostre vie, et qu'en cognois- 
sant qu'il n'y a en nous que toute maledietion, et 
que de nature nous ne pouvons sinon irriter nostre 
Dieu eoutre nous, qu'en nous condamnant nous 
prevenions son ire. Car quand chacun se iugera, 
alors nous serons absous devant Dieu, alors non 
seulement il nous purgera de toutes nos povretez, 
mais il fera reluire de plus en plus sa gloire sur 
nous, tellement que nous aurons occasion de l'in- 
voquer comme nostre Pere, et devant le monde 
protester aussi qu'il nous a acquis par le moyen de 
son Fils, afin que nous soyons son heritage. 

Or nous-nous prosternerons devant la maiesté 
de nostre bon Dieu, etc. 

hommes. Car il semble bien que ce soit le sens 
de ce mot, quand on dira, Ce ne sont plus creatures 
humaines, mais ils sont convertis en bestes, voire 
mauvaises: et puis, gourmans et dissolus, et fay- 
neans, Si nous ne pouvons souffrir que Dieu nous 
redargue, voire doucement, pour nous amener à 
quelque correction, voici ce qui nous restera, c'est 
que nous ne serons point admonnestez d'une facon 
humaine, mais que les incredules descouvriront 
tellement nostre vilenie, que nous serons infames 
entre toutes creatures. Et ainsi apprenons de nous 
humilier, et d'avoir un esprit modeste, pour rece- 
voir les corrections que Dieu nous envoye, et bais. 
sons le col à son ioug: et mesmes apprenons de 
nous condamner, afin que nous soyons absouts de- 
vant luy: cognoissons aussi nos vices, afin qu'ils 
soyent couverts et cachez, quand on nous appellera 
à conte: ayons honte d'avoir failli, afin que nostre 
turpitude ne viene point en iugement, ne devant 
les Anges, ne devant les hommes mortels. Voilà 
quant à ce poinot. 

Or venons à ce que sainct Paul adiouste, Il 
dit, Pour ceste cause repren-les vivement, afi qu'ils 
soyent sains em la foy. Yl semble que ceste doctrine 
ou ceste admonition n'ha point besoin de rigueur, 
quand on doit attirer les hommes à la santé de foy 
dont il parle: il n'y faut point aller par rudesse. 
Car en nous monstrant que nous sommes bien loin 

de suyvre la pureté de l'Evangile, et qu'il nous 
faut retenir en l'obeissance de nostre Seigneur Iesus 
Christ, est-il besoin de commander avec si grande 
rigueur?  Faut-i| mesmes user de reprehension? 
Il ne semble point donc que ceste doctrine soit 
utile. Mais quand nous aurons bien regardé à 
l'ingratitude de beaucoup de gens, ce n'est pas sans 
cause que sainet Paul veut que ceux de Candie 
soyent ainsi traittez. Il y en a beaucoup qui ne 
peuvent souffrir qu'on les gagne par douceur: comme 
ceux qui sont desgoustez, si on les appelle pour 
venir disner, ils se faschent, ils se despitent à l'en- 
contre, tellement qu'il les faut quasi pousser par 
les espaules. 1l faudra importuner les malades 
pour leur fairé prendre quelque chose: ils reculent 
tant qu'il leur est possible. Ainsi en est-il de beau- 
coup. Si on leur dit que tout leur bien gist à 
suyvre l'Evangile, et que d'autant que Dieu cognoist 
que nous sommes en la mort, qu'il nous ressuscite 
par la grace qui nous est là offerte, qu'il guarit 
toutes nos maladies, qu'il fait office de medecin: si 
(di-ie) on nous declare cela doucement, on voit la 
pluspart estre tellement addonnez à ce monde, qu'ils 
mesprisent les biens spirituels, et ne font que s'en 
mocquer: les autres encores rechignent à l'encontre, 
et se despitent si on les veut amener à Dieu: car 
ils.ne demandent que d'estre tousiours esgarez. Il 
y en a que le diable transporte en telle furie, qu'ils 
voudroyent avoir arraché Dieu de son siege, afin 
que iamais il n'en fust memoire: on voit cela. Et 
ainsi sainct Paul dit qu'il faut contraindre beaucoup 
de gens pour leur profit, d'autant qu'ils n'y vienent 
point de leur bon gré: Que tu les redargues (dit-il) 
asprement, afin qu'ils regoyvent guarison. Car si 
on voit un malade qui ne se contregarde point, qui 
ne se vueile assuiettir à nul conseil ni raison, il 
le faudra manier en telle sorte qu'on le face ioindre, 
encores qu'il ne vueille point. Si un homme se 
range, et qu'il souffre d'estre gouverné paisiblement, 
i| n'ha nul besoin de rigueur. Ainsi voyons-nous 
que Dieu veut que sa parole soit approprióe à nous, 
selon que nous sommes dociles: il veut qu'on nous 
appelle humainement, selon que nous sommes brebis, 
que le Pasteur use d'une voix gracieuse: mais si 
nous voulons faire des bestes revesches, alors il 
faut que nous soyons dontez quasi par violence, et 
que la parole de Dieu ne nous soit point preschee 
simplement pour enseigner ce que nous devons 
faire, mais qu'elle soit preschee avec correction, 
avec rigueur: que ceste hautesse qui est en nous 
soit mattee en despit que nous en ayons. Voilà 
ce que nous avons à retenir de ce passage. 

Notons bien done qu'un chaeun doit examiner 
sa complexion, et quand nous voyons que nous 
sommes lasches de venir à Dieu, sinon qu'on nous 
pieque et qu'on nous aiguillonne, 8gachons que co 

n'est point sans cause qu'on nous rudoye, et qu'on 
nous tire l'aureille, et qu'on use de reprehensions 
aigres et fascheuses: car autrement Dieu ne chevi- 
roit iamais de nous.  Cognoissans cela, prenons 
goust à toutes les corrections qui nous sont ainsi 
utiles, et ne faisons point comme ceux qui ne peu- 
vent estre attirez, combien que Dieu se conforme 
quasi en tous moyens pour les gagner à soy pai- 
siblement. Ceux qui ont besoin d'estre plus aspre- 
ment corrigez, ne peuvent souffrir qu'on use d'une 
seule rude parole. Mesmes les bons et ceux qui 
desirent de venir à Dieu, encores y seroyent-ils 
enclins, sinon qu'ils bataillassent contre une telle 
tentation: toutesfois si on les admoneste, qu'on les 
pousse, qu'on les resveille, et qu'on use de vehe- 
mence, ils prendront cela d'un esprit paisible. Car 
ils sgavent, encores qu'ils n'appergoivent point leurs 
maladies, et qu'elles soyent secretes, que toutesfois 
Dieu les eognoist: et ainsi ils ne font point des 
rebelles, quand on les reprend de leurs vices. Mais 
ceux qui ont une dure teste, qui ont un col d'airain 
pour ne pouvoir plier, qui se moquent de Dieu et 
de toute la doctrine de salut, qui sont abbruvez, ou 
plustost ensorcelez des vanitez de ce monde, telle- 
ment qu'ils ne prenent nul goust à toutes les pro- 
messes de Dieu: ceux-là, si on use de quelque mot 
un peu aspre, se faschent et se tourmentent, et 
voudroyent plaequer l'Evangile à tous coups: on 
le voit ainsi. Il n'y a que les bestes Sauvages qui 
soyent rebelles: ceux qui sont traittables, et qui se 
laissent manier, et qui plient sous l'obeissance de 
Dieu, encores qu'on les redargue, ils ne laissent 
pas d'aller tousiours leur train: ils prendront dou- 
cement tout ce qu'on leur dira, sans s'elever ne 
s'envenimer contre la doctrine, ne contre ceux qui 
leur sont ainsi aspres et vehemens. D'autant plus 
donc nous faut-il bien noter ce passage: que ceux 
qui ont la charge d'anoncer la parole de Dieu, 
cognoissent la portee de ceux ausquels ils sont 
commis. Quand nous verrons que les hommes ne 
se veulent point reduire de leur bon gré, usons du 
remede que Dieu nous commande ici, asgavoir que 
nous les reprenions vivement, que nous y allions 
d'une fagon precise, comme le mot dont use sainet 
Paul, emporte cela, qu'on coupe court, qu'on n'use 
point de grande rhetorique, qu'on n'amadoue point 
ceux qui sont ainsi revesches, mais qu'on les somme 
en un mot, Venez-cà, miserables creatures, à qui 
est-ce que vous pensez vous iouer? Ne voyez-vous 
pas que vous batailez contre Dieu? Quelle mai- 
strise a-il?  Pensez-vous qu'il vous endure tous- 
iours? S'il use maintenant de douceur envers VOUS, 
et qu'il vous convie de venir à luy en la personne 
d'un homme mortel, pensez-vous que ceci dure? 
Ne faudra-il pas en la fin qu'il foudroye?  Voulez- 
vous estre des diables au lieu de creatures qu'il a 

formees à son image? Ne pensez-vous pas quel 
mal-heur c'est à vous, de mettre en oubli le prix 
de vostre redemption, quand vous mesprisez ainsi 
la grace de l'Evangile? Quand done les ministres 
de la parole de Dieu cognoissent que le monde est 
tant diffieile à gouverner, il faut venir à un tel 
style et langage ainsi rude. "Voilà pour un item. 

Et voilà pourquoy aussi il est dit que le Pas- 
teur estant commis sur un troupeau, ne doit pas 
seulement proposer la pasture, mais qu'il doit avoir 
pitié des povres brebis qui sont debiles, afin de les 
conforter: qu'il doit amener les malades à guairison, 
et qu'avec le temps quand il voit qu'il y en a de 
revesches, qu'il les donte. Et ainsi apprenons que 
la parole de Dieu se doit appliquer selon la nature 
et complexion des hommes ausquels elle s'addresse. 
Cependant ceci appartient à tous fideles en general. 
Car si nous sommes ainsi corrigez asprement, 
que gagnons-nous de nous despiter contre Dieu? 
Comme nous en verrons beaucoup, quand on ne les 
chatouillera point ainsi qu'ils s'appetent, ils se cha- 
grinent, et grincent les dents contre la parole. Or 
c'est ainsi qu'un homme qui se despite contre son 
ventre, et qui ne daigne manger: en la fin il faut 
qu'il porte le dommage sur luy. Ainsi en est-il de 
ceux qui se privent de la pasture spirituelle de 
leurs ames: en la fin ils demeurent affamez, sinon 
que Dieu ait pitié d'eux, et qu'il les resveille. Et 
ainsi, que tous apprenent de ne se point fascher 
quand on usera de rudesse envers eux, mais qu'ils 
cognoissent qu'ils en ont besoin: et sans qu'on nous 
pieque, et qu'on nous solicite, nous demeurerions 
là stupides et hebetez. Sgachans donc que Dieu ne 
nous traitte point ainsi sans cause, et qu'il apper- 
coit des maladies secretes en nous, qui ont besoin 
qu'on les purge, souffrons d'estre gouvernez selon 
que bon luy semble. Et cependant ne soyons point 
addonnez par trop à nos appetis: sur tout d'autant 
que le monde est auiourd'huy si corrompu, qu'on 
voit que tout est depravé, scachons que si on crie, 
et qu'on use de vehemence et d'aspreté, ce n'est 
point sans cause. Si nous faisons comparaison de 
nostre temps avec celuy de sainct Paul, le monde 
2 beaucoup empiró depuis: nous sommes venus 
comme au comble de toute malice. Est-il donc 
question que Dieu auiourd'huy nous flatte, et qu'il 
nous mignarde? Nous sommes quasi pourris en 
nos affections, et cependant on nous viendra graisser 
d'huile, et n'y mettra-on nul remede convenable 
aux maladies qui sont venues à telle extremité, 
Apprenons (di-ie) de sentir que nous avons besoin 
d'estre asprement esveilez, et ne reiettons point 
les corrections que Dieu nous envoye, veu que nous 
voyons que ce sont medecines, voire utiles. Et si 
nous alleguons qne nous ne sommes point sembla- 
bles à ceste nation dont parle sainct Paul, il est 

certain que s'il y a eu là des vices bien mauvais, 
il y en a de semblables auiourd'huy entre nous, 
ou de pires. Baissons done la teste, et ne nous 
trompons point par vaines flatteries, mais souffrons 
que celuy qui a esté leur iuge, auiourd'huy nous 
traitte à sa facon, sgachans bien donc que nous ne 
cognoissons pas ce qui nous est propre et utile. Il 
est vray que quand un prescheur suyvra le style 
qui luy est ici commandé, ce ne sera point pour 
reduire tout le monde à Dieu, il est impossible. Et 
de faict, il est bien vray-semblable que ceci a esté 
en scandale à beaucoup de ce peuple. Car ils se 
sont faschez de veoir leur nation ainsi degradee par 
tout le monde, quand sainct Paul leur reprochoit 
qu'ils estoyent menteurs, desloyaux, mauvaises bes- 
tes, fayneans, gourmans: cela n'a point esté receu 
d'eux, ie di te tous, mais il y a eu beaucoup de 
murmures. Or tant y a qu'il a falu que sainct 
Paul parlast ainsi, et il estoit approuvé de son 
Maistre: et ceux qui se sont faschez à l'encontre, 
ont redoublé leur condamnation. Or cependant ils 
n'ont eu nulle excuse: Dieu les a advertis que s'ils 
ne pouvoyent souffrir condamnation de luy, que les 
Payens et incredules les avoyent desia condamnez: 
cela (di-ie) les a rendus plus que coulpables. Mais 
il y en a eu de bons qui se sont paisiblement ac- 
cordez à ceci, voyans que ce n'estoit point sans 
cause que leur nation estoit ainsi denigree.  Au- 
iourd'huy quand nous verrons que tous ne regoy- 
vent point paisiblement les remonstrances qui s'ad- 
dressent à eux, et qu'il leur semble qu'il y a trop 
grande rigueur, que nous ne laissions point d'en 
faire nostre profit: car cela leur servira de tesmoi- 
gnage pour leur oster toute excuse devant Dieu. 
Quoy qu'il en soit, les bons, et qui sont vrayement 
brebis de nostre Seigneur lesus Christ, prendront 
en patience les reprehensions, et ne seront point 
despitez à l'encontre de l'Evangile, ni alienez de 
leurs Pasteurs, quand ils sentiront que c'est pour 
leur profit et salut quand on est contraint de les 
picquer ainsi: et &i nous ne cognoissons cela, nous 
sommes pires que bestes. Et ainsi que nous ne 
soyons point faschez quand on usera d'un tel style 
envers nous. Car voilà en quoy nous approuverons 
que nous sommes enfans de Dieu, c'est quand nous 
ne nous desbaucherons point de l'obeissance de 
lEvangile, ne du train de nostre foy, quand nous 
serons ainsi asprement traittez. Cependant nous 
avons à noter qu'ici en un mot sainct Paul nous 
declare par quel moyen les hommes se pourront 
maintenir et preserver: c'est asgavoir quand ils 
garderont la pureté de foy. $Si done nous ne de- 
clinons point de la simple doctrine de l'Evangile, 
mais que nous demandions d'estre gouvernez selon 
la volonté de Dieu, et que nous ne soyons point 
| transportez par nos affections volages, que nous ne 

cheminions point selon nos appetis frivoles, brief 
que nous soyons bons escoliers de nostre Dieu, et 
qu'il nous &uffise d'avoir receu la doctrine qu'il nous 
propose: si cela est, nous serons asseurez contre 
tout mal. ll est vray que le diable semera tous- 
iours ses infections, et qu'il ne demande que d'em- 
poisonner tout le monde de son venin, qu'il espan- 
dra son ordure par tout, tellement que le monde 
sera plein de tant de corruptions que tout en sera 
infecté: mais quoy qu'il en soit, si ne faut-il point 
que nous declinions de la simplicité de nostre foy, 
que tousiours nous ne demandions d'estre enseignez 
simplement de nostre Dieu. Quand nous y proce- 
derons ainsi, quoy que le diable machine tout ce 
qu'il luy sera possible, nous serons garentis de tout 
mal. Voilà done ce que nous avons à noter, quand 
sainet Pau] dit, qu'ils soyens sains. En quelle sorte? 
En foy, dit-il: comme s'il disoit que les hommes 
vont chereher leur mal à lenr escient, quand ils se 
destournent de la puretó de l'Evangile. Car s'ils 
se laissoyent gouverner à Dieu, et qu'ils ne deman- 
dassent que d'avoir sa doctrine sans flechir ne cà 
ne là, il est certain qu'ils seroyent unis comme il 
est besoin: mais d'autant qu'ils sont variables, qu'ils 
courent de costó et d'autre, qu'il n'y a que legereté 
en eux, voilà qui est cause de les tromper et les 
seduire. Et ainsi retenons la foy en laquelle Dieu 
nous unit. 

Or sainct Paul adiouste quant et quant pour 
declaration plus ample, Qw'ils ne prestent point l'au- 
reille aux fables Iudaiques, et aux commandemens 
des hommes qui se destournent de la werité. ll est 
vray que ce mot de foy, estoit un sommaire de ce 
que nous avons dit: mais d'autant que les hommes 
sont trop rudes à entendre ce qui est de leur pro- 
fit spirituel, il a falu que sainet Paul se declarast 
plus à plein. Voici done la simplicité de la foy, 
c'est que nous reiettons toutes inventions humaines, 
que nous adherions à ce que Dieu nous monstre, 
et ce qui est contenu en sa parole sans y rien ad- 
iouster: car le meslinge qui s'y fera, ne se trouvera 
en la fin que corruption. Voulons-nous donc rete- 
nir ceste simplicité? ^ Reiettons tout ce que les 
hommes apporteroot de leur propre pour mesler 
parmi la parole de Dieu. Voilà en somme ce que 
sainct Paul a voulu dire. Or il appelle ici fables 
ludaiques, choses frivoles, ou inventions de nulle 
valeur et profit. Car il s'expose en disant comman- 
demens d'hommes. Et pourquoy les appelle-il Iu- 
daiques? C'est suyvant ce que nous avons traittó 
ce matin, que sur tout les Iuifs faisoyent beaucoup 
de mal en l'Eglise primitive, sous ombre qu'ils 
avoyent esté de tout ancienneté le peuple de Dieu, 
qu'ils estoyent nourris en la Loy dés leur enfance, 
mesmes qu'ils l'avoyent d'heritage: pour ceste cause 
on les escoutoit. Or cependant ils eussent voulu 

faire un meslinge de la Loy et de l'Evangile. Il 
est vray que quand le tout sera bien entendu, il 
s'accorde tresbien. Car Dieu n'a point changé pro- 
pos: et quand il a envoyé son Evangile, ce n'a pas 
esté pour abolir la Loy, mais plustost pour ratifier 
ce qui estoit contenu en icelle. Voire, mais la 
vraye confirmation de la Loy gist en ce que les 
ceremonies soyent mises bas. Car elles n'ont pas 
estó en usage sinon pour servir d'ombres en l'ab- 
sence de nostre Seigneur lesus Christ. Depuis, 
selon que la verité et substauce de toutes ces figu- 
res anciennes est apparue, il faut que cela cesse. 
Mais ce n'est point pour faire tort et iniure aux 
ceremonies: ce n'est point aussi pour condamner 
ceste police qui a estó ordonnee aux Iuifs quand on 
les casse et qu'on les abolit: mais c'est pour mon- 
strer que toute la force et vertu d'icelles s'est de- 
claree quand nostre Seigneur Iesus Christ est ap- 
paru. Et si cela n'estoit, quand on regardera sim- 
plement les ceremonies de la Loy, qu'est ce qu'on 
trouvera sinon tontes choses pueriles? Mais quand 
on regarde la verité, et à ce patron celeste que 
Moyse avoit veu en la montagne (comme il en pàrle 
au vingtroisieme chapitre de son troisieme livre), 
alors on verra qu'il n'y a rien instituó de superflu. 
Voilà done l'aecord qui est entre la Loy et l'Evan- 
gile: mais les Tuifs estoyent expositeurs pervers, et 
ne pouvoyent souffrir que les figures anciennes 
fussent abolies: ils s'amusoyent tousiours là, c'est à 
dire à des menus fatras, voire qui avoyent esté 
bonnes ordonnances et àtiles, iusqu'à ce que le Re- 
dempteur fust apparu au monde: mais elles ne fai- 
soyent pour lors qu'obscurcir nostre Seigneur lesus 
Christ, e& mesmes apportoyent une servitude insup- 
portable. "Voilà pourquoy notamment sainet Paul 
redargue les luifs, disant qu'ils avoyent meslé leurs 
fables pour obseureir l'Evangile, et qu'il se faut 
contenter de ce que nostre Seigneur Iesus Christ 
a enseigné: que la Loy demeure tousiours quant à 
la doctrine, mais quant à l'usage des ceremonies, 
que cela est passé, et qu'il ne faut plus que les 
Chrestiens &'y amusent. Nous voyons maintenant 
l'intention de sainct Paul. 

Or de ce passage nous avons à recueillir en 
premier lieu, que les commandemens des hommes 
sont reprouvez. Car sainct Paul n'use point d'autre 
argument ni raison pour oster ce qui est des hom- 
mes, sinon en disant, Quoy? qui sont-ils? Appre- 
nons done que Dieu veut avoir telle maistrise sur 
nous, que les hommes n'entreprenent point de nous 
imposer des loix. Or i'entend loix spirituelles sur 
nos ames. Car ceci n'attouche point à la police: 
il y a l'ordre exterieur: et nostre Seigneur veut 
qu'l y ait des loix en ce monde: et notamment il 
est dit que par sa sagesse il preside sur les Prin- 
ces, et sur les Magistrats, afin qu'ils facent loix et 

edits. Mais il est ici question du regime spirituel 
de nos ames, de sgavoir comme nous devons servir 
à Dieu, quelle est la vraye religion. Or il ne faut 
point que les hommes s'avancent ici pour imposer 
loy, ou pour faire quelques edite, pour dire, Voilà 
comme il nous faut servir à Dieu. Il s'est reservé 
cela à luy seul. Et ainsi nous voyons que ce qu'on 
a appelé service de Dieu en la Papauté, n'est sinon 
pour subvertir la vraye obeissance que nous devons 
à Dieu. Il ne faut point user de longs circuits: 
car ceste sentence nous doit suffire quand S. Paul 
en vertu du S. Esprit declare que les commande- 
mens d'hommes doivent estre mis bas, et qu'il faut 
que tout cela soit raclé, et que nous tenions l'ordre 
que Dieu approuve entre nous. Voilà pour un item. 

Or notons que tous commandemens d'hommes 
sont appelez fables ou resveries, voire quelque appa- 
rence de sagesse qu'il y ait: comme il est bien cer- 
tain que tout ce qui aura esté introduit à la phan- 
tasie des hommes, sera tousiours trouvé meilleur 
que ce que Dieu commande. Et pourquoy? (Car 
nous recognoissons là ce qui est de nostre nature. 
Et cela est cause que quand les hommes auront 
forgé des loix, qu'on y prendra tousiours plus de 
goust, et que cela plairà mieux que de suivre 
la simplicité de l'Escriture saincte: Ho, ceci n'est-il 
pàs beau? Quand en la Papauté on estime les 
loix qu'on y a forgees, N'est-ce pas (disent-il) chose 
bien utile qu'on s'abstiene de manger chair en 
vendredi? et puis qu'on face le Quaresme? Cela 
est en premir lieu, pour donter la chair: et puis 
c'est en l'honneur de la mort et passion de lesus 
Christ qu'on observe ces iours-là. Et puis que les 
prestres s'abstienent du mariage: car ils doivent 
estre pleins de toute saincteté. Et ainsi, de se pro- 
phaner comme gens laics, et de ce monde, il n'y 
auroit point de propos. Ils doivent administrer les 
saincts Sacremens, et s'ils estoyent du rang com- 
mun des hommes, cela seroit deroguer à la dignité 
des choses sainctes. Et puis apres quant à la con- 
fesse, y a-il rien meilleur que de venir se prosterner 
en humilité pour confesser tous ses pechez à un 
homme? Brief, toutes telles inventions, combien 
que ce ne soit que sottises, ne iaisseront point 
d'avoir apparence de sagesse. Et pourquoy? D'au- 
tant (comme i'ay dit) que nous aimons ce qui s'ac- 
corde à nostre phantasie: et tout ce qui a esté in- 
venté des hommes, est conforme à nostre nature: 
et ainsi nous aimons ce qui nous est semblable. 
Mais Dieu ne regarde point ce que nous appetons, 
ni à quoy nous sommes enclins: sa volonté nous 
doit estre pour regle, et nous faut tenir là, quoy 
qu'il en soit. Et ainsi notons bien quand les inven- 
tions humaines nous plairont, et que nous y pren- 
drons goust, que Dieu a declaré une fois pour 
toutes que ce ne sont que menus fatras, ce ne sont 

qu'ordures, ce ne sont que fables et choses de neant. 
Il est vray que eainct Paul dit bien en l'autre pas- 
sage, c'est ascavoir aux Colossiens, que les loix 
qui sont procedees des hommes, ont quelque belle 
apparence de sagesse, et mesmes qu'il y a l'humi- 
lité parmi, qu'il semble qu'on s'humilie quand on 
observe ce qui est ainsi commandé des hommes: 
mais apres il adiouste, Puis que ce sont comman- 
demens d'hommes, ce n'est rien qui vaille. Voilà 
done en somme, comme ce qui sera estimé haut et 
excelent par nous, n'est sinon puantise et toute 
abomination quant à Dieu, ainsi qu'il a esté pro- 
noncé par la bouche de nostre Seigneur lesus 
Christ en sainct Luc. C'est ce que nous avons à 
retenir de ce passage. 

Venons maintenant à ce qui est adiousté. Sainct 
Paul specifie quelles sont les pollutions dont il 
parle, disant, Fray est qu'à ceux qui sont purs el 
nets, tout leur est pur: mais à ceux qui sont pollus, 
il my a rien qui leur puisse estre nel. La raison? 
Ils corrompent tout, en touchant les bonnes erea- 
tures, ils les infectent par leur pollution: car l'in- 
eredulité est comme une peste mortelle. Ainsi donc, 
quand un homme est pollu, tout ce qu'il attouche, 
ille souille avec soy. Par ceci sainct Paul monstre 
que les lIuifs voulans contraindre les Chrestiens à 
s'abstenir des viandes qui estoyent defendues en la 
Loy, ne font que pervertir le service de Dieu, quel- 
que belle apparence qu'ils ayent. Or on trouveroit 
estrange quand sainet Paul parle en telle vehe- 
mence des choses qui ne sont point de grand im- 
portance, comme on les estime. Cela n'est-il pas 
indifferent qu'on mange chair, ou qu'on n'en mange 
point?  Faloit-il s'escarmouoher si fort? Si les 
Iuifs avoyent devotion à ne manger point de cer- 
taines viandes, et bien, encores qu'en cela ils s'abu- 
sassent, et qu'il y eust de la superstition et de 
l'erreur, il semble que sainct Paul devoit couler 
cela sans en faire semblant. Et auiourd'huy les 
sages du monde qui voudroyent nager entre deux 
eaux, en sont encores là: car ils disent que nous 
sommes par trop importuns, quand nous ne voulons 
point qu'on s'assuiettisse aux loix humaines. Car y 
a-il si grand mal (disent-ils) quand on ne mangera 
point de chair en vendredi? Mais il nous faut 
tousiours venir à la source: car il n'est point ques- 
tion de sgavoir si on mangera chair en vendredi, 
quand en cest endroit nous condamnons les Pa- 
pistes: mais nous venons à la source du mal, pour 
scavoir s'il est licite aux hommes mortels d'usurper 
l'authorité de Dieu pour gouverner les consciences, 
pour faire les loix à leur poste, pour y assuiettir 
sur peine de peché mortel, de mettre une telle obli- 
gation, que leurs status soyent elevez par dessus la 
parole de Dieu. Et oà est-ce aller? Il est done 
question de cela: il est question de scavoir comme 

Dieu veut estre servi et honoré, si c'est en obeis- 
sance, ou à l'appetit des hommes: il est question 
de sgavoir quel est le vray service de Dieu, et la 
vraye religion. Or quand cela est, faut-il que ceux 
qui ne peuvent creer une mousche, nous defendent 
de manger des viandes que Dieu à creées à nostre 
usage? Et si l'un condamnera l'autre sous ombre 
qu'une chose aura esté inventee à l'appetit des 
hommes, faut-il cependant que Dieu soit privé de 
son authorité, et qu'il soit arraché de son siege, et 
qu'il ne domine plus sur nous, mais que les hom- 
mes y ayent toute puissance pour nous damner ou 
sauver à leur fantaeie? Voilà donc oü il nous faut 
maintenant revenir, pour cognoistre sur quoy est 
fondé le debat que nous avons auiourd'huy avec 
les Papistes. Et voilà qui a esté cause que sainct 
Paul s'est ainsi choleré, pour resister à la super- 
stition de ceux qui ne vouloyent point que les 
Chrestiens eussent liberté de manger les viandes 
telles que Dieu les a creées pour nostre usage. 
Vray est que Dieu avoit bien mis quelque discre- 
tion des viandes: mais cela a cessé (comme nous 
avons dit) à la venue de nostre Seigneur lesus 
Christ, il a falu que tout fust mis bas. Car les 
enfans ne seront pas en tutelle sinon iusqu'à ce 
qu'ils soyent venus en aage d'homme. Quand on 
ordonne un tuteur ou curateur à un enfant, ce 
n'est pas qu'à l'aage de trente ou quarante ans il 
soit tousiours comme il a estó en son enfance. Ainsi 
Dieu a voulu gouverner le peuple ancien à la forme 
des petis enfans, comme sainct Paul en parle: main- 
tenant il nous donne une facon et regime qui est 
propre à la perfection à laquelle il nous a amenez. 
Si les Iuifs vouloyent contraindre les fideles à ob- 
server leurs ceremonies, ce seroit faire un grand' 
outrage à nostre Seigneur lesus Christ, ce seroit 
deroguer au bien qu'il nous a apporté: car il veut 
qu'en son Eglise on use de la liberté qu'il nous a 
acquise. D'avantage, ce seroit obscurcir sa grace. 
Car comme on pourra bien par une ombre iuger 
d'une chose absente: aussi les Iuifs pouvoyent bien 
estre conduits et amenez anciennement à Iesus 
Christ par les ombrages que Dieu leur avoit or- 
donnez. Mais cependant puis que lesus Christ est 
apparu, de s'amuser encores aux ombres, et de 
laisser là le corps et la substance, n'est-ce pas se 
mocquer et le despiter pleinement? Et ainsi notons 
que la clarté de l'Evangile estoit obscurcie par ceste 
contrainte que pretendoyent mettre les Iuifs sur les 
Chrestiens, Et ainsi non sans cause sainct Paul 
s'est ainsi adressó à eux, et avec telle vehemence. 
Retenons donc en somme, quand les hommes veu- 
lent establir quelque nouveau service de Dieu, que 
cela est insupportable. Et pourquoy? Car c'est 
autant comme si on vouloit abbaisser Dieu au rang 
commun, et comme si les creatures vouloyent usur- 

per ce qu'il s'est reservó à luy seul. C'est le pre- 
mier que nous avons à retenir de ces traditions 
humaines. Mais cependant notons aussi que quand 
il y a des menus fatras ausquels on veut establir 
saincteté, que cela est pour abastardir le vray ser- 
vice de Dieu. Qu'est-ce que Dieu demande de 
nous? C'est que nous mettions nostre fiance en 
luy, qu'en cognoissant nos miseres nous ayons nostre 
refuge à sa misericorde, que nous l'invoquions en 
toutes nos necessitez, que nous portions patiemment 
les afflictions qu'il nous envoye, que nous ne lais- 
sions point d'esperer en luy, combien que nous soy- 
ons tentez de grans troubles, que nous cheminions 
en pureté de conscience, que nous ayons rondeur 
et integrité avec nos prochains. "Voilà quel est le 
vray service de Dieu. 

Or cependant on nous viendra mettre en avant 
que c'est une belle chose que de s'abstenir de 
manger chair un tel iour: on nous destournera du 
vray service spirituel, et nous fera-on à croire que 
Dieu se contente de menus fatras. Car qu'est-ce 
autre chose sinon des hochetes de petis enfans, de 
tout ce que les hommes auront ainsi instituó? Et 
voilà comme les Papistes ne font que se mocquer 
pleinement de Dieu. Et pourtant, de s'arrester à 
leurs fables, ce seroit une pollution semblable à 
celle que sainct Paul a iei defendue.  Parquoy si 
les Papistes veulent servir Dieu à leur phantasie, 
laissons-les là, et gardons-nous bien de nous mesler 
avec eux. Ils diront, Il faut avoir une telle devo- 
tion: e'est une belle chose quand on ne mangera 
point de chair un tel iour, qu'on fera ceci ou cela. 
Quand ils auront amassó beaucoup de tels badi- 
nages, qu'est-ce au prix de ce que Dieu nous a 
commandé par sa parole?  L'invocation du nom 
de Dieu, n'est-ce pas un sacrifice beaucoup plus 
excellent que tout ce que les Papistes auront forgé 
en leur teste? Et c'est ce que sainct Paul a voulu 
iei exprimer, en disant qu'il faloit resister à telle 
servitude que les luifs pretendoyent mettre sur les 
conscienees. Par cela il nous monstre que si on 
veut ordonner une bonne regle entre nous, il faut 
interroguer Dieu pour scavoir ce qu'il approuve, et 
ce qui luy est agreable: et alors nous sgaurons que 
nous ne faisons rien à nostre teste, qu'il veut que 
nous cheminions en pureté de conscience, que son 
service est spirituel. Il ne demande point ne mul- 
titude de boeufs qu'on luy offre en sacrifice, ne grandes 
pompes, ne ceci, ne cela: mais il veut que nous re- 
noncions à nous-mesmes pour luy estre suiets: il 
veut que nous recourions à luy, sgachans que c'est 
son office de pourvoir à toutes nos necessitez: que 
nous luy attribuyons pleinement la louange de tout 
bien: quand il nous afflige que nous demeurions là 
quois, que nous ne murmurions point quand les 
choses ne viendront point à nostre phantasie: que 

par ce monde nous cheminions comme en un om- 
brage de mort, et qué nous. ne laissions pas de con- 
templer la vie celeste, comme il nous la propose 
par l'Evangile. Voilà, di-ie, quel est le vray ser- 
vice de Dieu, voilà quelle est la pureté qui est con- 
tenue en sa parole. Mais quand les hommes se 
veulent iustifier par des badinages ie ne sgay quels, 
qu'ils auront leurs devotions, pour dire, Voilà comme 
lappaiseray Dieu, voilà comme ie satisferay pour 
mes fautes, ie meriteray en telle sorte et en telle: 
et puis ceci sera encores par deseus, ie feray chan- 
ter des messes, i'auray telles choses qui m'acques- 
teront paradis: quand done les hommes pensent 
s'avancer par cela, ils s'abusent par trop: car non 
seulement ce sont choses frivoles et pueriles, mais 
ce sont abominations vileines et diaboliques que 
Dieu ne peut souffrir. Ainsi done apprenons que 
toute l'obeissance que nous devons à Dieu, c'est de 
le servir selon sa volonté. Et il nous monstre que 
la facon de le bien servir, n'est point par ceremo- 

nies, ni choses externes: mais que nous devons 
commencer par l'integrité interieure, que nous-nous 
exercions en prieres et oraisons, que nous appre- 
nions de renoncer tellement à ce qui est de nostre 
raison et de nos appetis, que nous soyons vrais 
sacrifices, voire estans reformez en nous-mesmes, 
afin que l'Esprit de Dieu regne en nous. Si nous 
retenons cela, alors nous verrons bien que tout ce 
que les hommes auront institué, n'est que fumeo, 
et que cela s'escoulera aiseement: puis au lieu qu'on 
S'y abuse tant, et qu'on en fait un tel cas, nous 
verrons que ce n'est qu'ordure, ou bien qu'il n'y a 
qu'hypoerisie, et chose semblable. Or quand nous 
aurons bien profité en cela, nous ne ferons plus en 
danger d'estre seduits ne-trompez quand nous aurons 
eognu comme Dieu veut estre servi et honoré. Le 
reste sera reservé pour une autre fois. 

Or nous-nous prosternerons devant la face de 
nostre bon Dieu, etc. 





NEUVIEME 


Chap. I, v. 15—106. 


Au sermon prochain, sainct Paul nous monstra 
qu'il nons faut regler selon la parole de Dieu, 
ayans les commandemens des hommes pour frivoles, 
car ce n'est point là oüà gist la sainocteté et per- 
fection de vie. Maintenant il adiouste une espece 
de ces commandemens qu'il avoit reiettez, c'est 
asgavoir quand on defendra certaines viandes, et 
qu'on ne permettra point d'user de la liberté que 
Dieu donne à ses fideles. Vray est que ceux qui 
troubloyent l'Eglise du temps de sainct Paul, met- 
tans en avant telles traditions, se couvroyent des 
commandemens de la Loy: mais pource que cela 
n'avoit esté establi que pour un temps, non sans 
cause sainct Paul dit que ce ne sont qu'inventions 
humaines, pource que le Temple devoit estre aboli 
à la venue de nostre Seigneur Iesus Christ. Quand 
done en l'Eglise Chrestienne on a voulu avoir ceste 
Buperstition, que certaines viandes fussent defendues, 
lauthorité de Dieu n'a point esté pour ceux-là, 
car c'a esté contre son intention qu'on a voulu 
assulettir les Chrestiens à telles ceremonies. En 
somme, sainct Paul declare ici, qu'auiourd'huy nous 
avons liberté de manger sans exception de toutes 
viandes. Car il n'est pas question ici de la santé 
du corps, mais c'est d'autant que les hommes ne 
doivent point avoir ceste maistrise de nous imposer 

loy qui soit contraire à ce que Dieu nous dit par 
sa parole. Puis qu'ainsi est que Dieu ne met 
point difference entre les viandes, usons-en, sans 
nous enquerir de ce qui plaira aux hommes, ou de 
ce qui sera approuvé d'eux. Voilà done en somme, 
ce que sainct Paul a ici enseigné quant à la 
premiere partie. Or il est vray que nous devons 
user de sobrieté et temperance des biens que Dieu 
nous donne: encores que nous en ayons à regorger, 
(comme on dit) si faut-il qu'un chacun se retiene, 
et que nous puissions garder ceste reigle qui nous 
est monstree, c'est ascavoir que Dieu nous a creé 
les viandes, non point pour emplir nostre ventre 
comme des pourceaux, mais pour en user pour 
soustenir nostre vie. JContentons-nous (di-ie) de 
ceste mesure que Dieu nous monstre par sa parole. 
Et puis encores que nous n'ayons point nourriture 
à souhait, portons patiemment la povreté, et pratti- 
quons la doctrine de sainct Paul, que nous sgachions 
estre indigens, aussi bien que d'avoir quantité. Car 
si nostre Seigneur nous donne outre nostre iuge- 
ment, si nous faut-il (comme i'ay desia dit) tenir 
en bride nos appetis: et à l'opposite, quand il luy 
plaira nous retrancher nos morceaux, que nous 
soyons nourris maigrement, ei faut-il se contenter, 
et le prier qu'il nous donne patience quand nous 
n'avons point ce que nostre chair souhaite. Brief, 
il nous faut revenir à ce qui est dit au trezieme 

des Romains, Que nous n'ayons point soin de 
nostre corps pour satisfaire à ses cupiditez: car il 
n'y auroit iamais fin si les hommes se laschoyent 
la bride: mais contentons-nous d'avoir ce qu'il nous 
faut, et ce que Dieu cognoist nous estre propre. 
Voilà comme toutes choses nous seront pures, quand 
nous serons ainsi purifiez. 

Or il est vray qu'encores que les hommes 
fussent tous pollus, les viandes que Dieu a creées 
ne laisseront pas d'estre bonnes: mais il est ques- 
tion ici de l'usage. Quand sainet Paul dit, Toutes 
choses sont pures, i| n'entend point qu'elles le sont 
d'elles-mesmes, mais quant à ceux qui les regoivent: 
comme nous avons veu par ei devant, qu'il disoit 
à Timothee que tout nous est sanctifié par la foy, 
et par action de graces: Dieu (dit-il) a rempli le 
monde de telle abondanee, que nous devons estre 
esbahis quand nous voyons qu'il a eu un soin plus 
que paternel de nous. Car toutes les richesses qui 
sont ici bas, à quelle fin se rapportent-elles, sinon 
que Dieu s'est monstre liberal envers les hommes? 
Or maintenant au contraire, quand nous ne cognoi- 
strons que Dieu nous estant Pere, veut faire office 
de nourricier envers nous, et que nous ne recevions 
de sa main ce qu'il nous donne, tellement que 
quand nous mangeons, que ce soit estans resolus 
que c'est Dieu qui nous nourrit: si (di-ie) nous 
n'avons cela, Dieu ne peut estre glorifié comme il 
le merite: et mesmes nous ne sqaurions manger un 
morceau de pain, que nous ne soyons sacrileges, et 
nous en faudra rendre conte, si cela ne nous est 
resolu (comme i'ay desia dit) que e'est Dieu qui 
nous nourrit et substante, et qu'il nous est licite 
de iouir des biens qu'il nous distribue. C'est la 
pureté dont parle ici sainet Paul, disant que toutes 
choses nous sont pures, voire quand nous aurons 
une telle integrité, que nous ne desprisions point 
le bien d'autruy, mais que nous demandions à 
Dieu nostre pain ordinaire: et puis, que nous soyons 
tout persuadez que ce qu'il nous donne, nous le 
pouvons recevoir comme à nous appartenant de 
droiet. 

Maintenant voyons dont ceste pureté procede. 
Nous ne la trouverons point en nous, mais elle 
nous est donnee par la foy.  Sainct Pierre au 
quinzieme des Actes (combien que là il traitte un 
propos plus general) dit que les coeurs de tous les 
Peres anciens ont esté purifiez par ce moyen, c'est 
quand Dieu leur a donné la foy. Or il est vray 
qu'il regarde là au salut eternel, d'autant que nous 
avons esté pollus du tout iusques à tant que Dieu 
nous ait reconciliez à soy, au nom de nostre Sei- 
gneur lesus Christ, et que nous l'ayant constituó 
pour Redempteur, [il nous ait apporté le prix et la 
rangon de nos ames: mais ceste doctrine se peut 
et se doit appliquer à ce qui concerne la vie pre- 

sente, et iusques à tant que nous ayons cognu 
qu'estans adoptez en lesus Christ, nous sommes en- 
fans de Dieu, et par consequent que l'heritage du 
monde est nostre. Nous ne pourrions pas toucher 
une seule viande que nous ne fussions larrons: car 
nous sommes privez et bannis de tous les biens 
que Dieu a ereez, à cause du peché d'Adam, ius- 
ques à tant que nous en ayons la possession en 
nostre Seigneur lesus Christ. Il faut done que la 
foy nous purifie, et alors toutes viandes nous seront 
nettes, c'est à dire, que nous en pourrons user en 
liberté sans aucun scrupule. Et si les hommes 
nous vienent imposer des loix, nous les pourrons 
mespriser, sgachans qu'une telle obeissance ne peut 
plaire à Dieu, quand nous luy donnerons des com- 
pagnons qui soyent pareils à luy en degré. Car il 
se reserve cela, de nous gouverner. Le regime 
spirituel done doit estre inviolable à Dieu. Et 
ainsi quand nous donnerons ceste superiorité- là 
aux hommes, qu'ils attrapperont et envelopperont 
nos ames en leurs liens, c'est autant aneantir la 
puissance et l'empire de Dieu. Et ainsi ceste hu- 
milité que nous aurions, voulans observer les tra- 
ditions humaines, seroit pire que toutes les rebel- 
lions du monde, d'autant que c'est despouiller Dieu 
de son honneur, et le transporter comme une des- 
pouille à des hommes mortels, et à des creatures 
qui ne sont rien. Or il est vray que sainct Paul 
parle iei de la superstition qu'avoyent aucuns Iuifs, 
voulans qu'on observast encores les ombres et figu- 
res de la Loy: mais si est-ce que le sainct Esprit 
en à prononcé une sentence qui doit estre observee 
iusques à la fin du monde, tellement que Dieu 
auiourd'huy ne nous a point astrains à un tel far- 
deau comme les Peres anciens, mais a retranché 
ce qu'il avoit commandé ou defendu des viandes, 
d'autant que ce n'estoit sinon une loy temporelle. 
Puis que Dieu nous a ainsi mis en liberté, mainte- 
nant quelle audace sera-ce à des vers de terre, 
d'imposer des loix nouvelles, comme si Dieu n'eust 
point esté assez sage? Quand on allegue ce lieu-ci 
aux Papistes, ils respondent que sainet Paul a 
parlé des luifs et des viandes qui estoyent defen- 
dues en la Loy. Ie le confesse, et est vray: mais 
avisons si une telle replique est de mise, ne de re- 
cepte. Car sainet Paul ne dit pas seulement qu'il 
soit lieite d'user de ce qui avoit esté defendu: il 
parle en general, disant que toutes choses sont 
pures. Et ainsi nous voyons que Dieu a ici donné 
une liberté quant à l'usage des viandes, tellement 
qu'il ne veut plus que nous Soyons en telle suie-- 
tion comme ont esté les Peres anciens. 

Or maintenant puis que Dieu luy-mesme a 
abrogé la loy qu'il avoit faite, qu'il ne veut point 
qu'elle tiene, ne qu'elle soit en vigueur, mais qu'elle 
soit abolie, si les hommes vienent forger des tra- 

ditions à leur poste, et qu'ils ne &e contentent pas 
de ce que Dieu leur a declaré, mais qu'ils vueillent 
estre plus sages que luy, oü sera-ce aller? Ne voilà 
point double mal? Lun c'est, qu'on veut encores 
tenir l'Eglise Chrestienne en ceste fagon puerile 
qui a esté sous l'ancien Testament. Or Dieu nous 
veut gouverner comme ceux qui sont desia venus 
en aace, qui n'ont point besoin d'une instruction 
puerile comme d'un abc. C'est done rompre l'ordre 
que Dieu a establi. Voilà pour un item. Et puis, 
en voulant elever ce qui a esté controuvé par les 
hommes, et dire qu'il le faut garder sur peine de 
peché mortel. Dieu ne veut point que sa Loy 
mesme soit auiourd'huy observee entre nous, voire 
quant aux ombres et aux figures, d'autant que tout 
cela a pris fin à la venue de nostre Seigneur Iesus 
Christ. Sera-il done plus licite d'observer ce que 
les bommes auront basti en leur cerveau? Et s'ils 
nous y veulent contraindre, cela sera-il eupportable? 
Ne voit-on pas que c'est une chose qui tend directe- 
ment contre Dieu? Ainsi, sainct Paul se veut op- 
poser à tels sedueteurs, lesquels vouloyent obliger 
les Chrestiens à s'abstenir de certaines viandes, 
comme Dieu l'avoit commandé en- sa Loy: s'il se 
vient (di-ie) opposer à eux, d'une facon precise, et 
aveo toute rigueur, aulourd'huy que devons-nous 
faire quand les hommes se vienent ainsi dresser 
manifestement contre Dieu, quand ils l'arrachent 
de son siege, et qu'ils veulent s'attribuer l'authorité 
qui luy appartient à luy seul, qu'ils rapportent 
comme une despouile ainsi que s'ils l'avoyent 
vaineu, et qu'ils le menassent en triomphe? Cela 
ne doit-il point estre reputé comme un blaspheme 
exeerable qui s'adresse contre Dieu? Or si on 
allegue que c'est peu de chose de s'abstenir de 
manger chair le vendredi ou en Quaresme: regar- 
dons si c'est peu de chose que le service de Dieu 
soit eorrompu et abastardi. Or est-il ainsi que 
ceux qui veulent mettre en avant ce que bon leur 
semble pour donner lieu aux traditions humaines, 
et les opposer à ce que Dieu ordonne par sa parole, 
commettent un sacrilege qui est pour tout pervertir. 
Puis qu'ainsi est que Dieu veut estre servi en 
obeissance, advisons de nous tenir entre les bornes 
qu'il nous a mises, et ne souffrons point que les 
hommes y adioustent rien de leur propre. Et puis 
il y a eneores d'autres viees, pource qu'on pense 
qu'il y ait un service meritoire de s'abstenir de 
manger chair (ainsi que nous avons declaré ci 
dessus) pour constituer là toute sainctetó: et cepen- 
dant le service de Dieu qui doit estre spirituel, est 
comme aneanti quand les hommes s'abusent à ces 
menus fatras: ils laissent le principal pour l'acces- 
soire, comme on dit. D'autant plus done devons- 
nous insister sur ceste liberté-là, afin qu'elle soit 
maintenue aux fideles, c'est que nous ensuivions 

la reigle que Dieu nous donne par sa parole, que 
nous ne soyons point molestez d'avantage, et qu'on 
ne viene point se forger des loix nouvelles pour 
mettre les ames en servitude. Car c'est une ty- 
rannie infernale qui derogue à l'authorité de Dieu, 
et qui enveloppe la verité de l'Evangile parmi les 
figures de la Loy, et qui pervertit et corrompt le 
vray serviee de Dieu, qui doit estre spirituel. Voilà 
quant au premier, oi sainct Paul declare que toutes 
choses sont pures à ceux qui sont purs. Et ainsi 
advisons que c'est un privilege inestimable quand 
nous pouvons remercier Dieu en repos de conscience, 
scachans qu'il veut que nous iouissions de ses biens. 
Et pour ce faire que nous ne soyons point envelopez 
parmi les superstitions des hommes: mais conten- 
tons-nous de la pure simplicité qui est contenue en 
sa parole. Et cependant cognoissons aussi que nous 
serons purifiez, ayans receu le Seigneur Iesus Chriet, 
lequel nous nettoye de nos pollutions et macules, 
ayans €ognu que le gouvernement du monde uni- 
versel luy appartient, afin que par sa grace auiour- 
d'huy nous communiquions aux benefices de Dieu, 
et que nous soyons reputez pour ses enfans en- 
cores qu'il n'y ait en nous que vanité, Dieu ne 
laisse pas de nous tenir de sa maison afin de nous 
nourrir. 

Or il s'ensuit quant et quant, Qw'à ceux qui 
soni pollus et incredules rien me sera met. En quoy 
sainet Paul monstre que ceux qui imposent ainsi 
des loix nouvelles, auront beau chercher tous les 
moyens qu'il est possible de complaire à Dieu, car 
ils seront tousiours dechassez de luy, et mesmes 
tout ce qui sortira d'eux, sera plein d'infection. Et 
pourquoy? Car cependant qu'ils sont ineredules 
(dit-il) ils seront pollus et souillez, ayans une telle 
souilleure en eux, ils ne pourront iamais rien at- 
toucher qui ne soit infecté de leur vilenie. Et 
ainsi toutes les loix et reigles qu'ils pourront faire 
ne seront que vanité: car Dieu desavoue tout, ct 
les reiette, et mesmes tout cela luy est exeerable. 
Or ici nous voyons que les hommes se pourront 
beaucoup tourmenter en ceremonies et choses ex- 
ternes: iusques à ce qu'ils ayent integrité de coeur, 
ce sera en vain qu'ils travailleront, ils ne feront 
que battre l'eau, comme on dit. Et pourquoy? 
Car le vray service de Dieu commence par telle 
rondeur et integrité. Cependant donc que nous 
sommes incredules, nous sommes infects et puants 
devant Dieu, tout ce qui sortira de nous ne sera 
qu'infeetion et ordure: et la chose doit estre assez 
claire et facile, mais l'hypocrisie est tant enracinee 
aux hommes, qu'on ne leur peut apprendre ce qui 
n'a nulle difficulté en soy. Quand on dira que 
nous ne pouvons plaire à Dieu en nostre service, 
iusques à tant que nostre coeur soit purgé de toute 
malice, chacun confessera qu'il est vray, et tous 

euideront que cela ne soit point obscur: mais ce- 
pendant nous n'y pensons point. Et qui en est 
eause? Nostre hypocrisie, comme i'ay dit. Et 
voilà pourquoy Dieu a combatu avec le peuple 
ancien touchant ceste doctrine, comme nous le 
voyons sur tout au second chapitre du prophete 
Aggee, oü Dieu demande aux Sacrifieateurs, Si on 
eust touché quelque chose saincte, asgavoir si on 
eust esté sanctifié pour cela? Les macrificateurs 
respondent que non. Au contraire il leur demande, 
Et si un homme pollu attouche une chose, ascavoir 
si elle sera pollue?  Ouy, disent-ils? Là dessus 


Dieu conclud: Tel est ce peuple, et telles sont toutes 


Se8 oeuvres. 

Or maintenant rapportons à la veritó ce qui 
estoit contenu és figures et ombrages de la Loy. 
Oar si un homme estant pollu eust manié quelque 
chose, tout estoit infecté, il faloit qu'il y eust la 
purgation. Maintenant nostre Seigneur dit, Re- 
gardez quels vous estes: car vous n'avez en vous 
que toute pollution et ordure: et cependant il vous 
semble que par vos sacrifices et offrandes, et choses 
semblables, vous me deviez contenter. Non, non, 
dit-il, cependant que vos ames seront entortillees 
en meschantes cupiditez, que les uns seront paillars 
et adulteres, que les autres seront blasphemateurs 
et periures, pleins de fraude, pleins de cruauté et 
malice, que vostre vie sera dissolue, qu'est-ce que 
vous m'apporterez? Tout cela m'est infection, ie 
ne le puis souffrir, quelque apparence qu'il y ait 
devant les hommes. Nous voyons done que tous 
les services que nous attenterons de faire à Dieu, 
jusques à ce que nous soyons vrayement reformez 
en nos coeurs, ne seront que mocqueries, et que 
Dieu eondamne et reiette le tout. Or qui est-ce 
qui se persuade cela? Il est vray que les meschans 
qui sont confits en leurs iniquitez, quand ils auront 
quelque scrupule, auront des moyens pour appointer 
avec Dieu, et travaileront en ceremonies: et ce 
leur sera assez en somme, d'avoir contenté les 
hommes, et leur semblera que Dieu aussi doit estre 
appaisé quant et quant? c'est une fagon ordinaire 
qui a regné de tout temps. Ainsi nous voyons 
que d'autant que les hommes se baignent en leur 
feintise, qu'ils ne recognoissent point quand ce vient 
à bon escient, ce qui leur devoit estre assez familier 
et notoire. Et non seulement en ce passage du 
prophete Aggee, Dieu redargue les hommes de ce 
qu'ils sont ainsi doubles, et qu'ils pensent se re- 
concilier à luy par des menus fatras: mais Q'a esté 
un combat perpetuel qu'ont eu tous les Prophetes 
avec les Iuifs: Allez, ie ne puis porter vos iours 
de feste, ni vos sacrifices, ce m'est une chose qui 
me fait quasi vomir. Dieu use de ceste similitude- 
là, pour monstrer que ce qu'il avoit mosmes com- 
mandé quand on l'observoit si mal, et que les 

hypoerites en abusoyent, cela luy estoit infect et 
puant, ainsi qu'il dit par Ieremie. Comment l'en- 
tendez-vous? Quand i'ay retiré vos Peres de la 
terre d'Egypte, les ay-ie voulu amuser à des sacri- 
fices ni choses semblables? | Nenni: mais il m'a 
suffi que ie fusse obey de vous: et vous faites tout 
le contraire. Là aussi il leur reproche qu'ils ont 
fait une caverne de brigans de leurs ceremonies et 
de leur temple. Apprenons done quand les hommes 
voudront servir Dieu à leur guise, qu'ils se trom- 
pent et abusent, ear tout cela ne viendra point en 
conte: comme aussi il le declare par l'autre passage 
d'Isaie, Qui est-ce qui a requis ces choses de vos 
mains? En quoy il monstre que si nous voulons 
qu'il approuve nos oeuvres, il faut que nous ayons 
approbation de sa parole, c'est par oà il nous faut 
commencer. 

Or maintenant nous voyons l'intention de sainct 
Paul, quand il dit qu'à ceux qui sont souillez, il 
n'y a rien de pur. Et pourquoy? Car leur en- 
tendement (dit-il) e£ leurs consciences sont sowillees. 
Par cela il monstre (comme i'ay desia declaró) que 
iusques à tant que nous ayons apprins de servir 
Dieu en integrité et rondeur, nous ne profiterons 
rien en tous nos menus bagages que nous prisons 
beaucoup, et ausquels nous avons accoustumé de 
nous flatter et endormir. Maintenant regardons 
que c'est de toutes les traditions de la Papauté. 
Or leur fin principale est, d'appointer avec Dieu 
par leurs oeuvres qu'ils appellent de supererogation, 
c'est à dire de superabondant: quand ils font plus 
que Dieu ne leur à commandé, il leur semble qu'ils 
s'aequittent envers luy, et qu'ils le contentent d'un 
te| payement: ils font leur conte là dessus, quand 
ils auront ieusné leurs vigiles, qu'ils n'auront point 
mangé chair en vendredi, qu'ils auront fait beau- 
coup d'agios, qu'ils auront ouy la messe devote- 
ment, qu'ils auront prins de l'eau benite, il leur 
semble, di-ie, que Dieu ne leur doit plus rien de- 
mander, qu'il n'y a plus que redire en eux. Or 
cependant ils ne laisseront pas de se nourrir tous- 
iours en leurs vilenies interieures, en leurs paillar- 
dises, en leurs pariures, en leurs blasphemes, chacun 
sera addonné à ses vices: mais cependant il leur 
semble que Dieu doit accepter pour recompense ce 
qu'ils luy auront presenté, c'est à dire, leurs fatras: 
comme quand ils auront prins de l'eau benite, 
adoré les marmousets, couru d'autel à autre, et 
choses semblables: en faisant des coniurations et 
sorcelleries de Satan, il leur semble qne ce leur 
sera autant de payement et recompense de leurs 
pechez. Or si est-ce que nous oyons la doctrine 
du sainct Esprit, quant à ceux qui sont souillez, 
qu'il n'y a rien de pur ni de net en tout ce qu'ils 
font. Car prenons le cas que toutes ces singeriea, 
ou plustost ces abominations des Papistes ne fussent 

point mauvaises de leur nature: si est-ce que suy- 
vant ceste doctrine de sainet Paul, il n'y aura que 
pollution, puis qu'ils sont pleins de vices et de 
macules. Voilà done un Papiste qui entrera au 
temple, il luy faudroit une trenteine de lacs, ou de 
mers pour le laver, et i! prendra trois gouttes d'eau 
benite, il luy semble que le voilà bien nettoyé de- 
vant Dieu. Et puis il luy faudroit bien du lumi- 
naire pour l'esclairer: car toute la clarté du monde 
ne luy sert de rien, d'autant qu'il est un povre 
ignorant et aveugle, estant là abbruti en son igno- 
rance. Et cependant il s'amusera à ce beau lumi- 
naire, et ne pourra veoir goutte en la verité de 
Dieu. Ils seront assez diligens de trotter cà et là 
pour ouir messe. Mais quoy? Qu'auront-ils gagné 
en tous ces badinages? Il est vray qu'ils auront 
beaucoup travaillé, et cuident bien que Dieu daigne 
prendre à gré la peine qu'ils auront mise pour le 
servir en telle sorte: mais quoy qu'il en soit, ils 
n'ont de rien changé, car ils croupissent tousiours 
en leurs ordures, et en leur incredulité, en sorte 
qu'ils ne retournent point à Dieu. ll est vray qu'il 
ne faudra point que les hommes s'occupent là, et 
qu'is pensent y trouver quelque moyen de s'y 
purger de leurs macules: car le diable y a telle- 
ment mis de toutes ses drogues que c'est une in- 
feetion plus qu'infernale. Mais i'ay prins cest ex- 
emple pour monstrer en sens contraire ce que dit 
S. Paul, que cependant que les hommes sont inere- 
dules, les voilà pollus et souillez, tellement que tout 
ce qu'ils attouchent est infecté par eux. 

Or nous sommes encores mieux confermez en 
la doctrine que nous avons ouye: c'est de nous 
condamner, et cognoissans qu'il n'y a rien en nous 
que corruption, que nous prions Dieu qu'il luy 
plaise par son sainct Esprit de nous purger, et de 
nous faire partieipans de nostre Seigneur lesus 
Christ, qui est la fontaine de toute iustice et sainctetó. 
Or par foy nous communiquons à luy, afin que 
nous puissions estre estimez purs et irreprehensibles 
devant le Seigneur, encores qu'il y ait beaucoup de 
pollutions en nous, toutesfois que nous luy soyons 
agreables, et qu'il accepte ce qu'il nous aura donné 
de bonne affection, pour le servir en obeissance, et 
non point selon nos fantasies. Au reste, notons 
bien que iamais nous ne parviendrons à une telle 
pureté, sinon en mettant sous le pied toutes les 
imaginations que nous aurons conceues, et tout ce 
que nous pourrons estimer bon selon nostre sens 
charnel. Et pourquoy? ll n'y a qu'une seule regle 
que Dieu approuve, c'est que nous oyons simple- 
ment ce qu'il nous commande, et que nous appre- 
nions de nous y ranger sans y rien adiouster, d'au- 
tant que tout ce qui procede de nous est prophane. 
Or cependant notons bien que c'est une horrible 
condamnation sur les hommes, quand il est dit que 


SUR L'EPITRE A TITE. 











490 


rien ne leur est net, que tout est pollu et souillé 
pour eux, iusques à ce que Dieu les ait renouvelez. 
Car tant s'en faut que nous luy puissions apporter 
chose qui luy soit agreable, que nous ne scaurions 
ne boire ne manger, ni estre vestus, ni marcher 
un seul pas, qu'il n'y ait une corruption: qui plus 
est, habitant en ce monde nous infectons toutes 
ereatures. Et voilà pourquoy il faudra qu'elles 
demandent vengeance au dernier iour contre tous 
ineredules et reprouvez. Nous avons done bien 
raison de nous desplaire, et d'estre confus, voyans 
qu'elles ont nuisance à cause de nous, et que nous 
sommes tellement pollus d'avoir infecté ce que Dieu 
avoit dedié à nostre usage, et mesmes qu'il ny a 
que toute corruption en nous, que Dieu maudit et 
desavoue. Or quand nous serons ainsi humiliez, 
eognoissons d'autre costé le bien inestimable que 
Dieu nous fait quand il nous recueile à soy, et 
apres nous avoir purgez, qu'il fait que nous usions 
de tous ses biens et largesses en pureté de coeur, 
et que nous soyons asseurez qu'il nous est licite de 
boire et de manger quand nous le ferons en toute 
sobrieté, et avec mesure raisonnable. Et au reste, 
non seulement Dieu nous sanctifie, à fin que nous 
ne soyons point coulpables d'avoir pollué ses bonnes 
creatures, mais il accepte de nous ce que nous luy 
apportons, combien que nos bonnes oeuvres soyent 
tousiours entachees de quelque macule: comme il 
est impossible que nous soyons iamais si parfaits 
que nous servions à Dieu en integrité. Mais quoy 
qu'il en soit, si ne laisse-il pas de recevoir ce que 
nous ferons par sa Parole, d'autant qu'il nous a 
purifiez par sa bonté gratuite, au nom de nostre 
Seigneur lesus Christ, mais c'est à ceste condition 
que nous n'attentions point d'amoindrir rien de 
son authorité, en usurpant ce qui appartient à luy 
seul, comme desia nous avons monstré. 

Voilà done ee que nous avons à noter de ce 
passage, que nous cognoissions le bien inestimable 
que Dieu nous a fait, quand il nous a retirez de 
la maudite confusion en laquelle nous estions plon- 
gez du temps que nous estions Papistes, et qu'il a 
monstré comme nous le pouvons servir d'une con- 
science paisible, que nous pouvons aller et venir, et 
faire ce qui est de nostre vocation, scgachant que 
cela plaira à Dieu, à cause de la liberté qu'il noua 
donne, que nous ne sommes point agitez d'inquie- 
tudes continuelles, comme 8i nous estions en doute 
que nous n'eussions point de regle certaine, que 
nous ne sceussions point quelle est la liberté qu'il 
nous à acquise par nostre Seigneur lesus Christ: 
mais que nous facions valoir tout cela, afin que 
nous ne souffrions point que les hommes nous 
vienent sur prendre derechef par leurs astuces pour 
nous mettre en servitude: comme en la fin sainet 
Paul adiouste, que telles gens qui imposent beaucoup 

de loiz, feront semblant de cognoistre Dieu, mais ils 
le renoncent de faict. Car ils sont mutins et rebelles, 
et reprouvez à loutes bonnes oewores.  Yci il des- 
couvre ces personnages, afin qu'ils ne degoyvent 
plus sous leur beau semblant. Car ceux qui inven- 
tent beaucoup de statuts et d'ordonnances touchant 
les ceremonies, ils diront que c'est pour servir à 
Dieu, ils prendront ceste couverture: mais cepen- 
dant qu'on regarde leur vie, et on trouvera qu'ils 
sont contempteurs de Dieu, et qu'ils s&e moequent 
pleinement de sa maiesté. Voilà donc ce que sainct 
Paul touche ici notamment. 

Mais il nous faut regarder de pres comme il 
parle. Car il dit qu'il est vray que ceux-ci de 
prime face auront ceste ombre de religion, qu'il 
semblera qu'ils soyent fort devots, et zelateurs de 
lhonneur de Dieu. Mais en quoy? |l faut là 
venir: car Dieu veut que nous facions examen par 
sa Parole, si nous avons sa crainte ou non. Quand 
on voudra esprouver de l'alloy, on prendra la touche, 
ou on le mettra en la fournaise. Or nous n'avons 
autre chose pour examiner nostre vie, et pour son- 
der quel est nostre coeur, sinon que nous venions 
aux commandemens de Dieu: et ceux-ci mettent 
toute leur saincteté en des menus bagages, qu'il 
leur suffira qu'on ait servi Dieu en ce qu'il ne re- 
quiert point, et en ce qu'il a laissé en nostré liberté: 
et cependant ils laissent ce que Dieu commande 
par sa Loy. Or de tout tomps il en est ainsi ad- 
venu, c'est que les hommes ont mesprisé la Loy de 
Dieu pour leurs traditions, ainsi que nostre Seigneur 
Iesus le reprochoit aux Pharisiens: mais cela aussi 
estoit desia du temps des Prophetes. Car ce n'est 
point sans cause qu'Isaie crie si asprement contre 
ceux qui s'abusoyent aux traditions des hommes. 
Et pourquoy? Cependant qu'on s'oeeupoit à cela, 
on passoit legerement ce que Dieu avoit eommandé: 
comme nous en voyons l'exemple trop familier entre 
les Papistes.  Qu'appellent-ils service de Dieu? 
Oeste multitude de sottises et badinages qu'ils ont 
controuvez pour plaire à Dieu. Quand ils auront 
ouy une messe, i| faut retourner à la seconde: il 
faut aussi faire tant de ceremonies quc rien plus, 
et puis cec, et puis cela, et telle offrande, et puis 
telle devotion à un tel sainct, et puis aller en un 
tel pelerinage, à un tel iour de feste, et puis quel- 
que autre chose: brief, on n'y trouvera ne fin ne 
mesure, comme c'est un abysme quand les hommes 
se donnent congé de faire ce que bon leur semblera, 
et ce qui leur vient en la teste: il est certain qu'ils 
entrent en un labyrinthe si confus, qu'il surmonte 
tous les abysmes du monde. Car quand un homme 
ne feroit autre chose sinon s'amuser à cela, il sera 
bien empesché. Comme nous voyons que ces bigots 
et bigotes de la Papauté, quand ils auront employé 
toute la matinee, encores leur eschappe-il des fun- 

fares beaucoup: car il faudra faire tant de Mea 
eunlpa, prendre tant d'asperges d'eau benite, que ce 
n'est jamais fait. Et puis en leur Confesse, ila n'en 
auront iamais assez desgorgé, c'est tousiours à re- 
commencer. Brief, quand les hommes s'occupent 
ainsi apres leurs traditions, il ne leur restera point 
une seule minute de temps pour penser au vray 
service de Dieu: car aussi ils le laissent là derriere, 
pour s'amuser à leurs folles inventions. Voilà oà 
en seront les hommes quand ils se voudront gou- 
verner à leur appetit, et selon leur cerveau. Et 
c'est pourquoy le Prophete Isaie a crió contre ceux 
qui mettoyent en avant les traditions humaines, 
voire declarant que Dieu fait une menace horrible, 
qu'il aveuglera les plus sages, d'autant qu'ils se sont 
ainsi destournez de la pure regle de la parole de 
Dieu, pour suyvre leurs folles inventions. C'est oüà 
sainct Paul nous ramene en ce passage, disant que 
ceux-ci monstrent qu'ils n'ont nulle crainte de Dieu, 
et qu'is le renoncent de fait. Et comment? Car 
qu'on regarde leur vie (dit-il), ils sont vileins: comme 
s$'il disoit, Il est vray qu'ils laveront leurs mains 
quatre fois pour estre sanctifiez: comme on prendra 
l'eau benite en la Papauté, ainsi ceux-là avoyent 
leurB aspersions accoustumees; apres, tant de cero- 
monies que rien plus. Mais oü est lo prineipal 
cependant? Car nous sgavons que Dieu demande 
qu'on chemine en chasteté, qu'on s'abstiene de toute 
violence, de rapines, de cruautez, de malice, de 
fraude: que tout cela n'apparoisse point en nostre 
vie: il veut qu'on soit sobre, et temperant, il veut 
qu'on soit modeste, et non point dissolu. Or ceux- 
ci sont vileins (dit-il) qu'on voit qu'ils sont des- 
bordez, et qu'il n'y a que souillure en toute leur 
vie, il n'y a nulle crainte de Dieu. Et o se trou- 
vera ce zele dont ils se vantent pour plaire à Dieu 
avec toute leur devotion? Ainsi done (dit-il) qu'on 
les cognoisse, afin de n'estre point trompez de ceste 
vaine couverture qu'ils pretendent du service de 
Dieu. Or par cela nous sommes admonestez que 
ce n'est rien d'estre prisez des hommes, quand on 
nous aura applaudi: si nous sommes desavouez du 
Iuge celeste, qu'avons-nous gagné? Et toutesfois 
on ne cerehe que d'estre approuvé iei bas, et quand 
chacun s'est flattó on sa phantasie, il luy semble 
qu'il a bien payé Dieu par là. Or ne nous abusons 
plus, car Dieu ne retraetera point ce qu'il a or- 
donné en sa Loy. Voulons-nous done sqavoir quand 
nostre vie sera bien reglee? 

Venons au contenu de ce que Dieu commande. 
Or là (comme desia nous avons dit) il n'est point 
question de nous sanctifier par ces bagages, et ces 
fanfares, et ces pompes externes qui sont beaucoup 
prisees des hommes: mais il faut commencer par 
l'integrité du coeur, que nous invoquions Dieu, met- 
tans nostre fiance en luy, qu'estans despouillez de 

tout orgueil et presomption, nous venions à luy en 
droite humilité, que nous ne soyons point addonnez 
à nos affections charnelles, qu'un chacun s'efforce 
à se tenir ecaptif sous la suiettion de nostre Dieu, 
que nous soyons loin de gourmandise, de paillar- 
dise, d'intemperance, de larrecins, de blasphemes, 
et autres dissolutions. Voilà donc oü Dieu nous 
rameine pour sQavoir si nostre vie sera bien reglee. 
Ainsi ceux qui voudront iustifier les hommes en 
des choses externes, c'est autant comme s'ils cou- 
vroyent des ordures puantes de quelque linge, ou 
quelque manteau: mais l'ordure demeure cependant. 
Ainsi ostons la puantise qui est cachee dedans nos 
coeurs, que le mal (di-ie) soit dechassó de nous, et 
alors nostre Seigneur approuvera nostre vie. Or 
iei nous voyons cependant quelle est la droite 
cognoissance de Dieu: ce n'est point que nous spe- 
eulions en l'air, mais que nous soyons vrayement 
reformez en son obeissance. Or il est impossible 
que nous cognoissions Dieu, que nous ne soyons 
transfigurez en son image. ll est vray que nous 
aurons bien une cognoissance de Dieu confuse, comme 
ont les Payens: mais ce ne sera sinon pour nous ren- 
dre tant plus inexeusables. Car Dieu ne souffre point 
que les hommes soyent si abbrutis qu'ils n'ayent quel- 
que sentiment qu'il y a uu Dieu qui les a ereez, mais 
cela est à leur condamnation, car en cognoissant 
ils ne eognoissent rien, pource qu'ils sont esblouis, 
que Satan leur a bandé les yeux, comme sainct Paul 
en parle: et encores que l'Evangile leur soit presché, 
ils n'y voyent goutte, comme nous en avons auiour- 
d'huy l'exemple. Combien en y a-il au monde qui ont 
esté enseignez en la doctrine de l'Evangile, qui toutes- 
fois demeurent abbrutis en leur ignorance, et sont 
tousiours bestes comme ils avoyent esté? C'est 
pource que Satan les a preoccupez tellement par 
mauvaises affections, que combien que le soleil luise, 
ils sont tousiours si aveuglez qu'ils n'y voyent goutte. 
Apprenons done que la vraye cognoissance de Dieu 
est vive, que ce n'est point une chose morte, mais 
qu'elle se monstre, et qu'elle fructi&e en toute 
nostre vie. Et ainsi pour cognoistre Dieu (comme 
sainet Paul en parle en la seconde des Corinthiens) 
il faut que nous soyons transfigurez en son image. 
Car si nous pretendons de l'avoir cognu, et cepen- 
dant que nostre vie soit dissolue et meschante, il 
ne faut point de tesmoins pour nous dementir, 
nostre vie rend assez tesmoignage que nous sommes 
moequeurs et faussaires, en abusant ainsi du nom 

de Dieu. Et voilà pourquoy sainct Paul aussi en 
l'autre passage dit, Si vous avez cognu Iesus Christ, 
il vous faut despouiller le vieil homme: comme s'il 
disoit que nous ne pouvons pas avoir cognu lesus 
Christ, sinon pour le tenir comme nostre chef: 
eomme aussi il faut qu'il nous conioigne à soy 
comme ses membres: ce qui ne se peut faire ius- 
ques à ce que nous ayons renoncé à nostre vieille 
peau, et que nous soyons faits nouvelles creatures. 
Mais il adiouste quant et quant, Voire, si vous 
l'avez cognu comme il appartient. Et cela est no- 
tamment adiousté, pource que de tout temps le 
monde a meschamment abusé du nom de Dieu, 
comme auiourd'huy on le voit encores. Et ainsi 
regardons à la cognoissanee vraye et legitime dont 
parle iei sainet Paul. Et au reste, pour conclusion, 
et pour la fin de tout, quand il parle des bonnes 
oeuvres, que nous n'apportions point ici nostre poids 
et nostre balance, pour dire, Cela est bon, car il 
me le semble, ie le cuide: mais cognoissons que 
les bonnes oeuvres sont celles que Dieu nous à 
commandees en sa Loy, que tout ce que nous pour- 
rons faire au reste ne sera rien, mais que nous 
apprenions de nous conformer à ce que Dieu nous 
commande, d'avoir nostre fiance en luy, de l'invo- 
quer, de luy rendre action de graces, de porter 
patiemment ce qu'l luy plaira nous envoyer, de 
cheminer en droiture avec nos prochains, de nous 
contenir en toute honnesteté et modestie: voilà les 
bonnes oeuvres que Dieu requiert de nous. Et 
quand nous ne serions d'une nature si perver&e que 
nous sommes, il n'y auroit celuy qui n'en iugeast: 
voire, et les petis enfans mesmes sQauront bien 
dire, voilà les bonnes oeuvres, et tout le reste n'est 
que folie, ce ne sont mesmes qu'abominations pár 
lesquelles le pur service de Dieu est perverti. Voilà 
(di-ie) comme nous cognoistrons quelles sont les 
bonnes oeuvres dont parle ici sainct Paul: c'est 
asgavoir quand nous les discernerons d'avee tout 
ce que les hommes auront inventé, et que nous 
suyvrons simplement ce qu'il a une fois declaré 
par sa parole, que nous n'avons autre regle que 
celle qu'il nous a donnee, et qui sera aussi ap- 
prouvee de luy, quand il nous faudra rendre 
conte au dernier iour, et qu'il n'y aura qu'un 
seul Iuge. 

Or nous-nous prosternerons devant la face de 
nostre bon Dieu, etc. 

DIXIEME 
Chap. II, v. 1—5. 


Nous avons veu par ci devant, comment sainet 
Paul eondamnoit ceux qui par ambition corrompo- 
yent la parole de Dieu, ne l'appliquans point à son 
droit usage, afin que le peuple en fust edifié. Car 
Dieu ne nous a point donné sa parole afin que nos 
aureiles en soyent batues, et que nous laissions 
escouler en l'air tout ce qu'il nous dira: mais il 
veut que ce nous soit une pasture, et que nostre 
vie y soit reiglee, et en somme, que nous monstri- 
ons par effect que nous n'avons point perdu nostre 
temps quand nous avons esté enseignez en son es- 

cole. Or pource que le monde appete tousiours 
des nouveautez, et que la plus part sont bien aises 
qu'on leur traitte des questions curieuses, cela pour- 
roit induire ceux qui ont la charge d'enseigner, de 
se desguiser pour plaire et gratifier au peuple, et 
par ce moyen il n'y auroit point une doctrine 
bonne et utile: et sur tout quand il y en a qui se 
veulent faire valoir par leurs belles monstres, on 
seroit tenté de faire le semblable, sinon qu'on fust 
retenu de la crainte de Dieu, et qu'on regardast, 
Comment? ie suis ici constitué en cest office tant 
honorable, i'ay à rendre conte à nostre Seigneur 
Iesus Christ, lequel m'a commandé de parler en 
son nom, et en son authoritó: le salut des ames 
m'est commis, c'est un thresor que Dieu prise telle- 
ment, qu'il n'a point espargné son Fils unique. Il 
ne faut point donc que ie prophane ceste doctrine 
de salut, que ie la convertisse à ce que bon me 
semblera, et à ce que ie verray estre plaisant au 
monde: car ce seroit tout desguiser, ce seroit une 
espece de fausseté quand ie seroye coulpable d'un 
tel erime devant mon Dieu. Si ceux qni ont la 
charge d'anoncer l'Evangile ne pensent bien à cela, 
il est certain qu'à tous coups ils seront comme 
transportez, et que pour complaire à ceux qui ont 
les aureilles chatouilleuses, ils traitteront des que- 
stions frivoles: comme nous voyons qu'il en est ad- 
venu de tout temps, et que beaucoup sont bien 
aisees quand on leur applaudit, et quand ils font 
rire: il leur semble qu'ils ont bien employé le 
temps, et n'est point question d'edifier, ne que le 
profit de leur doctrine se monstre, et que les ames 
en soyent repeues. Car comme nous sommes sous- 
tenus quant au corps du pain et des viandes, aussi 
faut-il que nos ames soyent repeues de la doetrine 
de salut. Voilà pourquoy maintenant sainet Paul 
dit à Tite, Combien que tu voyes que les mocqueurs 
de Dieu soyent prisez, que le monde les flatte, et 
qu'il semble qu'ils soyent les plus grans doeteurs, | 
à cause qu'ile traitent des speculations un peu : 

subtiles, quand tu verras que le monde les suyvra, 
que tu ne sois point pourtant diverti de ton but, 
continue, et. poureuy la simplieité de bonne doc- 
trine que tu regardes seulement que l'Eglise re- 
goyve fruiet de ton labeur, contente-toy que tu as 
servi à Dieu, ct que tu as procuré le salut des 
ames: voilà toute ta louange, voilà ce que tu dois 
regarder. Ainsi donc ne t'abuse point apres les 
exemples que tu verras pour les ensuyvre, ou pour 
Uy conformer. 

Voilà pourquoy notamment sainet Paul dit, 
Mais toy. Oar il a ci dessus parlé de ceux qui 
estoyent recueillis en grand honneur, à cause qu'ils 
avoyent belles parades, et qu'ils preschoyent avec 
grand pompe pour se faire valoir. Combien que 
tu voyes que la faveur du monde soit de leur eosté, 
garde-toy (dit sainet Paul) de flechir, mais pour- 
suy tousiours ce que tu as commencé: c'est à dire, 
que la doctrine qui procedera de ta bouche, soit 
saine. Car notamment il use de ce mot, à cause 
que c'est le moyen pour nous tenir en vraye inte- 
grité, que la parole de Dieu qui nous est preschee 
Soit nostre pasture spirituelle. Il est vray qu'on 
ne l'appercevra pas du premier coup, mais la chose 
est telle. Et pourquoy ne l'appercevons-nous point? 
C'est que nous sommes trop sensuels et terrestres. 
Car quand la pasture defaut pour nos corps, nous 
sommes incontinent effrayez, nous craignons, nous 
n'avons point une minute de repos, car cela nous 
touche de pres: nous sommes delicats, quant à ce 
qui est de la vie caduque, mais nous sommes quasi 
insensibles en ce qui attouche nos ames, il y a 
une stupidité si brutale que nous ne cognoissons 
point nostre defaut, encores qu'il nous presse. 
Toutesfois notons qu'il n'y a que langueur en nous, 
si nous ne sommes repeus de la doctrine de Dieu. 
Et voila pourquoy elle est nommee saine: car c'est 
en quoy consiste l'integrité de nos ames. Comme 
nos corps sont maintenus en leur estat par nourri- 
ture bien reiglee: ainsi nos ames s'entretienent par 
ceste doctrine, laquelle non seulement sert de 
nourriture, mais aussi de medecine. Car nous 
sommes pleins de vices qui sont pires que maladies, 
il faut que cela soit purgé, et que nous en soyons 
guairis. Le moyen est, que nous profitions en la 
parole de Dieu. Et ainsi ce n'est point sans cause 
que sainct Paul luy attribue ce titre, qu'elle est 
saine. Car il monstre l'office qu'elle ha envers 
nous, c'est de nous restaurer quand nous sommes 
malades, et puis de nous maintenir en nostre en- 
tier, en sorte que nous ayons une vigueur pour 
nous employer au service de Dieu, que rien ne 
nous empesche que nous no soyons nettoyoz do 

vice, et de la corruption qui nous destourne du 
bon chemin. Notons bien donc que la parole de 
Dieu se doit appliquer à l'instruction des hommes, 
tellement qu'ils soyent disposez pour servir à Dieu. 
Et c'est ce que lEscriture entend par ce mot 
d'edifier: car il faut que nous soyons establis, veu 
que de nature nous sommes tant despourveus que 
rien plus. Nous ne pouvons pas remuer un doigt 
pour tirer au bien, nous n'avons pas mesmes une 
seule bonne pensee. Et ainsi il faut que Dieu be- 
songne par le moyen de sa parole en cest endroit, 
afin de nous gagner à soy: et puis quand il nous 
a mis au chemin, qu'il nous conduise, et qu'il nous 
avance de plus en plus. 

Or apres que sainct Paul a parlé en general, 
il adiouste, Qwe les hommes anciens soyent sobres, 
qu'ils soyent graves el modestes, sans em foy, en 
charité eí en patience. Sainct Paul pouvoit bien 
parler de la Loy, pour dire que Tite enseignast le 
peuple afin que chacun se gouvernast selon Dieu: 
mais il traitte du devoir particulier d'un chaeun: 
ce qui est bien à noter. Car il adviendra que si 
seulement on presche en commun, la doctrine sera 
bien froide, qu'on n'en sera point touché. Et pour- 
quoy? Car nous reculons tant qu'il nous est pos- 
sible quand Dieu nous appelle à soy. Ainsi il est 
besoin qu'il s'addresse à chacun, et que nous soyons 
touchez de plus pres. Dieu donc fait ses approches 
quand il monstre à tous estats à quoy chacun est 
tenu, qu'il parle notamment aux vieilles gens, et 
puis aux ieunes: et puis qu'il parle à ceux qui sont 
mariez, tant aux hommes qu'aux femmes, qu'il 
parle aux serviteurs et aux maistres, qu'il parle aux 
riches et aux povres, qu'il parle à ceux qui sont 
en authorité, qui sont au siege de iustice, qu'il 
parle à ceux qui ont la charge d'anoncer 8a parole, 
qu'il parle à ceux qui ont mesnage à gouverner, et 
à ceux qui n'en ont point. Quand done chaeun 
est ainsi appelé à son tour et en son rang, alors 
la parole de Dieu nous solicite d'avantage, qne nous 
sommes contraints de penser à nous, au lieu que 
tout nous fust eschappé, que nous l'eussions escoulé 
en l'air, comme on le voit par experience. Notons 
bien done que sainct Paul ne s'est point contentó 
de dire en general qu'on doit enseigner le peuple 
afin qu'on serve à Dieu, conformant sa vie à la 
Loy qu'il nous a donnee: mais il dit qu'un ehacun 
doit estre admonesté de son office, qu'on doit parler 
aux maistres et aux serviteure, aux ieunes et aux 
vieux, à hommes et à femmes, que nul ne soit 
oublié. Voilà donc pour un item ce que nous 
avons à noter. 

Or il est vray que ces choses semblent assez 
communes, et qu'il ne seroit point besoin mesmes 
que nous en eussions les aureilles fort battues. Car 
qui est celuy qui ne cognoist que les vieilles gene 

doyvent avoir quelque gravité et attrempance en 
leurs moeurs, qu'ils doyvent monstrer exemple 
d'honnesteté aux autres, qu'ils doy vent estre patiens 
à cause que Dieu les a exercez de plus long temps 
qu'ils doyvent, brief, monstrer que ce n'est pas en 
vain qu'ils ont. vescu au monde? Cela nous sera 
eognu de nature. Il ne semble point done qu'il 
fust si grand besoin de venir au sermon pour ce 
faire, c'est à dire pour estre instruit de choses qui 
sont si patentes. Autant en est-il de ce qu'il ad- 
iouste quant aux femmes: car cela se peut appren- 
dre en la maison, et chaeun en pourroit quasi tenir 
escole, ce semble. NNeantmoins sainct Paul n'ex- 
horte pas Tite qu'il en presche seulement un coup 
ou deux, mais i| veut qu'il persiste en cela. Il 
semble de prime face que ce soit un labeur super- 
fluyj et mesmes selon que nous sommes chatouillez 
de vaine convoitise, nous voudrions qu'on nous ap- 
portast chaeun iour ie ne sgay quoy de nouveau, 
et il nous fasche quand on nous parle de ces choses 
communes, Et comment?  Papprendray ceci en 
mon mesnage, que ie soye en ma maison, que i'aye 
là ma femme et mes enfans à gouverner: faut-il 
que Dieu me revele sa parole du ciel pour des 
choses qui sont si vulgaires et si petites? Sous 
ombre (di-ie) qu'il semble que nous ne profitons 
point beaucoup quand on nous recite ces choses, 
nous voudrions que plustost on nous traittast quel- 
que nouveauté qui nous feist voltiger en l'air: comme 
lay desia dit que le monde est enclin à cela, 
d'avoir quelques questions curieuses qui respondent 
à nostre fol et desordonné appetit. Or tant y a 
que l'Esprit de Dieu est plus sage que nous, il 
sgait ce qui nous est propre: et ainsi tenons-nous 
en bride. Et combien que nous pourrions nous en- 
nuyer ei on nous remonstre les choses qui sont ici 
contenues, comme si on ne faisoit que battre l'eau, 
sgachons que ce n'est point sans cause que Dieu 
veut et commande que la memoire noue en soit 
refreschie. 

Et de faict, si nous regardons à nous, il sera 
facile de iuger que iamais nous ne profiterons en 
toute nostre vie (tant qu'il seroit besoin) en ces 
choses que nous estimons plus que vulgaires, et qui 
sont quasi cognues aux petis enfans. Comme quand 
il est parlé des vieilles gens, il est dit en premier 
lieu, qu'ils ayent gravité et attrempance en leurs moeurs. 
Or que cela se dise, et qu'on en parle souventes 
fois, comment profite-on? On verra les vieilles gens 
qui sont endureis au mal, que si on veut avoir des 
moulles de vilenies (comme on dit), il les faudra 
aller là chercher. Les uns seront des vieux re- 
nars qui n'apprendront que fraude et malice, et 
quand on se voudra conformer à leur exemple, il 
n'y aura ne loyauté, ne droiture qui soit. Apres, on 
en verra d'autres qui seront dissolus et desbordez 

en toute leur vie. Les autres, s'ils ont esté ad- 
donnez à blasphemes en leur ieune aage, ils ne s'en 
corrigeront non plus en vieillesse. On verra mes- 
mes les vieux coquars qui seront confits en leurs 
paillardises, voire tellement que ce sera pour tout 
infecter, qu'ils tiendront des propos tant infames, 
que les ieunes gens auront honte de leur ouir des- 
gorger telles vilenies et si puantes. Apres, ils ne 
demanderont sinon que de se desborder en toutes 
dissolutions. Car encores qu'ils ne puissent remuer 
les jambes, s'ils voyent des danses, et autres choses 
vileines et dissolues, ils s'y baignent. Voilà ce 
qu'on voit aux vieilles gens. Et ainsi, quand nous 
aurons regardé à ces choses, cognoissons que Dieu 
ne nous amuse point en vain à telles. exhortations. 
Il est vray que nous cuiderons estre assez habiles, 
et que ce seroit assez de nous en avoir dit un mot 
en passant: mais qu'on ne cesse, et qu'apres nous 
en avoir parlé auiourd'huy, que demain on continue, 
nous y serons tousiours novices, au bout de l'an 
nous monstrerons que nous avions besoin d'estre 
touchez au double, voire cent fois plus. 

Ainsi apprenons que iamais on ne se doit 
fascher d'estre exhortez à bien faire, iusques à tant 
qu'on aura une telle perfection qu'il n'y ait plus 
que redire. Or qu'on la cherche en "un autre 
monde: car il n'y a celuy de nous qui ne cognoisse 
ses vices et ses infirmitez, ou nous sommes par 
trop aveugles. Et ainsi remettons-nous à Dieu, et 
souffrons qu'il nous solicite et nous redargue. Et 
d'autant que nous avons eu l'aureille sourde, et que 
nous avons esté par trop froids et tardifs, s'il nous 
donne des coups d'esperon par chacun iour, que 
nous soyons patiens pour les recevoir, scachans que 
cela nous est plus qu'utile. Voilà dono comme 
nous ne serons point ei delicats pour nous ennuyer 
de la bonne doctrine, scgachans que si on ne nous 
la renouvelle toute nostre vie, nous l'aurons tan- 
tost mise en oubli, d'autant que mesmes nous ne 
l'aurons iamais assez apprinse comme il seroit à 
souhaitter. Or cependant notons aussi ce que i'ay 
touché, c'est asgavoir que Dieu pour s'approcher 
de nous plus priveement apres qu'il nous a attirez 
à soy, nous traitte en particulier du devoir de 
chacun. Quand nous avons la Loy, il est vray 
que c'est une regle si suffisante qu'il nous doit 
bien suffire: et Dieu aussi n'y adiouste rien. Quand 
il parle des maris, des femmes, des peres, des en- 
fans, des maistres,. des serviteurs, des magistrats et 
des suiets, et des vieux et des ieunes, Dieu par 
cela n'adiouste rien à ce qui est contenu en sa 
Loy, mais il l'expose afin que nous en soyons mieux 
enseignez, et qu'un chacun regarde à soy pour 
examiner sa vie mieux que nous ne faisons pas. 
Voilà pourquoy il nous est utile de bien regarder 
quand nous lisons l'Escriture saincte, quand nous 

venons áu sermon, ce qui se peut approprier à 
nostre usage. Mais quoy? nous faisons tout à 
l'opposite: car chaeun escoute si on parlera contre 
son voisin. Et c'est bien se mocquer de Dieu: nous 
rendons par ce moyen la parole inutile, et quasi 
luy fermons.la porte. 

Et ainsi donc retenons qu'un chacun doit estre 
attentif à noter si ce qu'on dira l'attouche, et qu'il 
luy soit propre, Voici Dieu qui ne parle point 
seulement en general à toute la compagnie, mais ie 
voy et sen que ceci m'appartient, et que Dieu 
entre quasi en mon coeur afin de me soliciter à bien 
faire. Voilà comme nous devons estre aigus à 
appliquer à nostre instruction ce qui nous est pre- 
senté de la parole de Dieu. Et voilà pourquoy 
auesi sainct Iehan dit, Ie parle à vous, vieilles 
gens: car celuy qui a esté dés le commencement 
vous presente son Evangile, et veut que vous 
veniez à luy. Ie parle à vous, ieunes gens: car 
vous avez un Pere au ciel, pource qu'il vous a 
adoptez pour ses enfans. D'autant que les vieilles 
gens ne sont gueres dociles, et qu'il leur semble 
puis qu'ils ont vescu au monde qu'on ne leur doit 
plus rien apprendre: et là dessus qu'ils s'enorgueil- 
lissent et sont quasi rebelles à Dieu, sainct Iehan 
leur dit, Comment ne daignez-vous pas escouter 
celuy qui est de toute eternitó? Si vous avez vescu 
quatre vingts ou cent ans au monde, qu'est-ce au 
prix de celuy qui n'a iamais commencé d'estre, 
mais a tousiours esté? Voilà nostre Dieu qui vous 
appelle, voire pour estre participans de ceste sagesse 
infinie qui à esté de tout tenips cachee en luy: et 
vous serez si fiers et si arrogans, qu'il vous sem- 
blera qu'on ne vous doyve rien monstrer de nouveau? 
Voilà comme S. Iehan s'addresse aux vieilles gens 
pour les mieux picquer. Et puis quant à vous 
(dit-il), ieunes gens, il vous semble que vous y 
viendrez tout à temps. ar les ieunes gens se 
promettent de vivre cent ans apres leur mort: et là 
dessus ils s'adonnent aux vanitez de ce monde, et 
leur semble qu'il ne faut point qu'ils se melan- 
cholient, mais plustost qu'ils peuvent faire grand' 
chere et se donner du bon temps. Voilà qui fait 
que tant peu goustent la parole de Dieu pour s'y 
addonner. Comment? (dit-il) Voici vostre Dieu 
qui vous a desia adoptez pour ses enfans, il veut 
estre vostre Pere, et cependant vous ne regarderez 
point à luy? Voilà donc ce que nous avons à re- 
tenir en ce passage, quand nous voyons que Dieu 
non seulement nous appelle d'une voix commune, 
mais qu'apres il nous prend chacun en son rang, 
et dit, Or ca, il faut maintenant que vous cognois- 
slez que c'est à vous que ie m'adresse, que vous 
scachiez ce qui est de vostre office: regardez à 
quoy vous estes tenus. Quand nous voyons que 
Dieu ha une telle solicitude pour nous gagner à 


501 


soy, ne fautil pas que nous soyons plus que per- 
vers, si pour le moins nous ne venons à luy quand 
il s'aceommode ainsi à nostre rudesse? 

Voilà en somme comme nous devons prattiquer 
ceste doetrine de sainct Paul, quand il dit, Ensei- 
gne les vieilles gens. Or cependant que les vieilles 
gens, combien qu'ils soyent experimentez, ne doy- 
vent pas pourtant estre revesches, comme nous en 
voyons beaucoup: il leur semblera que ce qu'ils 
ont veu les fait assez sages. Mais quoy? Nous 
voyons comme Dieu les appelle à son eschole, et 
qu'il veut encores qu'ils fussent sur le bord de 
leurs fosses, et qu'ils eussent vescu long temps, que 
toutesfois ils demeurent tousiours sous la doctrine, 
et qu'ils escoutent, et qu'ils souffrent d'estre gou- 
vernez: car s'ila veulent estre trop sages, Dieu les 
eonfondra en leur presomption. Et ainsi notons 
bien que la doctrine de l'Evangile n'est pas un abe 
pour nous instruire quand nous serons encores ru- 
des et nouveaux, mais que c'est une perfection de 
toute sagesse, à laquelle il nous faut assuiettir et 
leunes et vieux. 

"Touchant ce qu'il dit, Qu'ils soyent sobres, qu'ils 
ayeni gravité, et qu'ils ayent altrempance: cela est 
tant pour corriger les vices qui sont en la vieil- 
lesse, comme aussi pour monstrer les vertus qui 
sont propres à cest aage-là. Car quelque fois on 
verra les vieilles gens addonnez à boire: ct d'au- 
tant que cela est par trop commun, il leur semble 
que c'est une excuse. Mais au contraire, c'est une 
chose honteuse, et contre nature, que ceux qui ont 
ainsi long temps veseu au monde, ne puissent en- 
cores user de ces creatures de Dieu, qu'ils ne co- 
gnoissent pourquoy et à quelle fin le boire et le 
manger nous sont donnez. Sainct Paul donc no- 
tamment a voulu corriger ce vice: et cependant il 
monstre que les vieilles gons doyvent avoir et gra- 
vitó et attrempance. Il est vray que si les ieunes 
gens sont dissolus, il les faut reprimer: s'ils sont 
volages, s'ils font des veaux desbridez, qu'il faut les 
ramener au ioug: mais tant y a que sl on fait 
comparaison, les vieilles gens sous beaucoup plus 
vileins et detestables du tout, quand ils suyvent 
encores apres leurs cupiditez volages: car ils doy- 
vent estre mattez: et ne fust-ce que l'aage, nature 
enseigne cela. Mais quand nous avons la doctrine 
de l'Evangile qui nous monstre à quoy nous doit 
servir d'avoir long temps veseu au monde, nous 
devons apprendre ce que Dieu nous y monstre, en 
taschant de profiter tellement que nous soyons plus 
attrempez, selon que nous cheminerons plus avant 
en ceste vie, que nous soyons sobres, qu'il y ait 
gravité. Et mesmes on verra que c'est comme un 
monstre de nature qu'un vieil homme qui s'esgaye 
encores comme un ieune fol, et qu'il ha ses bouil- 
lons de ieunesse. Car qu'un vieil homme s'efforce 

tant qu'il voudra, il ne pourra pas trainer los iam- 
bes, ne remuer les bras: la debilité de son corps 
l'advertit assez de cela. Car quand il est ainai 
cassó et rompu quant au corps, si l'ame est ainsi 
revesche, qu'elle soit volage, qu'elle ait ses bouil- 
lons, oà sera-ce aller? Il semble que ce soit des- 
piter toute humanité que cela. Nous voyons done 
pourquoy sainet Paul a iei notamment parló de la 
sobrieté, ot de la gravité, et de l'attrempance. 

Or il adiouste, Qw'ils soyent sains en foy, en 
charié et en patience. C'est autant comme s'il di- 
soit, que si les vieilles gens sont caduques et rom- 
pus, qu'ils nourrissent beaucoup de maladies, qu'ils 
n'ayent plus telle vigueur comme ila avoyent: pour 
le moins que cela soit recompensé quant à l'into- 
grité des ames. Il est vray que sainct Paul n'ex- 
prime pas cela de mot à mot, mais si a-il regardé 
à ceste similitude. Pour mieux comprendre ceci, 
prenons ce qu'il traitte en la 2. des Corinthiens 
cest asgavoir que selon que nostre loge (qu'il ap- 
pelle de ce corps) s'en va en decadence, il faut que 
nous soyons restablis selon l'homme interieur. ll 
accompare nos corps, voire et tout.ce-qui concerne 
la vie presente, il l'accompare, di-io, à une loge. 
On fera une petite loge de paille et de fueilles: si 
la pluye continue, et que le vent donne dedans, 
cela se corrompt et pourrit, il n'est pas de longue 
duree. Nous voyons comme les gros bastimons et 
bien maesifs ne laissent pas toutesfois de vieillir ot 
devenir caduques: que sera-ce d'une fueillee qui est 
Soustenue sur des fourches? Cela s'en va bien tost, 
dit sainct Paul. Ainsi en est-il de nostre vie. Car 
apres que nous aurons fleuri pour un temps, voilà 
nostre vigueur qui s'escoule petit à petit. Et en- 
cores que nous n'appercevions point à l'oeil commo 
Dieu nous retire de ce monde, et que nous allious 
tousiours nostre train, si est-ce que le corps do- 
viendra courbe, la veue s'accourcit, les nerfs se de- 
bilitent et se retirent: brief, l'homme deviendra 
pesant en toutes choses. Quand donc nous voyons 
cela (dit sainct Paul) nous sommes adinonestez de 
chercher une meilleure vie. Car autrement, Dieu 
ne nous auroit-il point ereez de pire condition que 
les bestes brutes? Car les bestes brutes auront plus 
de vigueur en tout le cours de leur vie, que n'au- 
ront point les hommes. "Toute là vigueur que nous 
avons, combien dure-elle? Ce n'est rien: il ne faut 
que tourner la main, et nous voilà passez. Or 
voilà aucunes bestes qui vivent plus long temps, ot 
les autres en leur vie se continuent on leur ostat. 
Que sera-ce donc de nous? ELt pourtant appronons 
d'estre renouvelez, dit sainct Paul. Et comment? 
Que l'homme interieur soit restabli, et que par foy 
et esperance nous soyons robustes: combien que 
nos corps defailent, que neantmoins le Royaume 
de Dieu nous entretiene tousioure de plus en plus 

en vertu, et qu'elle s'augmente en nous, selon qu'il 
nous faut quitter le monde, et que le monde aussi 
nous renonce. (Car quand les hommes declinent 
ainsi, c'est comme si le monde se retiroit d'eux 
pour dire, le ne te veux pas tousiours entretenir. 
Il faut que tu cognoisses que ie ne puis pas suf- 
fire à te soustenir tousiours en un mesme estat. 
Quand done le monde nous quitte, il nous le faut 
aussi quitter, et cependant regarder à la vie celeste, 
à laquelle Dieu nous convie. 

Voilà pourquoy notamment sainet Paul dit ici, 
Que vieilles gens soyent en foy, en charité, et en pa- 
tience. Si seulement ils cognoissent leur foiblesse 
pour dire, Helas, que fay-ie plus au monde? si 
(di-ie) il n'y avoit autre chose sinon de penser, 
Helas! ie ne me sgauroye plus exercer en ces choses 
presentes: et bien, il vaudroit beaucoup mieux qu'ils 

sont sains, voire d'une integrité spirituelle, il ne 
faut point que cela les fasche, qu'ils soyent abbatus 
quant à leurs corps. Qu'ils taschent donc de re- 
compenser ce qui leur defaut. Vray est que les 
vieilles gens doivent bien estre prisez: et aussi 
nostre Seigneur le commande, et nature nous le 
monstre: mais cependant si faut-il aussi qu'ils ad- 
visent d'avoir de quoy. Car ils se rendent con- 
temptibles souvent. Ils se plaindront, ei on se 
mocque d'eux qu'on les desdaigne, ils diront qu'on 
leur fait grande iniure, et en demanderont ven- 
geance à Dieu: mais le plus souvent ils en sont 
cause. Et pourquoy? Car ils n'ont nulle vertu en 
eux pour estre honorez: qui plus est, ils cherchent 
d'estre en opprobre à leur escient (comme l'ay desia 
dit) que la pluspart des vieilles gens ne seront que 
pour corrompre la ieunesse, ils seront comme des 
patrons de toute ordure, et de toute dissolution. Ne 
sont-ils pas donc bien dignes qu'on leur crache au 
visage? Il est vray que si les ieunes gens se des- 
bauchent, ils ne seront point excusez, pourtant 
qu'ils ne doivent estre diffamez: mais les vieilles 
gens seront coulpables au double de la honte qu'on 
leur fait, sinon qu'ils soyent honorables en vertus. 
Ainsi done quand les vieilles gens voudront estro 
prisez, qu'ils advisent de recompenser l'infirmité do 
leur corps par ceste santé spirituelle dont parle 
iei sainct Paul. Il est vray que l'ambition ne doit 
point mener les serviteurs de Dieu: mais ie ne 
parle point aussi pourquoy les vieilles gens se doy- 
vent esvertuer d'estre ainsi entiers en foy, en cha- 
rité, et en patience. Mais voilà pourquoy sainct 
Paul notamment parle ici de la santé. Car ce sont 
comme demies pourritures que les vieilles gens: ils 
ne egavent plus appliquer en usage à quelque chose, 
ils sentent le sepulehro, ils ont le visage baissé en 
terre, il semble que le monde les iette desia comme 
une superfluité. Puis qu'ainsi est, qu'ils recourent 

au remede qui nous est ici enseigné quant à ce 
poinet. 

Or notamment S. Paul;parle de foy, de cha- 
rité, de patience, qui est la droite perfection et 
pleine de nostre vie. Il est vray que l'Escriture 
souvent no parlera que de foy et de charité: et 
ces deux choses-là aussi suffisent bien pour nous 
monstrer quelle est la regle de servir à Dieu: mais 
la patience est ici adioustee pour plus ample de- 
elaration, et non sans cause. Il y a donc la foy 
en premier lieu, c'est de nous remettre du tout à 
Dieu, de nous fier en sa bonté, d'embrasser la re- 
mission de nos pechez qu'il nous a promise au nom 
de nostre Seigneur lesus Christ, d'estre asseurez 
du salut qu'il nous offre par son Evangile: et puis 
là dessus, que nous ayons nostre recours à luy, 
que nous luy demandions qu'il nous regoyve en sa 
garde, qu'il ait pitié de nous, qu'il nous fortifie 
contre toutes tentatione. Quand donc nous aurons 
cela, nous aurons la santé de foy dont parle sainet 
Paul. Et ainsi nous ne pourrons pas estre entiers 
en la foy, que nous n'ayons l'asseurance des pro- 
messes de Dieu pour nous fier en sa bonté, pour 
accepter la remission des pechez qu'il nous offre 
par nostre Seigneur lesus Christ, pour recevoir 
aussi le ealut qui nous a esté acquis, et qui nous 
est aussi reservé au ciel Et là dessus que nous 
invoquions nostre bon Dieu, ayans tout nostre re- 
fuge à luy, comme à celuy qui est la fontaine de 
tout bien. Voilà quant à la foy. 

Or avons-nous ainsi honoré Dieu? l'avons-nous 
recognu pour nostre Sauveur et Pere? Nous som- 
mes-nous du tout appuyez sur la mort et passion 
de nostre Seigneur Iesus Christ? avons-nous appre- 
hendé la vie celeste qu'il nous a promise? 1l est 
question que nous conversions avec nos prochains 
en toute droiture et equité: ce que nous ne pouvons 
faire que nous n'aimions nostre prochain comme 
nous-mesmes. Comment m'abstiendray-ie de frau- 
der l'un, de piller l'autre, de circonvenir quelqu'un, 
de faire nuisance à l'autre, de machiner quelque 
meschante prattique, d'user de trahison et de ven- 
geance: comment (di-ie) m'abstiendray-ie de tout 
cela, sinon que i'aime mes prochains?  Mesmes 
comme me pourray-ie appliquer à procurer le bien 
d'autruy, sinon en communiquant avee ceux que 
Dieu a conioints à moy? Il faut que la charité 
soit le lien de toute droiture, et que nous S0yons 
gouvernez et restraint par ieelle, ou autrement 
nous serons commo chiens et chats, nous serons 
pires que les loups et bestes sauvages: car chacun 
crevera les yeux de son prochain. Ainsi done il 
nous faut pour avoir integritó de vie, tenir ceste 
conduite de charité mutuelle entre nous. Il y a 
puis apres la patience. Il est vray qu'elle depend 
de la foy: mais (comme i'ay desia touché) ce n'est 

point sans cause que sainct Paul en parle, à cause 
de nostre rudesse. Si nous avons foy, nous serons 
patiens en toutes nous adversitez. Et pourquoy? 
Car la foy nous doit ravir là haut, et nous doit 
faire oublier le monde, pour le moins que nous ne 
facions qu'y passer. Car si nous ne sommes estran- 
gers ici bas, pouvons-nous dire que nostre heritage 
soit au royaume des cieux? Et pourtant que nous 
passions tellement par ce monde, que nous n'y 
soyons nullement retenus: et s'il nous y faut souffrir 
beaucoup de miseres et d'afflictions, nous les pour- 
rons porter patiemment, moyennant que nous ten- 
dions tousiours au ciel, là oü Dieu nous appelle. 
Mais pouree que les hommes ne portent point tant 
doucement les afflietions que Dieu leur envoye 
comme il seroit requis, e£ mesmes que ce proverbe 
qui est entre nous, Que patience passe science, de- 
clare que c'est une chose si difficile que l'homme 
se range, qu'il plie les espaules quand Dieu luy 
envoyera quelque afflietion à porter, et que si nous 
recevons les adversitez de la main de Dieu, que 
c'est.comme par force: d'autant (di-ie) qu'il nous 
faut travailer à cela, et que nous n'en pouvons 
pas venir à bout sinon avec grande difficulté, et 
avec grand effort, voilà pourquoy sainct Paul ad- 
iouste 10i la patience, pour monstrer comment nous 
serons sains et entiers: c'est asgavoir quand nous 
pourrons embrasser la bonté, que Dieu nous offre 
en nostre Seigneur Iesus Christ, quand nous aurons 
nostre refuge à luy, et que nous pourrons conver- 
ser avec nos prochains en toute loyauté et droiture 
aimans ceux que Dieu a conioints avec nous, voire 
iusques à nos ennemis, que nous soyons patiens, 
que si Dieu nous traitte non point à nostre guise, 
mais tout au rebours de ce que nous appetons, que 
les uns soyent tourmentez de povreté, les autres 
de maladies, les autres languissent ie ne sgay com- 
ment, les autres soyent en opprobre et en mespris, 
que chaeun ait ses ennuis et fascheries, que l'un 
soit tourmenté, mesmes en son mesnage, la femme 
par le mari, le mari par la femme, le pere par les 
enfans, que nous venions là: Et bien, c'est à Dieu 
de nous gouverner, il ne faut point que nous ayons 
le chois pour luy imposer loy. (Car que seroit-ce 
&'il estoit suiet à nos appetis? 

Ainsi done souffrons d'estre tellement gouver- 
nez de sa main, que quand il nous tirera tout au 
contraire de nos appetis, nous ne murmurions point, 
mais que nous soyons comme des agneaux, que 
nous ayons la bouche close, mesmes que nous luy 
rendions action de graces quand il nous aura ainsi 
affligez, qu'il nous suffise de ce qu'il ne permet 
point que nous defaillions du tout. Voilà (di-ie) 
la vraye integrité qui compete aux vieilles gens: 
car selon que nous avons vescu plus long temps 
en ce monde, nous avons besoin de patience. ll 

est vray que quand Dieu nous a recordó tant de 
fois ceste legon, nous y devrions estre du tout exer- 
cez, et sgavoir par coeur que c'est de souffrir. Mais 
quoy ? cependant nous y sommes tousiours nouveaux : 
et mesmes nous voyons que les vieilles gens sont 
plus ehagrins que ne seront point les ieunes: ear 
il ne coustera point tant à un ieune homme de 
souffrir quelque mal: il passe cela, et prend le frein 
aux dents: mais les vieilles gens sont tant difficiles, 
qu'eneores qu'on leur face tout ce qu'ils demandent, 
si est-ce qu'ils prendront occasion de se fascher, et 
de se piequer, et auront une amertume qu'ils nour- 
rissent en eux, Et ainsi ce n'est point sans cause 
que sainct Paul notamment les instruit ici à pa- 
tience: mesmes il y a de l'ingratitude vileine, pource 
qu'au lieu d'avoir profité quand Dieu les a exercez 
en beaucoup d'afflietions, ils feront un reeueil pour 
s'aiguiser d'avantage. Voilà qu'un vieil homme de- 
vroit penser quand il endure quelque mal: Et bien, 
ceci ne me doit pas estre nouveau: car i'ay tant 
veu d'exemples de ceux qui ont esté affligez de la 
main de Dieu: et si ie suis du rang, le doy-ie 
trouver estrange? Et mesmes si Dieu m'a affligé 
par ci devant, et que neantmoins ie n'aye point 
plié sous 8à main pour porter son ioug, maintenant 
il faut que ie me range à luy. Or au contraire, ils 
feront un recueil et un grand registre, Et quoy? 
Dieu ne se contentera-il jamais de m'affliger? De- 
puis mon ieune aage i'ay eu ceci et cela, il'ay en- 
duré un tel mal. Quant est des benefices de Dieu, 
il ne leur en souvient point, tellement que Dieu a 
tout perdu, d'autant qu'il l'a mal employé envers 
telles gens. Mais ils sgauront bien augmenter les 
fascheries qu'ils ont eues: Et voire (diront-ils) i'ay 
eu une telle afflietion: et quand ie n'auroye iamáis 
eu d'autre assaut, que Dieu ne m'auroit point 
chastié de ses verges que ce coup-là, ce seroit assez: 
mais c'est tousiours à recommencer. "Voilà comme 
les vieilles gens font leurs plaintes, et intentent 
quasi proces contre Dieu. A cause d'une telle in- 
gratitude, il est, besoin qu'ils soyent semblablement 
exhortez à patience, comme sainot Paul en parle 
ici. Or non seulement (comme nous avons dit) il 
s'adresse aux hommes, mais les femmes quant et 
quant ont leur rolle et leur instruction, quand il 
dit qu'elles doivent aussi bien avoir ce regard d'estre 
sobres. En premier lieu, il parle des aecoustre- 
mens, et use d'un mot composó, comme s'il disoit, 
honnesteté sacree: il y a ainsi de mot à mot. Et 
pourquoy? On voit la curiosité qui est aux femmes 
de se parer: et quand elles viendront en aage, com- 
bien que nature, et quelque honte les contraignent 
de prendre accoustrement plus modeste: tant y a 
que tousiours tant qu'il leur sera possible, elles s'ap- 
pliquent à curiosité. Pour ceste cause sainct Paul 
veut qu'il y ait une fagon honneste et modeste, 

qu'on n'y voye point de braveté ne de pompe: car 
cela ne convient nullement à femmes chrestiennes, 
qu'elles so parent, et qu'elles reluisent comme des 
poupees: fy fy, car il faudroit que cela s'en allast 
trotter les champs, et c'est une chose qui est du 
tout insupportable entre les Chrestiens, combien 
qu'on y soit trop accoustumé. Or si les vieilles 
femmes ont quelque modestie, c'est à dire qu'elles 
ne s'amusent plus à s'attiffer, et à estre apres leurs 
parures afin qu'on les regarde, elles tomberont en 
un autre viee, ou extremité mauvaise, c'est qu'il y 
aura quelque marque de superstition: comme nous 
voyons qu'il y en a qui voudront estre comme des 
nonnains, et avoir ie ne sgay quoy qui les face re- 
garder de loin. Or si est-ce qu'il y a ces extre- 
mitez qu'elles doivent eviter, c'est à dire qu'elles 
ne cherchent point à se parer, en sorte qu'on co- 
gnoisse qu'il n'y a point de curiosité pour se mon- 
strer. Et puis, qu'elles n'ayent point aussi ce re- 
gard de prendre un habit qui ne conviene à femme 
sainete et chrestienne. Or il semble bien de prime 
face que ceci n'emporte pas beaucoup: car on dira 
que les accoustremens sont choses indifferentes, que 
Dieu laisse en la liberté des hommes et des femmes. 
Et pourquoy done S. Paul insiste-il là dessus, comme 
Si c'estoyent des choses de grande importance? 
Voire, mais regardons dont procede ceste folle am- 
bition qui est aux femmes. 1l est certain que si 
elles pensoyent à la vie celeste, elles restraindroy- 
ent tous ces exces, et ces superfluitez-là. Ceux qui 
n'ont iamais ouy un seul mot de la parole de Dieu, 
mais ont esté povres Payens et aveugles, ont bien 
sceu dire, Que celuy qui se pare trop en son corps, 
laisse son ame souillee. Et on le voit aussi par 
experience, qu'il est impossible que ceux qui sont 
ainsi adonnez à ces pompes mondaines, et qui veu- 
lent estre regardez, et qui voudront estre prisez en 
leurs accoustremens, il est impossible, di-ie, qu'ils 
pensent à leurs ames. Mais il y a encores pis, que 
selon que les hommes et les femmes seront ainsi 
adonnez à se plaire en aecoustremens, il est cer- 
tain que leurs ames seront souillees de macules de- 
vant Dieu. Et ainsi notons bien que ce n'est point 
sans cause que S. Paul a voulu reformer les veste- 
mens des femmes, et leur facon de s'accoustrer, et 
sur tout pource qu'elles y ont un appetit beaucoup 
plus excessif que n'auront point les hommes. il 
e&t vray que les hommes ne seront que par trop 
desbordez en cest endroit: mais si on fait compa- 
raison d'eux avec les femmes, on trouvera que l'exces 
surmonte de beaucoup aux femmes: que ce n'est 
iamais fait quand elles s'adonnent à se parer, à ge 
mirer, et à s'attiffer, il faut que ce soit pour toute 
leur vie. Et ainsi non sans cause sainct Paul, 
quand il monstre comme leur vie doit estre reiglee, 
corrige notamment ce vice, (Car en premier lieu, 

il destourne le coeur de Dieu: et puis apres, c'est 
la corruption des ames, que cela les retient telle- 
ment en beaucoup d'allechemens du monde, qu'il 
est impossible qu'elles pensent au royaume de Dieu. 
Et toutes ces parures, et toutes ces bravetez, ne 
sont-ce pas autant de macquerelages? Il est bien 
certain. Et quand une femme appetera par trop 
d'estre regardee, c'est un certain signe qu'elle n'est 
pas trop chaste, ou bien qu'il y a un orgueil si 
puant que c'est pitié, ou bien qu'il y a un autre 
vice plus vilein. Combieu que ce soit leur excuse 
commune, qu'elles veulent plaire à leurs maris, fy 
fy, on cognoist bien oà elles tendent. Et ainsi no- 
tons, quand sainet Paul a parlé de cest accoustre- 
ment d'une honnesieté saincte et sacree, qu'il a cor- 
rigé (en somme) deux choses: c'est quand il y a 
d'un costé lorgueil, et puis la dissolution. L'or- 
gueil sera, quand les femmes voudront charger un 
estat, pour dire qu'elles seront prisees par dessus 
les autres, Il est vray qu'il n'y aura point de facon 
dissolue: mais ceste hautesse ne laisse pas d'estre 
par trop à condamner. 

Voilà done ce que nous avons à observer pour 
un item, c'est ascavoir qu'il nous a voulu mener à 
la sobrieté. Et puis il y a la dissolution: qu'on 
verra une braveté, quand les femmes voudront estre 
veues, qu'il y aura tant de desguisemens que ce 
sera pour faire honte à ceux qui voudroyent que 
les choses fussent bien reiglees. Quand done sainct 
Paul veut ici qu'elles soyent accoustrees en telle 
honnesteté, qu'elles se monstrent femmes sainctes 
en toute leur parure, d'un costé il veut que les ac- 
coustremens servent plustost à l'usage qu'à pompes, 
et qu'on ne regarde point de se faire valoir, ou 
d'estre estimees: comme il y en a beaucoup qui 
auront cela, et on le voit, que les femmes aimeront 
quelque fois mieux mourir de faim, que de diminuer 
leur estat: elles voudront mesmes en despit de Dieu 
et de nature, estre braves, afin qu'on pense, Ho, 
voilà une bonne bourgeoise, elle a bien dequoy: et 
cependant les povres femmes n'auront pas de quoy 
de disner. Brief, encores que Dieu face des refor- 
mations à grans coups quand sa parole n'y profite 
rien, si voit-on qu'il ne peut abbatre l'orgueil de 
ceux qui sont desia comme abysmez de povreté et 
misere, qu'on voit qu'il permet que les poux man- 
gent ceux qui voudront encores s'elever en orgueil 
et en fierté, et ausquels il y a une dissolution des- 
esperee contre Dieu et contre nature: on verra 
cela. Et ainsi, d'autant que le sainct Esprit a pour- 
veu à ces choses, comme il cognoist nos maladies, 
scachons que iusques à tant qu'un chacun puisse 
souffrir d'estre medeciné, voire selon le besoin qu'il 
en a, et l'ordonnance qui en est ici donnee, c'est 
un signe qu'il y a de l'orgueil et de la presomp- 
tion en luy. Toutesfois si nous resistons à Dieu, il 

faudra qu'il heurte si durement contre nous, qu'en 
la fin il faudra que nous plions maugré nos dents. 
Et àinsi notons que nostre Seigneur nous veut ici 
purger comme d'une fievre. . Quand on ne voudra 
point traiter un malade rudement, on luy baillera 
sa regle, afin qu'il s'abstiene de ce qui luy est 
mauvais: ainsi sainct Paul monstre que les femmes 
chrestiennes doyvent estre modestes (comme aussi 
il en traitte à 'Timothee) et qu'elles doyvent avoir 
une telle regle, qu'elles ne se desbordent point en 
aecoustremens, ni en quelque chose que ce soit. Il 

faut aussi que nous tous en general souffrions d'estre 
tellement gouvernez, qu'un chacun en son endroit 
pense de se remettre à Dieu, et que quand nous 
aurons escouté comment c'est qu'un chacun se doit 
conduire, que nous ne soyons point revesohes, mais 
que nous plions le col sous le ioug de Dieu, afin 
que, nous le portions quand il nous sera imposé pour 
nostre bien et salut. 

Or nous-nous prosternerons devant la face do 
nostre bon Dieu, etc. 





ONZIEME 


Chap. II, v. 3—5. 


Nous &vons veu ce matin pourquoy eainct Paul 
commande aux femmes aagees de s'accoustrer hon- 
nestement avec toute saineteté, afin qu'il n'y ait 
nulle presomption, ne rien d'affectó: mais qu'elles 
ayent un maintien qui puisse edifier, et donner bon 
exemple à tout le monde. Or apres avoir dit cela, 
il adiouste quant et quant, Qw'elles ne soyent point 
mesdisantes. Car nous avons desia dit que sainct 
Paul & regardé de corriger les vices ausquels et les 
hommes et les femmes sont enclins, et qu'il a ad- 
verti chacun en son endroit de se donner garde: 
comme nous sgavons qu'un medecin doit avoir cognu 
la complexion d'un malade, e'i le veut guarir, et 
ladvertir des choses qui luy sont utiles. Mainte- 
nant regardons s'il n'estoit pas expedient d'ex- 
horter le vefves à tenir leurs langues en bride, et 
les femmes aagees. Car nous sgavons comme elles 
sont addonnees à caqueter beaucoup: ce leur est un 
vice tant commun que rien plus: et pleust à Dieu 
qu'on s'en peust taire. Mais d'autant que la mala- 
die a un tel cours, voilà pourquoy sainct Paul 
notamment dit que les femmes, et sur tout celles 
qui sont desia en aage, et qui doyvent avoir plus 
de prudence, se doyvent garder d'estre langagieres, 
ni mesdisantes. Car on sgait (et l'experience le 
monstre) que ce sont comme des flambeaux pour 
mettre le feu par tout que les mauvaises langues: 
et sur tout une femme, comme elle aura accés plus 
familier, pourra beaucoup plus nuire. Ainsi puis 
que le sainct Esprit a voulu iei approprier la 
doctrine selon qu'il cognoissoit estre utile, que les 
femmes pensent de se retenir, et sur tout de s'ab- 
stenir de mesdisance: car ce Beroit comme resister 
à lEsprit de Dieu, si elles se donnent licence de 


SERMON. 


parler, et sur tout, d'user de murmures et detractions, 
tellement que les noises s'allument par leur malico. 
Il] y a d'avantage, Qw'elles ne soyent point. ad- 
donnees aw vin. Oar c'est une chose trop vileine, 
si une femme est yvrongnesse. Il est vray que si 
les hommes sont entachez d'un tel vice, ils moritent 
bien d'estre detestables. Car qu'est-ce quo l'y- 
vrongnerie, sinon une brutalité qui est pour effaecr 
toute raison et intelligence en ceux qui sont ercoz 
à l'image de Dieu? Car nous sgavons qu'en un 
homme yvre il n'y a plus ni honnesteté, ni discro- 
tion, non plus qu'en un asne ou en un cheval, ot 
encores il est beaucoup pire. Car les bestes retio- 
nent encores leur naturel: mais un homme est tout 
desfiguró, c'est un monstre. Et ainsi l'yvrongnerie 
tant aux hommes qu'aux femmes est une choso vi- 
leine, que nous devons detester: mais que sera-co 
d'une femme yvrongnesse? Et neantmoins encoros 
c'est un mal trop commun, comme on le voit en 
beaucoup. D'autant plus dono faut-il que ceste 
legon soit notee. Et si les Payens ont cognu que 
c'estoit une chose insupportable que les íemmes 
fussent addonnees au vin, et leur ont defendu cela 
comme une chose contre nature, que Sera-ce si nous 
avons la parole de Dieu qui nous guide, et qui 
nous esclaire? Ne devons-nous point avoir plus de 
sobrieté que n'ont point eu ces povres aveugles-là, 
qui neantmoins ont bien apperceu que si les femmes 
estoyent enclines à yvrongnerie, qu'il faloit que tout 
fust desbordé, et qu'il n'y euet plus ne vergongne, 
ne modestie aucune? Voilà donec quant au second. 
Or sainct Paul adiouste, Qw'elles soyent maistres- 

ses aw bien: comme s'il disoit que les femmes volon- 
tiers desirent d'estre escoutees. Et de faict, on 
verra d'aucunes femmes qui appetent plus qu'on les 
eBcoute, et qu'on les ait en reputation, que les hom- 

mes. Or pource que la superiorité est donnee aux 
hommes, ils se tienent en leur degré: mais pource 
que les femmes ne peuvent parvenir là, quelque 
fois il y a plus d'ambition et de hautesse qu'il n'y 
a poiot aux hommes. Or ie ne di point que cela 
Se trouve par tout, aussi ce seroit pitié: mais quand 
nous regarderons de pres, on verra bien qu'il y a 
des femmes beaucoup plus hautaines que les hom- 
mnes, et qui sont plus fretillantes pour avoir quel- 
que principauté et maistrise, et qu'on les estime 
bien sages, qu'on prise ce qu'elles diront, qu'elles 
soyent admises en conseil pour deliberer et dire 
leur advis. Voilà donc un vice qui est mauvais. 
Or sainct Paul les ramene à une vertu opposite: 
c'est qu'elles s'appliquent à enseigner ce qui ost 
bon. Au lieu donc que les femmes appetent ainsi 
de se faire valoir, qu'elles regardent quand elles 
seront avec les ieunes de leur chanter leur lecon, 
de les exhorter à bien faire. Voilà (dit sainct Paul) 
la vraye maistrise dont les femmes se doyvent con- 
tenter. Or ce n'est pas pour nourrir ceste hautesse, 
et ce fol appetit de se monstrer, mais c'est comme 
s'il disoit, Voici, vous demandez d'avoir bruit et 
reputation: or il faut que tout cela soit abbatu. 
Mais cependant si le Seigneur vous a fait grace 
d'avoir plus cognu que les ieunes pour l'aage que 
vous avez vescu, advisez de vous employer à mon- 
strer le chemin de salut à celles qui ne sont point 
encores 8i bien duites comme vous, et quelles soyent 
apprinses par vostre exemple. 

Or notamment il dit, A fin qu'elles attirent les 
ieunes à alirempance. Ce n'est point pour les faire 
des babillardes, pour les faire des affettees, et pour 
apprendre des contenances ie ne scay quelles, ou 
bien qu'elles puissent plaisanter, brocarder l'un, 
larder l'autre. Car voilà les legons communes qu'on 
apprendra aux ieunes fille, qu'elles scachent bien 
respondre à tous venans, qu'elles soyent là comme 
si on leur bailloit la lance au poing, et qu'on les 
meist en la lice. Voilà comme le monde se gou- 
verne auiourd'huy. Or au contraire, sainet Paul 
veut que les femmes enseignent les ieunes à mo- 
destie. Voilà (dit-il) toute la sagesse que vous ap- 
prendrez, ce sera que vous les teniez quoyes, qu'il 
n'y ait point de fard pour se desguiser en une 
sorte et en l'autre, qu'il n'y ait point de trop grande 
subtilité pour sgavoir bien babiller, mais qu'elles 
cheminent simplement, et qu'elles se maintienent 
en telle sorte qu'on cognoisse qu'elles n'ont point 
estó en une eschole de finesse et de malice. Or 
ici nous voyons quelle est la vraye prudence des 
femmes fideles, et des filles: ce n'est pas d'estre 
des courtisannes et des affettees, tellement qu'on 
s'en esbahisse quand on les verra ainsi promptes à 
causer, et à babiller, et avoir un bec affilé, les veoir 
estre mignardes, et ie ne sgay comment: mais c'est 

quand elles scauront cheminer en attrempance, 
gouverner leur mesnage paisiblement, nourrir leurs 
enfans, et estre suiettes et obeissantes à leurs maris. 
Voilà les femmes qui seront estimees bien sages 
selon Dieu, le sainct Esprit en prononce la sen- 
tence. Cependant celles qui desirent qu'on les ait 
en admiration, qu'on dise, Voilà une femme qui 
est bien sage: et cependant il n'y aura qu'une belle 
monstre, il n'y aura que vanité: que celles-là, di-ie, 
s'en ailllent cercher leur los ailleurs, car le sainct 
Esprit les condamne, quand il monstre que nulle 
doctrine ne sera propre aux femmes sinon pour les 
attremper, et les tenir quoyes et paisibles, afin qu'on 
n'en parle point par malice. 

Or sainct Paul quant et quant poursuit les 
vertus qui doyvent eatre aux femmes desia aagees: 
c'est ascavoir, Qw'elles aiment leurs maris, qu'elles 
aiment leurs enfans, et qu'elles soyent gardiennes de 
leur maison, et qu'elles soyent paisibles avec leurs 
maris. Quand il dit qu'elles aiment leurs maris et 
leurs enfans, il semble bien qu'il parle ici d'une 
chose qui ne convient pas à la doctrine de Dieu. 
Car les femmes n'aiment-elles point leurs maris? 
Mais notons que sainct Paul a parlé d'une amour 
reglee selon Dieu et sa Parole. Car combien que 
ce soit une chose lovable que les femmes aiment 
leurs maris, et les maris leurs femmes, tant y a 
qu'ei nous apperceverons la corruption de nostre 
nature, autant qu'en nulle autre chose. Car si les 
maris aiment leurs femmes, ce sera d'une folle 
amour et excessive, et n'y aura point cependant de 
regle, ne de modestie. Si les femmes aiment leurs 
maris, ce sera d'une affection desbordee: et puis 
souvent la ialousie se meslera parmi. Cependant 
qu'il y ait une reverence telle, que les femmes se 
tienent en bonne amitié avec leurs maris, cela est 
bien rare: voire, et encores qu'il y ait du vice, 
qu'elles les scachent supporter, d'autant qu'il y a 
un lien saeré et inviolable, puis que Dieu les a 
conioints, qu'il faut qu'un chacun s'acquitte fidele- 
ment de son devoir: qu'on ait, diie, ce regard-là, 
il s'en faut beaucoup: pour le moins c'est une chose 
qui se voit bien peu souvent, comme nous avons 
dit. Ainsi notons que sainct Paul n'a point ici 
voulu exhorter les femmes d'aimer leurs maris ie 
ne sgay comment selon le monde, et selon la chair: 
mais il a voulu monstrer qu'il y doit avoir une 
affection saincte, tellement que les femmes se sub- 
mettent simplement à leurs maris. Car si une 
femme mesprise son mari, oàü est l'amour? Mes- 
mes entre les petis oü il n'y a nulle superiorité, 
encores faut-il qu'une vraye amour porte avec 80y 
une reverence et une crainte. Ie ne pourray pas 
amer sinon que i'honore celuy que i'aime. Que 
sera-ce donc d'une femme quand Dieu l'a assuiettie 
à son mari? Car on voit que les femmes qui sont 

foles de leurs maris, leur desobeissent à tous pro- 
pos, qu'elles leur tirent la langue, qu'ils ne sont 
non plus obeis en leur maison, que le plus estrange 
ou incognu. Ef-puis elles se courroucent ei sou- 
vent que c'est pitié, on ne pourra arracher nul ser- 
vice d'elles: car elles trottent de costé et d'autre, 
et laisseront là leurs enfans et leur mesnage: au 
lieu. qu'elles devroyent estre retenues avec leurs 
maris en bonne union, elles vagueront et extra- 
vagueront ie ne egay comment. Nous voyons done 
maintenant que ce n'est point sans cause que sainot 
Paul a ainsi parlé de l'amour des femmes envers 
leurs maris. Et puis il adiouste quant et quant 
leurs enfans. Car si les femmes avoyent appliqué 
leur courage et leur affection à cela, il est certain 
qu'elles seroyent retenues de beaucoup de vices. 
Qui est cause que les femmes ne se peuvent tenir 
paisibles en leur mesnage, qu'elles ne peuvent ser- 
vir leurs maris, qu'elles ne se peuvent addonner à 
bien, qu'elles sont pleines de vanité, et puis qu'elles 
courent ca et là, et qu'elles sont si legeres à re- 
cevoir tout ce qui leur est mis en avant: qui est 
cause de cela, sinon qu'elles ne regardent point à 
quoy Dieu les appelle, et quand il les a mises en 
mariage, que c'est comme leur donnant un ombrage, 
pour dire qu'elles se retienent là: et puis quand 
elles ont des enfans, qu'elles ayent le soin de les 
nourrir et garder, et les instruire en la crainte de 
Dieu quand ils sont venus en aage? Si les fem- 
mes pouvoyent penser à cela, il est certain qu'on 
verroit bien une autre coneorde en beaucoup de 
mesnages qu'on ne fait point. Et ainsi n'estimons 
pas que sainct Paul ait iei parlé d'une chose super- 
flue, quand il commande aux femmes d'aimer leurs 
maris, et leurs enfans. 

Et puis sur cela il met une vertu qui est assez 
eoniointe, et comme inseparable: ,c'est à savoir, 
qu'elles soyent sobres: et puis, qu'elles soyent chastes: 
ear il avoit auparavant dit, qu'elles ne soyent point 
addonnees au vin. Par là il condamnoit l'yvron- 
gnerie et l'intemperance: mais il requiert ici en- 
cores plus, c'est que les femmes soyent attrempees, 
qu'i y ait une sobrieté en toute leur vie. Ceci 
done ne se rapporte point seulement au vin ni au 
manger, mais il se rapporte à une attrempance, qui 
se nommera aussi Sobrieté, quand les femmes ne 
lascheront point la bride à leurs folles et meschantes 
eupiditez. Et ci dessus en parlant des hommes, il 
en disoit autant: il reiterera encores ci apres cela 
mesme en parlant des ieunes gens. Mais la vertu 
principale qu'il demande aux femmes, c'est d'estre 
chastes. Combien que ce mot s'estend plus loin: 
car il signifie toute pureté. Et de fait ce n'est 

queue, encores qu'il n'y ait point de paillardise, si 
est-ce que desia voilà une souillure qui est pour 
diffamer une femme. Notons bien done que sainct 
Paul ne veut pas seulement que les femmes soyent 
chastes, gardans la foy et loyauté qu'elles ont pro- 
mise à leurs maris: mais il veut qu'elles se tienent 
en &obrieté, et qu'elles cheminent en telle honnesteté, 
qu'elles monstrent en toutes leurs fagons de vivre, 
en toutes leurs paroles et contenances, qu'elles &ont 
chastes et modestes. Si cela estoit, nous aurions 
bien à louer Dieu. Mais combien s'en faut-il que 
celle? qui 8e renomment estre femmes chrestiennes, 
ayent une vie ainsi reglee, comme S. Paul monstre 
qu'elles doyvent avoir? D'autant plus donc nous 
faut-il gemir, voyans les vices et corruptions qui 
sont en nous. Et cependant que les femmes regar- 
dent de mieux profiter en l'Evangile qu'elles n'ont 
point- fait: et que celles à qui Dieu aura fait la 
grace de prattiquer ceste doctrine, mettent peine 
d'attirer les autres, afin qu'elles soyent bonnes 
maistresses: et que les ieunes à leur exemple s'ef- 
forcent de profiter tant mieux. Voilà ce que nous 
avons à retenir. 

Or il adiouste, Qw'elles soyent aussi gardiennes 
de leur maison, qu'elles soyent debonna?res, et swieltes 
à leurs maris. Quand il dit qu'elles soyent gar- 
diennes de leur maison, on voit que c'est une vertu 
qui devroit estre assez recommandee aux femmes, 
sans qu'on les en exhortast. Car nature le monstre: 
et mesmes les Payens ont bien sceu declarer cela, 
iusques à en faire une legon grossiere en peinture 
(comme on feroit le Kalendrier des bergers), qu'ils 
ont accomparé une femme à une tortue qui porte 
tousiours sa coquile avec soy. Ainsi les femmes 
ne doyvent point appeter de trotter cà et là. Et 
pourquoy? Quand elles auront affection de s'em- 
ployer comme Dieu le commande, il est certain 
qu'elles trouveront tousiours à quoy s'occuper. Car 
quand elles auront un petit mesnage à gouverner, 
encores trouveront-elles assez de besongne, moyen- 
nant qu'elles ne vueillent point estre oisives. Quand 
elles auront un grand mesnage, tant plus grand 
peine faut-il qu'elles y mettent, si elles veulent 
faire leur devoir comme il appartient. Mais c'est 
pitié que ceci est si mal observé auiourd'huy. Car 
lambition et la curiosité, et ie ne egay quel vain 
babil, est cause de chasser les femmes hors de leur 
maison, et les faire tracasser gà et là: et cependant 
on voit mille maux qui procedent de ceste inquie- 
tude. Nous avons veu par ci devant, quand sainet 
Paul parloit des femmes, qu'il enseignoit que ei 
elles estoyent oisives, elles seroyent curieuses, et 
puis qu'elles s'adonneroyent à estre babillardes, à 


point assez qu'une femme ne s'abandonne point,.|'s'enquerir de ceci et de cela pour le rapporter: et 


mais il faut qu'elle soit pure et honneste. Car si 
elle &e farde, et qu'elle attire les gens apres 8a 

par cela il monetroit que si les femmes ne metto- 
yent la main à la paste (comme on dit) que l'oiei- 

veté les inciteroit à estre curieuses, qu'elles se vou- 
droyent mesler de tout: et puis qu'ayans les aureilles 
batues de toutes nouvelles, elles en parleroyent. 
Car c'est un tonneau qui est percé de tous costez: 
et quand il y a du vent beaucoup, il faut qu'il se 
descharge: que si les femmes scavent un mot, elles 
en diront quatre: que sera-ce done quand elles au- 
ront cueillii toutes les nouvelles d'une ville?  Sera- 
i| possible qu'elles se puissent tenir d'en caquetter? 
Nenni: elles creveroyent plustost. Et puis quand 
elles se desbordent ainei à babiller, il n'y a nulle 
mesure. "Voilà pourquoy elles devroyent estre tant 
plus attentives à ceste doctrine. Car on verra 
(eomme i'ay desia touché) qu'un tel babil allume 
des feux infinis, et des discors qui seront par les 
maisons, tant d'envies, tant de rancunes: et puis 
cela s'espand iusques aux voisins, tellement que 
voilà qui est cause de beaucoup de noises et debates, 
qui tirent apres eux une mauvaise queue. Puis 
qu'ainsi est, qu'une femme croye qu'elle aura beau- 
coup profité en lEvangile, quand elle se pourra 
oceuper paisiblement en son mesnage, et qu'elle 
gardera songneusement sa maison. Or ceci n'est 
pas pour exempter les femmes qu'elles ne servent 
à leurs voisins, et à ceux qui ont necessitó de leur 
secours. Car sj une femme dit, l'ay assez à faire 
en ma maison, ie n'ay que faire de me mesler des 
autres: oüà sera la charité que nous devons avoir à 
nos prochains? Mais quand sainct Paul dit que 
les femmes doyvent estre gardiennes de leur mai- 
son, c'est pour les tenir comme enserrees, qu'elles 
n'ayent point un pied levé à tous propos pour sca- 
voir des nouvelles, pour trotter qà et là, et pour 
mettre les gens en noise et en discord. Afin donc 
de reprimer toutes ces curiositez qui ne sont que 
par trop communes, il veut que les femmes s'occu- 
pent à garder leurs maisons. 

Au reste, il commande aussi, Qw'elles soyent et 
debonnares, e suieltes à leurs maris. Or notamment 
il dit qu'elles soyent debonnaires. Car autrement 
oü sera l'amour qu'elles doyvent à leurs maris? 
comment les pourra-on tenir en suiettion et obeis- 
sance? Si une femme est revesche, et qu'elle ait 
une teste enragee, comment son mari en pourra-il 
chevir? Ainsi donc, si une femme se veut assuiettir 
à ce que l'ordre de nature monstre qui se doit faire, 
et à ce que Dieu aussi commande, il faut qu'en 
premier lieu elle viene à ceste raison, de donter 
ses meschantes cupiditez, qu'elles n'apportent point 
une dure teste pour s'opiniastrer à l'encontre de ce 
que Dieu ordonne: il faut que tout cela soit mis 
bas, qu'il n'y ait nulle fierté, nulle arrogance qui 
lempesche de faire le devoir qu'elle a à Dieu et à 
son mari: c'est cest esprit debonnaire dont parle 
ici sainct Paul. Et puis il y a la suiettion qui 
viendra apres. ll avoit parlé de l'amour que doy- 

vent les femmes à leurs maris: maintenant il ad- 
iouste aussi la suiettion: ear combien que les fem- 
mes ne puissent aimer leurs maris, sinon en leur 
portant reverence, encores y a-i| plus, c'est qu'il 
faut qu'elles ne soyent point trop sages pour vou- 
loir dominer, mais qu'elles cognoissent que leurs 
maris ont estó instituez pour leur chef, et qu'il ne 
faut point qu'elles gouvernent. Si les hommes 
S'estoyent ingerez d'eux-mesmes pour usurper une 
telle authorité, on diroit qu'ils auroyent proeuré 
leur advantage: mais quand Dieu l'ordonne, et que 
nature mesme le monstre, que faut-il batailler là 
dessus? Or cependant c'est une chose difficile, 
comme on le voit, et sur tout la prattique le 
monstre. Ainsi, que les femmes ne tourmentent 
point leurs maris en vain, mais qu'elles monstrent 
qu'elles ont profité en l'Evangile en cest endroit: 
c'est à dire, en se rendant paisibles, et amiables, 
et estans suiettes comme le Seigneur l'a commandé. 
Car si une femme est revesche, et qu'elle ait mau- 
vaise teste, et cependant qu'elle vueille avoir l'em- 
pire devers soy, et qu'on ne la puisse gouverner 
paisiblement, mais qu'elle vueille tousiours marcher 
devant, toutes ses vertus seront tournees en vice. 
Car nostre Seigneur condamne cela comme puantise. 
Que les femmes donc apprenent qu'elles ne pour- 
ront plaire à Dieu, et que toute leur vie ne luy 
sera point agreable, sinon qu'elles se soyent rangees 
premierement à ceste suiettion dont parle ici sainct 
Paul. Or il est vray qu'en ce passage il ne traitte 
point de l'office des maris: mais quand nous aurons 
cognu son intention, ce n'est pas qu'il ait voulu 
exempter les hommes pour ne rendre nul devoir à 
leurs femmes, comme s'ils avoyent une domination 
sans bride, ne sans mesure: sainct Paul ne l'a pas 
ainsi entendu, comme on le voit par les autres 
passages. Mais pource qu'il n'estoit point question 
de faire un denombrement de tous offices particuliers, 
il s'est contenté de mettre en avant les exemples 
qui sont iei contenus. Or de là chacun peut re- 
cueilir quel est son devoir. Car apres qu'il a com- 
mandé aux femmes d'estre paisibles, il faut que les 
maris pensent, Or ca, Dieu nous a honorez en nous 
constituant chefs sur nos femmes. Mais quoy? 
Est-ce pour exercer tyrannie? est-ce pour leur tenir 
le pied sur la gorge (comme on dit)? Nenni: car 
elles sont cependant nos compagnes. Il n'est pas 
dit qu'une femme soit un esclave, mais il est dit 
notamment qu'elle est compagne de la vie du mari, 
il est dit qu'elle est comme une portion de son 
corps, et de sa personne. Et puis, d'autant que 
Dieu a ainsi honoré les maris, c'est double ingrati- 
tude pour eux, sinon qu'ils sgachent se gouverner 
humainement avec leurs femmes, tellement qu'ils 
les supportent comme vaisseaux fragiles, ainsi que 
sainet Pierre en parle. Et puis qu'i y ait une 

amitié saincte qui les conioigne, comme en d'autres 
passages nous l'avons veu, à Timothee, aux Ephe- 
siens, et ailleurs: tellement que sainct Paul monstre 
que sinon que les maris e'entretienent en bonne 
coneorde avec leurs femmes, ils deshonorent lesus 
Christ. Car nous avons un miroir (dit-il) de l'union 
qui doit estre entre le mari et la femme, quand 
lesus Christ s'est comme espousé avec nous. Car 
e'est un mariage spirituel que l'union saeree que 
nous avons avec luy, quand nous sommes partici- 
pans de son corps, que nous sommes chair de sa 
chair, et os de ses os. Car ce qui a esté dit d'Adam 
et Eve, a esté accompli en nostre Seigneur lesus 
Christ. Si donc un homme n'a cest esgard.là, 
d'aimer sa femme, il monstre qu'il n'a iamais gousté 
que c'estoit ne de la grace de nostre Seigneur Iesus 
Christ, ne de son Evangile. Et ainsi notons que 
sainct Paul en addressant son propos et son ex- 
hortation aux femmes, n'a point voulu mettre la 


bride sur le col aux hommes, pour leur donner ; 


liberté de faire ce que bon leur semblera: car ils 
ont aussi bien leur regle. Et ainsi voilà oà il nous 
faut: rapporter le tout. Quand nous cognoistrons 
que ceci nous est necessaire, iamais nous ne se- 
rons faschez d'en avoir les aureilles battues, et que 
la memoire de ceste doctrine nous soit refreschie. 

Et au reste, afin que ceci fust mieux receu, 
sainct Paul adiouste, Que la parole de Diew ne soit 
goint blasmee. Or ceci doit estre prins en general, 
pour l'appliquer à ce qu'il avoit traitté ci dessus. 
Car il signifie (en somme) que si ceux qui se re- 
nomment de Iesus Christ, et qui sont baptisez en 
son nom, ne se gouvernent sainctement, et en toute 
integrité, et qu'ils ne donnent bon exemple, que 
cela retournera à diffamer l'Evangile, et qu'on se 
moequera de la religion que nous tenons, pour dire, 
Comment? et ces gens se vantent d'avoir la doc- 
trine de Dieu, d'avoir la Loy, qui est la regle de 
toute perfection, et cependant on les voit desbordez 
en tout mal, on voit qu'il n'y a que scandale en 
eux, et desbauchemens: et voilà une belle Loy, 
voilà une belle reformation: et qui est-ce qui les 
gouverne ainsi? Voilà comme les malins auront 
la gorge ouverte pour blasphemer Dieu et sa parole: 
et nous sommes cause de cela quand nous ne vivons 
pas comme il appartient. Ainsi notons que nostre 
vie honneste et saincte est comme un ornement 
(ainsi qu'il le dit en l'autre passage, et que nous 
lavons veu), un ornement (di-ie) de l'Evangile. Ne 
voilà point un honneur admirable que Dieu nous 
fait, quand il veut que sa parole soit ornee et paree 
par nos bonnes moeurs, et par nostre vie saincte 
et bien reglee? Car qu'est-ce qu'il trouvera en 
nous? qu'est-ce que sa parole? C'est son image 
oü sa gloire reluit, là se cognoist sa maiesté, c'est 
le sceptre par lequel il veut gouverner ce monde: 

brief, la sagesse, la puissance, la vertu, la iustice, 
la bonté qui est en Dieu se declare en sa parole. 
Et comment donc la pouvons-nous orner? Nous 
qui sommes comme povres grenouilles, habitans ici 
en la fange et en l'ordure: nous qui sommes infectez 
de tant de pechez et macules, que nous puissions 
encores faire honneur à la parole de Dieu? Mais 
quoy? Dieu daigne bien nous appeller à telle dig- 
nité, c'est& que quand nous vivrons sainctement, sa 
parole en regoyve honneur, et qu'elle en soit priaee. 
Si nous avions une seule goutte d'humanité en 
nous, cela ne nous devroit-il point amollir le coeur? 
Et puis ceci ne nous doit-il point enflammer en 
une affection et zele, voire nous ravir du tout pour 
nous addonner à bien? Et pourtant apprenons 
quand il est dit que Dieu est blasphemóé par nos 
vices, que sa parole est suiette à l'opprobre et 
mocquerie des inoredules, que nous sommes plus 
que coulpables, et qu'il n'y a nulle excuse que nous 
ne devions estre condamnez. Car que respondrons- 
nous devant les Anges de Paradis, quand l'image 
de Dieu aura esté ainsi souillee à cause de nous, 
et qu'on aura craché à l'encontre? Si on dit à 
quelqu'un, Advise bien à te gouverner honneste- 
ment: ear si tu poursuis le train que tu as com- 
mencé, tu feras deshonneur à tes parens: ce sera 
pour deshonorer tout ton lignage: quand, di-ie, un 
homme entendra cela, enecores qu'il soit bien des- 
bauché, si aura-il vergongne, pour dire, Ie ne veux 
point faire deshonneur à mon pere ni à ma maison. 
Or qui sommes-nous de nostre costé? Mais quand 
Dieu a imprimé sa marque en nous, et que nous 
cognoissons que sa gloire reluit en &a parole, que 
€'est la doetrine de salut, si cependant nous sommes 
cause qu'on tire la langue contre, qu'elle soit blasmee, 
qu'on la brocarde, qu'on dise, Et voilà une religion 
phantastique, voilà une reformation d'asnes et de 
chevaux: quand, di-ie, nous serons coulpables d'un 
tel opprobre qui sera fait à Dieu, et qu'on aura 
ainsi vilipendé son image, que dirons-nous? 

Et ainsi apprenons, puis que nostre Seigneur 
veut qu'il y ait une melodie entre la doctrine qu'on 
nous propose, et nostre vie, qu'un chacun s'employe 
là, que ce soit toute nostre estude, et que nous y 
travailions pour nous y confermer: comme il est 
besoin aussi que nous batailions en la vertu de 
lEsprit de Dieu, et non point en nostre force. 
Vray est, encores que la parole de Dieu ne nous 
fust point preschee, que nous ne devons pas pour- 
tant nous addonner à mal. Mais sainct Paul veut 
ici faire honte à ceux qui se desbordent, ne pensans 
point que leur pechó &era double quand ils seront 
cause de l'opprobre qu'on fera à Dieu, et du vitu- 
pere de sa parole. Si elle est en mnespris par nostre 
faute, encores qu'il n'y ait point de tesmoin qui 
!' nous redargue, si est-ce qu'il nous doit bien suffire 

que rien n'est caché à Dieu. Ainsi donc, encores 
que la parole de Dieu ne fust point blasmee à cause 
de nous, si faut-il que nous soyons retenus par nos 
consciences pour cheminer en droiture et en pureté 
devant nostre Dieu. Et puis il y a aussi qu'il nous 
faut eomparoistre devant les Anges de Paradis, et 
que ce qui est auiourd'huy caché nous sera mis en 
clairté, qu'il faudra que nostre turpitude soit des- 
couverte devant le ciel et la terre. Puis qu'ainsi 
est done que nous ne pouvons eschapper la cognois- 
sance de tant de iuges, helas! ne devons-nous point 
estre assez retenus pour ne point faire nul scandale 
contre l'Evangile? Mais si outre cela que nous 
serons convaincus devant Dieu, et que nos con- 
sciences seront nos iuges pour nous condamner, ei 
encores les meschans ont la bouche ouverte, et qu'ils 
prenent occasion de se mocquer de Dieu, oü sera- 
ce aller? Or si nous pensions bien à cest adver- 
tissement, nous serions mieux retenus que nous ne 
sommes pas. (Car auiourd'huy nous voyons comme 
les ennemis de la verité nous aguettent et nous 
espient. Car si les Papistes trouvent quelques vices 
en nous, ineontinent ils remuent toutes nos ordures. 
Et pourquoy? Afin d'avoir quelque couleur appa- 
rente de mesdire de Dieu, et de la vraye religion. 
Nous scavons bien cela, Dieu nous met ici comme 
sur un eschaffaut, il veut que nous soyons esclairez 
afin qu'on nous voye de loin: et toutesfois cepen- 
dant nous ne laissons pas de nous desborder à tout 
mal, qu'il semble que nous vueillions despiter Dieu 
et le monde: combien qu'il nous remonstre, que 
iournellement i| ne cesse de crier, et qu'il nous or- 
donne des tesmoins de sa doctrine afin qu'elle ait 
approbation, non seulement, nous n'en tenons conte, 
mais en toute nostre vie nous l'allons diffamer, et 
la denigrons tant qu'il est possible. Ne voilà point 
un sacrilege detestable, quand à cause de nous 
lEvangile est auiourd'huy ainsi en opprobre? Et 
non seulement les Papistes cherchent à mesdire de 
nous, mais ceux qui se vantent d'avoir l'Evangile, 
encores sont-il bien aises de chercher occasion pour 
nous broearder et de se mocquer de nous, combien 
que ce soit à tort. Quand done nous voyons que 
nous sommes ainsi aguettez, tant plus devons-nous 
estre sages et moderez. Mais quoy? Il n'y a rien 
qui nous puisse retenir, voire tant nous sommes 
enyvrez en nos affections charnelles. ^ Or nous 
voyons bien qu'on ne cherche qu'à nous taxer: et 
encores qu'il n'y ait point d'occasion, si est-ce qu'on 
ne laisse point de mal parler de nous. Quand 
nous avons à nostre escient donné matiere aux 
mesdisans de detracter de nous, n'est-ce pas comme 
si nous avions fait complot avee Satan, pour faire 
qu'on s'eleve contre Dieu, et qu'il suscite ses mi- 
nistres pour dire que lEvangile soit vilipendé? 
On voit cela tout communément: et pleust à Dieu 

qu'il ne fust pas si cognu. D'autant plus done nous 
faut-il bien noter ce passage, oü sainct Paul re- 
monstre qu'il ne faut point que par nostre faute la 
doctrine de Dieu soit blasmee: comme il adiouste 
tantost apres: et nous conioindrons cela, entant 
qu'il se rapporte à la doctrine, combien qu'il mette 
et entrelace d'autros propos: mais le meilleur est 
de conioindre ces deux. 

Il dit, Afin que l'adversaire soit confus, ne trou- 
vani nul mal à dire sur nous. Quant au mot d'ad- 
vereaire, il entend celuy qui est à l'opposite. Le 
mot dont il use, signifie celuy qui est là se dres- 
sant contre nous, ou estant au rebours: que celuy- 
là soit eonfus, dit-il. Or sainet Paul par ce mot 
declare qu'il nous est utile d'estre sur nos gardes. 
Et pourquoy? Car les ennemis de verité nous 
pressent, et tousiours sont vigilans afin de nous 
surprendre: et trouver à redire sur nous. Cela a 
esté de tout temps, et Dieu a voulu aiguiser les 
siens par ce moyen-là. Car les Payens et incre- 
dules ont bien sceu dire que nos ennemis nous 
font plus de profit souventesfois que nos amis. Et 
pourquoy? OCar nos amis nous flattent, ils font des 
borgnes en nos vices, et font semblant de n'y rien 
veoir: qui plus est, ils nous y maintienent, et sont 
tousiours de nostre costé, combien que nous ayons 
mauvaise cause: et voilà qui nous a mené à per- 
dition. Cependant nos ennemis scavent bien exami- 
ner tous nos vices, et s'en enquerir, ils nous font 
nostre proces: et cela est pour nous advertir, si 
nous avons eu quelque vice en nous, qu'il le faut 
corriger. Si nous sommes admonestez de prendre 
garde à nous, et que les Payens nous instruisent à 
cela, quelle excuse sera-ce à nous si nous ne pou- 
vons prattiquer ce qui nous est monstré par tous 
les Apostres? Or done, quand sainct Paul parle 
que nous rendrons les ennemis confus quand ils 
ne trouveront que redire sur nous, il monstre qu'il 
ne se peut faire, quand nous voudrons servir à 
Dieu, que nous ne soyons observez, et qu'on ne 
nous espie afin de mesdire de nous: et Dieu nous 
veut aiguiser par ce moyen-là, comme i'ay dit. 
Au reste, il est vray que quoy que nous facions, 
jamais nous ne pourrons garder les meschantes 
langues de mesdire. Car nous sgavons que le 
diable, qui est pere de mensonge, tousiours susci- 
tera les siens iusques à ceste rage, qu'ils detracte- 
ront de nous. Et si le Fils de Dieu n'a point 
esté espargné, que sera-ce des hommes, oü il y a 
tousiours des imperfections tant et plus? Si on 
nous accompare avec sainct Paul, et mesmes avec 
les Prophetes et Apostres, helas! nous sommes bien 
loin de ceste integrité laquelle on a veue en eux. 
Car ils ont esté en ce monde comme des Anges: et 
toutesfois on n'a pas laissé d'en detracter, tellement 
qu'ils ont estó en diffame ct en opprobre. Et les 

Apostres quels estoyent-ils? voire sur tout sainct 
Paul qui a esté irreprehensible, mesmes devant 
qu'estre converti à lesus Christ, il avoit mené une 
vie telle qu'il sembloit qu'il ne fust plus du rang 
des hommes: et quand Iesus Christ l'a appelé à 
son Evangile, on voit qu'il renonce tellement à soy- 
mesme, qu'il est comme ravi de la terre, qu'il ne 
cesse tousiours de travailler pour l'Eglise: on voit 
qu'i n'ha nul esgard à soy, mais qu'il s'oublie, et 
toutes ses commoditez: brief, i| ne pense sinon 
d'avaneer le royaume de Dieu, et magnifier Iesus 
Christ: et cependant, est-il sans reproche et sans 
detraetion? Mais il faloit qu'il fust blasonné par 
tout. Car (comme il dit) non seulement il a porté 
des iniures, et enduré qu'on detractast de luy 
comme d'un meschant, mais que luy et ses sem- 
blables ont esté comme la fiente du monde, comme 
des tripailles qu'on iette là, et toute l'infection, 
apres qu'on a tué des bestes. Sainet Paul use de 
telles similitudes pour monstrer comme Dieu l'hu- 
milioit. Et ainsi il est certain, quoy que nous 
faeions, que nous ne pourrons point elorre les 
meschantes bouches, que nous ne soyons suiets à 
beaucoup d'iniures et opprobres, Mais cependant 
vivons tellement que nous puissions appeller et 
devant Dieu, et devant ses Anges, pour soustenir 
nostre integrité: et puis devant le monde que nous 
soyons prests de rendre conte de ce qu'on nous re- 
prochera, que nous ne demandions sinon de declarer 
nostre innocence, et qu'il n'y a nul scandale en 
nostre vie. Quand nous en ferons ainsi, nous 
suyvrons les Apostres et Prophetes, et serons bien 
aecompagnez. Et cependant, combien que nos en- 
nemis ne cessent de mesdire, si ne laisseront-ils pas 
d'estre confus. Et pourquoy? Nostre conscience 
nous respond de nostre integrité, et en la fin ils 
seront convaincus qu'ils ne trouvent nul mal sur 
nous. ll est vray qu'ils desgorgeront des vilenies 
tant et plus. Et bien, cela passe et s'escoule, c'est 
un bruit qu'on aura semé, il faut qu'il ait la vogue 
pour un temps: mais en la fin on voit que ce n'est 
qu'un ombrage qui passe et s'escoule, et qu'on 
S'estoit mocqué auparavant. ll est vray que beau- 
coup ne demandent sinon que les Chrestiens soyent 
diffamez, et encores qu'ils ne sgachent point ce 
qu'on dit d'eux, ils semeront le bruit par tout de 
ce que mesmes ils ne sgavent pas, et detracteront 
par une certaine malice des enfans de Dieu. Mais 
quand nous voyons cela, recourons à nostre garent 
qui est au ciel, et sur tout que nostre vie responde, 
et qu'elle soit pour rendre confus les meschans qui 
detraetent ainsi sans aucune vergongne: et quand 
ils auront ouvert la bouche pour mesdire de nous, 
que nostre bonne vie et conversation soit pour leur 

fermer tellement la bouche, qu'on appergoyve leur 
turpitude.  Advisons dono que quand le diable 
suscitera ainsi ses supposts pour detracter de nous, 
et nous mettre en opprobre, que nous ayons de 
quoy les rembarrer: et quand les malins auront 
semé des mauvais bruits et des scandales, que 
tousiours cela leur retourne sur leur teste, et qu'on 
cognoisse que nous sommes innocens. 

Voilà (di-ie) ce qu'il nous faut faire, voire, et 
le faire en telle sorte que nous ne soyons point 
destournez, combien qu'il y ait une telle ingratitude 
au monde, que pour avoir bien fait nous soyons 
denigrez. ll est vray que cela nous faschera, que 
quand un homme aura mis peine de s'employer à 
bien faire, qu'il en ait une si povre recompense 
qu'on mesdise de luy, cela le pieque. Mais reve- 
nons tousiours à cela, que si les hommes sont si 
pervers de mesdire de nous en bien faisant, qu'il 
nous doit bien suffire d'avoir nostre garent au ciel, 
auquel nous pouvons appeller. Les Prophetes ont 
aussi bien soustenu de tels combats, Vous m'appe- 
lez seducteur (dit leremie), c'est dono Dieu qui m'a 
seduit: allez vous en parler à luy: car si ie suis 
trompeur et seducteur, Dieu l'est devant moy. 
Apres, quand lesaie parle aussi des diffames qu'on 
desgorgeoit contre luy, Et bien (dit-il) il faut que 
ie baille ici mes ioues, et que ie soye souffleté de 
toutes parts: comme s'il disoit, Il faut qu'on me 
face tous les reproches du monde, que ie soye de- 
schiré par pieces, que ie soye brocardó par tous les 
banquets, et qu'un chacun se mesle d'estre mon 
iuge, et de me condamner. Et bien, quand les 
hommes auront ainsi desgorgé toute leur malice, si 
ay-ie mon garent au ciel, et celuy-là me sauvera 
(dit-il) de toute leur mesdisance. "Voilà comme il 
nous en faut faire: que si nous voyons les meschans 
detraeter de nous, que tousiours nostre conscience 
responde devant Dieu quand elle sera pure et nette 
de tous les blasmes qu'on nous mettra sus, et qu'il 
ne nous chaille quand le monde nous rendra un si 
maigre salaire, que pour avoir bien fait nous soyons 
blasmez: contentons-nous que Dieu nous approuve, 
et que nous ne soyons iamais destournez de luy, 
quoy qu'il en soit, que tousiours nous ne pour- 
suyvions nostre vocation à la gloire de Dieu. Et 
quand chacun aura profité en son endroit en ceste 
doctrine, que nous taschions d'y attirer les autres, 
et à la cognoissanee de l'Evangile que Dieu nous 
a donnee: et que cependant tous ceux qui voudront 
mesdire de nous, demeurent là confus, et que 
leurs bouches soyent aussi closes en despit de 
leurs dente. 

Or nous-nous prosternerons devant la face de 
nostre bon Dieu, etc. 

Dimanche dernier nous monstrasmes quel hon- 
neur Dieu nous fait quand il veut que la doctrine 
de son Evangile soit approuvee par nostre bonne 
vie et saincte. Car nous sgavons que la gloire de 
Dieu reluit en sa doctrine: et qui sommes-nous que 
nous ia puissions honorer? Mais il luy plaist se 
servir de ces miserables creatures en une chose si 
digne et si precieuse. Et cela nous doit tant plus 
inciter, tellement qu'un chacun s'efforce à en faire 
son devoir. Il est dit que ceux qui anoncent la 
parole de Dieu doyvent estre comme miroirs, afin 
qu'on puisse estre edifié par leur bonne vie et 
exemple. Il leur est remonstré que le nom de 
Dieu sera blasphemó par leur faute s'ils se desbor- 
dent. Car les Papistes et incredules prendront oc- 
casion de se mocquer de nostre foy et Chrestientó 
que nous avons, si nostre vie n'est conforme et 
semblable. Mais sainct Paul vient jusque8 aux 
serfs, qui n'estoyent pas comme auiourd'huy, on 
aura des serviteurs à loage: mais ils estoyent es- 
claves, et leur condition estoit quasi comme des 
boeufs ou des autres bestes, que le maistre pouvoit 
tuer son serviteur aussi bien comme son chien. Or 
fant y a que sainct Paul dit que la religion sera 
ornee par eux, moyennant qu'ils se gouvernent en 
telle sorte, que les meschans soyent contraints de 
sentir que la doctrine de Dieu est pour reformer 
les hommes, et pour les amener à saincteté de vie. 
Quand nous voyons cela, ne sommes-nous point 
bien lasches si nous ne taschons entant qu'en nous 
eet de clorre la bouche à tous mesdisans? voire 
mesme les contraindre à honorer Dieu et à le glo- 
rifier? Et ainsi, que ceux qui sont de basse con- 
dition, et qui sont mesprisez de tout le monde, se 
contentent, d'autant que Dieu les a tant honorez, 
que non seulement il les recoit en la compagnie 
de ses enfans, mais il veut que 8a gloire reluise 
en eux, et que non seulement ils portent ses ar- 
moiries, mais que leur bonne vie soit comme une 
parure eí un ornement de l'Evangile. Or cepen- 
dant, que ceux qui sont elevez en degré d'honneur 
et en dignitó regardent à leurs personnes, Car ei 
Dieu veut que les plus petis desquels on ne tient 
conte, lesquels mesmes on reiette, et qu'on ne daigne 
pas regarder entre deux yeux, si Dieu, di-ie, veut 
que sa doctrine soit ornee par ceux-là, quand on 
Sera constitué des hommes en un degré plus haut, 
€& en preminence, n'est-ce paa raison que ceux-là 
se gouvernent en telle &orte qu'ils ne soyent point 
pour diffamer la bonne doctrine, et qu'on ne prene 
Point occasion en leur mauvaise vie de 8e mocquer 

de Dieu? Car voilà les Magistrats qui sont commo 
images de Dieu au monde: quand les uns seront 
contempteurs de Dieu, les autres adonnez à corrup- 
tion et avarice, les autres seront pleins de cruauté, 
les autres voudront que tout ordre soit violé et 
corrompu, ne sera-ce point pour se desborder en 
tels scandales, que tout le monde mesdira de la 
doctrine qui se presche? Et ainsi, qu'un chaeun 
regarde à soy selon son estat, et que grans et petia 
regardent que Dieu ne reiette nul, mais qu'il veut 
que son Royaume soit dressé entre nous, afin que 
ehaeun en son endroit l'adore et le glorifie: que 
tous (di-ie) s'employent à cela, et que nous puis- 
sions empescher que les calomnies des meschans 
n'ayent point la vogue: non pas qu'ils se taisent 
du tout, comme nous voyons qu'il y a une impu- 
dence desesperee aux contempteurs de Dieu: et 
quand nous serions aussi parfaits que les Anges, 
ils ne laisseroyent pas toutesfois de desgorger leurs 
detractions contre nous: mais si faut-il qu'ils de- 
meurent eonfus, quand on aura cognu la chose en 
verité, que nostre vie responde, et que non seule- 
ment nous ayons bon tesmoignage devant Dieu en 
integrité de nos consciences, mais qu'aussi devant 
les hommes nous puissions monstrer que c'est à 
tort qu'on mesdit de nous. Voilà donc ce que nous 
avons à retenir en somme. 

Or sainet Paul parlant des ieunes gens, veut 
qu'on les exhorte d'estre attempez, qui est une 
vertu bien requise à cest aage-là, d'autant que nous 
voyons qu'il y a grand' ardeur, voire qu'il n'est 
rien plus difficile que de tenir en bride les ieunes 
gens. O'est comme un pot qui commence a bouillir, 
car alors il iette toute son escume: ainsi est-il de 
cest aage, car il ne se peut reprimer qu'avec grand 
effort. Or tant y a que sainct Paul ne laisse pas 
de dire qu'ils doivent estre attrempez. Et pour- 
quoy? Car ce n'est pas excuse quand on apper- 
cevra des vices en nous, et qu'il y aura legretó: ce 
n'est pas à dire qu'il ne noua faille point reprimer, 
mais plustost que voyant les maladies, il y faut 
quant et quant appliquer les remedes. Si un homme 
avoit mal, il ne croupiroit point là, mais il advi- 
seroit tous les moyens qu'il est possible, et ne de- 
manderoit que d'estre secouru. Quand done les 
ieunes gens cognoissent qu'ils sont pleins de mau- 
vaises cupiditez qui les poussent et incitent à mal, 
qu'ils ne se peuvent ranger sinon par force: que 
les uns se desbordent en paillardises, les autres 
auront tant de folles phantasies que c'est pitié: il 
y aura l'audace, il y aura les pompes, il y aura 
les gourmandises, il y aura les ieux: quand donc 
les ieunes gens voyent que leur nature les pousse 

ainsi, se doivent-ils flatter? doivent-ils faire bouclier 
de ce que cest aage-là est ainsi enclin à beaucoup 
de vices? Nenni: mais qu'ils escoutent ce qui leur 
est ici remonstré, c'est asgavoir que tant plus doi- 
vent-ils batailler contre leurs meschantes affections, 
iusqu'à ce qu'ils se soyent reprimez, et que Dieu 
ait gagné sur eux telle maistrise, qu'ils ne se des- 
bordent plus. Or combien que ceste exhortation 
Soit plus que necessaire, nous voyons combien elle 
est mal prattiquee. Car outre ce que les ieunes 
gens sont mal advisez, et qu'il n'y a ne sobrieté, 
ni attrempance en eux, quelle modestie y voit-on? 
Pour le moins s'ils sont fols, et qu'ils ayent un 
esprit volage, ils devroyent estre humbles, et croire 
bon conseil pour y obeir: mais on y voit plus de 
presomption et d'audace beaucoup que s'ils avoyent 
et prudence, et usage, et tout ce qui seroit requis, 
qu'ils ne daignent pas escouter un seul mot, qu'il 
leur semble qu'ils sont trop sages. Or quand les 
jeunes gens sont ainsi adonnez à presomption, c'est 
une chose incorrigible et desesperee, et n'en attend- 
on rien qui vaille. Car quand toutes les vertus du 
monde seroyent en un ieune homme, s'il est pre- 
somptueux, et qu'il n'y ait point d'humilité et 
modestie, il est certain que tout s'en va en fumee. 
C'est comme une herbe inutile: elle verdoyera assez, 
mais on n'y cognoistra point bon fruict en la fin. 
Quoy qu'il en soit, Bi est-ce que le sainet Esprit 
ne veut pas que ceste admonition soit perdue, puis 
qu'il l'a une fois donnee par la bouche de S. Paul. 
Et pourtant, que les ieunes gens advisent de se 
ranger en telle Sorte, qu'on cognoisse qu'ils ne de- 
mandent point d'avoir licence de se desbaucher à 
leur appetit, mais qu'ils se restraignent encores qu'on 
ne les pousse point d'ailleurs. Cependant si on 
voit qu'ils soyent desbordez, que ceux qui ont la 
charge sur eux s'employent à leur remonstrer leurs 
folies, et à les rembarrer. Que les Ministres de la 
Parole sgachent qu'ils auront à rendre conte à Dieu 
s'ils ferment les yeux, et qu'ils pardonnent à ces 
convoitises de ieunesse: quand ils voyent les ieunes 
gens estre ainsi desbauchez, s'ils n'en font nul 
semblant, qu'ils ne &'y opposent point, il est certain 
qu'ils auront à en rendre conte devant Dieu. Et 
s'il y a de lingratitude, et que les ieunes gens 
soyent si aveuglez et si transportez qu'on ne sgache 
de quel costé les aborder, si faut-il neantmoins que 
ceste doctrine ait son cours. Que les peres aussi 
usent de l'authorité que Dieu leur donne en cest 
endroit, et qu'ils taschent d'amener à bonne at- 
trempance ce qu'is voyent estre ainsi desbordó. 

Or cependant sainet Paul dit à Tite, qu'il doit 
estre miroir ou patron de toute vertu selon la doctrine. 
Comme s'il disoit que l'homme qui a la charge et 
offiee d'anoncer la Parole de Dieu, doit en toute sa 
vie prescher, puis que Dieu l'a eleu et choisi en un 

| tel estat: quand on regardera comme il se gouverne, 
qu'on trouve une approbation de la doctrine qu'il 
porte, et qu'il profite et edifie non seulement de 
bouche, monstrant ce qui se doit faire, mais aussi 
par son exemple, quand on cognoistra que c'est à 
bon escient qu'il parle, et non point en feintise, 
qu'on en puisse estre edifié. Et pleust à Dieu que 
ceci fust bien observé: car la verité de Dieu seroit 
receue avec plus grande reverence qu'elle n'est pas. 
Mais quoy qu'il en soit, si ne serons-nous point ex- 
cusez puis que Dieu se veut servir de nous pour 
regler les autres, sinon que nous cheminions droit 
pour nous regler nous-mesmes, et compasser telle- 
ment nostre vie, que quand on nous suivra d'un 
commun aecord, nous taschions d'honorer Dieu, et 
que nous ne donnions point occasion de mespriser 
8a Parole sacree, puis que Dieu nous a faits in- 
strumens, et qu'il veut que sa doctrine soit receue 
de nous, comme si luy-mesme parloit en personne. 

Notamment s$ainct Paul dit que nous devons 
porter ceste doctrine em gratwité, en altrempamnce, et 
en saine parole. En quoy il monstre que nous 
devons avoir ce regard, de nous tenir en bride plus 
courte que les autres. Car on en verra beaucoup 
qui sont assez choleres quand il est question de re- 
prendre les vices, tellement qu'ils ne peuvent rien 
souffrir, tout leur desplaira: mais sainct Paul par- 
lant de cest advertissement, dit, Aucuns sont qui 
8e plaisent en leurs vices, et cependant ils sont 
fort aspres à redarguer les autres. Or c'est mal 
proceder, et tout au rebours, quand nous voudrons 
que les autres se raungent à la volonté de Dieu, et 
que nous-nous en destournons les premiers. ll n'est 
pas question de dire, Marchez: mais il faut aller 
devant. Il fera beau veoir un prescheur qui voudra 
iei exhorter le peuple à modestie, et il sera un 
paillad, il se desbordera en propos vileins et des- 
honnestes: et on voit qu'il se condamne de sa 
propre bouche. Apres il louera sobrieté et attrem- 
panee, et c'est quelque gros yvrongne, et quelque 
gourmand. Apres, il condamnera l'avarice, et il ne 
demande qu'à rapiner de tous costez. Il dira que 
nous devons quitter le monde pour aspirer à Dieu, 
et on verra qu'il est plongé au plus profond de la 
terre, et qu'il ne luy chaut de la vie celeste non 
plus qu'à une beste. Il fera beau veoir (di-ie) qu'un 
homme incite ainsi les autres, qu'il dise, Marchez 
devant: et qu'il ne les suive pas: mais il est question 
de conduire, et de monstrer le bon chemin. Ainsi 
done non seulement sainct Paul veut que nous 
soyons attrempez, et que nous reglions tellement 
nostre vie, qu'on ne puiese prendre occasion de se 
iouer à Dieu, et mespriser sa Parole: mais que 
plustost on voye que comme nous parlons, nous 
taschons aussi d'approuver et ratifier la doctrine: 
et quand on verra cela, qu'on soit incité à bien 

faire: mais il adiouste quant et quant, En saine 
parole: monstrant qu'il ne veut point mesmes qu'en 
nos propos il y ait aucune vanitó qui &oit pour in- 
citer à se gaudir. Car nous sgavons que des mes- 
chans propos et paroles procede la corruption des 
bonnes moeurs, comme sainet Paul le dit en l'autre 
passage: et mesmes c'a esté un proverbe commun 
entre les Payens: car il allegue là un tesmoignage 
d'un Poete prophane, pour faire plus grand' honte 
aux fideles, si en leurs paroles et devis ils sont 
desbordez, et qu'ils s'infectent de corruption, que 
c'est un signe de contemnement de Dieu, et qu'ils 
ne demandent que de donner la vogue à tous vices. 
Voilà done en somme ce que nous avons à retenir. 

Or quand il parle des serfs et esclaves, il dit, 

Qu'ils. obeissent à leurs maistres, qu'ils leur plaisent 
en iout, qu'ils me rechignent poini, qu'ils me soyent 
point. pillars, mais qu'ils monstrent. une bonne loyauté 
en toutes choses. lei nous voyons bien comme sainot. 
Paul a regardé notamment à ceux desquels il par- 
loit. Car les serfs de ce temps-là estoyent adonnez 
à pillages: et puis ils estoyent contredisans, voire 
s'ls n'eussent craint les coups dont ils es&toyent 
chastiez: mais on les voit quelque fois endurcis, 
d'autant qu'on ne les nourrissoit point humaine- 
ment, mais qu'on les traittoit comme des bestes 
brutes, on les frappoit, on les tourmentoit, on les 
mettoit à la gehenne, que bien souvent leur disner 
estoit d'estre battus tous nuds, tellement que le 
sang en sortoit de tous costez. D'autant donc 
qu'ils estoyent ainsi endurcis au mal, il ne se faut 
point esbahir &l y avoit ceste corruption de se re- 
venger contre leurs maistres quand ils en avoyent 
quelque moyen. 

. Or maintenant sainct Paul ne laisse point de 
les exhorter de complaire à leurs maistres, voire 
en tout bien, comme il met ceste exception en 
d'autres passages. Et puis, quils soyent patiens, et 
qu'ils ne repliquent rien. Et au reste, qus mon- 
Sirent bon exemple, encores que leurs maistres Soyent 
ingrafs. Or combien qu'entre nous il n'y ait 
point une telle servitude comme elle a esté ancien- 
nement, si est-ce que ceste doctrine aulourd'huy ne 
nous est pas inutile. Car ceux qui sont en suie- 
tiou moyenne, doivent s'aequitter de leur devoir 
tant plus alaigrement. Car voici la comparaison que 
nous devons faire: Si ceux qui estoyent esclaves, et 
qu'on traittoit en telle cruautó, et lesquels n'estoy- 
ent supportez nullement, si ceux-là estoyent tenus 
selon Dieu d'obeir à leurs maistres, voire qui exer- 
goyent une telle tyrannie gur eux, que sera-ce de 
ceux qui sont à louage, qui ne sont point ainsi 
tourmentez, s'il ne s'acquittent de leur devoir? ne 
sont-ils point doublement coulpables devant Dieu? 
Il est bien certain. Car selon que nostre condition 
e&& douce et supportable, tant moins &urons-nous 

d'exeuse, Binon que nous advisions de nous ranger. 
Et pourtant que ceux qui sont en service cognois- 
sent que ceste doctrine s'addresse auiourd'huy à 
eux, et que sainect Paul leur commande d'estre tel- 
lement suiets à leurs maistres, qu'ils ne leur repli- 
quent point, qu'ils ne soyent point pillars, qu'ils 
taschent de leur complaire entant qu'il leur sera 
possible. Voilà pour un item. Et mesmes nous 
pouvons recueillir une admonition generale de ceci. 
Car il nous semble que si chacun ne fait son de- 
voir envers nous, que nous sommes quittes quand 
nous ferons du pis que nous pourrons. Et com- 
ment? de quoy suis-ie tenu à cestuy-là? ^ Voire, 
comme si ie ne l'estoye point à Dieu. Mais il est 
dit que la charité nous doit rendre suiets les uns 
aux autres, et nous y oblige. Ainsi done, qu'il y 
ait ceste comparaison, Helas! et quand nul ne nous 
pourra demander par tyrannie plus qu'il ne luy 
appartient, tant plus suis-ie malin si ie ne pense de 
m'aequitter puis que Dieu nous supporte ainsi. Ad- 
visons done quand nous ne serons point rudement 
traittez, que nous devons avoir un courage tant 
plus frane et mieux disposé de servir à nos pro- 
chains, et de faire ce qu'il nous sera possible, pour 
monstrer que nous ne devons point frauder ceux 
ausquels Dieu nous a obligez. Voilà comme ceste 
doetrine non seulement est pour les serviteurs et 
chambrieres, mais aussi en general et sans excep- 
tion pour tous fideles. Mais notamment quand il 
est dit que les servitours doivent estre agreables à 
leurs maistres, par cela il nous est monstré qu'ils 
ne les doivent point servir d'une contrainte seule- 
ment, mais qu'ils cognoissent qu'en ce faisant ils 
servent à Dieu. Il est vray (comme sainct Paul 
dit au septieme de la premiere aux Corinthiens) 
que si un homme pouvoit estre libre de ce temps- 
là, il ne le devoit mespriser, ains estoit à souhaiter: 
mais quoy qu'il en soit, si veut-il que chacun se 
tiene en son ordre, et qu'il cognoisse, Dieu m'a 
voulu humilier, il ne m'a point constitué en dignité, 
mais a voulu que ie soye suiet: et ainsi il faut que 
ie me tiene au lieu oà il m'a mis. 

Apprenons done que si quelqu'un est en ser- 
vitude, il ne faut point qu'il soit froid à bien faire, 
mais qu'il s'efforce soy-mesme, iusqu'à tant qu'il 
ait un coeur alaigre, une affection franche et libre 
de s'employer: comme aussi sainct Paul dit en 
lautre passage, qu'il ne faut point que les ser- 
viteurs complaisent à leurs maistres à l'oeil: que 
si tost que leurs maistres auront le dos tourné, ils 
facent du pis qu'il leur sera possible: comme il y 
en à qui sgauront faire si bonne mine, que les 
maistres y seront trompez. Or sainct Paul veut 
qu'il y ait une affection franche, qu'encores qu'ils 
ne fussent point regardez de leurs maistres, qu'ils 
ne craignissent point d'en estre iamais blasmez ni 

reprins, et tant moins punis, que toutesfois ils ne 
laissent pas de leur estre loyaux comme devant 
Dieu. Or cependant il y a l'exception, que les 
serviteurs plaisent aux mailstres en tout bien. Car 
si un serviteur pour gratifier à son maistre veut 
estre son macequereau, qu'il batte l'un, qu'il frappe 


l'autre, qu! pille, qu'il desrobbe, qu'il blaspheme ! 


Dieu: on voit que tout seroit perverti en cela. 
Notons bien donc quand il est parlé des degrez, que 
Dieu se reserve tousiours son authorité, et qu'il ne 
quitte pas son office. Si done les serviteurs doi- 
vent obeir à leurs maistres, ce n'est pas sinon en 
bien. Et qu'ainsi soit, quand un maistre aura 
voulu induire ses enfans ou ses serviteurs à mal 
faire, à ce qu'ils soyent larrons ou meurtriers: 
qu'un, à l'appetit de son maistre, aura attentó de 
tuer quelqu'autre, que le serviteur aura empoisonné, 
quil aura fait quelque trouble, quil aura voulu 
faire quelque trahison, le serviteur sera-il absous, 
pour dire, Mon maistre me l'a commandé? . Com- 
ment, ton maistre? Il faut qu'il soit suiet aussi 
bien à la police: par plus forte raison il faut que 
tu le sois. Or si la iustice ne laisse point d'avoir 
son eours, combien que les maistres soyent obeis 
ebaeun en sa maison, pensons-nous que Dieu vueille 
resigner son office, et qu'il se deboute de son droiet, 
eous ombre que lés maistres, et Magistrats, ot autres 
seront en degré plus haut, et que les serviteurs et 
le peuple soyent inferieurs? Retenons done que si 
nous voulons estre suiets aux hommes, ce n'est pas 
à dire que le droiet de Dieu soit diminué et em- 
pesehé pour cela: mais au contraire, nous devons 
estre tant plus ineitez à servir Dieu. Car il est 
dit que les povres serfs, combien qu'on les tour- 
mente, combien qu'on les traitte si durement que 
e'est une horreur, doivent toutesfois tascher de com- 
plaire à leurs maistres. Et voici nostre Dieu, 
qu'est-il au prix des hommes? Car il n'exerce pas 
une tyrannie sur nous, i| ne nous presse point 
comme feroyent les hommes mortels, il ne veut 
point arracher nostre sang et nostre sueur pour 
son profit ou advantage. Qu'est-ce qu'il demande 
sinon ee qui est pour nostre bien et salut? Quand 
done Dieu se declare ainsi liberal envers nous, mal- 
heur et double mal-heur si nous ne sommes dis- 
posez tellement que nous soyons affectionez à le 
aervir, et à nous offrir à luy du tout en sacrifico 
volontaire. Et ainsi retenons bien, quand il est 
parlé de la suiettion que nous devons aux hommes, 
que par cela Dieu nous monstre que tant plus nous 
sommes tenus à luy, voire sans comparaison: et 
nous sgavons aussi que sa maiesté surmonte tout 
ce qui sera de superiorité entre les creatures hu- 
maines. Mais d'autant que de son costé il ne de- 
mande que de nous gouverner d'une fagon pater- 
nelle, et qu'il nous supporte comme ses onfans 

(ainsi qu'il le declare par son Prophete), tant plus 
le devons-nous servir d'une affection franche et 
volontaire. 

Or sainct Paul apres avoir traitté de cela, 
adiouste, Qwe la graee de Dieu est apparue, voire 
salutaire à ious hommes, mous 4nstruisant que mous 
devons renoncer à toute mpieté, et à, mos appetis mon- 
dains, pour vivre sainciement, dustement et sobrement 
en ce monde, )usques à ce que le gramd Seigneur et 
Redempteur lesus Chrisí apparoisse. Or (comme 
desia nous avons touché ci dessus) sainet Paul ne 
traitte point par le menu, et ne fait point une de- 
claration entiere de tous les devoirs particuliers qui 
sont en tous estats, mais il se contente d'amener 
iei quelques exemples: comme s'il disoit que si 
nous voulons edifier l'Eglise de Dieu, nous qui 
avons la charge d'aaoneer l'Evangile, nous ne de- 
vons pas nous arrester à des questions eurieuses, et 


| qui n'apportent nul profit, mais que nous devons 





solieiter chacun à faire son devoir: et non seule- 
ment en general nous devons monstrer quelle est 
la regle de bien et sainetement vivre, mais nous 
devons aussi declarer aux peres comme ils ont à 
gouverner leurs enfans: aux enfans, comme ils ont 
à s'humilier sous leurs peres et meres: que nous 
devons remonstrer aux maris comme ils doivent 
vivre paisiblement avec leurs femmes, que nous 
devons remonstrer aux femmes d'estre paisibles avec 
leurs maris, que nous devons monstrer aux servi- 
teurs comme ils doivent estre loyaux envers leurs 
maistres: et aussi que nous devons retenir les 
maistres, à ce qu'ils ne pensent point que tout 
leur soit lieite, et qu'ils n'abusent point de leur 
authorité pour estre eruels, mais qu'ils se conten- 
tent d'avoir cest honneur-là, de dominer sur des 
creatures raisonnables. Voilà done comme sainct 
Paul en brief a voulu toucher que la doctrine de 
Dieu n'est pas pour nous chatouiller les aureilles, 
mais qu'ele est pour nous edifier à tout bien. 
Voilà (di-bie) en somme ce que nous avons à rete- 
nir. Or maintenant il est question de confermer 
ceste doctrine. Et comment la conferme-il? Or 
nous avons veu en l'autre passage, que iournellement 
on doit prescher ceste grace de Dieu qui s'est de- 
claree à la venue de nostre Seigneur Iesus Christ. 
Voilà un secret admirable, que Dieu soit manifesté 
en chair, et que cependant il nous ait monstré sa 
gloire celeste, afin que nous soyons unis à icelle. 
Voilà donc oà il faut que tous les Pasteurs s'occu- 
pent. Car quand ils ne cesseront de remonstrer 


quelle a esté la sagesse que Dieu nous a declaree 


en la personne de son Fils, il est certain que ce 
ne sera point temps perdu. Et voilà pourquoy aussi 
en l'autre passage aux Ephesiens, sainct Paul dit 
que c'est la hautesse et la profondeur, le long, le 
large, et l'espais de toute cognoissance: quand nous 

aurons bien estendu nos sens pour speculer le plus 
haut qu'il sera possible, que nous voudrons entrer 
aux abysmes pour nous enquerir de ce qui nous 
est caché iusques au bout, que nous voudrons passer 
la mer et de long et de large, si est-ce que nous 
avons une sagesse, dit-il, assez haute et assez pro- 
fonde, assez longue et assez large, quand nous co- 
gnoistrons la dilection infinie que Dieu nous a 
monstree en la personne de son Fils unique. Or 
maintenant regardons à quel propos c'est qu'on 
nous doit iournellement declarer ce haut mystere 
et inestimable, que Dieu est manifesté en chair. 
Sainet Paul dit que sur tout c'est une regle pour 
vivre sainetement. Et c'est ce que sainct Iehan 
remonstre, que Iesus Christ n'est point apparu pour 
edifier le regne de Satan, mais pour le ruiner, afin 
que le peché n'ait plus la vogue. Puis qu'ainsi est 
done, cognoissons que quand on nous parle de 
nostre redemption, laquelle nous a esté acquise à 
la mort et passion de nostre Seigneur Iesus Christ, 
que c'est afin que nous soyons retirez hors de ce 
monde, que nous puissions renoncer à nos meschan- 
tes eupiditez, et nous dedier du tout à Dieu: comme 
aussi i| est declaró par sainet Pierre, et puis aux 
Ephesiens aussi, que nostre Seigneur nous a rache- 
tez à soy, afin que nous recitions ses louanges iour- 
nellement, puis qu'il nous a retirez de ce monde et 
de toutes les pollutions qui y regnent. Pourquoy 
done est-ce que lesus Christ a espandu son sang, 
sinon afin de nous nettoyer? Et si nous sommes 
ainsi lavez, faut-il que nous venions encores dere- 
chef nous polluer, comme des pourceaux qui se 
viendront veautrer en l'ordure et en la fange, quand 
on les aura fait passer par l'eau? Voilà donc à 
quoy sainet Paul a regardé. Or maintenant il 
reste que nous deduisions les points et articles qui 
sont ici contenus. Il a bien falu noter l'intention 
principale, quand il declare que la grace de Iesus 
Christ est apparue, à ce qu'estans retirez du monde, 
nous soyons un peuple saeré, et que Dieu nous 
gouverne. Il faut donc que nous soyons exhortez 
tous les iours à nostre devoir. 

Mais sainet Paul ayant parlé des serfs, dit qwe 
la grace de Dieu est apparue pleinement à tous hom- 
mes: comme s'il disoit que Dieu ne s'est point con- 
tenté de choisir les grans et les nobles, et ceux 
qui sont en reputation, mais il a espandu sa mise- 
ricorde iusques aux plus petis, ceux qu'on reiette, 
ceux qu'on desdaigne, qui sont en opprobre. Dieu 
2 voulu honorer ceux-là, les mettant au rang, et 
degré de ses enfans. Or nous voyons maintenant 
pourquoy sainet Paul parle ici de tous hommes: et 
aussi de là nous pouvons iuger quelle sottise c'est 
à ces brouillons, qui se meelent de vouloir exposer 
l'Eseriture saincte, et ne s'entendent point en leur 
style, quand ils diront, Et Dieu veut que tout le 

monde soit sauvé: la grace deo Dieu est apparue 
pour le salut de tout le monde: il s'ensuit done 
qu'il y a frane arbitre, qu'i! n'y a point d'eleetion, 
que nul n'est predestiné à salut. Or il faudroit, si 
les bestes parloyent, qu'elles eussent un peu plus 
d'advis que cela. Car sainct Paul n'a voulu en ce 
passage, ni en ceux que nous avons exposez à T- 
mothee, sinon dire que les grans sont appelez de 
Dieu, combien qu'ils n'en soyent pas dignes: les 
petis, combien qu'on les mesprise, ne laissent pas 
toutesfois d'estre adoptez, que Dieu leur tend la 
main pour les recevoir. De ce temps-là, pource 
que les Princes et les Magistrats estoyent ennemis 
mortels de l'Evangile, il sembloit que Dieu les eust 
reiettez, et que iamais ils ne deussent parvenir à 
salut. Sainet Paul dit qu'il ne faut point leur 
fermer la porte, et que Dieu en la fin en pourra 
choisir de ceste compagnie-là, encores qu'ils sem- 
blent estre desesperez du tout. Ainsi en ce pas- 
sage, apres qu'il a parlé des povres eselaves qui 
n'estoyent pas tenus du rang des hommes, il dit 
que Dieu n'a point laissé pourtant de se monstrer 
pitoyable envers eux, et qu'il veut que l'Evangile 
soit presché à ceux ausquels les hommes ne dai- 
gnent pas sonner un mot. Voilà un povre homme 
qui sera reiettó de tous, à grand' peine luy dira-on 
Dieu vous gard': et Dieu s'addresse à luy premiere- 
ment, et se declare estre son Pere, et veut que 
cestuy-ci l'escoute, et ne luy dit pas comme un 
mot en passant, mais il s'arreste là pour dire, Tu 
es de mon troupeau, que ma Parole te soit pour 
pasture, qu'elle soit la vie spirituelle de ton ame. 
Quand done Dieu s'est ainsi monstré si benin en- 
vers le genre humain, que ceux qui estoyent en 
opprobre et tant vilipendez, qu'on ne daignoit pas 
les regarder d'un bon oeil qu'il a prins ceux-là 
comme en son giron, qu'il se declare Pere envers 
eux, et les adopte pour ses enfans, ne faut.il pas 
qu'il y ait une horrible dureté en nous, si nous ne 
sommes amollis quand une telle bonté de nostre 
Dieu s'est ainsi declaree? — Ainsi scachons que ce 
mot emporte beaucoup, quand il est dit que la grace 
de Dieu est apparue pleinement à tous hommes. 
Or cependant notons ce mot qu'il adiouste, que 
c'est pour nous insiruire. Car nous en verrons beau- 
boup qui abusent vileinement de la bonté de Dieu, 
quand ils se donnent licence de mal faire, Et 
voilà pourquoy aussi sainct Paul nous exhorte que 
nous ne tournions point la liberté qui nous a esté 
8i cherement acquise, en couverture et licence char- 
nelle. Nous verrons donc beaucoup de gens qui 
se iouent avec Dieu, et leur semble que tout leur 
est permis, d'autant qu'ils ont esté rachetez par 
nostre Seigneur Iesus Christ. Or cela est trop 
commun: mais on en verra d'autres qui s'anoncha- 
lisent quand on leur presche la miscricorde de 

Dieu: il ne leur souvient plus à quoy ils sont ap- 
pelez, ni à quoy Dieu regarde quand il nous pro- 
pose ainsi les thresors de son amour paternelle. A 
l'opposite sainet Paul dit que la grace de Dieu est 
apparue pour nous instruire. Par cela entendons 
que nous ne pouvons pas separer l'un d'avec l'autre, 
la sainete vie et la foy que nous avons pour nous 
reposer en nostre Seigneur Iesue Christ, et pour 
nous remettre en l'obeissance qu'il a rendue à Dieu 
son Pere. Ainsi done, nous declare-on que Dieu 
nous a esté propice, et qu'il s'est voulu reconocilier 
à nous en la personne de nostre Seigneur Iesus 
Christ?  Sgachons que c'est afin que nous con- 
cevions une haine de nos pechez, et qu'en ce faisant 
nous soyons tant plus incitez à nous retirer à nostre 
Dieu, veu qu'il ne veut point que nous demeurions 
esgarez, et que nous suivions le train de perdition 
et de mort oà nous estions. Voilà donc le lien in- 
separable de la grace de Dieu avec la doctrine de 
bonne vie, tant s'en faut que sous ombre que Dieu 
nous a fait misericorde, il nous faille demeurer là 
stupides, sans discretion de bien et de mal, que 


plustost nous devons cheminer en solicitude pour ; 


nous retirer de toutes les pollutions de ce monde. 
Voilà pourquoy aussi sainct Paul ne trouve point 
exhortation plus vive et de plus grande vertu, que 
de proposer la misericorde de Dieu quand il veut 


bien exhorter: Mes amis (dit-il), cognoissez comme | 


Dieu s'est monstré et declaré envers vous pitoyable, 
et que cela vous esmeuve, qu'il vous enflamme en 
l'amour de vostre Dieu. Car (comme i'ay dit) c'est 
une ingratitude trop brutale, si nous ne sommes 
retenus en son obeissance. Voilà ce que nous avons 
à noter en ce mot, que la grace de Dieu est ap- 
parue pour nous instruire. 

Or il faut bien que ceux qui ont la charge 
d'anoncer l'Evangile soyent prudens en cest endroit. 
Car s'ils disent, Dieu s'est declaré Pere du monde, 
quand il a envoyé son Fils pour nous racheter, que 
nous avons toute iuestice en la remission de nos 
pechez: s'il ny avoit que cela, nous voyons comme 
le monde est enclin à mal, et qu'il tasche de per- 
vertir la grace de Dieu, et l'effacer. Ce seroit done 
pour lascher la bride à tout mal. Mais il faut que 
ees deux points demeurent, c'est ascgavoir penitence 
et foy. Comme quand nostre Seigneur Iesus Christ 
envoye ses disciples, il leur commande de prescher 
la remission des pechez: et outre cela penitence: 
il ne veut point que l'un soit separé de l'autre. Il 
est dit du mariage, que l'homme ne doit point se- 
parer ce que Dieu a conioint. Par plus forte raison, 
ceste union qui appartient à la vie spirituelle, ne 
doit point estre rompue. Et ainsi quand nous vou- 
drons bien prescher la foy il nous faut aussi pres- 
cher penitence: c'est à dire, en monstrant que Dieu 
nous à receus à merci, et que iournellement il nous 

pardonne nos fautes par sa bonté gratuite, et que 
nous sommes iustifiez d'autant que lesus Christ l'a 
reconcilié avec nous, et qu'il nous tient pour iustes, 
combien que nous soyons povres pecheurs: en pres- 
chant cela il faut que nous adioustions, que c'est à 
ceste condition que nous retournions à Dieu: comme 
aussi desia il en estoit parlé par les Prophetes. Il 
est dit que Dieu viendra pour sauver son peuple: 
voire afin que les reliques de Iacob se retirent de 
toute iniquité: c'est à dire, afin que ce que Dieu 
aura reservé par sa misericorde, soit un peuple 
dedié à soy. Or puis qu'ainsi est que Dieu nous 
a acquis tant cherement, ee n'est pas raison qu'un 
chaeun vive à son appetit, et selon sa phantasie: 
mais il faut que nostre Redempteur iouisse de toute 
nostre vie. 

Et notamment il monstre que c'est afin que rec- 
noncans à íoule impielé, el à tous desirs mondains, 
Aows vivions en ce siecle sainctement, 4ustement et 
sobrement, aífendans la venue de ce grand Seigneur 
quand il se monstrera en sa gloire. Ce n'estoit point 
assez d'avoir dit que la gloire de Dieu, quand elle 
sera bien preschee, emporte instruction, ou saincteté 
de vie: mais il faloit specifier ce qui est iei con- 
tenu, qu'en premier lieu il nous faut renoncer à 
toute impieté, et à tous desirs mondains. En somme, 
sainct Paul a ici marqué quelle est la corruption 
de la nature humaine devant que Dieu besongne: 
il y a l'impieté: et puis, les desirs mondains. Or 
quant à limpieté, sainct Paul n'entend pas toutes 
les superstitions: comme nous voyons que les hom- 
mes veulent estre sages à leur phantasie, et cepen- 
dant ont beaucoup de folies qu'ils eongoyvent en 
leur teste quand ils cuident avoir quelque prudence: 
ils sont aussi sauvages, fiers et arrogans: et tout 
cela est impieté. Mais sainct Paul entend, devant 
que Dieu nous ait illuminez en la verité de sa 
Parole, que quelques mines que nous facions, quel- 
que hypoerisie qu'il y ait, toutesfois iamais nous 
n'avons une droite pieté en nous: comme il est 
certain que les infideles, combien qu'ils facent beau- 
coup de monstres, et qu'en ceremonies ils monstrenc 
une grande devotion, et ardente, si est-ce que iamais 
il n'y aura crainte de Dieu aux hommes, iusques 
à ce qu'ils soyent deuement enseignez. Et puis il 
y a les desirs mondains qui regnent quant et quant 
en nostre nature.  Oes deux choses sont bien à 
poiser. ll est vray que maintenant nous ne pour- 
rions pas le declarer à plein: mais pour la fin re- 
tenons en brief, que sainct Paul a voulu iei declarer 
quelle instruction il nous faut recevoir en l'Evan- 
gile: e'est de cognoistre le mal qui est en nous: 
et l'ayans cognu, de nous y desplaire. Voilà pour 
un item. Les hommes donc ne commenceront iamais 
à bien faire, sinon que Dieu y ait besongné, qu'ils 
Soyent reformez, qu'ils soyent faits nouvelles crea- 

tures. Car si nous voulons trouver quelque bonne  stitions ne font que se mocquer de Dieu, tournans 
disposition en nous, c'est un abus. Ainsi done ap- | à l'entour du pot, et n'approchent point de luy, 
prenons, pour donter toutes les meschantes affections | iusques à ce que par foy ils y soyent attirez. Or 
de nostre chair, qu'il faut que Dieu desploye la | cependant il y a aussi les desirs mondains qui nous 
vertu de son 'sainet Esprit, autrement nous de-  transportent, que nous sommes adonnez à mes- 
meurerions là croupissans en nos vices. Voilà pour  chantes cupiditez, qu'il ny a ne loyauté ne droiture, 
un item. . ni humanité, ne douceur, ne chasteté ni attrempance: 
Or là dessus cognoissons que les deux combles le monde nous agitera ainsi, jusqu'à ce que Dieu 
de vices et de tout mal sont, un mespris de Dieu, nous ait mis la bride de sa parole pour nous re- 
quand nous n'avons point une droite reverence pour ' tenir: et non seulement cela, mais que par son 
cheminer selon sa volonté: et puis, que nous suy- | sainct Esprit il nous ait dontez, et qu'il nous ait 
vons nos desirs mondains, et nos meschantes cupi- | monstré qu'il ne faut plus que nous prenions ceste 
ditez, iusqu'à ce que Dieu nous ait attirez à soy. | licence de nous ietter ainsi à l'abandon. Voilà 
ll est vray que les incredules se feront assez à | done par quel bout il nous faut commencer, quand 
eroire qu'ils sont tant devots que merveille, mais | nous voudrons bien servir à Dieu: ce qui ne se 
ce n'est qu'abus. Or ce n'est point sans cause que | peut faire que les hommes ne soyent là confus en 
le Prophete Isaie dit que l'Esprit de la crainte de | eux-mesmes, afin de se presenter à Dieu, et le 
Dieu est donné à nostre Seigneur lesus Christ. | prier qu'il face un tel changement en eux, que tout 
Par cela i| nous monstre que nous ne pouvons , ce qui y estoit auparavant, soit aboli. 
avoir une vraye obeissance de Dieu, sinon que par Or nous-nous prosternerons devant la maiesté 
foy. Et ainsi les povres incredules avec leurs super- | de nostre bon Dieu, etc. 

Chap. II, v. 11—14. ; vogue, quand nous laschons ainsi la bride à nostre 
| chair. Il n'y a donc autre moyen d'estre en droite 

Nous avons exposé ce matin, si tost qu'on nous ; liberté, sinon qu'estans retenus sous la bride de 
parle de la bonté de Dieu qui nous a esté monstree ; Dieu et de sa iustice. Or cependant nous avons à 
en la personne de nostre Seigneur lesus Christ, | poursuyvre ce que desia nous avons entamé, c'est 
que nous devons estre incitez à saincteté de vie. | ascavoir que pour bien nous addonner à Dieu, il 
Car e'est bien raison que Dieu, qui nous a si chere- | nous faut renoncer à toute impieté, et à tous de- 
ment aequis, nous possede, sur tout quand il nous | sirs mondains. Or nous savons qu'il n'y a en 
monstro la fin de nostre redemption, ainsi qu'il en | nous que toute malice, et qu'il est impossible que 
a esté traitté desia, et que Zacharie le declare en | Dieu tire nul bien de nous, iusques à ee qu'il nous 
brief en son Cantique, au 2. ehapitre de sainet | ait reformez, ou autrement nous ne scaurons que 
Lue, Que nous sommes affranchis, afin que tout le | c'est de servir à Dieu. Car combien que nous 
temps de nostre vie nous servions à nostre Dieu. | facions semblant d'avoir quelque devotion, si est 
Car (comme sainct Paul le declare au 6. chapitre | ce que nous serons tousiours stupides et nonchalans, 
des Romains) nous estions sous les liens et servi- | et n'y aura veine qui tende à une droite religion, 
tude de peché: maintenant nous sommes mis en | jusques à ce que Dieu nous ait reformez, et du 
liberté, mais c'est afin que le peché ne domine plus | tout changez. Il est vray que si nous regardons 
sur nous. Comment se fera-il? Quand nous serons | les incredules, il semble qu'ils s'addonnent à Dieu, 
suiets à la iustice de Dieu. Or il n'y a point ici | et qu'ils ayent quelque zele de bien faire: mais 
de force, ne contrainte: mais c'est une suiettion | l'Escriture ne peut mentir, quand elle monstre que 
qui est meilleure et plus desirable que tous les | les hommes sont rebelles à Dieu, et qu'ils tendent 
empires du monde. Car si l'Dhomme veut avoir | tout au rebours de sa volonté, et qu'ils voudroyent 
son franc-arbitre pour servir à ses appetis, c'est | estre exemptez de son ioug, s'il leur estoit possible. 
autant comme s'il se plongeoit au profond d'enfer, | Pourquoy est-ce que les hommes usent de quelque 
et que le diable le traine, et le pousse comme il | ceremonies pour s'acquitter, sinon d'autant qu'ils 
voudra. Pourquoy? Nos appetis sont ennemis de | ne peuvent eschapper la main de Dieu qu'il ne 
Dieu, et le peché domine sur nous, et y a toute ' soit leur Iuge? Mais s'ils ayoyent gagné ce poinet- 

là, il est certain qu'ils despiteroyent toute maiesté 
alors, et qu'ils mettroyent tout ordre en confusion. 
Et àinsi, iusques à tant que Dieu nous ait rechan- 
gez, et reduits à soy, il n'y a en nous qu'une telle 
impieté, qu'un chacun voudroit mener une vie bru- 
tale, que nous ne penserions jamais au royaume 
des ejieux, que nous ne scgaurions mesmes que c'est 


aussi d'avoir esté ecreez, car chacun seroit comme ' 


abbruti. 

Or pource que l'impieté est plus couverte, et 
que c'est un mal qui couve au dedans, et ne se 
monstre pas tant, sainct Paul adiouste, /es desirs 
mondans, lesquels rendent tesmoignage de ce qui 
est en nous, c'est ascavoir que nous sommes pleine- 
ment desbordez au mal, et qu'au lieu que nature 
nous devroit guider à Dieu, voire pour le cognoistre, 
et pour le contempler, nous sommes pires que les 
bestes brutes. Car combien que les bestes n'ayent 
nulle discretion entre le bien et le mal, si est-ce 
qu'encores se tienent-elles en leurs bornes, et en 
leur mesure: et combien qu'elles suyvent leurs ap- 


petis, pour le moins quand elles auront mangé leur | 


soul, elles se reposent: quand elles auront prins 
leur repos, elles travaillent: quand elles auront faim, 
elles prendront pasture, pour le moins elles la 
cercheront. 
qu'il se vueille desguiser, et sc contrefaire du tout. 
Nous voyons quelle impetuosité il y a en tous nos 
appetis, qu'il n'est point question qu'on aime seule- 
ment ses aises et commoditez, mais il semble que 
nul ne se puisse resiouir sinon qu'il ait tout per- 
verti, qu'il ait meslé le ciel avec la terre. 
somme, puis que nous sommes enveloppez ici bas, 
que nous ne pensons nullement au Royaume des 
cieux, en cela ecognoist-on que nous sommes du 
tout pervertis, et qu'il n'y a point une seule goutte 
de bien en nous, et que nous sommes aveugles en 
tous nos desirs. Et pourquoy? Ils ne tendent 
qu'au monde: et nons sommes creez à une fin 
toute diverse. Car nostre condition seroit bien 
malheureuse, 8i nous ne regardions plus loin qu'à 
la terre, quand ici nous sommes assuiettis à tant 
de povretez, à tant de solicitudes, à tant de fasche- 
ries et d'angoisses. Les bestes brutes ont beaucoup 
meilleur temps: car elles ne craignent sinon ce qui 
leur est present, elles ne se soucient de rien, elles 
ne sont point menees d'ambition, elles n'apprehen- 
dent point le mal qui leur peut advenir, elles ne portent 
point d'envie comme les hommes, elles n'ont point de 
solicitude pour cent ans apres leur mort, elles se con- 
tentent de la pasture qui leur est presente. Mais voici 
les hommes qui 8ont en tourment continuel: et neant- 
moins quand Dieu nous laisse, oü est-ce que nous 
demeurons? Le monde nous retient, il nous pos- 
sede, nous y sommes du tout attachez, voire enter- 
rez, que nous sommes là stupides, que nous ne 


Mais de l'homme, c'est pitié: il semble ; 


En ! 

pensons à rien sinon à ceste vie caduque. Puis 
qu'ainsi est done, cognoissons que pour approcher 
de Dieu, i! nous faut sortir de nostre nature la- 
quelle nous tenons d'Adam, et faut que nous soyons 
faits nouvelles creatures, et en premier lieu. Voilà 
pourquoy sainct Paul commenee par ce bout, qu'il 
nous faut renoncer à toute impietó, et à tous desirs 
mondains. 

Or il adiouste puis apres que le tout est, pour 


vivre en ce monde present sainctement, Vustement et 


sobrement. Il ordonne ici la vie chrestienne en 
trois choses: qu'il y ait saineteté (ou reverence de 
Dieu) qu'on luy obtempere: qu'il y ait iustice et 
droiture envers nos prochains: et qu'il y ait hon- 
nestetó et attrempanee, que nous ne soyons point 
dissolus, mais que nostre vie soit modeste et pudi- 
que. Voilà done la vraye perfection que Dieu de- 
mande, et à laquelle il nous faut aspirer pour pro- 
fiter tout le temps de nostre vie. Or il est vray 
que l'Escriture saincte souvent (comme aussi nous 
avons dit) ne touche que deux parties quand elle 
nous veut monsirer oü gist la iustice parfaite: c'est 
(comme la Loy aussi a esté mise en deux tables) 
qu'il nous faut servir Dieu en toute pureté, et qu'il 
nous faut converser avec nos prochains en toute 
integrité et rondeur. Cela suffiroit bien: mais 
ceste attrempance, ou sBobrieté, de laquelle parle 
sainct Paul, est mise comme une troisicme partie, 
qui est coniointe inseparablement avec les deux. 
Car comment est-ce que nous ferons le repos spirituel 
qui nous est commandé, sinon que l'attrempance 
domine en nous?  Commont aussi serons nous 
patiens en nos afflietions? Or par ci devant sainct 
Paul adioustoit le service de Dieu, et la charité 
que nous devons garder avec nos prochains, pour 
un principe. Mais maintenant il n'y nulle contra- 
rleté en ce qu'il dit: car ceste attrempance emporte 
que l'homme se retiene comme captif, et qu'il ne 
soit point addonné à ses delices, mais qu'il soit 
donté sous la main de Dieu, pour estre gouverné, 
non point à son appetit, mais comme Dieu le voudra. 
Quand done nous aurons nos esprits ainsi rangez, 
nous aurons la sobrietó dont parle ici sainet Paul. 
Et maintenant nous pouvons aisément conclure 
que quand il a mis ces trois mots, ga esté pour 
monstrer que Dieu ne nous mene point par longs 
circuits, mais que le chemin nous est certain et 
infallible, moyennant que nous ne voulions point 
errer à nostre escient: comme font ceux qui in- 
ventent des sottes devotions pour plaire à Dieu, 
ils se tourmenteront beaucoup, mais ils ne font que 
tracasser. 'Tenons donc le droit chemin: car sainet 
Paul nous declare que les hommes ne feront que 
perdre temps quand ils se fourvoyeront ainsi apres 
leurs imaginations. Et pourquoy? Voici le repos: 


 €'est à dire, Voici oà nous pourrons estre asseurez 

que nostre vie sera agreable à Dieu, quand elle 
sera reglee selon la Loy. 

Or quant à la iustice, il comprend sous ce 
mot toute la droiture que nous devons garder avec 
nos prochains, tellement que nous ayons ceste 
equité naturelle dont parle nostre Seigneur lesus 
Christ, c'est de ne faire à nul, sinon ce que nous 
voulons qu'on nous face. Quand donc nous avons 
à traffiquer avec nos prochains, que nous n'usions 
ne de fraude, ne de malice, ne de cruauté, que 
nous ne soyons point addonnez à rapines, que nul 
ne cerche son profit, que nous ne soyons point 
menez d'ambition pour suppediter, les uns les autres, 
ou pour gagner le dessus: mais que nous cerchions 
de communiquer seulement ensemble, en sorte que 
nul n'ait occasion de se plaindre de nous: et mes- 
mea que nul ne soit addonné à son profit, mais 
que nous cerchions ce qui est profitable à chacun, 
C'est ceste iustice qu'on a definie en brief, De ren- 
dre à chacun son droict. Mais la declaration de 
nostre Seigneur Iesus Christ est encores plus facile, 
De faire à chacun ce que nous voudrons qu'on 
nous face. Car nous sgaurons bien tousiours dis- 
puter subtilement de ce qui nous est deu, il ne 
faut point que nous allions au conseil pour cela. 
]] est vray que si quelqu'un a une cause à deduire, 
il s'en ira demander qu'on luy forme son action 
qu'on luy donne couleur, afin de declarer tant mieux 
son droiet: :inais si ne trouvera-on iamais homme 
si idiot, ne de si peu de sens, qui ne soit assez 
subtil, pour dire, Cela m'appartient. Il est vray 
qu'i ne pourra pas si bien deduire sa eause pour 
monstrer tous ses droiets, mais tant y a qu'en 
general il sgaura bien dire, Voilà qui m'appartient, 
et on me fait tort en tel endroit. Or maintenant 
qui est cause que nous ne voyons aussi clair pour 
maintenir le droiet d'un chacun, sinon que nous 
sommes corrompus? Et puis il est certain qu'il 
n'y à que nos affections qui nous empeschent que 
nous n'ayons ceste droiture en nous. Car si on nous 
propose une cause generale, oü il n'y ait ne haine 
ne faveur, nous sQaurous bien prononcer, Il faut 
ainsi faire, voilà qui est iuste. Or il ne faut point 
qu'on soit grand celere, ne qu'on ait beaucoup hanté 
les escholes quand on nous propose une chose, 
nous ne la trouverons point douteuso ni enveloppoe: 


ixais si tost que nous aurons ie ne sgay quoy qui | 


nous divertit, nous ne sgavons plus que c'est de 
ceste droiture. Apprenons donc pour plaire à Dieu 
qu'il nous faut tellement cheminer avec nos prochains, 
que nul ne se plaigne de nous. Voilà pour un item. 

Or c'est en vain que beaucoup se travaillent 
pour plaire à Dieu en ceremonies: comme nous 
voyous en la Papauté qu'on fait beaucoup de choses. 
Et comment? Pour contenter Dieu. Mais cepen- 
dant les uns sont adonnez à rapines, les autres à 

| fraudes et à malice, ils feront chanter force messes 


pour se racheter. Et n'est-ce point se mocquer 
pleinement de Dieu? Car nous voyons oü il nous 
appelle: il ne nous commande point tant de menus 
fatras, mais il veut. que nous apprenions de nous 
exercer en droiture, que nostre estude s'applique là, 
ce sont les vrais fruits qu'il demande et approuve, 
que nous cheminions en toute integrité, subvenans 
à ceux qui ont faute de nostre aide, et nous ab- 
stenans de toute iniure et outrage. Or il y a la 
saincteté qui est adioustee, voire et non sans cause. 
Car ce n'est pas tout que les hommes se contentent 
de nous, et que nous n'ayons procuré le dommage 
d'autruy en fagon que ce soit: mais Dieu merite 
bien d'aller devant. Si les femmes (comme nous 
avons veu) doyvent estre suiettes à leurs maris, 
que sera-ce de nous envers Dieu au prix? Voilà 
les femmes qui sont compagnes de leur: maris, et 
toutesfois elles leur doyvent reverence, comme à 
leur chef: et puis elles se doyvent humilier. Main- 
tenant voici nostre Seigneur lesus Christ qui a 
contraeté un mariage spirituel avec nous, qui est 
beaucoup plus sacré que tous les máriages du 
monde: quand nous luy fausserons la foy, et que 
les uns s'addonnans à supersütions et idolatries, 
s'en iront mesler ou veautrer parmi toutes les or- 
dures de la Papauté, ie vous prie, que sera-ce de 
cela? Il est vray qu'ils pourront dire qu'ils n'ont 
offensó personne.  Voire ici bas: mais que la ma- 
iestó de Dieu soit ainsi violee? On dira, Ie ne 
suis point larron. Et tu es sacrilege cependant: 
comme auesi sainct Paul en parle. 

Ainsi advisons à nous, et quand ceste doctrine 
nous est preschee, c'est à dire qu'il nous faut con- 
verser en touto integritó avec les hommes, ne pro- 
curans à nul son dommage, mais plustost leur bien, 
qu'en cela nous condamnions ces povres fols qui 
s'amusent à beaucoup de menus bagages, pensans 
honorer :Dieu par leurs siugeries: tout cela n'est 
qu'abus. Et pourquoy? Car il veut misericorde, et 


| non point sacrifice: il demande droiture, foy, et 


iugement comme il le dit par son Prophete, et 
comme aussi nostre Seigneur lesus l'allegue. Voilà 
en quoy Dieu approuve si nous le eraignons ou 
non, c'est quand nous cheminerons en iustice, e 
que nous converserons les uns avec les autres sans 
aucune nuisanec. Il faut bien que nous ayons cela. 
Mais cependant si faut-il aussi que Dieu ne soit 
oublié, que nous ne reeourions à luy, que nous ne 
mettions toute nostre fianco en lesus Christ, que 
nous n'ayons cest exercice continuel, d'invoquer en 
son nom Dieu son Pere, veu que la necessité nous 
y induit, et nous y pousse à chacune minute do 
temps: il faut que nous glorifions Dieu, tenans tout 
bien de luy, et que nous advisions de bien profiter 
en ce qui nous est commané cn la premiere table, 

et que cela soit observé sur tout: et puis que nous 
venions au reste. Car la Loy de Dieu ne se peut, 
et ne se doit diviser. Il est vray qu'il y a deux 
tables, et faut bien les distinguer, afin que nous 
scachions que le service de Dieu va devant, et puis 
la charité avec les hommes est adioustee: 
cependant Dieu n'a point baillé une partie de sa 
Loy aux Iuifs, et une partie aux Payens, mais il a 
voulu que chacun la regoyve: car il y a fait une 
telle liaison, qu'il n'est point lieite aux hommes de 
aire ici nulle separation. ll est dit, Maudit sera 
celuy qui ne s'acquittera de toutes ces choses. Il 
est vray qu'on ne pourra pas accomplir tout ce que 
Dieu commande, il &'en faut beaucoup: et encores 
que Dieu nous conduise par son sainct Esprit, nous 
serons tousiours empeschez par nos foiblesses. Mais 
quoy qu'il en soit, si faut-il aspirer à ce but-là, de 
nous assulettir à Dieu en tout et par tout. Car 
celuy qui a defendu la paillardise, a auesi defendu 
le larrecin (dit sainct Iaques) tellement qu'on viole 
la maiesté de Dieu en tout et par tout, quand on 
s'abandonne à quelque vice que ce soit. Et pour- 
lant. apprenons de mettre la saineteté avec ]a iustice, 
c'est à dire, que nous conversions tellement avec 
les hommes sans aucune iniure, outrage ne violence, 
que Dieu ne soit point frustré de son droict, c'est 
à dire, que nous ne l'adorions purement, et que 
nous ne pensions point estre quittes quand les 
hommes ne nous condamneront point en cest en- 
droit, Car nous sgavons ce qui est prononcó, que 
s'il nous advient de nous desguiser devant les hom- 
mes, et que nous ayons honte de suyvre lesus 
Christ, qu'il nous desavouera aussi devant les 
Anges de Paradis. Cognoissons cela, ct apprenons 
qu'il faut que nos corps et nos ames soyent dediees 
à Dieu. Si une femme fait semblant de s'accorder 
à un paillard, desia elle sera tenue pour meschante. 
Bi un serviteur non seulement souffroit qu'on mes- 
dist de son maistre, ou un enfant de son pere, 
mais qu'il se conioigne parmi les detraeteurs, et 
qu'l declare qu'il en est comme complice, qu'em- 
portera une telle desloyauté? Car si nous conver- 
sons avec les meschans, et dissimulons en telle 
sorte qu'il leur semble que nous aecordions à leur 
impieté, il est certain que nous trahissons Diou. 
Et ainsi ne nous flattons point quand les hommes 
nous auront applaudi, ou bien qu'ils couvriront 
nostre ordure: il faut venir en conte devant celuy 
qui nous condamnera au double, quand nous aurons 
voulu ainsi par hypoerisie et couverture frivole des- 
guiser sa verité. Voilà en somme ce que nous 
avons à retenir sur ce rnot. 

Or il y a l'attrempanee, qui est (commo i'ay 
dit) non point pour rien adiouster à la Loy de 


mais | 

nous ne sommes attrempez, il n'est point possible 
de nous assuiettir à Dieu quand il nous envoyera 
des afflictions, quand il nous voudra matter. Si 
ainsi est, et que nous ne facions que lauguir sur la 
terre, que nous ayons beaucoup de povretez, et de 
fascheries, sera-il possible d'adorer nostre Dieu, et 
de louer son nom, si nous n'avous ceste attrem- 
panee et sobrieté dont parle sainct Paul? Et puis, 
quand nous serons comme veaux desbridez, et qu'il 
y aura une licence, et en danses, et en chansons 
dissolues, et en tels scandales, que tout sera des- 
bordé, ie vous prie, comment chacun se contentera- 
il de vivre paisiblement avec sa femme, sans attenter 
desloyaument au mariage d'autruy? Or s'il y a 
des scandales, si on permet les dissolutions et in- 
temperanees, s'il y a (di-ie) de telles ouvertures, il 
faut quant et quant que les paillardises et adulteres 
ayent la vogue, et qu'il n'y ait plus ne loyauté, ne 
droiture estre les hommes, que tout soit abandonné 
pour se desborder sans aucun moyen, qu'on s'adonne 
à cruautez et à rapines, qu'on pille et qu'on sac- 
eage tout quant et quant. Ainsi done notons que 
quand sainct Paul parle ici de sobrieté, ce n'est 
point pour rien adiouster à la Loy de Dieu, non 
plus qu'auparavant il n'a pas voulu mettre d'avan- 
tage que ce qui est contenu aux deux tables, quand 
il a parlé de patience: mais il a voulu monstrer 
comme nous pourrons obeir à Dieu: ce sera quand 
nous aurons retranché toutes les superfluitez du 
monde, en sorte que Dieu chevira paisiblement de 
nous, et y aura son regne. 

Or notamment sainct Paul dit qu'il nous faut 
vivre ainsi en toute sobrieté, et purement, attendant 
lheureuse esperance, et. l'apparition dw grand. Dieu, 
et de nostre Sauveur lesus Christ. Par cela il nous 
monstre que Dieu nous tient ici bas comme en 
quelque espreuve, qu'il veut veoir quels nous som- 
mes: et pourtant, que ceste vie est comme un com- 
bat assiduel, et que Dieu ne nous y laisse point 
oisifs, mais il nous y exerce afin d'avoir certaine 
approbation de la crainte et de l'honneur que nous 
luy portons. Et cela est bien utile: car nous voyons 
qu'un chacun se plaind, pource que Dieu ne nous 
accorde pas nos appetis, mais plustost y est con- 
traire, que nous voudrions qu'il nous conduisist, et 
qu'il nous gouvernast à nostre phantasie: briof, qu'il 
permist qu'un chacun de nous fust maistre de sa 
personne. ci sainct Paul declare que c'est bien 
raison que durant le cours de ceste vie transitoire 
nous soyons exercez au service de Dieu, et qu'il 
esprouve quels nous sommes envers luy: mais à 
cause aussi que la longueur du tempe nous fasche, 
il nous enseigne que c'est en attendant l'espcrance 
de la venue de nostro Seigneur lesus Christ. Par 


Dieu, mais pour nous monstrer quelle est ]a saincteté | cela il monstre qu'il ne nous faut point amuser à 


et droiture de laquelle il a fait mention. 


Car si ! l'estat present du monde, si nous voulons avoir 
c) 

forme constance de servir à Dieu, mais qu'il nous 
faut estre attentifs à l'esperance qui nous est don- 
nee, que le Fils de Dieu viendra pour estre luge 
du monde. Et ainsi en premier lieu, notons que 
Dieu veut examiner ses fideles quand il permet ct 
ordoune que durant ceste vie terrestre ils soyent 
faschez et molestez, qu'ils paesent. parmi beaucoup 
de troubles, et que les choses ne lour vienent point 
a propos, il semble qu'il les ait abandonnez, mes- 
mes quil leur soit ennemi. Mais cognoissons que 
non &ans causo 1l fait cela, et que nous avons besoin 
d'estre ainsi exercez. Et de faict, nous voudrons 
bien scavoir quand on nous baillera de l'or, ou de 
largent, si c'est bon or, ou bon argent: et quand 
nous en douterons, nous le ferons bien passer par 
le feu. Et nostre foy (commo dit sainct Pierre) 
n'est-elle point plus precieusc que tous ces metaux 
eorruptibles qu'on esprouve si songneusement? C'est 


done bien raison qu'une chose si digne comme cst | 


nostro foy, ait la erainte de Dieu, qu'elle soit ap- 
prouvec à bon escient: ce qui se fait, quand Dieu 
nous envoye des afflictione, et qu'il veut que nous 
ne soyons point addonnez à nostre profit, mais plus- 
to8& que nous servions à ceux-mesmes qui sont in- 
graís, et qui nous rendent mauvais salaire de co 
que nous aurons tasché de leur bien faire: quand 
Dieu ordonne cela, ce n'est point sans cause. Voilà 
ee que nous avons à retenir en premier lieu. 

Mais cependant cognoissons aussi la briefvetó de 
nostre vie, afin que nous ne nous faschions point. 
Car nous voyons comme nous sommes delicats: ceux 
mesmes qui auront monstré quelque bonne affection 


de se dedier à Dieu, quand ils auront advancé quel- | 


ques pas, il leur semble qu'il leur est licite de de- 
meurer au milieu du chemin, et se faschent, Et ceci 
durera-il tousiours? Et nous ne pensons point ce- 
pendant à la fragilité de nostre vie. Si le chemin 


d'un homme est court, il prend courage: encores qu'il | 


ait les iambes si rompues qu'il n'en puisse plus, si 
est-ce qu'il se traine iusques au logis: et mesmes 
quand un homme aura cheminé dix ou douze iour- 
nees, selon qu'il approchera de son voyage, il se 
resiouit, e£ prend courage d'aller iusques au bout. 
Or quand nous voyons que nous ne sommes point 
loin du but oà il nous faut parvenir, là dessus que 
ne prenons-nous courage de passer tousiours outre, 
et sur tout quand nous sommes ainsi admonestez 
par le sainet Esprit? Or ce n'est pas le tout cn- 
core& de penser que nostre vie est briefve et ca- 
duque: que nous aurons bien tost achevé nostre 
eourse, et pourtant que nous ne defaillions point: 
mais il nous faut regarder à ceste esporance à la- 
quelle nous sommes appelez. Et pourquoy? Voilà 
qui est eauso qu'il ne nous chaut guerces de nous 
dedier à nous, pource que nous ne voyons point 
de profit devant nos yeux, et que nous ne le pou- 

vons point toucher à la main, nous voudrions que 
Dieu nous applaudist. Or il est certain qu'il n'at- 
tend pas encores que nous l'ayons servi pour nous 
faire du bien: mais quoy qu'il en soit, si ne veut-il 
pas nous tenir tant aiseement en ce monde, que 
nous prenions occasion de nous y endormir. Car 
nous oyons ee qu'il a prononcé, que ceux qui s'ad- 
donnent ainsi àux choses presentes, ont desia recou 
leur salaire. Or nostre Seigneur nous solicite de 
regarder au ciel Et voilà pourquoy ceste vie-ci 
est pleine d'inquietude, de tant de fascheries qui 
nous environnent de tous costez. Car autant d'af- 
flietions que nous. endurons, ce sont autant de coups 
d'esperon par lesque!s Dieu nous picque afin de nous 
attirer à luy, et que nous soyons addonnez de pen- 
ser aux choses celestes, et par conscquent d'estre 
rctirez de ce monde. 

Voilà pourquoy notamment eainct Paul paric 
iti de ceste esperance: comme s'il disoit qu'il ne se 
faut point esbahir si les hommes sont plus que 
morfondus quand il est question de servir à Dieu. 
Et pourquoy? Car ils ont les yeux fichez, et s'ar- 
restent du tout aux choses terrestres. Or il faloit 
penser à la venue de nostre Seigneur Iesus Christ, 
et chacun s'en destourne. Voilà qui est cause done 
quc le monde nous retient ainsi, et qu'il nous es- 
blouit ies yeux de ses allechemens, et que nous y 
sommes du tout abbrutis. Apprenons done que c'est 
le vray moyen de servir à Dieu, que nous passions 
viste par iei bas, et que nous cognoissions que ce 
n'est point à autre condition que Dieu nous a iei 
uis, sinon pour cheminer comme estrangers, que 
nous ne devons point faire ici nostre nid, et qu'en- 
cores que Dieu nous y donne quelque repos, &i faut- 
il passer outre, et que nous tendions à luy, et à 
ceste venue de nostre Seigneur lesus Christ. Ius- 
ques à tant que nous soyons venus là, il est cer- 
tain que quelque belle appareneo que nous ayons, 
il n'y aura que vanité en nous. Et ainsi c'est le 

nous cognoissions que Dieu ne nous a point ici logez 
pour y habiter tousiours, mais que c'est afin que 
nous tendions à luy, voire estans asseurez de la 
venue heureuse de nostre Seigneur lesus Christ. 
Et voilà pourquoy il adiouste apres l'esperance, la 
venue, ou l'apparition de la gloire du grand Dieu, 
et de nostre Sauveur Iesus Christ. Sainet Paul a 
parlé de l'esperance tant heureuse, comme s'il disoit, 
Mes amis, il ne faut point que nous tendions au 
Royaume des cieux comme à l'aventure, estans in- 
certains si nous y parviendrons ou non: ear nous 
scavons qui nous l'a promis. Or Dieu est fidele. 
Contentons-nous donc d'estre appuyez sur sa verité. 
Voilà pour un item. 

Et au reste, nous avons une certitude et un 
bon garent de cela. Car autrement que seroit-ce? 

Voilà nostre Seigneur Iesus Christ qui est venu au 
monde. Est-ce peu de chose que le Dieu eternel 
se soit tellement aneanti en ceste nature humaine 
qu'il avoit prinse, qu'il ait souffert une mort, non 
seulement ignominieuse devant les hommes, mais 
aussi maudite et execrable devant Dieu? Voici le 
Fils de Dieu, le chef des Anges, !a fontaine de vie, 
l'image vive de Dieu, celuy auquel appartient toute 
gloire et maiesté, qui est descendu iusques à se 
faire semblable à nous, il regoit toutes nos infir- 
mitez excepté peché. Il est vray qu'il n'y a nulle 
maeule en luy, mais tant y a qu'il s'est assuietti à 
froid et à chaud, et à autres passions: brief, il a 
soustenu toutes infirmitez humaines: en la fin il a 
falu mesmes qu'il fust& maudit de Dieu, voire non 
point à cause de luy, mais d'autant qu'il soustenoit 
le fardeoau de tous nos pechez, et que la malediction 
de Dieu soit venue sur sa teste, qu'il s'en est con- 
stitué detteur principal, afin de nous en acquitter. 
Or maintenant pensons-nous que Dieu ayant fait 
un tel acte, souffre que sa mort et passion soit in- 
utile, quand nous eroirons en luy apres estre cru- 
eifié, qu'il soit là en son Royaume celeste, et qu'il 
nous laisse là nous qui sommes ses membres? Il 
fera donc valoir sa mort et passion. Et ainsi, quand 
nous serons esbranlez de quelque desfiance, pour 
dire, Et voire, mais que sera-ce? Nous ne voyons 
point le Fils de Dieu, il nous est caché. Que nous 
cognoissions toutesfois qu'il est nostre Sauveur. Or 
cela seroit inutile sinon qu'il apparust maintenant 
en sa gloire: sa mort et passion seroit comme une 
farce qu'il auroit iouee: il n'y auroit nul profit que 
Dieu ait ainsi changé tout ordre de nature, qu'il 
soit descendu ici bas pour prendre la similitude 
d'un pecheur, combien qu'il ne le fust point, qu'il 
ait esté manifesté en chair, et toutesfois qu'il ne 
nous cognoisse plus, que cela se passe et s'escoule, 
et que nous n'en recevions nul profit pour nos per- 
sonnes, Embrassons donc le salut qui nous a esté 
aequis, afin que par ce moyen nous soyons certifiez 
que nostre Seigneur lesus Christ apparoistra, com- 
bien que maintenant nous ne l'appercevions point. 
Et ainsi nous devons bien noter ce que dit sainct 
Paul aux Colossiens: c'est asgavoir que nous ne 
devons point estre estonnez si auiourd'huy nous 


languissons au monde, et qu'il semble que nous ne | 


gagnons rien de servir à Dieu. Car les fideles là 
dessus se faschent quand ils voyent que les me- 
schans ont la vogue, et qu'eux sont opprimez, Et 
oà est Dieu? |l ne pense point de nous. Or 
sainct Paul nous declare qu'il nous faut porter le 
tout patiemment. Et pourquoy?  Oü est nostre 
vie? (dit-il), elle n'est pas en nous, mais en nostre 
Seigneur lesus Christ. Or voilà Iesus Christ qui 
est à la gloire de Dieu son Pere, iusques à tant 
qu'il nous soit revelé au dernier iour. 

faut point donc esbahir (dit-il) si nostre vie est 
cachee quant et quant, et que nous Soyons comme 
en lhyver. Quand les fueilles sont tombees des 
arbres, on voit là du bois qui est sec et mort: mais 
la vie ne laisse pas d'estre au dedans. Ainsi rece- 
vons nostre Seigneur lesus Christ, et nous remet- 
tons du tout à luy, seachans que nostre vie est là 
enclose. Et d'autant qu'il n'est point encores ma- 
nifesté, que nous attendions en patience, et qu'il ne 
nous face point mal s'il nous faut languir au milieu 
de beaucoup de miseres et d'afflietions. Voilà donc 
pourquoy maintenant sainct Paul, apres avoir parlé 
du siecle present, et qu'il a monstré que ce n'est 
qu'une figure qui passe (comme il le dit en un autre 
lieu), nous ramene à nostre Seigneur Iesus Christ, 
disant qu'il nous faut persister en ceste esperance-là. 

Or done apprenons que la vraye constance des 
fideles, c'est l'esperance: car c'est celle qui nourrit 
la foy. Quelle difference y a-il entre la foy et l'es- 
perance? Par foy nous embrassons les promesaes 
de Dieu, et ne doutons point qu'il ne les accom- 
plisse. Mais cependant ce n'est point assez d'avoir 
ereu à Dieu ainsi pour un coup: mais il nous y 
faut persister constamment. Or cela se fait, d'au- 
tant que nous esperons. Ainsi l'esperance n'est 
sinon là conduite de la foy, afin qu'elle ne s'esva- 
nouisse point, que ce soit une chose temporelle et 
caduque, mais à ce quelle persiste jusques au bout. 
Or il est vray que cependant nous aurons beaucoup 
de combats à soustenir, il nous faut (di-ie) batailler 
si nous voulons esperer, et si nous ne voulons poinf 
defaillir et decheoir de nostre esperance. Or ceste 
doctrine seroit quelque fois pour nous faire perdre 
courage, sinon que tousiours nous demeurions re- 
solus en cela: c'est, puis que Iesus Christ qui est 
nostre vie, n'est point encores apparu, que nous 
souffrions que nostre salut soit enclos en luy, et 
quand nous ne le voyons point, que nous ne lais- 
sions pas pourtant d'ouvrir les yeux de la foy pour 
avoir ceste certitude, c'est que nous sgavons en 
quelle main nous avons mis nostre depost. Si un 
homme estoit en danger en sa maison, ou de feu, 
ou d'ennemis, ou de pillage, et qu'il ait un lieu bien 
asseuré, qu'il ait un ami fidele: quand il luy aura 
commis tout son thresor en garde, il ne courra point 
à chacune minute pour le veoir, et pour fueilleter 
ce qu'il aura là: il se contente. Un homme sout- 
frira bien d'avoir toute sa substance entre les mains 
d'un sien ami, il se fie à luy, et au bout d'un an 
il continue. Or maintenant, puis que Dieu se fait 
gardien de nostre salut, et que s'il estoit entre nos 
mains il seroit exposé en proye, et que le diable 
l'auroit bientost ravi, mais que Dieu en ha la soli- 
citude, et qu'il le garde, et qu'il s'en appelle depo- 
sitaire, &i nous n'avons fiance en luy qu'il en fera 
bonne et &eure garde, quel honneur luy faisons-nous? 

Si un homme est gardien de quelque chose, et qu'il 
ait un depost entre ses mains, s'il en fait tort, voilà 
un larrecin le plus vilein et le pire qui pourroit 
estre, d'autant qu'on s'estoit fió en luy. Et pen- 
sons-nous que Dieu vueille estre accusé d'une telle 
desloyauté, attendu mesmes que nous avons tant 
de promesses qu'il accomplira nostre salut, puis 
qu'il en ha une fois prins la charge? Et ainsi, 
toutesfois et quantes que nous pourrons estre ten- 
tez de perdre courage, ou que nous-nous sentirons 
trop lasches et trop tardifs, que nous apprenions de 
regarder à ceste venue de nostre Seigneur Iesus 
Christ, et de nous appuyer sur les promesses du 
salut qui nous sera alors appresté. Voilà en somme 
comme nous avons à prattiquer ceste doctrine qui 
est ici contenue. 

Or quand sainct Paul parle du grand Dieu, et 
de nostre Sauveur lesus Christ, il ne nous faut 
point diviser Dieu le Pere d'avec son Fils: mais 
sainct Paul entend que Dieu apparoistra en la per- 
sonne de nostre Seigneur lesus Christ: comme il 
dit qu'alors Dieu sera tout en toutes choses. Or 
ceci est bien à noter contre ceux qui ont voulu 
nier la Divinité de Iesus Christ, et ont imaginé 
qu'il estoit comme un Dieu forgé de nouveau: ainei 
que ce detestable qui a esté puni en ceste ville, 
confessoit bien que lesus Christ estoit Dieu, mais 
il disoit qu'il n'avoit pas esté tousiours, seulement 
qu'il avoit commencé son essence Divine à la erea- 
tion du monde, et que Dieu le Pere l'avoit fait 
passer par un alambie (ainsi qu'il l'appelloit) et puis 
qu'il est apparu estre Dieu quand il est nay au 
monde. Voilà un dieu forgé à la haste. Or ceux 
qui ont eu une mesme opinion, comme les here- 
tiques anciens, se sont armez de ce passage, Ho, 
voilà sainct Paul qui nomme un grand Dieu: et 
puis lesus Christ: il s'ensuit donc que Iesus Ohrist 
est un Dieu inferieur et subalterne: ceux-là, di-ie, 
se mocquent bien de l'Escriture saincte. Car sainct 
Paul monstre qu'il ne nous faut point estimer au- 
eune maiesté de Dieu qu'en lesus Christ: car là 
(comme il le dit en l'autre passage) est enclose 
toute Divinité. Il use là d'un mot grossier, afin 
que nous y comprenions plus aiseement ceste es- 
sence infinie qui est en Dieu, et que nostre ingra- 
titude soit tant plus detestable, si nous imaginons 
rien de Dieu, sinon en le considerant en nostre 
Seigneur lesus Christ. Voilà done pourquoy il dit 
qu'à la venue de nostre Seigneur Iesus Qhrist nous 
verrons Dieu en sa pleine grandeur. Or pour- 
quoy est-ce qu'il parle de là grandeur de Dieu? 
C'est pource que maintenant elle est amoindrie 
par nostre ignorance, par nostre infidelité, et par 
ce que nous sommes tant eslourdis en ce monde 

bien de bouehe que Dieu est grand, qu'il est incom- 
prehensible, qu'il est si haut que nous sommes con- 
fus en pensant de luy: chacun dira bien cela en un 
mot. Mais cependant nous voyons le mespris, nous 
voyons qu'on ne se peut fier en luy, on voit qu'il 
ne peut arracher aucune suiettion de nous pour 
porter reverence à sa maiesté, on voit que son 
Royaume celeste est mis en oubli, que quand il y 
aura quelque petit gain qui nous est proposé, nous 
courons apres, nous despitons manifestement Dieu, 
nous ne tenons conte des promesses de l'Evangile: 
brief, les hommes sont si malins qu'ils ne deman- 
dent que d'appetisser Dieu, et nous voyons que 
toute nostre vie tend là, quand chacun pensera bien 
à soy sans se flatter. Voilà donc comme iusques 
à ce que Dieu nous retire à soy, nostre nature 
n'est sinon pour amoindrir sa gloire, et en la fin 
pour l'abolir du tout si en nous estoit. Or sainct 
Paul nous monstrant qu'il ne faut point s'amuser 
aux choses presentes, ni au regard du monde, dit 
qu'alors nous verrons le grand Dieu. Non pas 
qu'il soit augmenté: car nous sgavons que Dieu ne 
eroist ne diminue en soy: mais alors nous aurons 
des autres yeux pour le contempler. Or advisons 
bien que ce ne soit point à nostre confusion. Car 
des meschans, il faudra qu'ils ne voyent en despit 
de leurs dents, et ne verront point d'autre grand 
Dieu que celuy qui est nostre Redempteur, lesus 
Christ. Car (comme nous avons allegué au passage 
de sainct Paul) il est tellement conioint avec Dieu 
son Pere, qu'en luy habite toute plenitude de Di- 
vinitó: mais tant y a que les meschans et reprou- 
vez verront ce grand Dieu maugré leurs dente, et 
en seront confus. Or de nostre part, advisons de 
contempler ici par foy ceste grandeur qui est en 
Dieu, et que si elle est obseurcie par le monde, et 
quand nous voyons que les mondains par leur or- 
gueil despitent Dieu, qu'ils se mocquent de son 
Evangile, qu'ils feront leurs triomphes, et qu'il 
semble que ceux qui cheminent en modestie ne 
soyent rien au prix, que nous verrons tant d'hy- 
pocrites qui se contrefont iei bas, et qui toutesfois 
ne demandent que d'obscureir la gloire de Dieu: 
quand, di-ie, nous verrons tout cela, que nous ne 
laissions pas de contempler par les yeux spirituels 
de la foy ceste grandeur qui est en Dieu, en atten- 
dant que nous le voyons face à face quand nous 
serons transfigurez en ceste gloire de laquelle nous 
portons maintenant comme une petite marque, d'au- 
tant que Dieu regne en nous par son sainct Esprit. 
Voilà done ce que nous avons à noter de ce pas- 
sage, en attendant que le reste se deduise plus à 
plein. 

Or nous-nous prosternerons devant la face de 

Chap. II, v. 15; Chap. III, v. 1—2. 


Nous avons veu pourquoy le Fils de Dieu s'est 
exposé à la mort afin de nous racheter, c'est qu'il 
nous à aequis à ce que nous luy soyons un peuple 
separé et sanctifié. Car puis qu'il nous a retirez de 
la servitude de Satan, c'est bien raison que nous 
facions hommage à nostre Redempteur, voire obeis- 
sans à la iustice qu'il nous monstre. Or pource 
qu'il semble que ceste doctrine soit commune, et que le 
monde aimeroit beaucoup mieux ouir des choses 
plaisantes, notamment sainct Paul dit que c'est là 
qu'il nous faut insister: si nous voulons fidelement 
servir à l'Eglise de Dieu, qu'il nous faut exhorter 
ceux qui ont esté si cherement rachetez, de s'adon- 
ner à bien faire, et quand nous les aurons ensei- 
gnez, il nous les faut inciter et admonester. Car 
la doetrine de soy ne suffiroit point, sinon qu'il y 
eust aiguillons pour piequer ceux qui sont tardifs. 
Mesmes il adiouste qu'il faut jregarder ceux qui 
faillent, et les redarguer vivement. Et pource que 
beaucoup mesprisent la parole de Dieu, il veut que 
ceux qui l'anoncent, la portent en authorité, mon- 
strans à quel maistre ils servent, et au nom de 
qui c'est qu'ils parlent, et qu'ils mettent peine, en- 
tant qu'en eux sera, qu'on les escoute avec toute 
reverence et humilité. Voilà donc en somme ce 
que sainet Paul traitte ici, Et puis il parle d'obeir 
aux Magistrats, et qu'on se gouverne paisiblement: 
que ceux qui se nomment fideles, soyent moderez, 
que non seulement ils s'abstienent de toute iniure 
et violence, mais qu'ils souffrent, et soyent patiens, 
et qu'ils taschent tant qu'il leur sera possible de 
maintenir concorde et fraternité entr'eux: mesmes 
qu'ils n'irritent point les incredules, mais que plus- 
tost ils taschent de les gagner par douceur. Voilà 
en somme ce qui est àdiousté pour le second article 
principal. 

Or nous avons desia adiousté que ceci n'est 
point superflu, c'est asgavoir que sainct Paul veut 
que ce qu'il a declaré auparavant soit advancé. Car 
8i on ne nous apporte rien de nouveau, nous som- 
mes tantost ennuyez: il nous semble que c'est 
temps perdu, sinon qu'on nous chatouille les aureil- 
les, et que nous oyons ce que nous n'avions point 
entendu auparavant. Et cependant nous ne cognois- 
sons pas que nous avons besoin d'estre souvent ad- 
vertis de nostre devoir. Car nous ne monstrons 
point que nous ayons cognu la volonté de Dieu, 
jusques à tant que nous la mettions en execution, 
pour declarer si nous avons bien profité en l'escole 
de nostre Seigneur lesus Christ. Or on verra que 
nous aurons esté souvent exhortez d'une mesme 

chose, et toutesfois nous n'en tenons conte. Si on 
nous laiesoit en tel estat, qu'aurions nous gagné 
d'avoir ouy et trois et dix fois ce que Dieu nous a 
declaré? Et ainsi, pource qu'il y à un tel appetit 
desbordé aux hommes, qui desirent qu'on leur ad- 
vanee tousiours ie ne sQay quoy qui ne leur ser- 
viroit de rien, sainct Paul les ramene à ce qui 
edifie, et s'addresse à tous Pasteurs qui ont la 
charge de gouverner l'Eglise de Dieu, disant, Il 
ne faut point arrester à des speculations inutiles, 
mais Dieu veut que ea Parole serve, et qu'elle pro- 
fite. Et comment sera-ce? Quand chacun sera 
admonesté de son devoir, qu'apres qu'on nous aura 
proposé quelle est la grace de Dieu envers nous, 
et les thresors de sa misericorde qu'il a desployez 
en nostre Seigneur lesus Christ, qu'un chacun re- 
garde à soy et que nous ne soyons point si ingrats 
d'ensevelir la memoire de nostre redemption. Et 
comment cela? Que par bonne et saincte vie nous 
monstrions que nous sommes le peuple de Dieu, que 
nous sommes les domestiques, puis qu'il luy a pleu 
de nous accepter. Car (comme i'ay desia touché) 
i| ne suffit point que ceux qui ont la charge d'en- 
seigner facent leur devoir: mais chacun à son es- 
gard, quand il viendra au sermon, doit estre dis- 
posé à recevoir ce qui luy est utile pour son salut: 
nous devons aussi faire le semblable quand nous 
lisons l'Escriture saincte. Brief, toutesfois et quantes 
qu'on parle de Dieu pour nostre salut, c'est que 
nous cognoissons 8a bonté infinie envers nous: il 
faut que de nostre part nous soyons incitez à l'ho- 
norer et à le servir. ; 
Or avec la doctrine il faut qne l'exhortation 
suyve. Ce mot d'Exhorter, emporte que nous s&oy- 
ons resveillez de nostre paresse. QOar nous voyons 
que 8i on ne fait qu'exposer l'Eeeriture saincte, 
cela s'escoule, et n'en sommes point touchez au 
vif. Si donc la doctrine n'est aidee par exhortations, 
elle est froide, elle ne nous percera point le coeur: 
mais quand nous sommes exhortez, nous pensons 
mieux à nous. "Toutesfois il y a trois degrez: qu'il 
faut qu'on redargue ceux qui mesmes sont si non- 
chalans, qu'encores qu'on les incite ils ne marchent 
point. Il faut donc que telles gens soyent menacez 
du iugement de Dieu, qu'on leur propose comme 
Dieu punira ceux qui auront mesprisé sa Parole 
brief, qu'on les examine en telle sorte, qu'ils soyent 
eontraints de sentir quelle vertu et authorité doit 
avoir la doctrine laquelle ils ont mesprisee aupara- 
vani. Nous voyons done maintenant que s'il y a 
erainte de Dieu en nous, ce n'est point assez que 
nous desirions d'ouir et sgavoir ce qui est contenu 
en l'Escriture saincte, mais que nous soyons dociles, 

et d'un esprit benin pour recevoir les corrections 
qu'on nous fera, et encores qu'elles nous soyent 
dures et fascheuses, neantmoins voyant qu'autre- 


ment on ne nous peut attirer à Dieu que vous ne , 


soyons point revesches: si on nous pieque, qu'on 
nous traitte plus durement que nous ne voudrions 
que cela ne soit pour nous desgouster de la bonne 
doctrine, ne pour nous la faire fuir, mais que nous 
continuyons ce que Dieu cognoist nous estre profi- 
table. Car si nous alleguons, Et comment? ne se- 
roit-ce point assez que nous fussions enseignez? Car 
chacun regardera de se gouverner: mais qu'on nous 
pieque, qu'on nous vueille ainsi pousser par force, il 
n'y a point de propos: est-ce la fagon? Si nous 
alleguons cela, c'est nous rebecquer contre Dieu, et 
non point eontre les hommes. Et cependant, tous 
ceux qui parlent ainsi, monstrent que 1amais ils 
n'ont entré à bon escient en leurs consciences 
pour esprouver ce qui y est. Car celuy qui se 
cognoistra bien, sentira que Dieu non sans cause a 
voulu que nous fussions et exhortez, et redarguez 
parsa parole. Ie vous prie, l'homme se cognoistra- 
i| mieux qu'il n'est cognu de Dieu? Car nous ne 
voyons point clair, sur tout à nos pechez (comme 
dit sainct lehan) et Dieu y voit beaucoup plus 
clair: quand nous sentirons un vice, il en cognoistra 
une centeine. Or maintenant il y a prononcó, quand 
nous aurons esté admonestez, qu'on nous aura de- 
claré ies choses qui sont propres pour nostre salut 
mesmes quand on nous aura masché les choses, 
qu'on nous en aura donné une intelligence toute 
privee, que ce n'est point assez, mais qu'il faut 
avec cela que nous soyons solieitez par bonnes ex- 
hortations et vehementes: et puis, que nous soyons 
redarguez, comme s&i on sondoit une playe: pource 
que nos maladies sont souvent secrettes, il faut 
que Dieu entre là dedans, et qu'il viene iusques à la 
mouelle des os (ainsi que l'Apostre en parle en 
lEpistre aux Hebrieux), qu'il n'y ait ne pensees, 
ni affections, que tout cela ne soit bien sondé par 
la parole de Dieu. Puis qu'ainsi est que nous en 
avons une telle declaration, qu'est-ce que nous ga- 
gnerons à nous rebecquer plus? Et c'est signe 
(comme i'ay desia dit) que iamais nous n'avons 
pensé à nous, mais que plustost nous avons fermé 
les yeux à nos vices, et ne demandons sinon qu'on 
nous flatte, comme ceste hypocrisie nous creve les 
yeux. Et pourtant, retenons ce qui nous est ici 
dit par sainet Paul, c'est que la parole de Dieu 
nous est donnee pour guider nos pas. Et au reste, 
que ce n'est point assez que le chemin nous soit 
monstré, mais d'autant que nous sommes paresseux 
et nonchalans, et mesmes qu'encores que nous 
ayons eu quelque bon desir, il sera bien tantost 
refroidi, i| faut que nous soyons attirez par exhor- 

| Dieu, ou que nous soyons esgarez cà et là, il y a le 


remede second que nous avons dit. Et puis il faut 
que le troisieme soit adiousté, c'est quand Dieu 
nous menace, que nous soyons enseignez à plier le 
col sous son obeissanee. Voilà le vray usage de 
la parole de Dieu: voilà aussi comme il faut que 
nous oyons les sermons, et que nous lisions en 
lEseriture sainete, c'est qu'apres que nous aurons 
cognu ce que Dieu nous monstre, nous soyons pous- 
sez à le suivre: et si cela ne suffit, que nous soy- 
ons touchez au vif, afin de nous desplaire: brief, 
que nul ne demande de s'endormir: et s'il le fait, 
qu'il soit bien aise qu'on le resveille d'autre costé. 
Voilà en somme ce que nous avons à recueillir de 
ceste doetrine. 

Or quand sainct Paul dit que cela se doit faire 
avec toute authorité, ou avec commandement, il 
nous monstre qu'il n'est plus question de se iouer 
avec un si grand maistre comme Dieu. Et toutes- 
fois nous voyons quelle est auiourd'huy la rebellion 
de plusieurs: ils se diront assez Chrestiens, mais si 
on leur anonce la parole de Dieu, ils voudroyent 
que Dieu pliast là pour eux, et à leur appetit: 
mesmes on leur fera trois remonstrances devant 
qu'ils sonnent uu mot. Et qui sont-ils?  Encores 
qu'ils fussent plus que Princes, &i faut-il que toute 
grandeur de ce monde soit abaissee sous la maiesté 
souveraine de Dieu: mais des malostrus qui ne 
sont rien, ne pourront souffrir qu'on parle vive- 
ment à eux quand ils auront faili: qu'on les cor- 
rige, ils diront. Et ce n'est point à vous de nous 
commander. Ce n'est point donc à Dieu: car Dieu 
nous a commis à ceste condition qu'il nous faut 
anoncer sa parole. Et comment? 1l est vray que 
nous devons et prier, et admonester, et user de 
toute douceur: mais cela n'empesche point que tous- 
jours i| n'y ait authorité, que nous ne monstrions 
que nostre parole procede de celuy devant lequel 
tout genouil se doit ployer, et qu'il faut que toute 
creature soit comme abbatue pour se ranger en 
toute suiettion. Ceux donc qui ne peuvent souffrir 
que la parole de Dieu leur soit preschee avec autho- 
rité et commandement, qu'ils aillent forger un 
Evangile nouveau. Car nous oyons ce qui est ici 
dit: il est impossible qu'un homme s'aequitte d'en- 
seigner le peuple de Dieu, sinon qu'il commande, 
pour dire, Il faut qu'ainsi soit, il faut passer par 
là. Car nous avons un Maistre lequel ne souffrira 
point qu'on le mesprise, ie ne suis point ici comme 
en mon nom, ie ne veux rien advancer de par 
moy, ne rien apporter de mon propre: mais quand 
ie parle, c'est au nom de Dieu: 1l faut qu'en despit 
de tous contredisans on se range là, que toute hau- 
tesse soit abbatue, et qu'il n'y ait creature qui leve 
le bec, ni les yeux à l'eneontre de celuy auquel il 


tations, et s'il nous advient de tourner le dos à | faut que grans et petis s'assuiettissent. Voilà donc 

pourquoy sainet Paul adiouste ici ce mot de Com- 
mandement, ou d'Authorité. 

Or si nous avions ceste doctrine bien imprimee 
en nous, il est certain que nous profiterions beau- 
eoup mieux en la parole de Dieu: mais qui est 
cause qu'ayans ouy beaucoup de sermons, nous de- 
meurons tousiours en nostre nafurel, sinon d'autant 


que nous ne cognoissons pas que nostre Seigneur , 


nous appelle à soy? ouy afin que nous luy facions 
telle reverence qu'il merite, et non seulement par 
ceremonie, mais en toute nostre vie, que toutes nos 
affections soyent dontees sous luy, que toutea nos 
pensees se retienent là comme bridees, qu'il n'y ait 
plus ne raison, ni appetit qui ne soit là restraint. 
Si nous cognoissions cela, il est certain que iamais 
nous n'orrions un seu! mot de l'Escriture saincte 
qui ne nous profitast. Mais quoy? Nous y venons 
comme bestes, et nostre Seigneur nous renvoye tels 
que nous sommes venus: et aussi nous en sommes 
dignes. Et ainsi apprenons comme Dieu veut que 
sa parole soit prescbee en authorité, il faut aussi 
que nous apportions là une reverence pour nous 
humilier devant luy, pour recevoir sans contredit 
tout ce qu'il nous dira, et que nous dependions 
tellement de sa bouche, qu'on cognoisse que ce n'est 
point en vain que nous protestons de le tenir, 
et pour nostre Dieu, et pour nostre Pere. 

Et là dessus il adiouste encores. Qwe nul nc 
mesprise Tite. C'est à luy qu'il s'adresse, mais ceci 
appartient à toute l'Eglise: comme s'il disoit, Advise 
que la Parole que tu portes ne soit point en mes- 
pris. Or il est vray que cela ne sera point en 
nous: car on en verra beaucoup d'incorrigibles: et 
d'autant plus qu'on les instruit, et qu'on observe 
tous les moyens que Dieu monstre afin do les re- 
duire, ils ne feront que s'endurcir et empirer tous- 
jours. Nous verrons done cela: mais quoy qu'il 
en soit, si devons-nous tousiours avec 2uthorité 
monstrer que nous sommes envoyez de Dieu. Et 
c'est ce que dit sainct Paul: ear il despite ces or- 
gueilleux qui ne tienent conte de toutes les mena- 
ces; Et bien, si avone-nous (dit-il) le glaive tout 
appareillé pour executer la vengeance contre tous 
ceux qui nous auront reiettez, ou bien qui n'auront 


point obei à la doctrine que nous portons. Or , 


sainct Pau! ne parle point là d'un glaive materiel, 
mais il dit que Dieu ne souffrira point que sa pa- 
role ait esté ainsi reiettee. Et il dit que nous 
avons ce glaive-là en la main. Et pourquoy? Car 
j| faut que nous soyons iugez par la parole de 
Dieu: si auiourd'huy nous n'en tenons conte, si 
est-ce qu'au dernier iour nous sentirons la vertu 
qu'elle aura eue. Et ainsi ec n'est point sans eause 
que maintenant i| est dit à "Tite, Que mul me te 
mesprise: comme s'il disoit, Si les hommes font ici 
des rebelles, et que tu n'en puisses chevir, et com- 

bien que tu leur monstres que tu parles au nom 
de Dieu, que tu es envoyé de luy, qu'ils se mocquent 
tousiours de toy, et qu'ils aillent leur train, que tu 
ne laisses point pour cela de tousiours leur anoncer 
quelle maledietion leur est apprestee pour leur im- 
pieté. Voilà (di-ie) comme 1l! nous en faut faire. 
Et cependant notons qu'ici en general S. Paul 
monstre à tous Chrestiens comme ils doivent pro- 
fiter en la parole de Dieu, c'est (comme i'ay desia 
touché) en apportant une telle reverenee que tout 
ce qui leur sera dit, ils le regoyvent comme en 
tremblant. Il est vray que la parole de Dieu nous 
doit estre douce et amiable, mais si faut-il que nous 
ayons ceste crainte de laquelle parle le Prophete 
Isaie: ear il dit que l'Esprit de Dieu ne reposera 
sinon sur ceux qui tremblent à sa parole. Et ainsi 
gardons-nous bien de ce mespris. Car nous ne 
$gaurions mieux monstrer que nous sommes crea- 
tures desesperees, qu'en mesprisant ce qu'on nous 
propose au nom. de Dieu, et mesmes quaud nous 
venons à nous elever contre ceux qui nous sont 
ordonnez Ministres d'icelle. Et neantmoins -com- 
bien y en a-il qui ne font que hocher la teste quand 
ils oyent ce qui leur est remonstré au sermon? Et 
puis quand les Ministres parleront, i| leur semble 
que C'est corvee de les ouir, tant s'en faut qu'ils 
adiousteut foy à ce qu'ils disent pour s'y ranger: 
ou void cela auiourd'huy. Qu'est-il donc question 
de faire, sinon que nous cognoissions une telle 
maiesté en la parole de Dieu, que ceux qui la 
preschent, nous soyent en telle reverence, que nul 
ne e'eleve pour reietter ce qu'ils nous anoncent. Car 
ceux qui mesprisent nostre doctrine, c'est à dire 
celle que nous portons au nom de Dieu, sentiront 
que ce n'est point à nous qu'ils font la guerre, 


, mais qu'en la fin ils cognoistront que Dieu est leur 


partie adverse, d'autant qu'ils auront aiusi bataillé 
contre &a parole. 

Or venons maintenant au second artiele prin- 
cipal que sainet Paul traitte iei 1l veut que les 
Chrestiens soyent admonestez de s'assuiettir aux 
Principautez et Puissances, et d'obeim aur  Magi- 
strats. Or nous avons à noter eu premier lieu que 
les luifs estoyent assez diffieiles à gouverner. Car 
ils ont esté tousiours mutins de leur nature: et 
cependant à cause des promesses, que Dieu les 
avoit ehoisis pour son peuple, et pour son heritage 
il leur sembloit qu'on leur faisoit grande iniure de 
les tenir sous l'obeissance des Princes incredules. 
D'autre eosté nous voyons la hautesse qui est en 
tous hommes, qu'il n'y a rien qui les fasche plus 
que d'estre suiets: et cependant ils sgavent bien 
faire couverture de toutes les promesses de Dieu. 
Car quaud il est dit que nous sommes heritiers du 
monde, que nous sommes enfans de Dieu, que nous 
eommes une sacrifieature royale, plusieurs prendront 

cela à leur advantage, qui s'estoyent exemptez de 
toute servitude, Comment? et de quoy nous profi- 
tera-i| que Dieu nous ait choisis pour ses enfans, 
que nous luy soyons et saerificateurs, et rois, sinon 
que nous ne soyons plus tenus en captivité et en 
bride si estroite? Il a donc falu que les fideles 
fussent admonestez quand Dieu les exalte en tel 
degré d'honneur, que ce n'est point quant à la vie 
presente, mais qu'ils se doivent contenter du roy- 
aume spirituel de nostre Seigneur lesus Christ, et 
qu'ils soyent delivrez de la servitude de Satan, des 
liens de peché et de mort, qu'ils soyent affranchis 
pour iouir de l'heritage qui leur est appresté au 
ciel. Et c'est à quoy tend ceste exhortation que 
fait iei sainet Paul. Or auiourd'huy combien que 
nous n'ayons pas une occasion telle que les Iuifs 
avoyent, pour nous retirer de toute suiettion, si 
est-ce que ce vice est tellement enraciné en tous 
nos esprits, qu'il nous est utile d'estre rangez et 
mattez, et (comme i'ay desia touché) sinon que 
nostre Seigneur nous declare que nostre condition 
est telle, iamais nous ne pourrons trouver bon que 
nul domine sur nous, et l'experience le monstre 
par trop. Voilà aussi comme tousiours il y a tant 
de rebellione qu'on a veues aux hommes. Car on 
a pensé, Et faut-il que ie soye suiet à cestuy-ci, ou 
à cestuy-là? Ne sommes-nous pas tous fils d'Adam, 
et sortis de l'arehe de Noé? Voilà des propos 
phantastiques qui sont pour pervertir toute police 
au monde. D'autre costé on a regardé, Et cestuy- 
ei est-il de plus grande qualité que moy? A quel 
propos m'assuiettiray-ie à luy quand plustost il 
devroit estre mon inferieur? Y a-il raison en cela? 
Quand on regarde ainsi les personnes, tousiours on 
prend couverture de se rebecquer: mais quand nous 
aurons cest artiele resolu, c'est que toutes Princi- 
pautez n'ont point esté establies à l'appetit des 
hommes, mais que Dieu en est l'autheur: ct puis 
que ceux qui dominent, ne sont point là par cas 
fortuit, mais que c'est Dieu qui en dispose ainsi: 
quand nous aurons cela bien conclu, alors sinon 
que nous vueillions faire la guerre contre Dieu: il 
sera question de nous tenir paisibles: comme aussi 
sainct Paul en parle au trezieme chapitre des Ro- 
mains. 

Apprenons done par ce passage, que sainet 
Paul a voulu declarer aux Chrestiens qu'il ne faut 
point sous ombre que Dieu les a adoptez pour ses 
enfans, qu'ils cuident faire valoir cela quant à ceste 
vie caduque, et qu'un chacun ait sa seigneurie à 
part, et qu'il n'y ait plus de suiettion: mais qu'il 
nous faut contenter que nostre Dieu nous soit Pere, 
et que par esperance nous attendions l'heritage qui 
nou8 est encores caché, et que nous l'attendions 
patiemment, iusques à ce qu'il nous retire de ce 
monde. Mais cependant, qu'un chacun se contente 

de sa petitesse: que ceux qui sont povres, qui sont 
de basse condition, qui sont vilipendez selon le 
monde, ne s'elevent point: et que mesmes chacun 
de son bon gré recoyve ee que Dieu aura disposé 
de luy: c'est que les serviteurs obeissent à leurs 
maistres, que le peuple obeisse à son Magistrat, et 
à toutes gens de iustice, et que nous scachions que 
c'est un service agreable à Dieu. Il est vray que 
ceux qui sont elevez en honneur ne se doyvent 
point enorgueilir à lencontre: car ils auront à 
rendre conte à Dieu s'ils ont abusé de leur puis- 
sance. Aussi celuy qui est riche, s'il fait du tyran 
sur ses freres, et qu'il domine en toute cruauté: si 
les Magistrats aussi excedent mesure, et qu'ils ne 
soyent point vrais Pasteurs du peuple (comme l'Es- 
eriture les nomme), il faudra qu'ils sentent en la fin 
qu'is n'estoyent rien plus que les autres: comme 
il est dit au Pseaume, Iis ont esté lieutenans de 
Dieu pour un temps: ils cognoissent qu'ils n'estoyent 
que vers de terre. Car estans despouillez de ceste 
hautesse qui leur esblouissoit les yeux, ils vienent 
à pourriture, tellement que Dieu n'a peu endurer 
qu'il e'elevassent ainsi par dessus leurs prochains. 
Mais quoy qu'il en soit, que les Chrestiens en 
general soyent advertis que Dieu ne les a point 
constituez rois et sacrificateurs pour avoir iouissance 
de ce royaume-là, ni de ceste sacrificature en ce 
monde par effet, mais qu'il faut qu'ils attendent 
par esperance ces biens spirituels. Et au reste, 
quant au monde, qu'ils souffrent que Dieu les con- 
duise comme des brebis,'et qu'ils cheminent en ceste 
simplicité-là. Car (comme i'ay desia dit) cependant 
que nous regarderons les hommes, nous serons 
tousiours agitez de quelque inquietude, comme nous 
voyons que nos esprits sont fretillans, et qu'il ne 
faut gueres d'occasion pour nous despiter, en sorte 
que nous reietterons toute bride et tout ioug: mais 
que nous revenions à ce qui nous est monstré par 
sainct Paul. Il est vray quand en ce passage il 
dit que nous soyons admonestez d'estre suiets aux 
Prineipautez et puissances, qu'il ne parle point de 
soy, c'est au nom de Dieu: mais encores il en fait 
declaration plus expresse en ce trezieme chapitre 
des Romains que nous avons allegué: ear il dit que 





toutes puissances sont fondees en la verité de Dieu, 
non seulement en tant qu'il veut que le genre hu- 
main soit gouverné par tel ordre et police, mais 
que si un homme est en authorité et au siege de 
iustice, que c'est autant que s'il luy avoit colloqué 
de sa propre main. Car c'est son office de donner 
le glaive, et de sceindre aussi le baudrier, quand il 
voudra deprimer ceux qui avoyent auparavant le 
glaive de iustice: et quand ils sont elevez bien 
haut, il les rabbaisse. Que donc nous cognoissions 
cola, afin de ne nous plus abuser en nos Specula- 
| tions, pour dire, Et pourquoy seray-ie suiet à coluy- 

là? Pourquoy seray-ie inferieur à cestuy-ci? Pour- 
quoy un tel dominera-il par dessus moy? Or 
quand nous avons ainsi plaidé, si est-ce que Dieu 
renversera en un mot toutes nos belles couleurs et 
subterfuges, d'autant qu'il luy plaist ainsi: et ce 
n'est point à nous d'en disputer, quand nous cognois- 
sons qu'il nous veut ramener à telle raison. Voilà 
done ce que nous avons à retenir de ce passage. 
Et suyvant cela, nous voyons que nous sommes 
tant mieux confermez en l'esperance de la vie eter- 
nelle, quand les ehoses ne nous vienent point en 
ce monde selon nos appetis. Car si nous estions 
tous comme petis princes, et que seroit-ce? Il n'y 
auroit point d'autre Paradis pour nous, la terre 
nous retiendroit tellement, que le ciel ne nous seroit 
plus rien. Mais quand nostre Seigneur nous con- 
duit par ce monde en telle sorte que nous sommes 
iei contemptibles, que nous sommes en suiettion, 
cela nous admoneste et nous incite d'elever les 
yeux de nostre foy en haut, et que nous attendions 
ce qui ne nous est point encores apparu. Or s'il a 
esté commandé aux Chrestiens d'obeir et estre suiets 
aux Prinecipautez et Puissances du temps que ceux 
qui avoyent le glaive de iustice estoyent incredules 
et ennemis de Dieu, quand nous aurons cest ad- 
vantage-là, que ceux qui dominent, sont heritiers 
avec nous de l'heritage celeste, et qu'ils ont une 
mesme foy, il y a encores plus de raison de leur 
estre sulets, e£ moins d'excuse quand nous leur se- 
rons rebelles. Si nous estions sous des Turcs, sous 
des tyrans, sous des ennemis mortels de l'Evangile, 
encores nous est-il commandé de leur estre sulets. 
Pourquoy? Il plaist ainsi à Dieu. Or s'il y a une 
mesme foy, n'y a-i| point double mal si le peuple 
ne se veut ranger, et s'il ne demeure là paisible 
sous le ioug de Dieu, quand il se monstre ainsi 
amiable? Mais quoy qu'il en soit, ceste regle de- 
meure tousiours generale, c'est que nous resistons 
à Dieu si nous ne pouvons souffrir d'estre gouvernez 
selon la police qu'il a instituee et establie en ce 
monde. Et non seulement sainct Paul parle de la 
suiettion, mais il adiouste aussi l'obeissance volon- 
taire. Car on verra bien quelque fois que les hom- 
mes ne se rebecqueront point, pource qu'ils ne 
peuvent, ou ils regardent qu'ils n'y gagneroyent 
rien, ou ils craignent le danger: mais sainct Paul 
passe plus outre, disant qu'il nous faut obeir: et le 
mot dont il use, emporte (comme i'ay desia dit) 
une obeissance volontaire: comme il est dit aux 
Romains, que ce n'ea&t point assez que nous crai- 
gnions, mais pour la conscience qu'il nous faut 
obeir. Et pourquoy?  Encores que les Magistrats 
n'eussent point dequoy estre honorez et obeis, d'au- 
tant que le siege auquel ils sont constituez est or- 
donné de Dieu, a&i on leur resiste, ce n'est point 
aux hommes qu'une telle iniure s'addresse, mais à 

celuy qui les a mis en cest estat, et qui veut que 
son image reluise en eux. 

Voilà done ce que nous avons à retenir, c'est 
que non seulement il y ait une suiettion forcee, 
mais que de nostre bon gré nous advisions que 
l'ordre que Dieu a mis en ce monde soit maintenu, 
et que nul ne porte envie à ceux qui sont plus 
grans, ou qui sont elevez en honneur. Et pour- 
quoy? Car c'est resister à Dieu quand on fait 
quelque trouble ou quelque sedition: et non seule- 
ment ceia, mais aussi quand on ne peut d'une 
affection cordiale se ranger là, pour dire, C'est un 
Sacrifioe que Dieu demande que ceste humilité-là, 
que ie ne m'eleve point tellement, que ie me face 
à eroire que ie suis plus digne qu'un tel, qui me 
devroit plustost obeir que moy à luy: il faut, di-ie, 
que ie me deporte de toutes ces choses, cognoissant 
que Dieu veut que ie ne soye rien en moy, mais 
que ie me tiene bas, abbaissant tout orgueil et 
hautesse qui seroit pour me faire elever. Iusques 
à ce que nous en soyons venus là, il est certain 
que nous ne ferons que nous tourmenter: et encores 
que nous soyons paisibles aucunement pour ne point 
reietter toute sulettion, sl est-ce qu'elle ne sera 
point volontaire. Voilà done ce que nous avons à 
retenir, qu'il ne faut point que les Chrestiens atten- 
dent qu'on les contraigne par force pour obeir aux 
Magistrats, mais qu'ils s'y commettent, cognoissans 
que Dieu veut esprouver nostre humilité en cela, 
quand il ne nous faschera point de nous tenir auiets 
sous la puissance des hommes, puis qu'elle est or- 
donnee de luy, et qu'il a tousiours l'empire souve- 
rain. Car quand nous obeissons aux hommes qui 
dominent selon la volontó de Dieu, nous obeissons 
à luy qui les a constituez. Et cependant notons 
aussi que quelque fois Die suscitera des gens qui 
ne sont pas dignes de nul honneur. Et pourquoy? 
C'est pour nous despiter. Car si nous luy estions 
sulets comme nous devons, il est certain qu'il do- 
mineroit tellement sur nous, que nous pourrions 
contempler qu'il nous gouverne, et qu'il preside au 
milieu de nous: que ceux qui seroyent en estat de 
iustice seroyent comme de petis anges, qu'on ne 
verroit point de Rois ne de Princes en ce monde 
dominer en tyrannie, ni en fierté, mais l'image de 
Dieu reluiroit en eux: mais d'autant que nous de- 
chassons Dieu loin de nous, il faut qu'il s'en recule, 
et qu'il retire sa benediction, et qu'il mette gens 
pour dominer sur nous qui pervertissent tout droict 
et equité. Cela done est un signe que Dieu a retiré 
sa grace loin de nous, d'autant que nous n'avons 
peu porter qu'il nous eust en sa protection, ear 
nous ne luy avons point voulu estre suiets. Mais 
quoy qu'il en soit, tousiours revenons là, que nostre 
Seigneur sgait bien ce qui nous est propre. Puis 
qu'aingi est, qu'un chacun regarde de ne passer 

point ses bornes. Celuy qui est personne povre, 
qu'il ploye le col, et qu'il cognoisse que Dieu l'a 
voulu assuiettir, e£, que par ce moyen nous mon- 
strions que vrayement nous sommes son troupeau, 
que nous ne sommes point bestes sauvages, que 
nous ne sommes point si difficiles à gouverner, que 
nous ne souffrions qu'il nous eonduise comme il luy 
plaira, et qu'il dispose de nous tellement, que quel- 
que petite que soit nostre condition, ou mesprisee 
du monde, nous la portions patiemment. 

Or sainet Paul cependant adiouste, Qw'W nous 
faut. aussi estre admonestez d'esire appareillez à toule 
bonne oewore. Et par cela il monstre que ceux qui 
ne peuvent obeir aux Magistrats, ne demandent 
sinon trouble et confusion. Et cest argument-ci est 
prins de l'ordre que Dieu a constitué au monde. 
Car pourquoy est-ce qu'il y a des Rois, et des 
Prinees, des Magistrats et gens de iustice? C'est 
afin que les hommes ne soyent point comme chiens 
et chats pour s'entremanger, qu'il y ait iustice, que 
le plus fort ne l'emporte point, que les povres et 
simples ne soyent point foulez et gourmandez. Voilà 
donc pourquoy l'ordre de iustice a esté establi. Or 
i| est vray que quelque fois ceux qui sont en cest 
estat ne s'aequitteront point souvent de leur devoir, 
qu'ils epprimeront les bons, ct supporteront les 
i»eschans: mais encores si est-ce que tousiours il 
nous est utile d'avoir quelque regime. Prenous le 
cas qul y ait de grandes corruptions, comme on 
ne voit souventesfois: et pleust à Dieu qul en 
falust cereher les exemples bien loin: mais encoros 
quand il y auroit des tyrans, gens pervers, que 
ceux qui ont authorité appliquassent leur esprit à 
toute ieschanceté, et qu'ils obscurcissent toute reli- 
gion, et que cependant ils laschassent la bride à 
leurs meschantes cupiditez: tant y a encores qu'il 
vaut mieux avoir un regime corrompu, que n'en 
avoir point du tout. Car s'il n'y en avoit point, 
helas, que deviendrions-nous? i| vaudroit mieux que 
nous fussions fondus en abysme. Ainsi donc, quand 
nous serons apprestez à toute bonne oeuvre, il est 
certain que nous aimerons la police, et que nous 
ne demanderons sinon d'obeir aux Magistrate. Mais 
encores sainct Paul a regardé à une autre chose 
en ce passage, c'est qu'apres nous avoir admonestez 
en partieulier que nous devons suiettion à ceux qui 
ont superiorité par dessus nous, il adiouste que 
non seulement nous leur somines redevables, mais 
aux plus petis, qu'il faut que nous cognoisalons 
quil y a comme un lieu naturel qui nous oblige 
tellement, que ie ne puis alleguer que ie ne doy 
rien à cestuy-ci, ou à cestuy-là: car 1l faudroit que 
io me separasse de la compagnie des hommes. Et 
ainsi il faut qu'un chacun s'applique tellement à 
sà vocation, que cependant i| s'employe en tout ce 
qu'] pourra envors Bes prochains. Voilà donc pour- 

quoy sainct Paul nous donne ici une regle com- 
mune, qu'il nous faut estre apprestez à toute bonne 
oeuvre. 

Et puis il monstre comment cela se fera: 
c'es& que nous ne mesdisions de personne, que mous 
ne soyons potni noiseur: mais que nous soyons equi- 
tables et moderez: brief, que nous monstrions que 
nous voulons vivre droitement et en toute douceur 
avec tous hommes. Or en premier lieu, nous avons 
iei à noter (qui sera aussi pour la conclusion) 
que si nous voulons estre apprestez à toute bonne 
oeuvre, il nous faut avoir esgard de nourrir amitió 
avec ceux qui sont conioints à nous de ce lien 
sacré et inviolable que i'ay desia dit. Car si un 
homme veut qu'on prise ses vertus, et cependant 
il ne tiendra conte de personne, cependant il sera 
insupportable, nostre Seigneur reiette tout cela: 
mais la principale vertu qu'il demande, c'est que 
nous appliquions nostre estude à nourrir paix et 
eoneorde, tellement que nous monstrions que nous 
ne demandons sinon que Dieu soit servi de tous 
d'un eommun aecord. Or comment les hommes 
seront-ils paisibles ensemble? Il nous faut supporter. 
Car il est certain qu'il y aura tousiours des vices 
et imperfections grandes en nous: et quand nous 
voyons que desia Satan a tant de ruses et de 
finesses pour nous mettre en discord, et que par ce 
moyen i| tasche de nous ruiner, gardons-nous de 
luy eomplaire en cela, mais usons de patience, que 
nous ne 8oyons point addonnez à nous escarmoucher 
toutes fois et quantes que nous serons incitez à 
mal faire, que nous soyons retenus par ceste con- 
sideration. Car si nous ne supportons beaucoup 
d'iniures, il est certain qu'à tous coups il nous 
viendra des occasions de nous troubler, qu'il nous 
faudra ietter aux champs, et esmouvoir guerre. 
Sainct Paul donec en. somme nous monstre ici que 
si nous voulons estre appareillez à toute bonne 
oeuvre, il faut qu'au lieu que de nature nous som- 
mes par trop addonnez chaeun à son profit, nous 
advisions d'endurer de nous prochains, voire en 
telle sorte que nous reprimions ceste impetuosité, 
ou ceste violence qui est en nos esprits, quand 
nous sommes ainsi nolseux: et quand on nons auroit 
offensé, que nous n'usions point de rigueur extreme 
pour avoir nostre revenge. Car voilà comme nous 
pourroas nourrir palx, ainsi qu'il nous est icl en- 
selgné. 

Suyvant cela il adiouste aussi, Qwe nous mon- 
sirions touíe douceur envers (ous hommes. Quand il 
dit envers tous hommes, par cela il monstre que 
les fideles mesmes doyvent mettre peine de gagner 
ceux qui sont encores bestes sauvages, et qui ne ae 
sont point rangez au troupeau de nostre Seigneur 
lesus Christ. Voilà un infidele: il est vray qu'il 
est ennemi de Dieu, separé de l'Eglise: mais tant 

y ? que sil y a moyen de l'instruire, il faut que 
ie luy monstre doucement, autrement il ne sera 
point possible de le gagner que par ce moyen-là, 
c'est ascgavoir que ie tasche de l'amener à Dieu. 
Or si nous devons une telle douceur aux incredules, 
quand nous les voyons estre si sauvages que rien 
plus, e£ que quelque fois on ne puisse pas les don- 
ter, que neantmoins il nous y faille proceder par 
ce moyen-là, que sera-ce de ceux qui sont desia 
enfans de Dieu? ne sentiront-ils nulle douceur en 
nous? Monstrons done que nous avons estó en 
l'eechole de celuy qui dit qu'il ne demande que de 
nous traitter doucement. Car si nous ne ressem- 
blons à nostre Seigneur lesus Christ, tout le reste 
pourra bien avoir quelque belle apparence de 
saincteté selon le monde, mais ce ne sera que 
puantise devant Dieu. Et ainsi advisons de nous 
conformer à l'image et patron qui nous est donné 
de Dieu le Pere, c'est d'autant que la colombe est 
descendue sur nostre Seigneur lesus Christ, qu'il 

Chap. III, v. 3—5. 


Nous avons veu ce maíin que sainct Paul 
commandoit aux fideles d'estre doux et gracieux 
envers tous hommes. (Or nous avons declaré que 
cela estoit pour les induire à humanité, afin qu'ils 
supportassent les fautes de ceux qui n'estoyent 
point encores entrez au bon chemin de salut. 
Maintenant pour confermer ceste doctrine il adiouste 
que devant que Dieu les eust appelez, ils estoyent 
semblables à ceux qu'il pouvoit à bon droit reietter. 
Or de ce temps-là ils eussent bien voulu estre 
supportez. C'est done autant comme s'il disoit, 
que c'est bien raison qu'ils usent d'une pareille 
douceur envers les incredules. En l'autre passage 
aux Galatiens, quand il exhorte à supporter les uns 
les autres, il dit, Qu'un chacun regarde son infir- 
mité: ear si nous y pensons, il faudra que nous 
soyons bien aveugles, si cela ne nous instruit, qu'il 
ne faut point que nous exercions une rigueur ex- 
treme envers les defaillans. Et pourquoy? T'ay 
besoin qu'on me pardonne beaucoup de fautes: si 
ie ne veux rien souffrir de mes prochains, que 
sera-ce? Ie suis insupportable. Advisons done de 
regarder à nos infirmitez et vices, et cela nous 
tiendra en bride que nous n'userons point de trop 
grande severité pour condamner ceux qui faillent, 
sans aucun pardon et relasche. Or ici il passe 

nous a monsítré par figure visible, qu'estans ses 
membres nous devons estre paisibles sous luy. Et 
que cependant nous puissions avoir ce qui est dit 
par le Prophete Isaie: il est vray que cela no- 
tamment est attribué à la personne de nostre Sei- 
gneur Iesus Christ: mais i| nous faut estre con- 
formes à luy, c'est que nous n'esteignions point le 
lumignon, quand il n'aura point telle clarté qu'il 
seroit à souhaiter: mesmes encores s'il fume, que 
nous advisions de l'allumer plustost que de l'estein- 
dre, que nous ne rompions point du tout le roseau 
qui sera cassó, que nous cognoissions ceux qui sont 
foibles et fragiles, afin qu'estans supportez de nous 
ils prenent courage, et s'esvertuent, et soyent telle- 
ment attirez à Dieu, que d'un commun accord nous 
soyons tous coniointe à luy, et que nous y adherions 
iusques en la fin. 

Or nous-nous prosternerons devant la face de 
nostre bon Dieu etc. 

plus outre: car non seulement il veut que les 
fideles regardent à leur estat present, et que se 
voyans fragiles, ils usent de douceur et humanité 
envers ceux qui leur ressemblent: mais il leur re- 
monstre quels ils ont esté. Nous voyons donc qu'il 
les amene plus loin. Et ainsi nous avons bien à 
noter ceste doctrine: car il semblera à beaucoup 
qu'ils sont iustifiez, moyennant qu'ils ayent griefve- 
ment condamné les autres. "Vray est que nous 
devons bien corriger le mal par tout oü nous le 
verrons, et ne le faut point nourrir par flatteries: 
mais cependant nous ne tenons pas l'ordre qu'il 
nous faloit tenir, c'est qu'un chaeun commence par 
soy. Si ie veux done estre bon iuge de mes pro- 
chains pour iuger leurs vices, il faut que ie cogno- 
isse quels sont les miens, et que ie les condamne 
en premier lieu. 

Voilà donc une regle que nous devrions suy vre, 
cest qu'un chacun se feist son procés, et s'estant 
condamné, puis apres qu'il veinst à ses prochains. 
Mais nous oublions toutes nos iniquitez, et ne vou- 
lons point mesmes qu'on y regarde: qui pis est, il 
nous semble que nous avons bien recompensé Dieu 
quand nous avons este aspres et rudes envers les 
delinquans, et qu'on nous doit donner licence de 
mal-faire, moyennant que nous n'approuvions point 
le mal que nous aurons veu en quelqu'un de nos 
freres. Or à l'opposite, il nous est ici monstré que 

quand nous avons à redarguer ceux qui faillent, 
qu'il faut que non seulement nous pensions quels 


nous sommes auiourd'huy, et les vices desquels | 


nous sommes entachez, afin que cela nous amene à 
humilité et attrempance, mais que nous pensions 
devant que Dieu nous eust attirez à soy, que nous 
avons esté desbauchez, et qu'on pouvoit bien user 
d'une telle rigueur envers nous, que c'estoit pour 
nous rendre confus, que nous eussions esté desnuez 
de toute esperance. Sur cela nous devons estre 
plus humains envers les povres aveugles, iusqu'à 
ce que Dieu les ait illuminez, et que nous les ayons 
mis en bon train. Or de ceste doctrine nous avons 
à retenir que nous devons plustost supporter les 
ignorans, que ceux qui se desbauchent à leur escient, 
apres avoir cognu la volonté de Dieu. Comme 
quoy? Quand ceux qui font profession de l'Evan- 
gile, se moequeront pleinement de toute vertu, qu'on 
les verra mener une vie dissolue et vileine, ceux- 
là ne meritent point d'estre espargnez. Et pour- 
quoy? Car ils ne peuvent alleguer nulle ignorance: 
et ainsi on leur doit tenir la bride plus roide. Mais 
s'il y a des povres aveugles, qui ne discernent point 
le blane et le noir, qui n'ayent iamais eu nulle in- 
atruction, il nous en faut avoir pitié, et ne faut pas 
que nous trouvions estrange s'ila sont du com- 
mencement diffieiles à ranger. Et pourquoy? Car 
ils n'ont point aecoustumé le ioug. Si on prend 
un ieune cheval, qui ne sache que c'est ne de 
bride, ne de selle, qui n'ait iamais esté ferré, on 
n'en pourra pas chevir: car nature ne l'a pas en- 
core formé pour souffrir que l'homme le gouverne: 
il faut qu'on le luy aecoustume par usage. Or de 
nature nous sommes bien pires que les bestes, car 
il n'y a en nous que toute perversité et rebellion: 
mais il faut que Dieu nous change pour nous gagner 
à son service. Ainsi done, quand nous voyons de 
povres incredules qui ne scavent que c'est de servir 
Dieu, qui et en paroles, et cn faits sont dissolus: 
et bien, que nous en ayons pitié, et que nous 
cognoissions quels nous avons esté, et quels nous 
serions encores sinon que Dieu nous eust receus à 
merci, et qu'il nous eust reformez par sa bonté 
gratuite. 

Voilà donc ce que sainet Paul a ici voulu en- 
seigner, c'est que nous devons supporter ceux qui 
n'ont iamais cognu ne gousté la parole de Dieu, et 
que iusques à tant que nous les ayons enseignez, 
il nous faut user de douceur et de patience envers 
eux. Voilà pour un item. Or nous avons à noter 
la raison qui est amence ici, c'est que nous avons 
esté incredules aussi bien, et de ce temps-là si on 
eust usó de trop grande rudesse ot aspreté envers 
nous, nous ne l'eussions peu souffrir: et cela nous 
eust endurcis plustost qu'amendez. Puis qu'ainsi 
est, cognoissons que nostre Seigneur nous monstre 

le moyen que nous devons tenir, si nous desirons 
de reduire à salut les povres creatures qui s'en 
vont à perdition. Et puis il y a la seconde raison, 
c'est que non seulement nous avons pour un temps 
esté commo esgarez, mais que nous eussions per- 
sisté en cela, sinon que Dieu nous eust fait tourner 
bride. Car le changement qui est aux hommes de 
mal en bien, ne procede pas de leur vertu ne 
mouvement propre, c'est Dieu qui y aura besougné 
quand cela se fait. Cognoissons done que si nous 
avons estó povres creatures et miserables, que nous 
fussions empirez iusques au comble, sinon que Dieu 
nous eust tendu la main, et qu'il nous eust attircz 
à soy. Car si un homme dés sa naiseance est plein 
de rebellion, il est certain que tousiours il augmen- 
tera de mal en pis. Et pourtant il faut que Dieu 
y mette ordre. Ainsi donc sainet Paul non seule- 
ment allegue ici que ceux qui sont fideles, devant 
que Dieu les eust visitez par sa grace, ont esté 
desbauchez, mais il adiouste que s'il y a du bien 
en eux, i| ne faut pas qu'ils s'en glorifient, mais 
qu'ils regardent comment cela leur est propre. 
Dieu (dit-il) nous a-il sauvez par les oeuvres que 
nous eussions faites, ni aussi pour nostre iustice? 
Mais g'a esté de sa pure misericorde. Puis qu'ainsi 
est done, baissons les yeux, et n'usons point de 
presomption. Or si cela est, nous serons quant et 
quant humains pour supporter les foiblesses qui 

iusqu'à un tel degré. Voilà en somme ce quc nous 
avons à retenir de ce passage. 

Mais cependant il nous faut ici regarder par 
le menu les choses que sainct Paul traitte, Il dit, 
Nous avons esté quelque fois et fols, et desobeissans, 
et menez de concupiscences et voluptez diverses. Quand 
il dit, Nous avons esté: c'est afin d'addoucir tant 
mieux ceste remonstrance, laquelle pouvoit avoir 
quelque poincte, quand il eust dit en seconde per- 
sonne, Vous avez esté fols et desobeissans: et qu'il 
ne se fust point mis du rang et de la compagnie: 
cela eust esté un peu plus diffieile à digerer. Mais 
quand il dit, Or ga, mes amis, cognoissons quels 
nous estions devant que Dieu nous eust retirez dos 
abysmes d'incredulité oà nous avons veseu: n'estions- 
nous pas et fols, et rebelles? Et cependant il a 
falu que Dieu nous ait supportez. Nous avons 
aussi desiré que les hommes usassent envers nous 
de patience. Et ainsi auiourd'huy rendons la pa- 
rele à ceux qui ne sont point encores parvenus 
jusques là, de scavoir que c'est d'obeir à Dieu. 
Voilà pourquoy sainct Paul s'est mis comme celuy 
qui a esté ignorant et rebelle, qui a esté poussé et 
menó par diverecs coneupiscences. Mais on pour- 
roit demander, si sainct Paul a esté ou un paillard, 
on un yvrongne. Car quand il parle de ces voluptez 
diverses, il comprend en somme toutes les povretoz 

ausquelles nous voyons les hommes estre suiete 
devant que Dieu les ait reformez par son sainoct 
Esprit. Car nous sgavons qu'il a estó irreprehen- 
sible devant qu'il fust attiré à l'Evangile, et qu'il 
a mené une vie si sainote et si honneste, qu'il estoit 
reputé comme un petit ange entre les hommes. 
Si est-ce maintenant qu'il ne confesse point ici par 
hypocrisie qu'il ait esté desbauché. Mais nous avons 
à noter que quand lEseriture parle de l'estat des 
infideles, lesquels Dieu n'a point encores regenerez 
par son sainct Esprit, elle mettra beaucoup de 
vices: non pas qu'un chacun en soit enveloppé, ne 
qu'ils apparoissent en tous hommes: mais l'un sera 
suiet à un mal, l'autre à l'autre: tellement qu'il 
n'y a celuy qui n'ait iuste raison de baisser la teste, 
estant convaineu qu'il n'a rien en soy qui ne soit 
pollu. Exemple: Nous en verrons qui n'ont iamais 
senti que c'est de Dieu, qui ne seront pas adonnez 
à tous vices. Les uns ne sgauront que c'est d'am- 
bition, qui se contenteront de simplicité et rondeur, 
qui ne porteront point envie aux grans de ce monde, 
ni aux autres, ils les laisseront là: et cependant 
lun sera un laboureur, un homme mechanique, ils 
mangeront leur pain sans estre tourmentez beau- 
coup de nulle convoitise. Les autres ne sont point 
paillars: les autres seront sobres en leur vie: mais 
tant y a que si nous faisons examen de chacun, 
nous trouverons qu'il n'y a point de bonne semence, 
ne de bonne racine: et encores qu'ils ayent quel- 
ques belles vertus en apparence, tout cela n'est 
qu'infection devant Dieu. Et pourquoy? Car le 
principal est pour bien regler la vie des hommes, 
qu'ils cheminent en integrité de coeur. Et si les 
infideles s'abstienent de paillardise, co n'est pas 
qu'ils craignent d'offenser Dieu, et qu'ils ayent ce 
but.là: mais Dieu les preserve, il sqait pourquoy, 
afin que tout n'aile point en confusion au genre 
humain: mais ce n'est pas qu'ils meritent pourtant 
d'estre reputez iustes. Quoy qu'il en soit, combien 
que les incredules ne soyent point entachez de tous 
viees, et que nous en voyons mesmes beaucoup d'en- 
ireux qui ayent une vie assez bien reglee, et qui 
sera bien prisee des hommes, que toutesfois en leur 
coeur il y a une corruption laquelle Dieu condamne 
tellement, que depuis le plus grand iusques au plus 
petit ils sont tous ignorans, comme sainct Paul les 
appelle mal-advisez, errans, et ne sgavent que c'est 
en somme de servir à Dieu. 

Et pourtant notons que sainct Paul, combien 
qu'l. ne menast point une vie desbordee du temps 
qu'il estoit incredule et ennemi de l'Evangile, n'a 
pas laissé d'estre mené de plusieurs desirs mauvais: 
comme il confesse au septieme chapitre des Romains, 
qu'i s'est tellement prisé, qu'il luy sembloit bien 
qu'il estoit iuste, voire d'autant qu'il n'avoit point 
cognu que ceste Loy vouloit dire, en disant, Tu ne 

convoiteras point. Sainct Paul se contentoit d'estre 
en bonne reputation quant aux hommes, e'estant 
abstenu de tout crime, et de toutes choses reprehen- 
sibles: mais cependant il n'entroit point en sa 
conscience pour sonder ses vices cachez, il s'aveugloit 
plustost en hypocrisie: cependant il estoit enflé, et 
enyvré d'orgueil Et voilà sur quoy il fondoit sa 
iustice. Mais quand il a cognu que la Loy de Dieu 
n'est pas seulement pour nous amener à une police 
externe, afin que nous ne soyons point condamnez 
des hommes, mais qu'elle doit reformer toutes nos 
pensees et affections, et demande une iustice Ange- 
lique et parfaite, alors sainct Paul a cognu qu'au- 
paravant il n'y a eu qu'ordure en luy: et il con- 
fesse qu'il a quitté mesmes la iustice de la Loy 
qui luy sembloit estre en luy. Car il appelle la 
iustiee de la Loy, non point celle qui est monstree 
en la Loy de Dieu, mais celle qu'il avoit cuidé 
avoir, et de laquelle il estoit faussement abbruvé. 
Il a falu donec qu'il estimast cela comme fiente et 
ordure: car sans ceste humilité il ne pouvoit pos- 
seder la grace de nostre Seigneur lesus Christ. Et 
ainsi à bon droict i| proteste en ce passage qu'il a 
estó comme les autres, du temps de son incredulité, 
un povre homme et ignorant et abusé, voire et 
mené de concupiscences diverses. Il est vray qu'il 
n'estoit pas du rang des dissolus, que sa vie n'estoit 
pas seandaleuse, qu'on ne le pouvoit pas attirer en 
iustice pour l'accuser de quelque crime: mais cepen- 
dant i| ne laissoit pas de nourrir beaucoup d'in- 
fections cachees. Et c'est ce qu'il recognoist ici. 
Or puis que ceste difficulté est solue, venons à re- 
cueillir une bonne doctrine de ce passage: c'est 
qu'ici nous avons comme une peinture de ce qui se 
trouvera aux hommes devant que Dieu les ait illu- 
minez par son sainct Esprit, et qu'il les ait faits 
nouvelles creatures. Il est vray que les hommes 
se plairont assez: mais c'est par faute de s'estre 
cognus. Car il est certain que nous prattiquerions 
ce proverbe de nous mespriser, si nous n'estions 
ainsi aveuglez de folle presomption: mais chacun 
s'aime tant, que nous en sommes tous esblouis, et 
n'appercevons pas nostre turpitude. Mais quoy qu'il 
en soit, voici le sainct Esprit qui donne 82 sentence, 
non pas sur deux ou trois, mais en general sur 
tous les enfans d'Adam. Il a desia ici monstré 
quels nous sommes de nature iusques à tant que 
Dieu nous ait changez. Et quoy? Fols, en premier 
lieu. Or il est vray, que ceci ne se pourra point 
persuader du premier coup: car nous voyons comme 
les hommes cuident estre sages. Et c'est le plus 
grand empeschement qui nous destourne de venir 
à Dieu que celuy-là, d'autant que nous ne pouvons 
pas nous ranger pour estre gouvernez selon sa 
parole. Car nous avons tousiours nos questions: il 
nous semble qu'il y a quelque apparence de raison 


360* 


561 


que Dieu se doit taire, ou bien qu'il nous doit 
quitter la cause, comme si tout estoit gagné de 
nostre costé. Les hommes done auront tousiours 
ceste folle opinion de sagesse: mais que gagnerons- 
nous, veu que le sainct Esprit nous a ici donné 
son arrest irrevocable, c'est que nous sommes tous 
fols, iusques à tant que Dieu nous ait illuminez? 
ll est vray que nous n'appercevons point cela: mais 
PEscriture dit que Dieu a cognu toutes les pensees 
des sages. Et qu'en dit-il apres les avoir cognues? 
Ce n'est que vanité et mensonge. 

Et ainsi nous avons deux choses à noter en 
ce passage. En premier lieu, cognoissons que sil 
y à une seule goutte de bonne intelligence et droite 
en nous, que cela est un don special du sainct 
Esprit, e£ que nous n'en pouvons pas attribuer la 
louange à nous, $i nous ne voulons estre sacrileges, 
ravissans à Dieu ce qui luy appartient. Puis qu'ainsi 
est, qu'est-ce du franc-arbitre, qui est tant magnifié 
entre les Papistes? Car quand il est parlé du 
franc-arbitre, ils entendent la raison que les hommes 
ont d'estre si prudens pour choisir le bien, et fuir 
le mal. Or à l'opposite, voici Dieu qui declare que 
iusques à tant qu'il nous ait fait profiter en son 
eschole, nous sommes fols, voire ceux qui euident 
estre les plus sages. Et ainsi, voilà toute ceste 
folle outrecuidanee abbatue, qu'il faut que les hom- 
mes cognoissent que iusques à tant que Dieu les 
ait appelez à sa verité, qu'ils sont vuides de toute 
raison et prudence. "Voilà pour un item. (Or ce- 
pendant nous avons aussi à noter qu'il n'y a autre 
moyen de cheminer droit, sinon de nous despouiller 
de toutes nos phantasies. Et pourquoy? Nous 
cuiderons bien faire: mais cependant Dieu prononce 
que nous sommes fols. Et ainsi ne nous abusons 
plus en nos devotions (qu'on appelle) pour dire, Il 
me semble que cela est iuste. Car quand nous 
aurons satisfait aux hommes, Dieu ne &e contentera 
point pourtant. Voilà (di-ie) la seconde raison qu'il 
nous faut recueillir de ce passage, c'est de ne nous 
plus fier à nos phantasies, mais cheminer selon que 
Dieu l'ordonne, sgachans que tout ce que nous cui- 
dons estre beau, et qui ha apparence de sagesse et 
raison, ne sera que folie e£ mensonge devant Dieu. 
Or sainct Paul adiouste que tous sont rebelles: voire, 
ou ont esté: comme quand il dit que tous sont fols, 
i| dit aussi bien rebelles: et c'est pour degrader du 
tout les hommes, monstrant qu'il n'y a en eux que 
tout mal. Ils defaillent en prudence: et puis en- 
cores qu'ils cognussent le bien, et qu'ils eussent 
discretion, si est-ce qu'ils sont pervers et malins, 
et qu'ils cheminent au rebours de ce à quoy Dieu 
les voudra conduire. Nous ne sommes done pas 
seulement corrompus en nos esprits pour estre 
aveugles, mais en tous nos appetis nous avons une 
inclination mauvaise, que nous allons tout à l'oppo- 

site de ce que Dieu aura commandé. Que reste-il 
plus? Allons maintenant priser nostre franc-arbitre, 
et nos vertus: mais nous voyons qu'en tout et par 
tout Dieu nous reprouve, iusques à tant qu'il nous 
ait changez. Or il est vray que ceste rebellion 
n'apparoist point tousiours: les hommes feront la 
chatemite: qui plus est, ils se contrefont, tellement 
qu'ils pourront estre prisez du monde: et mesmes 
i| leur semblera qu'ils sont bien devots envers 
Dieu. Voire, mais ils ne font que s'abuser, iusques 
à ce qu'ils ayent ce nouveau coeur duquel parlent 
les Prophetes. Or ce seroit chose superflue que 
Dieu nous donnast un coeur nouveau, si le nostre 
estoit desia bon. Et ainsi cognoissons que iusques 
à ce que Dieu le change, et qu'il le renouvelle du 
tout, qu'auparavant il n'y a eu que malice. 

Voilà done comme nous devons estre abbatus, 
et chercher en Dieu le bien qui luy est attribué, 
afin que nos vices ne se nourrissent point par une 
vaine outrecuidance et presomption. Or sainct Paul 
adiouste en somme, qu'ils sont esgarez ou abusez, 
C'est à dire povres aveugles, iusques à tant que 
Dieu les ait mis au chemin de salut. Or quand il 
dit cela, c'est pour retrancher toutes ces vainea 
pensees et sagesse oü les hommes se glorifient. 
Ho, comment? faut-il que ie soye ainsi condamné? 
ie ne trouve point la raison pourquoy. Sainet Paul 
dit, Et bien, s'il y en a qui se plaisent, ila ne lais- 
sent point d'estre reprouvez de Dieu. Et pourquoy? 
Ils s'abusent. Or c'est comme s'il redoubloit la 
condamnation qu'il mettoit auparavant, quand il 
nous a appelez tous fols. Nostre folie donc est 
double quand elle ne &e cognoist point, et que nous 
n'en voulons point estre convaincus pour nous ern 
corriger. Et ainsi que ceux ausquels Dieu aura 
fait la grace de les reduire, entendent que s'il y a 
une goutte de bien et de vertu en eux, ils ne l'ont 
point apporté du ventre de leur mere, que ce n'est 
point un heritage qu'ils ayent de la chair ne du 
sang, mais que c'est un don special de Dieu. Tou- 
chant des concupiscences et voluptez diverses, no- 
tons que sainct Paul n'a point mis seulement plus- 
leurs concupiscenees et voluptez, mais il dit qu'elles 
sont diverses. Et pourquoy? D'autant que nous 
sommes agitez de passions qui semblent estre comme 
incompatibles, Exemple: Voilà un homme qui sera 
et avarieieux, et paillard, et yvrongne. Comment 
cela se pourra-i| accorder? Car ce sont des vices 
qui bataillent l'un contre l'autre. Un homme estant 
addonné à l'avarice, se voudroit quasi laisser mourir 
de faim: il luy semble que ce qu'il mange, soit 
perdu, il le voudroit retirer de ses boyaux s'il estoit 
possible. Et cependant s'il est addonné à paillar- 
dise, il ne se souciera de despendre, moyennant 
qu'il satisface à sa cupidité desbordee. Autant en 
est-il d'un ambitieux, ou d'un yvrongne, qu'il sera 

là enveloppé en sa turpitude, et n'aura esgard à 
rien, non plus qu'une beste brute. Voilà done des 
viees qui auront bien telle diversité ou repugnance, 
qu'il semble qu'il ne s'accordent non plus que le 
feu et l'eau: et toutesfois on en trouvera ausquels 
toutes ces passions dominent, combien qu'elles soyent 
ainsi diverses. 

Voilà donc ce que sainct Paul a voulu noter 
en ce passage, disant que non seulement chacun de 
nous sera enveloppé en quelque vice, mais que nous 
aurons des cupiditez contrariantes l'une à l'autre, 
qui combatront toutes contre Dieu, et ne laisseront 
point toutesfois de se ietter d'un costé et d'autre: 
eomme quand il y a quelque tempeste sur la mer, 
nous voyons les flots qui s'entreheurtent: ainsi en 
est-il de nos ecupiditez. Or ici cognoissons quelle 
misere c'est, que non seulement le diable nous tiene 
en servitude pour nous transporter à tout mal, mais 
qu'il se ioue de nous, comme si nous estions des 
singes, qu'il n'y ait nulle attrempance ne modestie, 
et qu'i nous face non seulement sortir hors de 
nous pour nous mettre en un combat, mais qu'il y 
ait une confusion horrible, que nous portions en 
nos ames et en nos corps comme un abysme d'enfer. 
Quand done nous sentons ces bouillons et mes- 
chantes cupiditez qui s'elevent ainsi à l'opposite 
l'une de l'autre, cognoissons quelle est nostre misere, 
iusques à tant que Dieu nous ait regardez en sa 
misericorde infinie, pour nous ramener à soy. Et 
que cependant nous retenions ce qui nous a esté 
dit, qu'iei S. Paul ne parle point d'un seul homme, 
mais en general de la nature humaine. 

Or il met en la fin, Qw'ils estoyent odieux, se 
hayssans les wns les autres, pleins d'envie et de malice. 
Ceci ne se verra point à l'oeil en tous ceux qui 
Sont encores alienez de Dieu et de sa parole: mais 
tant y a que la racine est tousiours en nous, ius- 
ques à tant que Dieu nous en ait purgez. Et 
qu'ainsi soit, dont procede la vraye amour que nous 
avons avec nos prochains?  N'est-ce pas de la 
eognoissance que nous avons que Dieu nous est 
Pere? et pourtant qu'il faut que nous soyons con- 
joints et unis les uns avec les autres? Ceux done 
qui auront tourné le dos à Dieu, n'auront garde de 
s'entr'aimer. Et mesmes les Payens ont bien veu 
cela, ceux (di-ie) qui ont regardé plus aigu, c'est 
asgavoir qu'un chacun est adonné à s'aimer. Voilà 
(di-ie) une maladie commune, et de laquelle tous 
sont entachez, iusques à tant que Dieu les en 
guarisse: c'est qu'un chaeun se plaist, chacun s'aime. 
Or qu'emporte l'amour de nous-mesmes? haine d'au- 
iruy. Car si ie m'aime, ie demanderay mon profit, 
et il faudra que ie face tort à l'un, iniure à l'autre. 
Et puis, ceux qui se plaisent ainsi en eux-mesmes 
il faut qu'ils soyent envenimez d'orgueil pour ne 
tenir eonte de leurs prochains. Car ile estiment 

qu'il n'y a ne vertu, ne sagesse, ne chose louable 
Sinon en eux. Et ainsi notons bien que non sans 
cause sainct Paul attribue à ceux qui se contentent 
ainsi de leurs personnes, qu'ils sont dignes d'estre 
hays, d'autant qu'ils sont pleins de malice et d'envie. 
Voulons-nous donc avoir charité et rondeur en nous, 
pour ne maáchiner nul mal à nos prochains? Il 
faut en premier lieu, que nostre Seigneur nous re- 
forme par son sainct Esprit. Et puis, voulons-nous 
estre purs d'envie?  Advisons de regarder à Dieu. 
Car il faut qu'il nous ait regardez devant toutes 
choses: comme sainct Paul le declare en l'autre 
passage, Vous avez cognu Dieu, ou plustost (dit-il) 
vous avez esté cognus de luy: tellement que iamais 
nul ne s'advancera, et ne pourra approcher de Dieu, 
sinon que Dieu le previene d'une bonté gratuite. 
Et ainsi retenons, quand nous sommes pleins d'envie 
et de malice, que nous sommes dignes d'estre hays, 
et que nous hayrons nos prochains, iusques à tant 
que nostre Seigneur nous ait attirez à luy. Voilà 
eomme nos armes sont blasonnees, afin que tous 
apprenent de s'humiller devant Dieu, et confesser 
quil faut bien que Dieu use d'une grande merci, 
et d'une misericorde inestimable envers nous, quand 
il luy plaist de nous illuminer. Car en quelle con- 
dition nous trouve-il, sinon que nous sommes pleine- 
ment contraires à luy et à tout bien? C'est ce que 
sainet Paul a ici declaré en premier lieu. 

Or il adiouste que quand la bonté de Dieu est 
apparue, et son amour enyers les hommes, qu'il 
nous a sauvez, non point selon les oeuvres que nous 
eussions faites. Car quelles sont nos iustices, sinon 
celles que Dieu met en nous par son sainct Esprit? 
I] n'y a done sinon sa pure grace qui reluit ici: et 
il faut que tout ce que les hommes pourront amener 
de leur costé soit mis à neant. C'est la raison par 
laquelle sainct Paul nous veut induire à estre pa- 
tiens, et à supporter doucement et en toute hu- 
manité les vices et les imperfections qui sont en 
nos prochains, et sur tout en ceux que Dieu n'a 
point encores illuminez en la foy de son Evangile. 
Or cependant, si nous faut-il recueillir des mots de 
sainct Paul une doctrine generale: c'est que la 
source et le commencement de nostre salut est la 
pure bonté de Dieu. Quand ie di la pure bonté, 
c'est pour exclure tout ce que les hommes imaginent 
avoir de bien. Il est vray que les plus ignorans 
confesseront (comme ils y sont contrainte), si Dieu 
n'usoit envers nous de misericorde, que nous serions 
tous abysmez et perdus: mais cependant ils ne 
laissent pas toutesfois de s'attribuer quelque vertu, 
en sorte qu'ils ne veulent point quitter à Dieu toute 
louange, mais ils en reservent quelque portion à 
eux. Voilà un erreur qui tousiours a regné en ce 
monde. Et auiourd'huy il est encore commun entre 
les Turcs, entre les luifs et les Papistes: c'est un 

article de leur foy, c'est asgavoir que les hommes 
ne pourront pas parvenir à salut, sinon qu'ils y 
soyent aidez par la misericorde de Dieu: mais ce- 
pendant si ne laissent-ils pas d'avoir ceste fausse 
opinion, et diabolique, qu'il nous faut venir en con- 
eurrence, c'est à dire, qu'il nous faut besongner de 
nostre costé, et que nous sommes comme compagnons 
de Dieu: et sur cela ils imaginent des preparations. 
Entre les Papistes on dira que les hommes ne peu- 
vent meriter, iusques à tant que Dieu les ait pre- 
venus: voire meriter de dignité egale. Et pour- 
quoy? Car il faut bien que Dieu commence, 
diront-ils: mais si est-ce que nous avons de bons 
principes en nous, et de bons mouvemens. Un 
homme ne pourra vouloir le bien, d'autant qu'il ha 
desia son coeur infecté, mais si pourra-il apporter 
son vouloir pour bien faire: encores qu'il n'ait point 
une affection ferme, si pourra-il avoir ie ne scay 
quoy de bon, voire de soy-mesme, pour dire, le 
voudroye avoir une bonne volonté. Voilà que les 
Papistes imaginent. Autant en est-il des Tuifs, et 
de tous leurs semblables. Or au contraire, voici 
Dieu qui prononce qu'il n'y a nulle oeuvre qui 
viene en conte, quand il luy plaist de nous appeller, 
et user de sa pure misericorde. Sainct Paul ne 
dit point que nos oeuvres nous eussent peu profiter, 
et qu'il faloit que Dieu suppleast seulement à nostre 
defaut: i| n'y va pas ainsi avec un tel partage: 
ear ce seroit despouiller Dieu d'une partie de sa 
louange: les hommes ne se peuvent attribuer tant 
peu que ce soit, que Dieu ne soit amoindri d'autant. 

Or sainet Paul coupe broche à tout cela, et 
dit que ce n'est point par nos oeuvres. Et com- 
ment donc? selon sa misericorde. Et c'est afin de 
mieux abbatre toute presomption. Il dit, Les oeuvres 
que nous eussions faites. Par ce mot il nous ramene 
à penser comme Dieu ne nous peut estre redevable, 
voire attendu qu'il a desia prononcé que nous som- 
mes et fols, et rebelles, et abusez, et pleins de 
mauvais desirs, que le diable nous possede en telle 
sorte qu'il n'y a en nous que servitude de peché 
et de mal. Que pouvons nous meriter? qu'est-ce 
que nous apportons là dessus à Dieu pour l'obliger 
envers nous? Or cependant sainet Paul picque 
iei la sotte hypocrisie des hommes, en laquelle ils 
s'esblouissent quand ils s'attribuent quelque louange 
de bien. Or qui est cause de cela, sinon qu'ils ne 
se regardent point? Comme auiourd'huy les docteurs 
de la Papauté prescheront assez leur franc-arbitre, 
et leurs bonnes preparations, et leurs merites. Et 
qui est cause de tout cela? Ce sont des mocqueura 
qui jamais n'ont entré en leur conscience. Voilà 
un vilein putier, un yvrongne confit en toutes 
sortes de maux, il pourra prescher de toutes les 
vertus et cardinales, et theologales: mais iamais ne 
s'est adiourné devant Dieu, pour dire, Qui suis-ie? 

qu'est-ce que de moy? Ainsi sainct Paul se mocque 
iei de ce que les hommes s'aveuglent à leur escient, 
ou qu'ils ferment les yeux afin de ne point veoir 
leur turpitude. Mais cependant nous sommes ad- 
monestez que quand chacun aura regardé à soy, 
nous pouvons estre nos iuges pour nous condamner 
en tout et par tout, et qu'il n'est plus question de 
nous reserver un seul grain de louange. Car il est 
dit que ce n'est point par nos propres oeuvres que 
nous eussions faites. Et puis il adiouste, En iwslice: 
comme s'il disoit, Quand les hommes se glorifient 
d'avoir fait quelque bien, c'est qu'ils ne vienent 
point à la balanee de Dieu: car nous cuiderons que 
vice soit vertu souventesfois. Mais regardons ce 
que Dieu en prononce: car il n'y a que ce Iuge-là 
qui soit competent, et à la sentence duquel il se 
faut arrester. Or Dieu dit que Iustice, c'est l'obeis- 
sance qui sera rendue à sa Loy: c'est (di-ie) qu'en 
tout et par tout nous conformions nostre vie à ce 
que Dieu nous commande. Voilà quelle est la 
iustice qu'il approuve. 

Or venons maintenant à ce qui nous est de- 
claré: c'est asgavoir que Dieu ne veut point que 
nous cheminions seulement devant les hommes en 
integrité pour estre irrepreheneibles, mais que noua 
soyons purs et nets de toute mauvaise affection. 
Et qui aura cela? Nous voyons donc que ce mot 
n'est point superflu, quand sainet Paul parle des 
oeuvres qui sont en iustice: comme s'il disoit que 
les hommes s'endorment par trop, quand ils cuident 
avoir eu quelque vertu pour obliger Dieu, afin qu'il 
les attirast à soy: voire, d'autant que iamais n'ont 
bien sceu ne gousté que c'est de la vraye iustice. 
Et pourtant il monstre que le tout doit estre attri- 
bué à la bonté de Dieu, et à l'amour qu'il a portee 
aux hommes. Quand il met la bonté en premier 
lieu, c'est pour exprimer que nous sommes ennemis 
de Dieu, iusques à tant qu'il use envers nous de 
sa miserieorde gratuite. Il est vray que nous 
avons esté rachetez par le sang de nostre Seigneur 
Iesus Christ, d'autant que Dieu ne l'a point es- 
pargné, à cause de l'amour qu'il nous portoit: ainsi 
qu'il en est parlé au troisieme chap de sainet Iehan, 
Dieu a tant aimé le monde, qu'il a exposé à la 
mort son Fils unique pour le salut des povres 
pecheurs. Mais cependant si faut-il que nous 
cognoissions ceste amour estre gratuite. Car 
(comme desia il a esté touché) les hommes obs- 
cureissent la gloire de Dieu par leur ingratitude 
tant qu'il leur est possible: et quand ils ont 
confessé que sans que Dieu les eust aimez, ils 
estoyent perdus, ils demandent là dessus, Et 
pourquoy est-ce qu'il nous a aimez?  Pouree qu'il 
à trouvé quelque bien en nous: encores que nous 
ne fussions pas dignes, si est-ce que nous n'estions 
pas reiettez si fort, encores que nous n'eussions de- 

quoy estre appelez à soy. Or done, afin que les 
hommes soyent despouillez de toute vaine presomp- 
tion, et qu'ils soyent pleinement aneantis en eux, 
non seulement sainct Paul dit que ce que nous 
avons esté rachetez, c'a esté pour l'amour de nostre 
Dieu, voire une amour paternelle: mais il adiouste 
qu'il y a eu une bonté auparavant, qui a esté cause 
qu'il s'est voulu reconcilier à nous, et qu'il nous 
a receus à merci, combien que nous fussions du 
tout meschans et depravez, que nous luy eussions 
fait la guerre, et que nous eussions merité qu'aussi 
i| se monstrast ennemi envers nous, et ennemi 
mortel. Voilà ce que nous avons à retenir de ce 
passage. 

Or ce que sainct Paul exprime ne se peut 
maintenant declarer, c'est que ceste amour de Dieu 
n'est point apparue seulement quand Iesus Christ 
est venu au monde, et qu'il a prins chair humaine, 
mais quand l'Evangile a esté presché, afin que les 
povres ineredules fussent faits participans de ce bien 
inestimable: comme auiourd'huy la bonté et l'amour 
de Dieu nous apparoist, quand il luy plaist de nous 

attirer à son troupeau, et nous recueillir de ceste 
horrible dissipation oüà nous estions, afin qu'estans 
en 8a maison et en son Eglise, nous soyons asseurez 
de l'heritage qui nous est appresté au ciel. Voilà 
done ce que nous avons encores à retenir, apres 
avoir cognu la bonté gratuite, ou l'amour paternelle 
de nostre Dieu, qui procede de bonté, que nous 
sgachions qu'il nous la manifeste auiourd'huy. Et 
pourquoy? Quand lEvangile nous est presché, ce 
nous est comme une lampe qui nous esclaire, afin 
que nous cognoissions ce qui nous estoit caché 
auparavant. Car iusques à ce que nous ayons 
eognoissance de la bonne volonté de Dieu, nous 
sommes comme ensevelis en tenebres: mais si est- 
ce que Dieu nous est tant benin et humain, que 
là nous eognoissons qu'il approche de nous, et qu'il 
nous veut embrasser comme ses enfans, qu'il nous 
regoit tellement que nous ne devons point douter 
qu'il ne proeure nostre salut quand il nous addresse 
sa parole, et que nous avons certitude de sa verité. 

Or nous-nous prosternerons devant la maiesté 
de nostre bon Dieu, etc. 





SEIZIEME 
Chap. III, v. 4— 7. 


Nous avons desia exposé par ci devant, comme 
saint Paul en ce passage attribue toute la cause de 
nostre salut à la pure bonté de Dieu, afin que nous 
apprenions de recognoistre en toute humilité que 
c'est de luy que nous tenons tout, et que nul ne 
se glorifie plus en soy. Pour ceste cause il a exclu 
tout ce que les hommes imaginent de merite en 
eux, disant que nous n'avons fait nulles oeuvres 
pour obliger Dieu envers nous, mais que nous 
avons iustice quand il luy plaist nous accepter par 
sa misericorde gratuite. Or maintenant sainct Paul 
adiouste le moyen: c'est asgavoir que Dieu a espandu 
un lavement spirituel sur nous, et que cela s'est 
fait par nostre Seigneur Iesus Christ: et ainsi que 
nous en sommes purgez de toutes nos macules, et 
que maintenant Dieu nous accepte, et que nous luy 
sommes agreables. Notons bien done que ci dessus 
sainct Paul a monstré la source de nostre salut, 
c'est ceste amour que Dieu nous a portee. Car il 
nous faut tousiours venir là, quand nous voulons 
sgavoir dont procede que nous ayons esté retirez 
de la malediction en laquelle nous sommes de nature. 
Mais cependant, pource qu'il y a longue distance 
entre Dieu et nous, si faut-il que le moyen nous 

soit proposé, par lequel il nous soit plus facile 
d'approcher. Or ce moyen est nostre Seigneur 
Tesus Christ, avec toutes les graces de son sainct 
Esprit. Et c'est ce que maintenant nous avons à 
traitter. Mais il nous faut tousiours retenir ceste 
union de la cause principale avec ce qui est ici 
adiousté, c'est ascavoir que non seulement il nous 
a aimez, mais aussi i| nous a declaré son amour, et 
nous à monstré comment nous y pourrons parvenir, 
et comme nous pourrons iouir du salut lequel il 
nous presente. 

Or il est dit notamment, Qw'il a espandu sur 
nous le lavement de regeneration et. renouvellement du 
sanct Esprit: voire et le tout par mosire Seigneur 
lesus Christ. Il est bien vray que quand nous 
voudrons trouver le moyen de nostre salut, il nous 
faut commencer par le Fils de Dieu. Car c'est 
celuy qui nous a reconceiliez à Dieu son Pere, c'est 
celuy qui nous a levez par son sang, c'est celuy 


qui nous a acquis iustice par son obeissance, c'est 


celuy qui est nostre Advocat, et par lequel auiour- 
d'huy nous trouvons grace: c'est celuy qui nous a 
apporté le sainct Esprit, c'est celuy qui nous a ac- 
quis l'adoption par laquelle nous sommes faits en- 
fans et heritiers de Dieu. Notons bien donc qu'il 
nous fant chercher toutes les parties de nostre salut 

en lesus Christ: car nous n'en trouverons point 
une seule goutte ailleurs. Mais sainct "Paul ne 
s'est point arresté à l'ordre, comme si ce lavement 
duquel il parle, estoit superieur: mais ici il est 
seulement question de monstrer d'une fagon privee 
aux hommes, comment c'est qu'ils pourront estre 
conioints à Dieu, et estre participans du salut qui 
leur procede de ceste amour gratuite de laquelle il 
est parlé, car nous cognoissons quelle est.nostre ru- 
desse, tellement qu'il faut que Dieu descende pour 
nous faire cognoistre ce qui autrement nous seroit 
caché: comme tout ce qui appartient à nostre salut 
surmonte nosire capacité, et nous ne pourrions pas 
monter si haut pour le comprendre. Voilà done 
des secrets qui nous incomprehensibles, et mesmes 
ce nous est comme un langage incognu, quand on 
nous parle du royaume spirituel de Dieu. Voilà 
pourquoy S. Paul ici quasi nous masche les mor- 
ceaux, afin qu'il nous soit plus aisé de comprendre 
en somme ce qu'il nous a enseigné. Il dit donc 
que Dieu pour nous sauver a espandu sur nous un 
lavement: comme sl disoit que de nostre nature 
nous sommes souillez et pollus, qu'il ny a en nous 
que toute ordure et puantise, tellement que nous 
sommes execrables devant Dieu, et faudra qu'il 
nous reiette et nous desdaigne, mesmes qu'il nous 
repousse si loin que nous soyons bannis de toute 
esperance. Voilà donc le premier poinot que sainet 
Paul nous a ici declaré: c'est ascavoir la pollution 
de laquelle nous sommes tellement souillez, qu'il 
faut que Dieu nous ait comme abominables, Or 
allons-nous maintenant glorifier, et quand on nous 
parlera de nostre salut, allons-le chercher en nos 
merites, veu quil faut que tout ce qui est infect 
et souillé desplaise à Dieu: car il est la fontaine 
de toute pureté. Et ainsi donc puis qu'en nous il 
n'y à qus toute ordure, il faut bien que Dieu nous 
80i ennemi: comment pourrons-nous maintenant 
acquérir quelque grace devant luy par nostre di- 
gnité? Il faut donc conclure que ies hommes sont 
plus qu'insensez et enragez quand ils s'osent attri- 
buer rien qui soit en leur salut, et qu'ils ne co- 
gnoissent point ceste pure grace et infinie, de la- 
quelle sainct Paul nous parle ici. 

Or apres ce mot de lavement, il adiouste que 
c'est de wmegeneration, eí renouvellement dw soinct 
Esprit. Il] n'y a nulle doute que sainct Paul n'ait 
iei regardé au Baptesme, et qu'il ne nous ait voulu 
comme en un miroir visible proposer ceste doctrine. 
Car aussi d'autant que nous sommes rudes, Dieu 
ne s'est point contenté de nous testifier par l'Evan- 
gile que nous sommes lavez et nettoyez au sang 
de nostre Seigneur lesus Christ, mais il nous a 
donné une figure de cela, que quand nous avons 
esté baptisez, qa esté comme si Dieu nous avoit 
monstré à l'oeil, que quand nous venons à luy, 

nous n'apportons sinon toute pollution, et que son 
office est de nous purger. ll nous monstre donc 
cela. Et pourtant sainct Paul au lieu de dire que 
nos pechez nous sont pardonnez, et que la vie nous 
est offerte, il dit que Dieu a espandu sur nous un 
lavement. Et-ainsi nous voyons qu'il nous ramene 
à nostre Daptesme, à cause qu'il nous est plus aisó 
de contempler là ceste grace de laquelle il est ici 
parlé. Or cependant il nous monstre que ce lave- 
ment-là ne consiste point en l'eau visible. Car que 
Seroit-ce que nos ames fussent purgees par un ele- 
ment terrestre, et qui est corruptible? L'eau done 
n'a point ceste vertu. Mais cependant si nous 
faut-il à cause de nostre infirmité, commencer par 
l'eau, afin que nous soyons elevez plus haut. Or 
ie di qu'il nous faut commencer par l'eau, mais 
non pas nous y arrester: car ce signe qui nous est 
presenté devant les yeux est pour nous renvoyer 
au sainect Esprit, afin que nous cognoissions que 
c'est de là que procede la vertu du Baptesme. Et 
pour ceste cause, combien qu'il use de la similitude 
telle que i'ay dite, si est-ce qu'il monstre que nostre 
fiance ne doit point là estre attachee, mais que 
nous devons attribuer au sainet Esprit tout. 
l'effeot, et la perfection du Baptesme. Voilà pour 
un item. 

Mais cependant il nous monstre quelle grace 
du sainct Esprit nous est acquise quand nous som- 
mes baptizez, c'est asgavoir regeneration, et renou- 
vellement. Or ce mot de Regeneration, emporte 
que nous soyons nais pour la seconde fois: non 
point qu'il nous faille sortir du ventre de nostre 
mere: mais Dieu nous fait nouvelles creatures quand 
il luy plaist d'imprimer son image en nous. Car 
qu'est-ce que nous apportons estans d'Adam, sinon 
toute malediction? Or il faut que Dieu nous change. 
Et ainsi, afin que nous cognoissions qu'en nous il 
n'y a que malice, que nous sommes du tout pervers, 
et que ce qu'on appelle raison, n'est que folie, ce 
qu'on appelle franc-arbitre, n'est qu'une servitude 
maudite de peché: afin donc que nous cognoissions 
cela pour nous condamner du tout, il est dit qu'il 
faut que nous soyons comme refondus et changez. 
Voilà qu'emporte ce mot de Regeneration. Sainet 
Paul l'a exposé, en disant qu'il y a une nouveauté , 
en nous: comme aussi l'Eseriture en parle: et c'est 
un langage assez commun, qu'il nous faut esíre 
nouveaux hommes. En quoy il est signifié que 
iusques à tant que nous ayons renoncé à ce qui 
est de nostre pere Adam, qu'il n'y aura en nous 
que rebellion contre Dieu, malice et hypoerisie, et 
meschantes cupiditez: brief, c'est un abysme de tout 
mal que la nature des hommes, ainsi qu'elle est 
corrompue, iusques à tant que Dieu y ait mis la 
main pour remedier. Or cependant sainet Paul 
adiouste, que tout cela se face par nostre Seigneur 

lesus Christ. Car (comme desia nous avons declaró) 
comment nous appartiendroit l'Esprit de Dieu, &i 
ce n'estoit qu'il nous fust donné par celuy qui en 
a en soy toute plenitude? Ainsi cognoissons que 
pour estre lavez, il nous faut estre nouvelles crea- 
tures: brief, que nous n'avons rien qui soit appar- 
tenant à nostre salut, qu'il ne nous soit donné par 
le moyen de nostre Seigneur Iesus Christ, et en sa 
personne. Conclusion, quand il est question de 
nostre salut, il nous faut tousiours avoir ceci resolu, 
que nous estions peris et desesperez, sinon que Dieu 
eust eu pitié de nous. Que sa misericorde donc 
soit estimee le principal, et comme la source de 
nostre salut. Or cependant cela ne serviroit point 
pour nous confermer en une droite fiance. ll est 
vray que c'est bien assez pour glorifier Dieu, et 
pour faire que les hommes s'aneantissent, quand 
i leur est monstré qu'ils sont perdus et ruinez, 
sinon d'autant que Dieu les regoit à merci. Ne 
faut-il pas qu'ils soyent du tout abbatus, et cepen- 
dant qu'ils soyent ravis pour sentir combien ils 
sont redevables à ce Pere de misericorde? Ainsi 
ce seul article suffiroit bien pour humilier les hom- 
mes, et pour leur faire recognoistre la bonté de 
Dieu: mais cependant nous ne pourrions point nous 
appuyer en une ferme fianoce, sinon que Dieu nous 
apparust d'avantage, et que son amour nous fust 
plus familierement declaree. 

Apprenons donc de venir à nostre Seigneur 
lesus Christ, lequel a vestu nostre nature, afin que 
nous ayons familiarité avec luy: il est homme, afin 
qu'i ne nous le faille point aller chercher loin. 
Ainsi done nostre salut nous est mis en avant 
quand il est question de la certitude que nous en 
devons avoir. ll est vray qu'il faut bien que Dieu 
le reserve tousiours en sa main: car si nous en 
estions les gardiens, helas! que seroit-ce? mais com- 
bien que Dieu preserve nostre salut, et qu'il soit 
exempté de tous les dangers de ce monde, estant 
au ciel (comme sainct Pierre en parle), si est-ce 
neantmoins que nous en avons un tesmoignage si 
familier, que c'est autant comme si Dieu nous le 
donnoit tout asseuré. Et comment cela? d'autant 
que lesus Christ se conioint avec nous, et nous 
appelle ses freres. ll nous faut donc là venir, si 
nous voulons estre bien fondez en pleine certitude, 
si nous voulons invoquer Dieu sans aucune doute: 
si nous voulons estre asseurez de nostre adoption, 
et de nostre heritage celeste, il faut que nous ayons 
nostre adresse à lesus Christ. Mais cependant 
notons pour le troisjeme article, que ce n'est point 
assez d'avoir le nom de Iesus Christ: mais il nous 
faut eognoistre son office et sa vertu: il nous faut, 
di-ie, savoir pourquoy c'est que le Pere celeste nous 
l'à envoyé, et ce qu'il nous a apporté. Et pour 
ceste cause sainct Paul traitte ici de ce lavement 

par lequel nous 80mmes renouvelez, et sommes faits 
nouvelles creatures. Notons bien donc que Iesus 
Christ n'est point venu vuide des biens qui estoy- 
ent requis pour le salut spirituel de nos ames, mais 
que toute perfection du sainct Esprit luy a esté 
donnee, afin qu'il nous en distribue à chacun selon 
sa portion et mesure. ll est dit que l'Esprit de 
Dieu a reposé sur luy, voire l'Esprit de sagesse, 
l'Esprit de pureté, de discretion et de vertu: brief, 
il n'y à rien que nous ne trouvions en Iesus Christ, 
quand il est question d'avoir toutes les parties de 
la vie eternelle: et aussi (comme i'ay dit) que nous 
ne pouvons approcher de Dieu, sinon par le moyen 
de nostre Seigneur Iesus Christ: au reste, qu'ayans 
un tel Moyenneur, nous pouvons estre asseurez que 
Dieu nous aime, et qu'il nous advoue pour ses en- 
fans. Et si nous voulons sgavoir comment cela se 
fait, venons à ceste doctrine de sainct Paul, c'est 
que nostre Seigneur lesus nous ayant lavez par sa 
mort et passion, ayant espandu son sang à cest 
usage, que toutes nos macules soyent nettoyees, afin 
qu'elles n'apparoissent plus devant Dieu son Pere, 
ayant esté crucifió afin d'abolir le peché, et nous 
affranchir de la tyrannie en laquelle nous estions 
detenus, que maintenant par la grace et vertu de 
son sainct Esprit il nous communique toutes ces 
choses: il faut que sa mort et resurrection profitent 
en nous: car si nous n'avions le sainct Esprit, co 
seroit en vain que Iesus Christ auroit souffert. Il 
est vray que 8a mort et passion auroit bien ceste 
vertu de nous sauver: mais cependant nous en se- 
rions privez et exclus. Il faut donc que nostre 
Seigneur Iesus Christ, pour faire valoir auiourd'huy 
en nous le fruict de sa mort et resurrection, 
nous face participans de son sainct Esprit. Voilà 
(en somme) ce que nous avons à retenir de ce 
passage. 

Or ces choses meritent bien d'estre deduites 
plue au long: mais quelque fois quand on prolonge 
ainsi les propos, on ne fait que les obscurcir. 
Voilà pourquoy i'ay tasché de recueillir en brief 
sommaire, afin que les plus rudes puissent en trois 
mots comprendre oüà c'est qu'ils doivent chercher 
leur salut, et les degrez qu'ils doivent tenir (qu'il 
faut (di-ie) que nous cognoissions que Dieu le Pere 
nous a está pitoyable: et puis, que nous soyons amencz 
à lesus Christ: et puis que nous ne cognoissions 
comment c'est que nous avons salut en Iesus Christ: 
c'est asgavoir, comme il a accompli tout ce qui 
estoit requis pour nostre salut, que maintenant il 
nous elargit par la vertu et la grace de son sainct 
Esprit. 

Or sainct Paul adiouste encores qwe ce lavement 
a esté espandu sur nous en toutes richesses. Comme 
&'il disoit que Dieu n'a point distillé goutte à goutte, 
comme s8'l eust esté chiche envers nous, mais il 

s'est monstré si liberal, que nous avons bien raison ! et que ce soit à nous d'y entrer, si nous voulons: 


de nous contenter. Or ceci sert à double usage: 
l'un, c'est afin de nous inciter tant mieux à exalter 
et magnifier les richesses de nostre Dieu, comme 
elles le meritent: car combien que nostre Dieu 
poursuive envers nous tant ot plus, il nous semble 
que ce n'est quasi rien, nous sommes là comme en- 
serrez, qu'au lieu que nous devrions elargir tous 
nos sens, toutes nos affections et pensees pour re- 
cevoir la grace de Dieu qui nous est offerte, nous 
sommes (comme i'ay dit) entortillez en incredulité 
et en ingratitude, tellement que Dieu ne trouve 
point ni aeces en nous, ni une telle ouverture qui 
seroit requise, afin que ses graces soyent receues 
selon leur dignité. Pour ceste cause sainct Paul 
parle ici de l'abondance que nous avons en nostre 
Seigneur lesus Christ: que si nous comprenons 
bien la misericorde de Dieu selon qu'elle s'est là 
desployee, que nous aurons et de long, et de large, 
pour nous remplir et rassasier du tout. Et en 
second lieu, il nous veut aussi retirer de toutes les 
vaines confiances esquelles nous vaguons par trop. 
Combien y en a-i| qui se reposent du tout en 
lesus Christ? Il est vray que nous confesserons 
bien qu'il est nostre Sauveur, que c'est par luy 
que nous sommes reconciliez à Dieu: mais cepen- 
dant nous cherchons encores d'autres aides, et ce 
n'est iamais fait, d'autant que les hommes extra- 
vaguent ainsi, et qu'ils ne se peuvent du tout ar- 
rester à lesus Christ, sgachans que toute la per- 
fection de leur salut consiste en luy. Sainct Paul 
nous declare iei, qu'il faut qu'il y ait une ingrati- 


tude trop vileine, quand nous ne sommes point , 


rassasiez de la bonté que Dieu nous monstre en 
son Fils unique. Et pourquoy? Là il y a de telles 
richesses qu'i faut bien dire que nous soyons in- 
satiables quand nous ne pouvons pas nous y tenir. 
Voilà les deux raisons pourquoy S. Paul a mis ce 
mot Richement. 

Or il avoit dit que Dieu nous a sauvez: il 
adiouste puis apres, JAfim que mous fussions faits 
heritiers de la vie eternelle selon esperance. ll nous 
faut aecorder ces deux propos, Que Dieu nous a 
sauvez: et puis apres, Qu'il veut que nous soyons 
faits heritiers selon l'esperance. Or ici en premier 
lieu, il nous a monstré que du coeté de Dieu, et 
de nostre Seigneur lesus Christ, nostre salut est 
desia parfait, qu'il n'y a que redire: mais cepen- 
dant que nous ne le possedons point sinon par 
esperance, nous n'en avons point encores l'effect. 
Voilà deux points donc qu'il nous faut observer; 
Fun c'est, que quand nous eroyons à Iesus Christ, 
desia nous sommes passez de mort à vie, ainsi qu'il 
en est parlé au cinquieme de sainct Iehan. Et ne 
faut point que nous imaginione, comme les Papistes, 
que lesus Christ nous ait ouvert la porte de salut, 











qu'il a commencé, et que c'est à nous d'aecomplir. 
Voilà des blasphemes meschans et execrables. Mais 
scachons que nostre salut nous est du tout accompli, 
voire du «costé de Dieu. Cependant nous n'en 
iouissons pas encores: car il nous faut ici batailler 
en ceste vie mortelle, nous sommes en troubles et 
en fascheries, il semble mesmes que nous soyons 
environnez de mille morts, il semble que nous 
soyons plongez au gouffre d'enfer. Nostre salut 
done est caché (comme il est dit au huitieme cha- 
pitre des Romains) mais cependant nous ne lais- 
sons pas d'estre heritiers par esperance, c'est à 
dire, que nous sommes asseurez, combien que Dieu 
nou8 exerce, combien que nous sentions nos fragi- 
litez qui nous pourroyent mettre en angoisse et en 
doute, si sommes-nous resolus que Dieu ne varie 
point, et quand il nous a eleus, et qu'il nous a 
rendu tesmoignage de son adoption, nostre esperance 
que nous avons en luy, nourrit et entretient ceste 
certitude de foy: et en ceste attente-là desia l'heri- 
tage nous est apprestó, et ne restera plus sinon 
d'en prendre possession quand le iour sera venu. 
Maintenant donc nous voyons quelle est la doctrine 
de ce passage. 

Or il reste de la bien prattiquer: et toutesfois 
et quantes qu'on nous parle de la misericorde de 
Dieu, que nous scachions que toute la fiance de 
nos merites est abbatue, et par consequent toute 
gloire aneantie, que nous n'avons plus dequoy nous 
priser, d'autant que nous n'apportons rien à Dieu, 
mais que nous tenons tout de luy. Cependant 
cognoissons aussi que nous ne pourrions pas com- 
prendre la bonté et l'amour de nostre Dieu, sinon 
que nous en eussions le gage en nostre Seigneur 
lesus Christ. Et ainsi n'entrons point en hautes 
speculations et profondes, quand nous voudrons 
estre asseurez de nostre salut. Comme nous voyons 
beaucoup de phantastiques qui ne se contenteront 
iamais, sinon qu'ils ayent circui le ciel et la terre: 
mais adressons nous à lesus Christ: car Dieu sup- 
porte nostre foiblesse en cela, quand il veut que 
nous soyons du tout fondez en son Fils unique, 
tellement qu'il ne faut point que nous usions de 
longs discours pour venir à nostre Seigneur Iesus 
Christ: car il est descendu ici bas à nous, mesmes 
il a esté mis au dessous de tous les hommes, comme 
i| est dit au Pseaume 32, qu'il a esté l'opprobre 
du monde, qu'il a esté desnué comme un ver de 
terre. Apres, il est dit par le Prophete Isaie, qu'il 
a esté desfiguré comme un ladre. Et pourquoy? 
Afin que nous puissions embrasser la grace qu'il 
nous offre. Et comment a-il esté ainsi aneanti? 
Or sainct Paul use aussi bien de ce mot aux Phi- 
lippiens. Tous les iours il ne cesse de nous con- 
vier à soy, voire tant privément, et d'une telle 

douceur et humanité que rien plus. Car par son 
Evangile il ne nous commande point que nous 
venions, mais il nous exhorte, et nous prie, comme 
sainct Paul en parle en la seconde des Corinthiens. 
Puis done que nostre Seigneur lesus Christ nous 
est tant amiable, et que tous les iours ce message 
nous est apporté, qu'il ne demande que de nous 
tenir pour membres de son corps, et que ceste sen- 
tenee doit resonner tousiours en nos aureilles, Venez 
à moy vous tous qui travaillez, et qui estes chargez, 
et le vous soulageray, et vous trouverez repos à 
vos ames: puis qu'ainsi est done, ne nous esgarons 
point à nostre escient, mais que lesus Christ soit 
nostre but, car nous ne pourrons falllir en venant 
à luy. Et au reste, quand nous aurons cognu que 
c'est par son moyen que nous sommes reconciliez à 
Dieu le Pere, que nous avons pleine iustice, que 
nous cognoissions aussi que par son sainct Esprit 
il nous distribue tout cela. Le premier est, de nous 
contenter de lesus Christ, afin que nous n'adioustions 
rien qui soit à la grace qu'il nous a apportee: que 
nous ne facions point comme les Papistes, quand 
ils auront confessé que Iesus Christ est leur Moyen- 
neur, ils iront chercher les saincts et les sainctes 
pour leurs patrons et advocats, ils prendront les 
merites des Apostres et des Martyrs, et leur semble 
que la satisfaction de nostre Seigneur Iesus Christ 
n'est rien, sinon qu'ils y adioustent pieces et mor- 
ceaux. Et puis il leur semble que leurs merites 
aussi feront un tripotage, ils ne se contentent point 
de ceste nourriture parfaite qui leur est donnee 
pour leurs ames au Fils de Dieu, mais ils adioustent 
leurs saupicquets qu'ils ont inventez à leur poste 
et à leur phantaesie. 

Or de nostre costé, advisons d'estre pleinement 
rassasiez de ces richesses de la bonté de Dieu qu'il 
nous a desployees en la personne de son Fils. 
Cependant (comme i'ay touché) que nous sgachions 
que lesus Christ ne nous communique point ses 
graces, sinon qu'il nous ait fait participans de son 
sainect Esprit. Que profitera-il done que nostre 
Seigneur Iesus Christ ait espandu son sang, sinon 
que nous en soyons arrousez par le sainct Esprit? 
Car voilà aussi comme sainct Pierre en parle en 
sa premiere Canonique. Que nous profite-il que 
lesus Christ ait aboli le peché, et la tyrannie de 
mort, estant crucifió, sinon que nous soyons re- 
eueilis par la grace de son sainct Esprit? 
donc, que nous prions ce bon Dieu qu'il nous mette 
en possession de ce qu'il nous a acquis par la mort 
et resurrection de nostre Seigneur lesus Ohrist son 
Fils, que les dons du sainct Esprit soyent espan- 
dus sur nous. Et comment? En premier lieu, 
que nous soyons illuminez en foy, pour avoir cognois- 
sance que Dieu est nostre Pere, et pour nous certi- 

de erainte de Dieu, pour renoncer à nos meschantes 
cupiditez et affections, pour nous dedier au service 
de celuy qui doit dominer sur nous: que nous 
ayons esprit de vertu et constance pour batailler 
contre tous les assauts que Satan nous fera, et 
pour resister à toutes tentations: que nous ayons 
esprit de prudence pour nous garder des ruses et 
cauteles de nostre ennemi. Voilà done oü il-nous 
faut venir, afin que la mort et passion de nostre 
Seigneur lesus Christ profite en nous, afin que sa 
resurrection y ait sa vertu et son effect. Or cepen- 
dant cognoissons que ces choses nous sont testifiees 
au Baptesme: et ainsi quand nous sentirons que 
nous sommes vuides des graces du sainct Esprit, 
ne doutons point qu'elles-ne nous soyent apportees 
quand nous les requerrons. Et pourquoy? Dieu 
ne nous à point frustrez quand il nous a ordonné 
le signe du Baptesme: car là nous avons comme 
une arre qu'il n'est point chiche envers nous, qu'il 
n'espande largement (voire selon qu'il cognoistra 
nous estre utile) de toutes les graces qui nous de- 
faillent, e£ desquelles nous sommes destituez. Sen- 
tons-nous donc qu'il y a faute de vertu en nous? 
Cognoissons-nous qu'il y ait des tenebres d'igno- 
rance? que nous soyons enveloppez en ce monde 
tellement que nous ne puissions pas comprendre 
les choses spirituelles? ^ Recourons à Dieu, et que 
nostre Baptesme nous y conduise: car (comme i'ay 
dit) nostre Seigneur nous a là declaré qu'il ne veut 
point nous defaillr en rien qui soit, moyennant 
que nous ayons nostre refuge à luy. 

Mais cependant notons d'autre costé, que ce ne 
sera rien d'avoir receu le Baptesme. Quand nous 
aurons eu le signe visible, dequoy nous servira-il 
que de plus grande condamnation, si ce n'est que 
nous ayons aussi l'effect? Et cela aussi nous sera 
imputé: si nous y trouvons aucune faute, il nous 
faut eondamner nostre incredulité mieux que nous 
ne faisons. Et maintenant sainct Paul attribue la 
vertu de nostre renouvellement et regeneration à 
ce lavement dont il parle: voire, et s'addresse aux 
fideles, lesquels ne repoussent point les graces de 
Dieu, mais ouvrent la bouche afin qu'il la remplisse: 
selon aussi que nous en sommes exhortez au 
Pseaume. Et ainsi notons bien que les ineredules 
sont comme un pot fermé: Dieu espandra ses graces, 
mais ils ne les regoyvent point: car ils sont telle- 
ment bouchez, qu'il n'y a nulle entree en eux: ou 
bien ils sont durs comme rochiers. Il pourra plou- 
voir un tel iour, mais un rochier ne sera point 
mouillé dedans, ear il est trop dur: ainsi en est-il 
de tous ceux qui refusent les graces de Dieu: mais 
si nous avons la bouche ouverte par foy, nous 
serons rassasiez, Et pourtant ce n'est point sans 
eause que sainct Paul adressant son propos aux 
fideles, dit que Dieu a espandu sur eux ce lavement 

spirituel, et qu'ils en sont faits partieipans. Voilà 
comme il nous faut prattiquer la doctrine qui est 
lei contenue. 


Or venons maintenant à ee dernier mot, oü il | 


est dit, Que nous sommes sawvez: voire, mais c'est 
d'autant que nous sommes heritiers par esperance. 
Sainet Paul monstre sur quoy nostre salut est fondé, 
et en quoy il eonsiste: c'est asgavoir, d'autant que 
nous sommes heritiers de Dieu. Car nostre salut 
n'est pas nostre, à parler proprement, sinon en titre 
d'heritage. Or nous ne sommes point heritiers de 
nature, c'est par adoption, d'autant qu'il plaist à 
Dieu de nous recevoir pour ses enfans: car nous 
naissons enfans d'ire, c'est à dire, que nous sommes 
maudits, et que tant s'en faut que nous puissions 
reelamer Dieu pour nostre Pere, que nous sommes 
reiettez de luy. Mais cependant si ne laisse.il point 
de nous adopter. Et comment? Wainct Paul nous 
renvoye à nostre Seigneur lesus Christ, lequel non 
sans cause est appelé Fils unique de Dieu. Car il 
est unique, voire de nature: ce titre-là luy appar- 
tient de droiet: mais entant que nous sommes entez 
en son corps, et sommes ses membres, nous sommes 
adoptez aussi. C'est dont nous procede l'heritage 
du royaume des cieux.  Sommes-nous heritiers? 
Nous sommes sauvez: mais notons que €'est par 
esperance. Et il faut bien que nous soyons advertis 
de ceci: ear Dieu ne veut point que nous soyons 
oisifs en ce monde. Combien qu'en la personne de 
son Fils il ait accompli nostre salut, si est-ce neant- 
moins qu'il nous y veut conduire par l'ordre quil 
a establi: e'est que quand nous aurons receu le 
tesmoignage de sa bonté, que nous aurons accepté 
ce qu'il nous offre en son Évangile, c'est que nous 
soyons iustifiez par sa pure grace, qu'il nous exerce 
en combat contre Satan: et que cela ne soit point 
seulement pour un iour, mais que nous poursuivions 
tout le temps de nostre vie les combats ausquels 
Dieu nous voudra employer. Et puis, que nous 
bataillions pour renoncer à toutes nos affections, à 
toutes nos cupiditez et desirs, mesmoes à toute nostre 
prudence. Car c'est là principalement en quoy Dieu 
veut esprouver nostre obeissance: c'est que nous 
mettions sous le pied ce qui nous semble bon, et 
que nous ne soyons point sages à nostre phantasie: 
mais au contraire, que nous demandions de nous 
assuiettir pleinement à luy: que là oü nos appetis 
nous poussent cà et là, nous ayons une bride pour 


nous captiver, et qu'en despit de nos dents nous | 


soyons là comme morts et trespasscz quant à nous, 
e; que nos affections ne dominent plus, mais que 
Dieu soit le maistre. Ainsi puis que Dieu nous 
veut exercer en telle sorte tout le cours de nostre 
vie, apprenons de recourir à ce qui est dit d'espe- 
rance, Et pourquoy? Car quand on nous dira que 
nous sommes sauyvez, cependant nous verrons que 

le diable ne cesse de pourchasser nostre ruine, et 
qu'il en a les moyens, sinon que nous soyons pre- 
servez par la vertu admirable de nostre Dieu. 
D'autre costó, nous voyons les miseres qui nous 
circuissent, que nostre vie est si povre, que les 
ineredules en ont meilleur marché que nous, que 
leur eondition semble estre plus heureuse que celle 
des enfans de Dieu: nous verrons toutes ces choses. 
Et ainsi, ce seroit pour nous rendre confus, sinon 
que nous fussions advertis de ce que sainct Paul 
nous declare en ce passage: c'est asgavoir que nous 
sommes faits heritiers par esperance. 

Voilà (di-ie) comme il nous faut nourrir en la 
certitude de nostre salut, c'est que si en ce monde 
nous sommes moequez des incredules, qu'ils nous 
facent mille opprobres et violences, que nous ne 
laissions pas toutesfois d'estre asseurez que nous 
sommes agreables à nostre Dieu. Et puis, combien 
que nostre vie soit cachee, et qu'il semble que nous 
soyons apprestez à ruine, que nous soyons comme 
des moutons qui sont amenez à la boucherie (selon 
qu'len est parlé au huictieme des Romains), que 
nous soyons comme foulez au pied, que nous soyons 
reiettez du monde, qu'on se mocque de nous, que 
cela n'empesche point que nous n'apprehendions par 
foy cest heritage qui nous est asseuré au ciel, et 
que nous concluyons là dessus, combien qu'il semble 
que nous soyons perdus, que nous ne laisserons pas 
d'estre tousiours sauvez. Et pourquoy? Car nostre 
salut est en bonne main et seure, Dieu en est le 
gardien. Et voire, mais nous sommes assaillis de 
tous costez. Tant y a que nous ne serons point 
en proye à Satan, quand Dieu le Pere desployera 
$a vertu pour nous maintenir. Et puis, que nostre 
Seigneur lesus Christ exercera son office, d'autant 
qu'il nous a prins en charge. Et nous sqgavons qu'il 
a dit qu'il ne laissera rien perir de tout ce qui luy 
a esté donné, et que selon que Dieu est tout- 
puissant, qu'aussi nostre salut est exempté de tous 
dangers. Voilà en quoy il nous faut consoler, voilà 
en quoy nous pouvons despiter, et Satan, et le 
monde, et toutes les tentations dont nous serons 
assailis: brief, nous pouvons desia nous glorifier 
de la vie eternelle, combien qu'il semble que nous 
soyons desia non seulement sur le bord de la fosse, 
mais que nous soyons prests à trebuscher, et qu'à 
chacune minute de temps la mort nous menace. 
Or notons aussi que sainct Paul en parlant de la 
vie eternelle, nous veut retirer de ce monde, auquel 
nous sommes par trop adonnez. Il n'y a celuy qui 
n'appete de vivre et d'estre: mais nous ne Scavons 
choisir la vraye vie, ains nous embrassons l'ombrage, 
comme si on vouloit mordre la lune aux dents, 
ainsi qu'on dit. Ce seul mot de vivre, nous ravira 
apres soy, mais cependant nous n'embrassons que 
lombre: car ehacun s'attache à ceste vie eaduque, 

et ce monde nous tient enveloppez en soy, et ce- 
pendant nous mesprisons la vie permanente à la- 
quelle Dieu nous appelle, et laquelle nous a esté 
acquise par nostre Seigneur lesus Christ. 

Et ainsi retenons qu'il nous faut passer par ce 
monde, et que saincet Paul nous donne iei comme 
des coups d'esperon, afin de nous soliciter à cercher 
la vie celeste, et nous faire courir par ce monde 
tellement que nous ne soyons retenus pour rien 
qui soit. Et d'autant que nous sommes par trop 
debiles, e& que nos sens ne peuvent monter si haut, 
que tousiours nous ayons nostre addresse à nostre 
Seigneur lesus Christ: et toutesfois et quantes que 
nous cognoissons comme le Fils de Dieu est descendu 
iei bas, et puis apres, qu'il nous a receus en sa 
gloire, voire que Dieu a ordonné une primauté de 
ses Ánges avec nous, que nous scachions, combien 
que nous habitions en ce monde, toutesfois que nous 
n'y sommes que pelerins, et cependant que nous ne 
laissons pas d'estre citoyens des cieux, et que l'espe- 
rance nous mene iusques là. Et c'est à ceste cause 
qu'en l'autre passage il dit que nous sommes desia 

assis aux lieux celestes. Et comment? Par espe- 
rance. Ainsi donc notons que l'esperance n'est point 
une chose morte, que ce n'est point quelque phan- 
tasie legere que nous concevons, mais que c'est 
une telle affection du sainct Esprit, que combien 
que nous soyons environnez de ce corps corruptible, 
combien que nous sentions un fardeau si pesant 
qu'il semble que nous devons estre engloutis aux 
abysmes, combien que nous ayons la veue si courte 
et si obscure que c'est pitié, et que toutes nos 
vertus defaillent, toutesfois que Dieu à l'opposite 
besongne par la vertu de son sainct Esprit, afin 
que nous soyons tousiours elevez en haut, et que 
nous marchions plus outre, et que nous aspirions 
à cest heritage qui nous est appresté, ne doutans 
point que nous n'y parvenions, pource que nostre 
Seigneur lesus Christ apparoistra alors, et que ceste 
vie qui nous est maintenant càchee, nous sera 
revelee. 

Or nous-nous prosternerons devant la face de 
nostre bon Dieu, etc. 





DIXSEPTIEME 


Chap. III, v. 8—15. 


Nous avons veu par ci devant la doctrine en 
laquelle sainct Paul commandoit à Tite de s'ac- 
eoustumer. ll adiouste pour conclusion, que c'est 
à cela qu'il se doit empescher, et qu'il faut qu'il 
laisse les chosee superflues, et qui ne peuvent edifier 
lEglise de Dieu. Cependant il l'exhorte auesi de 
parler en telle authorité des choses qui sont droites, 
que les auditeurs ne soyent point laissez en doute, 
. mais qu'ils ayent une pleine certitude. Or cepen- 
dant derechef i|] l'advertit de ne se point occuper à 
folles questions, et à debats inutiles, qui ne peuvent 
apporter aucun profit. Et d'autant que ceux qui 
demandent à troubler l'Eglise, voudroyeut avoir le 
dernier mot, et faire là dessus leurs triomphes, et 
que par ce moyen ils pourroyent induire les servi- 
teurs de Dieu à tenir pied à boule (comme on dit), 
sainct Paul declare qu'il les faut laisser pour tels 
qu'ils sont. Que telles canailles (dit-il) n'oceupent 
point les serviteurs de Dieu. Car que profitera-on 
quand on voit que ce sont gens effrontez, qui por- 
tent leur condamnation en leurs coeurs? On nme 
les peut gagner, c'est temps perdu: car le diable 
les possede, et ils meritent d'estre mis en sens re- 
prouvé, puis qu'ils bataillent ainsi contre Dieu, et 


| 


SERMON. 


le despitent par certaine malice. Là dessus il ex- 
horte encores ceux de Crete, de bien faire. Et en 
cela voyons-nous qu'il y avoit grande nonchalance, 
puis que si grans docteurs travailloyent apres, et 
que neantmoins on ne voyoit nul effect en leur vie, 
et sembloit que iamais n'eussent ouy un seul mot 
de lEvangile. Pour ceste cause sainct Paul dit, 
qu'ils apprenent de s'employer en sorte qu'on co- 
gnoisse qu'ils ont profité en l'eschole de Dieu. Voilà 
en somme ce qui est ici contenu. 

Or deduisons maintenant chacune partie en son 
ordre. Voici (dit-il) une parole certaine: et ie veux 
que tw affermes de ces choses. Quand il dit que ceste 
parole est certaine, c'est autant comme s'il adver- 
tissoit tous Ministres de l'Evangile en la personne 
de Tite, qu'il ne faut point qu'ils proposent en 
l'Eglise choses extravagantes, et oà il n'y ait point 
d'appuy: mais qu'ils doyvent enseigner ce qui est 
bien approuvé, afin que les enfans de Dieu soyent 
edifiez, et qu'ils ayent une foy infallible, et non 
point une opinion volage. Or maintenant regar- 
dons de quoy il parle: ce n'est point de specula- 
tions qui n'ayent nul tesmoignage en l'Escriture 
saincte, mais de ce qui appartient à nostre salut. 
Et c'est aussi ce que Dieu nous a voulu reveler. 
Notons que Dieu ne nous a point porté envie, en 

nous cachant ce qu'il n'a point declaré en l'Eseri- 
ture saincte: mais il a choisis ce qui nous estoit 
bon et utile. Et en cela voyons-nous quelle folie 
c'est à beaucoup de gens qui se faschent quand ils 
ne trouvent point en l'Escriture tout ce qui leur 
vient au cerveau? Et pourquoy est-ce que Dieu 
n'a parlé de ceci? pourquoy est-ce que cela n'est 
declaré? pourquoy est-ce qu'une telle question n'est 
resolue?  Voire, mais Dieu nous a declaré ce qu'il 
scavoit nous estre propre: contentons-nous d'escou- 
ter ce qu'il nous dit, et nous trouverons que rien 
ne nous defaudra. Mais cependant, que Dieu com- 
plaise à nos fols appetis, et selon que nous avons 
les aureilles fretillantes, qu'il nous viene remplir 
de vent, et que seroit-ce? Et aussi en quelle re- 
verence la parole de Dieu seroit-elle tenue, sei elle 
servoit ainsi à nos folles cupiditez? Mais quand 
nous voyons que c'est la doctrine de nostre salut, 
et qu'aussi nous voyons que c'est une chose si sa- 
cree et si saincte, que nous apprenions de la traitter 
et la recevoir en telle crainte et humilité comme il 
faut. Et ainsi notons quand sainet Paul dit ici, 
parole certaine, qu'il nous veut retenir en nos bornes, 


afin que nous ne vaguions point, comme nous avons | 


de eoustume, pour nous enquerir de ce que Dieu n'a 
point declaré, mais tenons-nous en ceste certitude. 
Et au reste, cependant il nous advertit aussi que 
nous ne devons point avoir une audace de rien ap- 
prouver, sinon qu'il nous soit cognu. Or comment 
sera-ce? Il ne faut point que les hommes appor- 
tent iei leur sens pour iuger comme bon leur sem- 
blera: mais commengons par ce bout, d'estre ensei- 
gnez par la bouche de nostre Dieu: autrement nostre 
temerité sera ridicule en la fin. Il est vray que 
pour un temps nous pourrons estre prisez: comme 
nous voyons que ces glorieux scavent estendre leura 
plumes comme des paons: mais en la fin Dieu se 
moeque de leur presomption. Ainsi nous en ad- 
viendra-il, si nous voulons plus sgavoir qu'il ne nous 
est licite, ou bien affermer de ce qui nous est in- 
cognu: mais que nous ayons bon tesmoignage pour 
Scavoir ce qui nous est utile. Et cependant, avons- 
nous certitude de l'Eseriture saincte? Que nous 


n'enquerions plus pourquoy, ne comment: qu'il nous | 


suffise que Dieu a parlé. Car nous voyons oà on 
en est auiourd'huy.  D'aucuns outrecuidez, pour 
faire des subtile, repliqueront à l'encontre de Dieu, 
si une chose leur est obscure ou difficile, Et com- 
ment cela? ie ne le puis comprendre. Quand ils 
seroyent les plus grans docteurs du monde, si est- 
ce qu'ils ont passé mesure, de so rebecquer ainsi 
contre ce que Dieu aura prononcé. Mais nous ver- 
rouns des bestes qui voudront estre reputez clercs 
par une telle rebellion, Ho voila, il me semble que 
c'est une chose trop dure à digerer, que de dire 
que Dieu sauve ceux que bon luy semble, et qu'il 

reprouve aussi ceux qu'il luy plaist: et puis, qu'il 
dispose de toutes choses en ce monde selon sa vo- 
lonté, et que sa volonté en soit la reigle, et que 
nous ne sgachions point la raison quand il veut le 
faire ainsi. Et bien, si cela est trop obscur, appren 
de t'humilier, et appren en patience iusques à ce 
que Dieu t'ait fait profiter. Or de nostre costé ap- 
prenons que cependant que nous sommes en ce 
monde, nous voyons comme en obscurité (ainsi que 
sainct Paul en parle) et en avons quelque petit 
goust, mais nous n'avons point une pleine perfec- 
tion ni aecomplie, iusques à ce que nous soyons 
transfigurez en la gloire de Dieu, pour le veoir tel 
qu'il est, face à face: cependant cheminons selon 
nostre petite mesure. Mais ces belistres ne se con- 
tentent point de cela, et voudront (comme i'ay dit) 
faire des grans cleres en disputant contre Dieu. Or 
sainct Paul nous bride, en disant que quand nous 
avons tesmoignage de la verité de Dieu, qu'il nous 
la faut suivre, et y acquiescer du tout. Et cepen- 
dant il veut aussi que les Ministres len afferment, 
qu'ils n'en parlent point à demi bouche, mais qu'ils 
tienent bon, quelque murmure qu'il y ait: combien 
que le monde s'eleve à l'encontre, et qu'il taschast 
d'empescher que la liberté de l'Evangile n'eust son 
cours, qu'ils despitent tous ces diables qui se dres- 
seront ainsi contre Dieu, quelque grandeur ou hau- 
tesse qu'il y ait, et que ceux qui ont la charge de 
nous enseigner, prononcent ce qui nous est certain 
et resolu, et qu'en despit de tout le monde, et de 
tous les diables, Dieu declare ce qui est vray, et 
qu'il ne soit point empesché, quoy qu'il en soit, que 
tousiours ceste doctrine infallible ne se monstre, 
voire et qu'elle ne soit liquide iusques au bout: et 
qu'ils ne &e rangent point à l'appetit des hommes, 
quand ils voudront ployer cà et là, qu'ils ne se 
destournent point pour cela de la verité. C'est ce 
que nous avons à retenir de ce passage. En somme, 
ceux qui doyvent anoncer la parole de Dieu, sont 
iei enseignez de ne rien mettre en avant, qu'ils ne 
puissent protester que c'est Dieu qui parle. Et 
d'autre costé, ils sont aussi retenus en telle mo- 
destie, qu'ils ne se doyvent point amuser à ce qui 
est frivole. Et pourquoy? Car Dieu aussi ne leur 
a point revelé: 3l sgait ce qui nous est propre pour 
nostre salut. Et en general, tous fideles aussi doy- 
vent estre advertis de ne point appeter de sgavoir 
ce que nostre Seigneur nous a caché: car nous ne 
ferons que nous embrouiller, quand nous voudrons 
nous fourrer trop avant en telles imaginations: mais 
cherchons ce qui est ferme et solide, que nous n'ail- 
lione point nous ietter en l'eau: nous ne pouvons 
pas nager, à grand'peine pouvons-nous marcher sur 
la terre: et quand nous voudrons nous ieiter en la 
mer, que sera-ce? Sommes-nous assez habiles pour 
nous porter sur les eaux? Ainsi, marchons oü nostre 

Dieu nous a affermis, c'est à dire, quand il nous 
a monstré le chemin par sa parole, contentons-nous 
de nous tenir là, et ne nous advangons point plus 
qu'il ne nous permet, c'est à dire, que nous suyvions 
tousiours sa conduite quand sa verité nous esclaire, 
et que nous demeurions là court, quand il ne nous 
a point revelé ce qu'il a cognu estre inutile. 

Or il y a aussi l'authorité que sainet Paul re- 
commande ici: car en disant à Tite, Qw'il afferme 
de ces choses: 1l signifie qu'il ne flechisse point quand 
les hommes ne voudrons point estre tant pressez, 
et qu'ils diront qu'on les importune. Combien done 
que le monde soit fasché, ne laisse point (dit-il) 
d'aller toueiours ton train. Et ainsi regardons ce 
qui peut edifier: et sur tout advisons ce que nostre 
Seigneur nous commande, et dequoy il veut que 


nous soyons resolus, et que cela soit tousiours con- ' 
fermé par nous, et que nous ayons une constance | 


invincible: et quand on taschera de nous divertir, 
afin que nous n'enseignions pas selon que nostre 
Seigneur nous l'a commandé, que nous tenions bon, 
et que nous anoncions les choses qui sont bonnes 
et utiles aux hommes. Et par cela il remonstre à 
ceux qui ne peuvent souffrir d'estre bien edifiez 
pour leur salut, quelle ingratitude c'est, quand ils 
refusent le bien que Dieu leur offre. Car si nostre 
Seigneur ne parloit sinon de choses obsceures, et là 
oü nous ne pensions mordre, il y auroit occasion 
de se plaindre, comme s'il nous amusoit à des spe- 
eulations oà il nous falust beaucoup travailler: et 
en la fin que nous ne sceussions plus desquels nous 
serions, et que nous n'y eussions nulle utilité: nous 
pourrions là nous fascher. Mais quand nostre Sei- 
gneur condescend à nostre rudesse, et qu'il nous 
inBtruit privément, non seulement comme un pere 
ses petis enfans, mais comme une mere nourrice 
qui begaye, afin qu'elle soit entendue par celuy qui 
n'a point encores bonne intelligence: quand, di-ie, 
Dieu nous fait ceste grace, et puis qu'il nous en- 
seigne en sorte qu'il n'y a rien de superflu en sa 
Parole, qu'il n'y a rien dont nous ne puissions re- 
eueillir bon fruiet pour nostre salut, quand nous 
voyons cela, ne faut-il pas que nous soyons bien 
despourveus de sens, et que nous ayons une nature 
par trop perverse si nous n'en sQavons faire nostre 
profit? Notons donc que sainet Paul d'un costé 
monetre aux Pasteurs de l'Eglise, qu'ils ne doy vent 
chercher ne pompe, ne gloire, quand ils font leur 
office, et qu'ils ne doyvent point regarder ce qui 
sera plaisant, et ce qui sera mieux receu, mais ce 
qui sera au salut commun de tous. Et cependant 
aussi que les fideles qui vienent au sermon, ne doy- 
vent point chercher .qu'on les repaisse selon leur 
phantasie: car on ne leur apportera que vent si on 
les veut contenter: mais qu'ils regardent, Ceci m'est 
utile, il faut done que ie le regoyve. Et cependant 

| advisons à nous: car le plus souvent nous sommes 








comme des malades qui voudroyent avoir à boire 
quand on leur doit donner à manger, qui voudroy- 
ent estre remuez quand il faut qu'ils se tienent 
tout quois au liet. Ainsi nous voudrions qu'on se 
deportast de reprendre nos vices, et ne voulons 
point estre grattez oà il ne nous demange point 
(comme on dit), si on nous solicite à bien faire, nous 
voudrions estre espargnez: si on nous redargue, 
noue-nous eschauffons en cholere: si on nous met 
nos transgressions en avant, nous gringons les dente, 
et voudrions iamais n'en ouir parler. Or qu'un 
chacun se tiene suspect, et que nous advisions ce 
qui nous est propre: non point à nostre sens, car 
on s'y pourra abuser tous les coups: mais que Dieu 
en soit iuge, comme c'est à luy aussi qu'il appar- 
tient d'en prononcer. Voilà pourquoy sainct Paul 
adiouste, Que ces choses sont utiles aux hommes. 
Venons maintenant à ce qu'il dit des questions: 
Evite (ditil) les questions folles. Sous ce mot il 
comprend tout ce qui ne peut sinon engendrer 
disputes entre nous. Il est vray qu'il se faut bien 
enquerir devant qu'avoir une doctrine certaine: et 
on dit en proverbe commun, qu'un fol ne doute de 
rien. Non seulement done il nous sera licite d'es- 
mouvoir question pour remedier à nostre ignorance, 
mais cela est requis. Et pourquoy done est-ce que 
sainct Paul met ici ce mot, comme une chose vi- 
cieuse? Car il dit, Questions folles: et puis il en- 
tend (comme i'ay desia touché) ee qui ne peut 
sinon esmouvoir debat entre nous. Car si ie ne 


' m'enquier d'une chose qui me pourra estre monstree 


par la parole de Dieu, et que ie regoyve d'un esprit 
docile et debonnaire ce que i'auray entendu, ce n'est 
point question (à proprement parler) que cela. Mais 
si ie m'enquier d'une chose, et puis quand on m'a 
respondu, que ie replique, et que ce ne soit iamais 
fait de tousiours debatre, voilà ce que sainct Paul 
a voulu condamner sous ce mot. Comme nous 
voyons que ceux qui se veulent faire valoir, tra- 
vailleront beaucoup à chercher des choses qui ne 
se peuvent iamais resoudre: ils voudront prendre 
quelque but, pour dire, Or qa, on pourra parler de 
ceci, on en pourra traitter en telle sorte: et encores 
qu'on en determine, i'y trouveray tousiours quelque 
replique.. Ceux qui prenent plaisir à cela, sont 
d'une nature maligne. Ie di, quand il est question 
de la sagesse de Dieu, qu'il veut que nous soyons 
resolus. Et puis le principal est de la foy et do 
l'obeissanee. Et nous sgavons aussi que nostre 
Seigneur veut amener nos esprits à repos, au lieu 
que nous sommes cn inquietude et en tourment, 
iusques à ce qu'il nous ait monstré le chemin de 
salut. Puis donc que l'intention de Dieu est telle, 
de nous reprimer afin que nous n'ayons plus nos 


. esprits agitez de trouble, quand de propos deliberé 

nouB amasserons des questione, ie vous prie, n'est- 
ce point reietter ce benefice inestimable que Dieu 
nous offroit? Et puis, n'est-ce point prophaner sa 
saincte parole, quand nous en voulons faire un 
suiet de causes et de combats? Et pourtant saint 
Paul pour mieux condamner toutes telles fagons, 
dit qu'il n'y a que folie. Non pas que cela appa- 
roisse: car (comme nous avons dit) ces question- 
naires qui sont tousiours fournis de propos et de 
questions nouvelles, s'estiment bien sages, et pen- 
sent avoir acquis une bonne reputation : et le mondo 
8'y abuse, tellement que celuy qui sgaura le mieux 
babiller, est le plus prisé. Et pourquoy est-ce que 
sainet Paul dit que telles questions sont toutes 
folles? Or il ne prend point ceste folie selon que 
les hommes en iugent, mais tout ce qui n'est point 
utile, il l'appelle folie, il l'appelle frivole et superflu. 
Et ainsi, que ces docteurs subtils qui esmeuvent 
beaucoup de disputes, se plaisent tant qu'ils vou- 
dront, et qu'on leur applaudisse en leurs speculations 
et subtilitez, si est-ce que le sainct Esprit prononce 
qu'ils ne sont que fols: car ils ne taschent point à 
edifer le peuple de Dieu, ils ne regardent point au 
salut des ames. 

Et de faict, sainct Paul adiouste une espece 
qui est pour exprimer ce qu'il vouloit dire: Ceux 
qui s'amusent (dit-il) awx genealogies, ne sont que 
fols. Car il y en a qui veulent monstrer toute leur 
subtilité à pouvoir raconter combien il y a eu d'en- 
fans en une telle maison: et apres, comme les races 
ont estó departies. Il est vray que quelque fois il 
sera bien requis de traitter les genealogies: mais si 
faut-il encores y garder sobrieté. Ce n'est point 
sans cause que sainct Matthieu et sainct Luc nous 
ont recité comme nostre Seigneur Iesus Christ estoit 
descendu d'Abraham: mesmes sainct Luc nous meine 
iusques à Adam.  Pourquoy? Afin que nous co- 
gnoiesions qu'il est vray homme: et puis, la semence 
Sainete qui estoit promise à Abraham: et puis, de 
laquelle David a eu encores revelation plus certaine, 
quand le Royaume a esté establi en sa main, et 
qu'il luy est dit qu'il seroit perpetuel. Voilà donc 
quelque declaration des genealogies qui est neces- 
saire: mais nous voyons en quelle attrempance y 
vont les Evangelistes. Sainet Luc en traitte telle- 
ment, que c'est comme en courant, afin qu'on ne 
s'y amuse par trop. Et puis sainct Matthieu met 
là trois temps: comme s'il disoit, C'est assez d'avoir 
en somme que nostre Seigneur Iesus, qui est nommé 
Christ, est descendu du lignage de David et d'Abra- 
ham: en sorte qu'il se contente de 8gavoir que c'est 
le Redempteur qui a esté de tout temps promis 
aux saincts Peres. Nous voyons donc que le sainct 
Esprit nous tient en bride, afin que nous ne và- 
guions point en nos questions superflues. Ainsi en 
ceste ospece sainct Paul nous monstre qu'il nous 

faut tenir à ce que Dieu nous a declaré. Et pour- 
quoy? Car il à bien cognu ce qui nous estoit 
propre. 

Il adiouste aussi les debaís et contentions. Car 
il est impossible quand les hommes se veulent 
monstrer, qu'incontinent le feu ne s'allume: àmbition 
emporte tousiours avec soy mille debats, quand on 
s'adonne à disputes: comme sainct Paul nous ad- 
moneste aux Philippiens. Et pourtant, que nous 
ne soyons point adonnez à nostre appetit et à une 
vaine gloire, qu'un chaeun ne regarde point de sur- 
monter son compagnon: mais que nous demandions 
à edifier les uns les autres: que ceux qui ont la 
charge d'enseigner s'y employent fidelement, afin 
d'avancer les autrés: qu'un chacun dispense ce qui 
luy est donné de Dieu, qu'il communique ce qui 
luy est departi, comme membre du corps. . Quand 
nous serons tele, il est certain qu'il n'y aura point 
de noise entre nous. Car ce n'est pas assez d'obeir 
à la verité: en demandant que Dieu soit le Maistre, 
que grans et petis profitent sous luy: mais quand 
nous avons les esprits volages, il faut que nous 
portions le feu avec nous, et le diable n'a point de 
meilleurs supposts que ceux qui se veulent faire 
valoir, ce sont les pires pestes du monde. S'il y 
a un homme glorieux, encores qu'il ait toutes les 
vertus en soy, il vaudroit mieux qu'il fust paillard, 
et yvrongne, quand il est question de gouverner 
PEglise de Dieu. Car un paillard aura ce vice 
partieulier en soy: autant en est-il d'un yvrongne. 
Mais quand un homme ha ceste maudite affection 
de se monstrer, et de se faire valoir, il faut que 
le diabie regne, il faut qu'il y ait une horrible 
confusion, si Dieu n'y remedie par sa grande bonté. 
Voilà pourquoy sainot Paul ayant traitté des que- 
stions superflues, adiouste qu'il nous faut aussi 
abstenir de tous debats: car ce sont choses qui ne 
se peuvent iamais separer, comme nous avons dit. 

Or maintenant il veut que Tite fuye un homme 
heretique, apres l'aecoir admonesté une fois ou deua. 
Ceci depend de ce que nous avons desia traittó. 
Car si nous n'avons cest advertissement, il nous 
sera impossible de prattiquer ceste doctrine que 
nous avons ouye. Pourquoy? Eneores que ie tasche 
d'edifier l'Eglise, et que i'y applique mon estude 
en toute simplicité, si n'est-il pas en moy de retenir 
les curieux qu'ils ne s'esgarent, et de retenir les 
mutins qu'ils n'esmeuvent debats, et qu'ils ne s'ele- 
vent. Ainsi, que feray-ie là? Sainct Paul dit qu'il 
faut couper broche, s'il y en a qui Soyent esmeus 
d'un esprit d'ambition, qui ayent ceste convoitise 
de se faire valoir. .Il est vray qu'il n'y aura iamais 
fin, si on les veut croire: qu'encore qu'on leur ait 
fermé la bouche, ils ne laisseront point de repliquer 
comme gens effrontez: et on le voit par experience. 
Mais encores n'est-ce point le remede qu'on les 

laisse là, et qu'on les reiette, et que nul ne leur 
tiene propos. Nous voyons maintenant quelle liaison 
il y a de ceste doctrine avec ce que nous avons 
exposó. Mais encores faut-il mieux declarer com- 
bien ceste discretion estoit necessaire. Car les ser- 
viteurs de Dieu sont tentez quand on les attire, 
maugré qu'ils en ayent, en debat: ils sont (di-ie) 
tentez, à suyvre les questions. ll est vray que sei 
c'estoit à eux à choisir, ila se voudroyent occuper 
à declarer la volonté de Dieu, à monstrer simple- 
ment ce qui est bon et utile pour le salut de tous: 
mais quand on ne le souffre point, et qu'on les 
pieque, et qu'on leur fait honte, sinon qu'ils respon- 
dent, et bien, il y a là excuse legitime, quand ils 
sont ainsi forcez. Or tant y a qu'il ne faut point 
qu'ils en soyent esbranlez (dit sainct Paul) Notons 
bien done que ce n'est point sans cause qu'il a ad- 
verti Tite de laisser un homme heretique. Et 
pourquoy? Car le diable est tousiours prest de 
nous S8usciter gens qui nous destournent de nostre 
office, qui viendront nous picquer, afin que nous 
n'ayons loisir d'enseigner le peuple, et l'edifier selon 
qu'il en ha besoin. Quand nous aurons l'Escriture 
sainecte, que nous demanderons de la traitter pure- 
ment, et à l'utilité d'un chaeun, voilà le diable qui 
nous fermera la porte, et nous viendra susciter des 
brouillons qui nous destourneront de ce qui estoit 
bon et propre. Or si nous avons cela ainsi ac- 
eoustumé du tout, que sera-ce? Tous les iours re- 
pliques nouvelles, tous les iours nouveaux propos: 
et ainsi la verité de Dieu sera obscurcie. Pour 
ceste cause advisons à suyvre ce qui nous est ici 
commandé, c'est de laisser les heretiques, apres les 
avoir admonestez deux ou trois fois. Or S. Paul 
presuppose qu'il faut avoir cognu l'heretique, de- 
vant que le reietter. Car que sera-ce si à tous 
propos nous voulons condamner ce qui ne nous 
viendra point à gré? Il faut qu'il y ait ici discre- 
tion. Et ainsi notons qu'en parlant d'un homme 
heretique, il marque tous ceux qui ne se peuvent 
aecorder à la verité de Dieu, et qui se separent de 
l'union de la foy, et qui font trouble en l'Eglise. 
Car nous oyons ce qu'il dit aux Philippiene, que 
les fideles seront bien en debat de quelque article, 
et qu'ils ne pourront point consentir ensemble en 
tout et par tout: mais alors ils doyvent user de 
modestie, et nourrir paix et concorde, iusques à ce 
que Dieu leur ait reveló ce qui ne leur est point 
cognu. Nous ne pouvons pas done sgavoir toutes 
choses: l'un marchera beaucoup plus avant que ne 
feront pas les autres. Et celuy qui est le plus 
advancé mesprisera-il le reste, d'autant qu'il en sgait 
plus? et oà seroit-ce aller? Mesmes il adviendra 
que celuy qui est le mieux exercé en l'Escriture 
saincte, et auquel Dieu a revelé beaucoup de ses 

nous faut supporter en cest endroit. Tous ceux 
done qui n'aecorderont point avec nous, ne seront 
pas condamnez pour heretiques, mais ce eont ceux 
qui se bandent contre la verité de Dieu, et qui se 
destournent des principes de nostre foy, et de ce 
qu'on appelle la substance de nostre Ohrestienté: 
et par ce moyen separent les gens d'avec le corps 
de nostre Seigneur lesus Christ. Ceux done qui 
dissipent ainsi l'Eglise, et qui troublent l'edifice 
de Dieu, ceux-là sont nommez heretiques en ce 
passage. 

Or quand sainct Paul dit qu'il les faut admo- 
nester, il ne parle point seulement des admonitions 
privees qu'on pourroit faire: mais il entend qu'ils 
soyent redarguez vivement, et convaincus. Comme 
maintenant si un homme a quelque erreur, il ne 
sera point heretique encores qu'il ait erró: ie di 
combien que la faute soit bien lourde, s'il y a eu 
quelque inadvertence, il sera bien redargué. Il est 
vray que la cheute est lourde, et ne faut pas qu'il 
s'y plaise: mais quoy qu'il en soit, ce n'est pas 
heresie, oà il n'y a point de rebellion, et là oüà 
aussi un homme ne se separe point de l'union des 
fideles: ear il faut qu'il y ait secte, quand il est 
question d'heresie. Puis done qu'ainsi est, notona 
que quand un homme sera adverti en privó, qu'il 
n'est pas heretique en cela: mais si un homme 
S'opiniastre, e£ qu'on ne puisse chevir de luy, alors 
il faut venir en cognoissance publique et legitime, 
Car voilà que c'est des admonitions dont sainct 
Paul parle ici. Quand done on aura travaillé pour 
gagner un homme, et qu'on voit qu'il s'envenime 
tant plus, et qu'il despite Dieu manifestement, et 
qu'il ne demande qu'à troubler l'Eglise, qu'il y va 
en malice, cognoissons que voilà un heretique de- 
sesperé. Pour ceste cause il adiouste, Un tel homme 
est ruiné. Il prend la similitude d'un edifice qui 
sera du tout abbatu. S'il y a quelque vice en une 
maison, et bien, on repare ce vice-là: si le toict 
est descouvert, s'il y a quelque paroy oü il y ait 
des erevasses, on y remedie, on le restaure, et le 
remet-on en quelque estat: mais quand o'en est fait, 
que gagnera-on? si on veut s'y amuser, on ne fera 
qu'augmenter les ruines. Sainct Paul dit qu'un 
homme qui n'a point de crainte de Dieu, est ruiné. 
Et de faict, si un homme erre en quelque chose, 
moyennant qu'il retiene tousiours quelque racine 
de la crainte de Dieu, on le reduira à la longue. 
Et l'experience le monstre de ceux qui sont esgarez 
en leurs phantasies: tellement que cela se trouvera 
tousiours vray à la prattique, que si un homme est 
abbruvé de quelque fausse opinion, s'il à quelque 
erainte de Dieu, on le reduira en la fin: car le 
fondement demeure, et le bastiment se peut faire 
là dessus. Mais quand un homme fait de l'enragé 

porte, que profitera-on là? Il faut done diligem- 
ment observer et discerner si un homme est ruiné, 
ou non. Et comment? Quand apres l'avoir en- 
seigné doucement, on l'amene devant l'Eglise comme 
s'il estoit en la presence de Dieu, et que là on 
ladmoneste, et qu'il est corrigé, que s'il est en- 
durci, et qu'il ait un esprit d'amertume (comme 
l'Eseriture en parle) pour ne rien recevoir de ce 
qu'on luy dit, alors i| n'y a plus que ruine, on 
cognoist qu'il n'y a plus rien sur quoy on puisse 
bastir. Et pourquoy? Pource qu'il n'y a point de 
fondement de crainte de Dieu, Voilà done en somme 
ce que sainct Paul a entendu en ce passage. 

Or si ceux qui ont la charge et office d'anoncer 
la parole de Dieu, sont admonestez de fuir les here- 
tiques, notons que ceci appartient aussi à tout le 
corps de l'Eglise. Car si un homme particulier 
s'oppose à un heretique, que fera-il? Il est vray 
qu'il doit tascher de l'amener à Dieu, entant qu'il 
luy sera possible: s'il y a uno brebis esgaree, il la 
faut ramener au troupeau pour tout dissiper? N'est- 
ce point se mocquer de Dieu, quand beaucoup diront 
(comme on le voit), Et c'est une povre brebis es- 
garee, il la faut reduire. Et on voit que c'est on 
loup, voire un diable qui ne demande sinon à tout 
pervertir: et cependant qu'on face semblant de rien 
là dessus? "Voulons nous estre plus sages que Dieu? 
Or si nous n'y entendons, nostre Seigneur se ven- 
gera de nostre nonchalance, et serons enveloppez 
en une mesme condamnation. Voilà que gagnent 
ceux qui veulent passer leurs bornes. Or s'il n'est 
point lieite de se fourrer trop avant pour gagner 
les heretiques, quand on voit qu'ils sont desesperez, 
que sera-ce de les recevoir en sa maison, de les 
nourrir, et de leur monstrer plus de familiaritó que 
8i on estoit leur cousin, ou leur frere? que ceux 
qui sont en estat de iustice, qui devroyent employer 
leur puissance à punir et repousser les heretiques, 
les maintiendront à cor et à cri? Et puis ils vien- 
dront ici impudemment monstrer qu'il despitent 
Dieu en tout et par tout. Voilà un homme qui 
aura authorité en une police: et bien, il veut estre 
tenu bon suppost de l'Evapgile, il viendra recevoir 
la Cene de nostre Seigneur lesus Christ. Voilà 
un Iudas: car tu as les heretiques qui ont perverti 
la doctrine de Dieu, tu les regois, tu leur favorises. 
Et qu'en adviendra-il, sinon que tout sera infecté, 
et que tout viendra en desolation? Voilà done à 
quoy il nous faut appliquer ce passage de sainct 
Paul, quand il monstre qu'un heretique, apres qu'il 
aura esté ainsi admonesté comme nous avons veu, 
et qu'avec protestations solennelles, et comme en la 
presence de Dieu on luy aura remonstré, s'il de- 
meure obstiné, qu'il le faut fuir comme une peste 


SERMON XVII SUR L'EPITRE A TITE. 





596 


mortelle, et qu'il ne faut point qu'on dise, Et quoy? 
l'Eglise ne recoit-elle pas les hommes à pitié, quand 
ils eroyent et qu'ils se repentent? Ouy bien: mais 
quand on en voit ausquels Dieu a fermé la bouche 
et le coeur, qu'ils ne font que blasphemer, plustost 
que de monstrer quelque signe de repentance, faut- 
il retirer ceux-là au troupeau? Or nous scavons 
quel est l'office des vrais ministres de l'Evangile: 
il ne faut pas seulement qu'ils ayent une voix 
douce et amiable pour attirer au troupeau ceux 
qui se rendent dociles, et qui souffrent d'estre en- 
seignez: mais il faut qu'ils dechassent les loups et 
les larrons, ils doyvent avoir une voix pour crier 
contre tous ceux qui dissipent le troupeau. Voilà 
done à quoy se doyvent employer les serviteurs de 
Dieu, s'ils veulent exercer leur office. 

Or cependant sainct Paul dit pour conclure, 
Que les nostres apprenent à estre excellens en bonnes 
oewores: comme il avoit dit auparavant, qu'ils y 
appliquent leur estude. Il oppose ceci à ceste folle 
outreeuidancee qui estoit en beaucoup, lesquels pen- 
soyent estre habiles gens quand ils avoyent speculé 
gà et là. Ho, vous avez, dit-il, de belles specula- 
tions: mais cependant advisez quelle est la droite 
excellence des enfans de Dieu: c'est de monstrer 
qu'ils ont bien profité pour bien faire, et que c'est 
là oüà ils appliquent leur estude. Et puis il dit, 
Qu'üls apprenent: comme s'il disoit, Iusques ici vous 
avez mal employé vostre temps, car il n'y a eu 
que folle ambition, vous-vous estes par trop arrestez 
à vostre vaine phantasie: il faut que maintenant 
vous suyviez un autre train, c'est que d'oresenavant 
vous soyez excellens à bien faire, et non point à 
babiller: que ceste curiosité et ambition de vous 
faire valoir, n'ait plus de lieu entre vous, mais 
qu'un chacun s'employe à servir à ses prochains. 
Il appelle les bonnes oeuvres, tant les aumosnes, 
qu'autres aides que nous avons faites à ceux qui 
ont faute de nous. Or apprenons de nous addonner 
là: et si iusques ici nous y avons esté tardifs et 
nonchalans, et mesmes que nous ayons trop res- 
semblé à «ceux ausquels sainet Paul parle, que 
d'oresenavant nous cognoissions que nostre Seigneur 
nous tient en son eschole, afin que quand il nous 
aura monstré sa grace, nous soyons ravis apres 
luy, et y soyons ravis en telle sorte, que cependant 
nous ne demandions qu'à communiquer avec nos 
prochains. Et qu'un chacun regarde quelle est sa 
faculté: et selon le pouvoir que Dieu nous donne, 
que nous servions tous les uns aux autres. Voilà 
comme nous monstrerons que ce n'est point en 
vain que nous avons receu l'Evangile. 

Or nous-nous prosternerons devant la face de 
nostre bon Dieu, ete. 

